
Az 1840-ki országgyűlés végén a nemzet s kormánya közt 
létrejött kibékülés a kedélyeket teljesen, megnyugtatta; s az 
elmék, a jelen biztosságában, reménytelve fordulának a jövő 
felé: valamint az 1825-ki országgyűlés után, ugy most is 
reformtörekvések követték a kibékülést. E haladási mozgal- 
mak jelenleg élénkebbek, több oldalúak lőnnek, mint bár 
mikor eddigelé: egyaránt kiterjedtek azok a nemzet csaknem 
minden politikai, erkölcsi s anyagi érdekeire. A mozgalom- 
nak új tényezői léptek a síkra. Mióta az országgyűlés teremei 
bezárattak, a küzdelem tere a megyei közgyülésekbe, a sza- 
badabban mozogni kezdett sajtóba, s a mind nagyobb szám- 
mal keletkezett s menten gyarapodó egyesületekbe tétetett 
át; s e hármas tér még életelevenebb, nagyobbszerű moz- 
galmat mutat fel, mint maga az országgyűlés: mert mig 
ezen csak a nemesség képviselőinek, amazokon magának az 
összes nemzetnek törekvései s működései tünnek elő. 

Mielőtt e törekvések s küzdelmek elbeszélésébe ereszked- 
nénk, magokról e mozgalmak említett téreiről, különösen a 
megyei gyülésekről és a sajtóról, miként azok a lefolyt és a 
jövő országgyűlések közti három éves korszak alatt feltűnnek, 
kell egynémit általában megemlítenünk. 

Mi a megyei gyüléseket illeti: ezek most is a régi alakban $ 
álltak ugyan még fenn ; azon nagy élénkség mindazáltal, mely jelentősége. 

4 Ötödik könyv. Reformi s nemzetiségi harczok 1840— 1843 között. 


az ország reformkérdései tekintetében minden osztályt s pártot 
áthatott, a megyei gyüléseknek is sokkal nagyobb jelentőséget . 
kölcsönözött, mint a minővel azok az újabb ébredés korszaka 
előtt birtak vala. E gyűlések most már nem egyedül admi- 
nistrativ összejövetelei valának a megyehatósági tisztviselők- 
nek ; hanem valóságos parlamenti színezetet nyertek, melyen 
a törvényes nemzet, a nemesség, mondhatni, összesen meg- 
jelent s vett részt a legfontosabb politikai s más, országos 
kérdések megvítatásában. E fontos kérdések feletti tanács- 
kozás, folyt légyen előkészületileg, az országgyűlésre kül- 
dendő követek utasítása —, vagy különben valamely reformlé- 
pés megrostálása végett, minden rendű s ranguakat becsalt a 
megye gyüléseire. Hajdan csak a tisztújító gyülések valának 
népesebbek : most minden évnegyedi közgyűlésen csaknem 
fuladásig tömve voltak a megyeházak teremei ugy a főrendű, 
mint a közép és köz nemességgel. Söt, ezeken kivül, az ugy 
nevezett chonoratiorok» osztálya is olyannyira növekedő ér- 
dekkel látogatá azokat hogy, miután a kornak különben is 
egyik fő reformeszméje volt, a nem-nemes népet az alkot- 
mány sánczaiba fölvenni: a megyék ezen értelmes osztályt 
nem vélték tovább kizárhatni a közügyek megvitatásában való 
részvétel jogából; és, Pest megye példájára, statutárius jo- 
gánál fogva, egynémely megye szavazattal ruházta fel azt a 
maga kebelében. Ezen osztálynak, mely az irók, müvészek, 
oklevelesek s általában a hazai értelmiség egész nem-nemes 
részét magában foglalta, tényleges részvéte a köztanácskozá- 
sokban, kétségkívül tetemesen nevelte a megyék súlyát s je- 
lentőségét. A megyei közönség ezen új elemmel szaporodván, . 
a gyülések demokratiaibb színt nyertek s még hasonlóbbakká 
lőnnek a népfelséget képviselő ősgyülésekhez. Valóban oly 
sajátszerűek voltak e megyei gyülések, hogy azokhoz semmi 
hasonló sem létezett Európa többi államaiban. Az angol nép- 
gyűlések, melyekben az összesereglett minden rendű polgá- 
rok, csak véleményöket szokták kijelenteni valamely kérdés 
felett, de semmi hatósággal nincsenek felruházva, a mi gyü- 

léseinkhez képest csupán politikai tűntetéseknek tekinthetők. 
A hajdani német nemesség rendi testületei, a franczia Con- 
seils généraux-ok, a spanyol ayuntamientos-ok a mi 
megyei gyüléseinknél sokkal szűkebb körben mozogtak. A 
mi gyüléseink nemcsak vitatkoztak s véleményt nyilvánítottak 
a politikai kérdések felett; hanem oly sajátságokkal is bir- 
tak, melyeknél fogva legfontosabb tényezői lőnnek a közélet- 
nek. E gyülések képezték tulajdonképen a megyei hatóságot, 
mely az általa megválasztott tisztviselőknek az igazgatás min- 
den ágazatainak ellátásában irányt, utasítást adott, s eljárá- 
sukról viszont számot kért; ez határozta meg s vetette ki a 
megyei igazgatás költségeit, az ugynevezett házi adót, mely- 
nek valamint kivetésében, ugy mire-forditásában is teljes 
hatalommal intézkedett; ehhez, mint közigazgatási testülethez 
küldettek a király s a középponti kormányszékek, helytartó- 
tanács, udvari kanczellária rendeletei, melyeket az vagy el- 
fogadott s végrehajtásul az illető tisztviselőknek kiadott, vagy, 
ha azokat a törvényekkel s az alkotmány szellemével ellen- 
kezőknek itélé, «tisztelettel félretett; s foganatositásukat fel- 
függesztvén, ellenök, visszavonásuk vagy módositásuk végett, 
a királyhoz s a kormányszékekhez felterjesztést intézett; ez 
rendezé a községek ügyeit, vette át azok folyamodásait, in- 
tézte el panaszaikat; ez határozott s intézkedett a közbátor- 
ság, a közlekedési eszközők tekintetében ; ez rendelte el nyil- 
vános vétségek esetében, mint a birói hatalom részese s 
mintegy nagy esküttszék, a közkeresetet. Mind ezekben a 
törvényekhez kellett ugyan magát szabnia; de a miben tör- 
vény nem létezett, vagy intézkedése a fenforgó esetre nézve 
elégtelen volt, statutumokat alkothatott, s azok szerint sza- 
bályozá a maga eljárását. 

A megyei közgyűlések e széles hatalomköre s különösen 
azoknak ama joga, mely szerint mindenben, mi a törvény- 
" nyel nem ellenkezett, statutumot alkothattak, a felsőbb ren- 
deletek ellen pedig, ha a törvénynyel meg nem egyezének, 
felterjesztést intézhettek, — volt oka annak, hogy némely 

1840. _ publicistáink, s köztök kivált Wesselényi, Ragályi Tamás, 
utóbb pedig Kossuth Lajos, a megyei rendszerre egész ál- . 
lamtani theoriát épitettek. Kiállja-e ezen elmélet az európai 
ållamtanok próbakövét, vagy sem: fejtegetni nem a mi fela- 
datunk; de szó nélkül alább még sem hagyjuk, midőn majd 
ugy nevezett centralistáink hírlapi harczaira kerülend elbeszé- 
lésünk sora. Annyi bizonyos, hogy sajátságos körülményeink 
közt, melyek szerint alkotmányos országunk egy absolut kor- 
mányu állammal volt kapcsolatban, s alkotmányos királyunk, 
birodalma más részeiben korlátlan hatalommal uralkodott, — 
egyedül a megyei rendszer képezte azon bástyát, mely alkot- 
mányunkat a nálunk is, mint egyéb tartományaiban, korlát- 
lanul uralkodni törekvő udvar ostromai ellen megvédhette. 
Azon jog, melynél fogva a megyék, mint nemcsak a végre- 
hajtó hatalom organumai, hanem egyszersmind a törvénynek 
őrei, az ebbe ütköző felsőbb rendeleteket teljesíteni jogosan 
nem köteleztethettek ; hanem ezeket, mint mondani szokták, 
c tisztelettel félretévén, » a foganatositás elmulasztását indo- 
kaikkal együtt felterjeszthették, — az alkotmány egyéb biz- 
tositékai hiányában, mulhatatlanul szükséges volt a kényu- 
ralom jogfoglalásainak meggátlására. A kormánynak ez, 
kétségkívül, sokszor felette kényelmetlenné, alkalmatlanná 
lett, sőt bénitására vált, de csak a törvénytelen eljárás ese- 
tében; s annál hasznosabb volt az a szabadság megőrzésére ; 
rendetlenséggé pedig, általában véve, nem fajult: mert alig 
lehet felmutatni esetet, melyben valamely megye bátorkodott 
volna a felsőbb rendeletet, midőn az teljesen törvényszerű, 
az alkotmány szellemével egyező volt, végrehajtás nélkül fél- 
retenni. Midőn a felsőbb rendelet ekként félretétetett, bizo- 
nyára mindig a szabadság és alkotmányosság érdekében lett 
a megye engedetlenné; mert ha a rendelet, az előfordult 
esetre alkalmazható törvény híjában, neni sértette is a tör- 
vények betűjét; sértette azok szellemét, vagy a megyék tör- ` 
vényes önkormányzati és statutárius jogát; mit különösen 
gyakran megtámadott a mindenbe avatkozni szerető, terjesz- 

kedésre s korlátlanságra törekvő középponti -hatalom. E tör- 
vénytelen kormányrendeleteknél, melyeket «tisztelettel» mel- 
lőzhettek, nagyobb bajt okozott a megyéknek a kormány egy 
új taktikai fogása; mely abból állott, hogy a tüzesebben ha- 
ladó megyéknek, azokat mérséklendő, oly főispánokat s fő- 
ispáni helytartókat adott, kik örökösen gáncsoskodva, a köz- 
véleményt semmiben sem tisztelve, viszályokat szítottak fel 
s tápláltak a megyei közönségben. De az ügy igazsága, a ha- 
ladás és szabadság érdeke, melyet az ellenzéki párt képviselt, 
végre is legtöbb helyt győzött, miként alább látandjuk, a 
kormány e taktikáján. 

A jelentőséget, melyet a megyei közgyűlések e terjedelmes 
és fontos hatáskörüknél fogva birtak, nem kevéssé nevelték 
azon új fejlemények is, melyek a megyei eljárás körében 
időről időre felmerültek s azt a tökély egyegy magasabb fo- 
kára emelték. A megyei hatóságok ezek által a haladásnak 
mind alkalmasb eszközeivé idomították magokat. A módot, 
miként pótolták egyes esetekben még a törvényhozás hiányait 
is részint statutumok, részint a közjó előmozdítására tett ön- 
kéntes ajánlatok által, alább adandjuk elő, midőn az egyes 
haladási kérdések mibenlétét s fejleményeit fogjuk elbeszélni ; 
itt egyedül az átalános eljárási módot tartva szemünk előtt, 
csak két jelentékeny javitást említünk a megyék körében. 
Ezek egyike az, hogy a megyék, nem sokára a lefolyt or- 
szággyűlés után kebelőkben állandó bizottmányokat válasz- 
tottak, melyeknek feladatául tűzték, a reformi kérdések s 
általában az országgyűlésen felveendő tárgyak előkészítését. 
Másika pedig az, hogy Beőthy Ödön, bihari alispán, példája 
után, átalánosan szokássá vált, hogy az első alispán a 
megye minden érdekeinek állapotáról s a tiszti kar összes 
eljárásáról: évenként részletesen számot adjon. Mig ezen ja- 
vitás a közhiányok s hibák és az ezek ellen teendő legszük- 
ségesebb intézkedések áttekintését könnyítette; amaz, az ál- 
landó bizottmányok alkotása, az összes haladás rögös utjait 

egyengeté, alkalmat nyujtván, a javitás módjait s eszközeit 
részletesen s minden oldalról megvítatni. 

A leghatalmasabb tényezőnek mindazáltal, megyei közgyü- 
léseink jelentőségének emelésében, azon élénk buzgalom s 
majdnem szenvedélyes érdekeltség tekintendő, mely a nem- 
zeti haladásra s kifejlésre mézve általában a nemzet egész 
tömegét megragadta. Valamennyi rendek s osztályok összes 
értelmiségének figyelmét s törekvését elnyelték a nemzeti új- 
jászületés sok oldalu, nagy kérdései. És ezek egyes részletei 
a megyei közgyűléseken vítattattak meg leghevesebben; he- 
vesebben még, mint magában a szinte élénkebbé vált napi 
sajtóban. Mert mig itt csak egyesek szólaltak fel s többnyire 
csak a magok, ritkábban pártjaik nevében: a gyüléseken 
egész párttömegek vívták, elleneikkel szemtül szembe, szen- 
vedélyes harczaikat. Minden közgyűlésre már eleve, mint 
jelentékeny korszakra, számított a megyei közönség, melyben 
egy s más előnyt remél vala kiküzdeni, egy s más haladási 
kérdést diadalra emelni a túlfélen lévő párt ellenében. Nem 
csoda, hogy aztán a gyülés napján szinte fuladásig megteltek 
a megyeházak teremei: a bocskoros, proletarius köznemes 
s a dúsgazdag főnemes, az értelmes honoratior s a birtokos 
nemes, a falusi lelkész és a főpap, vén és fiatal mindegyik 
egyenlő szavazattal birván, a maga módja s véleménye szerint 
mindegyik egyenlő buzgalmat fejt vala ki színezete, pártja s 
általában a közügy érdekében. 

És ezen oly különböző elemekből álló közgyűléseken, bár 
a pártok százanként, több megyében nem ritkán ezrenként 
számították szavazataikat, dicséretére a nemzet politikai mí- 
veltségének, rendszerint elég mérséklet, illem és rend ural- 
kodott ; de, való igaz, nem azon kimért s udvarias etiguette- 
szabta rend és nyugalom, mely a parlamentek tanácskozásaiban 
divatozik. Midőn oly kérdés merült fel, mely valamely egyén, 
vagy osztály érdekét, vagy valamelyik főbb reformpontot kö- 
zelebbről illeté : kétség kivül nem egyszer oly hangulat terjedt 
el a teremben, hogy könnyebb lőn ajánlani, mint fentartani 

a nyugalmat s mérsékletet. Minden erőteljes beszéd villám- 
ként hatott a fiatalságra s a kevésbbé művelt tömegre; s az 
nem is tartóztatá magát a helyeslő s buzditó, vagy rosszaló 
s gáncsoló felkiáltásoktól. Majd támadva, majd megtámad- 
tatva, szemben az ellenpárttal, mely ellenei gyöngéit vagy 
baklövéseit mindig leste s a maga előnyére fordítani ügye- 
kezett, a magáéit pedig fedezgeté, bizonyára nehéz feladat 
volt, a végkimenetel bizonytalanságában mindig fentartani 
ama hidegvérüséget s higgadtságot, melyet az országgyűlési 
követnek, kit utasítás köt és fedez, vagy a parlamenti tagnak, 
ki a kérdéseket mindig államjogi szempontból tekintheti, el- 
veszteni nem szabad ; s ha elvesztette, a nyilvános tekintélylyel 
felruházott elnök, a szót tőle visszavonván, nyomban helyre- 
állíthat. Megyei gyüléseinken ily alkalmakkor az elnöklő alis- 
pánnak nem közönséges szilárdságra s tapintatra volt szüksége, 
hogy a beszédek szenvedélyes áradata személyeskedésekké, 
bántalmakká ne fajuljanak. Azonban, ilyesmi csak kivételkép 
s ritkán történt és soha sem büntetlenül. A szólásszabadsági 
vétket, maga a közgyűlés, nyomban egy nagy esküttszékké 
alakulva, a törvényes bűnvádi eljárás megrendelése által, je- 
lentékenyebb széksértéseknél pedig itéletet is mondva, azonnal 
megbüntette. Ilyféle kicsapongások más szabad intézményekkel 
biró nemzetek nép s választó gyülésein sem hallatlanok ; ") 
a nélkül hogy azok egyszersmind birói hatalommal is birná- 
nak, mint megyéink gyüléset, a kihágást nyomban bűnhesz- 
teni. 


" Nem említem Angolország, Svájcz és Belgium gyakran vérengzések 
színhelyévé váló választó gyüléseit. Csak azon lényegileg tanácskozásra 
összegyűlt, a részvevőktől legtöbb esetben bemeneti díjt szedő, — s ilyen- 
kor respectable-knek czímzett meetingeket hozom fel például , me- 
lyeket az angol Row-nak nevez. Ezen angol Row -ok, cheers-eikkel 
és counter-cheers-eikkel, gúnyos br a vo-ikkal s féktelen zajaik- és 
fütyüléseikkel , egy neme a lázongásnak , egész az öklözésig , de vérontás 
nélkül, hol az ellenkező pártfelek egymásnak a legnagyobb gorombaságo- 
kat mondják , kalapjaikat kölcsönösen a fejbe verik , ököldöféseket oszto- 
gatnak, a legjobb humorral, sajátképeni veszekedés nélkül. 

De voltak e közgyüléseknek is árnyoldalai, melyek néha 
oly sötétekké váltak, hogy a szabadságnak is valóságos ve- 
szélyeivé nőtték ki magokat. Ilyen volt egyebek közt, s nem 


rendetlensé- mindig a legártalmatlanabb, ama túlságos hév, ama rohanó 
gei. 


buzgalom s féltékény türelmetlenség, mely az ellenkező vé- 
leményt meghallgatni sem akarta; ama hírnév s népszerűség- 
vadászat, mely a szónoklatokban nem ritkán uralkodott. Az 
értelmes avatottak és tiszta szándékúak mellett, gyakran az 
avatatlan, az önhitt hiú is fellépett a némi hírhedéssel vagy 
legalább büszke önérzettel jutalmazó reformeri pályán; a 
homokhordásra hivatott, palléri vagy épen épitészi szerepet 
negélyelt. Az éretlen eszmék, emésztetlen tervek s javaslatok 
gombaszaporasággal jöttek napvilágra. Sokan csak azért szól- 
tak, hogy másokon túltegyenek, s a népszerű szabadelvűség 
fájáról becsszomjas halántékaikra is fűzhessenek egyegy koszo- 
rúcskát; mit sem gondolva azzal: czél- és korszerű-e, illik-e 
körülményeink közé az inditvány? Nem épen ritka volt az 
eset, midőn elvont elméletek, franczia vagy épen amerikai 
szabásu eszmék s elvek mintegy pompamenetet tartottak köz- 
gyüléseinken, a tapasztalatlan és szélsőségekben szökdelni 
szerető ifjuság tapsviharai között, melyek a józan mérséklet 
szózatát elfojtották. A szabadelvűség lévén az uralkodó divat: 
az éretlen tömeg által rendesen az tömjéneztetett leginkább, 
ki legtöbbet ajánlt, legmerészebb, legszélsőbb volt inditvá- 
nyaiban. A ki nem birt elég erkölcsi bátorsággal, megvetni 
az olcsó népszerűséget, és szembeszálni a szenvedélyes tömeg 
rivalgásaival, gyakran kénytelen lőn az árral úszni s magába 
fojtani jobb meggyőződéseit, helyesebb nézeteit. Néha még 
magokat a vezéreket is, akaratjok ellenére, magával ragadta 
a párt tömegének szenvedélyes heve. S igy történt, hogy 
pártszenvedély vagy szabadelvűségi lázas buzgalom, nem rit- 
kán szintugy s a közügy nem csekélyebb ártalmára, korlátolta 
és zsarnokolta a szólásszabadságot, mint a mult korban a 
kormány törvénytelen kényuralma. 

E kórjelek azonban, mint magában is értetik, sem rögtön 

nem álltak be, sem oly közönségesekké nem váltak minden 
megvében, hogy azokat rendes állapotnak s nem inkább, ha 
bár néhol talán gyakori, kivételnek kellene tekinteni. A po- 
litikai fiatalság hibája volt ez, mely jobbára onnan eredt, 
hogy a kormány a nyilvánosságot és szólásszabadságot, a 
reformi mozgalmakat sokáig még akkor is elfojtani, meggá- 
tolni törekedett, midőn már a nemzet nagyobb részét átha- 
totta volt az újjáalakulás tűrelmetlen vágya. A nagy hátra- 
maradás világosabb megismerése zajossá, türelmetlenné tette 
a heves kedélyeket, melyek most szabadabban mozoghatván, 
kissé mohón fogtak az átalakitáshoz, és sebesebb rohanással 
rövid idő alatt akarták volna helyreütni a hosszu tespedés 
vagy korlátozás-szülte mulasztásokat. Oly hibája volt ez a 
szabadságnak, melyet, bizonyos fokon túl, maga a szabad mo- 
zoghatás, a nyilvánosság és haladás naponként inkább és in- 
kább megorvoslandó vala. 

De a rohanva haladni vágyó buzgalomnál, az éretlen vagy 
körülményeink közé nem illő eszméket, idétlen reformterveket 
egymásra halmozó szónoklatoknál, sőt még ama zsarnokság- 
nál is, melyet a tömeg a kevesbbé szabadelyű, mérsékeltebb 
vélemények lezugása által a szólásszabadságon gyakorlott, 
sokkal sötétebb, veszélyesebb árnyoldalát képezték megyei 
gyüléseinknek az ugy nevezett korteskedési rendetlenségek. 
A pártok tusái egynémely vármegyében annyira elmérgesed- 
tek, hogy a tömegek nyers erejét már nemcsak a választások- 
nál, hanem egyes reformi kérdések eldöntésére is kezdték 
használni. Könnyű lenne megmutatni, ha különben már fen- 
tebb is nem említettük volna, hogy a hatósági élet ezen ve- 
szedelmes kinővéseit a kormány rosz példája nevelte nagyra, 
midőn, kivált az 183"/,-ki országgyűlés folytában, a követi 
utasításokat vesztegetéssel becsődített értelmetlen tömegek 
által ügyekezett megváltoztatni. De ez a dolgot nem szépítené, 
nem mentené. A visszaélés, a baj, habár a kormánytól vette 
is eredetét, fájdalom, létezett, s egynémely megyében oly 
fokra hágott, hogy a municipalis életet megsemmisitéssel 

fenyegette, és a kormányt katonai karhatalom használatára 
jogosította sőt kényszerítette. A pártok némely kérdésekben, 
például, a vegyes házasságok, a nemesek adózása stb. kérdé- 
seiben némely megyében, mint Hevesben, Szatmárban, Fehér- 
ben, Biharban, Zalában, — külön színekkel és jelszavakkal 
ellátva, fegyveresen jelentek meg a megye közgyűlésein. A 
felizgatott, fanatizált tömegek, a lélekvásárlás martalékaivá 
esvén, — miként az egyes kérdéseknél alább részletesen elő- 
adók leszünk, egymással tényleg összeütköztek. Volt eset, 
midőn a helyhatósági élet színhelyén, a bőszült szenvedélyek 
összecsapásában, emberi vér folyt, sőt emberélet is esett ál- 
dozatúl. A seb, melyet a polgárok az alkotmány e palladiumán, 
a megyerendszéren, ekként önkezeikkel ejtettek, veszélyesebb 
volt, mint .minőt azon bármikor ejtett a bécsi kormány ab- 
solutismusa. És mig e vérengző rendetlenségek a szabadságot 
megsemmisitéssel fenyegették: a tömegek fanatizálására hasz- 
nált eszközök, vesztegetések, itatások s egyéb csábitások, a 
köznemesség erkölcsiségét mérgezték meg. 

Legkevesbbé sem lehet szándékunkban, szépíteni, mente- 
getni a szabadság e durva fattyukinövéseit. Alább, a részle- 
tekben, híven ábrázolandjuk mind ama rendetlenséget és 
szilajságot, melyeknek szemléleténél a hazafi néha valóban 
kételkedni kezdett a megyei rendszer fennállhatásán; honnan 
számos esetben a rend minden fogalma kiveszve, minden 
személyes bátorság elenyészve lenni látszott. De mind ezt be- 
vallva is, egy perczig sem kételkedünk állítani: hogy e rend- 
bontások csak az institutiók hiányossága miatt fegyelmezetlen, 
érettségre még nem jutott, a szabadságot s nyilvánosságot 
még meg nem szokott, használni még nem tudó fiatal erő 
tévedései voltak, melyeken minden nap, minden újabb tapasz- 
talás igazított egynémit. Forrása közben, melynek szabályos 
lefolyását a kormány ügyetlensége vagy kényuralmi hajlama 
gyakran megzavarta, minden szennyet, minden selejtest fel- 
szinre lökött a rendkivül élénkké lett nemzeti élet: s kétel- 
kedni sem lehet, hogy e forrás bevégeztével, minek már 

mutatkoztak is több helytt némi jelenségei, e tévedéseiből 
kijózanodva, s megtisztúlva vergődött volna ki a nemzet. 

A kormány e megyei rendetlenségek korlátozására nem 
tudott más törvényes módot foganatba venni, mint hogy a 
zajlongás helyére kir. biztosokat küldött: kik azonban már 
csak azért is ritkán érhettek czélt, mivel magok is egyik 
vagy másik párt emberei lévén, a pártok közt nem léptek fel 
részrehajlatlan bírák gyanánt. Ha sujtották is az elkövetett 
bűnt az ellenzék oldalán: a kormánypártiakat nem ritkán 
kisiklani engedék a megérdemlett büntetés alól; a bajok forrá- 
sát pedig megszűntetni, a visszaesés ellen kellő gátokat emelni 
s általában erkölcsi javulást eszközleni, képtelenek voltak. 

Hasonlíthatlanul nagyobb hasznot tett, gyökeresebb orvos- 
latot eszközlött e tekintetben a napi sajtó, mely, szabadabbá 
lett mozgásában, egy részről a nézeteket érlelve, a tömegek 
értelmiségét nevelve, más részről a bűnt a közvélemény os- 
torozó szózatával sujtva, mind sükeresebben gyógyítgatá a 
szabadságon az avval élni nem tudás és visszaélés által ejtett 
sebeket. Azonban a sajtónak s általában összes irodalmunk- 
nak mely a nemzeti fejlődés másik főtényezője volt, jelen 
állapotát kissé bővebben kell előadnunk. Szem előtt tartván 
mindazáltal, hogy az irodalom története nem feladatunk, raj- 
zunkat csak azon kölcsönös viszony keretébe szándékozunk 
szorítani, mely a közélet s az irodalom közt közvetlenebbül 
és szembetünőbben észlelhető. 

Mi legelőbb is magát nyelvünket illeti: ez már jóformán 
átesett azon heves forráson, mely a kedélyeket a század má- 
sodik és harmadik tizedében oly élénken foglalkodtatá. A 
nyelvújítás még ugyan nem fejeztetett be teljesen: de a harcz 
megszűnt a külön pártok között. Kazinczy új iskoláját, mely- 
nek már az ugy nevezett Auróra-kör oly döntő túlsúlyt szer- 
zett, a magyar akadémia teljes diadalra vezette. Az ósdiak, 
a népies ó-nyelvezet pártolói ennek tekintélye előtt végkép 
elnémultak; s ha néhányan titkon még duzzogtak, vagy épen 
daczoltak is az akadémiával, sikra szállni nem mertek többé 

ellene, melyet a nemzet közvéleménye is határozottan támo- 
gatott. Végre oly átalánossá lett az új iskola diadala hogy, 
ha voltak is még néhányan, kik azt elméletben gáncsolták : 
a gyakorlatban magok is, mintegy észrevétlenül s önkénte- 
lenül, mindinkább hódoltak szabályainak. A fő érdem e tekin- 
tetben kétségbe vonhatlanul Helmeczy Mihályé, ki már a 
Berzsenyi második kiadását kisérő «Kalauz Értekezésében» 
czáfolhatatlanul kimutatta a nyelvújítás szükségét, — minél 
fogva azt nemcsak minden mivelt nemzetek, hanem időről 
időre magok eleink is gyakorolták, fejtvén, gazdagítván és 
csinositván nyelvöket. És, mit ekként elméletileg győzedel- 
mesen kimutatott, azt az 1831-ben megindított «Jelenkor » 
czimű politikai lapjában, melyet nem sokára egy encyclopædiai 
irányu melléklappal, a c Társalkodóval; megtoldott, gyakor- 
latilag is nagy sükerrel űzte vala. c Nyelvünk gazdagítására, 
a gondosabb, szabatosabb, hibátlanabb irásmódnak az élet- 
ben is elhatalmazására senki annyit, mint ő, nem tett — 
mond «Irodalmi Arczképeiben» a legilletékesebb biró, iro- 
dalmunk legjelesebb történetirója, Toldy Ferencz. Mi Kazinczy 
a szépirodalomban volt a szép nyelv tekintetében, az lett Hel- 
meczy az irodalom és élet nyelvének tisztulására nézve. » 

A nyelvújitással maga az akadémia is buzgóan foglalkodék 
a régi magyar nyelvemlékek felkutatása s kiadása és ama 
nyelvtani és szótári munkálatai által; melyekkel nemcsak a 
szókincset tetemesen gyarapitá, s különösen a különféle 
műszótárak kiadása által a nyelvet a tudomány bármely ágá- 
nak előadására alkalmasabbá tette; hanem a nyelvtani hibát- 
lan tisztaság s helyes magyar szólásmód, a beszédbeli szaba- 
tosság, tömöttség, hangzatosság és irói műgond tekintetében 
is nagy érdemet szerzett magának. A nélkül hogy a nyelvet 
szabad mozgásában gátolva s rideg formákba lenyűgözve, a 
franczia akadémia tévedésébe esett volna, teljesen kifejtette 
a tudományos, irói nyelvet; s nagy részben neki s tagjai 
magán munkálkodásának köszönhető, hogy nyelvünk az eu- 
rópai észjárás idomait magának teljesen eltulajdonította; s 

mig a tudomány bármi nemű tárgyainak tiszta és szabatos 
előadására képessé vált, egyszersmind szépségben is felette 
sokat nyert; a régi irály lapos népiességéből felemelkedett, 
a nélkül hogy sajátos jellemében csorbulást szenvedett volna. 

És itt helyén van megemlíteni, hogy a nyelvmívelés már nem 
szorítkozott egyedül arra, hogy nyelvünket gazdagabbá, sza- 
batosabbá, szebbé tegye. Néhány tudósunk, kik közt, a kivívott 
süker tekintetében Hunfalvi Pált illeti az elsőség, a hasonlító 
nyelvtudománytis buzgóan kezdék művelni, hogy kitűnjék: az 
emberi nem mely nyelveivel van a miénk származási, képző- 
dési, szellemi rokonságban. És e tekintetben két férfiut kell 
említenünk, kiknek áldozatteljes ügyekezeteit hálátlanság nél- 
kül nem hallgathatná el a történelem. 1819 vége felé, kevés 
költséggel, de kiapadhatlan lelkesedéssel, egy székely ifju, ki, 
mint Toldy mondja, ca mult és jövendőből szőtt egész tün- 
dérvilágot hord vala keblében,» utra kelt Törökország felé, 
felkutatni nemzetünk ázsiai bölcsőjét, felkeresni a népet, mely 
velünk ugyanazon nyelvet beszéli. Ezen ifju Kőrösi Csoma 
Sándor vala. Ő Konstantinápolyon keresztül Alexandriába, 
onnan Aleppon, Bagdadon át Perzsia fővárosába utazott; 
mert történetirásunk akkori tekintélye, Horvát István szerint, 
a föld ezen részéből származott volna nemzetünk. cTeherán- 
ban mulatása alatt, — ugymond egy Indiában lakó hazánkfia, 
Duka Tivadar, — hol a perzsa s némileg a tibeti nyelveket 
tanulá, alkalma volt néhány tibeti szót hallani, melyek hangjai 
annyira meglepték, hogy azt kezdé hinni, mikép a nyelvet s 
nemzetet, melyet keresett, a Himalayák bérczein találandja 
meg.: Végtelen bajok s nélkülözések közt tehát 1821 tavaszán 
Khoracsán sivatagjain keresztül Kabulba, onnan Lahórba s 
onnan Kasmir bájló völgyein s a Himalaya havasain át Lehbe, 
a Csinától függő nyugat-tibeti Ladak tartomány fővárosába 
utazott. Itt tanulta egy tudós láma vezetése mellett több éveken 
át a tibet nyelvet s buvárlá annak irodalmát; különösen 
áttanulta s kivonta annak háromszáz husz nagy kötetben 
foglalt történeteit, philosophiáját s egész vallás-rendszerét. 

Évek mulva, átkelvén a Himalaya havasain, a britt birtokok 
legészakibb tartományában, a Spiti völgyében fekvő Kánum, 
buddha klastromban telepedett meg, s ismét több éven át 
folytatta tanulmányait. Csoma, ugy látszik, két feladatot tů- 
zött vala ki életének: eljutni nemzete bölcsejéhez, s azzal 
kapcsolatban megismertetni Európát Buddha vallásával, me- 
lyet egykor őseink vallásának lenni is hitt. Kánumban mula- 
tása alatt tanulmányai folytában egy fölfedezést tett, mely, 
saját vallomása szerint, életének legkeserűbb perczeit okozta. 
Átlátta ugyanis, hogy a tibeti és magyar nyelv közt valódi 
rokonság nem létezik. De mind a mellett is szakadatlan buz- 
galommal folytatta buvárkodásait azon reményben, hogy Tibet 
irodalma napvilágot fog vethetni nemzete történetére, mely- 
nek maradványait még mindig feltalálhatni hivé a keleten. 
Addig összehalmozott irodalmi kincseivel 1832-ben Kalkuttába 
vándorolt ; s ott tette közzé egyebek közt tibet-angol szótárát 
s nyelvtanát. És ezek terjeszték el aztán Csoma hirét min- 
denütt, hol a keleti nyelvek tanultatnak s becsültetnek. Ezután 
a bengali, szanszkrit és mahratta nyelvet tanulá meg, hogy 
aztán Nepálon át Tibet belsejébe hatolván, czéljához érhessen. 
Reménylé, ha Lasszába juthatand, a könyvtárak nyitva fognak 
előtte állani, melyekből a hunok ősi történelmét megtudandja, 
mert ez volt előtte — mint az angol Campbell mondja, a tu- 
dománynak véghatára, ez azon vezércsillag, mely őt gondo- 
latai s tanulmányainak utain huszonnégy éven át vezette. De 
több féle körülményektől gátoltatván, csak 1842-ben indul- 
hatott meg Lassza felé; rég óhajtott czéljára azonban ekkor 
sem juthatott: a halál ut közben ragadta ki őt, férfi kora 
legszebb erejében, az életből. c Csomának megjelenése — 
ugymond Duka Tivadar — az orientalis literatura terén me- 
teorhoz hasonlítható, mely annak idejében annyi érdeket kel- 
tett a tudósok világában ; rendkivüli kitartása, vas akáratjá, 
példa nelküli önzéstelensége s fáradhatatlan buzgalma minden 
akadálylyal megküzdött, mely az emberi nem legdrágább 
kincse, a tudomány azon. utjában állott, melyet Csoma ma- 

gának kitűzött... És ha kérdenéd a dicső halott geniusát, — 


hogy mi volt azon bájoló talisman, mely annyi szenvedést e 
hú kebelben élvezetté tuda varázsolni: válasza leend: Nem- 
zetem!» Számos munkái azonban angol nyelven lévén irva, 
a mi irodalmunk számára csak a magyar-tibet-szanszkrit 
szótár töredéke maradt hátra irományai között. ") 

cAz Ő neve, mond Toldy — nem volt kisebb a Szajna mint 
a Gangesz partjain, nem a Themse és Spree mellett, mint a 
Himaláva völgyeiben, s az ő dicsősége itt is ott is a magyar 
név dicsőségét hordta magával.» De nyelvünkre s nyelvtudo- 
mányunkra sokkal nagyobb eredménye lett Reguly Antal nem 
kevesbbé fáradság és áldozatteljes utazásainak nyugat-északi 
Ázsiában, a Volga és Ural vidékein, miket körülbelől azon 
időben kezdett meg, midőn Csoma az életből kilépett. Bár e 
vidéket jelöli ki a történelem is őseink hajdani lakhelyei gya- 
nánt, ő tulajdonkép nem azon czélból vette kezébe a vándor 
botot, hogy őseink bölcsőjét fedezze föl; mert előkészületei 
meggyőzték őt arról, hogy azon magyar törzsek, melyek 
őseink Európába költözése idején e tájakon maradtak, a mongol 
uralom idejében más népekkel összekeveredvén, valószinűleg 
elenvésztek : hanem inkább a philologia, a magyarral rokon 
nyelvek tanulmányozása s összehasonlítása vezette őt e tá- 
jakra. És e tekintetben nagy eredményeket mutathatott fel 
utazónk. Megtanulta az altáji nyelvek legtöbbjeit, melyeknek 
összehasonlitásából a mi nyelvünkkel meggyőződött, hogy ez 
.s amazok közt létezik ugyan családbeli rokonság, minő pél- 
dául, az indó-germán családbeliek közt; de sajátképeni magyar 
nyelvet hasztalan keresne ma már valaki Ázsiában. cOrosz- 
ország, a Kaukazus és Ázsiának minden vidékei és tájai ki 
vannak immár kutatva, ugymond; ismerünk határai közt 
többet 150 nyelvnél? de hiába, honunk nyelve nincs köztök : 
eltúnt az onnan a régi időkkel együtt, és csak Európában 


1) Duka Tivadar: az Új Magyar Muzeum 1858-diki XII-dik füzetében 
608 s kövv. 1. V. ő. Toldy Fer. Irodalmi Beszédeit. 68. 

él még nálunk. Ez tény ; és olyan, melytől hitünket meg nem 
tagadhatjuk; számtalan utas és tudós kutatásainak eredmé- 
nye ez, férfiaknak, kik dicsőségöknek tartották volna, nemze- 
tünk nyelvét ott feltalálni. » ") Számos évek mulva hazájába 
visszatérvén, dús ismeretkincset hozott haza magával, anyagul 
szolgálandót az altáji nyelvek összehasonlító megismertetésére, 
miből nyelvtudományunk nem csekély gyarapodást igérhetett 
magának. De fájdalom, a hosszu, fáradalmas utazások által 
megtört test nem álla többé a szép készületű lélek szolgála- 
tára: mielőtt anyaghalmazát feldolgozhatta volna, a kora 
halál több évi sínylődés után őt is elütötte nagy czéljától. 

A hasonlító és szószármaztató nyelvtudomány azonban itt- 
hon is több jeles készületű férfiaktól kezd vala míveltetni. 
Ezek buvárlatai s tanulmányainak eredménye lett, hogy a 
nyelvrokonság kérdése ma már teljesen fel van deritve; s 
hogy, legalább egy részben, ezen előmunkálatok. figy elembe 
vételével Czuczor Gergely és Fogarassy János, az akadémia 
megbiztából, számos évi munkával végre elkészíthették nyel- 
vünk nagy szótárát. 

És mig a nyelv ekként minden tekintetben tökélyesbűle, 
maga az irodalom is oly haladásnak örvendett, mely minden 
reményt felülmúlni látszék. Egy valóban nemzeti irodalom, 
mely azzá csak az által válhatik, hogy egy népnek számos 
nemzedékeken keresztül fejlődött világ- s életnézeteit és ér- 
zelmeit foglalja magában, a pár évtizednek, mióta ébredésünk 
kürtje felharsogott, még nem lehetett eredménye. Azért, 
midőn nemzeti irodalmunk haladásáról szólunk , nem is vi- 
lágirodalmi szempontból, hanem csak elébbi állapotainkhoz 
mérve akarjuk azt érteni. És e tekintetben bizvást elmond- 
hatjuk, miképen a történelem alig mutathat fel példát, hogy 
valamely nemzet, pár évtized alatt, mind bel- mind külterjileg 
oly haladást tett volna irodalmában. A rendkivül élénk poli- 
tikai élet a szellemi tevékenység minden ágaiban nagy ele- 


') Új Magyar Muzeum 1851-ki folyam. V-dik vagy febr. füzet. 

venséget hozott elő. Érzé a nemzet, mely a tudományra nézve 
századokon át csak azon érdemet szerezheté magának, hogy 
az európai míiveltség határain őrt állva, oltalmazá azon bol- 
dogabb népeket, melyek a tudományokat mivelheték, — hogy 
valahára már ő is hívatva van e pályára lépni s amazokkal 
versenyre kelni; érzé hogy újjászületése is csak ugy süke- 
rülhet kivánata szerint, ha azt egy átalános szellemi művelt- 
ség alapjaira fekteti; ha a tudományból öntudatosan meríti 
haladása eszközeit, rendezkedési módjait s formáit. Innen 
van, hogy a jobb erők már nem egyedül a szépirodalom felé 
özönlöttek, mint az előtt; hanem, mi a haladásnak magában 
is nyilvános jele, a tudománynak már egy ágát sem hagyták 
parlagon. A bölcsészet és történelem, a jog- és politikai tu- 
dományok, államgazdaság és természettudományok mind több 
mivelőkre találtak, kik feladatuknak tekinték, a nemzeti mí- 
veltség s ez által a köz jóllét tőkéjét gyarapítani. 


De a szépirodalom sem tekinté már annyira, mint elébb, Szépirodalom. 


a maga fő feladatának a hazafiság és nemzetiség ébresztésére 
irányzott egyenes hatást, s már inkább is a szép és emberi 
érdekek felé kezd vala hajólni. A hazafiság, nemzetiség még 
mosi sem szűnt meg ugyan kedvencz tárgya lenni költőink- 
nek, ez lévén nemcsak a legnemesebb érzelmek egyik leg- 
gazdagabb forrása, hanem a közéletben is egyike a fő moz- 
gató erőknek; de az e nemű költemények hangja s modora 
mindinkább változott. A haza és nemzet iránti közöny vagy 
épen hűtlenség bűnei gyérekké válván, olyféle ostorozó köl- 
temények is ritkábbakká lőnnek, minőknek fentebb Berzse- 
nyiből s Kölcseyből mutattuk be néhány példányait. S ha 
kivételesen Vörösmarty, költőink e legnagyobbika s legnem- 
zetiebbike, talált is még néha okot olyféle kitörésre, minő, 
például, az «Elhagyott anyában» a sujtottak kebleinek mé- 
lyéig hathatott: az csak némely kisebb főrangu körökhöz 
szólt, melyeket általában még nem hatott át a hazafiság és 
nemzetiség különben már oly közönségessé s élénkké lett 
érzelme. Sőt ezen érzelemnek a nemzet hasonlíthatlanul 

nagvobb részénél számos lélekemelő példákban észlelt nyi- 
latkozata most inkább ellenkező hibának lőn némileg kút- 
fejévé. Másod s harmad rangu költőink egynémelyike , el- 
ragadtatva azon ifju, életvidor mozgalom s haladás szemlélete 
által, mely a köz és társadalmi élet mindenágazataiban szembe 
tűnt , lelke túláradó örömében , szinte túlságos magasztalá- 
sokkal kezdé elhalmozni a haladásnak indult nemzetet; dia- 
dalt harsogott, bár az még csak a kezdet stadiumában lé- 
tezett. S komolyabb iróink és államférfiaink részéről bizo- 
nyára nem volt alaptalan a panasz az érzelmek ilyféle túl- 
áradásai miatt. Nemcsak az ilyesekben szigorú Széchenyi, 
hanem még Wesselényi is szót emelt e korai, túlságos ma- 
gasztalások, dicsőitések ellen, melyek az önhittségre, elbiza- 
kodásra különben is hajlandó nemzeti jellemet rontják, a 
jobbra s többre törekvésben megállíthatják. E hizelgéseket, 
e korai, érellen dicsőitést Wesselényi nem kételkedék mive- 
lődésünk egyik legártalmasabb mételyének, előhaladásunk 
egy fő akadályának bélyegezni. ") 

De ezek mellett számos oly elmeműveket is mutathat fel 
e korszaki költészetünk kivált az eposzban és a lyrában, me- 
lyek bár mely más európai irodalom e nemű remekjeivel 
kiállják a versenyt. Költőink fényes koszorújából, mely Vö- 
rösmarty, Czuczor, Bajza, Garay, Erdélyi, Székács, Vachott Sán- 
dor, Tompa, Petőfi, Arany stb. nevekből fonódott, Vörösmarty 
és Petőfi emelkedik ki első nagyságu csillag gyanánt. Vörös- 
marty egyiránt nagy az eposzban és lyrában. A már fentebb 
is említett «Zalán futása», «Egerje», «Cserhalma», oly mů- 
vek, melyek nemcsak a müvészet barátait ragadják csodálatra 
s bámulatra , alkotásuk eredetisége s ezer meg ezer szépsé- 
geik varázsa által; hanem egy nemzetet lelkesítettek az ér- 
zelmek heve, nagyszerűsége, nemessége által. A lyrai költé- 
szetnek az egyszerű daltól a balladáig, a népdaltól a bölcselő" . 
költeményig egy neme sincs, melyben ő halhatatlan műve- 


* 
. 


') Balitéletek, XXIX. 

ket nem teremtett volna, melyeket szintugy példányokul mu- — 1840. 
tathat fel a müvészet, mint a maga legnemesebb érzelmei 
megtestesített kifejezéseinek, egész kora s iránya képviselői- 
nek ismert fel a nemzet. Innen van, hogy nincs is irodal- 
munkban senki , a kinek művei a nemzet érzelmeire s gon- 
dolkodására oly nagy és általános befolyást gyakoroltak volna, 
mint az övéi. Ő, mintegy szép költeményében mondja, élete 
feladatává tette: «....a nemzetet a szellemharczok tiszta su- 
garánál olyan magasra tenni, mint lehet!» S nem volt soha 
költő, ki egy nemzet nemes sóvárgásait, jóra, szépre irányo- 
zott törekvéseit több élethűséggel s egyszersmind nemesebb 
ideálban kifejezni , visszatükrözni képes lett volna , mint ő: 
méltó, hogy a nemzet költőjének nevét viselje. Csoda-e, 
ha ennél fogva egynémely költeménye oly nagyszerű hatást 
gyakorolt a nemzet fejlődésére, hogy azokat méltán esemé- 
nyeknek, történelmünk valóságos részének tekinthetjük. Em- 
lítsem-e, például, a «Szózatot», a hazafiság, nemzeti füg- 
getlenség és szabadság cszméinek, a nemzeti sóvárgások e 
magasztos tárgyainak, oly felséges alakba öntött megteste- 
sítését, ezen ihletes, jóslatszerű költeményt, mely, a szó teljes 
értelmében, varázserővel hatotta át a nemzetet; melyet ennek 
gazdaga szegénye, ifja s véne könyv nélkül tudott; mely mi- 
ként boldogabb korában törekvésre s kitartásra lelkesítő 
zsoltárává, ugy a bekövetkezett szenvedések napjaiban vígasz- 

s: taló, emelő, bátorító imájává lőn a nemzetnek? 

E Y Népszerűségben Vörösmartyval senki sem osztozott jelesebb 

~ s kedveltebb költőink közől oly mértékben, mint Petőfi Sán- 
dor, ki bár csak e korszak végső négy-öt éveiben, s kivált 
miután «Összes költeményei ə 1847-ben megjelentek, kezdett 
igazán ismertetni s méltányoltatni, hamar kedvenczévé lett 
a nemzetnek. És méltán: ha Vörösmartyban a legnagyobb 

" ¿ nemzeti-, Petőfiben a legnagyobb népköltőjét birta ad- 
diglan a nemzet. Vörösmarty a magosabb nemzeti, Petőfi a 
nép-élet leghűyebb kifejezése. Bár nyelve nem ritkán pon- 
gyola, képei, eszméi gyakran mindennapiak, prózaiak s nem 


Petőfi Sándor . 

mindig olyanok, melyek a jobb izlést, a szép érzelmét ki- 
elégítsék; de élethűvebb, valóbb, egyszerűbb s őszintébb 
költőnk nincs Petőfinél. Ő minden érzelmet tárgyilagosan 
rajzol, s életviszonyaiban és alkalomszerű körülményeiben 
testesíti meg azt; minden érzelmét mintegy jelenetté, cse- 
lekvénynyé alakítja szemünk előtt ; életviszonyaiból, környe- 
zetéből, sorsából látjuk fakadni dalait, melyeknek egyszerű, 


. minden piperétől s keresettségtől ment nyelve is mindig igaz, 


Jósika Miklós. 


hű kifejezése a keblét eltöltő érzelemnek. E tárgyilagosság- 
ban, a népélet e hű megtestesitésében , minél fogva dalai a 
nemzet szellemét tükrözik vissza s mintegv szülőföldéből csi- 
ráznak fel, fekszik Petőfi költeményeinek varázsa; ez tette 
őt, a korán elhunytat, oly hamar a nemzet kedvenczévé, ko- 
szorúját örök zölddé. 

De már nem egyedül a lyrában és hőskölteményben hozott 
classikai műveket szépirodalmunk: a kötetlen beszédű köl- 
tészetben, a regényben és beszélyben is maradandó becsű 
művekkel gyarapodék az e korszak alatt. Írodalmunkat e nem- 
benJósika Miklós, Eötvös József és Kemény Zsig- 
mond képviselték első rangban. Az itészets irodalomtörténet 
hivatása széptani szempontból megitélni belbecsöket: minket 
azok csak annyiban érdekelnek, a mennyiben a közéletre ha- 
tást gyakoroltak. 5 e tekintetben mind a háromnak nagy az 
érdeme. 

Jósika, miként uttörője, meghonositója volt nálunk a tu- 
lajdonképeni regényirodalomnak, ugy hatása is nagy volt a 
nemzetre; nemcsak mivel ritka termékenységű elméjének 
szüleményei, a nemzet minden osztályaiban elterjedvén, a 
magyar olvasó közönséget tetemesen növelték, hanem regé- 
nyeinek tárgyai s iránya által is. Regényeinek tárgyait job- 
bára a nemzet multjából választván, azok hatása oly nemű 
lőn, mint Kisfaludy Sándor regéié s Károly drámáié : menten 
gyarapodó olvasó közönségében nem szűnt meg ápolni a nem- 
zetiség érzelmeit, emelni, fejleszteni, nemesíteni a nemzeli 
szellemet. Feszült érdekkel olvasott történelmi regénveinek, . 

«Abafynak», «Zólyominak», «Az utólsó Báthorynak», «A Cse- 
heknek Magyarországban», stb., stb., e fölött még azon ta- 
gadhatatlan eredménye is lőn, hogy a nemzetet a történelem 
olvasására serkentette. 

Még közvetlenebbül hatott a közéletre egy pár irányregé- 
nyével, különösen a «Falu jegyzőjével; és «Dózsa pórláza- 
dásával; Eötvös, kinek nevét már a «Karthausi» czimű ge- 
niális műve nagy népszerűségre emelte az olvasó közönségben. 
A pórháborút tárgyaló regény, mely az urai által zsarolt, 
elnyomott parasztság vérengző lázadásának oly borzasztóan 


1840. 


Eötvös József. 


érdekes rajzát adja, a történelmi valóság szembetünőségével — 


hirdeti a néposztályok jogviszonyaiban szükséges reformokat; 
melyek szerint a parasztságot szolgai állapotából fölemelni, 
birtok- és személyes polgárjogokkal felruházni, a közjóllét s 
magok a kiváltságos osztályok érdekében már az 1832-ki or- 
szággvülés is buzgóan, de csak fél sükerrel, ügyekezett. A 
Falu jegyzője viszont a felelős kormányrendszer s köz- 
pontosított igazgatás előnyeinek kimutatása végett, a megyei 
igazgatás rendszerének gyöngéit, hiányait egy megható ese- 
ménylánczolatban vezeti az olvasó szemei elébe. Ilyféle raj- 
zoknak csak a szélsőségek ellentétei adhatván fokozott hatást, 
maga a mű czélja igénylé, hogy a megyei igazgatás gyöngéi 
mennél élesebben sujtassanak; miért a rajz több helyt túl- 
zásba is átcsap. De mind e mellett a regénynek igen nagy 
hatása volt a közvélemény módosulására. Sokan, bár különben 
gáncsolták is őt, mint egykor Hiteléért Széchenyit, hogy 
a közélet gyöngéit s hibáit oly kimélletlenül felleplezi; de 
kigyógyultak az ősi megyeigazgatás rendszerének bálványozá- 
sából s hajlandókká lőnnek elfogadni az igazgatási centrali- 
satiot, mely nemcsak egy erős kormánynak, hanem, bizonyos 
mértékben, az egyébiránt közönségesen óhajtott felelős mi- 
niszteri kormánynak is szükséges feltétele. 

Különböző ezekétől Kemény Zsigmond regényeinek jelleme. 
Mint őt Gyulai Pál igen helyesen jellemzi: «ő mindig lélek- 
tani feladattal küzd. Jellemeiben az embereknek csak gven- 

geségeit ismerjük; kétkedni tanít; kérlelhetetlenül széttöri 
a szemüveget, mely az életet eszményi fényben csillogtatja, 
de nem azért hogy, mint a modern romantikus, a társadalom 
sebeit tárja fel s megmutassa, minő ellenkezésben van az élet 
eszményeinkkel ; sőt ellenkezőleg, vitatni látszik, hogy min- 
dennek igy kell lennie, eszményeink is ugyanazon eredményt 
szülnék, vagy még rosszabbat. A modern romantikus ki nem 
békit az élettel, de haragra lelkesít a társadalmi intézmények 
ellen, s tanai teljesülésével biztat; Kemény kihűt, józanná 
tesz.v És e tulajdonságánál fogva lehetetlen, hogy jótékony 
ne lett volna hatása oly korban, melynek ha volt hibája, az 
bizonyára már nem a közélet iránti közönyben és szenvtelen 
tespedésben; hanem annak ellentételében, a túllelkesedésben, 
az újítások, reformok, átalakulás túlheves, szinte tűrelmetlen 
vágyában, s a rohanó haladást gátló elemek, a kormány s a 
conservativ párt gyűlöletében keresendő. 

A szépirodalom e korban egy, minden magasztalásra méltó 
középpontot s gyámintézetet nyert a Kisfaludy Társa- 
ságban, melyet az elhunyt Kisfaludy Károly néhány lelkes 
barátja, az ő emlékszobrának felállítására gyűjtött öszveg 
maradványaiból, a nagy költő szellemi emlékéül alapított s 
mintegy szépirodalmi akadémiává rendezett be. A szép buz- 
galmu intézet, a közönségben gyámolitásra találván, csekély 
anyagi erejével is szép eredményeket mutatott fel. Az intézetre 
valóban volt is szüksége szépirodalmunknak; mert bár az 
külterjében nem szűnt is meg gyarapodni, — miként az in- 
tézet igazgatója, Toldy Ferencz, annak közgyűlésein mondott 
beszédeiben!) panaszkodik, bel értékére nézve a nemzeti iro- 
dalom egyéb ágaival nem haladott hasonló arányban; sót, 
tudományos oldalát tekintve, a közel mult kor mögött elma- 
radt. Névszerint, a müvészet tudományát, a szépészetet el- 
hanyagolta. Költőink nagyobb ügyességgel, de, néhány elsó 
rangút kivéve, kisebb gonddal dolgozának. «Hol a kor, ugy- 


') Irodalmi beszédek. 207. 227. 278. 

mond, midőn Kazinczy és Kölcsey tollal, Virág és Kisfaludy 
Károly szóval hirdették az æsthetika tanitmányait, s öntu- 
dalommal készített művekkel emelék oda a költészetet, hol e 
kor azt találta, de miután elfoglalá, azt tovább emelni rest?» 
«Egész tartományait a Musák birodalmának el láttuk ha- 
gyatva, — panaszkodik másutt — mik sokat igérő virulás- 
nak indultak volt; egyebek világos nyomait mutatják az ön- 
állás hanyatlásának; a formákra kevés a gond, s a tárgyak 
választása és kivitele e gondatlan formákhoz illő.» E hanyatlás 
indítá Bajzát a «Kritikai Lapok» kiadására, melyek azonban 
a szépirodalmon túl, egyéb nemű elmeművek birálatára is ki- 
terjeszkedtek; ez, utóbb Bajzával együtt Vörösmartyt és 
Toldyt, hogy az általuk kiadott «Athenæum» czimű s a tu- 
dományok és szépmüvészelek tárául szánt folyóiratot egy 
műitészi mellék lappal, a «Figyelmezővel» toldják meg, mely 
szinte összes irodalmunk termékeire nézve nagy haszonnal 
gyakorlá a múitészetet. 

Mig a szépirodalomban e hiányok S hanyatlás jelei mutat- 
koztak, a komoly tudomány mezején szép haladásnak örven- 
dett irodalmunk. Semmi sem bizonyítja ezt szembetünőbben, 
mint a bölcseletnek, az összes tudományok ezen alapjának s 
vezérének jelentékeny gyarapodása. Ha igaz, hogy csak azon 
nemzet dicsekedhetik bevégzett és szoros értelemben vett 
nemzeti irodalommal, melynek önálló philosophiája van: ugy 
hazánk már jogosan tulajdonithatott magának nemzeti iro- 
dalmat. Nem volt ugyan még bevégzett ezen irodalom ; mert 
befejezett philosophiával még nem birtunk; de ez már örven- 
detes fejlődésben mutatkozott. Bölcseletünk megszűnt uszálya 
lenni a külföldi, kivált a német új speculativ philosophiának, 
s magát teljesen emancipálta s önállóságra emelkedett. Voltak 
ugyan még néhányan tudósaink közt, kik tanulmányaikat 
német egyetemekben végezvén, a Németországban kedvelt s e 
korban teljes virágzatban lévő szőrszálhasogató speculativ 
bölcseletnek, különösen Hegel érthetetlenségig homályos 
rendszerének barátai, ezt nálunk is terjeszteni ügvekeztek. 

S már attól lehetett tartani, hogy e ködös, speculativ böl- 
cselet s vele együtt a felhőkben kalandozó idealismus, vagy, 
más mesterek nyomain, a legújabb német materialismus az 
iskolák tanszékein nálunk is túlsúlyra jut, bölcseleti tudo- 
mányosságunk nagy hátrányára. Hátrányára, mondom, mert 
hogy nálunk a tudományok tudománya az iskolán kivül ed- 
digelé oly kevés mivelőre talált, annak oka, részben legalább 
abban keresendő, hogy annak mivelői, tanárai újabb korban 
jobbára e német speculativ, alig érthető rendszerek mankóin 
járdalának, melyektől a józan, gyakorlati magyar ész határo- 
zottan idegenkedett. Találkoztak azonban már irodalmunkban 
is kitűnő tudósok, kik ama, hajlamainkkal ellenkező, idegen, 
különösen a Hegel- és Schelling-féle rendszerek meghonosu- 
lásának részint azokat czáfolva, részint egy önálló, gyakorlati 
magyar bölcseletnek alapjait megvetve, idején utját állták. 
A polemia mezején Vecsei József, debreczeni tanár, nyert 
legszebb koszorúkat. Ő az Atheneumban és Figyelmezőben 
a hegelisták ellen harczot inditván, szintoly hatalmas dialecti- 
cával, mint alapos tudománynyal mutatá ki ellenei egyoldalu 
tévtanait, melyek a németek közt is csak azért találtak annyi 
magasztalókra, mivel e, különben épeszű nemzet természete 
az idealismusra felette nagy hajlammal birván, tűri ennek 
kicsapongásait s ábrándjait, ha ezek rendszerbe foglaltatnak 
s mystikus homályban adatnak elő. A nagy történetirő, - 
Schlosser is bevallja nemzetének e gyöngéjét, állitván, 
hogy a német tudós előtt mindig gyanus volt az, a mi ért- 
hető és világos. Köppen pedig keserű, de találó gúnyorral 
mondja, hogy ca németek szivét csak rendszerrel lehet meg- 
hódítani, a kik a képtelenséget is elfogadják, csak rendszere- 
sen adassék elés. — E tudományos tusa után, melyben a 
közvélemény a tiszta felfogásu, világos beszédű Vecseit vallá 
győztesnek, méltán várhatá a közönség, hogy a megczáfolt 
tanok helyébe újakat állítson, melyek a tudomány alapjaiul 
szolgáljanak. Tőle azonban csak néhány becses értekezést 
vett még irodalmunk a bölcsészi rendszerekről, az életről s 

annak elvéről stb. ; mert kidolgozott összes bölcseleti rend- 
szere, irodalmunk nagy kárára, nem láthatott napvilágot. 

Önálló nemzeti philosophiánknak, melyet, mivel az ellen- 
téteket a felsőbb fogalmakban összeegyeztetni, kibékíteni 
akarja, s mivel az ész és kedély összhangzó mívelésére tá- 
maszkodik, mint a szép, jó s igaz megismerésének eszközére, 
«egyezményes» bölcseletnek, másként «harmonisticai rend- 
szernek; is neveztek, Köteles Sámuel, Szontagh Gusztáv 
és Hetényi János voltak legkitünőbb képviselői. 

Az egyezményes philosophia nem egészen magyar eredetű 
ugyan; mert a világ «harmoniás» elrendeltetéséről s a a har- 
monia» elvei szerint való igazgatásáról már Pythagoras —, az 
erényről, mint cselekedeteinknek az észtörvényekkeli egyez- 
ményéről Plató is tanított; újabb korban pedig Krug Vilmos, 
német bölcselő, épen hirdetőjévé s alanyi oldalról megalapi- 
tójává lett az egyezményes bölcseletnek, rendszeres munká- 
jában (System der Philosopbie) ezt részletesen is alkalmazván 
a philosophia tanaira. És nem is lehet tagadni Krug rend- 
szerének helyességét, a meddig bölcselete alanyi körben forog ; 
de azokban, mik tárgyasabb felfogást igényelnek, mint a 
metaphysica és æsthetica, rendszere többféle hiányt mutat. 
Fő tévedése abban fekszik, hogy az ő átalános egyezménye 
pusztán alanyi természetű, csupán szellemi munkásságunkra 
szorítkozó; holott az egyezmény csak ugy lehet átalános, ha 
nemcsak szellemünknek, hanem a tárgyas világnak is fő elve. 
Nem is ezt, hanem az öntudatot («vagyok és működöm?) 
tette ő rendszere fő elvévé, mit azonban fő elvül, melyből 
az összes philosophia igazságát lehozni lehetne, elfogadni 
nem lehet. 

Köteles Sámuel volt az első, ki nálunk Krug egyézményes 
philosophiáját elébb a nagy-enyedi tanszéken, majd cPhilo- 
sophiai Encyclopædiájában » meghonosította, kijavítván egy- 
szersmind annak hibáit is, midőn az egyezményt, mely Krug 
fő elvében még csak mint önkényesen választott czél jelenik 
meg, mint öntudatunk tényét s eredeti alakjának és szellemi 

munkásságunk törvényszerűségének kinyomatát határozta 
meg, s az összes bölcselet fő elvévé emelte. Kötelesnél e sze- 
rint az egyezmény nem egyedül a logica fő törvénye, hanem 
fő törvénye szellemünk összes munkásságának, az érzésnek 
és akaratnak szintugy, mint a gondolkodásnak. Ámbár tehát 
Krug az egyezmény elvét a külön tanokra legelébb alkalmazta, 
s az által az alanyi egyezményes philosophiának az újabb 
időben hirdetője lőn — mond Szontagh Gusztáv") — ; de 
ennek főelvét Köteles határozta meg helyesen, minél fogva 
sajátlag ő e rendszer kijavított alapjának alkotója. És itt kez- 
dődik a magyar philosophia. 

Azonban Köteles, bár a mondottak szerint nagy az érdeme 
bölcseletünkre nézve , s egyébiránt is mint világos előadásu 
tanár, számos éveken keresztül nagy haszonnal hirdette józan 
nézeteit, melyek által a bölcseletet nálunk a világphilosophia 
szinvonalára emelte, — még az ó-iskola nyelvén szólott. «Köte- 
les nyelve s a mienk közt, mondja Toldy Ferencz, gazdagság, 
szigorú határozottság, rövidség és jóhangzásra nézve, több 
mint egy egész nemzedék fekszik». Nem csoda, ha e miatt 
nem lett az iskolán kivül, az életben, annyi hatása, mint 
megérdemlé vala. Majd azonban, az akadémia gondoskodá- 
sából, Balogh Pál és Hetényi János koszorúzott pályairataik 
által philosophiai nyelvünk is tisztább, megállapodottabb lett, 
utóbb pedig Szontagh és kivált Purgstaller József ügvekezetei 
által a tökély magas fokára fejtetett; minek következtében a 
Köteles által egyengetett uton megindult új, kitűnő tehetségű 
böleselők mind tovább fejleszték nemzeti philosophiánk rend- 
szerét. Mellőzöm itt Imre János egyetemi tanárt; bár rész- 
ben latin, részben magvar nyelven közzé tett munkái, mint 
Hetényi mondja"), azon reményt derítették a honi bölcseség 
kedvelőiben, hogy lesz valahára nekünk is nemzeti bölcsel- 
kedőnk, minő a németeknek Kant, az angoloknál Bentham, 


') A magyar Parthenon alapjai. Új Magyar Muzeum 1856-diki folyam, 
XI-dik füzet. ; l 
2) Tudománytár. Uj folyam, II. köt. 152. 1. 

Frankhonban régen Cartesius, ma Cousin; de melyet kora 
halála meghiusított. Mellőzöm Purgstaller Józsefet, mint 
nem szorosan az egyezményes rendszer hivét; bár különben, 
mint Szontagh maga is megvallja, «kézi könyvei iskoláink- 
ban széltiben használtatván, mondhatni, a leghasznosabb 
philosophiai iró lett hazánkban, s közhasznú nemcsak mun- 
kái tartalmánál fogva, mik érthető előadásban helyes philo- 
sophiai nézeteket terjesztenek, hanem philosophiai nyelvünk 
gyarapítása által is, igen szerencsés lévén a műszavak magva- 
ritásában». Mellőzöm Horváth Czyrillt is, bár számos becses 
adalékkal járult, ha nem is az egyezményes rendszer mezején, 
honi philosophiánkhoz. Mellőzöm végre még Berzsenyi Dá- 
nielt, akoszorús költőt mind a mellett is, hogy a «Poetai harmo- 
nisticáról» irt munkájában, a magyar egyezményes philosophia 
tárgyas érvényességénėk alapítója lett; de műszavainak elavult 
érthetetlensége miatt hatását elvesztette. És csak Hetényi Jánost 
és Szontagh Gusztávot emelem ki, mint nemzeti bölcseletünk 
fő oszlopait, kik azt mind elméletben, mind alkalmazásában 
az egyéni és társadalmi életre, hatalmasan fejlesztették, mond- 
hatnám, népszerűsítettek. 

Hetényi régebben «Sarolta és Adalbert» czím alatt egy 
ehőskölteménvszerű történetirási festvényben», melyet a cval- 
lásos erkölcsiség gyarapitására készitett népkönyvül» szánt, 
hirdette tüzetesebben a maga tanait. E mű, tulajdonképen 
pbilosophiai tanköltemény, eposzi formában, melyben bölcsé- 
szet és költészet inkább egymás mellett, mint egymást áthatva, 
jelennek meg, s nem is annyira szépészeti tekintetben, mint 
tartalmánál fogva köti le figyelmünket, a menyiben benne 
találjuk már philosophiai rendszere előhirnökét. c Neki t. i. — 
mond Arczképeiben Toldy — a philosophia végelemzésben 
gyakorlati tudomány, mely mindent, mi nem ilyen, köréből 
kizár, melynek vég hívatása a szép, jó és igaznak létesítését 
sürgetni; miknek forrása, előképe, szerinte is, az istenség, 
mint az örök szép, jó s igaznak concrét fogalma lévén, a 
bölcsészet első teendője is, ezeknek isten által a látható és 

szellemi világban kifejezett törvényességét kinyomozni, meg- 
ismertetni s egyénileg és társadalmilag valósitásukat létünk 
fő és vég czéljául bebizonyítani». A korszerűtlen forma azonban 
e mű hatását nagyon megcsökkentette. 

Ezentúl számos kisebb-nagyobb, részint philosophiai, ré- 
szint mivelődéstörténeti, államtani s nemzetgazdasági mun- 
kákban, melyeket rendszerének érlelése közben jobbára az 
akadémia s más intézetek által kiűzött pályakérdések meg- 
fejtéséül készített, fejtette ki gyakorlati bölcsészete elveit tár- 
sadalmi alkalmazásaikban. Mert, mint érintők, a philosophiá- 
nak ő gyakorlati czélt, az emberi életnek mind egyénileg, 
mind társadalmilag boldogitását, vagy, mint ő nevezni szerette, 
szépitésćt, tűzte ki; s ennél fogva oda törekedék, c hogy 
a böcselet, mellőzve a fogalmak iskolai és dialektikai szőr- 
szálhasogatását, az ember minden nemes érdekei, a vallási 
s erkölcsi, a társadalmi és mivelődésiek tisztába hozatalában 
találja fő czélját, hogy egykor egy nemesített, erkölcsiebb s 
az élet szépségét a tudományos és müvészi kiképezésben le- 
lendő emberiség vallás- és törvénvkönyvéül váljék» — mondja 
Toldy Ferencz. 

Fő műve azonban, melyet husz év folytában érlelgete, és 
szem elől egyéb dolgozatai közt sem veszte el, a «Magyar 
Parthenon» vala, melynek összes bölcseleti rendszerét magá- 
ban kell vala foglalnia. A nagy munka már annyira haladt, 
hogy azt egy szerencsés év alalt immár bevégezve reménylé 
bemulathatni a nemzetnek, midőn a halál őt, nem fiatalon 
ugyan, mert a 70. életév felé közeledett, de mégis idő előtt 
kiragadta az életből. De kevéssel halála előtt olvastatott fel 
az akadémia előtt egy munkája, «A magyar Parthenon elő- 
csarnokai» czím alatt, mely csak bevezetésül szolgál ugyan 
nagy müvéhez; de ennek főbb elveiről is mond annyit, a 
mennyiből legalább fogalmat szerezhetünk félbeszakadt nagy 
munkájáról s rendszeréről ; mert ezen előcsarnokokban annak 
alapeszméjét s főirányát deríti fel, s egyszersmind görög el- 
nevezéséről is számot adván, mellékesen az összes bölcsészet 

történetét is szintoly éles kritikával, mint tiszta felfogással s 
világos előadással vázolja. 

Öt, ugymond, három vezércsillag kalauzolja: ész, élet és 
harmonia. 

Az ész, mely záloga isteni eredetünknek, oly fenséges lény, 
hogy ha az őt sokkép leverő állati szükség, előitélet, szen- 
vedély bilincseiból kiszabadulhat, a józan bölcselés által ma- 
gasb kiképeztetést nyer, a széptani jeles izléssel párosulhat, 
és tisztán emberivé, széppé és boldoggá teheti mind az egyéni, 
mind a társalmi életet; mely életszépség vagy harmonia csal- 
hatatlanul tetőpontja minden szellemi vágyainknak, czélja 
létünknek, legfőbb indoka minden cselekvényeinknek. Ennél 
ő sarkalatosabb, magasabb és életérdekesb igazságot s főbb 
elvet nem ismer, mely visszhangzik minden emberészben és 
szívben, méltó, hogy minden philosophia alapelvéül tétessék. 

Abban látja a philosophia ó- és új-korbeli gyöktévedéseit, 
hogy ez, elvetve szemei elől eszünk három említett szinte 
egyformán alapos és lényeges fő irányait, ugymint: az elmé- 
letit, széptanit és gyakorlatit; azokat egyformán nem mél- 
tányolva, és a főczélra az életszépítésre ( — boldogságra) 
egyaránt nem használva, most egyes egyedül az elsőnek, a 
tudásvágynak, majd a másodiknak, a széptaninak s érzemé- 
nyinek, majd a harmadiknak, ugymint a cselekvésinek, adá 
a túlnyomatot; igy aztán az élet arányainak s idomainak el 
kelle ferdülni, torzulni s rútulni: s vagy a túlhajtott szem- 
lélődés és idealismusba, vagy a durva érzékiségbe, sensualis- 
musba, vagy pedig a finomabb érzelgésbe, a mysticismusba, 
vagy végre az eszme és elvtelen cselekvésbe, tétovába kelle 
merülni. Arányosan kell tehát mívelni s használni szellemi 
tehetségeinket. Ő nem ellene az elmélő bölcselésnek, a magát 
határaiban tartó szemlélődésnek; mert a derült ész az élet- 
tudomány fő életműszere, s helyes elmélés nélkül nincs helyes 
gyakorlat. Szerinte a philosopháló észnek három fő irányban 
kell működnie, ugymint: 1. elmélő, theoretikai; 2. birálati 
vagy felsőbb kritikai; 3. cselekvő irányban. Az elsőnek vég- 

czélja a tudat, az igazság; másodiké, alanyilag a szépérzelem, 
tárgyilag a szép és nemes; a harmadiké, alanyilag az erköl- 
csi erő, tárgyilag az erény és jog. E háromság együttléte 
teszi az életszépséget, boldogságot; s e háromságot az áta- 
lános egyezmény, harmonia, fő elve köti egybe. E harmo- 
niára építi ő rendszerét. 

Az egyoldaluság, mely e három főirány valamelyikének el- 
hanyaglásából származik, oka, hogy kétely, iskolai és mystikai 
homály, versenygés boríták el a philosophia szép egét; hogy 
a józan bölcselés elvesztette eredeti saját typusát, élettudo- 
mányból természettanná, kopár sziklán tengő apriorismussá, 
világköltészetté változott, eredeti fenségéből kivetkőzött, és 
akár mi más vala inkább, mint élettudomány; hogy jelen- 
korunkban a metaphysika, a természet philosophiája által 
túlszárnyaltatva, ebbe szinte beleolvasztatott s csaknem meg- 
semmittetett. Legalább e fenséges tudomány a népéletre, er- 
kölcsnemesbitésre, lélek és sziv emelésére hatástalanná lett 
s oda jutott, hogy több nagynevű bölcselőtől, mint ábránd, 
a philosophiai tudományból kizáratott. 

Átalánossá lett ennél fogva a philosophia reformjának szük- 
sége. Vállalkoztak is erre többen, kik közől azonban néme- 
lyek megint az érintett gyöktévedések valamelyikébe estek. 
Kant a gyakorlati és erkölcsi élet terén kezdte reformjait. 
Az erkölcstan kútfejeit megtisztítá, építve azt nem a juta- 
lomvásárra vagy büntetéstőli félelemre, hanem a törvénytisz- 
teletre. Ámde a mennyi jót tett a morállal, annyi kárt okozott, 
ugymond, a metaphysikának alanyiságtanával, az emberészt 
elmélőre és gyakorlóra ketté metszvén s egymás ellenébe ál- 
lítván; holott az ész harmoniájánál fogva a lélek különnemű 
tehetségei, ép állapotban, mindig egy frigyben működnek, s 
jaj azon ferdúlt észnek, melyben a szemlélet külön vált a 
gyakorlattól. 

Kant ezen álészlete egész forradalmat idézett elé a Leibnitz 
óta különben is alanyiságban, vagy mi evvel sajátképen egy, 
a tapasztalattal kezet nem fogó idealismusban sínylődő né- 

metek közt. Fichte az ént, az alanyiság alapját, az átalános 
tárgyiság, más szóval, a kültermészet hegyibe emelte; s mig 
amannak egyedüli létet adott, emezt megsemmítette. Schel- 
ling ezt megsokallá; de az idealismus édes mérgétől sza- 
badulni nem birt, s Fichte alanyi idealismusát tárgylagos 
idealismussá csavarta, mi épen annyi, mint fából készült 
vaskarika. Érezte ő ezt; tehátaz azonságtanban keresett 
menedéket, egynek és azonnak mondva a tudatot a léttel. E 
kettőt öszhangba lehet ugyan hozni; de azt állítani, hogy 
ezek egyek s azonok, gúnyűzés a józan észjárással. Mert, 
például, hányszor megesik, miként a gonosztevő jól tudja, 
hogy tilos az, mit ő tenni nem irtódzik, mégis ezen öntudattal 
ellenkezőleg cselekszik? Ámde ezen ellenvetésre az alanyiság 
és azonság hőse csak azt feleli: ca jó és gonosz közti kü- 
lönbség csak alanyi, ezek tárgyilagosan tekintve egyek és 
azonok ; szabadság nem létezvén, ama különbség áll ugyan 
alanyilag, de tárgyilag nem.» «Ugyde, — kiált itt a még el 
nem ferdült józan ész — ez ellenkezik a tökélyes és tökélyet- 
lenrőli, jó és roszróli, véges és végtelenrőli, anyagi és szel- 
lemirőli fogalmainkkal?» És Hegel itt vállat von, s nagy 
hidegen azt mondja: «A philosophia csak az által philosophia, 
hogy az értelemnek és józan észnek ellent mond, mely vi- 
szonyban a philosophia világa egy általán fogva megfordult 
világ. » ') 

«Ily drágalátos eredményeket szült — kiált fel erre bölcse- 
lőnk — az alan yisági philosophia, mely a fő lényt, erkölcsi 
szabadságot és személyes öröklétet, szóval a végtelent beol- 
vasztva a végesbe, a gépszeresbe, és a tiszta észvallási világ- 
nézetet alá rendelve a természet-philosophiának, a metaphy- 
sikát földhöz ütötte, megsemmiítette. » Ő tehát, hogy a méltat- 


lanul lealázott metaphysikát elébbi jelentőségére visszaállítsa, 


s a korphilosophia gyöktévedéseit megigazítsa, az átalános 
alanyiságnak az átalános harmonismust, egyezményt 


") Kritisches Journal der Philos. I, 1, 17. 

teszi ellenébe, mely öszhangot, egységet állit ugyan létezni 
a világban, de olyneműt, minő van a jó zenében, festvényben, 
mikben megkülönböztethetők a külön nemű színek és hangok. 
A harmonismus helyt ad mind a mérsékelt idealismusnak, 
mind az empirismusnak, és meg nem engedi, hogy ezek 
egymás ellen irtó háborút kezdjenek. Ez az egy és megoszt- 
hatatlan észt veszi fel segédül, és ennek tehetségeit nem 
darabolja fel, egyiknek a másik felett túlnyomatot nem ad; 
mert maga az ember, szintugy mint a világ, egy öszhangzó 
egység. Az egyezményes bölcselet ugy tekinti a természet- 
fölötti tárgyakat vizsgáló észt, mint szellemi tükröt; 
mely nem teremti, mint Fichte állítás, hanem csak vissza- 
tükrözi a szellemi világrendben fellünő — épen nem idealis, 
mint Schelling és Hegel tanítják , hanem való — tárgyakat, 


. az önálló istent, az állománynyal biró lelket, és ennek épen 


nem kérvényes szabadságát. Az átalános harmoónismus se- 
gélyével belátunk a világalkotmány gépezetébe, be szellemünk 
életmůvezetébe, mindenütt törvény- és czélszerűséget szem- 
lélve, mindenütt egy fő törvényadót ismerve el, mindenütt ha- 
sonlatot, analogiát találva, mindenütt fokozatot és lépcsőzetet 
lelve, mely elvégre az igazsághoz és valóhoz vezet. 
Átmenvén ezután a korphilosophiákon, s kimutatván téve- 
déseiket, kimutatván azt is, mennyire alkalmas az egyez- 
ményes rendszer e szirteket s örvényeket kikerülni, mondja : 
«a korphilosophiák nekünk magyaroknak, kik velősb éldelet- 
hez szoktunk, és mint kelet népe, gyakorlatias szelleműek va- 
gyunk, teljesen eleget nem tehetréék. Nekünk oly philosophia 
kell, mely megvetve az ábrándos idealismus léghajózásait, 
de más részről elfordulva az aljas érzékiség fertőitől, fejtse 
ki magában és embertársaiban azt, mi emberileg szép, dicső, 
sőt isteni; oly bölcsészet kell, mely mind az egyéni mind a 
társalmi élet szép ideáljait valósítani segítsen... Az egyéni 
és társalmi élet harmoniája azon eszmény, mely felé kell tar- 
tanunk philosophiánk segélyével; ez s nem más az igazi böl- 
csészet ugró és kiindulási pontja: nem pedig, a philosophok 

eltérő véleményei szerint, a természet mélységeinek akózása ; 
nem az eszmények és ideák tündérhona; nem az állomány, 
mint Spinosa vélé, nem Schelling általánya, nem Hegel van-ja 
és tiszta létje; hanem, mint mondók, az életszépség, nem 
levén az észnek és szívnek ennél szebb és nagyobb ideálja, 
melyre vágyunk mindnyájan: mivel ez az emberiség axio- 
mája, melyben mindenki egyetért, mely mindenikünknek, 
kik élünk köz óhajtása. Itt kell lenni és nem másutt az egyedül 
üdvös philosophia gönczölének; a világ nagy törvényében, 
a harmoniában rejlik annak életelve, itt fakad annak jótékony 
forrása, és roppant épületének e fő alapra kell építtetni. 

«Minden tudomány tehát, mely az életharmoniát átláttatja, 
minden gyakorlat és müvészet, mely végelemzésben életszép- 
séget eszközöl, fő rangu, üdvös, sőt isteni. A testharmoniát 
helvreállító orvos, a lélek- és szívbeli békét eszközlő, a szépélet 
elveit és törvényeit földerítő bölcs, a nemzeti jóllétet eszközlő 
államférfiu, a kedély zordonságait lecsilapító müvész, az em- 
beriség háláját és tiszteletét érdemlik; és bár külön irányban 
látszanak működni és mint a sugarak, más felé tartanak : 
mégis mindnyájan az életharmoniának szolgálnak, ennek köz- 
pontjából ihdúlnak ki, és utóbb is itt sereglenek össze. 

cA philosophia, nagy czéljának soha meg nem felelend, ha 
csak eddigi iskolai alakjából és köteleiből kiszabadulva, dia- 
lektikai szórszálhasogatásaiból kimenekülve, az egyéni és tár- 
salmi élet szépitését nem tűzi ki egyedüli feladatának, szóval, az 
életharmoniát, melyben rejlik általában az életüdv... Látjuk, 
hogy a philosophia, ezen három ezer éves gyermek, — mert 
még fejletlen, — nem birja magát értelmezni, nem tudja fő- 
irányát, körét is szilárdul meghatározni : az ellenmondás lelke, 
kétely uralkodik benne. Olyan, mintegy roppant anyag- és szer- 
tár, melyet rendezni, belőle jeles és állandó csarnokot építeni 
nem birt. Az új korban sürűn keletkező philosophiai rend- 
szerek, mind meg annyi nagyszerű légtünetek, melyek alig 
tartanak pár óráig és aztán végkép elenyésznek. És midőn 
a hellen bölcsészek művei örök becsűek , ép ugy mint az antik 

művek: emezek alig örvendhetnek egykét évtizednyi örök- 
létnek.... Nem is leend a philosophiának addig szilárd állása, 
mig őt az életharmonia testébe nem öltöztetjük, és szellemére 
a világ szellemét, a harmoniát, nem leheljük, élettudomány- 
nyá magasítva, sőt nemesítve őt: de ez máskép nem leend, 
hanemha őt teljesen átalakítjuk. Át kell mindenek előtt 
látni, miben tévesztett czélt az eddigi bölcsészet; mi 
azon igaz és saját telke, melyről eltért; végül, mi által 
lehet neki életben haszonvehetőséget, tudományban tekintélyt 
és erősúlyt, társalomban vezérletet, sőt trónt biztosítani? 

A czéltévesztést illetőleg: sajnálattal látja, mikép a 
nagy Sokrates óta a bölcselők előtt nem áll tisztán ama nagy 
igazság, hogy a philosophia nem más, mint életharmoniára 
vezérlő kalauz, és az igazi bölcselő nem egyéb, mint élet- 
szépségre oktató tanár. Nem szabad tehát neki az alapi és 
fensőbb élet teréről lelépni és kifürkészhetlenek után kap- 
dosni, minők, például, a léleknek, a világnak, a főlénynek 
benső természete és lénye; mivel ezek lényökbe pillantani 


. soha sem engednek ; elégnek tartva azt, ha műveiket szem- 


léltetni engedik, s legfölebb azon törvényeket nyilvánítják, 
mikben és mik által nyilatkoznak. 

Fejtegeti továbbá, hogy a philosophia saját telke nem 
lehet egyéb az életnél s életharmoniánál. Ő nem akarja 
előtte bezárni az eget; ő csupán léghajózásait akarja meg- 
szűntetni és az élet körére visszavinni, mely elég bő telek 
számára. Az élet oly roppant eszme, mely átöleli az egész 
világot, leánya a végtelen mindenségnek; millió alaku; és 
hacsak az emberéletet vizsgáljuk is: van egyéni, van tár- 
salmi, van nemzeti, van emberiségi, van alapi vagy érzéki, 
van szellemi vagy fensőbb élet; ez pedig tudományos, er- 
kölcsi és széptani. E nagyszerű eszme tág alapzatul szolgál 
a philosophiának ; oly terebélyes élőfa, melynek ágain ülnek 
az életszépítő tudományok. Mert tekintsünk körül: mit akar- 
nak az ugy nevezett principialis tudományok? Ezek szak- 
felosztásából kitetszik, hogy mindannyian az élet fentartásá- 

nak, biztosításának és szépitésének szolgálnak. Mit akar a 
theolog? Örök életüdvet. Mit a jogász? Jogbiztos és jogtalan- 
ságtól ment életet. Mit az orvos? Betegségtől ment és teljes 
épségnek örvendő életet. Mit a háztartás? Vagyonbiztos életet. 
És ime itt van a tudományok kapcsolata és egész családja, 
miknek középpontja az élet. 
Folytatólag a harmoniáról szólva szinte ihlettség szállja 
meg bölcselőnket, mely költészi színezetűvé lelkesíti irályát. 
«A harmonia, ugymond, világtörvény, éltetője a sphæráknak 
ép ugy, mint a parányi lényeknek. Kulcsa ez a világegye- 
temnek, melynek uralma alatt áll a porszem ugy, mint a 
fenséges napország. Ez teszi lényét a test és lélek minden 
gyönyörének: ez központja minden szebb és nagyszerűbb 
eszméknek: ennek törvénye legfensőbb, melyből foly ki, 
mind fenn, mind alatt minden törvény. Ez fentartja uralmát 
minden szabály s norma mellett s fölött. Ez törvényadója 
minden magasságnak s mélységnek: ennek trónját tiszteli 
különösen minden élet, és ha tôle eltér, a halálnak esik mar- 
talékul. Megfoghatatlan lelke ez a világnak, irányadója min- 
den alárendelt erőnek. Ez állapitá meg a szellemi és testi világ 
fejleménye rendét; és ennek pálczája alatt áll minden lény, 
minden élet, minden törvény. A mi magát ez alól elvonja, 
az, mint törvénysérv, más egyéb mint rút, valótlan és jog- 
talan nem lehet. Ez, mint legfensőbb lény magánál fensőbb 
hatalmat nem ismerhet; azért a szellemi világban is olyan, 
mint a cosmicaiban az átalános súlyerő, melynek uralma 
alól a legtávolabb eső fényfelhők napjai sem vonhatják ki 
magokat. Ez szolgál a bölcsnek kalauzul, midőn azon fő- 
lényhez tekint fel, kihez a hiúk vagy ritkán fordulnak, vagy 
ha fordulnak is, a szenvedély szele az érzelem világát gyakran 
eloltja bennök. Ez biztos vezérök, midőn a világ nagy köny- 
vébe tekintenek, mely fénylő csillagbetűivel szól hozzájok. 
Ez iránytűjök midőn saját testök óramüvét vizsgálják: ez, 
midőn az ész, a tudományok és a müvészet, ez, midőn a 
családi és társalmi élet viszonyait fürkészik. Csodáljuk-e te- 

hát, ha ezen harmonia legmagasabb vezéreszméje, ugró- 
pontja, sőt kezdőbetűje a philosophiának ! Fenségesb, nagyobb 
és számtalan nyilatkozataiban felfogható eszme az, mint a 
korphilosophia által alapzatul tett absolutum; mivel, mi- 
dőn emez csak az ideálban él, a valóságban nem: amannak 
vannak lálható, hallható, érezhető typusai, mint például, a 
szépség, melyet éldel a még beszélni alig tudó kisded a vi- 
rágban, éldel az ifju, szíve ideáljában, éldel az érett kor a 
szép-igazban és szép-jóban. Ez tölt be eget és földet egy- 
aránt, és erről lehet legméltóbb joggal elmondani azt, mit 
Virgil a hirről énekelt : 
Graditur solo, et caput inter nubila condit. 

Bölcselőnk szerint az egyéni és társalmi fensőbb élet har- 
moniájának két fő tényezője van, ugymint: észderű és elv- 
hűség. Ész és ez által kormányzott szilárd akarat életünk 
harmoniájának kettős gönczölei: ezeket kell tehát főleg ki- 
művelnünk, hogy életünk szépségét biztosíthassuk. Az ész 
nem más, mint fő műszere bennünk az életszépségnek, és a 
fő harmoniától (istentől) eredő teremtett istene énünknek. 
Ez létesít öszhangot gondolkodásunkban, érzelmeinkben és 
törekvéseinkben. Élő műszere tebát ez a harmoniának, mely 
fokozatos, és a fensőbb tájakban szépség, igazság és erény 
neve alatt ismeretes. Az ész egy ugyan, de három irányban 
működik. Első irányban az igazsággal foglalkodik ; birálat 
alá veti a fogalmakat, eszméket; és azt tekinti: vajjon nem 
csalkép-e, nem hibás-e az észlet? Ott hol a vizsgálat el- 
hagy, az ismeret hiányait hittel pótolja, s mintegy betölti, 
de hiányt sehol nem enged, nehogy rajta a kétely betörjön ; 
ellentáll azonban a hiszékenységnek is, fogalmait, nézeteit 
tisztogatva, kijavítva, analogiáit, inductioit tökéletesítve. Ész- 
derű itt az eszmény : és tudjuk, hogy a fény és a világ a színek 
harmoniája. 

Ámde a világ nem elég; kell lenni melegnek is: ezt 
nyujtja az érzelem, mely megmondja énünk kellemes vagy 
kellemetlen jelenét. Az ész az érzelem és öntudat tanuságait 

nem mellőzheti; mert az érzelmek igénybe veszik az egész 
embert, és midőn az eléterjesztések a léleknek, ugy szólva, 
csak felületét érdeklik, amazok ennek benső lényét támadják 
meg és mélyen hatnak. Az érzelmek s ezeknek összege, a 
lelkület (kedély), az ész hatósága alá tartoznak; különben 
bennünk az erők harmoniája felbomlik és a szenvedélyek- 
nek rabul esünk. 

Harmadik iránya az észnek: a jellemképzés; itt tehát 
neki fő feladata, a természettől szolgaakaratot rendezni, ennek 
alsóbb és felsőbb vágyai helyét kimutatni, az állati vágyakat 
emberi fensőbb vágyakká magasítni; például: a nőszvágyat 
nőszerelemmé, a mozgóvágyat iparvágygyá, a hirvágyat tud- 
vágygyá. Hatóságot gyakorol tehát a fejlett ész a szemlélet, 
érzelem és akarat felett; s így létesíti a szellemi erők har- 
moniáját, mely nélkül életharmonia és szépség nincs. Az ész 
fejletlenségében rejlik tehát az élet rútságának fő oka és ab- 
ban, hogy egyénekben, társalmakban sőt az emberiségben 
épen azon fő erő és isteni teremtő műveletlen, épen azon 
telek fekszik parlagon, mely művelve, édent nyujthatna. 

Ekkép áll a dolog a társalmi életben is. Az ész harmo- 
niája itt is ama fényes nap, mely fényt, meleget és üdvet de- 
rithet mindenütt. A társalmi és nemzeti észderű világánál 
fejlenek ki a nemzetek jóllétre, nagyságra és dicsőségre: el- 
lenben az észboru dæmona pulyákká, törpékké és szégyenle. 
tesen szegényekké teszi őket. A sophismus azonban, mely 
sálánja az életszépség édenének, ittis ördögileg űzi szeszélyeit : 
igazi észderű helyett csalfényt terjeszt, és a legdicsőbb dol- 
gokat, minő például, a szabadság, hamis világitásban tűnteti 
fel. Itt gyökerezik az európai jelen nemzedéknek, sőt korunk- 
nak nyavalyája. Az észboru szülte ezt, és az egyoldalu esz- 
ményiségnek tartó, idealismusra hajló, az életkörbe lelépni 
nem akaró, a viszonyok hatalmát ignoráló, és a harmonis- 
mussal ismeretlen, fonák bölcselés.... Mi tehát a harmoniára 
építve philosophiánkat, és a világ e nagy törvényét ugy fogva 
fel, hogy a természet, e nagyszerű anya, tör ugyan az állandó 

egységre és egyetemesre is, de szintugy delejt a sokféle, a 
változatos felé is, ugy hiszszük, hogy igaz bölcselőnek itt fél- 
szegségbe esni nem szabad, hanem mind a kettőt figyelembe 
kell vennie. Mi nem tartozunk az oly fellegi bölcselőkhez, 
kik az eszményiség és általány fellegvárába vonulva, ízetlen- 
nek, utfélinek találnak minden valót, fenállót, anyagi s alapi 
élet s jóllétre tartozót: hanem méltányoljuk ugyan az em- 
beriséget is és az egyetemes élet törvényeit, de méltányoljuk 
a nemzetek életsajátságait is, ezek jellemét, műveltségi foko- 
zatát, szükségeit. Fő feladat tehát itt nem az, hogy tiszta 
általányban álljon elé a philosophia; hanem az, hogy a nem- 
zeti alakban el ne veszszen, és a nemzeti alakok közt is meg- 
tartsa a lehető általány és önállás bélyegét. Igaz, hogy a 
philosophia tételei általánosak, és az alakot nélkülözni sőt 
megvetni látszanak; de mind a mellett is, kérdem, lehető-e 
alak nélkül feltűnni, és a hellen sőt a német philosophia is 
nem alakban s pedig nemzetiben tűnt-e föl? — amaz ugyan 
a műkedvelés, emez az eszményiség felé delejtő jellemében. 

Körülbelől ezen alapelveken nyugszik Hetényi egyezményes 
philosophiája, melynek egyébiránt tanosztályozására nézve 
is mint újitó lép fel. cHarmonisticánk elosztása, ugymond, 
lényegesen eltér az eddigi philosophiák részeitől. Ez mellőzi 
ezen ismeretes elosztást: elméleti és gyakorlati philosophia. 
Neki főelve lévén az élet, elosztja azt magános és társas 
élettudományra. Az elsőnek elméleti részében előadja 
elsőbben az alapi élet philosophiáját, melynek tárgya a testi 
és kereseti élet; másodszor a fensőbb vagy szellemi élet phi- 
losophiáját, melynek elmélettárgyai a szellem, világ és isten; 
gyakorlati részében pedig a morált, mely az alapi és fensőbb 
élettan elméleteiből eredő elveket adja elő. Társas élettaná- 
ban előadja elsőbben a házi élet philosophiáját; polgári élet- 
tanában a jogtan és politika elveit. Végre vallási vagy egyházi 
élettanában a cultus, az egyház philosophiáját, miknek egyez- 
ményben kell lenniök nemcsak az észvallás és tiszta morál 
általános elveivel, hanem a státus czéljával is. 

c Hetényi érdeme a magyar egyezményes philosophia körül 
nem az, hogy ő találta fel azt; — ugymond e bölcsészet terén 
társa s legilletékesebb birája, Szontagh Gusztáv, — mert az 
már előtte létezett; hanem az, hogy a kikiáltott elvet egész 
érvényességében átlátva, a philosophiára egész terjedelemben 
alkalmazta. Mily hévvel s reménynyel fogta fel ez ügyet, nyi- 
latkozataiból látható. Ő az egyezményes rendszert a philoso- 
phia érettségi, sőt arany korának nevezi, nagyszerű re- 
formnak, mint Baco a tőle ajánlott észlelési módszer alkal- 
mazását restauratio magnanak; s nagyra törekvő lelke 
föllelkesűlt, hogy nemzetét e kincs örökösévé tehesse. Igy 
támadt benne a «Magyar Parthenon» nagyszerű eszméje, 
melyet fájdalom! be nem végezhetett, mi mellett akaratlanul 
Kazinczy Ferencz szavai ötlenek eszembe: «Ki lép ürült 
nyomodba?s — mert ki kell itt meggyőződésemet monda- 
nom: bölcselkedő oly széles tudománynyal, éles és józan 
észszel, mint Hetényi János, koráig e hazában még nem lé- 
tezett. Hol irásaiban az ihlettség megszállja, mint valami ma- 
gasabb szellem tűnik elő, bizonyos gondolkodási grandezza, 
mely imponál». 

E tanuságot örömest halljuk Szontagh Gusztáv szájából, 
mert önálló nemzeti philosophiánknak épen ő a másik leg- 
jelesebb bajnoka, ki, e lényegesen gyakorlati bölcseletnek 
kifejtésében s megalapításában mind «Propylæumaiban», 
mind számos értekezéseiben, szinte nagy érdemeket szerzett 
magának. De azok után, miket Hetényi műveiből közlénk, 
szükségtelen itt Szontagh tanait bővebben előadnunk. Hiszen 
ő maga mondja: « Hetényivel én minden eredményben annyira 
egyezem, hogy nézeteit előadva, enmagam nézeteit kellene 
ismételnem ». Egynémiben mindazáltal mégis eltér Hetényitól; 
s eltérései közt az a leglényegesb, hogy ő az öntudatnak 
és alanyiságnak, épen az egyezmény érdekében, nagyobb 
szerepet ad a philosophiában, mint amaz; s hogy ő a lélek- 
tani módszert tartván a philosophia művelése egyedül helyes 
eszközének, neki a philosophia alaptana a lélektan; mit ha 

bár nem hanyagol is el Hetényi, oly tüzetesen, mint ő ki- 
vánja, nem tárgyal. Szükségtelennek látja végre Hetényi úji- 
tásait a philosophia tanaira nézve is. Szerinte e tanok, ren- 
deltetésünk eszméi által meg lévén határozva, következhetnek 
egymás után azon név alatt és sorban, mint eddig előadattak ; 
s az egész javitást az egyezményes rendszer által csak abban 
helyezi, hogy e tanok egymással teljesebb öszhangzásba ho- 
zathatnak. cA nyilás, ugymond, mely eddig a gondolatbeli 
igazságot a tárgyastól elválasztá, tehát a logikáta metaphysiká- 
tól, nem volt kisebb, mint a test és lélek közt; szintoly tá- 
tongó rés választá el az érzéki és erkölcsi jót, a jóllétet és 
erényt; s nem csekélyebb mutatkozott a tudás és hit között. 
Az által pedig, hogy az egyezményes philosophia a gondol- 
kodást, érzést, vágyat és akaratot az emberben, életműködé- 
sekneknyilatkoztatja, — mik a mint egy és ugyanazon életerőből 
erednek, ugy teljes egységben és öszhangzásban is léteznek 
nem csak egymással, hanem a tárgyas mindenséggel is; — az 
által, mondom, betöltötte azon nyilást, mely eddig szellemi 
munkásságunk különböző irányai közt fenállt, s a mellett 
öntudatunk elemzése által kimutatván, miképen minden egy- 
ség, szükségesség és egyetemesség ismeretünkben nem a ta- 
pasztalásból szármázik, hanem szellemünk eredeti alkotása 3 
eszünk önmunkásságából; minél fogva eszményi világszem- 
léletünk hason jogossággal bir, mint való (reál) világszemlé- 
letünk, s tulajdonképen ennek szükségképeni kiegészítője: ez 
által egyszersmind a hitet összekapcsolta a tudással, s amazt 
ennek fölébe helyezte, mint befejező zárkövet». 

Talán bővebben is vázolánk, minte helyt feladatunk igénylé, 
philosophiai irodalmunk ezen kori mozzanatait. De tettük azt, 
mivel meggyőződésünk, hogy e való-eszményi, józan s elmé- 
letében szintoly egyetemi s alapos, mint gyakorlatában ter- 
mékeny egyezményes philosophiának, ha ismerete egyszer 
eléggé el lesz terjedve, s az életet és tudományt, mint kivá- 
natos, teljesen áthatandja, lehetetlen üdves eredményeket nem 
gyümölesöznie ugy irodalmunkra, mint magán, társas és köz- 

életünkre nézve, amazt és ezeket egyaránt emelvén, nemesít- 
vén, tökélyesbítvén. Életrevalóságát már is eléggé bebizonyi- 
totta Szontagh, midőn az egyezmény elvét a philosophiának 
egyes tanaira, ugy a lélektanra, melyet alaptanául fogadott 
el, mint az elméletiekre, melyek : a logika, metapbysika, s 
æsthetika, s a gyakorlatiakra, minők: az erkölcs-, jog- és 
észvallástan-, sőt a philosophiának még alkalmazott tanaira 
is, ugymint az államjogra, államgazdászatra s a neveléstanra 
igen szerencsésen alkalmazta. De a jelen korszakban még 
sokkal ifjabb volt és, miután a tanszékekre még nem jutott 
el, kevesebbektől ismertetett s miveltetett e termékeny tudo- 
mány, mintsem hogy már is érett gyümölcsöket hozhatott 
volna; mi csak későbbi korban, terjedtebb körű buzgó mí- 
velésének s alkalmazásának lehet majdan eredménye. 

Mi alatt philosophiánk ily hatalmas haladásnak örvend vala, 
több más ágaiban is életvidorabb gyarapodásnak indult az 
irodalom. A folyóiratokban — melyek közőlaTudományos 
Gyüjtemény, a Tudománytár, az Athenæum és 
Figvelmező, s az Ellenőr voltak a jelesebbek, s az 
utólsót kivéve, mely a korszak végén, a censura mellőztével 
külföldön jelent meg, legtartósabb életűek, — felhalmozott egyes 
értekezések, szintugy mint az önállólag közzé tett munkák e 
haladásnak első tekintetre is szembetünő tanuságai. És már 
nem csak számukra nézve jelentékenyen szaporodának a tu- 
domány különféle ágait tárgyaló elmeszülemények ; hanem 
tartalmokra, belbecsökre nézve is örvendetes volt a haladás. 
Ha a megjelent munkák, világirodalmi szempontból tekintve, 
még nem vitték is előbbre a tudományt; de ezen irodalom- 
nak mindinkább színvonalára emelkedének, — mi, oly hosszu 
pangás után a tudományok mezején, s kizárólag a kormánytól 
függő s általa féltékenyen őrzött tanintézeteinknek még mindig 
sajnos korlátozottsága s innen eredt nagy gyarlósága mellett, — 
már szinte meglepő eredménynek tekinthető. Nagy hatása volt 
e tekintetben annak, hogy nemcsak a régi classikai, hanem 
az újabb világirodalom jelesebb művei közől is mind több 

1840. _ fordittatott át nyelvünkre s ültettetett be irodalmunkba ; mik 





aztán az eredeti elmeszüleményeinkben is példányokul szol- 
gálának. 

Mi legelőbb is egyházi irodalmunkat illeti, mely a XVII-dik 
századbeli vallási villongások után végkép parlagon hagyatott, 
ugy hogy, legalább a katholika egyház kebelében, Pázmány 
érsek s Eszterházy Miklós nádor munkái óta, két egész század 
folytában alig mutathatott fel magyar nyelven valamely je- 
lentékenyebb elmeszüleményt: — századunk negyedik tize- 
dében, a classikai míveltségű, s a görög irodalomban is nagy 
jártasságu Guzmics Izidor kezdeményezése után mind nagyobb 
lendületet nyert. Az általa 1832-ben megindított s Beély Fidél 
által folytatott Egyházi Tár szolgált több éven át e mun- 
kásság teréül. Majd Szaniszló Ferencz gyujtá meg a Guzmics 
halálával kialudt szövétneket, Religio s Nevelés czimű 
folyóiratot inditván meg az egyházi irodalom közlönyéül, 
melyben rajta kivül a két Szenczy, Imre és Ferencz, és Da- 
nielik, ki utóbb a lap szerkesztését is átvette, több másokkal 
együtt buzgóan művelék az oly sokáig elhanyagolt egyházi 
tudományokat. Az önállólag megjelent munkák közt Májer 
kanonok egyházi beszédei s a későbbi években Lonovics érsek 
Egyházi Archæologiája, és Szabó Imre egyházi beszédei 
legjelesebb termékei kath. egyházi irodalmunknak. 

A politikai s államgazdászati tudományoknak legalább egyes 
tanairól alább, a napi sajtóról szólandván, bővebben fogunk 
emlékezni. Itt csak Szalay Lászlónak Szónokok és Státus- 
férfiakról irt jeles munkáját, s Fényes Elek és Palugyay 
Imre statistikai dolgozatait emeljük ki. — Jelentékeny gya- 
rapodást mutatnak a jog- és törvénytudományok, melyek 
Frank, Zsoldos, Császár Ferencz, Fogarassy János, Szlemenics, 
Tóth Lőrincz, Csengery Antal, Pauler Tivadar, Wenczel Gusztáv 
s több más jeles iróinkban szorgalmas mivelőkre találtak ; 
kiket azonban bővebben méltányolni, az irodalom történe- 
tének feladata. — Sőt már a természeti s mathematikai tu- 
dományoknak eddig sajnálatosan elhanyagolt körében is ör- 

vendetes lendületet észlelünk Jedlik Ányos, Tarczy Lajos, 
Petényi Salamon, Nendtvich, Mihálka, Kovács, Nagy Károly, 
Győry, Vállas s több mások munkálataiban. A természettu- 
dományok mívelésére e korban egy Természetvizsgáló 
Társulat is keletkezett. Az országos Gazdasági Egyesület 
pedig, egyéb kiadványain kivül, a mezőgazdasági szakisme- 
retek terjesztésére egy heti lapot indított meg. 

A történettudomány azonban, tekintve Bél, Hevenessy, Ka- 
prinai, Pray, Wagner, Katona, Éder, Engel, e tudományra 
nézve oly termékeny, de nem magyarul iró korát, nem csak 
jelentékenyebb haladást nem tett; hanem mind a történet- 
nyomozás, mind a müvészi feldolgozás tekintetében, még ha- 
nyatlásba is esett. A nemzeti öntudat ébersége s a politikai 
élet oly vidor elevensége mellett e tüneményt alig lehetne 
megfejtenünk, ha nem tudnók, hogy ez nagy részben az 
egyébiránt tömérdek tudományu s magának összes nemzeti 
irodalmunk iránt oly nagy érdemeket szerzett Horvát István 
hatásának tulajdonítandó, mióta ő a történetirás valódi teréről 
lelépve, az ábrándok légkörébe tévedt. Tekintve a század máso- 
dik tizedében közzé tett apróbb munkáit s kivált az 1820-ban 
megjelent «Magyarország gyökeres régi nemzetségeiről» czi- 
müt, mely kivált jogtörténetünkre annyi új s meglepő vilá- 
gosságot derített; s tekintve roppant készületét s hihetetlen 
olvasottságát okmányaink tömegében: ő a magyar nemzet 
erkölcsi történetének megirására volt hivatva; s e pályán két- 
ségkivül hervadhatlan koszorút fűzhete a maga homlokára, 
irodalmunkat pedig classikai művel ajándékozhatá meg. Annál 
nagyobb veszteség, hogy ő a magyar nemzet eredetének s 
őskori történeteinek mind nagyobb szenvedélylyel folytatott 
nyomozásában oly irányra tévedt, melyben a népneveknek, 
hang és jelentésők szerint egyeztetése és csoportozásai után 
indulva, végre az egész ismert ó-világot magyarokkal népe- 
síti meg, az ionokban, pelasgusokban, cimeriusokban, phi- 
listæusokban, sabinusokban és száz meg száz más népekben 
csak magyarokat lát; Carthagót, Jerusálemet, Argeopolist, 

magyar városnak, Herculest, Nagy Sándort magyar hősöknek 
tekinti, magyarokkal építteti az egyiptomi gúlákat, magyarok 
által fedezteti fel a görögök és rómaiak irását, magyaroknak 
tulajdonítja az argonauták hadjáratát, a trójai és pun hábo- 
rúkat, stb. «Mind ezek, mond Toldy Ferencz, elég hangosan 
hirdetik, mikép a követett irány a történeti aberratiok leg- 
óriásbika volt, melyet az irodalom története felmutathat, s 
hogy a hazafiui jó szándék, s e harmincz évi példátlan fára- 
dalmak, füstbe ment munka voltak szükségkép: mint kór 
ember álmai méltók, nem gúnyra, mert az áldozatok nagy- 
szerűek voltak, de sajnálatra, hogy ennyi tehetség, még több 
tudomány s páratlan erkölcsi erő és kitűrés nem terméke- 
nyebb s általában nem lehetséges feltételre fordíttattak. .. 
És ez irány, fájdalom, nem volt helyre szorult seb történeti 
tudományosságunk testén. De az elbetegesítette ezt vagy egy 
emberkorra. Más nemes erők, elszánt akarattal, buzgó mun- 
kássággal, részben önfeláldozással követték a szerencsétlen 
irányt; s a magyar eredet és rokonság kérdése hivatottak és 
hivatatlanok részéről, szóhangok álhasonlatossága nyomán a 
legtarkább s egyszersmind legmeddőbb vélemények küzdhelye 
lett. Ott történtek a nyomozások, hol historia nincs; tör- 
téntek név és szóhasonlitással, nyelvek ismerete és tudomá- 
nyos elv nélkül.» A ferde irány, ábrándjaival megmételyezé, 
s majdnem végkép eloltá a historiai érzéket, nevetségessé 
tette a tudományt, s annyira elburjánozta történelmi irodal- 
munkat, hogy azt utóbb csak nagy erőködéssel sikerült né- 
hányak buzgó ügyekezeteinek megtisztítani s feléleszteni a 
részvétet honi történelmünk iránt, és valódi historiai érzéket 
ébreszteni a közönségben. 

A dicsőség e tekintetben, bár többektől kétségbe vonva, 
de tagadhatatlanul, azon férfiut illeti kiről, mint önállóságra 
törekvő hazai bölcselőnkről, már fentebb is emlékezénk : 
Fejér Györgyöt. Nem azon egyes történelmi munkáit akarjuk 
itt érteni, melyeket jobbára a közéletben felmerült kérdések 
alkalmából részint latin, részint nemzeti nyelven irt; ezeknek 

általában csak nagyon mérsékelt becset tulajdoníthat az itészet 
s az irodalom története. Hanem értjük azon óriási, egyes ember 
erejétől alig várható munkát, melyet másutt csak kormányi 
vagy testületi segélyezéssel letesíthettek, s mit Fejér s pedig 
már hajlott korában, tizenőt év alatt mégis egymaga s a 
közönségtől is alig nyolczvan előfizető által pártoltatva, létre 
hozott: az egyetemes magyar okmánytárt, a «Codex diplo- 
maticust», melyet Szent Istvántól kezdve a Hunyadiak koráig 
negyvenkét kötetben elkészített. Ily nemű munkát egyes em- 
bertől, ki nemcsak a nyomozás, gyüjtés, javitás, hanem még 
az eladásnak terhét is egymaga volt kénytelen viselni, hiá- 
nyok nélkül várni alig lehet; és vannak Fejér Codexének is 
számos hiányai, mind a hűség és hibátlanság, mind a szer- 
kesztési rend tekintetében, miknél fogva reá biztosan támasz- 
kodni nem lehet, s néhol a tárgyak feltalálása is nehéz. És 
Fejér György mégis örök hálát érdemlett ki általa a tudo- 
mánytól s a hazától. A sokaktól, sokfélekép gáncsolt, de mégis 
használt munka időszakot jelöl történelmi irodalmunkban. 
Ha bár némi hibákkal is, de együtt lévén itt adva multunk 
ötödfél századából történelmünk összes, eddig vagy egészen 
kiadatlan, vagy csak elszórva kiadott okmánykincsének na- 
gyobb része: a gyűjtemény, minden hiányai mellett is, új 
világosságot terjesztett mind polgári köz-, mind egyház-életi 
összes történelmünkre ; ingerül szolgált annak bővebb s ala- 
posabb tanulmányozására, s ha nem is épen feltételévé, de 
bizonyára hatalmas segédeszközévé vált az ifjabb nemzedék- 
nek azon korbeli történelmünk kimerítőbb, oknyomozó tör- 
ténelmének megirására. 

És valóban e gyűjtemény megjelenése óta mind több erők 
kezdék munkásságokat szentelni a honi történetirásnak, 
részint anyagkincsünket szaporítva, részint egyes eseménye- 
ket s korszakokat, összes történelmünket vagy annak külön 
ágazatait kidolgozva. Amazok közt méltán első helyen em- 
líthetjük Endlicher Istvánt, és Gévay Antalt, kiknek elseje 
némely régibb krónikáinkat s más kutfőinket, — másodika 

1840. — az I. Ferdinándkori magyar-török viszonyokra vonatkozó kő- 
vetségi tudósításokat s más okmányokat nagy gonddal tették 
közzé. Emezekhez számítjuk egyebek közt Czeh János számos, 
németül irt apróbb történelmi munkái mellett, a Tudományos 
Gyűjteményben, Tudománytárban s az akadémia Évkönyveiben 
közzé tett értekezéseit a régi magyar nemzetségekről, Győr 
vármegye nenes családjairól, Győr vidékének régi történe- 

 teiről, a tudományok állapotáról az Árpádok alatt, s Győr 
város kéziratban maradt történetét. Ezekhez, Jászay Pálnak, 
ki egyébiránt az okmánygyűjtésben is nagy szorgalmat ta- 
nusíta, a gyarmati és szőnyi békéről irt monographiáit, s 
«À magyar nemzet napjai a mohácsi vész után» czimű ter- 
jedelmesb munkáját. Ezekhez, másoktól kisebb s nagyobb 
dolgozatban «A magyarok történetét», az ipar, kereskedelem 
s honvédelem történetét, stb. Ezekhez Bartal Györgynek, mit 
eléggé sajnálnunk nem lehet, latin nyelven irt, s azért a nagy 
közönségben el sem terjedhetett állam- s jogtörténeti nagy 
becsű commentárjait. Ezekhez Lányi «Magyar egyházi tör- 
téneteit» ; Gyurikovics, Jerney és Podhradczky némely dol- 
gozatait. Ezekhez végre, Bajza Józsefnek szép irályu egye- 
temes történeti kézi könyvét és Magyar Plutarchját. Ezen 
korban készült, bár napvilágot e korszaknál néhány évvel 
később látott, gr. Teleki József több kötetre terjedő s a magyar 
történelmi tudomány első rangu classikai műve, husz évi 
lelkiösmeretes nyomozás és irói műgond érett gyümölcse, 
«A Hunyadyak kora», mely majdnem az egész XV-dik század 
nem csak polgári történetét, hanem az összes nemzeti élet 
nyilatkozatát az állami és egyházi, az anyagi, erkölcsi s mí- 
veltségi viszonyok tekintetében szintoly hű, mint érdekes, 
plastikai elbeszélésben tárja fel az olvasó előtt. 

Irodalmi viszonyaink e különben is igen hézagos vázola- 
tának legnagyobb hiánya lenne, kifelednünk két férfiu szel- 
lemi hatását, kik nélkül nyelvünk s irodalmunk története 
bizonyára még messze állana azon foktól, melyet az mai nap 
elfoglal. Ezek egyike Döbrentei Gábor, kinek működései kez- 

detéről az irodalomban, már az 1825 előtti korszakban is 
tettünk emlitést, mit azonban itt kiegészitenünk igénylenek e 
férfiu érdemei. Ő az akadémia első titkárául választatván, 
négy évig viselte e hivatalt; de bár ez intézetnél buzgalmát, 
munkásságát kétségbe vonni nem lehet, mégis nem e mezőn, 
hanem, miután e hivatalból kilépvén, az akadémia megbiz- 
tából a magvar nyelv régi emlékeinek gyűjtését s kiadását 
kezdte meg, miben azontúl tizenhat éven át szintoly buzgóan 
mint sikeresen fáradozott, gyűjte ő magának maradandó ér- 
demeket irodalmunk körül. «Mert hol állott — ugymond 
Irodalmi Arczképeiben Toldy Ferencz — hol állott nyelvünk 
régi története, midőn Döbrentei e mezőre lépett?... Egykét 
emlék s néhány adat volt minden. Révai nagy fölfedezései 
nyelvünk alkotmánya körül ott állottak egyedül Révai hite- 
lére alapítva... A nyelv divatának kiterjedése, mezői, életbeli 
milyensége, ismeretlen föld valának, eltemetve a levél és 
könyvtárak porába, nem tudva vagy szándékosan elrejtve : 
csak néhány régi levél, itt ott kiadva, elszórtan, belső össze- 
függés nélkül: egyes jelei s mutatványai egy ismeretlen vi- 
lágnak. Döbrentei e világ földeritését élte feladatává tette. 
Összeirta, minek létezte tudatott, levelezést indított meg szerte 
a két hazában mindenfelé;... majd maga megkezdte azok 
beutazását régi magyar iratok keresése végett. Több mint 
hatvan levéltár lőn ekkép kikutatva általa ; általános figyelem 
gerjesztve az ügy iránt, adatai gyűjtve a nyelv köz- és magán- 
jogi divatának, eredetiben összegyűjtve vagy lemásolva szá- 
mos irományok, melyek ötven nyalábnál többre szaporodván, 
egy tekintélyes magyar Leveles Tárt alkotnak ; mig másfelül 
közel harmincz magyar codex másolata, sőt néhány eredeti 
is könyvtárunkban felállítva áll: megbecsűlhetetlen kincsei 
régi irodalmunknak és szóló tanúi azon kor szellemi moz- 
galmainak, melyről Európa azt hitte, hogy abban a magyar 
nyelv még nem iratott, s melyet magunk is egykor csak sej- 
telmekkel népesítettünk meg... Megindult aztán gondjai alatt 
a Régi Magyar Nyelvemlékek kiadása ; melyek nyolcz év alatt 

négy tetemes kötetre szaporodtak... Mind ezekhez magának 
s általa felkért barátainak az adottak körüli terjedelmes für- 
készeteik, régi nyelvtani elődolgozataik, glossariumaik ; mik 
által világosság, váratlan, nem sejtett világosság dereng közép 
korunk nem ismert irodalma s nyelvünknek félreismert egy- 
kori életjelentősége körül. » 

Az anyag ekként készen állott; s most a művészre lőn 
szükség, ki azt rendezze, alakítsa, szervezze s felépítse belőle 
irodalmunk történetét. E müvészt Toldy Ferenczben birja 
irodalmunk. 5 ő ama férfiak másika, kiről hallgatni nem le- 
het, midőn nemzeti irodalmunk forog szóban. Mert ő vala- 
mint egész erejét s idejét kizárólag irodalmunk emelésére 
szentelte e századnegyed alatt: ugy annak valóban is elevenítő 
lelkévé, sikerdús élesztőjévé lőn, kiénél nagyobb érdemet iro- 
dalmunk iránt korunkban senki sem képes felmutatni. Mint 
az akadémiának Döbrentei után titoknoka, mint sok oldalu, 
gondos iró, s koronként több tudományos folyóirat szerkesz- 
tője, egyaránt hű, buzgó, mondhatni szenvedélyes szeretettel 
fogta ő át összes irodalmunkat, mívelte, ápolta, emelte azt 
szintugy saját jeles munkái, mint ösztönzései, buzditásai, 
tanácsai által. Az akadémia, melynek egy századnegyeden át 
ő volt elevenítő lelke, főleg az ő hatásának köszönheti ama 
jobb irányt s elevenséget, melynek, hazai tudományosságunk 
oly nagy gyarapodására, jelenleg örvend. A Kisfaludy Társaság, 
melynek számos éveken át igazgatója volt, benne tisztelte 
alapitóinak egyik leglelkesbikét. A nyelv, irály, szépliteratura, 
történelem, műitészet egyaránt maradandó nyomait mutatják 
fel hatásának, egyaránt köszönhetik gyarapodásukat buzgó 
munkásságának. Tőle vette irodalmunk s a haza annyi régibb 
s újabb iróink kiadását, hogy azok száma szinte egy kis nem- 
zeti könyvtárt képes alkotni. Fő érdemét azonban az teszi, 
mire idejének s erejének legnagyobb részét fordítá: a nemzeti 
irodalom története, melyet, mondhatni, ő teremtett ernyedet- 
len munkássága által. Az e nemben eddigelé megjelent mun- 
kái, — az «Irodalmi Levelek», «A magyar költészet kézi 

könyve a mohácsi vésztől a legújabb időig», «A magyar köl- — 1840. 
tészet története», az egyetemi előadásokra készült c magyar 
nemzeti irodalom történetének », kézi könyve, «lrodalmi be- 
szédei», «Irodalmi Arezképei s újabb beszédei», e Eletrajzi 
Emlék, Kazinczy és Kora» stb. — már is számos kötetekre 
s irodalmunk valamennyi korszakaira kiterjednek ; belbecsök 
szerint pedig mind meg annyi gyöngyei irodalmunknak. De 
ennek rendszeres és kimerítő birálatos történetét, minő pél- 
dául a Költészet története, még csak ezután várhatjuk tőle, 
miután a köztanitás számára közzé tett irodalom-történetének 
előszavában olvassuk, hogy «hosszas studiumai gyümölcseit 
" elébb egy, az egész irodalomtörténet anyagát birálatilag fel- 
dolgozó s kimerítő terjedelmes munkában kivánta a hazának 
átadni, s csak ennek nyomán majd a nagy közönségnek szóló 
kézikönyvet dolgozni ki...; de a külső viszonyok ez egymás- 
utánt máskép intézték s. 

Körülbelől ezek valának a főbb mozzanatok ezen kori iro- 
dalmunkban: bizonyára nagyok s örvendetes haladást tanu- 
sítók, ha irodalmunknak az 1825 előtti állapotával vetjük 
össze; de még koránt sem annyiak, hogy nemzetünk méltó- 
ságának s tudományos érdekeinek és magának az oly élénken 
előre törekvő közélet szükségeinek kellőleg megfelelhettek 
volna. A politikai élet, az alkotmányos reformi harczok arány- 
talan élénksége, mondhatnám, mohósága nyelt el mindent, 
s vont maga felé oly erőket is, melyek higgadtabb korban a 
tudományok mívelésére hajóltak volna. De, a bővebb aratás, 
mely napjainkban a tudományok mezején általában mutat- 
kozik, kétségtelenné teszi, hogy e majdnem túlságos áramlás 
a politikai közélet felé csak pillanatnyi volt, s a szükség ér- 
zete e tekintetben már teljes erőre ébredt a nemzetben. És 
miként a tudomány becsének és szükségének érzete nőtt: a 
törekvés is ébredt összes tudományosságunk gyarapitására. 

Kétségtelen tanusága ennek az is, hogy a közlönyök, me- sajtó állanota, 
lyek a viszonyítást a tudomány és közélet közt eszközlik, 
jelentékeny gyarapodásban tűnnek elő. A napi sajtó, mely 

1840—1843. 1831-ig a még Kulcsár István által a század elején megindí- 
tott s czimét Nemzeti Ujsággá változtatott egyetlen hir- 
lapban tengett, mind több közlönyben kezd vala szólani a 
közönséghez. Igy támadtak egymás után a Jelenkor, Tár- 
salkodó melléklapjával, a Hirnök, a Világ, a Rajzo- 
latok. A censura azonban még oly szűk korlátok közé szorítá 
a napi sajtót, hogy az számos éveken át nem lehetett hű tük- 
révé az ország és megyei gyüléseken oly élénken haladó po- 
litikai mozgalmaknak. A Hirnökön kivül, mely Orosz József- 
nek különben ügyes szerkesztése alatt a kormány érdekében 
működött, a többi szabadelvű lévén, alig nyilváníthatott néha 
néhány óvatos szóba burkolt véleményt a fenforgott reform- 
kérdések felett. Szabad discussionak, mely a kérdéseket ál- 
lamtani szempontból megvítatta s életre érlelte volna, épen 
nem engedett tért a szigorú censura. Az 1841-dik évvel 
azonban közéletünk ezen tényezője tekintetében is egy új 
korszak kezdődött. 

Valamint a nemzet kiengesztelődését csak a szabad szólás 
miatt elitélt és perbefogott hazafiak felmentése által, ugy azon 
meggyőződést, hogy a reactio s kényuralom korszaka elmult, 
s helyét loyalis, alkotmányos elvek foglalták el, csak az által 
eszközölhette a kormány, s nyerhette vissza a nemzet bizo- 
dalmát, ha a szólásszabadság törvénytelen korlátait megszűn- 
teti, vagy legalább megtágítja. Óhajtá pedig most a kormány, 
hogy a nemzetben e meggyőződés gyökeret verjen s a bizoda- 
lom visszatérjen. Az elvek, melyek szerint Majláth Antal kan- 
czellár a kormányt eddigelé igazgatta, erről kételkedni nem 
engednek. A megyei közgyűlések tanácskozásaiban teljes mér- 
tékben helyreállott a szólásszabadság. Az időszaki sajtó sem 
maradhatott tehát régi bilincseibe szorítva. Magok a kormány 
főbb hivatalnokai, a kanczellár, Majláth György országbiró, 
Mednyánszky Alajos, kamara elnök, sőt maga a nádor is 
eléggé meggyőződtek a mult országgyűlés folyamából, mi- 
képen mulhatatlanul szükséges a politikai kérdéseket a sajtó 
utján eleve minden oldalról felvilágosítani, hogy azok az or- 

szággyűlésen szerencsésen s nagy időpazarlás nélkül megol- 1840—4843. 
dathassanak. E férfiak eszközlése következtében, a kabinet, 
daczára néhány magas állásu személyek ellentörekvéseinek, 
elhatározta a sajtónak szabadabb mozgást engedni az ország- 
ban. Új censurai szabályok készíttettek tehát, s a fővárosi 
időszaki sajtóra nézve a censura kezelése a Mednyánszky 
Alajos igazgatása alá helyezett új szervezetű tanulmányi bi- 
zottmánynak adatott át. Mednyánszky személyessége egyelőre 
is kezeskedett, hogy a kormány engedménye alárendelt hiva- 
talnokok kegyvadászó szűkkeblűsége által nem fog kijátszatni. 
Az előleges censura fentartatott ugyan, de az eddigieknél 
sokkal tágabb korlátok közt. És az eddig csekély értékű s 
hatástalan időszaki sajtó, azonnal élénkebb mozgásnak in- 
dulván, kevés idő alatt jelentékeny hatalommá vált a köz- 
életben. 

A «Pesti Hirlap», mely 1841 elejével indult meg, e A "Pesti Hir- 
tekintetben valóságos korszakot alkotott. Meglepő volt a közön- lét aar 
ségre nézve, hogy abban Kossuth Lajos, ki, minttudjuk, nem veszi át. 
rég bocsáttatott szabadon fogságából, melyre irott «Törvény- 
hatósági Tudósitásai» miatt törvénytelenül itéltetett volt el, 
mutatta be magát szerkesztőül. A lap kiadója, Landerer könyv- 
nyomtató, megnyervén az engedelmet, kérdést tőn Metternich- 
néł: nem fogna-e lapja akadályra találni, ha annak szerkesz- 
tését Kossuthra bizná? A válasz megnyugtató lőn ; s Kossuth 
általvette a lap szerkesztését. Világos jele volt ez annak, hogy 
a kormány, felhagyván eddigi elveivel, melyek szerint a ha- 

. ladni óhajtó nemzet minden reformmozgalmait erőhatalom- 
mal elfojtani törekedett, az oppositio szempontjából is fel- 
világosíttatni kivánja a tervezett reformokat. Mert arról eleve 
sem lehetett kétsége, hogy Kossuthot a martyrkoszorú még 
inkább megerősítette előbb vallott elveiben. De más részről 
az iránt sem lehetett kételkedni, hogy a kormány Kossuthot 
ezen engedély által a censura korlátai közé szandékozott szo- 
ritani. Kossuth népszerű személyisége, még inkább pedig 
élénk , szónoki irálya, mely épen ugy értette az érzelmeket 

1840-- 1843. felmelegíteni, mint a szárazabb vítatásokat is ízletes lében 
adni olvasói elébe, a lapnak nálunk eddig szokatlan terjedel- 
met s kedvességet szerzett. Rövid idő alatt öt ezernél több 
példányban nyomattatott (mely számra többi lapjaink összesen 
sem birtak felemelkedni); s nem csak tükre, hanem vezére 
is lett a szabadelvű nemzeti mozgalomnak. A programmban 
«mérsékletet és illedelmet, mely a jó szándék és igazság bé- 
lyege», igért Kossuth az idő nagy kérdéseinek megvítatásá- 
ban; de egyszersmind azt is kijelenté, hogy «szennyes érdekek 
vezetni soha nem fogják, s meggyőződése nem lesz eladó; 
észnek és okoknak ugyan mindig hódoland ; de más semmi, 
s nevezetesen, Nagy Pál egykori szavai szerint, sem a hatal- 
masok komor tekintete, sem polgártársainak heve soha el 
nem tántorítja.» 

Kossuthra nézve, nem folyt le gyümölcstelenül azon pár 
év, melyet börtöne magányában töltött: ő abból mint teljesen 
felkészült magyar államférfiu lépett ki a szabad életbe. «Meg- 
tudom fogni — ugymond ő maga egy, husz évvel későbbi 
levelében, — hogy a kevesebb lelki erejű foglyok magán fog- 
ságban megtébolyodnak. Én a képzelődés túluralma ellenében 
praktikus tárgyak feletti meditatióhoz folyamodtam. Számot 
adtam magamnak hazánk állapotjáról s institutioink hiányai- 
ról; elvontam tapasztalataim, ismereteim tanulságait; meg- 
hánytam agyamban minden egyes kérdést; s véleményt ké- 
peztem magamnak a megoldásról. E meditatioknak, későbbi 
pályámon, nagy hasznát vevém;... mert az élet oktat, a me- 
ditatio tanul.» De mind e mellett is, ugymond tovább, «mig 
fogva voltam, gyakran töprenkedém, mennyire hátramara- 
dottnak tapasztalandom magamat a haladó világ mögött, ha 
majd kiszabadúlok. — Nem maradtam hátra. Fogságom ma- 
gányában tanultam meg, meditatio által, mire az élet okta- 
tott.» És valóban, e meditatioknak vannak is nyomai a meg- 
indult lapokban : Kossuth ezekben nem kevesebb tájékozott- 
sággal, mint kiképzett, öntudatos véleménynyel, nem kevesebb 

élénkséggel, mint erővel kezdé meg lapjában állapotaink s 1840—1849. 
reformkérdéseink megvitatását. 

A kibékülés után, mely a mult országgyűlés végén az am- 
nestia következtében megtörtént, közös volt az iránt az el- 
lenzék értelme, hogy jelenleg fel kell hagyni az izgatással a 
kormány ellen, mely különben is több jeleit adta, hogy le- 
mondván kényuralmi terveiről, alkotmányszerűleg hajlandó 
ezentúl kormányozni. E nézetnek Kossuth is hódolt a Hir- 
lapban; magába fojtva keserűségét, melyet a törvénytelen 
üldöztetés kebelében hagyhatott, sokáig nagy mérsékletet 
tanusított a kormány iránt. Annál élénkebben kelt ki ama 
hiányok, hibák, visszaélések ellen, melyek a beligazgatás 
körében a megyékben vagy a socialis életben felmerültek. 
Kérlelhetlen szigorral sujtotta a nyilvánosság ostorával mind 
azon, miként őket nevezte, apró zsarnokokat, kik mint megyei 
hivatalnokok vagy földesurak, hatalmokkal visszaélve, áldás 
helyett szenvedést terjesztenek az alájok rendeltek között. A 
megyei gyülések rendetlenségei, a korteskedés, lélekvásárlás, 
a tömegek nyers erejének a politikai kérdések eldöntésére 
való használata, mint valóságos nemzeti veszély ellen meny- 
dörgött velőkig ható, ékes, szónoki irályával. 

Elvei, a haza átalakítása tekintetében, ugyanazok voltak, a Hirlapban. 
melyeket Széchenyi István, Wesselényi Miklós, Deák Ferencz l 
és Batthyáni Lajos nyomdokai után az egész ellenzéki párt 
magáéinak vallott, s melyeknek a nemzetiség kifejlése s erő- 
södése, a szabad föld, az ősiség eltörlése, az örökváltság, a 
közadózás és a képviseleti rendszer tágitása, mintegy sark- 
pontjait képezték. Az átalakulás menete s tényezői, eszközei 
s módjai tekintetében mindazáltal lényegesen eltért Kossuth 
Széchenyitől, a magyar reform ezen atyjától, s inkább Wes- 
selényihez hajlott. Széchenyi, a maga előszeretetével az angol 
élet iránt, az arisztokratiától, a szó legnemesebb értelmében, 
t. 1. mind azoknak, kik születés, gazdagság s talentumok ál- 
tal kitűnők, egyesülésétől s közremunkálásától várta a nemzet 
keresztülvezettetését az átalakulás nagy munkáján. A várme- 

4840—1843. gyei intézetnek, melytől zajos eljárása, nyers ellenzése miatt 
egyre idegen, távol tartá magát, ő soha sem volt barátja. 
E mellett ő az anyagi kifejlés súlya által akarta előállítani 
a főrugonyt, mely a nemzetet lassanként politikailag is át- 
alakítsa. Kossuth ellenben , bár ezen anyagi kifejlést szinte 
óhajtá s mint mulhatlan czélját tűzte ki a nemzeti törekvés- 
nek; de e mellett párhuzamban sürgette a politikai institu- 
tiók átalakitását, s inkább ezek segedelmével remélt amarra 
is eljuthatni, mint megfordítva. Az átalakulás tényezői tekin- 
tetében pedig még nagyobb ellenkezésbe jött Széchenyivel. 
A megyei életben nővén fel, Wesselényivel egybehangzólag, 
mindent a megyéktől várt. Nem csak ugy tekintette ő a 
megyerendszert, mint az alkotmány palladiumát, hanem azt, s 
abban a birtokos középnemességet tartá a nemzeti újjászületés 
legelső, leghatékonyabb tényezőjének. Ó a megyei közgyü- 
léseket oly ősgyüléseknek tekintette, melyek statutumok által 
lassanként még oly reformokat is keresztülvihetnek, melyeket 
az országgyűlés, a felső ház születési, birtoki és tiszti arisz- 
tokratiájának mozdulni nem akarása következtében, törvény- 
nyé nem emelhet. Sikerült példa gyanánt állott előtte e te- 
kintetben a szavazati jog kiterjesztése a honoratiorokra, mit 
néhány megye szinte statutum által létesített. A megyei sta- 
tutárius hatalomnak ő csak azon negativ határt akarta ki- 
szabni, mely ekként hangzik: «törvény ellen statutumot al- 
kotni nem szabad ». Az átalakulás tervében ő épen azért 
tartá fő tényezőnek a középnemességet, mivel ennek cselek- 
vési tere a megyei élet körében fekszik. És ekként a megyei 
rendszer és a középrendű nemesség volt azon két fő elem, 
melyeknek működésére kivánta alapítani átalakulásunk nagy 
munkáját. Midőn egykor 1841 folytában egy lap azon tételt 
állitá fel, hogy a fekvő birtoknak kell átalakulásunk proces- 
susában túlnyomó befolyással birnia, Kossuth következőleg 
nyilatkozott egy vezérezikkében : 

« Ekkorig nép és nemzet között jogtanilag különbség vala, 
s hogy ekét nevezet nem egy értelmű, hogy a jog- és érdek- 

egység hatalmas kapcsa még ma is csak jámbor óhajtás: 1840—1843. 
ezért vagyunk igy a mint vagyunk, hogy átalakulásról kell 
gondoskodnunk. De bár nép és nemzet között egység nincs, 
ekkorig alkotmányunk szerint legalább az arisztokratiát egy 
testnek hittük, melynek körében, törvény szerint, jogban kü- 
lönbség nincs, s ha jogban nincs, politikai hivatásban sem 
lehet. És mi, szegény tévelygők , azt gondolók , épen ezen 
egység jogban s hivatásban teszi lehetségessé az átalakulás 
békés, nyugalmas processusát; mert a magyar arisztokratia 
eléggé számos, hogy a sánczon kivül esők érdekeivel igen 
sokakban találkozzék, mely találkozás megannyi horogka- 
pocsnak tekinthető az összeolvasztás nagy munkájában. Majd 
ismét azt gondolók , oly időt élünk, melyben az értelmiség- 
nek szava van, bárha nem kastélyból szólal is fel; azt gon- 
dolók , hogy midőn arról van szó: mi jó, mi nem jó, mit 
kell, mit nem kell tenni, ok harczoland ok ellenében, nem 
pedig gyermeki dacz, mely igy kérkedik: elegyen bár jó, 
én még sem teszem, mert te javaslád»; azt gondolók, nincs 
senki közöttünk, ki Brennusként kardjának (vagy akármi 
súlynak, legyen bár birtok avagy más súly,) mérlegbe veté- 
. sével akarná dönteni a kérdéseket, miknek csak jogszerűség 
s ennek körébeni józan politika által kellene döntetniök. 
Mind ezeknél fogva megemlékezénk, miként a magyar arisz- 
tokratiában vannak nagy és kis urak, van fő, van közönséges 
arisztokratia.... És ha ez emlékezet folytán lelkiösmeretünk 
mélyében önmagunknak kérdést tevénk, kik hivatvák honunk- 
ban az átalakulás munkásaivá? keblünkön átrezgett a meg- 
győződés,.... hogy hivatva van általában a honszeretet szent 
érzelmeivel s kölcsönös tűrelem indulatával ikerített értel- 
messég, bár honnan, bár kitől jőjön; mert a bitorlott repu- 
tatiok ideje lejárt, s ész a hatalom , ész és tudomány, mely 
privilegiumot nem ismer , s melynek, valamint az istensze- 
retet csillagos mennyezetű nagy templomának ajtai nyitvák 
minden halandó előtt, ki parányisága szerény körében is em- 
beri méltóság indulatával érzi keblében az istenszikra szelíd 

1840—1843. melegét. Hivatva van tehát ész és értelem általában is; de 
mivel körülményeink természetében fekszik, hogy a békés 
átalakulás csak a fenálló alkotmányos formák között történ- 
hetik, különösen hivatva van az ész és értelmiség a magyar 
arisztokratia egy és osztatlan testületéből, melyben minden 
érdek találhat s talál képviselőt. E nézet mellett azonban 
nyiltan kimondjuk: — örökké elevenen áll emlékezetünk 
előtt, hogy a jogszerűség, civilisatio s alkotmányos élet leg- 
főbb factorát, a nemzeti erő valódi megtörhetlen magkövét, 
a középrendben keresendőnek mutatják fel a történetek év- 
könyvei, — azon középrendben, mely nem áll oly magasan, 
hogy osztályzati érdekeit a nemzeti tömeg érdekeivel ellen- 
tétben képzelné; nem áll oly alant, hogy mások suprema- 
tiai vágyának eszközeivé alacsonyulna; mely.... magát sem 
pénzért, sem csillámokért áruba nem bocsátja. Mivel pedig 
arisztokratiai alkotmányunk mellett,... mig ez jobban kifej- 
lenék, azt egyedül a középrendű nemesség soraiban véltük 
föllelni, azon középrendű nemességben, melynek politikai 
cselekvősége a municipális élet körében forog, melyet mi e 
szerint a közvélemény képviselőinek tartunk, oly képviselők- 
nek, kiknek szemei előtt a municipális rendszer a haladás 
érdekeivel testvéri kapcsolatban áll; kik tehát a kettővel 
együtt, nern egymás ellenében élni tudnak, szeretnek, akar- 
nak is. — Azonban, midőn a középrendű nemességbe ennyi 
erőt helyezünk , azt korántsem osztálykülönzési , hanem in- 
kább egybeforrasztási szempontból teszszük. » Elmondja utóbb, 
miként van ugyan némi erkölcsi előnyük a historiai nevek- 
nek, s ha ezek az önzésből és szűkkeblűségből kibontakozva, a 
nemzet élére állani hajlandók, hogy a jogegyenlőség s alkotmá- 
nyos haladás zászlaját lobogtassák : mindig kész leend a nem- 
zet is követni vezérszavokat. Azoknak mindazáltal, kik azt 
hiszik, az őseiktől örökölt név és birtok elenyészhetlen tőke, 
melynek élvezetében tétlenül kéjeleghetnek ; vagy épen a köz- 
jót magányérdeknek alája rendelve, vak önhittségökben a 
történelem kerekét megállítani s a józan haladást meggátolni 

képesek, azoknak büszkén kiáltja füleikbe: e Veletek és 1840—1845. 
általatok, ha akartok; nélkületek, sőt ellene- 
tek, ha kell l> 

Ha már az igazgatás körében fölfedezett számos visszaélé- 
sek napfényre hozása s nyilvános gáncsolása miatt is sokan, 
kik tán magokat érintve érezték , nagy lármát ütöttek a Hirlap 
ellen : természetesen olyanok sem hiányozhattak, kik az ál- 
tekintélyek ezen megvetése, vagy ama demokratiai szellem- 
ben botránkoztak meg, mely a megyerendszer hő pártolása 
mellett is elég világosan feltűnt Kossuth vezérczikkeiben. 
Még maga Széchenyi is, a reforin e kezdeményezője, ki életfel- 
adásául tűzte ki magának hazája s nemzete újjászületésének 
eszközlésére fordítani egész hazafiui buzgalmát, miben fárad- 
hatlan tevékenysége és rendkivüli talentumai által már való- 
ban is oly nagy eredményeket teremtett elő mind erkölcsi Széchenyi fei- 
mind anyagi tekintetben, — hazafiui kötelességének tartá oas ene. 
felszólalni a Hirlap ellen, melynek irányát veszélyesnek tartá. 

Már azon időtől fogva, midőn a kormány, felhagyván a ki- 
vihetleneknek ismert kényuralmi tervekkel, a reactionárius 
Pálffy helyett az alkotmányos szellemű Majláth Antalt igtatta 
be a kanczellárságba , s az által kétségtelen jeleit adta poli- 
tikája megváltoztatásának, Széchenyi nézetei is változtak azon 
modor iránt, melyet ezentúl a nemzetáltal követendőnek hitt, 
hogy átalakulásának processusa sikeresen, akadálytalanul 
lefolyhasson. Mérsékelni kivánta a nemzetet az ellenzésben, 
nehogy ez által vagy önmaga is a demokratia sikamlós ös- 
vényére ragadtassék , — mit, mielőtt a nemzetiség jobban 
megerősödnék , az ország zagyva népségű lakossága miatt a 
magyarra nézve veszélyesnek, bajthozónak tartott; vagy a 
türelmevesztett kormányt ingerelje fel az alkotmányos reform- 
mozgalom erélyesebb akadályozására. Már az 1840-ki ország- 
gyülés folytában is tanácslá ennél fogva a nemzetnek, ne te- 
kintsen mindent rosz akaratból származónak, ha tán sérelmes 
is, mi felülről jó; hanem tartsa azt azon «vegyes házasság» 
néha elkerüűlhetlen következéseinek, melyben a sors alkotmá- 

1840—1848. nyos hazánkat az absolut Ausztriával összekapcsolta. Javaslá : 
kössünk fel néha «absolut szemüveget», midőn a kormány 
eljárását birálgatjuk; mert különben könnyen igazságtalanok 
lehetünk, s rosz szándékot, ármányt láthatunk ott is, hol csak 
tudatlanság vagy a körülmények kényszerűsége létezik. Meg- 
vallá ugyan, hogy a kormány még nem mondott le egészen, 
miként ő a dolgokat látja, egybeolvasztási szándékairól. Erre 
nézve azonban azt javaslá a nemzetnek, hogy belbecse súlyá- 
nak nevelése által ügyekezzék a még fenlévő reactionárius 
törekvéseket is meghiúsítani, bizton remélvén, hogy azon 
politika, melyet a nemzet irányában felülről követnek, azon 
arányban fog mérsékeltebb , loyálisabb s alkotmányszerűbb 
lenni , a milyenben hatványozza a nemzet a maga értelmi s 
erkölcsi belértékét. 

Ily véleményben lévén a közügy állapotáról, lelkesedéssel 
üdvözlé a buzgó hazafi a mult országgyűlés alkalmával bekö- 
vetkezett kibékülést, mint egy szebb jövendőnek kiindulási 
pontját, mintegy zálogát annak , hogy a reformot valahára a 
kormány is elfogadta. «Most már, ugymond, az ulósó ország- 
gyülés óta egészen új időszak derül hazánkra. El van döntve, 
hogy haladnunk kell. Megsemmisítve van azon pompás, jól- 
lehet értelem nélküli szójárásnak varázsa, miszerint a magyar 
alkotmánynak épületéből egy morzsát sem kellene megren- 
diteni, nehogy romba düljön az egész. El látszik határozva 
lenni, hogy nem 24 órai felfogásokként fognak a hazai hajó 
repedései betömetni ezentúl, mig az alatt újak és újak támad- . 
nak szüntelen; sem nem fog egy tökéletes rendszer, az any- 
nyiszor hallott «systematice» tana szerint az országgyűlé- 
sen több száz szónok ékesszólásai közt felvétetni : de a helyett 
kevesebbek által fog előleges és elégséges surlódások után 
valami kielégítő rendszer készülni.... Hatalmasok, a királyi 
székhez közel állók lépnek, hazánk legjobbjaitól üdvözölve, a 
nemzetiség és alkotmány szent mezejére ; és ekkép nem va- 
gyunk ezentúl mi néhányan alacsony állásban közlegényke- 
dők kénytelenek, nemzetiség és alkotmány dolgában, dagály 

és orkán ellen ugy szólván horatius-cocleskedni erőnk fogy- 


1840—1843. 


táig; hanem oly önálló egész testületektől hordozott zászlók - 


után indulhatunk, melyeket sem a nyugoti sem a keleti szél 
állásukból ki nem forgat. 5 mi ezeknél még sokkal több, 
hazánk némely leghűbb, de egyszersmind legegészségesebb 
velejű fiai, felfogván nemzeti létünk diagnosisának megválto- 
zását, bátran kimondák , és e szerint cselekednek is, hogy 
az agitatiónak szüksége ideig óráig megszűnt.» 

Ily remények közt nagy rázkódásnak kelle történni a haza 
boldogulásán oly szerelemmel csüggő hazafi kedélyében, mi- 
dőn a Pesti Hirlap első számaiból látá, hogy annak szerkesz- 
tője, a martyrkoszorús Kossuth, a sokaság tetszészaja közt, 
s egyre növekedő népszerűségtől kisérve, nem csak megma- 
rad az agitatio terén, hanem azt lapja által nagy dimensioban 
még terjeszti is, s a nemzeti reform nagy munkáját a megyei 
hatóság zajos terére állítani, abban főszerepet a középnemes- 
ségnek tulajdonítani, sőt abba a demokratiai elveket is el- 
hinteni ügyekezik. Aggodalma annál mélyebbé vált, mennél 
inkább növekedni tapasztalta az ellenzéki párt nagy tömegé- 
nek lelkesedését ezen eljárás felett; mennél inkább azonosodni 
látta e legmozgékonyabb, legkönnyebben tévutakra vezethető, 
számára nézve legerősebb, szabadelvű pártot, melyet eddig 
a maga pártjának is vallott, a mind inkább hatalommá fej- 
lődő «Hirlappal». Azon állásnál fogva tehát, melyet mint a 
nemzet első reformere elfoglalt, hazafiui kötelességének vélte, 
fellépni az irány ellen, melyet tévutnak tartott. Azon lelkese- 
dés után, melyet a «Hirlap» s annak szerkesztője maga iránt 
kivált az ifjuságban gerjesztett, eleve is tudta Széchenyi, hogy 
fellépése népszerűségébe kerülhet. De sokkal nagyobb lelki 
erő s erkölcsi bátorság volt sajátja, mintsem hogy egy per- 
czig is habozott volna , fényes teherként eldobni magától a 
népszerűséget, mihelyt az véleményszabadságát korlátolta, s 
terveiben akadály gyanánt állott előtte. Es alig folyt még a 
«Hirlap» egy évnegyedig, midőn azt «A kelet népes czimű 


c A kelet 
népe.» 

terjedelmes könyvében nagy hévvel, sőt ingerült szenvedé- 
lyességgel megtámadta. 

A «Kelet népét», melynek mejelenése óta Széchenyi egész 
1848-ig folytonos harczban állott Kossuthtal s az ellenzéki 
pártnak őt követő töredékével, nem ugy kell tekinteni, mint 
doctrinák feletti tollvitát, mint politikai elvek s rendszer kézi- 
könyvét. Elvekről Széchenyi nem akart vitázni ellenével; sőt 
több helyt nyiltan megvallá, hogy Kossuth elveiben a maga 
saját elveire ismer, melyekért 1825 óta folyton harczol. 

Nem egyéb volt ezen egész, oly szenvedélyes, oly keserű 
tollharcz, mint feljajdulása a féltékeny hazafiui kebelnek, 
azon veszélyek előtt, melyeket a túlhajtott izgatásból szár- 
mazni sejlett; mint aggodalomteli intés, melylyel ő, kit a 
nemzet eddig a maga átalakulási törekvéseiben egyik legme- 
részebb zászlósának tartott, felriadva a «Hirlap» veszélyesnek 
hitt működésén, a nemzetre rákiáltott: «vigyázz, őrizkedjél, 
itt veszély, nagy veszély fenyeget!» Nyiltan és határozottan 
vádolja Kossuthot, hogy eljárásával, ha azt eddigi szellemé- 
ben folytatja, forradalom elébe vezeti a nemzetet. E súlyos 
vádat főleg két érvvel támogatja, melyek egyike: hogy nera 
a hidegen fontoló ész, hanem a túlérzékeny szív s a felhevült 
képzelet után indul; másika: hogy modora és taktikája rosz. 

«A Pesti Hirlap szerkesztője abban hibáz, — ugymond az 
első vádra nézve, — hogy a képzelet és gerjedelmek fegyve- 
rével dolgozik, s nem hideg számokkal; vagyis, mint a köz- 
életben, a bevett szójárás szerint mondani szokták: a szívhez 
szól a helyett, hogy az észhez szólana;» — merő érzés-po- 
litikus, ki fő eszméibe mindig vegyít valami képzelmit, valami 
eszményit, mi által csillogóvá lesz ugyan eszméje, de a való- 
sággal ellenkezik; mindig a túlérzékeny szív hurjain adja elő 
okoskodásait, mi által a szenvedélyeket korbácsolja fel, s utó- 
végre is nyugtalanságra vezet. 

A másik vádban modorát s taktikáját gáncsolja. «Nem azon 
tompa él körül forog, ugymond, nálunk a dolog, hogy halad- 
junk, haladjunk... De a fő kérdés : melyek utaink, és melyek 

a még bezártak, melyek a már kinyíltak; melyiken lehet 1840—1849. 
haladni sebesen, melyiken csak óvakodva, melyiken végre 
csak ugy, mint a fűszál nő?s A vastag könyvnek nagyobb 
része a körül forog, hogy megmutassa, miképen a c Pesti 
Hirlap» szerkesztője épen e kerdést nem veszi tekintetbe, s 
az érdekeket mindig élére, gyakran egymással szembeállítja : 
hogy mindig a szélsőségek felé hajólva, modora által a tö- 
megeket felizgatja, az előljáróság iránti tiszteletet csökkenti, 
a szegényeket a gazdagok ellen ingerli, s ekként a társadalmi 
rend kötelékeit megtágítja; hogy mig egy részről a kormányt 
haladásra ösztönzi, egyszersmind a megyéket olyanokra iz- 
gatja, mik a kormány tekintélyét s törvényes hatását gyön- 
gitik; dicsér minden hatóságot, mely törvényes korlátaiból 
kilép; mig a"nemességet rábeszélni ügyekezik, hogy az al- 
sóbb osztályokat magához felemelje, túlhajtott érzékenységgel 
minden egyes szenvedőt a hiányos társadalmi rendszer ál- 
dozata gyanánt mutat be; az ifjuságot gáncsolja ugyan za- 
vargásai miatt, de ugyanakkor neki, mint társadalmi hatalom- 
nak bókol, s a tömegek rivalgásait nevezi el közvéleménynek ; 
a maga nézeteinek teljes nyilvánosságot követel, de másokat 
a tömegek zajával némíttat el; a népszerűséget bálványozva, 
a tömegek tapsait hajházva, azok szenvedélyeit legyezi, szi- 
togatja. És mig e téves modor által folytonos izgatottságot s 
ingerültséget ápol: rosz taktikája által a legégetőbb haladási 
kérdések sükerét koczkáztatja, midőn vagy oly indítványokat 
kapcsol össze, melyek egyike a másikat meghiúsítja ; vagy a 
siker fő tényezőinek érdekeit sérti, rokonszenvét eljátsza ; 
vagy az óvatos, lassu haladás helyett, vágtatva rohan a do- 
lognak ; vagy végre a foganatositásnak sok esetben oly lényeges 
«egymásutánját» megzavarva, kényes kérdéseket állit az elő- 
térbe, s azok erőszakolása által egyebeket is meghiúsít. Mind 
ezeknél fogva, bár legtöbb elveiben saját elveire ismer, ki- 
jelenti mindazáltal, hogy kettejök eljárásában oly nagy a 
különbség, mint a békés reform s a forradalom között. 

A «Hitel» óta nem jelent meg irodalmunkban könyv, mely 

1840—4843. annyi zajt ütött, annyi érdekeltséget gerjesztett volna, mint «A 
A ekeletné- Kelet népe.» Egy egész kis irodalom támadt a « Kelet népeés a 
párnek Pesti Hirlap; közti harcz tárgyában. Maga Kossuth is könyvet 
. irt megtámadója ellen, nem akarván más téren védni magát, 
mint a melyen megtámadtatott. E tollharcz előadásába szük- 
ségtelen bővebben beereszkednünk; elég mondanunk hogy, 
ha voltak is néhány egyesek, kik Széchenyi véleményét egészen 
felfogva, neki adtak igazat: a könyv a közönségben egyáta- 
lában nem azon eredményt hozta elő, melyet szerzője óhajtott. 

Az ellenzék, látván, mily kevéssé hajlandó még a kormány 
hozzájárulni azon reformokhoz, melyektől a nemzet felvirág- 
zása függ; észlelvén, mi sokan vannak még nem csak a fő- 
rendűek közt, hanem, midőn a köz teherviselés egyenlőségéről 
volt szó, még a közép- és alnemességben is, kik a privile- 
giumot bálványozzák : nem hitte, hogy az agitatio, melyet a 
Hirlap folytatott, akár a magán- akár a közjogi kérdésekben 
már feleslegessé, sőt ártalmassá vált volna. Hiú rémlátásnak 
tartá szintugy a politikai forradalmat körülményeink közt, 
mint a veszélyt, melyet Széchenyi az agitatio folytatásából a 
nemzetiségre nézve jóslott ; mert amarra a tömegekben semmi 
hajlamot, s kikben hajlam tán nem hiányzott volna, erőt nem 
látott: emezt, a nemzetiséget pedig már erősebbnek hitte, 
mintsem hogy akár az alkotmány sánczainak tágitása akár a 
birtokviszonyok megváltoztatása, jog és teher egyenlőségének 
megalapítása stb. által bármi kárt szenvedhetne. És miután 
Széchenyi maga bevallá, hogy elvei, kevés kivétellel ugyana- 
zok, melyeket Kossuth vall: a c modornak és taktikának » 
nem tulajdonítottak oly nagy fontosságot, hogy hihették volna, 
miként abból oly nagy veszélyek származhatnának a nemzetre, 
minőket Széchenyi oly bizonyosan bekövetkezendőknek jós- 
lott. Sokat ártott a könyv hatásának a keserű hang, a kimél- 
letlen szenvedélyesség, melylyel Széchenyi, aggodalmai által 
elragadtatva, Kossuthot vádolta; s egyebek közt még azon 
szomorú órákat is gyöngédtelenül szemére lobbantotta, me- 
lyeket fogságában töltött, mintha el akarta volna a szenvedéstől 

tagadni még azt is, hogy szenvedés volt. És minthogy a kö- 1840—1843. 
zönség szemében épen e kiállott szenvedés font Kossuth ha- 
lántékai körül martyrkoszorút, mely népszerűségét oly nagy- 
gyá emelte: sokan, kivált a heves vérű fiatalság, irígységről 
vádolták Széchenyit, mintha csak ez volt volna forrása szen- 
vedélyes megtámadásának. Mások, a modornak és taktikának 
oly nagy fontosságát fel nem fogván, azt hitték: hogy bár 
ezekről beszél legtöbbet, tulajdonképen még sem ezek a meg- 
támadás igazi okai; hanem az, hogy Kossuth iránya demo- 
kratikus, hogy ő az átalakulást a megyei hatóságok által, 
melyeknek demokratiai képviseletet óhajtott adni, kivánja ke- 
resztül vinni, mig ő, Széchenyi, a birtokos főarisztokratiát 
tekinti, s most sokkal inkább mint pályája kezdetében, az 
alkotmány és szabadság legerősebb támaszának, a haladás 
leghatékonyabb tényezőjének: ezek arisztokratának tekinték 
őt, ki szabadelvüségében visszalép s nem előre, hanem hátra, 
a conservativ tábor felé halad. Még a legmérsékeltebb ellen- 
zékiek is hajlandók voltak gáncsolni őt e lépésért, melyet a 
viszonyok alakultában károsnak tartottak. Még nem mult 
éve, hogy a kormány ama politikai bünvádakat, melyek az 
egész országot oly annyira felizgatták, az amnestia követ- 
keztében megszűntette; s ime most, — igy gondolkodott az 
ellenzék — maga a haladási pártnak egyik legkitünőbb vezére 
emel vádat veszélyes politikai irány miatt s denunciálja azt 
a kormánynak. Csak pár hónap óta kezdett a censura, az 
országnak mondhatatlan örömére, kevesebb szükkeblüséggel, 
több szabadelvüséggel kezeltetni: és Széchenyi, a szabad szó- 
lásnak maga is hő pártolója, a hazára nézve veszélyt lát a 
szavakban, melyekben egy censor semmi gyanusat nem ta- 
lált. Alig állott helyre a bizodalom a kormány és nemzet 
között: és a hazának egyik legkitünőbb fia már is panaszt 
emel, hogy az ország forradalomra vezettetik ; megszakadást 
okoz a haladás pártjában, a conservativ pártiakat még csö- 
könösebbekké teszi mozdulni nem akarásukban. E vádak hal- 
lattak ellene mindenfelé. 

Széchenyi ekként nem csak czélt nem ért polemiájával, 
hanem, a kinek neve az előtt a sikernek mintegy kezességévé 
lett a vállalatokban; a kinek személyében volt eddig össze- 
pontosulva a nemzetben felköltött egyesületi s vállalkozási erő 
minden nyilvánulása; a kinek pártolásától függött az ered- 
mény; a kinek nézetei határoztak a teendők sora felett, s 
tekintélye megsemmitett minden ellenkező irányokat: most 
egyszerre megfosztva látta magát régi népszerűsége nagy ré- 
szétől. Vállalatai ezután is bizalommal kisértettek ugyan, 
mert praktikus szelleméről nem volt kétség; szónoklatai 
azontúl is figyelemmel hallgattattak, s munkái is olvastattak ; 
de a rokonszenv ezóta nagy mértékben csökkent, lelkesedés 
pedig, legalább oly őszinte s átalános, mint elébb, nem nyi- 
latkozott személye iránt. 

Azonban némi haszna mégis lett a keserű tollharcznak: a 
c Pesti Hirlap» higgadtabb, óvatosabb lett az indulatok fel- 
ébresztésében; a helyett, hogy oly gyakran, mint elébb, az 
institutiok hibáit s hiányait rótta volna meg, a teendők leg- 
szükségesbjeit, az átalakulás egyes kérdéseit részletesebben 
s gyakran nagy avatottsággal és szerencsével vitatta meg. 
Azon érdemét senki sem tagadhatta a «Hirlapnak», hogy 
még a szárazabb tárgyakat is oly érdekesen tudta előadni, 
hogy bár miről szólott is, az értelmesek azt mindig új, s 
legtöbbször helyes szempontokból szemlélhették magok előtt, 
s a nagy tömeg is meríthetett belőle tanulságot. 

Egy másik eredménye e tollharcznak az lőn, hogy a pártok 
élesebben körvonaloztattak, s több színezetre oszlottak. Elébb 
csak a két nagy párt létezett : akormány- vagy az ugy nevezett 
conservativ párt és az ellenzék; ezentúl, nem csak ezeknek 
kebelében több árnyéklat támadt, hanem egy új is keletkezett, 
mely, bár csekély számmal, Széchenyi körül csoportozott 
össze, hasonló ahhoz, melyet a parlamentaris kormányoknál 
középnek, vagy a politikai rendszerekben juste milieu-nek 
szoktak nevezni. Súlya mindazáltal ennek sem országgyülé- 
seinken, sem azokon kivül nem volt nagyobb, mint a mennyit 

annak Széchenyi népszerűségben csökkent egyénisége köl- 
csönözhetett. 

Az ellenzékiek közől sokan leginkább azért gáncsolták Szé- 
chenyi fellépését, mivela «Hirlap» megtámadása az ő szájá- 
ban, mint mondók, némileg a denunciatio szinét viselte; s 
attól tartottak, hogy a kormány, kapva az alkalmon, a sajtó- 
nak nem rég engedett szabadabb :nozgását ismét a régi bi- 
lincsek közé szorítandja; s a demokratia rémképétől vissza- 
ijedve, ismét elforduland a reformtól, melyre némileg már 
hajlandónak mutatkozott. De ez most nem történt. A kormány- 
férfiak közől ezek nem látták a Széchenyi által hirdetett veszé- 
lyességet, amazok örűltek az ellenzék kebelében támadt meg- 
hasonlásnak ; és nem csak nem vonták szorosabbra a censura 
gyeplőit, nem korlátolták eddigi szabadabb mozgásában a 
Hirlapot és szabadelvű társait; hanem, azon reményben, hogy 
az ellenők folytatott harez az ellenzékiek közti meghasonlást 
még inkább öregbítendi, a conservativ pártot pedig erősítendi, 
egy conservativ szellemű organumról is kezdtek gondoskodni, 


mely a Pesti Hirlappal megmérkőzhessék. Ily lap még nem 


létezett az országban; mert a «Világ», mely új súlytalan 
szerkesztője alatt színt változtatott, merő piszkolódások lajs- 
troma lévén, ilyennek nem tartathatott. A conservativ érde- 
keket eddig a cHirnöks képviselte, melyet Orosz József, 
Kossuthnak hajdan az Országgyűlési Tudósitások szerkeszté- 
sében egy ideig társa, kezelt. De részint mivel e különben 
tehetséges férfiu, színváltozása miatt, az ellenzék előtt tekin- 
télyét egészen elvesztette; részint mivel a lapnak magának 
sem volt határozott színezete, s conservativ szellemű czikkei 
mellett, Nagy Károlytól, a «Daguerreotyp» czimű röpirat 
geniális irójától, radikál irányu czikkelyeket is gyakran ho- 
zott; részint végre mivel egy Pozsonyban megjelenő provin- 
cialis lap, bár miként szerkesztetnék, a sikerre nem sok re- 
ménynyel biztatott: egy új szerkesztőnek s új lapnak kelle a 
c Hirlap» ellenében megjelenni. 

E szerkesztő maga gróf Dessewffy Aurél lett, a mult or- 

1840—1843. szággyűlésen a conservativ pártnak vezére. Q az országgyűlé- 

sen a büntető törvénykönyv szerkesztésére kinevezett országos 


Aurél 1 fellépte bizottmány tagja lévén, ennek összeülése előtt, a kormány 


meghagyásából és költségén, politikai utazást tőn Német-, 

Franczia-, Holland-, Belgium- és Angolországban ; mely alatt, 
nern csak, mi feladata volt, a rabok és börtönök körül vizs- 
gálódott; hanem a fővárosok életszerkezetét, a társadalmi 
viszonyokat s különösen Anglia régi alkotmányos földét is 
tanulmánya tárgyaivá tette. Épen haza térte korában folyt a 
véleményharcz leghevesebben Széchenyi és Kossuth s nézet- 
rokonaik között. A «Pesti Hirlap» irányát Dessewffy is ve- 
szélyesnek tartotta; s nem ismert fontosabb feladatot, mint 
szinte a sorompóba lépni s vele a napi sajtóban megküzdeni. 
Késedelem nélkül átvette tehát az 1841-ki év közepén a «Világ» 
czimű hirlap igazgatását, mely eddig az által akart magára 
figyelmet vonni, hogy Kossuthot fékezetlen hevességgel tá- 
madta meg; de mind e mellett is nem sokára bukásnak 
indult. 

Az új kezekbe jutott cVilágs hatalmas ellenévé lett a c Pesti 
Hirlapnak», a teljes kiképzettségű, fáradhatlan munkásságu, 
geniális Dessewffy vezetése alatt. Hogy működése irányát, 
politikáját helyesen méltányolhassuk, eleve tudnunk kell: 
hogy ót, a mult országgyűlésen tanusított fényes tulajdonainál 
fogva, mind a kormánypárt mind a közvélemény a közel jö- 
vőben kanczellári méltóságra tűzte ki; s hogy arra magának 
is nagyok voltak reményei, több czikkéből kiviláglott, melyek- 
ben némely, a szabadságra veszélyessé válható, elvekről irva, 
sejtetni engedé, hogy azokat majd ő fogja alkalmazni. E ki- 
látásban irta ő czikkeit s formulázta elveit, melyek általában 
véve a kormányhatalom szilárditására s oly erős centralisatió 
megalapítására irányoztak hogy, ha az ország ezen elvek 
szerint reformáltatik, az új államforma alig lett volna egyéb 
egy szabadelvű absolutismusnál. Ezen elvek természetesen 
igen népszerůtlenek valának a magyar közönségben; s bizo- 
nyára nem csekély férfiui bátorság kellett az azok melletti 

küzdelemre, melyről eleve tudta, hogy a közvélemény tet- 1840—1848. 
szésével nem fog találkozni. De bár ebben nem részesült is 
életében; a történelemnek meg kell vallani, hogy a magasabb 
látpont, melyre a megvítatott tárgyakat helyezte, a világosság 
és szabatosság, az éles logika és rendszeresség, melylyel esz- 
méit fejtegette, — az ellenzéki tanokat több tekintetben meg- 
tisztázták s nem egy tévtant czáfoltak meg. E fölött tollának 
bámulatos könnyűsége, irályának egyszerűségében is erőtel- 
jes szépsége, nyelvének minden szópiperétől s dagálytól ment 
hatalma valóban követésre méltó példánynyá tették hirlapirói 
működését. 

Midőn ő a hirlapi pályára lépett, arról folyván Széchenyi 
és Kossuth közt a heves tollharcz lényege : mily irányt kelljen 
adni a reformkérdéseknek, mily elvek befolyása alatt szükség 
azokat eldönteni? — ő is ezen irányok és elvek fejtegetésével 
kezdette meg működését. Mindenek előtt éles kritikával bon- 
czolgatá a két ellenkező theoriát, s mintegy biróként lépett 
fel a felek között. Annál részrehajlatlanabbul tehette ő ezt, 
minthogy mindeniktől lényegesen különbözött véleményben. 
Érdekes magának e státusférfiui irónak tollából olvasni ezen 
kritikákat. c Akaratunk ellen is fájdalmas gondolatok szállanak 
itt meg, — ugymond Dessewffy, Széchenyi szerepére, eljárására 
vonatkozva. Van-e nagyobb szerencsétlenség státusemberre 
nézve, mint hajlam, szabadválasztás vagy körülmények által 
nyujtott olv helyzet, melyben agitatio utján, alulról fölfelé 
vala kénytelen változtatási eszméinek sikert eszközleni? Hogy 
ezeknek csak csekély részét is kivihesse, hogy a felsőbbséget 
engedélyekre késztethesse, kénvtelen izgatáshoz nyúlni, a fen- 
álló rend ellen kikelni, vágyakat ébreszteni, szenvedélyt, 
lelkesedést, jó és rosz indulatokat a maga érdekébe behuzni.... 
Az agitatorok csak hamar elsodorva látják magokat az ideák 
által, melyeket ébresztettek, fölemésztve tanitványaiktól, mint 
Amerikában a vadaknál, hol a fiuk szüleiket agyonverik. Én 
mindig sajnáltam inkább, mint kárhoztattam az agitatorokat. 
Hibáik nem személyes sajátuk; de sajátos átkai a szerepnek, 

melyet elvállaltak; un vice de position; kinjaik azonhan és 
szenvedéseik valóságosak s annnál keserűbbek, minél tisztább 
szándokkal léptek fel pályájokra...... Juthat-e neki mélyebb 
fájdalom, mint átugorva látni a meghatározott kört; látni, 
miként szerte száguldoznak saját csoportjai, s magát a moz- 
galom háta megett találni, melyet meginditott?.....» Áttér 
ezulán a c Kelet népe» által a Pesti Hirlap ellen felhozott főbb 
vádakra. Elismeri, hogy a vészt, melyet ő oly közel nem lát, 
s könnyebben orvosolhatónak hisz, Széchenvi igen is sötét 
színekkel ábrázolta; hogy érvei s czáfolatai gyakran gyöngék, 
a megtámadás nem ritkán gyöngédtelen s hibás mezőn kez- 
detett: a Hirlap kártékony hatását mindazáltal ő is valóság- 
nak tartja. Mert, ugymond, bár a czégérül kifüggesztett 
irányban semmi veszélyes sincs: mégis a mód, melylyel az 
elveket alkalmazza, a szín, melyben az adatokat feltünteti, 
sokszor a parányi észrevételek, mikkel azokat kiséri, egy 
helybenhagyó vagy gáncsoló szó, melyet az adatok után oda- 
vet, szóval a belső irány olyan, hogy a nyiltan kimondott 
szép czélokon kivül más valami is fekszik az irány alatt; az 
irott sorok közt láthatlan betükben áll még más valami. Rész- 
letesen mutogatván aztán ez irány káros hatását, átmegy 
külön a két státusférfiu müködési rendszerének birálatára. 

«ltt a különbség, ugymond, nem csupán az irány és mo- 
dor körül forog;.... de magát a munkáló gépely organismu- 
sát, a dolgozó erők benső mechanismusát érdekli. Gr. Szé- 
chenyi István és Kossuth Lajos e tekintetben két külön iskola 
tanait képviselik..... és nem lehetetlen, hogy a két iskola 
theoriái egyiránt hézagosak. 

c Gróf Széchenyi a módokra nézve, melyek által czéljait 
létesíteni igyekezett, eleitől fogva mindenkor a központosítás 
embere volt. Nem azon kormányzati központosilást értem 
itt, melv a helyhatósági jogoknak nagyobb részét elnyeli, de 
egy más nemét a központositásnak , mely a nemes gróf cse- 
lekvéseit tulajdonilag jellemzi. Ezen, a gróf eszméleti világá- 
ban már régen fris életet folytató gépelvben,... anyagi 

középpont: az állóhídban összeforrt, vasutak és vizcsa- 1840—1843. 
tornák által a legtávolabb pontokkal összekötött, dúsgazdag, 
bájossá varázsolt Budapest; szellemi középpont: maga 
a tisztelt gróf és rokonszenvű barátjai; eszközök: a nemes 
gróf iratai s a helybeli egyletek s intézetek; hatáskör: 
országgyűlésen kivül a vélemények előkészitése s a magasabb 
társalgási élet magyarositása, országgyűlésen a felső tábla 
alkotmányszerű oppositiója. Mi volna könnyebb, mint az igy 
organisált gépelyt mindig szem alatt tartani, a katlan alatt 
hol erősen, hol gyengébben tüzelni , szigorú taktika szerint 
előmenni, és szoros tudományilag játszani a sakk - partiet ! 
Az ily gépely szabatos működésétől reményli a nemeslelkű 
gróf, hogy mind azt, mit óhajt, épen azon időpontban, melyre 
azt hő keble óhajtja, pontosan sikeresíteni fogná, mig végre 
Magyarország a mostani elkopott, félig meddig feudalis, félig 
meddig alkotmányos szövevényből emberhez illő, képviseleti 
rendszerre átvarázsoltatnék. 

«Nem kevésbbé barátja a központositásnak Kossuth Lajos. 
Politikai hitvallásának általános talpköve a vármegye. A me- 
gyei élet sajátságaival senki nála jobban nem ismeretes, be- 
hatott annak minden ágazataiba, nincs előlte titka a szöve- 
vényes fonalaknak, szivvérebe vette fel az institutio életnedvét, 
s a megyei élet fontosságát soha senki lelkesebben fel nem 
fogta, remekebbül nem ábrázolta. A megyei hatóságon kivül 
még csak egy más hatalmat ismer, s ez: a sajtó utjáni nyil- 
vánosság. E rendszerben tehát a fővonások : sajtó, mely meg- 
vitatja a kérdéseket; megyék, melyek azokat határozattá vál- 
toztatják; országgyűlés, mely e nyomon törvényt hoz. És 
meg van ezek mellett Kossuth Lajosnak is a gyakorlati mun- 
kálatra nézve a maga központosítási eszméje. Középponti 
hírlap, mely az eszméket közre teszi; középponti megye, 
mely azokat végzéssé emeli, a többi megyékkel felszólítólag 
tudatja, s ezeknek visszatetsző lépéseit indignatióval fogadja ; 
— két vagy három középponti ember a középponti újság és 
" megye kormányán ; — középponti állandó hallgatóság, mely 

a középponti városban mindennemů gyülekezetet különbség 
nélkül környez és lármázva igazgat, másnap közvélemény 
képében, mint vox populi vox Dei az egész országban ki- 
trombitálandót. Ez a mi csekély abstractioink szerint Kossuth 
Lajos gyakorlati nézete a nálunk kivánatos országlásról. E 
rendszerben mozgató erő: a középponti újság és megye; ki- 
folyási csatornák: a megyék; összefolyási pont: az ország- 
gyülés; ellenőrködő hatalom: a nyilvánosság. 

c Ime két külön neme a működő gépelyeknek, két külön 
országlási terv, mely csak abban hasonlít, hogy mindkettő 
központositáson épül. De hátha mindegyikből ki volna felejtve 
a legszükségesebb karika ; hátha egyes fogyatkozásaik mellett 
a két tervnek egyike orvosolhatatlan eredeti bűnben is síny- 
lődnék? 

c Gr. Széchenyi rendszerének egyik fő vétke az, mit már 
Kossuth is kiemelt: a törvényhatóságok befolyása nincs benne 
kellőleg méltányolva. Alkotmányunk természeténél s politikai 
állásunknál fogva gyenge alapon nyugszik nálunk mind az, 
mi sarkpontját nem a megyékben találja, vagy szerkezetökbe 
magát bele nem illesztheti. Innen van, hogy azon cselekvési 
rendszer, melyet gr. Széchenyi darab ideig az akkori körül- 
ményekhez képest igen sikeresen űzött, veszteni kezde hat- 
hatóságából azon órától fogva, mikor a mozgalom színtereivé 
a megyék lettek, a t. gróf pedig gravitatiói pontját azokba 
általtenni elmulasztá. Egy nemzetet.en petit comité sokáig 
vezérleni nem lehet ott, hol 52 megye nyilvános életet űz és 
következőleg az ideák mozgalmának legnagyobb részét ma- 
gába felveszi. 

« Másik hibája gr. Széchenyi rendszerének némileg közös 
Kossuth Lajoséval; mert valamint Kossuth gyakorlati rend- 
szerében ki vannak felejtve a törvényes hatalom szükséges 
jogai a megyék irányában: ugy gróf Széchenyinél is felette 
homályos annak hivatása. A különbség az, hogy gr. Széche- 
nyi rendszere csak a közvélemény vezetésére szorítkozik, s a 
közigazgatást alkotmányos helyzetében hagyja; Kossuth theo- 

riája ellenben a főhatalom szerepét kivétel nélkül mindenben 180—1343. 
a benevolus spectator szerepére kárhoztatja: a közigazgatásba 
és törvényhozásba vág, azt absorbeálja, és nem más mint 
valóságos fcederalismus. Szinte a túlságig ki van fejtve ezen 
theoriában a megye eszméje, de homályban hagyva korlátai 
a törvényhozás és korona irányában. .... Látja, hogy a főha- 
talom a veszteglés idejében sem birt a törvényhatóságokkal ; 
és az átalakulás évkorában akarja nevelni a megyék hatás- 
körét!.... A fejedelem megesküszik cleges observare et 
observari faceres; kérdem, miként teljesítheti esküjét a 
most divatozó theoriák mellett egy törvénytszegő megye elle- 
nében? Naponként tovább kivántok menni a jogok terjeszté- 
siben: ámde ellensúlyt ezen lépéseknek szorosabb rend és 
fenviték által adni nem akartok. Haladtok újítási pályátokon ; 
lebontjátok a közfalakat; egyes hurkokon oldotok , kisikam- 
lotok egykét gyürűzet szorongásaiból; s nem veszitek észre, 
hogy ezen működésnek, ha csak új kezességek a rendnek 
nem adatnak, ha csak új kapcsok nem lépnek a társasági 
szövedékbe, nem haladás, hanem csak a desorganisatio szo- 
morú munkája, siralmas előfutója egy tabula rasanak. Rend- 
szeretekben hibázik minden tiszta fogalom, nem csupán a 
korona szükséges hatásáról a monarchiában: de általjában 
minden bármi néven nevezendő főhatalom természetes és 
szükséges hivatásáról.... A nyilvánosság, a közszellem kifej- 
lése és a kötelesség érzele mind gyönyörű szép elemek a sza- 
bad institutiókban: de nem kell hivatásuk felett megtévedni. 
Fénykör igen is a nvilvánosság, felvilágosító kutfő a megyei 
és középponti hatalom részére: legyen ellenőre mindkettőnek, 
találja benne életnedvét a közszellem, viruljon belőle a köte- 
lesség érzete; de mind ezek csak segítő s nem elhatározó 
erők; mert nem mindig oly sokoldalu a nyilvánosság , mint 
hiszitek: csapásai ellen a szokás eltompít, és minden esetre, 
ha a felfedezést cselekvés nem követheti, ha az igét tetté csi- 
nálni nem szabad: áradozand szóban és irásban, de a pol- 
gári társaság nagy haszna nélkül fog feloszlani.» 

Meg kell vallani, szintoly éles és világos, mint alapos bi- 
rálata Széchenyi és Kossuth működési rendszerének. Az 
elvek azonban, melyeket ő ezen előzményekből levont, s me- 
lyekre, mint körülményeink közt egyedül üdvezitőkre, ki- 
vánta fektetni az átalakulás processusát, nagyon eszébe jut- 
tatták az embernek, hogy oly státusférfiu beszél, kinek van 
reménye, talán már a közel jövőben saját kezeibe ragadhatni 
a kormány rudját. Ezen elvek szerint ő a fő kormányhatalom 
kényszerítő erejét oly szilárdnak és terjedtnek kivánta a re- 
form ügyében is, oly messze akarta vinni a centralisatiót a 
kormány kezében: miszerint az ő rendszere ismét a megyék 
önkormányzatát semmítette, s egy absolutismust alapitott 
volna meg, mely, ha ő áll élén, szabadelvű ugyan, de mely- 
ben egy könnyen megkövesülhető bureaukratia gyakorolja az 
egész kormányhatalmat; bár egyébiránt ő, az erős középponti 
korrnány apostola , egvátaljában nem volt a tiszturalomnak, 
bureaukratiának barátja. Ily elvek mellett igen természetes 
volt, hogy gáncsolta Széchenyi rendszerében azon független 
főarisztokratiának, mely a Bécs élvei közt elsatnyult, szelle- 
mileg nagy részben műveletlen, anyagilag eladósodott, a nem- 
zetiség iránt még egyre bűnösen hideg és közönyös főrend 
kebeléből életerősen kiemelkedni kezdett, vezéri szerepét. 
De még inkább gáncsolnia kellett Kossuth rendszerében a 
megyék autonomiáját, mely a hatalomnak a kormány kezé- 
ben központositását s alkotmányellenes túlterjeszkedését egy- 
iránt lehetetlenné tette. És épen nem lehet csodálkozni, hogy 
Dessewffy azután egész journalistikai működését leginkább 
az absolutismus e korlátai, a megyék s azok túlterjeszkedé- 
sei ellen irányzotta. Élesen elemzé az alkotó részeket, me- 
lyekből a megyei közgyűlések szerkesztve voltak; nem egy- 
szer nevetség tárgyaivá ügyekezett tenni az azokban uralkodó 
elemeket: szóval, gyöngíteni törekedett a megyei hatalmat a 
nélkül, hogy az alkotmány védbástyái helyett másokat állított 
volna fel; kifejtette az erős középponti kormány szükségét, 
de annak felelősségét és szükséges korlátait egy részről a 

megyék, más részről a törvényhozás irányában szintugy ki- 
felejtette rendszeréből, mint Széchenyi és Kossuth viszont a 
főhatalmat felejtették ki a magok működési rendszeréből. 

A haladási párt egy perczig sem tétovázhatott az e theoriák 
közti választásban; mert még azon ingerektől elnézve is, 
melyek által természetszerüűleg azon rendszer felé vonatott, 
melyben az önkormányzat elvét biztosítva látta: egyedül körül- 
ményeink felfogásából is következni kellett, hogy Kossuth 
rendszerének adja az elsőséget. Volt ugyan nem egy az ellenzék 
kebeléhen, ki átlátta, hogy státustudományi szempontból le- 
hetetlen helyesnek tartani Kossuth theoriáját a megyei min- 
denhatóságról ; de ahhoz a helyzetek kényszerűségénél fogva 
mégis ragaszkodott. A mult időkben egy mély ellenszenv 
gyökerezett meg a bécsi kormány ellen a nemzet szivében, 
melv ellenszenvet a mult országgyűlés végén bekövetkezett 
kiengesztelődés sem volt képes rögtön megszűntetni. És bár 
egynémely jeleit adta már a-bécsi kormány, hogy megcson- 
tosult stabilismusával felhagyva, a reformot nem ellenzi : teljes 


bizodalommal a nemzet még nem viseltetett őszintesége iránt. . 


Könnyen megfogható ennél fogva a lelkesedés Kossuth rend- 
szere iránt, mely a mindig gyanus kormányhatalom mellőz- 
tével, a megvét jelölte ki fő mozgató erő gyanánt, s a megyei 
statutárius jogban kereste a reform eszközeit. Az alkotmá- 
nyos politika természetéből folyt: lehetőleg mellőzni s kor- 
látolni minden felső befolyást, melynek az absolut szellemű 
bécsi kabinet szabta meg irányát. Nem az egyének, hanem a 
helyzet hibás volta okozta, hogy az ellenzék mérsékeltebb tagjai 
sem láttak abban semmi veszélyt, hogy a megyék, mit saját 
körükben jónak tartanak, hatóságilag reformálják. Kénytele- 
neknek látták magokat e téren működni, nehogy az oly szük- 
ségessé vált reform vagy a végtelenig elhalasztassék eredmény- 
telen országgyűléseinken; vagy egészen a kormány kezébe 
jutván, átalakulásunk vajudásai közt, a nemzeti függetlenség 
és alkotmányosság még fenmaradt romjai is elnyelessenek a 
bécsi absolut irányok által. Dessewffy nem egyszer fejezte ki 

ugyan aggodalmát a statutárius jognak a fontosabb reformi 
kérdésekre kiterjesztése miatt, állítván: miszerint ez végre 
oda vezetheti a nemzetet, ha felülről nem korlátoltatik, hogy 
annyi lesz a törvényhozás, mennyi a megye; mi aztán a státus 
egységének válandik kárára. Az ellenzék azonban annál ke- 
vesbbé tartott ily veszélytől, minthogy az elmult időkben 
számos példákat lehetett találni, melyek szerint a különféle 
megyei szokás sok lényeges változást hozott be történeti fej- 
leményű alkotmányunkba. 

Két fontos reform, mely 1841 folytán a statutárius jog 
által kisértetett meg életbe hozatni, bő alkalmat nyujtott 
Dessewffynek ostromait a megyei hatalom túlzásai ellen mind- 
untalan megújítani. E reformok egyike az volt, miszerint 
több megye a választási jogot a nem-nemesi osztály tisztesb 
rendére, ügyészekre, orvosokra, tanitókra s más okleveles 
honoratiorokra is kiterjesztette. Bihar megyében a tisztvá- 
lasztás is e szerint ment végbe. A másikat Pest megye kisérté 
meg egy rendelete által, melylyel, épen azon időtájban midőn 
a büntető jog kidolgozásával megbízott országos választmány 
működését megkezdette, a büntető eljárás körül a szóbeli 
védelmet és teljes nyilvánosságot hozta be; s ekként kebelében 
az esküdt székek egy nemét határozta megalapítani. Az újitás 
szerint, mely egyébiránt csak a nemnemesekre s a három 
évi fogságnál kisebb büntetést magok után vonó bűnökre ter- 
jesztetett ki, a vádlott szabadon választhatott magának ügy- 
védet, s mind a vádló tiszti ügyvéd, mind a pártfogónak szó- 
beli meghallgatása után vala az itélet kimondandó. 

Az újítás nálunk, hol eddig csak irott s nem nyilvános el- 
járás divatozott, kétségkívül nagy fontosságu lépés volt. Nem 
is késett Dessewffy az ellen szokott éles, erős birálatát hallatni. 
cAzeseményt, ugymond, sok hőkeblű hazafi örömmel fogjatalán 
üdvözölni; mert valósitása egy eszmének, melyet több szabad 
ország polgári institutiója gyémántjának tekint; mert szám- 
talan forró reménynek s buzgó óhajtásoknak megfelel. És 
mi magunk is, ha egyszer majd a törvényhozás utján fogjuk 

ez eredményeket megnyerni, akkor azokat szívesen üdvöz- 1840—1843. 
lendjük... De a dolog jelen állásában komoly aggodalmak 
által van elfojtva keblünkben minden öröm; mert a történt 
lépésben új s életbe vágó megrontását látjuk azon elválasztó 
vonalnak, melynek a törvényhozás és megyei hatóság között 
létezni kell.» Az ily rögtönzéseket statariumnak nevezte 
a törvényhozás dolgában. Állitá, hogy caz ily bizonyos nép- 
szerű eszméknek megyeileg hozott áldozatok a törvényhozás 
szükséges függetlenségét korlátozzák; mert ha a történt lépés 
káros voltáról meggyőződik is a törvényhozás, erkölcsi lehe- 
tetlenségben látja magát azt megsemmisíteni, kivált mikor nép- 
szerű eszmék forognak kérdésben.» «Ha ilyeket határozhat a 
megye — ugymond másutt — mi az, mit nem határozhat, és 
micsoda feladása marad akkor a törvényhozásnak. Törvény 
kellett a mezei rendőrségre , törvény a fuvarosok viszonyai- 
nak elrendezésére, és ti az alkotmány alapját, a szavazati 
jogot, s a büntető eljárást, megyeileg változtatjátok. Ha ezt 
tehetitek, miért nem törűlhetnétek el megyeileg az ősiséget? 
Miért nem vethetnétek ki a háziadót a nemességre? Bizony, 
mondom, gondotok van reá, nélkülözhetőkké tenni a költsé- 
ges országgyűléseket;... a nemzeti erők központosulásának 
szükségét ássátok alá a közvélekedésben.... A ti cselekvéstek 
által össze van tévesztve az alkotmányos monarcbia eszméje 
a federalismus eszméjével; s ha szándéktok nagyobb kiter- 
jedésben sikerülne: abban elébb utóbb a monarchia és pol- 
gári álladalom egységének kellene elveszni...» Kijelenté meg- 
győződését , hogy az ily lépésekből «a legtarkább zavar, a 
legellenkezőbb próbatétek, a közigazgatás és törvényhozás 
rendes működésének lehetetlensége szükségkép fog bekövet- 
kezni. » 

Ezen okoskodások alaposságát maga az ellenzék sem ta- 
gadhatta. Az inditvány egyik legjelesebb pártolója is meg- 
vallá Pest megye teremében, hogy valóban kisebb volna ezen 
újítási ösztön a megyékben, hahogy egy részről a főrendi 
táblán egy sereg nagy ur nem ülne, kik a legszükségesebb 

reformokat is ellenzik ; más részről az átalakulásnak a törvény- 
hozás utján a kormány sem vetne annyi akadályt ellenébe. 

Desscwffy czikkeinek az lőn következése, hogy a megyei 
statutárius jog ezen túllépéseire a bécsi kormány is kiterjesz- 
tette figyelmét. Pest megye rendei egy királyi leiratban szi- 
gorú kifejezésekben gáncsoltattak, s határozatuk a büntető 
eljárás új alakja iránt megsemmíttetett. Kevéssel utóbb vala- 
mennyi megyei hatósághoz érkezett egy királyi leirat, mely- 
ben általában szigorúan intettek a statutárius jog törvényes 
korlátainak megtartására. 

Azonban Dessewffy nem elégedett meg ezen eredménynyel. 
Látván, hogy a Pesti Hirlap nem csak óramutatója a közvé- 
leménynek, hanem sok kérdésre nézve azt maga teremti elő; 
hogy az afféle reformkisérletek megyei határozat utján vagy 
egyenesen annak indítványai szerint történnek, vagy legalább 
az ő elveinek, szellemének s agitatioinak hatása alatt szület- 
nek: oda irányozta törekvéseit, hogy az ellenzéki pártot meg- 
oszlassa , s annak legalább egy részénél megrontsa Kossuth 
vezéri tekintélyét. E taktika kiindulási pontjául egy Fehér 
megyei sajnos eseményt ragadott meg, mely nagy benyomást 
okozott az ellenzéki pártnál. Fehér megyében ugyanis néhány 
nagy birtoku urnak izgatása s vesztegetéssel párosult kortes- 
kedése egyéb haladási kérdésekkel együtt a közteherviselés 
kérdését is megbuktatta. Dessewffy ezt a túlzó, s mint ő ne- 
vezni szokta, Hirlap-párt által előidézett visszahatásnak tulaj- 
donítván , alkalmat vőn kikelni e párt ellen, mely a reform 
erőszakolása által a haladás kérdéseit megbuktatná. Határo- 
zottan roszalta, hogy még azon kérdésekben is, melyeknél, 
mint a közteherviselésnél , áldozat hozataláról van szó, bir- 
toktalan vagy kevés birtoku köznemesek, prokátorok s ügy- 
védek, heves vérű ifjak s izgató politikai «commis voyageurs»-ök 
törekednek irányt s hangot adni. Ugy jellemzé ezen eljárást, 
mint a «semmivel nem birók harczát a valamivel birók ellen»; 
s azt egyenesen a Pesti Hirlap befolyásának tulajdonítván, 
kivánatosnak mondá, hogy az ellenzék vezetése más kezekre 

kerüljön; mert ha e szerepet a Hirlap tovább is megtartja, 
félni lehet, hogy a nagy birtoku arisztokratia visszahatásának 
szikláin legfontosabb haladási kérdéseink hajótörést szenved- 
nek. Széchenyit vagy Deákot jelölte ki olyanokul, kiket most 
a vezéri szerep megillet. «Ezen tisztelt egyéniségeket, ugy- 
mond, oppositio dolgában az alkotmányos oppositio mezején, 
haladásunk dolgában az alkotmány formáihoz kötött haladás 
terén látom, — oly téreken, melyeken velők közremunkálni 
kész vagyok; mig más részről a Pesti Hirlap pártjától e tulaj- 
donokat megtagadom sv 

E nyilatkozat, melyben Dessewffy a Pesti Hirlap pártját s 
az alkotmányos ellenzéket egymással szembe állitotta, még 
ingerűltebbé tette a hirlapi vitákat. Mind a két oldalról szen- 
vedélyes gyanusitások vegyültek a tollharczba. Kossuth arról 
vádolá Dessewffyt, hogy a kormány ápoló kezei alatt behe- 
gedt sebeket akarja felszaggatni. Ez ellenben a vádat azzal 
torlá vissza, « hogy a Pesti Hirlap szerkesztője, ki igen ért 
hozzá luctantes ventos, tempestatesgue sonoras 
bocsátani a hazára, a motos componere fluctus-t meg 
igen szerencsétlenül kezeli; nála még mindig: medio de 
fonte leporum surgit amari aliquid et sub ipsis 
floribus angit; »— azaz: « hogy a Pesti Hirlap szerkesz- 
tője, ki igen ért hozzá, zivatart, viszályokat, bonyodalmakat 
hozni a hazára, a felzajlott indulatok lecsilapitását szeren- 
csétlenül kezeli, és az általa feltálalt édes étkeknek is van va- 
lami kesernyes mellékíze, virágai közt is .tövis rejlik. ə» Vá- 
dolja őt, hogy mig maga mindig szabad sajtót, vitatási korlátlan 
szabadságot, örökös mindent orvosló napfényt emleget, a 
maga pártigyekezeteinek jellemzésére nézve azt megtagadja, 
s az egész világtól fénymázt kiván kenetni terveire. Vádolja 
őt, hogy Ő és pártja a sajátsági jog megtámadását inditvá- 
nyozza , s általában oly tévtanokat üdvözöl a bőlcseség cul- 
minatiója gyanánt, mik egész Európából kicsapottak, stb. 

A kölcsönös gyanusitások a két lap s pártjaik közt egyre 
szaporodtak ; a viták annyira elmérgesedének, hogy 1841 vé- 

1840—1843. gén a journalistika egy elláthatlan kimenetű czivódássá fa- 
jult. Czélját azonban Dessewffy az ellenzék megosztásában, a 
hirlapi párt meggyöngiítésében nem érte el. Ez időben ült 
össze Pesten a büntető törvénykönyv kidolgozására kinevezett 
országos választmány. Tagjai közt volt Deák Ferencz is. Az 
ifjuság őt fáklyamenettel s üdvözlő szónoklattal fogadta; a 
pártok legjelesb emberei összegyűlve voltak nála, s midőn az 
erkélyre kilépett, a fényes fáklyavilágnál Széchenyit, Kossuthot 
és Dessewffyt pillantá meg a számtalan közönség Deák oldalán, 

. ki válaszában keményen megrótta a gyanusitásokat, melyek a 
magyar politikában, a haladás ügyének nagy kárára, oly igen 
elhatalmaztak. Ő egyébiránt nem vegyült a hirlapi vitákba ; 
a közönség mindazáltal, melyben Dessewffy czikkei után némi 
kétely támadhatott, nem sokára meggyőződött, hogy Deák és 

` Kossuth közt van ugyan a részletekben véleménykülönbség; 
de a lényegre nézve egybehangzás létezik. Dessewffy taktikája, 
melylyel az ellenzék megosztására törekvék, nem sikerült ; 
legfelebb néhány félénk egyéniségetbirt a « bellum nihil ha- 
bentium contra aliquid habentes ? vád által az ellenzék ke- 
beléből a a Világ » zászlója alá terelni. Nem csak meg nem 
oszlott, mint Dessewffy óhajtá, az ellenzék ; hanem Kossuth 
rendkivüli szóhatalmának s ügyes agitatiojának mákonyszerű 
hatásától elfogulva, még azt sem fogadta el a Világtól, mit 
az kétségbe vonhatlanul jónak és helyesnek —, azt sem mél- 
tatta figyelmére, mit a Hirlapban túlzottnak, helytelennek 
mutatott ki. Pedig, meg kell vallani, a Világnak kivált azon 
működése, melylyel a kérdések lényegét néha a nagy szavak 
ködébe burkoló Hirlap kifejezéseit c devalválta », a divatos 
tévtanokon épült fogalmakat helyreigazította, gyakran több 
méltánylatot érdemelt volna. 
, Azonban egy váratlan esemény 1842 elején nagy fordula- 
tot hozott elő e közügyek feletti szenvedélyes vitákban. Des- 
sewffy Aurél, ki nem csak tollal a c Világban », hanem szó- 
val is hevesen harczolt elvei mellett Pest megye közgyűlésein, 
rendkivüli munkásságának, a test és lélek örökös izgatottsá- 

gának áldozatul esett. Az egyénileg igen szeretetre méltó, 1840—1843. 
fényes tehetségű, a reformokra kormányelvei mellett is haj- 
landó státusférfiu, egy Pest megyei gyülés után, hol újra 
erős összeütközése volt Kossuthtal, lázba esett, s néhány 
nap mulva, életének 34-dik évében megszűnt élni. « Mennyi 
ész, akarat, tettvágy, — igy kiált fel halálának hirére, leg- 
nagyobb ellene, Kossuth, a Hirlapban, — mily lángoló érze- 
lem, mennyi remények, s mi fényes jövendő voltak e névhez 
csatolva -—: s néhány napiláz, és vége mindennek!» — De a 
Hirlap elvesztvén Desewffyben hatalmas ellenét, azontúl köny- 
nyebb szerrel uralkodott a journalistika mezején ; mert senki 
sem tatáltatott a conservativpárt kebelében, ki Dessewffyt 
akár a pártvezéri, akár a journalistikai szerepében pótolhatta 
volna: az övéhez hasonló államférfiui lángész, erő s tapin- 
tat, oly tiszta, világos, rendezett fő, oly tartalmas, erőteljes 
irályu egyéniség, mint ő vala, nem volt több pártja sorai- 
ban. A « Világot» Andrássy helytartósági tanácsos vette 
igazgatása alá. A lap jelleme lényegesen változott, bár színe 
a régi maradt. Andrássy, a megyei életben, melyből csak nem 
rég ment át a kormányhivatalnoki pályára, növekedvén fel, 
a megyei hatóság iránt nem viseltetett oly ellenszenvvel, 
mint Dessewffy. Azon központosítási eszmék tehát, melyekkel 
a boldogult a megyét és Hirlapot ostromolta, a Világból 
lassanként eltűntek; czikkeiben, melyeken a rájok fordított 
erőködés nagyon meglátszott, mind negativebb állást foglalt 
el, s majd nem egyedül a Kossuth némely nézeteinek czá- 
folgatására, szavainak «devalválására» szorítkozott; és bár 
azzal több kérdésre nézve egybehangzott, végiglen mérges 
de hatástalan ellene maradt a Hirlapnak. 

A nemzeti átalakulás eszközeiről, az irányról, melyet a 
refomkérdéseknek adni, s az elvekről, melyeknek befolyása 
alatt azokat eldönteni kell, a sajtó és megyei közgyűlések 
terén folytatott szenvedélyes harcz mellett, még két más, a 
tulajdonképeni reformtárgyakon kivül eső kérdés forgott 
fenn ez időben a magyar közéletben, melyek körül nem ki- 

4840—1843. sebb hév, nem kevesebb szenvedély fejlődött ki, mint ama 
vitákban, melyeket eddig ábrázolánk. E kérdések egyikét a 
vallás, tulajdonkép a vegyes házasságok, másikát a nemze- 
tiség ügye képezte. 

A vegyes há- Å vegyes házasságok s általában is a vallásszabadság kér- 

zasságok kér- dése az országgyülés alatt, mint fönebb előadtuk, nem vé- 

ti geztetett be: amazt a rendek táblája, jó eredményt többé 
nem remélvén, letette; az átalános vallásszabadságot ille- 
tőleg pedig, a kormány a két tábla által felküldött törvény- 
javaslatra választ nem adott. A főpapság, mely már a tör- 
vényjavaslat ellen is óvást tett, az országgyűlés után a tárgy 
felett, tanácskozván, oly határozatban állapodott meg: misze- 
rint karának fényes tehetségei tekintetében legkitünőbb tagja, 
Lonovics József, csanádi püspök Rómába utazzék, oly bre- 
vét eszközleni ki a szent széktől, minót XIV. Bencze pápa e 
tárgyban Holland s Lengyelország püspökeinek adott, s mely 
szerint aztán a jövő országgyűlésen egy, a viszályokat kie- 
gyenlítő törvény alkottathassék. Az ügy addigi elrendezése 
végett is pedig egy pásztori levelet készítettek, melyben az 
alpapságnak meghagyatott, hogy az egyházi áldást mind azon 
vegyes házasságoktól tagadják meg, melyeknél a gyermekek 
kath. vallásbani neveltetése egyelőre nem biztosíttatik, s mű- 
ködésöket az ily házasságoknál egyedül passiv gssistentiára 
szorítsák, igy felelvén meg az 1791-ki 26-dik törvény be- 
tüjének, mely az ily házasságokat is a kath. lelkipásztor 
előtt köttetni rendeli. 

Mitől tehát tartani lehetett, hogy, ha a nagyváradi püspök 
példája a többi főpapokban is követőkre találand, e kérdés 
Magyarországban is, mint Európa több tartományaiban, fel- 
zaklatja a polgárok nyugalmát, valóban bekövetkezett. A 
püspökök pásztori levele, mely ötven éves törvényes gya- 
korlatba ütközött, a megyékben, alig egypárt kivéve, me- 
lyekben püspök volt a főispán, nagy ingerültséggel fogadta- 
tott. A tárgy legelőször is Pest megyében került vitatás alá. 
A vakeset ugy akarta, hogy a püspökök rendelkezése legelő- 

ször Kossuth Lajoson hajtassék végre. Nem sokára szabadon 1840—4843. 
bocsáttatása után egy kathol. hölgygyel, Meszlényi Terézzel, 
kelvén házasságra, a pesti lelkész tőlök a pásztori levél sze- 
rint az egyházi áldást megtagadta. Barátai az ügyet Pest 
megye legközelebbi közgyűlésének bejelentvén, ez oly vég- 
zést hozott, hogy az 1647-ki 14-dik törvényczikk értelme 
szerint, mely a vallási törvényeket sértők büntetését meg- 
szabja, a pesti plébános és minden más lelkészek ellen, kik az 
áldás megtagadása által a vegyes házasságokat az 1791-ki 
26-dik törvény rendelete ellen akadályozzák, 600 forintnyi 
büntetésre tiszti kereset kezdessék. Megválasztatott egyszers- 
mind a biróság is, mely az előforduló esetekben ama törvény 
szerint itéletet hozzon. 

Az említett pásztori levél valamennyi hatóságokhoz elkül- 
detvén, a vegyes házasságok kérdése, 1841 elején minden 
megye közgyűlésén vitatás alá került, s az ingerültség min- 
denütt közönségessé lett a papság ellen, mely, a közbékét s 
nyugalmat ezen újitás által felzaklatta. A pesti végzést, kevés 
kivétellel minden megye a magáévá tette; egyszersmind pe- 
dig feliratot intézett a kormányhoz, kérvén a királyt, hogy 
a törvénybe ütköző egyházi rendeleteket legfelsőbb hatalmá- 
val semmítse meg s az ország főpapjait utasítsa oda, hogy 
körleveleiket visszavogyék s a törvényt tiszteletben tartsák. 
Igy tőn egyebek közt Zala megye is, melynek a pestihez ha- 
sonló végzése s a királyhoz intézett felirata Deák Ferencz te- 
kintélye által különös fontosságot nyert. Az ellenkező véle- 
ményű pártnak zászlóját viszont Heves megye lobogtatta, 
melyben az egri érsek lévén a főispán, a papság nagy be- 
folyást vívott ki magának. Rendes, törvényes uton azonban 
itt sem győzhetett a papi párt. Heves vármegye közönsége 
már több év óta fehér és fekete tollas pártra volt oszolva, 
s mind a két pártnál divatban volt nem csak választásoknál, 
hanem rendes közgyűlési tanácskozásoknál is a megveszte- 
getett tömegek nyers erejének használata. A közgyűlésre, 
melyen a pásztori körlevél felveendő vala, mind a két párt 

részint fanatizált, részint megvásárlott kortes-tömegeket vitt 
magával. A minden erejét megfeszített papság pártja, a fekete 
tollasok, most sokkal nagyobb számmal jelenvén meg, a kérdést 
egy viharos ülésben a pásztori levél értelmében döntötték el; 
más nap pedig az ellenféllel verekedni kezdtek s a várost, sőt 
magát a tanácskozási teremet is szilaj kicsapongás és vérengzés 
színhelyévé változtatták ugy annyira, hogy a rend helyreálli- 
tása végett katonai karhatalomhoz kellet nyúlni. Heves. 
megyén kivül még csak egy-két megye, melyekben szintugy 
mint Hevesben, jobbára a becsődített köznemesség tömege 
győzött az értelmiség ellen, fogadta el a püspökök rendele- 
tét s intézett a királyhoz a többi megyékéivel ellenkező feli- 
ratot. Ezek közt volt Esztergam megye, melyben a primás és. 
papságának befolyása oly nagy volt, hogy az ellenzéki párt. 
alig számlált egy két egyént a különben is igen csekély 
számu szegény, nem független nemességben. Egynémely 
megyében mindazáltal csak hosszu, heves viták után sike- 
rült az ellenzéki pártnak a Pestéhez és Zaláéhoz hasonló vég- 
zést kivini; ugy hogy e viták, s azok után az áldást megta- 
gadó lelkészek ellen elrendelt tiszti keresetek huzamos ideig 
nagy ingerűllségben tartották az országot. A kormány e kér- 
désben a jövő orzággyűlésig nyilatkozni nem akarván, sem 
egyik sem másik értelmű feliratokra nem adott választ, s az 
ingerültség némi csilapitása végett halogató félszabályhoz nyúlt. 
A megyék által az áldást megtagadott lelkészek ellen megindí- 
tott pereket az udvari kanczelláriához felküldetni rendelvén, 
bevégezetlenül magánál tartotta. E félszabálylyal azonban 
egyik párt sem lőn megelégedve, mert a papság és pártja 
megsemmittetni —, a szabadelvű párt viszont befejeztetni ki- 
vánta a pöröket. Olajt öntött a tűzre a primás-érseknek az. 
év vége felé kibocsátott körlevele, melyben a Rómába járt csa- 
nádi püspök által hazahozott pápai brevét közlé papságával. 
A pápai levélben a püspökök eddigi eljárása teljesen helye- 
seltetvén, s annak folytatása meghagyatván : a primás inti 
papságát, hogy magokat ezentúl is a már elébb kiadott pász- 

tori levél rendeletéhez tartsák. A pápai breve Magyarország- 1840-1843. 
ban csak királyi placetum utján nyerhetvén kihirdetést: a 
papság s pártja a placetum kiadását olyképen magyarázta, 
mintha annak tartalmát, s következőleg a püspököknek a ve- 
gyes házasságok megáldása tilalmára vonatkozó rendeletét a 
kormány is helyben hagyná, s abban teljesen megnyugodtak. 
De más szempontból fogták fel azt azon megyék, melyek ama 
rendelet ellen nyilatkoztak. Minthogy a placetum csak azon 
óvás mellett szokott kiadatni, ha a breve tartalma az ország 
törvényeibe nem ütközik; a jelen esetben pedig világos meg- 
sértését látták az 1791-ki 26-dik törv. czikkelynek : a brevet 
annál kevesbé tartották kihirdethetőnek, minthogy a király 
az ország rendeinek e kérdésben megigért válaszát még ki 
nem adta ; egyébiránt pedig a breve azon k. rendeletértelmével 
is merőben ellenkezett, mely a vegyes házassági viták kezde- 
tén a nagyváradi és rozsnyói püspökökhöz bocsáttatott. Pest 
megye ennél fogva 1842 elején tartott közgyűlésén kijelent- 
vén, hogy törvényt e tárgyban Rómától sem nem vár sem 
el nem fogad, a törvénybe ütköző brevét erőnélkülinek nyi- 
latkoztatta, s ezt minden vallásu egyházi személyeknek tud- 
tára adatni rendelte; ezen kivül pedig a primás-érseket az 
1647-ki 14-dik t. cz. értelmében megintetni, s a további 
eljárást ezen megintés eredményétől felfüggesztetni határozta. 
Pest példája, miként elébb, ugy most is a legtöbb megyé- 
ben követőkre talált. A viták a tárgy felett még nagyobb inge- 
rültséggel folytak, mint elébb. A kérdés a világi rendet tekintve, 
koránt sem annyira a két vallásbeliek, mint inkább a szabadel- 
vűek és conservativek közt forogván: sokan nem csak a protes- 
tánsok, hanem a katholikusok közől is sérelmesnek látták már 
aztis, hogy a papság és pártja, a helyett hogy a jövő ország- 
gyűlés intézkedését bevárná, Róma tekintélyével akar eldön- 
teni oly kérdést, mely törvényeinket érdekli. Az ingerültség 
a pápai breve s primási körlevél miatt némely megyében oly 
fokra hágott, hogy közgyüléseiken még a Rómátóli elszaka- 
dás is szóba hozatott; sőt Bereg megye többsége nyiltan ki- 

1840—-1843. jelentette, miképen Rómától teljesen függetlennek kivánja a 
magyar kath. egyházat, s ezt egy körlevelében a többi me- 
gyékkel is tudatta; mi azonban, mint szenvedélyszülte túl- 
ság, sehol sem talált pártolásra. 

A primás-érsek Pest megye felszólítására nem válaszolt; 

" minek következtében ez egy későbbi közgyűlésében elhatá- 
rozta, hogy ezentúl az áldásmegtagadás minden esetében az 
illető lelkészszel együtt, az 1647-ik 14-dik t. cz. értelme sze- 
rint, a primás-herczeg is perbe fogassék. E pöröknek nem 
volt ugyan semmi következése sem az érsekre sem az illető 
lelkészekre nézve; mert a kormány ezeket is az udvari kan- 
czelláriára rendelvén felküldetni, a jövő országgyűlésig bevé- 
gezetlenül magánál tartotta : de annál fontosabb következése 
lett ezen vegyesházassági vitáknak a papság tekintélyére nézve 
a közvéleményben. 

A papság te- E kornak, melynek szabadelvű szelleme minden elavult in- 

Heek  Stítutionak, minden hagyomány által szentesített balvéle- 
ménynek s előítéletnek élethalálra háborút izent, különben is 
jellemző sajátságaihoz tartozott, lerontani minden, nem jo- 
gon, nem belértéken, hanem csak külfényen vagy hagyomá- 
nyon alapult tekintélyt; kivetkezni a régi kegveletekből. 
Hiszen jelszavaihoz tartozott a szabadelvű pártnak, hogy «le- 
járt immár a tekintélyek kora s ; és Széchenyi eme jellemző 
szólásformája «tisztelet, becsület, de igazság is», nem jelen- 
tés nélkül vált oly annyira közdivatúvá. És hasztalan küzdött, 
bármi szépek voltak is czikkelyei, egy kedélyes irónk, Fáy 
András, a kegyeletek fentartása, megőrzése mellett: a kor 
más isteneket emelt oltáraira, melyeket jognak és igazság- 
nak, egyenlőségnek és szabadságnak nevezett. 

E korszellem természetesen ama fénykört sem kimélte, 
melylyel a mult korok övedzették körül a papi rendet. A tisz- 
teletnek s tekintélynek teljes eltűntét azonban, sőt azon nép- 
szerűtlenséget, gúnyt, megvetést s majdnem gyűlöletet, melyet 
a papság maga ellen mindinkább növekedni tapasztalt, nem 
lehet egyedül e korszellemből származtatni. És a történelem 

tisztében áll kimutatni okait ezen erkölcsi tüneménynek ; mit 1840—1843. 
mi részünkről annál lelkiösmeretesben teljesítendünk, mint- 
hogy vannak elfogult, vagy képmutató, önérdektől vezérelt s 
mellékczélokra törekvő irók, kik e fontos eseménynek okait 
belytelenül magyarázzák. Egyebek közt gr. Majláth János a 
maga felületes, mindenütt pártérdekből induló történelmi 
munkájában"), elismervén a tényt, azt annak tulajdonítja, 
hogy I. Ferencz a következő elvet állitotta fel a papság te- 
kintetében: «Azon pap legkedvesebb előttem, a ki legkeve- 
sebbet foglalkodik politikával.» A kath. papság ezt megtudván, 
ugymond, a politikai térről visszavonult. Jámbor és jótékony 
maradt... de politikai befolyása csökkent. Midőn az 1825-ki 
országgyülés után a politikai szinpadra ismét fellépett, erélyes 
püspökök s nagy tehetségek minden erőfeszitésökkel sem voltak 
képesek az elébbi túlnyomó befolyást visszaszerezni a kath. 
papságnak.» 

A tény igaz; de ha gr. Majláth János azt valóban Ferencz 
király maximájából származoltnak hiszi, ugy vagy nem látja, 
vagy látni nem akarja a nagy drámát, melyet a világtörténelem 
előnkbe állít az eszmények, ideálok változtában s egyátalján 
az emberi ész fejlődésében. Korunkban a hit eltünt s helyét 
a kétely és közönyösség, a philosophia és egyenlőségre törekvés 
foglalta el. A népi életben nem a hit ereje, nem a vallási buz- 
galom többé azon belső hatalom, mely irányt szab az emberek 
gondolkodásának, mely a közvéleményt teremt, vezérli és 
cselekvésre határoz; a hitet, a vallást a szabadság és egyen- 
lőség eszméje váltotta fel az uralomban : ez a kor bálványa. 
Természetes, hogy e nagy változás következtében csökkenni 
kellett azon osztály tekintélyének is, mely a hit és vallás szol- 
gálatára lévén hivatva, a hatalomban , mely abból folyt , hi- 
vatalánál fogva osztozott. Azonban kétséget nem szenved, hogy 
a papság, ha e megmásolhatlan változásban eszélyesen meg- 
nyugszik, a külhatalom s befolyás helyett, melyet ilyképen 

1840—1843. elvesztett, egy másnemű, tisztán szellemi hatalmat szerez- 
hetett volna magának, amannál sokkal tartósbat, az emberi 
társaságra nézve jótékonyabbat. Az emberek, ha megszűnnek 
is lenni buzgóan hivők, a positiv vallás szabályai szerint, a 
halhatatlanság reményeit nem vethetik ki kedélyökből; a 
philosophia világánál sem szaggathatják szét a szellemi kö- 
telékeket, melyek a jelent a túlvilággal összefüzik; sőt a tév- 
tanoktól ment józan philosophia, minőnek az egyezményes 
elvből kiinduló bölcseletet mutattuk be, e kötelékeket még 
szorosabbra vonja, a tudás mellett a hitnek is adván helyt 
rendszerében. És ekként azok, kik e reményeket, e szellemi 
sóvárgást a kedélyekben hivataloknál fogva ápolni kötelesek, 
mindig képesek maradnak nagy hatalmat gyakorolni a kedé- 
lyek felett; csakhogy ezzel megelégedve, ne igényeljék azon 
világi befolyást, melyet a megváltozott, szabadságra s egyen- 
lőségre törekvő emberi társaságban többé nem gyakorol- 
hatnak. . 

À hierarchia azonban, nem értette meg, s részben még 
most sem akarja megérteni a kor intő szózatát. Nem akarta 
látni, hogy a demokratiai szabadság lett a kor irányeszmé- 
nyévé, s hogy a pályán, mely ez által kimutatva van, közösen 
tolatnak előre nem csak azok, kik ezen eszményért lelkesedve 
harczolnak, hanem azok is, kik magokat ellenségeinek nyil- 
vánítják; hogy vitetnek akaratjokon kivül, akaratjok ellenére ; 
nem akarták látni, hogy ők is egyiránt vak eszközök a gond- 
viselés kezében, s hogy ezen eszmény, az egyenlőség és sza- 
badság kifejlése, oly közönséges és tartós, hogy naponként 
mindinkább kisiklik az emberek hatalma alól, tehát magának 
a gondviselésnek határzata. És a mint tekintélyét sülyedni, 
hatalmát csökkenni tapasztalta, elfogultságában erőszakolni 
akarta a történelem menetét: csökkenő hatalmának erősítése 
végett a királysággal, az állami főhatalommal lépett szoros 
szövetségbe. Szolgájává alacsonyította magát, hogy annak még 
változatlan fényében, hatalmában osztozzék, attól védve, tá- 
mogatva, tarthassa fenn sülyedő hatalmát. 

De az egyenlőségi eszmék fokozatos fejleményében a király- 1840—1843. 
ság is elveszté isteni jogának fénykörét. Az absolut hatalom 
napról napra gyűlöltebbé lett a közvéleményben. Mi volt ter- 
mészetesb mint, hogy e népszerűtlenség, e gyűlölet a pap- 
ságra is kiterjedjen, mely a főhatalom érdekében, mint annak 
szövetségese, szállt harczra a kor szellemével, s oly tanok és 
elvek képviselőjévé tolta fel magát, melyeket a nép ellensé- 
geseknek tartott a maga törekvései tekintetében? Emlitettük 
fentebb, miként az egyházi hatalom, épen Ferencz király 
kormánya alatt, az absolut hatalom politialis eszközévé vált, 
s világi érdekei végett ama, minden szellemi mozgalmat el- 
fojtani, butítani törekedő kémrendszer szolgájává engedte 
magát alacsonyíttatni. Emlitettük szintugy, hogy a papság 
1825 után is, egyiránt a felső és alsó házban, mindig azon 
párttal fogott kezet, mely minden újitástól iszonyodva, a nem- 
zeti alkotmányos reformtörekvéseket minden áron gátolni 
törekedett. Ehhez járultak a csaknem minden országgyűlésen 
megújult viták a különböző vallásfelekezetek egymásiránti jog- 
viszonyai felett, mely vitákban a főpapság, ellenére ama ko- 
rábbi békekötések s törvények szellemének, melyek e jog- 
viszonyokat szabályozták, mindig csak a felekezeti tanok terén 
harczolt, a státusjog igényeinek engedni soha sem hajlandó. 
Mi csoda, ha ily körülmények közt s oly korban, melynek 
fő jelleme a szabadságra s egyenlőségre törekvés, tekintélyök 
egyre csökkent, befolyásuk végkép elenyészett, sőt népszerűtlen 
magok viselete miatt, mely szerint a tömegekben fanatismust 
ébresztettek, gazdag jövedelmeikből korteskedést, vesztege- 
téseket űztek, naponként növekedő gyűlöletet s megtámadta- 
tásokat vontak magokra? A közönség szeme a papi javakra 
fordult, melyeknek jövedelmei rendeltetésöktől annyira eltérő 
czélokra is pazaroltattak. Borsod vármegye egyebek közt egy 
közgyűlésében nagy szótöbbséggel kimondotta a papi javak 
secularisatiojának szükségét. A határozat, némi más tekintetek 
miatt, nem fogadtatott ugyan el a megyék többsége által; de az 
eszme nagy tetszéssel találkozottaz ellenzéki párt véleményében. 

A papság ellen intézett e megtámadások 1841-ig csak a 
megyei közgyűlések s a társalgási élet körére szorítkoztak. 
Mióta azonban a censura korlátai megtágultak, a pártérdekek 
ezen harcza a sajtó terére is átvitetett. A Pesti Hirlap nem 
csak szabadelvű, hanem protestáns szellemű lap is lévén, bár 
szerkesztője e tárgyban nagy mérsékletet tanusított, hasábjain, 
a megyei tudósítások közt, széles mezőt engedett a papság 
ellen intézett megtámadásoknak. A főpapság is szükségesnek 
látta tehát egy politikai hirlapot szerezni a maga számára, 
miután a két, tüzetesen vallási, lap igen csekély körre szorult, 
kevesektől olvastatott. Ügyök azonhan népszerűtlen lévén, 
annak védelmét csak a szinte kis közönségű, roszul szerkesz- 
tett «Nemzeti Újság» vállalta el, mely azután csak a püspökök 
segélyezéséből lengett. Hasztalan ügyekezett elap, czikkelyei 
által, melyek jobbára a papi jogok s javak védelme körül 
forogtak, magára vonni a közönség figyelmét. Olvasó köre 
akkor sem tágult tetemesen, midőn annak szerkesztését gr. 
Majláth János vette által, s fennen hirdette, hogy lapja a 
«trón és oltár védelmét» tűzte ki czéljául. A gróf egy részről 
a káptalanok országgyűlési szavazatjoga mellett kezdett iz- 
gatni; de egész eljárása csak szerencsétlen torzalakja lett a 
városi kérdésnek, mely, mint alább látandjuk, e korban nagy 
hévvel tárgyaltatott. Más részről ő is a papi javak védelmé- 
ben fáradozott. De miután Borsodnak a secularisatiót illető 
inditványa más megyéknél pártolásra nem talált, s inkább 
csak a papságnak a vegyes házassági kérdésben tanusított 
magaviselete ellen intézett ijesztés, mint komoly szándék 
volt: az egész vita bizvást szélmalomharcznak tekinthető. 
Csak annyi figyelmet sem volt szerencsés nyerni a közön- 
ségtől, hogy czikkelyei a napi sajlóban komolyabb discussiot 
támasztottak volna: mig a papság egy része azokat nagy tet- 
széssel s helyesléssel olvasta, az értelmesb közönség kacza- 
gott fölöttök. 


f MÁSODIK FEJEZET. 


A nemzetiségek harcza. 


Ezen élénk párttusák alatt, melyek a magyar nemzet ke- 
belében egy részről a reformok tárgyai s módjai, más rész- 
ről a vallások egymás iránti viszonyai felelt annyi hévvel és 
szenvedélyességgel folytak, egy más nemű harcz, a nemze- 
tiségek harcza is mindinkább az előtérbe tolakodott s mind 
mérgesebbé kezdett válni. E harcznak, miként fentebb előad- 
tuk, mind a felvidéki tótság mozgalmait. mind a horvát és szerb 
illyrismust tekintve, az orosz propaganda által a panszlavis- 
mus zászlója alatt folytatott izgatások valának első támasztói 
s ápolói; majd azonban a horvát és szerb nemzeti ébredés 
elemeivel is erősödvén, mind nagyobb terjedésnek indult, s 
felsőbb kormánybefolyások következtében napról napra in- 
kább elmérgesedvén, már valóban veszélyes mozgalommá 
kezdett válni. 

Az orosz propaganda által ébresztett panszláv izgatásoknak 
létezéséről és irányáról mindenkit eléggé meggyőzhettek 
Kollárnak fentebb idézett «Slávy Dcera» czimű költeménye s 
1837-ben közzétett német röpirata. A magyarok azonban 
saját átalakulásuk kérdéseivel egészen elfoglalva, sokáig észre 
sem vették, mily hatalmas fejlődésnek indult a panszlavis- 
mus egész Európában s különösen azon szláv fajokban is, 
melyek Magyarország határaiban, a magyar alkotmány véd- 
szárnyai alatt éltek. A «Slávy Dcera», bár szemöket felnyit- 

hatta, s e tekintetben oly igen megérdemlette volna figyel- 
möket, a magyarok átal kevéssé ismertetett. «A szlávok, — 
ugymond egy szinte szláv iró, Kramarcsik , nagy lelkesedéssel 
fogadták a magok nagyságának és dicsőségének költeményét: 
a munka eredménye nálunk az lett, hogy a szláv ifjuságban, 
melyet a gyakran csak félig értett költői fellengzés elragadt, 
a képzelt dicsőség képei megrészegítettek s a jövendő szláv 
nagyság büszke álmai elbájoltak, egy pártot képezett, mely- 
ből a magyar nemzeti érdekek leghevesebb ellenei származtak 
s még egyre származnak. E szellem lengi át költészi zsen- 
géiket, melyekben Kollár panszláv visioit utánozzák. A 
«Slávy Dcera» ismeretlen maradt a magyarok előtt; annál 
inkább és örömestebb olvasták azt a szlávok. Már mintegy 
birtokában képzelték magokat azon fénynek és nagyságnak, 
mely őket vezérők ábrándjaiban elbájolta; már feltámadtak 
képzeletőkben Magyarország ellen.» 

A panszlavismus, hívei által különben is lehetőleg rejte- 
getve, a titok fátyola alatt ekként mindinkább fejlett s erő- 
södött. Különösen az ágostai evangelikusok egyháza, mely 
kebelében fél millió tótnál többet számlált, volt annak tűz- 
helye, s az evangelikus papok és tanitók apostolai. Ezek a 
felekezetök pozsonyi, selmeczi s több más főiskoláiban tanuló 
ifjuság kebelében szláv társulatokat alkottak, melyek tagjai 
a szláv nyelvet nagy lelkesedéssel mivelték, s homiletikai 
gyakorlatok színe alatt panszláv irányu dolgozatokat készi- 
tettek s olvastak fel magok a tanítók által vezérlett egyesületi 
gyülekezeteikben. Még egynémely evang. superintendens s 
köztök különösen Jóseffy is elősegítette e törekvéseket. Hábo- 
ritást ezekben az azokat nem igen ismerő magyarok részé- 
ről nem szenvedvén, bátorságuk egyre nótt, s 1840-ben már 
oly vakmerőséggé fajult, hogy a magyar nyelvet illető legú- 
jabb törvények ellen is mind hangosabban kikelni, azokat 
gáncsolni, megvetni s hol csak alkalom nyílt, megszegni, 
növekedő gőggel szinte dicsőségöknek tartották. E mellett a 
magyar nyelv túlterjeszkedése s a szláv nyelv elnyomása miatt 

mind keserűbb panaszokra, a magyar nyelv és nemzetiség 
ellen hangosabb gúnyokra fakadtak. 

E vakmerőségük által azonban a titok fátyolát önmaguk 
mind inkább fellebbenték mozgalmaik felett. A szláv nyelvet 
értő hazafiak figyelni kezdének törekvéseikre, s a Iirnök és 
Jelenkor hirlapok is szót emeltek e haza s nemzet elleni bú- 
nös rajongások ellen. Majd az egyházi kormány is közbelépett. 
Gróf Zav Károly, 1840-ben az ágostai vallástételűek főfel- 
ügvelőjévé választatván, nem kevesbbé egyházi mint hazafiui 
kötelességérzettől lelkesítve, buzgalommal kelt ki a szláv nyelv 
s irodalom művelésének színe alatt lappangó panszláv törek- 
vések ellen, melyek által nem csak a magyar nemzetiséget, 
hanem az evangelikus vallást is fenyegetve látta. Mert hiszen 
maga Kollár, a panszlavismus vezére is ekként nyilatkozott 
német röpiratában a vallás és nemzetiség viszonyairól: alslen- 
nek hála, elmultak az idők, melyekben eleink a nemzetiséget 
a vallás miatt elfojtották. Az esztelen viszályok a képmutató 
csalódások, a hibák elhallgattak.» Zay tehát a bajnak elejét 
veendő, ama panszláv társulatokat, melyek a homiletikai 
gyakorlatok ürügye alatt űzött nemzetellenes törekvéseken 
rajtkapattak, részint eltiltotta, részint szigorú felügyelet alá 
helvezte. 

Látta azonban, hogv a papi s tanítói karban már mélyebb 
gyökereket vert a panszlavismus, mintsem hogy azt puszta 
tilalom által egyhamar kiirtani sikerülhetne: egy más nagy 
eszme valósitása által ügyekezelt tehát azt ellensúlyozni. A 
helvét vallástételű protestánsok Pesten egy új főiskolát szán- 
dékozván megalapítani, Zay inditványt tőn: állittassék fel ezen 
egvetem a két prot. felekezet összpontosított erejével, s tör- 
ténjék ezen összpontosítás azoknak egybeolvadása által. A 
nemes gróf ezen indítványának, az indokokat tekintve, in- 
kább politikai s nemzetiségi mint egyházi volt a színezete. 
A helvétiai hitvallásu két milliónyi népben feküdt a magyar- 
ság legerősebb eleme; még az e felekezetbeli urak is kitűn- 
tek, nagy részben elnémetesedett mágnásaink közt, azon hů- 

4840—1843 ség s buzgalom által, melylyel a magyar nemzetiséghez ra- 
gaszkodtak s a nemzeti nyelvet pártolták. Ellenben az ágos- 
tai hitvallás a tól és német ajkuak közt számlált legtöbb hí- 
veket. Hiszen a reformált hitvallás, híveinek tiszta s buzgó 
magyarsága miatt, mindjárt a két protestáns felekezet egy- 
mástóli elszakadása korában «magyar hitnek» neveztetett, 
ellentétben az ágostai hitvallással, melynek hívei közt a nagy 
többbséget tótok és németek alkották. Gróf Zay tehát az egy- 
beolvadásban ezen erős magyar elemmel saját felekezetének 
magyarítását, vagy legalább a panszláv törekvések elfojtását 
czélozta leginkább. «Ez egybeolvadás — ugymond szózatá- 
ban — nem csak a protestántismus, hanem a kath. testvér- 
vallás, alkotmányos szabadságunk és kormányunk érdekében 
fekszik; mert általa minden, a két evangel. felekezet közti 
bármi csekély, de az egészre mindig bénító hatásu surlódá- 
sok megszűntetnek, minden idegen elemnek közállo- 
mányunkra vallási s politikai tekintetben veszé- 
lyes befolyása végkép elfojtatik; a nemzeti élet táp- 
eleme, a népnevelés, üdvösebb gyarapodásra indíttatik ; általa 
a protestántismus és a katholicismus, érintkezési pontjaik 
szaporodván, a szeretet örök parancsolatit követve, egymás- 
nak önállását rokonilag biztosítandják, míg a Mindenható 
áldásival, mind két részrőli előhaladás által, a köztünki so- 
rompók is romba důlnek; s majd igy a katholicismus a pro- 
testántismussal két bajnok testvér gyanánt védendi ho- 
nunk nemzetiségét, alkotmányos szabadságunkat, az 
uralkodó ház jogait sth. » 

Az inditvány horderejét, nemzetiségi tekintetben, teljesen 
megértette a magyarság: az eszme lelkesedéssel fogadtatott, 
s rövid időn oly népszerűvé lett, hogy alig emelkedett többé 
kétség valósulása iránt. Maga a választmány, mely a főiskola 
létrehozásában munkálkodott, reményét fejezte ki, hogy nem 
sokára eljövend az idő, midőn a két felekezet, mint Német- 
ország több tartományaiban már megtörtént, teljesen egybe- 
olvadand. Majd egy lépéssel tovább haladva, Bernáth Zsigmond 

temes gyüléseknek egy convetté olvadása, Kossuth által pedig 
egy közös egyházi hirlap kiadása, mely különösen az egye- 
sülés eszközlésében működnék, hozatott inditványba. Valósult 
mind a kettő: az első azonban oly módositással, hogy még 
nem magok a conventek olvadtak egybe, hanem egy közös 
választmányt neveztek ki mind a két felekezet részéről az 
egybeolvadás előkészítésére. A Pesti Hirlapban már ezen ered- 
mény is oly vérmes reményt ébresztett, miszerint felkiáltana : 
« Még fél éve sem mult, hogy az unio nagy gondolata köz- 
tünk forog, s ma már ezereknek ajkairól szól az óhajtás, ezerek 
lelkében buzog a szilárd szűz akarat, s mi a meggyőződés 
szent hitével mondjuk: az unio meg lesz!» 

De e remények igen koraiak voltak. A kinevezett választ- 
mány még 1842-ben is reménytelve készítette ugyan terveit 
a nemzetiség gyarapodása tekintetében kétségtelenül üdvösen 
hatandó egyesülésnek; sőt voltak egyes községek, például 
Temesvár, hol a két felekezet, mind a nevelés mind az isteni 
szolgálatra nézve, valóban egybeolvadt; de az egész felekezetet 
illetőleg, még sem érhetett valóságra az oly nagy következmé- 
nyeket eredményezhető egyesülés. Már a kölcsönös hierar- 
chiai féltékenvségekből s a két felekezetnek egymástól elvileg 
különböző egyházi kormányzatából támadt nehézségek is 
csaknem meggyőzhetlen akadályokká fejlődtek; a legtöbb 
akadály azonban a mindinkább elmérgesedő nemzetiségi kér- 
désből származott, mig végre a panszlavismus szikláin végkép 
hajótörést szenvedett az unio nagy eszméje. 

Mert bár mi őszintén óhajtották is azt a legtöbb helvétiai 
s magyar ajku ágostai hitvallásuak; bár Zay Károly, főfel- 
ügyelő, ki, valamint az inditványt tette, ugy annak valósitá- 
sában is legbuzgóbban munkálkodék , nemzeties törekvéseiért 
mind egyesektől mind testületektől nyilvános elismerést és 
helyeslést aratott: a panszláv papok és tanitók azonban titkon 
minden követ megmozdítottak az eszme megbuktatására ; kü- 
lönösen Zayt mind élő szóval, mind szláv és német lapok s 

röpiratokban a legméltatlanabb módon támadták meg. Ő te- 
hát az ügyet az 1841-diki szeptemberben tartott egyetemes 
convent elejébe terjesztette , felhíván azt: mondana eljárása 
fölött itéletet, ettől függesztvén fel, folytassa-e tisztét a meg- 
kezdett irányban, vagy lemondjon hivataláról? A gyülekezet- 
ben, kivált a papságot tekintve, a tótajkuak nagy többségben 
lévén, attól lehetett volna eleve tartani, hogy a panszlavismus 
vívand ki diadalt. Azonban a nyilvánosságra hozott bűnös tö- 
rekvéseket senki sem akarta bevallani. Még azok is, kik mint 
Jóseffy superintendens, panszláv izgatásaikról eléggé ismere- 
tesek valának, minden módon palástolni , ártatlan nyelvgya- 
korlatoknak ügyekeztek ábrázolni a nemzetelleni törekvéseket, 
s buzgóságot színleltek a magyar nyelv s nemzetiség mellett. 
A magyar érzelműek sem akarták tehát a vádak felhalmozása 
által elmérgesíteni a kedélyeket; kiméletes hallgatással mel- 
lőzték a panszláv irányok részleteit, s megelégedtek azzal, 
hogy a convent a nélkül, hogy csak egy szózat emelkedett 
volna is ellene, Zay felügyelőnek hazafias eljárásáért köszönetet 
szavazott; az iskolákban netalán még létező tót társulatokat, 
azoknak idővel veszélyesekké fajulhatása miatt, végkép eltil- 
totta ; . az illető tanitóknak az ilyetén balirányok elnézését vagy 
épen ápolását hivatalvesztés alatt tilalmazta; végre pedig a két 
evang. felekezet uniójának óhajtását, egyetlenegy szó ellenzése 
nélkül, végzésképen kimondotta. Más részről a főfelügyelő el- 
járásának helyessége a sajtó utján is mind hirlapokban, mind 
különösen egy német röpiratban "), mely hitfeleinek meggyő- 
zését tűzte ki czéljául, diadalmas okokkal megmutattatott; ő 
maga méltó dicséretekkel magasztaltatott. 

De panszláv tótjaink, bár a nyilvánosság előtt, többségök 
daczára is , ekként meghunyászkodtak , a cseh-orosz propa- 
gandától is folytonosan izgattatván, alattomban nem szűntek 
meg folytatni nemzetellenes törekvéseiket. Névtelen német 


') Protestantismus, Magyarismus, Slavismus. Als Antwort auf die gegen 
Gr. Carl Zay Generalinspector der evang. Kirche und Schulen A. C. in 
Ungarn erschienene Schrift. 

röpiratokban s hirlapokban, kivált az augsburgi «Allgemeine 1840—1843. 
Zeitung»-ban közzé tett czikkekben kezdték meg újabban tá- 
borozásaikat. A. magyarokra mindenféle rágalmakat szórtak, 
költött eseményeket híreszteltek, melyek szerint a magyarok 
a szlávokat nyelvök használatában s kifejtésében meggátolni, 
a magyar nyelvet pedig még a családi és társas életben is 
reájok erőszakolni törekednének. Különösen a magyar nyelv 
diplomatikai használatát czélzó 1840-ki törvényről elhitetni 
akarták a német közönséggel, hogy az igazságtalan, zsarnoki; 
holott e törvény szerint a nemzeti nyelv nem valamely élő, 
hanem a holt latin nyelvet tolta ki a közigazgatás némely 
ágaiból, a nép socialis és magán életére pedig legkevesbbé 
sem terjesztette ki foglalásait, s az idegen ajku országlako- 
soktól mindössze is csak azt kivánta, hogy a kiküszöbölt 
latin helyett ezentúl a kormányzat nyelvévé lett magyart 
tanulják. A zaj, melyet a német sajtóban ütöttek, az elnyo- 
más és erőszakolás költött vádjai e rágalmakat a külföldön 
sokakkal elhitették. Sokan, kik nem tudták, hogy az augsburgi 
«Allgemeine» orosz zsoldban áll, mint idegent részrehajlat- 
lannak tartva, hinni kezdették, hogy a magyarok életre halálra 
harczot izentek minden idegen népiségnek, mely országuk 
határaiban létezik; s az igazság érdekében, lovagias szellem- 
ben véltek működni , midőn a szlávok védelmére a túlhajtott 
magyarítás ellen szót emeltek. Igy többek közt gróf Thun Leo, 
a cseh nemzetiség egyik legszenvedélyesebb előharczosa, mind 
hirlapi czikkekkel, mind röpirattal védelmére kelt az elnyo- 
mottnak állított szlávságnak. Jól tudta ugyan ő, miként áll 
Magyarországban a dolog; de a pártérdektől elragadtatva, 
nem tudott, vagy nem akart hódolni az igazságnak. A keztyűt 
. Pulszky Ferencz vette fel, ki aztán, mint egyike- a szláv ere- 
detök mellett is buzgó magyar evangelikusoknak, Thunnal e 
tárgy felett hosszu levelezést folytatott; melyben kétség kivül 
Pulszkyt fogja győztesnek itélni minden elfogulatlan olvasó. 
Azonban a panszláv papok és tanítók elégedetlenséggel 
tapasztalták, hogy minden zaj mellett, mit a német sajtóban 

ütöttek, s minden sympathiák mellett, miket a külföldön 
magok s a szláv nemzetiség mellett ébresztettek, benn az 
országban nem igen boldogulnak s pártjok, a helyett hogy 
gyarapodnék, fogy; miután sokan, kik elébb velök tartottak, 
kivált az ifjak, belátván, hogy Magyarországban a magyaron 
kivül más .politikai nemzetiség nem lehet uralkodóvá, s hogy 
csak ennek védelme alatt van biztosítva a polgári szabadság 
nem különben, mint a protestántismus , odahagyták zászló- 
jokat. A panszláv papok tehát, tapasztalván egyszersmind azt 
is, hogy az országban mind nyiltabban ellenök fordul a köz- 
vélemény, a magyar hirlapokban mind kiméletlenebbül os- 
toroztatnak : dicstelen ügyöknek a trón árnyékában kerestek 
pártfogást, hol a cseh Kolowrat miniszternek nagy volt be- 
folyása. 1842-dik tavaszán tehát a szláv papok és tanitók közt 
nagy titokban, nehogy szándékuk, ha idő előtt felfedeztetik, 
megakadályoztassék , egy a királyhoz küldendő folyamodást 
köröztettek, melyet, miután reá mintegy 200 aláirást nyertek, 
Jóseffy superintendens , három más paptársával májusban a 
királynak valóban be is nyujtott. A folyamodvány, mely az 
aláírók csekély számának daczára is valamennyi tót ajku 
evangelikus alattvalók nevében szól, főbb pontjaiban követ- 
kező : 

a Miután az ország legújabb törvényei tiszti nyelvvé a latin 
helyébe a magyart emelték, a tót evangelikusok is kötelessé- 
göknek tartják azt tanulni. Vannak azonban sokan, kik a 
törvényt elferdítve, az egész országot megmagyarítani akar- 
ják, s e végett a békés tótok ellen gyanusitásokra s üldözé- 
sekre vetemednek.... Az evang. tót nép, mely 800,000 lélek- 
ból áll, s kivált annak lelkészei nyilvánosan gúnyoltatnak; a 
tót tanitók s tanulók státuselleni bűnről vádoltatnak; a ma- 
gyar nyelvnek a nyilvános isteni szolgálatnál feltolása által 
népünknek még vallási tanitása is erőszakoltatik; valamint a 
gyermekek iskolai tanitása is megzavartatik az által, hogy 
azokat néhol rögtön magyarokká akarják változtatni. A ma- 
gyar hirlapokban papjaink s tanitóink megtámadtatnak s gú- 

nyoltatnak, mivel anyai tót nyəlvöket tanulják vagy tanítják, 1840—1843. 
vagy általában a szlávság iránt rokonszenvet mutatnak. De 
ezt még csak eltűrnék tótjaink, ha némely túlzó magyarok 
saját egyházi jogaikat is nem sértenék , a tót nyelvet a tem- 
plomban és iskolában nem tiltanák. Legfájdalmasabban esett, 
hogy még főfelügyelőnk, gr. Zay Károly is, a helyett hogy a 
pártok felett állana, e túlzó magyarokhoz hajlott, őket szóval 
s teltel elősegíti. Bizonyítványul szolgáljon 1840-ben mondott 
tisztfoglaló beszéde, melyben egyebek közt azt mondja: «Min- " 
den eszme, minden törekvés a magyarosodást gátolni, és a 
magyaron kivül más nyelvet terjeszteni annyi volna, mint az 
értelmiség, az alkotmányos elvek, sőt maga a protestántismus 
életerét elfojtani; a magyar nyelv leghívebb véde hazánk sza- 
badságának s a protestántismusnak ; a magyarság győzedelme 
egyszersmind diadala a szabadságnak és értelmiségnek.» Ha- 
sonló, Felséged kormánya ellen is bizalmatlanságot gerjesztő 
értelemben nyilatkozott ő a lőcsei tanárokhoz irt levelében, 
s ama körlevelében, melyben az ártatlan szláv literátorokat 
honárulási irányokról vádolja. Az 1841-ki közgyűlésen a ma- 
gyar párt túlnyomó ereje által a szláv tanulók társulatai 
eltiltattak a nélkül, hogy azok felett elébb vizsgálat tartatott 
volna; mi által hihetőleg azt akarták elhitetni, hogy szlávnak 
már születni s a szláv nyelvet tanulni is bűn. "A közgyülés 
ebben nyilván átlépte hatalma korlátait, miután a szláv nyelv 
tanulásának tilalma a tót nép vallási oktatásának akadályára 
vagyon. A főfelügyelő s mások e túlbuzgalma a lakosok ke- 
délyét elkeseriti , bizalmatlanságot s idegenséget szül a ma- 
gyarság ellen..... Sérelmünkre van az is, hogy a legújabb 
törvények szerint az egyházi anyakönyveket inagyarul kell 
vinnünk, holott számos idősb papjaink vannak, kik magyarul 
nem tudnak... Sérelmes továbbá az is, hogy a bevádolt tótok 
magokat sem egyházi sem világi törvényszékeik előtt anya- 
nyelvökön nem védelmezhetik..... Bár a sajtó szabadabban 
mozog, védiratainkat mégis a magyar lapok fel nem veszik; 
sőt azokat néha maga a censura is letiltja. De elegendő cen- 

1840—1843. sorok is hiányzanak a szláv literatura megvizsgálására.... A 
pesti egyetemben, holott mégis több idegen nyelv taníttatik, 
a szláv nyelvnek nincs tanszéke, mi nemzetiségünknek nagy 
kisebbségére válik. Mi végre bennünket az ellenünk szórt rá- 
galmak mellett leginkább szomorít, az abból ered: hogy a 
túlzó magyarok nyelvöket már a tiszta tót községekbe is be- 
helyezik. Szomorú jövendőtől félünk, látván, hogy az isko- 
lákban inkább sürgettetik a magyar nyelv tanulása, mint az 
értelem és szív mívelése. Nógrád megyében és másutt is ugy 
nevezett magyar nemzeti pénztár alkottatott a tót gyermekek 
megmagyarítása végett. Nem szükség pedig mondani, miként 
csábítja ez a szüléket és gyermekeket; mily ferde lélekiránv 
adatik nekik az által, ha már az első iskolákban is nem isten 
és erény, hanem a magyarosodás állíttatik fő czél gyanánt 
azoknak elébe. Több helyeken a szláv isteni szolgálat meg- 
magyaríttatott: igy Csalomián Hontban, Szarvason Békésben, 
Szudicson Nógrádban, Nyiregyházán Szabolcsban. Ez utóbbi 
helyen az elemi iskolákban már a vallás is magyarul kezdett 
taníttatni. És midőn Jóseffy superintendens ez ellen tiszte 
szerint kikelt, azt neki a túlbuzgó magyarok rosz néven vet- 
ték. Végre még kegyetlenségek is követtettek el a magyaro- 
sítók által néhány tóton, kik botütésekkel, börtönzésekkel 
kényszeríttettek megtagadni istentől kapott tót anyanyelvöket, 
s felcserélni a magyarral. Ez történt például 1827-ben Vesz- 
prém megyében, Lajos-Komárom négy tót lakosán, kik az 
előljáróság elleni kikelés, makacsság ürügye alatt egyedül 
nyelvök miatt botoztattak meg.» Kérik ezután a királyt, védje 
őket a rágalmak ellen; nevezzen ki Budán és Pozsonyban 
több tót censort s engedje meg mind azon munkákat, melyek 
magyarul vagy németül megjelentek, tótul is kinyomatni ; 
állítson fel az evang. főiskolákban és a pesti egyetemben szláv 
nyelvi s irodalmi tanszékeket, engedje meg, hogy egyházi 
kormányügyeikben s az anyakönyvek vezetésében a latin 
nyelvet tovább is használhassák; s mentse meg egyházukat s 
iskoláikat a magyarítók túlbuzgalmától. 

Szándékosan bővebb kivonatát adtuk e folyamodványnak, 1840—1843. 


s különösen kiirtuk mind ama. panaszt, mi benne a magyar- 
ság ellen felhozatott. E vádakat hosszan czáfolni szükségtelen : 
legyen elég néhány észrevétel. A ki meggondolja, miket nyom- 
tatott Kollár a maga cSláwy Dceras költeményében, mások 
a «Gitrenkában» a magyarok ellen, nem láthatja által, miként 
panaszkodhatnak e panszláv papok a sajtó ellen, s miként 
vetemedhetnek még azon alkotmány ellenes kérelemre is, 
hogy több censorok neveztessenek ki. Az ágostai hitvallásnak 
egyházi kormánya teljesen demokratiai lévén, az isteni szol- 
gálat nyelvét minden község önmaga, az iskolákbani tanitás 
nyelvét pedig a superintendentialis gyülések határozván meg, 
ha a többségnek a magyar nyelvet tetszett elfogadni, mint 
például ez Rozsnyón, Szarvason, Nyiregyházán s több más 
helytt történt: az ellen a panszláv papoknak kikelni nem volt 
joga, valamint az ellen sem, hogy a tanulóknak és szüleiknek 
szivén feküdt buzgóan tanulni a magyar nyelvet, mely a kor- 
mányzat s hivatalviselés nyelvévé lévén, mulhatlanul szükséges 
volt mindenkinek, ki hivatalra vágyott. Az olyféle vádak s 
panaszok, minőket ama Lajos-Komáromi négy lakosról elő- 
adnak, a felett, hogy egyes, elszigetelt esetek, melyekért a 
nemzet felelős nem lehet, jobbára olyan költemények, minő 
például 1843-ban az augsburgi hirlapban Sőrész kemenczei 
evangel. lelkészről a legapróbb részletességek megemlitésével 
meséltetett, kit hivatalától csak azért akartak volna megfosz- 


" tam előljárói, mivel híveit megmagyarosítnia nem sikerűlt ; 


mely előadást azonban maga az illető lelkész teljesen költött- 
nek nyilatkoztatott. De szükségtelen bővebb czáfolatokba eresz- 
kedni, miután a folyamodványban felhordott vádakat alapta- 
lanoknak, s csak a folyamodók képzelődésében létezőknek 
már az is eléggé bizonyítja, hogy azoknak a kormány sem 
adott hitelt, a tót ajku nép közvéleményére sem volt hatásuk. 
Bár mennyire izgattak kéz alatt községeikben a panszláv pa- 
pok, semmi forrongást, semmi ellenzéket nem birtak azokban 
támasztani a magyar elem ellen. A nép együgyűségében is 

1840—1843. elég józan volt belátni, hogy Magyarországban csak a magyar 
nemzetiség zászlója alatt van jövendője a polgári szabadság- 
nak, szintugy mint az anyagi jóllét gyarapodásának ; elég ér- 
telmes volt látni, hogy a hetven millió szláv közől csak azok 
élvezik az alkotmányos szabadságot, kik a magyar nemzetiség 
védelme alatt léteznek ; és, miként a forradalom alatt s után 
máiglan kétséget nem szenvedő módon tanusította, őszintén 
csatlakozott e nemzetiséghez, mely minden ajku honlakosra 
egyaránt terjeszté ki a gyarapodó szabadság és civilisatio 
áldásait. A nép mit sem gondolt e néhány száz fanaticus pan- 
szlávval, kik Magyarországban, a magyar alkotmány szárnyai 
alatt élve is, orosz sympathiákkal, szláv nemzetiségről álmo- 
doztak. E nép legkevesbbé sem érzette magát sértve azon 
nem ritkán élesebb hirlapi czikkek által, melyekben e szláv 
nemzetiség apostolai honárulással határos törekvéseik miatt 
ostoroztattak ; sőt általában véve büszkén vallá magát ma- 
gyarnak, és készségesen taníttatta fiait a magyar nyelvre, 
melynek tudását reájok nézve hasznosnak sőt szükségesnek 
látta. 

Az ágostai vallástételűek közgyűlésén mindazáltal heves vi- 
tákra szolgáltatott tárgyat az idézett folyamodás, miknek az 
lett eredménye, hogy a közgyülés azt, mint az egyházi kor- 
mányra s alkotmányos nemzetiségre nézve egyaránt sérelmest 
jegyzőkönyvében határozottan roszalta, s ellene, különösen 
pedig az ellen, mintha e szláv mozgalmak a magyarországi 
ágostai hitvallásu egyházzal azonosak volnának, "ünnepélyes 
óvást tett. Továbbá a kebelében történt minden nemzetiség 
elleni mozgalmak megvizsgálására, egyszersmind pedig, hogy 
a szlávok panaszainak eleje vétessék, azoknak meghallgatására 
választmány neveztetett, mely e panaszokat, ha azok alaposak 
volnának, orvoslat, ha alaptalanok, elnémitás végett a jövő 
convent elejébe terjesztené. Nem mulasztá el azonban a con- 
vent kijelenteni azt is, hogy a tótokat anyanyelvöktől meg- 
fosztani egyáltalában nincs szándékában, s e tekintetben kész 
minden alaposan bebizonyítandó sérelmet orvosolni. 

De sem a convent ezen rendszabályai, sem némely vår- 1840—1843. 
megyének szigorúbb felügyelete, minél fogva a panszláv iz- 
gatókat, mint például Gömör megye Jóseffy superintendenst, 
ama folyamodvány fő inditványozóját, azon okból, hogy a tót 
ajku népben nemzetellenes mozgalmakat támasztani ügyekez- 
nek, perbe fogatta, — nem volt képes egészen elfojtani e 
bűnös törekvéseket. A panszláv papok abban, hogy a bécsi 
kormány hanyagon nézte e nemzet elleni izgatásokat, sőt a 
rokon illyr mozgalmakat kéz alatt nég pártolni is látszott, 
mintegy bátorítást szemlélve, egy új stadiumba vitték törek- 
véseiket. Elemte, mint láttuk, csak az irodalomra szorítkoz- 
tak, utóbb a tanuló ifjuságra, az iskolákra terjeszkedtek iz- 
gatásaikkal ; midőn pedig e két téren akadályokat láttak magok 
elejébe gördülni, melyek törekvéseiket sükeretlenekké tették, 
egyenesen a népbe vitték át agitatiojokat: minthogy az ész 
és értelmiség törvényszéke előtt diadalt nem nyerhettek, a 
tudatlan tömeg előitéleteihez és szenvedélyeihez folyamodtak 
fondorkodásaikkal. Kétségtelen bizonyitványa ezeknek egye- 
bek közt a Fehérpataki Gáspár által az 1843-dik évre, a cen- 
sura elkerülésével, titokban nyomatott s kéz alatt árulgatott 
szentmiklósi tót kalendáriom, mely egyenesen a nép haszná- 
latára s csábitására volt számitva. Különösen gróf Zay főfel- 
ügyelő ellen öntötte ki ebben mérgét s ügyekezett a nép in- 
dulatát felizgatni a panszláv kiadó, azzal vádolván őt közönsége 
előtt, hogy ca neki átadott méltósággal, visszaél: gyalázza a 
tótokat s nyelvöket, őket a hatalomnál gyanussá teszi s há- 
borgatja; közéjök meghasonlást, viszálkodást, gyűlölséget 
hinteget; a magyar tanulókat tanáraik'ellen uszítja. Ő a szent 
hittan jelöltjeit a tót nyelvben, melyen isten igéjét kellend 
hirdetniök, tökéletesedni meggátolja, hogy a tót evang. egy- 
házak még tót lelkészeket se kaphassanak, s aztán reformá- 
tusokká legyenek, vagy máshova kényszerüljenek fordúlni. 
Az ágost. vallásuaknak a reformátusokkal egyesülése, megma- 
gyarosodása, s a tótoknak az egész magyar honból kiirtása, ez 
az ő terve, melynek férfiasan ellene szegűlni minden jó evan- 

gelikusnak szent kötelessége,» stb. Ha a népnek ilyféle izga- 
tását előljáróik s a magyar nemzetiség ellen még nyomtatvá- 
nyokban is elég bátrak valának űzni e panszlávok : el lehet 
gondolni, miként bujtogatták azt élőszóval, melynek hatalma, 
néptanitók lévén, rendelkezésökre állott. És valóban történt 
nem egyszer, hogy fanatikus panszláv papok még a templomot 
s az igazság és üdvösség, haza és felebaráti szeretet hirdeté- 
sére rendelt egyházi szószéket is megszentségtelenítették nem- 
zetellenies, bűnös izgatásaikkal. Történt az is, hogy tót nyelven 
a magyar nemzetiség ellen kiadott röpirataikat, mint például 
Csaplovicséit, a templomban nyilván árulva tolták fel a népre. 
Azonban, a miként az ilyféle bűnök szaporodni kezdtek, a 
vármegyék is szigorúbb felügyeletet rendeztek azoknak meg- 
gátlása vagy megfenyitésére. A nép pedig, mint mondók, jó- 
zanabb volt, mintsem hogy magát e vagy béres vagy fanatikus 
izgatók által elcsábíttatni engedte volna; miként az utóbbi 
események tanusítandják, e bujtogatások a népben egészen 
sükeretlenek maradtak. És bármi nagy volt is a zaj, melyet 
e panszlávok az ország határain kivül is német hirlapok s 
röpiratokban ütöttek, azoknak száma, kiket a tótok közt ek- 
ként a magyar nemzetiség s nyelv elleneivé tettek, az ötszázat 
aligha megütötte. 

A tót panszlavismusnál mind terjedelme, mind iránya, mind 
némi más körülmények tekintetében sokkal veszélyesebb volt 
a belbékére az ugy nevezett illyrismus, melynek kezdetét 
Horvátországban már fentebb előadtuk. Mert bár kétségtelen, 
hogy ez is az orosz propaganda által terjesztett panszlavis- 
musból vette eredetét; de ezen, eleinte figyelemre alig mél- 
tatott külizgatásszülte mozgalomhoz nem sokára az ébredező 
horvát nemzetiségből származott új elemek is csatlakoztak, 
melyek a mozgalomnak erősebb alapot s nagyobb terjedel- 
met kölcsönzének. 

A magyar nemzet buzgalma nyelve mivelésében, nemzeti- 
sége gyarapitásában ingerlő példa gyanánt tűnt fel a horvá- 
tok egy része előtt, s e példát követni maga a nemzetiség 

büszkébb érzete által ösztönöztettek. Ezeknek törekvése ma- 1840—4843. 
gában véve, mint tiszta forrásból, nemzetök iránti hűség s 
kegyeletből származott, nem csak gáncsot nem, sőt inkább 
dicséretet érdemel, ha azt a panszláv illyrismussal való érint- 
kezése, majd összeolvadása első tiszta irányából ki nem for- 
gatja, s bűnös zavargássá nem változtatja. E buzgalommal a 
horvát nemzetiség iránt könnyen megfért volna Magyarország 
alkotmányos nemzetségének tisztelete, mely a horvátoktól a 
belőle reájok háramlott jogok s jótéteményekért nem kivánt 
egyebet, mint hogy a közös törvényhozásban s azon érintke- 
zésekben, melyek a tartomány s az anyaország közt léteztek, 
a latin helyett a magyar nyelvet használják. Tartományi 
belügyeik igazgatásában a magyar nemzet nem kivánta reájok 
tolni a maga nyelvét; meghagyta nekik, kivánságok szerint, 
a latint; és ha utóbb ők is saját nyelvöket kivánták volna 
beligazgatásukban hivatalos nyelvvé tenni, a magyar nemzet 
loyalitásától méltán várhatták, hogy azt akadályozni nem 
fogja, s nem is akadályozhatja. 

És nem is hiányoztak a horvátok közt oly józan felfogá- 
suak, kik a hét száz éves politikai kapcsolatot, s az annak 
következtében közös történelmet, s a közös törekvések által 
Bécs minden kényuralmi fondorlatai ellen századokon ke- 
resztül megőrzött közös alkotmányt a kegyelet elég méltó 
tárgyának tekintették arra, hogy semmi igazságtalanságot, 
semmi áldozatot ne lássanak a magyar nemzet ama kivánatá- 
ban, mely szerint a kölcsönös érintkezésekben a latin helyét 
a magyar nyelvnek kellett elfoglalni. Midőn 1840-ben a ma- 
gyar nyelv diplomatikai használata a fő törvény és kormány- 
székekre nézve is kötelezővé lett, a független horvátországi 
értelmiség e nyelv tudásának hasznát és szükségét általlátván, 
törekedett is azt tanulni, jól tudván, hogy az semmiben aka- 
dályára nem leend saját nyelvök s nemzetiségök kifejlésének. 
Egyebek közt több lelkes horvát férfiu, részben e nyelv gya- 
korlása s terjesztése végett, Zágrábban egy kaszinót alapított, 
melyben nem csak a nevezetesb magyar hirlapok járatását, 

1840—1843. hanem a magyar nyelvnek ez intézetben rendes tanító általi 
taníttatását is törekvésök fő czéljául tűzték ki. Hogy az üdvös 
irányu intézet a kormánytól megerősítést nyerjen, Bécsbe is 
folyamodást tettek. Ellenkező észrevétel onnan, legalább nyil- 
vánosan, nem érkezvén, az intézet ily irányban és szellem- 
beni működésének már biztos reménynyel lehetett elébe nézni, 
midőn azt ellenséges befolyások váratlanul meghiúsitották. A 
kaszinó felállott ugyan; de a magyar nyelv tanulása s gya- 
korlása belőle egészen kimaradt, nem tudjuk, a bécsi kor- 
mánynak s különösen a horvát származásu b. Bedekovich 
alkanczellárnak kéz alatt adott intésére-e, vagy a már na- 
gyobb részben az illyr zászló alá szegődött királyi hivatalno- 
kok s papok befolyásának következtében? Sőt alig állott egy 
évig e társadalmi kör, midőn az illyrpártiaknak egyre növe- 
kedő erőszakoskodása a szelídebb és szerényebb kedélyű 
magyar érzelmű horvátok felett győzedelmeskedvén, e tár- 
salgási kör is az illyrismus zavargásainak fészkévé fajult. 

Minden kedvezett az illyrpárt gyarapodásának. A papság, 
mint mondók, a magyar protestántismustóli félelmében, a 
királyi hivatalnokok a kormány szemlátomásti pártolása kö- 
vetkeztében, csaknem kivétel nélkül az illyr párthoz csatla- 
koztak. És még azok közől is, kik horvát nemzetiségök gya- 
rapodásáért tiszta szándékkal buzogtak, mind többen elso- 
dortatni engedték magokat az illyrismus növekedő árja által. 
Maga a magyarok ama példája is, mely szerint alkotmányos 
nemzetiségöket a bécsi befolyások ellen biztosítani töreked- 
tek, balul fogatván fel, s megfontolás nélkül utánoztatván, 
nevelte az illyr pártot. Mind népszerűbbé kezdett ugyan is 
válni a horvátok közt azon eszme, hogy miként Magyaror- 
szág nemzeti alkotmányos fügetlenségét Ausztria irányában 
biztosítani ügyekezik: ugy ők is mindinkább függetlenítsék 
magokat Magyarországtól. Sokan meg nem fontolták a két 
helyzet közti lényeges különbséget; s nem látták, hogy min- 
den törekvés, mely a magyar nemzetiség gyöngitésére van 
irányozva, egyszersmind az ő alkotmányos szabadságukat is 

aláássa, s hogy a mely pillanatban sikerülne magokat a ma- 1840—1843. 
gyar nemzetiségtől függetlenitniök, ugyanazon pillanatban 
esnének az osztrák absolutismusnak martalékául. 

Azonban, mig a rövidlátók nagy serege e következményeket Az iuyrismus 
be nem látta, s megfontolás nélkül hódolt a horvát nemzeti-  ezéljai. 
ség népszerű, büszke eszméjének: az illyrismus panszláv ve- 
zérei azokat szándékosan nem méltatták figyelmökre. Tudták 
ôk, hogy a bécsi kormány csak azért nézi el, sőt segíti is 
kéz alatt pártoskodásaikat, hogy a belviszályok által megne- 
hezítse s lehetőleg akadályozza az ország alkotmányos sza- 
badságának s az osztrák absolutismustóli függetlenségének 
izmosodását. De ezzel ők mit sem gondoltak: az ő szemeik 
előtt nem az alkotmányos szabadság Magyarországgal kap- 
csolatban, hanem a déli szláv népek egy nemzetté, egy stá- 
tussá alakulása lebegett fő czél gyanánt; s azért örömmel 
fogadták el a szövetséget a bécsi kormánynyal, a mennyiben 
annak segedelmével a magyar nemzeti erő gyarapodását 
csökkenthették, s a kötelékeket, melyekkel tartományuk az 
anyaországhoz kapcsoltatott, tágíthatták. Jól tudták ők, hogy 
az iránynak, melyben indultak, véghatárain nem csekélyebb 
. dolgok állanak, mint: elszakadás Magyarországtól, fellázadás 
Bécs ellen, valamennyi déli szláv népek s tartományoknak, 
legyenek azok akár Magyarország, akár az osztrák, akár 
végre a tőrök birodalom kiegészitő részei, egy szláv állammá 
olvadása, mely, ha szükség, orosz pártfogás alatt vívjon ki 
magának Európában elismerést. De a czél nagysága, létesi- 
tésének számtalan roppant nehézségei nem csökkentették, 
sőt edzették erélyöket s törekvéseik buzgalmát. Nehogy a ne- 
hézségek szaporodjanak, sőt hogy azokon egy ideig magá- 
nak a bécsi kormánynak segedelme által győzedelmesked- 
hessenek, a kitűzött fő czélt nem bátorkodtak ugyan még 
nyilván bevallani; s azt gondosan palástolgatták. Mint a kár- 
páti tótok, ugy ők is nyelvök, irodalmok kifejtését tűzték ki 
a szerbekkel s bácskai szlávokkal való egyesülési törekvéseik 
czégéréül. Panaszokkal áraszták el a világot, miként nyelvök 

s nemzetiségök a magyaroktól elnyomatik, elnyeletéssel 
fenyegettetik. Egyedül a túlterjeszkedő, erőszakos magyari- 
tás elleni reactionak kürtölték mozgalmaikat; s kivált Bécs- 
csel minden módon elhitetni ügyekeztek, hogy czéljok nem 
egyéb, mint a radikál irányu magyar mozgalom ellenében 
megvédeni nyelvöket, nemzetiségöket, tartományuk munici- 
pális jogait, és a magyar protestántismus terjeszkedésétől meg- 
óvni tisztán katholikus tartományukat. Ily módon annál 
könnyebb volt egy ideig eltakargatni valódi czéljaikat, mint- 
hogy a nyelv, melyen hirlapi czikkeiket, politikai irányu 
költeményeiket s röpirataikat készítették, kevesektől értetett, 
politikai színezetök pedig több, napi renden lévő kérdés te- 
kintetében a magyar conservativ párt elveivel megegyezett. 

De sokáig nem maradhattak titokban az illyr mozgalom 
czélzatai ; maga az izgatás, mely e czélok végett mind a hor- 
vátok mind a más szláv fajok közt folytattatott, szükségkép fel- 
fellebbenté a titok fátyolát. Igy például a Danika Illyrska 
1842-ki 31-dik számában megjelent izgató költeményben 
mondatik, hogy «a szláv nemzet nagy újjászületését az ör- 
dögök minden ereje sem képes akadályozni; rettentő itélet 
fog tartatni, s a gonosz lélek elsáppad, s minden nyomor és 
siránkozás megszűnik a szlávok között». A czikkelyek, me- 
lyek a Gáj Lajostól szerkesztett zágrábi illyr újságban időn- 
ként megjelentek, s melyekben a szláv fajok összes ereje 
Magyarországban, Ausztriában, Török- és Oroszországban oly 
büszkén számíttatott fel, s azoknak végdiadal jósoltatott, min- 
den kétséget eloszlattak. Hasonló világot terjesztettek azon 
röpiratok, melyeket a zágrábi illyr társaság tagjai, a külön 
fajok egyesilése végett, azok közt elhintettek. Legvilágosabban 
elárulta azonban a kitűzött czélt Gájnak egy 1842-ben illyr 
nyelven kiadott statistikai röpirata, melyben az Illyria név 
alatt alkotandó déli szláv ország elemeit fejtegette, s ama 
térkép, mely ezen déli szláv birodalom határait kijelölte. 

E czél valósitásában első s legközelebbi akadályul a Ma- 
gyarországgali kapcsolat tűnvén fel: ezt gyöngíteni tűzetett 

ki első feladatul. És e végett az alkotmányos szabadság ér- 1840—1848- 
dekeit sem kételkedtek feláldozni, midőn azokkal az anya- 
országgali kapcsolat viszonyai összeköttetésben voltak. Igy 
történt egyebek közt Varasd megyében egy nevezetes kér- 
déssel. Gr. Erdődy Sándor az 1841-ki augusztusi közgyűlésen 
inditványt tett: szólíttassanak fel a magyarországi törvényha- 
tóságok, miszerint a legközelebbi országgyűlésen oda hassa- 
nak, hogy Varasd vármegye is ruháztassék fel ama joggal, 
melylyel a szlavoniai megvék birnak: hogy a magyar diétára 
két követet küldjenek. Az inditvány elve majdnem közaka- 
rattal elfogadtatott, s annak bővebbi tárgyalása a novemberi 
közgyűlésre tűzetett ki. Az illyr párt nem kételkedék, hogy 
ha az inditvány határozatba megy s utóbb a törvényhozás 
által is sanctiot nyer, Varasd megye az illyr mozgalomhoz 
nem fog többé csatlakozni : minden erejét megfeszítette tehát, 
hogv az inditványt megbuktassa. Gáj Lajos több illyr tár- 
saival szerb köntösben, félhold és csillaggal ékesített vörös 
sapkákban, mely viseletet a törökországi szláv fajok rokon- 
szenvének keresete végett fogadták el, — jelent meg Zágrábból 
a nagy fontosságu közgyűlésen; s mivel magok személyes 
szavazattal nem birtak, varasdi köznemesektől szereztek ma- 
goknak megbízó leveleket; gondjuk volt arra is, hogy a ki 
Varasdban illyr szellemű, a gyülésről el ne maradjon. A vita 
hat óra hosszant rendkivüli hevességgel folyt. Hiába hozatott 
fel a magyar szellemű horvátoktól, hogy e kérdésben nem 
a nemzetiség, hanem egyedül a képviseleti jog forog szóban, 
melylyel Varasd megye, alkotmányos érdekeinek rövidségére, 
mind eddig nincs felruházva; hiába vitattatott, hogy miután 
Horvátországnak saját alkotmánya nincs, s azzal csak annyi- 
ban bir, a mennyiben Magyarországhoz van kapcsolva: a 
magvar nemzetiséget, mely nem egyedül a nyelvben, hanem 
az alkotmányos életben s az alaptörvényekben áll, megtagadni 
annyit teszen, mint az alkotmányos szabadságot ábrándképek- 
nek áldozni fel. A separatismus szelleme győzött: a kérdés 
megbukott. A vita hevében egyes illyrektől olyféle felkiáltások 

is hallattak, hogy «készebbek rabszolgákká, mint magyarokká 
lenni», mely felkiáltásokat az illyrpárt rendesen nagy tapssal 
fogadta. 

E czél forgott szemök előtt, midőn az izgatás minden ki- 
gondolható nemeit mozgásba tették, hogy a horvátokban szint- 
ugy mint a többi szláv fajokban mennél feljebb csigázhassák 
a magyar nemzetiség elleni gyűlöletet. Miként Kollár a maga 
Sláwy Dcerájában, ugy ezek is hirlapi czikkeik, röpirataik, 
költeményeik s népdalaikban a legméltatlanabb gúnyokkal hal- 
mozták el a magyarokat; örökös vádat s panaszt hangoztattak 
ajkaikona magyarok túlterjeszkedése, saját nyelvök s nemzeti- 
ségök elnyomása miatt, ugy vélekedvén, hogy a rágalom és 
hazudság is nyer végre hitelt, ha gyakran és bálran ismétel- 
tetik. Hogy a tömegek szenvedélyét felébreszszék, népszerű 
költeményekben, dalokban olyféle vádakat emeltek a magya- 
rok ellen: hogy miként egykor a török, ugy most a magyar 
készül rájok törni, hogy nyelvöket elvágja, 5 ekként a szláv 
fajokat kiirtsa. A horvátok és szerbek hajdani harczerejére 
hivatkozva, buzdíták a népet: készüljön a nagy eseményekre, 
köszörülje fegyverét, s ne hagyja magát gyáván kiirtatni a 
magyaroktól. E dalok megismertetése végetl ime álljon itt 
közőlök egypár, melyek 1844-ben az «Iskra» czimű zseb- 
könyvben nyomattak ki: «Nekünk is üt már — igy szól a 
dal híven fordítva — a diadal órája! Csak egyesség, csak 
összetartás! Minden mozog s hangosabb lesz Adriától a Bal- 
kánig; a testvér már ölelkezik a testvérrel; a cseh testvérét 
tekinti már a lengyelben, muszkában és illyrben, s közösen 
karolja át mindnyájokat a Szláva anya», stb. Egészen harczias 
pedig a következő «Davoria» : «Szlávok, született hősök, ma- 
gosan lobogtassátok zászlóitokat, s karddal övezve üljetek fel 
paripáitokra. Előre testvérek, az isten velünk, az ördög elle- 
nünk! Nézzétek, mint tapossa nyelvünket, nemzetünket a szilaj 
tatárfaj, a magyar ; de mielőtt elnyomjon, döntsük őt a pokol 
örvényébe. Előre testvérek, az isten velünk, az ördög elle- 
nünk! Az észak vitéz szlávja, s a délnek illyre kezet nyujt 

egymásnak a hősi tánczra; zeng a trombita, csörögnek a kardok, 1840—4843. 
bömbölnek az ágyuk. Mossuk meg dicsőségünket az ellenség 
vérében ; midenki üssön le egy fejet, s vége a szenvedésnek. 

Előre testvérek, az isten velünk, az ördög ellenünk!» stb. 
Általában részint keserves panaszra fakadó, részint mysticus 
képekbe burkolt költői formák alatt, mik a képzelődést fel- 
gyujtani leginkább képesek, s népdalokba öntve, mik a köz 

életben legszélesebben terjednek el, üzetett a szenvedélyes 

izgatás. 

Ily eszközök által a tudatlan köznemesség nagy részét fa- 
natisálni s zászlóik alá csődíteni sikerülvén, arra törekedtek, 
hogy a horvát megyék tiszti kara is kizárólag pártjok embe- 
reiből alkottassék ; mert addig nem látták biztosítva uralko- 
dásukat, mig a törvényhatóságokban alkotmányos szellemű 
horvátok intézkednek. Ez volt különösen ezéljok Zágráb me- 
gvében, hol, bár az illvrismus fő fészke volt, hét év óta nem 
tartatván tisztújitás, a tiszti kar nagyobb része mérsékelt, al- 
kotmányos elvű horvátokból állott. 1842-ki juniusban végre 
itt is megtartatott a tisztújitás. Az illyr pártiak előre is biz- 
tosnak tartották a diadalt, mert a megyei főispáni helyettes, 
Zdencsay, egyike volt a párt vezéreinek. De azért részökről 
sem mulasztának el semmit, hogy a diadalt kivívják. Szá- 
mukban eléggé még nem bizván, jóval a gyülés előtt meg- 
kezdették a korteskedést és lélekvásárlást; minek költségeihez 
a zágrábi püspök és káptalan is tetemes részben járult. A 
gyülésen megjelenni nem szándékozó köznemesektől megbizó 
leveleket eszközlének ki, melyeket politikai jogokkal különben 
fel nem ruházott szerezsánok közt osztottak szét. Minthogy 
még az ugy nevezett magyar-horvát párton is számos volt a 
köznemesség, s különösen a túrmezei kerületiek grófjokkal 
együtt, hasonlókép a szentivániak is ehhez tartoztak: erő- 
szakos összeütközéstől lehetvén tartani, a főispáni helyettes 
eleve megtiltá a fegyveres megjelenést. A magyar-horvát pár- 
tiak e rendszabályt szigorúan megtartották ; a turopolyai gróf, 
Jozipovich, becsület szavát kötötte le, hogy nemesei fegyver 

1840-1843. nélkül fognak megjelenni. Az illyrpártiak közől azonban, kik 
magokat vörös sapkákkal különböztették meg, sokan, kivált 
a credentionalista szerezsánok mindnyájan puskákkal, piszto- 
lyokkal, handzsárokkal fölfegyverkezve, vérszín zászlók alatt 
jelentek meg, melyeknek közepén csillag és félhold díszelgett, 
szélein Slavonia, Szerbia, Bosznia, Montenegró, Albánia s más, 
szlávoktól lakott tartományok nevei valának olvashatók. Azon- 
ban minden előkészületek daczára is bizonytalannak látszék 
az illyreknek a diadal, ha rendesen megy végbe a tisztújító 
szavazás ; mert a két ellenfél számra nézve körülbelől egyenlő 
volt. Cselnek s erőszaknak kelle tehát biztosítani a győzedel- 
met. Az illyrek az ellenpártiakkal viszálkodni s verekedni 
kezdettek, s a fegyverteleneket, miután közőlök többeket meg- 
véreztek, csak hamar kiszorították ugy a választási teremből, 
mint a megyeház udvarából. A verekedés kezdetén a mágná- 
sok, hármon kivül valamennyien, a kanonokok, Jozipovich 
a túrmezei nemesekkel, s általában a birtokos nemesek na- 
gyobb részben oda hagyták a municipális hatóság megfertőz- 
tetett teremét, melyet a fegyveres illyrpárt tartott elfoglalva; 
maga a főispáni helyettes is távozott, hogy katonai erő kiál- 
litásáról rendelkezzék. A könnyű szerrel győztes illyrpárti 
kortesek Gáj Lajost, ki a mozgalomnak itt is élén állott, mint- 
egy diadalmenetben hordozták körül karjaikon. Nem sokára 
ezután az egyedül maradt illyr pártban a csend helyreállván, 
a főispani helyettes ismét elfoglalta az elnöki széket; s bár 
a megye rendeinek nagyobb része távozott volt, a tisztújitást 
a hátra maradt illyr párttal mégis elvégezte. A főispáni hely- 
tartó e részrehajló, pártos eljárása s általában a tisztújitás 
ellen a magyar-horvát párt még az napon ünnepélyes óvást 
tett; a túrmezei kerület nemessége pedig Nagy-Goriczán tar- 
tott közgyűléséből a királyhoz is fölirást intézett. Kijelentik 
ebben a kerület nemesei, hogy e tiszti kart, mely egyedül 
az illyrpárt befolyásával s fegyveres erőhatalommal választa- 
tott, el nem ismerik, s azzal semminemű birói s politikai 
érintkezésbe nem bocsátkoznak; egyszersmind fölfedezik az 

illyrismus veszedelmes czélzatait ; s a főispani helytartó, mint 1840—1843. 
ennek előmozditója ellen kilencz pontba foglalt s okokkal tá- 
mogatott panaszt tévén, az alkotmányos életükön ejtett sérel- 

met kir. biztos által kérik orvosoltatni. 

E botrányos zágrábi tisztújitás volt az első eset, melyben 
az illyr párt tényleg kilépett a politikai harcztérre, a törvény- 
hatósági közéletben is kivíni akarván azon felsőséget, melyet 
a társadalmi életben, a szó- és tanszékeken, s a sajtóban foly- 
tatott izgatás által, már elébb kivívott volt. De bár ez Zágráb- 
ban Zdencsay főispán pártos cseleskedése által sikerült is, a 
többi horvát megyékben még igen kétes maradt az illyr párt 
diadala; mert a nemesség kebelében még egyre többséggel 
birt az alkotmányos horvát párt. Sőt ez látván, hogy az illyr 
párt, törvényes ellenzés helvett, méltatlanerőszakkalkezd víni 
a maga czéljaiért, tőle nagyobb részben elvált. A magára ha- 
gyott illyr párt ezentúl egy ideig kicsapongásaiban keresé ere- 
jének súlyát. Az ügy harcza személyes harczczá fajult, annál 
dühösebbé, minél inkább csak személyek körül pontosult 
össze. Azonban a szám kevesebbsége nem bátortalanítá el az 
illyreket. Hogy czéljaikat a megyei közéletben, kevesebbségök 
daczára is kivihessék, ismét ugyanazon fondorlathoz nyúltak, 
mely a zágrábi tisztújitáson oly annyira kivánságuk szerint 
ütött ki. Szokásba kezdék hozni, Zágrábból más megyék köz- 
gyüléseire is egy sereg szerezsánt s más nem nemes illyr szel- 
leműeket bevinni, kiket aztán, hogy szavazatuk legyen, megyei 
köznemesek credentionalisaival láttak el. E credentionalisok 
kiadásánál a legnagyobb visszaélések s hamisítások követtet- 
tek el. Volt eset Varasd megyében, hogy ilyféle credentionalis 
oly nemes nevére adatott ki, a ki már rég nem volt életben. 
Gondjuk volt ugyanis az illyr párt vezéreinek arra, hogy egy 
két tisztviselőt más megyék tisztikarában is részökre nyerje- 
nek; ezek által aztán a gyülés napján mind azon köznemesek 
nevére irattak megbízó leveleket, kik a gyülésen meg nem 
jelentek. Súlyosbítá a visszaélést, hogy e levelek akként voltak 
fogalmazva, miszerint váltó gyanánt bár kire is átruháztat- 

1840—1843. hassanak. A vezérek aztán e leveleket a félholdas, csillagos, 

vérszinű zászlók alatt előre becsődített nem-nemes illyrek közt 
osztották ki. Varasdban különösen az 1842-ki septemberben 
tartott közgyűlésen e credentionalisok körül annyi visszaélés 
és hamisítás fedeztetett fel, miszerint azoknak kiadhatását a 
megyei hatóság azontúl csak a tisztválasztásokra szorította; 
egy utóbbi közgyűlésen pedig, azon okból, hogy a nemesi 
kiváltság másra át nem ruházható, egyáltalában mindenkorra 
eltiltotta, csak a személyesen megjelenőknek engedvén sza- 
vazatot. 
, A Zágráb megyei illyr pártiak ekként a szomszéd megyék- 
ből kiszoríttatván, annál több izgatást fejtettek ki saját ke- 
belökben, kivált a sajtó utján. Egyebek közt egy «Kis káté 
nagy emberek számára» czimű röpiratban , illyr és német 
nyelven fejtegették az illyrismus elveit; az egész horvát nem- 
zetet ál-magyarokra s illyrekre osztván, az elsőket a gúny és 
rágalom egész tengerével öntötték el s méltatlan gyanusitá- 
sokkal jelölték ki nemzetök megvetésének tárgyául. Gáj illyr 
hirlapjában pedig egyik czikkely a másikat érte, melyben a 
magyarok elleni nemzeti gyűlölet mind hevesebben szítogat- 
tatott, a magyarok iránt barátságos érzelmű horvátok a köz- 
vélemény előtt, mint hűtlen hazafiak, pelengérre állíttattak. 
Egy régi harczdalnak (Davoria) a török ellen szóló eredeti 
szövege a magyarok ellen irányoztatott, melyet aztán minden 
ünnepélyes alkalommal énekeltek, zenéjét mindig örömrival- 
gással kisérvén; a bárgyúbb dühöngők imitt amott szalmavázt 
csináltak, azt magyar köntösbe öltöztették, nyilvános helye- 
ken szenvedélyittasan körültánczolták s botokkal földre verték: 
szóval, a legszenvedélyesebb izgatás folytattatott mindenekben. 
Még az akadémiai ifjuság kicsapongásai sem bünhesztettek, ha 
magukon a magyarok elleni gyűlölet bélyegét viselték. 

Bár az illyrismus ezen agitatio következtében napról napra 
gyarapodott s a tulajdonképem Horvátország határain túl, a 
katonai kerületekben és Szlavoniában is egyre terjedt; sőt a 
nemzetiségi mozgalmak a szerbekre is mindinkább áthatni 

kezdettek: ezeknek magokban véve nem volt volna nagy fon- 4840—1843. 
tossága az országra. Meggondolván azonban, hogy ezen nyelv- 
s nemzetiségi harcz, ugy a horvátok és szerbek mint a tótok- 
nál, többé kevesbbé az orosz propagandából származott, azzal 
folyton titkos összeköttetésben állott, s oly politikai czélokra 
törekedett, melyek a haza alkotmányos nemzeti kifejlését a 
jövőben veszélylyel fenyegethették : lehetetlen volt el nem is- 
merni annak fontosságát. És nem is nézte azt közönyösen a 
magyar nemzet. A magyar hirlapok őrszemmel kisérték ama 
nemzetiségi harcz egyes "nyilatkozatait; kimélet nélkül fedez- 
ték föl a titkos czélokat, melyek az irodalom s nyelvmívelés 
leple alatt rejlettek, s keményen sujtogatták az alkotmányos 
nemzetiség ellen elkövetett sértéseket. Nem lehet azonban 
tagadni, hogy a vitákba ezek is sok szenvedélyt kevertek ; 
minek következtében a harcz menten ingerültebbé lőn, a ke- 
délyek mindinkább elkeseredtek. Hasonló szenvedélyesség 
fejlett ki nem ritkán egyik s másik megye közgyülésén is, 
midőn e szláv s illyr zavargások kerültek szőnyegre. Való 
igaz, nehéz is volt a magyaroknak magokat a szenvedélyes- 
ségtől megóvniok , midőn épen újjászületésők annyi lelkese- 
déssel üdvözlött, oly szép reményekre jogosító hajnalán olya- 
kat kelle minduntalan hallaniok, hogy c Magyarország vérrel 
és tetemekkel tömött földje vagy orosz tartománynyá vagy 
német gyarmattá leend »;') vagy olvasni olyakat, hogy c Ma- 
gyarország Mohácsnál rég elveszett; s e föld a töröktől nyert 
német hóditás, és a magyar határőrvidék honunknak nem 
része, nem sajátja, hanem fél részben a török, fél részben a 
magyar ellen kinyujtott fegyveres kar».*) A szenvedély azon- 
ban, mely ekként mind a két részről egyre szítogattatott, a 
kényes s azért nagy óvatosságot igénylett kérdést mindinkább 
elmérgesítette. A recriminatiók, alaposak s alaptalanok, mind 
a két részről egyre szaporodtak; a recriminatiók pedig nem 


') Ld. Wolfgang Berg: Ungarns politische Zukunft — czimű röpiratát. 
3) Augsb. Allgem. Zeitung. 

4840—4843. a legjobb eszközök a viszályok kiegyenlítésére. Magából a 
kérdés természetéből folyt annak megoldási nehézsége. Sze- 
rencsések azon országok, melyek a nyelv és nemzetiség kér- 
dését elébb megoldották, mitsem a nemzetiségi féltékenység 
éberré lett a nép különféle elemeiben: mint például Franczia- 
ország, hol, mint tudatik, a nagy forradalom kiütésekor csak 
a nemzet kisebb része beszélte Páris nyelvét. A magyaroknak 
e szerencse nem jutott; bár a nemzeti nyelv iránti buzgalom 
már 1790-ben fölébredt, a bécsi kormány nivellirozó s a né- 
metségben felolvasztani törekedő szándékai miatt, e nyelv egé- 
szen az utósó évekig s tökéletesen még ekkor sem válhatott 
hivatalos nyelvvé. Természetes volt pedig, hogy a magyarok, 
ezer éves történelmi jogokra s alkotmányra támaszkodva, 
lehetőleg ügyekeztek megerősíteni a hajdan senkitől kétségbe 
nem vont, a szomszédoktól tisztelt, de a mult idők viszontag- 
ságai közt meggyöngült politikai nemzetiségöket, mielőtt oly- 
volt következőleg azon törekvésök is, melyet a nemzetiség fő 
hordozójának, a magyar nyelvnek, diplomatikai rangra eme- 
lésében kifejtettek. De mig a magyar nemzet e czélra törek- 
vésében ezer éves tőörténelıni jogaira hivatkozott: az ország 
kebelében lakó, hajdan meghódított vagy bevándorlott többi 
népek természeti jognál fogva követelték saját nemzetiségök 
elismerését; mintha egy s ugyanazon államban, melynek min- 
den részei ugyanazon alkotmány alatt léteznek , ha többféle 
is a nyelv, lehetne egynél több politikai nemzetiség. És ck- 
ként egyik fél sem akart engedni. A magyar boszankodott, 
hogy ezer éves státusélete után csak kétségbe is merik hozni, 
hogy hol és meddig a magyar alkotmány, a magyar törvény 
alkot szabályt, ott a nemzetiség is csak magyar lehet: a tót, 
az illyr, aszerb, a szász pedig dühössé lett, zsarnoki elnyo- 
másról panaszkodott, ha joga a külön, saját nemzetiségre 
megtagadtatott, bár különben a magán életben legkeveshbé 
sem háborgattatott is saját nyelve használatában. Mindegyik 
félben , egy homályos érzete létezett annak , hogy helyzete, 

volt légyen nyomó vagy nyomott, hibás, ferde, anomal. És 
a nyugtalanság mindegyiknél, volt légyen támadó vagy védel- 
mező, keserű yádak s panaszokban tört ki. A néptestvériség 
nagy eszméje, mely Magyarországban csak később kezdett 
ismertetni, még nem volt megszületve! 

E sajnálatos viszályok fő forrása azon eszmezavarban fe- 
küdt, melynél fogva a nemzetiség és hazafiság rokon ugyan, 
de mégis külön eszméi összekevertettek ugy az egyik , mint 
a másik felekezet által. A magyarnak teljes joga volt, s e fe- 
lett okszerűen is cselekedett, midőn a holt latin helyébe, mely 
a haladást lebilincselte, meggátolta, a maga nyelvét emelte; 
azon nemzeliség nyelvét, mely a többi felett nemcsak számra 
és vagyonra túlsúlylyal hirt, hanem politikailag is legmível- 
tebb; mely az országot, alkotmányt s amannak ezer éves tör- 
ténelmét alkotta, mind a kettőnek nevét adta, s a világ által 
is mindenha fő nemzetiségnek ismertetett el az országban. 
A maga nyelvét diplomalikai nyelvvé emelni nem csak jogá- 
ban állott, de kötelessége is volt a magyarnak az egész haza 
iránt, nehogy ez haladásában tovább is gátoltassék a holt 
latin által, vagy a többi, ugy politikailag mint nyelvileg kis- 
koru, nemzetiségek nyelvzavarából eredhető elláthatlan ren- 
detlenségeknek tétessék ki. A hiba csak abban követtetett el, 
hogy a haza és nemzetiség fogalmai összekevertetvén, sok 
magyar a hazafiságot is összetévesztette a magyar nemzeti- 
séghez való ragaszkodással; és rosz néven velte, ha a más 
fajuak e nemzetiség iránt nem viseltetnek oly lelkesedéssel, 
mint ő maga, vagy saját nyelvöket, nemzetiségöket is fejlesz- 
teni ügyekeznek. De más részről még nagyobb hibát, sőt 
bűnt követtek el azon más fajúak, kik mivel az itt-ott kissé 
túlbuzgóan terjesztett magyar nemzetiséget nem szerették, 
egyszersmind a magyar politikai nemzetiség, a haza iránt is, 
mely pedig nekik is hazájok volt, meghidegúltek, a hazafiság 
szent kötelességei által sem tarták magokat érdekelve; kik, 
mig maguknak a magyar nemzetiség ellenében jogegvenlő- 
séget követeltek, telteikkel azt hirdették, hogy nekik csak 

saját nemzetiségök iránt vannak kötelességeik; a hazafiság 
pedig, vagy mi evvel egy, a politikai magyar nemzetiség őket 
semmire sem kötelezi. És ezen eszmezavarból eredt tévedésben 
ragadtattak aztán ama bűnös lépésekre, melyek a közös haza 
egységét, alkotmányát és szabadságát egyaránt veszélyeztették. 

Valahányszor az illyr párt valamely felötlőbb tüntetést tett 
a magyar nemzetiség ellen, a vármegyék figyelme mindany- 
nyiszor ismét reáfordult az illyrismusra , s a közgyűléseken 
az rendesen nagy szenvedélylyel támadtatott meg. Igy történt, 
például, a Horvátországgal határos Zalában, midőn a Gollner 
czimű magyar ezred parancsnoka a magyar nemzet ellen 
készített gúnydal zenéjét az ezred hangászkara által Zágráb- 
ban egy ünnepély alkalmával nyilván eljátszatá. Zala megye, 
bár különben akként vélekedett, hogy egyes személy, bár mi 
aljas tette által, egy nemzetet tényleg nem sérthet ugyan meg ; 
de mivel már a nemzet megsértésének szándokát is bűnnek 
tartá: a kérdésben forgó ezredest, mint egy magyar ezred 
kormányára méltatlant, megbüntettetni kivánta , s annak el- 
mozditását egy feliratban követelte a királytól. Alig volt me- 
gye, mely Zala feliratát nem pártolta, s a tiszt megbüntetése 
végett maga is nem írt volna fel a királyhoz. Még bővebb 
tárgyat adott a megyéknek kikelni az illyrismus ellen a zág- 
rábi tisztújitás. Nem csak a tulajdonképeni, nyelvökre nézve 
is magyar, hanem még a szlavoniai megyék is kárhoztatólag 
irtak fel a zavargások ellen, kérvén a királyt, küldene le azok 
megvizsgálása végett királyi biztost. Az eset tárgyalása min- 
denütt nagy ingerültséggel folyt. Pest megye közgyűlésén, 
midőn e tárgy szőnyegen forgott, Kossuth Lajos azon meg- 
győződését jelentette ki, hogy miután Horvátországnak még 
inkább érdekében fekszik, mint Magyarországnak, hogy en- 
nek közigazgatási és törvényhozási tekintetben is kiegészítő 
része legyen; s miután ezen illyr párti machinatiók az ország- 
nak haladási s különösen nemzetiségfejlesztési tekintetben ár- 
talmasok: talán czélszerűbb volna, hogy Horvátország nem 
ugyan a magyar szent koronától, hanem közigazgatási s tör- 

vényhozási tekintetben Magyarországtól elválasztassék. Ezen 1840—1843. 
elvet aztán a közgyűlés a diétai dolgokat előkészítő bizott- 

mány által bővebben kifejtetni s vonatkozásaiban minden ol- 

dalról megvizsgáltatni rendelte. Nem hiányzának ugyan némi 

okok, melvek ezen elválasztást támogatták; a nemzet köz- 
véleménye mégis, fontosabb ellenokoknál fogva, határozottan 
kárhoztatta Pest megyének ezen inditványát, mely tulajdon- 

kép csak arra volt számítva, hogy Horvátországot ama kilá- 

tással , miszerint Magyarországtóli elválasztatása esetében az 

absolut bécsi kormány alá jutand, az illyrismustól elijeszsze, 

de nyilván ellenkező hatást szült, a kedélyeket a Dráván túl 

még inkább felingerelvén. De bár ezen elválasztás eszméjét 

a többi megyék határozottan gáncsolták; abban mindazáltal 
valamennyien, még a szlavon Verőcze és Szerém, sőt a horvát 

Varasd vármegyék is megegyeztek Pesttel, hogy az illyr za- 
vargások meggátlása végett a királyhoz feliratot intéztek. J 

A kormány ennyi felirat által ostromoltatván; nem halaszt- A kormány 

hatta tovább közbelépését. Mindenek előtt Rudics József bácsi Főzbelépte. 
főispánt királyi hiztosul küldötte ki a körülmények megvizs- 
gálására; majd midőn ez által a kórállapot részletesen felfe- 
deztetett, 8 kitűnt az is, hogy Haulik, zágrábi püspök, ki a 

báni hivatalt több idő óta helytartóképen viselte, nem csak 
elegendő erélyt nem fejtett ki a zavargások megfékezésére ; 

hanem azokat, Zdencsay főispánnal együtt, kézalatt még pár- 

tolta s bátorította is: gróf Haller Ferencz tábornok bánná 
neveztetett, ki aztán 1842-ki octoberben hivatalát el is foglalta. 

E kinevezéshez a magyarok részéről nagy remények csatla- 

koztak. Haller hazafias, higgadt jelleme ismeretes volt az or- 
szágban : beigtatási beszédében pedig határozottan kijelenté, 
miszerint mindent el fog követni, hogy ama tiszteletre méltó 

ősrégi szövetséget, mely a tartomány s anyaország közt léte- 

zik, fentartsa. Ez irányban mindjárt kezdetben annyival buz- 
góbban látott tiszte betöltéséhez, minthogy maga beigtatási 
ünnepélye eléggé meggyőzte őt az illyr párt törvénytelen s 
veszélyes czéljairól. A tiszteletére intézett kivilágitásban a 

1840— 1843. többi kihívó transparentek közt még olyan is volt, melyen 
egy meztelen kardot tartó kéz e fölirattal vala szemlélhető : 
c A ki tetszésünkre nem cselekszik, az veszszen ele kard ál- 
tal.» Gáj hirlapjában pedig az ünnepélyre holdas és csillagos 
zászlók álatt vörös sapkákban, fegyveresen bevezetett szaba- 
dosakra nézve a következő megjegyzés állt: « Miképen ezen 
férfiak, bár többnyire csak földmíveléssel foglalkoznak, a 
fegyverben mégis oly annyira gyakorlottak, hogy már ez is 
elég bizonyságul szolgálhat arra; miként Horvátországban 
könnyebben lehet fegyveres erőt kiállítani, mint Magyaror- 
szágban, hol csupán a nemesség köteles felkelésre, mig amott 
mások is. » 

Ezek s egyéb jelenségek, melyeket mindjárt hivatalkodása 
kezdetén alkalma volt tapasztalni, eléggé meggyőzhették a 
bánt, hogy nagy ideje, határt szabni ezen illyr zavargások- 
nak, melyek a belbékére nézve mind fenyegetőbb szint ölte- 
nek magokra. Kétségkivül az ő közbenjárásának volt en- 
nél fogva eredménye azon, 1843 elején kelt királyi rendelet, 
melynek tartalma következő: c Ő cs. kir. felsége fájdalom- 
mal értette a Horvátországban jelenleg forrongó viszálkodáso- 
kat. Akarja ugyan ő felsége, hogy a nemzeti nyelv művelé- 
sének, mig ez törvényes határai közt tartózkodik, semmi 
akadályok se tétessenek, s a municipalis jogokat és Horvát- 
országnak azok paizsa alatt szerkezült nemzetiségét minden 
megtámadások ellen kegyelmesen támogatandja : de azt nem 
akarja, hogy a nemzetiségfentartási buzgalom ürügye alatt 
alattvalói között elkeseredés és szakadások magvai szórogat- 
tassanak. És valamint Magyarországon legfensőbben gondos- 
kodva van, hogy jövendőben ily ingerűltségekre alkalom ne 
szolgáltassék : hasonlóan akarja ő felsége és parancsolja, 
hogy Harvátországban is e keserűségekre minden alkalom 
sikeresen meggáloltassék ; s azért a Horvát-és Tótországokra 
s ezek nyelvére használtatni kezdett « ilir, ilirismus , iliri- 
cum » stb. nevezet a nyilvános lapokban és más nyomtatott 
munkákban, kivált pedig a köztanácskozásokban és tanodák- 

ban eltiltassék; az ifjuság előljárói azt a más nyelvűek 
iránti szeretetre és egyességre minden alkalommal buzdít- 
sák; nemzetiségi különbség miatt minden megtámadásokat 
nem csak eltiltsanak, hanem meg is büntessenek ; s általá- 
ban a gondjaikra bizott ifjuságot a politikai ügyekben bár- 
mely részesüléstől a tudományok komoly miívelése által von- 
ják el; a máskép cselekvő nevelők és tanítók pedig ő felségé- 
nek följelentessenek. Továbbá a hirlapok szerkesztésében 
nem csak mind azon kifejezéseknek meg kell akadályoztatni, 
melyek kölcsönös bántalom érzését költhetik föl s egyik 
nemzetiséget a másik által elnyomatni állitják ; hanem inkább 
oda dolgozni, hogy a különböző nemzetiségek egymást be- 
csüljék, s a nyelvnek természetszerű kifejlődését £a mennyi- 
ben törvényes határok közt marad) kölcsönösen ne akadá- 
lyozzák. A törvényhatóságok hasonlókép ezen kibékítő szel- 
lemben munkálkodjanak s a magyar nyelv elleni minden 
törvénytelen megtámadástól s elkeserítő politikai lépésektől 
magok is óvakodjanak, másokat is tartóztassanak. Végre ő 
felsége minden módokat alkalmazni kiván, melyek a forrongó 
ingerültséget s pártoskodási szellemet elfojthatják, s igy 
Magyarországnak s a hozzá kapcsolt részeknek békét s az 
erkölcsi és anyagi jóllét nyugalmas kifejlődését biztosíthat- 
ják 5. 

Az «illyr» nemzeti újság"czíme ennek következtében meg- 
változott ugyan, s általában minden nyilvános iratokból el- 
túnt az «illyr» szó; de a szellem, a törekvés, az agitatio 
mindenben a régi maradt. Sőt mind ez még erősödött is a 
jövőben az által, hogy az elhunyt karlóczai óhitű érsek he- 
lvébe, 1842 végén megválasztott, Rajasics Jószef, a horvátok 
és szerbek közti irodalmi s politikai rokonulást nem csak nem 
akadályozta, mint előde tevé, hanem személyes rokonszenvből 
elő is mozdította. Ez időtől fogva a horvát és a szerb sajtó ugyan- 
azon irányban működött, mind a kettőnek az lévén czélja, 
hogy a horvátot és szerbet agnagyar, mint uralkodó, nemze- 
tség ellen ingerelje, a nagy szláv néptörzsök világuralmának 

1840—1843. vágyait s reményeit ápolja, és közvetlen a déli szláviát mu- 
tassa fel mint elméletben jogost, kivitelben pedig lehetségest. 
Ezen izgatásoknak két körülmény különösen kedvezett. 
Egyik, hogy mig ők a mi magyar közéletünket, sajtónk ter- 
ményeit s egyéb eszközeinket teljesen ismerték, ellenben az 
ő lapjaikat, kivált a szerbeket még azok közől is alig tudta 
valaki olvasni, kiknek különben hivatása volt volna a haza 
minden viszonyait tökéletesen ismerni. Könnyü volt nekik 
ennél fogva a magyar irodalom s közélet minden mozzanatait 
érdekeikhez képest felhasználniok, s működésőket az ország 
nagy közönsége előtt elleplezve folytatniok. A másik kedvező 
körülmény reájok nézve abban létezett, hogy a törvénytelen 
censura a szerb lapoknak a magyar nemzet megtámadásában 
s veszélyes terveik fejtegetésében teljes szabadságot engedett, 
midőn ellenben a magyar lapok csak szárnyszegetten működ- 
hettek a törvényes nemzetiség s az ország védelmében. 

Széchenyi Különös fordulatot adott a nemzetiségi harez kérdésének 

wamiai gr, Széchenyi István beszéde, melylyel 1842 végén a magyar 
. tudós akadémia nyilvános nagy gyűlését megnyitotta. Eddig 
csak az illyr és tót panszlávok , vagy legfelebb csak az erdélyi 
szászok panaszkodtak, hogy nyelvök s nemzetiségök a ma- 
gyar által elnyomatik ; és midőn felszólíttattak , részleteznék 
ezen általános panaszt; mondanák el, mi által s miképen 
nyomatik el nyelvök s nemzetiségők a magyar által? adnák 
elő, hogy azon kivül, mit a törvény a végre rendelt, misze- 
rint a közigazgatásban a latin helyett a magyar legyen hiva- 
talos nyelvvé, s e végre az a tanodákban is taníttassék, tör- 
tént-e valami akár törvényhatóságok akár egyesületek részé- 
ről a magyar nyelv terjesztésére? különösen, számlálnák el 
az eseteket, melyekben a magyar nyelv az idegen ajkuakra 
erőszakosan feltolatott, s azoknak anyai nyelve elnyomatott : 
soha semmit nem tudtak felelni, s miként az evang. lelké- 
szek folyamodásából láttuk , semmi egyes esettel nem birták 
bebizonyítani általános szavakban előadott panaszaikat. Most 
azonban Széchenyi, kinek egyik fő törekvése volt eddigelé 

nemzetiségünket megerősíteni s kifejteni, maga is élesen ki- 1840—1843. 
kelt e beszédében a túlbuzgók ellen, kik hevök által a ha- 
zát és nemzetet veszélybe sodorják. Előadván ugyanis, miké- 
pen az egyetlen mód, melylyel nemzetiségünket biztosíthatjuk 
s feldicsőithetjük, abban fekszik, hogy szellemi fensőség, iro- 
dalmunk és civilisatiónk emelése által szerezzünk a magyar- 
ságnak olvasztó erőt: buzditá hallgatóit, ily belső fensőséget 
igyekezzenek biztosítani amagyar nyelv és irodalomnak, s óvá 
őket minden törvénytelen túlterjeszkedéstől. Széchenyi ezen 
intésében magában véve semmi felötlő nem volt, — mert 
ugyan ezen értelemben irtak és szóltak az orzággyülésen, a 
megyékben, s minden más alkalommal kitűnőbb férfiaink a 
nemzetiség és nyelv kérdése felett —; felötlő volt benne mind- 
azáltal az: hogy ő magát e véleménynyel elszigeteltnek 
állítja, hogy továbbá a szláv mozgalmakat, melyek nem is a 
magyar korona birodalmában támadtak, s melyek okát, ere- 
detét, irányát egész Európa mint a világuralomra törekvő 
orosz hatalom tendentiáit ismerte, a magyar túlbuzgóság 
elleni reactionak tulajdonítja; felötlő volt benne az: hogy 
ezen szláv mozgalmakat, mint egyedül nemzetiségi törekvé- 
seket, helyeselte, s hevesen kikelt azon magyarok ellen, kik 
ezen mozgalmakban az országra nézve veszélyes vagy épen el- 
szakadási irányt vesznek észre; felötlő volt végre az : hogy bár 
elismeri ugyan, miként a magyar nemzetnek tökéletes joga 
vagyon, hogy birodalmában a latin nyelv helyébe a magyar 
lépjen; de egyszersmind magát e véleménynyel isoláltnak 
panaszolván, azt mondja, hogy az eddig követett rendszerrel 
a magyar népfaj meggyilkoltatik, mert nyelvünket erőszakkal 
toljuk az idegen ajkuakra s őket azért, mivel e kényszeri- 
tésnek engedni nem akarnak, üldözzük. 

Ezen vádak annál váratlanabbul hangzottak Széchenyi aj- 
kairól, minthogy nem régiben, midőn a zágrábi botrányos 
tisztújitás forgott szőnyegen, minden megye határozottan ki- 
jelentette feliratában, hogy a horvátok nyelvét s nemzetisé- 
gét elnyomni, s általában a törvény rendeleténél tovább menni 

egy hatóság sem kiván; a hirlapokban pedig, különösen a 
Pesti Hirlapban, már elébb világosan kimondatott, miszerint 
a magyar nemzet legkevesbbé sem fogja ellenzeni azt, hogy 
Horvátország a maga nemzeti nyelvét emelje beligazgatása 
közlönyévé, feltéve, hogy az anyaországgali érintkezésekben 
a régi latin helyett a magyar legyen a hivatalos nyelv. Meg- 
foghatatlan volt volna Széchenyi ezen felszólalása, ha tudva 
nincs, hogy e lépésre őt, a különben oly kitünő hazafit, 
amaz elkeseredés vezette, mely benne azóta támadt, mióta a 
Pesti Hirlappal folytatott vitás következtében nepszerűségét, 
annyi érdemei daczára is, mindinkább elvesztvén, helyzete 
mind elszigeteltebbé lett, s a közvéleményre, melynek veze- 
tését magának igénylé, mely azonban most inkább a Hirlap 
után indult, megcsökkent befolyása. Ó a Hirlap, vagy is 
Kossuth pártját, mely most a mozgalom élén állott, akarta 
csak sujtani beszédében, az ellen kelt ki rendkivüli keserü- 
séggel. Czélját azonban egészen téveszté: a Hirlap pártjá- 
nak legkevesbet sem ártott; ártott azonban a nemzetiség 
kérdésében a magyar érdekeknek. A grófnak, ha népszerüt- 
len is, de mindig nyomatékos szava azokat, kik a horvátok, 
szerbek és tótok közt valóban hitték, mit vezéreiktől anya- 
nyelvök elnyomatásáról annyiszor ismételtetni hallottak, sze- 
rencsétlen bal hiedelmökben megerősítette; azoknak, kik e 
hiedelemmel nem birtak, hanem azt a magyarok ellen fegy- 
verül használták, fegyverőket megélesítette; azokban végre, 
kik ama hiresztelést rágalomnak tartották s a magyar iránt 
bizodalommal viseltettek, gyanút ébreszthetett. Hogy, lega- 
lább egy részben valóban ez volt Széchenyi szenvedélysugalta 
beszédének következése, hamar kiviláglott. Azon evangel. 
papok, kiktől a mult évben az említett folyamodás szárma- 
zott, a grófhoz egy köszönő iratot intéztek; a nemzetiség 
kérdésében szinte pártoskodó erdélyi szászok és Gáj illyr-lapja 
pedig dicséretekkel magasztalták ezen nagy hazafit, kinek 
hazája iránti nagyszerű törekvéseit csak most kezdték mél- 
tánylani. Ezen ovátiók magára Széchenyire természetesen 

igen kellemetlenül hatottak, s egy nyilvánosságra jutott le- 
velében nem késett egy új csodálójának kijelenteni, hogy mi- 
után ő, mint magyar nyilván elmondta a c mea culpát a: re- 
ményli, hogy magok részéről a szlávok is bevallják hibáikat 
s kezet nyujtanak a kibékülésre. 

Ez azonban nem történt; sőt a magyar nemzetiség ellen- 
ségei azontúl Széchenyi tekintélyére hivatkozva, még na- 
gyobb szenvedélyt hoztak a kérdésbe. Zágráb megye, Károly- 
város és több más horvátországi hatóságok annyira mentek, 
hogy a magyar vármegyék körleveleit, nyelvök miatt melyen 
irva voltak, olvasatlanul visszaküldötték. Ezen s több más, 
hasonló események következtében, egy hosszu, heves vita tá- 
madt Széchenyi beszéde felett a magyar hirlapokban. Wesse- 
lényi Miklós, Széchenyinek ifjukori barátja, az elsők közt volt, 
ki nyilván óvást tett ama vád ellen, mintha a magyarok nyel- 
vöket erőszakkal terjesztenék s a szláv mozgalom nem volna 
egyéb reactionál. Kossuth a Pesti Hirlapban élénken fejte- 
gette az ártalmas eredményeket, melyeket a magyar nemze- 
tiség elleni táborban e beszéd szült; Pulszky a beszédet 
hosszasan, taglalva, felszólítá a grófot, bizonyítaná be: «vajjon 
azon határon túl, mit a törvény parancsol, hogy t. i. a la- 
tin szó helyébe a magyar lépjen, mikor és miben kalandoz- 
tunk túl? Régibb intézetek s egyesülések körében, hol nem 
magyar volt a szó, mert alkotóik sem valának magyar ajkuak, 
hol tolta be magát erővel a magyarság? Melyik gyülemben, 
melyik vigalomban lőn a magyar kedvéért, ha bár csak ki- 
sérlet végett, kiküszöbölve minden egyéb nyelv? Hány szent 
szónoklat vala elvileg s parancsra intézve magyar nyelven 
oly lakosságokhoz, kiknek, mint a gróf állitá, tized része 
sem vehette be azt lelki táplálékul? Szóval hol fúrta be ma- 
gát a magyar nyelv, mint szinte ő állitá, nyakra főre?» Szé- 
chenyi azonban, mit a nagy emberben nem lehetett fájdalom 
nélkül szemlélni, válasz helyett e kérdésekre, mind mélyeb- 
ben merűlt szenvedélyességébe, s nagyobb keserűséggel os- 
tromolta a «Jelenkorban» megjelent czikkeiben a szabadelvű 

pártot, melyet arról vádolt, hogy az ország vesztén dolgozik. 
De nem csak a szabadelvű, vagy jobban jellemezve, a Pesti 
Hirlap pártjával, hanem valamennyi párttal meghasonlásba 
jött Széchenyi kérdéses beszéde miatt. Még a conservativ elvű 
c Világ» is, melyet Dessewffy halála után Andrássy József 
vezérlett, ily vallomást teszen e kérdésben: «Hazafi érzettel 
kell megvallanunk, hogy hatóságaink szintugy mint journa- 
listikánk leghívebben, legigazságosabban megfeleltek hivatá- 
suknak, midőn a két végsőségtől, t. i. hanyagságtól s nyelvünk 
erőszakos terjesztésétől, sőt ennek csak helyeslésétől is őriz- 
kedtek. E részben tehát az igazság, méltányosság és törvény- 
szerűség utján vagyunk. Nyelvünk ügyében nem tettünk többet, 
mint jogunk volt, de kevesebbet sem, mint kellett. » 
Széchenyi beszéde s az annak következtében támadt heves 
hirlapi polemiák a kérdésnek kimerítő tárgyalására indították 
Wesselényit, ki mióta 1838-ban elitéltetett, a politikai pályáról 
lelépvén, testi szenvedései s különösen vaksággal fenyegető 
szembaja miatt, jobbára a hires græfenbergi vizgyógyintézet- 
ben töltötte idejét. 1843 tavaszán jelent meg a «Szózat a 
magyar és szláv nemzetiség ügyében.» Az egykor oly cselek- 
vékeny férfiu, bár c polgári halottnak » nevezi magát az elő- 
szóban, «ki lelki s testi csapások által hatásköréből kivetve, 
a cselekvéstől elzárva, nincs többé mint élő tag nemzete csa- 
ládjában, és csak képe létezik már honfitársai közt,» meg nem 
állhatja, hogy nemzetét a veszélyre, melylyel azt a szláv moz- 
galmak fenyegetik, szavának egész súlyával ne figyelmeztesse. 
Ő a kérdést magas politikai szempontra emeli, s mint kelle, 
kapcsolatba hozza az Európa keletén mindinkább bonyolódó 
ügyekkel. Előadja a forradalmi szláv propaganda terveit, 
melyek északon és délen ugyanazon irányt követik, azonos 
jellemben tűnnek fel. Elmondja Oroszország hagyományos 
politikáját, melyet I. Péter czár óta követ, s melynél fogva 
rendkivüli növekedésével Európára, de különösen Ausztriára 
nézve mind veszélyesebbé válik. S kitűntetvén aztán, mily 
szoros kapcsolat létezik ezen orosz érdekek s ugy a cseh, 

mint déli panszláv irányok közt: megmutatja, hogy mihelyt 1810—4843. 
az orosz a keleti kérdést, miként érdeke kivánja, az előtérbe 
tolandja, az összeütközés Ausztria és Oroszország közt elkerúl- 

hetetlen. Ki lesz győztes ezen összecsapásban a kettő közől? 

Az orosz már is mennyi rokonszenvnek örvend a déli szlávok 

között; s mit teend még, ha majd kenyérszegésre kerűl a 

dolog! Ausztria bukása, ugymond, ily összecsapásban elkerűl- 
hetetlen, ha annak elbáritására mennél elébb foganatba nem 

teszi az egyedül mentő eszközt, mi abban áll: hogy erősebb 
érdekekkel kapcsolja magához szláv ajku népeit, mint a 

milyen érdekek vonják e népeket az oroszhoz. És miben ta- , 
tálja fel Ausztria ezen erősebb érdeket? Bizonyára nem más- 
ban, mint a szabadságban s alkotmányosságban. Terjeszsze 
ki ezt Ausztria minden népeire, s oly erős bástyával övedzi 
birodalmát, melyet sem a forradalmi szláv propaganda, sem 
a túlterjeszkedő orosz hatalom nem fog megdönthetni. 

Egy újjászervezés tehát a szabadság és alkotmányosság alap- 
ján, mondja tovább, annál égetőbb szükség Ausztriára nézve, 
mivel az egység hiányzik birodalma kormányában. Mig egyéb 
országait s tartományait korlátlanul igazgathatja: Magyar- 
országban az alkotmány korlátokat vet hatalomteljességének. 
E kétféle kormányforma minden egységet lehetetlenné tesz a 
birodalomban: itt oly elveket kell követnie, melyeket amott 
el nem fogadhat; itt tagadnia kell azt, mit amott szabályul 
állit fel. E kétféle hatalom valóságos gúny egymás ellen. De 
az egységes kormányelv maga még nem mentheti meg Ausz- 
triát a veszélytől: ezt csak az őszintén elfogadott alkotmá- 
nyosság teheti. Ha korlátlanságban keresne egységet, mulha- 
tatlanul uszályává, alárendeltjévé fogna válni a szent-pétervári 
autocratiának; mert a korlátlan hatalom képviselője s vezére 
csak az orosz lehet. Ha ellenben összes birodalmában kikiáltja 
az alkotmányosság elveit: valamennyi népeit szorosabban 
magához kapcsolandja s nem csak belső kormányában egy- 
ségesebb, s következőleg erősebb leend; hanem külviszonyai- 
ban is tetemesen nevelni fogja a maga súlyát. Különösen 

1840—1843. Németországban, vetélytársa, a porosz ellen, döntővé teheti 
a maga hatását; a keleten pedig a szabadság és polgárosodás 
hordozójává válhatik, s mint olyan elébb utóbb kiszoríthatja 
az orosz befolyást, mely csak fajrokonságra támaszkodik, de 
szabadságot nem adhat. 

Ezen elvekből indulva ki, Wesselényi fcederativ alkotmá- 
nyos szerkezetet javasol felállíttatni az eddigelé sem egészen 
korlátlan, sem valóban alkotmányos, sem német, sem magyar, 
sem szláv, sem olasz birodalomban, hogy a közeledő veszélyt 
elkerülhesse. Nézete szerint öt külön tömbre kellene alapi. 
tani az új alkotmányos államot. E tömbek a következők len- 
nének: 1. A német tartományok; hol Karinthiában és Kraj- 
nában a szórványos szláv nemzetiségeknek olyféle autonomiát 
kiván adni, minőt a szászok birnak Erdélyben. 2. Csehország 
és Morva. 3. Galiczia. 4. A lombard-velenczei királyság és 
Isztria olasz ajku vidékei. 5. Végre a magyar korona területe ; 
hol azonban Horvát-, Tót- és Dalmátország egyesíttetvén, a 
magvar korona alatt ugyan, de egészen különvált szláv nyelvű 
igazgatást nyerjenek. «Ha, ugymond, Ausztria ezen saját 
nemzetiségeken alapult országokból álló s a rokon érdekek 
és a közös trón iránti buzgóság által anyagilag és szellemileg 
összeforrott alkotmányos hatalom lenne : azon keblében létező 
sok idegen elem, mely most egymással és vele ellenségesen 
áll szemben, s mely közt van, mi veszélylyel fenyegeti, biztos 
frigyesévé s ereje mind annyi tényezőjévé válnék. Az orosz 
befolyás a szláv népiségekre megszůnnék; mert attól nem 
volna többé mit remélniök, s alkotmányos állásukban oly 
előnyt birnának, mit azon korlátlan hatalomtól nem várhat- 
nak. A forradalmi törekvések mérge sem működhetnék ; mert 
birnák a nemzetek azt, s birnák békés uton, és jó fejedelmök 
nevét áldanák érette, miért forradalmi vészterhes merényre 
lettek volna képesek vetemedni: t. i. a nemzetiségőkön ala- 
pult alkotmányos létet. 

És mig ekként az egyes nemzetiségek sóvárgásait kielégi- 
teni javaslá, egyszersmind a monarchia egyedül lehetséges 

egységének, a fæderativ egységnek megalapítását sem feledte 1840—1848. 
ki javaslatából. A státusadósságokat ezenőt ország közt arány- 

lag kivánta felosztatni. Szintazonképen meghatároztatni akarta 

azon kapcsokat, melyek által az öt ország, nem a külön nem- 
zetiségek igényeivel ellenkező központosítás, hanem egy al- 
kotmányos szövetség alapján, mely a történelmi jogokat min- 

denütt épségben tartsa, az önkormányzatot pedig biztosítsa, 

egy nagy szövetséges állammá egyesíttessék. 

Nem lehet feladatunk e javaslat helyességét államtani szem- 
pontból birálat alá venni. Csak azért taglaltuk azt ennyire is, 
"hogy kitűnjék, miképen gondolkodott a nemzetiségek kérdé- 
sében a magyar szabadelvű pártnak egyik tekintélyes tagja, 
s annak, mig a cselekvényes térről le nem lépett, népszerű 
s ünnepelt vezére. "Wesselényi javaslata a tervek s teendők 
özönében elhangzott ugyan, kivált miután azt, mint a maga 
körén kivül esőt, feladatának nem tekinthette a nemzet; né- 
zeteit azonban a nemzetiségek kimélete, s az alkotmányos- 
ságnak a monarchia valamennyi népeire kiterjesztése tekin- 
tetében, közvéleménynek lehet mondani az országban. Csak 
egyben volt a magyar , a nemzetiséget tekintve, követelő az 
országban lakó más ajkúak irányában: hogy Magyarországban 
a közigazgatás nyelve, — de Horvátországot kivéve, minde- 
nütt a magyar legyen, s e végett az a köznevelési intézetek- 
ben is kellőleg tanittassék. Ezentúl békében hagyta a többi 
nyelvek használatát s mivelését; és azon feltétel alatt, hogy 
az ország magyar politikai nemzetisége kétségbe ne vonas- 
sék, minden ajkú népséggel szívesen megosztozott alkotmánya 
jótéteményeiben. Sajátságos körülményei közt ennyit jogosan 
hitt igényelhetni a nemzet a nélkül, hogy a más ajkú ország- 
lakosok elnyomásáról vádoltathatnék. Nem lehet ugyan ta- 
gadni, hogy a magyar nyelvnek a deák helyébe közigazgatási 
szervvé igtatása által a magyarság oly előnyt nyert a más ajkú 
országlakosok fölött, minővel nem birt az előtt. De, ha már 
a holt latin helyét valahára élő nyelvnek kellett elfoglalni, — 
minek szükségét elvitatni józanon nem lehet: vajjon az ország- 

1840—1843. lakosok melyik fajának nyelve igényelhette ezen előnyt, ha 
nem azon fajé, mely ezen országnak ezer év előtt létet s nevet 
adván, azt annyi viszontagságok közt legnemesebb vérének 
bőséges áldozatával fentartotta, annak egykor európai nagy 
fontosságát s történelmét alkotta; mely minden egyéb fajokra 
egyaránt kiterjesztett alkotmányát megalapította s a századok 
folytában a korigények szerint kiképezte; s végre melynek 
részén volt a míveltség, birtok és számarány túlsúlya, melynek 
nyelvét az országlakosok két harmada anyanyelvének vallá s 
a más ajkúak nagy része is értette? De bár ezt méltánytalan- 
ság nélkül kétségbe vonni sem lehet: meg kell mégis vallani, 
hogy a politikai eszélyesség ellen vétett a magyar nemzet, 
midőn a maga nyelvét teljes joggal hivatalos, közigazgatási 
s nevelési nyelvvé emelvén, egyszersmind a más fajbeliek 
méltányos kielégítéséről is nem gondolkodott, s eképen e 
nemzetiségi viszályokat, a mennyiben tőle függött, idején 
megszűntetni elmulasztotta. S igy történt, hogy a viszályok, 
mint utóbb látandjuk, a köz haladás és jóllét nagy ártalmára, 
hovatovább mindinkább elmérgesedének. 


HARMADIK FEJEZET. 


A kor főbb reformkérdései. 


e 


Az országgyülés megnyitásának közeledtével, 1843 tava- 
szán, a nemzetiségi viszályok egy időre elcsöndesedtek, mintha 
csak erőt akartak volna gyűjteni az egymással szemben álló 
felek az országgyűlésen nem sokára még tüzesebben foly- 
tatandó tusákra. Mielőtt azonban ezeknek s általában az 
országgyűlési eseményeknek elbeszélésébe kezdenénk, azon 
élénk pártvitákat is kell ábrázolnunk, melyek e három év 
alatt az egyes reformkérdések tekintetében folytak a hazában. 

A reformtörekvések, a mennyiben azok a közigazgatást il- 
lették, miként fentebb látók, jobbára abban központosúltak, 
hogy a megyei önkormányzat, a statutárius jog tágitása ál- 
tal, a középponti kormány befolyásának rovására, mennél 
szélesebbre terjesztessék. Egyebekben pedig azok mindinkább 
demokratiai irányokban haladának. Az egész, annyi hévvel 
és szenvedélylyel folytatott törekvésen a radikalismus színe 
ömlött el: a szőnyegen forgó kérdéseknél általában ez volt 
a mozgató erő; ha bár egyébiránt e radikalismust, miként 
az nálunk nyilatkozott, nem lehet is egészen azon értelemben 
venni, mint a minőt ahhoz másutt kötöttek Európában. Mi- 
ként reformtörekvéseink eddigi történetéből eléggé kitűnik, 
a gyökeres átalakítási elvek jobbára csak a magánjog meze- 
jén forogtak, s két fő czélra valának irányulva. E czélok 
egyike: a jobbágyföldet az örökváltság — , a nemesi birto- 

kot az ősiség és fiskalitás eltörlése által teljesen felszabadíi- 
tani; másika: a közterheket, az adót, mindenkire birtok- 
aránylag kiterjeszteni. A közjog mezején a politikai jogegyen- 
lőség lebegett legközelebbi czélul a szabadelvű párt szemei 
előtt. A népképviselet érdekében már nem egy nyomatékos 
szó emelkedett a hazában ; de e tekintetben még kevéssé ér- 
lelődtek meg az eszmék, s a kormány is minden lépten ne- 
hezíté a sükert; minek következtében csak két részletes kér- 
dés foglalta el leginkább, mint a közel jövőben létesítendő 
reform, a kedélyeket : a míveltebb, de nem nemes osztályok, 
az ugy nevezett honoratiorok részesítése a nemesek politikai 
jogaiban, és a városok szavazata az országgyűlésen. 

E fő reformpontokat, mind azokat melyek közigazgatási —, 
s mind azokat, melyek köz- és magánjogi tekintetben közéle- 
tünk színvonalára felmerültek s a megyei gyüléseken szintugy 
mint a napi sajtóban minden oldalról megrostáltattak, lege- 
lőször Szatmár vármegye rendei állították össze tizenkét 
pontban s tűzték ki, az 1842-ki februárban tartott közgyülé- 
sök alkalmával, mintegy programmjául a legközelebbi ország- 
gyülésnek. E tizenkét pont, melyek Szatmár által a többi 
megyékben is köröztetvén, utóbb mindenütt nagy hévvel 
megvitattattak, s a megyék többségétől az országgyűlési kö- 
veteknek adandó utasitásképen el is fogadtattak, ím a követ- 
kező : 1. Az ősiség eltörlése. 2. A hiteltörvény kiegészitése ; 
telek- s adósságkönyv és egy földhitel-intézet felállítása. 
3. Kötelező örök megváltása mindennemű jobbágyföldnek. 
4. Kereskedelmi ügyeink javitása : a czéhek eltörlése, min- 
dennemű egyedáruságok megszűntetése stb. 5. A birhatási és 
hivatalviselhetési jog kiterjesztése minden lakosra általáno- 
san. 6. Mátyás a főpapok, urak és nemesek adózására vonat- 
kozó 1486-ki 64-dik törvényének fölelevenítése s kiterjesztése. 
7. Népnevelés. 8. Sajtószabadság. 9. A városok felszabadi- 
tása s rendezése. 10. A polgári s büntető törvény új szerke- 
zete , esküdtszékek felállítása, a faggató pör megszűntetése, 
a vádpör behozatala. 11. A politikai igazgatás elválasztása a 

törvénykezésitől mind a megyék- mind a városokban. 12. Nép- 1840—1849. 
képviselet. 

A vitatkozások és értekezletek, melyek e reformpontok fe- 
lett a sajtóban és a megyei közgyűléseken, vagy ama bizott- 
mányokban folytak, melyek a jövő országgyűlésre adandó 
követi utasítások elkészítésére neveztettek ki, érdekes képét 
adnák ugyan azon szellemi mozgalomnak, mely ez évek alatt 
a hazafiakat oly élénken foglalkodtatá, s honunknak ezen 
korszaki erkölcsi történetét képezte. De részint mivel e re- 
formpontok irányáról az 1843-ki országgyűlés történelmében 
különben is szükség leend megemlékeznünk ; részint mivel e 
viták kimerítő ábrázolása messze terelne el bennünket tör- 
ténelmünk tényleges folyamától: azoknak tárgyalási mene- 
tébe ittbe nem ereszkedhetünk. Három kérdés vitatását mind- 
azáltal szükséges előadnunk, mivel azon körülmények, me- 
lyek e kérdésekkel összeköttetésben merültek fel, valódi ese- 
ményekké fejlődvén, történelmünk részeivé váltak. E három 
kérdést a városok, az adó s az anyagi érdekek kérdései 
képezték. . 

A városok, törvényhozási szavazatuk tekintetében a mult A városok 
országgyűléstől semmit sem nyervén, a következő évek alatt "rés. 
oda ügyekeztek hatni, hogy a jövő országgyűlésen czélt ér- 
hessenek ; mert mindinkább azon érzelem terjedt el a városi 
hatóságok kebelében, miképen e kérdést eddigi állapotjában 
továbbra halasztani nem lehet s egy vagy más módon azt 
valahára már megoldásra szükség érlelni. A mód, miként 
már a mult országgyűlési városi követek nyilatkozataiból s 
lépéseiből is kitűnt, különböző volt, melyen a városok óhaj- 
tott czéljokra jutni törekedtek. Soprony városa ezentúl is 
megtartani kivánta ama daczos helyzetet, melyben vele együtt 
több város, egyedül a történeti alapra s régi törvények rende- 
letére támaszkodva, kivánta visszaadatni a városoknak ország- 
gyülési szavazatjogukat. Egy 1842-ki márczius 25-kén kelt 
köriratában arra szólítá fel a többi városokat, hogy miután 
minden szelídebb módokat sikeretlenül kisértettek meg sza- 

vazati joguk visszanyerésére, s ideje erélyesbekhez nyúlniok : 
küldjenek ugyan a jövő országgyűlésre követeket, de oly uta- 
sitással, miszerint ezek, ha nekik a megyékéihez hasonló 
szavazat mindjárt az első ülésben, mielőtt bármi egyéb tárgy 
fölvétetnék, nem adatik, óvást tévén, az országgyűlést azonnal 
hagyják oda. A követek egyedül ezen lépésre legyenek felhatal- 
mazva, s ha ily utasítás ellenére, más tárgyban is közre- 
munkálnának, követi megbizatásuk azonnal szűnjék meg. 

E törvénytelen s helytelen mód azonban, melyet Soprony 
városa indítványozott, a többi városokban nem talált vissz- 
hangra. Jól tudták ezek, hogy magának a nemesi rendnek is 
érdekében fekszik, az alsó ház állását a főrendi tábla s a kor- 
mány irányában erősíteni; s e miatt a nemesi rend nem 
csak nem ellenzi, sőt kivánja a városoknak visszaadni szava- 
zati jogukat, de egyedül azon feltétel alatt, hogy a követek 
a polgárok összeségétől választassanak s a királyi kamara 
befolyásától függetleníttessenek, s e végre a városok eleve 
új szervezetet nyerjenek. A mult országgyűlésen e fölté- 
tel nem csak határozottan kimondatott, hanem választmány 
is bízatott meg a városok szervezetének kidolgozásával, mely 
azonban munkáját akkor be nem végezhette. A legtöbb város 
ennél fogva most méltányosan igazságosnak s a haza javára 
szolgálónak látván a rendek e föltételét, maga is nem csak 
sürgette a kérdéses rendezést; hanem Soprony inditványát 
visszavetvén, a rendezés nélkül nem is kivánta magának meg- 
adatni a szavazatot, mely a kamara befolyása következté- 
ben ártalmasan hatna az ország fejlődésére. Így nyilatkozott 
egyebek közt Szabadka városa május 23-kán mind a várme- 
gyék mind a városokhoz intézett körlevelében, határozottan 
kijelentvén : miszerint a városoknak első s legfőbb. feladata, 
nem szavazati jogukat visszakövetelniök, «hanem minden 
erejöket oda fordítaniok, hogy a városok szerkezetét a nem- 
zetiség szelleme teljesen áthassa; elvül kimondaniok, hogy 
itt az ideje oly törvény alkotásának, mely választási rend- 
szeröket szabályozza ; tehetségök szerint előmozdítniok a vá- 

rosok belső szerkezetének átalakitását, miszerint az az or- 1840—1843. 
szág alkotmányának fejleményeivel, annak szabadelvű insti- 
tutioival, s felvilágosodott századunk kivánalmaival megegyez- 
zék; különösen pedig oda törekedniök, hogy a közigazgatási 
életükben hiányzó nyilvánosság megalapíttassék, s a kir. 
kamarátóli függésök megszűntettessék. » És csak ha ezen föl- 
tételek teljesedtek, követelhetik a városok méltányosan s tel- 
jes joggal törvényalkotási befolyásuk helyreállítását. 
Hasonló volt ez iránt határozata Késmárk városának, mely 
midőn azt a többi városoknak s a vármegyéknek aug. 23-kán 
kelt körlevelében tudtára adta, egyszersmind a királyhoz is 
azon kérelemmel járult, hogy c miután törvényeink által nem 
a városi tanács, hanem a polgárok összesége ruháztatott fel 
a törvénvalkotási részvét jogával, s ennek következtében csak 
az összes polgárság által választott s azok képét viselő köve- 
tek birhatnak az országgyűlésen szavazattal: nehogy köve- 
teik, ha ismét csak a szokott módon, a tanácstól választat- 
nának s bizatnának meg, szavazati joguktól a jövő ország- 
gyülésen is megfosztva legyenek, rendelné el ő felsége ideig- 
lenesen, hogy a követek már a jövő országgyűlésre is az 
összes polgárság által választassanak s utasíttassanak.» Kérik 
továbbá a királyt, hogy a városok szerkezetének és szavazati 
jogának szabályozását a királyi előadások által a tanácsko- 
zások első tárgyául tűzze ki. Ezen, alkotmányos szellemű 
férfiakhoz méltó s politikai érettséget tanúsító elveket, me- 
lyek Szabadka és Késmárk városok körleveleiben foglaltattak, 
több város sajátjának vallotta; ámbár általában véve mél- 
tán gáncsolni lehetett a városokat, hogy koránt sem fejtettek 
ki annyi buzgalmat ezen reájok nézve fő fontosságu kérdés- 
ben, mennyit tőlök várni méltán lehetett. A gáncs természe- 
tesen a városi tanácstestületeket terheli, melyek, ellentétben 
a polgárok érdekével, nem igen óhajtották a városok rende- 
zését, miről eleve is tudhatták, hogy önkényüket, melynek 
az eddigi állapotok sokban szabad tért engedtek, szoros kor- 
látok közé szorítandja. Egy város tanácsa például még tu- 

1840—1843. datni sem akarta a polgárokkal Szabadka és Késmárk körle- 
veleit, azokat forradalmi elvekről vádolván. Egynémelyekben, 
mint például Kassán, a választó polgárokból álló kültanács 
sürgette ugyan a reformot ; a beltanács önzésén mindazáltal 
hajótörést szenvedett a polgárok ügyekezete. A legnépesebb 
városok közől többen, maga az iker főváros tanácsa sem 
nyilatkozott ama jó példával előre ment két város körleve- 
leire. És terheli a gáncs a középponti kormányszékeket is, 
melyek még azon javitásoknak is utját állták, melyeket egy- 
némely város az országgyűlési szabályozás teljesültéig létesí- 
teni törekedett a maga kebelében. Igy történt például Sza- 
badka, Szeged és Szatmár-Németi városokkal melyek, egyező- 
leg az alkotmány szellemével, nyilvánosságot akartak mega- 
lapítani magistratusaik tanácskozmányaiban. Alig értesült 
erről a helytartótanács, s a nevezett városok e lépéseit, bár 
semmi törvénynyel nem ellenkeztek, a községeknek pedig, 
melyekben a titkon eljáró tanács annyi önkényt gyakorolt, 
felszámíthatlan hasznot hajthattak, azonnal eltiltotta. 

Mig azonban magokban a városokban, vagy inkább az azok 
körében uralkodó előljárókban, saját ügyök iránt ily hanyag- 
ság s gondatlanság mutatkozott: a reformpárt törekvéseinek 
egyik fő czéljává tette a városi kérdés megoldását. A képvi- 
seleti rendszerre, mely az ország átalakítási tervében egyik 
főczélul létezett kitűzve, e városi kérdés szerencsés megol- 
dása tekintetett első, múlhatatlan lépésnek, mely által ama 
rendszernek valamennyi nem-nemes osztályokra kiterjesztése 
előkészíttetnék. E végre mindenek előtt assimilálni kelle a 
városokat a nemzet többi alkotmányos elemeivel; mi csak a 
városok igazgatási rendszerének gyökeres átalakítása által 
volt elérhető. E nélkül a városok szavazatát az országgyűlé- 
sen helyreállítani annyi lett volna, mint a bécsi kormánynak 
mindig és mindenben többséget biztosítani a rendek táblá- 
ján, s a nemzeti átalakulás szabadelvű irányát megakasztani ; 
a törvényhozás végzéseit pedig a nemzeti szellemmel s köz- 
véleménynyel egyenes ellentétbe állítani. De még a törvény- 

hozás viszonyaitól eltekintve is sürgetőleg szükségessé vált a 4840—1843. 


városok igazgatási rendszerének átalakitása, hogy azok a 
nemzeti fejlődéssel lépést tarthassanak. Elavúltabb, czélsze- 
rűtlenebb szerkezetet képzelni is alig lehetett a városokénál. 
A városi előljárék csak testületi választás által egészítették 
ki magokat; hivatalaikat holtiglan viselték; a polgárságnak 
sem a választásra, sem az adóra, sem a város kebelébeni 
közköltségekre nem volt befolyásuk. A város e szerint egymás- 
sal egybe nem kötött két egyenetlen részre oszlott. A lakos- 
ság előljáróiban, s gyakran teljes joggal, nem látott mást, 
mint önhaszonleső ellenségeket, kiket egyedül önérdekük, 
nem a közönség java vezérel. Innen a számtalan viszálkodá- 
sok majd minden városban a polgárok s előljáróik közt; me- 
lyekben, bár mennyire részökön állottis a jog és igazság, 
ritkán győztek a polgárok.. E mellett azonban a mindenha- 
tóknak látszó előljárók sem igen örvendhettek hatalmuknak ; 
mert a kir. kamarának legszigorúbb gyámkodása alatt álltak, 
ugy hogy ennek engedelme nélkül még a legcsekélyebb dol- 
gokban sem végezhettek s hajthattak végre valamit. Ily álla- 
potban a városok, melyeknek természetszerűleg a nemzeti ha- 
ladás élén kellett volna állniok, mindenben korlátolva, jár- 
szalagon vezetve, vagy épen akadályozva, egyátaljában nem 
felelhettek meg a hivatásnak, mely nekik különben a nem- 
zeti átalakulásban kitűzve volt volna; sőt a kir. kamarának 
gyámkodása által mintegy kiskoruságra kárhoztatva, majdnem 
mindenben gátolólag hatottak a nemzet kifejlődésére. 

Ez érdekektől indíttatva, a reformpárt, látván hogy magoktól 
az ekként lebilincselt városoktól a fenforgó kérdés megoldá- 
sában nem sokat várhatni, maga kezdette meg ez ügyben az 
agitatiót. A sajtó, kivált a napi sajtó alig forgolódott többször 
és bővebben valamely más tárgy körül. Ismét és ismét meg- 
vitatta nem csak az alapokat, melyekre a városok új szerkezete 
fektetendő, hogy a többi nemzeti elemekkel hasonneműekké 
váljanak, hanem magokat a szerkezet részleteit is; megmu- 
tatta, hogy a régi törvények a jelen megváltozott viszonyokban 

a városok törvényhozási szavazatának jogalapjául többé nem 
szolgálhatnak; és hosszas politikai számvetésekbe ereszkedett, 
hogy meghatározza az arányt, melyben a városi polgárság a 
törvényalkotásban részesítendő; mi körül mindig a fő czélul 
kitűzött általános képviseleti rendszer forgott irányadóul 
publicistáink szemei előtt. Hasonlókép a vármegyék is, meg- 
győződve lévén, hogy a polgári rend felemelkedésére honunk- 
ban szintugy a törvényes szabadság mint a polgárosodás, az 
erkölcsi s anyagi kifejlés ügyének egyaránt szüksége van: 
hogy a városok jelenlegi igazságtalan s méltatlan országgyűlési 
állásukból felemelkedhessenek, a teendők első sorában tüzték 
ki a városok belszerkezetének átalakítását, mely által a nem- 
zet többi alkotmányos elemeivel összhangzóbb viszonyba té- 
tessenek. 

Részint ezen izgatások, részint Szabadka és Késmárk vá- 
rosok példái által követésre buzdítva, a városok közől mind 
többen hozzá állottak az ügyökben támadt mozgalomhoz. 
Az 1842-ki decemberben három királyi város, Esztergam, 
Székes-Fehérvár és Kassa alkotott végzést s intézett kör- és 
feliratokat a kérdésben. E lépések mind meg annyi előhala- 
dási stádiumjai voltak a fontos ügynek. Esztergam végzései, 
melyeket követeinek utasitásképen adni szándékozott, a követ- 
kezők voltak: a kir. városok a kamara befolyása alól. felsza- 
badíttatván, mindenben a kir. helytartótanács alá rendeltes- 
senek; a hatóság joga nyilvános pénzei felett rendelkezni 
kitágittassék ; az előljárók mind a folyó ügyek tárgyalásánál, 
mind igazságot szolgáltatva, nyilvánosan tanácskozzanak ; a 
polgári jog minden lakosra terjesztessék ki, a ki kereseti 
foglalkodása után független állásu s a nyilvános terheket vi- 
seli; az előljárók minden három évben az összes polgárság 
választása alá vettessenek; az országgyűlési követek választá- 
sába minden polgár különbség nélkül befolyhasson. Még to- 
vább ment egy lépéssel Székes-Fehérvár, s a Késmárk által 
kimondott elvet tényleg életbe léptetvén, statutum által elha- 
tározta, miszerint a jövő országgyűlésre küldendő követei 

már az egész polgárság által választassanak s utasíttassanak. 1840—1843. 
Egyszersmind pedig a királyhoz is folyamodott, e statutum 
megerősitését azon megjegyzéssel sürgetvén hogy, ha a jövő 
országgyülésig a királytól arra tiltó válasz nem érkezik, a 
hallgatást megegyezésnek tartva, követeiket e szerint válasz- 
tandják. Debreczen tanácsa végre az átalakitást Szabadka 
véleménye szerint pártolva, bár a követválasztási s utasitási 
rendszert sem resolutio sem statutum által előlegesen nem, 
hanem csak törvény által kivánta elintéztetni: abban mégis 
lendített az ügvön, hogy a megalapítandó új szerkezetnek 
még tervét is kidolgozta, azt tüűzvén ki e munkálata vezérel- 
véül: hogy a városok belszerkezete hasonlóvá tétessék a me- 
gyékéhez, ugy mindazáltal, hogy mig ekképen a kétféle tör- 
vényhatóságok összhangzásba tétetnek, azon gyöngék és 
hiányok, melyek a megyei szerkezetben még javitást várnak, 
eszélyesen kikerültessenek. 

A számos feliratokat, melyek a városok által a kormányhoz 
intéztettek, kivált miután várható vala, hogy Székes-Fehérvár 
statutumának példáját több város követendi, nem lehetett 
válasz nélkül hagyni. Maga Mednyánszky Alajos, a felvilágo- 
sodott, hazafias érzelmű kir. kamarai elnök is felszólalt, s 
oly intézkedések kibocsátását sürgette a bécsi kabinetben, 
miszerint a közelgő országgyűlésre küldendő városi követeket, 
a közvélemény követelése s a régiebb törvények szelleme 
szerint is, a polgárok nagyobb számának hozzájárultával ren- 
delné választatni. Az óhajtva várt királyi rendelet, mely az 
országgyülés határnapjának kihirdetése után végre megérke- 
zett, a közvetett vagy is kétfoku választást alapítá meg ideig- 
lenesen, megengedvén a polgároknak: hogy a magok össze- 
ségéből fél annyi választót nevezzenek, mint mennyi a városi 
kültanács tagjainak száma, kik aztán ezekkel együtt válasz- 
szák meg a követet. Módositást tett a kir. rendelet az eddigi 
szokásban a tekintetben is, hogy az előleges kijelölést, mit 
eddig a városi eljóljárók gyakoroltak, megszűntette. A kor- 
mány ez engedménye, bár mily fösvény kézzel méretett is, 

1840—4843. valódi előhaladás volt a városi kérdésben ; s miután részben 


A nemesek 
adózásának 
kérdése. 


megszűntette a rendek azon ellenvetését, hogy a városi kö- 
vetek, mint előbb valának, nem a polgárság, hanem csak a 
városi tanácsnak, mint zárt testületnek, követei, kétségkívül 
igen megkönnyítendi vala a kérdés megoldását, ha, miként 
alább látandjuk, az elvek összeütközéséből származott más 
nagy akadályok nem merülnek fel a reformtervben. 

Midőn a rendes egyenes adó az állandó katonaság inté- 
zetének megalapításakor 1715-ben behozatott, a nemesség, 
mely a hazát önköltségén köteles volt védeni, s e felkelési 
kötelesség az állandó seregtartás mellett is fenmaradt, ezen 
adó alól mind személyére mind birtokára nézve kivétetett. 
A nemesség mentességének tehát a hadi adótól, ha bár nem 
egészen igazságos is, de volt némi törvényes jogalapja. Midőn . 
a mondott évben a hadi adó megalapíttatott, más nemei az 
egyenes adónak még nem léteztek az országban; mert a 
megyei igazgatás csekély költségei kiteltek a mindennemű 
irományi, törvénykezési s más igazgatási taksákból. A királyi 
udvartartás és a középponti kormányzat költségeit pedig a ko- 
ronai javak, bányák, harminczadok s más kamarai jövedel- 
mek fölösen fedezték. Idő folytával azonban a megyei igazgatás 
is mind költségesebbé válván, a taksák jövedelmei elégtelenek 
lőnnek, s a megyék annak fedezésére, a szükség aránya sze- 
rint, évenként egyenes adót kezdtek szedni kebelőkben. Miután 
a megyei igazgatás áldásaiban leginkább a nemesek részesůl- 
tek, a megyei tisztviselők, kiknek díjazására a költség szük- 
ségessé vált, tulajdonkép a nemesség közönségének tisztviselői 
voltak : semmi nem volt volna tehát igazságosabb mint, hogy 
ezen megyei, ugy nevezett házi adót egészen a nemesség viselje, 
vagy ahhoz legalább birtokaránylag járuljon, mint járult haj- 
dan az 1486-ki 64-dik t. cz. tanusága szerint. A kiváltságokra 
büszke kor nemessége azonban, mely minden adózást a szol- 
gaság lealacsonyító attributumának nézett, ezen kiválólag az 
ő érdekében tett közigazgatási költségek kiállítását is a kivált- 

ságtalan nép vállaira vetette, mely a hadi adó terhét már 1840—1843. 
különben is hordozta vala. 

A megyei igazgatás költségein felül azonban a haladó idő- 
vel újabb szükségek is merültek fel a civilisatio igényeiből s 
a közállapotok javitásának szükségletéből. A török háborúk 
s belvillongások hosszu korszakában az országra semmi be- 
ruházmány nem tétetett. Az erkölcsi érdekeknél nem hiány- 
zott ugyan némi birtokalap: a tudós iskolák, például, alapít- 
ványokkal el voltak látva. De az anyagi érdekek parlagon 
hevertek. Az ipar s kereskedelem emelése mindenek előtt 
könnyű s olcsó közlekedési eszközöket, jó utakat, csatorná- 
kat stb. kivánt. Az erő, a pénzalap azonban hiányzott azok 
előteremtésére. Az udvar, a kamarai jövedelmeket kizárólag 
sajátjának tekintvén, azokból egy fillért sem fordított az or- 
szágra. A nemes minden adózást szégyenitőnek tekintve, fel- 
kelési s honvédelmi kötelességével leróva hitte minden tarto- 
zását hazája iránt. A népre, melynek vállait már a papi tized, 
az úri kilenczed, a robot és a hadi adó nyomta, nagyobb 
terhet rakni nem igen lehetett s maga a nemesség sem akart, 
nehogy aztán az úri szolgálatra s adózásra váljon elégtelenné. 
Sehonnan semmi pénzerő tehát a béruházmányokra: s az 
anyagi közérdekek mind alább sülyedtek, vagy régi pangá- 
sukban tespedtek. A növekedő szükség érzete már a mult 
század közepén világosan láttatta eleinkkel, hogy beruház- 
mányok nélkül, miként a magán birtok, ugy az ország sem : 
fejlődhetik virágzóvá. E végett, számtalanszor kimondotta a 
közvélemény, hogy ca haza közboldogságát , jelentékenyebb 
előmenetellel, közfundus nélkül foganatosan eszközölni nem 
lehet». A törvényhozás minden régibb országgyűlésen foglal- 
kodott e közfundussal; országos választmányok neveztettek, 
melyek előteremtésének módjait s forrásait kikutatnák. De 
minden terv hajótörést szenvedett a nemesek minden adózás- 
tól iszonyodó privilegiumán. A törvényhozás végre a sónak 
e czélra felemelt árában alapított meg némi közvetett adót. 
De ha e közjövedelmet a kormány valóban közczélokra for- 

1840—1843. dítja is, az csak egy csepp volt a szükségek egyre növekedő 
tengerében. 

Mióta a hiányok ismerete s a reform, az átalakulás szük- 
ségének érzete szélesebben elterjedt, mióta Széchenyi István 
s utána mások a nemesi privilegiumok erkölcsi becsét iz- 
gatásaikkal a közvéleményben annyira megcsökkentették, 
hogy a ckutyabőrs (a nemeslevél pergamenje) nem ritkán 
gúny tárgyává tétetett: a rendes adózás iránt is nagy válto- 
zás kezdett végbemenni a közvéleményben. A fentebb elbe- 
széltek után kételkedni nem lehetett többé, hogy közel az 
idő, midőn a nemesség, «a szűz vállak» privilegiumáról ön- 
ként lemondván, az adózástól többé nern fog iszonyodni; és 
ha nem akarand is részt venni a hadi adóban, mig egy rész- 
ről honvédelmi kötelezettsége fenáll, más részről a kormány 
is el nem fogadja a felelőséget: de a házi adótól s a közmun- 
kákra fordítandó országos adótól nem fog vonakodni. Átala- 
kulásunk vezérei, különösen Széchenyi, miután a pesti láncz- 
híd vámja által a nemesi nem fizetés privilegiumán elvben 
már különben is halálos sebet ejtettek, a közadózást, a házi 
s az országos czélokra fordítandó adó tekintetében, már a leg- 
közelebbi országgyűlésen óhajták s reménylék is valahára meg- 
alapítani. Azonban, bár kevesen találtattak már a hazában, 
kik a házi adónak egyedül a szegény nép általi viselését igaz- 
ságtalanságnak, a nemességre nézve szégvenitőnek, legalább 
keblök rejtekében el nem ismerték, vagy kik a kor elutasít- 
hatlan követelésének nem tekintették volna az ország köz- 
szükségeinek fedezéséhez járulni: mégis könnyen előre lát- 
ható vala, hogy a jobb belátásnak s az igazság és méltányosság 
érzetének még heves harczokat kellend vívnia az önzéssel, 
elfogultsággal s előítélettel. 

A házi adónak a nemesség által is birtokaránylag viselése 
iránt egynémely megyében, például Fehérben, Esztergamban, 
mindjárt 1841-ben tétettek inditványok. A vitatkozást azon- 

Sztáray Albert ban a kérdés felett tulajdonképen gr. Sztáray Albert kezdette 
saa meg a ellirnök» melléklapjában, a «Századunkban» közzé tett 

s nagy figyelmet ébresztett szózatában. A gróf a nemességnek 1840—1843. 
beligazgatási adómentességét abnormis állapotnak, sőt az örök 
igazsággal ellenkezőnek nyilvánitván, a beligazgatási költsé- 
geket egészen és kirekesztőleg a nemesség által kivánja visel- 
tetni. De követeli egyszersmind azt is, hogy a költségek meg- 
határozásában s az adó kivetésében azok birjanak eldöntő 
szóval, kik legtöbbet adóznak. Sztáray véleménye az iránt, 
mikép az örök igazság kivánja a nemesek adózását, általános 
helyeslést nyert; a mód azonban, miszerint a házi adót csak a 
nemesi birtokra kivetni, s a legtöbbet ádózónak legeldöntőbb 
szót adni kivánt, mint az osztályok eszméjének, az elkülön- 
zésnek magvát magában hordozó, s minden polgári szellemet 
elölő, ferdének, helytelennek találtatott, s nem nyert követőket. 
Kossuth, ki mintha csak arra várakozott volna, hogy a Kossuth 
birtokarisztokratiát legközelebbről illető kérdés egy nagy bir- 752 
tokos által pendíttessék meg, a felett az év nagyobb részén 
hallgatott, — Hirlapjában Sztáray szózatának megjelente után 
nem sokára megkezdte a kérdés tüzetes tárgyalását. Kijelent- 
vén, miképen a nemesség jelen nemzedékének jutott a dicső 
hivatás, a világnak példát mutatni, minőt az évkönyvek még 
nem mutatnak, hogy egy nemzetnek arisztokratiája, — nem 
három napok tűzmelege előtt meghajólva, hanem az igazság- 
szeretet szent ösztönétől buzdíttatva, igazságos lenni tudott, 
mert, akart: azonnal heves izgatást kezdett a kérdés mellett. 
Balvélemény, elfogultság s önzés még több létezett a házában, 
mint hogy bár ki is könnyűnek tarthatta volna a megoldást. «Ha 
majd az országgyűlés eljő s e szó : házi adó szőnyegre kerül, 
ugymond, meglássuk, szabadelvüségben férfiak vagyunk-e... .? 
Nekünk ugy tetszik, e szó lesz a próbakő.» Elmondá tehát 
mindenek előtt adórendszerünk eredetét, kimutatta annak 
koronkénti változásait, a nemesi és jobbágyi földbirtok ter- 
mészetét s történelmi kifejlését; megmutatta különösen, hogy 
a házi adó újabb eredetű lévén, a régiebb törvények, melyek 
a nemesek adómentességéről szólnak, erre nem alkalmaz- 
hatók. 


1810—1843. 

Kifejtvén ekként a kérdés joghistoriai oldalát, financialis 
és politikai odalait kezdé fejtegetni. Ez utóbbi nyujtott aztán 
alkalmat a tulajdonképeni izgatásra. Megmutatván Sztáray 
véleményének helytelenségét, csak a mindenki által jövede- 
lem-aránylag fizetendő adóban találta fel az igazság és pol- 
gári egyenlőség, közhaszon s józan státustan elveit. «Jól ren- 
dezett státusban, ugymond, az adótóli mentesség, polgári 
lealacsonyítás. Ki az, ki Angliában, Frankhonban, a szabad 
Amerikában adót nem fizet? A rabszolga, a béres cseléd és 
a koldus: a szegény a kinek semmije sincs. Ki az, a ki ná- 
lunk adót nem fizet? Megnevezés nélkül is mindenki tudja. 
Arczpirító egy párvonal! És melyik részen van a jog, föle- 
melt fővel nézni fel oda a hol Astraea mérlegében a népek 
sorsa fölméretik?! Amott a státus a szolgától és koldustól 
adót nem kiván, mert nem adott neki semmit, a miért ki- 
vánhatna; nekünk az édes hon anyatejének tejszinét adá s 
mi épen azért nem adózunk! Ha aztán az ember egy szabad 
angollal szól, ş azon ösztöntől vezéreltetve, mely a nemzet 
gyarlóságait idegen előtt menteni késztet, mindent elkövet, 
hogy őt e nemadózás philosophiájával kiengesztelje, és ő 
hitetlenül rázza fejét és széttekint e honban és felkiált: «bol- 
dog isten! — mint hever e földön parlagon annyi rejtett kincs, 
mi minden nincs itt, a minek lenni kellene: s ti azt mond- 
játok, hogy e hont szeretitek, hogy magasztos honszeretet 
dagasztja keblét minden magyarnak; s mégis e hőn szeretett 
hon javára, diszére, boldogságára évenként egy két százezer 
font sterlinget adózni nem akartok, a mig népetek milliót 
adózik....!s lesütött fővel kell állanunk.» stb. 

A kérdés azon oldalát tekintve pedig, mi elébb való: a so- 
ciális javitásokra fordítandó országos, vagy a beligazgatásra 
szükséges házi adó? — midőn tapasztalná, hogy sokan bár né- 
mely országos javitásokra ideiglen, subsidiumként adózni 
hajlandók ; de az állandó házi adótól nemesi önzésük s elő- 
itéletök folyvást idegen, ekként nyilatkozik: «Bár a házi 
adóban a néppel együtt és állandóan részesülés anyagi nyere- 


Harmadik! fejezet. A kor főbb reformkérdései. 145 


sége nem oly közel fekvő, nem oly szembetünő, mint mely 1840—4843. 
az országos nagy közlekedési eszközök költségeibeni arány- 
lagos részesülésre ösztönöz; ámbár amaz ellen sokhelyünnen 
haragos ellenszenv nyilatkozik, ámbár nincs tárgy, melyhez 
a nemesség igen nagy része előtt annyi népszerűtlenség csat- 
lakoznék, nincs tárgy, melylyel a kaján rosz akarat szenve- 
délyek felizgatására, s aközügyért egy egész életen át törhetlen 
hűséggel küzdött férfiak politikai állásának megbuktatására 
ily könnyen visszaélhetne : mi mégis örökké azt fogjuk mon- 
dani, hogy nincs vasut, nincs csatorna, nincs subsidialis 
áldozat, nincs haszon, nincs anyagi nyereség, melyért a házi 
adóbani állandó részesülést cserébe adnók; s ha csakugyan 
oly boldogtalan csillagzat uralkodik nemzetünk fölött, hogy 
nem volna bennünk elég erő avagy akarat saját javunkért, 
hazánk boldogságáért egyszerre legyőzni a balitélet és szűk- 
keblűség kétfejű szörnyetegét, ha csakugyan két szükséges 
dolog közt kellene választanunk, azt mondanók : vállaljuk el 
a megyei közköltségek viselésébeni arányos részesülést, ennek 
(ha máskép nem lehet) alárendelünk minden más kérdést, 
de ezt semminek». 

Mialatt Kossuth részint értekező, részint izgató czikkeit e 
fontos reformkérdésben közrebocsátotta, a többi hirlapok is 
mind sürűbben kezdék réafordítani figyelmöket. És hirlap- 
irodalmunk becsületére legyen mondva, hogy bár mily szinű 
volt is különben a lap, mindenik pártolta a nemesség rész- 
vételét az adóban ; a különbség legfelebb a felett forgott : mi 
légyen a két nemű, megyei s országos adó közt, ha mind a 
kettőt keresztül vinni nem sikerülne, elébb létesítendő? Vagy, 
hogy kölcsön által hasznosabb-e előteremteni a nagy közle- 
kedési eszközök készítésére szükséges öszveget, avagy egyenes 
vagy közvetlen adó által? stb. A Kossuthéin kivül megjelent 
e tárgyu czikkek közt hasonlíthatlanul legjelesebbek gróf 
Dessewffy Emiléi, melyeket «Alföldi levelek; czíme alatt Dessewty 
később könyvül is közrebocsátott. Az izgató hang s dialectica an 
ezekben hiányzik ugyan; de belbecsökre s helyességökre 

nézve vetélkednek Kossuth czikkeivel. A gróf elvei abban 
pontosúlnak össze, hogy a nemességnek a háziadóbani rész- 
vételét igazság, méltányosság és józan politika egyenlőn ki- 
vánják ; hogy a beligazgatás rendszerítendó költségei egyenes 
adózás által fedezendők; az országos közlekedési eszközök 
létesítésére szükséges pénzerőt pedig közvetett adózás utján 
kell kiállítani. 

Mig ekként a sajtó, lényegére nézve egyezőleg, minden 
oldalról megvitatta a házi és a socialis javitásokra szükséges 
országos adó kérdését, a megyék is egyenként szőnyegre 
hozták azt közgyüléseiken, logy az országgyűlésre küldendő 
követeknek az iránt határozott utasítást adhassanak. Közéle- 
tünkben alig merült fel eddig tárgy, melyhez annyi országos 
és egyszersmind személyes érdek kötve, s mely ennél fogva 
a szenvedélyek felizgatására hatni képesebb volt volna, mint 
az adó közös viselésének kérdése. A nemesség e kérdésben 
felhíva volt, politikai nagykoruságának, haza- s közügy-sze- 
retetének fényes példáját adni a világ előtt, tévén azt, mit 
önszántából, kényszerítés nélkül még egy ország nemessége 
sem tőn: legyőzni az önzés ösztöneit, széttörni a százados 
balvélemények bilincseit, önként lemondani adómentességi 
privilegiumáról, s az igazság és közjó érdekében a néppel 
közösen, birtokaránylag fizetendő állandó adót vállalni ma- 
gára. A feladat bizonyára nagy, szintoly nehéz mint dicső 
volt: nem csoda, ha az egy rendkivül heves pártharcznak 
lett forrásává közéletünkben; s mig egy részről a szabadelvű 
párt lelkesedése azt minden teendőink közt elsőnek, legszük- 
ségesebbnek, a valódi honszeretet mérlegének s próbakövé- 
nek hirdette, és annak keresztül vitelére, a felvilágosítás, 
rábeszélés, meggyőzés, agitatio minden hatalmában lévő mód- 
jait megkisértette; más részről a balvélemény, elfogultság és 
önzés is minden sötét fegyvereivel a sikra szállott, hogy azt 
megbuktassa. 

A két nagy politikai párt nem tisztán oszlott e kérdésben 
ellenkező táborokra. Voltak a conservativek közt számosan, — 

ama töredék tagjai, mely magát fontolva haladónak szerette 
nevezni, majdnem kivétel nélkül, kik a közadózás elvét, 
legyen igazság s méltányosságérzetből, legyen politikából, 
legyen népszerűség utáni kapkodásból, egy vagy más módon 
elfogadták, vagy ha titkon tán ellene dolgoztak is, nyiltan 
fennen hirdették. Mig ellenben nem hiányzottak olyanok is, 
kik elébb, mig olcsó szabadelvüséggel lehete némi népszerü- 
ségre szert tenni, a reformpárt zászlói alatt álltak, most 
azonban a közadózás elleneivé lettek; és ha nem merték is 
azt egyenesen ostromolni, — mert mióta a sajtó, kivált 
a Pesti Hirlap többféle változatokban hirdette, hogy más 
civilisált országokban csak a koldus, vagy szolga adómentes, 
nem csak népszerűtlennek, de szégyenitőnek is tartatott 
egyenesen fellépni a kérdés ellen—: az apportunitás, idő- 
szerűség, a teendők közti sorozat, 3 más"ilyféle okokkal s 
mentségekkel ügyekeztek azt gyöngíteni, s az osztályérdeket 
a közérdek széntségének palástjába burkolni. Sőt történt nem 
egy megyében, hogy más pártérdekek kivívágára, egyes nép- 
szerű egyéniségek megbuktatására s más hasonló mellékes 
czélokra is puszta eszközül basználtatott fel a tömegek közt 
a közadózás kérdése. 

Köznemességünk egy része, mely jobbágytelkeken lakott, 
már tőbb évek óta a jobbágygyal közösen viselvén a házi adót, 
annak közösségére természetesen nem idegenkedett szavazni ; 
de a többi köznemesség is, hol kellőleg felvilágosíttatott, a re- 
form igazságáról és szükségéről meggyőzetett, az adó ellenei ál- 
tal pedig még el nem csábíttatott, sok helytt, értelftességének 
és önzetlenségének fényes példáját adva, elfogadta a közadó- 
zás elvét. A legtöbb megyében azonban a közérdek áldoza- 
tává esett az osztályérdeknek. Sőt némely megyében épen az 
értelmesebb, de önző nagyobb birtokosok által felizgatott 
tömeg a legbotrányosabb kihágásokra, borzasztó vérengzé- 
sekre vetemedett, hogy nemesi e szűz vállait » az adó « szol- 
gai» terhétől megóvja, s privilegiumát minden csorbától 
megőrizze. Eseményeket. idézett fel e kérdés tárgyalása me- 

1840—1843. gyei életünkken, melyek láttánál vagy hallattánál aggódva 
kiálta fel nem egy hazafi : vajjon e kérdés nem ássa-e sír- 
ját magának a megyei rendszernek, honnan minden rend 
fogalma, minden személyes biztosság elenyészni látszott? 

Már 1841-ben több megye közgyűlésén szőnyegre került a 
házi adó ügye. Néhányan ezek közől a közadózás elvét min- 
den nehézség nélkül elfogadván, azonnal följegyezték a jövő 
országgyűlési követeknek adandó utasítás pontjai közé. Ezek 
közt volt például Borsod megye a maga 30 ezernyi nemessé- 
gével. A közgyűlésen, melyen a kérdés szavazat alá kerűlt, 
hallatszott ugyan a köznemesség részéről néhány «nem adó- 
zunk ! s felkiáltás; de midőn Palóczy László és Szemere Ber- 
talan a közadózás igazságos és szükséges voltát a szónoklat 
varázserejével kifejtették, a lelkesedés villanyárja özönlött el 
a teremben, s kimondatott a végzés: a miszerint a jövő 
országgyűlésen a követek által egy országos választmány 
sürgettessék, mely ő felsége kiküldendő tanácsosaival értekez- 
vén, ha oly szagződést eszközölhetend ki, mely minden tekin- 
tetben biztos kezességet nyujtand : ez esetben a nemesség 
mindennemű közadót birtokaránylag viseljen ; ha azonban ez 
alkudozások óhajtott sükert nem érnének is, a házi pénztárnak 
egész terhében mindenkor, magok a megyék által meghatáro- 
zandó mennyiségben, az adózókkal együtt kirtokaránylag 
részesülni kiván a nemesség; az országos küldöttségre ha- 
gyatván a fizetés kulcsának s a rendes rovatoknak kidolgozása. » 

Az önzetlen, felvilágosodott hazafiság e fényes példái mel- 
lett azonban már 1841-ben sem hiányzottak a kérdés körül 
némi szomorító, sőt botrányos jelenetek. Különösen két 
megye tűntette ki magát a közadózás elvének megbuktatásá- 
val : Fehér és Szatmár. Fehérben személyességi viszálkodás 
ejtette meg a fontos kérdést. Néhány nagy birtoku conser- 
vativ párti, s ezek közt különösen az imént még ellenzéki 
gr. Zichy Ödön, felboszankodván, hogy e pénzkérdést épen 
oly reformpártiak tették inditványba, kiknek birtoka csekély 
vala, s kikkel már némi idő óta heves párttusákat vivtak, a 

közös adózás kérdését c a vagyontalanok harczának kiáltván 1840--1848. 
ki a vagyonosok ellen», a közgyűlésre, melyen az szőnyegre 
került, a kérdés természeténél fogva könnyen elcsábíthatott 
kortes tömegeket vittenek be, s a szám nyers ereje által a 
nem adózást végzéssé emelték. Sokkal szomorítóbbak valá- 
nak még a szatmári jelenetek. E megyét a pártszenvedély 
már 1834 óta, midőn Kölcsey az örökváltság kérdése miatt 
követi pályájáról lelépni kényszeríttetett, keserű viszályokba 
bonyolítá; és ha győzött is néha a megye értelmiségéből álló 
reformi párt, mint például a fentebb említett, híres 12 pont 
elfogadása alkalmával : az Uray Bálint által vezérlett conser- 
vativ párt, a csábitások s vesztegetések által a szenvedély 
tévutaira hajtott kortestömegek segedelmével, csak hamar 
ismét felülkerekedett. De egy győzedelme sem volt még 
botrányosabb, mint az melylyel 1841-ki decemberi közgyülé- 
sén a szabadelvű tizenkét reformi pont néhányait, a házi adó- 
val együtt, megbuktatta. A diadalt Tyukod és Csenger hely- 
ségek becsődített s ólmos botokkal fölfegyverzett, s ezek ha- 
talmával minden szabadszólást elölt köznemessége vívta ki. 
Nem mulaszthatjuk el itt megemlíteni, hogy e viszonyo- 
kat sajátságos színezetben tűnteti elő azon körülmény, hogy 
ezen közadózás elleni táborozások a bécsi kormány pártfo- 
gása alatt történtek. A conservativpárt azon része, mely nem 
akart adózni, a kormány által folyton támogattatott s illető- 
leg díjaztatott. Például, Uray Bálint, ki az adót Szatmár- 
ban megbuktatta, inkább udvari, mint conservativ pártinák 
nevezhető. Zichy Ödön is, mióta pártot cserélve, a közadó- 
zás ellenei sorába lépett, a kormány különös pártfogásával 
dicsekedhetett, s később még főispáni helytartóvá is nevezte- 
tett. S általában, ha a főispánokról kivétel nélkül nem is, 
de a főispáni helytartókról, kik különösen kormánypártiak 
valának, bizonyára elmondható, hogy valamennyien a kor- 
mány akarata szerint jártak el, midőn az adózni nem aka- 
rók felekezetét támogatták. És ezt tekintve, s e mellet a köz- 
adózás leghevesebb elleneinek viszonyait is a kormánynyal 

1840—1843. figyelembe véve, azon következtetésre jut az ember: hogy a 
közadózás megalapításának kérdésében nem annyira az arisz- 
tokratiai párt áll vala szemben a demokratiával, mint a bécsi 
kormánynak. a nemzeti erősödést gátolni törekvő iránya, a 
haladást, kifejlést, újjászületést sürgető nemzeti iránynyal. 

A következő évben még több megye közgyűlésén megfor- 
dult a kényes tárgy, többnyire a szatmári tizenkét ponttal 
kapcsolatban. Hol a köznemesség csábitások által tévutra 
nem vezettetett, s a kérdés felett egyedül a rendek értelme- 

. sebb része határozott, mondhatni, mindenütt el lőn fogadva 
a házi adó közösségének elve. De fájdalom, a pártszenvedély 
a megyék többségében, s nem ritkán mellékczélokból, kizsák- 
mányolta a köznemesség értelmetlen tömegének balvélemé- 
nyét s kiváltságaihoz ragaszkodását. Volt azonban arra is 
nem egy példa, hogy a kellően felvilágosított s el nem csá- 
bított köznemesség szinte lelkesedéssel fogadta el az elvet, 
melyben, több tekintetnél fogva, a hon felvirágzása rejlett. 
Sőt nem hiányzott példa arra sem, hogy az adó megbukta- 
tására becsődített kortestömeget is megtéritette a szónoklat 
hatalma. Ez volt az eset különösen Biharban. Az 1842-ki 
márczius egy napján nagy számu köznemesség csődíttetett 
be a közgyűlésre. A tanácsterem ajtait már korán reggel be- 
törték s a teremet «nem adózunk» kiáltások közt foglalták 
el az elcsábított kortesek. De a kiáltozás közben megjelent 
Beőthy Ödön, és szóhoz jutván, oly hatalommal szállott 
szembe a tömeg előitéleteivel, hogy az ingerűlt zajongás 
. mindinkább elcsöndesült ; a fel-felvillanó ólmos botok eltűn- 
tek, s midőn beszédét végezte, a tudatlan tömeg, melyet a 
nem-adózás barátai hoztak be, «éljeneket» harsogtatott a 
reform bajnokának. Hasonló volt ehhez ama jelenet is, mely- 
ben Beőthy követté választatván, a bihari köznemességgel 
még egyszer követi utasításképen elfogadtatta a házi adó- 
bani részesülés elvét. 

Midőrr 1843-ban az orsággyűlés kihirdettetett, s a köve- 

teknek adandó utasítás meghatároztatott, minden megyében 

szőnyegre került a házi adó kérdése. A pártok tusái legtöbb 
helvtt igen hevesek valának. Történt, hogy hol elébb az adó 
ellenei győztek, most a józan többség lemosta a megyéről a 
szégyenbélyeget, a házi adót utasításban adván követeinek ; 
de, fájdalom, még .több helytt történt, hogy hol az értelmi- 
ség már határozatul fogadta volt el a házi adót, a kiváltság 
megmentésére becsődített kortestömeg azt megbuktatta. És 
a pártharezban itt ott szörnyű botrányok követtettek el, va- 
lóságos csaták vívattak, fegyverekkels ólmos botokkal, em- 
berélet is mind több helytt esett áldozatul a kiváltság szen- 
vedélyes védelmében. Az elvakított köznemesség, az ősi sza- 
badság védelmének ürügye alatt, bőszülten taposá önmaga 
az alkotmányos élet legszebb jogát, szenvedélyittasan rázta 
meg nemzeti lételünknek körülményeink közt legerősebb 
oszlopát, a megyei szerkezetet. Igy visszaélve a törvényho- 
zásbani részvéte jogával, öngyilkos kezet emelt maga ellen 
mámorában; mert helyesen jegyzé meg Kossuth a maga 
Hirlapjában, hogy ha ez igy megy, a magyar nemesség órája 
ütött. Annál szomorítóbban hatottak pedig e botrányos jele- 
netek a haladás barátaira, sőt minden bár mely párti haza- 
fira, minthogy azok jobbára főrendűek, felsőbb körök tagjai, 
magas állásuak s hivatalbeliektől származtak; a tudatlan, a 
fizetéstől undorodó, s azért az adó ellen könnyen felbőszít- 
hető köznemesség csak eszközül szolgált, melyet amaz urak, 
mint a nem-adózás apostolai, tettek mozgásba. Öngyilkos 
művök legtöbb megyében sikerűlt. A nemességnek a házi 
adóbani részesülését az ötvenkét megye közől csak tizenki- 
lencz adta követeinek utasításul. 

Ezen utasításokat tekintve tehát, a remények, melyeket a 
házi adó közössé válta iránt már oly sokan kezdének táp- 
lálni, s az értelmiség eziránti közvelémenye szerint alaposan 
taplálhattak is eleve, még az országgyűlés megnyitása előtt 
meghiúsultak. Azonban nem maga az adó megbukta volt ez 
ügyben a legnagyobb baj. Fájlalni lehetett ugyan, hogy a 
nemesség adóbani részvételének nagy következményü re- 

formja néhány évvel ismét hátrább tolatik; de meggondol- 
ván, hogy három négy év figyelemre is alig méltó idő egy 
nemzet életében, a kérdés megbukta miatt a legvérmesebb 
reformer is könnyen vigasztalhatta volna magát. Ennél sok- 
kal károsabb következménye volt a dolognak az, hogy miu- 
tán a reformi párt legkitünőbb egyénei az adó kérdéséhez 
kötötték a követség elfogadását, félni lehetett, hogy legje- 
lesebb férfiaink közől többen hiányzani fognak az ország- 
gyülésen, mi aztán a kitűzött többi haladási kérdéseknek is 
kárára válandik. És valóban érte is több megyét e szeren- 
csétlenség. Zalában a házi adónak a Forintos György s né- 
hány mások által elvakított köznemesség szavazata következ- 
tében történt megbukását e miatt Kossuth már eleve orszá- 
gos gyászhirként jelenté Hirlapjában; mi pár hét mulva 
csakugyan szomorú valósággá is lett. 

Ezen, oly igen botrányos, a nemzet hirét, névet, becsü- 
letét, sőt lételét és jövendőjét compromittáló eseményeknek, 
annyi rosz mellett, egy jó következménye is volt: előkészi- 
tette a képviseleti rendszer utját. A ki még csak néhány hó- 
nap előtt népkepviseletről mert szólani, mint ábrándozó gú- 
nyoltatott ki. Most azonban a szatmári, szabolcsi, nyitrai, 
veszprémi, zalai, vasi, gömöri stb. botrányos jelenetek, oly 
közelre vitték azt az összes értelmiség köz meggyőződéséhez, 
mint azt különben a képviseleti rendszer buzgó barátai tiz 
évi erőfeszítés által sem tehették volna. Kossuth maga is, a 
botrányos kihágásokat keményen ostorozva, agitálni kezdett 
a népképviselet mellett. De nyilván dolog volt, hogy e kér- 
dés sokkal kevesbbé van még megérve, mintsem hogy annak 
egész terjedelmében csak tárgyalását is lehelne várnia jövő 
törvényhozástól. «Egy hang hallatszik végig a Kárpátoktól 
Adriáig, — ugymond Kossuth az adókérdésben lefolyt bot- 
rányos tényeket ostorozva, — hogy a dolog igy nem ma- 
radhat, hogy ezt tűrni nem lehet, nem szabad. De mi tör- 
ténjék hát e vészes viharnak ellenében? Mindenek előtt emel- 
kedjék fel, ugymond, a törvény, szent erejének mindenható 

ostorával, s a köz nemzeti indignatiótól támogatottan, sujtson 
minden vétkest kérlelhetetlen szigorral. Másik az, hogy a 
megyegyülések szabadságának megóvására sikeres törvényt 
kell alkotni. Ha ki elég erős polgárérzettel bir egyszerre föle- 
melkedni a gyökeres órvoslat magas szempontjára, az va- 
lószinűleg egyetértend velünk, hogy ezen bajok csak az által 
lesznek sükeresen orvosolva, ha, gr. Széchenyi szavaival 
élve : félig meddig feudalis, félig meddig arisztokratiai alkot- 
mányunk kepviseleti rendszerré átalakíttatik.... De ha ily 
gyökeres orvoslatra akár erőben akár akaratban még meg 
nem értünk volna, némi enyhítő lépésekre sem hiányzik a 
lehetség.» E lépések közé számitá a honoratiorok szavazat- 
joggali felruházását a megyegyüléseken, a szabados, megvál- 
tott községek képviseltetését olyképen, hogy minden 500 lé- 
lek után egy képviselőt küldhessenek a megye gyüléseire. 
Mig azonban Kossuth a megyegyülések botrányos kihágásait 
Hirlapja czikkeiben ostorozta, s azok meggátlására módokat 
inditványozott ; Széchenyi és követői Kossuth s a Pesti Hirlap 
pártja ellen emeltek vádat, hogy a házi adó kérdését egyenesen 


ők buktatták meg túlhajtásaik s erőszakoló felszólalásaik ál- . 


tal, melyek, reactiót szülve, ellenhatásra késztették a conser- 
vativ pártot. Azonban, ha tán nem tagadható is, hogy itt ott 
egy két kisebb birtokos heveskedése az adó mellett, vagy a 
Hirlap némely erőteljesebb kifejezései boszantólag hatottak 
egynémely büszkébb s a fizetéstől undorodó nagybirtokosra, 
minek következtében azok megcsökönösödve, a köznemesség- 
ben az adó ellen agitáltak : Széchenyi ezen vádja inkább csak 
azon gyűlöletből származott, melylyel Kossuth ellen viselte- 


1840—1843. 


ték , s melytől ösztönöztetve, minden alkalmat megragadott, 


hol az ő, általában károsnak tartott eljárását megróhatta, ha- 
tását a közvéleményre csökkenthette. Jól ismerte mindenki 
az adó ellenzésének okait s a privilegium fentartása melletti 
agitatio forrásait; az időjeleket pedig megérteni, megfejteni 
tudók e szenvedélyes viták hátterében a demokratiai és arisz- 
tokratiai elv s irányok harczát látták feltűnni. Nem is lett 

Széchenyi vádjának s a Kossuth ellen intézett heves megtá- 
madásoknak egyéb következése, mint hogy a sajnálatos meg- 
hasonlás e két férfiu között még engesztelhetlenebbé vált, 
mint volt annak előtte. Nagyobb haszna lett e meddő pole- 
miánál annak, hogy Széchenyi, miután a házi adó kérdését 
eleve megbukottnak látta, egy általa c Két garasos adónak » 
nevezett telekdíjas adó tervével lépett fel, mely egy országos 
beruházmányi pénzalap előteremtésére szolgálna eszközül. 
A terv lényege következőben állott: fizessen minden nemes 
és nem-nemes évenként minden hold földjétől két garast, 
mi mintegy öt millió forint öszveget teend ; vétessék fel erre 
kölcsön 100 millió ft, melynek kamatai, a remélhető 3"/, 
kamatláb szerint, évenként negyedfél millió, s a kölcsön tör- 
lesztésére szolgáló másfél millió, amaz öt milliónyi adóból 
róvassanak le. Ekként harminczöt év alatt, meddig az adózás 
tartand, száz millió beruházmányi tőkével (og az ország ren- 
delkezhetni. Mivel pedig ez öszveget csak több évek folytán 
lehet czélszerűleg beruházni, a fölösleg alkottassék földhiteli 
bankká s adassék ki hazánk fiainak kölcsön, egy százalékkal 
magasabb kamat mellett biztos hypothekára, mi által még 
mellesleg 50—60 millió forintra tesz szert az ország. S igy 
harminczöt év alatt mintegy 160 millió ftot leend képes a 
nemzet beruházni az országba; mikor aztán a kölcsön letőr- 
lesztve lévén, az adó is megszünendik. Széchenyi e telekdíjas 
adó mellett agitálni kezdvén, több ízben kijelenté óhajtását : 
nyilatkoznék inditványa iránt azon véleményfelekezet is, melyet 
a Pesti Hirlap képvisel, ennek pártolásától remélvén legin- 
kább a terv keresztülvitelét. És, igazságot kell szolgáltatnunk 
Kossuth hazafias jellemének: ő, feledve legszenvedélyesebb 
ellenének keserű megtámadásait , szívesen ajánlkozott terve 
pártolására, azon egy föltételt kötvén közremunkálásához, 
hogy ezen adónak szellemi alapja is legyen, azaz: «hogy 
közadó utján előteremtve az ország investitiojára szükséges 
pénzt, az adómentesség lealacsonyitó privilegiumáról akként 
mondjon le a nemesség, hogy lemondása legelső lépése által 

a különböző néposztályok között érdekegyesítést varázsoljon 
elő, a népet maga iránt kiengesztelje, s a közös honnak 
közös szükségei fedezésében a néphez leszálva, őt a közös 
teher állandó együttviselésével magához testvérileg föl- 
emelje.» Ezen érdekegyesítés alatt pedig azt érté Kossuth, 
hogy miután ezen telekdíjas adó a nép terheit vagy két mil- 
liónyi adóval nevelendi, a házi adó közös viselésének kérdése 
pedig megbukott, az öt milliónyi adóra fektetendő kölcsön 
közvetlen jótéteményeiben a jobbágy is egyiránt részesíttes- 
sék a nemessel. Feltételül kötötte ki ennél fogva azt, hogy 
a 100 millióból időnként hypothekára kölcsön adandó ösz- 
vegnek felerészére nézve clsőséggel birjon a földmívelő adózó 
nép , e közt pedig azok, kik magokat örökösen megváltani, 
s a kölcsönt ezen örökváltság végett akarják felvenni. Egyéb- 
iránt, minthogy ezen telekdíjas adó sorsát az országgyűlés 
döntötte el, azt alább fogjuk elbeszélni. 

A képnek , bár mily tökéletlen is az egyébiránt, melyet e 
három évi mozgalmainkról vázolánk , kiegészítésére szüksé- 
ges még, ha csak néhány körvonalban is, ábrázolnunk ama 
mozgalmakat, melyek közvetlen a socialis élet terén, kivált 
az anyagi érdekek tekintetében felmerültek. Az1847/,-ki or- 
szággyűlés e tekintetben is újabb felvonást képez nemzeti 
életünk drámájában; inielótt tehát erre általmennénk , jel- 
lemzeni kell az állapotot, melyben ezen érdekeket találta az 
országgyűlés. 

Az anyagi érdekek körül, minden gyarlóságaik mellett is, 
általában véve szép haladás mutatkozik. Az e téren szükséges 
reformok az agitatio stadiumából csaknem kivétel nélkül a 
tervezés, megvitatás stadiumába mentek által; sőt egynémit 
már a létesülés stadiumában is találunk. Oly közönségessé 
vált a hiányok ismerete s a haladás szükségének érzete, hogy 
hamar kikelt, sőt virágzásnak is indult egynémely elhintett 
mag. Ezt azonban csak egyes részletekről lehet elmondani ; 
mert általában az ipar és kereskedés teljes felszabadulása s 
ennek következtében remélhető igazi virágzata Magyaror- 

szágra nézve még a távol jövőben rejlett. Iparunk, kereske- 
désünk , egészben tekintve, még mindig azon colonialis vi- 
szonyok bilincseiben pangott, melyekkel azt ugy a hazánk 
és Ausztria közt létező, mint az összes birodalmi vámvonal 
leszorította. E vámvonal még ellenünk is védül szolgálván az 
osztrák tartományok iparának: a gyáripar nálunk koránt Sem 
tehetett oly haladást, minőre egyéb körülményeknél fogva 
képes volt volna. Beliparunk pedig igen csekély lévén, a ter- 
mesztésnek s igy a földmivelésnek leghatékonyabb rugonya 
is hiányzott. Más részről e vámvonal által Európa egyéb 
piaczaitól elzáratván, egyedül Ausztriára szoríttattunk. Mint- 
hogy pedig egynémely termékeinket, például borainkat, ma- 
gának is elég lévén, ez nem vehette, más termékeinket pedig 
mindig és biztosan el nem fogyasztotta: földmívelésünk sem 
nyerhetett elég ösztönt oly kifejlésre, minőt viszonyaink kö- 
zött megbirt volna. Hiszen még gabonánkkal is, mely a 
gyapju után legjövedelmezőbb kiviteli czikkünket tevé, meg- 
történt nem egyszer hogy, ha egymásután két jó aratás áldása 
jutalmazta a földmívelőt, annak sem ára, sem vevője nem 
volt; minek következtében a földmívelő szaporított termeszt- 
ményeihez bizonyos áron biztos, állandó piaczra nem szá- 
mithatván, erejét megfeszíteni, vagy költséges befektetéseket 
tenni igen kevés kedvet érezhetett. 

Mivel e vámviszonyokon csak a bécsi kormány jóakarata 
segíthetett, minden discussio, minden vitatkozás természete- 
sen csak azon kérdésre szorítkozhatott volna: mi módon 
lehetne a kormányt hajlandóvá tenni e vámviszonyok meg- 
változtatására; és addig is mi lendületet adhatunk, e korlátok 
daczára, önerőnk reáfeszitésével, anyagi érdekeinknek mind 
általában, mind azok egyes ágait tekintve? — ha történetesen 
bizonyos körülmény egy más kérdést nem lök vitatkozásaink 
terére. A német vámszövetség 1839-ben megújíttatván, a né- 
met sajtó e nemzetgazdasági intézkedést minden oldalról bő- 
ven megvitatta s felvilágosította. Kitűnvén ezen értekezések- 
ből s felszámitásokból, mily roppant nagy a haszon, mely a 

lefolyt hat év alatt e szövetségből annak tagjaira háramlott: 1840—1848. 
a vámszövetség Ausztriára is reávetette sovár tekintetét, és 
már a közel jövőtől reménylé azon óhajtása valósultát, hogy 
hozzá Ausztria is csatlakozzék. «Minden lépés, — igy írt egye- 
bek közt Nebenius — melylyel a dunai gőzhajózás kifejlése 
előre halad; minden esemény, mely a kelet homályos, bonyo- 
lult viszonyainak szerencsésebb megoldást igér, a csatlakozás 
időpontját is közelebb hozandja.» És nem csak az osztrák 
német tartományokra vetettek a német státusgazdák sovár 
tekintetet; hasonló óhajtást, hasonló reményeket tápláltak 
ők magokban Magyarországra nézve is. Ez okozá jobbára, 
hogy német szomszédaink egy idő óta oly nagy figyelemmel 
kisérték közéletünk élénkülő mozgalmait. Sőt többen, látván 
a magyarok reformtörekvéseit, örömittasan kezdék kürtölni, 
hogy a magyar törvényhozás a német vámszövetséghez csat- 
lakozni oly annyira hajlandó, hogy még áldozatokra is kész, 
csak hogy csatlakozhassék. 

A nagy kérdés tehát, ilyféle felszólalások következtében, 
nálunk is nem csak a sajtóban, de még az oly vegyes közön- 
ségű megyegyülések néhányain is szőnyegre hozatott. És 
némely, kivált Ausztriával határos megyék rendei kedvezőleg 
nyilatkoztak a csatlakozás mellett; sőt Soprony még körleve- 
leket is küldött szét annak érdekében, ugy vélekedvén, hogy 
Magyarország sem tehet jobbat , mint sürgetni a bécsi kor- 
mányt, hogy "a német örökös tartományokkal és Magyar- 
országgal egyetemben mennél elébb csatlakozzék a vámsző- 
vetséghez, mely rövid hat évi létezése alatt legalább is tizsze- 
rezte Németország vagyonosságát. Majd azonban a sajtó is 
fejtegetni kezdte a tárgyat, minden esetre több státusgazdá- 
szati avatottsággal, mint a mennyit megyei közgyüléseinktől 
várni lehetett. Meg lőn mutatva, hogy mielőtt a vámszövet- 
ségi csatlakozás csak szóba is jöhetne, számos nagy refor- 
moknak kellene végrehajtatni; egyebek közt a nemesség 
adómentességének, az ősiségnek eltörőltetni stb. De ha mind 
e reform megtörténnék is, a legfontosabb anyagi s nemzeti- 

ségi tekintetek tiltanának a csatlakozástól. Csekély hazai 
műiparunk a fejlett iparú Németország mellett soha ki nem 
fejlődhetnék; s e mellett még termékeinknek sem nyernénk : 
nagyobb piaczot, miután a vámszövetségi tartományok ha- 
sonlókkal eléggé el vannak látva. Mások ezen utólsó érvet, 
s nem alap nélkül, kétségbe vonták ugyan; de annál erő- 
sebbnek hitték azt, hogy a csatlakozás ártalmára lenne eléggé 
még meg nem szilárdult nemzetiségünknek. A német vám- 
szövetségnek nem csak az lett eredménye, hogy a vagyonos- 
ságot tizszerezte, hanem az is: hogy a nemzeti ōnérzetet 
hatalmasan gvarapitotta; s a német ajku nép politikai egy- 
sége tekintetében annyit telt, miszerint bizton el lehet mon- 
dani: hogy a mely tartomány a német vámszövetséghez csat- 
lakozott, a német nemzet tagjává lett, tehát elébb utóbb 
németté válik. A német elemet nem volt ugyan eddig okunk 
ellenséges elemnek tekinteni; a nemzetiségi harczban, mely 
határaink közt vívatott, az egy erdélyi szászt kivéve, a német 
elem eszélyesen s méltányosan viselte magát. De miután 
Magyarország iparos osztályának nagy része német ajku, ha 
ez ország a német vámszövetség tagjává lenne, s azzal finan- 
cziális és kereskedési érdekekben szinte egy családdá olvadna : 
e roppant morális erő nehézkedésében a hazánkbeli német 
elem oly túlsúlyt nyerne, melynél fogva a magyar nemzet 
bizonyos enyészetét találná a német vámszövetségben. Miután 
még maga a német sajtó is őszintén bevallotta, hogy a vám- 
szövetségnek nem csekélyebbek eredményei a nemzetiség és 
politikai egység, mint az anyagi érdekek tekintetében; hogy 
a vámszövetség a nemzetegységet valóban megtestesitette s 
utat tör a politikai egységre 18: a közvélemény hamar eliga- 
zodott nálunk a vámszövetséghezi csatlakozás kérdésében, s 
ez kevés idő mulva végkép eltűnt közéletünk színvonaláról. 

E discussióknak eredményeként tekintendő azonban, hogy 
a hazánk s Ausztria közt létező vámvonalok iráni mindinkább 
változni kezdett a közvélemény. Átlátták, hogy mit egykor a 
bécsi kormány a nemzeti erő kifejlésének akadályául alapított 

meg s tartott fenn egy századon keresztül, a vámvonal, nem- 1840—1843. 
zetiségünk bástyájává lett Bécs olvasztó czélzatai ellen azon 
időben, midőn a Mária Terézia által elszenderített nemzeti- 
séget, ha rendszere folytattatik, oly könnyű volt volna sírba 
vinni. Most is fájdalmasan látta ugyan a nemzet, mily nagy 
akadályokat vet e vámvonal iparunk kifejlése elébe; dea , 
fentebbi oknál fogva nem kivánta azt többé minden áron 
megszüntetni; hanem azon vélemény lett e tekintetben közön- 
ségessé, hogy a közbenső vámvonal ezentúl is tartassék fenn, 
s annak csak rendszere módosíttassék a méltányos viszonyos - 
ság elve szerint. Az osztrák ipar egy századon át védetett e 
vámrendszer által nem csak a külföld, hanem Magyarország 
ellen is; minek következtében az már annyira kifejlődött, 
hogy vele a mi iparunk egy hamar ugy sem versenyezhet. 
Mi méltányosalb tehát, mint hogy ezentúl a magyar ipar 
részesíttessék némi védelemben, legalább is addig, mig az az 
osztrák ipar színvonalát megközelíti? — midőn aztán Magyar- 
ország s az osztrák tartományok közt teljes viszonyosság áll- 
hat be, minő hajdan létezett. Oly vérmes reményeket e te- 
kintetben alig ápolt ugyan valaki, hogy higyje, miképen a 
bécsi kormány egyhamar teljesítendi a nemzet ebbeli méltá- 
nyos kivánatait; de épen azért, mivel a nemzet minden javi- 
tást csak hosszas küzdelemmel vívhatott ki a kormánytól : 
czóta a védvám lett a jelszó s a ezél, melyre a törekvések, 
iparunk tekintetében, irányultak. List Frigyes, a német véd- 
vámrendszer apostola, nálunk is igen népszerűvé lett; könyve 
magyarra fordíttatott, s tanai köz helyeslést nyertek. 

Addig is pedig, mig ezeket majdan foganatosítani lehetend, 
azon eszközök megvitatása s életbe léptetése foglalkodtatá 
legélénkebben a kedélyeket, melyek azonnal adhatnának némi 
lendületet iparunk s kereskedelmünknek. Fentebb említettük 
Széchenyi telekdíjas adótervét, melynek czélja volt egy a min- 
dennemű anyagi érdekek kifejlesztésére fordítandó nagy or- 
szágos pénztárnak előteremtése. Már előtte is hosszan vitat- 
koztak s tervezgettek némelyek egy ilyféle pénztár előállítása 

4840—1843. felett. E tervek előadásával azonban nem fárasztjuk olvasóin- 


Az ipar- 
egyesület. 


kat, s csak azon haladást adandjuk még elő, mely tényleges 
életvalóságra fejlődött anyagi érdékeink mezején. A kormány 
nálunk ezen érdekek gyarapítására hagyományos státusgaz- 
dászati s igazgatási elveinél fogva semmit sem tévén, minden, 
mi e tekintetben történt, egyesek s egyesületek buzgó ügye- 
kezetének köszönte lételét. 

Áz egyesületi szellem már élénken működött az országban. 
Alig volt a socialis életnek ágazata, melynek kifejtésén s gya- 
rapításán egyletek nem munkálkodtak volna. Ezek közt a 
leghasznosbak egyike volt kétségkívül az iparegyesület. Ba- 
logh Pál 1841 elején egy «hasznos ismereteket terjesztő tár- 
saság» alakitására szólitá fel a nemzetet, a társulat munkál- 
kodásának czéljául kivált azon középrend emelését tűzvén ki, 
melynek rendeltetése nem annyira tudományos önművelés, 
mint az élet anyagi szükségleteinek előállítása, s mely köz- 
vetlen érintkezésénél fogva az alsó néposztálylyal erre nagy 
befolyást gyakorol. A felszólitás szerencsés volt meleg rész- 
vétet gerjeszteni azoknál, kik a népnevelést korunk legsür- 
getőbb szükségei egyikének ismerték, s egy 1826 óta nagy 
haszonnal működő hasonló angol társulat mintája szerint 
azonnal meg is alakult. Alig állott a társulat egy pár hónapig, 
a közönségben buzgó részvétre találván, már is iparegyesü- 
letté forrta ki magát; mire nevét is átváltoztatta, czélját pe- 
dig, a hasznos ismeretek terjesztésén kivül, az ipar és kézmű- 
vek gyarapitására s tökélyesbitésére hatás által tágította. Az 
iparegyesület az elnökké választott gr. Batthyáni Lajos buzgó 
törekvései által egyre emelkedvén, hamar szép gyümölcsöket 
termett. Miután az országgyűlések többszöri sürgetései sem 
birhatták a kormányt a köznevelési rendszer javitására, kü- 
lönösen reál s ipariskolák alapítására: mindenekelőtt e hiány 
pótlását tűzte ki teendőjeül az egyesület: mesterinas-iskolát 
állított; a természeti, mathematikai s technikai tudományok 
külön ágaiból az iparosok számára népszerű előadásokat tar- 
tatott; az egyesület czéljaira tartozó könyvekkel, rajzokkal 

hé 


3 folyóiratokkal ellátott olvasó teremet nyittatott, s azzal egy 1840—1843. 
szerszám- és gépminta gyűjteményt kötött össze. Végre fen-, 
állásának már második évében honi művekből iparkiállitást 
rendezett. Az iparműkiállitás , terjesztvén a honi készitmé- 
nyek ismeretét, rokonszenvet is ébresztett azok iránt, s ösz- 
tönül szolgált védegyleteket alakítani, melyek egymástól füg- 
getlenül keletkeztek. Első volt a tolnai, melynek tagjai magokat 
eleinte honi gyapjúszövetek kizárólagos viselésére kötelezték. 
A jó példa több követőkre talált, s mind inkább terjedt a honi 
készitmények iránti rokonszenv s kérdezősködés, melyek nem 
régiben még annyira lenézettek s megvettettek , miszerint a honi 
gyártmányt gyakran idegen készítmény gyanánt kellett árulni, 
hogy kelete biztosítva legyen. Egyes iparágaknak évek kelle- 
nek, mig nagyobb tökélyre fejlenek; mondhatni azonban, 
hogy e korban nálunk a lelkesedésből eredt szorgalom az idő 
egy részét is pótolta: a második iparműkiállitás meglepő ha- 
ladást tűntetett elő az ipar többféle nemeiben; mi lélekemelő 
zálogául szolgált, hogy ernyedetlen munka és buzgalom egy 
részről, rokonszenv és ápolás más részről nálunk is rövid 
időn virágzatra emelendi az ipart, a vagyonosság e fő forrá- 
sát, melyet politikai állapotaink s főleg a mostoha kormány- 
rendszerből eredt vámviszonyok egy század óta mozdulatlan 
pangásban lebilincselve tartottak. Mellőzve itt azon sokféle, 
aránylag jeles iparműveket, melyek e második kiállitáson 
iparunkat már teljesebben képviselték, s melyek közől öt 
arany-, tizenöt ezüst-, huszonkilencz bronz- emlékpénzzel, 
harminczegy -végre dicsérő oklevéllel nyert kitüntetést, csak 
a soda, czukor és selyem gyárczikkeket említjük. E három 
gyáriparágat, részint mivel nálunk az új haladás eredményei 
voltak, részint mivel hazánkra nézve kiszámíthatlan fontos- 
sággal birtak, különös figyelmére méltatta az egyesület, s ki- 
fejlésőket mind tanácscsal, mind tettel ügyekezett elősegíteni. 
A czukorgyáraknak , melyek nálunk a föld olcsóságánál és 
termékenységénél fogva nagy jövendőt igértek, eddig az volt 
különösen nagyobb jövedelmezésőket s ennek következtében 

1840—4843. terjedésőket akadályozó hibájok, hogy minden czukorfőző 


A földmivelés 


lendülete. 


egyszersmind finomító is akart. lenni. Az egyesület tehát ta- 
nácslá a gazdáknak, hogy a finomítást ne külön kisérelgessék, 
hanem egyesült erővel létesítendő közös finomító gyárakban 
központosítsák; e munkafelosztás következtében lévén csak 
remélhető a kezelési költségek oly mértékbeni alábbszálása, 
hogy a minden ótalmat nélkülöző honi répaczukor a külföl- 
divel arra nézve versenyezhessen. E tanácsot nem sokára a 
gazdasági egyesület ügyekezett valósítani, a pesti czukor- 
gyárat megvévén s középponti finomító gyárrá változtatván. 
A selyemipart ezen kivül más egyesületek is gyarapították, 
melyek különösen csak a selyem termelését tűzték ki czél- 
jokká. Ezen ugy nevezett szeder-egyletek a Széchenyi közre- 
munkálása által létre jött nagyszerű soprony-vasi egyesület 
példája s mintája szerint egyre szaporodtak az országban. 

Iparunk kifejlése belső akadályainak elmozditásában is té- 
tettek egynémi lépések. Egyebek közt Pest megye a czéhek 
egyedáruságát korlátozandó, a mesteri oklevéllel el nem látott 
iparosoknak is megengedte a kereseti űzletet; csak a legények 
felszabaditásától tiltván el őket, mig a czéhek iránt maga a 
törvény nem intézkedendik. Pest példáját azután több megye 
is követte. A czéhek azonban törvényes privilegiumokon ala- 
pulván, a megyei hatóságok által egészen meg nem szűntet- 
hettek. A gyökeres javitás e hajdankorból fenmaradt, egykor 
az úri önkény s hatalmaskodás erőszaktételei ellen hasznos, 
de már haladást gátló béklyókká lett intézetek körül a tör- 
vényhozást illetvén: majdnem minden megye utasításban adta 
követeinek azok végképeni eltörlését vagy czélszerűbb sza- 
bályozását. 

Az emelkedő, gyarapodó ipar, a fogyasztást nevelvén, s € 
mellett az élénkülő kereskedés, a kivitelt szaporítván, a föld- 
mivelésre is előmozditólag hatott vissza. De ezen kivül köz- 
vetlen a földmívelés körében is szép haladásnak lehete örven- 
deni. A földmívelők személyállapota egyenes arányban állván 
a földmivelés állapotával, a demokrat irányu korszellem, azon 

jogi gyarapításokon felül is, melyekben a földmívelő osztályt 1840—1843. 
a mult országgyűlések részesítették, ügyekezett javítani annak 
személyállapotát, megóvni őt az úri rejtett önkény vissza- 
éléseitől. A hirlapi nyilvánosság, ama szégyenítő megbélyeg- 
zések , melyekkel a jobbágyaik iránt méltánytalan urak ön- 
kénye, visszaélései napvilágra hozattak s a közvélemény pirító 
szégyenkövére állíttattak, igen üdvös hatást gyakorlának a 
földmivelő osztály socialis állapotának javitására. A nyilvá- 
nosság ezen jótékony hatása mellett a megyék is ügyekeztek 
részint az ingyen közmunkák igazságosabb kivetése, részint 
a hajdankorból származó gyámsági kényrendszer mindenféle 
maradványainak (minő volt például az arató s nyomtató mun- 
kåk árszabása) korszerű eltörlése stb. által javitani a föld- 
miveló állapotát. Leggyökeresebben reformáltak e tekintetben 
azon egyes földesurak, kik kölcsönös egyesség folytán jobbá- 
gyaik örökváltságát tettleg végrehajtották, vagy legalább a 
robotot engedték olcsó áron megváltatni jobbágyaik által. Az 
ily, egészen vagy részben megváltott helységek, melyeknek 
száma egyre szaporodott, ezen, uraikkal kötött szerződéseik 
napjától számították aztán boldogabb létük korszakát: de e 
nap egyszersmind korszakot alkotott azon községek földmí- 
velési állapotában is. 

Egyesületi mezőn a «Gazdasági Egyesület», melyről elébb 
már bővebben szóltunk, folyton gyarapodó erővel, mindinkább 
szélesedő körben s növekedő sükerrel munkálkodott a föld- 
mivelési s állattenyésztési ipar előmozdításában. Igen hasz- 
nos szolgálatot tett különösen a gazdasági műszerek tökéle- 
tesbitése által, miben egy külön technikai osztálya fáradozott. 
A fiók-egyesületek, melyek az ország külön vidékein mind 
nagyobbodó számmal keletkeztek , az anyaintézet üdvös ha- 
tását mind meg annyi csatornákként terjesztették szét a ha- 
zában. Az egyesület folyóirata, a «Magyar Gazda» pedig a 
gazdászat körében tett mindennemű javitásokat s fölfedezé- " 
seket, a tett kisérletek sükerét gyorsan köztudomásra vive, 

1840—1848. terjesztette a jobbnak ismeretét s ösztönözte annak követésére 
~ gazdáinkat. 

Mind ezen gyarapodás természetesen csak aránylag, az 
elébbi pangás tekintetében érdemel figyelmet; mert általában 
véve, még mindig nagy hátramaradásban volt földmívelésünk 
a népes nyugati országokéval egybehasonlítva, hol a népes- 
ség tömöttsége, a bel műipar virágzó állapota, a közlekedési - 
eszközök jósága, a földmívelők kedvezőbb személyállapota s 
több hasonló okok közrehatása mellett, még a vámviszonyok s 
a kormányok ápolása is minden lehetségest megtőn a földmi- 
velés virágoztatására. Nálunk még mind ezekben sok volt a 
kivánni való. Hogy egyebeket, miket egy részben már érin- 
tettünk is, mellőzzünk, a belkereskedés szabadabb, élénkebb 
mozgalmát gátló hiánya a könnyű s olcsó közlekedési eszkö- 
zöknek, természetesen földmívelésünkre is nyomasztólag ha- 
tott vissza. A Duna vidékének, mely az egyre nagyobb ter- 
jedelemben működő gőzhajózással kapcsolatba léphetett, e 
tekintetben kevesebb oka volt a panaszra; némely felvidéki, 
építő anyaggal bővelkedő vármegyéknek is meglehetős utai 
voltak; de az alföldi sikságon annyira hiányzottak a könnyű 
közlekedési eszközök, hogy például a Duna mosta Bajáról 
bizonyosan kevesebb költséggel lehetett volna egy mérő ga- 
bonát a fekete, közép és atlanti tengeren keresztül Amerikába 
szállítani , mint a felvidéki vármegyék egynémelyikébe. Ez 
volt oka egyebek közt annak is, hogy a világrészek közt sem 
volt a gabonaár tekintetében nagyobb különbség, mint az 
ország vármegyéi között; s nem egyszer történt, hogy az 
ország egy részét éhség sanyargatta, mig más részében bő- 
ségnek örvendettek. 

A mostoha kormány e hiány pótlására semmi kezdemé- 
nyezést nem tévén, a reformok élén álló hazafiak erre for- 
dították legfőbb gondjokat. Ez volt oka, hogy az 1836-ki 
25-dik törv. czikk a belkereskedést gyarapító magános vál- 
lalatokat adómentesekké tévén, azt nagyobb kedvezésben része- 
sitette, mint bármely más ország törvényhozása. De az ezen 

törvénybe vetett remények eddigelé nem teljesedtek, leg- 1840—1843. 
alább a valóságig nem érhettek; mert a pozsony-nagyszom- 
bati vasut egy részénél több vasuti vállalat mind eddig nem 
jött létre, bár tervekben nem volt hiány. Azon társaságnak, 
mely Pestet Bécscsel a Duna balpartján tervezé vasut által 
összekötni, szándékai kétség kivül komolyak valának; de 
azok valósitásában ezer akadályra bukkant. Alig lett ugyanis 
közhirré e társaság keletkezte, s már is egy másik lépett fel 
a bécs-győri vaspálya tervével. Azonban nem sokára ugy 
vélekedék a közönség, hogy e bécs-győri társaság, melynek 
tagjai jobbára a budapesti lánczhíd részvényeseiből álltak, őt 
tervével csak mystificálja, hogy a balparti vasutat, a lánczhíd 
jövedelmei csökkentésének félelméből létrejőni meggátolja. 
És valóban hosszu vita keletkezett ama kérdés felett: a jobb 
vagy balparti vasut igér-e több előnyt? A két, párhuzamos 
vonal minden esetre fölöslegnek tartatott, kivált miután a 
gőzhajózás szintazon irányban már teljes virágzatra fejlett. 
A bécs-győri nem csak rövidebbsége s ennek következtében 
olcsóbbsága, hanem a miatt is számos pártfogót nyert, mert 
azzal kecsegtették a közönséget, hogy azt utóbb Fiuméig 
nyujtandják. E körülményekben, a balpartinak terve, bár 
1840-ki aprilban már elkészült s előmutattatván, igen jelesnek 
találtatott és felsőbb helybenhagyást is nyert, a jobb parti- 
nak versenyzése miatt mind több akadályokra talált. Sőt bár, 
egy részről, a bécs-győri társaság mystificálása az által egészen ` 
napvilágra jött, hogy a tervezett pálya Németujhelytől nem 
Győr, hanem Gloggnitz felé folytattatott, onnan Trieszt felé 
hosszabíttatandó ; és bár, más részről, a balparti társaság az 
előmunkálatokat rég teljesen bevégezte, a megyéknél pedig, 
melyeken a pálya keresztülvonandó vala, a kisajátításra s 
mind azokra nézve, miknek eszközlése a törvényhatóságokra 
bízatott, segédkezet talált : ügye még 1842-ben sem haladha- 
tott előre. Az ugynevezett c bécsgyóri társaság,» mely azon- 
ban vonalával, mint mondók, már Trieszt felé fordult, fon- 
dorlatai által reá tudta venni a kormányt, hogy ez még 1842-ben 

1840—1848. sem erősítette meg ezen balparti társaság alapszabályait, s 
valósulása elébe folyton annyi akadályt vetett, hogy az ország- 
gyülés előtt meg sem kezdethettek a kiviteli munkálatok. 

A magán vállalkozók közt támadte rivalitások s fondorlatok 
s azokból származott időveszteség következtében mind több 
pártolókra talált azon eszme, hogy az ország vasuthálózata 
közköltségen nyerjen létesülést. Ez volt részben az indok, 
miérthogy reformmozgalmaink élén álló hazánkfiai oly hőn 
óhajtották a nemes és nem nemes által közösen viselendő 
adót már a legközelebbi országgyűlésen megalapítani. Ez 
volt különösen egyik czélja a Széchenyi telekdíjas c Két ga- 
rasos adó tervének is. 

Kossuthban ama körülmény, hogy a Duna-jobbparti vasut- 
társaság eleinte Győr felé tervezett vonalát Trieszt felé for- 
dította, nehogy e vonallal később egy mellék vonal által Fiume 
18 összeköttetvén, az országnak ezen egyetlen kikötőjéből is 
Bécs felé vegye irányát mind nagyobb reményekre jogosító 
külkereskedésünk, — azon elhatározást szülte, hogy egy Vuko- 
vár-fiumei vasutvonal mellett kezdjen agitálni. Ezen izgatás 
alapelvéül szolgált: Fiumének Pestteli összeköttetése által 
biztosítani az ország független külkereskedését, melynek a 
trieszti vonal, ha Fiumével is összekapcsoltatnék, még lehe- 
tőségét is megrontaná. Fiume eddigelé, miután mind a kor- 
mány mind a bécsi kereskedelmi világ mindent elkövetett, 
hogy a magyar termékeknek a külföldre Trieszt felé nyisson 
utat, nagy fontosságra nem juthatott. Mérlege az 1835-től 
1840-ig lefolyt hat év alatt összesen sem mutat többet a ki- 
vitelben husz, a bevitelben hat millió ezüst forintnál. A jövőre 
mindazáltal nagy reményeket ébresztett. Már is majd három- 
szorta nagyobb volt forgalma, mint az imént említett eszten- 
dőket megelőzött hat év alatt, midőn a kivitel kilencz, a bevitel 
pedig összesen egy milliót meg nem haladt. E forgalom évről évre 
gyarapodott, daczára annak, hogy a kormány maga is lehető 
legmostohábban viselte magát, a kegyenczként ápolt Trieszt 
kedvéért, e magyar kikötő iránt. Mig Triesztre, például, éven- 

ként nagy öszvegeket költött; sőt, 1841-ben még Velencze 1840—188. 
kikötőjének kiigazítására is egy millió ftot rendelt: Fiume 
egy fillért sem nyerhetett, bár régóta és többször sürgetett 
egy csekély segedelmet kikötőjének szinte szükségessé vált, 
s a költségvetés szerint csak 216 ezer forintba kerülendő 
kiigazítására. Alig lehete kételkedni, hogy mihelyt Fiumét a 
Dunával biztos és olcsó utvonal kötendi össze, a magyar ter- 
mékek, melyek kiviteli iránya eddig mesterségesen Trieszt felé 
tereltetett, a közelebb és elhanyagoltsága mellett is jobb 
fiumei kikötőbe fognak szállíttatni. E változás pedig minden 
bizonynyal maga után vonandá azt, hogy gyarmati áruk- 
kal, miket eddig Trieszten át harmadik kézből kapott Magyar- 
ország, azontúlazt Fiume lássa el. Az eszme tehát, mely 
szerint a Dunát vasut kötné össze Fiumével, mind politikai 
mind anyagi tekintetben nagy fontossággal birt. Csak az volt 
körülötteahiba, hogy Kossuth a létesitésnek is éléreállott, snem 
engedte azt inkább a practicusabb, ilyféle vállalatokban szá- 
mitóbb, szerencsésebb s azért nagyobb bizodalmat is érdemlő 
Széchenyinek által, ki aztán Kossuth tervének nem is lőn 
pártolója. A fontos kérdés további fejleményeit azonban a 
jövő évek történelmében lesz alkalmunk elbeszélni. Későbbre 
halasztjuk azon izgatásokat is, melyek, a fiumei vasuttal 
kapcsolatban, egy önálló magyar kereskedés megalapítása s e 
végre alkotandó kereskedelmi társaság körül már az ország- 
gyülés előtt megkezdettek, melyek azonban csak utóbb ter- 
mették meg gyümölcseiket. 

Itt kell azonban még megemlítenünk a kereskedelmi bank 
megalapítását, mi csekély kereskedésünknek némi gyarapo- 
dást adott. Váltó-törvényeink szigorúsága s azon körülmény, 
melynél fogva kereskedőink a bécsiektől függésben álltak, s 
az ezek közt történt bukások a mieinket is sujtották, szüksé- 
gessé tőnnek oly intézetet, mely hitelezései által kereskedőink 
helyzetét biztosítsa. A pesti kereskedői kar ennél fogva két 
millió pft alaptőkével, részvények utján, egy kereskedelmi 
bankot alapított, mely, miután 1844 végén a kormánytól meg- 

erősítést és szabadalmat nyert, a következő évben, kereskedő 
világunk nagy hasznára, meg is kezdette működését. 

Nagy ideje, hogy e pártharczok s reformtörekvések közt 
a szemünk elől rég elvesztett erdélyi állapotokra is vessünk 
egy futó pillantatot. A királyi leirat, mely az országgyűlés 
rendei előtt az 1835-ki febr. 6-kán felolvastatott, a gyülést 
feloszlatván , az alkotmányt felfüggesztvén, Estei Ferdinánd 
főherczeget teljhatalmu királyi biztossá nevezte, az önkény 
uralmát hozta Erdélyre. Metternich, miként Magyarországon 
Pálffy Fidél kanczellár által, ugy Erdélyben a főherczeg köz- 
bejöttével tőn kisérletet a kényuralom állandóbb megala- 
pitására; mi azonban, miként amott, ugy itt is meghiúsult. 

Az ideiglennel csönd álla be a tartományban; és sokan, 
még az ellenzék soraiból is határozottan kárhoztaták Wesse- 
lényi faltörő politikáját, mely az alkotmány felfüggesztését 
hozta a tartományra. E pártvezér pere s elitéltetése az er- 
délyi kir. tábla által még inkább megfélemlíté a kedélyeket, 
s elnémitá az ellenzéket, melynek az ideiglen alatt különben 
sem volt tere s alkalma a jog és alkotmány mellett hallatnia 
szabad szavát. Igy folyt le két év, mig az 1837-ki april 17-ke, 
mely napon Szebenbe országgyűlés hirdettetett, meghozta 
végre az alkotmányos közélet helyreállíttatásának reményét. 

V. Ferdinánd országlata alatt ez lévén ott az első ország- 
gyülés: annak első tárgyául a rendek szokásos hódolati es- 
küje lőn kitűzve. A kir. előadások ezen felül a főbb kormány- 
tisztviselőknek, 1834-ben nem sikerült megválasztását, s az 
1791-ki reformtervek átnézését , s e végett egy országos bi- 
zottmány megválasztását tették a rendek kötelességévé, külö- 
nösen kiemelvén, hogy az urbéri szabályozás terve mindenek 
előtt készíttessék el a jövő országgyűlésre. 

E királyi előadások megfeleltek ugyan az alkotmányos élet 
igényeinek s a köz kivánatnak; dé igen tévedt, ki azt hitte, 
hogy a kormány őszintén visszatért az alkotmányosság ösvé- 
nyére. A "szándékok és czélzatok, Bécsben szintugy, mint 
Ferdinánd főherczeg udvarában, folyton ellentétben valának 

az alkotmányos jogokkal s alapszerződésekkel, melyeket a 1840—1849. 
Szász Károly által nem rég kiadott történelmi okmányok ve- 
rőfénybe helyeztek. E titkos szándékok nem kevesebbre czél- 

zának mint, hogy Ferdinánd főherczeg a rendek által Erdély 
kormányzójává választatván, az általa továbbra is fentartandó 
törvénytelen ideiglen, mintegy a rendek hozzájárultával, szen- 
tesíttessék, s alkotmányos kormányzat helyett az osztrák tar- 
tományokban uralkodóhoz hasonló kényuralom örökíttessék 

meg a tartományban. 

A főherczeg e czélzat sikerítésében titkon régóta fáradozék ; 

most pedig e végett mindent elkövetett titkos ügynökei által. 

De a hazafiak hamar észrevették a czélzatot, és a magok ré- 

széről szinte nem mulasztának el semmit annak meghiúsitá- 

sára. Mindenek közt kitűnt gr. Bethlen János, ki államférfiui Gr. Bettien 
eszélyességének e harczban fényes bizonyitványát adta. Fel- 99 
adata nem volt könnyű: egy részről mérsékletre kell vala 
birnia mind azokat, kik az 1834-ki országgyűlés alatt faltörő 
politikájokkal oly zajos ellenzéket képezének; más részről 
meg kellett alkudnia azon kormányszéki tagokkal, kik tör- 
vénytelenül, puszta kinevezés által birt hivatalaiktól megválni 
nem akarván, azok megtarthatása végett ez alkotmányellenes 
czélt is hajlandók voltak volna előmozdítani. Eszélyes, buzgó 
eljárását a legszebb diadal jutalmazta. A főherczeg nem je- . 
löltetett ki a kormányzói méltóságra. 

Ezen kivül még a nemzeti sereg vezérletére, az udvari és 
tartományi kanczellárságra, a kincstárnokságra, az országos 
főbiztos, nyolcz kormányszéki tanácsos, a kir. táblai elnök 
s egy itélőmester hivatalára kell vala megválasztani a kijelöl- 
teket. És valamint a kormányzói kijelölésnél sikerült rábirni 
az udvar felé hajlókat, hogy mellőzzék a főherczeget: ugy az 
ellenzékiek is reávétettek, hogy ezen hivatalokra kijelöltek 
közé azokat is besorozzák , kik eddig e hivatalokat nem al- 
kotmányos uton birják vala. 

Az udvar az által nyilvánitá elégületlenségét czélzatának 
meghiúsulta felett, hogy a kijelöltek közől kormányzóvá nem. 

1840—4843. a legtöbb szavazattal bírót, hanem a sorozatban hatodikat, 
gr. Kornis Jánost, s a többi hivatalokra is általában nem azo- 
kat nevezte ki, kik legtöbb szavazatot nyertek; a kormány- 
széki tanácsosok közé pedig a ki sem jelölt kath. püspököt 
is beigtatta. A rendek nem mulaszták el ugyan ezek iránt, 
választási joguk épségben tartása végett, egy feliratban meg- 
tenni észrevételeiket; de győzött mégis a mérséklet: hogy az 
ideiglenes állapotból valahára kivergődjenek , s az igazgatás 
törvényszerűsége helyreálljon, nem késtek felesketni az újdon 
kinevezetteket. Országos elnökké, az udvari kanczellárságra 
emelt Nopcsa Elek helyett, b. Kemény Ferencz lett; a kincs- 
tárnokságot gr. Rhédey Ádám, a tartományi korlátnokságot 
gr. Lázár László, a kir. tábla elnökségét Dániel Elek stb. fog- 
lalták el. És ekként az 1834-ben megoldatlan maradt alkot- 
mányos kérdések, az egymás iránt engedékenyebbé lett pár- 
tok közremunkálásával, jobbára megoldattak. 

E kölcsönös engedékenységre szemlátomást az alkotmá- 
nyosság veszélyei birták a rendeket. És ebben teljesen meg- 
érdemlik a történelem méltányos, az eredmény által is igazolt 
itéletét. Bár azonban ily szerencsésen sikerűlt most kiver- 
gődniök ezen alkotmányos harczból: lehetetlen volt nem 
érezniök gyöngeségöket a kényuralomra törekvő kormány 
ellenében , mely saját keblökben is annyi pártolóra talál. E 
viszonyokat megfontolva, minden elfogulatlan s józanul gon- 
dolkodónak be kellett látnia, hogy alig tarthatnak valaha szá- 
mot valódi s biztosított alkotmányos életre, mig Wesselényi és 
Kölcsey azon elvét el nem fogadják, mely számokra a Magyar- 
országgali szoros kapcsolatban, vagy, helyesebben mondva, 
egybeolvadásban, mutatta ki az üdvet. De erre nem voltak 
még megérve a tartomány rendei ; és nem lehet sajnálkozás 
nélkül nem szemlélni azon, részint önzésből, részint elfogult- 
ságból s helytelen nagyralátásból eredt separatismusi hajla- 
mot, melylyel az anyaország egyesítési törekvései ellen tilta- 
kozva, azon pozsonyi törvényczikk ellen, mely, ezen egyesülés 

első lépéseül, a részek visszakapcsolását megrendelte, egy 
élénk hangu feliratot intéztek. 

Ezen felirat újabb bizonysága volt annak, mit egyébiránt 
az országgyűlés egész folyama kézzel foghatólag tanusított, 
hogy Erdély, mióta Wesselényi a színpadról lelépett, végkép 
szakasztott ennek politikájával s más irányt kezdett követni 
közéletében. És ez ellen — kivéve ama megrovott, kicsinyes 
separatismust, — nem is lehet kifogásunk, mert oda muta- 
tott hogy, Magyarország példájára, ő is felhagyott a meddő 
sérelmi politikával, és szinte a reformok ösvényére óhajt vala 
lépni. 

Az 1841-ki országgyűlést, mely b. Jósika János kir. biztos 
által november 15-kén nyittatott meg Kolozsváron, már ha- 
tározottan ezen irány jellemzi. Ezt igényelték egyébiránt 
most a királyi előadások is, melyek a reformokról készült 
rendszeres munkálatokat, s minden mások előtt az urbéri 
szabályozatra vonatkozót, tűzték ki a rendek tanácskozásainak 
tárgyaiul. Ennek égető szükségét emelte ki Kemény Ferencz 
országos elnök is, a gyülést megnyitó beszédében. 

És mihelyt az időközben meghalálozott kormányzó, gróf 
Kornis János, helyébe megtörtént a jelöltek választása, — 
kik közől aztán a hazafiui érzelmeiért nem kevesbbé, mint 
széles tudományosságáért Magyarországban is, hol eddig más 
magas hivatalokon kivül a tudományos akadémia elnökségét 
is viselte, köz tiszteletben álló gr. Teleki József neveztetett 
ki főkormányzóvá, -— a rendek azonnal a hosszu pangásban 
sínylett s 1791 óta mind több elemeitől megfosztott alkotmá- 
nyos élet megszilárdításáról s egyéb közhasznú reformokról 
kezdenek vala tanácskozni. 

Ezekre nézve szemlátomást a nagyobb testvér haza szolgált 
Erdélynek is példányul, utmutatóul. Miként ott, ugy itt is, 
a magyar nemzetiség szilárditása végett, mindenek előtt a 
magyar nyelv hivatalos használata felett folyt a vita. Okot 
erre a kormány egy leirata nyujtott, mely a rendeknek a mult 
országgyűlésből ez iránt készült feliratukra válaszul küldetett 

1840—1843. Je a gyülés elején. A rendek evvel meg nem elégedvén, oly 


törvényjavaslatot kivántak felterjeszteni, mely szerint a ma- 
gyar a nagyfejedelemségben közállami nyelvvé tétessék, ugy 
hogy mind a törvények csupán e nyelven szerkesztessenek, 
mind a fejedelem e nyelvet használja leirataiban, mind a 
kormányszékek s törvényhatóságok ezzel éljenek, ugy a keb- 
lökbeli ügyvitelben, mint egymássali érintkezéseikben ; egye- 
dül a szász hatóságok esvén kivétel alá, melyeknek ugy ke- 
belökben, mint a kormányszékekkel s a többi hatóságokkal 
folytatott levelezéseikben, tetszésök szerint a magyar vagy a 
latin nyelv használata hagyatott fenn. Kiterjesztetett e tör- 
vény rendelkezése, továbbá, az egyházi hatóságokra és a köz- 
nevelésre is oly módon, hogy emez, kivéve a szászok iskoláit, 
minden egyéb nevelő intézetekben magyar nyelven szervez- 
tessék; amazok pedig, a mennyire nem magyar ajkúak, csak 
tiz év mulva használják anyakönyveik s levelezéseikben a 
magyar nyelvet; a szászok azontúl is meghagyatván anya- 
nyelvök használatában. 

A mult országgyűlésen, midőn a nyelvkérdésben a kor- 
mányhoz felirat intéztetett, a magyarokkal egyetértve, a szász 
követek is arra szavaztak, hogy a törvények ezentúl magyar 
nyelven szerkesztessenek. Annál meglepőbb volt tehát a heves 
ellenzés, melyet a szászok jelenleg e törvényjavaslat ellen ki- 
fejtettek. Schreiber Simon, szebeni követ, e törvényjavaslat 
ellen óvást vetett közbe s kijelenté, hogy a mellett külön vé- 
leményt kiván felküldetni a kormányhoz; miben aztán vele 
valamennyi szász hatóságok képviselői osztozának. Kivételt 
egyedül Lészay és Lőréni szászvárosszéki magyar érzelmű 
követek képezének, kik vett utasitásukkal egyezőleg, a tör- 
vényjavaslat mellett szavaztak. Azonban Szászvárosszék ható- 
sága, értesülvén a többi szász követ eljárásáról, maga is 
rögtön köpenyt fordított, s említett követeit, szintoly alap- 
talanul, mint méltatlanul, utasításuk megszegéséről vádolván, 
azonnal visszahívta s másokkal pótolta. 

Szászvárosszék ezen eljárása köz indignatiot támasztott a 

rendek kebelében; mert nem vala titok, hogy a magyar 1810-1843. 
nemzetiség elleni agyarkodás koránt sem az egész szász nem- 
zettől, hanem csak a követválasztásokat is kizárólag magá- 
hoz ragadt szász bureaukratiától származik, meły a bécsi 
sugallatokat követve, nemcsak a magyar nemzetiség, hanem 
általában az alkotmányosság ellen is ellenszenvvel viseltetik. 
Ezen indignationak élénk kifejezést adott a minden jogtalan- 
ságot gyűlölő, szigorú erkölcsű Kemény Dénes a febr. 12-kén Kemény 
tartott beszédében, melyben a szász bureaukratiát ostorozva, Péres, 
mondá egybek közt: « Nem nagy fejtörés kivántatik kitalálni, 
hogy ez onnan jő, honnan ered a szász nemzet minden nyo- 
morusága : azon bureaukratiátol, mely alkotmányos szer- 
kezetünkből kirí...; mely, ha ezen teremben nem rég hallott 
kivánság szerint, több tagokkal s kivált olyakkal, mint az 
1811-beliek voltak, ez országgyűlést eláraszthatná : kiforgatná 
azt minden erejéből, és egy jámbor, de teljességgel nem bá- 
tor, és még kevesbbé ártatlan gyüléssé alakítná, melynek már 
nem az lenne feladata, miként állítsa helyre a mostoha idők 
viszontagságai által sarkaiból kifordult alkotmányt; nem az, 
miként hagyhassa által a maradékra azt, mit durván hív és 
szabadságért égő őseink erős karral vívtak ki, s aggodalma- 
san óva, át tudtak szállítani; hanem az, hogy a mi a nem- 
zeti jogokból megmaradt, miként lehet leghasznosabb sze- 
mélyes nyereséggel alkunni el. Nem képzelgés, sem nagyítás 
mit szólok, tisztelt karok és rendek ! Nézzünk csak az 1811-ki 
országgyűlés jegyzőkönyvébe, s olvasni fogjuk, hogy a szász 
nemzet követei az 1804-ki szabályozást, mely a szász nem- 
zetet az alkotmányos nemzetek sorából kitőrűlte, mily fontos 
fenhagyással fogadták el: t. i. «hogy a tisztek száma szapo- 
ríttassék s fizetésők javíttassék.» Ha a magyar és székely t. 
hatóságokban is a tisztek választanák a követeket, és utasit- 
ványokat is azok adnának, vagy még valami más módon... 
lehetséges lenne az országgyűlés többségét olyan tagokból 
szerkeszteni össze, milyenek az 1811-ki szász követek voltak: 
ugy a maradék bizonynyal nem sok alkuba bocsátani valót 

1840—1848. kapna által nemzeti jogainkból; de annál méltóbban kiált- 


hatna fel a mostani növendékség oly formán, mint egy vesz- 
tegető apához fia szólott: «Ha te mindent eladsz, mit fogok 
én eladhatni?» De a szász nemzet sem ilyen szerepet játszott 
hazánk alkotmányos mezején régebben ; hogy az alkotmányos 
élet becsét értette: mutatja a «Statuta » s régi kiváltságaik ; 
s hogy azok megtartása körüli buzgóságuk nem mindennapi 
volt: mutatja, hogy azokat szinte sértetlenül hozták által 
annyi mostoha körülmények közt 1804-ig ; 1804-ben is még 
egynehány tisztet ki kellet hivatalából tenni, hogy a szabá- 
lyozás behozathassék ; de ez, utólsó fellobbanása is volt a 
közérdek melletti nemes buzgóságnak, mely aztán az alkot- 
mány látteréről elvonulva, egy hideg bureaukratia halálkar- 
jai közt zsibbadoz. Mi a szász nemzet most? Egy kontár 
orvos által tengetett életű beteg; s hol lelhetni fel a szász 
nemzetet? hol gyülése? hol hallatszik hangja? hol tudhatni 
meg vágyát, panaszát? hol láthatni életjeleit? hol leli a szász 
ifju, ha neki is dagasztja keblét azon nemes érzés, mely hazát, 
szeretett imádott hazát kér, hogy érte tehessen s benne bol- 
dog lehessen, hol leli hazáját? Flandern az vagy Siebenge- 
bürge tája? vagy Erdély, melyben 700 év mulva még mind 
nincs hazája? 5 miből ered e szomorító — valósággal, ha a 
nemzet, s nem a bureaukratia érdekében tekintetik , — igen 
szomorító helyzet? Nem abból-e, hogy a bureaukratia, mely 
mindenben minden, mely a nemzet jogait kirekesztőleg gya- 
korolja, a divide et vinces elvein járva, minden nemzeti 
érdekegyesülést — legyen szászszal magyar vagy oláh szembe 
— kitelhetőleg gátol, hogy hatalma boldog birtokát megö- 
rökithesse? S hogy e rendszer szomorítólag gyarapodóban 
van, megtetszik azokból, miket ez országgyűlésen a szász kö- 
vetek irántunki viseletéből tapasztalunk ; meg a magyar nyelv 
iránti utasitványaikból, melyek valóban az 1837-belinél ide- 
genebb indulatot mutatnak; s nekem ugy tetszik, mintha 
beszédmód és minden a mi ehhez tartozik, nagyobb különvá- 
lás jeleit hordaná magán; mit bizonyít ezen külön vélemény 

is, mire az újabb időkben példa nincs; bizonyít ezen becsü- 1840—1849. 
let-bélyegző lépés, e visszahívás. — Igen is, kettő vala a szász 
követek közt, ki a bureaukratia intéseit utasitványán s meg- 
győződésén felül nem emelte ; kettő, ki a nemzetiség ügyében 
a szász érdeket szeme előtt viselte ugyan, de ellenünk sem 
törekedett ; kettő, ki, azon padokról ritkán hallatszó hangon, 
Erdély felvirágzásának a nemzetek egyesülésére alapulható 
édes előérzetét költötte fel keblünkben; kettő vala, ki előtt nem 
volt ismeretlen, mily behatással bir a magyarra minden 
eszme, mely a középszerűség porából ki van emelkedve, 
mely ment az önzés büzétől; ki előtt nem volt titok, mily 
hálás érzetet kelt a magyarban, hacsak szorosan annyit nyer is 
akár felsőbbtől, akár magához hasonlótól , mennyire jog szerint 
számot tarthat, ha az szivességgel nyujtatik; csak kettő vala, ki 
értette, hogy a különhúzó hidegség csak hidegséget szül, s szi- 
vesség és jóakarat sehol oly könnyü bemenetet, fogékonyságot 
s viszonzást, mint a magyarnál nem lel; csak kettő volt, ki 
átlátta, hogy a szász nemzetnek túlkivánattal, mely idegen- 
séget szül, nem, hanem igazságos elismeréssel s érdekek egye- 
sitésével tehet csak szolgálatot; ki megfontolta, hogy a szász- 
nak a magyar szivességre van annyi, tán több szüksége, 
mint a magyarnak a szász előrenézésére; és meggondolta, 
hogy a szász nemzetnek nincs jövendője különfogva, s igy ~ 
nincs hazája, ha nem az, a melyet magyar honnak hívnak, 
s mely Szász- vagy Németországgá is már egyátaljában nem 
válhatik ; kettő volt, mondom, ki fenebb becsülte a szász 
nemzetet, mint a szász bureaukratia érdekét: s ime ezek 
visszahívattak! S már én az igazsághoz tartozó kötelességem- 
nek ismerem kijelenteni, hogy én ezt nem a nemzet, hanem 
a bureaukratia boszus tettének tekintem....» 

A szász követek ezen ellenséges indulatu eljárásának tulaj- 
doníttatott nagy részben, hogy a kormány, elébbi leiratához 
ragaszkodván, a törvényjavaslatot visszavetette. 

A valósulásba ennél fogva nem mehetett nyelvtörvénynél 
sokkal hasznosabb szolgálatot tettek volna hazájoknak Erdély 

rendei az által, ha Wesselényi utmutatása szerint, a Ma- 
gyarországgali egybeolvadás ügyét mozdítjak elő ; minek ellen- 
zését azonban most újabban is tanusíták vala a részek 
visszakapcsolása elleni feliratukkal. 

Ezen egyesülés ellen az önzés jelenleg egygyel több ind- 
okra talált az urbér szabályozásában, melyre nézve, hogy az 
országos bizottmány által kidolgozandó részletes szervezés 
alapelveit meghatározzák, a középponti bizottmány munká- 
latából szemelvényileg némely főbb pontokat vőnnek tanács- 
kozás alá. Az unionak mulhatatlan következménye lett volna, 
hogy Erdély a magyarországi reformokat, s ezek közt az ur- 
béri javitásokat is átvegye. Annyira azonban az erdélyiekben 
még nem terjedt a szabadelvüség ; valódi érdekeiket oly el- 
fogulatlanul még nem tudták megérteni, hógy hajlandókká 
lehettek volna elfogadni a magyarországi urbéri szabályza- 
tot. Néhányak ajkairól, például gr. Teleki Lászlóéról, Ke- 
mény Déneséről, Deáky Sámueléról, emelkedett ugyan már 
itt is önzetlen, nemes szó a nép érdekében; de a nagy több- 
ség még mindig a kiváltságot bálványozá, s hallani sem akart 
olyféle reformokról, minők Magyarországban már vagy vég- - 
rehajtattak, vagy csak a kormány s pártja által gátoltattak 
a valósulásban. Az erdélyi földesurak, például, még egyátal- 
jában nem voltak hajlandók, felszabadítani a népet az úri 
önkény alól, könnyíteni az úri szolgálat nyomasztó, minden 
ipart elölő súlyát, melynél fogva a jobbágyok némely vidé- 
ken, a hét egész felét, három napot, köteleztettek tölteni úri 
szolgálatban; és még kevesbbé akarták megérteni a parasz- 
tok polgári jogositásának, a föld szabadságának, a közteher- 
viselésnek stb. mulhatatlan szükségét, hogy középkori álla- 
potaikból jobb létre vergődhessének. Ama végzések, melyek 
a jobbágyok önkény elleni biztosításáról, és szolgálataik- 
ról, továbbá a közmunkákról, a földes urak fenyítő hatal- 
máról, visszaéléseik korlátozásaról stb. alkottattak, vajmi 
kevéssé feleltek meg a kor igényeinek! És még ezek közől 
is alig volt egy, mely ellen az önzés, elfogultság s előitélet 

óvást, tiltakozást ne vetett volna közbe. A szabadelvű ellen- 1840--1848. 
zéki párt, mely még 1834-ben oly éles modort követett, köz- 
jogi s igazgatási kérdésekben, a kormány ellen, most, mióta 
a reformeszmék hozattak szőnyegre, felette megfogyott, s 
általában közelebb simúlt a conservativekhez. S az ered- 
mény, melyet az országgyűlés tizenőt hónapi tartama után 
felmutathatott, épen nem felelt meg a közvárakozásnak. A 
megalkotott törvények közől azokon kivül, melyek a magyar 
nyelv, az erdélyi muzeum, a görög nemegyesültek s a hi- 
vatalképesség érdekében alkottattak, alig lehet egyet is fel- 
mutatni, mely a korszerű haladásnak egészséges és tényle- 
ges elemeit magában foglalta volna. Maga a kormányzó gróf 
Teleki József is, bevallva a kevés eredményt, csak avval sze- 
lidítheté, febr. 4-kén 1843-ban mondott bezáró beszédében, a 
gyülés felett hozott itéletét, hogy ca tanácskozások alatt több, 
még most keveset jelentő eszmék fogantattak, terjedtek és 
termékeny magok gyanánt hintettek el észrevehetetlenül, 
melyek jövendőre virágzó s gyümölcstermő növényeket s bő 
aratást... igérnek. » 

Követválasz- 

Az 184°/ -ki országgyülés. A remények meghiúsulása. 

E három éves szellemi s anyagi mozgalmak között a király 
márcz. 15-én kelt körlevelében az országgyűlést május 14-kére 
Pozsonyba hirdette ki, azt személyesen igérvén vezetni. Üzél- 
jául azt tűzi ki a királyi oklevél, c hogy a mult országgyűlésen 
hozott törvények által elhintett jótékony magvak az ország 
lakosainak javára bővebb gyümölcsöket hozzanak, s egyebek 
is, mik a közjó gyarapitását, az ország boldogságát, s a hon 
ügyeinek szilárd és biztos megmaradását és bővebb tökélye- 
sitését illetik, a közszükségek által kivánt alkalmas intézkedés 
alá vétethessenek ». 

Ezen általánosan kifejezett czél a nemzet életében lefolyt 
mozgalmakban s támadt kérdésekben leli bővebb magyará- 
zatát. Ezek szerint az nem lehetett egyéb, mint törekvés a 
nemzetiségek kérdésének mind inkább összebonyolódott cso- 
móját megoldani, a vallási surlódásokat kiegyenlíteni, az 
országos választmány által kidolgozott büntető törvénykönyvet 
törvénynyé emelni, az ősiség, adó, városok stb. kérdéseinek 
megfejtése által a nemzetet kifejlődése utján egy stadiummal 
tovább vinni. 

Mennél fontosabbak valának e tárgyalandó kérdések a nem- 
zeti államélet kifejlése tekintetében, annál hevesebbek lőnnek 
a pártok harczai, melyek által elveiknek s irányuknak a tör- 
vényhozáson többséget s diadalt biztosítani ügyekeztek. A 

követutasítások meghatározásában lefolyt vitákat, s azok ered- 
ményeit a főbb kérdésekre nézve már fentebb előadtuk. Most, 
az országgyűlés kihirdetése után, e párttusák még nagyobb 
hévvel ujúltak meg a követek megválasztásának alkalmával. 
A választó gyüléseket mind a két pártnál nagy készületek, 
tüzes korteskedés előzte meg. A reformpárt fegyverei általá- 
ban véve nemesebbek, tisztábbak voltak az ellenféléinél. 
Legtöbb helytt az értelem felvilágosítása s meggyőzése, a re- 
formokból származandó jótékony eredmények megértetése, 
az igazságra, nemzeti büszkeségre hivatkozás és egyéb neme- 
sebb szenvedélyek felizgatása által ügyekezett a reformi párt 
többséget szerezni a maga jelöltjeinek a köznemességben. 
A korteskedés, itatás, napdíjak fizetése azonban," fájdalom, 
oly elmaradhatlan adalékául tekintetett már néhány év óta 
a választásoknak, hogy ezen, tulajdonképen conservativpárti, 
eszközöket a reformerek is több helytt kénytelenek voltak 
mozgásba fenni, nehogy a diadal koczkáztassék. E nemtelen 
eszközöket az üdvös czélok kivivására a körülmények kény- 
szerűsége bár nem menthette, de szükségesebbé tette most, 
mint bár mikor a multban ; mert a conservativpárt a nemesi 
adómentesség s egyéb, c ősi szabadságnak >» nevezett, elavult, 
igazságtalan kiváltságok védelmére hatalmas eszközöket birt 
a köznemesség tudatlan, önző tömegében ; s e végre nem is 
mulasztá el a rosz szenvedélyeket felébreszteni s a maga czél- 
jaira kizsákmányolni. E mellett a lélekvásárlás, megvesztegetés 
is nagy mértékben űzetett általa. 

Mily hatalmas fegyver volt a conservativpárt kezében a 
köznemesség elcsábitására a nem-adózás elve, a számos pél- 
dák közt legvilágosabban kitűnt Zala megye követválasztási 
gyülésén. Deák Ferencz magasztos, szilárd jelleme, lángeszé- 
nek, itélő tehetségének, ékesszólásának páratlan hatalma, 
mérsékeltsége s méltányossága oly elismerést s tekintélyt 
nyert a nemzet közvéleményében, hogy ő pártkülönbség s 
ellenmondás nélkül az ország első s legnagyobb státusférfiá- 
nak, legbölcsebb törvényhozójának tartatott. A mult ország- 

gyülés szerencsés eredményeit, a nemzet s kormány közti 
hosszas viszály kiegyenlitését mindenki méltán neki tulajdoní- 
totta. Nem volt még közéletünkben férfiu, ki minden pártnak 
bizodalmát, tiszteletét és csodálását annyira, oly osztatlanul 
birta volna, mint ő. A jelenlegi bonvodalmak és szenvedélyes 
pártviszályok kiegyenlítését most is mindenki leginkább az ő 
bölcseségétől várta s reménylette. És ezen, az egész nemzet 
által ünnepelt férfiut egy, nem csak az országban, de még 
megvéjében is ösmeretlen ember, ki eddig semmi tekintetben 
nem tűnt ki a nagy tömegből, az adózás elvállalása . elleni 
izgatás által mégis képes volt megbuktatni a zalai követvá- 
lasztáson. Deák Ferencz eleve kijelentette, hogy a követi 
megbizást csak azon feltétel alatt fogadja el, ha megyéje a 
nemesi adómentesség eltörlését adja követeinek utasításul. 
Az adó kérdése azonban, mint fentebb mondók, Forintos 
György s néhány mások izgatásai s az általok kezelt, titkos 
forrásokból származott vesztegetések következtében, Zalában 
is megbukott. Elérkezvén a követválasztás napja, Deák ugyan 
közlelkesedéssel kikiáltatott követnek. Tekintélye sokkal na- 
gyobb, a köztisztelet, melyben országszerte részesült, sokkal 
mélyebb volt, mint hogy bár ki is mert volna egyenesen 
gáncsoskodni megválasztatásában. Ő azonban elébbi nyilat- 
kozatához szilárdan ragaszkodván, kijelenté, hogy a megbi- 
zást megyéjének ily körülményei közt, melyekben a követi 
utasítást megvesztegetett vagy elcsábított tudatlan s értelmetlen 
tömegek szabják meg, el nem fogadhatja. Nagyobb csapás 
ennél nem érhette volna az ország törvényhozását s még in- 
kább a reformi párt ügyét. Bár e párt a követek házában 
bizton reménylett s valóban nyert is többséget; az utasítá- 
sokra nézve mindazáltal több reformkérdésekben a conser- 
vativeké volt a győzedelem; az adó elvállalására, például, 
csak tizenkilencz, egész határozottsággal csak tizenhat megye 
adott utasítást: s mind erre, mind egyéb kétes kimenetű 
kérdésekre nézve még csak Deák bölcseségében és szilárdsá- 
gában, tekintélyében és szónoklata hatalmában összpontosult 

a reformi párt minden reménye. Érzették ezt Zala megye 
rendei, kiknek értelmesbjei majdnem kivétel nélkül a reform- 
párthoz tartoztak. És midőn Deák elhatározásának köztudo- 
mássá válta után a nagy számu, elcsábított köznemesség mást 
kivánt volna megválasztani, nem találkozott férfiu, ki Deák 
helyét elfoglalni hajlandó volt volna. A szomorú eseménynek 
közepette is örvendenie kellett minden hazafinak a nagyszerű 
jeleneten. A köznemesség a megye jelesebb egyénei közól 
egymásután mintegy huszat kiáltott ki, a követséggel megbi- 
zandót. De a megbizást, mire másutt, más körülmények közt 
annyian sóvárogtak, egy sem fogadta el. Mindnyájan a haza 
elleni bűnnek, a becsülettel meg nem férhető tettnek mon- 
dották, a követségben Deák helyét elfoglalni. Néhányan a 
felszólítottak közől, kik tisztviselők lévén, a megyei közönség 
határozatának engedelmeskedni kötelesek voltak volna, kije- 
lentették hogy, ha a megye őket hivataluknál fogva akarná 
kényszeríteni a megye képviselésére, készebbek hivatalukról 
is lemondani. A főispán végre felszólítá a rendeket, nyilat- 
kozzék, ki a megbizást elvállalni hajlandó. És miért másutt 
sokan ezreket áldoztak, Zalában most nem találtatott egyén, 
ki a követséget elvállalta volna. Zala ennek következtében 
egy ideig képviselő nélkül maradt az országgyűlésen. Közhirré 
válván a zalai követválasztó gyülés története, több megye 
óhajtá Deákot képviselőjévé választani; de ő, bár minden 
megyének megválasztott táblabirája volt, mások helyét elfog- 
lalni nem vala hajlandó. Azonban, tekintve az eldöntendő kér- 
dések nagy fontosságát, az átalakulási processusnak nehéz- 
ségeit, s a lökést, melyet az ő tekintélye annak adhatott volna; 
tekintve végre ez országgyűlésnek, jobbára az ő távollétéból 
származott erdeménytelenségét: e gyöngédséget helvtelennek, 
valódi hibának lehet nézni. Zala megye királyi rendelet által 
törvényesen kényszerítve, öt hónap mulva új követválasztó 
gyülést tartott; s mivel eleve tudaték, hogy Deák az eredeti 
utasítás mellett a megbizást most sem vállalandja el, a re- 
formpárt mindenek előtt az utasítás megváltoztatását ügyeke- 

1843. — zett kieszközleni. Sikerült is neki; de minthogy Forintos és 
társai izgatásaikat s csábitásaikat az adó ellen szinte ismé- 
telték: reformpárt is csak heves korteskedés által, melynek 
következtében a pártharcz vérontással végződék , nyerhetett 
diadalt. Az adó elvállalását ekként a megye elhatározta ugyan, 
Deák mindazáltal pártjának vérrel fertőztetett diadala által 
szintugy nem volt hajlandó szeplőtelen nevét bemocskolni, 
mint előbb meggyőződéseit, elveit föl nem áldozta az elcsá- 
bított, értelmetlen tömeg vak szenvedélyének. Irtózattal for- 
dult el a véres győzedelemtől; s nehogy, ha hozzájárulna, a 
polgári bűn, az ő példájával mentegethesse magát, a követ- 
séget most sem fogadta el. Tette polgári erényből származott, 
törvény s alkotmány iránti tiszteletet tanusított; de az ország- 
gyülést e súlyos küzdelmek közt megfosztotta bölcs vezérleté- 
nek hatalmas támaszától. Zala ezután a törvénynek engedelmes- 
kedve, másokat választott követekül. 

Egyéb válasz- Azonban Deák magasztos példája, melylyel undorát s rosz- 
si awargi- szalását minden korteskedés, az utasításnak s választásnak 
minden elcsábított tömegek általi erőszakolása ellen oly han- 
gosan kijenlentette, nem akadályozhatta meg más megyék- 
ben a követválasztási botrányos kihágásokat. Sok megyében 
ellenséges táborokként fölfegyverkezve állott szemközt egy- 
mással a két párt a választó gyüléseken ; több megyében vér 
folyt, néhol emberélet is esett áldozatul; másutt csak a ki- 
rendelt katonaság gátolta meg a pártok véres összeütközését. 
A bűn ugy egyik mint másik pártot egyaránt terheli; s a 
reformpártnak sem szolgálhat mentségére az, hogy a rosz 
eszközökkel jó ügy mellett harczolt; sem az, hogy a vak 
szenvédelyek felizgatását kivétel nélkül mindenütt a conser- 
vativ párt kezdette az elavult privilegium fentartása végett. 
A conservativ pártot azonban méltán szigorúbban róhatja 
meg a történelem, nem csak mivel a botrányt nemtelen in- 
dokból, önzésből követte el; hanem azért is, mivel a hol ily 
módon győzött, sehol sem gáncsolta elvrokonai bűnös tettét; 
mig a reformpártiak közől számosan méltó szigorral osto- 

rozták ezen öngyilkos kihágásokat még ott is, hol azok párt- 
jokat diadalra vezették. Bűnül kell felróvni a conservativ 
pártnak azt is, hogy némely megyében, például Fehérben, a 
főispán segedelmével gyámolíttatván, a zavargások meggát- 
lása végett kirendelt-katonai karhatalmat párteszközzé vál- 
toztatva, a haladási pártnak a választásokbóli teljes kizárá- 
sára fordította. 

Ilyféle jelenetek több helytt fordultak elő, hol a conserva- 
tiv párt vallotta magáénak a győzedelmet. De sehol sem tör- 
tént törvénysértőbb visszaélés a tiszti hatalomnak pártczé- 
lokra kizsákmánylásával, mint Horvátországban. Régi szo- 
kás szerint e tartományból nem minden megye külön, hanem 
mindnyájan együtt választották a tartományi közgyűlésen 
mind a két táblához küldendő követeiket. E közgyűléseken 
hasonló törvényes szokás szerint minden nemes megjelenhe- 
tett, s részt vehetett szavazatával a követválasztásban. Ezen, 
irott törvénybe ugyan nem foglalt, de régi szokás által szen- 
tesített jognak folytonosan, eddig soha kétségbe nem vont 
gyakorlatában volt a Zágráb megyei köznemesség. Az illyr- 
párt, mely mult évben oly véres zavargások s kicsapongás 
által vívta ki a tisztválasztáson a győzedelmet, egy perczig 
sem kételkedhetett, hogy ha a követválasztás teljes szabad- 
sággal foly le, a nagy többséggel biró magyar-horvát párt 
jelöltjei nyernek diadalt. A párt élén álló főtisztviselők tehát 
reávették a körülményeket még nem eléggé ismerő, külön- 
ben is gyönge Haller bánt: halasztaná el az april 22-kére 
kihirdetett követválasztó gyülést mindaddig, mig a magyar- 
horvát párti köznemesség el nem távozik. A bán ekként párt- 
eszközzé válván, a gyülést, melyre a magyar szellemű túr- 
mezei és sz. iványi nemesség nagy számmal jelent meg, a 
nélkül hogy az elhalasztást hivatalosan tudtul adná, vagy 
újabb napot tűzne ki, megnyitni valóban elmulasztá. A gyü- 
lés helyett az előkelőbbekkel tartott tanácskozmányt. A köz- 
nemesség szavazati jogát kétségbe vont illyrpátiak, hogy azt 
a választásból kizárhassák, oda törekedtek, hogy a gyülés 

Eszékre tétessék át, vagy bizonytalan időre halasztassék el ; 
de sikerült mégis a jogot hosszas gyakorlat kimutatásával. 
bebizonyító horvátoknak oly végzést hozatni, hogy a közne- 
messég szavazati jogának kérdése, végeldöntésül, a király ele- 
jébe terjesztessék. A felirás másnap vala utnak indítandó. A 
nemesség erre, harmad napi sükeretlen várakozás után, azon 
hitben, hogy a királyi válasz megérkeztéig választás tartatni 
nem fog, csöndesen haza távozott. Alig értesült azonban 
erről az illyrpárt, a bánhoz azonnal új tanácskozmányra 
gyűlt, s ott végzésül kimondja, hogy csak még se küldessék 
felirat a királyhoz; hanem a választás a következő napon a 
köznemesség részvételével tartassék meg. Az illyrek tudván, 
hogy a magyar-horvátpártiak a vidékről egy éjen át össze 
nem gyűlhetnek, e ravasz záradékkal ügyekeztek palástolni 
a végremenendő választás törvénytelenségét. Tervök teljesen 
sikerült: a választó gyülés más nap a köznemesség távollé- 
tében a bán által megtartatván, az illyrpárt jelöltjei minden 
ellenszavazat nélkül követekké kiáltattak. A túrmezei nemes- 
ség grófja s más horvátpártiak azonban tüstént tiltakozást 
nyujtottak be a bánnak e törvénytelen választás ellen ; utóbb 
pedig a nemesség jogain ejtett sérelmet az országgyűlésnek 
is oly kérelemmel jelentették föl, hogy az igy megválasztott 
követek a tartomány képviselőinek el ne ismertessenek ; ha- 
nem vagy új tartományi választás tartassék, vagy minden 
megye jogosíttassék fel külön megválasztani a maga kép- 
viselőit. ' 

Ily s hasonló választási visszaélések és zavargások között 
érkezett meg az országgyülés megnyitásának határnapja. A 
Pozsonyban összegyűlt rendek közt Deák Ferenczen és Nagy 
Pálon kivül alig hiányzott valaki eddig ismert törvényhozási 
celebritásaink közől. Deák távollétének okait előadtuk. Nagy 
Pál egyhangúlag megválasztatott ugyan Soprony rendeitóől. 
De ő, kinek politikai elveit és czéljait minden felől annyira 
túlszárnyalák az újabb eszmék, hogy azokban magát sehogy 
sem volt képes feltalálni; s ki e miatt a reformpárt soraiba 

már nem illett, a conservativek táborába pedig átmenni haj- 
landó nem vala ; s ugy egyik mint másik párt ellen gyakran 
keserűen kifakadt, a követséget nem fogadta el. Tűntek ellen- 
ben fel új nevek is, melyek közől néhányan részint már e 
gyülésen országos bírre jutottak, részint az utóbbi ese- 
ményekben játszottak kitünőbb szerepet. Illyenek voltak 
Ghiczy Kálmán, Komárom, Szemere Bertalan, Borsod, Vu- 
kovics Sebő, Temes, Lónyay Menyhért, Bereg, ifj. Pázmándy 
Dénes, Komárom, Perczel Móricz, Tolna megyék, Szalay 
László, Korpona város követei, mindnyájan fiatal, politikai is- 
meretekben gazdag, jeles szónokok, kikkel közelebbről meg- 
ismerkednünk alább bő alkalmunk leend. Itt csak Szemeréről 
és Perczelről jegyezzük meg röviden, hogy amaz irói mű- 
gonddal készült, szabatos és tartalomdús beszédei által; emez 
bátor, szenvedélyes, áradozó szónoklata s terjedelmes en- 
cyclopædiai ismeretei által, már ekkor nagy mértékben ma- 
gára vonta a közfigyelmet. 

A pártok állását illetőleg: minthogy a követeket utasítás 
kötötte, az utasítások pedig nem minden megyében egyik 
vagy másik párt elvei s véleménye szerint tisztán és követke- 
zetesen készültek, hanem a párttusáknak vegyes színezetű 
eredményei voltak: igen számos megye utasításában a sza- 
badelvű reformok pártolása mellett, némely tárgyakra nézve, 
az újitástól rettegő ósdiak véleményét is fel lehetett találni. 
A pártok számszerinti erejét ennél fogva átalánosan alig le- 
het meghatározni. Az utasítások kötelezése szerint egynémi- 
ben a reform, másban a conservativ párt dicsekedhetett a 
többséggel. A követek, személyes véleményszínezetét tekintve 
azonban, a reformpárt eldöntő többséggel birt az alsó ház- 
ban. De bár számra nézve nem kisebb, sőt nagyobb volt 
jelenleg a reformpárt súlya az ellenfél irányában, mint a 
mult országgyűlés alatt: annak tényleges ereje most sokkal 
kisebb volt mint 1840-ben. E gyöngeség Deák távollétéből 
származott. Vele együtt hiányzott a reformpártnak azon 
ügyes vezére, ki a fegyelem szigorú fentartása, a legalkal- 

masb pillanat megragadása, és saját tekintélyének súlya 
által néha a számszerinti kisebbséggel is győzedelmet tudott 
kivívni a parlamenti csatákban. Sok jeles taggal s kitűnő 
tehetséggel birt ugyan a rendek háza; de hiányzott oly kö- 
zönségesen elismert tekintély, mely mindenben s állandólag 
képes volt volna magában összpontosítani a közbizodalmat s 
betölteni a vezéri szerepet. A különböző kérdések szerint 
majd Klauzál Gábor, majd Beőthy Ödön, majd Szentkirályi 
Móricz emelte a vezéri szót; de a fegyelmet, mire kivált a 
magyar ellenzéknek nagy volt a szüksége, állandóan fentar- 
tani, a megyei rendszerápolta hiúságokból eredt viszályt és 
szétvonást a párttól eltávoztatni képes szellemi felsőséggel s 
tapintattal egy sem birt közőlök. Beőthyt ingerlékeny, zsém- 
bes természete, kimélletlen kedvcsapongásai, melyekben éles 
gúnyának nyilait néha pártfelek ellen is szerte lövelte ; Szent- 
királyit, bár hármok közt alkalmasint legtöbb státusférfiui 
képzettséggel birt, gyakran elfogultságig menő makacs ragasz- 
kodása a maga nézeteihez, s e mellett gyakori habozása a véle- 
mények elágazásaiban, s ingadozása, melynél fogva néhá még 
a szavazó láda előtt is fontolgatá, melyik véleményre tegye 
szavazata súlyát, a vezérletre teljesen alkalmatlanná tette. A 
párt bizodalma még leginkább központosult Klauzálban, ki 
1832 óta egyike volt legünnepeltebb országgyűlési szóno- 
kainknak ; s kit ernyedetlen munkássága, a kérdések tökéletes, 
kimerítő ismerete, s a tekintély, melyet már a mult ország- 
gyűléseken vivott ki magának, miszerint a közvélemény őt 
mindjárt Deák után sorozta, valóban minden jelenlévők közt 
legalkalmasabbá tettek a vezérletre. Feddhetetlen, tiszta jel- 
leme nem kevesbbé nyilvános, mint magános életében köz- 
tiszteletet; nagy hatásu szónoklata, melyen rendesen egy 
sajátságos hazafias melancholia vonult keresztül, .s mely, kivált 
midőn a nemzet sérelmeit panaszolta, bús komolyságával 
fájdalmas érzelmeket keltett a hallgatók keblében, — oly 
népszerűséget szerzett nevének, hogy ritkán szólott a nélkül, 
hogy tapsvihar ne követte volna beszédét. De sem ezen pa- 

naszos hangú, szivet lágyító szónoklata nem vala oly biztos 
kalauz, mint Deák nyugodt, rendíthetlen logikája; sem jel- 
lemereje és szellemi felsősége nem állott oly magas fokon, 
hogy benne mindenki bizodalommal megnyugodott, szavára 
pedig némelyek fegyelembontó hiúsága s népszerűségva- 
dászata mindig hajólt volna. Az eredménytelenség, mely ezen 
országgyűlést jellemzette, nagy részben a reformpárt egy- 
ségének s rendszerezetlenségének hiányából származott, mit 
csak Deák tapintata s teintélye tudott eddigelé kipótolni. 
Azonban legyünk igazságosak. Az 1843-ki országgyűlést, 
melyen oly nagy fontosságu reformkérdések kerültek sző- 
nyegre, sokkal nehezebb volt vezetni, mint az 1840-kit, melyen 
a körülmények lényegesen sérelmi s ellenzéki politikát szab- 
tak meg a szabadelvű pártnak követendő irányául. Most e 
reformkérdések vitatása alatt a régi ellenzék minden elemei- 
nek lehetetlen volt már oly összetartóknak lenni ; a különböző 
vélemény-árnyalatoknak, melyek előbb a sérelmi téren ösz- 
tönszerűleg egygyé olvadtak, most az átalakulási viták közt 
mindinkább különválniok kellett egymástól. A régi nagy 
ellenzéki párt egy része csak az ősi alkotmányt kivánta fen- 
tartani a bécsi absolutisticus irányok ellenében ; más része 
azt javítani kivánta ugyan, de csak egynémiben ; mig ismét 
egy más része azt gyökeresen átalakítani óhajtotta. E külön- 
böző elemek tehát most, midőn az átalakítás nagy kérdései 
. vétettek vitatás alá, egy csoportban összevegyűlve nem marad- 
hattak többé. Mindinkább szétágazni kezdettek az irányok, 
a nélkül azonban, hogy a pártok azok szerint magokat rendsze- 
rezték volna. Miként elnevezésben, ugy vezérlet dolgában is 
egynek látszottak; s csak midőn a lényegre, a kérdések fe- 
letti szavazatra került a sor, ment kiki a maga irányában. 
Ezt akkor sokan csak egy közönségesen elismert tekintély 
vezérletének hiányából eredt fegyelmetlenségnek tekintették. 
Való azonban, hogy ha Deáknak sikerült volna is nagyobb 
egységet teremteni, mint minő Klauzál vezérlete alatt léte- 

zett : a vélemények elágazását többnemű kérdésekben ő sem 
volt volna talán képes egészen meggátolni. 

A conservativ pártot most is Zsedényi Eduárd és Somsich 
Pál vezette a követek házában. Ifjabb Majláth György, Baranya 
követe, mindékes szónoklat, mind státusférfiui készültség tekin- 
tetében nem egyszer versenyzett ugyan velők; mindazáltal e 
versenyzés a felsőbb akarat s kitűzött irány által fegyelme- 
zett párt egységét s összetartását nem zavarhatta meg. 

A felső házban a reformpárt, bár ismét több fiatal mág- 
nással szaporodott, a királyi hivatalnokok, főispánok s püs- 
pökök ellenében mégis folyton kisebbségben állott. De bár 
száma által diadalokat még nem nyerhetett : erkölcsi ereje 
s tekintélye által, melyet a reformokra hajló közvélemény 
gyámolításából, egyes tagjainak fényes szónoki tehetségé- 
ből, buzgalmából s bátorságából nem különben, mini vezé- 
rének, Batthyáni Lajosnak szigorú fegyelemtartásából meri- 
tett, nem ritkán oly erős állásba helyezte magát a conserva- 
tivpárt irányában, miszerint ez számtöbbsége mellett sem 
volt már mindig korlátlan ura a határozatoknak. Széchenyi, 
bár az országgyűlés előtt oly heves viszályba bonyolódott a 
reformpárt némely vezéreivel; a haladás kérdéseit mindazál- 
tal most sem kevesebb buzgalommal gyámolította szónoklata 
s tekintélye által. 

A conservativpárt soraiban, vagy inkább azok élén, hiány- 
zott a korán elhunyt Dessewffy Aurél. Helyét, a tanácsko- 
zások s határzatok vezetésében gróf Apponyi György foglalta 
el. Apponyi mindenben azon elveket s irányt követte ugvan, 
melyeket Dessewffy tűzött volt ki pártjának ; de ennek genia- 
lis felsőbbségét sem ő, sem azon egypár fiatal mágnás, kik 
e pártban feltűnni kezdettek, Szécsen Antal, Zichy Ferencz és 
Cziráky János grófok, bár mind a hárman szép készülettel, 
s jeles szónoklati tehetséggel birtak, nem volt képes kipó- 
tolni. A párt, sőt az egész tábla legnagyobb szónoka most is 
a lángeszű csanádi püspök, Lonovics József, volt; a kapcsot 
pedig a párt és a bécsi kormány között megint a mérsékelt 

elvű, széles tudományu Mednyánszky Alajos, kamaraelnök . 184. 
képezte. Kopácsy József, érsekprimás és Majláth György, 
országbiró, ritkábban, de mindig hatással szólottak. Az elnöki 
széket még mindig József főherezeg, az ország félszázados ná- 
dora foglalta el. Ez volt az utósó országgyűlés, melyet ő vezér- 
lett. A páratlan ügyességet s tapintatot, melylyel országgyűlé- 
seinket e félszázadon keresztül vezérlette, magas kora s 
egészségének mindinkább hanyatló ereje, ugy látszék, sem- 
miben sem gyöngitette. Azon hajlamnak, melyet a nemzeti 
haladás ügyének gyámolitásában néhány év óta, néha még 
a bécsi kormány törekvései ellenében is mutatott, ezen gyülés 
folytán még világosabb bizonyítványait adta, mint bár mikor 
az előtt. Ugy látszott, mintha közeledni érzette volna már 
élete s tiszti pályája végét, s annak utósó szakában arra 
törekednék, hogy nevének maradandó népszerűséget biztosít- 
son a nemzet emlékezetében; egyszersmind pedig idősb fiá- 
nak, István herczegnek is megkönnyítse maga után a nádor- 
ságra jutást. Az udvar, ugy látszék, nem szándékozott József 
családjában, melynek népszerűségét ferde szemmel nézte, 
örökössé tenni a nádori méltóságot; s e miatt István főher- 
czeget nem rég Csehország kormányzójává nevezte ki, mint- 
egy eltávolítani akarván őt a nemzet szeme elől. Annál in- 
kább ügyekezett tehát József biztosítani neki a nemzet 
pártolását, melyet aztán-az ifju főherczeg compromissiója 
nélkül az udvar sem igen mellőzhetne a nádorválasztásban. 
A pártok jelenleg élesebb ellentétben álltak szemben egy- 
mással, mint bármikor a mult időben. A politikai színezet 
áthatott a társalgási életre is. A nők, kikkel a házak karzatai 
mindig tömve valának, nem kevesebb buzgalommal s még 
nagyobb szenvedélyességgel kisérték a pártharczot, mint 
férjeik. A politikai színezet, különösen a mágnásokra nézve, 
a társalgási teremekben is annyira uralkodóvá lett, hogy a 
kik a zöld asztalnál egymássai ellenzékben álltak, a társal- 
gásban is külön coteriákra szakadtak. A nők honleányi buz- 
galma a haladási ügy iránt árulásnak tartotta volna, társal- 

gási teremeikben az ellenkező párt tagjait fogadni. E szabály 
alul csak kevés volt a kivétel. A társalgásnak még nyilváno- 
sabb oldalai is elkülönözve léteztek a pártok szerint: volt 
külön reformpárti és conservativ kaszinó ; reformpárti táncz- 
vigalmak, melyeket e párt asszonyai, s azoknak élén a 
hölgykoszorú gyöngyei, Batthyáni Lajosné és Károlyi György- 
né, többnyire valamely közczél, ipar- s más egyesület gya- 
rapitására rendeztek. A nők e szövetsége a politikai pártokkal 
sokkal nagyobb előnyére vált a jobbára fiatal tagokból álló s 
a legszebb és szellemdúsabb hölgyekkel dicsekedhető reform- 
pártnak, mint ellenfelének, melyet nagyobb részében idősebb 
hivatalnokok s egyházi személyek képeztek. A befolyás, 
melyet e szövetség az országgyűlés menetére gyakorolt, ki- 
vált a fiatalabb tagokat tekintve, nem volt csekély : ki e fiatal, 
szintoly bájos mint lelkes hölgykoszorú társalgási köréből 
kizáratni nem akart, a reformpárttal kényteleníttetett sza- 
vazni. 

De lássuk már az országgyűlés menetét a fontosabb, ki- 
tünőbb kérdések tekintetében. 

A királyi előadások, melyek máj. 20-kán a trónbeszéd után 
a nemzetnek ünnepélyesen átadattak, tartalmokra nézve kö- 
vetkezők: 1. Az országos választmányoknak a büntető tör- 
vénykönyvet, a katonai élelmezést, a Duna szabályozását il- 
lető munkálatai vétessenek tanácskozás alá. 2. A megyegyülési 
kicsapongások ellen törvény alkottassék. 3. A városok törvény- 
hozási részvétele a törvény értelmében biztosíttassék. 4. A 
közlekedési eszközök tökéletesbítéséről s annak eszközlési 
módjairól ő felsége elejébe javaslat terjesztessék. 5. A hitel- 
törvények némely hiányai pótoltassanak. 6. Egy országos 
hypotheka-bank felállítása iránt törvényjavaslat készíttessék. 
7. Az országgyűlési szállások bére törvény által biztosíttas- 
sék. 8. Az országos választmányok munkálataira előlegezett 
mintegy fél milló forint megtéritése iránt törvény alkottassék. 

Miként a hat első pont mutatja, a kir. előadások, szintugy 
mint a trónbeszéd is, kedvező kilátást nyitottak a reformokra ; 

a nemzet szava, mely reform után kiáltott, biztatólag hang- 
zott vissza a trón zsámolyáról. A reformpárt annyira meg 
volt elégedve a királyi előadásokkal, hogy annak egyik ve- 
zére, Kossuth, már diadalát ülé politikája győzedelmének az 
őt oly keményen megtámadott Széchenyi ellenében. cAz ügy, 
mondá, melyért annyi balviszontagságok, annyi megtámad- 
tatások közt törhetlen hűséggel küzdött köre s tehetsége sze- 
rint annyi hű kedély, — a haladás ügye, diadalának küszö- 
béhez ért!» — «Mig egynémelyek demokratikus irányról 
vádolják ez arisztokratikus országban azokat, kik a «nép- és 
politikai jog» szót viszonyba teszik; addig itt, az országgyü- 
lésen, vallomást hallunk, hogy a szabadság köre kiegészítve 
nincs. Mig reánk gúnyt szórnak, midőn a kor igényeiről em- 
litést teszünk, addig a trón zsámolyáról figyelmeztetünk : 
hogy az idő int, s a körülmények szükségeivel meg kell al- 
kudni. Mig egy nagy érdemű nemes gróf azt veti szemünkre, 
hogy minden kérdést compromittáltunk, s elvbarátainkkal 
zátonyra jutánk, addig mi vígasztalódva mutatjuk fel a megyék 
utasításait, s a választottak becses névsorát; s mig erre azt 
feleli, hogy gyarló számolásunkból a kormányt kifelejtettük, 
addig a kegy. kir. előadások országgyűlési tárgyalásul tűzik 
ki nagy részét azon tárgyaknak , melyeknek korkérdésekké 
alakulásához csekély erőnk szerint mi is járultunk.» És való- 
ban, a királyi előadások ennyire még soha nem hangzottak 
össze a nemzet kivánságaival. A reményeket a reformügy 
győzedelméről a kormány eljárása nagy mértékben igazolta. 
Ritkán volt még egy királyi kanczellár oly népszerű, mint e 
pillanatban Majláth Antal; — mert a kormány jó szándéka 
neki tulajdoníttatott. — És mégis, mind ezek daczára, alig 
volt valaha ennél eredménytelenebb országgyűlés. A gyülés 
elején oly népszerű kanczellár, annak végén bizalmatlansági 
szavazatot kapott. 

A királyi előadások azt látszának bizonyítani, hogy a kor- 
mány, megértvén valahára a nemzet szükségeit, azokat pótolni 
is hajlandó, s őszintén, loyalisan kivánja elősegíteni a refor- 

mokat, a nemzet újjászületését. De, fájdalom, ez nem volt 
való, legalább nem annyira, mint a nemzet óhajtotta s re- 
ménylette. Hogy az eredmény -sokak vérmes reményeinek 
nem igen fog megfelelni, eléggé kitűnt mindjárt eleinte az 
országgyűlési hirlap ügyének eldültéből. Mit eddig az ország 
rendei annyi országgyűlésen , de mindig sükeretlenül , sür- 
gettek, most valahára elérni hitték, hogy a tanácskozmányok 
folyamáról egy szabad, előleges censura alá nem vetendő, 
országgyűlési hirlap adjon tudósítást a nemzetnek. E végre 
a már 1836-ban indítványozott törvényjavaslat az országgyű- 
lési szabad hirlapok iránt, némi módositásokkal újra felvé- 
tetett s megállapíttatott, hogy ezt a sajtó általános kérdésével, 
mint azt eddig a főrendek s a kormány kivánták, összekötni 
nem lehet. A főrendek azonban, hol a többség most ıs a kor- 
mányhivatalnokok részén volt, s ennek következtében a hatá- 
rozat e tárgyban méltán a kormány akaratának tartathatott, 
ismét csak azt vitatták s végezték, hogy e kérdés az átalános 
sajtótörvényekkel együtt tárgyalandó. És minthogy a főrendi 
tábla ezen határozatától számos üzenetváltások után sem ál- 
lott el; a rendek pedig az átalános sajtótörvényekkel most 
nem foglalkodhattak: az országgyűlés most sem nyerhetett 
szabad , censurálatlan hirlapot. Meg kell azonban vallani, 
hogy ama szabadabb mozgás, mely három év óta a hirlapok- 
nak általában engedtetett, az országgyűlési tudósitásokra is 
kiterjedt. A Pesti Hirlap és Hirnök, bár nem censurálatlanul, 
nem egész szabadsággal, mégis elég részletes tudósításokat 
adtak a tanácskozmányokról. E korlátozott sajtószabadság is 
nagy hatással volt azonban a nép politikai nevelésére. Az 
országgyűlési viták közzététele által az egész nemzet mint- 
egy részt vett a közügyekben , figyelemmel kisérte azok fej- 
leményeit, számitott, ellenőrködött; a közügyekre mind na- 
gyobb világosság terjedt szét. 

A rendek első országos tanácskozmányainak tárgyát szokás 
szerint a királyi trónbeszédre s előadásokra adandó válasz 
tette. A királyi előadásokkal a rendek általában meg voltak 

ugyan elégedve; midőn azonban ez iránti örömüket a kor- . 1843. 


mánynak kijelenteni szándékoztak, tudtára akarták adni egy- 
szersmind azt is, mennyire gátolja a nemzetet haladásában 
az, hogy számos sérelmek orvosolva még nincsenek, sőt 
hogy némely újabb törvények, például az, mely az erdélyi 
részek visszakapcsolását parancsolja , sincsenek végrehajtva. 
Oly válaszfeliratot kivánt tehát készíttetni a rendek többsége, 
mely a követendő irányt kijelölve, mind a sértett törvények 
helyreállítására, mind a jövendő haladásra ösvényt nyisson. 
E végre elhatározták, hogy a készítendő válaszfelirat csak 
átalános téren mozogjon s mind a kir. előadásokat, mind a 
sérelmeket egyszersmind magában foglalja: a kir. előadá- 
sokra nézve kijelentse, hogy mind azt, mi azokban áll, ők is 
akarják; de egyszersmind a sérelmeket is kivánják orvosol- 
tatni. Szóval oly feliratot határoztak készíteni, melyben az 
ország állapota, annak bajai s hiányai eleven színekkel ábrá- 
zoltassanak, a rendek szándéka, azokon segíteni, kifejeztessék ; 
és mivel a kir. előadások e szándékukkal összehangzanak, 
örömük is kijelentessék a felett, hogy ő felsége a nemzet 
bajait s kivánatait figyelmére méltatta. A felirás végre, bár 
néhányan a sérelmek emlitését kihagyni óhajtották, ez érte- 
lemben el is fogadtatott. 

c Mig Európa legtöbb nemzetei — igy szól a felirat azon 
része, mely az ország főbb bajaira és sérelmeire vonatkozó 
tárgyakat magában foglalja, — mig Európa legtöbb nemzetei 
a tartós béke áldott korszakát, szellemi és anyagi jóllétöknek 
eredménydús kifejlesztésére forditák, az alatt a magyar nem- 
zet majd legdrágább kincse, polgári alkotmánya, megőrzésé- 
nek, majd sértett törvényei szentsége helyreállitásának gond- 
jaival elfoglalva, majd ily körülmények közt el nem háríthatott 
belső akadályoktól feltartóztatva, nem örvendezhetett az er- 
kölcsi és anyagi jóllét azon kifejlődésének, melyet annyi ál- 
dozatok jutalmáula tartós közbéke korától méltán reménylett. 

«És ámbár a legújabb időkben, kivált pedig felséged kegyes 
uralkodása alatt az alkotmányos hatalmak egyesült törekvése 

egy új időszaknak, a haladásénak, kezdetét nem csekély, nem 
is sükeretlen intézkedésekkel jelelék, a kép mégis, melyet 
hazánk állapotának öszvege mutat, nem vígasztaló. 

c Àz ország épségének hiányait, hazánk részeinek a törvény 
végre nem hajtása miatti kétes helyzetét, még mindig fájlal- 
juk. A nemzetnek több ízben felterjesztett egyéb előleges 
sérelmei is mindig orvoslást várnak. Nyelvünk még most 
sem foglalhatá el teljes mértékben azon polczot, mely a ma- 
gyar nemzet közdolgaiban mást nem illethet. A családi élet 
nyugalmát vallási viszálkodások zavarák, s a kedélyeket még 
most is feszült aggodalomban tartják. A nép, kellő nevelés hiá- 
nya miatt, szellemileg elhanyagolt állapotban van; az adózók, 
a katonai élelmezés és szállásolás súlyainak megszűntetését, 
egyéb közterhek könnyítését s igazságosabb felosztását még 
mindig reménylik. Az ország önállásának méltánilása , s a 
nemzet befolyása s megegyezése nélkül alkotott, többszöri 
törvényes felszólalásaink ellenére fenálló vámszabályok, me- 
lyek egész rendszerükben ellene fordulnak kereskedésünknek, 
s a honi iparunk, földmívelésünk jutalmát bizonytalanná, in- 
gadozóvá tevék s műúiparunkat teremni, s a hol termett, fel- 
emelkedni nem engedik. Ezek, és a kereskedést előmozdító 
eszközök hiánya, mit adózó népünk saját erejével nem pótol- 
hata, és szűk köre az élénk szorgalomnak , melyet csak az 
akadéktalan műipar s a virágzó földmivelės kölcsönös hatása 
teremhet s azon korlátozó intézvények, melyek ugy egyiknek 
mint másiknak szabad kifejlődését gátolják, belkereskedé- 
sünket sem engedék felvirágzani. Ezekhez járulván még a 
földbirtok bizonytalansága s ingatagsága, a köz hitel, az utóbbi 
törvényhozásnak bölcs gondoskodása mellett is, még több 
alapfeltételeiben szűkölködik; s az újabb kor újabb igényei- 
vel megszaporodott szükségek aggasztó mértékben sodorják 
a nemzetet a köz elszégenyedés örvénye felé. Végre még 
rendetlenségek is jöttek közbe, melyekben a bővebb kifejlés 
magvát rejtő törvények teljesíttetlen maradásának is ugy köz- 
vetlenül, mint a példa erejénél fogva nagy része van, s me- 

lyek a személyes bátorlétnek már a mult országgyűlés gon- 
doskodására méltatott hiányát még súlyosabban éreztetik , s 
a törvények tekintetének szilárditását sürgetőleg szükségessé 
teszik.» Mondják aztán, mikép e közbajok közt nagy vígasz- 
talásukra szolgál, hogy a király szándékai a nemzet jövendő- 
jének biztositása s közboldogságának gyarapitása iránt a nem- 
zet kivánataival találkoznak, s ép azon térre hivják fel a 
törvényhozás gondoskodását, melyet a nemzeti közkivánat e 
korszak feladatának kijelölt. Miután utóbb a kir. előadások 
egyes pontjait megérintik s azokat tárgyalni készeknek nyi- 
latkoznak, kérik a királyt: hogy, a vallási viszálkodások meg- 
szűntetése végett, a még 1840-diki május 7-kén felterjesztett 
törvényjavaslatra minél elébb adjon választ; végre pedig, 
hogy válaszait nemzeti nyelven adassa ki az országgyűlésnek. 

Mialatt az ily értelemben szerkesztett válaszfelirat vég meg- 
állapítása s felküldése iránt a két tábla közt üzenetek váltat- 
tak, a rendek házában két tárgy rendkivül heves vitatkozá- 
sokat támasztott. Ezek egyike a nemzeti nyelvet, másika a 
vallási viszonyokat illette. 

A horvátországi követek, kiket, miként fentebb láttuk, az 
illyr párt a magyar szellemű horvátok kizárásával választott 
s küldött Pozsonyba, bár a magyar nvelvet tökéletesen értet- 
ték, s a kerületi ülésekben azon szóltak is, az országos ülé- 
sekben mégis, utasításuk szerint, latinul kezdtek szólani. 
Ezen ellenséges szellem miatt mindjárt az első ülésekben ne- 
heztelés támadt ellenők a rendek kedélyében, mely mindin- 
kább ingerűltséggé kezdett növekedni. Néhány tekintélyesebb 
követ azon figyelmeztetésére azonban , hogy ezen állapoton 
csak törvény, nem pedig neheztelés által lehet segíteni, a 
hullámok kissé s egy időre lecsöndesültek. E körülmény 
okul szolgált, hogy a nemzeti nyelv iránt a törvényjavaslat 
mennél elébb elkészíttessék. E javaslatban a magyar nyelv 
általában a törvénykezés, közigazgatás és közoktatás nyelvévé 
emeltetett; Horvátországra nézve pedig az lőn végzéssé, hogy 
közigazgatásuk és nevelésök nyelve a régi maradván, a ma- 

1843. — gyar nyelv iskoláikban szinte taníttassék; a horvát hatóságok 
és közhivatalok a magyarokkal magyarul levelezzenek ; a hor- 
vát követek a magyar országgyűlésen magyar nyelvvel éljenek; 
s végre, hogy tiz év eltelte után minden királyi kinevezéstől 
függő hivatalra csak magyarul tudó horvátok alkalmaztassa- 
nak. Történt azonban nem sokára (a junius 20-kai ülésben), 
hogy a horvát követek, kik előbb már néhányszor magyarul 
szóltak, most mintegy kiáltó ellenzéséül a megállapított tör- 
vényjavaslatnak, diákul kezdenének szólani. A házban erre 
rendkivüli zaj támadt, s több követ egyszerre felkelvén: «Ez 
. nem egyéb dacznál, — mond az egyik — a követ tud ma- 
gyarul, e méltatlanságot a tábla el nem tůrheti.» «Törvény 
nem tiltja, s a szokás megengedi» — felel az elnök kir. sze- 
mélynök. «Magyarul!» hallatszik minden felől. A horvát követ 
azonban mégis csak diákul erőködik szólani. De új zaj és 
c magyarul!» kiáltozás félbeszakasztja s elfojtja beszédét. 
Ezután hosszas, heves vitatkozás támad a felett, hogy bár 
törvény nem létezik, szabad-e más nyelven szólani, mint ma- 
gyarul? Némelyek ezt törvény által kivánják elhatároztatni. 
Mások rögtön végzés által akarják biztosítani a magyar nyelv 
kizárólagos használatát. A horvát követek halasztást kérnek, 
mialatt küldőiktől engedelmet nyerhessenek a magyarul szó- 
lásra. A szlavoniai követek néhányai kijelentik, hogy inkább 
lemondanának tisztökről, mintsem hogy oly utasítást fogad- 
janak el, mely őket diákul szólásra kényszerítse. A nagy több- 
ség kivánata szerint végre a végzés ki mondatott, hogy a ren- 
dek tábláján mindenki magyarul köteles szólani. A horvát 
követek azonban, kik e végzés előtt meghajólni nem akartak, 
a személynök által óvást adtak be a rendek táblájára, mely- 
ben mind azon törvényeket, melyek, mint mondák, az ő be- 
folyásuk nélkül hozatnak, Horvátországra nézve eleve is ér- 
vényteleneknek nyilatkoztatták. 
A rendek táblája annál kevesbbé volt hajlandó engedni a 
horvát követek igényeinek, minthogy a turopolyai gróf, ki 
megválasztatásuk törvénytelensége ellen mindjárt a gyülés 

elején óvást tett, most is kijelenté, hogy"ezek nem Horvát- 
ország, hanem csak az illyr párt követei, s általános volt a 
rendek közt a meggyőződés, hogy azon utasítás, melyre a 
horvát követek hivatkoznak , nem a horyát nemzet, hanem 
csak az illyr párt akarata. Az illyr párt aan pártfogás által 
bátorítva, melyben a kormány felsőbb rétegeiben részesült, 
már oly vakmerőségekre vetemedett, hogy tagjai jelenleg, az 
országgyűlés székhelyén is nyilvánosan s büntetlenül énekel- 
ték a magyarok elleni gúnydalt. A rendek tehát az óvást 
indignatioval dobván vissza, felolvastatni sem engedték. Maga 
a kir. személynök is inté a horvát követeket, fontolnák meg, 
hogy a végzés elleni óvás érvénytelen, s hogy azért, mert 
egy utasítástól elestek, magokat a törvényhozásból kizárot- 
taknak tekinteniök, nincs rendén. De a horvát követek még 
ebben sem nyugodtak meg, s mint alább látandjuk , felsőbb 
helytt kerestek s nyertek is pártfogást. 

Mialatt a kedélyeket a horvát követeknek felsőbb helyről 
titkon gyámolított dacza ily ingerúltségbe ejtette, a vallási s 
különösen a vegyes házassági viszonyok felett is hevesen 
folytak a vitatkozások. Bár a káptalani s horvátországi köve- 
teken kivül alig volt, ki a vallások teljes viszonyosságának s 
általában a tökéletes vallás-szabadságnak elveit nem védte 
volna; mégis csaknem minden követ felszólalt e fontos 
tárgyban, nem annyira hogy a csekély kisebbség szűkkeblű 
elveit megczáfolja, mint inkább hogy részéről is bebizonyítsa, 
mikép az országnak, nemzetnek közvéleménye kivánja a val- 
lásszabadságot. Öt napig folyt a kerületi ülésekben a vitat- 
kozás, jobbára a vallásszabadságnak csak azon sérelmei fe- 
lett, melyek iránt a mult országgyűlésen a két tábla egy- 
mással még meg nem egyezett, vagy melyek a két tábla közt 
még üzenet tárgyai sem voltak s a mult országgyűlés óta 
merültek fel a nemzeti életben. A végzés már a negyedik 
nap igen nagy többséggel a következőkben mondatott ki: 
1. A vegyes házasságoknál eddig szokásban volt reversalisok 
a multra nézve is megszűntettetnek. 2. Az áttérés egy vallásról 

másra szahad; a katholikus papság által eddig gyakorlott 
hat héti oktatás, mi az áttérés szabadságát sérti s korlátozza, 
eltörűltetik. 3. Ha a vegyes házasságokban élők ágyra és 
asztalra nézve elválasztatnak, a protestáns fél új házasságra 
léphet. 4. Az evangelikusokat Horvát-, Dalmát-, és Tótor- 
szágból kitiltó municipalis jog megszűntettetik. 5. A reco- 
pulatio tilos. 6. A vallásbeli tökéletes viszonyosság külön 
elvben mondandó ki. 

A tárgy ekként már bevégzettnek vala tekinthető, midőn 
a következő napon, váratlanul, az eddigieknél sokkal hevesebb 
személyes vita keletkezett. A győri káptalan követe, Vurda 
Károly kanonok, széles tudománya által nem kevesbbé, 
mint szelíd keresztényi szelleme s erényei által jeles egyházi 
férfiu, a vitatkozás negyedik napján, kevéssel a végzés ki- 
mondása előtt, akként nyilatkozott, miszerint szerencsétlen- 
ségnek látja, hogy az országgyűlésen vallási tárgyakról foly 
a tanácskozás; s ezen szerencsétlenség okát nem a katb. 
papságban, — mert, ugymond, «iliacos intra muros peccatur 
et extra», — hanem abban találja, hogy az egyházi és világi 
hatalom nincsen egymástól tökéletesen elkülönítve; a val- 
lási dolgok vitatását a világi törvényhozás körébe nem tarto- 
zónak nyilatkoztatta, s teljes vallásbeli szabadság mellett sza- 
vazott. 

c A vallási surlódások alap-oka, u. m. a törvények egyol- 
daluságában fekszik; mert minden politikai hiba megboszúlja 
magát még századok mulva is. Ezen egyoldaluság állitá fel , 
a vallások közt a politikai különbséget, és szúűlte, — daczára 
Lactantius ama szavainak: «religio est res liberrimas , a leg- 
ernbertelenebb törvényeket, minő például az, mely a lutherá- 
nusokat megégettetni rendeli. Ennek következménye lett, 
hogy ezek kénytelenek voltak karddal vívni ki a szabadságot 
s azt a király által is esküvel biztosíttatni. De a béke, melyet 
ennek következtében reméltek, csak egyeseket boldogított ; a 
közönség azt nem éldelhette. Így jöttek létre a kir. resolu- 
tiók, a türelmi rendelet s az 1794-ki törvény. Eleink azt 

hitték, hogy ez czélra vezet; és mégis a jelen állapot, a 
melyben egyik fél a másik felett előnynyel bir, ellenkezőt 
bizonyít. Óvakodjunk tehát hasonló hibától; és ne ereszked- 
jünk be e tárgyba mélyebben, mint a közjó kivánja. E szem- 
pontból kiindulva, legczélszerűbb elismerni a vallási teljes 
szabadságot; ez vezethet egyedül a kivánt czélra. Ővakodni 
kell vallás dolgában a kényszerítő törvényektől; mert a meg- 
győződés az embernek legdrágább kincse, s a törvények nem 
csak külső engedelmességet, hanem belső tiszteletet is igényel- 
nek. Az ember két világ polgára: a szellemié és az anyagié; 
azok mindegyike más elven alapszik. Az egyik külső, a má- 
sik belső szabadságot igényel; a hol pedig a belső szabad- 
ságot kényszer fojtja el, ott a külső sem állhat fenn. Mondjuk 
ki tehát, u. m., hogy a maga körében minden vallás szaba- 
don mozoghat, s nem csak egyesekre, de az egyházi köz- 
ségre nézve is; mondjuk ki: hogy alkotmányos szabad or- 
szágban a vallásnak, a véleményeknek is szabadoknak kell 
lenniök. Szükséges ez ügyet törvény által eldönteni; mert 
ez egyedül a lelkiösmeretet illeti. ə Átmenvén aztán ezen 
átalános vallásszabadsági elvnek alkalmazására a reversalisok, 
átmenet és iskolák tekintetében, ez utóbbiakról ekként nyilat- 
kozott: «Az iskolákra nézve akkor lesz szabadság, ha azok 
rendezése körül nem az egyes egyházak, hanem az összes 
álladalom forog szem előtt. A vallási oktatás felett őrködjék 
az egyház; a világi tudományoké felett maga a státus. És ha 
a nemzet a tökéletesség azon fokára jutand, hogy minden val- 
lás egyenlő legyen, akkor nem lesz többé katholikus vagy 
protestáns, hanem egyedül magyar nemzeti iskola. » 

V urda kanonok e nyilatkozatát a követek általánosan nagy 
tetszéssel fogadták. Más nap azonban ugyan meggyűlt baja a 
felekezeti szellemen túl emelkedni bátorkodott derék egyházi 
férfunak. Kanonok társai, kik a gyülés után azonnal külön 
tanácskozmányba gyülekeztek s a püspököket is befutkosták, 
egész zivatart keltettek fel a vallási szabadságot pártolni me- 
részlőnek feje fölött. Az egész ötödik napi ülésnek e szemé- 

lyes ügy tette tárgyát. Több káptalani követ mindjárt a gyü- 
lés kezdetével óvást tett Vurda ama nyilatkozata ellen, mi-. 
szerint a vallásfelekezetek közötti surlódások megszüntetésére 
legczélszerűbbnek mondá az egyházi s világi hatalom töké- 
letes különválasztatását s minden vallás gyakorlati szabadságát. 
A megyei követek azonban tömegesen Vurda részére állot- 
tak, s ezen egymást felváltó óvástételek ellen egyhangúlag 
oda nyilatkoztak, hogy ezen óvások a törvény által különben 
is tiltva lévén, a káptalani követek okok ellen okokkal lépje- 
nek föl, s miután ők is azon egy pálya síkján állanak, czá- 
folják meg, ha képesek, állításait; mindenik a maga vagy 
küldői nevében nyilatkoztassa ki véleményét, s ne szóljanak 
az egyház nevében, melyet ők nem képviselnek ; ne szóljanak 
egybázi constitutióról, melyről e ház nem tud semmit, ha- 
nem igen, törvényes alkotmányról, melynek világiak s egy- 
háziak egyformán alája vetvék. Az óvástételek a kanonokok 
által mind e mellett is folytattatván, a megyei követek meg- 
jegyezték, hogy ezen óvástételek csak azt bizonyítják, misze- 
rint a káptalani követek a társuk beszédében nyilvánított 
szelíd szellem s keresztény szeretet ellen protestálnak; pedig 
ezen beszédből ész és szív szólott. 

E jelenet annál szomorítóbbnak találtatott, mivel azon 
testület, melyből az óvástételek történtek, külön osztályt ké- 
pezvén, az egyest, ki a testületi szellemmel összeütközésbe 
jő, önhatalmából s önkörében sujthatja. Mert legkevesbbé 
sem kételkedhettek többé a megyei követek, hogy Vurda, 
kit a felekezeti s papi gyűlölet árjával ennyire elborítottak, 
áldozata leend keresztény szeretetének s alapos meggyőződé- 
sét kimondani merő bátorságának ; — mi nem sokára csak- 
ugyan valósult is. Érezni látszék ezt maga a társai által oly 
dühösen megtámadt egyházi férfiu is; s mielőtt végkép elné- 
mulni kényszeríttelnék, még egyszer bővebben kifejteni 
szándékozott megdönthetlen elveken alapuló meggyőződéseit. 
Fájdalmát jelentvén, hogy a mai tanácskozásnak vétke nél- 
kül tárgyává lett, ezen szavakat alkalmazá magára: «Si pro- 

pter me orta est hec tempestas, projicite me in mare: ero 
alter Jonas» (ha miattam támadt e zivatar, dobjatok a ten- 
gerbe; második Jónás leszek). Ha mit mondott volna az egy- 
ház elveivel ellenkezőt, azt visszavonja; de lelkiösmerete őt 
arról nem vádolja. Ő tisztán státuspolgári tekintetből szólott, 
egyedül a végett, hogy kiengesztelődést, békességet eszkö- 
zöljön. Ő nem javaslott, csak elveket mondott ki, melyeket 
megczáfolni lehetetlen; csak a hibát akarta elkerülni, mely 
a törvényhozásban századok mulva is megboszulja magát. 
Szabad országot, szabad vallást, szabad egyházat kivánt. 
Nem azt mondta, hogy a törvények vallás tárgyában szük- 
ségtelenek; hanem, hogy az eddigiek egyoldaluak, igazság- 
talanok. Sajnálja, hogy követtársai oly kisdedszivűek, misze- 
rint gáncsot találtak beszédében. Ő nem javaslotta, mint 
szemére vettetett, hogy a különböző hitfelekezetbeliek gyer- 
mekei már most azon egy iskolában taníttassanak ; csak azt 
mondta, hogy ez idővel bekövetkezhetik, mi épen nem lehe- 
tetlen, mihelyt a különféle tudományok nem vallási szem- 
pontból taníttatnak. Kivánja ugyan ő is, hogy az ifjuság a 
vallásban taníttassék; ez mindazáltal a vasárnapi iskolákban 
is megtörténhetik a papok felügyelete alatt. Így remélni le- 
het, hogy az iskolák, a helyett hogy vallások szerint osztas- 
sanak fel, idővel magyar nemzeti iskolákká váljanak. Inti a 
feleket, ne álljanak egymásal harczias csapatokként szemben, 
hanem egyesŭljenek a szeretetben. 

A megyei követek vetélkedtek egymással igazságot szolgál- 
tatni a derék férfiunak, ki az előitéletekkel, felekezeti szűk- 
keblűséggel s kasztgyűlölettel ily nyiltan szembeszálni bátor- 
kodik , s kijelentették , hogy mellette szól a közértelem és a 
közbecsülés; óhajtásukat fejezték ki, nyilnék bár előtte tá- 
gasabb kör, melyben keresztény szeretettől áthatott elveit 
létesíthesse. Végre pedig határozat mondatott ki , miszerint 
a jegyzőkönyvben megemlítendő, hogy a rendek a káptalani 
követek által tett óvásokat helyteleneknek, az országgyűlési 

1843. _ gyakorlattal s törvénynyel ellenkezőknek s minden érvényes- 
ség nélkülieknek nyilatkoztatják. 

Mi a főpapság szelleme, elvei mellett könnyen előre látható 
vala, valóban meg is történt: a meggyőződését a kaszt-szellem 
ellenében nyiltan kimondani bátor egyházi férfiunak azontúl 
elnémulnia, nem sokára távoznia is kellett az országgyűlésről. 
A győri káptalan, melynek követe volt, a püspökök megha- 
gyása szerint, más, orthodoxabb szellemű tagot küldött fel 
helyette Pozsonyba. 

A vallási ügy a mondottak szerint általánosan befejeztetvén, 
a vegyes házasságokról külön, s az azok tárgyában a püspöki 
kar által Rómába küldött követségről, az onnan érkezett, s a 
vegyes házasságokat általában rosszaló brevéről, s erre kiadott 
királvi placetumról még több napig folytak a tanácskozások. 
A többség végre a következő határozatokban egyezett meg: 
egy külön feliratban terjesztessék elő ama sérelem, mely a 
brevékből s placetumból az országra nézve keletkezett; sür- 
gettessék ezeknek visszavonása s megszüntetése, a vegyes 
házasságokat megáldani nem akaró lelkészek ellen megkez- 
dett pöröknek, melyeket a kormány fölkért, leküldetése, 
hogy a törvény azok szerint végrehajtathassék; kivánták 
végre a rendek, hogy mind azon brevék, melyek idő közben 
placetumot nyernek, a következő országgyűlés elejébe ter- 
jesztessenek. 

Pár hétre e vitatkozások után, mielőtt a közlött végzések 
a kormányhoz törvényjavaslat alakjában felküldethettek volna, 
jul. 5-kén a vallás, tulajdonképen a vegyes házasság ügyében, 
egy királyi leirat érkezett a rendekhez. Válasz volt ez ama 
feliratra, melyet a rendek még a mult országgyűlésről 1840-ki 
máj. 7-kén intéztek a kormányhoz. Hogy ugyanis a reversa- 
lisokból származható minden viszályoknak eleje vétessék, oly 
törvényt kivántak alkotni, mely szerint a vegyes házasságok- 
ból születendő gyermekek ezentúl mindig az apa vallását kö- 
vessék. A kir. leirat nem ellenzé ugyan ilyféle törvény alko- 
tását; azt mindazáltal oly formán kivánta módosíttatni, hogy 

a vegyes házasságok kötésekor a jegyesek szabad szerződés 
által határozhassák meg: a bevett keresztény vallások melyi- 
kében akarják gyermekeiket neveltetni; az ily szerződések 
minden esetben a magán kötlevelek tökéletes erejével birja- 
nak; és csak a hol ily szerződés nem sikerűlne, vagy a felek 
olyant kötni nem akarnának, egyedül ott tartozzanak a szü- 
letendő gyermekek az apa vallását követni. ! 

À kir. leirat minden felől nagy elégedetlenséggel találkozott. 
Nem elégitette ki a papságot, mert annak a katholicismus 
uralmáról ápolt elveivel nem egyezett meg; nem a rendeket, 


mert ezek méltán attól féltek, hogy ily törvény által a rever- 


salisok, melyeknek eltörlését a nemzet folytonosan sürgette, 
bár más név alatt, de lényegőkre nézve mégis törvényesíttet- 
nének. A rendek ennél fogva a kir. leirat elveit nem fogad- 
ták el, s köz akarattal újabb feliratban sürgették a kormányt: 
egyeznék meg oly törvény alkotásában, mely szerint a vegyes 
házasságoknál mind a lelkiösmeret teljes szabadsága, mind 
a különböző vallásfelekezetűek közötti tökéletes viszonyosság 
elve fentartassék ; mit csak az által hisznek elérhetőnek, ha a 
vegyes házasságokból születendő gyermekek kivétel nélkül 
mindig az apa vallását követendik. 

Egy más feliratban, melyet a kath. papság által az egyházi 
áldásnak a vegyes házasságoktól megtagadása tárgyában 
készítettek, a rendek élesen megróvják a főpapok eljárását, 
melylyel az ország lakosainak nyugalmát megzavarták, s a 
vallási viszály s felekezeti gyűlölet átkát azok közt ismét fel- 
idézték; a kormányt pedig sürgetik, járulna oly törvény 
alkotásához, mely szerint, minden utóbbi viszályok s ingerűlt- 
ség megszűntetése végett, a vegyes házasságok nem kath. pap 
előtt is érvényesen köttessenek, s az eddig ilyképen kötött 
házasságokból született gyermekek törvényeseknek nyilvánít- 
tassanak. E felirat felett a főrendek házában öt napig folytak 
a végetlen viták, melyek az ingerültséget csak növelték, mig 
végre e tábla többsége is hozzájárult a rendek véleményéhez, 
miszerint a kormány a mult országgyűlésen felküldött tör- 

18438. _ vényjavaslatot megerősíteni sürgettetik. De a kormány az 
1844-ki márcz. 25-kén kelt kir. válaszban sem akart meg- 
egyezni ily parancsoló törvény alkotásában; s a vegyes há- 
zasságokból születendő gyermekek vallásának meghatározását 
tovább is a házas felek kölcsönös szabad egyezkedésétől kivánta 
feltételeztetni. E kir. válasz következtében a vallási viták mind 
a két táblánál ismét megújultak. A vegyes házasságok, tulaj- 
donképen a reversalisok kérdése mellett, az egy vallásról 
másra való áttérés szabadságának kérdése is több ízben nagy 
hévvel vitattatott meg a két táblán. 

Az új, vallási Az annyi keserűséggel, oly hosszan folyt vitáknak valahára 
törvények. mégis kedvező lett eredménye: a kormány a törvényjavas- 
latban megegyezett, minél fogva a vallási kérdés, lényegében 
következő tartalmu törvény által fejeztetett be : 1. Azok kik 
18 éves korukig evang. vallásban neveltettek, vallásuk végett 
kérdés alá többé ne fogassanak. 2. A vegves házasságok evan- 
gelikus lelkészek előtt is érvényesen köttethetnek. 3. Melyek 
eddig igy köttettek, ezennel törvényesíttetnek. 4. A protes- 
táns vallásra történendő áttéréseket illetőleg rendeltetik : 
a) Az áttérni akaró e szándékát lelkésze előtt két tanu jelen- 
létében jelentse ki. b) Négy hét eltelése után köteles ugyan- 
azon lelkész előtt ismét két tanu jelenlétében kijelenteni, hogy 
előbb nyilvánított feltételénél állhatatosan megmarad. c) E 
jelentésekről az illető lelkész mind a két esetben köteles bi- 
zonyitványt adni. d) Ha a lelkész ily bizonyítványt adni vo- 
nakodnék, olyant a két tanu is érvényesen adhatand. e) Mihelyt 
az áttérni szándékozó e bizonyitványokat azon lelkésznek, 
kinek vallására térni akar, bemutatja, az áttérés teljesen be 
van fejezve; de a bizonyitványok előmutatása nélkül az átté- 
résnek helye nem lehet. f) Az áttérési esetek a püspöki hi- 
vatalok által a helytartótanács utján ő felségének minden 
félévben tudtára adatandók. 
A nehéz kérdés tehát, mely nálunk szintugy mint Európa 
egyéb tartományaiban, oly hosszan, annyi ingerültséggel ví- 
tattatott, e törvény által akként lőn befejezve, hogy mind a 

teljes lelkiösmereti szabadság, mind a különböző vallásfele- 
kezetek közti tökéletes viszonyosság elve biztosíttatott. Ezen 
elvek már a bécsi és linczi békekötések alkalmával is kimon- 
dattak ugyan; de az udvartól pártolt kath. főpapságnak ke- 
resztényi szeretet hiányából származott folytonos fondorko- 
dása következtében, két száz évnél több idő s a XIX-dik század 
felvilágosodott szellemének fuvallata kivántatott arra, hogy 
azok valahára világos, minden kétértelműséget, minden cse- 
leskedést kizáró törvény által ténylegesen érvényesíttessenek. 

Mi alatt a vallási törvény ilyképen megalkottatott, a magyar 
nyelv miatt a horvát követekkel megkezdett viták mind in- 
gerúltebb s keserűbb szenvedélyeket ébresztettek. Mondók, 
miképen a rendek jun. 20-kán végzést hoztak, hogy házok- 
ban csak magyarul lehessen szólani, s mikép az ellen a horvát 
követek sikeretlenül nyujtották be óvásukat. De nem volt 
ellenben eredménytelen a folyamodás, melyet a horvát kö- 
vetek a kormányhoz küldöttek fel. Bedekovics alkanczellár, 
maga is az illyr párt tagja s főpártfogója, oda vitte a kabinet- 
ben az ügyet, hogy egy, octob. 12-ki kir. leiratban a rendek- 
nek meghagyatott, miszerint addig, mig törvény által más- 
ként meghatározva nem leszen, a horvát követeket, az eddigi 
szokás szerint, latinul is engedjék szólani. 

Meg kell vallani, hogy a rendek junius 20-kai végzése, 
melylyel táblájoknál a horvát követeket is magyarul szólani 
kényszerítették, szenvedélyszűlte, elhamarkodott, s politi- 
kailag tekintve, eszélytelen, igen hibás lépés volt, mely a kü- 
lönben is oly ártalmas viszályokat újabb lángra gyulasztotta. 
Horvátországban eddigelé tulajdonképen három felekezet lé- 
tezett: a tisztán magyar párt, mely számra s hatásra nézve 
mind a mellett is igen gyönge volt, hogy több nagy birtoku 
urat számlált kebelében; az illyrpárt, mely, számát tekintve, 
szinte kevesebbségben volt ugyan, de erélye s a tömegekre 
és az ifjuságra gyakorolt hatása által jelentékeny befolyást 
vívott ki; — s végre a tulajdonképeni horvát felekezet, mely 
a nemzet nagy többségét alkotta. Az illyr párt huzamosabban 

csak ugy emelkedheték vala döntő hatalomra a tartomány 
ügyeinek intézésében, ha a sajátlag horvát felekezet által 
gyámolíttatik. Ez eddigelé csak oly esetekben történt, midőn 
a tartomány municipalis jogai vagy nemzeti érdekei forogtak 
szóban. De a végső időkben az illyr párt, szilaj kicsapongásai 
által, mindinkább elidegeníté magától a horvát nemzet jó- 
zanabb, higgadtabb részét; az ingerültség, melyet a nyelv- 
kérdés pár év előtt támasztott, mindinkább szűnni kezdett; 
a közvélemény, kivált a három szlavoniai megyében, Verő- 
czében, Pozsegában és Szerémben, az illyrpárt erőszakosko- 
dásai következtében, mindinkább simult a magyarsághoz, s 
nem volt alaptalan a remény, hogy a kölcsönös mérséklet a 
megzavart egyetértést teljesen helyreállitandja ; minek követ- 
keztében a kicsapongásai miatt erkölcsileg sokat vesztett s 
mind csekélyebbre olvadó illyr párt is kénytelen lesz folhagyni 
zavargásaival. Igy álltak az ügyek a pozsonyi országgyűlés 
megnyíltakor. S ki hitte volna, hogy ama junius 20-kai ha- 
tározat, mely a horvát nemzetiséget tulajdonképen nem sér- 
tette, s nem egyebet foglalt magában, mint hogy a magyar 
birodalom országgyűlésén a latin helyett mindenki, tehát a 
horvát követek is, magyar nyelven szóljanak, a csilapodó 
szenvedélyeket ismét lángra lobbantja! S az eset, fájdalom, 
mégis ez lőn. Alig terjedt el híre azon eszélytelen határozat- 
nak, s a nemzetiségi kérdés Horvátországban már is megint 
elmérgesült. Az illyr pártiak új erélylyel támadtak fel, s a 
megint hozzájok csatlakozott más buzgóbb horvátok súlya 
által mind számbeli, mind erkölcsi erőben gyarapodva, azontúl 
mindenben döntő hatásúvá lőnnek Horvátországban ; sőt még 
a szlavoniai megyékben is elfojtatott a magyarsághoz simuló 
hajlam ; 3 mindinkább oda fejlődtek az ügyek, hogy egy párt 
helyett a horvát nemzet nagyobb része állott szemben a nem- 
zetiségi kérdésre nézve a magyarsággal. A rendi végzés igen 
alkalmas indokul szolgált újult erővel tűzni ki a magyarság 
elleni izgatás zászlaját: ugy mutatták fel azt, mint Horvát- 
ország municipalis jogainak sérelmét, mint a magyarság jog- 

talan, erőszakos terjeszkedését, melynek, ha most ellent nem 
állnak, tartományuk kebelében is mind súlyosabban érzendik 
foglalásait. A nagy tömeg már kapuja előtt látá a túlzott 
szinekkel ábrázolt, bár csak a felhevült képzelődésben létező 
veszélyt, s a szenvedély, a gyűlölet mind élénkebb lángra 
gyult a magyarok ellen; s részben ezek következńénye lőn 
aztán az oktober 12-kei leirat. 

A rendek többsége, mihelyt a horvát követek által ébresz- 
tett ingerültség, melvnek hevében a jun. 20-kai végzés ho- 
zatott, egy kissé lecsillapult, maga is átlátta e lépés politikai 
eszélytelenségét s megbánta azt. De bár óhajtották, hogy az 
ne történt volna, sokan álszégyenből is fertartani kivánták 
az egyszer kimondott határozatot: mintha a gyöngébb iránti 
engedékenység erőtelenséggel bélyegezné az erősbet; vagy az 
elkövetett hibát jóvá tehetné annak következetes védelme. 
Azonban némely más fontosabb okok sem hiányzottak arra, 
hogy a végzés fentartassék. A bécsi kabinet azon, már több- 
ször sajnosan tapasztalt szokása mellett, miszerint a törvény- 
hozó kar minden gyöngeségét vagy hibáját a maga előnyére 
sietett kizsákmányolni, minden engedékenységéből a jövőre is 
jogot csinált magának hasonló esetekben, veszélyesnek látták a 
rendek elismerni, hogy a törvényhozás egyik kiegészítő része, a 
király, a másik részt, a rendeket, udvari parancsokkal korlá- 
tolhatja. A királyi leirat a rendi tábla azon tagadhatatlan s 
épen hasonló esetekben, a nyelv házi használata körül, már 
többször gyakorlatba is vett jogát, miszerint saját keblében 
a törvényekkel és közjó kivánataival nem ellenkező végzése- 
ket hozhatott, kétségkívül sértette: méltán attól tartottak 
tehát a rendek, hogy a leirat elfogadása e jogot a jövőre is 
meggyöngitené. Többeket még az is indított a végzés fen- 
tartására, mert a leiratot nem a horvát nemzet, hanem csak 
az illyr párt folyamodására hitték keletkezettnek. Végre még 
a felett sem titkolhatták el fájdalmukat és keserűségöket, 
hogy most egy két horvát megye folyamodására ily leirat 
bocsáttatott ki : midőn ellenben Magyarország számos megyéi 

folyamodtak az illyr kicsapongások korlátozásáért s meg- 
büntetéseért, azoknak semmi válasz nem adatott, semmi 
megnyugtató rendelkezés nem történt a kormány részéről. 
Mind ez azon színben mutatá fel a bécsi kormányt, mintha 
az illyr mozgalmakat pártolná, s általában a nemzetiségek 
közti harczot, a «divide et impera» elvéből, kéz alatt szán- 
dékosan szítogatná. Ezen s több hasonló, négy kerületi ülé- 
sen keresztül felhordott okoknál fogva a nagy többség a jun. 
20-kai végzést fentartani kivánta s a királyi leirat, mint sé- 
relmes, ellen feliratot intézni határozott. Azon conservativ s 
udvari pártiak, kik a kir. leiratot hódoló engedelmességgel 
kivánták volna fogadtatni, hogy a rendek szilárdságát meg- 
törjék, azt kezdék híresztelni, hogy ha a jun. 20-kai végzés a 
leirat daczára fentartatik, a kormány hihetőleg eloszlatandja 
az országgyűlést. E félénkitésnek azonban semmi hatása 
sem lett a rendek határozatára: készebbek voltak eloszlani, 
mint akár jogaikat törvénytelenül korlátoltatni, akár a hor- 
vát követeknek már annyiszor ismételt daczát a nemzeten 
paczkázni engedjék. 

A nagy érdekű kérdés azonban, mely az egész országgyű- 
lési közönség figyelmét a legmagasb fokra csigázta, a kerü- 
leti ülés határozatával még nem lőn befejezve. A kormányhoz 
intézendő feliratot még az országos ülésnek kellett megerő- 
síteni. Ezen ülés december 1-jén, nagy számu hallgató kö- 
zönség jelenlétében tartatott. Szerencsy királyi személynök 
intvén a rendeket, állanának el a jun. 20-kai határozattól, 
egyebek közt kijelenté, hogy azt törvényesnek akkor sem 
tartotta s most sem tartja; és ha a felirást egyátaljában fel 
akarnák is ő felségéhez küldeni, függeszszék fel legalább ama 
határzatot s engedjék szólani a horvát követeket, kiknek a 
szót ezután át is engedte. A horvát követek egyike, Osego- 
vics Metell, ki, szólni akarás jeléül, az ülés kezdete óta állott, - 
felbátorítva az elnöknek a jun. 20-kai végzést törvénytelen- 
nek bélyegző nyilatkozata által, beszédét, e végzés daczára, 
latinul kezdette meg. Mindjárt első szavait nagy zaj fojtotta 

el; a rendek egyáltalábán követelték, hogy magyarul beszél- 
jen; mivel pedig e közönséges felszólításnak sem akart en- 
gedni, s egyre latinul szólt, a zaj folyton oly nagy mérték- 
ben tartott, hogy beszéde teljesen érthetetlenné vált. Az 
elnök egypárszor csendet eszközölvén, a horvát követeket 
felszólítá, engednének a közóhajtásnak ; egyszersmind azon- 
han kijelenté, hogy őket szólásjoguktól eltiltani nem fogja, 
hogy physikai erőt nem használand s nem is használhat 
ellenők, s hogy a felirás iránt a végzést addig, mig valaki 
hozzá szólni akar, ki nem mondhatja ; kéré tehát a rendeket, 
hallgatnák ki a horvát követeket, mert nem lévén törvény, 
mely a latin szólást tiltsa, attól őket maga sem tilthatja el. 
A rendek részéről több szó szakítá félbe az elnököt, fennen 
kiáltozó, hogy «ha nincs is ily törvény, de van határozat.» 
De mind ez nem használt. A horvát követ, mihelyt a zaj egy 
kissé csilapult, mindannyiszor ismét latinul folytatá beszédét, 
mire mindannyiszor ismét megújult s addig tartott a lárma, 
mig a horvát követ, kinek inkább csak taglejtéséből , mint 
szavaiból lehetett észrevenni, hogy folyton beszél, végre leült. 
Ezután több követ, a tárgyat kerületi tanácskozásra vinni 
akarván, felszólítá az elnököt, oszlatná el a gyülést, mit ez, 
mint a többség akaratát, végzésül ki is mondott. 

A rendek az nap titkosan akarván előbb tanácskozni, a ke- 
rületi ülés csak decz. 2-kán tartatott meg. A fuladásig tömött 
terem, s a terhelt karzatok, melyeknek nagy részét kiváncsi 
szépnem hármas sora tölté, bizonyíták az érdeket s az aggo- 
dalmas várakozást, melyet a fontos kérdés a keblekben föl- 
ébresztett. Megnyittatván végre az ülés, a megelőző tanács- 
kozmány határozata szerint, csak egy követ, Klauzál, s ily 
értelemben nyilatkozott: a Törvénytelen s botrányos esemé- 
nyeknek valának a rendek a tegnapi ülésben tanúi; mert 
Horvátország követei, kik eddig a jun. 20-kai táblai végzést 
megtörni nem merték, felbuzdítva az oktober 12-dikei leirat 
által, bátorságot vőnnek azt tettleg megszegni. Különösen 
- sajnos vala tapasztalnunk, mikép e tábla elnöke , cselekvése 

irányát nem a többségtől , hanem egy más hatalomtól véve, 
a horvát követeknek csak javaslotta, hogy magyarul szólja- 
nak; de őket a deákul szólásban nem gátolta, sőt a szólási 
sor fentartására utalván, felhatalmazta. Ily körülinények ko- 
moly megfontolást kivánnak. Szóló a tegnap történteket ered- 
ményökre nézve nem sajnálja; mert a nemzetben fel fogják 
ébreszteni a szükség érzetét, hogy önválasztotta elnököt birni 
ügyekezzék. Szóló nem akar az elnöki eljárás taglalásába 
ereszkedni; inkább sajnálja azt, mint kényszerített állásának 
következését, minthogy ő nem e tábla választottja, hanem 
azon hatalom kinevezettje, mely a maga érdekeit e tábla ér- 
dekeivel ellenkezni véli. Arról szó sem lehet, hogy a jun. 20-kai 
határozattól, mely törvényes, a tábla eltérjen; miután azon- 
ban a horvát követek tegnap, félretévén azon tiszteletet, 
melylyel az anyaországnak s e táblának tartoznak, csupa 
makacsságból , s mielőtt még a kérdés megvitattatott volna, 
azon állást, melyet öt hónapi hallgatás által magok is elis- 
mertek, tettleg megsértették , gondoskodni kell a táblának, 
hogy ily botrány ne ismételtessék. Inditványozza tehát a szóló, 
jelentessék ki óvásos végzésben, hogy e tábla, elnöke tegnapi 
tettét, miszerint t. i. a tábla törvényes végzését törvénytelen- 
nek mondá, s magát a követi testületen felül emelé, nem 
helyeselheti s az ellen óvást tesz; hogy továbbá a tábla ju- 
nius 20-kai törvényes határozatától mind addig, mig a nyo- 
masztó körülmények meg nem szűnnek, el ne álljon ugyan; 
minthogy azonban a tegnap tapasztalt tettleges erőszak elle- 
nében szinte tettleges erőszakot használni, s a tegnapi eset 
ismétlését előidézni, a tábla méltósága ellen volna; — mert 
ily botrányos jelenetek által azt bizonyítaná a világ előtt, 
hogy van oly törvényhozó testület, mely végzéseinek tiszte- 
letet szerezni nem tud —: jelentse ki hogy, ha a horvátok 
meg nem szůnnek erőszakkal élni, a tábla tegnapi tettét is- 
mételni nem fogja ugyan, de latin kijelentéseiket figyelembe 
nem veszi, hitelességgel nem biróknak nyilatkoztatja, s napló- 
jába nem iktatja.» 

Ezen indítvány, a megelőző titkos tanácskozmány végzése 
lévén, közfelkiáltással fogadtatott el s utóbb, pár nap mulva 
az országos ülésben is megeérősíttetvén, a felirat a felső táb- 
lára küldetett. A közönség azonban, bár az ülés alatt magát 
csöndesen viselte, egyátaljában nem volt megelégedve a vég- 
zéssel, mely a horvát követek daczát némileg diadalmasnak 
ismerte el. Még maga Kossuth is egy nagy hatásu czikkelyt 
írt a felett lapjában, melyben állítja, hogy azon hitéből, mely 
szerint gondolá, hogy a nemesség , mely ötven évvel ezelőtt 
nemzetisége hamvadó szikráját lelkesedése szent fuvalmával 
lángra gyulasztá, képes leend regenerálni is a nemzetet, ke- 
servesen kiábrándult. c Kiábrándulása, mondá, azon szomorú 
tapasztaláson alapszik, hogy a hajdan erős magyar állandó 
kitüréssel nem képes lelkesedni semmi iránt. — Ez a fel- 
oszlás, a halál jele. Ily testben újjászületési erőt nem hisz. 
Új nemzeti elemet teremteni lát tehát szükségesnek, mely a 
hon népéből magyar nemzetet alkosson; mely abba, hogy 
nemzet, s abba, hogy magyar, becsületét helyezze, mi leg- 
alább is az élettel ér fel, s azért lełkesůlni képes legyen.» A 
követi kar tekintélye azóta nagyon megcsökkent a közönség- 
ben. Valahányszor azontúl a horvát követek felszólaltak, deák 
beszédük mindannyiszor a követi kar gyöngesége bizonyít- 
ványának tekintetett a közönség által. 

A horvát követek diadala azonban nem igen sokáig tartott. 
Ugyanazon napokban, melyekben az említett viták folytak, 
végre mind a két tábla megegyezett a magyar nyelvet s nem- 


. zetiséget illető általános törvényjavaslatban; mely ennek kö- 


vetkeztében azonnal a kormányhoz küldetett királyi sanctio 
végett. A rendek azon kegyeletből, melylyel a hivatalát ötven 
év óta viselő ősz nádor iránt viseltettek, a törvény azon pont- 
jának kötelezése alól, miszerint törvényhozási és tanácskozási 
nyelvül a magyar tűzetett ki, őt, ki e nyelvet jól érté ugyan, 
de elég könnyűséggel nem beszélte, kivették, s reá nézve azt 
kötelező erejűnek lenni nem akarták. A főherczeg, meghatva 
e gyöngéd figyelem által, kijelenté, miszerint a azon buzgó- 

ságánál fogva, melylyel a nemzet óhajtásait teljesíteni mindig 
törekedett, s azon erős akaratnál fogva, melylyel a haza ja- 
vának előmozditása iránt viseltetik, bár a törvény kötelezése 
alól kivétetett, mennyire aggott kora engedi, ügyekezni fog 
mégis a nemzet közkivánatának e részben is megfelelni.» A 
zajos tetszéssel fogadott nyilatkozat jó előjelül tekintetett min- 
denki által arra nézve, hogy a törvényjavaslat egész terjedel- 
mében megnyeri a királyi megerősítést; mi aztán nem sokára 
valóban teljesedésbe is ment. 

A megerősített törvény, melyért oly sok év folytán küzdött 
a nemzet, lényegére nézve következő: 1. Törvényhozási, or- 
száglási és hivatalkodási nyelv ezután kizárólag a magyar 
leszen; minden más nyelven készülendő hivatalos irat és ok- 
levél érvénytelen. 2. A közoktatási nyelv hasonlókép kirekesz- 
tőleg magyar leend; annak az elemi iskolákban miképen 
használásáról külön törvényczikk rendelkezik. 3. Pozsega, 
Verőcze és Szerém vármegyék s a magyar tengermellék az 
ott eddig gyakorlatban volt nyelvnek egyedül önkeblökben 
és belügyeikben való használhatásában az 1850-ik évi jan. 1-ig 
meghagyatnak, azontúl szinte csak a magyar nyelvvel fognak 
élhetni. 4. Minden magyarországi pénzek magyar jelekkel 
és körirással veressenek, és minden polgári, kincstári s ka- 
tonai intézeteknél, valamint a magyar tengeri révpartok és 
hajók lobogóin, egyedül az ország czímere s a nemzeti színek 
használtassanak. 5. Az első pont alkalmazása Horvátországra 
csak annyiban terjesztetik ki, a mennyiben annak törvény- 
hatóságai s itélőszékei a törvényhozással , kormánynyal és a 
magyarországi törvényhatóságokkal érintkezésbe jőnek; ezen 
érintkezésben a hivatalos levelezés nyelve egyedül magyar 
leend. Minden köz s magán ügyekre nézve azonban, a meny- 
nyiben ezek csak Horvátország kebelében folynak le, ugy 
szinte a törvényhatóságok és törvényszékek tanácskozásaiban 
is, a latin nyelv használhatása fenhagyatik. 6. A horvátországi 
tisztviselők, midőn bár hivatalosan, de tulajdon nevőkben a 
magyarországiakkal leveleznek, a latin nyelvvel élhetnek ; 

midőn azonban törvényhatóságaik meghagyásából értekeznek 
a magyar hatóságok tisztviselőivel, magyar nyelven kötelesek 
levelezni. Hasonlókép a horvátországi főhivatalnokok is, ugy- 
mint a bán, püspökök, megyei főkormányzók, midőn a ma- 
gyarországiakkal leveleznek, a magyar nyelvet tartoznak hasz- 
nálni. 7. A második pontnak a közoktatás iránti rendelete 
Horvátországra ki nem terjesztetik; de a magyar nyelv Hor- 
vátországnak minden köziskoláiban rendesen taníttassék. 

Igy tehát ötven évi ernyedetlen sürgetés után a nemzetnek 
sikerült valahára azon polczra emelni a maga nyelvét, mely 
azt megilleté, s teljesen kiküszöbölni a holt latint, melyet 
jobbára német ajkú királyai toltak fel reá. Mi már e törvény 
méltánylását Horvátország tekintetében illeti: felette nebéz 
arról itéletet mondani, mely mind a két félt kielégítse, az 
egyiknek önérzetét s büszkeségét, a másiknak érzékenységét 
ne sértse. És ha most, a leviharzott forradalom után, mely 
ugy a magyar, mint a horvát nemzet nyilvános életét gyöke- 
reiben megrázkódtatá, a kölcsönös méltányosság képes is va- 
lahára e tárgyban higgadtan gondolkodni, s oly közép utat 
választani, melyen a jó és bal szerencsében együtt leélt szá- 
zadok alatt felsarjozott testvéries érzelmek újabb virágzalra 
fejlődjenek: akkoron, a szenvedély bevében, egyik nemzet 
sem tudott igazságos lenni a másik iránt; mind a ketten élre 
álliták követeléseiket, meg nem gondolván, hogy viszályaik, 
valamint kéz alatt a kényuralom érdekében szítogattattak , 
ugy végre is csak annak válhatnak hasznára. 

A horvátok féltékeny szemmel, hogy ne mondjam irígy- 
séggel láták a magyar nemzet emelkedését és erősbödését, 
melyet a minden oldalu haladás, fejlődés természetszerűleg 
naponként előbbre visz; s a helyett, hogy a jó példát utá- 
nozva, magok is a haladásban ügyekeztek volna vele verse- 
nyezni: attóli félelmökben, nehogy csekély számok mellett 
a már erkölcsileg is hatalmasan hódítani kezdő magyarságtól 
elnyelessenek, folyton akadályokat törekedtek vetni haladása 
elébe. Saját tartományi viszonyaiknál fogva nagy bajjal járt 

volna, a latint magoknál a nemzeti nyelvvel váltani fel; mi- 
után a három tótországi megyében, Pozsegában, Verőczében 
és Szerémben, a 145 ezer lakos közől csak 12 ezer beszélte 
a horvát nyelvet, a többinek a szerb lévén anyai nyelve ; Hor- 
vátországban pedig az 575 ezer lakos közől 280 ezer szinte 
szerb eredetű volt. Ez okból részökről még nem is nyilvánult 
a kivánat, hogy belügyeikben a latin helyébe a horvát nyelv 
tétessék hivatalossá; mit a szerb ajkú lakosság kétségkívül 
ellenzendő vala. De avval, hogy magoknál a régi állapotot 
fentartani kivánták, meg nem elégedve, Magyarországban is. 
ellenzék a nemzeti nyelvnek a holt latin helyébe emeltetését. 
És, mint már említők, a nyelv kérdésén felül, egyebekben 
is gátolni törekedtek haladásában a magyar nemzetet; ellen- 
zék az adó igazságosabb felosztását, a vallások jogi egyenlő- 
ségét, a protestánsok birtokjogát és szabad vallásgyakorlatát 
a magok tartományában, s más szabadelvű gyökeres refor- 
mokat. Ők mind e reformkérdéseknél azzal álltak elő, hogy 
municipalis jogaikba ütköznek; országuk pedig e municipalis 
jogok szerint, Magyarországtól függetlenül kormányzandó. 
Befolyást igényeltek és birtak is jogosan a közös törvény- 
hozásban ; de elismerni nem akarták, hogy annak végzései 
Horvátországot is kötelezik. 

De viszont a magyarok sem voltak mentek minden balné- ` 
zettől s balfogástól. Erejök érzetében nem tudtak eléggé ki- 
méletesek lenni a horvátok iránt, kik már gyöngeségöknéł 
fogva is érdemlének kiméletet. Kevés magyar volt, ki már 
csak azon fölényt is kellőkép méltányolni tudta volna, melyet 
a magyar nemzet nyert az által, hogy, nem mondom, a köl- 
csönös érintkezésben, de csak szorosan az ország határaiban 
hivatalossá lett a nemzeti nyelv, mig Horvátországban a latin 
maradt az igazgatás közlönye. És még kevesbbé akarták be- 
látni, mily hóditó felsőséggel ruházzák fel a magyar nyelvet, 
midőn a latin helyett Horvátországra is azt szabják a kölcső- 
nös hivatalos érintkezés közlönyéül. Számos követ ajkáról 
lehetett hallani, hogy ezen intézkedésben semmi valóságos 

sérelmet, semmi veszélyt nem látnak Horvátországra nézve; 
mert hiszen, ugy mondának , nem a horvát, hanem a latin 
helyébe igtattatik be a magyar nyelv. Nem gondolták meg, 
vagy nem akarták bevallani, mily sérelmesnek tartotta volna 
magára nézve a magyar nemzet, ha, feltéve, hogy oly jogi 
viszonyban áll Ausztriával, mint Horvátország velünk , — a 
német tétetik nálunk a kölcsönös érintkezés nyelvévé. Senki 
sem gondolkodék arról, hogy a horvátok nemzeti féltékeny- 
sége kielégíttessék, és a magyarság hóditásaitól megmentes- 
sék; sőt azon intézkedésben, — mit a horvátok szabad aka- 
ratára kellett volna hagyni, hogy a magyar nyelv az ő isko- 
láikban is taníttassék, egyenesen hóditásra számítottak. Ezen 
erőszakolás oka azon politikai elvben rejlett, hogy miután 
Horvátország a magyar alkotmány s törvények áldásaival élt: 
a magyarok azt alárendelt tartománynak szerették tekinteni, 
mely azon pillanatban esnék az osztrák kényuralom marta- 
lékává, a melyben a magyar alkotmány s törvények pajzsa 
által védetni megszűnnék; mig viszont a horvátok magokat 
függetleneknek, tartományukat egyenjogu társországnak tar- 
tották. Hazánkfiai nem méltányolták azon elvet, hogy a nem- 
zetiségek, miként a személyek, erkölcsi tények: életők azon 
öntudatban gyökerezik, melyet önmagokról birnak, s életere- 
jök szintugy mint jogosultságuk a nemzeti érzület foka sze- 
rint mérlegelendő. De mig a magyarok ezen nyelvi erőszakolás 
miatt gáncsot érdemelnek; a horvátokat sem lehet kimenteni 
a vád alól, hogy illyr-panszláv felekezetők a magyar korona 
területének s a történelmi jogu államviszonyoknak csorbitá- 
sára törekedett, s e czélból ő kezdte a támadást a magyarság 
ellen, midőn ettől még semmi sérelmet sem szenvedett ; utóbb 
pedig, kevés kivétellel, mindnyájan a közös alkotmányosság és 
szabadság ellen szövetkeztek a bécsi kényuralommal , mely 
mégis e viszályt szándékosan szítogatta. 

A meggyőződés a felől, hogy a kormány e viszályt nem 
esak semlegesen, az illyr zavargásokat elnézve, hanem, né- 
mely magas állásu tisztviselők által, ténylegesen is ápolja, 

mind erősebb gyökereket kezdett verni a magyar közönség- 
ben. Mert bár ama zavargások megvizsgálására két ízben, 
elébb Rudics bácsi, utóbb Siskovics verőczei főispán küldetett 
Horvátországba kir. biztosul; bár a zavargás alattomos szíto- 
gatása több fő rendű személyre, egyebek közt Zdencsay főispán- 
ra, sőt magára Haulik zágrábi püspökre s volt báni helytartóra 
is elég világosan bebizonyult: a bűnösök még sem fenyíttet- 
tek meg mindnyájan s kellőleg. Zdencsay egész februárig vi- 
selte a főispáni méltóságot; s midőn arról végre lemondott, 
kamarai igazgatóságában mégis meghagyatott. Kukuljevics, 
az iskolák zágrábi kerületének igazgatója, ki az illyrismus- 
szítogatásában annyira ment, hogy egyebek közt az akadé- 
miai ifjuság legdurvább kicsapongásait sem büntette, ha azok 
a magyarok elleni gyűlölet bélyegét viselték, elmozdíttatott 
ugyan hivatalától. De a többi kir. hivatalnokok, kik nem ke- 
vesebb buzgalommal pártolták az illyrismust, mindnyájan 
meghagyattak; és a sajtó is még folyton a régi modorban 
féktelenkedhetett. Magok az illyrpártiak is nyiltan híresztelték, 
hogy a kormány által pártoltatnak; mit, miután ezen állitás 
mellett annyi tények szóltak, nem is volt nehéz elhitetni a 
közönséggel. Az országgyűlés előtt lefolyt tartományi gyülés, 
melyből a horvátpárti túrmezei nemesség kizáratott, egymaga 
elegendo volt volna e hit terjesztésére. 

s ez volt oka, hogy a rendek is nagy időnek látták, va- 
labára komolyabban tanácskozni az illyrismus s annak veszé- 
lyes következményei felett. Már a magyar nyelv tárgyalása 
alatt mind a két táblánál szóba került az illyrismus, mint- 
hogy csak az illyr párt ellenzette a nyelvnek hivatalossá té- 
telét. Még tüzetesebben szőnyegre hozatott azonban ugyanaz 
a túrmezei sérelem tárgyalása alkalmával. Említők, mikép a 
túrmezei és szentiványi nemesség Horvátországban, a tarto- 
mányi gyülésben, az országgyűlési követek választásából jog- 
talanul kizáratott; minek következtében az illyr párt jelöltjei 
lettek követekké. Említettük azt is, hogy Jozipovics, a túrme- 
zei nemesség grófja, e választás ellen a kormánynál azonnal, 

utóbb pedig az. országgyűlésen is óvást tett, kijelentvén, 
hogy a választottakat a túrmezei kerület, sőt az egész hor- 
vát párt Horvátország követeinek el nem ismerheti. Támo- 
gatta a túrmezei gróf ezen óvását a Zágráb megyei nemesség 
mintegy ötödfél száz, részint fő, részint közrendű tágjának 
folyamodása, mely által megsértett követválasztási jogukat 
helyreállíttatni kivánják. A rendek ennél fogva a sérelem or- 
voslása végett feliratot szándékoztak intézni a kormányhoz. 
Már e felirat tárgyalásakor is több szónok keményen megrótta 
a zágrábi püspököt, főispánt s több kir. tisztviselőt, kik 
pártolásuk által az illyr zavargásokat szítogatják; midőn 
pedig a főrendek, kiknek többsége a túrmezei panasz- 
ban sérelmet nem látott, a felirat felküldését ellenzették : 
a rendek is kimeritóbben megvitatták az illyr zavargáso- 
kat, mint oly párttörekvéseket, melyek törvény-ellenesek, 
a hazára nézve pedig veszélyesekké válhatók. Nem sokára 
még súlyosabb aggodalmakat ébresztének minden hazafi- 
ban az illyr pártnak újabb vérengző kihágásai a mult évi 
deczember 9-kén tartott Zágráb megyei közgyűlésen, hol 
a felizgatott illyr pártiak a magyar érzelmű horvát-párti 
békés viseletű nemességet ismét fegyveresen támadták meg 
és valóságos harczot kezdének, melynek csak a közbejött ka- 
tonaság vethetett véget. A rendek ezen közbéke-háborító za- 
vargások ellen valahára erélyes rendszabályokat kivántak a 
kormánytól, minek következtében, 1844 elején, mind a két 
táblán ismét élénk vitatkozás támadt az illyrismus törekvé- 
seinek veszélyessége felett. A rendeknél e tárgyban nem igen 
hallatszott ellenkező vélemény. A főrendeknél azonban, a kor- 
mánypárt még mindig ellenezvén a feliratot, több ülés foly- 
tában rendkivül heves szónoklatok tartattak. A január 34-ki 
ülésben -a vitatkozás oly keserű személyeskedésekké vált, 
hogy az elnök főherczeg, ki több ízben felszólalni kénysze- 
rítve érzé magát, az ülés végén ismételve kijelentette, hogy 
c ha több ily zajos ülés leszen, minő e mai volt, kénytelen 
lesz megkérni a főrendeket, hogy a tábla belrendezése iránt 


1843. 


1843. 


218 Ötödik könyv. Reformi s nemzetiségi harczok 1840—1843 között. 


intézkedjenek, különben a szólás szabadsága veszélyeztetik, 
a tárgyalás lehetetlenné tétetik s ő aggott korában elnöki tisz- 
tének viselésére képes nem lesz. » De bár a főherczeg a kö- 
vetkező ülésben eleve is újabban mérsékletre intette a tábla 
tagjait, ezen ülés vitatkozásait is ingerült hangulat lengé 
keresztül; miből utóbb Haller bán és Teleky László közt még 
párviadal is származott. Öt napi heves szóváltások után feb- 
ruár 5-kén valahára a többség azon végzésével fejeztetett be a 
vitatkozás, hogy, a túrmezei panasz mellőztével, általánosan 
kéressék meg ő felsége, hogy a horvátországi kicsapongásokat 
figyelembe véve, a törvény és igazság szigorú kiszolgáltatása 
által mind a kapcsolt részeket, mind az anyaországot nyug- 
tassa meg. 

Hő óhajtása volt ez a rendeknek is; de e mellett, nehogy 
az ország iránt hűséges érzelmű horvát pártiak az illyr párt 
rend- s törvénysértő hatalmaskodásai által, ha ezek tovább 
is fenyítetlenül hagyatnak, végkép megfélénkíttessék, — a 
túrmezei panaszt is orvosoltatni óhajtván, azt felterjesztetni 
tovább is sürgették. Minthogy pedig a zágrábi püspök s 
volt báni helytartó a főrendeknél egyebek közt azt is állitotta, 
hogy Horvátországban illyrismus nem is létezik, vagy ha 
létezik is, oly valami nevetséges és figyelmet nem érdemlő 
dolog az, hogy azzal csak egy pillanatig is kár foglalkozni : 
a rendeknél többen felhivatva érezték magokat, történetileg 
s tüzetesen tárgyalni az illyrismus kérdését. Történt ez a jul. 
6-ki s következő ülésekben. Legjelesebb volt mindenek közt 
Pest megye egyik követének, Szentkirályi Mórnak szónoklata, 
ki hosszu történelmi előadásában számtalan tényekkel s ok- 
iratokkal bizonyította be nem csak azt, hogy valóban létezik 
a panszláv szellemű illyr párt, melynek fő czélja az ország- 
tóli elszakadás és egy déli szláv birodalom alkotása ; hanem 
ázt is, hogy annak szétágazásai folyton terjednek a horvát 
és szlavoniai: megyékben és határszéli kerületekben; — s 
bár még számilag kevesebbségben van, de a kormánynak 
megróvást érdemlő elnézése, sőt alattomos pártolása követ- 

de az osztrák birodalomnak érdekében is, nagy ideje a vesze- 
delmes eszmének gátot vetni, sa már a közéletben is terjedő 
zavargásokat megszűntetni. c A horvát nemzet színe — ugy- 
mond egyebek közt — még ugyan azon nemzeti párthoz tar- 
tozik, mely a békét, az egyességet és barátságot az anyaor- 
szággal óhajtja; de ha megemlékezünk az ármánynak azon 
mesterségeire, miket az illyr párt naponként mozgásba tesz : 
itt az idő gondoskodni, nehogy beteljesedjék Gájnak mon- 
dása, melyet a horvát párthoz intézett: «Ti többségben 
vagytok még; de a jövő ifju nemzedék s a gyermek, a mint 
megszületik, ényém. : — De mit tegyünk hát? folytatja. 
—- Mindenek előtt különböztessük meg a horvát nemzetet az 
illyr párttól, a horvát nemzetiséget az illyr nemzetiségtől. 
A borvát nemzetnek egyesség, béke s barátság és segítség 
azon rosz lelkek ellen, melyek az illyrismus képében meg- 
szállották. Az illyr pártnak gyűlölség, harcz és bosszu ugyan- 
azon mértékben, melyben ők azt ellenünk fordítják. A 
horvát nemzetiségnek elismerés azon körben, melyben ho- 
nos, ön törvényhatóságaik körében; — mondjuk ki, hogy 
a magyar nyelvet tőlök csak azon érintkezésben kivánjuk, 
melyben a közös magyar kormánynyal s törvényhatóságokkal 
és a közös magyar törvényhozással állanak, és tovább nem. 
Az illyr nemzetiség nem fér meg sem a magyar alkotmány- 
nyal, sem azon egységgel, melyet a magyar korona képvisel ; 
sőt mint kifolyása a panszláv eszmének, megtámadja az ösz- 
szes európai státuscsalád viszonyait.... És ha tisztába lesznek 
téve azon viszonyok, melyek a horvát-magyar kérdésnek 
alapeszméjét magokban foglalják : a horvátok, nemzetiségök 
iránt megnyugtatva, meg fogják ismerni azon valódi ellen- 
séget, mely őket egy általános szláv hazában felolvasztani 
törekszik, s ez által alkotmányos szabadságaik elenyészteté- 
sére vezet. » 

Egy más követ a kormány eljárását birálgatá az illyr za- 
vargásokban, s azon meggyőződésre jut, hogy «akár kül akár 

felső befolyás eredményei, akár belviszonyok s nemzeti ébre- 
dés szüleményei az illyr mozgalmak: a hatalom egyik eset- 
ben sem tőn eleget a maga feladatának, s mulasztása szo- 
morú következményeire őt méltan figyelmeztetheti a törvény- 
hozás. » 

E meggyőződésben, mondhatni, az egész nemzet, s néhány 
kormánypártin kivül az egész tábla osztozott a szónokkal; 
miért is ellenvélemény nélkül közfelkiáltással végzéssé lőn: 
hogy a kormánytól felvilágosítás kivántassék azon nyugta- 
lanító állapotra nézve, mely főleg Horvátországban az ugy ne- 
vezett illyr mozgalmak által előidéztetett, s nyugtató válasz 
az iránt, mi lépések történtek e lázas állapot megszűnteté- 
sére. Egyszersmind kéressék meg a király, tartassa fenn szi- 
gorúan a törvényeket, fordítsa el kegyelmét azoktól, kik 
nemzetiségünket nem tisztelik ; sujtsa, kik belőle gúnyt űzni 
vakmerősködnek. Más részről kisérje éber figyelemmel a 


„külföldi viszonyokat; tekintsen az aldunai tartományokra, 


tekintsen a fekete tengerre s messze éjszak felé. Sok, igen 
sok mulasztás történt a szerencsétlen nemzetre, mely szom- 
szédunkban lakik, a lengyelre, s az aldunai tartományokra — 
nézve. Lépjen fel tehát a kormány hatályosan, biztos lehet- 
vén, hogy a nemzet e cselekvéseiben minden áldozattal támo- 
gatandja. 

De ezen végzésnek, mely mintegy jós szellemmel vágott 
be a jövendő titkaiba, sem volt egyéb foganata mint, hogy 
e tárgyalások alatt, nehogy a nemzetnek közönségessé vált 
gyanúja az iránt, hogy az illyr mozgalom felsőbb befolyások 
által szítogattatik, még inkább erősödjék, ama két egyén, 
kik e zavargásokban leginkább részt vettek, Zdencsay, zág- 
rábi főispán és Kukuljevics, iskola-kerületi igazgató, hiva- 
talaikból elmozdíttattak. És ebből állott mindössze is, mit a 
kormány a nemzetnek oly alapos panaszaira 5 oly súlvos 
vádjaira tőn az illyr zavargások ügyében. Csoda-e, ha azok 
menten növekedtek, s a nagyobb számu, de erélytelenebb 
magyar-horvát párt azon meggyőződés befolyása alatt, hogy 

az illyr párt a kormány által pártoltatik, mindinkább meg- 
félénkült a vad erélyű illyr párt erkölcsi terrorismusa irá- 
nyában? I 

Ezen illyr zavargásokkal, mennyire azok a rendet s köz- 
békét felforgatták, az egészséges nemzeti kifejlődést s ha- 
ladást gátolták, némileg párvonalban léteztek s azok mellék 
darabját képezték közéletünkben ama megyegyülési kihá- 
gások, melyeket fentebb ábrázolánk s a közönség a «kortes- 
kedés» nevével bélyegzett. Az utósó évek alatt ez, miként 
láttuk, mind sürűbbé, terjedtebbé lőn a megyei municipalis 
életben. Már nem csak tisztújitásokra s követválasztásokra, 
hanem egyes reformi kérdések egy vagy más értelemben 
való eldöntésére is, megvesztegetett, erkölcsi vagy anyagi esz- 
közök által egyesített s elcsábított, tudatlan tömegeket kez- 
dének az egymással szemben álló pártok bevinni a megyei 
közgyűlésekre. E zajlongó, gyakran ittas tömegek kihágásait, 
mint mondók, nem ritkán vérengzés, sőt emberhalál is jelölte. 
A fékevesztett pártszenvedély kitőréseiben a személybátorság 
veszélyeztetett; a csöndes, higgadt tanácskozás, a tömegek 
zajában, lehetetlenné vált; a legfontosabb reformok, az égető 
életkérdések feletti határozatok tudatlan csoportok betanított 
kurjongatásaitól vagy szavazatától feltételeztettek. A honi ér- 
telmiség kárhoztató közvéleménye, a sajtó kiméletlen osto- 
rozásai, legünnepeltebb tekintélyeink gyakori gáncsai, mind 
elégtelenek valának a párttusák ezen fattyu kinővéseinek rög- 
tön gátot vetni. A törvényhozásnak kelle tehát közbelépni s 
megszűntetni a már nemzeti veszélylyé növekedett kihágá- 
sokat. 

De, bár senki sem találtatott a rendek közt, ki ama durva 
kihágásokat nem kárhoztatta volna, a tárgy mégis hosszu 
vitatkozásra adott alkalmat. Sokan féltek, nehogy a rend ér- 
dekében a megyei élet szabadsága is szükség nélkül korlá- 
toltassék, kivált miután oly nehéz a kissé finomított veszte- 
getést, mint Angolország példája is bizonyítja , felfedezni és 

a szabadság kára nélkül sujtani. Mások azon véleményben ` 

lévén, hogy a százféle titkos álarcz alá rejtőző vesztegetést, 
mely minden korteskedésnek s kicsapongásnak kutfeje, bün- 
tetni nem lehet, s tehát az ellen törvényt sem szükség alkotni. 
Ezek elégnek tarták a vesztegetés sükerének lehetetlenitését 
a megyei gyüléseken szavazattal birók számának szaporitása 
által; mit a honoratiorok jogosításáról, a nem nemesek hi- 
vatalképességéről, szóval, az alkotmányos jogoknak a polgá- 
rok egyéb osztályaira kiterjesztéséről alkotni szándéklott tör- 
vények által óhajtottak s reméltek is elérhetni. A többség 
azonban e törvények mellett különös szabályokat is kivánt 
alkotni a korteskedés meggátolására, bár elismerte, hogy a 
vesztegetés ellen sükeres módot nem képes találni. A köz- 
vélemény az alkotmányos jogok ama kiterjesztésén s a bebi- 
zonyult vesztegetésre szabott büntetéseken kivül a következő 
reformokban kereste a kihágások orvoslatát: a megyei tiszt- 
választások három évről hatra tétessenek; a választások for- 
mái, melyek iránt törvényeink igen széles értelműek s hatá- 
rozatlanok, szigorúbban jelöltessenek ki s különösen minden 
választás egyedül titkos szavazás által hajtassék végre; a kö- 
vetválasztásra nézve a verificatiót ezentúl ne, mint eddig, ma- 
gok a törvényhatóságok, hanem az országgyűlés rendei kezel- 
jék; végre mivel a kihágásokra gyakran az nyujt okot, hogy 
a főispánok a közvéleményt figyelembe nem veszik, és nem 
ritkán oly egyéneket jelölnek ki a hivatalokra, kikben a bizo- 
dalom nem központosul, a népszerűeket pedig a kijelölésből 
végkép kihagyják; a gyülések tartásában s vezetésében hatal- 
mokkal sokféleképen visszaélnek: a főispánok kihágásai ellen 
is külön törvény alkottassék. Azon visszaélések ellen pedig, 
melyek a tudatlan tömegeknek a tanácskozásokba beviteléből 
származnak, ama rendszabályban keresték az orvoslatot, hogy 


. tanácskozási joggal ezentúl csak táblabirák, előkelők s tisz- 


tesbek, szóval az értelmiség birjon; s a köznemesség csak a 
maga kebeléből választandó bizonyos számu képviselők által 
vehessen részt a tanácskozásokban. 

Bizonyos dolog, hogy a rendek által javasłott e rendsza- 

bályok korán sem vették volna elejét minden kihágásoknak (185. 
s visszaéléseknek a megyei gyüléseken. Ezt csak a megyei 
szerkezet teljes reorganisatiojától lehetett volna várni; mit 
a jelen körülmények közt legjobb akarattal sem lehetett s 
talán tanácsos sem volt volna szőnyegre hozni. Azonban, 
kétséget nem szenved, hogy már ezen inditványozott szabályok 
is, törvénynyé emelve, sok bajt képesek voltak volna orvosolni 
a megyei gyüléseken. Ezen felül a képviseletnek ama neme, 
melvet a rendek az alnemességnek a tanácskozásokbani rész- 
véte tekintetében javasoltak, mintegy hidul szolgálhatott volna 
idővel arra, hogy a megyei gyüléseken az egész, nem nemes 
nép is képviseltessék; mi aztán kétségkivül kevés idő alatt 
maga után vonja a képviseleti rendszernek egész terjedelem- 
beni megalapítását. De a főrendek e reformot is ellenzették. 
A főispánokról, azok hatalmának korlátozásáról, kihágásaik 
büntetéséről szóló részét pedig a törvényjavaslatnak, azon 
ürügy alatt, hogy az nem szabályozza, hanem megsemmíti 
az elnöki jogokat, tárgyalás alá sem akarták venni. Meg kell 
azonban vallani, hogy a rendek sem menthetők e tekintetben 
minden gáncstól ; s figyelembe véve a főispánok ellen alkotott 
szabályok szigorúságát, aligha igaza nem volt egy felső házi 
tagnak, ki akként nyilatkozott, hogy c meggyőződése szerint 
e tárgy elintézését sem a felső sem az alsó tábla, vagy más 
szavakkal, sem a főispánok sem a megyék nem akarják őszin- 
tén; mert a korteskedésnek még mind a két rész hasznát" 
vehetni véli». És igy e fontos tárgy elintézése végkép el- 
maradt; a botrányos megyei kihágásoknak azontúl sem lett 
más korláta s büntetése, mint a közvélemény hangos kár- 
hoztatása. 

A nemzetiségi kérdés megoldásán s a vallási surlódások Az országgyű- 
kiegyenlitésén kivül, még azt tekintették fő feladatuk gyanánt e E 
ezen országgyülés rendei, hogy a nemzetet mind az erkölcsi 
mind az anyagi kifejlődés utján egy stadiummal előbbre ve- 
zessék. E haladás kérdéseit részint a mult országgyűlések 
vitatkozásai, részint az utósó három év discussiói, melyek, 

184. — mint láttuk, a sajtóban és a megyei közgyűléseken egyaránt 
nagy hévvel folytattattak, határozottan kitűzve s minden rész- 
leteikben megvitatva, bocsátották ezen országgyűlés elébe. 

E kérdések természetők s irányuknál fogva három félékre 

" oszthatók : 1. Azokra, melyek az államigazgatás némely fon- 
tosabb részleteit illették; s ezek közé tartozott: egy új bün- 
tető törvénykönyv s börtönrendszer életbe léptetése, a váro- 
sok rendezése s egy hitelintézet felállítása. 2. Azon demokrat 
s radikál irányu reformtörekvésekre, melyek a magánjog 
teljes átalakitása felé nehézkedtek; s ezek közé sorozhatjuk : 
a polgári jogok és terhek egyenlősítésének, különösen a köz- 
munkák, közös adó, szabad föld, birtokolhatás és hivatalké- 
pesség tárgyait. 3. Végre azokra, melyekben az önállóságra, 
az ország függetlenségére vonatkozó irány nyilvánult; s ezek 
a «Partium» s Erdélylyeli unio, a vámok és harminczadok, 
a fiumei és középponti vasutak és általában az anyagi érdekek 
kérdéseit foglalták magokban. Mind ezekről, bár rövid kör- 
vonalokban, de mégis külön kell szólanunk, hogy ezen or- 

A büntető tör- szággyülés történelmét kiegészíthessük. 

vénykönyrés Å büntető törvénykönyv s börtönrendszer kidolgozására, 

börtönrend- mint tudjuk, a mult országgyűlés bizottmányt nevezett ki; 
és e bizottmány munkálata szolgált jelenleg a tárgyalás alap- 
jául. E munkálat az ország legünnepeltebb értelmiségei s 
legjelesebb jogtudósai hosszas tanácskozásaiból kerülvén ki, 
a nemzet azon reménynyel kecsegtette magát az országgyűlés 
megnyitásakor, hogy az új büntető törvénykönyv a királyi 
sanctio által törvény erejére fog emeltetni. Ezen reményeket 
azonban, melyeket a rendeknek a munkálat megrostálásában 
kifejtett buzgalma még egy ideig ápolt, nem sokára meghiú- 
sitotta a főrendi tábla többsége. A munkálatban, mikép az a 
rendek által megállapíttatott, két nagy fontosságu pont fordult 
elő, melyeket a főrendi többség elfogadni egyátaljában nem 
akart: a halálos büntetés eltörlése s az esküttszékek megala- 
pítása. A rendek munkálatában az egész büntető eljárás az 
esküttszékekre lévén alapítva, ezeknek elfogadásától függött 

a törvény létre jöhetése. A főrendek többsége azonban azon 
ürügy alatt, hogy a büntető eljárásnak helyes alapja van 
letéve alkotmányunkban, az esküttszékek behozatalát szük- 
ségtelennek állitá; és csak azt kivánta, hogy a fenálló bün- 
tető eljárásunkban létező hibák s hiányok javíttassanak s 
pótoltassanak; és különösen, hogy a bűntények megvizs- 
gálására fordíttassék nagyobb figyelem; továbbá, hogy a pe- 
rek folyama a megyei, csak időszakonként működő, törvény- 
székek helyébe felállítandó állandó biróságok által gyorsít- 
tassék s végre, hogy börtöneinknek szerintök is siralmas 
állapota minél elébb jobbra fordíttassék. A főrendi ellenzék, 
látván a többség hajthatatlanságát, hogy az esküttszékek be- 
hozatalának reményét legalább a jövőre megmentse, a szept. 
10-kei ülésben, midőn az országgyűlés befejezésének határ- 
napja már ki volt hirdetve, azt kivánta, hogy a törvényjavaslat 
a rendeknek azon felszólítással küldessék vissza, miszerint e 
tárgyat, melyben sükert reményleni már nem lehet, boldo- 
gabb időkre halaszszák. De érzé a többség hogy ekként a 
remények meghiúsitásának vádja rája nehezednék; az es- 
küttszékek tárgyalása pedig a következő országgyűlésen ismét 
szőnyegre hozatnék: az inditványt tehát nem fogadta el, s 
az esküttszékeket csak egyszerűen vetette vissza; a rendeket 
pedig arra szólítá fel, hogy az országos választmánynak azon 
javaslatát vegyék tárgyalás álá s terjeszszék a főrendi tábla 
elébe, mely az állandó biróság elvén nyugszik. E határozat 
hallattára az egész főrendi ellenzék odahagyta a teremet, 
szembeszökő módon akarván nyilvánítani, hogy a büntető 
törvénykönyv iránti remények meghiúsitásában neki semmi 
része. Mert valóban a főrendek e határozata után a büntető 
törvénykönyv életbe léptetésének még lehetősége is megsem- 
mittetett: nem csak azért, mivel a rendek többsége az es- 
küttszékekről lemondani nem akart; hanem azért is, mivel 
az országgyűlés befejeztének határnapja oktob. 10-re lévén 
kitűzve, egy újabb törvényjavaslatot, mely az állandó biróság 

184. _ elvén nyugodnék, az idő rövidsége s más szinte fontos tárgyak 
halmaza miatt, ha akarták volna sem készíthetnek el többé. 
Ezek után a büntetőjogi törvényjavaslatnak még csak azon 
része iránt maradt fenn egy ideig némi remény, hogy életbe 
lépend, mely az új börtönrendszerről szólott. Hosszas viták 
s több üzenetek után a hallgató és magányrendszer fölött, a 
két tábla már elébb abban egvezett meg, hogv a magány- 
rendszer elvei szerint, de oly módosításokkal, melyek szerint 
a régiről az újra lépcsőnként történjék az átmenet, kisérlet- 
képen négy nagy kerületi börtön épittessék az ország négy 
részében; s az egyes megyék is, melyekben újabb börtönök 
épitése szükségessé válnék, azokat e rendszer elvei szerint 
épithessék. Már csak e javitás is nagy nyereség lett volna az 
országra, melynek legtöbb bőrtönei nem a javulás, hanem a 
végképi elkorcsosulás iskolái s bűünfészkei valának. Miután 
azonban a közös adó kérdése utóbb megbukott , a szükséges 
költség hiánya miatt a négy kerületi börtön ügye is dugába 
dúlt. 
A hitelintézeti Mióta közéletünkbe a váltótőrvények behozattak, számtalan 
trvégyjavatr birtokos, de eladósodott család érezte e törvények szigorát; 
kiket elébb a nemesi kiváltság s ósiségi jog a hitelezőik szá- 
mára esendő elkobzástól megóvott, most megrettenve tapasz- 
talták, hogy a váltótörvény szerint végrehajtandó lefoglalás 
ellen sem ősi jog sem nemesi kiváltság nem véd többé. Az 
önzők s tudatlanok ennek következtében magok a váltó tör- 
vények ellen keltek ki, azokat álkozván, könnyelműségből 
vagy rosz számitásból, származott vesztök okául. A félelem s 
ellenszenvnek, mely a nemesség tudatlanabb tagjai közt a 
váltótörvény ellen közönségessé vált, az lett következése, hogy 
sokan egyébiránt szükséges kölcsöneiknél sem akarták mago- 
kat alája vetni a váltótörvény kötelezéseinek, mi ismét a ka- 
matláb rendkivüli felszökkentét vonta maga után. Nehogy 
tehát addig is, mig az ország lakosainak ezen birtokos osz- 
tálva a váltó törvény jótékonyságával lassanként megismerke- 
dik, akár a tudatlanság szűlte bukások igen szaporodjanak ; 

akár a kamatláb szerfeletti fölemelése az uzsoráskodást ter- — 484. 
jeszsze: a legégetőbb szükségek közé tartozott egy hitelinté- 
zet felállítása, melyben, az említett körülményektől elnézve 
is, egyedül a földmívelési ipar gyarapodása végett, mindenki 
jutányosan tehessen szert kölcsönre. A törvényjavaslat, me- 
lyet az intézet iránt a rendek készítettek, több üzenetváltás 
után megnyerte végre a főrendeknek is hozzájárulását; a ki- 
rályi válasz azonban minden reményt meghiúsított az oly hasz- 
nos intézet életbe léptetése iránt. A javaslat szerint az intézet 
igazgatója, ki az országgyűlés által kijelöltek közől akormány 
által lett volna választandó, az országgyűlésnek felelőséggel 
tartozott eljárásáról; de a királyi válasz a törvényjavaslatból 
mind azt kihagyatni kivánta, mi által az igazgató felelősége 
biztosíttathaték. E válasz az intézetben minden alkotmányos 
elvet megsemmitett: s a kormánynak kényuralmi hajlamai 
mellett méltán azon gyanút ébreszté az ország rendeiben, 
hogy a. hitelintézet, ugy, mint azt a kir. válasz akarja, az 
igazgató felelősége nélkül, kevés idő mulva jutalmazás és 
vesztegetés eszközévé válnék a kormány kezében; évek mul- 
tával pedig, midőn majd az intézet nagyobb kiható erővel 
működendenék, a nemzet minden vagyonát zsarnoki önkény- 
nek, az alkotmányt kényuralmi czélzatok veszedelmének fogná 
kitenni; és ekként az, minek czélja épen a nemzeti jóllét, 
magának az alkotmánynak felforgatására szolgálna eszközül. 
Íly áron természetesen a rendek nem akarhatták , nem volt 
szabad akarniok megvásárolni a nemzet anyagi jóllétére kū- 
lönben oly hasznossá válandott hitelintézetet. 

Még sajnálatosabb volt ezen összeütközés az alkotmányos- A városok 
ság elvei s az absolutismus terjeszkedési törekvései közt a rai. 
városok rendezésének kérdésében; mert annak következtében lési befolyásá - 
egy még fontosabb, még égetőbb szükségű tárgy bukott meg "" "érése. 
azon országgyűlésen. Azok után, mik a városok kérdése te- 
kintetében az országgyűlés megnyitásáig történtek, a köz- 
vélemény annál bizonyosabbnak tartá e kérdés valahárai 
megoldását, minthogy a városok, mint láttuk , már veszteni 

kezdék türelmőket, s gyakori folyamodásaik után a kormány- 
hoz attól lehetett tartani hogv, ha ez iránt még most sem 
alkottatik meg a kivánt törvény, maga a hatalom, országgyű- 
lésen kivül, fogja elintézni a fontos tárgyat. A városok egy 
részének , mely a hajdan korban nyerte kiváltságait, a régi 
törvények és a százados gyakorlat kétségtelen jogot biztosí- 
tottak, szavazataikkal részt venni a törvényhozásban. S jelen 
állásukat maga a közvélemény is igazságtalannak, sőt gúnyos- 
nak ismerte el. Ha tehát e kérdést most sem intezi el a tör- 
vényhozás, méltán lehetett félni, hogy a kormány, e régibb 
törvények szerint, a maga érdekében határozza meg a váro- 
sok szavazatát. Mind ezen körülménynél, mind az igazság 
követelésénél fogva tehát, e kérdés megfejtését mindenki ha- 
laszthatatlannak tartotta. Ehhez járult, hogy közönségessé 
vált már azon meggyőződés, miszerint mulhatatlanul szüksé- 
ges az alkotványt szélesíteni s új elemekkel erősbíteni a tör- 
vényhozás eddigi tényezőit, hogy az annyi sóvár óhajtások 
tárgya, a nemzeti átalakulás, gyorsan és szerencsésen végbe- 
mehessen. Sőt a városi kérdés magának ezen átalakulásnak 
is egy, nem csekély fontosságu részletét alkotta, minthogy 
épen a városok törvényhozási részvétének kelle közvetítő hidul 
szolgálni a teljes képviseleti rendszerre, mi a reformpárt egyik 
fő czélját képezte. 

Mig azonban ezen s egyéb, másutt említett, okoknál fogva 
őszinte szándékkal s elhatározott jó akarattal fogtak az ország- 
gyülés rendei e kérdés megoldásának tárgyalásához: az iránt 
is osztatlan volt a reformpárti többség, sőt több városi követ- 
nek is meggyőződése, hogy a városoknak csak új rendezésők 
föltétele alatt lehet és szabad biztosítani az országgyűlési sza- 
vazatot. Mert, mint már föntebb előadtuk, a városoknak, 
jelen helyzetökben, melyben a kormány önkényétől függtek, 
nagyobb törvényhozási befolyást tulajdonítani annyi volt volna, 
mint a kormánynak a rendek tábláján is minden kérdésben 
többséget biztosítani, a kényuralmi iránynak mindig s min- 
denben túlsúlyt engedni. 


Negyedik fejezet. A remények meghiúsulása. 229 


Senki sem fogta fel e fontos kérdést oly magas állampoli- 
tikai szempontból, mint Korpona város tudós követe, a több 
jeles politikai s jogtudományi munkái után tudományos iro- 
dalmunknak is egyik dísze, Szalay László. Ő, midőn a vá- 
rosok új szervezetétől függesztette fel az azoknak adandó rész- 
vétet a törvényhozásban, ama szervezésnek oly irányt is kivánt 
adni, mely, összes átalakulásunkban, a szakgatott municipalis 
megyerendszerből a parlamentaris kormányzatra, a centrali- 
satio hidjául szolgálhasson. c Most, ugy mond egyebek közt, 
nincsen többé szó néhány városi votumnak rehabilitatiojáról ; 
hanem szó van egy új elemnek a törvényhozásbai befogadá- 
sáról. S ezen elem, mert új, mert a többiek között, melyek- 
nek sorában helyt akar foglalni, a legifjabb, s ennél fogva 
olyas, mely szót fog kölcsönözni minden vitalitással biró esz- 
mének ;..... ezen elem, mondom , mert új, mert legifjabb, 
mert a jelen szükségeknek, a kor követeléseinek tolmácsa, — 
az időnek nagy chemiai processusában a többieket elébb utóbb 
fel fogja olvasztani. Én a negyedik rendről szólok, de azon 
rendről, mely még csak létesülőben van, melynek most egye- 
lőre csak egyik organumát fogjuk teremteni.» Hivatkozik 
Francziaország példájára, hol a «tiers-état» szinte elnyelte az 
arisztokratiát. 0 nem a boltosok arisztokratiáját akarja lép- 
tetni a nemesi rend helyébe; nem a rőf és mérőserpenyő 
túlnyomó befolyását érti; hanem érti az összes nemzetet, érti 
Magyarországot jövendő formáiban; s azért «óhajtja: alakul- 
jon egy osztály, mely a többiek szögletességeit lesimítsa, mely 
bennök felolvaszszon mindent, mi nem korunkba való.....» 
c Én nem municipalis ország képében látom a nagygyá lett 
hazát; nem hiszem, hogy municipalis fæderalismus lehessen 
a végezél. Nekünk száz különvált érdeket kell összpontosítani; 

... S mindenre vagy gyönge vagy talán épen visszás eszköz 
a municipalis daraboltság.» Hálás szívvel ismeri el, hogy 
mig a különféle érdekek fel nem ébredtek, municipalis alkot- 
mányunknak köszönhettük fenmaradásunkat; de jelenleg már 
elkerüűlhetetlenül szükséges, hogy a városokat illető munká- 

latban jelöltessék nébány kiváló pont, melyek annak idejében 
a centralisationak összekötési pontokul szolgálhassanak. 5 az 


: nap, mikor az országgyűlés valósággal fogja képviselni az 


összes nemzetet, az országgyűlésen nem karokat és rendeket, 
nem megyéket és városokat, hanem képviselőket, az összes 
nemzet képviselőit fogjuk látni. 

De ezen nézetek a központositásról kissé még koraiak vol- 
tak ezen országgyűlés tagjai előtt s az új szerkezet megvita- 
tásánál, melyet a rendek a városoknak adni szándékoztak, 
fő irányelvül tétetett, hogy az oly alapokra állíttassék, misze- 
rint a megyék jövendő rendezésének is mintájául szolgálhas- 
son; s hogy tehát az új elem, melyet a törvényhozás a szava- 
zattal felruházandó városi képviselőkben nyerend, a kormány 
közvetlen befolyásától független s képes legyen segédkezet 
nyujtani a nemzeli átalakulás nagy munkájának előmozdítá- 
sára. Ennél fogva a törvényjavaslat, mely a rendek tanács- 
kozásai alul kikerült, általában szabad elvű s oly nemű volt, 
hogy abban az alkotmányos és radikál irány teljes mértékű 
alkalmazást nyert. A városok, e szervezet szerint, oly szabad 
municipiumokká váltak volna, melyekben a városi lakosság 
egész tömege, minden gualificatioi fokozat nélkül közvetlenül 
választja időnként megújítandó tiszti karát s követeit a tör- 
vényhozásra. A kormány azok kebelében semmi közvetlen 
organummal nem biranda, hanem egyedül a felügyelésre szo- 


.rított befolyását csak a törvények szerint gyakorolhatta volna 


a középponti kormányszékek által. A városoknak e szerkezet 
mellett népességök arányában felosztandó tizenhat szavazat 
adatott a törvényhozásban, mig az ország többi lakosságát 
képviselő megyék ötvenkét szavazattal birnának. 

E törvényjavaslatban igen is nyíltan ki volt fejezve a bizo- 
dalmatlanság, melylyel a reformpárt a kényuralmi hajlamu 
kormány iránt viseltetett; s igen vérmes reményűnek kellett 
lennie, ki hihette, hogy az a felső ház s a kormány által elfogad- 
tassék. 5 valóban, a kormánypárt, kivált a felső házi többség, 
eleitől fogva arról vádolta a törvényjavaslatot, mintha az a vá- 

rosokból korlátlan végrehajtási hatalommal biró respublicákat 
akarna felállítani. Mig azonban a rendek puszta felügyelésre 
kivánták a városokban szorítani a kormány befolyását: a 
főrendi többség a másik szélsőségbe esett, oly szerkezetet akar- 
ván adni a városoknak, melynél fogva a polgárok testülete 
alig birt volna némi önállással s önkormányzattal. Egyebek 
közt, a tiszti kar s országgyűlési követek közvetlen s egyenes 
választását másod foku, közvetett választással kivánta felcse- 
réltetni; a választókra nézve oly szigorú gualificatiót állított 
fel, miszerint azok száma szerfelett kicsinyre olvadandott; s 
mi mindenek közt leginkább karlátolta volna a városok sza- 
badságát : a tiszti kar élére egy a kormány által kinevezendő, 
igen tág hatalmu főfelügyelőt kivánt állíttatni. Általában oly 
változtatásokat óhajtott a törvényjavaslatban a főrendi több- 
ség, hogy azok szerint körülbelül csak annyira ki lettek 
volna téve a városok a kormány önkényének, mint mikép 
eddig voltak ; s a tizenhat szavazat, melyet azok az országgyű- 
lésen nyerendők valának, teljesen a kormány rendelkezésétől 
esett volna függésbe. 

A két tábla tehát egymással homlok egyenest ellenkező 
elvekből indult ki a fontos tárgyban; minél fogva eleitől 
fogva nem nagy volt a remény azoknak megegyezésére. Mint- 
hogy a törvényjavaslat iránt a megyék részletesen kimondták 
véleményeiket: a rendek, utasításaik által kötve lévén, a fel- 
állított elvektől el nem térhettek. A főrendek többsége ellen- 
ben látván, mikép a vármegyék s általában a reformi párt, 
a fentebb előadott okoknál fogva, csaknem erkölcsi kénysze- 
rűségben van, mindent elkövetni, hogy a városi kérdés ezen 
országgyűlésen valahára megoldassék; s arra számitván, 
hogy ennél fogva a megyei utasítások változni fognak : egy 
lépéssel sem akart közeledni a rendekhez, s minden újabb 
üzenetében makacsul ismételte először kimondott nézeteit. A 
kormánypárt ez alatt a főispánok által minden követ meg- 
mozdított a vármegyék közgyűlésein, hogy az eredeti utasí- 
tások újakkal váltassanak fel, melyekben a törvényjavaslat 

alapelvei a főrendi többség nézeteihez alkalmaztatnának. 
Mit a főrendi többség óhajtott s reménylett, részben be is 
teljesedett : mennél hosszabbra nyujtattak a tanácskozások, 
annál több megye módosította eredeti utasításait. Így lőn, 
hogy elébb is, a törvényjavaslat széles alapu választási rend- 
szerének korlátolása s többféle gualificatiók felállítása a ren- 
dek tábláján is többséget nyert. A reformpártiak a megyék 
ezen állhatatlanságától megrettentve, a színváltozásnak némi 
erkölcsi gátokat velendők, minden nyilatkozataikban a haza- 
fiuság erényével ügyekeztek összekötni a szilárd, állandó 
kitartást. E párt több tagja, kivált pedig a fiatalság, annyira 
ment, hogy nem kételkedett a hazaárulás bünével bélyegezni 
minden további engedést s visszalépést, főleg a főfelügyelők 
kérdésében. 

Igy állott a kérdés egy ideig megcsökönösödve ; mert bár a 
rendek a választási rendszerre nézve közeledtek is a főrendi 
többség kivánatához : ez a főfelügyelőkre nézve nem akart 
tágítani első határozatán. A főfelügyelők elfogadását a városi 
követek is határozottan ellenzették ; a rendek többsége pedig 
azt egyenesen veszélyesnek nyilatkoztatta a nemzet jövendő- 
jére nézve. a Miután nekünk — ugymonda egyebek közt 
Klauzál Gábor, a jun. 18-kai ülésben, — nincs oly kormá- 
nyunk, mely el akarná ismerni, hogy a nemzet s országgyűlés 
irányában felelőséggel tartozik ; sőt inkább olyan az, mely a 
kormány felelőségéről szóló törvényeket elavultaknak szereti 
tekinteni : ily helyzetben nem volna tanácsos a városokban a 
kormánytól függő új hivatalt felállítani, mielőtt mind azon 
garantiák megadva nem lesznek, melyeket a nemzet óhajt, s 
mig nem lesz kormányunk, melyet a törvényhozás feleletre 
vonhasson. » A kormánypárt részéről viszont Zsedényi Edu- 
árd élesen kijelenté: «hogy az, ki nem akarja, hogy a 
kormánynak a városoknál a főfelügyelőkben törvényes or- 
ganuma legyen, az nem akarja, hogy a városok rendezésé- 
ből legyen valami; ki pedig ezt nem akarja, az nem akarja, 
hogy az országnak jövendője legyen. » 

A kormánypárti vezérszónok ezen nyilatkozata a rendek 
tábláján eléggé sejtette mindenkivel, hogy a főrendi többség 
még sem hajlandó közeledni a rendekhez. Ezek tehát, a tárgy 
feletti ötödik izenetők alkalmával, komolyan figyelmeztették 
a főrendeket az országgyűlés végének közeledésére s ama 
vágyakra, melyek a törvényjavaslat fölötti tanácskozások 
által a városok lakosaiban fölébresztettek s oly könnyen 
többé le nem csilapíthatók; és felszólíták őket hogy, ha még 
most sem akarják elfogadni a törvényjavaslat nézeteit, enged- 
jék azt legalább feljutni a kormányhoz, hogy annak vélemé- 
nye is tudva legyen, s a beczövekelt tanácskozásoknak új tér 
nyíljon. 

Midőn ezen üzenet a főrendek asztalára került, s ezek az 
alsó háznak sem véleményéhez közeledni, sem kivánatára ha- 
jólni nem akarnának : a két párt közt igen heves vita támadt 
a főrendek házában. Gróf Pálffy József annyira ment, hogy 
kijelentené, mikép látja, «hogy a főrendek csak játékot akar- 
nak űzni az alkotmányosságból, a végrehajtó hatalomnak 
szándékozván adni a városok szavazatát, holott akormány már 
is túlnyomó befolyást gyakorol a kinevezésétől függő hivatalno- 
kok által a törvényhozásban. Ez nem egyéb, mint a nemzet 
érdekeinek elnyomása.... A főrendek örökös negatiojok által 
meg akarják semmisíteni a rendek tábláját, nem engedvén a 
kormány elébe jutni a nemzet kivánatait.... Én, ugymond, e 
főrendi táblát a nemzeti előhaladás valóságos gátjának tekin- 
tem; s nem tartózkodom kijelenteni, hogy örömmel fogok 
szavazm e tábla eltörlésére, mely valóságban nem egyéb, 
mint a kormány czéljainak eszköze. » Maga.a mérsékelt 
gróf Széchenyi István is akként nyilatkozott hogy, c ha a 
főrendek többségének nézetei törvénynyé válnának, ebből 
veszély áradna a nemzetre ;..... mert az alsó tábla saturáltat- 
nék. függő elemekkel, melyeknek csak három vagy hat évi 
servilitása is elég volna nem csak arra, hogy ama tábla meg- 
semmíttessék, hanem arra is, hogy alkotmányunk, szabadsá- 
gunk megdöntessék. » 

Mig ezután a két tábla közt újabb üzenetek váltattak, melyek- 
ben a főrendi többség soha egy lépést sem akart közeledni 
a rendekhez: a kormány 8 a conservativ párt a főispánok 
által egyre dolgozott a megyékben, hogy utasításaikat a fő- 
felügyelőkre nézve megváltoztassák. Miután pedig ezen ár- 
mányaik sükeréről bizonyosak voltak, a hatodik üzenetben, 
szeptember végén, tehát csak pár héttel az országgyűlés ki- ` 
hirdetelt határnapja előtt, végre ők is tettek egy közeledési 
lépést: a közvetlen választási rendszert elfogadták; de egy- 
szersmind oly magas gualificatiót szabtak a választókra nézve, 
hogy a közvetlen választás, ily választóképesség mellett, körül- 
belől egyre ment a közvetett választással. A közeledés tehát, 
melyet a főrendi többség a rendek véleménye felé tett, inkább 
csak színleges volt; és még ehhez is feltételül szabta a főfel- 
ügyelőknek a rendek általi elfogadását.  ” 

Midőn a főrendek ezen üzenete az alsó tábla asztalára került, 
közönségesen tudva volt, hogy az újon érkezett pótlóutasítá- 
sok következtében a többség már a főfelügyelők mellett áll. 
A rendek tehát szept. 25-kei ülésökben minden vita nélkül, 
csak egyszerűen szavaztak a kérdés felett; minek az lett ered- 
ménye, hogy a főfelügyelői tisztség a városokban, de csak 
elvileg s elvontan a főrendi javaslattól, egy szó többséggel 
elfogadtatott. A reformpárt ekként kisebbségben maradván, 
a főfelügyelői hivatal gualificatioinak teréről kezdett küzdeni 
az alkotmányos elvek biztosításáért. Már az első szavazás 
alatt is több szózat hallatszék a feltételekről; s alig mondatott — 
ki a halározat a főfelügyelők elfogadása mellett, már is min- 
den felől hangzott: mikép lesz körülirva hatósága? Minők 
lesznek kötelességei s a korlátok, melyeken túllépnie nem 
szabad? A nagy többség (39 szó 8 ellen) végre abban egyezett 
meg, hogy ne minden városnak külön, hanem, kerületenként, 
többnek legyen egy főfelügyelője, kit a városok által fölter- 
jesztett egyének közől a kormány nevezzen ki. A főfelügyelő, 
a tisztújitás és követválasztás alkalmával, a kijelölési jogot a 
tanácskozmányi tagokkal együtt, mint elnök, a többség akarata 

szerint, fogja gyakorolni; városi követ maga nem lehet; ne 
administráljon, hanem csak felügyeljen ; pénztárért felelős ne 
legyen, s egyszerre több hivatalt egynél ne viselhessen. 

A főrendi többség azonban az igy korlátozott főfelügyelők- 
kel egyátaljában nem volt megelégedve; s e hivatal körére 
nézve tovább is megmaradt első javaslata mellett. Ismét rend- 
kivül élénk s heves vita támadt a két párt között. Mig a több- 
ség tág hatáskörrel kivánta felállítani a főfelügyelőket: a ki- 
sebbség magát a hivatal felállítását is folyton ellenzé, s keserűen 
kikelt a megyék pótló utasításai, a c pálfordulások » s az alsó 
tábla azon tagjai ellen, kik kormányhivatalt keresve, a főfel- 
ügyelők elfogadásának s ezzel az alkotmányos elv buktának 
okai valának. Másók az ellenzék közől a kormánypártiakat 
gáncsolták, kik a haza érdekei ellen oly makacssággal küz- 
denek idegen érdekek mellett. Pálffy József pedig ismét szóba 
hozta a felső tábla eltörlésének mind nagyobbodó szükségét. 
Minap Pálffyt e miatt a főherczeg nádor utasítá rendre; most 
pedig maga Széchenyi István a leghevesebb módon támadta 
meg. Még gróf Zay Károly is belévegyült e szenvedélyes vi- 
tába, mely aztán azzal végződött, hogy Széchenyi ájultan 
rogyott le székéről. A többség egy tapodtat sem akart eltérni 
eredeti javaslatától; s kijelenté, hogy bár ehhez végiglen nem 
kiván is ragaszkodni : engedni mégis csak akkor lesz hajlandó, 
ha a rendek még inkább közelednek hozzája. 

De a rendek ezt nem vélték tehetni az alkotmányosság elvei- 
nek feláldozása nélkül. Meg valának győződve, valamint hogy 
kétséget nem is szenvedett, miképen, ha ők még inkább köze- 
lednek a főrendi többség nézeteihez, s ezek törvénynyé válnak : 
a kényuralomra örökké hajlandó bécsi kormány túlságos be- 
folyást nyer, a főfelügyelők és szűk alapu választási képesség 
által, a városok kebelében; s az ezeknek adandó tizenhat 
szavazattal a rendek tábláján, rövid idő alatt, nagy veszélybe 
ejti az alkotmányt s nemzeti szabadságot. Mivel tehát a ren- 
dek többet nem engedhettek, a főrendi többség pedig hozzájok 
közeledni nem akart: a városi törvényjavaslatot nem lehetett 

a király elébe felterjeszteni. A nov. 8-kai ülésben , midőn e 
tárgy utólszor került az alsó ház asztalára, a városi követek, 
Bezerédy István inditványára, azt sürgették, hogy választassék 
el a rendszeres belszervezéstől a városok országgyűlési sza- 
vazatának kérdése; s ha amaz, mint látják, megbukik is, 
legalább ez iránt alkottassék meg a törvény. «Ez ország- 
gyülésen — ugymond Székesfehérvár követe — a karok és 
rendek annyit dolgoztak, hogy akármely közjogtanári colle- 
giumnak is dicséretére válnék; de az eredmény kevés vagy 
épen semmi, mivel a karok és rendek gyöngék. A harmadik 
rend, mely itt képviselve van, alig teszi huszad részél az or- 
szág népének; s érdekeik is el vannak különözve a nagy 
többségéitől. Hiányzik az egybeolvadt közös érdek. A magyar 
nemzetiség Európában idegen ; alkotmányossága szomszédai- 
nak hatalma előtt gyűlöletes. Környezve vagyunk absolut 
kormány alatt lévő népektől. Ezért üdvös és czélszerű refor- 
mok nélkül azon szabadság is, mely még az országban teng, 


. enyészetnek indul. A reform most nem sikerült; s e miatt e 


sorompókon kivül sokakat lehetne vádolni. De a vád a nem- 
zet gyöngesége miatt sükeretlen; mivel az országban még 
nincs kifejlett közvélemény, s azok, kik a kegyelem sugarai- 
ban melegszenek, könnyen veszik a feljajdulást azoktól, kik 
nem esdekelnek másért, mint a mi kifejlődésőkhöz megki- 
vántatik.... A főrendi eljárás megrendíté azon hitet, melylyel 
a hazafiak a királyi szó szentsége iránt viseltettek. Ezért a 
bizodalom a főrendek iránt annyira megingattatott, hogy 
mind inkább terjed ama nézet, miszerint táblájokkal, ugy 
mint alkotva van, tanácskozni nem lehet. Nem kéri a hatal- 


mat, hogy a városi kérdést egymaga intézze el; mert ez al- 


kotmányellenes. Hogy azonban a rendek táblája erősödjék, 
a többi városi követekkel együtt óhajtja, hogy a rendek még 
egy kisérletet tegyenek, elválasztván az országgyűlési szava- 
zat kérdését a rendezés kérdésétől. » 

Az országgyűlés két nap mulva befejeztetvén, a rendek ezt 
már méltán lehetetlennek tartották. Szentkirályi Móricz, ki 

a jeles törvényjavaslatot készítette, megmutatá, hogy épen a 184. 
városok törvényhozási befolyásának kérdésében áll a két tábla 
egymástól legtávolabb; s azért ebben minden újabb kisérlet 
sükeretlen. S minthogy sokakban azon gondolat ébredt, hogy 
az igy megbukott városi ügyet a kormány országgyűlésen ki- 
vül önkényleg akarná elintézni; s ezt a városok is kivánnák : 
azon imtéssel zárá be a tárgy feletti tanácskozást, hogy miután 
a rendek táblájának többsége őszintén szivén hordja a váro- 
sok ügyét, óvakodjanak a hatalomnál sürgetni ügyök ország- 
gyülésen kivüli önkényes elintézését. 4A városok — ugymond 
— a rendeknél kivívták azon meggyőződést, hogy ügyök el- 
intézése az alsó tábla kiegészítésére, az ország érdekeinek 
egybeolvasztására, a képviselet erősítésére mulhatatlanul meg- 
kivántatik, s halasztást nem szenvedhet. Azért ne támaszkod- 
janak kegyelemre, s ne keressék az ajándékot; hanem tá- 
maszkodjanak azon eszmére, mit önmagoknak kivívtak és 
minek teljesedésbe kell menni. Övék az élet; az élet pedig 
folyvást nő.... Legyenek kissé tűrelemmel; nagy kérdések 
egy vágással nem dőlnek el soha. De ha kegyajándék elfoga- 
dása által lelépnek a térről, melyre jog és élet által egyenlően 
felhivatvák; ha nem törvény által követelik azt, mi őket jog 
és élet szerint illeti: akkor elvesztették a jövendőt, akkor, 
mint kiváltságos testületek, kiváltak az országból, és nem 
fognak többé beolvadni a nemzet testébe. » 

És igy végződött a nagy fontosságu tárgy, melynek sze- 
rencsés megoldásához az országgyűlés előtt annyi remény 
csatlakozott. Elvkérdéseket foglalván magában, párttusa tár- 
gyává lett; ezzé válván pedig, bukásának, a létező körülmé- 
nyek közt, mulhatatlanul be kellett következni. 

Azon radikál irány, mely a birtokot minden bilincseitől Ősiség s örök- 
felmenteni, tökéletes tulajdonná tenni s e végett a nemesi és rság 
jobbágyi földet egyaránt felszabadítani tűzte ki a reform egyik 
fő czéljává, ezen országgyűlésen kevéssé haladt előre. Az ősi- 
ség eltörlésének s a jobbágyok örökös megváltásának elve már 
a mult országgyűlésen ki volt mondva. A rendek tehát most 


1544. 





Birtokképes- 
ség. 


Hivatalképes- 
ség. 


238 Ötödik könyv. Reformi s nemzetiségi harczok 1840—1843 között. 


ezen elvet mind a két kérdésben tényleg alkalmazandók, egy 
választmányi munkálatot készítettek, mely alapjául szolgálna 
a tanácskozmányoknak ; s azt, hogy iránta küldőik vélemé- 
nyét is meghallják , utasítás végett a megyéknek is megkül- 
dötték. A rendek tábláján mind a két fontos tárgyra nézve 
nagy volt ugyan a többség; de, részint mivel utasítás min- 
denünnen nem érkezett, részint időhiány miatt, mind a kettő 
tárgyalása a jövőre halasztatott. 

A reforın e két tárgyban nem sikerülhetvén, hogy a szabad ` 
birtok körül mégis valami történjék, mi a közvélemény igé- 
nyeinek megfeleljen: az országgyűlés vége felé, aug. 29-kén, 
a nemesi jószágoknak nem nemesek általi birhatási joga ho- 
zatott indítványba. A rövid, de nagy fontosságu törvényja- 
vaslat még azon ülésben határozatba ment. «Épen ma — 
ugymond a siker által élesztett köz öröm zajában Palóczy — 
épen ma 318-dik éve a mohácsi vésznapnak , midőn szinte 
elveszett hazánk; s ma lénveges lépést tettek a rendek annak 
megmentésére.v A főrendeknél Széchenyi István, több szó- 
noklatban nagy lelkesedéssel küzdött a törvényjavaslat mellett. 
c Én, ugymond, szemeimnek alig hittem, midőn ezen rövid 
izenetet először olvastam , s mondhatom, ez engem lelkese- 
désre ragadván, egy híres német iró ama jelszavát juttatá 
eszembe: «Ein Vogel trug einen Saamenkorn in ein wüstes 
Land, und cs entstand daraus eine neue Creation.» Ez egy 
pár sorban, ugymond, én Magyarország egész jövendőjét biz- 
tosítva látom.... Ezen egy pár sorban nemzetünk regenera- 
tiója fekszik.» A javaslat a főrendek által is egy értelemmel 
elfogadtatott; utóbb pedig királyi sanctiot is nyervén, tör- 
vénynyé vált. 

Valamint a birtokképességi törvény, némi pótlásául hoza- 
tott meg a szabad birtokot illető, de most elmaradt reform- 
nak; ugy a jogegyenlőségre irányzott törekvésekben is kiván- 
tak némi haladást tenni az ország rendei, kivált miután a 
városok s a közadózás kérdései felett folyt tanácskozás már 
nem nagy sükerrel biztatott. A nemnemesek hivatalképessége 

‘ . 

egyes esetekre már elébb is fenállott; most tehát a nemneme- 
sek hivatalviselhetése egész általánosságban hozatott indit- 
ványba. És e tárgyban azon hallatlan eset fordult elő, mikép 
a főrendi tábla szabadelvűségben meghaladta a rendekét. Ezek 
ugyanis pótló utasításaik által kötve lévén, két szó többség- 
gel csak azon megszorítással fogadták el az inditványt, hogy 
a birói hivatalok ezentúl is kizárólag a nemesség kezében 
inaradjanak. E határozat azon fonákságra vezetett, hogy sze- 
rinte nádorrá, kanczellárrá lehetett ugyan a nem nemes hon- 
polgár; de szolgabiróvá, esküdtté nem. A főrendeknél, kiknek 
többsége eleinte még ebben is ugrást látott s fokonkénti ha- 
ladást kivánt, a reformpártiak nagy erélylyel harczoltak tár- 
saik szűkkeblűsége s a rendi határozat képtelensége ellen. 
« Nyolczszáz évig viselt minden terhet a nemtelen -— kiálta 
az ugrást emlegető főrendek fülébe gróf Teleki László — s 
ugrás , rögtönzés-e valahára őket részeltetni a hivatalképes- 
ségben?» «Ész, erény, becsületesség — mondá a rendek ha- 
tározatára Battbyáni Lajos — nincs kötve osztályhoz; sőt e 
turajdonok sokszor megfordított arányban állnak a nemesi 
kiváltsággal.» Közbeveté tekintélyét Széchenyi István is; mig 
végre az egész tábla elfogadta az általános hivatalképességet. 
A rendek ezután, mintegy elszégyenlvén magokat, hogy a 
korigények teljesítésében a «fontolva haladó» főrendek által 
ez egyszer túlszárnyaltattak, ellenkező utasitásaik daczára is 
elfogadták az általános hivatalképességet; mi aztán törvény- 
nyé szentesíttetett. 

A reformpárt törekvése, a köz jogok s terhekben minden 
honpolgárt, légyen az nemes vagy nemtelen, egyenlő arány- 
ban részesíteni, még két fontos tárgyban nyilatkozott ezen 
országgyűlésen: a köz munkák és közös adózás tárgyában. 

Mi az elsőt illeti: a megalkotott törvény által még nem lép- 
tetett ugyan életbe a közös teherviselés örök igazságu elve. 
Még nem érett ténynyé, hogy a közmunkák legyenek a köz- 
szükség váltságai, melyekhez mindenki osztálykülönbség nél- 
kül járulni tartozzék ; még nem lőn elérve, hogy a közmunkák 

a nemzetgazdaság egyik legfontosabb ágának tekintetvén, azok 
kezelése a nemzet összes érdekében, nem pedig minden me- 
gyének saját tartományi , igen gyakran némely hatalmasnak 
egészen magános hasznáig aljasult nézetei szerint történjék. 
De meg lőn mégis szűntetve az igazságtalanságnak legalább 
azon kiáltó része, miszerint eddigelé az ugyanazon osztályu, 
urbéres népet is, mely e terhet egyedül viselé, az ötvenkét 
megye a maga keblében önkénye szerint, különbözőleg ter- 
helte; meg lőn szűntetve az önkény hatalmának minden igaz- 
ság mértékén túl csaponghatása. 

A közös teherviselésnek, közös adózásnak, mint történel- 
münk eddigi folyamában látók, megyei s országgyűléseken 
annyiszor, annyi hévvel és szenvedélylyel megvitatott kér- 
dését nem csak az adózó nép iránti igazságérzetből, hanem 
még inkább azért kivánta megoldani a reformpárt, mert ez 
leendett a leghatalmasb eszköz a nemzet külön osztályainak 
érdekbeni egybeforrasztására, a jogok és terhek egyenlősité- 
sére, szóval a demokratia elvének életbe léptetésére. Miután 
a kormány felelősége még csak a jámbor kivánatok sóvárgásai 
közé tartozott, említők, miként maga a reformpárt is egyelőre 
csak a megyei hatóságok kezelése alatt lévő házi adóban kivánta 
megvalósítani a közteherviselés elvét. De láttuk azt is, mikép 
az ország újjászületését eszközlendett elv, pártkérdéssé fajul- 
ván, az elcsábított köznemesség által elkövetett botrányos kicsa- 
pongások közt, a megyék többségében megbukott. Az ország- 
gyülésen tehát, látván az utasítások által megkötött rendek, 
hogy a közös adó kérdése többséget nem nyerhet, azt szava- 
zatra sem kivánták bocsátani; hanem, mivel az elvet, az uta- 
sítások daczára is, csaknem egyértelműleg pártolták, más 
alakban kisértették meg annak valósitását. Hogy utasításaik- 
nak megyei pártviszonyokat képviselő fékjeitől menekülve, 
a nemzet életérdekeit rejtő fontos tárgyról független meg- 
győződésből szólhaszanak, a házi adó kérdését egyszerűen 
mellőzték, s egy országos küldöttséget neveztek ki, mely 
véleményt adna: mikép volnának az ország közszükségei 

legczélszerűbben fedezhetők? A választmánynak, mi nem so- 184. 


kára financzialis választmány nevet nyert, kiküldésében a fő- 
rendek is örömmel megegyeztek. Mind a két teremben lel- 
kesülés közt hangzott végig az adómentességrőli : lemondás 
igazsága; és ez lőn kitűzve a választmányi munkálat homlo- 
kára. E határozat a nem-adózás hőseit országszerte elbátor- 
talanítá; s minden jó hazafiban azon remény ébredt hogy, 
mivel a közös teherviselés elvei átalánosan, a hadi adóra is 
kiterjesztve, még nem alkalmazhatók, Széchenyi István em- 
lített telekdíj-terve szerint fog a nemzet minden osztályainak 
adózása eszközöltethetni. E remény csaknem bizonyossággá 
vált, midőn a közös teherviselés elvét a rendek 29 szóval 19 
ellen s utóbb a főrendek is elfogadták. Széchenyi ez nap, 
mint a nemzeti ügy jobbra fordultának ünnepén, fényes disz- 
öltözetben jelent meg a főrendek házában. Ennek következ- 
tében kisérletet tónnek a rendek a házi adó közös viselése 
iránt. De miután ez 15 szóval kevesebbségben maradt, ha- 
tározattá lón, hogy addig is, mig a közös teherviselés egész 
terjedelmében alkalmazást nyerhet, mind azt, mit a nemzet 
a közszükségek fedezésére ajánland, a közös teherviselés elve 
elfogadásának jeléül, minden honpolgár viselje. A nép azon- 
ban mivel ezenfelül még hadi adót s más terheket is hord, 
a közszükségekre ajánlandó közös adóhoz csak negyed részben 
járuljon. A rendek táblájának véleménye különösen oly ked- 
vező volt ezen közszükségekre fordítandó közös adó tekin- 
tetében, hogy összesen csak két megye, Bács és Turócz, sza- 
vazott ellene. 

Mig a financz-választmány a munkálaton dolgozott, gróf 
Széchenyi István minden követ megmozdított a nemesi adózás 
életbe léptetésére. Egyebek közt aug. végén lement a Pest 
megyei közgyűlésre, s ott egy küldöttséget kivánt kineveztetni, 
mely kijelölné a pontot, melynél a jelen körülmények közt, 
midőn az országgyűlés már végéhez közelget, mint legkeve- 
sebbnél meg lehetne állapodni. A választmány, s annak véle- 
ménye nyomán, Pest megye rendei évenkénti három millió 

forintban állapodtak meg, mint legkevesebben ; s ezen véle- 
ményt, közös elfogadás és követeik általi pártoltatás végett 
körlevelek által a többi hatóságokkal is közölték. E tacticá- 
nak nagy lőn haszna. E felszólitásra a többi megyék is pótló 
utasítást küldhettek ez iránt követeiknek; holott különben 
könnyen megtörténheték, hogy a terjedelmes financzmunkálat 
feletti tanácskozás alatt vége szakad az országgyűlésnek. 
Ezen előzmények után a rendek a kimondott elvek szerint a 
közszükségek (utak, vasuti kamalfedezések, különféle intéze- 
tek stb.) fedezésére a jövő országgyülésig 10,340,000 vagy 
is évenként 2,585,000 ftot ajánlottak. Miután a főrendek már 
a közös adózás elvét elfogadták, alig kételkedhetett valaki, 
hogy a rendek ezen ajánlata is el lesz általok fogadtatva. 
c Már alig hiányzott valami határozni való, — igy tudósiták 
küldőiket Békés megye követei — már mindenki a reája eső 
mennyiséget vetegeté; mi bennünk örömtől repesett a lélek : 
szétdúlva láttuk az előitéletek tömkelegét, megoldva az esz- 
mék bonyolódottságát, mely annyi véráldozatokat látszott (a 
megyei kortesgyüléseken) követelni, sőt enyészetünket ma- 
gába burkolni ; hittük, hogy visszatérhetlenül meg van téve 
a lépés, és Magyarország posványai rövid időn ki lesznek 
száradva, feneketlen utjain vaspályák vonulnak keresztül, a 
kereskedés terhelt hajói szeldelik vizeinket; s végre Magyar- 
ország szétdarabolt életének egybeforrasztására a szerencsés 
alapot megvetve lenni láttuk a remény és gondolat szárnyain. » 
Azonban egy előre nem is sejtett sziklán mind e szép re- 
mények hajótörést szenvedtek. A főrendek azon okból, hogy 
csak lassan kell a nemességet az adózáshoz szoktatni, a tiz 
millió helyett a jövő országgyűlésig csak hármat szavaztak 
meg, melyből évenként egy-egy millió szedetnék be. A ren- 
deknél ennek következtében azon elv hozatott szőnyegre, 
miszerint kezdeményezési joguknál fogva az adó öszletét 
csak ők határozhatják meg; a főrendeknek volna ugyan sza- 
vok a rovatok kijelölésében, melyek közt az adó felosztandó; 
de a rendektől megajánlott öszletet kötelesek elfogadni. És 

ezen elvhez annál szilárdabban ragaszkodának a rendek, 
minthogy ezen első eset példája a jövőben is mindannyiszor 
felhozatnék majd a főrendektől, mi az alsó ház jogát veszé- 
lyeztethetné. Csak öt megye .kivánta elfogadni a főrendek 
által ajánlott egy milliót; a többiek követei már csak azért 
is fentartani kivánták elébbi határozatukat, mivel a fizetési 
hajlam erősítésére eredmény kell; ezt pedig egy millióval, 
mely annyi szükség közt felosztva szétporlanék, elérni lehe- 
tetlen. És keserűen kikeltek a főrendek többsége ellen, mely 
elébb a házi adó elvállalása ellen annyi pártszenvedélylyel 
harczolt a megyékben; most pedig, a közteherviselési elvet 
elismeri ugyan s alkalmazni is kivánja, de oly módon, hogy 
egy részről a rendi tábla jogát sérti, más részről az adóösz- 
veg csekélységéből származandó eredménytelenség által egy- 
előre megbuktatni szándékozik a három év eltelte után a 
nagy elvet. cNincs arra példa alkotmányos nemzetek közt— 
ugymond Klauzál — hogy az alsó ház ajánlatát, mennyi- 
ségre nézve igy meghiúsíthatná a felső kamara; s ez termé- 
szetes, mert a felső házban kormányférfiak birnak túlnyomó- 
sággal; s a pénzajánlás szabályozását nekik engedni, annyi, 
mint magának a kormánynak kezébe adni.... Mi jó fegyver 
fogna lenni azon urak kezében, ha az egy milliót feltűnő 
eredmény nem kisérné, mondani az elámított alnemességnek: 
ime atyámfiai, állításunk valóban igaz: az az egy millió is 
csak ugy eltűnt a közép nemesség kezei közt.... Nem viszünk 
tehát haza eredményt; majd az lesz az eredmény, hogy nö- 
vekedni fog a meggyőződés az adózó nép túlterheltetésének 
nagy igazságtalansága ellen, s a nemzet kitisztul minden 
illusióiból.: A főrendek engedni nem akarván, az adó ügye 
zátonyra feneklett, melyről többé le sem szabadúlhatott 
ezen országgyűlésen, mintbogy az elvharez a két tábla közt 
épen a végső napokban fejlődött ki. Széchenyi István a főren- 
dek által elismert két elv, a közös teherviselés és az orszá- 
gos pénztár-igazgató felelőségének elve miatt még a novem- 
ber 10-ki ülésben is óhajtá a rendek részéről az engedést, de 

süker nélkül. S igy a közös teherviselés annyi nehézséggel 
kivívott elvének alkalmazása ismét csak a jövőtől várta meg- 
valósulását. 

Hátra van még elbeszélnünk azon törekvéseket, melyek 
ezen országgyűlésen az ország törvényes kormányzati függet- 
lenségének szilárditására valának irányozva. Ezen irány, 
mint mondók, különösen két tárgyban nyilatkozott: a «par- 
tium» s erdélylyeli unio és az anyagi érdekek kérdésében. 

A «partium» ügye jelenleg következő stadiumán állott: 
miután az 1836-ki törvény Erdély elszakadt részeinek visz- 
szacsatolását megrendelte, de a törvény az erdélyi kormány- 
szék ellenzése miatt végre nem hajtatott, s ennek következ- 
tében ama részek (Közép-Szolnok, Kővár, Zaránd és Kraszna 
megyék), főispánaiktól gátolva, követeket az országgyűlésre 
nem küldöttek: a rendek, a törvény foganatosítása végett, a 
királyhoz folyamodván, egyszersmind az országgyűlésre meg 
nem jelent megyéket a törvény értelmében pörbe fogatták. 
A biróság itélt, s a meghivott de meg nem jelent megyéket 
a törvényes birságban elmarasztalta. Ezen itélet végrehajtá- 
sát a rendek mindannyiszor megújíttatni rendelték, vala- 
hányszor a megyék a követküldést elmulasztják. Az ügy 
tehát azon anomal helyzetbe volt beékelve hogy, miután a 
kormány, mely elébb a törvény megalkotásában megegyezett, 
de most annak végrehajtását ellenzé, — a részbeli megyék, 
melyek a törvényes birságban elmarasztaltattak, bár szíve- 
sen küldték volna követeiket az országgyűlésre, de mivel a 
kormányhivatalnokok, a főispánok követválasztó gyüléseket 
nem tartottak, — a törvény kötelezésének nem felelhettek 
meg: a kormány ellenzé a törvény végrehajtását, és mivel 
az végre nem hajtatott, mégis az ártatlan megyék bűnhőd- 
tek. E helyzet megszűntetése végett b. Wesselényi Miklós 
számos középszolnokiak aláirásával kérelmet nyujtott be az 
országgyűlés rendeihez. A rendeknél ennek folytában, okto- 
ber 11-kén, midőn a folyamodvány tárgyaltatott, igen heves 
vita támadt a tárgy felett; a kormány kétszinű magaviselete 

erősen megróvatott. «Midőn a kormány ama törvény hozata- 
lába beleegyezett, — ugymonda egyebek közt Szentkirályi 
Móricz — ugy látszik, előre föltevé, hogy azt végrehajtani 
nem fogja.... Ő semmit sem vár felülről az ország jövőjére 
nézve, s felhívja a rendeket, ki ellenkező véleményben van, 
álljon fel, s hazudtolja meg őt ezen ügyben. Ő sem tehetsé- 
get, sem jó akaratot nem lát, s nagy idejének tartja, hogy 
a rendek magok nyúljanak cselekvéshez.s Inditványozza e vé- 
gett, hogy II. Ulászló törvényeinek nyomán az érdeklett főis- 
pánok feleletre vonassanak. Beóthy erős kikelésekkel teljes 
beszédében nemzeti veszélynek nyilatkoztatja, midőn felülről 
nyujtatik példa törvényszegésre. Az országgyűlésnek vége 
közeledvén, a rendeket elborítá a sok munka eredményte- 
lenségének érzete, s e tárgyban, melynél világosabban semmi 
sem bizonyítá a kormány jó akaratának hiányát, általában 
szabad szárnyra bocsátották keserű érzelmeik ömlengését. 
e Vizsgáljuk meg — ugymond ismét Szentkirályi — mi sikere 
volt 1790 óta a nemzet erőködéseinek azon organicus kér- 
dések körül, melyek eddig szőnyegre kerültek? Nekünk 
szüntelen ugy kell dolgoznunk, hogy hátunk megett mindig 
megannyi tárgy marad; mi örökké csak próbálgatni vagyunk 
kénytelenek : vajjon mely alakban tetszik ez vagy ama re- 
form a kormánynak? Ennek oka abban fekszik, hogy a kor- 
mányzási rendszer ellenkezik a törvényhozás alkotmányos 
elveivel.» A feliratban tehát, melyben a részek valabárai 
visszakapcsoltatását erős hangon követelték, egyebek közt 
Ulászlónak a felelőségről szóló törvényére is hivatkoztak a 
rendek. De a főrendek tábláján a felirat, időhiány miatt, föl 
sem vétetvén, a részek ügye ismét a régiben maradt. 

Mi alatt a részek visszacsatolásának kérdése tárgyaltaték, 
egész Erdélynek Magyarországgali szorosabb egyesülése is 
újra szóba hozatott. Már négyszer intéztek az ország rendei 
feliratot a királyhoz, hogy ezen egyesülés eszközlése végett 

sürgetés daczára sem érkezett válasz eddigelé. Most tehát e 
kérelem ötödször is megújíttatott. De, bár Erdély rendei is 
hasonló óhajtást fejeztek ki mult országgyűléseiken az egye- 
sülés iránt, e kérelemnek most sem lett sükere. A kormány, 
mely az országnak bár honnan eredő erősödését féltékeny 
szemmel nézte, most is válasz nélkül hagyta a feliratot. 
Azon discussioknak, melyek az országgyűlést megelőzött 
három év alatt a sajtó és megyei közgyűlések terén reform- 
kérdéseink felett annyi hévvel, sőt szenvedélylyel folytak, nem 
kis része anyagi érdekeink körül forgott. Ezen érdekek gya- 
rapodása s kifejlésének akadályait, miként fentebb láttuk, 
főkép vámviszonyainkban s közlekedési eszközeink hiányos- 
ságában találta a közvélemény. És alig volt megye, mely 
ennél fogva a vasutak s vámviszonyok kérdésében ne látta 
volna el utasításokkal a maga követeit. Az anyagi érdekek 
kifejtésének kérdése általában az égető szükségü kérdések 
közé számíttatott; s nem ok nélkül. Régi és alapos panasza 
volt az országnak, hogy anyagi érdekei a részrehajlólag kezelt 
vámrendszer által az osztrák tartományok érdekeinek áldoz- 
tatnak fel; s mig ekkép egy részről a nemzet a köz elszegénye- 
dés örvénye felé sodortatik, más részről az ország törvényes 
kormányzati függetlensége is tetemesen sértetik. Áma szám- 
talan panaszok s feliratoknak, melyek által a nemzet e sére- 
lem és bajnak orvoslatát sürgette, eddigelé alig volt más 
eredménye biztatásoknál; legjobb esetben egy két alsóbb 
rangu kereskedelmi czikk vámja szállíttatott alább ; de a jóllét 
kifejlését gátoló igazságtalan colonialis vámrendszer egyre 
fenmaradt. A viszonyosság a legtöbb és legfontosabb czik- 
kelyekre nézve mind egyre hiányzott; számos iparágak s 
gyártmányok három s négyszer, többek egész tizszer annyi 
vámmal terheltettek, ha tölünk Ausztriába vitettek, mint 
megfordítva ; belső gyártásunk, a külföldről behozott kellékek 
fölötte nagy vámja által® igen megnehezíttetett; nyers ter- 
mesztményeinknek a kiviteli utak a külföldre túlságos vámok 
s más akadályok által még mindig annyira zárva tartattak, 

- hogy kénytelenek valánk azokat egyedül Ausztriának adni el, (18844. 
mely aztán concurrentia nélkül szabta meg azok árát; ellen- 
ben piaczainkról a külföldi gvártmány a tilalommal határos 
vámok által végkép kiszoríttatott, s azokat egyedül osztrák 
gyártmány árasztotta el. Például, 1841-ben, az Ausztriából 
kivitt, összesen 61 millió ft. értékű, gyártmánynak négyhetede 
hozatott Magyarországba. Szóval, belgyártásunk megnehezít- 
tetett, hogy az osztrákkal a versenyt ki ne állhassa ; külföldi 
jó és olcsó gyártmány behozatala csaknem lehetetlenné té- 
teteti; termesztményeink egész kivitele viszont Ausztriára 
szoríttatott. Igy történt, hogy kereskedelmi mérlegünk éven- 
ként több millió ft. veszteséget mutatott ki. A külföldi, tehát 
érdekünkben nem részrehajló, s hivatalos adatokból merített 
Becher statistikája szerint, bevitelünk évenként mintegy 65 mil- 
lió ft. értékű vala, mig kivitelünk körülbelől csak 60 millió ft. 
értékre emelkedett. Fő oka e nem kedvező mérlegnek két- 
ségtelenül abban keresendő, hogy anyagi érdekeink más, ön- 
kényleg adóztatható tartományok jóllétének gyarapítására 
zsákmányoltattak ki; s azoknak czélszerűbb igazgatása a tör- 
vényhozástól önkényesen elvonatván, az osztrák tartományok 
nemcsak a külföld, hanem még Magyarország ellenében is 
védvámrendszer által kegyeltettek. 

A rendek, midőn ezen országgyülés folytában anyagi ér- 
dekeink felett kezdének tanácskozni, a bajok mind két for- 
rására egyenlő buzgalommal kiterjesztették figyelmöket; s 
meg valának győződve, hogy anyagi jobblétet csak ugy lehet 
előidézni a hazában, ha egy részről a külfölddel biztos és olcsó 
közlekedési eszközök teremtetnek; más részről az Ausztriá- 
vali vámviszonyok méltányosabban szabályoztatnak, s e végre 
a vámok és harminczadok rendezésének jogát a törvényhozás 
magának visszaszerzi. E két fő pont adta az irányt a tárgy 
feletti tanácskozásaiknak. 

Mi az elsőt, a külfölddeli egyenes közlekedés eszközeit Fiumei vasut. 
illeti: a Kossuth által inditványozott s annyi hirlapi czikkben 
kifejtett, pártolt s ajánlott Pest-fiamei, vagy legalább Vuko- 

vár-fiumei vasut eszméje oly roppant népszerűséggel birt az 
országban, hogy azt mellőzniök sem lehetett volna a rendek- 
nek. Negyvenhét megye adott reá követeinek pártoló utásítást. 
Egy vasut, mely a Dunát a magyar tengerparttal összekötte- 
tésbe hozná, már maga is elegendő, minden esetre szükséges 
eszköznek tartatott a végre, hogy kereskedelmünk ama colo- 
nialis, szolgai bilincsektől, melyekkel azt Ausztria egy század 
óta lelánczolva tartá, felszabadíttassék. Így történt, hogy a 
kereskedelmi tárgyakban munkálkodott választmány e felett 
oly véleményt nyujtott be a rendek táblájának, «hogy a fiu- 
mei pálya épitéséhez minél elébb hozzá kell fogni; mert 
minden év, melyet e részben mulasztunk, új és tetemes vesz- 
teséggel öregbíti azon szenvedőleges állapotot, melyben kül- 
kereskedésünk sínylődik ; — s már ennél fogva is ezen vaspálya 
felállítását magán vállalkozás tárgyává tenni nem lehet; de 
nem lehet ezt tenni főképen még azért sem, mert ezen vas- 
pálya külkereskedésünk kulcsát, legfőbb utját képezendi, 
melytől a haza jólléte függ. » 

Az ország rendeinek pártolása, s a népszerűség, melyben 
e vasut ügye országszerte részesült, a válószinűségnek oly 
magas fokára emelte annak életbe jövetelét, hogy már a kor- 
mány kegyeivel elárasztott Trieszt is remegni kezdett a ve- 
télytárstól, melyet Fiumében, ha azt a Dunával vasut kötendi 
össze, támadni hitt. Fiume kereskedése igy is, mint volt, 
száraz uli összeköttetésben a Dunával, évről évre megnyugta- 
tólag gyarapodott; minek következtében alig lehetett kétel- 
kedni, hogy mihelyt Fiume vasutat nyerend, azon egész ke- 
reskedés, mely magyar termékekkel eddig Trieszten át űzetett, 
azonnal ezen olcsóbb út felé veendi irányát. Trieszt ennél 
fogva minden követ megmozdítani szándékozott, hogy a fiumei 
vasut létrejöttét meggátolja. Bruck Károly, a trieszti Lloyd 
igazgatója, evégettármányhoz nyúlt, s a pályát 4"/, biztosíték 


. mellett felépíteni ajánlkozott. A cselt nem volt nehéz fölfe- 


dezni; és a triesztiek e törekvése, ha lehet, még öregbité 
nálunk a lelkesedést az alduna-fiumei vasut iránt. A pálya 

tervét egy fiumei társaság elkészíttetvén, annak felépítésére 
is nagyobb biztosítást nyujtott az országgyűlésnek; minek 
következtében a rendek háza, okt. 12-ki ülésében, következő 
határozattal zárta be e tárgy feletti tanácskozásait: a kikül- 
dendő országos választmány egyezkedjék a fiumei és semmi 
esetre ne a Bruck-féle trieszti társasággal ; ha a fiumeivel meg- 
egyezni nem tudna, adjon elsőséget azoknak, kik a kijelölt 
alduna-fiumei vasutvonalra legkedvezőbb feltételek alatt vál- 
lalkoznak, a nemzet részéről öt százaléknyi jövedelmet biz- 
tosítván számukra. Ha másfél év alatt ily vállalkozók nem 
találtatnak, maga a választmány készíttesse el az előleges 
munkálatokat s terveket; a szükséges költség beszerzésének 
módjáról pedig a jövő országgyűlésnek véleményt nyujtson 
be. E batározat a főrendek elébe kerülvén, a nádor főherczeg 
akként nyilatkozott, hogy hiszi, mikép ily feltételek alatt a 
kormány maga is hajlandó felépiteni a vaspályát. E nyilat- 
kozat következtében a főrendek egyenesen felszólítani kiván- 
ták a kormányt e vállalkozásra. De a rendeknek semmi bi- 
zodalmok sem volt azon kormányban, mely eddig Triesztet 
szinte elárasztá kedvezéseivel, Fiume irányában pedig semmi 
egyebet nem tett a gáncsoskodásnál s akadályozásnál; mi- 
nél fogva magán szerződést semmi esetre sem akartak kötni 
a kormánynyal. 

A középponti vasutra nézve, mely Pestet egy részről Po- 
zsonynyal és Bécscsel, másról Debreczennel kötné össze, a 
szerződés a helytartótanács által már a tavasz elején megköt- 
tetvén, a pálya készítése ténylegesen is megkezdetett. 

Az ausztriávali vámviszonyok tekintetében, miként már 
fentebb említém, igen megváltoztak nálunk a nézetek. Néhány 
évvel elébb alig óhajtott valamit nagyobb hévvel a nemzet, 
mint amaz iparölő vámrendszernek olyképi módosítását, hogy 
a közbenső vámok hazánk s az osztrák örökös tartományok 
közt végkép eltörültessenek. Ezt akkor még áldozattal is kész 
volt volna a nemzet megváltani. Most ellenben, bár a vám- 
rendszer kártékony hatásáról ugyanaz maradt a meggyőződés, 

nemcsak a megváltást, de még az egyszerű eltörlést is ellen- 
zette a közvélemény. A német vámszövetség történetéből 
merített tanuság általánossá tette azon meggyőződést, hogy 
nemzetiségünket a német nemzetiség túlnyomó hatása ellen — , 
önállásunk, kormányzati függetlenségünk maradványait pedig 
az osztrák absolutismus foglalásai; nivellálni szándékozó tö- 
rekvései ellen semmi sem védte eddigelé oly sűkeresen, mint 
épen e közbenső vámvonal, mely által Magyarország mintegy 
külfölddé lőn Ausztria irányában. A gondviselés művének 
tekintetett, hogy ama fonák szabály, melylyel a bécsi kormány 
hazánkat elnyomni szándékozott, magát olyképen boszulta 
meg, miszerint épen azt segített megvédeni, mi ellen Bécs 
három század óta folvtonosan támadó harczot vívott, nemzeti- 
ségünket s kormányzati önállóságunkat. 

E vámvonalt tehát, mely, a bécsi kormány által kitűzött 
ezélon kivül, nekünk oly hasznos szolgálatot tőn, a jövőre is 
fentartani, és csak a rendszert, a szabályozást kivánták akké- 
pen megváltoztatni a rendek, hogy abban tökéletes viszonyos- 
ság foglaljon helyet; és miután eddig az osztrák ipar védetett 
a vámszabályok által a magyar ellen, ezután a magyar vé- 
dessék a már különben is sokkal erősebb osztrák ipar ellen. 
Eltökélve, mindent megkisérteni, hogy a vám és harminczad 
szabályozását, a régi törvényeken alapult alkotmányos jogok 
szerint, a törvényhozás körébe visszaállítsák, a feliratban, me- 
lyete tárgy iránt készítettek, nem azt sürgették többé, miteddig 
a hasonló feliratokban, hogy a király a vámviszonyokból eredő 
bajokat és sérelmeket orvosolja; hanem, miután hazánk ke- 
reskedésének szomorú állapotát lefestették, és miután meg- 
mutatták, hogy ennek oka s forrása azon igazságtalan vám- 
rendszer, mely egy század óta rólunk, nélkülünk s egyenesen 
érdekeink ellen intéztetett: kijelentik, hogy a nemzet ezen 
állapotot még e jelen országgyűlésen, a viszonyosság elvei 
szerint megváltoztatni kivánja. És e végett kérik a királyt, 
hogy a töryényjavaslat szerkesztéséhez szükséges adatokat 
velők közöltesse. — A főrendek azonban csak azon feltétel 

alatt egyeztek meg e felirat felterjesztésében, hogy belőle 
mind az, mi a védvámrendszerre vonatkozik, egyszerűen ki- 
hagyassék; mi azián, nehogy a felterjesztésnek utját állja, 
meg is történvén, ez szept. 13-kán felküldetett. 

A kormánynak régi szokásai közé tartozott: azon tárgyak- 
ban, melyekben a nemzet kivánatának igazságát s helyességét 
nem tagadhatta, de a kivánatot teljesíteni kényuralmi hajla- 
mainál fogva nem szándékozott, hogy magát szemrehányá- 
soktól s további sürgetésektől megmentse, vagy épen nem, 
vagy csak az országgyűlés végperczeiben adni választ az or- 
szág rendeinek. Ez történt most e felirattal is: ámbár az 
országgyűlés bezárásának határnapja már ki volt tűzve, a vá- 
lasz mégis egyre késett. De a kormány ezen eljárása most 
nem csak elkeseredéssel töltötte be a hazafiak kedélyét, ha- 
nem őket cselekvésre is ösztönözte. Miként fentebb említők, 
a mult években több helytt olynemű védegyletek támadtak, 
melyeknek tagjai arra kötelezték magokat, hogy némely szük- 
ségelket csak honi gyártmányokkal fogják kielégíteni. Ezen 
eszme most mind általánosabbá lett; és többekben kivánság 
ébredt a védegyletet országossá, nemzetivé alakítani. Külö- 
nösen buzgó apostolává lett az eszmének Kossuth Lajos, ki a 
Hirlap szerkesztésétől nem régen megválván, munkásságát 

most kiváltképen az egyesületi téren fejtette ki. Ő, oktober ` 


elején Pozsonyba rándulván, a védegylet ügyében oly hévvel 
agitált, hogy az kevés idő alatt mind a törvényhozó karban, 
mind azon kivül, számtalan pártolókra talált. Még a nővilág- 
ban is sokan lelkesedéssel ragadták meg a népszerűvé lett 
eszmét. S igy lőn, hogy az országos iparvédegylet okt. 6-kán 
magát megalakultnak jelenthette, elnökéül Batthyáni Kázmért, 
alelnökéül gróf Teleki Lászlót, igazgatójául Kossuth Lajost, 
s e mellé az ország legkitűnőbb férfiai közől egy állandó bi- 
zottmányt választván. — A védegylet keletkezte egy hatalmas 
tűntetés volt a nemzet részéről az anyagi érdekek hiányain 
segíteni vonakodó kormány ellen. E tűntetés után a kormány 
nem tagadhatta meg egészen a választ az ország rendeinek 

184. — vámügyi feliratára; de késett azzal, a meddig lehetett, s a vá- 
lasz csak november 7-kén adatott ki, holott 10-kére már ki 
volt hirdetve az országgyűlés be zárása. Tartalma e válasznak 
lényegileg következő: «hogy a nemzeti ipar előmozdítására a 
kormány eddig többet nem tett, a súlyos körülményeknek 
tulajdonítandó. De az ügyet szivén hordja, s valamint maga 
ügyekezni fog az ország anyagi érdekeinek felvirágzását esz- 
közleni, ugy, reméli, a jövőben a rendek is méltányosan 
hozzájárulnak az akadályok ełmozditásához. A kivánt adato- 
kat majd a jövő crszággy üléssel köäzlendi. ə» 

A kormány e válasza kimondhatatlan megindulással fogad- 
tatott a rendek házában, kiket egyébiránt is mind ingerültebb 
hangulat szállott meg az országgyűlés végének közeledtével, 
látva a tizenkilencz hónapi fáradalmas munkálkodásaik ered- 
ménytelenségét. Épen e napokban hiúsult meg a remény az 
iránt, hogy a nemzet leghőbb kivánatait, legégetőbb szüksé- 
geit illető tárgyakban még ezen országgyűlés alatt lehessen 
törvényt alkotni. E napokban bukott meg a városok és kerü- 
letek rendezése, a hitelintézet, a partium» ügye, az ország 
anyagi érdekeinek emelésére fordítandó közös adó kérdése stb. 
Nem rég panaszolta be Pest követe, hogy a kormány iparunk 
s kereskedelmünknek még az egyesületek teréni kifejtését is 
gátolja, ezen egyesületeket, különösen az iparegyletet s a ke- 
reskedelmi társulatot korlátolni törekedvén. A rendeknek 
mind ezek miatt elégületlen, ingerült kedélyét csordultig fáj- 
dalommal s keserűséggel töltötte meg a kormány e válasza. 
Az elhatalmazott ingerültség, keresztültörve minden korláto- 
kon , melyeket eddig a mérséklet s a felsőség hagyományos 
tisztelete emelt, szenvedélyes szónoklatokban ömledezett. «Föl 
kell valahára ébrednünk százados lethargiánkból —- így kiálta 
fel Bezerédy István — és a mit határainkon felállítani nem 
engednek , fel kell állítanunk saját házaink küszöbeinél... . 
Ha nem akarunk idegen ipar járma alatt nyögni mindörökké, 
egyesüljünk a védegyletben!s — Szentkirályi örömét fejezte ki 
a történet fölött, s köszönetet mondott a kormánynak ezen 

leiratért; «mert, ugymond, ha a királyi válasz némi kis en- 
gedményt nyujtana, nem engedné felébredni ama lelkesedést, 
mely most e válasz hallattára el fog terjedni a hazában az 
öncselekvés terén». . 

Bővebben beereszkedett a válasz birálatába az alsó táblai 
reformpárt vezérszónoka, Klauzál Gábor, következő beszéddel 
zárván be az ingerült kitöréséket: « Azt kellene hinni, hogy 
e válasz által, ha benne az ország függetlenségét biztosító 
1790-ki 10-dik törvényre hivatkozás nem történnék, föl van 
függesztve egész alkotmányunk, midőn a kormány a helyett 
hogy adatokat nyujtana a törvénybozásnak, azt igéri, hogy 
majd fog rólunk gondoskodni. Ily tény után különösen hat 
réa a leirat e kifejezése : c perchara natio o stb......... A kor- 
mány hivatkozik rendelkezésekre, melyeket érdekünkben 
tett: de hogyan teheti ezt, ő megfogni nem képes. Mert áll- 
janak elő, kik e teremben a hatalmat védeni szokták, s mu- 
tassanak fel ilyes intézkedéseket. És mégis a leiratban azok 
nem csak említtetnek, hanem még az is mondatik, hogy 
ezen reánk jótékony rendelkezésekben azért nem ment to- 
vább a kormány, mert súlyos körülmények akadályozták. Ő 
nem tudja mik lehetnek e súlyos körülmények. Ha azon viszo- 
nyok értetnek, melyek Magyarország s az örökös tartományok 
közt adó tekintetében fenállanak: miért nem mondatott ez 
ki nyiltan? Legalább azon hivatalnokok, kik a közös teher- 
viselés ellen izgattak, ezután megszűntek volna fondorkodni. 
De az adóviszonyok sem igazolhatják ezen eljárást. Ily mult 
után nyujtatik ugyan némi reménysugár vámviszonyaink 
rendezése iránt; de ő ugy látja, hogy még az igéret sem 
függetlenségünk alapján tétetik: azontúl sem fogják iparun- 
kat védeni saját vámsorompóink ; hanem hihetőleg e sorom- 
pók pénzen megváltása terveztetik az örökös tartományok 
javára. Végül az előadott nézeteket határozatba foglaltatni 
inditványozván, törvénytelennek nyilatkoztatja azon rend- 
szert, mely ellenünkben fenáll; s kimutatván, mikép a nem- 
zetnek egyedül saját erkölcsi erejére kell támaszkodnia, 

bizton hiszi, hogy a képviselő testületnek e lépése meg fogja 
teremni a maga gyümölcseit. » 

A határozat, mely aztán Klauzál e beszéde értelmében szer- 
kesztetett, kijelenti: ca mikép a rendek a kormány válaszát a 
legnagyobb nehezteléssel fogadják. Leteszik a tárgyat, s ke- 
serű panaszra fakadni gyáva siránkozásnak tartván, többé 
fölirni nem fognak; kinyilatkoztatják mindazáltal, hogy a 
Magyarország s az örökös tartományok közt létező vámrend- 
szer törvénytelen s olynemű, melynek czélja, gátolni a honi 
múűipar kifejlését. Ily helyzetben a rendek csak polgártársaik 
szilárd és állhatatos kitűrésében keresnek menedéket. Kije- 
lentik, hogy az ország függetlenségét idegen tartományok 
érdekeinek alárendelni nem engedik, s a védegyletet, mely 
ezen érdekek védelmére magát épen e napokban constituálta, 
a törvény paizsa alá helyezvén, abban találják a védvámrend- 
szert, mely a polgárok küszöbeinél fog őrködni a magyar 
műipar s kereskedés érdekei felett. A kormány iránt azonban, 
e körülmények között bizalmukat elenyészettnek nyilatkoz- 
tatják. És minthogy eleve tudják, mikép e.határozat a főrendi 
többségnél ellenzésre találandana, azt a felső házzal közleni 
sem kivánják; hanem egyszerűen az országos irományok közé 
igtatják. A kormány iránti bizalmatlanság e kijelentésében 
nagy része volt az erdélyi részek visszakapcsolása ügyének 
is, mely egy szint e napokban érkezett királyi válaszban ha- 
sonlókép a jövő országgyűlésre halasztatott. Az illető hatá- 
rozatban a visszakapcsolás elmulasztását a rendek egyenesen 
a végrehajtó hatalom hanyagságának tulajdonították, kije- 
lentvén, hogy vagy nincs a végrehajtó hatalomban elég tett- 
erő, vagy, ha van, azt használni elmulasztotta. 

A bizalmatlansági szavazat méltánylásában a pártok színe- 
zete szerint különböző volt a vélemény az országban. A re- 
formpárt azt általában nagy megelégedéssel fogadta, ugy 
tekintvén azt, mint az alkotmányosság elvének pártjok kép- 
viselői általi erélyes nyilatkozatát ; mint saját pártjok moralis 
erejének s bátorságának öregbedését, mi nem késendik ha- 

talmas lökést adni a nemzeti átalakulásnak. De épen azért, __184. 


mivel az esemény valóban szükségkép változást vont maga 
után a kormány politikájában, valamint azért is, mivel e bi- 
zalmatlansági nyilatkozat a főrendi conservativ pártot, a kor- 
mány gáncsolt politikájának részesét is sujtotta: e pártnak 
az természetesen nem tetszhetett s általa többféleképen rosz- 
szaltatott is. Azonban tekintetbe véve, hogy a nemzet fél 
század óta minden országgyűlésein, de mindig sükeretlenül, 
sürgette az ország anyagi érdekeit oly igazságtalanul terhelő 
várnviszonyok elintézését: és most a kormány még e fontos 
kérdés megoldására szükséges adatok közlését is megtagadta ; 
tekintetbe véve továbbá, hogy a rendek e gyülés alatt mint- 
egy száz, részben terjedelmes munkálatokat készítettek, és 
azok közől a kormány és pártjának ellenzése miatt mindössze 
csak tizenhárom törvényczikkelyt lehetett megalkotni; végre 
tekintetbe véve azt is, hogy több nagy fontosságu tárgyra 
nézve, — minő p. o. a városok s kerületek rendezése, a 
hitelintézet, a fiumei vasut, az anyagi érdekek emelésére 
fordítandó közös telekdíjas adó, — a két tábla közti egyez- 
kodés már azon pontig ért, hogy azokat az országgyűlésnek 
néhány hétteli meghosszabitása hihetőleg kivánt eredményre 
vezeti; és a kormány ezt, miután a hadi adó megjánltatott, 
mégis minden fontosabb ok nélkül megtagadta : — egész 
meggyőződéssel állíthatni, hogy a kormány e bizalmatlan- 
sági szavazatot teljes mértékben megérdemlette. 

Az alsó házban ez iráat magok a conservativ párt tagjai 
is meggyőződve lenni látszának ; erre mutat legalább azon 
körülmény, hogy közőlök senki sem emelt szót a bizalmat- 
lansági határozat meggátolására. Igazolták egyébiránt a ren- 
dek okait e határozat megalkotásában magok a conservativ 
párt belső viszonyai is. E párt főrendi töredéke, elébb any- 
nyira összehangzó, a kormány akaratának oly feltételetlenúl 
hódoló, most, a gyülés vége felé szinte megoszlott vélemé- 
nyében, a kormány szellemét s eljárását illetőleg. Egy rész, a 
conservativ párt ifjabb része, mely azt óhajtá, hogy a kor- 

mány, eddigi tétlenségéből kilépve, maga ragadja meg a 
minden esetre szükséges s már a közszellemnél fogva el nem 
utalható reformok kezdeményezését, gr. Majláth Antal kan- 
czellárt a jelen körülmények közt nem tartá elég erélyesnek 
s vállalkozó szelleműnek. E töredék, mig életben volt, gróf 
Dessewffy Aurélt tűzte volt ki, ennek halála óta pedig gróf 
Apponyi Györgyöt kivánta helyébe kánczellárrá kineveztetni. 
A conservativ párt e meghasonlásának s ama bizalmatlansági 
határozatnak az lőn következése, hogy Majláth Antal nem 
sokára le is mondott hivataláról. 

És ekként az országgyűlés bezárásának határnapja itt boszus 
ingerültségben, amott meghasonlásban, minden oldalról elé- 
gedetlenségben találta az ország rendeit; minél fogva a na- 
gyobb rész pártkülönbség nélkül valódi megnyugvással üd- 
vözölte a napot, mely a kellemetlen helyzeteknek véget vetend. 
A gyülés bezárásának szertartásait nem a királv személyesen, 
hanem Károly főherczeg, mint annak biztosa, hajtotta végre 
november 13-kán. 

Visszatekintve ezen országgyűlésnek tizenkilencz hónapi 
munkálkodásaira, igaz ugyan, hogy csak igen csekély része 
végeztetett be, s még kevesebb emeltetett törvény erejére, 
azon nagy számu tárgyaknak, melyeket a közvélemény s 
közóhajtás e gyülésnek végzendőkül kitűzött, vagy melyekben 
a rendek munkálatokat is készítettek. Igaz ugyan, hogy fáj- 
lalni lehetett, mikép e számos tárgyak közől különösen a 
büntető törvénykönyv, noha annak szüksége általánosan elis- 
mertetett s éreztetett, életbe nem lépett; a megyei kicsa- 
pongások, municipalis életünk e korcs kinövései, újabb 
törvény által nem korlátoltattak; a városok rendezésének s 
törvényhozási részvétének kérdése ismét csak a jövendőre 
halasztatott; hogy a hitelintézetnek csak terve készült el; 
hogy a közös teherviselésben a kimondott elv tényleg már 
most nem alkalmaztatott; hogy fő közlekedési eszközeink 
egyesek jóakaratára bizatva maradtak s tengerpartunk régi 
elhagyottságábál ki nem emeltetett stf. De, bár a közóhaj- 


Negyedik fejezet. A remények meghiúsulása, 251 


tásokat nem valósitotta is teljes mértékben ezen törvényho- — 184. _ 


zás : eredménytelennek azt, mint akkor sok heves vérű s 
türelmetlen kedélyű állitotta, koránt sem lehet mondani ; 
egy hatalmas lépéssel vitte az előbbre, czélja felé, nemzeti 
átalakulásunk nagy ügyét. 

Különösen öt megalkotott törvénynek oly világos, mond- 
hatni kézzel fogható a jótékonysága, hogy azt bővebben mu- 
togatni felesleges; s ha rólok egynémit mégis szólunk, azt 
csak azért teszszük, hogy kitůntessük, mi hiányzott még 
ezekben a teljes bevégzettségtől. 

Először is a magyar nyelvet és nemzetiséget illető törvény 
teljes győzelemre vitte politikai nemzetiségünk ügyét. Egy 
részről a nemzeti nyelvnek visszaadott minden őt megillető 
jogot, és a nemzetiség terjedésének biztos alapot vetett; más 
részről a hazában lakó idegen nyelvűekre nézve is kimondja, 
hogy semmi népfaj nyelvét erőszakosan elnyomni nem akarja, 
s csak a felsőbb nevelés, törvénykezés és közigazgatás körében 
követeli a magyar nyelv használatát; csak azt rendeli, hogy 
a latin helyett a magyar nyelv legyen azon kötelék, mely a 
hazának politikai nemzetiségét összetartja. Nem lehet mind- 
azáltal eléggé sajnálni, hogy a Horvátországgali érintkezés 
viszonyaiban a történtnél méltányosabb, a horvátokat is meg- 
nyugtató intézkedés nem jött létre; az ország határain belül 
pedig a külön ajkúak kivánatai legalább is a községek kebe- 
lében s a köznevelés körében nem teljesíttettek. 

A vallási törvény nem elégített ugyan ki minden méltányos 
igényt. Sajnálni kelle, hogy a vegyes házasságok tárgyában 
kimerítőleg nem rendelkezett s igy a tárgyat, mely annyi 
ingerültséget szůlt, végkép nem fejezte be. De az átmenetet 
szabályozó törvény a kérdés legnehezebb részét csakugyan 
megoldotta: a vallások egyenlőségét puszta elvből valósággá 
változtatta, s közelebb hozta az igazi keresztényi szeretet 
uralmának korszakát, melyben minden keserűség, mely eddig 
a keresztény felekezetek közt létezett, végkép megszűnjék. 

Azon törvény, mely a nem kiváltságos osztálybelinek az 

utat minden hivatalra megnyitotta, teljes hivatalképességet 
adott, a demokratiai jogegyenlőség nagy elvének egyik lé- 
nyeges részét léptette életbe, a válaszfalat az osztályok közt 
legalább egy részben lerontotta. Egyedül az vala sajnálatos, 
hogy ez csak részben történt, hogy az elv nem egész terje- 
delmében valósíttatott meg. Sajnálatos vala, hogy a törvény 
ennél fogva nagy következetlenségben szenvedett: megadta a 
nemnemes polgároknak a képességet minden hivatalra; de 
azoknak választói jógáról, a hivataloknak ezen első lépcső- 
jéről nem gondoskodott. E következetlenség eredménye lőn, 
hogy a törvény a nem kiváltságos osztálybelieknek, főkép 
azon hivatalokra nézve, melyek választása nemesektől függ 
vala, inkább csak reményt adott a jövőre, mint tényleges va- 
lóságot a jelenben. 

A birtokképességi törvény, mely a nem nemeseket is jog- 
gal ruházta fel nemesi jószágok birhatására, a hivatalképes- 
ségi törvénynyel ugyanazon demokratiai elvnek, a teljes jog- 
egyenlőségnek készítették elő diadalát; s örök dicsőségére 
válnak egy csupán kiváltságos nemesekből s nemesck köve- 
teiből alakult törvényhozásnak. Batthyáni Lajos, a főrendi 
ellenzék vezére, miután azt Széchenyi István s a közép se- 
gedelmével a főrendek házában kivítta, nem kételkedett egy 
magán levelében akként nyilatkozni, hogy ez a legfontosabb 
határozat mindenek közt, melyek száz év óta Magyarországon 
alkottattak. De valamint a hivatalképességi, ugy a birtok- 
képességi törvénynek is volt egy hiánya, melynél fogva a 
nem-nemes polgárnak adott birhatási jog nem teremhette 
meg mind ama gyümölcsöket, melyeket tőle várni különben 
lehetett volna. E hiány abban feküdt, hogy a nemesi jószá- 
gok, nemesi földek is nem szabadíttattak fel egyszersmind 
az ősiség bilincsei alól. Azonban valamint a hivatalképesség 
a választói jog megadását, ugy a birhatási képesség az ősiség 
eltörlését egy közelebbi törvényhozásban szükségkép maga 
után vala vonandó. 

Végre a közmunkákat szabályozó törvény messze maradt 

ugyan a czéltól, melyet akár az egyenlő közteherviselés igaz- 
ságának —, akár a magasabb felfogásu nemzetgazdaság 
igényeinek tekintetében elérnie kellet volna. De legalább egy 
lépést tett e czél felé s elősegítette annak majdani megvaló- 
sitását, midőn legalább az ország külön helyhatóságaiban s ezek 
kebelében lakó jobbágyosztályra nézve egyenlősitette a köz- 
munkai terhek. viselését. 

Az országgyűlésnek ezen, törvénynyé vált főbb eredményei, 
tagadhatatlan, igen jótékonyak s tetemes haladást foglalnak 
magokban. Azonban még ezektől elnézve sem lehet e tör- 
vényhozást eredménytelennek állítani. A népek életében, a 
kifejlődés egyes lépcsőzeteit tekintve, nem csak a valóságos 
eredményt, a megalkotott hasznos törvények számát, kell 
haladásnak tekinteni. A haladás, valamint egyes embernél, 
ugy a népeknél is nem egyedül külső tényekben, hanem az 
eszmék tisztulásában és kifejlésében is egyaránt nyilatkozik. 
Miként a tények, ugy a megtisztult, kifejlett eszmék is, 
egy részről a multnak eredménye, más részről a jövőnek 


csirái. És épen ezen szempont az, mely ezen országgyűlést 


nevezetessé teszi. 

A ki a magyar országgyülések eredményeit helyesen 
akarja megitélni, nem csak azt kell tekintenie, mi s minő 
törvényeket alkotott az ténylegesen. Abnormis helyzetünknek, 
mely hazánknak az absolut kormányzatu osztrák császárság- 
gali vegyes házasságából származott, az is következése volt, 
hogy a törvényhozás kénytelen lőn irányt inkább adni a 
közvéleménynek, mint azt tőle venni. Más alkotmányos orszá- 
gokban, hol a sajtó szabadon mozoghatott, ennek hivatása 
volt kifejteni az eszméket, inditványozni a teendőket: nálunk 
ez, miután a sajtó korlátolva volt, jobbára a tanácskozások 
körébe szoríttatott; s azért volt az eszmecsere is élénkebb 
törvényhozási tanácskozásainkban, mint bármely más nem- 
zet parlamentjében; azért oly hosszuk s mégis oly gyakran 
eredménytelenek a tanácskozások, mint az sehol másutt nem 
volt tapasztalható. De ha, a sajtó korlátozottságának következ- 

184. — tében, a törvényhozási tanácskozás hivatása lőn a teendőket 
indítványozni, az eszméket kifejteni s megtisztítani és a köz- 
véleménynek bizonyos, határozott irányt adni : kétségtelen, 
hogy ezen előkészítést is hasznos eredmény gyanánt kell 
tekinteni, ha különben azt kellőleg megtette a törvényhozás. 

És e szempontból fogva ezen országgyűlést, bátran el lehet 
mondani, hogy annak eredménye nagyobb volt, mint bár- 
mely eddig lefolyt országgyülésé. E törvényhozás munkálkodá- 
sainak s tanácskozásainak következtében számos nagy hord- 
erejű eszme jelentékeny haladást tett a nemzetben. Azon, ösz- 
szesen száznégy tárgy közől — mert nem kevesebbre megy min- 
den ágazatokkal s külön tárgyalt részletekkel azok száma —, 
melyek felett a rendek részint tanácskoztak, részint terje- 
delmesb munkálatokat is készítettek, csak néhányat kell 
említenünk, hogy fogalma legyen az olvasónak azon eszme- 
tömegről, melyre nézve e köztanácskozások iránytűje gyanánt 
szolgáltak a közvéleménynek. Ugyanis, az említetteken kivül 
még a következő főbb tárgyak fordultak mega rendek házának 
asztalán : a Pesten építendő országház ; a nemzeti szinház; a 
katonaság tartása, mi iránt valóságos eredménynek veendő, 
hogy e teher megváltására bizonyos öszveg alapíttatott meg, 
minél fogva ezen, adózóinkat elébb oly egyenetlenül nyomó 
teher egyenlően kivethető adóvá változott; országgyűlési 
szabad újság; minden évben Pesten tartandó országgyűlés ; 
a só szabad árulhatása ; a nem egyesült görög hitfelekezetűek 
vallási viszonyai; az unitária vallás szabad gyakorlata; telek- 
könyvek behozatala; elemi tanodák s műegyetem felállítása ; 
népnevelés rendezése ; a vakok, siketnémák és tébolyodottak 
intézeteinek felsegitése ; a hajózást gátoló akadályok megszůn- 
tetése; a szólás-szabadsági sérelmek orvoslása; az irodalmi 
s müvészeti tulajdon jogának biztositása ; a magánosak közti 
pénzviszonyok kiegyenlítése; az egyházi tized eltörlése; a 
községi jegyzők állapota; a mérlegek egyenlősitése; az or- 
szág közjavát előmozdító magánvállalatok biztosítása; a zsi- 
dók polgári jogai ; az országgyűlési követek igazolása stb. stb. 

Soha nem terjeszté ki még több tárgyra figyelmét a magyar 
törvényhozás. És, habár a tárgyak sokasága is akadályozta 
némileg az egyes kérdések megoldását; az eredmény legalább 
az lőn, hogy majdnem mind azon kérdések előkészítve örö- 
kíttettek át a jövő törvényhozásra, melyeknek eldöntését a 
kor igényei szükséggé változtatták. 

A fentebb részletesen előadottak közől még csak egyet, a 
két tábla ama határozatát említjük ismételve, mely szerint a 
közös teherviselés elve elfogadtatott. E szent elv Európa majd- 
nem minden népeinél, hol az már tényleg életben van, csak 
hosszu, jobbára véres küzdelmek által vívatott ki. Kiváltságos 
osztályunknak valódi dicsőségére válik, hogy elég önzetlen 
tudott lenni, az örök igazság e követelését önként elismerni, 
az elvet elfogadni. A remény annak valóságos életerőre eme- 
lése iránt, még ugyan nem teljesült, az ige testté még nem 
lőn; de már maga az, hogy a nagy elv kimondatott, és, az 
országos pénztár kezelése tekintetében mind a két tábla va- 
lóságos alkotmányos szabályokat, szoros felelőséget alapított 
meg, bizonyára oly haladásnak tekinthető, melynél nagyobbat 
eddigelő még nem tett a magyar törvényhozás. Sajnos ugyan 
hogy félreértések, bizodalomhiány s a minden teherviseléstől 
irtózók fondorkodásai a nagy elvnek valóságos életbe lépteté- 
sét ez uttal inegakadályozták : de az ügy koránt sem bukott 
meg. Az engedmény, mely az igazságnak tétetett, nem volt 
többé visszavehető; a törvényhozók adott szavát a nemzet 
összesége nem feledte el többé; és alig kételkedett valaki, 
hogy azt a következő törvényhozás mulhatatlanul be fogja 
váltani. Mert az igazságot századokon keresztül ellehet tit- 
kolni; de ha egyszer kimondatott, a világ minden hatalma 
sem képes többé annak szavát elnémítani. És kétségtelenül 
ez volt a lefolyt országgyűlésnek legnagyobb, leggyűmölcsö- 
zőbb, leghatékonyabb horderejű eredménye. 

c Ha egyébiránt e törvényhozás — ugymond Eötvös József 
— a várakozásnak meg nem felelt egészen, ha a tárgyak, 
melyeknek bevégzése majdnem biztosnak látszott, eldöntet- 

lenül maradtak : ennek oka sem a véletlenben, minek nem- 
zetek életére vajmi csekély a hatása; sem egyes emberekben 
nem keresendő. Az ok mélyebben fekszik, — fekszik azon 
bizodalmatlanságban, mely létezni fog mind addig, mig a 
felelőség kimondása által e bajnak gyökerei nem vágatnak 
el; fekszik abban hogy, a követi utasítások következtében, 
egy törvényhozás helyett ötvenkét törvényhozást birunk, 
melyeknek mindegyike különvált irányt követ a másiktól, s 
hogy nincsen hely, hol a nemzetnek központosított érzete 
szabadon nyilatkozhatnék, hol érdekei valóságosan képvisel- 
tetnének... Felelős kormány s törvényhozási összpontosítás, 
— ezek a nemzet legnagyobb szükségei, ezek biztosíthatják 
csak Magyarország alkotmányos haladását. » 


HATODIK KÖNYV. 


Reformtörekvések a kormány részéről. 


A nemzet s kormány közti harcz a reformok iránya miatt. 


ELSŐ FEJEZET. 


Uj irányok, s a pártok állása. 





Az országgyűlés végső szaka mind a nemzetben mind a 
kormányban elégületlenséget ébresztett. A nemzetben : mert 
haladását a kifejlésben, mit már oly égetőnek érez vala, 
mire oly hévvel törekedék, a kormány s annak pártja által 
meggátolva tapasztalta. A mily örömmel vette észre az ořszág- 
gyülés kezdetén a királyi előadásokból, hogy valahára már 
a kormány is hajlandó lemondani eddigi megkövesült stabilis- 
musáról, s kilépni a kor és szükség igényelte reformok terére : 
szittoly aggodalommal s elégületlenséggel tapasztalta most, 
a tizennyolcz hónapos és aránylag mégis kevés eredményű or- 
szággyűlés után, hogy helyzete a kormánypolitika ezen változtá- 
val mit sem javult ; sőt még kényesebbé s tán veszélyesebbé is 
vált, mint volt elébb, midőn csak az inertia, a mozdulatlan- 
ság ellen kellett vívnia. Mert bár hajlandónak látta is már 
a kormányt némi reformokra; de tapasztalta azt is, hogy az 
ezeket oly módón kivánja keresztülvinni, miszerint az átala- 
kulás, igy végrehajtva, magára nézve talán még károsabb 
lenne a régi helybenmaradásnál: mert a szabadság érdekeit 
s nemzeti függetlenségének oly bajosan megőrzött maradvá- 
nyait kellene, cserébe adni a reformokért. Hy áron a nemzet 
nem akart, nem akarhatott haladni; s készebb volt maradni 
elavult, hiányos helyzetében, mintsem ily aránytalan áldo- 
zatot hozzon az átalakulásnak, mely csak ugy lehetett kivá- 

natos, ha a nemzeti alkotmányos szabadság és törvényes 
kormányzati függetlenség alapján hajtatik végre ; sőt részben 
csak is azért kivántatott, hogy ezen alapot szilárdítsa, e 
nemzeti erőkincset gyarapítsa. 

Más részről elégületlenség érzete szálta meg, mint mon- 
dók, a kormányt is. Midőn magát a közvélemény, a kor és 
körülmények hatalma által azon engedményre látta kény- 
szerítve, hogy hagyományos mozdulatlanságából a reform 
terére lépjen, azt hitte: a nemzet ezt oly hálával s örömmel 
fogadandja, hogy a reform modorára, szellemére nézve enge- 
dékenyebb leszen, magát vezettetni engedendi. Most azonban 
azt tapasztalá, hogy a nemzet nem csak anyagi jobblétet óhajt, 
hanem a reformvágygyal egyaránt nő ragaszkodása is az 
alkotmányos, önálló nemzeti élethez ; az átalakulás által nem 
csak állapotát kivánja megjavítani, hanem, az előhaladtabb 
nyugati nemzetek példájára, alkotmányosságát is kifejteni s 
erősbíteni, sokfélekép megcsonkított önállóságát is helyreálli- 
tani törekedik. Igy azonban a bécsi kormány, mely hagyomá- 
nyos kényuralmi hajlamairól s különösen azon törekvésről, 
vagy legalább vágyakról, miszerint Magyarország egykor a né- 
metőrökös tartományokéval ugyanazon kormányrendszer által 
igazgattassék, egészen soha sem mondott le, egyátaljában 
nem akart reformálni. De a régi mozdulatlanságba visszalép- 
nie többé nem lehetett : ugyanazon kényszerűség, melytől a 
reform terére tolatott, folyton s mind nagyobb erővel hatott 
reá. Sem a fele uton nem állhatott meg büntetlenül, miután 
egyszer engedett a nemzeti kivánságnak. Az események logi- 
kájában rejlő hatalom kényszeríté őt végig lefutni a megkez- 
dett pályát; miként a nehézkedés physikai törvényei a völgy 
aljáig kényszerítik hengeredni a hegy lejtőjén mozgásba ho- 
zott követ. A kormány azon lépésének, mely szerint az 
országgyűlés elején a királyi előadásokkal a reform terére 
ment által, szükséges következménye lőn, hogy a kezdemé- 
nyezett reformokat a törvényhozó test többségének szellemében 
alkossa meg. De a kormány ellenkezőt akart: a kisebbség által, 

ennek elvei szerint akarta azokat keresztül vinni. Ez természe- 
tesen nem sikerülhetett; s midőn aztán a törvények megalko- 
tását a főrendek házában megakadályozta, a követek házának 
bizalmatlansági határozatával kellett találkoznia. 

Ezen, a kormányra szintugy, mint a nemzetre nézve kelle- 
metlen helyzetből, természetesen mind.a két fél szabadúlni 
óhajott; s hogy szabadúlhasson, mind a két fél megfeszíté tő- 
rekvéseit a maga irányában. Az ellenkező törekvésekből aztán 
mulhatlanul újnemű viszonyoknak, a multnál hevesebb harcz- 
nak kellett kifejleni. 

Az ellenzék, vagy inkább a nemzet, — mert ezen elneve- 
zést érdemli meg az, hasonlíthatatlan többsége miatt, — lát- 
ván, mily béklyót veret lábaira a kormány, az önmaga által 
kezdeményezett haladásban, a felső háznál többségben lévő 
conservativ mágnások, főpapok és hivatalnokok által : a maga 
súlyát e főrendi töredék s a kormány irányában nevelendő, a 


népképviselet életbe léptetését kezdé sürgetni. Midőn az ország- 


gyülés eredménytelensége mind világosabban mutatkozott, 
nem csak a szabadelvű « Pesti Hirlap », hanem több megye 
is agitálni kezdett e kérdésben. Pest megye rendei, Kossuth 
Lajos inditványára, már augusztusi közgyülésökből oly tar- 
talmu feliratot intéztek a kormányhoz, miszerint c nem csak 
Magyarország, hanem az egész monarchia érdeke kivánja, 
hogy ez országban, mind szellemi mind anyagi tekintetben, 
valódi reformok tétessenek ; miszerint fájdalommal tapasztal- 
ják, hogy ellenére az országgyűlés megnyitásakor ápolt 
reményeknek, s mind a mellett, hogy a követi tábla oly sokat 
dolgozott, a kormánypárt ellenzése által minden reform 
meggátoltatik. A haladás ezen rendszeres meggátoļása mond- 
hatatlan kárára van a különben is oly hátramaradt nemzet- 
nek. Ők hódoló hűséggel viseltetnek az uralkodó ház iránt ; 
de a törvények szellemében jogszerűleg kivánják, hogy az 
alkotmányos elvek valahára uralomra jussanak a kormány- 
ban; mi végre a népképviseletet óhajtják életbe léptetni.» E 
` felirat, a többi megyékben is köröztetvén, számos pártolókra 

1844. — talált; a népképviselet, mit eddig is a reformi törekvések 
egyik főczéljául tekintettek ugyan annak vezérei, de megvi- 
tatás alá még nem fogtak volt, mind nagyobb viszhangra 
talált a közvéleményben. 

Azonban, előre látható vala, hogy a nemzeti ellenzék e 
törekvésében nem fog egyhamar sükert arathatni. A városi kér- 
désnek már három országgyűlésen folytatott sükeretlen tárgya- 
lása mindenkit meggyőzbetett, hogy az évek hosszu során át 
kellend még izgatni s küzdeni a kormány s conservativ párt 
ellen, mig a népképviselet oly módon léphet életbe, hogy 
belőle az alkotmányos haladásnak új eleme s eszköze váljék. 
Kételkedni alig lehetett, hogy még magában a nemességben 
is nagy nehézségek s akadályok fognak kifejleni e kérdésre 
nézve, ha egyszer kenyérszegésre kerül a dolog. Már pedig 
minden gondolkodó hazafiban erősbödött, kivált a legújabb 
tapasztalatok után, ama meggyőződés, hogy a törvényhozás 
eddigi elemeivel a legégetőbb szükségű reformokban sem 
tehet a nemzet egyhamar, a maga radikál iranyában, a köz 
kivánatnak megfelelő haladást. 

A körülméynek e helyzetében, a törvényhozási tér nem 
nyujthatván biztosabb reményt az átalakulás gyorsabb végbe- 
menetére, az ellenzék vezérei a társadalmi téren kivántak 
tenni némi kisérletet. Meggyőződvén ugyan is, hogy a re- 
formi párt, hasonlíthatlan nagy többsége mellett, csak azért 
nem bir kellő súlylyal az országgyűlésen, mivel itt egyedül a 
nemesség, a kiváltságos osztály képviseltetik, melynek egyik 
töredéke a másikat reformi törekvéseiben paralyzálja: a 
társadalmi téren oly eszmét, oly érzelmet ügyekeztek kita- 
lálni, mely körül minden osztályok s felekezetek egyesűlje- 
nek, az annyi féle érdekek, faj-, osztály-, jog- s vallás- 
különbség által szétszakadozott haza, mint egy test, egy lélek 
törekedjék keresztülvinni az átalakulást.. Ily eszmének lát- 
szott nekik egy országos társulat, melynek ezélja volna a haza 
ányagi érdekeinek emelése, s melyben e czélra mágnás és 
paraszt, magyar és illyr, katholikus és protestáns egyesúlne. 

Így született meg az országos iparvédegylet, melynek még — 184. 
az országgyűlés folytában, oktob. 6-kán tartott alakító köz- A védegylet 
gyülésén, elnökévé gróf Batthyáni Kázmér, alelnökévé gróf megalakujása. 
Teleki László, igazgatójává Kossuth Lajos, választmányr tag- 
jaivá pedig, az országgyűlés kitünőbb személyzetén kivül, po- 
litikai s irodalmi életünk legjelesebb egyéniségei, egyebek 
közt Déak Ferencz, Vörösmarti Mihály, Wesselényi Miklós, 
Fáy András stb. választattak meg. Az egyesületnek mindenki 
tagjává lehetett, ki hat évre becsületszavával kötelezte ma- 
gát, hogy minden szükségeit, mennyire csak a hazai ipartól 
telik, honi készitményekkel fogja kielégíteni, s az egyesület 
czéljainak elősegítésére évenként husz krajczárral adózik. 

Az egyesület elnöke, Batthyáni Kázmér, már az első köz- 
gyülésen akként fejezte ki megnyitó beszédében ama maga- 
sabb politikai czélt, mely az alapítók szeme előtt lebegett, 
hogy c mig más egyesületek hazánk lakosai csak egyes osz- 
tályainak érdekeit mozdítják elő: az iparvédegylet kiegyenlíti 
az osztályok, nemzetiségek s vallások közti különbségeket és 
surlódásokat; összeköti egyazon érdek utáni törekvésben a 
földesurat s a jobbágyot, a mágnást s nemesembert, a pol- 
gárt s földmivelőt, a magyart s a szlávot, a németet és oláht ; 
s egyesíti mind ezeket egyazon hazának polgáraivá s igaz 
egyenlőséget alapít meg, mely egy közös nagy czél s egy 
nagyszerű érdek felé versenyzés hasonló képességében áll. s 

Az eszme nem volt új a nemzetben. Már az 1842-ki ipar- 
műkiállítás után több oly nemű társulat keletkezett, melynek 
tagjai. magokat honi gyártmányok viselésére s használatára 
kötelezték. Ilyen volt pédául a Folna, Veszprém, Zala's Ko- 
márom megyei, ilyen a Szabadka városi stb. védegylet. De 
országossá, átalánossá az eszme csak azóta lett, mióta Szent- 
királyi Móricz, Pest követe, az országgyűlésen kimondta, 
hogy védvámok hiányában saját küszöbeink előtt kell felállí- 
tani a sorompókat; s mióta Kossuth s mások izgatásainak 
következtében, az országos védegylet megalakult, és az alsó 
ház rendei azt, határozatuk által helyeselvén, pártolásuk alá 

fogadták. Midőn aztán az országgyűlés eloszlott, s a nemzet 
az annyi munka s viták után megalkotott kevés törvényt a 
királyi előadásokkal egybehasonlítván, az országgyűlési el- 
járás sükeretlenségéról meggyőződött s látta, hogy ezen úton 
alig lehet reménye, hő kivánatainak valósultát a közeljövőben 
szemlélhetni : mind azok, kik haladni óhajtottak, az egyesü- 
leti térre vetették magokat, s tagjaivá lettek a védegyletnek. 
A védegylet lőn a tér, melyen a nemzet nagy részének elé- 
gedetlensége a hazai reformügy menetével nyilvánult ; ez lőn 
a kapocs a külön osztályok egyesülésére ; ez lőn fő eszközévé 
s rugonyává a reformtörekvéseknek. Az egylet körüli moz- 
galmak oly élénkek s általánosak lőnnek az országban, hogy 
azt eredménytelen tűntetésnek szintoly formán nem lehetett 
tekinteni, mint nem maradt sükeretlen hajdan Éjszak-Ame- 
rika lakosainak hasonló elhatározása, mely most a magyar 
reformpártnak példányául szolgált. 

A védegyletet még a mérsékeltebb kedélyek is üdvösnek 
látták s terjesztették; maga Deák Ferencz, a minden párttól 
egyaránt tisztelt, épen nem túlzó, nem heveskedő bölcs ha- 
zafi is buzgóan csatlakozott hozzá, s egyebek közt Szent- 
Gróton egy fiók egyesületet alakított. A beszéd, melyet az ala- 
kító gyülés alkalmával mondott, utóbb az ellene intézett megtá- 
madások által nagy nevezetességet nyervén, méltó, hogy belőle 
némi töredékeket közöljünk. c Hátramaradásunk okát az ipar 
és szorgalomban, ugymond, sokan sokfélében keresik. Egyik 
azt mondja: a mult idők mostohasága —; a másik: nem, 
hanem a kormány —; a harmadik: ez sem, hanem mima- 
gunk vagyunk okai hátramaradásunknak. Mindeniknek igaza 
van; legigazabbja mégis annak, ki mind ezeknek összefo- 
lyásában találja az egész okot. Vannak minden időnek saját 
kötelességei : apáink pánczélban fizették le a hazának tarto- 
zásukat; de mig ők nem egyedül tüzhelyökért, hanem egész 
Európáért küzdött nehéz harczokban, évek hosszu során, 
szivök vérét folyatták, addig más nemzetek, a béke olajága 
alatt, az ipar és szorgalom pályáján előrehaladtak. Megtették 

tehát apáink, a mit tenniök kellett, mert hazát tartottak meg 184. 

s hagytak hátra nekünk. Azonban igen roszul vélekednék, ki 
azt hinné, hogy csak harczok zivatara sodorhat el egy nem- 
zetet; van még egy más, lassúbb, de dísztelen és aljas nem- 
zeti halál is: — a köz elszegényűlés vagy nemzeti sorvadás. 
Ettől hazánkat megóvni, a jelen időnek feltétlen parancsa, 
nekünk legszentebb kötelességünk, legmagasztosb honfi tisz- 
tünk. Mennyire elszegényült e nemzet, mutatja az, hogy alig 
van már hazánk földén adóssággal nem terhelt jelentékeny 
család; holott csak ötven évvel ezelőtt a magyar családok 
még jól birták magokat; és mivel az egyes polgárok gaz- 
dagsága összevéve teszi a nemzeti boldogságot, akkor az 
egész nemzet jól állott. 1802-ben Ausztria gyárakat állított ; 
a magyar pedig könnyelműleg pazar fényüzésnek adván át 
magát, a pénz nagy mennyiségben vándorlott át a haza ha- 
tárain, sokkal nagyobban, mint kebelébe vissza. Csak pa- 
mutszövetekért évenként tizenhét millió szivárgott ki, és igy 
több, mint a mennyi minden fő áruczikkeinkért visszajöhe- 
tett. Mi természetesb tehát, hogy nekünk mindig szegényűl- 
nünk, és a nemzeti sorvadás azon stádiumára kelle jutnunk, 
melyen jelenleg tengünk.... Nemzetünk végre öntudatra jött, 
és most az a kérdés : hogyan kell és lehet e bajon segíteni? 
Egy elhanyagolt gazdaságot restaurálni két mód van: t. i. 
vagy a jövedelmet kell szaporítani, vagy pedig a kiadást fo- 
gyasztani. Mi a jövedelemszaporítást illeti: Magyarország a 
mezei gazdaságban, ezen egyetlen neki jövedelmező téren, 
ötven év óta nagy lépést tett előre. Azóta egy atyának javain 
. három fiu osztozott, és jelenleg egy is termeszt osztályrészén 
annyit, mint elébb az atya az egészen termesztett. Mind e 
mellett ír bajainkra nem jött; sőt nem is remélhető, hogy 
ily körülmények közt jöhet vala. Nincs tehát egyéb hátra, 
hanem a lehetőségig fogyasztani a kiadást.... Nemes önta- 
gadással törűljünk ki jövőre sokat kiadási lajstromunkból ; 
mások helyébe pedig írjunk honi kelméket. A fényüzés min- 
den más országnak áldás, csak a magyarnak átok, — átok 

azért, mert csak innét szívja külkezekbe a pénzt, mig más 
országokban a gazdagok jövedelmök fölöslegét iparűző hon- 
fiaik kezébe rakják, mi által az ipart és szorgalmat élőmoz- 
dítva, a mesterségek tökélyesitésére rugonyt, a belfogyasztás 
szaporitására hathatós eszközt, és a pénznek a nép minden 
osztályai között elszéledésére alkalmat szolgáltatnak. Ezen 
nemzeti átok elháritása végett alakult a védegylet, melynek 
czélja nem csekélyebb, mint a hazának a temetkező sír part- 
járóli visszarántása. .. . 

« Panaszkodunk ügyetlen kézműveseink ellen, és ezt adjuk 
okul, hogy külföldön dolgoztatunk; azonban nem vesszük 
észre, mily furcsán találkoznak egymással szemközt az okok. 
Vagy nem igy áll-e legtermészetesebben a kérdés és felelet: 
miért dolgoztatunk külföldön? mert nincsenek hon ügyes 
kézmüveseink ; — s miért nincsenek? mert külföldön dol- 
goztatunk...... Ha tehát külföldi kézmüvek iránti előszerete- 
tünket legyőzve, elég erősek, állhatatosak, leendünk kezdet- 
ben hazánkfiai tökélyetlenebb készitményeivel is megelé- 
gedni: ugy kétségen túl áll, hogy sok, hazát kereső, értelmes 
kézmüves nálunk fogja elvetni vándorbotját; hazánkfiai pe- 
dig, kik tanulás, tapasztalás végett külföldre utaztak, nem 
maradoznak el, hanem visszasietnek kebelünkbe; s igy lesz 
a haza jó kézmüvesek hazája. Azonban ne feledjük, misze- 
rint nem egyes,... hanem egyesített erő tehet csak valamit, 
azért ezen egyletben minden választó falak ledűlnek: gróf, 
kereskedő, kézmüves, jobbágy, conservativ, liberalis itt egy- 
más mellett állnak a sorban..... 

« Nem védegyletet, kiáltják némelyek, hanem gyárokat és 
jó törvényeket! — igy jőnek hozzánk az ipar, pénz és jóllét. 
Igen, de védegylet nélkül Magyarországban jelenleg gyárak 
magukat fenn nem tarthatják, ... a külföld concurrentiáját ki 
nem állhatják..... Törvények pedig pénzt nem teremtenek... . 
Törvények az ipar és szorgalom elől csak akadályokat hárit- 
nak el, maga pedig az ipar és szorgalom mindig a socialis 
téren marad; azért a legjobb törvények mellett is, habár ta- 

lán más alakban, de csakugyan mégis oda kellene a dolog- 
nak kerülnie, a hol most áll. 

« Vannak emberek, kik rosz czélokat gyanítanak a véd- 
egylet alatt; de ezek nem jó emberek..... Vannak emberek, 
kik mivel maguk mesterkélt, tekervényes utakon járnak, nem 
akarják hinni, hogy az egyszerű dolgok oly tiszták lehetnek, 
mint külszínben mutatkoznak... .. Vannak emberek, kik egy 
két, nézetők szerint hiányos, szabály miatt az egész vállalatot 
megrohanják. Megvallom, némelyeket a védegyletben én is 
máskép szeretnék; de azért az egészet nem csak meg nem 
vetem, sőt, mint sok üdvest magában foglalót, forrón ölelem. 
Ez a józan ész szava. S a védegylet igen egyszerű és ártat- 
lan, mert az alatt semmi más nem fekszik mint, hogy ha- 
zánkban is kapható kelméket külföldtől nem veszünk; már 
pedig azért, mivel hazámfiainak akarom adni pénzemet, 
vétkes talán csak nem vagyok stb. stb. » 

Mig a nemzet ekként a társadalmi téren, egy nagy eszme 
körül egyesülve, törekedett menekülni bajaiból s előrehaladni 
az égető szükségűvé lett reformok terén: a kormány is min- 
den módon szabadúlni akart fentebb érintett kellemetlen 
helyzetéből. A czél, melyre törekednie kellett, világosan ál- 
lottszeme előtt; csak az eszközt kellett ügyesen megválasztani, 
hogy a czél ugy éressék el, miszerint általa mind ő maga 
erősödjék, mind a nemzet fedve, előmozdítva lássa a maga 
érdekeit. A kormány kellemetlen helyzete, mint mondók, 
onnan eredt, hogy sem a megyékben, sem az alsó házban 
nem birt többséggel. Ezt kellett tehát mindenek előtt meg- 
szereznie. Erre két ut vezethetett: vagy elfogadni az eddig 
többségben volt párt elveit, s annak szellemében, annak egyé- 
nei által hajtani végre az átalakítást; vagy azon elveknek 
szerezni többséget a közvéleményben, melyek szerint Bécsben 
akarták keresztül vinni a reformokat. Mert az átalakitás szük- 
ségéről már ott is meggyőződtek, látván, hogy azt kényuralmi 
szabályok s erőszak nélkül megakadályozni egyátaljában le- 
hetetlen; kényuralom s erőszak pedig most, midőn a nem- 

zetben a szabadság szelleme s a reform utáni vágy már oly 
annyira megerősödött, nem csak még kevesebb sükert igér, 
de veszélyesebb kisérlet is lenne, mint az 1836—1839-ki kor- 
szakban, Pálffy Fidél kanczellársága alatt. 

Már a lefolyt országgyűlés végszakában látható vala, hogy 
a kabinet a második módhoz nyúland. Oly állást vőn ugyanis 
az alsó házi többség ellenében, miszerint kételkedni alig le- 
hetett, hogy nagyobbszerű változást szándékozik tenni az or- 
szág kormányzatában. A reformoknak, melyeket az ország- 
gyülés megnyitásakor önmaga kezdeménvezett, keresztül 
vitelét a főrendi conservativ párt által egyátaljában meggá- 
tolta, hogy a jövőben, más körülmények közt, más elemekből 
álló törvényhozó kar által, a maga elvei s iránya szerint, lép- 
lesse azokat életbe. 
` A mennyiben a bécsi kormány, belpolitikájának ezen meg- 
változtatása alkalmával, az alkotmányos térről távozni nem 
szándékozott, teljes méltánylást érdemel; gáncsolandó mind- 
azáltal, hogy nem oly eszközöket választott, melyek, a nemzet 
nagyobb részének rokonszenvével találkozva, annak jobblétét 
elősegítették volna. A bécsi kormány eljárását ezen újabb 
fordulatnál, Metternich herczeg státuskanczellár a következő 
levelében adta tudomására József főherczeg s nádornak. Ezen 
okirat sokkal fontosabb, beltörténelmünkre sokkal nagyobb 
világot vető, mintsem azt itt egész terjedelmében nem kellene 
közlenünk. 

c Bátorkodom császári főherczegségednek utósó beszélge- 
tésünk eredményeit a következő aphorismákban előterjesz- 
teni : 

«1. Magyarországnak szüksége van, hogy viszonyai felélén- 
kíttessenek. Már elébbi irataimban e kifejezést használtam 
c megállapodott ország» és most sem találok jobbat, hogy 
érzelmeimet ezen ország jelenlegi állapotának okairól kije- 
lentsem. 

c Azon országok, melyek megállapodtak, hátramaradnak ; 
azon országok, melyek ferde irányban haladnak, vesztök elébe 

mennek; az országoknak tehát, hogy boldogúljanak, elv és 
idő szerinti irányban kell haladniok. 

c Ezen tételek semmi ellenvetést nem tűrhetnek. 

c 2. Magyarország megállapodott, mert hosszu időn át a 
török járom alatt létezett, minek következtében, kül politikai 
befolyások alatt, belharczokba bonyolódott, és egy századnál 
több ideig nem kormányoztatott erőteljesen.") 

«Az ország fáradt vala ; és Mária Terézia császárné hosszu 
kormánya alatt, melyet eleinte a trón megtartása miatti há- 
borúk töltöttek be, alig volt Magyarországnak egyéb szüksége 
a belbékénél. Ezen szunnyadozásból II. József császár ébresz- 
tette fel az országot. Az 179"/,-ki országgyűlés jelöli ébredé- 
sét; és ezen országgyűlés többé kevésbbé alkotmányozó volt. 
Mindenesetre e nézetből indulok ki megfontolásaimban. 

c A boldogult Ferencz császár hosszu uralkodási korszaka 
Magyarországra nézve semmit sem hozott elő.") 4792-től 
1815-ig a monarchia hábórúkba volt bonyolódva, melyek 
lételét fenyegették, és a kormányt, Magvarország irányában, 
a kérő rész előnytelen helyzetébe kényszerítették. Az általános 
békével oly korszak állott be, melyet Magyarország kifejleszté- 
sére kellett volna felhasználni, mely azonban az én hatástalan, 
de jó szándéku előterjesztéseim ellenére fel nem használtatott. 
Itt a hiba nem az uralkodó nézeteiben feküdt, hanem oly férfiak 
hiányában, kik a szükségnek megfelelni képesek voltak volna.*) 


') Tévedt a herczeg; mondania kellett volna: «nem kormányoztatott 
törvényesen , alkotmányosan ;: mert a modor, melyben az ország akkor 
kormányoztatott , több mint erőteljes —: zsarnoki , erőszakos , vérengző 
volt. 


") E példátlan őszinteség minden esetre dicséretes a mindenható mi- 


niszterben. 

") Hát nem abban feküdte a hiba, hogy 1812-től 1825-ig országgyülés 
nem tartatott; az alkotmány, törvények, udvari parancsok által kényural- 
milag sértettek, újonczok, háromszoros adó az országra önkényesen vet- 
tetett s katonai karhatalommal szedetett? És mind ez azonnal, mihelyt a 
béke 1815-ben helyreállván, a kormány a «kérő rész helyzetéből: ki- 
vergődött, s akkor, midőn a nemzet súlyos áldozatait kellett volna jutal- 
h 

A bajos állapot oka nem az organumok (kormányszékek) 
akaratának, hanem a szükségletek megismerésének hiányából 
eredt; és pedig azért, mert két elem állott egymással 
harczban: — a magyar alkotmányos és a német 
kényuralmi. Egyik elem sem haladott az igaz uton: az 
első nem tudott magával számolni az iránt, mi az elavult 
alkotmányos háztartásban már haszonvehetetlen volt ;") a má- 
sik részint josephinus, alkotmányellenes eszméktől, vagy ezen 
eszmék teljes tudatlanságától vala elfogulva. Azonban az or- 
szággyűlések haladtak a magok utján, és azok mindegyike 
egy-egy eszközt ragadott el a koronától, mely ennek kormány- 
képességére szükséges volt. 

«3. Az 1827/.-ki országgyűlés korszakot alkotott a magyar 
történelemben, nem csak mivel az a királynak ama nyilat- 
kozatával kezdődött, hogy változhatlanul az alkotmányosság 
terére lépett; hanem azért is, mivel ekkor kezdtek nyugat 
Európa demokrat elemei behatni a magyar bonyodalmakba. 

« Ezen országgyűléstől kezdve máiglan a helyzetek lényeges 
változást szenvedtek az országban, s olyszerű állapot hozatott 
elő, mely azon nyilatkozatra jogosít fel, hogy Magyarország 
paralyzálva van nyilvános életében. j 

« Ez a kendőzetlen igazság, ez a bajnak egyedüli való dia- 
gnosisa, melyet könnyű volna megfejteni, mi azonban ide 
nem tartozik. Legyen elég némi tényállapotok jellemzéseül a 
következő : 

c A nyilvános élet Magyarországban meg van bénítva: mert 
a kormány elvesztette erkölcsi erejét ;") " 


mazni. — Hogy az ország e korszak alatt sem volt jeles, minden tekin- 
tetben kitünő férfiak hiányában, megmutatta az 1825-ki országgyűlés. 
A nemzet hibája volt-e, hogy csak a kényuralamnak hizelgő udvaronczok 
hivattak meg a kormányra ? 

1) Nem sürgette-e a nemzet 1790-től s aztán 1825-től kezdve az elavult 
alkotmány átalakítását? S nem a bécsi kormány gátolt-e minden reformot 
a helyett, hogy azt inditványozta s eleitől fogva vezette volna? 

2) Dicséretes őszinteség, keményebben alig lehetne kárhoztatni a bécsi 

e mert a király kötelességeinek mindennapi teljesítésében 1844. 


oly formaiságok által gátoltatik, melvek, mihelyt az anarchiá- 
nak ellenébe lépnek, a védő hatalomra nézve bénítók, s a 
romboló elemekre nézve védők ; 

« mert a felső tábla az alsó által, miként ez viszont a tör- 
vényhatóságok által, meg van bénítva ; 

c mert a kormányzat, igazán véve, az ötvenkét vármegyé- 
nek kezében létezik ; — oly helyzet, mely maga elég az ország 
általános javát pium desideriummá változtatni ; 

c mert a demokrat elem a magyar viszonyok összegével — 
a birtokviszonyoktól kezdve — merő ellentétben áll ; 

c mert végre, — hogy több más akadályokat mellőzzek, — 
nem létezik lehetőség, hogy a kormány az alsó táblánál ma- 
gának az országgyűlésen többséget biztosítson; és egy kép- 
viseleti alkotmánynyal biró álladalom fenn nem állhat, hanem 
szükségkép elvesz, ha kormánya mellelt többség nincsen. 

c E nyiltszivű kijelölése után a bajoknak, melyek Magyar- 
országot oly állapotba helyezik, melyből csak erőteljes esz- 
közök által szabadúlhat , bátor vagyok az irányt szemügyre 
venni, melyben a segély lehetséges. 

c Magyarország nem új, csak most alakítandó álladalom; 
hanem egy ódon, rég elavult törvények alatt létező, a termé- 
szetnek kitünő kedvezményeivel megáldott ország, melyben 
a kormány földje ugarként, műveletlen hever, mialatt más 
földeken a jó magot gyom fojtja el. 

c Itt segélyre van szükség! Es honnan jőjön az? Ha az 
felülről nem jő, ugy az országnak csak egy ut marad nyitva, 
bajaiból szabadúlni: a socialis forradalom utja. Oly állada- 
lomban, hol a leglényegesb elemek egymással ellentétben 
állnak ; hol a nemzetiségi érzelmek egymást ellenségesen érin- 
tik; a privilegiumok magoknak a kiváltságosak törekvéseinek 
gátot vetnek; hol a harinadik rend még csak csirájában 


kormányt , mely , mig maga semmit sem indított, mindent meggátolni 
törekedett, mit a nemzet akart s kezdett. 


az 


az 

létezik; hol az országgyűléseken gyakorlatiatlan eszmék és 
életérdekek közt élénk harcz foly, minden más vezérlet nél- 
kül, mint melyre ama félig mívelt vagy épen miveletlen har- 
czosok képesek : ily országban csak felülről jöhet a segedelem ; 
hogy azonban ez életbe léphessen, némi kiindulási pontra van 
mindenek előtt szükség. 

«Ilyen gyanánt jelölöm én ki mindenek előtt egy biztos 
többségnek alakítását az alsó táblánál. 

« Továbbá a lehetőség megszerzését, hogy ezen többség a 
kormány által vezettessék. 

«E czélok elsejének elérésére szükséges, hogy a megyék 
más vezérlet alá jussanak, mint minő alatt eddig voltak. 

«Azon fogalom, melyet a «coordinatio diætæ >» szavakkal 
kifejezünk, nem illik be a dolgok jelen állásába; mert maga 
e rendezés is csak egy oly megelőző rend eredménye lehet, 
melynek elérésére az országgyülési kormány-többség szol- 
gálhat eszközül. 

c A többségnek — ezen, alkotmányos uton elérhető minden 
jó alapjának — felhasználhatására nézve, egy feltétel kiván- 
tatik, mely nélkül a jóllét soha sem lesz elérhető. E feltételül 
jelölöm én ki átalakitását azon modornak , mely szerint a 
törvények Magyarországban alkottatnak ; oly átalakítását, mi- 
nőt minden képviseleti rendszerrel biró országok , legyenek 
azok monarchiák vagy respublikák, szokása ajánl. 

c A helyett hogy, mint eddig a kir. propositiokban történt, 
a király kivánságát fejezné ki, miszerint a rendek törvényeket 
terjeszszenek elejébe, melyeket aztán megerősített vagy visz- 
szavetett: a király adjon a rendi gyülekezet elébe kidolgozott 
törvényjavaslatokat, melyeket a táblák megvitathatnak, elfo- 
gadhatnak vagy visszavethetnek, s utóbb, a rendek által tett 
módositások szerint, a király megerősít vagy visszavet. 

«E modornak foganatba vételére szükséges hogy: a) a ki- 
rály által előadott törvényjavaslatok egy mindenik tábla ke- 
beléből választott bizottmány elejébe terjesztessenek, s a táb- 
láknak e bizottmányok által mutattassanak be; b) a királyi 

törvényjavaslatot a király által különösen e czélra kinevezett 
biztosok védjék s világosítsák fel mind a bizottmányokban, 
mind az egész törvényhozó kar gyüléseiben. 

«A törvényalkotás ezen modora becsének méltánylására 
elég már eme kérdés megfejtése is: mily állapotban volnának 
Angol- és Francziaország, Holland és Belgium és több német 
státusok, ha, az ott divatozó szokás helyett, a magyar volna 
bevéve, azaz: ha kész törvényjavaslatok előterjesztése helyett 
a kormányok propositioknak , vagy is a kamarák által azok 
kénye szerint kidolgozandó törvényczímeknekfelőadására szo- 
ritkoznának? Törvényeket soha sem fogalmazhat egy testü- 
let; testületek azokat felvilágosíthatják, javíthatják vagy meg- 
ronthatják; de nem eszményesíthetnek törvényt, melynek 
alapfeltétele következetesség s részrehajlatlanság a felfogásban 
és alkalmazásban. 

c Ugy hiszem, nem kell tovább mennem ezen őszinte s bi- 
zodalmas iratomban. A két kijelölt feltételben fekszik, meg- 
győződésem szerint, Magyarország üdvének első eszköze; ez 
maga képes csak a többi szükségleteket is életbe léptetni. 
Minden dologra kiindulási pont szükséges. Ha ez hibásan 
választatik, következményei soha nem érnek czélra. Magyar- 
országban dolgokkal foglalkodnak, melyek nem magok a 
dolog; azt akarják, mi csak következmény lehet; építeni 
akarnak s nem kezdik az alap megvizsgálásával ; pénzt akar- 
nak, s nem gondolkodnak arról, hogyan lehet a pénzthozó 
terményeket értékesíteni ; ha czélról van szó, elvonatkoznak 
az eszközöktől, vagy eszközökről beszélnek a czél világos 
kijelölése nélkül. Szóval ábrándokat kergetnek és nem ag- 
gódnak a tátongó mélységtől. ") Ez, fenséges uram, az igazság 


!) A mily igaz s őszinte volt a herczeg a kormány eljárásának ábrázolá- 
sában oly túlzó s igazságtalan itt a nemzet iránt. Ennek tulajdonítja , mi 
jobbára szinte a kormány hibája volt. Nem lehet ugyan tagadni, hogy sok 
ferdeség s fonákság merült fel a magyar közéletben; mi azonban legtöbb 
esetben onnan eredt , hogy a kormány örökös negatiojával , megkövesült 
mozdulatlanságával s minden reformtóli iszonyodásával a nemzetet min- 

képe, s beszédem nyiltszivűsége által tanusítom fenségednek, 
hogy nem kételkedem, mikép nagy veszélyek forognak fenn. 
Végén állok egy hosszu pályának, mely nagy bajok elleni 
harczokkal volt tele; a természet rende szerint még csak 
keveset hajthatok végre; de annál világosabban áll szemem 
előtt a kötelesség, ") hogy mit elfogulatlan szellemem a trón 
és ország érdekében igazság gyanánt jelöl ki, azok előtt el 
ne rejtsem, kik eszközökkel birnak, melvek nálam hiányza- 
nak. Kelt Bécsben 1844-ki május 9-kén. (Aláirva) Metter- 
nich. » 

Alig hiszszük, hogy volna kormány a civilisált Európában, 
mely, ha csak bizodalmas levélben is, ily vallomásokat tett 
volna valaha a maga eljárásáról, mint minőt a nagy hirű 
bécsi miniszter e levelében találunk. A mulasztások és vétkes 
cselekvések, a positiv és negativ bűnök mily összegének kel- 
lett ott felhalmozva létezni, hol a miniszter, ki harmincz év 
óta állott a kormány élén, pályája végén ily vallomásokra 
kényszeríttetik öntudata által! A fejedelemtől, a minisztertől, 
a kormányrendszertől, vagy összevéve mind ezektől szárma- 
zott-e az ország nyilvános életének ama sajnálatos állapota, 
mely ezen okiratban nagy részint hűven ábrázoltatik, fölösleg 
kutatni: elég a történelem birószéke előtt az állapot létezése, 
hogy e kormányra kimondja itéletét; a nemzetre nézve pedig 
elég maga ezen önvallomás, hogy feljogosítva érezze magát, 
nyiltan vádat emelni a világ előtt azon okok ellen, melyek 
oly állapotot idéztek elő, hogy ha gyorsan nem nyujtatik 
valahára segély, caz országnak csak egy út marad nyitva ba- 
jaiból szabadúlnia: a socialis forradalom útja 3. 

Bővebb commentár, e levélre, ugy hiszszük, szükségtelen. 
A szóban forgott reformokra s a miniszter némely állításaira 


den kezdeményezéseiben gátolta és zavarta, minél fogva a jó is gyakran 
fonákká törpült. 

') Vajha e kötelesség érzete husz évvel elébb ébredt volna fel a nagy 
hirű miniszterben ! ki ha Ferencz által néha talán gátoltatott is, 1835 óta 
mindenható vala. 

nézve mindazáltal érdekes olvasni főherczeg József nádor vá- 
laszát, kit a részvét vádja alól, legalább részben, kiment az, 
hogy, bár az uralkodó ház tagja s az ország első hivatalnoka 
volt, Bécsben nem igen hallgatták meg. Neki, kit szabadel- 
vűbb nézetei miatt, gyakran gáncsoltak s a Rákóczynak » gú- 
nyoltak, kezei legtöbb esetben kötve valának ; hatása legfelebb 
annyi volt, hogy mint a törvények őre, s a nemzetnek a trón 
előtti közbenjárója, néha egynémit megakadályozhatott, meg- 
változtathatott; de a nemzetnyomorgató rendszernek jótéko- 
nyabbal felcserélését eszközleni, hatásán kivül esett. — Vá- 
lasza Metternich levelére ime következő : 

c Kedves herczeg Metternich! — Önnek említett iratára, 
melylyel különben egyetértek, a következő gyakorlati észre- 
vételeket teszem. 

c Azt mondja ön ezen iratában, hogy nincs lehetőség, mely 
szerint a kormány az országgyűlésen magának többséget 
biztosítson. Ezen véleményben feltételetlenül nem osztozha- 
tom; sőt azt hiszem, a kormány nincs híjával azon eszkö- 
zöknek, melyek által azt magának megszerezheti. Hogy mind- 
azáltal az utósó országgyűléseken a kormány előadásainak 


eredménye ingadozott, s egy tömött többség nem létezett, — 


annak okát részint abban keresem s találom, hogy a vár- 
megyék eddigelő nagyon is magokra hagyattak, s a követek 
szerencsés választására és az utasítások készítésére a kor- 
mány csak igen csekély befolyást gyakorlott; részint pedig 
abban, hogy az eszközök, melyek e czélra használtattak, a 
helyhatóságok és személyek viszonyaira nézve nem vétettek 
mindig kellőleg számitásba. 

c Azon tételt illetőleg: hogy Magyarországban a leglénye- 
gesb elemek egymással ellentétben állnak, s a nemzetiségi 
érzelmek egymással ellenségesen küzdenek, ugy hiszem, az 
utóbbikat a tulajdonképeni Magyarhonra nézve, (tehát elte- 
kintve a melléktartományok s azoknak nemzetiségi és nyelv- 
harczától az anyaország irányában) nem igen lehetne bebi- 
zonyítani; mert miután jelenleg a latin nyelv használata 

Magyarországban szintugy, mint a többi Európában, hanyat- 
lásba esett, az ország lakosai a magyar nyelvnek hivatalos 
használatában semmi nehézséget sem látnak, feltéve, hogy 
saját nyelvöknek magok közti használatában ne korlátoltassa- 
nak. Ezen nézetben általában osztoznak az országot lakó 
minden fajok s nemzetiségek; az újabb időben, kivált az 
országlakosok ifjabb része élénk törekvést tanusít, a magyar 
nyelvet még ott is, hol azt közönségesen nem beszélik, saját- 
jává tenni. 

c A mily helyes, továbbá, amaz ön által kimondott axioma, 
hogy törvényeket testületek nem fogalmazhatnak; oly bi- 
zonyos ellenben az is hogy, ha törvényjavaslatok készítése 
egy vagy több egyénekre bizatik, ezeknek oly egyéneknek 
kell lenniök (Magyarországra nézve t. i.), kik az alkotmányos 
fogalmakban jártasok, s ezen ország viszonyainak és nemzeti 
szellemének, sőt még a nemzet előitéleteinek és hibáinak is 
kellő ismeretével birnak, s előitéletektőł magok is mentek. 
Ha az országgyűlés bevégzése után azon szabályok foganatba 
vétetnek, melyek a vármegyék igazgatásának és vezérletének 
javitására megkivántalnak, ugy én azt, hogy a kormány ré- 
széről kész törvényjavaslatok adassanak elő, a jobb rendre 
s az országgyűléseknek nagyobb foganatosságára nézve, Ma- 
gyarországban az első helyes lépésnek tekintem. Már most 
is pártolja az országlakosok nagy része ezen rendszabályt, 
és ezen nézet még a jelen országgyűlés tanácskozásaiban is 
nyilatkozik. Miután azonban, mint ön, kedves Metternich 
herczeg, oly helyesen megjegyzi, az említett újítás, czéljá- 
nak csak ugy felelhet meg tökéletesen, ha az országgyűlésen 
királyi biztosok jelennek meg, kik a kormány törvényjavas- 
latait a bizottmányokban és a rendek előtt felvilágosítják és 
védelmezik : azért oda kellene mindenek előtt hatni a kor- 
mánynak, hogy a megyék a magok utasításaiban ezen rend- 
szabályok mellett s a mellett nyilatkozzanak, hogy azok köz- 
kivánatképen kéressenek ki ő felségétől, mit a kedélyek 
mostani hangulatában nem volna nehéz elérni. 

c Nem kevésbbé fontos, hogy a kormány különös gondot 
fordítson arra, hogy az ily módon a rendek elejébe terjesz- 
tendő törvényjavaslat oly nemű legyen, mely az országnak 
a kormány atyai szándékaiban való bizodalmát öregbítse; 
mert, meggyőződésem szerint, minden javitás csak ugy lehet 
sikeres, ha a közvéleménynyel találkozik s helyeslést nyer ; 
miért is igen fontos, hogy a kormánynak első lépése ezen 
oly fontos dologban sükeretlen ne legyen. Pozsony, 1844-ki 
május 14-kén. (Aláirva) József. » 

A bécsi kormány nézetei, a Magyarországban jobbára ál- 
tala előhozott vagy fonáksága következtében támadt százados 
bajok orvoslatát illetőleg, általában véve, helyesek voltak, fel- 
téve, hogy a főherczeg nádor tanácsai, mi szerint t. i. az 
új rendszabályok alkotmányos modorban létesittessenek, s a 
kormány által teendő első lépések a közvélemény tetszését 
megnyerjék, megtartatnak. Az ország igen megunta már 
ama tétlen, negativ eljárást, melyet a kormány eddigelé kö- 
vetett. Magok a védegyleti mozgalmak is, csak a reactio 
bélyegét viselték magokon a kormány ellen, mely, mig maga 
semmit sem lendített, a nemzettől kezdeményezett javitáso - 
kat az országgyűlésen rendszeresen ellenzeni látszott. Midőn 
tehát a kormány a cselekvés terére lépett, bizonyosnak le- 
hetett tartani: hogy sokan még azok közől is, kik elébb tét- 
lensége miatt lettek ellenzőivé, most azonnal zászlói alá 
gyűlnek, mihelyt látandják, hogy haladni s pedig alkotmá- 
nyos modorban kiván haladni; a többség azonnal rendelke- 
zésére álland, mihelyt az eddigi bizodalmatlanság okai meg- 
szűnnek. 

Minden attól függött, ki lesz az egyéniség, mely által a 
kabinet az új kormányrendszert foganatba véteti ? — és ezen 
egyéniség mily eszközökhöz nyúland, hogy a megyékben a kor- 
mánynak többséget szerezzen ? Legbiztosabban czélt ért volna 


a kabinet, ha a szabadelvű pártnak mérsékeltebb színezetéből 


választja ezen egyéniséget. Ily bátorság s nyiltság a válasz- 
tásban, egyszerre megnyeri a nemzet nagy többségének bi- 

zodalmát, a nélkül hogy a radikál s demokrat elv uralomra 
jutásától kellett volna tartani. Az ellenzék, midőn kormányra 
jut, rendesen mindenütt felhágy iránvának ama túlzásaival 
és szélsőségeivel, melyeket, még mint ellenzék, tűntetés gya- 
nánt, czégérül szokott kitűzni. Nálunk, hol a kabinet eddig 
soha sem követte azon alkotmányos szabályt, miszerint a 
többséget emelte volna kormányra, ennek megtartási vágya 
még hasonlíthatatlanul erősebben hatott volna a reformpárt 
mérséklésére, ha kebeléből választatik a kanczellár. Egy Szé- 
chenyi István vagy egy Deák Ferencz, például, a kormány 
élére helyezve, kanczellárrá kinevezve, kétségkivül biztos 
többséget szerzett volna a kormánynak; más részről pedig 
képes lett volna e többség szellemét s elveit is annyira mér- 
sékelni, hogy legkisebb oka sem lehet vala a kabinetnek félni 
a demokratia és radikalismus túlcsapongásaitól. ly szabad- 
elvű egyéniség a kormányon, némileg a homæopathia elvei 
szerint hatott volna a szabadelvű párt mérséklésére, túlzá- 
sainak megszűntetésére ; miután kétséget alig szenved, mi- 
kép e túlzások nagy része csak onnan eredt, hogy az ellen- 
zék, többsége daczára, sem juthatott eddigelé a kormányra. 
E században még csak egyszer közeledett a kabinet ezen al- 
kotmányos elvhez a kanczellár választásában, midőn Reviczky 
Ádámot nevezte ki e fő kormányhivatalra. És már e köze-. 
ledésnek is mily jótékony volt hatása! A nemzet többségének 
bizodalma egyszerre megnyilt a kormánynak ; tanúja ennek az 
1830-ki országgyűlés történelme. Magok az ellenzék vezérei, 
Nagy Páls mások, lőnnek a kormány iránti bizodalom legbuz- 
góbb őreivé, a trón kivánatainak pártolóivá, s az ellenzék mér- 
séklőivé, mehogy a nemzeties érzelmű kanczellár működése 
megnehezíltessék s a kabinet más egyént állítson a kormány 
élére. S nem is veszté el e bizodalmat Reviczky mind addig, 
mig ki nem világlott, hogy a bécsi kormányrendszer erősebb 
mint ő, s az által kezei kötve vannak a nemzet kivánatai 
teljesítésében. 

Most, midőn a nemzet számos éveken át sajnosan tapasz- 

talta, hogy a kormány hozzájárulta nélkül a legszükségesebb 
reformokat sem képes keresztül vinni az országgyülés; mi- 
dőn továbbá a különben szabadelvű reformoknak számos 
barátja is aggódva tekintett ama túlzásokra, melyek néha 
az ellenzék kebelében felmerültek, s a mérséklés szükségét 
hirdette, nehogy a reformok túlhajtás miatt lehetetlenné vál- 
janak: egy szabadelvű kanczellár kinevezése most minden 
valószinűséggel mérséklettebbé, engedékenyebbé tette volna 
a reformpártot. Azon körülmény, hogy a felső házban eddig- 
elé a conservativ párt tartotta a többséget, nem lehetett 
akadály; mivel ezen conservativ többség ott épen azért léte- 
zett, mert azt a kormány akarta és csinálta. Egy szabadelvű kan- 
czellár a felső házban is azonnal többséget vala szerzendő a tőle 
függő számos püspökök és főispánok által a kormánynak. 

De a kabinetnek, bár maga is meggyőződött már a refor- 
mok szükségéről, s kivánta is a maga szelleme szerint léte- 
síteni azok egy részét, nem volt bizodalma a szabadelvű re- 
formpárt egyéniségeiben ; vagy az alkotmányos elveknek nem 
akarta tenni azon concessiot, hogy a létező kétségtelen több- 
ség kebeléből válaszszon kanczellárt. Többséget óhajtott 
nyerni az országgyűlésen; de azt nem azon pártban kereste, 
mely a nemzet nagyobb részét magában foglalá s kész több- 
séggel kinálkozott; hanem ezt mesterségesen akarta előte- 
remteni. És igy a conservativ párt azon töredékének szúk 
körében kényteleníttetett körültekinteni, mely magát fon- 
tolva haladónak nevezte, s mely által tulajdonképen a re- 
form terére vonatott. 

E töredéket, miként tudjuk, az 18?"/,,-ki országgyűlésen 
gróf Dessewffy Aurél alkotta, s annak tanait, czéljait s esz- 
közeit is ő fejtette ki «Világ» czimű birlapjában. Ha a ge- 
nialis szellemű gróf még életben van, most kétségkívül ő 
emeltetik a kormány élére; sőt van okunk hinni, hogy ő 
már a legközelebb lefolyt országgyűlés előtt is ki volt jelölve 
a kanczellári hivatalra. Az ő kora halála után gróf Ápponyi 
György és báró Jósika Samu lőn e conservativ párttöredék 

vezére. A kabinet tehát most az ő kezeikbe adta a hatalmat, 
őket bízta meg ama tervek létesítésével, melyek Metternich 
idézett levelében foglaltatnak. Pár héttel az országgyűlés be- 
fejezése után Apponyi György magyarországi, Jósika Samu 
pedig erdélyi alkanczellárrá neveztetett. Azonban, azért-e, 
mivel a kabinel Apponyi György erejében teljes bizodalmat 
nem helyezett, s őt eleve próbára velni akarta ; vagy azért, 
nehogy oly színben tűnjék fel, mintha az ellenzéknek akarna 
tenni engedményt, s az alsó ház bizodalmatlansági határo- 
zata birta volna rendszerének s embereinek megváltoztatá- 
sára: gróf Majláth Antal a főkanezellári hivatal czimét még 
azután is több ideig viselte, s csak szabadsággal bocsáttatott 
el, egészsége ápolásának ürügye alatt, a kanczelláriától. S bár 
a kormányhalalom egészen Apponyi kezére jutott, az ország 
egy ideig alig vette észre a változást; s arra aztán csak a 
közéletben felmerült tények által tétetett figyelmessé. 

Ezen alattomoskodás nagy hiba volt a kabinet részéről. 
Oly kormánynak, mely századok óta ellenzékben állott a nem- 
zettel, gyakran és sokaktól még nyiltan bevallott enged- 
ményei is gyanúval fogadtatnak ; újitásai pedig, bár a nem- 
zetnek kedvezők, egyelőre bizalmatlansággal találkoznak, ki- 
vált ha szándékait eleve világosan ki nem hirdeti, az újítás 
lényegesb elveit s a határt, meddig haladni kiván, határo- 
zottan ki nem jelöli. Az újítás természetéről fel nem világo- 
sított nemzet azt igen természetesen csak a kényuralom, az 
absolutismus újabb. eszközének tekinti. Így lett eleve nép- 
szerútlenné II. Józsefnek sok, különben üdvös reformja. 

Most is a nyiltság lett volna legczélravezetőbb. Ha az új 
kanczellár Metternich idézett leveléből némi módosításokkal 
egy új kormányprogrammot készit, s azzal nyiltan, bizo- 
dalmasan lép fel a nemzet előtt: nem lehet kételkedni, hogy 
az kedvezőleg fogadtatik; maga a nyiltság s a nemzet köz- 
véléményének tett engedmény is feléje fordítja a kedélyeket. 
Holott igy, miként történt, eleve is bizalmatlanságnak kellett 
nyilatkozni az új rendszer iránt, mely mintegy becsempész- 


Első fejezet. Uj irányok, s a pártok állása. 287 


tetett a másod alkanczellár személyével, kivált miután az új 
irány foganatba vételének első lépései sem voltak szigorúan 
törvényesek. 

A nyiltság most annál czélszerűbb és szükségesebb volt 
volna, minthogy egy részról Apponyi György személye ellen, 
ki, bár a conservativ párthoz tartozott, de egyébiránt a mér- 
sékelt reformokat -szintén óhajtó, elvei s meggyőződéseiben 
minden mellékes tekintetektől ment, független, nemzeties 
szellemű, derék hazafinak tartatott, egyelőre nem volt kifo- 
gás; más részről pedig, miként levelében a főherczeg nádor 
is bizonyitá, a kormánynak ama szándékai, miszerint a tör- 
vényhozó kar elébe kész törvényjavaslatok terjesztessenek, s 
a kamarákban a kormány is különösen e végre kinevezett 
biztosok által képviseltessék, az ellenzék kivánataival is ta- 
lálkoztak. Ez a parlamentaris kormánynak némi szinét vi- 
selte volna; s első lépésül kétségkívül ezt is eléglendő vala 
a valódi parlamentaris, felelős kormány behoztalára törekvő 
ellenzék. 

A kormánytervekre nézve egyébiránt, ha azok kellő óva- 
tossággal ugyan, de nyiltan s bizodalammal terjesztetnek 
a nemzet elejébe, a körülmények most felette kedvezők va- 
lának. Az ellenzéki párt egy idő óta két felekezetre szakadt, 
melyeknek egyike sem közeledett ugyan elvben a conser- 
vativ párthoz, minthogy azonban egymástól több tekintetben 
elváló, sőt egymással ellenkező tanokat hirdettek, erélyök 
s hatásuk a kormány irányában már a szakadás következté- 
ben is csökkent. A szakadásra az adott alkalmat, hogy Kossutb 
Lajos a Pesti Hirlap szerkesztőségéről, a kiadótól támasz- 
tott némi anyagi nehézségek miatt, még az év első felének 
végeztével lemondván, a lap szerkesztését Szalay László vette 
által, ki azt báró Eötvös József, Csengery Antal, Trefort 
Ágoston s több más munkatársak segedelmével, az eddi- 
giektól egészen különböző elvek szerint vezette. 

A «Pesti Hirlap» három és fél éviglen volt Kossuth szer- 
kesztése alatt; s azt még ellenségei sem tagadhatták, hogy 

184. — a hirlapi irodalmat tulajdonképen ő teremtette, ő tette azzá, 
minek lennie kell; córamutatóvá a nemzet életében, hajnal- 
csillagává a világosság napjának., a jelen izzadó munkásává, 
mely a jövőt előkészíti; élesztő fuvalmává a rejtekben csil- 
lámló szellemszikrának; őrjévé a jogszerůségnek; remény- 
horgonyává a szenvedőnek; zászlóvá, mely körül szellemi 
tábort üssenek, kiket egyenlő elvek vezetnek, kiknek szivök- 
ben egyenlő érzelem ég.» Előtte a napi lapok jobbára csak 
csekélyes napi események tárházai voltak, ő azt nemzeti 
átalakulásunk tanszékévé tette, hol minden reform, minden 
teendő megvítattatott, hol a nemzeti élet minden lüktetése, 
minden szüksége, hiánya, s a mód és eszközök, melyek által 
azon segíteni lehet, felvilágosíttatott s előterjesztetett. Ő tette 
a honi időszaki sajtót minden műveltebbek életszükségévé. 
Előtte a nagy részben silány lapok csak tengettek; ki jobb 
lapot olvasni vágyott, francziát vagy németet olvasott ; a leg- 
jobb is alig emelhette előfizetőinek számát két ezerre. A 
Pesti Hirlapot mindenki nagy kiváncsisággal olvasta, minden 
száma hozván valami érdekest a nemzeti élet változatos me- 
zejéről. Előfizetőinek száma a hat ezret meghaladta; holott 
most versenytársainak néhányai is több olvasóval dicseked- 
hettek, mint az előtt. 

Mily nagy volt légyen e lap hatása a nemzetre, már fen- 
tebb, azon harcz elbeszélésénél láttuk, melyet előbb Szé- 
chenyi István, utóbb Dessewffy Aurél támasztott ellene. Itt 
csak magának Kossuthnak szavait idézzük, melyekkel lelép- 
tekor olvasóitól bucsút vőn. «Miként a pálma teher alatt nő, 
— ugymond egyebek közt, ugy erősödött az én állásom s a 
párt, melynek a Pesti Hirlap e mai napig organuma volt. 
E párt ellenében nem lehet többé büszke szemöldökkel ki- 
csinybevételt affectálgatni; nem lehet akként nézni reá, mint 
a haladásnak nyomatéktalan, hatástalan declamatoraira ; 
mert akár a törvényhatóságok utasításaira s egyéb műkö- 
déseire, akár a socialis élet jeleneteire vessük figyelmünket, 
mindenütt elismerve találjuk az irányt, melyben ezen párt 

kitűzött czélja felé hatályosan törekedett. És e czél: szabad- __184. _ 
ság s alkotmányos jog minden magyarnak; nemzeti jóllét, mely 
a szabadság gyökeréről hajtson ; közös teherviselés különbség 
nélkül, s az alkotmányos szabadság közös élvezete, azon organi- 
cus formák kifejtése s a népképviselet kellékeihez idomitása 
által, melynek köszönhetjük, hogy cél magyar, áll Buda még? . 
Vagy is egy szóval: magyar formákhoz szabott valódi nép- 
képviselet: e szó mindent magában foglał». Miként idézett 
szavai is bizonyítják, Kossuth a Hirlap által vezérévé lett az 
ellenzéknek, s minthogy e párt a nemzetnek hasonlíthatla- 
nul nagyobb részét foglalta kebelében, némileg vezérévé lett 
a nemzetnek is a reformok, az átalakulás pályáján. AÁ sze- 
rep, melyet 1835 óta, kivált az 1839-ki országgyűlésen Deák 
Ferencz, a bölcs és mérsékelt férfiu, oly dicsően s oly sü- 
kerrel játszott, Kossuth kezébe került. Ezt engedni minden 
esetre hiba volt Deáktól. Mert bár Kossuth érdemei tagad- 
hatatlanok, bár ő czélban s a legtöbb eszközökben is meg- 
egyezett Deákkal ; de, mint Széchenyi is oly keserűen hányta 
szemére, a modorban az észélyt, ildomot megvetette, s kez- 
dője volt azon modornak, mely, hol joga kétségtelen, mér- 
sékletet többé annak kivívásában nem ismer, zajosan köve- 
telő, gőgös, szenvedélyes és ingerlő ; mi által aztán sokszor 
nem csak a különben elérhető czélt téveszti ; hanem könnyen 
féktelen szellemet, veszélyes irányt is kelthet a vezért követő 
nagy közönségben. És nem lehet tagadni, hogy e veszélyes 
modor s irány nagyon kezdett terjedni az ifjabb nemzedékben, 
mi főleg Kossuth rovására jegyzendő. 

A radikalismust, mely a magyar reformirányt bélyegezte, 
ő merészebben kifejté és szélesebbre terjeszté, mint a Szé- 
chenyi István által inditványozott s tervezett reformokban 
rejlett. A demokratiát nem tűzte ugyan ki egyenesen zászla- 
jára, s róla mint rendszerről általában nem is vitatkozott; 
de iránya minden reformnál lényegesen demokrat szellemű 
volt. Ezen irány nem gátolta őt, hogy mind e mellett is leg- 
buzgóbb apostola legyen a megyei törvényhatósági rendszer- 

nek. Azon tan, mely a megyei rendszert politikai státus- 
theoriává emelni törekedett, Wesselényi Miklós, Ragályi 
Tamás s mások kezdeményezése után, benne talált legmele- 
gebb védőre s kifejtőre. A megyei rendszert, mely a lefolyt 
idők viharaiban oly hasznos szolgálatot tett, mely alkot- 
mányos életünket a bécsi absolutismus ellenében passiv ellen- 
állása által megmentette, — ő a tervezett reformoknak sem 
akarta feláldozni; ő azt lényegében oly becses institutionak 
tartá, melyet Európa bár mely alkotmányos institutiojáért 
sem akart cserébe adni ; sőt azt, népképviseleti alapokra fek- 
tetve, s hiányaiban épen a népképviselet által kijavítva, kel- 
lčleg módosítva, továbbra is fentartandónak, megörökiten- 
dőnek tanácslá, mint oly sajátszerű nemzeti kincset, mely 
összeköttetésünkből az osztrák császársággal eredő körül- 
ményeink közt alkotmányos közéletünknek leghatalmasb véd- 
fala, biztosítéka; mint oly institutiót, mely a szabadságot s 
politikai joggyakorlatot a nép mindennapi életével összeköti; 
széles alapu önkormányzatot biztosít. Szóval, Kossuth s vele 
együtt a szabadelvű reformpárt nagyobb része, a megye- 
rendszert, a népképviselet által kijavítva s tágitva, akarta 
alapjává tenni egész átalakulásunknak, arra, mint szeglet- 
kőre, épitendő minden politikai reformot. 

Lényegesen különböző, kétségkívül alaposabb, mert a tu- 
domány szilárd talapjára fektetett elvekből indúltak ki a Hirlap 
új szerkesztői. Ezek, mindnyájan szintoly kitűnő tehetségű, 
mint jeles készületű fiatal publicisták, a nyugot európai fej- 
lettebb politikai tudományok s állapotok tanulmányozása ál- 
tal érlelt, magosabb államférfiui nézeteket s elveket hoztak 
a lap szerkesztésébe. Szalay László, a főszerkesztő, már 
1837-ben, mint jogtani iró lépett fel a «Themis» czimű 
folyóirattal, melyet Eötvös, Pulszky, Trefort s más társak 
közremunkálása mellett indított meg. A folyóirat az európai 
magasabb politika hangján s tanai szerint szólott a nap né- 
mely kérdései felől. De e tanok felfogására még kevesebb 
érettség létezett közönségünkben, mintsem hogy azok már 

akkor beútat nyerhettek volna közéletünkbe; s a lap, rész- 
vétel hiánya miatt, már a harmadik füzettel elakadt. Majd 
1839-ben, Kollár Ferencz publicistai pályájának az akadémia 
közgyűlésén felolvasott szintoly szép mint alapos jellemzé- 
sével — , a következő évben pedig a «Budapesti Szemle » 
kiadásával vonta magára újabban is a köz figyelmet. E folyó- 
irat tüzetesen kezdé megvitatni politikai s társadalmi kérdé- 
seinket, egyezményt eszközleni a tudomány és élet között. De 
ugyanazon okokból, mint a Themis, ez sem örvendhetett 
pártolásnak, s már a második kötettel kénytelen lőn a szer- 
kesztő felhagyni különben oly hasznos vállalatával. Több 
méltánylást nyert Szalay c A büntető eljárásról, különös te- 
kintettel az esküttszékekre» czimű 1840-ben kibocsátott mun- 
kájával, melyet a szakemberek oly becsesnek ismertek fel, 
hogy a büntető jog codexének kidolgozására választott orszá- 
gos bizottmány őt nevezte ki egyik tollvivőjeül. Ezen állás 
széles tért nyitott Szalaynak a közügyre nézve hasznossá tenni 
politikai s jogtudományi alapos ismereteinek kincseit. A bün- 
tető törvénykönyv, melynek készítésében Deák Ferenczczel 
együtt, tán ő vett legtöbb részt, oly jelessé vált, hogy még 
a legkitünőbb németországi jogtudósok is megvallák róla, 
«hogy nem létezik törvénykönyv, mely annyi eredetiséggel 
birna, s mely a legújabb büntetőjogi nézeteket az igazság 
követeléseivel oly nagy mértékben egyesítené, mint a magyar 
törvényjavaslat». De a közremunkálásnál e törvénykönyvben, 
mi neki Deák Ferencz s más első rangu államférfiaink barát- 
ságát szerzé meg, még szélesebb tért nyitott neki, tudományos 
készültségének s helyes államférfiui nézeteinek érvényesité- 
sére, a lefolyt 1843-ki országgyűlés, melyen mint Korpona 
város követe jelent meg, s hol, mint fentebb is érintők, ki- 
vált a vallási és városrendezési kérdésekben nyilvánított ma- 
gasabb politikai nézeteivel vonta magára a közfigyelmet. Hogy 
ezekkel még sem nyert köztetszést , nem az ő, hanem a kö- 
zönség hibája volt, mely, a divatos, de szűk látkörű politikától 
elfogúlva, e magosabb mezőn még nem birt tájékozási kép- 

zettséggel. E tulajdonokból eléggé megérthető, hogy Szalay, 
midőn a Hirlap szerkesztését 1844 közepén átvette, az ala- 
posan tudományos férfiu reputatiojával igen, de nepszerű- 
séggel, kivált mint Kossuth szerkesztő-utóda, nem birt, nem 
birhatott a közönségben, melynek őt maga Kossuth is mint 
becsületes tudós, de idegen embert mutatta be bucsu- 
szavában.) Ő egy év mulva Csengery Antalnak adta ugyan 
át a szerkesztői tollat; de utóbb is számos éven át munka- 
társa maradt a lapnak, folyton alapos czikkeivel gazdagítva 
annak hasábjait. A szerkesztő változása nemcsak nem csök- 
kentette, desőt némi tekintetben emelte a lap belbecsét ; mert 
Csengery hasonló alapos tudományossággal s politikai kép- 
zettséggel több gyakorlottságot, sokoldalu ismereteivel folyé- 
konyabb, rövidebb, világosabb irályt vitt a szerkesztésbe, 
mi hirlapnál, mely könnyű értelmet igénylő vegyes közön- 
séghez szól, lényeges tulajdonság. — A szerkesztőkénél nem 
ritkábban találkozott a közönség e lapokban Eötvös Józset 
nevével, ki valamint a regényirodalomban az olvasó közönség 
kedvencze volt: ugy politikai czikkeibe is mindig nagy érde- 
ket tudott önteni mély felfogása s élénk, gyakran az ékes- 
szólásig emelkedő, sőt néha szinte költőileg áradozó előadása 
által. Czikkei utóbb c Reform» czím alatt könyvül is megje- 
lentek, mely ezen kori politikai irodalmunk legbecsesb el- 
meszüleményeinek egyike, s a politikai rendszerek feletti helyes 
nézeteinél fogva maradandó becscsel bir. 

A c Pesti Hirlap», e férfiak keze alatt, a legtöbb anyagi, 
társadalmi s magánjogi reformokra nézve azontúl is megtartá 
ugyan eddigi irányát; de a nyilvánjogiak tekintetében új ta- 
noknak, új rendszernek lőn hirdetője. Szerkesztői, a Kossuth 
által oly nagy előszeretettel ölelt megyerendszer helyett, az 
alkotmányos központosítás rendszerét emelték lapjok fő elvévé. 
Ök a megyerendszert az alkotmányos élet biztosítására elég- 


') Ld. e jeles férfiu irói s politikai arezképét barátja, Csengery Antal 
többször dicsért «Szónokok és Státusférfiak » könyvében. 

telennek, a nemzet erejének kifejtésére alkalmatlannak tar- 
tották. Mint alkotmányos monarchiának polgárai, nem helye- 
selhették e rendszert, mely végelemzésben cantonalis feldara- 
bolásra s annyi respublicára vezet, a hány megye van. Ők 
tehát a megyerendszert a nyugot európai alkotmányosság 
formáival, a parlamentaris, felelős kormányrendszerrel ki- 
vánták felcserélni; mely, a nemzet akaratát összpontosítva, s 
az ország kormányát ezen összpontosított nemzeti akarat 
felelős kifolyásává téve, a kor kivánataival egyezőbb biztosi- 
tékot ad az alkotmánynak, a nemzet erejét pedig gyorsabban, 
czélszerűbben kifejti. 

c Az egész civilisált világ pálczát tör, ugymondának, a me- 
gyerendszer felett, mint ez nálunk létezik. Ez lehetetlenné 
teszi nem csak az alkotmányos életet, hanem a jó közigaz- 
gatást is. Egyik mint a másik megkivánja, hogy eldarabo- 
Jás helyett, az egész ország az egység elve szerint legyen 
rendezve. És csak azt nem tudni, nevetségesebb-e vagy saj- 
nálatosabb, hogy a megyerendszerben sokan a bölcseség 
kövét hiszik feltaláltnak lenni; és mintha a megyék Hercu- 
les oszlopai volnának, melyeken túlhaladni nem lehetne már, 
képtelen hévvel és túlözönlő szódagálylyal dicsérik a me- 
gyerendszert ; pedig ennek csupán mint pótléknak van becse ; 
de ezentúl épen semmi előnynyel sem bir. Az alkotmányos 
életnek mind legfőbb biztosítéka, mind alakja, mind pedig, 
végeredményben, még lényege is a parlamentaris kormány- 
ban áll; a parlamentaris rendszerrel pedig a megyerendszer 
össze nem férhet, fenn nem állhat. » 

Felbonczolták a megyerendszert elemeire, előadták annak 
tulajdonait, hogy azt minden tekintetből mint rosz organi- 
satiót tűntethessék fel honfitársaik előtt. c A megye, mon- 
dák, önálló politikai testület, batóság. Az országgyűlésre 
követet küld; annak kötelező utasítást ad; azt visszahív- 
hatja. Kebelében a kórmány az ő kezében van. Részben maga 
kormányoz, részben őrködik a kormányzás, végrehajtás 
felett; azaz: hozzá intéztetnek a felsőbb parancsok, intéz- 

vények, melyeket ha törvényteleneknek vél, jogában áll a vég- 


rehajtást felfüggeszteni s azok visszavonását sürgetni, azaz, 
a végrehajtást azoktól megtagadni. Mint ilyen közigazgatási 
műszer, hivatalnokokat teszen, kik részint igazságkiszolgál- 
tatók, birák, részint egyedül s tulajdonképeni közigazgatási 
hivatalnokok. S nem csak ekkép befoly a törvények végre- 
hajtására, hanem maga is alkot szahályokat, melyek kebelé- 
ben törvényes erővel birnak; maga határozza meg az adóki- 


. vetési kulcsot, maga rendezi a közlekedési eszközöket és köz- 


munkákat. » 

És mind ezen tulajdonok felett kérlelhetlenül pálczát tör- 
tek, azokat összeférhetleneknek bizonyítgaták a státus helyes 
organismusának igényeivel. Helytelennek állították, hogy az 
országgyűlésre hatóság, és nem a népesség bizonyos száma 
küld követet; képtelenségnek, a józan és gyors haladás gát- 
jánák a megye azon jogát, miszerint követének kötelező uta- 
sítást ad, s őt visszahívhatja. Mi a megye azon tulajdonát 
illeti, mely szerint részint maga kormányoz, részint őrkö- 
dik a végrehajtás felett s azt felfüggesztheti : ezen eljárást az 
anarchia megörökítésének, papiroson folytatott belháborúnak 
bélyegezték. c Ne az legyen fő gondunk, hogy a kormánynak 
opponálhassunk, hanem az, hogy a kormány ugy legyen 
szervezve, miszerint mennél kevesebb ok legyen az opponá- 
lásra. » Képtelenségnek mondák továbbá azt, hogy a me- 
gyékben a birák azok által neveztetnek, ok és itélet nélkül, 
önkény és önérdekből letétethetnek, kiknek ügyei fölött itél- 
nek ; holott a biráknak alulról is felülről is függetleneknek 
kell lenniök ; képtelenségnek az adókulcs meghatározási jogát, 
minek következése, hogy az adókivetésben sem részrehajlat- 
lanság sem egyenlőség nem létezik ; s legnagyobb képtelenség- 
nek a közlekedési eszközök s közmunkák elrendezését, minek 
mulhatlan következménye, hogy utaink nincsenek, vagy rosz- 
szak, folyamaink szabályozatlanok stb. Rosz az egész organis- 
mus : ezen tehát gyökeresen kell segíteni. De gyökersen csak oly- 
féle igazgatási központosítás segíthet, minő a nyugoti alkot- 

mányos országokban létezik, melyekben van községi rend- __ 18%. _ 
szer, de a községeknek nincs politikai hatáskörük, hanem 
csak saját ügyeikkel foglalkodnak; vannak kerületek, vagy 
megyék, de ezeknek sincs közkormányi hatáskörük, hanem 
csupán a kerületi községek közös ügyeit intézik; van mind 
ezek felett, több tagokból alló miniszterium, mely mindig a 
követi ház többségének kifolyása, s melynek minden tagja 
határozott körben kormányozza az egész országot, s minden 
tettéért felelős az országgyűlésnek. Ez a centralisatio, melyet 
a felelős, parlamentaris kormány ellensúlyoz. 

A centralisatiónak azonban, melyet a parlamentaris kor- 
mány, legalább bizonyos fokig, mulhatlanul megkiván, ná- 
lunk régóta veszett neve volt költve. Az osztrák kormány is, 
bár más formák mellett, századok óta ezen czélra törekedett. 
Féltek tehát tőle még azok is, kik tudták, hogy az magában 
véve nem egyéb, mint az országnak a státusegység elve 
szerinti organismusa, nem egyéb, mint közigazgatási me- 
chanismus, mely mellett a legszabadabb alkotmányosság is 
ugy megállhat, mint a határtalan kényuralom. Féltek tőle, 
mivel, körülményeink közt, az absolut kormány alatt létező 
osztrák birodalommali kapcsolatunkban, a központosítás há- 
lózata által az országra könnyebben kiterjeszthetőnek vélték 
a kényuralmat, mint a megyerendszer vis inertiæ-je mellett. 

Az új tanok hirdetői ennél fogva oda fordították figyel- 
möket s erejöket, hogy a centralisatiónak, a jobb igazgatás 
tekintetében szintugy mint az átalakulásra nézve, múlhatat- 
lan szükségéről meggyőzzék honfitársaikat. c Nem tetszik a 
centralisatio? — igy okoskodának — ugy tehát a felelős kor- 
mány sem tetszik, s nem akarjátok ezt, mi centralisatio nél- 
kül fenn nem állhat. A központosítási rendszer mindent ma- 
gában foglal. Nem egyedül a megyékről, nem is egyedül, 
bár sokkal inkább, a kormányról, vagy is annak alkotmá- 
nyos organisatiójáról — : egész átalakulásunkról van itt szó. 
Ezen rendszer kiterjed mindenre, mindent felkarol, semmit. 
sem hagy zavarban, mindent organisál. Nem marad ki ebből 

semmi. Nem a kormány, nem a megyék, nem az orszaggyű- 
lés, nein a közigazgatás, nem a nemzetiség, nem az alkot- 
mányos élet; mert mind ezeket rendezné, máskép alakítaná 
ez. Ez fogja fel igazán egész terjedelmében a magyar nem- 
zétiség kérdését is, mivel a nyelv gyökere lehet ugyan a 
nemzetiségnek ; de az egész dolog nem eddig van. Az önálló 
alkotmányos lét, s mi ennek egy része, a saját kormány, 
teszi leginkább, valamint a szabadságot, ugy a nemzetiséget 
is.... Azonban fő dolog az alkotmányos kormány; s mi nem 
kivánunk centralisatiot parlamentaris kormány nélkül; de 
ismételjük, parlamentaris kormány sem létezhetik centrali- 
satio nélkül? stb. , 

És nem csak a napi sajtó mezején, az irodalom egyéb 
ágaiban is ügyekeztek központosítási tanaikat terjeszteni a 
centralislák. E mellett pedig, ugy vélekedvén, hogy mind 
azon rokonszenv, melyet a megyerendszertől elvonniok sike- 
rűlhet, saját központosítási rendszerök felé forduland : a me- 
gyerendszernek hibáit s hiányait egész meztelenségökben 
fölfedezni, azt lehetőleg népszerűtleníteni, semmi alkalmat 
nem mulasztottak el, semmi eszközt nem hagytak kisérlet 
nélkül. Az új iskola legkitünőbb vezére, Eötvös József, még 
egy irányregényt is irt ellene, melynek igen nagy lőn hatása. 
c A Falu Jegyzője, » miként e regényt czímezte, bizonyára 
többet ártott a megyerendszer népszerűségének, mint sok 
hosszadalmas elméleti czikkely, mely a centralisatio ajánlá- 
sára a Pesti Hirlap hasábjain megjelent. Ebben a megye- 
rendszer minden gyöngéje, minden árnyoldala egy érdekteljes 
esemény-lánczolat keretébe összeszorítva, nem kevesbbé élet- 
való, mint megható s kebellázító jelenetekben vissza tükrözve 
festetik. Mi a komoly fontolgatás, az okszerű megvítatás 
tárgya volt, a képzelet birodalmába játszatik át, és szivren- 
dítő jelenetekben, vagy csipős gúnynyal, mint a gyűlölet s 
megvetés méltó tárgya ábrázoltatik, épen azért, mivel minden 
hibát egy képbe szorít, nem ritkán túl is hajtva. 

Azonban , mivel lehetetlen volt nem látniok, hogy az 

előadott központosítást s parlamentaris kormányrendszert, 
ha bár azt az összes nemzet kivánná is, csak hosszu évek 
küzdelmeivel lehetend kivívni a bécsi kormány ellenében ; és 
minthogy az absolut kormány alatti centralisatiotól az új 
iskola férfiai is csak ugy irtóztak, mint a megyerendszer 
barátai : ezt egészen eldobni mind addig ők sem kivánták, 
mig a parlamentaris kormányrendszer teljesen megalapítva 
nem leszen. Egyelőre tehát csak részletes reformokat javas- 
lának a megyerendszerben, melyet, mint eddig létezett, az 
ország nagy hátramaradása nélkül egyátaljában megtarthat- 
lannak véltek. A megyei szerkezet, mondák, két szempontból 
tekintendő: először, mint közigazgatási s biráskodási intézet, 
mely az egyes törvényhatóságokra gyakorolja hatását; másod- 
szor: amennyiben az politikai institutio, mely a hazát mint stá- 
tust érdekli, s ennek egész állására befolyást gyakorol. És külö- 
nösen ezen utóbbik szempontból vették azt bonczkésök alá. Kü- 
lönbséget tettek azon esetek közt, melyekben a megye felsőbb 
hatalmak irányában csak tagadólag lép fel, s ugy nevezett 
vis inertiae-jénél fogva a törvényt lehető sértések ellen 
biztosítja, végre nem hajtván a törvénytelen parancsokat ; és 
azon esetek közt, hol a megye cselekvőleg működik. Röviden : 
megkülönböztetni kivánták a megyék hatáskörének negativ 
és positiv részét. Az elsőről, mi az alkotmány fő biztosítékát 
képezi, lemondani ők sem akartak, mig azt oly nemű bizto- 
sitékokkal, milyeket más alkotmányos népek birnak, azaz : 
parlamentaris, felelős kormánynyal, nem pótolhatják. De 
a megyerendszer másik, positiv hatáskörét, mely különö- 
sen a statutárius jogot, az adókivetési kulcs meghatározását 
és a közmunkák s közlekedési eszközök elrendelését foglalja 
magában, már most, és pedig a törvényhozásban kivánták 
központosítani ugy, hogy ezek iránt ne, mint eddigelé, 
minden megye külön, a maga kénye szerint, hanem a törvény- 
alkotás, az egész országra nézve egyenlően intézkedjék. 

E tanokban alig lehetett valamit helyesen gáncsolni; és 
mégis, volt legyen a hiba a hirdetőkben, hogy azokat tán 

nem elég világosan fejtegették, vagy az olvasókban, hogy 
az európai alkotmányos kormánytheoriákkal eléggé meg nem 
barátkozva, a megyei rendszerben elfogúlva, azokat helyesen 
fel nem fogták; volt legyen a jövendő vihar és szerencsét- 
lenség előérzetéből támadt ellenszenv : a centralisatiónak igen 
számos ellenségei támadtak. Voltak, kik abban minden fen- 
állónak felforgatását, a nemzeti életnek a maga sajátságos 
zománczábóli kivetkeztetését látták ; mások, kik abból az 
absolutismus kényelmesb elhelyezkedését következtették. Vol- 
tak, kik a nézetek helyességét, altalában véve, nem tagadták 
ugyan; de sajátságos körülményeink közt, az absolut formák 
szerint kormányzott birodalommali kapcsolatunkban, azokat 
nem kivánták alkalmazni, attól tartván hogy: ha egyszer a 
politikai centralisatio keresztül vitetnék, a kényuralomra 
hajló bécsi kormány a felelős, parlamentaris kormányrend- 
szert egy státuscsiny által mellőzvén, alkotmányosságunknak 
egy csapással, és sokkal könnyebben véget vethetne, mint a 
megyei rendszer mellett, mely hasonló kisérleteket már tőbb- 
ször meghiusított. Mások, kik a központosítást, magában 
véve, bizonyos fokig, szinte nem gáncsolták, a parlamentaris 
kormányt pedig a kifejlésbeni gyorsabb haladás végett óhaj- 
tották is : e tanok hirdetésére, mi az ellenzékben szakadást, 
gyengülést idéz elő, az időt nem vélték helyesen megválasztva 
most, midőn a korinány is minden módon arra törekszik, 
hogy az ellenzéket gyöngítse, hatalmának, befolyásának a 
megyék kebelében is új támaszokat emeljen. A kormány 
iránti bizodalom az országgyűlés után erősebben meg volt 
rendűlve a nemzet nagy részében, mint bár mikor; annál 
szükségesebbnek tartatott ennél fogva most az ellenzék össze- 
tartása, minthogy kételkedni nern lehetett, mikép a kor- 
mány a reformokat, melyekre már szinte hajlandónak mutat- 
kozott, nem a nemzeti szabadság, hanem a maga érdekében, 
befolyásának szilárditására, hatalmának állandó megalapi- 
tására fordítandja. Oly szerencsétlenek voltak pedig körül- 
ményeink, hogy az erőteljes, hatalmas kormányt, mi minden 

más alkotmányos szerkezet mellett csak javára válnék a nem- 
zetnek, a bécsi idegen és absolut befolyások miatt nem tart- 
hatták kivánatosnak. 

Ama gúnyok s élczek is sokakat bosszantának, melyekkel 
a centralisták a megyerendszert gyöngéiben, árnyoldalain tá- 
madták meg s nevetségessé tenni törekedtek. Bántá őket, hogy 
e hagyományos intistutio, mely a mult kor viszontagságai 
alatt oly hatalmas védbástyája volt a nemzeti életnek, mely 
máiglan is fĉbiztositéka az alkotmányaak, annyi tiszteletlen- 
séggel illettetik, népszerűtlenné, megvetés tárgyává tétetik, 
mielőtt új alkotmányos garantiák megalapitását csak remény- 
leni is lehetne. 

Nem csóda, ha ennél fogva a központosítás tana is nagy 
hévvel, nem ritkán igazságtalanul, még gyakrabban helytele- 
nül, támadtatott meg; hirdetői különfélekép gyanusíttattak ; 
ellenőkben még az orosz centralisatio is emlegetteték. A vi- 
tatkozás heve, a pártszenvedély túlragadta mind a két feleke- 
zetet; melyek mindegyike annál makacsabban védte állását, 
minthogy bizonyos tekintetben mindegyiknek igaza volt. A 
centralisták arra támaszkodtak, hogy Európaszerte elfogadott 
tanaik helytelenségét bebizonyítani senki sem volt képes, s 
büszkén állították, hogy alig iratott ellenők valamely czik- 
kely, mely czáfolatot tenne szükségessé. A megyerendszer 
hívei ellenben már azért is feljogosítva hitték magokat ama- 
zok gáncsolására, mert oly nemzeti institutiot támadtak meg 
kiméletlenül , mely az alkotmány fő s idő szerint egyetlen 
biztosítéka s melynek, mint a centralisták magok sem 
tagadhatták, köszönhetni eddigelé létezését az alkotmányos 
életnek. 

Mind a két felekezet egyaránt szabadelvű volt, egyaránt 
sóvárgott egy független, nemzeti kormány biztositásaiért ; s 
hogy egymással e tanok tekintetében, melyek pár év mulva 


mind kettejök örömzajában életvalóságra jutottak, mégis eny- — 


nyire meghasonlottak : alig fejthető meg különben mint, hogy 
némi eszmezavar vegyűlt a dologba. S az eszmezavar tán 

csak onnan eredt, hogy a kormány még nem engedett tel- 
jesen szabad vitatkozást a sajtóban. Nem fejtetett ki elég vi- 
lágosan, hogy minden jól rendezett államban kétféle szabad- 
ságoknak kell létezni. Az egyik félék azok, melyek magoktól 
állnak fenn s tulajdonképeni alapjai, létegei minden szabad- 
ságnak, milyenek az egyéni, municipalis és társadalmi sza- 
badságok, — a személy, birtok, munka, család stb. szabad- 
sága. A másik félék, amazoknak biztositásául szolgálók, az 
ugy nevezett politikai szabadságok, melyek közt első helyet 
foglal a felelős, parlamenti kormányzat. Valamennyi szükséges 
ugyan; de a politikai szabadságok, magokban véve, nem sokat 
érnek s a nép hamar megunja azokat, ha mögöttök nem lé- 
teznek amaz egyéni, társadalmi, municipalis szabadságok. 
Mind ezek fölött áll a szabad sajtó, mely fő biztosítéka a po- 
litikai szabadságoknak ; miként viszont ezek biztosítékai ama 
társasági s egyéni szabadságoknak. Közönségünk még nem 
birt világos fogalmával e kétféle szabadságoknak, melyeket 
a megyei hatóságokban megszokott együtt látni; bár egyéb- 
iránt az új tanok hirdetői azt több ízben megkülönböztették 
egymástól hirlapi czikkeikben. Csak ezen eszmezavarból 
eredhetett, hogy centralistáink olyfélékkel is gyanusíttattak, 
mintha az orosz centralisatio volna eszményök. Pedig ők 
egyátaljában nem önmaga miatt kivánták a centralisatiot, 
jól tudván, hogy a túlhajtott központosítás, mely ama társa- 
sági, egyéni s municipalis szabadságokat is elnyeli, merő 
negatioja a szabadságnak. Hanem kivánták a központosítást, 
mint a megyék által szétszakgatott nemzeti erő egyesítését, 
hogy ez teljesebb biztosítást szerezzen a nemzeti szabadsá- 
goknak, a bécsi kormány bureaukratikus centralisatioja el- 
len. Mondjuk ki világosan, mit tenni a korlátolt sajtó akko- 
ron nem engedett: központosítani akarták a nemzeti erőt s ha- 
talmat a felelős parlamenti kormányban, hogy a souverenitást 
tulajdonkép a nemzetgyülésbe helyezzék át oly formán, mint 
az Angliában, Belgiumban, Hollandban s jelenleg már Olasz- 

országban is létezik; s ekkép a nemzetet teljesen urává tegyék 
önmagának. 

E központosítási tanok, ha elébb hozattak volna szőnyegre, 
midőn még Kossuth vezette a Pesti Hirlap szerkesztését, 


aligha okoznak vala annyi zajt s ellenszenvet, mint jelenleg, . 


midőn fellépésőket a kormány új iránya, s ama körülmény, 
hogy a Pesti Hirlap, az ellenzék e fő organuma, épen az ő 
kezeikben létezett, különösen ártalmasokká látszott tenni. So- 
kan nem kételkedtek a nemzet szabadsága elleni bűnnek bé- 
lyegezni a centralisták eljárását, mely által nem csak szaka- 
dást okoznak az ellenzékben, midőn annak az összetartásra 
nagyobb a szüksége, mint bár mikor volt; hanem még az 
ellenzék fő lapját is tanjaik közlönyévé foglalják le, kellő vé- 
delem nélkül hagyva a kormány által is megtámadott megyét, 
az alkotmány e legfőbb s idő szerint egyetlen hatékony biz- 
tositékát. 

Annyi igaz hogy, miután a Pesti Hirlap központosítási 
lappá lőn, a főváros szabadelvű lapjai közt nem volt a megye- 
rendszernek eléggé hatályos organuma. Kossuth azon re- 
ménynyel mondott volt le a Pesti Hirlap szerkesztéséről, 
hogy nem sokára új lap kiadására nyerend engedelmet. 
És abban igazságot kell szolgáltatni a centralistáknak, hogy 
ők is e reményben tették a Pesti Hirlapot tanjaik közlönyévé ; 
mert Kossuth valóban annyi oldalról kapott Bécsben biztatást 
hogy nem kételkednék mondani : « bőségében vagyok a la- 
poknak.» Maga Metternich herczeg, kit ő ez ügyben felkere- 
sett, s ki vele az ország ügyeiről ez alkalommal több óráig 
beszélgetett, miután tőle igéretet vett, hogy némely kérdéseket, 
melyek a kormányra kellemetlenül hatnak, hallgatással mel- 
lőzend, jó reményben bocsátá el őt magától. Annyi bizo- 
nyos, hogy Kossuth ezen értekezlet alatt oly kedvező véle- 
ményt ébresztett maga iránt a herczegben, hogy ez, bizodalmas 
körökben, nem kételkedett akként nyilatkozni, miképen őt 
minden tekintetben nagy fontosságú s oly nemű férfiunak 
találta, kit a kormánynak érdekében fekszik megnyernie, 


A hirjapok 
színezete. 

vagy legalább annyira leköteleznie, hogy a kormány irányá- 
ban ellenséges állást ne foglaljon. De Apponyi e kedvezmény 
megadására egyátaljában nem volt hajlandó. Ő ugy vélekedék, 
hogy Kossuthot s eddigi működéseit jobban ismeri s igy he- 
lyesebben méltányolhatja Metternichnél; a maga czélba fo- 
gott tervei ellen tehát nem akart fegyvert adni kezébe, kiről 
azt hitte, hogy a népszerűség lévén legfőbb bálványa, szint- 
ugy ennél, mint szabadságszereteténél s multjánál fogva, soha 
sem fog közeledni a bécsi kabinet politikájához; s igy 
eleve is bizonyosnak tartá, hogy annak czélba vett terveit 
agitatori lángeszének egész hatalmával ellenzendi. 

És ekként, miután Kossuth engedelmet egy új lap kiadá- 
sára nem nyerhetett; a Pesti Hirlap pedig, bár különben 
radikál szellemű, a központosítási tan közlönyévé lett: a 
megyerendszer pártjának, mely számra nézve legnagyobb, 
a közvéleményben legerősebb volt, nem létezett organuma. 
A többi fővárosi lapok vagy más pártárnyalatok, vagy egé- 
szen a kormány s conservativ párt közlönyeiként működtek. 
Különösen a Helmeczy által szerkesztett cJelenkors Széchenyi 
István zászlóját lobogtatta, ki már sok részletben különvált 
az ellenzéki párttól. A «Világ», melyet elébb Dessewffy 
Aurél lángesze hatott át, most nevét «Budapesti Hiradóra» 
változtatva, az elhunyt Aurél testvérének, Dessewffy Emil- 
nek vezérlete alatt, egészen a kormány érdekében s irányá- 
ban annak új tervei mellett küzdött. Az ódon «Hazai s kül- 
földi Tudósitások», most már «Nemzeti Újság» nagy igény- 
letű czíme alatt, melylyel azonban tartalma és szelleme nem 
kis ellentétben állott, gróf Majláth János szerkesztése mel- 
lett, a papság és conservativ párt zsoldjában létezett. Igy 
lévén a különféle pártárnyalatok által elfoglalva a terjedé- 
kenyebb napi lapok: midőn a centralisták a megverend- 
szert mind hevesebben kezdék ostromolni, annak főbajno- 
ka, Kossuth, a szűk terjedelmű s más rendeltetésű, ipar s 
összművészeti «Hetilapra» szorult, hogy nagy hatásu szavát 
emelje az oly kiméletlenül megtámadt megyerendszer mellett. 

E meghasonlás a szabadelvű ellenzéki táborban, mint 
mondók, most annál ártalmasabbnak láiszott, mivel új iránya 
s tervei érdekében a kormány is nagy erővel ostromolta a 
megyéket. A kormány azokat nem támadta ugyan meg, mint 
a centralisták, egyenesen ; sőt épen azok kebelében akart új 
forrásokat nyitni hatalma s befolyása növekedésének, esz- 
közöket keresni tervei létesítésére. De a régi megyei formák- 
ban, a megyék eljárásának vezérletében, oly változást töre- 
kedett előhozni, melyeknek czéljául egyenesen az ellenzék 
gyöngitése volt kitűzve; mit valóban sikerült is több megyé- 
ben elérnie. 

A kormány e működésének sükere magát az ellenzék köz- 
pontosítani kivánó felekezetét is annyira megdöbbentette, 
mikép, nehogy a meghasonlásra tovább is okot nyujtson, 
egészen felhagyott központosítási tanainak hirdetésével ; vagy 
azt legalább alkalmasabb időkre halasztotta. 

A pártok állásának e rövid vázlatából is eléggé kitűnik, 
hogy a körülmények a kormányra nézve különösen kedve- 
zők valának, midőn 1845 elején működését az új irányban 
megkezdette. 

MÁSODIK FEJEZET. 


. Apponyi kormányának kezdete. Az administratori rendszer. 


Metternich herczeg azt állitá fentebb idézett levelében, 
hogy ca közönséges békével oly korszak állott be, melyet Ma- 
gyarország kifejlesztésére fel kellett volna használni, mi azon- 
ban nem történt... Két elem állott, ugymond, egymással 
harczban: a magyar alkotmányos és a német kényuralmi... 
E harcz alatt az országgyűlések a magok utján haladtak, és 
azok mindegyike egy-egy eszközt ragadott el a koronától, 
mely ennek kormányképességére szükséges volt. » 

A miniszter e szavai nem jelenthetnek mást mint, hogy a 
jogainak érzetére felébredt nemzet már nem engedte magát 
a korona kénye szerint, törvénytelenül kormányoztatni ; sőt 
az idők viszontagságai alatt megcsonkított önállósági jogait 
is visszaszerezni ügyekezett. A nemzeti törekvéseknek, mióta 
azokat, a század harmadik tizedének elején, a szokottnál na- 
gyobb súlylyal reánehezedett kényuralom felébresztette, kettős 
volt iránya. Egyik : visszaszerezni ama jogokat, melyeket a 
bécsi absolut kormány, a mult és ezen század folytában, a 
nemzeti törvényes önállóság s alkotmányos élet köréből ré- 
szint erőszakkal részint észrevéllenül s lassanként elfoglalt. 
A másik: reformálni, újjá alakítani a minden tekintetben 
hátramaradt nemzeti életet. ú 

E kettős irányu nemzeti törekvéseknek a kormány, melyet 
az erélyes nemzeti visszahatás mérsékletre intett, megköve- 

súlt stabilismust s örökös negatiot vetett ellenébe. A meg- — 1845. 


csontosult bureaukratia bástyái mögött oly erős védelmi állást 
vőn, hogy őt abból országgyűléseinken az ellenzék többsége 
s erélye sem volt képes egészen kiűzni. A reformokban tett 
ugyan a nemzet egynémi haladást; de önálló nemzeti életé- 
nek megcsokintott jogait nem sikerült helyreállítnia; tör- 
vénytelen foglalásait az absolut bécsi kormány makacsul 
megvédte. Ha egyenként akarnók elszámlálni az önálló nem- 
zeti élet tényezőit, nem volna nehéz kimutatni, hogy a bécsi 
kormány azoknak majdnem mindegyikében egyre folytatta 
jogtalan gyakorlatát: a magyar státusjövedelmeket még min- 
dig az osztrák császári kamara befolyásával igazgattatá, jó 
pénz helyett bécsi bankjegyekkel árasztotta el az országot; 
a magyar haderőt a birodalmi osztrák haditanács által ön- 
kénye szerint fordította a maga czéljaira; a II. József alkotta 
colonialis vámrendszer által még folyton lenyűgzé a magyar 
anyagi érdekeket, s gátolta azok kifejlését; önkénye szerint 
intézé a köznevelést, korlátolá a törvénytelen megelőző cen- 
sura által a gondolatszabadságot; szóval: a magyar udvari 
kanczelláriára s ez által az ország egész kormányzatára nem 
kevesbbé mint elébb, gyakorlá a maga törvénytelen befo- 
lyását. 

Metternich herczeg ama szavai tehát csak azt jelenthetik, 
hogy mióta a nemzet a maga jogainak érzetére fölébredt, 
1825 óta, a bécsi kormány minden kényuralmi hajlamai mel- 
lett sem öregbítbette már a despotismust, minden efféle ki- 
sérleteiben élénk s erélyes ellenzékre talált, s befolyását oly 
nyiltan s korlátlanul nem gyakorolhatta, mint, például, midőn 
1822-ben udvari parancs által szedetett újonczot s vetett ki 
törvénytelen adót; csak azt jelenthetik, hogy a kényuralom . 
régi formái s módjai ellen is mind inkább növekedett a nem- 
zeti visszahatás. Ezen minden országgyűlésen élénkebbé, eré- 
lyesebbé fejlődött visszahatás, a nemzeti önállóság elsájatí- 
tott jogainak mind hangosabban nyilatkozó visszakövetelése 

ingerlé a kor szellemével s a nemzet törvényes igényeivel 
megalkudni nem tudó minisztert. 

Hogy tehát ezen ellentállást megszűntesse, vagy legalább 
meggyöngítse, s a közigazgatás birodalmi centralisatioját 
erősítse, kilép a negatio védelmi helyzetéből, feláldozza a sta- 
bilismus elvét, a nemzeti átalakulás élére szándékozik állani ; 
s hogy azt a maga czéljai szerint vezethesse, színleg alkot- 
mányos formák és eszközök által, az alsó házban, az ellen- 
zék ezen harczterén, mindenekelőtt többséget kiván biz- 
tosítani a kormánynak. De, miként érintők, nem a nagy több- 
séget alkotó ellenzékhez folyamodik, hanem azt ennek elle- 
nére mesterségesen ügyekezik készíteni. 

Ama törekvéseknek, melyek által a nemzet az idegen, 
bécsi befolyást gyöngíteni s törvényes önálló kormányzatá- 
nak megcsonkított jogait helyreállitani ügyekezett, tűzpontja 
volt a megye. Ez tartá kezében a közvetlen igazgatást; ez 
adta követei s utasításai által az irányt az alsó háznak; ez 
volt mintegy műhelye az önállósági törekvéseknek; ez féke 
a kényuralmi rendeleteknek, azok végrehajtását felfüggeszt- 
hetvén. A megyék önállóságra törekvését kelle tehát min- 
denek előtt meggyöngíteni; ezek kebelében kellett a kor- 
mánynak többséget szerezni, s igy az ország kormányzatának 
minden egyes fonalait a Bécsben székelő s a bécsi minisz- 
teriumtól függő udvari kanczellár kezében összpontosílani. 
Ha ez sikerül, a kormány az alsó házban is biztosítva leende 
a többségről ; mely által aztán, minthogy a felső házi több- 
ség ugy is rendelkezésére álla, oly irányt készült adni a 
mindenesetre szükséges reformoknak, hogy azok a birodalmi 
központosítást, a bécsi miniszterium befolyását szilardítsák. 

A terv, meg kell vallani, ügyesen volt kidolgozva. Ha még 
az eszközök is eszélyes óvatossággal választatnak meg : épen 
nem tartozott volna a lehetetlenségek közé, hogy a bécsi 
kormány az alkotmányos formák megsértése nélkül annyira 
meggyöngítse az alkotmányosságot, s az országra is kiter- 
jeszsze az igazgatás birodalmi összpontositását, hogy az or- 

szág kormányzati önállóságának még fenmaradt romjai is 1845. 
végkép megsemmittessenek. 

Hogy Metternichnek ez volt légyen czélja, a fentebb idézett "PPonyi elvei. 
levél kétségtelenné teszi. Más véleményben vagyunk azonban 
Apponyi György újdon kinevezett kanczellárról, ki által a 
kabinet e czélt elérni kivánta. Őt egyátaljában jobb hazafi- 
nak s alkotmányosabb érzelmű férfiunak tartjuk, mintsem 
elhihetnők, hogy ő, bár a hivatalt elfogadta, a kabinet czél- 
ját is egészen magáévá tette volna. Feltenni ugyan nem lehet, 
hogy Apponyi, bár egyébiránt szép tehetségei mellett, a láng- 
ész penetratiojával nem dicsekedhetett, teljesen át ne látta 
volna a kabinet czéljait; s hogy, a hivatalt, e kitűzött terv 
létesítésének kötelezettségével mégis elfogadta, azt valószi- 
núleg csak azért tevé, mivel hihette, hogy a terv, a nemzet 
élénk alkotmányos érzete mellett, soha sem létesülhet egé- 
szen a végletekig; s legfölebb több rendet, erősebb kormányt 
hozand elő, — minek szükségéről vele együtt sokan meg- 
voltak győződve. 0, ki egyébiránt a nemzet kifejlését s fel- 
virágozását hazafias kebellel óhajtá, ugy vélekedhetett, hogy 
mig a nemzet s kormánya közti viszonyok régi állapotukban 
maradnak, mig az ellenkező irányok egymáshoz nem köze- 
lednek, addig reményleni sem lehet a reformok keresztül 
vitelét. Ő azon conservativ iskolának lévén tagja, melyet elébb 
Dessewffy Aurél képviselt, s fejtett ki a «Világban», s mely- 
nek némely tanai a reformpárt által veszélyeseknek tartattak 
ugyan, de fő elvei alkotmányos színezetűek valának: az al- 
kotmányos formák mellett mindenek felett szigorúbb rendet, 
igazgatási egységet s általában erősebb kormányt óhajtott, 
ettől feltételezvén a kifejlés lehetőségét. O nem hitte, hogy 
az erős kormány, az absolut hatalom alatt lévő birodalom- 
mali kapcsolatunknál fogva, szükségkép az alkotmányosság 
s nemzeti önállóság gyöngitésére vezet. 

Egyébiránt, mennyire a Budapesti Hiradóból, mely az ő 
elvei mellett harczolt, s általában organumának tartható, 
következtetni lehet, programmját körülbelül a következő 

1845. irányelvek fejezik ki: erős kormány, s e végre nagyobb be- 
folyás a megyei igazgatásba ; a megyerendszer fentartása régi 
korlátai között, de kinővéseinek lenyesése ; a tisztviselők fe- 
lelősége a kormány irányában; gyors igazságszolgáltatás ; 
fontolva haladás a relormokban; az anyagi érdekek kifejtése 
a szellemiek, erkölcsiek előtt; a közmunkák rendezése ; a val- 
lásosság előmozdítása ; a tekintély s kegyelet ápolása. 

A kormánya ÅZ országgyűlés szétoszlása után, midőn Apponyi a kor- 

védegylet iá- mány rudját e messzeható tervekkel s nem kevesebb buzga- 

nidan. lommal megragadta, mindenfelé védegyleti mozgalmak ter- 

jedtek volt el az országban. Jól tudta ő, mily magosabb po- 

litikai czélok lebegtek ezen egyesület alapításánál az alapítók 

szemei előtt, s mily hatást gyakorolhat az a haza minden 

osztályai s felekezeteiben, ha, mint terveztetett, általánosan 

elterjed, az anyagi érdekek előmozdításán kivül az egész 

nemzeti életre. És minthogy az egyesület e nagy horderejét 

magok az alapítók sem titkolták, az ő figyelme is mindenek 

előtt erre fordult. A helytartótanács által egy intézvényt kül- 

detett a megyékre, melyben ezek felszólíttatnak, hogy a ke- 

belökben létező minden egyesületek, különösen a védegylet 

czélját és szabályait terjeszszék fel s azokra királyi helyben- 

hagyást kérjenek. 

E kormányrendelet méltó gyanút ébresztett a vármegyék- 

ben, hogy a kormány az egyesületi jogot szándékozik korlá- 

tolni s különösen a védegylet ellen tenni valamely lépést. A 

törvények szerint csak a közkereseti s részvényes társaságo- 

kat kelle felsőbb helyre fölterjeszteni. Egészen szokatlan s 

az egyesületi jog törvénytelen korlátozását foglalta tehát ma- 

gában a kormány körlevelének ama kifejézese, mely szerint 

bármely egyesület működése felsőbb helybenhagyástól fölté- 

teleztetik. A megyék többsége ily értelemben terjeszté fel te- 

hát észrevételeit; s mindenki aggodalommal nézett a kor- 

mány válaszának elébe, mely könnyen összeütközésre nyujt- 

hat vala alkalmat. És valóban már híre is szárnyalt, hogy 
Bécsben ki volna adva a parancs a védegylet betiltására. 

De ez most nem történt. Főherczeg József nádor határo- 
zottan ellenzett minden rendszabályt, mely az egyesületi 
jogot korlátolná. Előterjesztésének, mely által megmutatta, 
hogy ilyféle tilalom a jelen esetben csak ingrűltséget szülne, 
de hatását teljesen tévesztené, sőt a kedélyeket elkeserítvén, 
a tilalmazandó irányt erősítené, — az lőn eredménye, hogy 
a tilalom ki nem bocsáttatott. A tisztviselőknek mindazáltal 
elnökeik által tudtára adatott, hogy a kormány nem nézné 
jó szemmel részvétöket a védegyletben. 

De bár ekként a védegylet ellen nem lépett is fel egyenes 
tilalommal a kormány; mindazáltal abban erősebben vélte 
nyilatkozni a nemzet törvényes függetlenségi törekvését, 
mintsem hogy hajlandó volt volna közönyösen nézni annak 
terjedését. A mit tehát ellene hivatalos uton kivül tenni le- 
hetett, megtenni nem mulasztotta el. A kormány emberei s 
organumok, a Budapesti Hiradó, semmi fegyvert nem kimél- 
tek, melylyel a védegylet népszerűségének árthatni véltek. 
A honi hirlapok közől még a Nemzeti Újság lőn. amannak 
gyönge viszhangja. A külföldiek közt az augsburgi «Allge- 
meine Zeitung», a Lloyd s más bécsi lapok az osztrák örökös 
tartományok érdekeinek szempontjából kezdtek ezen egyesü- 
let ellen heves táborozást. S ez igen természetes és könnyen 
előrelátható vala; csodálkozni kellett volna, ha másként tör- 
ténik. 

A kormánynyal szövetségben álló conservativ párt, bár a 
haladás szükségét, még inkább mint valaha, minden alka- 
lommal száján hordta, a védegylet pedig nem egyéb volt a 
haladási vágy, való, kissé erős, kifejezésénél; s bár e párt 
maga sem tagadhatta, hogy anyagi érdekeink hátramaradá- 
sának oka, legalább egy részben, az osztrák igazságtalan 
vámrendszerben keresendő: óvakodott mégis azon nemzeti 
mozgalomhoz csatlakozni, mely a bécsi kormány kereske- 
delmi politikájának egyenes rosszalását foglalta magában. A 
védegylet ekként eleitől fogva pártkérdéssé torzíttatott. Mig 
a nagy ellenzéki párt az eszmét, kivált eleinte, nagy lelke- 

sedéssel üdvözölte, s az egyletet terjesztette: a conservativ s 
kormánypárt arra csak megvetéssel tekintett, s azt «bolygó 
lidérczfénynek, gyermekes édes pépnek, torzalaknak, szele- 
burdi tervezetnek, korán született s nem életre való csoda- 
gyermeknek, s oly valaminek, mi védeni akar ott, hol nincs 
mit védeni», — gúnyolta. Sokan ezek közől, puszta párt- 
szellemből, azon fonák állitást kezdték hirdetni, mikép hasz- 
talan az ellenzék minden törekvése; Magyarország soha sem 
lehet iparos országgá, s természeténél és helyzeténél fogva 
kizárólag földmivelésre van utasítva. 

Mások, kik ezen állítást szintugy elfogultságból, mint a 
védegyletet túlzásból eredettnek állitották, akként vélekedtek, 
hogy szükség ugyan fejleszteni a műipart; de ezen fejlesz- 
tésnek nem a védvámok, miket helyzetünkben lehetetlenek- 
nek tartottak, nem is az azokat pótolni törekvő védegylet, 
mit a kormány iránt ellenséges tűntetésnek bélyegeztek — ; 
hanem oly társulatok volnának egyedül helyes eszközei, me- 
lyek az ipar positiv gyámolitását, gyárak s kézmüvek alapi- 
tását tűznék ki a magok feladatává. És ezek, mint alább el- 
beszélendjük, a nem rég alakult gyáralapító társulatnak lőn- 
nek pártolóivá. 

Némelyek, s ezek közé tartozott maga, anyagi haladásunk 
legkitűnőbb hőse, gróf Széchenyi István is, csak azért ellen- 
zették eleitől fogva a védegyletet, mivel azt hitték hogy, ha 
az jelentékenyebb sükerrel működendik, az osztrák örökös 
tartományok érdekeit oly mélyen fogja sérteni, hogy elma- 
radhatlanul" veszélyes visszatorlásokat idézend elő; ha pedig 
nagyobb sikernek nem örvendhet, csak nemzeti erőtlensé- 
günket leplezendi föl egész meztelenségében. 

E szerint a védegylet ügye körül eleitől fogva több fele- 
kezet merült fel: azoké, kik az eszmét lelkesedve fogadván, 
az egylethez névaláirás és becsületszóadás által csatlakoztak ; 
azoké, kik magokat nem irták ugyan alá, de az ügyet szóval 
és tettel előmozdították; azoké, kik a védegyletbe lépni 
szerettek volna ugyan, de mellékes tekintetek miatt nem 

mertek; azoké, kik annak nyílt elleneivé lőnnek; s végre 
azoké, kiket közönyös részvétlenségökben az egész védegylet 
s annak sorsa nem érdekelt. — Egyébiránt mi s mennyi 
volt a védegylet eredménye anyagi tekintetben, alább fogjuk 
elbeszélni. — 

Apponyi, terveinek sükerét, a többségnek a kormányhozi 
csatlakozását, csak a megyékben uralkodó szellem s közvéle- 
mény változtától remélhetvén, mindenek előtt a megyékre 
fordította figyelmét. A megyék szellemére s eljárására eddig- 
elé igen csekély volt a középponti kormány befolyása. A me- 
gyék közgyüléseiken a rendek összesége, különben pedig 
önválasztotta hivatalnokaik által igazgattatván, egyedül a 
királyi kinevezéstől függő főispáni hivatal által tétettek a kor- 
mánynyal összeköttetésbe; a főispán volt ennek egyedüli 
organuma. De mivel a főispánok, többnyire más országos 
hivatalokat is viseltek, csak igen ritkán, legfelebb a minden 
harmadik évben tartott tisztújitásra jelenvén meg megyéik- 
ben, valamint az igazgatást százados szokás szerint egészen 
az alispánokra hagyták, ugy hatással sem birtak a megye 
szellemére. 

Az új kanczellár, e viszonyban változást eszközlendő, a 
főispáni hivatalt kezdte mindenek előtt rendszerezni. Ren- 
deletet bocsátott ki, miszerint a főispánok ezentúl minden 
köz és magánügyek intézését személyesen vezessék; minden 
iratokat, melyek a megyékhez intéztetnek vagy általok kia- 
datnak, saját kezeiken bocsássanak keresztül. E czélból min- 
den főispánnak kötelességévé tette, hogy ezentúl állandóan 
megyéjében lakjék; ott gyakori körutazást tegyen, s az igaz- 
gatás minden ágait önmaga vezesse. A ki, más hivatala által 
gátoltatva, megyéjében nem lakhatott, vagy különben ott 
lakni vonakodott, főispáni hivataláról lemondani kénysze- 
rittetett; s helyébe főispáni helytartó, vagy, mint a közélet- 
ben rendesen neveztetett, administrator tétetett. A főispánok 
s administratorok eddigelé, bár a királytól neveztettek ki, 
csekély díjaikat mindazáltal a megyék házi pénztárából nyer- 

ték; most, ezen új nemű administratoroknak a kormány a 
kincstárból s az eddiginél háromszorta nagyobb (6000 ft.) 
díjat rendelt. Mik voltak légyen ezen administratorok tit- 
kos utasításai, eddigelő nem jött napvilágra; kétségkívül 
mind arra czéloztak azok, hogy a megyei igazgatásban szi- 
gorúbb rendet alkossanak, a megyei köz- s a jövendő or- 
szággyűléseken s az azokra küldendő követi utasításokban a 
kormány elveinek többséget szerezzenek. 

Ha Apponyi e czélt halkan, mérséklettel, némi előitéletek 
kiméletével ügyekezik megvalósítani; különösen, ha a tör- 
vényszerűséget szigorúan megőrzi, a régi főispánokat, kik 
a megyében lakhatának, hivatalaikban nem háborgatja, s 
újakul a megyékben kedvelt egyéniségeket nevez ki, eljárása 
nem találkozott volna annyi ellenszenvvel, kivált miután egy, 
1723-ki, törvény rendelete szerint a főispánok megyéikben 
lakni köteleztettek. De ő a többséget a kormánynak már a 
jövő országgyűlésen is biztosítani óhajtván, az ügyet elhir- 
telenkedte. Kinevezéseiben sem volt annyi előrelátása vagy 
szerencséje, hogy akár a személyes vagy családi sérelmeket 
kikerűlhette, akár az illető megyék óhajtásainak s rokon- 
szenvének megfelelt volna. Az új administratorok csoporto- 
san s nem egy esetben oly egyéniségekből neveztettek, kik 
iránt eleve is ellenszenv nyilatkozott a megyékben. Több 
megye nagy népszerűséggel bírt főispánjától fosztatott meg ; 
mit pedig a kormány még a megyébeni lakás szükségével 
sem menthetett minden esethen, miután az újonnan kineve- 
zettek sem laktak mindnyájan állandólag megyéikben. 

Gyanúba ejté a kormányt különösen a díj, mely az új ad- 
ministratori hivatalhoz köttetett. Az által, hogy a főispánok 
díjaikat a megye házi tárából nyerték, némileg közvetítő 
szerepet látszának elfoglalni a kormány és megye között. 
Most a kormány díjazása egyenesen kormányhivatalnokká 
tette a főispánt, vagy administratort. Még fellünőbbé lőn e 
díj, mennyisége által. A helytartósági tanácsosok, a királyi 
és hétszemélyes tábla ülnökei s egyéb főhivatalnokok még 

mindig csak azon, időszerint csekély, díjakra valának szo- 
ritva, melyek még Mária Terézia alatt, midőn a pénz s az 
élelem és áru közt egészen más viszony létezett, vettettek 
ki; a helytartósági tanácsos még mindig két —, a királyi 
táblai ülnök másfél ezer forinttal kényteleníttetett a sokkal 
drágább fővárosban megelégedni. Méltán kérdezhette tehát 
mindenki: vajjon mi czélja van a kormánynak az admini- 
stratorokkal, hogy mig más hivatalbelieket csekély díjaik 
mellett tengődni hagy: az olcsó vidéken, vagy mezei jószágai- 
kon lakó administratorok díját oly magasra emelte, s a kü- 
lönben is mindig szükséget szenvedő kincstárt mint egy há- 
romszázezer forinttal terhelte? 

Nem kevesbbé visszatetszett az, hogy mig a törvény egyedül 
főispánokról rendelkezett, s az administratorokat a szokás 
csak kivételképen, némi esetekre szorította; most a megyék 
többségében administratorok ültek a főispánok székeiben. S 
ez volt az eset különösen, majd nem kivétel nélkül, azon me- 
gyékre nézve, melyekben az ellenzék vagy száma, vagy kitünő 
egyéniségei tekintetében legerősebb vala. Nem volt nehéz 
kitalálni, mikép a korınánynak ebben az a czélja, hogy az 
administratorok által, kiknek az országgyűlésen székök nem 
volt, mint méltóságaiknál fogva a főispánoknak, az ország- 
gyülés folyama alatt is folytonosan hathasson az utasítások 
készítésére s illetőleg megváltoztatására. 

Végre a kormánynak azon szándoka, miszerint az admini- 
stratorok mellett egy egész, eddig nem létezett hivatalsze- 
mélyzetet tervezett alapítani, arról vádoltatott, hogy a bu- 
reaucratiát már a megyék kebelében is meg akarja gyökerez- 
tetni. 

Ezen újítások, melyek a közéletben «administratori rend- 
szer » nevezettel bélyegeztettek, a megyék többségében eleitől 
fogva nagy aggodalmat s ellenszenvet ébresztenek vala. Az 
ellenzék általában ugy tekintette azt, mint a kormány cseles 
kisérletét az alkotmányos szabadság azon legfőbb biztosítéka 
ellen, melyet a nemzet a megyei szerkezetben s az igazgatás 

önmaga általi kezelésében bir. Nem csak a kormánytervek 
átszivárgása következtében, hanem az administratorok fellé- 
péséből s mindenbe avatkozni, mindent vezetni vágyó törek- 
véseiből is nem sokára közönségesen tudva lőn, hogy a kor- 
mány czélja az új rendszerben nem kevesebb, mint a megyei 
igazgatást saját kezeiben összpontosítani, az országgyűlésen 
pedig magának többséget szerezni ; mely által aztán a nem- 
zeti kifejlődést a maga czéljai szerint vezesse, az alkotmányos 
szabadságot a hatalom érdekében korlátozza. 

Ekképen a nemzeti alkotmányos kifejlődés lehetősége, az 
önálló nemzetiség és szabadság forogván kérdésben, nem 
csoda, hogy az administratori rendszer ellen, mielőtt még 
gyökereket verhetett, a megyei közgyűléseken heves kikelések 
történtek. Pest megyében, hol az új rendszer már a márcziusi 
közgyűlésen vitatás tárgya lőn, azon kisérletek megújítását 
látták abban a rendek terveztetni, melyeket a mult század 
végén II-dik József tőn. A megye s az ország első rangu szó- 
nokai, Kossuth, Eötvös József s mások, nyiltan kijelentették, 
hogy a nemzetet nagy veszély fenyegeti; s ha jogai megőr- 
zésében most elég bátorságot, erélyt, okosságot s kitartást 
nem fogna kifejteni: ezen administratorok, kik az ország fő- 
nemességét, melyet a főispáni méltóság illet, ebből már ki- 
szorítolták, sírját ásandják meg a nemességnek és a megyei 
szerkezetnek is, mely eddigelé egyedüli biztosítéka az alkot- 
mánynak. c Ha — ugymondának — ezen felülről nevezett s 
elmozdítható főhivatalnok, ki a törvényszéken a magánosok 
élete s vagyona felett itél ; kezében tartja a megyei tisztviselők 
kijelölési jogát, s a korteskedés által legtöbb helytt demora- 
lizált alnemességünkkel rendelkezhetik ; ki az utasítások meg- 
változtatásán folyton munkálhat, mi alatt a megye legjelesebb 
férfiai országgyűlésen távol lesznek, ha — e befolyásos egyén 
ellentállásra nem fog találni: a megyék nem sokára az ő aka- 
ratának registratoraivá fognak sülyedni ». Ezen vitatkozás alatt 
merült fel az administratarok c Kreishauptmann » elnevezése 
is, mely az orsztrák kerületek főhivatalnokának czimétől 

kölcsönöztetvén, utóbb közönségessé vált az administratorok 
bélyegzésére. 

A megyék többsége ekként tekintvén az administratori 
rendszert, gondjait oda fordította, hogy az a megyei szer- 
kezetre nézve veszélyessé ne válhassék. Kijelentetett hogy, 
ha az egymást érő administratori kinevezések előjelei volná- 
nak egy behozandó új rendszernek, mely a megyék önállását 
fenyegeti, az ellen előre is óvást tesznek. Az alispánoknak 
meghagyatott, hogy a megye pecsétjét, melyet, mint a köz- 
igazgatás jelképét, a törvény egyenesen az alispán kezébe ad, 
az administratornak soha át ne adják, s a megye beligazga- 
tását minden szokás és törvényellenes beavatkozástól megóvni 
mulhatatlan kötelességöknek tartsák. A kinevezett admini- 
stratoroktól, midőn megyéjökbe érkeztek, azon tisztelgések, 
melyekkel különben a főispánok fogadtatni szoktak, rendsze- 
rint megtagadtattak; s a rendek egész viseletök által tanusí- 
tották, hogy tűrik ugyan a sérelmes rendszert, melynek meg- 
szűntetéséhez a jövő országgyűlésig nem lehet reményök; de 
jogaikat s a megyei szerkezetet s igazgatást általa megrövi- 
díttetni nem engedendik. 

Az administratorok kinevezése által ébresztett aggodalmakat 
ezen hivatalnokok eljárása nem sokára számos megyében 
igazolta. A mily kevés óvatosságot s törvényszerűséget tanu- 
sított a kormány az administratori rendszer behozatalában : 
szintoly kevés eszélyt, annyi szeleskedést s hatalomvágyat 
árultak el némely megyében ezen új főhivatalnokok a magok 
eljárásában. Az alnemesség egy részét különféle fogások 5 
párthíveik korteskedése által részökre hóditván, elnöki jogai- 
kat minden módon terjeszteni s az egész törvényhatósági ha- 
talmat kezökbe ragadni törekedtek. Hatalomfoglalási vágyok 
néhol semmi igazság- és-törvénytelen eszköztől nem rettent 
vissza. Nem csak a törvényszéki elnöklet, hanem a megyei 
levelezések aláírási s pecsételési jogát is, mit a törvény az 
alispánnak s illetőleg a jegyzőnek biztosít, elsajátították. Eljá- 
rásukat sok helytt a legszembetünőbb részrehajlás bélyegezte. 

És ha talán az igazgatás némi ágaiba több rendet s gyorsa- 
ságot hoztak is, az sok esetben a szabadság rovására történt. 
Volt eset arra is, például, Csongrád megyében, hogy az ellen- 
zéki párthoz tortozó tisztikar népszerűségét megrontani tö- 
rekedvén, annak különben üdves eljárásában is gáncsoskodtak 
s belőle pártkérdést csináltak. Részrehajlásuk s pártoskodásuk 
némely megyében annyira ment, hogy szinte rendes fogásukká 
lőn a közgyűlést, midőn azon fontosabb kérdések kerültek 
szőnyegre, s többséget szerezniök még nem sikerült, elosz- 
latni vagy elhalasztani. A kormány egy rendeletében gondos- 
kodott arról is, hogy a katonai karhatalom használatát, mit 
eddig a törvényhatóság maga határozott csak el, ezentúl a 
főispán s administrator, sőt, azon reményben, hogy ennek a 
tisztikart is a maga pártjából sikerülend megválasztatnia, az 
alispán is elrendelhesse a nélkül, hogy ez iránt a megye irá- 
nyában felelőséggel tartoznék. 

Az új főispánok s administratorok ezen, részint törvény, 
részint bevett szokás elleni, részrehajló s pártoskodó eljárása, 
köztök s a szabadelvű ellenzeki párt között számtalan összeüt- 
közéseknek, surlódásoknak és czivódásoknak lőn forrásává. 
A kormány, — mint mondani szerették, csak arend s igaz- 
gatási gyorsaság végett alapítá meg az új rendszert; és a vi- 
szálynak soha sem volt bővebb aratása mint jelenleg. Alig 
volt megye, melynek kebelében hasonló viszályok nem me- 
růltek fel. De különösen említenünk kell két megyét, Hontot 
és Bihart, hol az administratori rendszer következményei 
legsajnosabban tűntek elő, s melyeknek állapota s viszonyai 
némileg országos érdekűekké váltak az által, hogy a kebelők- 
ben lefolyt események nemzeti jogokat illettek s azok elintézése 
végett a megyék többsége felszólalt. 

A Hont megyei eset következő. Luka Sándor, egykor Hont- 
nak szabadelvű országgyűlési követe, most administratora, 
hogy a szabadelvű tisztikartól mennél elébb szabadúlhasson, 
a tisztújitást a törvényes három év letelte előtt, april 24-kére 
tűzte ki; s hogy a maga embereit minden nehézség nélkül 

szomszéd Bars megyei, Hontban szavazattal nem biró nemes 
csempésztetett be, pártja által minden vizsgálat s hitelesítés 
nélkül erőszakosan elfogadtatta. A győzedelem ekként nem 
volt nehéz; s bár az ellenzék kétségtelen többséggel birt, a 
tisztikar mégis egészen az administrator kivánsága szerint s 
pártja színezetéből választatott. 

De az igy kijátszott ellenzék nem vesztette el önmagábani 
bizodalmát, s az augusztusi közgyűlésre, melyen az adminis- 
trator kineveztetése óta rendesen nem tárgyalt közügyek 
valának elintézendők, nagy számu kortestömeggel jelent meg. 
A kormánypárt sem mulasztá el ugyan begyűjteni korteseit; 
de számuk amazokénál szemlátomást csekélyebb volt. A2 
administrator erről értesülvén, a gyülés kitűzött napján, a 
reá várakozó rendekhez egy főbiró által oly értelmü e ren- 
delést ; küldött, mely szerint, bár a rend egy perczig sem 
zavartatott meg, a gyülést mind addig elhalasztandónak nyi- 
latkoztatá, mig a személyes bátorság és tanácskozási méltó- 
ság fentartásáról kellő gondoskodás nem történik. Mikor fog 
a gyülés megtartatni? — azt a rendeknek egy a megyeház fa- 
lára kifüggesztendő tábla adandja tudtokra. 

A kormánypárt nagy része ezután szétoszolván, az együtt 
maradt ellenzék hevesen kikelt az administrator törvény- 
sértő hatalmaskodása ellen; s a jelen esetre elnököt és 
tisztviselőséget helyettesítvén, a kirhirdetett s ok nélkül 
elhalasztott gyülést megtartotta. A gyülés csak három 
végzést alkotott: egy feliratot a felséghez, melyben ez a 
megye szomorú állapotáról értesíttetvén, annak a törvények 
értelmében megvizsgálására, az administratornak hivatalátóli 
elmozdítására s Majláth György országbiró s törvényes főispán 
visszahelyezésére kéretik; továbbá a nádorhoz és az ország- 
biróhoz egy választmány indíttatott, mely által amaz törvényes 
közbenjárásáért, emez pedig a végre kéretett meg, hogy 
megyéje kormányát vegye vissza. Végre pedig a többi me- 

1845. — gyékhez körlevél utasíttatott, melyben azok Hont ügyének 
pártolására szólíttattak. 

A rendes és törvényes módon összehívott és megalakult 
közgyűlést rendeletek által elhalasztani s eloszlatni, kivált 
midőn arra semminemű rendbontás okot nem nyujtott, az 
elnöknek joga nem lévén, a honti administrator kétségen 
kivül törvénytelenséget követett el. E tekintetből a honti 
rendek levele a megyék többségében annál melegebb párto- 
lással találkozott, mennél több hasonló panaszokra adtak okot, 
más megyékben is, az új főispánok s administratorok. Vala- 
mennyi közől csak az egy Pest megyét idézzük, nem csak 
mivel határozata e tárgyban legnagyobb horderejű volt, 
hanem, mivel azt utóbb számos más megye is sajátjává tette. 

Egyebek közt egy férfiu szólalt ott fel, kinek szava, mint- 
hogy a megyei szerkezetet épen ő támadta meg legheveseb- 
ben, e tárgyra nézve kétszeres fontosságu, s minden esetre 
ment vala a pártszellemtől. c Midőn néhány hónap előtt— ugy- 
mond b. Eötvös József — a főispáni hivatal rendezése körüli vál- 
toztatások e teremben alkalmul szolgáltak a rendeknek, aggo- 
dalmukat a kormány ezen lépése felett kijelenteni, voltak embe- 
rek, kik ezt akkoron csaknem nevetségesnek tarták.... Ha csak 
fele teljesült volna is mind azon szép dolgoknak, melyeket a 
kormánypárt egyes tagjai ezen változtatásból következtettek, 
hazánk már Eldorado volna. Ki az új főispáni rendszerhez 
kötött utasítást nem ismeri, nem lehet fogalma, mennyit te- 
het egy ember, kinek évenként öt-hat ezer forint fizetése 
van. Vezetni az egész megyének közdolgait, s azon kivül 
minden egyes járáséit, sőt minden községéit. Elnökölni 
minden tanácskozásnál, minden törvényszéken. Körülutazni 
a megyében, felvigyázni a határozatok végrehajtására, átvizs- 
gálni minden falusi bíró vagy jegyző pénztárát.... A megye- 
gyülések táborozásokká váltak; a tanánacskozások parancs- 
szó mellett tartatnak..... Mind ez a megyei hatóság megsem- 
misitésére vezet. Ő nem tartja a megyerendszert az alkotmány 
legjobb biztosítékának; de jelenleg csak ezzel birunk : erre 

tehát vigyáznunk kell. Kik a kormány részéről magasztalással 
védik a megyerendszert, nem bántják azt külszínleg, sőt fi- 
gyelmeztetnek, ne hagyjuk el megyerendszerünket. Akarják 
ezek a megyét: de minő megyét !.... Három évenként tiszt- 
újitások fognak tartatni ; csak hogy a főispán önkénye szerint 
fog a kijelölési joggal élni; s ez nem lesz egyéb, mint a 
kinevezésnek egy más módja. Gyülések fognak tartatni, csak 
hogy a teremben a rendeken kivül katonák is lesznek. Hatá- 
rozatot fognak hozni, csakhogy a főispán, ha saját nézete 
szerinti többséget nem lát, mindannyiszor eloszlatja a gyü- 
lést. Ötventkét megye lesz, mindenik egy proconsullal.... A 
baj minmagunkban lehet. Vigyázzunk, hogy a törvényesség 
ösvényéről soha le ne térjünk: és számitsuk ki előre, mit 
fogunk cseledkedni a jövőben. Irjunk fel ő felségéhez; de 
ezen úton ő nem sokat vár ; itt mást kell tenni. A kormány 
eddigi lépései előkészületeknek látszanak a jövő országgyű- 
lésre. A kormány már tisztában van azzal, a mit akar. De 
tisztában vagyunk-e mi is ? Ha például az országgyűlés ren- 
dezése fog szőnyegre kerülni, mit teszünk ? Az alsó tábla az 
1844-ki nov. 4-kén. kelt kir. válaszra, az 1830-ki 21-dik t. 
cz. foganatosítása tárgyában kelt határozatában, kimutatá az 
országnak az utat, melyen haladni kell. A megye volt eddig 
a fôbiztositék ; de mit tegyünk, ha maga ezen biztosíték is 
megtámadtatik ? Ez maga is arra vezet, hogy más biztositék- 
ról gondoskodjunk; s ha a kormány fellépett s azt mondá : 
a magyar megyékkel nem lehet kormányozni : mi is lépjünk 
fel s mondjuk, hogy a kormány belrendezetéről kell gondos- 
kodni. lnditványozza ennek következtében, hogy a többi 
megyékhez körlevél intéztessék; benn a megyében pedig bi- 
zottmány választassék, mely a népképviselet és kormányi fe- 
lelőség mikép lehető behozataláról gondoskodjék. » 

És a megye egyhangú végzése lőn, hogy miután a kormány, 
felhagyva a semlegességgel, maga akarja elfoglalni a cselek- 
vés terét, a felirások és sérelmi tér már nem segíthelnek : 
összhangzás kell a hatalmak közt; oly rendszer, melynek 

alkotmányos alapja van. A positiv munkásságnak positiv 
munkásságot kell tenni ellenébe : kell reform, kell alkotmá- 
nyos felelős kormány. A honti levél tekintetében pedig végzéssé 
lőn, hogy az pártoltatik ; tehát az administrator elmozdíttatása 
végett a királyhoz felirat, az új főispáni rendszer iránt a többi 
megyékhez körlevél intéztetik. 

E körlevél számos megyében pártolásra talált, s hogy egye- 
beket mellőzzünk, Zalában alkalmat nyujtott a haza bölcsének, 
s köz elismerés szerint politikai tárgyakban első tekintélyé- 
nek, Deák Ferencznek, a fontos tárgyban ismét hallatni nyo- 


matékos szavát. E beszédet hiba volna mellőzni a kor e raj- 


zában ; nem csak mivel annak eldöntő súlya volt a közvéle- 
ményre, hanem mivel a pártok helyzete, a nemzet s kormánya 
közti viszonyok felől legvilágosabb s részrehajlatlanabb fogal- 
mat nyujthat egy oly világos fejű s tiszta keblű férfiunak 
iteléte, kit pártszenvedély soha el nem ragadt, kit észhatalma, 
mérsékeltsége és szeplőtelen jelleme miatt minden párt, kor- 
mány és nemzet egyaránt becsült. 

«Pest megyének rendei — ugymond — figyelmeztetnek 
bennünket a hon jelen állására, az új redszernek lehető kő- 
vetkezéseire. Aggodalmaikat jelentik ki a haza jövendője 
iránt, s elmondják, .mit határoztak a jelen körülmények kö- 
zött... Osztozik ő is ezen aggodalomban a haza jövendője 
iránt, s elmondja aggodalma okait.» 

«Mint a megyének egy státusa, mint honpolgár szól nyil- 
tan s tartózkodás nélkül. Nem szeret semmi pártot vádolni 
arról, hogy rosz, titkos czéljai vannak ; nem szereti a szán- 
dék tisztaságát gyanusítani ; csak tények felett szeret itélni, 
tények után birálhatja mások eljárását; mert az emberi ke- 
bel titkait csak isten vizsgálhatja....» 

cA czél, melyet ezen ugy nevezett új rendszernél a kor- 
mány nyilván kitűzött, melyet akormány emberei hirdetnek 
s mely azon levelekben is, mik által a más hivatalokat is 
viselő főispánok fel valának szólítva, hogy az egyik vagy 
másik hivatalról mondjanak le — világosan kijelentett: a 

megyei beligazgatásnak jobb karba hozása. Ez a czél jó és 
törvényes; sőt tekintve a megyék beligazgatásának jelen álla- 
potját, sok tekintetben mulhatatlanul szükséges. Csak az esz- 
közök is, melyekkel a kormány e czélra dolgozik, jók és 
törvényesek legyenek, szívesen kezet fogunk vele e kitűzött 
czélnak elérésére. De a mi eddig történt, sok sikert nem 
igér. Tudja ő azt, hogy mind azon hiányokat, mik számos 
évek hosszu során keresztül támadtak, rövid idő alatt hely- 
rehozni, s a beligazgatást rögtön megjavítani nem lehet: az 
eddig lefolyt néhány hónap alatt lényeges eredményt ő sem 
remélt. De aggódva mondja ki, hogy a mik eddig történtek, 
még reményt sem igen nyujtanak, hogy ily úton meg fog 
javulni hazánkban a megyék beligazgatása. Ő a leendő javu- 
lásnak még első csiráját sem látja létrehozva; sőt meg van 
győződve, hogy azok, miket a kormány némely emberei több 
megyékben tevének, újabb bonyolódásokat szűltek inkább, 
újabb ingerültséget és pártoskodást. Ugy valának intézve, 
mintha épen nem a beligazgatás hibáinak megigazítására 
lettek volna irányozva; s fájdalom, el lehet mondani, hogy 
újabb akadályokkal nehezítették a kormány kitűzött szent 
czéljának elérhetését. De talán el lesznek majd hárítva tör- 
vényszerű úton ezen akadályok. Várjuk be, lépésről lépésre, 
a tényeket, s majd azok után itéljünk az egész felett. 

tAggodalmának oka nem az, hogy pártot igyekszik magá- 
nak szerezni a kormány, pártot, mely erős legyen, és szilárd 
és hatalmas befolyásu; mert hiszen ez a törekvés magában 
véve még nem törvénytelen; ezt teszik a kormányok más al- 
kotmányos nemzeteknél is. Sőt ez által némileg a közvéle- 
ménynek enged a kormány: mert nem tartja jónak, vagy 
törvényesnek a hatalom erejével fellépni; hanem a nemzet 
alkotmányos erejét kivánja használni kitűzött czéljának kivi- 
telére. Csak majd, ha ezen czél jó és törvényes, az eszközök 
is jók, törvényesek és becsületesek legyenek. 

«Nem akar ő kételkedni azon, hogy a magyar kormány 
magas hivatalnokai oly férfiak, kik jót akarnak ; oly férfiak, 

kik a hon boldogságát, a nemzet felvirágzását akarják esz- 
közölni. Hiszen mi érdekök is volna megrontani azon hazát, 
melynek ők is tagjai? Akarja hinni, mit ők magok, vagy leg- 
alább ő rólok mondanak, miszerint csak azért igyekeznek 
ők erős, hatalmas és szilárd kormánypártot szerezni, hogy 
ez által jót eszközölhessenek e hazának és e hazában. De ha 
kétkedés nélkül hiszi is azt, van mégis valami, a mi benne 
félelmet és aggodalmat okoz. Egyik az, hogy lesznek, kik a 
kormány érdekében s a kormánypártnak megerősítésére nem 
válogatják meg az eszközöket. Fogja-e tagadni valaki, hogy 
erre már eddig is mutatkozott hajlam a hazának több vidé- 
kein? 

« Nem kárhoztatja, sőt tiszteli az oly becsületes férfiut, 
ki keblének tiszta meggyőződését fentartva s követve, köz- 
hivatalt vállal, hogy erejét, tehetségét a közállomány szolgá- 
latára fordítsa. Mert hiszen hol szükséges inkább a becsü- 
letes ember, mint épen a közhivatalokban? Megvetést csak 
az érdemel, ki meggyőződését, lelkiösmeretét, szóval önma- 
gát megtagadja, hogy hivatalba léphessen. Nem állítja azon- 
ban, hogy az ily változás mellékes czélokból történt. Lehet, 
hogy ily férfiunak meggyőződése valósággal változott, és 
pedig mellékes tekintetek nélkül, tiszta és alapos okokból. 
Megtörtént ugyan, hogy a változás után nem sokára az ily 
férfiu közhivatalt nyert; de. hogy a közhivatal jutalma lett 
volna megváltozásának, állítani azt ismét nem meri. Ő tehát 
a hivatalok általi rnegvesztegetésekrôl, miket eddig történ- 
teknek lenni állítanak némelyek, positivumabbat nem szól- 
hat. De legyen bár miképen a dolog, a megvesztegetés min- 
denkor csak alacsony eszköz, és annak nemei közt legala- 
csonyabb, legveszélyesebb a pénzzel s egyéb anyagi eszkö- 
zökkel történt megvesztegetés. Közhivatalaink jövedelmesek 
eddig nem igen valának, s ki azokat elveinek, meggyőző- 
désének megtagadásával hajházta, azt hiúság ösztönözte in- 
kább, nem pedig anyagi érdekek. Jellemsértő" ugyan az ily 
hiúság is; de a hiú emberben igen gyakran van mégis va- 


Második fejezet. Az administratori rendszer. 323 


lami lovagi..... Most, miután nálunk is gazdag fizetéssel van 
ellátva a hivatalok egy része, s ekkép anyagi érdekekkel is 
kinálkozik, fél szóló, hogy a hivatalt hajházók száma meg 
fog szaporodni. Nem állítja, hogy a kormány azért emelte 
fel némely hivatalok fizetését, hogy azokkal még inkább vesz- 
tegethessen; de ismétli: hogy fél mégis, miszerint lesznek, 
kik magukat áruba bocsátják, s a kormány főbbjeinek egye- 
nes akaratán kivül is, találnak vevőkre, vagy legalább biz- 
tatókra. 

«Másik aggodalma az, hogy a magyar kormány főbbjei, a 
legszentebb czél és a legtisztább szándék mellett is, hibázhat- 
nak számitásukban; és pedig hibázhatnak olyképen, hogy 
miután ők nagy és biztos többséget szereztek a kormánynak, 
s miután az ezen többség erejével eszközlött törvények által 
dönthetetlen erőre emelték a kormány hatalmát és befolyását, 
ezen erőt és hatalmat ők nem fogják használhatni. Annak, 
mit a magyar kormány főbbjei most tesznek, s tenni igérnek, 
két felvonása van. Első, a min jelenleg dolgoznak, megerő- 
síteni, hatalmassá tenni a kormánypártot, s meggyöngíteni 
az ellenzéket; hogy majd az ekkép megerősödött magyar kor- 
mány, akadály s ellenszegülés nélkül, minél több jót eszközöl- 
-hessen. A második felvonás lenne azután mind ezen jónak 
eszközlése. Szónok a politikában nem a személyt tekinti, 
hanem a dolgot; s tegyen jót akárki, köszönettel fogadja. 
Szívesen üdvezli ő a kormányt s annak embereit azon ös- 
vényen, melyen a haza boldogságát előmozdítják, s épen nem 
bántja azon hiúság, hogy a jó csak általunk s elvbarátaink 
által történjék, csak megtörténjék ; s örvendeni fog, ha meg- 
érheti azon időt, midőn az ellenzéknek hatályosan fellépni 
szükséges nem lesz, mert a kormány tudja s akarja is a jót, 
törvényszerű utakon, eszközölni. De valljon eddig is az ellen- 
zék gátolta-e a kormányt a jónak eszközlésében? A magyar 
kormány főbbjeinek csak az ellenzékkel kelle-e küzdeniök? 
Nem tapasztaltak-e más akadályt s több nehézséget?...... 
Megtörténhetik, hogy a dolog folyamata az első és második 

főbhjei a legtisztább szándék mellett sem tudják legyőzni 
azon gátokat, miket az érintett elemek s érdekek gördítenek 
a Magyarországban eszközlendő jónak elébe. Megtörténhetik, 
hogy más szereplők lépnek majd fel ő helyettök, a második 
felvonás előtt. ..... 

És miután az ellenzék szerepét, kötelességeit s azok tel- 
jesítési nehézségeit kifejtette, ekkép végzi beszédét: e Az 
ellenzéket legyőzni s a kormánypártot megerősíteni, nem 
nehéz feladása a kormánynak, ha e czélra minden eszközök- 
kel élni kész. Mert a hazában levő becsületes emberek egy 
része, meggyőződésből, a kormány érdekeit pártolja ; a másik 
rész, ugyan meggyőződésből, az ellenzékhez tartozik ; a több- 
ség azé lesz, ki az ingatag, nem szilárd emberek tömegét, 
azon embereket, kiket nem az okok, hanem az érdekek ve- 
zetnek, megnyeri. Ilyen emberek száma minden országban, 
fájdalom, igen nagy, ezeket pedig, ki többet adhat, többet 
igérhet, könnyen megnyerheti...... Ha meg akarja a kormány 
gyöngiteni az ellenzéket, vagy legalább hatástalanná tenni 
annak törekvéseit, a helyett, hogy befolyásának minden ere- 
jével pártot akarjon szerezni, s a megyékben minden szaka- 
dást, minden egymásba ütközött magán érdekeket az ellen- 
zék gyöngitésére s önpártjának erősítésére siessen hasz- 
nálni, — van egy más, talán biztosabb s bizonyosan neme- 
sebb mód, mely a honra is nem veszélyt, hanem inkább 
áldást hozó lenne. Álljon a kormány minden pártok felett; 
tartsa meg szigorúan a törvényeket; teljesítse azok rende- 
letét; tegyen mennél több jót a nemzet szellemi és anyagi 
erejének kifejtésére; legyen részrehajlatlan, s ez által tegye 
lehetetlenné az ellenzéknek, hogy lépései ellen alaposan fel- 
szólalhasson.... 

c Midőn két párt áll felhevülve egymás ellen valamely ha- 
zában, két módon lehet a megzavart egyetértést helyreállí- 
tani s a felindult keblek békételenségét lecsillapítani. Egyik 
a békés kiegyenlitésnek szelíd eszköze; másik, Machiavell 

tanitása szerint: az egyik pártnak megsemmitése. Óhajtja s 
reméli, hogy senki hazánkban ezen utóbbi módot nem fogja 
követni. 

« Már ha kérdezné valaki, mi lehetne mind ezek ellen az, 
mi a nemzetet a sülyedéstől megóvja? Más feleletet adni nem 
tudna, mint azt, mire a világ történetei utalnak, t. i. a nem- 
zetnek szilárd és becsületes jelleme. E nélkül veszve vagyunk. 
De történjék bármi, nekünk, kik az ellenzékhez számíttatunk, 
ha valaha, most leginkább kötelességünk szigorúan vigyázni 
minden lépéseinkre. Vessen kiki számot belső meggyőző- 
désével, s mit józan megfontolás után jónak lát, mit keble 
istene sugall, a mellett álljon meg ingatlanul, csüggedést 
nem ismerő szilárdsággal. Ne tekintsük az oppositiot fény- 
nek, czifraságnak; ne tekintsük azt oly pártnak, melynek 
feladata, megtámadni azt is, mi nem vétkes, ellenezni azt is, 
a mi jó, csak azért, mert mástól származott. Tegyük félre a 
rosz indulatnak s alaptalan gyanúsitásnak ezerszinű szemü- 
vegét, nehogy számitásainkban s a teendők megitélésében 
csalatkozzunk. Ne higyjük állásunkat könnyűnek. Isten s vi- 
lág előtt felelet terhével tartozunk minden cselekvéseinkért; 
mert egy két hibás lépés rosz következéseket huzhat maga 
után; egy félreértés is nagy kárt okozhat a hazának. Őrköd- 
jünk, és a mi jót lehet cselekedjünk. Igyekezzünk becsületes 
úton sikert szerezni becsületes törekvéseinknek; de, a tüs- 
ténti siker reménye nélkül is teljesítsük kötelességünket. ... . » 

Ezen nagy mérséklettől áthatott beszéd, mely azonban 
mind a mellett is határozottan kárhoztatta a jövendőben 
könnyen veszélyes következményeket eredményezhető rend- 
szert, igen nagy hatást tett a nemzetben. Nem csak az ellen- 
zék, de számosan a mérsékelt s meggyőződésből conservativ 
pártiak közől is, ugy vélekedtek, a haza bölcsével egybehang- 
zólag, hogy körülményeink, az absolut kormányu Ausztriá- 
vali kapcsolatunk mellett, — minek következtében, magának 
Metternich herczegnek vallomása szerint is, c két elem áll 
egymással harczban : a magyar alkotmányos és a német kény- 

uralmi, mely utóbbik alkotmányellenes: eszméktől van elfo- 
gúlva » — hogy ezen körülmények közt az ország alkotmá- 
nyos, nemzeti életére nézve felette veszélyessé válhatik, ha 
a kormány az ellenzék rovására igen nagyon megerősödik ; 
mert könnyen megtörténhetik, hogy a kormánynak ezen 
túlsúlyu erejét az absolut osztrák befolyás, idővel, az alkot- 
mány s nemzeti önállás megsemmitésére fordíthatja. 

De az ország nagy emberének ezen bölcs szavai, sem a kor- 
mány vezéreit nem birták nézeteik megváltoztatására, sem 
pártjok embereinek mind túlzóbbá lett heveskedését nem 
lőnnek képesek mérsékelni. Az új főispánok s administrato- 
rok nagyobb része semmi korlátot nem ismert a hatalom- 
foglalásban; semmi eszközt nem tartott rosznak, mely az 
ellenzéket gyöngítheti, és saját pártjuk erejét növesztheti ; 
semmi részrehajlástól s igazságtalanságtól nem rettent visz- 
sza, ha az czélra vezethetett. Gyüléseket rögtönzének, me- 
lyekben pártjok által az ellenzék érdekeinek káros, gyakran 
jogtalan végzéseket alkottattak, vagy az elébbi gyülés végzé- 
seit megváltoztatták. Hol pártjok kisebbségben volt, jogkér- 
dések eldöntésére is kortestömegeket vitettek-be; vagy, mi 
szinte nem volt példátlan, fegyverhatalommal csináltak több- 
séget pártjok kisebbségéből. Midőn a kortestömegek által 
támogatott pártjok biztos győzelemre számolhatott: a közü- 
gyek tárgyalásától eltérve, embereik által személyes kérdé- 
seket hozattak szőnyegre; szándékosan viszályt keltettek föl, 
hogy annak folytán az ellenzék tagjait széksértési bünte- 
téssel sujthassák ; vagy az ellenzék érdekeit sértő más vég- 
zést hozathassanak. Ha az ellenzék tagjai az administrator 
részrehajlása, igazságtalansága s jogsértése ellen panaszt, 
vádat emeltek, reájok széksértési bünkeresetet határoztattak ; 
több esetben önhatalmokból megrendelték a keresetet, holott 
azt csak a gyülésnek állott jogában elhatározni. 

Különösen a tisztújitás volt azon tér, melyen az új me- 
gyei főnökök jog- s törvénysértő hatalmaskodásaikat gyako- 
rolták, kitűzött ezéljok lévén a tiszti kart, kerüljön bár mibe, 

saját pártjok embereiből alkotni meg. A tisztújitások bot- 
rányos kronikájából csak egyet, a biharit, hozom itt fel, 
mely elegendő leszen megismertetni az olvasót az új admi- 
nistratorok eljárásának jellemével. 

Biharnak több évek óta Tisza Lajos volt főispáni helytar- 
tója, kit, bár a lefolyt években, részrehajló eljárásával szám- 
talan viszályt s királyi biztosságot hozott a megye rendeire, 
a kormány az új rendszer megalapításakor is megerősített 
hivatalában. Az administrator, miután a tisztújitás általa 
jun. 24-kére ki volt tűzve, ezt néhány nappal megelőzve, 
rendkivüli közgyűlést hirdetett, melyen a rendeknek előadta, 
miszerint felsőbb parancs által oda van utasítva, hogy a me- 
gyének pár évvel elébb kelt határozatát, minél fogva a sza- 
vazati jog minden nem nemes honoratiornak is megadatott, 
általok visszavonassa s megsemmíttesse ; a tisztújitást külön- 
ben nem áll hatalmában megtartani. A rendek, nehogy a 
tisztújitás, melynek törvényes ideje különben is régen elmult, 
még továbbra halasztassék, engedtek az erkölcsi kényszeri- 
tésnek, s a honoratiorok szavazatjogának megalapítását a 
törvényhozásra bizván, az ezt illető határozatot visszavonták. 

A kormány e rendeletével egyenesen az ellenzéki párt ki- 
sebbitését czélozta; mert legkisebb kétség sem foroghatott 
fenn, hogy a honoratiorok nagy száma, kivétel nélkül, az 
ellenzék soraiban áll. Azonban, bár az ellenzék száma ennek 
következtében megcsökkent, czélját az administrator még 
sem érte el. Midőn a megyei nemesség a kitűzött napra ösz- 
szegyülekezett, tisztikarát megválasztandó, aggodalommal 
látta az administrator, hogy az ellenzéki párt mégis szem- 
látomást nagyobb a maga pártjánál. De ezen, különben el- 
döntő körülmény sem hozta őt zavarba. Elhatározva lévén, 
daczára az ellenzéki többségnek, minden áron a maga pártja 
ban keresett eszközt, mely czéljára vezetné. A kijelölési jogo 
egy, 1723-ki, törvény s a százados szokás akként szabályozta 
ugyan, hogy az elébbi alispán ismét mulhatatlanul s vele 

együtt azon egyének jelöltessenek ki, a kik iránt a bizodalom 
leghangosabban nyilatkozik. Azonban Tisza, miután a gyü- 
lést megnyitotta, a kijelölésbe, e törvény és szokás ellenére, 
sem az elébbi alispánt, sem a többség által kivánt egyéneket 
nem vette föl; hanem a kijelöltek jegyzékét kizárólag saját 
pártja egyéneiből szerkeztette. Nehogy pedig a többség által 
egy igazságosabb kijelölésre szoríttathassék, a megyeházat 
s udvarát, bár összeütközéstől különben tartani nem lehetett, 
még a gyülés megnyitása előtt, katonasággal rakatta meg. 
Sőt, hogy csak észrevétel se tétethessék e törvény és igaz- 
ságsértő kijelölés ellen, mihelyt a névjegyzéket felolvasta, a 
teremből azonnal távozott, a szavazás megkezdésére utasítván 
az e végre kirendelt bizottmányt. Az ellenzék e szerint, je- 
löltjei az administrator által nem lévén kitűzve, az alispán 
választásánál épen nem szavazhatott. A többi tisztviselőket, 
bár a rendek több esetben annyira meg voltak oszolva, hogy 
a többséget csak szavazás mutathatta volna ki, azt mégis 
egyszerűen mellőzve, némely hivatalra nézve a világos több- 
ség ellenére, önkénve szerint nevezte ki. I 

A választás érvényességére a bitelesítés is mulhatlanul 
megkivántatik. De ezt is kijátszotta az administrator. A ma- 
gát többségben érező ellenzéki párt el vala tökélve, más nap 
e szabálytalan választások hitelesítését meggátolni, s az egész 
tisztújitásnak, mint törvénytelennek, ellenmondani. Az admi- 
nistrator tudta az ellenzék e szándékát, s hogy azt meghiú- 
sítsa: mihelyt az új tisztikar névsora felolvastatott s mielőtt 
más valaki szót emelhetett volna, a gyülést bevégzettnek 
nyilatkoztatván, a teremből az új tisztikar főbbjeivel együtt 
hirtelen eltávozott. 

Az ellenzék, akarta vagy nem, e szerint kénytelen volt 
megnyugodni az új tiszti karban. Az administrator, kit az 
ellenzék a gyülés folytatására megkérni akart, ajtait elzár- 
ván, szóba sem akart bocsátkozni. A kormánynál hogyan 
lehetett volna orvoslatot reményleni, holott kétségkivül an- 

nak előlegesen kinyert megegyeztével történtek a lefolyt 
események ? 

Mily kevéssé lehetett hasonló esetekben, midőn a megyei 
rendek az administrator ellen járultak panaszaikkal a kor- 
mány elébe, ettől méltányos vizsgálatot s kellő orvoslatot 
reményleni, világosan mutatta a honti eset, melynek a ren- 
dek panasza daczára, semmi következése nem lett az admi- 
nistratorra. Sőt elégtétel s a sérelem orvoslata helyett több 
esetben gáncsot, s legfelsőbb rosszalást arattak a folyamodó 
rendek. Ez történt egyebek közt Szabolcs megye rendeivel. 
Ök egy közgyülésökből oly tartalmu feliratot intéztek a ki- 
rályhoz, hogy miután értésökre jutott, mikép Hont megyében 
a főispáni helytartó a törvényesen kihirdetett megyei gyülést 
minden törvényes ok nélkül eloszlatta; a gyülés ilyetén elosz- 
latása pedig a megye autonomiaját sértené s igen sok visz- 
szaélésekre adhatna alkalmat: kérik ő felségét, hogy ezen 
körülményeket szigorúan megvizsgálni, s ha az előadottak 
valósága kiderülne, az érintett főispáni helytartót a közállo- 
mány érdekében megbüntetni méltóztassék. És ki hinné? E 
feliratra, mely által Szabolcs megye csak alkotmányos köte- 
lességét teljesíté, őrködvén az alkotmányos élet épsége felett, 
oly értelmű válasz érkezett, melyben e megye rendeinek 
szigorúan rosszaltatik, hogy « Hont megye rendei egy töre- 
dékének kárhozatos cselekvényeit, a felséges trón előtt köz- 
bevetett kérés által, támogatni nem kételkedtek. » 

A kormány az adıninistratori rendszer megalapitásával 
nem csak maga törvénytelenséget követett el; hanem, miként 
rendesen történni szokott, hogy egy hiba több hibát von 
maga után, ama lépése következtében többször oly helyze- 
tekbe is jutott, melyekben, hogy magához következetes ma- 
radjon, a törvénysértés tanát kényszeríttetett hirdetni. Ilyesmi 
történt például Varasd megyében. Ezen megyében a főispán- 
ság örökös joga, törvény szerint, az Erdődy család birtokában 
volt. Miután Erdődy János hivatalából, e törvény ellenére, 
letétetett, s helyébe Lentulai Ímre neveztetett administratorrá, 

az alkotmányos horvát párt e törvénysértés ellen nyilvános 
óvást tett. Az illyrpárt azonban örülve az illyr szellemű Len- 
tulainak, az óvást félrevetette, s ezt a kormánynak tudtul adta. 
A kormány gyakran a legfontosabb esetekben sem adott vá- 
laszt a feliró megyéknek, ha feliratuk elhatározott szándé- 
kaival ellenkezett. Most azonban sietett dicsérő leiratot kül- 
deni a megye illyr pártjának, mely a törvénysértés elleni 
óvást félrevetette; sietett helyeselni tettöket s rosszalni azo- 
két, kik az óvást aláírták. 

Ilvféle események után Bihar megye ellenzéki többségé- 
nek sem lehetett igen biztató kilátása a sérelem orvoslatára. 
De hallgatással azt még sem mellőzhetvén, a tisztújitás ellen 
s az administrator eljárásának megvizsgáltatása végett folya- 
modványnyal járultak a királyhoz. A helytartótanács a király 
rendeletére, a folyamodványt Bihar vármegyéhez utasítá 
vissza oly meghagyással, hogy iránta, kellő tárgyalás után, 
kimerítő tudósítás terjesztessék föl. 

Már az e végre hirdetett közgyülés előtt szárnyalni kezde 
a hír, hogy mozgásba hozatik minden erő, mely győzelem 
tényezőjeül szolgálhat, és használtatni fognak oly eszközök 
is, melyek, ha bár nem állják is ki az erkölcsiség próbakö- 
vét, de a czélra hasznosak. A gyülés deczemb. 15-kén és a 
következő napokon mind a két párt nagy számu tagjainak 
jelenlétében tartatott. De az administrator az elébb elköve- 
tett törvénytelenséget csak újákkal tetézte. A helyett hogy, 
miként a helytartótanácsi intézvény is rendelte, a folyamod- 
ványt tárgyalásra bocsátotta volna, elégnek tartá annak fel- 
olvastatását; s azután ellenére a szólást követelő ellenzékiek- 
nek, ellenére azon megyei határozatnak, mely választásokon 
kivül, a kérdések eldöntésére a szavazat alkalrnazását tilal- 
mazza, a begyűjtött kortestömeg által, szavazattal döntette 
el — melyben az ellenzék természetesen részt nem vett, — 
a folyamodványnak el nem fogadását. Az ellenzék a követ- 
kező három napon is egyre a tárgyalást és szólási jogának fen- 
tartását követelte. És mivel az administrator a szólhatást 

tőlök megtagadta, mind a három napon csak zaj s lárma 
tölté be az ülést. A negyedik napon pedig, midőn az ellen- 
zék a szólhatást követelte, az administrator a szólani akaró- 
kat széksértési kereset alá vétette. Ekkor azonban már az 
ellenzék türelmének is vége szakadt, s az alügyész által vi- 
szont az administrator ellen tétetett fel széksértési keresetet, 
mire ez a gyülést minden végzés nélkül eloszlatta. De csak 
ezután történt még a legborzasztóbb törvénytelenség. Midőn 
a rendek, az administrator távozta után szinte szétoszlani 
készültek, egy szolgabíró és esküdt vezérlete alatt fegyveres 
hajdúk rohantak a terembe, s a kijelölt ellenzékieket részint 
karddal, részint szuronynyal dühösen megtámadták. A megye 


legjelesebb férfiai, Bernát, volt alispán, Toperczer, volt fő- 


jegyző, Beőthy László s mások mintegy tizen sebesíttettek meg 
többé kevesbbé súlyosan. Beőthy Ödönt csak a katonák, kik 
a gyülés kezdetén a megyeház udvarában állíttattak fel, s 
most az iszonyú zajra a terembe sietének, menthették meg 
a legnagyobb veszélyben. 

Így lett Biharban, több évek folytán, a rend fentartására s 
az igazgatás vezérletére kinevezett administrator törvénytelen, 
pártoskodó eljárása a rendetlenség, viszály és vérengzések 
forrásává. A történtek megvizsgálására azután királyi biztos- 
ság küldetett ki, melynek eljárását alább fogjuk elbeszélni. 

Ezen hatalmaskodások s törvénytelenségek közt, melyeket 
némely új főispánok s administratorok elkövettek, kétségki- 
vül az volt legsajnosabb, hogy ők, zsarnokságuk folytathatása 
végett, az erkölcsiséget annyira rontó, a szabadságot valóságos 
veszélybe döntő korteskedést, pártjok által, még kárhozatosabb 
módon űzték, mint az eddig divatban volt. Eddigelé, néhány 
ritkább eseteket s a nemesség előjogait illető kérdéseket ki- 
véve, a kortesek csak tisztújitáskor gyűjtettek be; most, mì- 
vel az értelmiség többsége a legtöbb megyében az ellenzéki 
párthoz tartozott, az administratori párt minden, csak vala- 
mennyire is fontosabb tárgyu közgyűlésre begyűjtötte a 
tudatlan tömegeket, azoknak betanított szavazata által győ- 

zendő le az ellenzék értelmi többségét. E példát aztán sok 
helytt az ellenzék is követvén, azon szomorító körülmény fej- 
lett ki, hogy több megyében azontúl nem az ész hatalma, 
nem a kérdések mellett vagy ellen felhozott érvek s okok, 
hanem a szőnyegen forgó tárgyakról fogalommal sem 
biró tudatlan, nyers tömegek szavazata volt a határozatok 
tényezője. 

Ezen erkölcstelen eszközt pedig, mely többé kevesbbé 
mindig vesztegetéssel, lélekvásárlással szereztetett meg, az 
administrator s a pártján lévő tisztikar, hivatalos hatalmuk, 
befolyásuk s igazgatási eljárásuk által sokkal könnyebben 
képesek lehettek megszerezni, mint a mind ezen előnyökkel 
nem biró ellenzéki párt. Miért, ha az ellenzékiek a tisztúji- 
táskor birtak is talán néha többséget szerezni, egyéb 
közgyűlésekre rendesen az administratori párt vitt be 
számosabb szavazókat. És ily módon aztán büntetlenül zsar- 
nokoskodhatott az administrator a megye értelmi többsége 
felett. Ha ez, ügye igazságának érzetében, felsőbb helyre 
folyamodott, az administrator azonnal rendkivüli közgyűlést 
hirdetett, s a bevitt értelmetlen tömeggel, melyet elcsábí- 
tani nem volt nagy feladat, azonnal ellenfolyamodványt 
szavaztathatott meg, melyben az értelmi többséget nyugta- 
lankodó s büntetésre méltó pártos felekezetnek bélyegezte ; vagy 
az ellen, mint, például, épen Hont megyében történt, tiszti 
keresetet indíthatott; melynek, ha más következménye nem 
lett is, a haladás ügyét évekre hátraveté, az értelem szavát 
évekre elfojtá. 

A kormány ily összeütközések eseteiben természetesen 
majdnem kivétel nélkül az administrator tudósitásának s 
pártja feliratának adott több hitelt, s az ellenzéket, mint 
viszálykodó rendeket, mindig a maga érdekében, rendesen 
kemény szavakkal, gáncsolta. Hogy oölvasónknak ezen kor- 
mányeljárásról fogalma lehessen, íme ide igtatjuk a honti 
ellenzék fentebb előadott folyamodványára kelt kir. leirat lé- 
nyegesb részeit. 

« Hont megye főispáni helytartójának hivatalos jelentésé- 
ből..... méltó nehezteléssel értettük, miképen ezen megye 
rendeinek egy része,..... ámbár a főispáni helytartó az ülést 
eloszlatta, .... mégis a gyülésteremben megmaradott, elnököt 
stb. helyettesített; az igy alakult gyülekezetből a főispáni hely- 
tartónak elmozdítása végett hozzánk felirással járulni, ezt 
a többi megyékkel tudatni.... határozta;........ minthogy 
tehát az említett felekezet, melynek botrányos kicsapongásai 
által a több napokig tartott gyülés czélja meghiúsult, ennek 
előtte még azon vakmerőségre is vetemedett, hogy az érintett 
törvénytelen gyülekezetből, ezen megye karai és rendeinek 
nevezetét bitorolva, hozzánk felirás alakjában járulni merész- 
lett : ennél fogva az említett töredéket, vétkes merényei legke- 
ményebb rosszalása mellett, komolyan intjük, hogy a törvé- 
nyek iránt az engedelmességet, a fő kormányzós a gyülés helye 
irányában pedig a tartozó tiszteletet, súlyos felelőség terhe 
alatt, legszorosabb kötelességének tartsa. » Figyelmeztetvén 
ezután az administratort és pártját hogy, az ilyféle események 
eltávoztatása végett, az ügyészi keresetről szóló törvényt ezen 
nyugtalankodó párt ellen szigorúan alkalmazza: azzal zárja be 
az ellenzék megrovását hogy, ha ama törvények az ily merények 
visszatorlására elégségesek nem volnának, a kormány maga 
fogja azon kihágókkal éreztetni a törvény egész súlyát. 

Az ilyféle leiratok, melyek által a kormány önmagát is 
párttá alacsonyítá le, s hatalmával az ellenpárt irányában 
méltatlanul élt vissza, meg is termették a magok gyümölcseit. 
Az administrator pártja azontúl korlátlanul zsarnokoskodott az 
ellenzéken ; annak tagjait a szólás szabadságában gátolta, vagy, 
ennek sérelmével, minden nem tetsző szavukért c actio »-val 
terhelte. Így, például, egy ellenzéki szónok, még azon gyülés 
folytán, eme szavaiért : « mind ezen rendetlenségek egyedüli 
oka administrator ur » — « jelenleg Bihar megye küzd zsar- 
nok administratorával » — kétszer egymás után ügyészi actio 
alá vettetett, s a széksértési esetekről rendelkező törvény 
szerint huszonnégy gíra ezüst birságban marasztaltatott el. 


1845. 


1845. 

Hasonló események több más megyében is merültek fel a 
közélet színvonalán, s eléggé megismertették a nemzettel 
az administratori új rendszert, melyet, mint mondatott, 
a kormány szigorúbb rend, gyorsabb igazgatás s a megyei 
kicsapongások megkorlátozása végett alapított volna meg, mely 
azonban, mint minden törvénytelen s kényszerítő szabály, 
csak zavart, viszályt sa közügyek igazgatásában számtalan 
akadályt és hátramaradást hozott több megye kebelébe. 


HARMADIK FEJEZET. 


A horvát tartományi gyülés rendezése, s egyéb 
kormányszabályok. 





Nem egyedül a főispáni hivatal volt azon tér, melyen az 
új kormányrendszer foganatba vétetett: a nemzeti élet más 
ágaiban is tétettek kisérletek annak életbe léptetésére. Ezen 
kisérletek közt, mind a tárgyat magát, mind a kormány- 
szabályok következményeit tekintve, legfontosabb volt az, 
melynek Horvátország s annak tartományi gyülése lőn szín- 
helyévé. 

Már a tartományi gyülés megnyitása előtt is volt panasza 
Horvátországban, s különösen Zágráb megyében, az alkot- 
mányos horvát pártnak. E megyében a tisztújitás ideje közel- 
getvén, a szavazatial biró nemesség összeirását a kormány 
maga szabályozta. A szabályok, melyek szerint az összeirás 
készítendő vala, nem foglaltak ugyan jogsértést magokban, 
mert az 1835-ben megállapított összeirási elveket erősítvén 
meg, a túrmezei nemesek szavazatjogát, melyet az illyrpárt 
oly gyakran megtámadt, épséghen tartotta. De sérelmet kö- 
vetett el a kormány annyiban, hogy a nemesi összeirást, 
melynek mimódon meghatározása a megye önkormányzati 
köréhez tartozott, a kanczellár elnöki rendelet által szabályoz- 
ván, a helyhatósági jogokat csonkította; s különben is azon 
törvénybe ütközött, mely az elnöki rendeletek általi kormány- 
zást világosan tilalmazza. 


A Zágráb me- 
gyei nemesi 
ðsszeirás. 

1845. De ennél kevéssel utóbb minden tekintetben sokkal súlyo- 
sabb sérelem keltette föl nem csak az alkotmányos horvátok, 
hanem Magyarországban is az ellenzéki párt aggodalmát. 

A közös magyarországi diétán alkotott törvények Horvát- 
országban mindenekelőtt a tartományi gyülésen szoktak ki- 
hirdettetni. Most is ily tartományi gyülést hirdetett tehát a 
kormány, septemb. 23-kára, Horvátországban. 

A tartományi Mi e tartományi gyülés alakját illeti : olyféle rendi képviselet, 
el" minő a magyar országgyűlésen divatozott, abban eddigelé nem 
volt szokásban; hanem, miként a tartományi bizottmányok 
munkálataiból világosan kitetszik, a különben sem nagyszámu 
horvát nemesek mindegyike megjelenhetett s hozzászólhatott 
a közügyekhez, ki magában arra tehetséget érzett. E tarto- 
mányi gyülés ennél fogva az ősgyüűlések jellemével birt, s 

hasonló volt a megyei közgyülésekhez. 

Azonban, miként már fentebb említők, a tartományi gyülés 
e jellemét az illyr-horvát párt 1844-ben, midőn a közös ma- 
gyar országgyűlésre követek valának választandók, tényleg 
megváltoztatta, a túrmezei nemességet, mely, mint tudatik, 
alkotmányos szellemű s az ellenzéki párthoz tartozó vala, 
megjelenhetési s követválasztási jogának gyakorlatában meg- 
gátolván. Említők, miként a túrmezei nemesség grófja, Josi- 
povich Antal, ki, hivatala szerint, az alsó ház tagja volt, e 
sérelmet az országgyűlésnek bepanaszolta, s annak orvoslata 
végett, a horvát tartományi gyülés alkotmányos útoni rende- 
zését sürgette a törvényhozás előtt. Az alsó tábla valóban 
foglalkodott is e tartományi gyülés rendezésével, de az illető 
javaslat, mint sok más fontos reform, a fenforgott körülmények 
miatt nem válhatott törvénynyé. 

E törvényjavaslat is azok sorába tartozott, melyeket a kor- 
mány azért hiúsitott meg, mivel a már akkor tervben lévő új 
kormányrendszerrel nem volt egybeférhető. Most tehát azon 
elhatározással hirdette ki a kormány e tartományi gyülést, 
hogy azon nem csak a megalkotott közös törvényeket kihir- 

detteti, hanem egyszersmind magát e gyülést is a maga elvei 
s érdeke szerint önhatalmából rendezendi. 

A bán s tartományi gyülés elnöke utasítást vett a kanczel- 
lártól, hogy a gyülési teremet akként rendeztesse, miszerint 
a báni levél által meghivandók korlát által különöztessenek 
el a többi, önként megjelenendő nemesektől. Meghivatni szok- 
tak pedig báni levél által a főpapok s főrendűek, a királyi ka- 
marások és tanácsosok, a báni s kir. itélőtáblai s váltó tör- 
vényszéki ülnökök s közbiírák. A terem e rendezése félig 
meddig már a gyülés rendezését is magában foglalta: a báni 
levél által meghivottaknak, kik a korlátokon belül, a zöld 
asztal körül foglaltak helyet, a tanácskozási és szavazási —, 
a többieknek pedig, a korlátokon kivül, a hallgatósági szerep 
lőn kimutatva. 

A gyűlés megnyittatván, mindenek előtt a mult országgyű- 
lésen megalkotott törvények olvastattak fel, szokás szerint 
latin fordításban. Majd a bán egy királyi leiratot mutatott 
be, mely által a rendek mindenek előtt a gyülés rendezésére 
szólíttatnak; mi végre aztán a bán egy bizottmányt nevezett 
ki. E kir. leiratból ugy látszék, a tartományi gyülés rendezése 
a többség elhatározására fog bízatni. De e csalódásban nem 
sokáig maradtak a rendek. Az alkotmányos horvát párt, s 
ebből különösen Zágráb megye követei, a terem önkényes és 
a nemességre nézve sérelmes rendezése miatt, azonnal fel- 


szóllaltak ; s fondorlatot gyanítván, tudni akarták, miként áll . 


az ügy: a bánhoz tehát kérdést intézének : ha elismertetik-e 
a gyülésen megjelent nemesek egyéni szavazatjoga? A bán 
ezen aggodalmakra több ízben kijelenté, hogy itt jogkérdés 
nem forog fenn; nyugodjanak meg a rendek abban, hogy 
ő minden egyesnek jogait tiszteli s a szokást megváltoztatni 
nem akarja. 

De az alkotmányos horvátpárt e puszta kijelentéssel nem 
volt megelégedve, és sürgeté, hogy az elnöki nyilatkozat sze- 
rint jegyzőkönyvbe is beigtattassék : miképen az eddigi szokás, 


22 


A gyűlés 
megnyitása. 


1845. 


Kir. leirat a 
szavazatjog 
iránt. 

mely szerint a nemességet egyéni szavazat illeti, sértetlenül 
fenn fog tartatni. 

Az ekként ostromlott bán végre az itélőmesternek egy le- 
pecsételt legfelsőbb leiratot nyujtott által felolvasás végett, 
melynek tartalma abból állott: hogy "szavazatjog a tartományi 
gyülésben, annak rendezése előtt, csak a báni levél által meg- 
hívott és személyesen megjelent egyéneknek adatik ». 

A leirat e rendelete senkit sem hagyott kétségben a teendő 
rendezés szelleme iránt; mindenki az első pillanatban világo- 
san látta azt: az illyr párt hangos «zsivio»-ra tört ki, az alkot- 
mányos horvát pártban rendkivüli leverettség mutatkozott a 
néma arczokon. A bán által meghivottak jobbára a kormány 
és illyr pártokhoz tartozván, melyek e tárgyhan egygyé ol- 
vadtak: az ellenzéki párt, mely kivált a Zágráb megyei ne- 
messég soraiban nagy többséggel birt, jogától s befolyásától 
egy csapással meg lőn fosztva. Hasztalan szólaltak fel a leirat 
ellen Zágráb megye követei, azt a nemesség jogaira sérel- 
mesnek bizonyítván; hasztalan támaszkodtak a nemesség eb- 
beli százados joggyakorlatára, mely Horvátországban szintugy 
mint Magyarországban törvényes erővel bir, hol törvény nem 
rendelkezik. A másik párt, mely most a leirat rendelete által 
elhatározó szavazattal ruháztatott fel, azon elv felállításával 
vetett véget a vitatkozásnak, hogy a hol törvény nincs, ott a 
kormányt illeti a jog, ketté vágni a gordiusi csomót. 

A kormány ezen önkényes rendelete által a horvát nemes- 
ség százados joggyakorlata ellen elkövetett sérelem annál 
kiáltóbb vala, minthogy a törvény azon főrendű úr között, ki 
a báni levél által a gyülésre meghívatott, s a közrendű nemes 
közt e tekintetben semmi különbséget sem ismer ; s különb- 
ség köztök már azon körülménynél fogva sem létezett, mivel 
Horvátország tartományi gyülésén csak egy tábla volt. Kö- 
vetkezményeinél fogva pedig annál sérelmesebbnek tekinte- 
tett a leirat , mivel általa a tartományi gyülés tényezőinek 
száma a kormány akaratától s kedvezéseitől tétetett függő- 
vé; mivel, továbbá, az alkotmányos horvát pártot, melynek 

fő ereje a Zágráb megyei nemességben létezett, egy csapás- 
sal megsemmisítette, s a tartomány közügyeiben az eldöntő 
befolyást az illyr-horvát párt kezébe játszotta, melynek a 
báni levél által meghivott tisztviselők és papok jobbára tagjai 
valának. 

A jogaiban megsértett alkotmányos szellemű nemesség te- 
hát a rendelet ellen felirást sürgetett a királyhoz s a bán 
közbenjárását is kivánta; mivel pedig czélt sem egyben, sem 
másban nem ért, minden további tonácskozás és határozás 
ellen tiltakozván, a turopolyai gróf vezérlete alatt a gyülést 
oda hagyta. De, bár ennek következtében a horvátországi 
legnagyobb hatóság, Zágráb megye, melynek követei szinte 
távoztak volt, a gyülésen nem volt képviselve, a bán mégis 
folytatta a gyülést, mely aztán néhány napi tanácskozás után 
be is fejezte a tartományi gyülés rendezését. 

E rendezés főbb vonalai a következőkben állapíttattak meg: 

1. A tartományi gyülés elnöke a bán és, annak távollété- 
ben, a báni helytartó, kiket a gyülés összehivásának joga is 
illet. 

2. Üléssel és szavazattal birnak az egyházi rendből: a 
kath. püspökök, az ó-hitű érsek és püspökök, a vránai pör- 
jel s a káptalanok ; a világi rendből: az albán s az ország 
alkapitánya, a főispánok és administratorok, a birtokos fő- 
nemesek ; továbbá a megyék, a túrmezei gróf, a szabad kir. 
városok ; a báni tábla itélőmestere s ülnökei, a tartományi 
főbirószék s a váltó törvényszék elnökei, és a zágrábi aka- 
démia. Hogy azonban a báni hivatalosak s a megyék szava- 
zatszáma közt súlyegyen létezzék: a hány szavazattal birnak 
összesen a bán által meghivottak, a megyéket is mindenkor 
ugyanannyi szavazat illeti meg. A megyék egyébiránt, az 
összes szavazatok ezen felében egyenlően osztozzanak, min- 
den tekintet nélkül a keblökbeli nemesség számára. 

E szerint tehát az alkotmányos szellemű magyar-horvát 
párt a tartományi gyülésből csaknem egészen kizáratott, 
legalább a többség állandólag a bán, illetőleg a kormány 


1845. 

részére biztosíttatott. A kormány azonban még ezzel sem 
volt megelégedve : ő Zágráb megyében is meg akará rontani 
az ellenzéki pártot, mely a túrmezei nemesség által állandó 
többséggel birt e megyében. Egy királyi leirat véleményt 
kivána az újonnan rendezett tartományi gyüléstől: mi mó- 
don lenne szabályozandó a túrmezei nemesség részvéte Zág- 
ráb megye közgyűlésein? E nemességet egy 1835-ki kor- 
mányrendelet, legújabban pedig az utólsó zágrábi tisztújitás 
előtt érkezett királyi leirat biztosítá az illyr-horvát pártiak- 
tól kétségbe vont százados joggyakorlatában: semmi kétség 
sem maradhatott fenn tehát az iránt, mi szándoka légyen a 
kormánynak e nemesség szavazatára nézve, midőn azt, elébbi 
határozatai ellenére, újra kérdés alá helyezi s oly testület 
eldöntésétől teszi függővé, melynek véleménye egyelőre is 
ellenségesnek ismertetett ama nemesség irányában. A tarto- 
mányi gyülés elérté a kormány szándokát és, annak elejébe 
menvén, oly határozatot alkotott, mely szerint a túrmezei 
huszonnégy községből álló nemesség ezentúl Zágráb megye 
közgyűlésein is csak a grófjok által gyakorlandó egy szava- 
zatra szoríttatott. 

Az illyr-horvát párt, miután a kormány által ekként gyámo- 
líttatva, az alkotmányos szellemű magyar-horvát pártot mind 
a tartományi gyülésen, mind Zágráb megye kebelében min- 
den befolyástól megfosztotta, még egy elhatározó lépést ki- 
vánt tenni a maga érdekében: Horvátországnak az anyaor- 
szággali kapcsolatát támadta meg. Határozatot hozott, mely 
szerint ő felsége felirat által kéressék meg, hogy Horvátor- 
szágot, a magyar kir. Helytartótanács hatósága alól kivévén, 
egy külön főkormányszékkel lássa el. 

És igy vegződött a horvát- és tótországi tartományi gyülés, 
mely e tartományok mind belviszonyaira, mind Magyaror- 
szággali kapcsolatára nézve új korszakot alkotott: a szabad- 
elvű alkotmányos elemeket azok kebelében a kormány túl- 
súlvu befolyásával megsemmisítette, az illyr-horvát párt 
uralmát állandólag megalapította, s ezzelegyütt magvait is bősé- 

gesen elhintette azon eseményeknek, melyek a három évvel ké- 
sőbb kifejlett körülmények közt felsarjazva, szakadásig érle- 
lődtek. A végzéseket, azon egy kivételével, mely a külön Hely- 
tartótanács felállítására vonatkozott, a kormány, mint saját 
sugallatait, minden ellenvetés nélkül megerősítette. Haller Fe- 
rencz tábornok s bán azonban, ki a kormány e státuscsínyá- 
nak eszközéül szolgált vala, hivataláról a gyűlés után nem 
sokára lemondott; minek következtében a kormány iránt 
szintoly készséges szolgálatu, az illyr-horvát párt czéljait pe- 
dig még inkább legyező Haulik, zágrábi püspök, neveztetett 
ki báni helytartóvá. 

E tartományi gyülés óta, melyet az illyr-horvát párt, nem 
helytelenül, ugy tekint vala, mint első lépést Horvátország 
nemzeti önállásának megalapítására szemközt Magyarország- 
gal, e czélra látjuk irányozva e párt minden ügyekezetét. 
Gondjuk volt azonban reá, nehogy akár a kormány, akár a 
magyar nemzet kebelében idő előtt élénkebb visszahatás 
támadjon ezen ügyekezetők ellen: minden módon oda törek- 
vének tehát, hogy a nemzeti függetlenség nagy kérdését a 
politikai pártok súlyviszonyának s befolyásának kérdésével 
elpalástolva, az ügy helyzetét elferdíthessék, a történtek em- 
lékezetét feledékznységbe meríthessék. Ezen törekvés volt 
egyedüli oka, miérthogy a győzedelmes illyr-horvát párt, 
magát a magyarhoni pártok egyikével azonosítandó, a con- 
servativ elnevezést szerelte használni, s a nálunk szőnyegen 
forgó kérdésekre nézve valóban is a conservativ párttal tartott; 
mig titkos czéljait tekintve, valóban forradalmi érzelmeket 
ápolt kebelében. A kormány e színlelésnek, ugy látszik, valóban 
hitelt adott, s örűlve az új szövetségesek által nyert erősza- 
porodásnak, a eselfogás által könnyen rászedetni engedte 
magát; s őket azontúl saját ügyfelei gyanánt pártolá. A sza- 
badelmű magyar lapok, s ellenzéki szónokaink néhányai a 
megyei gyűléseken többször erélyesen felszólaltak ezen eszme- 
zavar ellen, s magokból az illyr-horvát párti iratok és szó- 
nokok nyilatkozataiból világosították fel ezen álconservativok 

valódi törekvéseit. De a kormány mind erre nem hallgatott; 
s megelégedvén avval, hogy a horvátok pillanatnyilag az ő 
czéljait támogatják, őket viszont nem szűnt meg pártolni Ma- 
gyarország ellenében. És e pártolás alatt fejlődtek aztán az 
1848-ki események. 

A tartományi gyűlésen történtek híre nagy aggodalmat 
keltett a magyaroszági szabadelmű pártban. A megyék újabb 
nyilatkozatát láták abban azon alkotmányellenes kormány- 
rendszernek, mely ellen már az administratori kérdésben oly 
erélyesen, de eddigelé sikeretlenül, keltek ki. Mély fájdalmat 
gerjesztett bennök, hogy a magyar kormány, a maga pilla- 
natnyi érdekei miatt, nem kételkedett az alkotmányos szel- 
lemű magyar-horvát pártot az elszakadást czélzó illyr-horvát 
pártnak feláldozni. De nem kevesbbé fontos vala a kérdés 
alkotmányos oldala. 

Horvátország nemessége eddigelé "kétségtelen gyakorlatá- 
ban volt a szavazatjognak tartományi és megyei gyülésein. Ezt 
maga azon választmány munkálata is minden kétségen felül 
emelte, mely 1836-ban a tartományi gyülés rendezésének 
kidolgozásával volt megbízva. Szempontunkból tekintve, nem 
tartozik a kérdéshez: vajjon helyes volt-e a köznemesség 
részvéte a tartományi gyülésen; s ennél fogva, szükséges 
volt-e a tartományi gyülés rendezése? A kérdés lényege itt 
csak a körül forog: alkotmányos módon hajtatott-e végre az 
újítás? Mert akármit kivántak is a körülmények s a rend ér- 
dekei, annyi bizonyos : hogy alkotmányos nemzetnél a fenálló 
törvényes gyakorlatot a végrehajtó hatalom egyszerű ren- 
delettel tényleg megváltoztatni nincs feljogosítva. És ebben 
fekszik a tartományi gyülés redezése körüli sérelem fő súlya: 
a kormány, tekintetbe nem vévén az alkotmányos jogok sért- 
hetetlenségét, puszta rendelet által szüntetett meg alkot- 
mányos joggyakorlatot; tényleges végrehajtással kezdte azt, 
mit elébb törvény által kellett volna meghatározni. 

A horvátországi köznemesség jogainak megcsorbitását oly 
súlyos alkotmánysérelemnek látták az ország számos tör- 

vényhatóságai, hogy némelyek azonnal felirat által kértek a 184. 
királytól orvoslatot. Pest megye pedig, novemberi közgyü- 
lésében, nem csak feliratot készített, hanem egy fényes kül- 
döttséget is nevezett ki a királyhoz, mely a fejedelemnél élő 
szóval is szorgalmazná Horvátország abnormis állapotának 
megigazitását, s általában az új kormányrendszer megváltoz- 
tatását. De a kormány nem volt hajlandó a küldöttséget a 
király elejébe bocsátani. A küldöttség tehát, hogy czélját 
érje, Ferencz Károly és Lajos főherczegeknél nyujtatott be 
egy emlékiratot, melyben a fenforgó kérdést élénken előad- 
ván, a királyhoz juthatásának kieszközlését sürgette. De mind 
hasztalan: a fejedelem ajtai zárva maradtak. Majd egy hiva- 
talnok által azon szóbeli üzenetet vette a küldöttség, melyben 
tudtára adatott, hogy őt, mint Pest megye küldöttségét, nem 
csak ő felsége nem fogadandja ; hanem a kormánynak min- 
den organumai is el vannak tiltva fogadásától. A küldöttség 
tehát süker nélkül tért vissza a hazába. A főhberczegekkez 
benyujtott emlékiratok utóbb egy kormányrendelet kisére- 
tében küldettek vissza Pest megyének. Egy másik leirat rosz- 
szalá a Bécsben járt küldöttség magaviseletét; rosszalá s ke- 
mény szavakban megróvá a megye feliratát, melyben ez tör- 
vénytelen, alkotmányellenes irányról szól, mintha Horvátor- 
szágban az anyaországtól elszakadási szándok léteznék s az 
egyéni jogok megcsorbitása czéloztatnék; komolyan dor- 
gáltaték a megye, hogy ily súlyos vádat egyoldalu előadásra 
épit s másokban is aggodalmakat ébreszteni, a közügyek 
menetében nehézségeket támasztani ügyekszik. Ugyanazon 
időben egy helytartótanácsi intézmény neheztelését fejezi ki 
a megyének, hogy a horvát ügyben a kormány czélját elfer- 
díteni szándékozott. 

De a kormány ezen eljárása Pest megye irányában nem 
ijesztette el a többi megyéket. Később Pozsony és Trencsén 
megyék rendei is küldöttséget határoztak e tárgyban utasí- 
tani a fejedelemhez. De ezek sem lettek Pestnél szerencsé- 
sebbek. Pozsony megyéhez még ugyanazon gyülés folytában 

egy dorgáló kir. leirat küldetett, mely a megye azon cselek- 
végét, hogy előleges engedelem nélkül, az administrator kije- 
lentésének ellenére, merészelt küldöttséget nevezni, éles sza- 
vakban rosszalá. Ugyanaz történt utóbb Trencsén megyé- 
vel is. . 

A küldöttségek ekképen letiltva lévén, a megyék felirataik 
által szorgalmazák a horvát tartományi gyülés alkotmányel- 
lenes rendezése által elkövetett sérelem orvoslatát. A kor- 
mány, a főispánok és administratorok utján mindent elkö- 
vetett a megyékben, hogy ezen alkalmatlan feliratoktól me- 
neküljön ; sőt hogy a maga eljárását helyeslő s pártoló hála- 
feliratokat és körleveleket eszközöljenek ki a megyéktől. De 
minden ügyekezete daczára sem tudott tizenhat megyénél 
többet egyesíteni, a maga nézeteinek s rendszerének helyes- 
lésére. A többi megyék majdnem mindnyájan határozottan 
partolák Pest és Zala megyéknek a kormányt kárhoztató 
körleveleit. Azon néhány megye is, mely ez ügyben nem 
nyilatkozott, csak azért hallgat vala, mert mint óhajták, kö- 
rülményeik közt nem lehetett a kormány ellen nyilatkozniok. 
Mindazáltal huszonnégy megye nyíltan gáncsolta a kormány 
alkotmányellenes eljárását. 

Tette ezt különösen Zágráb megye, mely, a horvát esemé- 
nyeknek nem csak szemtanúja, hanem egyszersmind áldo- 
zata, a fájdalom élénk hangján irt vala fel a királyhoz; s 
mint a tartományi gyülés rendezéséből eredt sérelem által 
egyenesen érdekelt hatóság, leginkább igényelhetett méltá- 
nyos meghallgattatást. És vajjon mit nyert e feliratára Zágráb 
megye? Egy királyi leiratot, az 1846-ki február 13-ról, mely- 
ben a megye rendeinek tudtokra adatik, hogy ő felsége 
feliratukat, melyben a tartományi gyüléshez intézett legfelsőbb 
rendeleteit gáncsolni s a történteket becsmérelni vakmerően 
bátorkodnak, a legnagyobb bosszusággal (gravissima cum 
indignatione) vette; mivel benne nem csak azon tisztelet 
ellen vétenek, melylyel a királyi méltóság iránt tartoznak ; 
hanem még elődeik emlékezete iránt is hálátlan lelkületet 

tanusítanak. Teljesítették azok, miként illett vala, a felséges 
uralkodó ház iránt kellő hódolat minden kötelmeit; s a ren- 
dek csak féktelenségöknél fogva ruházhatták azok hűségének 
dicséretét a magok hajlamára, melylyel a törvényes tekintély 
kissebbitésére törekednek. Ezt ő felsége annál inkább rosz- 
szalja, mivel ezen indulatukból eredt feliratuk legvilágosabb 
bizonyságul szolgál, miként, egyebek közt, arra sem voltak 
kellő tekintettel, hogy az elébbi gyülések határzatai folytá- 
ban intézett felterjesztésekben, mind a kapcsolt országok 
összes rendei, mind önmagok is sürgető szükségét ismerték 
el s szorgalmazták is legfelsőbb helyen, hogy a rend mind 
a megyei, mind a tartományi gyűléseken helyreállíttassék. 
Ő felsége tehát, mint a törvények és törvényes rend őre s 
fentartója, ezen királyi tisztél tovább is teljesítendő, meg- 
hagyja a rendeknek, hogy köteles hűségöket s tiszteletőket 
szemök előtt tartva, tanácskozásaikban ezentúl, a törvények 
szerint, oly módon járjanak el, nehogy azon kellemetlen 
szükség álljon elő, melynél fogva azokat illetőleg, kik a vak- 
merőséget tovább is elejébe helyeznék a mérsékletnek, szi- 
gorúbb eszközök volnának alkalmazandók. » 

A monarchiai és alkotmányos nemzeti elem közti súly- 
egyen eddigelé egy részben a felirási jog által tartatott fenn 
az országban. A felirási jog ugyanis, érdektalálkozás esetében, 
a kölcsönös felvilágosítás által eszközölhető kiegyenlítés szük- 
ségére volt számitva. A nemzet azon bizodalomból indult 
ki hogy, ha valamely kormányeljárásra nézve, ellenkező vé- 
leményét s ennek érveit, indokait kifejti, a hatalom kezelői- 
ben a maga nézeteinek helyességéről s törvényes voltáról 
meggyőződést ébreszthet; vagy legalább azoknak alkalmat 
nyujt a magok nézetének érveit, s eljárásuk alkotmánysze- 
rűségét bővebben előadniok. Most azonban, a helyett hogy 
okokra okokkal adatott volna felelet, a megyék felterjesztései 
egyszerűen rosszaltattak; a küldöttségek előtt pedig a feje- 
delem ajtai elzárattak. 

E körülmények közt a megyék többsége minden további 

feliratok sükeretlenségéről meggyőződvén, Pest és Zala me- 
gyék inditványára, azt határozá: hogy az új kormányrend- 
szerből eredő súlyos sérelmek majdan a jövő országgyülés 
elejébe terjesztessenek; a küldendő követek pedig oda uta- 
sittassanak, hogy e sérelmeket, minden más tárgyak felvétele 
előtt, ügyekezzenek orvosoltatni. 

Egyébiránt saját kebelőkben, a mennyire csak lehetett, 
folyton védik vala magokat a megyék rendei az administra- 
torok hatalomfoglalásai ellen, s minden módon gátolni ügye- 
keztek avatkozásaikat az igazgatásba, melyet százados szo- 
kás a rendek által választott alispánok számára biztosított. 
Több megye óvást tett az ellen, hogy az administratorok a 
törvényszékeken is elnökölni kezdtek, ellenére nemcsak a 
százados szokásnak, hanem a törvénynek is, mely szerint, 
megyei körben egyedül a közönség által választott birák 
itélhetnek. Heves megye azonban nem elégedett meg az 
óvással; hanem, gróf Keglevich Miklós indítványára, egye- 
nesen elhatározta: hogy a táblabirák az administrator elnök- 
lete alatt törvényszékül ne üljenek össze. De a helytartóta- 
nács e határzatot utóbb megsemmisítette. És igy folyt a harcz 
egyebekben is a megyék rendei s az administratorok, ille- 
tőleg a nemzet és a kormány között. Bár az administratorok 
a kormány által mindenben feltétlenül pártoltattak, a ren- 
dek erélyes kitartása mégis több megyében győzött. Ilyenkor 
aztán legtöbb esetben királyi biztosság küldetett a megyére. 
E harcz kimeneteléről azonban utóbb lesz még alkalmunk 
szólani. 

Midőn a történelem a kormánynak ezen tévedéseit, s a tör- 
vényeknek, ha nem épen mindig betüjével, de szellemével bi- 
zonyára összeütköző szabályait szigorúan megróvja: igazság- 
talannak mindazáltal nem szabad lennie azon státusférfiu 
iránt, ki ez időben kormányunk élén állott. Apponyi kan- 
czellár hazafiui szellemét mind ezen tévedések mellett sem 
lehet kétségbe vonni; ezt még azok sem tették, kik egyébi- 
ránt a legnagyobb hévvel támadták meg kormányrendszerét. 

A mérsékeltebbek önként elismerték, hogy az ő czélja, a kor- 
mánynak többséget szerezni, magában véve nem rosz, bár 
idővel az, az alkotmányra nézve, veszélyessé válhatik ; elismer- 
ték, hogy a mire ő törekszik, erős kormány s több rend az 
igazgatásban, mint a mennyi eddig nálunk létezett, szüksé- 
ges föltétele minden jól organisált státusnak. Rendszerében 
csak az eszközök s a modor voltak ellenkezők az alkotmány- 
nyal, s mint ilyenek, méltók a szigorú megrovásra. 

Ki tudna kételkedni gr. Dessewffy Aurél hazafiui szellemé- 
ben, szándékai jóságában? És azon heves publicistai harczok- 
ban, melyeket ő az ellenzékkel s különösen annak zászlótar- 
tójával, Kossuth Lajossal vívott, ki merte őt valaha hazafiut- 
lanságról vádolni, s a haza boldogitására czélzó szándékait 
gyanusitani? Lehettek s voltak is méltó kifogások, alapos 
ellenvetések eszközei ellen ; de szándékait senki sem rosszal- 
hatta. Már pedig Apponyi csak azt kisérté meg végrehajtani, 
mit Dessewffy tervezett, azon czélokat létesíteni, melyeket 
ez kitűzött. Miben különböztek Apponyi modora és eszközei 
azoktól, melyeket Dessewffy alkalmazott volna, ha kora ha- 
lála őt a kormány gyeplőinek átvételében meg nem akadá- 
lyozza, nem tudjuk: annyi bizonyos, hogy azon eszközök, 


melyekhez Apponyi nyúlt s a modor, melylyel azokat foga- 


natba vette, ki nem állják az alkotmányszerűség próbáját. 
Ugyanazon modorhiba volt ez a rend s erős kormány érde- 
kében, melyet Széchenyi István oly élesen s csüggedhetlen 
kitartással Kossuthnak vetett szemére az ellenzék eljárásában, 
a nemzeti reformok valósitására nézve. Miként Kossuth a 
reformtörekvésekben, ugy Apponyi a kormány czélzataiban 
mindent túlhajtott eszélytelen, elbizakodott modorával. 
Kétségtelen mindazáltal, hogy a létező körülmények közt 
a nagy feladatra nézve, melynek megfejtését Apponyi magára 
vállalta, nem annyira a személyben, mint az elvben volt a 
hiba. Alkotmányos országban, az alkotmányosság sérelme 
nélkül, csak a többség kifolyásával lehet erős kormányt s az 
igazgatásban rendet"Alkotni. A kisebbség minden erő- 

ködése, a maga szellemét önteni be az igazgatásba, a maga 
elveit emelni kormányszabálylyá, azokat venni foganatba 
s azok szerint alkotni rendet, elmaradhatlan szükséges- 
séggel zsarnokságra, önkényvre, alkotmánysértésre vezet. 
És épen ez volt nálunk az eset. Az udvar s az osztrák kor- 
mány feje, Metternich herczeg, bizodalmatlansággal visel- 
tetett a többség iránt, mely eddigelé, mint ellenzék, nem 
csak modorában volt tán néha egy kissé túlzó ; de mint szi- 
gorúan alkotmányos és szabadelvű, czéljaiban is különbözött 
a kényuralmi elvekkel és hajlammal felhagyni soha egészen 
nem tudó császári kormány czéljaitól, mely most is, mint min- 
dig, a kisebbséget ültette az ország kormányára ; a kisebbség 
által szándékozott alkalmazni a maga elveit, alkotni rendet s 
erős kormányt, mit eddig létesítenie, épen ezen oknál fogva, 
soha sem sükerülhetett. Már maga e helyzet alkotmányelle- 
nes ; minél fogva a kormánynak, ha a semlegesség és semmit 
nem tevés méltatlan s mindenesetre fonák állásából a cselek- 
vés terére csak némileg is kilép, s erélyes kiván lenni, mul- 
hatatlanul sérelmeket kell ejtenie az alkotmányon. Ily viszo- 
nyok közt tehát, bár mely egyéniség emeltetett volna fel a 
kisebbségben levő conservativ pártból a kormányra, kevés 
kivétellel vagy különbséggel, ugyanazon hibákat kellett volna 
elkövetnie, melyekkel Apponyit terheli a történelem. 

És ezen elvek a kormány rendszerére és szellemére nézve 
oly kétségtelenek, hogy még azon kivételek is, melyek az 
igazgatás egyes részleteiben felmerülhetnek, csak a szabály, 
az elv helyességét bizonyítják. Nálunk az igazgatás még oly 
rendezetlen, az ország összes állapota, a kormánynak eddigi 
hanyagsága, semmit nem tevő semlegessége miatt, oly hiány- 
teljes volt, hogy a kisebbségből eredt kormány is, ha akart, 
sok jót, hasznost tehetett az alkotmányszérűség korlátai kö- 
zött. És ebben igazságot kell szolgáltatni Apponyi cselekvé- 
nyes kormányának. Ő, hogy kormányát a nemzettel megked- 
veltesse, több oly intézkedéseket is tett, melyeknek ezélja volt, 
a nemzet rég ápolt méltányos kivánatait létesíteni. 

A nemzet egyik legkiáltóbb szüksége volt, egy század óta — 1846. — 
szándékosan elnyomott anyagi érdekeinek emelése. Apponyi A közlekedési 
ezt kormánya egyik főczéljául tűzte ki; s abban méltó elis- PAES 
merést érdemel, hogy az e tekintetben legkitünőbb, leggya- 
korlatibb, a kivitelben leghelyesebb tapintatú Széchenyi Ist- 
vánnal lépett összeköttetésbe. Hogy e nagy hazafi közremun- 
kálását a kormánynak biztosítsa, a Helytartótanács kebelében, 
közlekedési bizottmány nevezet alatt, egy új osztályt alkotott, 
vagy, helyesebben, a létezőt újonnan rendezte, melynek Szé- 
chenyit neveztette ki elnökévé. 

Igaz ugyan, hogy a kormány ezen intézkedése sem volt, 
szigorúan véve, alkotmányszerű ; mert miután a helytartóta- 
nácsot törvény rendszerezte, csak törvényhozás utján kellett 
volna azt változtatni s újonnan rendezni. Az alkotmányosság 
tulajdona épen abban áll, hogy a végrehajtó hatalom, jó aka- 
ratában is, bizonyos formákhoz van kötve. De bár ezen hiba 
az alkotmányi alakban nem maradt is a megyék részéről 
minden észrevétel nélkül; a jó szándékot mindenki elismerte, 
mindenki örvendett e kineveztetésnek, világosan látván abból, 
hogy a kormány haladni, a nemzeti jóllétet előmozdítani va- 
lóban akarja; mert Széchenyi neve s jelleme kezeskedett 
arról, hogy a kormánynak valódi szándéka, valamit tenni va- 
lahára az anyagi érdekek körül. 

Széchenyi, ezen új hivatalos minősége következtében, több 
olyanféle anyagi érdekű nemzeti vállalatnak állott élére, me- 

" lyek minden kormányi befolyáson kivül, socialis téren kelet- 
keztek ; melyekről azonban csak alantabb szólhatunk kimerí- 
többen. 

Hasonló jó szándék jellemzi a kormánynak szinte méltány- Ipariskola 
lattal s köz megelégedéssel fogadott azon intézkedését, mely nlapitása. 
szerint, egyezőleg a nemzet régóta sürgetett kivánataival, 

Pesten egy középponti ipariskolát állított fel. Ezen ipariskola, 
a magas hivatalának ötvenedik évét betöltött főherczeg nádor 
tiszteletére, c József-ipariskolának s neveztetett. E tekintet- 
ben csak az volt a hiba a kormány részéről, hogy egyszers- 

1846. _ mind az ország néhány más népesebb városaiban is nem 
állított fel hasonló iskolákat. Nálunk, hol a birtokos és gaz- 
dagabb osztályok gyermekeiknek, kivétel nélkül, klassikai, 
ugynevezett deák iskolai nevelést adtak, s az iparűzletre a 
szegényebb osztályok szánták gyermekeiket, e szegényebb 
osztályokra kellett volna különös figyelemmel lenni, s azok- 
nak könnyíteni meg az iparos hivatásra szükséges neveltetést. 

A népiskoták Ugyanazon időben, midőn ezen középponti ipariskola fel- 
rendezése. állíttatott, akormány a népnevelés egyéb ágaira is kiterjesz- 
tette figyelmét, s különösen a népiskolák tekintetében egy 
egészen új rendszert bocsátott ki. Meggondolván, hogy a 
népiskolák fontos ügye egy egész század óta a legelhanya- 
goltabb állapotban tengett, lehetetlen nem magasztalni e 
kormányintézkedés üdvös voltát. A kihirdetett új rendszer 
több tekintetben fedte az eddigi hiányokat, s valóságos ha- 
ladást foglalt magában a népnevelés ügye körül. És ha a 
kormány csak egy évtizeddel elébb hirdeti ki az új rendszert, 
kétségtelen, hogy a nemzet abban megnyugodott, azt hálával 
fogadta volna. Most azonban e kormányintézkedés már nem 
csak ki nem elégítette a közkivánatokat; hanem egyenes el- 
lenmondást, gáncsot is vont az magára a megyék részéről. 
Miután egyszer a kormány az önkényes intézkedési szán- 
dok gyanujába esett, nehogy ezen önkény az egész nemzeti 
életre kiterjedjen, a megyék féltékeny szemmel kisérték 
annak minden lépteit. A panasz e tárgyban is az önkény 
ellen volt kiváltképen intézve. Az ország rendei, kétségtelen jo- 
guknál fogva, már több országgyűlésen kivántak intézkedni a 
népnevelés iránt ; különösen az elébbi két országgyűlésen erre 
nézve terjedelmes munkálatokat is készítettek, melyeket azon- 
ban a kormány mindig megakadályozott törvénynyé alkottatni; 
mert a nevelés ügyét, bár abban őt a törvények értelmében 
csak a legfelsőbb felügyeleti jog illeté, egészen önkénye sze- 
rint kivánta iútézni. Most tehát ezen jogfoglalást a fenforgó 
körülmények közt egyátaljában nem akarták tűrni a megyék ; s 
a fontos ügy rendszerezését annál inkább a törvényhozásra, 

hova az jogszerűleg tartozott, kivánták utasítani, minthogy 
a kormánytól kihirdetett rendszer elvei sem egyeztek meg a 
többség kivánataival. Egyebek közt, az új rendszer a népis- 
kolák főigazgatását a püspökök kezébe adta; miből az követ- 
kezett volna, hogy vagy a protestánsok és óhitůek iskolái is 
kath. püspökök által igazgattassanak ; mi törvényelleni volna: 
vagy csak a kath. vallásfelekezetet illeti a rendszer ; mi arra 
ismét az egyoldalúság bélyegét nyomta. A reformpárt, hogy 
minden helység jól rendezett iskolával birjon, a szükséges 
költség előállíthatásának tekintetéből, mi a dolog sarkpontja 
volt, minden felekezetre nézve közös iskolát kivánt, melyben 
a vallástan, az oktatás egvéb tárgyaitól elválasztatván, min- 
denik felekezet papja által külön taníttassék ; az igazgatás te- 
kintetében pedig, mit szabályozni a törvénvhozás feladata, 
befolyást kivánt adni mind magoknak a községeknek, melyek- 
nek természeti nevelésjogát mellőzhetőnek nem tartotta ; mind 
pedig a megyéknek, melyektől, mint a végrehajtó hata- 
lom részeseitől, a köznevelés feletti őrködést elvonni jog- 
szerűleg nem lehetett. A kihirdetett új rendszer, mely a 
népiskolák igazgatását kizárólag a kath. papság kezébe adta, 
mind ezen lényeges szempontok valósitását lehetetlenné tette. 
E mialt nem is mulaszták el a megyék, melyekben az admi- 
nistratori zsarnokság a határozatok szabadságát még nem 
korlátolta, felszólalni a népnevelés ezen új rendszere ellen. 
Különösen Zala és Somogy erélyes feliratokban követelte, 
hogy a köznevelés tárgyában kibocsátott felsőbb rendeletek, 
mint törvénybe ütközők, felfüggesztessenek, s a köznevelés 
ügye feletti intézkedés a törvényhozásra bizassék. Somogy 
e felett kijelenté, hogy a kormány intézkedésének, mely a 
nemzetet az alkotmányosság teréről leszorítani czélozza, fo- 
ganatositásához segédkezekkel nem járuland. Ezen, felsőbb 
helyre is feljelentett határozat, mint előrelátható vala, kemény 
gáncsot s rosszalást vont maga után a megyére; minél fogva 
ugy ennek, mint a többi hasonló véleményű megyéknek is 

nem maradt egyéb módjok a dolgon segíteni, mint e tárgyat 
is sérelemként jegyezni fel a jövő törvényhozásra. 

Egészen hasonló volt a kormány eljárása s annak következ- 
tében a megyék néhányainak határozata az óhitűek vallásvál- 
toztatásának szabadságára nézve. A törvény eddig csak a katho- 
likusokról s protestánsokról intézkedett; s annak jótéteményét 
a kormány jelenleg, az óhitűek részéről felterjesztett kérelem 
folytán, ezekre is kiterjesztette. A sérelem e tárgyra nézve is 
csak abban létezett s jelöltetett ki több megye által, hogy az 
ország lakosainak tetemes osztálya felett, daczára annak, 
hogy a törvényhozó hatalom a nemzet és fejedelem közt meg 
van osztva, a kormány puszta királyi rendelet által határozott. 
Súlyosbítá e kormányintézkedést azon körülmény, hogy mi- 
dőn az 1844-ki országgyülés, a vegyes házasságokats a szabad 
átmenetelt illető vallási törvényeket alkotá, a görög nem 
egyesült vallásúakat a protestánsokkal hasonló állapotba he- 
lyezni, a kormány egyenesen és csak azért ellenzé, hogy a 
maga gyakorlatát, melylyel az ó-hitůek ügyeit 1690 óta ön- 
kényesen intézte volt, továbbra is fentarthassa. Ennél fogva 
a kormányintézkedés, bár tartalmára nézve, a nemzet több- 
ségének akaratával megegyezett, módjára nézve, mint az 
1790-ki 12-dik törvénybe ütköző, sérelmesnek nyilváníttatván, 
a jövő törvényhozásra akként jegyeztetett fel, hogy a vallási 
szabadság a görög vallásúakra is törvény által terjesztessék ki. 

A kormányt, miként ezekből látható, nem lehetett már, 
mint eddig, hanyagsággal , semleges tevékenytelenséggel vá- 
dolni; annál több panasz és gáncs emelkedett annak önkénye, 
részrehajlása, pártoskodása miatt, melynél fogva a törvé- 
nyekre nem ügyelve, azokat több ízben mellőzve és sértve, 
törekedett foganatba venni a maga elveit, valósítani a maga 
czéljait. 

A kormánynak ezen új, a régitől annyira különböző eljá- 
rása, mintegy másfél évig az országgyűlés bezárása után, 
színleg mindig gróf Majláth Antal neve alatt folyt. Mert bár 
mindenki tudta, hogy az új rendszer gróf Apponyi műve, 

vagy inkább, hogy ő annak végrehajtó eszköze : a főkanczel- 
lári hivatal névszerint még mindig ama státusférfiu által 
töltetett be, s emez csak a másod alkanczellári czímet viselte. 
Ezen körülmény sokakban kétséget támasztott az iránt, vajjon 
kitartó s következetes lesz-e a kormány az új rendszer 
mellett? Nem puszta kisérlet-e az a másod alkanczellár részé- 
ről? S nem hagy-e fel azzal a megyék ellenzése következtében 
az udvar, mellőzve annak eddigi eszközét ? E kétségeket s az 
azokból eredt különféle véleményeket ápolni látszék az alá- 
rendelt rang, melynek czimét Apponyi eddigelé s oly 
hosszasan viselte, bár semmi fontosabb ok nem létezett, miért 
nem emeltetik névszerint is a kormány élére. 

April közepe felé e kétségek is eltűntek. E hónap 5-kéről 
egy királyi leirat tétetett nyilvánossá, melynél fogva Majláth, 
állitólag saját kérelmére s meggyengült egészségi állapotának 
helyreállítása végett, határozatlan időre távolléti szabadságot 
nyert, s a magyar udvari kanczellária vezérlete Apponyi 
Györgyre tétetett át, ki egyszersmind másod főkanczellárrá 
neveztetett. 

E személyzetváltozás, bár szinte szokatlan módon történt, 
minden kétséget eloszlatott, s az új rendszert a kormány vég- 
határozatává bélyegezte. Eltűntek ennél fogva mind azon 
remények, melyeket egynémelyek a rendszer megszűntetése 
iránt, bár eléggé alapos ok nélkül, magokban ápoltak. 
Apponyi főkanczellárrá kineveztetése, mint az új kormány- 
rendszer sanctioja, ezekken mély aggodalmat ébresztett ; mert 
e rendszerben alkotmányos létünk veszélyeztetését látták. De 
a mily túlzott vala e vélemény, oly alaptalannak mutatkozott 
azoknak állítása is kik, ellenkezőleg, azon zavart melyben az 
ország tengett, ezen kineveztetés által megszűntetve, s a reform 
nagy ügyét rövid idő alatt befejezve remélték szemlélhetni. 
Meggondolva, hogy azon párt, melyre a kormány támaszko- 
dott, reformhajlamainak eddig nem adta csalhatatlan bizonyit- 
ványait, s kétségtelen kisebbséget képezett : ereformremények 
felette vérmesek valának, alig lehetvén várni, hogy a kisebb- 

ségben lévő párt, melyhez a kormány csatlakozott, képes le- 
gyen a maga irányát s elveit a többség ellen életbe léptetni. 
c De ha mind ezekben csalatkoznánk — ugymond a Pesti 
Hirlap — s a jövő országgyűlésen nagyszerű javaslatok által 
lepetnénk meg? Ez esetben, megvalljuk, szívesen csalód- 
nánk ; ... szívesen engedjük át a conservativoknak a dicsősé- 
get, mely azokra fog háromolni, kik a reformot keresztülvi- 
szik. De hogy ilyes valami valósulhasson, az illetőknek a 
szokott ösvényről le kellene lépniök, s factiosus politika 
helyett nemzeti politikát követniök, mint Sir Robert Peel 
teszi.... Mit teendene azután az ellenzék ? azt mi nem tudjuk; 
de tudjuk, mit ily esetben tennie kell; — azt mit az angol 
alsó házban lord Russel teszen : elfeledni a partérdekeket s 
nem ragaszkodni önformuláihoz. » 


NEGYEDIK FEJEZET. 


Nemzeti törekvések, a reform eddigi irányának s elveinek 
keresztülvitelében. 


A kormánynak eddigi erélyes és, ha bár nem mindig s 
mindenben alkotmányszerű is, de következetes eljárása, leg- 
újabban pedig Apponyinak főkanczellárrá emeltetése minden- 
kit eléggé meggyőzhetett, hogy az új kormányrendszer nem 
puszta, mulékony kisérlet többé, hanem oly czél, melynek 
életbeléptetése felsőbb helyen végkép el van határozva. E 
meggyőződés az ellenzéki pártra nem maradhatott hatás nél- 
kül. Mindenek előtt annak érzete erősödött s lett átalánossá, 
hogy a fenforgó körülmények közt szükségesebb, mint bár 
mikor az előtt, az ellenzék külön véleményárnyalatainak, 
melyek a legközelebb lefolyt időben egymás irányában, né- 
mely kérdésekre nézve, csaknem ellenséges hangulatot vettek 
volt fel, egymással szorosabban egyesůlniök. Más részről mul- 
hatatlanul szükségesnek látszott, azon irányt, melyet az ellen- 
zék a mult országgyűlés végén a védegylettel nyilvánított, 
lehetőleg szilárdítani s általában is emelni s terjeszteni az 
országban a szabadelvű ellenzéki reformtervek népszerűségét ; 
különben félni lehetett, hogy a kormány megfeszített törek- 
véseiben, mesterséges, gyakran erőszakos eszközeivel, valóban 
többséget szerzend magának, s a legközelebbi országgyűlésen 
a maga elvei szerint viendi keresztül a nemzeti reformot. Az 
ellenzék ugyanis akként vélekedett, miszerint jobb elhalasztani 

a bármi szükségesnek mutatkozó javitást is, mint azt a nemzet 
jogainak s önállóságának, az alkotmányos és demokratiai elv- 
nek gyöngitésére hajtani végre, s egyszer mindenkorra, vagy 
legalább hosszu időre elmetszeni az utat, mely a nemzetet 
mind belinstitutioinak szabadelvű, demokratiai átalakítására, 
mind törvényes kormányzati függetlenségének teljes visszaszer- 
zésére vezethetné. E nézet szerint tehát, terjeszteni az ellen- 
zéki irányt, erősbíteni a szabadelvű reform népszerűségét : ez 
volt jelenleg fő czélja az ellenzéknek. 

E czél előtt meg kelle szűnni azon szakadásnak, mely az 
ellenzék kebelében másfél év óta létezett. E szakadást, mint 
mondók, a központosítási tanok hirdetői idézték elő. Az ellen- 
zék egyik része, a régiebb «Pesti Hirlap» elvei szerint, a 
megyerendszert , bár annak hiányait nem tagadta, lényegé- 
ben mégis oly becses intézetnek tartá, melyet Európa bármely 
alkotmányos institutiójáért nem hajlandó cserében adni; sőt 
inkább azt, népképviseleti alapokra fektetve, s hiányaiban 
épen a népképviselet által kijavítva, oly drága kincs gyanánt 
megörökítendőnek tanácsolá, mely a szabadságot s politikai 
joggyakorlatot a nép mindennapi életével köti össze. Az ellen- 
zék másik része viszont, bár nem tagadva a megyerendszer 
alkotmánybiztosító becsét, sőt azt mindaddig, mig a nyugot- 
európai alkotmányos élet formáival jobban összhangzó insti- 
tutiokat szerezhetnénk, fentartandónak vallva, a rendszert 
magát az alkotmányos élet biztosítására korunkban már elég- 
telennek, a nemzet erejének kifejtésére pedig alkalmatlannak 
tartá; minél fogva oly centralisatiot kivánt, mely a nemzet 
akaratát az országgyűlésen a népképviselet által összpontosítsa, 
s az ország kormányát ezen összpontosított nemzeti akarat 
felelős kifolyásává tegye. 

Ezen elvi meghasonlás, mint mondók, annyival sajnosabb 
volt az ellenzéki pártra nézve, minthogy annak fő organuma, 
a «Pesti Hirlap», a kisebb, centralistai felekezet kezére ju- 
tott; s bár egyebekben az ellenzéknek hű tolmácsa maradt, 
a megyei rendszer -hiveinek nagyobb felekezetét magától egy- 

némileg mégis elidegenítette; minek következtében ez tulaj- 1846. 


donképeni organummal nem birt. 

Most tehát a centralisaló felekezet, figyelembe véve a kor- 
mány törekvéseit, megszűntetni kiván a a meghasonlás okát 
s felhagyott izgatásaival a központosítási tanok mellett. «Mi 
— ugymond az 1846-ki január 1-ső számában a «Hirlap» 
szerkesztősége — ezt, t. i. az országgyűlési összpontosítást 
s a felelős kormányt, sürgetni már idején láttuk, a fokozatos 
haladás utján óhajtváa a közigazgatás egyes ágait, előadott 
nézeteink szerint rendezni; a sors azonban kijátszá számitá- 
sainkat. Intézkedéseket tapasztalánk, melyek aggodalmakra 
adtak okot; eseményeket, melyek parancsolák szorosabban, 
határozottabban csadakoznunk az ellenzék többi részéhez; s 
mikép más alkotmányos országokban vannak időszakok, me- 
lyekben a rokon pártelemek magasabb nézetből egybeolvad- 
tak: ily időszaknak tartjuk mi a jelent, ily állapotban látjuk 
hazánkat. Legyen elég utalnunk csupán a Királyhágó alatti 
(bihari) küzdelmekre közelebbről, s az eseményekre innen a 
magyar partokon. De különben a szokatlan mozgalmak is, 
melyek az ellentáborban mutatkoznak, összetartásra intik az 
ellenzéket. 

e Ily viszonyok közt óvakodnunk kell, nehogy modorharcz- 
czá fajuljanak fejtegetéseink, s nehogy a teendők sorozatáról 
folyjon még akkor is a vita, magának az ellenzéknek kebelé- 
ben, midőn ez iránt tisztában kell lennünk mindnyájunknak, 
kik a haladás zászlói alatt küzdünk, ha ezentúl is többségben 
akarunk lenni. S ezt akarnunk kell, nem azért, mivel a 
végrehajtó hatalom a többségnek kifolyása, — hiszen ez ná- 
lunk nincsen igy; — hanem annál fogva, mivel csak ha több- 
ségben leszünk, nem fognak oly törvények initiáltatni s át- 
vitetni, mikről mondani lehetend, hogy nem a part halad 
előre, hanem a csónakban mi megyünk hátra. Ily viszonyok 
közt, midőn azt kell tapasztalnunk, hogy az ellenzéknek e 
lapon kivül még mindig nincs más organuma: a közjó érde- 
kében szükségessé vált, hogy addig, mig az imént érintett 

viszonyok nem módosulnak , a központosítás kérdésének ál- 
talános tárgyalását az ellenzék ez organumában elhalaszszuk. 
Nem mondunk le elveinkről; mi most is csak ezek szerint 
látjuk lehetségesnek hazánk kifejlését... De szükségessé vált, 
az ország integritása s mostani alkotmányos garantiáink vé- 
delme tekintetéből, együtt tartani az ellenzék minden töredé- 
keinek; szükségessé, a reform ügye érdekében is,... minde- 
nek előtt az erők központosítása. 

Az ellenzék töredékeinek szorosabb egyesülésére soha sem 
volt nagyobb szükség, mint jelenleg, midőn a kormány is 
az «alkotmány, nemzetiség és reform » jelszavait tűzte ki 
zászlójára; s midőn ennél fogva annak ellenében minden 
kérdésnél gondosan meg kelle vizsgálni: mi az ál és valódi 
reform, mi az ál és igazi alkotmányos eszme. És az most 
annál szükségesebb volt, minthogy a kormány részéről, ta- 
gadhatatlan, oly irány is mutatkozott, mely, bár még nem 
volt is elég a bizodalmat teljesen feléje fordítani; de elég 
volt arra, hogy politikájának egyes ágai fölött a pártszenve- 
délytől el nem fogult mérsékeltebbek itéletőket némileg fel- 
függeszszék. 

Nagy hiba s hiány volt azonban az ellenzék részéről, hogy, 
miként Szemere egy beszédében panaszlá, az ellenzék el- 
sőbbjei, a mint a diéta elmulik, a tért lábaik alól kiengedék 
sikamlani, s a vezérpálczát mintegy kiejték kezeikből, és sem 
a megyei gyüléseken nem igen hallatták az általános politikát 
fejtegető vezéri szavukat; sem az időszaki sajtóban nem fej- 
tettek ki elegendő erőt. Hiba és hiány volt továbbá az, hogy 
mig a kormány vagy conservativpárt, miként alább elbeszé- 
lendjük, magát organisálni, munkálataiba egységet, tervet, 
rendet hozni ügyekezett; az ellenzékben mind eddig semmi 
összefüggés és, kivéve a megyék gyülésein fenforgott egyes 
kérdéseket s a megyék közt azok iránt váltott körleveleket, 
semmi egyetértés nem létezett. A társalgás kedvéért egyesült 
s mind szélesbre terjedő « Kör» czimű klubb ellenzéki 
szellemű volt ugyan; de kivált ez időhen még sem elég ter- 

jedelemmel nem birt, sem politikával oly tüzetesen nem fog- 
lalkodott — miként azt utóbb tette, — miszerint az az ellen- 
zéki pártnak középpontjául szolgálhatott, s azt csak némileg 
is képviselhette volna. 

Ezen okok birták az ugy nevezett centralisták töredékét 
arra, hogy a szakadást nagyobbító tanaik fejtegetéseivel fel- 
hagyva, az ellenzék többi részével szorosabhan egyesűljenek. 
Egyébiránt e töredéknek eddigi izgatása, a népképviselet s 
központosított felelős kormány mellett, nem csak nem ártott 


az ellenzék érdekeinek, sőt annak több tekintetben előnyére 


szolgált. Felvilágosítá a megyerendszer gyönge oldalait, 
hibáit s hiányait, még azokat is, melyeket eddig az ellenzék 
épen azért, minthogy e rendszer alkotmányos életünk fő 
biztosítékát képezte, szívesen takargatott; oszlatgatá az elfo- 
gultságot s minden bővebb vizsgálat nélküli előszeretetet, 
melylyel e rendszer iránt sokan merő szokásból s más alkot- 
mányos formák kellő ismeretének hiánya miatt viseltettek. 
Ellenben nem kevéssé terjesztette a tüzetes tanulmányozás- 
tól idegen tömegekben, melyek országtani ismereteiket csak 
az időszaki sajtóból merítik, a nyugot-európai alkotmányos 
élet fejlettebb formáinak, a parlamentaris kormányrendszer- 
nek ismeretét; mi, tekintetbe véve a még nem is sejdített 
átalakulást a közel jövőben, nagy fontosságu nyereménynek 
tartandó. 

Ha a központosítási oskola e tekintetben némi gáncsot ér- 
demel: az abban áll, hogy annak vezérei tanaikat csak az 
általános elvek szerínt fejtegették, s nem ügyekeztek azokat 
sajátságos viszonyainkra, melyek az absolut kormányú osz- 
trák birodalommali kapcsolatunkból támadtak, gyakorlatilag 
valósítható módon alkalmazni. A legnehezebb problemákat, 
melyek a központosított, felelős kormány behozatala eseté- 
ben, a pénz, had, kereskedelem s külügyekre nézve, — mik 
eddig az osztrák császári birodalom hason tárgyu ügyeivel, 
való igaz, törvény s alkotmány ellen, s daczára a nemzet 
számtalan tiltakozásainak, de tényleg mégis több részeikre 

nézve közösen kezeltettek, — mulhatatlanul felmerűlnének, 
megoldani meg sem kisértették. Hasonlókép elmulaszták fej- 
tegetni azt is, miként lehetett volna a felelős, parlamentaris 
kormánynyal egybeolvasztani a megyei municipalis rendszer 
lényegesb részeit, melyeket egyszerűen elvetni sem a nemzet 
hajlandó, sem tanácsos nem volt volna sajátságos viszonyaink 
között. Ily alkalmazott, gyakorlati fejtegetések pedig, tekintve 
a közel jövendő nagyszerű fejleményeit, vajmi hasznosak 
voltak volna! 

De e biányok, e mulasztások mellett is tagadhatatlanok a 
központosítási tanok iskolájának érdemei. Az ő fejtegetéseik 
két fő pont körül forogtak: a népképviselet és felelős mi- 
niszteri kormány körül. Amaz, egyik fő czélja volt ugyan a 
reformpárt azon felekezetének is, mely az átalakulást a meg- 
javított megyei rendszer alapjára óhajtá fektetni; sőt épen 
a népképviselet tekintetett ezektől is azon eszköznek, mely 
által a megyei rendszert kinövéseitől megtisztítani s a nép 
valamennyi osztályaira kiterjeszteni óhajtották: de a parla- 
mentaris kormányrendszer körüli eszmék bővebb ismeretének 
terjedése, valósitásuknak a nemzetben erősbödő kivánsága 
leginkább ezen iskola művének tekinthető. 

A kormány megtámadásainak befolyása alatt, melyeket a 
megyei municipiumok autonomiája ellen intézett, különösen 
nagy, az actualitás égető erejével birtak azon fejtegetések, 
melyekkel a centralisták a közönséget meggyőzni ügyekeztek, 
hogy a megyei rendszer a maga passiv ellentállásával koránt 
sem nyújt elegendő biztosítást az alkotmánynak, s ezt csak 
a központosított nemzeti akaratnak kifolyásából eredő felelős 
kormányban lehet feltalálni. Azon eredménytelenség pedig, 
melyet a mult országgyűlés mutatott, mind többekben öreg- 
bíté ama meggyőződést, hogy a nemzeti átalakulás is csak 
egy felelős kormány segedelmével mehet végbe a szabadság 
érdekében. Igy történt, hogy Pest megye, b. Eötvös József 
inditványára, már a mult nyári közgyűlésén, midőn Hont 
megyének az administrator pártoskodása által támasztott za- 

vara felett folyt a tanácskozás, nyilván kimondta, hogy mul- 
hatatlanul szükséges a kormányfelelősséget, mely törvény- 
könyvünkben ki van ugyan fejezve, de a kormány által tettleg 
meghiúsíttatott, életvalóságra vissza állítani; mert az al- 
kotmányos élet valódisága a felelősség valóságában áll. A ha- 
tározat, melyet a megye e tárgyra nézve alkotott, következő 
szavakkal végződik : «Mivel az egybegyűlt rendek meg vannak 
győződve, miszerint az alkotmányosság fentarthatása végett 
nagyobb és erősebb biztosítékokra van szükség; s mivel ha 
kétkedtek volna is a közelebb mult országgyűlési alsó tábla 
155-dik szám alatt kelt határozatában foglaltak igazsága fö- 
lött, most meggyőződtek, miszerint részletes intézkedések az 
ország kifejlésére nem vezethetnek mind addig, mig az or- 
szág köz életének gyökere orvosolva nincs; és mivel az egy- 
begyűlt rendek ez orvoslást, egy alkotmányos nemzetnél egy 
alkotmányosan felelős kormányban hiszik rejleni: az or- 
szággyűlési tárgyakkal foglalkodó küldöttséget megbízatni 
rendelték, hogy a közelebbi országgyűlésnek ezen irányban 
teendőiről annak idején véleményes tudósítást tegyen. » 

E meggyőződésben utóbb Pestet több más megye is kö- 
vette; és bár ezeknek közgyűlésein jobbára csak a kormány 
rendszabályaiból fölmerült egyes kérdések forogtak szőnye- 
gen: a felelős parlamenti kormány eszméje mégis egyre ter- 
jedt, mig végre az elv, az országgyűlést közvetlen megelőzött 
időben, miként alább elbeszélendjük, az ellenzék zászlajára 
jelszó gyanánt tűzetett, s annak programmjában az átalakulás 
fő eszközeként jelöltetett ki, s több megye által is utasításul 
adatott az országgyűlésre küldendő követeknek. 

Mi alatt a felelős kormány elve az ellenzéki párt kebelében 
ily haladást tett s annyira megérett, hogy az a legközelebbi 
küzdelem egyik czéljául tűzetett ki: az ellenzék a már ré- 
gibb idő óta kijelölt reformi kérdésekben is ügyekezett elő- 
rehaladni s azokat, mennyire a körülmények engedték, s a 
mennyire törvényhozáson, kivül magán vagy társadalmi uton 
történhetett, életvalóságra emelni. E tekintetben az adó, az 


4846. 





1846. 


A közös adó- 


zás körüli 
tények. 


362 Hatodik könyv. A nemzet s kormány ellenkező reformirányai. 


örökváltság s a védegylet körül oly nevezetes jelenetek merűl- 
tek fel közéletünk színvonalán, hogy azokat, ha bár röviden 
is, említeni el nem mulaszthatnók a nélkül, hogy a nemzeti 
törekvések e korbeli körrajza hiányos ne maradna. 

A közös adózás kérdésének az elmult országgyűlésen tör- 
tént megbukta arra birta az ellenzék számos tagjait, hogy 
addig is, mig az általános, egyarányu közadózás a haza min- 
den polgáraira törvény által kiterjesztetnék, önként kötelez- 
zék magokat az adózásra. E tekintetben, nem sokára az or- 
szággyülés szétoszlása után, Bezerédy István adta az első szép 
példát. Tolna megyében lévén birtokai, e megyének 165,000 
forintnyi összes hadi s házi adóját vévén az arány alapjául, 
bele foglalva a közmunkáknak pénzeni megváltását is, éven- 
kénti háromszáz forintnyi adó lefizetésére kötelezte magát. 

A hazafiui áldozatkészségből eredt nemes példa nem so- 
kára számos követőkre talált. 1845 elején Pest megvében 
Rosti Albert, kinyilatkoztatván, miként a hazában létező ne- 
mesi kiváltság, mely szerint az adónak egész terhe csak az 
ország nem nemes lakosait nyomja, lelkiösmeretével meg 
nem egvez ; nehogy tehát azon kiváltsággal élve, azt hallgatása 
által helyeselni látszassék, magát terjedelmes birtoka után a 
megye adózóinak soráha igtatni kivánta, minden ingó s in- 
gatlan birtokát alávetvén a hadi és házi adónak. Követték a 
példát többen mások is, kik közől, mellőzve más kisebb birto- 
kosok hasonló lemondását a kiváltságról, különösen említésre 
méltó a Zala megyei két száznál több nemes, kik közt több 
főrendű s nagy birtokos neve is olvasható ; továbbá a Cson- 
grád megyei mintegy hatvan nemes hazafi. 

A conservativ pártiak, kik a mult országgyűlésen a köza- 
dózásnak törvénynyé váltát meghiúsitották, ezen hazafiui 
nyilatkozatok ellen is kikeltek; s hogy azokat népszerűtle- 
nekké, sőt, ha lehet, nevetségesekké tegyék, arra törekedtek, 
hogy e hazafiak ajánlata ne is fogadtassék el az illető megye 
részéről adó czíme alatt; hanem csak az adózók felsegéllé- 

stratoroknak sikerült is ezt egynémely megyében keresztül 
vinniök: a hazafiui szép példa azontúl is tőbb megyében, kü- 
lönösen, Sárosban, Hontban, Szatmárban stb. talált köve- 
tőkre. És bár maga gr. Széchenyi István is gáncsolta ezen 
önkéntes adózást, melyet ca pisztoly időelőtti elsütésének» 
nevezett; s azon aggodalmában, nehogy e tett a nemesség 
nagy birtoku részében ellenhatást okozzon, az adó iránt 
minden tényleges lépések elhagyására szólítá honfitársait: 
kétséget mindazáltal nem szenved, hogy ezen egyes nemesek 
önkéntes lemondása az adómentesség kiváltságáról szinte ha- 
tott némileg arra, hogy a nemesi kiváltságok ősi vára a köz- 
vélemény hatalmas szavának felharsanására már a közel jö- 
vőben összeomoljon. 

Valamint az adómentességrőli lemondásban, ugy a jobbá- 
gyok terheinek örök váltságában is Bezerédy István adta a 
követésre méltó első példát, jobbágyaival szabad alku utján 
megegyezvén az iránt, hogy ezek tőle minden urbéri adó- 
zást és szolgálatot örök áron megváltsanak. A szerződés mind 
a két félnek tetemes hasznára vált, s nem késett több hasonló 
szerződést maga után vonni. Klauzál Imre tanácsára, Vas 
megyében, gróf Batthyáni Kázmér és Gusztáv birtokain, több 
helység szinte megváltotta jobbágyi terheit; s a lakosság pár 
év alatt rendkivüli előhaladást tett jóllétében. Ugyanaz történt 
Bodonyban, Baranya megyében, Batthyáni Kázmér jószágán; 
továbbá Tiszaföldváron, Csongrád megye népes mezővárosai- 
ban, Vásárhelyt, Csongrádon és Szentesen, melyek bár föl- 
des uraiknak, a Károlyi grófok nemzetségének nagy öszve- 
geket fizettek váltságdíjul; mégis rendkivüli hasznot arattak 
a váltságból. Hogy egyebeket mellőzzünk, annak bebizonyi- 
tására, mennyire emelte az örökváltság az anyagi érdekek 
virágzatát, példa gyanánt csak azon egy körülményt említjük, 
hogy Szentes, egyedül a közös legelőből részére esett s a 
lokosságnak bérbe adott földek haszonbéréből képes volt fe- 
dezni a váltságdíj kamatait. 

A jobbágy emancipacioját, a föld felszabadítását sürgetni, 

néhány év előtt még csaknem politikai bűnnek bélyegeztetett. 
És íme e tárgyban oly haladást tett már hazánk, hogy az 
arisztokratia jobb és okosabb része általában véve átlátta a 
régi viszonyok ugy igazságtalan mint káros voltát; és ha 
még egészben véve kevés volt i3 az örökváltság esete, csak- 
nem pártkülönbség nélkül általános jelszó lett: a munkát és 
földet szabaddá tenni mindenek előtt; minél fogva e reform 
keresztül vitelét bizton lehetett várni a jövő országgyű- 
léstől. 

De legnagyobb élénkség mutatkozott a védegyleti eszmék 
körül, nem csak mivel ezt az ellenzék nagy része új fordu- 
latnak tekintette anyagi érdekeink felvirágoztatására ; hanem 
mivel az politikai oldalánál fogva is az ellenzék legélesebb 
fegyvere volt, s méltán a nemzet óvásának tartathatott az 
ország önállását sértő idegen bécsi befolyás ellen. A véd- 
egylet e politikai oldala okozá azt, hogy ellene a kormány- 5 
conservativ pártiak honi s külföldi lapokban oly mérgesen 
keltek ki. Egyebek közt az augsburgi e Allgemeine Zeitung- 
ban s, mely lap hazánkban, mivel annak ügyeivel sokat 
foglalkodék, több ezer olvasóval dicsekedhetett, «néhány va- 
lódi conservativ» azzal vádolta az ellenzéket, hogy a véd- 
egylet által egyenesen a birodalomtóli elszakadás törekvéseit 
nyilvánítja. 

A védegyleti elveket az ellenzék nagy része nyiltan elfo- 
gadta, s azoknak irányát és czéljait az ország külön vidékein 
összesen 146 osztály vagy fiókegylet, melyek a pesti középponti 
osztálylyal összeköttetésben álltak, ügyekezett valósítani. A 
vád tehát már magának az egyesületnek terjedelme miatt is 
súlyossá vált. Ennyi osztályban, az ország minden vidékein 
működő egylet törekvései, ha azoknak oly féle czél tűzetik 
vala ki, minőről az egylet vádoltaték, könnyen veszélyesekké 
válhattak, felforgatásra, lázadásra vezethettek volna. A vádat 
különösen súlyossá tette az ellenzékre nézve az, hogy kételkedni 
sem lehetett, mikép ha a vád bebizonyul : az ellenzéki pár- 
tot halálos csapás éri; s attól mind azok végkép elszakadnak, 

kik bár ellenezték is a kormány alkotmányszerűtlen lépteit 
s rendszabályait; kik bár a szabadság elveinek alapjára ki- 
vánták is fektetni a nemzeti átalakulást: de e mellett meg 
voltak győződve, hogy minden törekvések s kisérletek, me- 
lyek a birodalomtóli elszakadást tűznék czélokká, a haza füg- 
getlenségét, a nemzeti státuséletet döntenék veszélybe. 

E vád azonban teljesen alaptalan volt: forradalmi, elsza- 
kadási irány egyátaljában nem létezett a védegyletben. És 
a kik a nemzet oly tetemes része ellen, mely a védegylethez 
ragaszkodott, ily súlyos vádat emelni bátorkodtak : azt vagy 
puszta pártszellemből cselekedték, az ellenzéket megosztani 
s attól a félénkeket s mélyebben nem látókat, kiket a súlyos 
vád lehető következményei könnyen elijeszthetének, elszaka- 
dásra birni törekedvén; vagy magok is csak tudatlanságukat 
s a dolgok mélyére látni nem tudó felületességöket árulták el. 

De bár mi volt is a conservativ párt részéről emelkedett 
ezen vádnak czélja s indoka: volt légyen az, az ellenzéket 
megrontani törekvő, rosz szándékú pártszellem, vagy tudat- 
lanság s felületesség, — a vádat, nehogy az rosz szándékú 
czélját érje, kénytelennek látta magát fölemelni s kellőleg 
taglalni az ellenzék organuma. A Pesti Hirlap ennél fogva 
egyenes nyilatkozatra szólítá fel a conservativ lapokat : meny- 
nyiben ismerik el, az emlitett német lapban, nevökben elő- 
adott nézeteket saját nézeteiknek? E kérdést annál méltóbban 
intézte a Pesti Hirlap a conservativ párthoz, minthogy ama 
német lapi czikkben több, valóban alkotmányellenes nézet 
foglaltatott. A conservativok egyik lapja, a Nemzeti Újság, 


erre nyiltan válaszolá: hogy némely, e czikkben az ellenzék " 


ellen emelt panaszokat ugyan valóknak tart; azonban min- 
den alkotmányellenes elvet visszautasít, s ennél fogva ama 
czikket egészen el nem fogadja. A Budapesti Hiradó ellenben, 
melynek vezére, gr. Dessewffy Emil, a kormánynyal szoro- 
sabb összeköttetésben álla, nem kételkedett akként válaszolni : 
hogy akármit és akárki ír az Allgemeineban a conservativ 
pártról, ellenzékről, vagy bármiről is, azzal ő nem gondol ; 

s bárminek vegye is hallgatását az ellenzék, ő felelni a Hir- 


lap kérdésére nem fog. A dolog ez állásában az említett czik- 
ket nem lehetett többé ugy tekinteni, mint körülményeinket 
nem értő külföldiek zajgásait; hanem oly állitásoknak kény- 
teleníttetett azokat nézni az ellenzék, melyeket a kormány- 
nyal összeköttetésben álló Budapesti Hiradó saját nézeteinek 
fogadott el; minek következtében, az ellenzéki Hirlap egy 
egész sorát kezdé meg a conservativok vádjait s nézeteit czá- 
foló czikkeinek. 

Bár e czikkelyek nagy világosságot vetnek azon elvharczra, 
mely hazánkban ez évek alatt a két nagy párt által vívatott; 
czéltévesztés nélkül mindazáltal lehetetlen volna azokat ki- 
sérnünk. A tények, s utóbb felmerült kormányi lépések kellő 
megvilágítása végett azonban szükség kifejtenünk a védegylet 
egész politikai horderejét. 

A védegylet, politikai szempontból tekintve, sokkal fonto- 
sabb volt mint anyagi tekintetben. Bár abban semmi forra- 
dalmi s elszakadási irány nem létezett; mindazáltal ugy kell 
azt tekinteni, mint azon álláspont tényleges kifejezését, melyet 
az ellenzéki párt a nemzeti alkotmányos élet, önállóság s 
kormányzati függetlenség tekintetében elfoglalt. A nemzet 
kétségtelen alkotmányos jogaihoz tartozott, anyagi ügyeit a 
maga érdekei szerint intézni el a törvényhozás utján. A kor- 
mány ezen joggyakorlatnak régóta s a legközelebbi ország- 
gyülésen is, akadályokat gördített elébe. Az ellenzék tehát, e 
nemzeti jog gyakorlatában a törvényhozás terén akadályra 
találván, a társadalmi téren ügyekezett az ország anyagi 
ügyeit annak érdekei szerint előmozdítani. A nemzet több 
rendű szerződések, régibb s újabb törvények erejénél fogva, 
azon kapcsolat mellett is, mely által az ország a trónörökö- 
dés tekintetében a monarchiához köttetett, nemzeti önálló 
államélettei, kormányzati függetlenséggel birt. Az 1790-ki 
törvényt, melyben a jelenleg uralkodó Ferdinánd nagyatyja 
elismerte, miszerint eMagyarország saját törvényei szerint 
s nem a többi örökös tartományok módja szerint kormány- 

zandó», a kormány jelenleg is oly érvényesnek s kötelezőnek 
tartá, mint maga a nemzet. Ezen önállóság, e kormányzati 
függetlenség sérelmére, az ország anyagi érdekei az osztrák 
tartományok érdekeinek alá rendeltettek; és midőn a nem- 
zet e sérelem orvoslatát törvényhozási úton el nem érhette : 
az ellenzék nem csak az országgyűlésen kimondta óvását az 
önállóság e sérelme ellen; hanem, hogy azt a nemzeti élet- 
ben is mintegy megtestesítse, s a sérelem káros következ- 
ményeit némileg ellensúlyozza, a társadalmi életben keresett 
óvó szert. A kormány nem engedte, hogy a nemzet a keres- 
kedelmét szabályozó vámok iránt, mire joga volt, törvény- 
hozásilag intézkedjék : az ellenzék tehát minden egyes család 
küszöbénél érvényessé akarta tenni a nemzet vámszabályo- 
zási jogát. 

Midőn tehát az ellenzék ezen indokoknál fogva védegyletet 
állított, szigorúan az alkotmányosság s törvényes nemzeti 
függetlenség terén maradt; s midőn ezt minden sérelem s 
korlátozás ellen megóvni törekedett, törekvése semmi forra- 
dalmi vagy elszakadási irányt nem foglalt magában. 

Mindazáltal nem lehet csodálkoznunk, hogy a védegylet 
oly ingerült ellenzésre talált a conservativ pártban. E párt 
most szorosabban egyesült a kormánynyal, mint bár mikor 
eddigelé. A kormány irányával pedig semmi sem állott oly 
éles ellentétben, mint a védegylet. Már fentebb mondók, 
hogy a pártok állása, a vámviszonyok tekintetében, teljesen meg- 
változott. Az ellenzék nem csak lerontatni nem kivánta többé 
a vámsorompókat, melyek az ország s az osztrák tartomá- 
nyok közt léteztek ; hanem azokat, mint a nemzeti önállóság 
eszközeit, tovább is fentartani, s csak a létező vámszabályokat 
törekedett az ország érdeke szerint megváltoztatni; mi végre 
az osztrák tartományok s az ország közt kötendő vámszö- 
vetség eszméje általában pártolásra talált az ellenzéknél. A 
kormány ellenben át kezdé látni, hogy a közbenső vámso- 
rompókkal tulajdonkép a magyar önállóságot erősítette, s 

egygyel több akadályt teremtett a birodalom s Magyarország 
érdekeinek egymáshozi közelitésében. I 

A birodalmi miniszterium ennél fogva most már azon gon- 
dolkodott, mi módon lehetne e közbenső vámvonalt meg- 
szűntetni. Mit azonban politikai érdekek javasoltak, anyagi- 
lag nagy nehézségekre talált. A vámvonal bő financzialis 
forrás lévén, azt egyszerűen, minden kárpótlás nélkül eltő- 
rűlni, a különben is mindig szorult financzállapot nem en- 
gedte. Az osztrák tartományokban létező dohány egyedáru- 
ság, mely mintegy 40—42 millió ftot jövedelmezett, egye- 
nesen e vámvonalra volt alapítva, hazánk dohánytermesztő 
ország lévén. 

A birodalom ezen politikai s financzialis érdekeinek har- 
czát akként kivánta kiegyenlíteni a bécsi miniszterium, hogy 
mihelyt a közbenső vámvonal jövedelmeit valamely más for- 
rásból pótolni képes leend, a vámsorompókat azonnal ledön- 
tendi. A kárpótlásra csak két ut vezethetett; egyik: ha az 
ország a vámvonal jövedelmeit egyenes adóval megváltja ; 
másik: ha a dohány-egyedáruság az országra is kiterjesz- 
tetik. Az elsőre, mióta az ellenzék a vámsorompókat az or- 
szág önállósága megőrzésére alkalmas eszköznek tekintette, 
semmi remény nem biztatott. A másodikra fordítá tehát tö- 
rekvését a bécsi miniszterium. 

A kormánynak a jövő országgyűlés tekintetében az lévén 
reménye, hogy magának erős, biztos többséget szerzend: a 
birodalmi miniszterium némi engedmények igéretével reá- 
birta Apponyi kanczellárt, hogy a dohánymonopoliumnak 
Magyarországra is kiterjesztését a jövő törvényhozáson pár- 
tolja, s reménylett többsége által törvénybe igtassa. A biro- 
dalmi miniszterium azonban, időközben, a még minden esetre 
kétes eredményű országgyülés előtt, gyártási s kereskedelmi 
versenyzés által is kivánt kisérletet tenni a dohányponolium- 
mal Magyarországban. A nyár közepén híre kezdett szár- 
nyalni, hogy az udvari kamara, Magyarország több helyein, 
s mindenek előtt Temesvárott, nagy szivargyárakat szándé- 

kozik állítani; s boltokat nyittat a fő s más népesebb váro- 
sokban, hogy ott a külföldön készített szivarait s burnótját 
árultassa. A miniszteriumnak ugyanis az volt reménye hogy, 


ha az országban néhány nagyszerű dohánygyárt s raktárakat 


állítván, a maga millióit a magán gyárnokok s árusok fillé- 
reivel versenybe állitja: ezeket egy pár évi, utóbb fölösen pót- 
landó áldozattal, mind megbuktatandja ; s bizonyos idő mulva 
ekként maga maradván a piaczon, a dohánymonopoliumot 
a törvényhozás utján kivül is sikerűlend megalapítnia. 

E terv sikerültét a kamarának már azon körülmény is 
igen megkönnyítheté, hogy a szivarok izletességére szükséges 
külföldi dohány behozatali vámját a maga érdekében tetszése 
szerint oly magasra emelhette, hogy a magán gyárosok ver- 
senyzését egyedül ezen rendszabály által is hatalmában állott 
megakadályozni. 

Az udvari kamara, e reményektől kecsegtetve, Pesten s 
más nagyobb városokban még az év folytában valóban több 
dohányboltot, ugynevezett trafikokat nyitott. A conservativ 
lapok, melyeknek vezérei a kormány terveibe beavatva valá- 
nak, a közönséggel eleinte azt akarták elhitetni, hogy a kor- 
mány egyedül az ő érdekében, a dohány olcsóbbsága végett, 
nyittatta meg dohányboltjait. 

De hasztalan. Mind e tervek s hitegetések hajótörést szen- 
vedtek a védegyleten. Az ellenzéki lapok felszólalásai, magá- 
nak a védegyesületnek s több megyéknek közgyülésein e 
tárgy felett folytatott vitatkozások hamar eléggé felvilágosították 
a közönséget; s ez, elfogadott védegyleti elveinél fogva, me- 
lyek már az első évben is mintegy három millió forinttal 
kevesbítették a külföldi szivar behozatalát, óvakodott a kor- 
mány szivarát, olcsóbbsága daczára is, fogyasztani. 

Meghiúsulva lévén a terv, mely szerint egyedül a magán- 
versenyzés elfojtása által ügyekeztek becsempészni a dohány- 
monopoliumot, a conservativ lapok is felhagytak sükeretlen 
áltatásaikkal; s gr. Dessewffy Emil a Budapesti Hiradóban 
nyiltan megkezdte táborozását a vámügyi eligazodás tárgyá- 

1846. — ban. A dohánymonopoliumi czélt egyenesen bevallva, nem 
olcsó dohányt igért többé, hanem oly jövedelmi forrást ke- 
resett az egyedáruságban, mely kellő rugékonysággal birván, 
egyszersmind a közbenső vámügyi eligazodásnak is eszköze 
lehetne. A socialis úton tett kisérlet sikere fölött maga is 
reménytelenségét fejezvén ki, s a tárgyat törvényhozásra 
tartozónak ismervén el, a jövő országgyűlésnek egy egész 
tervet ajánla, mely szerint a dohánymonopoliumot Magyaror- 
szágon behozhatónak állitá. Hogy tervének pártolást sze- 
rezzen, egyéb, könnyen megczáfolt állításai közt azzal kecseg- 
teté a közönséget, hogy közkezelés alá esvén a dohány, a 
vámsorompók az osztrák határszélen mint többé szükségtele- 
nek, megszüntetnek; az egyedáruságból nyerendő közjöve- 
delemből pedig nem csak a kir. harminczad jövedelmeiért 
kárpótlást adhat a nemzet, hanem még közczélokra is szép 
öszlet maradand fel. De hasztalanok maradtak minden okos- 
kodásai: az ellenzék azok által nem esak meg nem nye- 
retett, hanem, több megyében, a jövő törvényhozásra sérelem 
gyanánt jegyezte föl a kormánynak a magánosok szabad ver- 
senyét elfojtani kivánó törekvéseit dohánytrafikáival. A vám- 
vonalra nézve pedig átalánossá lett az ellenzékben ama véle- 
mény, melyet a védegylet 1846-ki augusztusban tartott köz- 
gyülésén határozattá emelt: miszerint t.i. iparunk s jóllé- 
tűnk jövendőjét nem a vámsorompók ledöntése, hanem viszo- 
nyos méltányosságra alapított védrendszer, kiegyenlítési vám 
biztosíthatja. 

Avédegylettei A védegylet, ezen nagy hasznu eredményen kivül, mely 
rokon eszmék. szerint a kormánynak socialis úton becsempészni szándék- 
lott dohánymonopoliumi tervét teljesen meghiúsitotta, még 
azon eszméknél fogva is jelentékeny politikai s erkölcsi ha- 
tást gyakorolt, melyek vele, a védegylettel, rokonok voltak s 
melyeket, mondhatni, a közvélemény itéleteinek erejére 

emelt. 
A védegyletben kifejezett hazafiság elvének ugyanis, a hazai 
ipar előmozditasán kivül, más örvendetes következményei 

is valának. Ezen eszme életrekapásának eredménye lőn, hogy 
a külföldön s a hazára nézve szinte külföldnek tekintendő 
Bécsben pazar fénynyel élt nagyjaink s dúsgazdagaink azon 
része, melynek keble még el nem záródott vala a honszere- 
lem meleg sugarainak behátása előtt, kötelességére lőn em- 
lékeztetve, hogy a honban, mely őket ezer áldással halmozza 
el, benn éljenek; a hazaföld kebeléből merített jövedelmeket 
benn költsék el; s azon nemzetet, melynek joggal s anyagi 
tehetséggel legdúsabban felruházott fiai, a vett jóval arány- 
ban lévő hűséggel szolgálják. A haza fővárosai, Pest és Po- 
zsony, a védegyleti eszme felmerülése óta, mind több főrendű 
hazafit kezdének számlálni lakosaik közé, kik előbb a kül- 
földön tartának költséges udvart, s legfelebb néhány napra, 
vadászatra vagy ünnepélyre tévedtek oda, hol természetes 
helyök van s melyen kivül, a költő szerint, nincs, nem lehet 
számokra hely. A közvélemény mind szigorúbban kezdé suj- 
tani az absentismust, főrendűink ezen egyik hazafiatlansági 
bűnét; s mindinkább elhatározott dologgá lőn, hogy a kö- 
zelebbi törvényhozás szigorú törvényeket fog az ellen alkotni. 

De nem csak nagyjaink benlakására, hanem a hazafiság 
minden egyéb nyilatkozataira nézve is igen hatékonyak voltak 
a védegyleti eszmék. Magok is a hazafiság fellelkesült érzetéből 
származván, minden egyéb életviszonyokban felébresztették, 
szilárdították ezen érzetet. És bár mit beszéltek s mennyit 
irtak is ellene, jobbára pártérdekből, rosz akaratu gúnyolói : 
az eredményeket többé el nem tagadhatták. A védegylet jó- 
tékony erkölcsi eredménye volt még egyebek közt az is, 
hogy a külföldieskedés eszelős divata hazánkban megszűnt; 
és miután egy Batthyáni Lajosné, egy Károlyi Györgyné s 
annyi más dús családok finomult izlésü hölgyei honi kelmékbe 
öltözködtek: honit viselni, ha bár talán még selejtesebb volt 
is, mint a régóta létező s tökelyesbűlhetett küföldi ipar gyárt- 
mánya, nem szégyen volt többé, mint még csak pár évvel az 
előtt, hanem dicsőség, s magasztalva említett hazafiui csele- 
kedet. A rangot, melyet elébb a külföldi divat s termény bi- 

torlott, a honi foglalá el a közvéleményben, a socialis élet 
minden viszonyaiban. A c honi » szó s elnevezés mindennek 
ajtót nyitott, mindent divatossá tett, mi elébb figyelemre sem 
méltatott vagy épen talán megvetett vala. Még a honi iroda- 
lom, a honi müvészet, zene, táncz stb. is érezte hatását a 
védegyletnek. Szóval, a védegyleti eszme, a hazafiság fellelke- 
sült érzelmének varázshatása alatt, a nemzeti s népiségi életet 
minden viszonyaiban keresztül lengte s megtermékenyítette. — 

Ez volt oka hogy, ha talán nem terjedt is oly annyira ama 
határozott egyesületi formában, melyben megindult; — s az 
első évben 138-ra menő vidéki osztályok száma a második 
évben csak nyolczczal szaporodott: az eszme nem kevesbbé 
élt a nemzetben, mint felébredtekor. A védegylet ellenségei 
azon langyosságot, mely az első felbuzdulást felváltani lát- 
szék, nagy örömmel arra magyarázták, hogy a védegylet 
enyészetnek indult; s nem is késtek nagy hangon kürtölni, 
hogy c az egylet nincs többé! Örök álomba szenderült! A 
védegylet meghalt! » Pedig csak az egyesületnek kissé merev 
formái iránt változott a közvéleménv, kezdett hülni a lelke- 
sedés; csak az egyesület külön működése vagy hivatalosko- 
dása nem látszék már oly szükségesnek, mint eleinte, midőn 
az az eszme közlönyévé, terjesztőjévé lett; és azért látszólag 
mindinkább passiv térre kezdett szorítkozni az eleinte oly 
tevékeny egyesület. De az eszme maga nem csak nem gyen- 
gült, hanem zaj nélkül is egyre terjedt, s mind mélyebben 
áthatotta a nemzeti élet minden elemeit. 

Azon politikai s erkölcsi eredmények, melyeket elszám- 
láltunk, ama pártharczok, ingerült megtámadások, melyeket 
említettünk, már magokban is elég bizonyságai lehetnek, 
hogy a védegylet az anyagi érdekek tekintetében is, melyekre 
egyenesen irányoztatott, nagy hatást gyakorolt. A műiparra, 
a kereskedésre olyképen hatott az, mint az élesztő, mely az 
élettelen kovászt feldagasztja s annak ruganyosságot ad; mint 
a nap sugára, mely a nedves, hideg földet megtermékenyíti. 
Ha a rövid idő alatt szilárd és hatalmas gyárak százai nem 

emelkedtek is, — mi igen természetes, miután századokig el- 
hanyagolt, elfojtott ipart egy lábdobbanással teremteni nem 
lehet; ha a feltünő iparvállalatok közől rosz számitás, ta- 
pasztalatlanság, ingatag alap vagy pénzhiány, az Európa- 
szerte uralkodó pangás s több más lehető ok miatt, az előho- 
zottak egy része újra lemerült és szétporlott is: lehetetlen 
mégis eltagadni azt, hogy a védegylet a műipar körében fiatal 
erővel pezsgő életmozgalmat keltett fel, melynek teremtmé- 
nyei közt, a sok mulékony mellett, sok maradandó is volt. 
A védegylet, a honi gyártmányoknak kelendőséget sőt ke- 
resettséget szerezvén, általában a műiparnak mind azon ágai 
s nemeiben nagy erő s kifejlési mozgalmat idézett elő, me- 
lyeknek terményeivel hasonnemű külföldi gyártmányok eddig 
majd mindenütt diadalmasan versenyeztek. Miután a c honi 
czikk » a c honi kelme» divattá, sőt, a védegyletben lekötött 
becsületszó kötelezésénél fogva, szükséggé lett: mind a már 
létező gyárak s kézmüvek megrendelései rögtön nagy mér- 
tékben megszaporodtak, — minél fogva azok űzletőket, for- 
galmi tőkéiket lehetőleg nagyobbították; mind új kézmüvek 
s gyárak is keletkeztek az ipar minden ágaiban. Az álláspont, 
melyet eddig a honi és külföldi gyártmány a kereskedelem- 
ben elfoglalt, egészen megváltozott. Eddigelé egynémely honi 
gyártmány is, hogy a megrögzött előítéleteket s a divat sze- 
szélyeit legyőzve, kelendőségre kaphasson, külföldi gyár jel- 
vényével hélyegeztetett, külföldinek adatott ki. Most, midőn 
a közönség nagy része csak honit keresett, nem csak a honi 
gyártmányról levétetett a hazug álarcz ; hanem mivel a szük- 
séget honival mindenben kielégíteni nem lehetett, a külföldi 
gyártmány pedig keresettségét elvesztette, ez is gyakran honi 
gyanánt árultatott. A csalást ebben, bár a védegylet többféle 
óvó szabályokról rendelkezett, lehetetlen volt ugyan teljesen 
mellőzni; oly terjedelmet az mindazáltal nem nyerhetett, 
hogy újabb gyárak keletkezését meggátolhatta volna. És va- 
lóban, alig volt az iparnak ága, melyben több új vállalat nem 

keletkezett, s általában az űzlet nagy mértékben nem növe- 
kedett volna. 

A védegylet első szülötte lőn a gyáralapító társaság. Midőn 
a védegylet megalapíttatott, sokan azok közől, kik azt azonnal 
pártkérdéssé tették s annak politikai, lényegesen ellenzéki 
eszméjétől idegenkedtek, azon ellenvetéssel léptek fel, hogy 
nem védegylet kell nekünk, kiknek alig van mit védeniðk; 
nem negativ ellenzéssel, hanem a positivitás terén, gyárak 
alapitásával, kell segíteni műiparunk pangásán. És azonnal 
tanácskozni is kezdének ily féle gyáralapító társaság alaki- 
tása felett. Az ellenzék, melynek kebelében a védegylet tá- 
madt , az új eszmét ezzel nem csak megférőnek, sőt ezt amaz 
kiegészítőjének találta. Meggyőződött, hogy a negativ tér, me- 
lyen a védegylet, természeténél fogva mozog, a magyar gyár- 
ipar megalapítására elegendő nem lehet, s erre cselekvő 
lépés, activ működés is szükséges. Az eszmét tehát teljesen 
elfogadta. És igy lőn, hogy az ellenzéki s conservativ párt, 
ez iránt egyesülve, nem sokára az országgyűlés szétoszlása 
után, még 1844 végén, oly társaságot alkotott, melynek 


. ezélja lenne, pénzerőt előteremteni; pénzerőt, melyből a 


gyárnok üzletének nagyobbitására vagy újnak megalapítására 
oly kölcsönt nyerhessen, melytől túlságos kamatokat nem 
kell fizetnie, melynek rögtön felmondásától nem kell rettegnie, 
melyhez ismeretes vagy alaposan megvizsgált személyes vi- 
szonyai s becsületessége után, egyéb hypotheka nélkül is 
lehet reménye; pénzerőt, melyből a megtelepedni vágyó 
külföldi gyárnok, ki értelmi erőt, tudományt s ügyességet 
eleget, de pénzbeli biztosítékot kevesebbet hozott magával, 
mint a mennyi egy, talán nagyobbszerű, gyár felállitására 
szükséges, találjon társra, vagy részvényesre, ki vele egye- 
sülve, a hiányzó pénzmennyiséget fedezze. E társaság tehát 
nem a szokásos, már nagyon is sokszor igénybe vett s meg- 
fárasztott hazafiui áldozat utján, hanem nyereséges közkere- 
set alapján kivánta eszközölni a műipar kifejlesztését. 

A társaság ekként a pártok vegyes elemeiből megalakult. 

Elnökévé gr. Keglevich Gábor, főtárnokmester, másodelnökké — 1846. 
gr. Széchenyi István, .választmányi tagokká pedig Batthyáni 
Lajos és Kázmér, Dessewffy Emil, Teleki László grófok, 
Szentkirályi Móricz, Kossuth, Luka, a későbbi honti admi- 
nistrator, Fróhlich és Ullmann nagykereskedők választattak. 
De az egymást természetöknél fogva visszataszító elemeknek 
erőszakolt fusioja áldást nem hozhatott a társaságra. Egye- 
síteni akartak minden politikai véleményt; de a pártszellem 
összecsattanása közt a társaság nem csak meg nem szilárdúl- 
hatott, hanem már 1845-ki februárban haldoklott. Az ellenzéki 
tagok Kossuthot kivánták igazgatónak választani; de mint- 
hogy ő a védegyletnek is igazgatója volt, a conservativok, az 
alapszabályok sérelmére, igazgatót inkább választani sem 
akartak, mint Kossuthra szavazni. A társaság kebelében, 
melynek választmányából Kossuth kilépett, az életerős, lelkes 
mozgalom helyett korteskedés, zsibbasztó visszavonás támadt, 
mit a közönség részéről bizalmatlanság s részvétlenség kö- 
vetvén, a társaság bomlásnak indult. Az april 13-kán tar- 
tott közgyűlés, melyen a társaság élete vagy halála kimon- 
dandó vala, a szinte megjelent Deák Ferencz és Klauzál 
Gábor bölcs, békitő szellemének befolyása alatt, egyértelem- 
mel a társaság fentartására szavazott ugyan, s a több tagok 
kilépte által megcsonkult választmányt újra megalkotta ; de, 
bár tőkéje a 300 ezer forintot megközelítette, élénkebb, 
erőteljesb életre soha sem vergődhetvén, . azontúl is csak 
tengésben maradt. 

Gyümölcsözőbb volt hatása a védegyletnek egy más, már Iparegyesület . 
néhány év óta létező társulatra: a szerényen, de nagy haszon- 
nal működő iparegyesületre. A piaczot, melyet a védegylet 
a honi gyártmányoknak biztosított, az iparegyesület kettőzött 
buzgalommal törekedett ellátni. Már fentebb elbeszéltük, 
miként ügyekezett e hasznos egylet terjeszteni az ipar körében 
szükséges tudományos ismereteket; jeles Hetilapjában a kö- 
zönségnek tudtára adni az ipar körében támadt minden új 
vállalatot, felfedezést, előhaladást; miként pótolta vasárnapi 





1846. 


Iparmútár. 


Mezőógazdá. 


szat. 


376 Hatodik könyv. A nemzet s kormány ellenkező reformirányai. 


mesterinas iskoláival s egyéb, a reáltudományok körében fel- 
állított, tanszékeivel akormány eddigi mulasztását iparisko- 
lák alapításában; miként ügyekezett az ipar körében a 
szorgalmat s ügyességet jutalmazások, díjak, hirlapi ismer- 


, tetések s dicsérések, kivált pedig a több városokban időnként 


rendezett iparműkiállitások által éleszteni. Itt rövidség okáért 
csak azt említjük, mi az iparegyesület körében egyenesen a 
a védegylet szüleménye lett, az iparárdát, vagy iparműtárt. 
A jótékony intézet czélja volt, a hazai kereskedő osztálynak 
hazai gyártmányokkal olcsó, nyereséges és mennél gyorsabb 
és élénkebb forgalomüzését lehetővé tenni ; a fiatal, hitelben 
árulni még nem képes hazai gyáraknak, kész pénzen véve 
gyártmányaikat, biztos keletet szerezni ; s végre a honi gyárt- 
mányt kereső közönséget kicsinyben is biztosan s kényelmesen 
ellátni a hazai ipar készitményeivel. A részvényes társaság, 
mely e czélokra keletkezett, a fővárosban, 1846 elején, az 
iparmútárt valóban felállította, mely, miután az eszme a 
védegyletből folyt s népszerű vala, üzletét kevés idő alatt az 
egész országra sükeresen kiterjesztette. 

Az iparműkiállitás, melyet az iparegylet 1846 nyarán a 
fővárosban rendezett, összehasonlítva az 1843-kival, e haza- 
fiui törekvések lélekemelő jutalmául, meglepő, mondhatni, 
rendkivüli haladást tanusított a hazai műipar körében, s 
újabb bizonyságát adta.annak, mily hatalmas volt a lökés, 
melyet a védegylet eszméje adott az anyagi érdekeknek. 

A hazai műipar emelésére s kifejtésére irányzott ennyi buz- 
galom, természetszerűleg, jótékonyan hatott vissza az anyagi 
érdekek egyéb ágaira, a földmivelésre, bel és külkereskede- 
lemre s ennek fő feltételeire, a közlekedési módok s eszközök 
kérdéseire is. 

A földmivelés körében, mellőzve itt azon örvendetes hala- 
dást, melyet egyesek folytonos ügyekezete előteremtett, csak 
két tárgyat említünk röviden; a gazdasági egyesületet s a 
Tisza folyam szabályozását.: 

A gazdasági egyesület, tagjai s fiókegyletei számában egyre 

gyarapodva, hatását, növekedő pénzerejével arányban, mind 
nagyobbszerű mértékben fordítá a mezőgazdaság s azzal 
rokon iparágak fejlesztésére. Újabban egy országos gazda- 
képző intézet alapítása volt egyik fő czél, ınelyre munkássá- 
gát s pénzerejét irányozta. Hogy a felállítandó intézet a 
hasonnemű külföldi, jelesen a hohenheimi, tharandi, möglini 
eldenai stb. gazdasági intézetekkel vetélkedhessék, s a me- 
zőgazdasági s állattenyésztési tudomány és tapasztalat azon 
fokára emelkedhessék, melyet Európa nyugoti s észak-nyu- 
goti országainak törekvései eddigelé kivívtanak : az egyesület 
a tanárokul kitűzött férfiakat, magok teljes kiképzése végett, 
több évekig utaztatá. Az intézet tényleges felállítására előleg 
az 1848-ki év lőn kitűzve; s egyéb nagy hasznú működései 
közt a mezőgazdászati muzeumot, gép és mintatárat addiglan 
is buzgólag tökélyesbítette. 

A Tisza szabályozása oly fontos nemzetiségi, ország- és 
mezőgazdászati érdekekkel állott kapcsolatban, hogy a külön- 
ben is nagyszerű vállalat honunk ezen kori beleseményei 
közt méltán a lefontosabbak egyikének tekinthető. E, mint- 
egy másfél száz mérföldnyi hosszu tért megfutó folyam, mely- 
nek alsó fele gőzösökkel is hajózható, tekervényes folyása, 
csekély esete, alacsony partjai s eliszapolt medre miatt, 
mintegy 150 négyszög mérföldnyi tért változtatott haszonve- 
hetetlen, sőt kigőzölgései által ártalmas posványokká s 
mocsárokká a haza földéből; még nagyobb téren pusztította 
pedig csaknem évenkénti kiöntéseivel a termékeny vidéket. 
A tiszavölgy lévén a magyar faj legtisztább törzsökének telep- 
helye, e kiszamíthatlan anyagi s erkölcsi károkat okozó körül- 
mény kétszeresen sajnos vala minden hazafi kebelnek. Csak a fo- 
lyam esetének számos átmetszések által eszközölhető nagyobbi- 
tásában lévén feltalálható a bajnak gyökeres orvoslata, mind 
azon pénz- és erő-áldozatok, melyeket a folyam mentében 
lakó egyes helységek s birtokosok tettek, hogy magokat az 
ár ellen töltésekkel biztosítsák, többé kevesbbé sükeretlenek 
maradtak. 

Széchenyi István, 1845-ben a közlekedési bizottmány elnő- 
kévé neveztetvén, az új hivatalos pályán feladatai egyik leg- 
főbbikének ismerte, a tiszavölgyet s benne a magyar faj 
anyagi s erkölcsi érdekeit a pusztító ár ellen biztosítani. A 
terv óriási volt s létesítését legyőzhetlen nehézségek látszának 
akadályozni. Első s legnagyobb nehézség volt a roppant 
pénzerő előteremtése, melyet a nagyszerű vállalat igényelt. 
A birodalmi miniszterium a vállalat iránt közönyösséggel vi- 
seltetett s finánczainak örökös szűkében tetemesb öszvegeket 
áldozni nem volt hajlandó. Az országtól, melyre, lakosai 
leggazdagabb osztályának adómentessége miatt, a tehetet- 
lenség átka nehezedett, egyhamar nem lehetett segélyt várni. 
E czélra még a közös adózás elvállalásának esetében sem 
igen lehetett nagyobb országos segélyt reményleni ; miután 
sokan igazságtalannak tartották, hogy a tiszavölgyi birtoko- 
soknak az ország többi lakosai vegyenek egész uradalmakat, 
biztosítsák azok vagyonát. Nem maradt tehát egyéb mód a költ- 
ség megszerzésére a socialis térnél. De itt nem kevesebb volt 
a nehézség. Vidékek s egyesek álltak szemben egymással, 
kiknek érdekei különbözők, s kik e miatt egymásra gyanú- 
sak valának. Ehhez járultak a megyék külön provincialis 
érdekei, elfogúltsága, magokat egymásnak alárendelni nem 
akaró féltékenysége. 

És a ritka erélyű hazafinak mégis nagy részben sikerült 
leküzdeni a tömérdek akadályt. Ő a tiszavölgyet több ízben 
beutazta ; a külön vidékeken, melyeknek érdekei megegyez- 
tek, külön társulatokat alakított; hogy az eddigi szakgatott 
vidéki törekvésekbe egységet öntsön, e társulatokat reábirta, 
hogy kebleikből Pestre képviselőket küldjenek, kik az egész 
ügy felett egybehangzólag intézkednének. E közgyűlést meg- 
előzőleg egy röpiratot készített, melyben a vállalat részleteit s 
körülményeit fejtegeté. Majd ismét Bécsben a hatalomkeze- 
lőknél kopogtatott be, pénzszerzés és egy nagyobbszerű kölcsön 
kieszközlése végett. 

Az erélyes és ügyes küzdelem végre czélt ére. A nagy ha- 

zafi Bécsben kieszközlé, hogy a kir. kincstárból a vállalatra 
két évig ötven —, a só felemelt árának országos alapjából 
pedig, mig a munka tart, évenként száz ezer forint fizettes- 


sék, ezenkivül a szükséges pénzöszveg kölcsön utján bizto- ` 


síttassék. Ezen előzmények után, 1847 elején, sikerült végre a 
nagyszerű vállalat végrehajtására a tiszavölgyi társulatot 
megalkotni. E társulat jaz egyes vidéki osztályok összesé- 
géből alakult, Széchenyi István elnöklete alatt. A működő or- 
ganumok a vidéki osztályokban állíttattak fel ugyan ; de hogy 
azok eljárásába tervszerű egység hozassék, mely a sokféle 
provincialis és helybeli érdekek közt egyensúlyt alkosson, 
egy középponti választmány neveztetett, s oly rendezési sza- 
bályok készíttettek, melyek által a középponti testület a vi- 
déki osztályok irányában kellő hatósággal ruháztatott fel, 
ugy mindazáltal hogy hatáskörükben, a mennyire szükséges, 
emezek is szabadon mozoghassanak. A vállalatnak mind bel- 
igazgatási, mind pénzügyi, mind technikai ágai szabályoztat- 
ván, a nagy munka végre tényleg megkezdetett, s a bölcs és 
ügyes vezérlet alatt ez év folytán oly gyorsan s annyi süker- 
rel haladt, hogy annak néhány év alatti bevégzése iránt teljes 
bizodalom támadt a nemzetben. 

A kormánypárt, mely a hosszu tétlenség után valahára 
mozogni kezdett, oly büszkén tekintett a maga befolyása által 
megindított, e valóban nagyszerű, vállalat kezdetére, mely- 
nek a sükert Széchenyi erélye s ügyessége biztosította, hogy 
azt a Budapesti Hiradóban a reform conservativ modorának 
előfutójául nevezte el. A kormány ama félhivatalos pro- 
grammban, melyet e hirlap közlött, az anyagi érdekek eme- 
lését valóban teendői közé s pedig a szellemiek elébe sorozta. 
Azon tevékenység mellett, mely az anyagi érdekek körül a 
társadalmi téren mind élénkebbé lőn, erkölcsileg kénysze- 
rítve is érzé magát a kormány kitelhetőleg ápolni, gyarapi- 
tani ezen érdekeket. Ily nemű törekvés nélkül lehetetlennek 
látta csak némileg is megnyerni a közvélemény hajlamát, s 

mit magának czélul tűzött ki, biztos többséget szerezni a 
jövő törvényhozásra. 

Hogy Apponyi az anyagi érdekek gyarapitására valóban 
minden lehetőt megtenni óhajtott, ha különben hazafisága 
nem kezeskedett volna is, kételkedni már ezen oknál fogva 
sem lehetett. Kezeit azonban sok tekintetben kötve érezé. 
Az ország érdekei az osztrák örökös tartományok érdekeinek 
eddigelé olyannyira alárendelve léteztek, s e kedvezőtlen 
viszonyok egy század lefolyta alatt oly mélyen szétgyökerez- 
tek, oly erősen beszövődtek az összes birodalom egész stá- 
tusgazdászati rendszerébe, hogy azokon jelenleg a legjobb 
akarattal sem lehetett volna rögtön s mindenben segíteni. 
De ezen nehézségeken kivül, melyek a hazánk ellen elköve- 
tett régiebb, százados kormánybűnökből eredtek vala, léte- 
zének még mások is, melyeket Apponyi csak azért nem lőn 
képes elmozdítani, mivel a birodalmi miniszteriumban nem 
nyert elég erélyes támogatást. E miniszteriumban s a tőle 
függő osztrák kormányszékekben még mindig létezett az al- 
kotmányos elvekkel megférni s megalkudni nem tudó absolut 
irány, s ennél fogva bizonyos ellenséges indulat Magyaror- 
szág irányában; mely indulat, egyesülve a minden reformtól 
iszonyodó, megkövesűlt bureaukratismus lomha gépiességé- 
vel, gyakran a könnyű szerrel valósítható javításokat is meg- 
gátolta. x 

Ez volt az eset egyebek közt épen azon tárgyban, melyben 
a magyar nemzet régóta leghevesebben kivánta a méltányos 
javitást, a közbenső vám szabályai tekintetében. Ausztriának 
ipara a Magyarországé irányában már oly erős, kifejlett volt, 
hogy ez amazzal egyenlő viszonyok közt sem állhatta volna 
ki egyhamar a versenyt. Az osztó igazság tehát azt igé- 
nyelte, hogy a két állam közt létező vámvonal eddigi igaz- 
ságtalan szabályai akként módosíttassanak, hogy, ha nem 
védetnék is általok a magyar ipar az osztrák ellen, miként 
azt a magyar ellenzék követelte; legalább méltányos viszo- 
nyosság alapíttassék meg az ugyanazon fejedelem két országa 

között. És íme az osztrák kormány, bizonyosan azon ellen- 1848. 
séges indulatból, melylyel az absolut hajlamu bécsi kamara 
az alkotmányos Magyarország irányában viseltetett, a fej- 
letlen, gyönge magyar ipart s kereskedelmet oly igen terhelő, 
majdnem colonialis vámviszonvok méltányos kiegyenlítésére 
sem volt hajlandó a nélkül, hogy Magyarország új s igen 
súlyos áldozatokat ne hozzon. 

A védegyleti mozgalmak a vámszabályzati kérdést szükség- 
kép szőnyegre hozták. A bécsi kormány felboszankodva a 
védegylet megalapítása miatt, eleinte tilalmazó szabályokkal 
szándékozott az ellen fellépni. József főherczeg nádor bölcs 
előterjesztései Apponyiban is megerősítették a meggyőződést, 
hogy oly társulat ellen, mint a védegylet, mely egyedül a 
korlátolhatlan egyéni szabadság erkölcsi alapján emelkedett, 
kormánytilalmak által hatni teljes lehetetlenség, és hogy a 
kormány czéljaival egyenesen ellenkező eredmény állna elő, 
ha a társulat külső nyilatkozatai ellen tilalom hirdettetnék. 
Minthogy tehát a védegylet a közbenső vámszabályok igaz- 
ságtalan s káros voltának érzetéből nőtt ki: Apponyi az ellen- 
zéki színezetű védegyletet győngíteni szándékozván, a biro- 
dalmi miniszteriumnál oda fordította hatását, hogy a közbenső 
vámviszonyok, melyek által az ország anyagilag oly igen ter- 
heltetik, politikailag pedig oly veszélyessé válható mozgalom 
idéztetik elő, valahára méltányosabban intéztessenek el. 

Szava a birodalmi miniszterium előtt nem hangozhatott el 
hatás nélkül. E miniszterium, Metternich tervé szerint, most 
maga akart élére állni a magyarországi reformnak; a nélkül 
pedig, hogy a nemzet igazságos kivánsága kielégíttessék, s 
igy az ellenzék meggyöngíttessék, semmi remény sem lehe- 
tett arra, hogy a kormány a jövő országgyűlésen többséget 
nyerjen, mely által a reform vezérletét magának biztosíthatná. 
Mellőzhetetlennek mutatkozott tehát a szükség, hogy a mi- 
niszterium a vámviszonyokban módosítást eszközöljön. De, 
bár a kitűzött czélnál fogva érdekében állott, az országot 
minden kitelhető módon kiengesztelni, s az ellenzéki törek- 

véseket ekkép lehetőleg csökkenteni : az említett okokból, még 
sem tudott őszintén megalkudni a szükséggel, s a már egészen 
nem mellőzhető méltányosságot teljes mértékben megalapí- 
tani a vámviszonyokban. 

Igy lőn, hogy ama vámintézkedések, melyek 1845 és a kô- 
vetkező év folytán, több ízben tétettek, merő félszabályok 
maradtak, melyek a bécsi kormányt semmivel sem juttatták 
közelebb a maga czéljához. A helyett, hogy az egész vámrend- 
szer új elvek szerint kijavíttatott, s mint kelle, a méltányos 
viszonyosság alapjára állíttatott volna: a rendszer fentartása 
mellett, a magyar iparnak csak némi egyes czikkekre nézve 
adattak kedvezmények. Azonban még ezek is oly mostoha 
kézzel mérettek hogy, bár a régiekhez képest az új szabályok 
tényleges könnyebbséget eszközöltek, czélját a kormány tel- 
jesen téveszté; sőt miután a viszonyosság még ezen egyes 
változtatásoknál sem alapíttatott meg, s az osztrák ipar még 
az új szabályok által is védve maradt a magyar ellen : kien- 
gesztelődés helyett, csak az igazságtalanság érzetéből eredt 
keserűséget növesztették. 

Hogy ezen új szabályok természetéről világos fogalmunk 
legyen, íme álljon itt néhány azok közől. A vám, különösen 
a bőr, len, kender, selyemművekre nézve szállíttatott alább a 
réginél. Kikészített bőr 500 ezer forint árunál több hozatott 
be Ausztriából Magyarországba, mint viszont; és annak vámja 
mégis az új szabályok szerint az osztrák iparnak kedvezett. 
A bőrművekre nézve pedig az osztrák ipar még mindig két 
annyi vámmal maradt védve a magyar versenyzése ellen, 
noha e versenytől félni alig lehetett. Például a vargaművek, 
melyek előbb, midőn tőlünk Ausztriába vitettek, minden 
mázsa után 15 ftot fizettek; ha Ausztriából Magyarországba 
hozattak, csak 7ft. 30 kr. vámmal terheltettek. Most a tételek 
lejebb szállíttattak ugyan, de az arány ugyan az maradt: a 
15 ft. most 4 ft. 10 krra., a 7 ft. 30 kr. 2 ft. 5 krra. szállít- 
tatott. 

A len-, kender-, csepű- és csipke-fonalra nézve ekként áll- 
nak a tételek, a régi vámszabályok szerint a bevitelnél : 
Ausztriából hozzánk Tőlünk Ausztriába 
Magy. harminczad Osztr vám Magy. Farminczad Osztr. vám 
Fonal, nyers — ft. 25 kr. —ft.10 kr. — ft. 2őkr. —ft.10 kr. 
„ fehérített 4 „15, — 19/0519 405, —n 1 
,9 festett 1 2 40 9 Tn 12, 55 å 99 10 99 Tn 127, 99 
Czérna, festetlen 2 , 30 „ — , 25 ,, 2, 30, —, 25 ,, 
„ festet 2 „30, „, —,2 , 3,20, —,2 , 
Az új vámszabályok szerint a bevitelnél : 


Ausztriából hozzánk Tőlünk Ausztriába 

Magy. harminczad Osztr. vám Magy. barminczad  Osztr. vám 
Fonal, nyers — ft.140 kr. —ft. 5 kr. —ft.10kr. —ft. 5 kr. 
„» fehérített — ,, 50, —, 10 „p 1,40, —, 10 ,, 
„ festett 1, 40, —, 10 , 3,20, —, 10 ,, 
Czérna, festetlen 1 ,, 30 ,, — , 10 ,, 2, 30, —, 10 ,, 
»» festett 1.40, —, 10 , 3, 20, —,10 ,, 


E táblázatból szembetűnő, mily védelemben részesűl az osz- 
trák ipar, még az új szabályzat szerint is, a magyar ellen. 
Még kiáltóbb volt az aránytalanság az ipar némely más czik- 
keire nézve. Tekintsük, például, a selymet, ") melyre nézve 
a vámtételek ekként állnak a bevitelnél: 

Ausztriából hozzánk Tőlünk Ausztriába 


Selyem, nyers, fonott v. sodrott 50 ft. 50 kr 22 ft. 30 kr. mázsájától. 
», tisztított vagy festett 100 ft. — kr. 4 ft. 10 kr. 3» 


Mi egyenesen oda volt számitva, hogy a feldolgozandó anya- 
got az osztrák ipar olcsóbban kapja mint a magyar, s a 
munkadij Ausztria javára essék. 


') Selyemtenyésztésünk folyton növekedésben volt ugyan; de mind 
eddig nem emelkedett azon fokra, melyet a növekedő gyárűzlet igényelt. 
A haladás mindazáltal mégis örvendetes vala. 1826-ban az összes magyar- 
honi selyemtermény, ide értve a határőrvidéket , még csak 136,000 font 
gubót tett. 1844-ben már 522,086 font gubó váltatott be a termesztők- 
től (fontja 36 kr.). E mennyiségből 290,186 font a katonai határőrvidékre 
esett ; a többi a polgári hatóságokban oszlott fel. A termelés a következő 
években folyton növekedve, 1845-ben 554,721, a következő évben pedig 
641,335 fontra emelkedett. (12, ,/.os font nyers gubó adott egy font gom- 
bolyított selymet.) 

Érzé maga az osztrák miniszterium is, hogy ilyféle sza- 
bályok a magyar nemzetet soha nem fogják kielégíteni ; érzé, 
hogy a régi panaszok és surlódások megszűntetése végett 
elébb vagy utóbb mégis kénytelen leend a méltányos viszo- 
nyosság elveit elfogadni. Az ellenzék részéről a védegylet 
fenyegető intésként hatott reá; a conservativ párt pedig, S 
annak élén maga a kanczellár is, most már a közbenső vá- 
mok eltörlésének szükségét pengette, szemközt a magyar ipar- 
nak védvámokat követelő ellenzékkel. Lehetetlen volt e fölött 
a bécsi kormánynak nem látnia, hogy e vámvonal eltörlése, 
mig egy részről az osztrák tartományoknak is nagy hasz- 
nára válnék; más részről képes volna Magyarországot, mely- 
nek mostani gyöngesége az egész monarchia erejét csök- 
kenti, hatalmasan kifejteni s ekként a monarchia erőforrá- 
sait is megkettőztetni; nem is említve, hogy a vámsorom- 
pók ledöntése az országot némileg politikai tekintetben is 
közelebb vezetné a birodalmi érdekekhez. És ugy látszik, 
hajlott is Metternich a kanczellár s a conservativ párt sür- 
getéseire, mely e kérdés megoldásától nem csak pártja nö- 
vekedését, hanem a földmivelés nagy gyarapodását is reméli 
vala; mi a pártnak, mely jobbára nagy birtokosokból állott, 
különösen érdekében feküdt. 

A közbenső vámvonalhoz azonban tetemes financzérdek 
csatlakozott. Az osztrák tartományokban, mint fentebb em- 
lítőók, dohánymonopol létezett, mely a kincstárnak évenként 
10—12 millió ftot jövedelmezett ; miután pedig a dohányt a 
kincstári abaldónak Magyarország szolgáltatta: az egyedáruság 
fentartását csak a vámvonal tette lehetővé. A bécsi kormány 
ennél fogva csak azon feltétel alatt hajólt a vámvonal eltör- 
lésére, ha a dohánymonopol Magyarországra is kiterjesztetik. 
Apponyi s pártja ez alkuban megegyezett ; s a kincstár, mint 
említők, addig is, mig a kérdést a törvényhozás megoldaná, 
mindjárt kisérletet tőn a dohánymonopoliumot socialis uton 
csempészni be Magyarországba. 

E kisérletet azonban, a már hatalmasan elterjedt védegy- 

leti eszmék, mint láttuk, teljesen megfoszták sikerétől. Az 

ellenzéki lapok egyszersmind a vámkérdést is minden oldal- pásrtvélemé- 
ról taglalás alá vették. A Hetilap, mely különösen az ipar pyka köz- 


érdekeit képviselte, s mely most a saját lapot nem nyerhe- ” 
tett Kossuth elveinek lőn organuma, nem csak fentartani ki- 
vánta a vámvonalt, hanem azt olykép óhajtá szabályoztatni 
hogy, mint eddig az osztrák ipar védetett a magyar ellen: ugy 
ezentúl, megfordítva, a gyönge magyar ipar védessék a már erős 
osztrák ellenében. Meg kell vallani, hogy e vélemény, mint 
a védegyleti eszmékből folyó, s a nemzeti önállósági igények- 
nek megfelelő, tetszést, népszerűséget nyert ugyan az ellenzék 
nagy részében ; de a birodalommali viszonyainkat tekintve, 
egyátaljában kivihetetlen volt. Védvám a magyar ipar javára, 
az osztrák érdekek sérelmét vonta volna maga után ; hogyan 
lehetett volna pedig valaha a magyar királytól, ki egyszers- 
mind osztrák császár is volt, oly törvények szentesítését várni, 
melyek az osztrák érdekekbe ütköznek ? 

Kivihetőbb, gyakorlatibb volt ennél a Pesti Hirlap terve. 
E lap véleménye abban összpontosult, hogy miután a Ma- 
gyarország s az örökös tartományok közti vámviszonyok 
hazánkra nézve felette nyomasztók: e viszonyoknak meg 
kell szűnni, a sorompókat le kell dönteni. Helyébe azonban 
csak vámszövetség léphet. Azon állás, mely a monarchiának 
az európai státusrendszerben s Magyarországnak Ausztria 
irányában jutott, kizárja a védrendszer lehetőségét. Azon 
kapocsnak, mely a császárság közt és köztünk fenáll, gyön- 
gülni nem lehet; s mivel viszont erősbödése, a magyar nem- 
zetiség s alkotmányosság rovására, sem történhetik : arra csak 
egyetlen mód van, tudniilhk, az anyagi érdekek összeforrasz- 
tása. S ez a vámszövetség, oly forma vámszövetség, minő 
az egymástól független német státusok közt fenáll, melyek 
közől mindegyik befoly a vámtariffa meghatározására. Tehát 
a vámügyek elrendezésére a magyar törvényhozásnak is 
befolyást kell bírnia. Továbbá, ha a magyar pénzügy a vám- 
szövetség által a harminczadi jövedelmektől megfosztatik, a 


25 


enső vámok 
felett. 


1846. 


386 Hatodik könyv. A nemzet s kormány ellenkező reformirányai. 


mennyiben az igy származott jövedelemesökkenés a törvény- 
hozás előtt kimutattatik, részünkről rendes budget utján fe- 
dezendő. De kárpótlásról, a vámszövetség megvásárlásáról 
a másik részen szó sem lehet. Ezekhez még csak azt tűzte 
feltételül az említett lap, hogy a dohánymonopolium nálunk 
be ne hozassék. Mert bár nyomasztók is reánk nézve a 
mostani vámviszonyok ; a sorompókat mégis minden áron, 
s különösen oly nevezetes iparág feláldozásával, minő a do- 
hánytermesztés, melyet a monopolium, mint mindenütt, 
ugy nálunk is rövid idő alatt előlne, megvásárlani akarnunk, 
esztelenség volna. 

Kossuth a Hetilapban eleinte megtámadta a Pesti Hirlap 
ezen tervét; s mivel ez a védvámrendszert viszonyaink közt 
kivihetetlen utopiának nevezte, azzal vádolá e lapot, hogy 
kétségbe esik hazánk érdekönállásának jövendője felett, s a 
várat, bár feltételek alatt, védelem nélkül adja fel, mielőtt 
arra csak fel is lett volna szólítva; vádolá, hogy bár a Hirlap 
az ellenzék organumának vallja magát, a védvámrendszert 
mégis, melyet az ellenzék a maga programmjába felvett, 
helytelenítvén, helyette vámszövetséget javasol. 

E vád azonban szinte oly helytelen volt mint a szigorú 
ragaszkodás a védvámrendszerhez. A védegylet, miként a 
Hirlap helyesen vizonzá, ne-továbbja volt a védvámrendszeri 
agitationak ; s annak eredményei, az iparköri mozgalmak, 
a védegyletet bizonyosan túlélik s elenyészni többé nem fog- 
nak. A védegylet, mely a védvámrendszer pótszeréül szol- 
gált, ipari tekintetben az elébbinél jobb állapotot szült, s 
épen azért könnyíti a vámkérdés végképeni eldöntését. Mie- 
lőtt a vámszövetség létre jő, ám ragaszkodjunk a védegylet- 
hez, mint a vámszövetséget siettető, s azt elősegítő eszköz- 
höz; mert vámszövetséget pártolni, s ideiglen a védegyesü- 
lethez ragaszkodni: e kettő nem csak hogy összefér, hanem 
egyik a másikat előmozdítja. Átlátta e vélemény helyességét 
utóbb Kossuth is, s elállva a szigorú védrendszer elveitől, 
ekként nyilatkozott a Hetilapban: c Nincs közöttünk senki, 

magát azzal mystificaló, hogy miután királyunk ausztriai 
császár is, mi a magyar király megegyezésével fogunk az 
ausztriai császár ellen önhatalommal védvonalt állítani; ha- 
nem gondoltuk és gondoljuk azt, hogy alku és egyesség 
utján fog, Ausztria hozzájárultával, a közbenső vám sza- 
bályoztatni, s e szabályozásnál kölcsönös méltányossággal 
hazánk érdeke is tekintetbe vétetni. » 

Az ellenzék organumai ekként, a dolog lényegét tekintve, 
megegyeztek nézeteikben a vámkérdést illetőleg; mi annyiban 
nem kevés fontossággal birt, minthogy utóbb e vélemények 
szerint készültek jobbára a vármegyék s városok követeinek 
utasításai az országgyűlésre. A vámszövetség, alkotmányos föl- 
tételek mellett, közvéleménynyé lett az ellenzéki párt kebelé- 
ben. A conservativ párt viszont az internationalis kereskedés 
teljes szabadságát tűzte ki zászlajára a nélkül hogy, midőn a 
közbenső sorompók lerontatnak, hazánknak befolyást köve- 
telne a külfölddeli vámviszonyok szabályozására, azt egészen 
a birodalmi kormány önkényére bizván. A conservativ párt 
ennél fogva a vámkérdésben hajlandó volt egészen lemondani 
az alkotmányosságról ; s e mellett a vámsorompók megszűn- 
tetését még a dohánymonopoliummal is kész volt volna meg- 
vásárolni; mi rövid idő mulva megsemmítendő lett volna ter- 
jedelmes dohánytermesztési iparunkat. 

Azon elv, mely szerint a vámszabályozást a conservativ 
párt kizárólag a korona jogai közé számította, nem csak tör- 
vényeinkkel s alkotmányunkkal ellenkezett, hanem anyagi ér- 
dekeinkre nézve is sérelmes, a jövőre tekintve pedig veszélyes 
vala. Ausztria hátramaradását ipara s kereskedelme tekinte- 
tében a miveltebb európai státusok mögött, nagy részben vám- 
jainak szűkkeblű, értelmetlen, látszólagos, csekély vámjövedel- 
mekért magas státusgazdászati érdekeket feláldozó, helytelen 
szabályozása okozta. S méltán lehetett attól tartani, hogy 
még nagy idő telik bele, mig az érdekek felszinéhez ragasz- 
kodó bécsi kormány a státusgazdászat magasabb szempont- 
jaiból fogja fels rendezi a birodalom érdekeit. A monarchiának 

e helytelen vámrendszere, mely alkotmányosságunk sérelmével 
reánk is önkényesen kiterjesztetett, eddig is rendkivüli káros 
hatást gyakorlott mireánk. Nem volt elég, hogy a közbenső 
vámok védelmet nyujtottak ellenünk a fejlettebb iparu szom- 
széd örökös tartományoknak, mig e tartományok termékeit 
versenyre bocsátották piaczainkra; nem volt elég, sokfélekép 
gátoltatnunk, előállítani azt, minek előállítására nálunk kéz, 
szorgalom, anyag, tehetség és némi tőke is volt: e felett még 
a birodalmi külső vámok is kétszeresen nehezedtek reánk. 
Nem csak az iparvédelem rendszerét nem követhettük ; hanem 
akadályozva valánk abban is, hogy szükségeinket onnan fe- 
dezhessük, honnan azokat fedezni legjobban s legolcsóbban 
lehetett volna. Részint teljes tilalmak, részint tilalmakkal 
csaknem határos vámok egészen kizárták a külföldi áruczik- 
kek behozatalát. Ekként az osztrák gyártmánynak biztosítva 
lőn ugyan a magyar piacz; de reánk azon kár háramlott, 
hogy aránylag rosszabb gyártmányt drágábban kényteleníttet- 
tünk vásárlani. De káros volt a birodalomra nézve is e vám- 
rendszer. A szerfölött magas vámok által előidézett tiltott 
kereskedés, csempészet meggátlására tett költséges intézke- 
dések a vámjövedelmek tetemes részét elnyelték. Más részről 
pedig a piacz iránt biztosított osztrák gyáros nem érzett ösz- 
tönt, erejét, ügyességét jobban kifejteni; mi mérsékelt véd- 
vám mellett megtörténhetvén, a birodalom egyes iparágai 
jobban kifejlődhettek volna. 

Igaz ugyan, hogy Ausztriában szintugy mint Magyarország- 
ban túlnyomó s különös figyelemre méltó vala a földmivelési 
érdek; de kétséget nem szenved, hogy a monarchia, a ter- 
mészeti előnyöket jobban használva, inkább hivatva volt, 
mint bármelv más státus Európa közepében, kifejteni indu- 
strialis erejét. Mily bőség a nyers termesztményekben, mily 
gazdagság egyéb természeti kincsekben, melyek az iparnak 
anyagul, szükséges kellékekül szolgálnak ; és mégis aránylag 
mi csekély volt a birodalom összes iparterménye! Ha a ke- 
reskedelmi forgalom táblázataira vetjük szemeinket, látni fog- 

juk hogy, daczára minden magas vagy épen tiltó vámoknak, 
a bevitel jóval meghaladja a kivitelt az iparczikkekre nézve. 
1844-ben a kivitel nem ment többre 73 millió forint értéknél ; 
és még ennek is csak fele volt tulajdonkép a birodalmi ipar 
terméke, ugy hogy a birodalom ipara alig nyujtá negyedrészét 
azon iparczikkeknek, melyeket annak kereskedése különböző 
irányokban közvetített. Az összes forgalom ez évben, hivatalos 
adatok után, 370 milliót tőn; mely öszvegben a sajátképeni 
birodalmi szorgalom terméke csak 37 millióval van képviselve. 
És e nem kedvező arány jobbára az osztrák státusgazdászat 
vezetésének fonákságából, különösen a vámviszonyok helytelen 
szervezéséből származott. 

Ily körülmények közt, melyekhez ha kivált még azon majd- 
nem ellenséges indulatot hozzáadjuk, melylyel az osztrák ab- 
solut szellemű kormányszékek Magyarország érdekei irányá- 
ban viseltettek, könnyű átlátni: miért nem volt az ellenzéknek 
bizodalma a birodalmi kormányban, s miért sürgette oly 
annyira a törvényhozás részvétét a vámviszonyok rendezésé- 
ben, mit önállásának érdekei, alkotmányos jogai különben is 
igényeltek. Ezekből fejthető meg továbbá az is, miért ügyeke- 
zett annyira a magyar ellenzék socialis úton segíteni e nyo- 
masztó állapoton, s a világkereskedésbeni részvétre, mitől 
csaknem egészen el volt zárva, utat nyitni az országnak. 

E tekintetben különösen két eszme, két vállalat merül fel 
a nemzet ezen kori törekvéseiben, melyek, bár egyenesen az 
anyagi érdekek terén mozogtak, kiválókép ellenzéki színezetet 
viseltek; ezek: a kereskedelmi társaság s a fiumei vasut. 

A kereskedelmi társaság eszméjének megszületésére azon 
angol ügyvivőség szolgált alkalmul, melyet egy Gifford nevű 
angol Pesten felállított, s melynek czélja volt: magyar termé- 
keket, eladás végett, egyenesen szállítani a londoni piaczra. A 
társaságot ifjabb Szabó Pál, volt trieszti kereskedő, hozta még 
1842 folytán inditványba; majd Kossuth is fellépett Hirlap- 
jában annak pártolására. Az eszme tetszésre találván, felette 
az 1843-ki országgyűlés alkalmával több jeles hazafiak tanács- 

1846. _ kozni kezdének. A czél, melyet az inditványozó a társaságnak 
kitűzött, körülményeink közt csábító ingerrel hatott a közön- 
ségre; mert nem kevesebb volt az, mint külkereskedésünket, 
melyet eddigelé majdnem kizárólag Trieszt és Bécs, tehát 
idegen piaczok, eszközlének, emancipálni; annak önálló ki- 
viteli utat nyitni; a bevitelit egyenesen Fiumén át vezetni, 
Fiumét s a magyar tengerhajózást minden lehető módon 
emelni s azt a Feketetengeren is föléleszteni; gyárakat s föld- 
mivelőket előlegezések által segíteni; az országnak s egyesek- 
nek külföldi kereskedési tudósítások megszerzésére közbejá- 
róul szolgálni; új közlekedési eszközök, vasutak, csatornák 
építésére az első lépéseket megtenni. Például s példányul a 
németalföldi maatschappi-, a nyugotindia- rajnai, a velenczei 
társaságokat, s az általok kivívott roppant eredményeket mu- 
tatta fel az inditványozó. A társaság végre 1844-ki májusban 
megalakult; elnökül gr. Batthyáni Lajost, igazgatóul az in- 
ditványozó Szabó Pált, választmányi tagokul pedig, három 
pesti nagykereskedőn kivül, Szentkirályit és Kossuthot válasz- 
totta, s a munkálkodást 1132 darab 500 forintos részvénynyel 
még az év folytában megkezdette. 

E működés sükeréről egy év mulva egyebek közt a követ- 
kezőket mondja jelentésében az igazgató: c A társaság hitele 
a legelső rendű kereskedelmi bázakkali összeköttetésekben 
nemcsak Európaszerte, hanem távolabb világrészekben is 
meg van alapítva, s pedig meg van alapítva önállólag, nemzeti- 
leg, nem pedig mások közbenjáró kegyelméből. 

« Ezen hitel okozá, hogy ámbár még alapszabályaink 2-dik 
§-sa szerint 2626 részvényünk nincs kibocsátva, mégis jónak 
véltük, a részvénykibocsátást ideiglenesen felfüggeszteni ; mert 
ügyvitelünk kedvező állapota mellett, hitelünknél fogva olcsóbb 
erővel rendelkezheténk, mint melyet a további részvényki- 
bocsátás utján nyerhetett alaptőke-szaporodás nyujthatott 
volna. S igy nem tartottuk méltányosnak, szükség nélkül 
többeket s pedig olyanokat osztoztatni űzletünk nyereségében 
kik, midőn intézetünk annyi ellenségeskedések közt még 

csak keletkezőben vala, megvonták tólünk csatlakozásukat s 
nem segíték viselni a megalapítás bizonytalan jövendőjének 
veszélyeit. 

c A hova hazánk termékeinek alkalmatos volta megengedé, 
egyenes és közvetlen kereskedelmi összeköttetést nyitottunk 
meg; 8 ha a társaság ez ösvényen tovább haladásának isten 
és szerencse kedvezend, a magyar nem szorúland többé 
idegen közvetítőkre, hogy termékeit oda adhassa el, hova 
legtöbb haszonnal lehet, és szükségeit onnan fedezhesse, 
honnan legjutányosabban fedezhetők. És ezen egyenes össze- 
köttetési kaput nem csak társaságunk monopolizált tulajdo- 
nául, hanem az összes nemzeti kereskedés számára nyitottuk 
meg ; — az általunk tört ösvény nyitva áll mindenkinek. 

c Ezen egyenes s közvetlen kereskedelmi összeköttetés 
Európára s Afrika földközi tengerpartjára nem szorítkozott. 
A távol Braziliába is küldénk kisérletül honi nyers termé- 
kekkel rakodott hajót; s örömünkre válik megjegyezhetni 
hogy, ha isten is ugy akarja, különösen pangásnak indult 
borainkra nézve, egészen új piaczokhoz nyitottunk csatornát 
Délamerika távol részeiben ! 

c Segítők a honi termesztést nagyszerű vásárlásokkal, elő- 
legezésekkel, bizományi eladásokkal ; segítők a keletkező honi 
műipart pénzzel, hitellel és sükeres közbenjárással : Olaszor- 
szágban, eszközlésük következtében, magyar butorraktár van 
immár, mely az ottani kényes, franczia izlésű piaczon a 
francziákkal is győzedelmesen versenyezik. 

c Hazánk nagy folyóin harmincznál több nagy hajónak nyuj- 
tottunk keresetet, s a tengeren tizennyolcz hajó uszott és 
uszik Anglia, Francziaország, Belgium, Hollandia, Amerika 
és Afrika felé, miket az adriai tengerről utnak indítánk. » 
A czikkek, melyekkel a társaság legtöbb űzletet tőn, s melyek 
a jövőre is legnagyobb hasznot igértek, repczéből, dohány- 
ból, lisztből, borból, disznózsir és füstölt husból, fagyu és 
viaszból stb. állottak. A társaság első évi mérlege az öt 

1846. — százalékon felül, levonva a kezelési költségeket, hét százaléknyi 
osztalékot mutatott. 

De a kezdetnek e szép eredményét s a jövendő még dúsabb 
reményeit, melyekre nagy részben az igazgató, Szabó Pál, . 
tevékenysége s értelmes ügyvitele látszott feljogosítani, a 
részvényes tagoknak, kivált pedig a választmánynak egy nagy 
hibája, melynél fogva az igazgatóra az ügyvitelben, minden 
ellenőrködés nékül, teljes hatalmat ruháztak, majdnem vég- 
kép meghiúsította. Mert Szabó Pál e bizodalomra teljes- 
séggel nem volt méltó. Ő nem csak «tudatlan, gyakorlatiatlan 
könnyelmű s irrealis» volt, miként rólá az eljárása vizsgá- 
latával megbizott választmány nyilatkozott, hanem még hűt- 
lennek s rosz lelkűnek is bizonyította be magát. Ő a bizo- 
dalmat, melyet látszólag buzgó tevékenysége, nem kevesbbé 
mint szóhatalma, szabadelvű meggyőződései által a jobbára 
ellenzékiekből álló társasági s kivált választmányi tagok, 
mindenek fölött pedig Kossuth előtt az első évben magának 
kivívott, rútul megcsalta. A második év végén, bár alóla min- 
den módon kibújni törekedett, számadásra kényszeríttetvén, 
a mérlegben 84,000 forintnyi veszteséget mutatott be; majd 
midőn eljárása bővebb vizsgálat alá vettetett, Pestről titkon 
megszökött s külföldre távozott. A vizsgáló választmány 
utóbb még mintegy 35,000 finyi veszteséget s 30,000 ftnyi 
pénztárhiányt mutatott ki; mely utósó tételt azonban a meg- 
szökött igazgató atyja a társaságnak megtéritette. 

Körülményeink közt, melyekben minden vállalatnak annyi 
s oly nagy nebézségekkel kelle megküzdeni, s hol mindenre 
nézve még csak az első kisérletek tétettek, a kereskedelmi 
társaságnak ezen catastrophája méltán országos csapásnak 
vala tekinthető. És mégis, annyira eltévedett már a conservativ 
párt a józan mérséklettől, hogy e szomorú esetet sem kétel- 
kedett az ellenzék tekintélyének csorbítására s Kossuth nép- 
szerűségének csökkentésére kizsákmányolni. A Budapesti 
Hiradó s a Nemzeti Újság vádolták a kereskedelmi társaságot, 
hogy c dolgainak vezérletében főszerepet a politikai rokon- 

szenvnek engedett játszani, s ennél fogva szakhoz nem értő, __ 1%. 


ábrándozó emberek gyakoroltak túlnyomó befolyást. ə E 
vád, melylyel leginkább Kossuthot czéloztak sujtani, nem 
egészen alaptalan: Szabót, politikai szabadelvűsége, ügyes 
szájhősiessége által megcsalatva, Kossuth pártolta leginkább 
s kivált ő volt oka, hogy a bizodalom oly határtalan lett 
iránta, miszerint szükségesnek nem tartatott, eljárását folyto- 
nos ellenőrséggel kisérni; Kossuthot pedig azon gáncs érte, 
hogy hiányzik benne az emberismeret, és ott is sokszor áb- 
rándtól, phantasiától vezettetik, hol szigorú valóságra, mez- 
telen ténylegességre s az ész hideg, nyugodt megfontolására 
van szükség. De más részről lehetetlen nem gáncsolni a 
conservativok azon túlzását is a pártgyűlöletté vált szenvedé- 
lyességben, miszerint örömragyogó arczokkal, megelégedett 
mosolylyal, diadalmi büszkeséggel, mint valamely örvendetes 
eseményt, hirdették a valóban országos csapást, megfeledkez- 
vén, hogy vannak a nemzet életében pillanatok, midőn min- 
den becsületes honfikebelnek kötelessége, elfojtani magában 
a pártszenvedélyt s közös erővel munkálni a felmerült veszély 
elhárítására. 

A csapás azonban nem sujtotta le végkép a kereskedelmi 
társaságot; s bár megcsorbult hitellel, megcsökkent anyagi 
erővel, de nagyobb óvatossággal, gondosabb felügyelettel 
azután is folytatta működését: miszerint reményre ébreszthe- 
tett, hogy erkölcsi s anyagi veszteségeit nem sokára sükerű- 
lend helyrepótolnia. — 

Azon mostoha indulatnak, melylyel a bécsi miniszterium 
Magyarország érdekei tekintetében viseltetett, természetes 
következése lőn, hogy a reform s haladás zászlaját mindenre 
nézve a kényuralmi hajlamokat ellenző szabadelvű, nemzeti 
párt lobogtatta. Az ellenzéki párt sürgette, mint látók, or- 
szágyüléseken a nemzeti alkotmányos reformot; az ellenzéki 
párt tett a társadalmi téren mindenféle kisérleteket, az or- 
szág anyagi viszonyainak kifejtésére. A bécsi kormány e 
miatt féltékeny szemmel kisért minden mozgalmat; s maga 

megkövesült tétlenségbe lévén sülyedve, arra fordítá egész 
erejét s tevékenységét hogy , mint szabadelvű, ellenzéki nyi- 
latkozatot, gátoljon, akadályozzon, megrontson, meghiúsit- 
son mindent, mi a nemzet s különösen annak tevékeny, feltö- 
rekvő töredéke, az ellenzék kebelében felmerült. 

Ez volt eddigelé nagy részben az eset a közlekedési eszközök, 
vasutak, különösen a vukovár-fiumei vasut tekintetében is. 
A bécsi kormány 1836-ban szabadalmat adott a galiczia- 
bochniai vasut építésére. Az országgyülés rendei átlátták a 
veszedelmet, mely ezen lépésben Magyarországra nézve rej- 
lett, ha hasonló vasutak által el nem háríttatik. Átlátták hogy, 
ha Galiczia termékeny marhatenyésztő térsége egy vasut ál- 
tal Bécsnek szomszédságába hozatik : akkor a magyar külke- 
reskedés ezen hatalmas versenytárssal csak hasonló közleke- 
dési eszközök segedelme által vívhat meg sükeresen. A 
törvényhozás rendei ennél fogva siettek egy kisajátítási tör- 
vényczikk alkotásával a tőkepénzesek figyelmét hazánkra 
fordítani, s a vasutak építését lehetségessé tenni. De a kivánt 
siker elmaradt: sőt az egész rendszabály azon gyűlölséges 
vitára adott alkalmat, mely onnan támadt, hogy a kormány 
által pártolt duna-jobb parti vasuttársaság, ugyanaz, mely az 
osztrák déli vasutat építette, s melynek a tervezett jobb parti 
vasutat felépíteni soha sem volt komoly szándoka, a Duna 
balparti vasuttársaságot tervének létrehozásában mindenké- 
pen hátráltatta. E hosszu, szenvedélyes vita az 1840-ki pénz- 
válság után azzal végződött, hogy semmi sem történt : vasut 
sem a jobb sem a balparton sokáig nem épült. 

Erre következett a kormány azon nagyszerű elhatározása, 
hogy az örökös tartományokban Triesztig, Prágáig, a szász 
és bajor határokig státusköltségen épitesse a vasutakat; sőt 
az olasz pályát is ótalma alá vette; s csak Magyarország 
nem részesült ezen elhatározás jótékonyságában. Az országo- 
san egybegyűlt rendek, hogy a kormány e mulasztását részök- 
ről, mennyire tőlök telik, pótolják, 1844-ben a belföldi 
legszükségesebb vasutakra, különösen a fiumeire is, kamat- 

biztosítást ajánlottak. De ez a mostoha indulatu bécsi kor- 
mánynak nem volt ínyére: mivel a többi örökös tartomá- 
nyok nem biztosítottak kamatot, attól tartott, hogy a magyar 
kamatbiztosítás következtében a tőkék Magyarországba veen- 
dik utjokat; azt tehát megengedni nem akarván, a feliratra 
választ sem adott, s igy a törvény is elmaradt. A duna bal- 
parti vasut társaság azonban, legyőzve minden akadályokat, 
az építést Pestnél megkezdte, s egy részről Szolnok, másról 
Vácz felé munkáltatván, tervét ez évek alatt valahára mégis 
létre hozta; s mire az országgyűlés megkezdetett, a megnyi- 
tott pest-váczi és pest-szolnoki rövid vonalok forgalmának 
eredményeiből is mindenki öntapasztalása után megyőződ- 
hetett, mily varázserővel hat a vasut a közlekedés élén- 
kitésére. 

A fiumei vasut ügyét azonban-nem csak az nehezíté, hogy 
a kormány a kamatbiztositásról törvényt alkotni nem enge- 
dett. Miután a kamatbiztosítást a rendek e vonalra nézve 
külön határozatba foglalták, a törvény megalkotásáról a jövő 
országgyűlésen legkevésbbé sem lehetett kételkedni, s annak 
jótéteményére előleg is biztosan számolhatott a vasutat épitő 
társaság. Nagyobb akadály származott onnan, hogy e vasutra 
három társaság keletkezett, egy Pesten, másik Szerémben, 
harmadik Fiuméban, melyek egymással megegyezni s össze- 
olvadni nem tudtak. 

De Kossuth minden nehézségek daczára sem adta fel az 
eszmét, melynek életbeléptetése végett eddig annyit fáradott. 
A fiumei vasut szüksége, mióta az említett önálló külkeres- 
kedési kisérletek megtétettek, még inkább éreztetett mint az 
előtt. Meggyőződéssé vált, hogy az országnak mind addig 
nem lehet önálló külkereskedése, mig e vasut fel nem épül; 
önálló kereskedés nélkül pedig nem lehet biztos az ország 
politikai önállósága. Ehhez járult, hogy a horvát-illyr nem- 
zeti viszályok megszűntetésére is leghatalmasabb eszköznek 
tartatott e vasut felépítése, mely által mód nyittatnék, hogy 
a horvát a magyarral gyakoribban találkozzék s az anyagi 

1846. — érdekegységben a nemzetiségi féltékenység s idegenkedés is 





kiengesztelődjék. Kossuth tehát, miután a pesti és szerémi 
társaság egyesült, 1845 őszén, mint a pesti társaság megbi- 
zottja, Fiuméba utazott, s minden lehetőt megtőn a két tár- 
saság közti meghasonlás kiegyenlítésére. Nagy hatással volt 
a kedvező eredményre Széchenyi is, ki, bár e vasutnak nem 
volt is pártolója, az egyesülést, mint kir. biztos és a közleke- 
dési bizottmány elnöke, kivánta. A czél sikerült : a két társa- 
ság oly módon egyesült, hogy az előmunkálatok költségeiben 
a pesti15, a fiumei 10 millió arányában részesűlend. Végzéssé 
lőn hogy, a mult országgyűlésen határozatba ment kamatbizto- 
sitás megnyerésének reményében, a vasut épitése, mihelyt az 
előmunkálatok megengedik, haladéktalanul megkezdessék. 

De ezen egyesülés után is merültek még fel némi ármá- 
nyok, melyeknek czélja volt, az országra nézve minden 
tekintetben oly nagy előnyöket igérő vállalatot meghiúsítani. 
Nem sokára a két társásag egyesülése után, a zengi kikötőre 
legfelsőbb helyen 260,000 ft. utalványoztatott ; egyszersmind 
pedig a kérelmező társaságnak, melynek élén az illyr szenvű 
Vraniczány család áll vala, engedelem adatott a katonai 
őrvidéken keresztül Sziszektől Zengbe, vasutat építeni. Ezen 
új terv s engedély egyenesen a vukovár-fiumei vasut lehetet- 
lenitésére volt ugyan számítva; a czélt azonban nem érte el. 
A vukovár-fiumei vasuttársaság nem ijedt meg, nem veszté 
el bátorságát. Sőt miután a tervben azon fontos javitás téte- 
tett, hogy a pálya Vukorvártól Eszéknek, onnan a Dráva 
völgyén, Baranya, Somogy és Zala megyék közelében, majd 
ismét a Dráva és Szávavölgy közti vizválasztó hegvlánczot 
kedvező helyen átvágva, a Szávának mindenütt a magyaror- 
szági megyék felé eső balpartján Zágrábig; azon túl pedig, 
egy átmetszéssel a Kulpa völgyébe átmenve, Károlyvárosig 
vonassék : az előmunkálatok annyira elkészíttettek, hogy azo- 
kat, a szerződés megkötése végett, az országgyűlésnek is be 
lehetett mutatni. 

Mi alatt Kossuth az ellenzéki párt nagy részével, egy önálló 

magyar kereskedelem megalapítása végett a vukovár-fiumei 
vasutnak, mint ama czélra vezető fő eszköznek, létesítése 
mellett küzdött, Széchenyi István, most már hivatalánál fogva 
is, szinte buzgóan, de a Kossuthétól eltérő irányban, munkál- 
kodott az anyagi érdekek emelésében. A tiszaszabályozás 
roppant fontosságú s már nagy sükerrel megindított mun- 
káján kivül, az országgyűlés előtt, melytől ő a közlekedési 
ügyben eldöntő megállapodást várt, leginkább ezen ügynek 
rendezési tervével foglalkodott. És e terv, melyet ő egy külön, 
hivatalos jelentésnek czímzett, munkában ki is adott, méltó 
vala e nagy hazafi és státusférfiu nevéhez. Egy teljesen bea- 
vatott szakértő teremtménye az, melynek alapján néhány év- 
tized alatt teljes virágzatra varázsoltatott volna a sok tekintet- 
ben hátramaradt ország. 

A c nagy magyarnak : — mint őt egykor Kossuth nevezé, e 
tervében is a nemzetiség volt a sarkpont, melyből kiindult, 
melybe mindent visszavezetett. Azon eszme, melyet ő eddigi 
irodalmi s gyakorlati működéseiben annyi változatossággal 
legfőbb kiindulási pontunkul, egész átalakulásunk alapjául 
kitűzött : miszerint tudniillik a Pesten központosított s onnan 
az ország minden részeibe kiterjedő ipart, forgalmat és köz- 
lekedést a nemzetiség szilárditására s felvirágzására kamatoz- 
tassa, — lengi keresztül ezen munkálatot. Ezen eszmét nagy 
következetességgel alkalmazza ő e tervezetben a nélkül, hogy 
bárhol is legkevesbbé sértené a különböző ajku népiségek 
érdekeit s féltékenységét. De bár azokat mindenütt óvatosan 
kiméli, az egész rendszer összegének oly biztos leendett hatása, 
hogy általa minden valószinűséggel szerencsésen megoldatott 
volna Magyarország nemzetiségi átalakulásának kérdése. 

A munka lényegét némely viz-szabályozásokon s a szellemi 
érdekekre vonatkozó intézeteken kivül, egy rendszeres, köz- 
pontosított vasuthálózat teszi, melynek négy fő vonala képezné 
az országos közlekedés alapját. E fővonalok következők: 1. A 
pest-bécsi, mely már munkában s némi részben készen is 
volt, s mely az országot Németország által az északi s nyu- 

1846. _ goti tengerrel hozná kapcsolatba. 2. A pest-fiumei, mely a 
földközi tengerre nyitna utat. 3. A pest-aradi, melynek egy 
része Szolnokig már megnyittatott, s Erdélyen át tovább foly- 
tatva, a kelettel hozandott érintkezésbe s megszűntette volna 
azon nehézségeket, melyek az orosz kezében létező dunai tor- 
kolatok szándékos beiszapoltatásából eredtek. 4. A pest- 
kassai, mely a Hernád völgyéből a Poprád völgyébe vezet- 
tetvén, az északkal tenne összeköttetésbe. — De lesz még 
utóbb alkalmunk visszatérni ezen munkára, mely anyagi s 
politikai irányánál fogva egyaránt felette nevezetes. 


ÖTÖDIK FEJEZET. 


Erdélyi állapotok s országgyűlések. 


Az országgyűlés Erdélyben, 1843-ban, mint föntebb látók, 
kevés eredménynyel záratott be; és még azon sovány tör- 
vényjavaslatok sem nyerhettek királyi sanctiot, melyek a kor- 
mány által előlegesen helybenhagyattak. Az 1846-ki julius 
9-kén kelt királyi leirat ennél fogva, mely Erdély rendeinek 
september 9-kére Kolosvárra országgyűlést hirdetett, két- 
szeresen feszült várakozást ébresztett mind Magyarországon, 
mind magában a tartományban. 

Hogy Erdély minden tekintetben még nagyobb hátrama- "s bitra- 
radásban pangott mint Magyarország, csodálnunk nem lehet, főbb okai. 
megfontolván, hogy ott még többek s nagyobbak voltak a 
kifejlést ellenző vagy nehezítő akadályok; még kevesebbek 
az előmenetel, a haladás elemei s rugonyai, mint Magyaror- 
szágon; minél fogva Erdély, legtöbb viszonyai tekintetében, 
mondhatni, még csaknem a középkori állapotokban ten- 
gődött. 

Ott is, mint Magyarországon, folytonos küzdelemre volt > 
kárhoztatva az alkotmánynyal biró nemzet a bécsi kormány 
kényuralmi hajlamai s törekvései ellen; és ott e harcz még 
nehezebb s kedvezőtlenebb körülmények közt folyt a nem- 
zetre nézve, mint Magyarországon. A külön elemekből álló, 
különben is kicsiny és erőtelen, s szakgatottsága miatt még 
tekintélytelenebb, nemzet vagy inkább nemzetek — mert mint 

tudjuk, Erdélyben három törvényes nemzetiség létezett — 
még sokkal kevesebb erélyt és erőt valának képesek kifejteni 
a bécsi absolut irányok ellen, mint a magyar. Minek követ- 
keztében a bécsi kormány, gyakran az alkotmány s létező tör- 
vények ellenére is, reáerőszakolta a maga akaratát s irányát 
a tartományra. A század elejétől kezdve alig volt országgyű- 
lés, melyen Erdélynek egy vagy más alkotmányos joga meg 
nem csorbíttatott, gyöngíttetett, vagy végkép el nem törül- 
tetett volna. A diéták arra látszának rendeltetve lenni, hogy 
az alkotmányos életet mind szűkebb korlátok közé szorítsák; 
az önálló, független kormányzatot a bécsi kényuralomnak 
mind nagyobb mértékben alája rendeljék; s igy az alkotmá- 
nyosságnak némi árnyékát fentartván, az absolutismust tör- 
vényeik által mindinkább megalapítsák. E czélt ott annál 
könnyebb volt elérni a bécsi kormánynak, minthogy neki az 
országgyűlés szerkezete s elemei tág befolyást engedtek, s 
azok ennek hatása alatt lassanként oly változást szenvedének, 
hogy a kormány, az országgyűlésen résztvevő királyi hivatal- 
nokok nagy száma s a szász nemzet sympathiai következté- 
ben, a többséggel jobbára kénye szerint rendelkezhetett. Ha 
pedig néha megtörtént, hogy az alkotmány veszedelme eré- 
lyesebb ellenzésre költötte fel a nemzetet, mintsem a kor- 
mánynak tetszett: akkor ez, a körülményekkeli megalkuvás, 
az alkotmányos jogok kimélete helyett, az országgyűlést 
rögtön, némely esetben, mint 1835-ben látók, minden tör- 
vény megalkotása nélkül is feloszlatta. És azután, hogy a 
rendeket máskor akaratának elfogadására hajlandóbbakká 
tegye, a törvények ellenére, önkényesen felfüggeszté az alkot- 


. mányt, vagy számos éveken át nem tartott országgyűlést, 


mintegy értésökre akarván adni: hogy az alkotmánynak azon 
romjait is, melyeknek még birtokában vannak, puszta kegye- 
lemből hagyja meg nekik. A kormány pedig, mely ekként 
túlsulyú befolyással birt az országgyűlések határozataira, a 
lefolyt korszak alatt követett stabilismusi politikája mellett 
óvakodott reformról, javitásokról gondoskodni. S igy lőn, 

hogy nem volt Európában — az aldunai tartományokat ki- 
véve, némi alkotmányossággal s a törvényhozásra befolyással 
biró nemzet, melynek kebelében annyira fenmaradtak volna 
a középkori állapotok, mint az erdélyi hármas nemzetben. 

De a hátramaradásnak nem egyedül a kormány volt oka : 
nagy bűn terheli e tekintetben a szász nemzetet és a magyar 
arisztokratiát is. A szászok, bár nemzetiségökben soha legke- 
vesbbé sem háboríttattak, a nagy Németország felé sóvárgó 
rokonszenveiknél fogva, a magyart majdnem ellenségnek te- 
kintették; s a német nemzetiség felmagasztalt ábrándjaiba 
merülve, az erdélyi nemzetiség kifejlését, s ennek folytá- 
ban az érdekek egyesülését, a törekvések közösségét, mi nél- 
kül pedig haladás nem állhat elő sehol, egyátaljában meg- 
akadályozták. És ezen kivül, miután a szászok a mult idők- 
ben magoknak számos privilegiumokat, az oláhok irányában 
pedig, kiketlassanként elnyomtak, alattvalóikká, jobbágyaikká 
tettek, magoknak sokféle előjogot szereztek: ösztönszerűleg 
elleneivé lettek minden haladásnak, melynek első feltétele volt, 
lemondani kiváltságaikról s előjogaikról, egygyé olvadni azok- 
kal érdekben, jogban, törekvésben, kik felett úri jogokat 
gyakoroltak, vagy helyesebben, bitoroltak. És e tekintetben 
egy elv, egy irány vezette őket az arisztokratiával. Ők, mint 
" nemzet, voltak arisztokratái az elnyomott, szabad földeikről 
vagy kiszorított vagy azokon leigázott oláhoknak. 

Az arisztokratia hasonló ösztönöktől vezéreltetve, szintazon 
módon, siket maradt a kor intő szavára. Nem hiányzott 
ugyan Erdélyben sem néhány emelkedett lelkű, hazafiui szel- 
lemű férfiu, kik átlátták, hogy a haza valódi érdekétől, kor- 
szerű haladásától elválhatatlan az egyesek érdeke, s készek 
voltak feláldozni kiváltságot s előjogot, hogy egyéni jóllétöket 
is az e módon kifejlendő haza jóllétében neveljék. De ezek 
kevesebben voltak, mintsem hogy képesek voltak volna magok 
után ragadni az önző vagy elfogult, lomha nagy tömeget. Az 
utósó években Magyarországnak, bár szinte csak lassu, mert 
sokfélekép akadályozott haladása, a nemzeti rokonságnál fogva 


26 


1846. 





1846. 


402 Hatodik könyv. A nemzet s kormány ellenkező reformirányai. 


is mind többeket megtérített ugyan; de ezek száma a moz- 
dulni, privilegiumaiktól megválni nem akaróké arányában 
még mind csekélynek mondható. A két ország közt nagy kü- 
lönbséget tett az, hogy Magyarországon a magas arisztokratia, 
bár többsége még itt sem csatlakozott a szabadelvű zászlóhoz, 
de már legalább pártot alkotott, mely a haladás, a reform 
mellőzhetlen szükségét tagadni nem merte; sőt legújabban 
maga is reformot, a szabadelveűkétől módban s irányban 
ugyan különbözőt, de mégis tényleges, a privilegiumok s elő- 
jogok áldozatával járó reformot tűzött ki programmja élére: 
de Erdélyben tulajdonkép ily conservativ, vagy, mint mago- 
kat nevezni szerették, mérsékelt, fontolva haladó párt sem 
létezett. A többség ott csak előjogait, pivilegiumait bálvá- 
nyozta; elvről mit sem tudott, mit sem aggódott. A másik 
nagy különbség a két hazában abban állott, hogy mig Ma- 
gyarországban a felvilágosodott közép birtokos nemesség na- 
gyobb része a haladás, a reform zászlója alatt önzetlen meg- 
tagadással küzdött: Erdélyben e közép nemesség többsége is 
egy hajóban úszott a fő arisztokratia többségével. 

A privilegiumokat áldozatul kivánó reformtóli félelem álta- 
jában tétlen indolentiába sülyesztette, kevesek kivételével, 
még a vármegyéket is. E tétlenség oly nagy volt, hogy né- 
mely megye évente is alig adta életének némi jelét. Mig Ma- 
gyarországon a megyék, közgyüléseiken az ország legfőbb 
érdekeit oly hévvel vitatták meg: Erdélyben több megye ta- 
láltatott, mely egész éven át nem tartott közgyűlést ; s ily ese- 
tek még az 1843-ki országgyűlés után sem voltak gyérek, 
bár annak eseményei eléggé képesek lehettek volna fölébresz- 
teni az alkotmányos nemzeti szellemet. Csak midőn a nemesi 
előjogokat fenyegette veszély, ébredt fel szendergéséből a ne- 
messég tömege, hogy felforrott haragjának zajával némítsa 
el a korszerű szózatot, melyet a szabadelvűek a reform érde- 
kében emeltek. Ez történt, például, a háziadó ügyében, mely, 
miután felette Magyarországon oly hevesen folyt a vita, itt- 
ott Erdélyben is szőnyegre hozatott. Az önző arisztokratia 

itt is korteseket kezdett bevinni a megyei gyűlésekre, melye- — 1846. 
ken a nemfizetés privilegiumának vészharangja megkondult, 

s nyers tömegekkel szavaztatta le a haladás ezen egyik, leg- 
főbb feltételét. Igy történt például Kolos, Felső-Fehér, Torda 

s némely más megyékben. Sőt azzal még meg sem elégedtek 

a kiváltság önző hősei, hogy a házi adót hosszu időre elte- 
mették ; hanem, hogy a szabadelvűekben, kik a háziadó el- 
vállalása mellett küzdöttek, e reform egykori keresztülvite- 
lére még a reményt is előljék : azon bűnös hátralépéstől sem ` 
rettentek vissza, miszerint végzésileg kimondatnák, hogy 
nem csak elvállalni nem fogják soha a háziadót, hanem an- 
nak terhe alól nég azon egy házhelyes nemeseket is felakarják 
mentetni, kiket régibb törvények a háziadó fizetésére szorí- 
tottak. Oly felvilágosodott, a magán érdeket a köz jóllét igé- 
nyeivel összekapcsoló határozatok, minőnek Alsó-Fehér megye 
derék rendei, Kemény Dénes által vezérelve, a házi adó elvál- 
lalásának kimondásában példáját adták, ritkák valának Er- 
délyben. ; 

A jobbágyosztálynak, mely e szerint minden közterhet A földnép 4i- 
egyedül hordozott, állapota még sokkal nyomasztóbb volt, "5. 
mint Magyarországon. Itt az 1836-ki urbéri szabályozás óta 
a törvény a jobbágy terheit sokfélekép megkönnyítette, tar- 
tozásait és szolgálatait szabályozta, személyét s vagyonát az 
úri önkény ellen megvédte; s ha nem adott is az még neki 
teljes polgári jogot: a közvélemény, mely az átalakulást 
ellenállhatatlan erővel sürgeté s mind közelebb és közelebb 
hozta, legalább biztos kilátást, alapos reményt nyujtott neki 
annak megnyerésére. 

Erdélyben, Mária Terézia igen hiányos szabályain kivül, 
még nem léteztek urbéri törvények; a jobbágy ott, mind sze- 
mélyére mind vagyonára nézve, csaknem korlátlanul ki volt 
téve a földes ur önkényének. És ezen önkény annál gyako- 
ribb, találékonyabb s kiméletlenebb volt a jobbágy elnyomá- 
sában, minthogy ott a nemesség is általában véve szegényebb 
s miveletlenebb vala mint Magyarországon; közvélemény 

pedig, mely erkölcsi erejével a törvények hiányát némileg 
pótolta volna, a jobbágy javára Erdélyben nem létezett. 
Ehhez járult hogy, a székely földet kivéve, hol a nép majd- 
nem egészen szabad birtokosokból álla, s azért mind jogi, 
mind szellemi, mind anyagi állapotára nézve hasonlíthatat- 
lanul nagyobb jóllétnek örvendett, mintegyébütt, — a közne- 
velés mondhatlanul elhanyagolt vala, s annak következtében a 
jobbágyosztály szellemileg s erkölcsileg alacsonyabb fokon 
állott, mint a szomszéd hazában. Végre már egyedül az is 
elegendő volt rosszabbá tenni a jobbágy sorsát Erdélyben, 
mint az, még az 1836-ki urbéri törvények előtt is volt Ma- 
gyarországon hogy, hasonló szolgálatok s terhek mellett, 
amott általában véve sokkal kevesebb volt a haszonvételére 
engedett föld, mint itt; minek következtében a közadó s föl- 
desúri szolgálat és tartozás aránytalanul nehezedett vállaira. 

Ily nyomasztó lévén sorsa az erdélyi jobbágyosztálynak, 
az urbéri szabályozást már ezen nagy különbségnél fogva 
sem lehetett tovább halasztani, mely a két haza jobbágyai 
közt létezett. Erdély népe sóvár kebellel sóhajtozott hasonló 
jobblét után, minőben sorsfeleit a Királyhágón innen lenni 
szemlélte. Még továbbra halasztani e földnép sorsának javi- 
tását, annyi volt volna, mint eszélytelenül felidézni a hasonló 
okokból származott Hóra s Kloska lázadás mult századi ször- 
nyű eseményeinek veszedelmét; vagy a föld népét a galicziai 
parasztok nem régi borzasztó kicsapongásai kárhozatos pél- 
dájának követésere ingerelni. 

Alig volt az erdélyi nemesség értelmesebb, gondolkodóbb 
osztályának tagja, kit hasonló veszély félelme ne aggasztott 
volna. És ezen aggodalom befolyása alatt, mondhatni, általá- 
nos megnyugvással s helyesléssel fogadtatott az országgyűlést 
kihirdető királyi leirat, mely a tanácskozások fő tárgyául az 
ürességben lévő királyi fő hivatalok betöltését, s a mult or- 
szággyűlésből kiküldött rendszeres bizottmánynak az urbér 
szabályozásáról készült munkálatát tűzte ki. 

De bár mennyire érezték is az érdelyiek, hogy nyakukra 

nőtt az urbéri viszonyok rendezésének szüksége : a rendezés 
módja, iránya s remélhető eredményei iránt igen különbö- 
zők voltak a vélemények s titkos vagy bevallott kivánságok. 
A kiváltságok és előjogok hőseinek önző serege, mig száján 
a szabályozásnak mellőzhetlen szükségét hordozta, oly módon 
óhajtá végrehajtani a rendezést, hogy az némi színleges 
hasznok s erkölcsi nyeremények mellett a jobbágy részére, 
anyagilag tulajdonképen az ő érdekeinek szolgáljon. Mig 
ellenben a nemesség szabadelvű, hazafiui érzelmű része, 
mely a földnép emelése által a haza jóllétét óhajtá nevelni, fő 
elvül tűzte ki, olyképen rendezni az urbért, hogy általa a 
jobbágyosztály, mind erkölcsileg mind anyagilag kedvezőbb, 
emberhez méltóbb állapotba emeltetvén, sorsa javulását 
tényleg érezze s kivánataiban kielégíttessék. De volt ezeken 
felül még egy, bár számra csekély, de értelemre, lélekne- 
mességre s jóakaratra nézve kiváló felekezet, mely azon meg- 
győződéstől vezéreltetve, hogy az urbéri viszonyok, különben 
is az elavult hűbéri intézetek azon részei, melyek ma- 
gokat már túlélték, s ugy közállományi mint egyéni tekintet- 
ben károsak, minden urbéri rendezést már elkésettnek tar- 
tottak, s a helyett örökváltságot, szabad földet kivántak s 
hirdettek. 

A vélemények, kivánságok és czélok ezen elágazásából ter- 
mészetesen heves vitáknak, sok idővesztésnek kellett szár- 
mazni. 5 nagy részben innen magyarázható hogy, bár az 
országgyűlés tizennégy holnapig tartott, a hivatalnokok vá- 
lasztásain s az urbéri rendezésen kivül alig mutathatott fel 
egy pár csekély érdekű törvényczikkelyt, bár a rendszeres 
bizottmánynak több munkálata készen volt a tárgyalásra. 
De ezen hosszadalmasság s idővesztés miatt nem kevéssé 
gáncsolandó a kormány is, mely gondatlanul elmulasztá a 
rendszeres bizottmány urbéri munkálatát az országgyűlés 
előtt kinyomatni, s a hatóságoknak, hogy a felett előleg 
megállapodhassanak, s végzéseiket követeiknek utasításul 
adhassák, megküldeni. 

A megnyitási szertartások után, melyeknek végrehajtására 
báró Puchner altábornagy s erdélyi főhadi kormányzó volt 
kinevezve királyi biztosul, felolvastattak a királyi előadások, 
miknek tartalma az országgyűlést kihirdető kir. leirattal 
teljesen megegyezett. Tárgyalásra tűzettek ki ugyanis az ud- 
vari kanczellár s más hiányzó fő hivatalnokok választása; az 
urbéri rendezés, és ez után a többi bizottmányi munkálatok ; 
végre a mult országgyűlésen alkotott törvényczikkelyek sanctio 
alá terjesztése. A gyülés elnöke volt b. Kemény Ferencz; ki 
azonban, valahányszor a gyülésen a kormányszék is meg- 
jelent, gróf Teleki József közszeretetben és tiszteletben álló 
kormányzónak engedte át az elnöki széket. A kormányhiva- 
talnokok s más, akormánypárthoz tartozó, királyi hivatalosak 
oly túlnyomó többséggel birtak, hogy bár némely hatóságok 
hiányosan, mások épen nem voltak képviselve, a kis számu 
ellenzék nem volt képes az országgyűlésnek kivívni a verifi- 
catio jogát: a többség azt az országgyűlés elnökének belá- 
tására s önkényére bízta. 

A választásokkal, melyek közől csak b. Jósika Samu al- 
kanczellárét említjük, ki 238 szavazó után 213 szóval vá- 
lasztatott udvari főkanczellárrá, a választásokat kisérő felirat 
elveinek meghatározásával s a felirat szövegének megállapi- 
tásával hosszu tizenhét ülés folyt le; s csak a 18-dikban 
mutatta be a kormányzó az országosan kinevezett rendszeres 
bizottmány munkálatait s azok iránti jelentését. Munkálat 
tizennégy tárgyban készült, melvek közől jelentékenyebb 
csak hat volt: az urbéri, adóügyi, újonczozási, katonatar- 
tási, Erdély czélszerűbb politikai felosztásáról és a szóbeli per- 
folyam behozataláról szóló munkálat. A pangásban lévő nem- 
zeti élet átalakítását feltételező, szellemi s anyagi érdekeket 
emelni képes, korszerű radikál reformok szükségének érzete 
még csak kevés választottak kebelében ébredt fel Erdélyben ; 
a nagy többség részint tudatlanság, részint önző szükkeblű- 
ség miatt, csak meddő, vagy csekély hatásu igazgatási re- 

formoktól várta, mit azok nem eszközölhettek, a nagy hátra- 1846. 
maradás kiegyenlítését, a közjóllét felvirágozását. 

Egy hónapig tartott választó szavazási mechanismus után, 
valahára megnyilt volna a tanacskozás mezeje ; de most ismét 
a kormány gondatlan hanyagsága volt az akadály. Az urbéri 
munkálat még csak most adatott sajtó alá. Mig tehát az ki- 
nyomatnék, s utóbb a követek utasítása végett a hatóságok 
által tárgyaltatnék, az ország rendei három hónapra szétosz- 
lottak. Az időszaki sajtó, a munkát a rendeknek megkönnyí- 
tendő, időközben sokat foglalkodott a fontos kérdéssel. 

A szűnidő alatt azonban sok rosz akarat, sok ármány küz- Az urbér tár- 
dött az urbéri viszonyok tisztába hozatala ellen, s általában 57%% 
igen hevesen folyt az érdek- és véleményharcz. Hatóságokban 
szintugy mint egyénekben, s fájdalom, még a különben sza- 
badelműeket sem véve ki, — nem csekély önzés mutatkozott 
a fontos tárgy körül. Igy, például, Középszolnok megye csak 
hat holdat határozott egy egész jobbágy-állományul ; akü- 
lönben szabadelvű Felsőfehér azt még kevesebbre, csak öt 
holdra szabta ki, holott Magyarország legtöbb vidékein 24, 
sok helytt pedig egész 50 holdnyi földből áll egy egész job- 
bágytelek. Nem kisebb hiba vagy inkább önzés volt sok 
megyétől az is, hogy a jobbágyföld mennyiségének alapjául 
az 1819-ki összeirást állapították meg, mely szerint az ur- 
béres földnek legalább fele kiragadtatott a jobbágy kezéből. 

De egyébiránt rosz volt már az alap is, melyen a hatósá- 
gok tárgyalásai folytak. A rendszeres bizottmányi munkálat, 
melynek készítésében a többséggel biró maradó pártnak 
túlnyomó befolyása volt, egy kivihetetlen, a jelen körülmé- 
nyekhez, kivált az urbér mennél elébbi életbeléptetésének 
elutasíthatlan szükségéhez, oly kevéssé alkalmazott terv vala, 
mely szerint az urbért legjobb esetben is csak huszonhat év 
múlva lehetett volna életbe léptetni. Az urbér e munkálatban 
minden agrariai viszonyok rendezésétől tétetett függővé. A 
terv szerint tehát előbb fel kellett volna mérni az ország egész 
territoriumát, hol földesuri viszony s jobbágybirtok létezik ; 

szabályozni, elkülönözni kellett volna egymástól az uri s job- 
bágyi birtokot, arányosítani az ugy nevezett királyi haszon- 
vételeket, stb. és csak ott vala azután behozandó az urbér, 
hol mind ez megtörtént. Ez pedig, ha a munka legrendeseb- 
ben, lehető leggyorsabban foly is, és semmi akadály által 
nem gátoltatik, terv szerint, csak huszonhat év alatt történ- 


. hetett volna meg. 


lly hosszu időre kivetni az urbéri rendezést, annyi lett 
volna, mint a türelmében kimerült népet a galicziai parasz- 
tok utánzására kenyszeríteni. A földnépe közt már valóban 
mindinkább terjedni s nyilatkozni kezdett a békétlen, türel- 
metlen hangulat. Az ellenzék tehát mély aggodalomba me- 
rült a közel jövőben történhetők miatt s a megyék gyülésein 
s a hirlapokban hevesen felszólalt a bizottmányi terv ellen, 
mely, ha törvénynyé szentesíttetnék, parasztlázadás veszé- 
lyének tenné ki a hazát. Nem szűnt meg ennél fogva az agi- 
tatio minden nemeit felhasználni, hogy megértesse a reactio, 
vagy inkább maradók táborával, miképen az urbért nem ugy: 
kell már tekinteni, mint még csak egy tized előtt is lehetett, 
csak magán jogi vagy gazdászati intézkedést, hanem mint 
oly országos ügyet, melynek gyors megoldásától függ a haza 
sorsa, a fenálló rend fentarthatása, a békés haladás lehe- 
tősége. 

És az ellenzék e felekezetének teljesen igaza volt; a népben 
oly hangulat mutatkozott, miszerint ezen országgyűlés nem 
oszolhatott szét az urbér rendezését törvénybe nem igtatva 
a nélkül, hogy lázongás veszélyének ne tegye ki a hazát. 
Való azonban az is, hogy az urbér, feltéve hogy gyorsan 
behozatik s a nép anyagi terheit némileg könnyíti, jelenleg 
s egy időre eléggé : megfelelendett a sürgető szükségnek. A 
reformnak e tekintetben magasabb fokai, minő az örökvált- 
ság, a szabad föld, bármi kivánatosnak tetszhetett is, az agra- 
riai viszonyok teljes rendezetlensége, összesítés, tagosztály 
stb. hiánya mellett, még lehetetlenség volt volna Erdélyben. 

És azért méltán gáncsolandó azon különben nemes lelkű, 

jó akarattal teljes, de heves vérű s impracticus töredéke az 
ellenzéknek, mely elkésettnek s azért szükségtelennek tartott 
minden urbért, s az egész munkálat félretételével, egyszerre 
az örökváltságra akart ugrani, ezt hirdetvén az előhaladott 
kor kivánatának. Nem gondolta meg e nemes buzgalmától 
túlragadt töredék, hogy átmeneti állapotul, mig az örökvált- 
ságra megkivántató előkészületek közerővel megtétethetnek, 
mulhatatlanul szükséges az urbér rendezése; nem gondolta 
meg, hogy örökváltságot sürgetni ott, hol még az sincs el- 
határozva : mi az urbéri föld, s minő szolgálattal tartozik a 
jobbágy, tehát mit kellene tulajdonképen megváltani, — 
annyit tett mint a maradók malmára hajtani a vizet, mint 
az örökváltság szükséges feltételeit lehetetleníteni. És valóban 
nem is késett a reactionak néhány ravaszabb egyénisége 
kizsákmányolni az örökváltsági agitatiot: hogy késleltesse az 
urbér megszületését, s mennél több zavart idézhessen elő, 
pártolni kezdé az örök váltságnak ily alakban kivihetetlen 
tervét. 

Szerencsére azok, kik őszintén óhajtának egy ideiglenes 
urbért, mint átmeneti állapotot, melyre utóbb az örökvált- 
ságot épithessék, idején átlátták a reactio törekvéseinek czél- 
zatát. Minden erejöket reáfordították tehát, hogy kiegyen- 
lítsék az ellenzék ezen meghasonlását, melynek eredménye 
egy, a maradó párt által decretált rosz urbérnél egyéb nem 
lehetett volna; ügyekeztek megalkudni az örökváltság bará- 
taival, s őket addig is, mig véleményök teljes diadalt vívhatna 
ki, az ideiglenes urbér pártolására birni. Ezen vélemény- 
egyeztetés körül legtöbbet fáradozott a két haza nagy fia, a 
magyarországi ellenzék hajdani vezére, Wesselényi Miklós. 
Az ő tekintélyes szavának sikerült végre egyességet eszközleni 
az ellenzék két töredéke között. És igy terveztetett aztán 
Wér Farkasnak, a rögtöni örökváltságot sürgető töredék 
egyik kitünőbb tekintélyének, segítségével oly urbéri javas- 
lat, melynél jobbat könnyen lehetett volna ugyan készíteni ; 
de a mely azon előnynyel birt, hogy az urbért tüstént életbe 

1848. — léptetheté, s egyszersmind szabad mezőt nyitott az örökvált- 
ság iránti készületeknek még a folyamatban lévő országgyűlés 
alatti megkezdhetésére. 

Három hónapi szünet után, január 4-kén végre megkez- 
detett az országgyűlés folytatása; és miután a választásokat 
Kemény Dénes Megerősítő s néhány más, az előbbi országgyűlés felirataira 
voksát az kelt, királyi válaszok felolvastattak, az elnök tárgyalásra tűzte 
irant, ki az urbéri munkálatot. Hogy a tanácskozás kezdettől fogva 
oly irányban induljon, miszerint az ellenzék urbéri javasla- 
, tának elfogadása lehetségessé váljék, az örökváltság barátai 
mindenek előtt a szabad föld elvének elfogadását kivánták az 
országgyűléstől. Az inditványt b. Kemény Dénes, Alsófehér 
megye követe s az ellenzék egyik tüz lelkű vezére, telte meg. 
« Urbér a nemzetet nyugpontra soha sem viszi, ugy mond 
egyebek közt; urbér utósó stadium soha nem lehet, hanem 
csak közbenső. Örökváltság a végezél, mi egyedül alkalmas 
mód kibontakozni a hűbéri viszonyokból. Az örökváltság az 
urbéresnek szabad földbirtokot ad a nélkül, hogy a földesur 
tulajdoni jogát legkevesbbé is sértené. Az örökváltság las- 
sanként viszisát a népet hűbéri állapotából a szabad polgár- 
ságra, S igy megszűnteti azok aggodalmát, kik attól tartanak, 
hogy egyszerre oly osztály lesz szabaddá, mely a szabadság 
élvezésére nincs megérve. A mi ez átmenetelt rögtön eszközli 
az egészen más, mitől isten óvjon bennünket.....> 
Utóbb egy megható beszédben fejtegetvén a szabad birtokból 
mind egyesekre mind az államra áradó előnyöket s áldásokat, 
egy javaslatot ajánl a rendek figyelmébe, oly javaslatot, mely, 
ugymond semmit nem rögtönöz, mely módot nyujt arra, hogy 
az álmenetel huzamos idő alatt történjék. A javaslat im ez: 
cA hűbéri viszonyok kiegyenlítését a karok és rendek forrón 
óhajtván egy felől; más felől elismervén, hogy ezen czélhoz 
jutni örökváltság nélkül nem lehet, a rendszeres hizottság 
teendői közé sorolják, ez iránt tervet dolgozni. Azonban a 
jelen szükség igényeinek megfelelni kivánván, nem késnek 

a karok és rendek urbéri intézkedéseik tárgyalásához azonnal 
hozzáfogni ». 

És az inditvány alig egy pár ellennyilatkozat után csaknem 
egyértelemmel elfogadtatván, az urbér feletti tanácskozás 
tényleg megkezdetett. Első kérdésül természetesen az merült 
fel: elfogadtassék-e lényegileg a bizottmány munkálata, mely 
az urbért az agrariai viszonyok rendezésével kötötte össze? 
És miután a többség meggyőződött, hogy az urbért országos 
felméréstől feltételezni s igy számos évekre elhalasztani , veszély 
nélkül lehetetlen: a maradó párt némi ellenvetései után, ha- 
tározattá lőn az urbér rögtön behozatala ; ugy azonban, hogy 
az a többi agrariai viszonyok rendezését, elkülönzést, tag- 
osztályt, mi ugy a földesurnak mint a jobbágynak érdekében 
áll, ne gátolja. 

De az urbéri törvények, melyek aztán a rendek majdnem 
tiz havi tanácskozásainak eredményei lőnnek s az egész ország- 
gyülés idejét betöltötték, koránt sem feleltek meg a jobbak 
várakozásának s a kor igényeinek. Az ellenzék sokáig ernye- 
detlenül küzdött a maradók önző tábora ellen, hogy ha már 
elkéstek a rendezéssel, legalább most ugy intézzék azt el, 
hogy a nép igazságot nyerjen, s benne a nemzetiség alapja 
szilárduljon s az állodalom minden igényeinek megfelelő nép- 
osztályt nyerjen. Kimerítették az indokok minden nemeit, 
szólottak az észhez, szólottak a szívhez és lelkiösmerethez ; 
szólottak a becsvágyhoz s nemzeti hiúságboz, a becsület s 
nemzeti önérzethez. Előadták hogy még a kormány sem, mely 
az által, hogy az urbért kiválólag elintézni kivánta, a nép 
iránti rokonszenvének s pártfogásának kétségtelen bizonyságát 
adta, — akormány sem fog megelégedni egy szükkeblű igazság- 
talan urbérrel; hanem majd önhatalmilag rendezi el, miben 
a rendek igazságosak lenni nem tudnak. 

c Őrizzük meg önérzetünket, — mond egyebek közt Kemény 
Dénes. Egy képviselő testület pedig nem őrzi meg önérzetét, 
ha megpenészedett, káros kiváltságok mellett vív makacsul, 
s csak erőszakkal engedi magától kicsikartatni azt, minek ön- 

kéntes átengedését méltányosság követelte. Szép és jó volt, 
hatályos szót emelni a kormány ellen, midőn alkotmányos 
jogokat kellett védelmezni. De vajjon szép és jó lesz-e kormány 
ellen szólani akkor, midőn a néptömeg boldogsága forog fenn? 
Bátor és őszinte szó csak annak szájába illik, ki méltányos és 
igazságos tud lenni. 

c Szóló az ország rendei érzelmeit véli e szavaiban kife- 
jezni, mert nem hiszi, hogy legyen valaki e teremben ki, hol 
az országgyűlés becsülete forog fenn, azt bármi áron kocz- 
kára tegye..... 

c Szívesen mulat e tárgynál, mert ezt tartja a törvényhozás 
legnemesebb tárgyának. Ugyanazért, ha volnának, kiket a 
dolog előadott szellemi, ha ugy tetszik, költői oldala nem ér- 
dekel, kik csak adatoknak kivánnak engedni, ezekre nézve 
ime egy kis demonstratio. Adnunk kell, ez axioma. A kérdés 
csak az, mi adjunk-e, vagy más adjon a mienkből? Ha meg- 
várjuk, hogy zsebeinket kiforgassák: azon kivül hogy nevet- 
ségessé teszszük magunkat, meglehet onnan fognak venni, 
honnan nem akarnók. Ellenben, ha méltányosak leszünk, egy 
felől nevetség helyett becsülést fogunk magunknak kivívni ; 
más felől azon zsebünkből adunk, melyből saját érdekünk 
lehető legkevesebb megsértésével adhatunk. 

c Szóló adni akar, de annak nem örvend, hogy más vegyen 
tőle. Ő akar áldozni, de ugy hogy elismerés kövesse, hogy 
mind a jelen mind a jövő nemzedéknek becses szolgálatot 
tegyen; mit az által vél eszközölhetőnek, ha azon nagy fe- 
lekezettel, melylyel élünk s utódainknak is élniök kell, ki- 
békülünk. 

c De van még egy czél; egy oly czél ez, melyről midőn 
szólani kiván, korlátolt erején felülemelkedve, stentori han- 
gon óhajtana harsogni, melyért, mint Jákob egykor a kedves 
aráért, hét évig volna kész szolgálni; és e czél: a két hon 
egyesülése. Abban keresi a legfőbb élvet, ha ez ország mél- 
tóvá lesz arra, hogy jobb helyzetű testvére becsülését meg- 
érdemelje. Lássa s tanulja benünk Magyarország az erős ön- 

érzetet, mely egykor reá nézve is kedvező állapotra fog ben- 1846. 


nünket felemelni». — 

De mind hasztalan. Az önzők nagy tábora, vagy az uta- 
sításaik által megkötött, meggyőződéseiket nem követhető - 
képviselők, a legsarkalatosabb kérdéseket akként döntötték 
el, hogy a megalkotott törvényjavaslat a jobbágyosztály igaz- 
ságos igényeinek meg nem felelt. Több jeles ellenzéki tag, 
s köztök b. Kemény Dénes is, látván, hogy hasztalan küz- 
denek, s különben is, a főkérdésekben kelt rosz határzatokat 
a mellékesekben meg nem javíthatják, elkedvetlenedve, követ- 
ségéről lemondott, s az országgyűlést oda hagyta. Mások 
kitartóbbak, a csekélyebb horderejű kérdésekben is végiglen 
folytatták a küzdelmet; de miután az urbéri törvényjavaslatok 
elkészültek, azok ellen óvást nyujtottak be a törvényhozásnak. 
E lépésre nem azon remény vezette őket, hogy a maradó párt, 
átlátva a munkálat hibáit, s félve a felelet terhétől, a kivánt 
módosításokat talán mégis megteendi ; ily reménynek a hosszu 
sükeretlen harcz után s akkor, midőn a törvényjavaslat fel- 
küldése a királyhoz már el volt határozva, különben pedig 
az országgyűlés befejezése is ki lévén hirdetve, új tárgyalásra 
a javaslat nem kerülhetett volna, — helye nem lehetett többé. 
Hanem tették óvásukat részint azért, hogy ellenmondásuk 
által magokat küldőik s a közvélemény előtt igazolják ; részint 
azért, hogy a törvényjavaslat alapjának igazságtalanságát s 
más lényegesb hibáit kimutatván, a kormányt azokra figyel- 
meztessék s reábirják hogy, mint a törvényhozás osztályos 
fele, ezen újmutatások szerint tegyen módosításokat a jobbágy- 
osztály javára, a felküldendő javaslatban. 

Ilyetén óvás, a megyei képviselők részéről, kettő nyujtatott 
be, egyik Alsófehér, másik Kolos megye követei által. Egy 
harmadik óvást az országgyűlésnek több szabad tagjai, név 
szerint, Teleki Domokos, id. Bethlen Sándor, id. Bethlen Já- 
nos, Rhédey János, Gyulay Lajos, Mikes János, ifj. Bethlen 
Pál grófok és Kemény Domokos báró adtak be. 

Az urbéri tövényjavaslat, csak futólag tekintve is, való- 

ban igazságtalan s káros volt az urbéres osztályra, s ennél 
fogva a hazára nézve is könnyen veszélyessé válhatott volna. 
Az egész urbér e három sarkkérdésen fordult: Mi az urbé- 
riség? Miként osztatik fel az az urbéresek" közt? Mit köte- 
lesek ezek szolgálni s adózni a földesurnak? A javaslat, 
mondhatni, mind a háromra nézve jobban kedvezett a földes- 
urnak, mint a jobbágynak. 

Az urbériség meghatározását tekintve, a többség, daczára 
az ellenzék győző okainak, melyeknél fogva a jelen kiigazi- 
tandó status quot kivánta alapul vétetni, az 1819-ki összei- 
rást fogadta el a mérték alapjául. Tudta mindenki, hogy a 
földesurak akkor, általában ellenezvén az önkényes, ország- 
gyülésen kivül tenni szándéklott szabályozást, a kormányilag 
s több helytt karhatalommal végrehajtott összeirásnál igen 
kevés urbériséget irattak be. Tudva volt az is, hogy azóta 
sok önző földesur e hibás összeirásra támaszkodva, jobbá- 
gyaikat földjeik- nagy részétől megfosztotta. Nem is merte 
most senki is védeni az összeirást; sőt az országosan hibás- 
nak s hiányosnak bélyegeztetett, s kijavítandónak határozta- 
tott. A többség azonban teljesen kijátszotta a javitást. Az 
ellenzék azt kivánta, hogy mind az urbériségnek tekintessék , 
mit a jobbágy jelenleg bir, vagy miről bebizonyítja, hogy 
az összeirás alkalmával kezén volt; a többség azonban azt 
végezte, hogy ha nincs az urbéres kezén azon állomány, 
melyet a különben is hibás összeirás kimutat, a jobbágy kö- 
teles bebizonyítani, hogy az törvénytelenül vétetett el tőle ; 
különben a hiányzó rész nem tekinthető urbériségnek s a 
földes ur birtokában marad. Már pedig ezt a körülmények 
közt teljes lehetetlen volt kimutatni a jobbágynak. 

Az urbérnek leglényegesb kérdése abban feküdt hogy a) 
a státus elegendő jövedelmet adjon az urbéresnek a közter- 
hekre, úri szolgálafokra, élelmére, folyó költségeire s jövője 
biztosítására ; b) hogy az urbéri telek értéke arányban legyen 
a terhekkel és szolgálatokkal. De az új törvényezikkelyek 
merőben ellenkező elvekre alapíttattak. Az ezekben kiszabott 

telekmennyiség sok helytt nem csak annál sokkal kisebb volt, 
mely az 1819-ki összeirás szerint kiszabatott, hanem még 
azt sem ütötte meg, mely az adólajstromban állott! Eddig 
is alig volt képes a jobbágy, terhei viselésére; az új törvény 
azonban őt sok helytt végkép megrontotta volna. Érezte ezt 
a törvényhozó kar többsége is, és remegett annak lehető kö- 
vetkezményeitől ; s az által akart volna segíteni a bajon, hogy 
a kiszabott telekmennyiséget meghaladó fölös földeket az 
urbérestől nem rögtön, hanem csak hét év mulva rendelte 
elvétetni. Mintha az igazságtalanság az által megszűntetett 
volna, hogy annak végrehajtása pár évvel későbbre halasz- 
tatik ! 

A szabadelvű ellenzék ezen egy estben még a kormány- 
tól, mint a törvényhozás másik felétől, reménylett segedel- 
met. Nem hihette, hogy ily igazságtalan, az országra s köz- 
békére veszélyes törvény sanctiót nyerhessen, s bizton várta, 
mikép a törvény lényegesb pontjaiban kijavítva fog vissza- 
küldetni az országgyűlésre. De e remény is meghiúsult. A 
kormány nem akarta cserben hagyni a pártot, melyre egye- 
bekben, mint szövetségesére, támaszkodott. A javitások, me- 
lyekkel a törvény Bécsből leküldetett, igen csekélyek, lényeg- 
telenek voltak. Talán még legjelentékenyebbnek mondható 
azon változtatás, mely szerint a jobbágyok a kezeiken lévő 
fölösleg földeket nem hét, hanem tizenkét év mulva kötelez- 
tessenek általadni. Szomorú igazságszolgáltatás, mely a job- 
bágy megfosztását meg nem gátolja, hanem csak még egy 
pár évvel továbbra halasztatja ! 

És ekként, az ellenzék méltó fájdalmára, szentesitést nyert 
az urbér, ezen országgyűlésnek egyetlen ténylegeseredménye. 
Egészben véve e törvényt, s tekintve azt, hogy azon némi cse- 
kély szellemi s még csekélyebb anyagi engedmények mellett, 
miket az a jobbágynak szolgálatai s tartozásai egynémely 
részeire nézve nyujtott, ót általában jobb állapotba nem he- 
lyezte; sőt különben is szűk mértékben szabott földeit az 
elébbi mennyiségnél kevesebbre szállitván, teherhordási ere- 

jét, vagyenosságát sok helytt tetemesen csökkentette, — nem 
kételkedünk azt egyátaljában rosznak s a közállományra 
nézve is veszélyesnek bélyegezni. Az urbér rendezése előtt 
is, igaz, szomorú, elnyomott vala Erdélyben a jobbágyosz- 
tály állapota, s mit legsajnosabbnak kell tekinteni, a földes 
ur leleményes önkényétől függött sorsa. De, részint mivel e 
régi nyomort tűrni megszokta, részint mivel a sokáig el nem 
maradható urbértől várta annak enyhitését: csendesen, bé- 
kével viselte az igát. Az újítás azonban, mely e reményeit 
meghiúsitá, sőt a nyert csekély engedmények mellett földjei 
egy részétől megfosztá, könnyen lázadásnak válhatott volna 
indokául. Hogy ez a törvény kihirdetése után nem történt, 
oka csak abban feküdt: hogy földjei tőle tüstént nem vétettek 
el, néhány hónap múlva pedig a megváltás ideje váratlanul 
megérkezett. De ha a következő évi események nem történ- 
nek, s a tizenkét év alatt a törvény meg nem javíttatik, ha- 
nem azok letelte után a fölös földek, miként a törvény ren- 
delte, a jobbágytól elszedetnek: Erdély kétségen túl veszé- 
lyes válságnak ment volna elébe. Szerencsére, a magyaror- 
szággali egyesülés, a következő évben, Erdély földnépére is 
meghozta a szabad birtok áldásait. 
Az országgyűlés november 10-kén szétoszlott. 


HETEDIK KÖNYV. 


A nemzeti átalakulást közvetlen megelőzött időszak 


eseményei. 

ELSŐ FEJEZET. 


Pártharczok s állapotok az 1847-ki országgyűlés előtt. 





Azon heves pártharczok közt, melyek a kormánypolitika 
megváltoztatásának s ezen új irány és a nemzeti törekvések 
közt támadt összeütközéseknek következtében a hazában foly- 
tak, egy igen nevezetes esemény merűlt fel, melynek meg 
nem határozható, de minden esetre igen fontos következ- 
ményei lettek a hazai ügyek alakulására a közel jövőben. 
Ezen esemény nem más volt, mint József főherczeg nádor le- 
lépte a színpadról. 


1847. 


Az utósó évek eseményeiben ritkábban fordul elő József Jssseftöher- 


főherczeg neve. Ennek oka nem abban keresendő, mintha az 
aggastyánt ötven évi hivatalkodása annyira elfárasztotta, vagy 
a kor súlya elgyöngítette volna, hogy már képtelenné vált 
jelentékenyebb befolyást gyakorolni az ország eseményeire. 
Sőt egész utósó betegségeig, mely 1846-ki oktoberben kez- 
dődött, folyton s élénken részt vett ő a hazai ügyek igazga- 
tásában. Midőn a magyar kormány élén álló férfiak, a conser- 
vativ párt egyik töredékével irányban, törekvésben szorosan 
egyesülve, szinte párttá lőnnek, a főherczeg nádor, nem vett 
többé részt kezdeményezőleg a kormány intézkedéseiben ; 
hanem a pártok felett állva, ötven éves közéleti tapasztalatait, 
kormányzói bölcseségét s tapintatát, melylyel nagy mérték- 
ben birt, a harcz hevének mérséklésére, a pártszenvedély 
lohasztására fordította. A szerep, melyet ő ezen utósó évek 


czog nádor 
halála. 

alatt játszott, a közvetítés, mérséklés, közbenjárás, egyeztetés, 
engesztelés szerepe volt, melyben, mint például a védegyleti 
összeütközésben, felette hasznos szolgálatokat tőn a hazának. 

1846-ki novemberben telt be a főherczeg nádori hivatal- 
viselésének ötvenedik éve; és a nemzet, mely benne nem 
csak első tisztviselőjét, hanem leghívebb barátai egyikét tisz- 
telte, nagyszerű ünnepélyekkel szándékozott nyilvánítani há- 
láját és szeretetét a népszerű aggastyánnak. De a sors másként 
akarta. Az ősz férfiu, ki egy idő óta már gyakrabban gyön- 
gélkedett, oktober elején súlyos betegségbe esett. Az ősz 
folytán egy ideig lábbadozni kezdett ugyan; de a nyavalya 
az év végén oly súlyosan tért ismét vissza, hogy életébez 
semmi remény nem maradt többé fenn. cA végzet, u. m. a 
Hirlap, haláltakarót vetett az oltár fölébe, melyen a nemzet 
a hála tüzét meggyujtandó valas. Január 13-kán megszűnt 
élni. 

József főherczeg nádor, ba halálos ágyán visszatekintett 
hosszu politikai pályájára, nyugodtan s működésével megelé- 
gedve, hajthatta le fejét sírjába. A nemzet őszinte fájdalommal 
gyászolta őt, ki minden pártnak egyaránt kiérdemelte bizo- 


, dalmát, becsülését és szeretetét. A nemzet még csak kezdetét 


élte kifejlődésének; de a haladás, melyet az utósó huszonöt 
év alatt tett, nagyobb vala, mint összes történetünk bármely 
korszakában. És e haladásnak az elhunyt nádor vala egyik 
leghűvebb, legbuzgóbb ápolója. Nemzetiségünk s alkotmányos- 
ságunk, nehéz küzdelmek után, kivívta valahára elismerteté- 
sét; és ebben, minden pártok hálás elismerése szerint, nagy 
volt az ő érdeme. Bár ifjúkori neveltetése idegen vala, meg- 
tanulta s megszerette a nemzeti nyelvet; s hogy az valahára 
azon pulczra emeltetett, mely azt megilleti, nagy részben 
neki köszönhető: ő támogatta s vezette véggyőzedelemre a 
nemzet ebbeli hosszu törekvéseit. Azon korszakokban, midőn 
a birodalmi miniszterium, követve kényuralmi hajlamait, 
alkotmányunkat erősebben ostromolta, s a korlátlan birodalmi 
kormánylat elveit s formáit az alkotmányos életbe beoltani s 

ezt lassanként elfojtani czélul tűzte volt ki: ő, a nemzet ná- 
dora, s tiszte szerint az alkotmány és törvények őre, hatályos 
közbenjárásával az udvarnál, hol e miatt sokáig nem is nagy 
kedvességben állott, tanácsával, vezérletével a nemzet részén 
állva, hűven törekedett elfordítani a veszélyt, megmenteni az 
alkotmányos jogokat. Midőn a nemzetet vallásos viszálkodá- 
sok pártokra szakgatták, melyeknek szenvedélyessége a hazát 
elláthatatlan zavarokkal fenyegette : az ő engesztelő szelleme, 
bölcs és erélyes közbenjárása eszközölte leginkább a viszályok 
békés kiegyenlítését. Ő melegen érzett e hazáért, melynek 
hosszu élete munkás napjait szentelé; melynek örömeit s 
fájdalmait ifju korától kezdve fél századon át megosztá ; mely- 
nek kifejlődésén hűven, ernyedetlenül munkálkodott. A nem- 
zeti ipar, tudomány, anyagi, szellemi"s erkölcsi kifejlődés 
egyaránt ápolóra, előmozdítóra talált ő benne. A magyar nem- 
zeti akadémia első pártfogóját s megalapitói egyikét tisztelte 
ő benne. A Ludovicæa s még inkább a pesti nemzeti muzeum 
kivált az ő buzgalmának köszönte lételét. Alig volt valamely 
nemzeti intézet, melyben ő pártfogásának nyomát, emlékét 
nem hagyta volna. Pest nagyobbodása és szépülése, egy vi- 
rágzó európai várossá emelkedése, egyike volt az ő munkás- 
sága kedvencz tárgyainak. Szóval, e nevezetes korszakban, 
melyben a nemzeti virágzatnak magvai hintettek el, első csi- 
rái s bimbói fejlesztettek ki; melyben a sováron óhajtott 
nemzeti jóllét s nagyság alapjai rakattak le, ő, a nemzet élén 
állva, mint annak hű barátja, tanácscsal és tettel segíteni, 
a haladást előmozdítani mindenkor kész, buzgó és fáradha- 
tatlan volt. 

De nemcsak mint első tisztviselő s kormányférfi, hanem 
mint ember is kiérdemelte ő mindenki tiszteletét. Éles eszét, 
gyors felfogását, a legbonyolúltabb kérdések világos előadá- 
sát, valamely kérdésben a számtalan felé elágazott vélemények- 
nek szabatos összeszedését s pontos ismétlését, számtalanszor 
bámulta benne az országgyűlési közönség. Tisztább, classi- 
cusabb latinsággal mint ő senki sem beszélt. Ő tartatott az 

országban a jog- és törvénytudósok legkitünőbbjei egyikének, 
vagy épen elsőjének. Természet- és gazdászattudományának 
maradandó tanúja Alcsuth, kedvencz nyári lakhelye, melyet 
sivatag homokpusztából virágzó kertté s példány-gazdászattá 
varázsolt. Szokásai, életmódja a legegyszerűbb, minden fény 
s pompa-szeretettől idegen, inkább polgárias, mint fejedelmi, 
családias volt. Szórakózást munkás napjaiban legörömestebb 
családja körében, a tudományokban, kivált természettudo- 
mányi s utleirási olvasmányokban, füvészet s kertészetben s a 
mezei gazdászat egyéb ágaiban keresett. 

jellemének az igazságérzet s emberszeretet, kitartás és tū- 


I relem, gyöngédség és béketürés, voltak kitünőbb vonásai. 


0 soha sem ébresztett azokban, kikkel dolga volt, teljesűl- 
hetlen reményeket ; s általában mondhatni, többet tett, mint 
akadályokat elmozdítani ; s a már félig reményevesztettet ki- 
vánatainak keresztül vitelével meglepni. A parasztot, műve-. 
letlent, ha kérelme teljesíthetetlen volt, nagy béketüréssel 
ügyekezett felvilágosítani s meggyőzni a lehetetlenségről ; s. 
e capacitatio ritkán maradt sükeretlen, ugy hogy nem egy 
kérelmező mondá tőle távoztában, miképen nem adatott meg 
ugyan kérelme, de tudja legalább miért nem, s megnyugszik 
benne. Midőn ellenben egy magasabb műveltségű s állásu 
adottelő oly kérelmet, mely nem vala teljesíthető, azon esetben 
rendesen hallgatott, s ama jogtudományi szabály: «a ki hall- 
gat, megegyezni látszik », érvénytelen volt előtte; sőt ellen- 
kezőleg, hallgatását tagadás jelének kelle tartani. E hallgatás 
gyöngéd kedélyből származott: nem akarta a kérelmezőt 
egyenes, nyilt tagadás által megszomorítani. E mellett azon- 
ban igen ügyes tapintattal rendesen oly tárgyra fordította a 
beszédet, hol a hallgatással elutasított kérelmezőnek valamely 
teljesíthető kérelmet adhatott nyelvére, vagy más valami kel-- 
lemest mondhatott vagy tehetett neki. A hallgatás ezen kivül 
nála még a fájdalomnak és bánatnak is biztos jeléül szolgált. 
Ő nem hamar kedvelt meg valakit; rokonszenvi hajlamokat 

első közeledéskor nem nyilvánított; de kit egyszer megszere- 1847. 


tett, kegyét az nem könnyen veszthette el többé. 

Utósó életéveiben, midőn hanyatló kora s gyöngülő egész- 
sége az utódáróli gondoskodást mind szükségesebbé tette, a 
kormány oly szándékot látszék ápolni kebelében, hogy a 
jövendő nádorválasztásnál a királyi család tagjai mellőztes- 
senek. Egy főherczeg nádor magas állásánál fogva sokkal 
inkább korlátozá a bécsi kormányt, midőn vele véleményben 
nem osztozott, mint más valamely egyéniség. Ezen kivül 
még azon körülmény is igen fontosnak látszott hogy, ha 
már az udvar főherczeget enged választatni: a nemzet bizo- 
dalma nem mást, mint József fiát, István főherczeget, a 
nemzetnek, kivált a pesti árviz óta, midőn magát erélye, 
segélyre kész emberisége által oly igen kitüntette — kedven- 
czét, emelendi a magas méltóságra. Már pedig István, jelle- 
ménél fogva a népszerűségre sokat tartó, több alkalommal 
oly szabadelvüséget nyilvánított, hogy a bécsi miniszteriumnak 
nem lehetett ínyére, őt az ország első méltóságába helyezve 
látnia. Tekintetbe vétetett végre még az is hogy, ha a nádor- 
ság József családjában több nemzedéken keresztül apáról 
fiura száll: ezen ág, folyton a nemzet kebelében lakva, a 
nemzettel érzelemben, irányban, törekvésben mind szorosab- 
ban összeforrand ; miből, főherczegi állásánál fogva, számos 
kellemetlenségek fejlődhetnek ki a birodalmi miniszteriumra, 
sőt, bizonyos körülmények közt, magára az udvarra nézve is. 
Ugy hallatszék ezeknél fogva, hogy az udvar József nádor 
halála után nem volna hajlandó fiának, Istvánnak, megválasz- 
tatását megengedni. Erre látszott mutatni az is, hogy a főher- 
czeget már egy pár év előtt eltávolították az országból, hol 
néhány ifjabb magyar főurral meghittebb barátságba kezdett 
lépni, és Csehország kormányzójává nevezték ki. Azonban, 
bár mennyi való e közhírekből, József végóhajtásainak egyike 
volt, fiának a nádorságot biztosítani. Ez iránt értekezett is 
testvérével, Károly főherczeggel, midőn ez őt halálos ágyánál 

1847. meglátogatta. S mondják, hogy ennek igérete s utóbb köz- 
benjárása vezette volna őt kivánatának teljesedésére. 

István (iher- De legyen bár miként, annyi bizonyos, hogy már jan. 15-ről 

czeg királyi 

helytartóvá Oly értelmű királyi leirat érkezett a helytartótanácshoz és főtör- 

kineveztelése. vényszékhez, mely szerint Ferdinánd király, «a súlyos vesztesé- 

get legalkalmatosb s királyi és atyai szándékainak leggyorsab- 

ban megfelelő módon pótolandó, . . addig is mig a nádorválasztás 

legközelebbi országgyűlésen következni fog, fönséges cs. kir. 

főherczeg Istvánt, az elfelejthetetlen boldogultnak nem csak 

fiát, hanem, lelke- s szivének, már is kitűntetett dicső jelleméről 

itélve, örök emlékezetű atyja erényének is méltó örökösét, 

Magyarországban királyi helytartóvá, s a hétszemélyes tábla 

elnökévé nevezi ki. » 

-E kinevezés; miként az országszerte nyilatkozott öröm s 
megelégedés tanusitá, teljesen kielégítette a nemzet óhajtá- 
sát. István főherczeg, tökéletesen magyar neveltetése, kedvel- 
tető magaviselete, a haza s nemzet iránt sok ízben tanusított 
rokonszenve s ragaszkodása miatt, első ifjuságától fogva 
kedvencze volt a nemzetnek. És most a rokonszenv s közbi- 
zodalom, tettre képes fiatal ereje iránt azon reményt ébresz- 
tette a nemzetben, hogy a hosszu, nehéz küzdelem után, az 
ő közremunkálása, vezérlete által valahára szerencsésen 
végbemenend a reform, az átalakulás nagy munkája. 

István főherczeg személyében több oly tulajdonság létezett 
mely e reményt teljesen igazolni látszék. Ő, ki e hon leve- 
gőjét szívta be először, ki e hon nyelvét gyermekkorától 
fogva, melyben Alcsuton a szegény földnép s gazdatisztek 
fiai valának játszó társai, tökéletesen beszélte; kit e honhoz 
egy atya s anya sírja s ifjuságának kedves emlékei kötének, 
szerette e hazát; s ő magát, szíve vonzalmánál fogva, inkább 
e haza fiának s polgárának, mint a fiatalságában ritkán lá- 
tott uralkodó ház tagjának, szerette tekinteni s: másoktól is 
tekintetni. A jó szándék s akarat tehát, hazájának magas 
állásában hasznosan szolgálni, azt boldogítani, benne nem 
hiányzott. Egy iratában, melylyel atyja hamvainak eltakaritása 

után a kir. tábla részvéttanusitó levelére válaszolt, maga is 
ekként nyilatkozott : c Reánk maradt dicső feladásul, tovább 
építeni azon művön, mely körül ő fáradozott; s hiszem, ha 
annyi erővel áld meg a gondviselés, mennyi buzgó akarat ¿l 
bennem. ...... megelégedéssel fog felettünk lengeni a Boldo- 
gultnak szelleme. » A népszerűség szeretete mely után hazá- 
jában vágyódott, melyet, mióta ifju korra érve, nyilvánosan 
s a társalgási körökben, ünnepélyeken, vigalmakon, megje- 
lenni szokott, fesztelen, minden rátartástól, gőgtől ment, 
nyájas, barátságos magaviselete által keresni — , hol pedig 
tettre volt szükség, erély s buzgalom által —- mint például a 
pesti vizár alkalmával — kiérdemleni ügyekezett, korán tettre 
vágyó kedélyt, becsérzetet tanusított jellemében. A hazábani 
neveltetése, mely neki alkalmat nyujtott a nemzet szokásai- 
val, erkölcseivel, törekvéseivel tökéletesen megismerkedni, 
azokkal saját szellemének fejlődését, irányát azonosítani, meg- 
könnyitették neki a nagy szerepet, mely reá a nádori mél- 
tóságban, a nemzet élén várt. Lelke élénk, könnyű felfogással 
lévén megáldva, a bölcs atyának oldala mellett— ki önmaga 
vezérelte gyermekei nevelését, a felnőtt ifjuval pedig sokat 
társalgott, — isftneretekben, világnézetben, az élet gyakorlati 
felfogásában, különösen a reá váró nagyszerű pálya iránti 
tájékozásban, — szóval mind abban, mire magas belyzéténél 
fogva neki szüksége volt, mi e helyzetbeni magatartása, irá- 
nya, elvei, eljárása tekintetében neki utmutatóul, zsinórmér- 
tékül szolgálhatott, gazdagodni, növekedni s megerősödni 
annyi alkalma s tehetsége volt, miszerint a benne helyezett 
- közbizodalom, közszeretet s ezeken alapult remény teljesen 
igazoltnak vala tekinthető. Minő irányt vett, mivé fejlett az 
ifju férfiunak a magán életi szeretetre méltó jelleme a közé- 
letben, miként teljesedett az általa ébresztett közvárakozás, 
a legközelebbi jövendő megmutatta. E közel jövendő viharai 
kemény próbára vetették a nagy reményű ifju főherczeg 
jellemét s egész egyéniségét. A próba aránytalanul súlyos 
volt; és ha e viharteljes jövőben a nemzet talán a boldogult- 

nak belátását, bölcseségét, hosszas tapasztalás által szerzett 
tapintatát, erélyét s tekintélyét visszasóhajtotta: nem annyira 
a jó akaratu, de a státusférfiui tapasztalat s a kormányzat 
megszokása által kisebb s könnyebb küzdelmekben még meg 
nem szilárdulhatott ifju férfiunak, mint inkább az idő nehéz 
súlyának s a helyzet rendkivüli bonyodalmainak tulajdoni- 
tandó. 

A főherczeg, részint még a prágai kormányügyekkel, ré- 
szint Bécsben új helyzete feletti értekezletekkel lévén elfoglalva, 
csak augusztus végén jött vissza az országba, s ült be mint 
kir. helytartó a kormányszék elnöki székébe. Megérkeztekor 
s rövid mulatása alatt a fővárosban határtalan öröm s lelke- 
sedés nyilatkozott személye iránt. Pár nap mulva körutra 
indult, melyet a pest-szolnoki vasut megnyitásával kezdett 
meg. E körutnak Kassa, Nagy-Lónya, N. Károly, Debreczen, 
Arad, Temesvár, Szabadka, Pécs, Eszék , Pakrácz, Károlyváros, 
Fiume, Zágráb, Varasd, Keszthely, Szombathely, Kismarton, 
Győr, Nyitra, Trencsén, Rózsahely, Besztercze, Selmecz és 
Balassa-Gyarmat jelölték körvonalait. Utazása folytonos dia- 
dalmenet volt; a nép lelkesedése mindenütt egyiránt nem 
ismert határt s mértéket. A Kárpátoktól Adriáig, Erdélytől 
a Lajtháig zsibongott az üdvözlő öröm zaja. A. szeretet és 
lelkesedés e kitöréseit, ha lehet, még növelték a főherczegnek 
majd minden állomáson, minden ebéd s fogadtatás alkalmával 
mondott szavai , melyek többé kevesbbé ama Vörösmartyból köl- 
csönzött s Áradon elmondott vers változataiból álltak : c addig 
éljek, mig honomnak élek ! » Szerénységét jellemzi viszont 
az őt Pozsonyban fogadó küldöttségekhez tett nyilatkozata : 
« Előre örültem, — ugy mond — hogy e megyébe, e helyre 
jöhetek, hol megboldogult édes atyám ötven év alatt tizenegy 
országgyűlést élt keresztül; s hol én minden tekintetben jó 
napokat töltöttem. A pályán, melyre léptem, én még csak 
kezdő vagyok ; s kérem önöket, uraim, hogy felejtsék bennem 
a kezdőt, és nézzék bennem csak az érdemeket szerzett atyá- 
nak fiát. »— Komáromban, midőn a hídon bevonult, nagy sze- 

rencsétlenség érte a nézők seregét. A szigetből a városba 
vezető, czölöpökön álló másik, gyalog híd, a nép roppant 
tömege alatt, mintegy nyolcz öl hosszban leszakadt, s a 
rögtön segedelem daczára, 79 néző a hullámokban lelte 
sírját. — 

A főherczeg fiatal korának, s a népről reá is áthatott lel- 
kesedésnek talán megbocsátható, hogy néhol kissé igen is 
nyíltan s nem mindig a kellő módon látszott keresni a nép- 
szerűséget; viseletében nem egyszer hiányzott ama nyájas, 
kedélyes, de e mellett komoly méltóság, mely hozzá legjobban 
illett volna. Egyébiránt a repülve tett körutazás inkább arra 
szolgált, hogy magát a nemzetnek személyesen bemutassa, 
mint hogy a hazával, s annak szükségeivel részletesen meg- 
ismerkedjék. 

Budára visszatérvén, Pest megyében okt. 16-kán tartá főis- 
páni beigtatását. Emlékezetre méltó ez ünnepélynél az, hogy 
Ferencz József főherczeg, Istvánnak unoka öcscse, s utóbb 
osztrák császár, viselte a királyi biztos beigtató tisztét. Az 
ifju főherczeg tiszta kiejtéssel beszélvén a magyar nyelvet, 
beigtató beszéde által nagy lelkesedésre ragadta a közön- 
séget. — 

A nemzeti érzelmeiről, szabadelvű hajlamairól ismeretes 
István főherczegnek királyi helytartóvá lett kineveztetése, 
minek következtében nádorrá választatása is bizonyossá lett, 
a végdiadal iránt új reményre s bizodalomra ébreszté az 
ellenzéket. Mert bár mi volt is azon értekezleteknek tárgya 
s eredménye, melyeket István helytartóvá lett kineveztetése 
után Bécsben a kormány férfiaival hosszan folytatott; a köz- 
véleményben annak hite, hogy István már a népszerűség 
szereteténél fogva is a szabadelvű reformokra hajlandó, s 
. azokat állásánál fogva hatékony közbenjárásával gyámolií- 
tandja, új támaszt s erőt kölcsönzött az ellenzéki iránynak s 
törekvéseknek. 

De ezen támaszra, ezen erőforrásra valóban már volt is 
szüksége az ellenzéki pártnak. Mind a kormány maga, mind 

a conservativ pártnak azon nagy töredéke, mely a kormány- 
nyal szorosabban szövetkezett, annál több erélyt s tevékeny- 
séget fejtettek ki, mennél inkább közeledett az országgyűlés. 
Minden követ megmozditának, hogy a diadalt magoknak biz- 
tosítsák ; és az ellenzékre nézve egynémely megyében fenye- 
gető színben kezdett mutatkozni az ügyek állása. 

Apponyi kanczellár, az administratori kérdés szerencsés 
keresztül vitele által remélvén elérni a kitűzött czélt, mi 
nem csekélyebb volt, mint a megyékben túlnyomó befolyást 
8 ennek folytán az országgyűlésen biztos többséget szerezni 
a kormánynak, — nem csak elijesztetni nem engedte magát 
megkezdett irányában egynémely megye erélyesebb ellent- 
állása által; hanem, a látszólag növekedő süker által felbá- 
torítva, épen e megyék ellenzését ügyekezett megtörni a 
rendelkezésére állott kormányhatalommal. Szinte keresni 
látszék az alkalmat, melyben e megyékkel kiköthessen. Ez 
alkalmat azonban nem mindig helyesen választá meg, minek 
azlán néha diadal belyett öngyengités lett az eredménye. 

Igy történt, például, Pest megyében, hol egy vállócsempé- 
szeti ügy kerülvén szőnyegre, a megye az előleg is súlyos 
gyanú által terhelt vádlottat elfogatta. A vádlott barátai által 
egy elnöki rendeletet eszközlött ki Bécsben, mely szerint a 
megye annak szabad lábra tételére utaltaték. A kanczellária 
lépése hibás volt. A vádlott, mint a birói eljárás eredménye 
is tanusitá, e pártfogásra koránt sem volt érdemes. A megye 
tehát, birói függetlenségére hivatkozva, annál kevesbbé volt 
hajlandó a rendeletet végrehajtani, minthogy a vádlottnak 
a perfolyam alatti letartóztatását a körülmények is szüksé- 
gelni látszottak ; különben pedig a mind szaporodó váltóba- 
misitási bűnök, kivált a középpontban, szigorú eljárást igé- 
nyeltek. Az összeütközést súlyosbitá az, hogy utóbb a főis- 
páni helytartó különösen megbizatott, tartana vizsgálatot: van-e 
a vádlott ellen több más kereset is megindítva, mint a mely 
miatt elfogatása történt ; és ha nem volna, a rendeletet hajtsa 
végre. 

A megye rendei e szokatlan megbizásból azt gyanították, 1847. 
hogy a kormány, az administratori rendszer elve szerint, a 
főispáni helytartót ez esetben is a megye fölébe helyezni, 
vagy épen egy állandó kir. biztosi rendszert szándékozik lét- 
rehozni : kijelenté tehát, hogy a megye törvényszéki s egyéb 
eljárásának felülvizsgálatára, a hatóság törvényes jogainál s 
méltóságánál fogva, semmi egyes embert nem bocsáthat. A 
kanczellária végre a kellemetlen zavarból az által húzta ki 
magát, hogy az alispánokat, mivel felszólítva sem adtak az 
elfogatási ügyben kellő felvilágosítást, megszidta ; egyébiránt 
pedig a pert felsőbb törvényszékekhez rendelte átküldetni. — 

Mind a tárgy fontosságára, mind arra nézve, hogy vala- Azadministra- 
mennyi hatóságot illető szabálylyá tétetett, sokkal keményebb "ARI 
összeütközés származott számos megye s a kormány közt a mte. 
főispáni helytartók törvényszéki elnökletéből. A megyei tör- 
vényszékek egyik lényeges joga s tulajdonsága volt: hogy va- 
lamint a birák, ugy az elnök is a megyei közönség által éven- 
ként szahadon választattak. A kormány most befolyását e 
törvényszékekre is ki akarván terjeszteni, az administrato- 
rokat oda utasítá, hogy az elnökletet azokon is szintugy mint 
a politikai, s igazgatási gyüléseken, ők foglalják el. A ren- 
dek azonban a törvényszék függetlenségét megőrzendők, 
minthogy a kormány e törekvése ellen intézett feliratok czélra 
nem vezettek, midőn az évente összeülendő törvényszéki bi- 
rákat s elnököket megválasztották, számos megyében meg- 
hagyták nekik hogy, ha az administrator, a felsőbb utasítás 
szerint, a törvényszéken mind a mellett is elnökölni kivánna, 

a birák azonnal távozván, a törvényszéket oszlassák fel. 

Ily határozat után az administratorok több megyében, ke- 
rűlve a rendekkeli kellemetlen surlódást, miből csak a kor- 
mány tekintélyének csökkenését látták következni, nem 
kivántak elnökleni a törvényszéken ; mások azonban, utasítá- 
suk szerint, erőszakolni akarván az ügyet, az elnöki széket 
csakugyan elfoglalták ; minek következtében aztán, a megyei 
határozat szerint, a táblabirák is több helytt szétoszlottak. 

Legtöbb esetben, mielőtt ily tényleges összeütközésre kerülne 
a dolog, a helytartótanács a megyei végzést megsemmítette. 
De ezen kormányszabály koránt sem távolítá el minden me- 
gyében az összeütközést; mert akadt számos megye, mely a 
helytartótanács intézménye ellen a királyhoz felirván, hatá- 
rozatának érvényességét továbbra is fentartotta. 

Ily eset adta elő magát egyebek közt Szabolcs megyében, 
melyhez aztán a kanczelláriától egy igen keményhangu ki- 
rálvi leirat érkezett. A király « ezen merényt szigorúan kár- 
hoztatta, s legfőbb királyi tekintélyénél fogva meghagyta, 
hogy a kanczellária utján adott elébbi rendeletének, nehogy 
más módokhoz nyúlni kényteleníttessék, azonnal engedel- 
meskedjenek. » Szabolcs s több más megyék is ilyetén kir. 
leiratokra azután rendesen oly értelemben válaszoltak hogy, 
miután az administratorok elnöklete, meggyőződésök szerint, 
a birói függetlenségről szóló törvényekbe ütközik; a törvé- 
nyek magyarázata pedig a törvényhozást illeti: kérik a ki- 
rályt, tűzze ki e tárgyat is a jövő országgyűlésre ; addig pedig 
hagyja fenn az eddigi törvényes gyakorlatot. — Szabolcséval 
egyező volt Zala és több más megyéknek is eljárása. 

Pest megyében az administrator a surlódást kerülvén, nem 
igényelte ugyan a törvényszéki elnökletet; mindazáltal az elv 
solidaritásánál fogva ezen megye is részt vett ez összeütkö- 
zésben az által, hogy Szabolcs megyének határzatát magáévá 
tette s eljárását pártolta. A helytartótanács ezen pesti végzést 
is megsemmítette; majd egy kir. leirat is rosszalta azt a 
megye rendeinek. Ezek azonban annál inkább részükön lenni 
álliták a jogot s törvényt, minthogy a megyének egy hasonló 
határozatát még 1837-ben a boldogult nádor is helyben- 
hagyta ; minél fogva szinte megtiltván táblabiráinak az ad- 
ministrator elnöklete alatt tartani törvényszéket, ha azt ne- 
talán ez is megkisértené, a kérdést hasonlókép a törvényho- 
zás magyarázatára s eldöntésére kivánták balasztani. Ezen 
vita a kormány s megyék között aztán egészen az országgyű- 

lésig kihúzódott, s annak tárgya ott magának az administra- 
tori rendszernek általános kérdésében olvadt fel. 

Mig a kormány maga ekként ügyekezett keresztül vinni a 
maga rendszerét s elveit, a conservativ pártnak vele szoro- 
sabban szövetkezett töredéke is eddig szokatlan tevékenységet 
fejtett ki a diadal kivívására. Fő törekvését abban összpon- 
tosítá, hogy egy részről a maga kebelében egységet, szoros 
összetartást, kellő szervezést és fegyelmet alkosson; más 
részről oly programmal lépjen fel a közönség előtt, mely 
képes legyen népszerűségre vergődni s még az ellenzék mér- 
sékeltebb, hidegebb részét is meghódítani. E végre már az 
elmult évben több tanácskozmányokat tartottak, melyeket, 
hogy bennök az ország külön vidékeiről mennél több tagok 
részt vehessenek, a pesti országos vásárok idejére tűztek ki. 
E tanácskozmányokban leginkább gr. Széchen Antal, b. Vay 
Miklós, gr. Dessewffy Emil, ifj. Majláth György és Somsich 
Pál valának a fő szerepvivők. Az összejövetelek jobbára gr. 


1847. 


A conservativ 

párt törekvé- 

sei, gyüleke- 
zetei. 


Keglevich Gábor főtárnok-mester teremeiben tartattak, ki 


rendesen az elnöki széket is elfoglalta. 

Egy ilyféle, még kisebb körű, összejövetel s értekezlet 
eredménye lőn, hogy a gyülekezet néhány tagjai megbizattak, 
hogy a pártnak szorosabb egyesítése s egyéb érintett czéljai 
végett, 8 különösen azok számára, kik minden kisebb gyüle- 
kezetben részt nem vesznek, s ennél fogva a párt ügyeinek 
fejleményeiről értesülve nem lehetnek, egy terjedelmesebb s 
indokolt programmban fejtenék ki az új conservativ párt 
irányelveit; melyek aztán egy 1846-ki november 12-kén tar- 
tandó nagyobb gyülekezetben adatnának elő s állapittatná- 
nak meg. j 

E gyülésen a pártnak mintegy százhusz tagja előtt a meg- 
bizott gróf Széchen Antal következő beszédben fejtegette az 
új conservativ párt programmját : 

e A legközelebb lefolyt országgyűlés végével, azon elvba- 
rátink, kik abban vagy személyesen részt vettek, vagy mű- 
ködéseit a megyei termek és közélet mezején elősegítették, 


Gr. Széchen 

Antal pro- 

grammi be- 
széde. 

vagy végre a conservativ párt harczait rokonszenvvel kö- 
vették, meg valának győződve a felől, hogy az országgyűlés 
bevégezte az alkotmányos tevékenységet meg nem szüntetheti, 
föl nem függesztheti, ha csak az országgyűlési eszmesurló- 
dások szellemi eredményeit veszélyeztetni nem akarjuk. E 
meggyőződés szolgált indokául majd kisebb, majd nagvobb 
gyülekezeteknek, melyeknek egyike feladásunkul tette, a con- 
servativ párt által követendő elvekre és eljárásra nézve, e 
gyülekezet elébe javaslatot terjeszteni. E javaslat azonnal be 
fog mutattatni a gyülekezetnek; de miután egy ily javaslat 
a dolog természeténél fogva az elveket csak fő vonásokban 
foglalhatja magában, miután az inkább az eredményeket mint 
indokainkat terjesztheti elő: minden félreértés elkerülése 
végett, azon megbizást nyertem, hogy azokat a gyülekezet 
előtt kifejtsem. .... 

« Az említett elvbarátok azon alapelwből indúltak ki, hogy 
oly ország, mely az alkotmányos élet kifejlődését óhajtja, és 
annak jótéteményeit élvezi, az alkotmányosság föltételeit 
nem nélkülözheti, annak természetszerű következményeit el 
nem tagadhatja; és azért, midőn a vélemények különbözé- 
sénél fogva az egy nézetűek szövetkezését épen oly természe- 
tesnek mint szükségesnek tekinti: mindenek előtt javaslan- 
dónak vélte, hogy az ugvanazon véleményárnyéklathoz tar- 
tozó egyének párttá alakuljanak; párttá, mely elhatározott 
irányzatot és elveket követve, azokat el ne tagadja, el ne tit- 
kolja, hanem a nyilvánosság mezején őszintén bevallja, nyiltan 
hirdesse, férfiasan védje s fentartsa. 

c Nem szándékom törvényhozási intézkedéseink, ország- 
gvülési működéseink egész történetét előadni ; még egy futó- 
lagos áttekintése is egy nagy fontosságu tárgynak kelletinél 
több időt foglalna el. Csak annyit vélek megjegyzendőnek, 
hogy a régiebb országgyűlések jelleme az újabbak irányza- 
tától teljesen különböző vala. Még a jelen század első or- 
szággyűlésein is a vita legnagyobb részt a fenálló törvények 
magyarázata körül forgott; és ámbár ezen vitánál is a kū- 

lönböző politikai irányzatok befolyása szükségkép vala ész- 
revehető, azon, bizonyos korlátok közé szorított, határo- 
zottan kijelölt téren mégis, a vélemények elágazása oly tete- 
mes, oly folytonos, oly következetes nem lehetett mint jelen- 
leg. A fenálló törvények értelmét gyakran az egy politikai 
irányzatúak különbözőképen magyarázhatják ; de azon pilla- 
natban, midőn e magyarázat nem az egyes törvény értelmé- 
ből, nem egyedül a hazai közjog tételeiből meríttetik többé, 
hanem átalanos politikai elvek vezérfonalán történik — ; mi- 
dőn nem annyira a létező törvények magyarázatáról, hanem, 
és pedig főleg, új törvényes intézkedések megalapitásáról van 
már szó; az átalános politikai irányzatnak kell szükségkép 
befolyást és pedig eldöntő befolyást gyakorolnia. 

« Az irányzatok különbsége szüli a véleményárnyéklatok 
eltérését; a véleményárnyéklatok következetesen fentartott s 
kiképzett elágazása a pártok ellentétét. És bár jelenleg is 
sokszor az alkotmányos jogok veszélyeztetése említtetik , leend-e 
még valaki az ellenzék soraiban is, hogy számos alkotmá- 
nyos jogok, melyek hajdan a vita tárgyait képezték, most a 
kormány és ország által egyiránt elismerteknek és elfoga- 
dottaknak tekintendők? Ezekre nézve nem az a kérdés tehát 
többé: hogyan kivívandók? hanem az: hogyan használandók ? 
hogy a haza javára szolgáljanak, és igy üdvös gyakorlások 
eredményében új meg új biztosítékokat találjanak. 

c És mert törvények alkotásáról, mert nem egyedül nem- 
leges védelemről, hanem tényleges intézkedésről van szó: a 
választmány szükségesnek vélte, mellőzve minden, a több- 
séggeli kormányzás kérdését illető theoretikus nézeteket, ál- 
talános elveket, vagy azoknak hazánk viszonyaira nem alkal- 
mazható szövevényes részleteit, gyakorlatilag vevém fel a 
dolgot, egyszerűen csak azt kimondani, hogy ha bizonyosan, 
sükeresen, idővesztés nélkül akarunk az új intézkedésekre 
nézve előhaladni, szükséges hogy intézeteink a közélet me- 
zején a többség által pártoltassanak, hogy mienk lévén a 

többség, ily módon annak létrehozására, mit üdvösnek vé- 
lünk, a legegyszerűbb és leghatályosabb eszközt használjuk. 

« Ezek folytában a választmány pártunknak állását az ellen- 
zék irányában megémlíti, és nyiltan mondva, mintegy hadat 
izen az ellenzéknek. De itt mindenek előtt a félreértések el- 
mellőzésére, tisztán kijelentem, hogy ezen had nem az ellen- 
zék egyéneinek, nem a személyeknek, hanem azon eljárás- 
nak, azon elveknek izentetik egyedül, melyeket mi károsak- 
nak s veszélyeseknek tekintünk. 

c Constatirozzuk némileg a helyzeteket. Nem fogom ré- 
szemről az ellenzéket gyanusítgatni ; nem pedig azért, mert 
ily gyanusítgatás sem a tisztelt gyülekezetnek, melyhez szó- 
lok, sem azon választmánynak, melynek nevében szólok, 
jellemével össze nem fér; de nem azért is, mert az ellenzé- 
ket, még ott sem lévén szokásom gyanusítgatni, hol annak 
egyéneivel szemközt állok, annál kevesebbé érzem magamat 
gyanusítgatásra felhívatva ott, hol tisztelt elvbarátok körében 
felszólalva, egyedül a jelen nem levők megtámadása ócsó bá- 
torságának ócsó dicsőségét élvezhetném. 

« Egy politikai állitás, melyet számtalanszor ismételtetni 
hallunk, azt tartja, hogy alkotmányos ország ellenzék nélkül 
nem létezhetik. Ez, kétség nélkül, nem jelentheti azt, misze- 
rint alkotmányos országnak azon szomorú kiváltsággal kell 
birnia, hogy abban jó és rosz, üdvös és káros egyaránt elle- 
neztessék; hanem egyedül azon ténynek megismerése, hogy 
oly országban, hol a törvényes intézkedések kizárólag egy 
uralkodó hatalomtól vagy akarattól nem függenek, hol szá- 
mosan vannak jogosítva vélemények szabad kijelentésére, a 
nézetek összeütközése a kérdéseknek minden oldalróli meg- 
fontolását, meglatoltatását hozza magával, és az eredmények 
megállapítása csak az eszmesurlódások teljes kifejtése után 
üdvös és lehetséges. De ha ez áll, akkor meg kell az ellen- 
zéknek is ösmernie, hogy egy ellenzéknek a maga irányában 
egy más ellenzékre van szüksége, mely az ő tekintélyének 
vagy akaratjának vakon nem hódolva, a maga részére is azon 

jogokat méltán igényli, melyeket az ellenvéleményüek önszá- 
mukra követelnek. 

c A véleményárnyéklatok ily ellentéte mellett szükséges 
azon pontokat megvizsgálni, melyekre nézve azok egyetérte- 
nek. De ezeket az ellenzék közt és köztünk, az eddigi ta- 
pasztalás nyomán hiába keresem. Ők törvénytelennek tekin- 
tik azt, mit mi törvényesnek hiszünk; károsnak, mit mi üd- 
vösnek; ők a kormány eddigi eljárásaiban az alkotmány 
megsértését találják föl, irányzatát alkotmány-elleninek hir- 
detik : mi a kormány eddigi lépéseit helyeseljük, alkotmá- 
nyosságát kétségbe nem veszszük, és jellemében bizunk; ők 
elveink összegét kárhoztatják: mi azokhoz szilárdul ragasz- 
kodunk ; végre sok köztanácskozásokban még véleményünk 
szabadsága sem tiszteltetik. 

a Ily helyzetében a dolgoknak nem marad egyéb hátra, 
mint azon ellentétet, mely tettleg létezik, elvileg is megis- 
merni s férfiasan kijelenteni. Nem zárja ki ez az egyének, 
sőt a pártok közti jövendőben lehető egyesülést; hanem csak 
azt jelenti : hogy addig, mig az ellenzék kizárólag mostani 
elveihez és irányzatához ragaszkodik: ezek és a mi meg- 
győződéseink egyenes ellentétben állandanak. Transigálni 
esak akkor lehet üdves sikerrel, ha a pártok egymást köl- 
csönösen capacitálják. Addig, mig ez nem történik, capaci- 
tatio nélkül transigálni gyöngeség. Ily állásában a dolgoknak 
nem javasoltathatik más eljárás mint, hogy mindenki meg- 
győződéseinek kivívására minden alkotmányos, törvényes és 
loyalis utat használva, működéseinek eredményében találja 
meg, az ellenvéleményűek előtt is eljárásának igazolását. 

c Hátra van, hogy a pártnak továbbra ìs fentartott conser- 
vativ elnevezésére, annak organisatiojára és elveire nézve né- 
melyeket megjegyezzek. 

« Éreztük mi is, hogy a e conservativ » név a párt minden 
teendőit, minden irányzatait ki nem fejezi. De azon nézetből 
kiindulva, hogy nem az elnevezés határozza meg a pártok 
jellemét vagy teendőit, hanem hogy ellenkezőleg a pártok 

1887. — jelleme és tettei értelmezik a pártok elnevezését: egy oly 
nevezethez továbbá is ragaszkodunk, melynek európai ér- 
telme van, mely főirányzatunknak megfelel, melyet megvál- 
toztatni, vagy melyről lemondani annyit tenne, mint a párt 
multjáról elfelejtkezni, vagy azt eltagadni. Nincs pedig semmi 
ezen multban, miről lemondanunk kellene, miről lemondani 
kivánnánk. Ragaszkodunk tehát, mondom, továbbá is egy 
elnevezéshez, mely hazánkban ösmeretes, mely alatt számos 
elvbarátaink eddig is gyakorta dicsően működtek, és melyre 
nézve csak tőlünk függ, azt e honban . mindinkább nagyobb 
fényre és tiszteletre emelni. 

c A választmány egyenesen kimondja, hogy a conservativ 
párt a kormányt pártolandja. De azt hiszszük, midőn azt a 
kormány törvényességének magától értetendő, de ép azért 
soha el nem mellőzendő feltétele és nézeteinknek a kormány 
működésével való ugyanazonosságának nyilvános fentartása 
és kikötése mellett teszi, nem veszélyezteti a pártnak alkot- 
mányos függetlenségét. 

c Nem akarom itt hosszasabban a függetlenség gyakorta 
félreértett eszméjét fejtegetni; de annyi bizonyosnak látszik, 
hogy alkotmányos életünk további fejlődésével mindinkább 
szükségessé válandik a függetlenség annyiszor említett elve 
helyébe egyszerűen a politikai becsületesség elvét állítani; 
egy oly elvet, mely az ugy nevezett függetlenség helyett a 
becsületes függőséget gyakorta a haza érdekében igénylendi, 
nem kültekintetektől, vagy egyéni magán viszonyoktól, ha- 
nem a meggyőződések összehangzásának és az irányzatok 
egységének mulhatatlan szükségétől. Valósággá válandikakkor 
az, mi minden alkotmányos országban oly annyira szüksé- 
ges: határozott állások és erős meggyőződések. 

c És épen azért, minekutána meggyőződésünk az vala, hogy 
a jelen körülményekben hazánk a kormány határozottabb 
föllépését és irányadását nem nélkülözheti, hogy számos kér- 
désekben a kezdeményezési hivatás leginkább őt illeti — ; 
minekutána a kormány eddigi irányzatát olyannak tekintjük, 

mely egyenesen a hon javára van intézve: kötelességünknek 
ismertük, azon viszonyt, mely a párt és kormány közt az 
eddigi szempillanatig kifejlődött, melynek, ha, miről nem 
kételkedünk, a kormány és pártunk eddigi irányzatukhoz 
hívek maradnak, továbbá is léteznie s erősödnie kell, — nyil- 
tan kijelenteni és nem állítani ellentételbe, nem elszigetelni 
egymástól azon tényezőket, melyeknek összehangzó műkö- 
dése képezi az üdvös siker mellőzhetetlen feltételét. 

a Mi a párt organisatioját illeti, kettős vala a czél: bizto- 
sítani t. 1. egy részről működéseink folytonosságát; de el- 
mellőzni más részről mind azt, mi alakulásunknak szorosabb 
társulati jellemet adhatna. Legyen működésünk minden alka- 
lommal megújuló tanácskozásaink s választásaink szabad 
eredménye, nem pedig oly szerkezetre alapítva, mely az egyes 
tagok befolyásán kivül álló magán testületet képezne. A pesti 
vásárok, melyek ugy is számos elvbarátokat szoktak magán 
ügyeikben az ország központjára híni, összejöveteleinkre 
elég alkalmat nyujtanak. Mind az pedig, mi egy és más ösz- 
szejövetel között a közügy érdekében szükséges, némely cse- 
kélyebb számu tagokra lenne bizandó, kiket az elvbarátok 
bizodalma minden egyes összejöveteleknél arra legalkalma- 
sabbaknak találna. 

« Azon elvekre nézve, melyeket a választmány megemlít, 
azt tartom, nem szükséges a tulajdon szentségét és a kor- 
mány alkotmányos erejének és hatályosságának megőrzését 
hosszabb okoskodásokkal támogatni. Oly elvek azok, melye- 
ket, ugy tartom, mindnyájan pártolunk, melyek józanul 
felfogva az okszerű haladást csak biztosíthatják. Említsem-e 
a birtoknak mérséklő befolyását, mely a stabilitásnak egyik 
legfőbb biztosítékát képezi ? Nemzetiségünk érdekét, ámbár 
az ezen ügy iránti rokonszenv magától értetődik, azért vél- 
tük megemlítendőnek, nehogy azt a másik párt kiváltsága- 
ként tekinteni, vagy egyedáruságánák átengedni láttassunk ; 
mert egyaránt szent ezen ügy mindenikünk előtt, és az az 
iránti részvétben magunkat senki által felülmúlatni nem fog- 

nemzetiség, alkotmányos és közigazgatási önállásunk; má- 
sika a közbirodalommal való azon összeköttetés, melyet szá- 
zadok előkészítettek, századok megerősítettek. Meggyőződé- 
sünk az, hogy minden intézkedésnek e két alap gondos szem- 
ügybe vételére kell alapulnia, annak nem csak nemleges 
tiszteletére, de tényleges méltánylására: hogy valamint a 
kormány hizodalomra nem számithatna ezen országban, ha 
ezen alapok elsejét csak malum necessariumnak te- 
kintené; ugy az ország sem várhatná őszinte közremunká- 
lását a kormánynak, ha azok másikát szem elől. tévesztené. 
— Azon egyes kérdések végre, melyek elősoroltatnak, leg- 
nagyobb részt olyanok, melyek már országgyűlési tanácsko- 
zás tárgyát képezték ; és midőn a végett említtetnek meg, 
hogy előlegesen is a párt tevékenységének némely tárgyait 
kijelöljék, más korszerű tárgyak megpenditését ki nem 
zárják. 

«.... Ha az egyesek közremunkálása mellett ezen elvek na- 
gyobb és nagyobb körben fognak terjesztetni ; ha azok ered- 
ménye a kormánynak, mely föllépésünket nem ignorálhatja, 
hozzájárulása által biztosítva leend: maga azon eredmény 
bizonyságát nyujtandja annak, hogy czélunk nem vala más, 
mint a haza java, és még a vélemények összeütközésében is 
azon egykori egyetértés és egyesülés előmozdításának óhaj- 
tása, mely legbizonyosabb akkor, ha a véleménysurlódások 
alapján és természetszerű lefolyások következtében történik.» 

Maga a conservativ-programm aztán a javaslat szerint 
némi tanácskozások után egyező értelemmel ekként állapít- 
tatott meg. 

c1. A jelenlevő conservativok kimondják azon meggyőző- 
désöket, mely szerint szükség, hogy ezen pártnak egész or- 
ganisatioja a nyilvánosság alkotmányos alapjára legyen fek- 
tetve. A conservativ párt teljességgel bevallott czímmel, 
minden tartózkodás nélkül, határozottan s nyiltan kiván a 
térre kilépni mind a maga organisatiojában, mind a maga 

terveiben. Ugyan igy szükség kilépni a térre a párt egyes 
tagjainak is. Ennek következtében 

«2. Bevallják a jelenlevő conservativok, miszerint egy con- 
sistens, organisált testet kivánnak képezni a haza átalaku- 
lásának a kormány által az elmult hongyüléshez intézett 
előadásaiban foglalt, és más, a haza erejének s felvirágzá- 
sának emelésére intézendő, akár akormány akár az ország- 
gyülés által már kezdeményezett, vagy ezentúl kezdeménye- 
zendő javitásoknak az alkotmányos alapelv, a nemzetiség 
és a közbirodalmi egységnek eszélyes szemügyben tartása 
melletti keresztülvitelére. 

«3. Határozottan kimondják a jelenlevő conservativok, 
miszerint azon ürügy alatt hogy, «ha a conservativok párt- 
juknak nyilt organisatiójához látandnak, azt az ellenzék még 
nagyobb mértékben teendi», a jelen elvkifejtésben kimon- 
dott lépést felfüggeszteni vagy csak elhalasztani is nem lehet 
s nem szabad. Ma a kérdés nem az; többet fog-e tenni az 
ellenzék, ha a conservativok valamit tecndenek; hanem a 
feladat az: hogy mind a két rész tegyen mindent, mi tőle 
loyalis, alkotmányos uton kitelik, és a feladat az, hogy az 
ily mindent véghezvitel mellett az eredmény, a többség a 
conservativoké legyen. 

«4. Valamint a közönséges életben létünknek minden 
percze nem más, mint józan értelemben vett izgatás, sürgés, 
forgás a végre, hogy azokat, kikkel érintkezünk, ügyünk s 
érdekeink jogossága 8 méltányossága felől meggyőzvén s lel- 
kesítvén, bennök követőkre, pártolókra, egy „szóval, több- 
ségre találjunk: épen ugy a politikában is, a haza ügyeinek 
tiszta, jóakaró s hasznos kezelésére szolgáló súlyok megszer- 
zésénél t. i. a szükséges alkotmányos majoritás megszer- 
zésénél is ugyanazon tevékenység kivántatik. Ennél fogva 
kimondatik itt, hogy a conservativ párt organisatioját a te- 
vékenység s a szellemi izgatás alapjára kell állítani. Joggal 
gondolja tehát a párt, egyes tagjaitól várhatni, hogy ügye 
és szelleme iránt a honpolgárok minden osztályaiban érdek- 

— 4847. — ébresztések által sympathiákat fognak gerjeszteni; valamint 

-várja azt is, hogy minden becsületes és loyalis úton új meg 
új pártbelieknek szerzésére fognak törekedni. 

c 5. A jelenlévő conservativok az eddigi tapasztalások nyo- 
mán mélyen meg vannak az iránt győződve, miszerint, ha 
ezen párt, vagy a kormány a maga loyalitását s jóakaratát 

. kezdeményezéseinek üdvös és hasznos volta által, bár a nap- 
fénynél világosabban bebizonyítaná is, ez által az ellenzéket 
még teljességgel le nem fegyverezné, s áz eddigi eljárásának 
megváltoztatására s magáhozi őszinte közeledésre nem bir- 
hatná mind addig, valamig az látná, hogy a kormány s a 
conservativok a szőnyegen lévő s átalánosságokban nagyobb 
részt már a szemközt álló mind két párt által elfogadott in- 
ditványokat maguk, nem pedig az ellenzék politikai elve 
szerint szándékoznak keresztülvinni. Meg vannak továbbá a 
jelen conservativok az iránt győződve, miszerint ama baráti 
s rokoni kéznyujtást. a haza boldogitásának eszközlésére, 
mely felől az opositio már sokszor oly fényes szavakat szer- 
kezett, az ellenzéktől teljességgel csak azon feltétel alatt lehet 
reményleni, ha a conservativok reáállanak, miszerint a felül 
említett indítványok kizárólag az ellenzék elve és szelleme 
szerint vitessenek keresztül; — mi azonban- aztán a conser- 
vativok részéről tökéletesen annyit tenne, mint lelépni az al- 
kotmányos élet színhelyéről és az egész tért az ellenzéknek 
engedni által. Ennél fogva tehát, valamint hogy az ellenzék 
még soha be nem vallotta azt, hogy a dolgoknak conservativ 
elvek szerinti kezelése és a conservativ elveknek a törvény- 
hozás teréni győzelme szerinte kivánatos lehet: ép ugy a jelen- 
levő conservativok is a mellett, hogy a társas életre átvinni az 
irányzati elágazások következményeit teljességgel nem kiván- 
ják, az ellenzékkel a politikai kérdések iránt transigalni nem 
fognak mégis mind addig, mig az ellenzékiek a conservativ 
elveknek meredek ellentétben álló elveiket fogván ellensze- 
gezni, követeléseiket alább nem hangolandják, s a dolgokat 
az élet s a tények mezején oly térre nem állitandják, misze- 

rint kölcsönös közeledés által a mostani meredek állapotokon 
segíteni lehessen ; hanem a jelenlevő conservativok egyenesen 
köteleseknek érzendik magokat, az ellenzéket, valamig po- 
litikája a mostani marad, leszavazni, az általa indítványozott 
kérdéseket pedig, mennyiben azok kivihetők volnának, újont 
átdolgozván s inditványozván, saját elvnézetők szerint keresz- 
tül vinni. . 

c 6. Miután a conservativ párt saját kivánataiban s el- 
veiben magát a mostani, alkotmányos és törvényes úton haladó 
kormánvnyal már az életben tényleg s valósággal azonosította, 
annál fogva ugyan ezt itt a jelenlevők egyenesen kinyilat- 
koztatván, azon elvet állítják fel, hogy mig a kormány azon 
ösvényen maradand, melyen az most van, s oly kezekben 
lesz, melyek arról, hogy a jelen ösvényen megmaradni fog, 
kezeskednek : mind addig minden alkotmányos és törvényes 
úton készek azt, valamint az ő törvényes organumait és 
törvényes tekintélyét is az ő többségökkel gyámolítani. El- 
lenben a kormánytól is reménylik, miszerint minden alka- 
lommal tanusítván azt, hogy ezen felekezetet természetes 
frigyesének és olyannak tekinti, melylyel menni kíván, s 
hogy imez elvétől ezentúl sem szándékozik eltávozni, hanem 
a vele összevágóan intézkedni óhajtó párttal, a haza politikai 
ügyeiben kezet fogva, kiván előhaladni ; ezen pártot nem csak 
megtagadni s ignorálni nem fogja, hanem a szükséges ja- 
vitásokat egyenesen a conservativ párt segedelmével akarja 
keresztülvinni. 

«7. Valamint tehát az oppositionak az látszik jelszava 
lenni: « mindent a kormány ellen, semmit a kormány mel- 
lett, » ugy más részről a jelenlevő conservativok e következő 
rövid, világos és félremagyarázhatatlan jelszót vallják mago- 
kénak : « mindent, mit törvény és alkotmány engednek, a 
mostani, elvünkkel, véleményünkkel azonosult kormányért ; 
semmit a mostani kormány ellen, mig azt nézeteinkkel s 
elveinkkel megegyező. utakon menni látjuk 5. 

« 8. Hogy a conservativ párt évenként a körülményekhez 

képest egy-vagy többször, tájékozás, eszmecsere és összevágó 
pártműködés előmozdítása végett összejövetelt tartson Pesten, 
szükségesnek tartatik. Kijelentik itt, hogy a közügy java 
mellőzhetlenül megkivánja, miszerint ekkor mennél számo- 
sabb egyénei seregeljenek össze a hazai conservativoknak. 

c 9. Czélravezetőnek tartják a jelenlevők, hogy minden 
ily összejövetel a legközelebbinek határnapját s teendőit 
kitűzze, s azokat, kiket különösen meg akar bizonyos feladá- 
sokkal bízni, ez alkalommal megbizza. 

«10. Megállapodott meggyőződése a jelenlevőknek, hogy va- 
lamint az összes conservativ párt csak tartós és tökéletes egyet- 
értés, más részről pedig fáradalmat nem ismerő lelkesedés és 
előre kiszámított összevágó közremunkálás következtében ver- 
gődhetik kivánatos erőre és jelentőségre: ugy a megyékben 
elszórva létező conservativ elemek is csak ugy központosíttat- 
hatnak és fognak sikerrel eljárhatni, ha a politikai közélet 
mezején, külön minden megyében is, az elvrokonok egybe- 
hangzólag működnek, s az egész párttal folytonos szellemi 
összeköttetésben maradva, azon veszélyeket, melyek netalán 
a felebb előadott conservativ politika vallóinak túlsúlyát fenye- 
getik, mindig közös erővel elhárítani, hol pedig erre még 
nem vergődtek volna fel, ilyen túlsúlyra az alkotmányos élet- 
nek megyei végzések, követ- s tisztválasztásokban nyilatkozó 
külön ágaiban közös erővel és egyetértéssel reásegíteni ügye- 
keznek ; szóval, ha mindig párti öntudattal s mindig előre 
kiszámított összevágó közremunkálással lépnek fel nyiltan, 
és működnek az alkotmány, törvény, kormány, ennek tör- 
vényes organumai s mind ezeknek tekintélye, nmint a hon 
békés átalakulásának legfőbb feltételei mellett. Minthogy pedig 
egybehangzó közremunkálás politikai pártműködés me- 
zején nem képzelhető, ha azt eszmecsere és annak folytán 
létrejött megállapodások, személyek és dolgok iránt, meg nem 
előzték, és folyton életben nem tartják : ennél fogva a jelen- 
lévő conservativok az összes hazában létező elvbarátaikat ezen 
fő szükségnek megfelelő értelembeni eljárásra tartják felhi- 

vandóknak, kinyilatkoztatván, hogy önkörükben ezen szükség- __ 1847. _ 


ról mindeneket meggyőzni, s ahhoz képest magok részéről 
cselekedni is előleges feladásuknak tekintendik. 

«141. Az itt jelenlevő conservativok, a kormány azon 
elhatározásáról, mely szerint a számos lényeges javitások 
törvényhozási kezdeményezését kész törvényjavaslatok előter- 
jesztése által önkezeibe venni fogja, teljesen meg lévén 
győződve s érezve, hogy a conservativ pártnak legmellőzhet- 
lenebb feladása ezen alkotmányos előlépést eredményeiben 
sikeressé tenni : kimondják itt meggyőződésőket, miként az 
ország dolgai azon ponton állanak, melyen elkerülhetetlen 
kötelességgé vált, hogy a maga körében minden conservativ 
oda hasson, miszerint a szükséges törvényhozási intézkedések 
a legközelebbi országgyűlésen okvetetlen létrejőjenek. Ezt 
legbiztosabban ugy lehet elérni, ha a legfőbbeket a kormány 
kezdeményezi egy részről; és a vélemények oly dispositioja 
hozatik létre, mely az üdvösnek, szükségesnek elfogadására 
hajlandó, ellenben az országtól jövő kezdeményezésekben 
az idegen példák vak utánzatának, veszélyes politikai 
kisérletek tételének viszketegétől, szóval a mult ország- 
gyülési ellenzéki többség túlságaitól távol legyen; és ha más 
részről, kiindulási pontul azon elv választatik, melyhez képest 
semminemű törvényhozási intézkedés sem érdemli meg a 
haladás és jávitás nevezetét, ha a kormánynak alkotmányos 
ereje s hatályossága, az országnak alkotmányos állása, a bir- 
toknak mérséklő befolyása, a tulajdoni jognak szentsége, a 
közbirodalmi kapcsolatnak szilárdsága, nemzetiségünk érde- 
kei s egy békés reform lehetőségei általa meg nem erősíttet- 
nek, nem conserváltatnak s illetőleg újabb biztositékokat 
nem nyernek. Ennél fogva az itt jelenlevő conservativok 
minden elvbarát figyelmét és -buzgalmát a felebb kifejezett 
elvek és meggyőződéseknek a szellemi fegyverek minden 
czélravezető nemeivel leendő terjesztésére tartják felhivandók- 
nak, rendíthetetlenül meg lévén győződve, hogy a honnak 
legközelebbi s egyaránt fontos teendői között a vélemény 


(ABAT. 


444 Hetedik könyv. Az átalakulást közvetlen megelőzött események. 


szabadságának a köztanácskozások külön nemeiben minden 
iránybani biztositása, az urbéri viszonyok kiegyenlítésének 
könnyitése, a katonai élelmezés ügye, büntető törvénykönyv 
és börtönjavitás, a polgári törvénykezési rend megigazitása, 


. az ország anyagi közszükségeinek fedezése, a megyei igazga- 


tás javitása, a kir. városok országgyűlési szavazata s belszer- 
kezeti hiányaiknak javitása, a nemesi birtokviszonyok czél- 
szerűbb rendezése, a földbirtoknak nyujtandó olcsó és könnyű 
hitel, a hon vámi és kereskedési ügyei, bányatörvénykönyv, 
egyesületek és társulatok iránti intézkedések tárgyában, — 
melyek ily rendben történt elszámlálása által azonban a je- 
lenlevő conservativok sem az előlegesség sorozatára nézve itt 
határozott véleményt kifejezni, sem pedig pártjokat más, 
akár az országgyűlési elemek rendezésébe vágó, akár egyéb 
szükséges javitásokat illethető intézkedések szorgalmazásától 
elzárni nem kivánják ;— hogy mind ezeknek, mik itt említve 
valának, tekintetében semminemű törvényes előlépések sem 
jöhetnek létre, ha felebb, kiindulási pont gyanánt említett 
elvek nem fognak túlsúlyra vergődni azoknak többségénél, 
kik a törvényhozásra akár közvetve, akár közvetlen befolynak; 
nem jöhetnek pedig létre, és igy okvetetlen tespedésnek kell 
következni azért, mert a kormány sokkal erősebb, igazságo- 
sabb és conservativabb; semhogy alulról jövő és az itt elmon- 
dott fő elvekkel ellenkező javaslatoknak engedni volna 
kényszerülve; sokkal bölcsebb és előrelátóbb, semhogy ily 
javaslatokat önmaga tenni képes lehetne; de sokkal törvény- 
szerűbb és loyalisabb egyszersmind, semhogy önjavaslatait 
máskép mint alkotmányos úton, irányelveivel összevágó több- 
ség segélyével akarná keresztülvinni. 

c 12. Midőn a jelenlevő conservativok felebbi átalános meg- 
győződéseiket kimondják, befejezésül nem mulaszthatják el 
azon biztos reményeiket is kifejezni, miszerint az illető kor- 
mányférfiak által, midőn már a cselekvés percze jelen leend, 
a végből a conservativ párt a kormány üdvös szándékai mel- 
lett annál sükeresebben működhessék, czélbavett országgyűlési 

feladások részleteiről bővebb értesitésekben fog részesíttetni, 
mely végre hatályos közremunkálásukat az üdvös szándék 
megtestesitésében, a felebbi elvek alapján, hazafiui készséggel 
ezennel újra is megajánlják s. 

A fő elvek ekként meg lévén állapítva, a pártorganisatio 
részleteire nézve még egynémely más pontok is meghatároz- 
tattak. Különösen, az összejövetelek ideje márczius, junius, 
augusztus és november hónapokra, a pesti országos vásár 
második hetének első napjára tűzetett ki. Továbbá végeztetett, 
hogy minden ily pártgyülés a maga kebeléből nyolcz vagy tiz, 
Budapesten s vidékén lakó, elvbarátot, azaz, egy középponti 
bizottmányt válaszszon, mely a jövő tanácskozmányig a köz- 
dolgok állapotát s fejlődését különös figyelemmel kisérve, a 
megyékben országszerte lakó többi conservativokkal szükség 


esetén levelezésbe is bocsátkozva, a conservativ ügy gyarapo- . 


dására s erősítésére ügyeljen. Ezen választmány bizatott meg 
azzal is hogy, a programm utósó pontja szerint, a kormány- 
nyal magát érintkezésbe tegye, s az említett viszonyokra nézve 
magának közvetlen tudomást szerezvén, a következő gyülést 
azokról szinte értesítse. Végre e választmány tagjaiul követ- 
kezők neveztettek ki: gr. Dessewffy Emil, gr. Keglevich Gábor, 
Fogarassy Mibály, czímzetes püspök, Lipthay Sándor, Luka 
Sándor, ifjabb Majláth György, Somsich Pál. gr. Széchen 
Antal és b. Vay Miklós. 

De ezen nyilván bevallott dolgokon kivül mind ezen, mind 
a többi, ehhez hasonló, gyüléseken a tanácskozások még egye- 
bekről is folytak, mik, bár a párt hivatalos levelezéseiben 
említve nincsenek, a párt egyes tagjai által mégis hamar köz 
tudomásra jutottak. E tárgyak azon módok s eszközök körül 
forogtak, melyek által a párt magának s a kormánynak a 
jövő országgyűlésen többséget biztosítani reménylett s tőre- 
kedett. E tárgyra nézve legjelentékenyebb a gyülésnek ama 
végzése, mely szerint a főispánok s az administratorok a párt 
középponti bizottmányának megyéik állapotáról időnként je- 
lentést teendenek ; ezen klubban fog meghatároztatni, melyik 

-.4847. — megyében ki választassék országgyűlési követté, ki alispánná ; 
s az ekként meghatározandó választásokra aztán az egész 
párt összes erővel fogja gyakorolni befolyását. Tanácskozás 
közben e fontos kérdés felett Marczibányi, trencsényi főispán, 
egykoron ellenzéki tag, volt egyedül, ki az indítványnak el- 
lene mondott, azt a megyéknek önkörükbeni szabad mozgása 
tekintetében veszedelmesnek állítván. De a végzés meghoza- 
tott, s világosan kimondatott, hogy a párt a megyei végzé- 
sekbe, követ s tisztválasztásokba közös, országos erővel, előre 
kiszámított, összevágó közremunkálással fog ezután befolyni. 
A párt e törekvés által mintegy klubb-színezetet öltött ma- 
gára, s a lélekvásárlást, a vesztegetést és a különben annyira 
kárhoztatott korteskedést nagyban kezdé gyakorlani. 

Kétségtelenül ezen gyülésekben terveztetett s alapíttatott 
meg azon tulajdonképeni kłubb is, mely Pesten, Gyülde czím 
alatt keletkezett, mintegy ellensúlyozására a már régebben 
fenálló ellenzéki Körnek. De ezt az új vetélytárs sem tagjai 
számára, sem tevékenységére, sem népszerűségére nézve nem 
volt képes megközelíteni. 

A programmból két dolog merűl fel egyebek közt, melyek 
kiváltképen magokra vonják a figyelmet. Nem a programm 
által hozattak ugyan először köztudomásra, mert mióta Ap- 
ponyi lett kanezellárrá, a kormánypárti lapok által sokszor 
emlegettettek; de ily nyiltan s határozottan, ily, majdnem 
hivatalos alakban eddigelé még be nem vallattak. Ezeknek 
egyike az: hogy a kormány haladni, s a reformok, az átala- 
kulás élére lépni szándékozik ; másika pedig : hogy a conser- 
vativ párt a jelen kormánynyal teljesen azonosul, annak min- 
den terveit és szándokait elősegíteni igéri, tulajdonkép kor- 
mánypárttá válik, s a kormánynak az országgyűlésre többséget 
szerezni ügyekszik. 

A kormány, a programm szerint, a nemzetiség és alkot- 
mányosság alapján akart haladni s vezetni a reformot. De, 
ha valóban oly alkotmányos szellemű volt e kormány, miért 
találkozott annyi ellenszenvvel, oly heves ellenzéssel ? 

Ha a conservativokat hallgatjuk: képzelni sem lehet tör- 4847. 
vényesebb, alkotmányosabb, loyalisabb kormányt annál, Akart-ea kor- 
melynek e párt a maga közremunkálását minden megszori- mégy ikot- 
tás néłkül felajánlja. S ez igen természetes. Hiszen Apponyi haladni? 
az ő pártjok tagja, vezére volt, mielőtt kanczellárrá lett; ő 
a párt elveit s tanait magával vitte a kormányra ; a kormány 
tehát tulajdonképen e párt kezében létezett, e párt ült a kor- 
mányon. Aztán, ha egyedül Apponyiról értik azt, mit álta- 
lában a kormányról mondanak, Apponyiról, mennyiben saját 
elveit követhette s azoktól idegen befolyás által el nem térít- 
tetett: némi részben igazok van ; kik őt közelebbről ismerték, 
egyátaljában nem fogják tagadhatni, hogy benne, a nemzete 
iránti hűség mellett, sok jó akarat létezett. 

Az ellenzék azonban nem egyedül a kanczellár elveinek s 

akaratának szempontjából tekintette a viszonyokat ; noha más 
részről Apponyi személyes politikájával sem lehetett megelé- 
gedve. Apponyi mindenek előtt ugy tűnt fel, mint a magyar 
kormánynak a birodalmi kormány befolyása által kinevezett, 
s folytonosan e befolyás alatt létező fő hivatalnoka, kinek tán 
szabadságában áll az egyes igazgatási eszközöket, a kitűzött 
czélra vezető utakat kénye s belátása szerint megválasztani : 
de a kitűzött czéltól eltérni, a czélt lényegileg megváltoztatni, 
sem nem szabad, sem nem lehet. Az ellenzék tehát mindenek 
előtt e birodalmi kormányt, kinek Apponyi e szerint tulajdon- 
képen bizományosa volt, vette figyelembe. 

És vajjon mily színben látta az ellenzék jelenleg e biro- 
dalmi kormányt, mint a Magyarországot illető politikának 
forrását? 

A magyar nemzetiséget és alkotmányosságot, melyet há- 
romszáz éven át különféle módok s eszközők által folytono- 
san ostromlott, jelenleg ugyan már elismerni látszott a bi- 
rodalmi kormány. A conservativ párt fenhangon hirdette, 
hogy ezen ostrommal mindenkorra felhagyott ama kormány; 
és bizonyítványul idézte fel a magyar nyelvnek teljes diplo- 
matikai méltóságába s jogaiba lett visszahelyezését; bizonyit- 

ványul idézte mind azon újabbkori törvényeket, melyek a 
magyar nemzetiség és alkotmányosság szilárditására szol- 
gáltak, s csak a birodalmi kormány megegyeztével alkottat- 
hattak meg. Ezen néhány törvény mindazáltal, melyet ked- 
vező körülmények között inkább az ellenzék szilárdsága csi- 
kart ki a bécsi kormánytól, mint ez önként adott, még ko- 
ránt sem győzhette meg az ellenzéket ama kormány szelle- 
mének jobbra változtáról. És különösen, a magyar nyelv 
ügyét illetőleg, nem halogatta-e a bécsi kormány fél száza- 
don keresztül e nyelvnek diplomatikai polczra emelését? 
nem oly csekély mértékben engedett-e mindig az egyre meg- 
újuló nemzeti követelésnek, hogy mire a nemzet e természeti 
jogának birtokába visszahelyeztetett, a halogatás közben ki- 
fejlett s maga a kormány által is ápolt körülmények, a nem- 
zetiségi villongások, az engedmény sikerét már kezdetben 
megsorvasztották s a nemzetet már már azon állapotba he- 
lyezték, hogy kénytelen, vagy gyáván feladni saját honában 
a maga nemzetiségének természetes uralmát; vagy zsarnok- 
nak láttatni a többi, külön ajku népiségek iránt? Ime ide 
jutottunk a magyar nyelvi concessiokkal! Egyebekre nézve 
pedig mit látunk, ugy mondának az ellenzékiek, ha csak a 
legközelebbi korszakot, az 1825 utánit vizsgáljuk is? e Lát- 


juk, lőn a felelet, a nép érdekében emelt, bár igen mér- 


sékelt szabad szót börtönnel fenyítve; a követválasztást, az 
országgyűlési salvus conductust megtámadva; az ébredő . 
nemzeti szellem ellenében terrorismust gyakorolva ; a határ- 
őrvidéket egészen német lábra állítva és az országtól tény- 
leg elszakítva; az indirect adók iránti intézkedést a nemzet 
kezeiből kicsikarva; a vallási szabadságot örökös kormányi 
zaklatásokkal nyugtalanítva; a királyi városokat minden tör- 
vényhatósági önállásból kivetkeztetve ; magát a kir. helytar- 
tótanácsot a bécsi német kabinet parancsainak postahivata- 
lává alacsonyítva ; látjuk Horvátországban a magyar nemzet 
elleni forrongást a kormány által pártoltatva; s a pártos illyr 
hőseket kormánykegyekkel elárasztva, a magyarok alkotmá- 

nyos szellemű barátait pedig üldöztetve; látjuk ugyanott a 
tartományi gyülés fenállott rendszerét hatalom-csínynyel 
megváltoztatva ; látjuk megyei rendszerünket, alkotmányossá- 
gunk fő garantiáját, a főispáni helyettesek rendszeritésével, 
önállásában megtámadva; a népnevelés körüli hatalmat a 
nemzettől eltulajdonítva; a lélekgyilkoló censurát nem csak 
rendszérbe hozva, sőt a mi mindennél rosszabb, titokban 
adott, titokban tartott szabályok szerint zsarnokoskodva ; 
látjuk azokat, kik a haladási kérdések megbuktatására er- 
kölcsöt vesztegettek, embervért ontattak, a kormány kegyei- 
vel elhalmozva; látjuk a hazai műipar emelésére irányzott 
nemzeti törekvést mégbénítva, ellenben a német kincstári 
dohánymonopolium behozatalára lépéseket téve; Magyaror- 
szág érdekeit Ausztria vélt érdekeinek mindenben aláren- 
delve; szóval, látjuk az ország territorialis épségét, az alkot- 
mányt, a nemzetiséget, az ország önállását, .a törvényhozó 
hatalmat, a törvényszerűleg constituált kormányszéket, a 
megyéket, a városokat, az ország egész jogszerű állását meg- 
sértve, megtámadva,. anyagi jobblétünket pedig nem csak 
elő nem mozdítva, sőt inkább fejlődésében mesterségesen 
feltartóztatva; s hogy a közel jövendőnek még reménye is 
el legyen véve, a kormányhatalomra épen azon fractiot 
emelve, mely a legutóbbi országgyűlésen magokat a közvé- 
leménynyel találkozó kir. előterjesztéseket is megbuktatá, s 
a leglényegesebb átalakulási kérdéseket a fejedelemmel még 
csak tárgyalásba menni sem engedé ; s ezen, nemzettel s kir. 
szándékkal daczolás jutalmául, a kormányrudnak kezébe 
adását nyeré. — És e folytonos sérvek historiáján sárga-fe- 
kete fonálként mindenütt ama tisztán kifejezett irány vonul 
keresztül: Magyarországot mind szellemileg, mind anyagilag 
Ausztria s az ausztriai kormány által absorbeálni ; érdekeinket 
Ausztria érdekeinek alárendelni, s hazánk önálló egyéniségét 
elsorvasztva, a kormányhatalmat egy részről mindinkább az 
ausztriai kabinetben központosítani, más részről mennél 
korlátlanabbá tágítani, s ezt biztosító institutioinkat mind- 

inkább hatástalanokká tenni, mert ezek az absolutismus- 
hoz szokott osztrák-cseh kormánynak természetesen kellemet- 
lenek. » ' 

Igy érzett, s igy nyilatkozott az ellenzék, valamikor azt 
szabadon tehette, a kormány szelleméről, törekvéseiről. És 
ha tán kissé erős szinekkel van is ábrázolva a kép: ki fogja 
tagadhatni a felhordott tények valóságát? Nem igazolta-e 
maga Metternich herczeg is a boldogult nádorhoz 1844-ben 
intézett s fentebb közlött levelében a cseh-osztrák kényuralmi 
szellemű kormányférfiaknak örökös barczát a magyar alkot- 
mányosság ellen, — mely harcz századokon át megkövült 
rendszerré válván, a magyar kormányférfiaknak, ha bár a 
legszentebb akaratot vitték is magukkal, mint például Re- 
viczky, hivatalukba, minden tetterejét megzsibbasztotta ? 

Vagy tán Metternichnek foganatba vett terve óta változott 
meg ezen, a magyar alkotmányosságot az osztrák absolutis- 
musba felolyasztani törekedő rendszer? A conservativok ugyan 
azt állították, részök hitte is talán; de fájdalom, az admini- 
stratori rendszer, a horvátországi hatalomcsiny, a dohány- 
monopolium behozására tett lépések, a szabad egyesülési 
jogot korlátozó s más hasonló kormányszabályok, s maga a 
kormánynak párttá alakulása s minden áron törekvése is- 
merellen czélokra többséget szerezni, az ellenkezőről győzték 
meg az ellenzéket. És meggyőzték arról is, miképen mind 
addig, mig e hagyományos rendszeren, a magyar alkotmá- 
nyosságnak teljes kifejtése által gyökeres orvoslat nem tör- 
ténik akkép, hogy az osztrák kormány befolyása a magyar 
ügyekre teljesen megszűnjék, még a legkitünőbb hazafinak 
kanczellárrá neveztetése által sem lenne segítve; mert vagy 
megbuknék rövid idő mulva, vagy tettereje zsibbasztatnék meg 
a rendszer által. 

Vagy talán az adott most biztosítékot az alkotmányosság- 
nak ezen absolut szellemű bécsi rendszer ellen, hogy az 
egész conservativ "párt igérte támogatni Apponyi kormányát 
s azzal magát az életben tényleg s valósággal azonosította? 

Sőt épen ez adott okot az ellenzéknek a legmélyebb aggoda- 
lomra; ez rontotta meg a bizodalmat, melyet különben Ap- 
ponyi hazafisága talán ébreszthetett volna. A conservativ 
párt, daczára mind ama felhordott legújabb törvény s alkot- 
mánysértéseknek, e kormányt, melylyel magát azonosultnak 
nyilatkoztatá, « alkotmányos és törvényes úton haladó kor- 
mánynak » hirdette; mig ellenben az ellenzék oly módon 
vélekedett, hogy tán még soha sem volt magyar kormány, 
mely ama hagyományos, megkövült bécsi rendszernek — 
akarva vagy akaratlanul — annyira kezére játszott volna, 
mint épen Apponyi kormánya. 

c Máskor — igy vélekedék az ellenzék — a kormányok 
nem igyekeztek színleni, alkotmány-ellenes irányaik mellett, 
alkotmányos látszatot, hanem megtámadták a nemzet jogait 
nyilt, egyenes úton; s igy legalább ellenzésre hivták fel a 
nemzetet, és az ellenzés folytán, némi véletlen közbejöttével 
a veszély elbáríttatott, vagy legalább a következések eny- 
híttettek. Most ellenben a kormány a nemesség elkorhadt 
részét, a hiúkat, az önzőket, a kegy-, czím-, kitűntetés-, 
hivatalvadászokat, a megvásárolható lelkűeket, a szegénységet 
tűrni nem tudókat, a gyávákat táborba gyűjté, párttá ala- 
kította; és ez által hirdetteti, hogy mindenben alkotmányos, 
törvényes úton jár ; s ennek emeltyűjével feszíti ki alkotmá- 
nyos állásukból minden institutioinkat, melyek ama veszélyes 
bécsi rendszert ezer viszontagságok között, legalább annyira 
ellensúlyozták, hogy cél magyar még » s ha magához hű 
maradna, a hazát megmenthetné. Most erkölcstelen rugók 
tétettek mozgásba; a nép még semmi — caput mortuum —, 
az arisztokratia pedig, kevés kivétellel, mint Jugurtha Ró- 
máról mondá, csak vevőre vár. A dolog annyira ment, hogy 
a conservativokhoz tartozni annyit tesz, mint kiváltsággal 
birni minden visszaélésre. Voltak esetek, midőn megyei köz- 
adószedők több ezrekig megcsonkították a hűségökre bizott 
közadótárt, — például Bácsban, Temesben stb. —; s nem 
lehete őket megbüntetni, mert conservativok, s$s a megye 

1847. _ többsége is conservativ, és pártkérdést csinál védelmökből. 
Általában azon megyék, melyekben a kormánypárt minden- 
ható, adóügy, közmunkák, igazságszolgáltatás, választások s 
az egész közigazgatási eljárás körében a legbotrányosabb 
hanyagság, visszaélés, sőt világos törvénysértések képét mu- 
tatják; mert minden, még az igazságszolgáltatás is, a párt s 
tagjainak érdeke szerint intéztetik; és ez oly annyira minden 
tartózkodás nélkül, hogy midőn a conservativ párt mart. 
15-kén Budán második conferentiájában arról tanakodnék, 
miként biztosítson pártjának az országgyűlésre többséget, 
egy főispán nyiltan kimondaná, mikép zsebökbe kell nyúl- 
niok a főispánoknak és voksokat vásárolniok s a választáso- 
kat pénzzel vezetniðk; mit ő tenni ajánlkozott is, kérkedve 
dicsekedvén, hogy három megyének követsége van zsebében ! s 

Reformokat, melyek a nemzetiség s alkotmányosság szi- 
lárditására s kifejtésére szolgáltak volna, ezeknél fogva tel- 
jességgel nem várt az ellenzék a minden áron többségre ver- 
gődni törekvő conservativ párttól, mely az ellenzéki jelszókat 
csak azért látszék eltulajdonítani s függeszteni zászlajára, 
hogy az ellenzék tudatlanabb, felületesb részét magához csá- 
bítsa. Az irányelvek, melyekből a conservativ párt kiindult, 
annyira különböztek a független hazafiakétól, hogy épen 
ezeknél fogva láttak ezek az új kormánytörekvésekben ve- 
szélyt s nagyobb veszélyt, mint bár mikor a mult korban. 

Különbséga Å különbség a két párt irányelvei közt főleg abban léte- 
kep- zett, hogy a conservativok nem az alkotmány, hanem a kor- 
mányhatalom szilárditását czélozták ; mig az ellenzék ezt már 
is túlsúlyunak tartván, egyedül az alkotmányosságot kivánta 
erősbíteni: és abban, hogy a kormánypárt haladási szándo- 
kai csak némely egyes részletekre terjedtek s nem fogták át 
az egész nemzeti életet, mint az ellenzéki pártéi. A conser- 
vativok nem hitték, hogy az anyagi fejlődés összefér a sza- 
badsággal: mig tehát amazt előmozdítani saját érdekeiknél 
fogva is hasznosnak tekinték, emezt lehetőleg korlátolni ki- 
vánták; némi anyagi jobblét mellett erős kormányt sürget- 

tek. Az ellenzék viszont fennen hirdette, hogy az anyagi s 
más egyes viszonyok lehető legnagyobb kifejlődése jól összefér 
a lehető legnagyobb szabadsággal, s csak az szükséges, hogy 
a szabadság formái az anyagi érdekek fejlődése szerint mó- 
dosíttassanak; s azért haladást, reformot sürgetett mind az 
egyes viszonyokra, mind az alkotmányos szerkezetre nézve. 

a Magyarország mindenben hátra van, — igy szóltak a 
kormánypárt organumai, — fejtsük ki azt tehát minden te- 
kintetben. Közigazgatásunk rendetlen: hozzunk bele több 
rendet. Törvénykezésünk hiányos: javítsuk e hiányokat. Ípa- 
runk fejletlen ; fejtsük ki azt. Nincs kereskedésünk : segítsük 
elő ébredését. Közlekedési eszközeink csaknem közlekedési 
akadályokká váltak; mert hol ut nincs, s a szekér gyepen 
járhat, könnyebben halad: teremtsünk tehát újakat. Fejtsük 
ki anyagi érdekeinket mennyire csak lehet, s pedig a szelle- 
miek előtt: az anyagi kifejlés majd elősegítendi a szellemit 
is. Mozdítsunk, változtassunk mindent, ha ugy tetszik: csak 
alkotmányunkat hagyjuk békével; a magyarnak nem lehet a 
mostaninál jobb alkotmánya. Szabadságunknak a megye- 
rendszernél, melylyel birunk, csak kissé nagyobb rendet 
hozzunk belé, egyéb biztosítékai nem is képzelhetők : ki fele- 
lősségről szól, ki más alkotmányos nemzetek példáját akarná 
követni, az veszélyes politikai kisérletek viszketegétől túlsá- 
gokra ösztönöztetik, az nem fogta fel kellőleg helyzetünket. 
Jobb viszonyról a birodalommal, mint jelenleg van, álmod- 
nunk sem lehet, s minden törekvés annak megváltoztatására 
felette veszélyes. » 

Így s ily formán szólának a. conservativok. Kivánták, hogy 
a fának minden ágai növekedjenek, csak a törzsök, melyen 
az ágak függenek, maradjon mozdulatlan ; kivánták, hogy a 
nemzetnek minden viszonyai fejlődjenek, csak alkotmánya 
maradjon a régi. Mintha lehetne csak képzelni is haladást 
bármily téren az alkotmányos állás pangása mellett! e Jól 
van, — válaszolák erre az ellenzékiek, — engedjük meg, 
hogy hazánk kifejtése lehetséges akkor is, ha alkotmányunk 

—.4887. — jelen helyzetében marad, ha a birodalommali viszonyaink 
nem változnak. Engedjük meg, hogy közigazgatásunkba több 
rendet hozhatunk be a nélkül, hogy annak rendszerét vál- 
toztatnók ; hogy törvénykezésünk hiányai megszűnnek, bár 
törvényszékeink a réginél maradnak; hogy iparunk s keres- 
kedelmünk kifejlődhetik a nélkül, hogy az iparosnak, keres- 
kedőnek a törvényhozásra befolyás engedtetnék, s a nélkül, 
hogy a törvényhozás maga is befolyjon a vámok szabályozá- 
sába, hanem azt továbbra is a birodalmi kormány önkényére 
bizza. Engedjük meg, hogy jó közlekedési eszközök s a ne- 
messég adómentessége megférnek egymás mellett. Engedjük 
meg mind ezt, mi kétségen kivül több, mint mit a conserva- 
tivok magok hisznek : vajjon az ily módon kifejlett nemzet 
be fogja-e érni a jelen alkotmánynyal, feltéve mindig, hogy 
abba aránțlagos változások nem tétettek? Ha számtalan új 
érdek támadott, mely jelen alkotmányos formáink által szo- 
rongatva érzi magát; ha viszonyokat idéztünk elő, melyekre 
nézve jelen alkotmányos garantiáink biztosságot rem nyujta- 
nak; ha az ipar s kereskedés kifejlése által oda jutánk, hogy 
a nemzet valóságos ereje az alkotmány sánczain kivül áll, 
— mit várhatunk akkor? Nem egvenesen forradalomba vagy 
absolutismusra vezetnék-e a ti irányelveitek a nemzetet? 
Nem azért vesztek-e el a középkor majdnem minden alkot- 
mányos institutioi, mivel a szabadság. formáit a változó 
anyagi érdekek s viszonyok fejleményei szerint nem módo- 
sitották ? » 

A kormánypárt a programmban s másutt is, a maga or- 
ganumaiban mindig csak az erős kormány szükségéről, a bi- 
rodalommali kapcsolatnak, mit egyébiránt megszakasztani 
senki sem szándékozott, szilárditásáról beszélt; de arról soha 
említést sem tőn, hogy szükséges volna már valaha ezen ha- 
tározatlan kapcsolati viszonyokat pontosabban körülirni. 
Pedig már Széchenyi István is rég helyesen mondá, mikép 
minden bajaink kútfeje az, hogy hazánk s az örökös tarto- 
mányok közt létező viszonyok tisztán meghatározva s ren- 

dezve nincsenek. Még maga Metternich is az innen támadt 
harczot, mely az absolutismussal saturált cseh-német és al- 
kotmányos magyar elemek közt folyt, mondja hátramaradá- 
sunk legfőbb okának. 

A birodalommali viszonyaink szigorúbb meghatározása 
nélkül minden afféle törvényhozási s megyeigazgatási egyes 
reform, minőket a conservativok emlegettek, csak a birodalmi 
miniszterium különben is túlsúlyu, káros befolyásának nő- 
vesztésére hajtotta volna a vizet. És ez az oka, miérthogy az 
ellenzék, ha nem kételkedett is talán különben Apponyi kan- 
czellár jó akaratában: elveit, politikáját a haza alkotmá- 
nyosságának jövőjére nézve sokkal veszélyesebbeknek látta, 
semhogy minden áron ne ügyekezett volna gátot vetni az ál- 
tala ezélzott országgyűlési többségre vergődésnek. Meg volt 
győződve, hogy a rendezés, ezen elvek szerint keresztül vive, 
mindigre vagy legalább igen hosszu időre elzárja utját az 
alkotmány szabad fejlődésének ; meg volt győződve hogy, ha 
a kormány jelenleg többségre juthat, oly törvények fognak 
alkottatni, melyek egyes hiányokat s hibákat tán fedezni, javí- 
tani fognak ; de egyszersmind a szabadságot is keskenyebb 
korlátok közé szorítják, s a haza törvényes önállását s kor- 
mányzati függetlenségét a birodalmi kormány alkotmányelle- 


nes befolyásának még inkább alája vetik. Megengedjük, ugy 


mondák, hogy Apponyi a maga pártjával csak rendezni, 
erősebb kormányt alkotni szándékozik; de ki állhat jót, hogy 
az általa czélzott törvényeket a bécsi kormány majd ki nem 
zsákmányolja? hogy ép e törvények nyomán s horderejénél 
fogva, nem fogja lassanként egészen megerőtleníteni a ren- 
dezett megyei hatóságokat; alkotmányunknak ezen egyetlen 
tényleges, hatékony biztosítékát? Ki állhat jót, hogy a tör- 
vényhozást, ha most többséget nyerne, akként nem rendezi, 
mikép az csak árnyékká, csak a kormány inditványait s ki- 
fejezett akaratát törvénybe jegyző, élet s akarat nélküli tes- 
tületté váljék? A történelem háromszáz éves lapjai minden 
esetre igazolják e gyanút a bécsi kormány ellen, mely pro- 

teusi változatokban hol erőszak, hol hizelgés és lassu elalta- 
tás, vagy a nemzeti jóllét előmozdításának álarcza alatt tett 
inditványok, színlett jó szándék által annyiszor megkisértette 
elfojtani, eltemetni a nemzeti önállóságot s alkotmányos életet. 
És jelenleg is a czél melyre, s a terv mely szerint Apponyi 
a maga pártjával működik, nem épen e birodalmi miniszte- 
rium műve-e? És mi kezeskedik, hogy nem csel, nem tőr-e 
ezen terv is az alkotmányosság szellemének s intézeteinek 
lebilincselésére ? 

És végül, volt-e valóban s igazi szándoka haladni a kor- 
mánypártnak? A programmban, igaz, elősorolva áll néhány 
haladási kérdés ; de nem czáfolta-e meg a kormánypárt maga 
e programmi igéreteket tettek által, midőn a megyékben 
egynémely kérdést, mely minden haladásnak alapja, csupa 
pártczélokból megbuktatott? De még magok azon kérdések 
is, melyeket a programmban felvéve olvasunk, oly gyanúba 
ejtelték e pártot, mintha nem a nemzet alkotmányos életé- 
nek kifejlesztésére, hanem a kormányhatalom tágitására ; 
nem a szabadság és közjóllét gyarapitására, hanem a privile- 
gium erősbitésére s egyedül a szabadságot korlátozó rend- 
nek növesztésére irányzó reformokat akarna létre hozni. Igy 
például fölvették a véleményszabadság biztosítását a közta- 
nácskozásokban ; mert ezen biztosítás módjai közt azon le- 
hetség is foglaltatik, hogy a nyilvánosság megszoríttassék, a 
hallgatóság kiűzessék. Kitűzték az urbéri viszonyok kiegyen- 
litésének könnyítését; de a patrimonialis hatóság eltörlését 
nem említették, mert ez a nemesi privilegiumot csonkítaná. 
Kitűzték a büntető törvénykönyvet; mert ez oly törvény al- 
kotását is lehetségessé tette, mely a szabadságot korlátozza. 
a kormány és arisztokratia ellen emelt szót büntetéssel sujtja. 
Fölvették a programmban a megyei igazgatás javitását; mert 
az e végre alkotandó törvény akormánynak a municipiumok- 
bani hatalmát nöwesztheté, a megyei élet szabad mozgását bé- 
kókba verheté. Kitűzték a kir. városok országgyűlési szava- 
zatát s belszerkezeti hiányaik javitását; mert ezen már any- 

nyiszor megvitatott kérdést oly irányban is el lehetett intézni, 
hogy az új rendezés az absolutismust s a privilegiumok ros- 
kadozó épületét erősbítse. Fölvették a vám- és kereskedési 
ügyet, a bányatörvénykönyvet ; mert ezen tárgyakban oly tör- 
vények alkotása is lehető volt, melyek a bécsi kormánynak 
azokra eddig törvény- s alkotmány-ellenesen gyakorlott be- 
folyását törvényesítsék. Kitűzték végre az egyesületek és tár- 
sulatok iránti intézkedést; mert ezen intézkedés ugy is történ- 
hetett, hogy az egyesülési jog korlátoltassék , a hatalom kényétől 
tétessék függésbe. Szóval, kitűzték azon kérdéseket, melyek- 
nek elintézését a hatalomnak gyarapitására, a privilegiumnak 
erősbitésére is lehetett irányozni. Azonban a jogegyenlőség- 
ről a nép nagy tömegével, a tökéletes népképviselétről, a 
törvény előtti egyenlőségről egy szó sem foglaltatik a pro- 
grammban. Legfelőtlőbb volt pedig hogy, bár az ország 
anyagi szükségeinek fedezése megemlíttetett, mégis a ne- 
mességnek az adómentességrőli lemondása, a közteherviselés 
elve, mit méltán minden anyagi és szellemi haladás alapjá- 
nak kellett tekinteni, mi körülményeink közt a legégetőbb kér- 
dések egyike volt, soha és sehol nem mondatott ki általok 
világosan. Sőt voltak a conservativok közt többen, kik a kö- 
zös adónak a nemességre kiterjesztését nyilt kérdésnek nyi- 
latkoztatták; mit az ellenzék nem tudott egyébre magyarázni 
mint, hogy a kormánypárt csak azért nem határozott a kö- 
zös adózás kérdése felett, hogy az adómentesség koldus pri- 
vilegiumával a megyei tiszt- s követválasztások alkalmakor az 
alnemesség tudatlan tömegében majd korteskedést űzhessen 
s magának többséget szerezhessen, a enem adózunk» jelszót 
az ellenzék megbuktatására fegyverül használhassa. 

ezen conservativ irányzatok, bevallott és titkos czélok, 
ezen többségvadászati törekvések mellett miként állottak, mit 
czéloztak az ellenzéki irányelvek? Az ellenzék, miként or- 
ganumainak mindennapi nyilatkozataiból kiviláglik, mind az 
egyes viszonyok, mind az egész alkotmányos szerkezetre 

nézve nyiltan, határozottan, minden tétova nélkül a haladás 
terére kivánt lépni a jövő országgyűlésen. 

E haladásnak szerintök ki kelle terjedni az egész nemzeti 
életre, az anyagi érdekeken kivül át kelle fognia a nemzet 
egész köz és magánjogát, az ország állását a kormány irányá- 
ban és a polgárok viszonyait egymás között. Szerintök a re- 
form e két párhuzamos iránya elválhatatlan kapcsolatban 
állott egymással. Meg voltak győződve, hogy a mely nemzet- 
nél a polgárok egymás közti viszonyai nem az igazság alap- 
ján rendeztettek el, az sem saját kormánya, sem más nem- 
zetek irányában nem fog méltó állást elfoglalhatni; valamint ` 
más részről a polgárok egymás iránti viszonyait is csak ott 
lehet czélszerűen elrendezni, hol a kormány s nemzet közti 
viszonyok a lehetőségig tisztába hozattak. 

Alkotmányos tekintetben minden bajaink onnan eredvén, 
hogy hazánk s az absolut hatalommal kormányzott örökös 
tartományok között létező viszonyok kellőleg meghatározva 
nem voltak: mindenek előtt tehát ezeket kivánta meghatá- 
rozni az ellenzék; s aztán ezen intézkedéshez alkalmazni 
közéletünket. Nem elszakadás, nem azon kapcsolatnak, mely- 
ben bazánk a pragmatica sanctio erejénél fogva a biroda- 
lommal állott, megszűntetése vagy csak gyöngitése is, — 
miről egynémely túlbuzgó vagy machiavelli kormánypártbeli 
szerette gyanusítani az ellenzéket; — hanem ezen kapcsolat- 
nak s abból eredt viszonyoknak részletes, pontos, világos 
meghatározása volt az ellenzék czélzata. És e tekintetben 
tisztán lebegett szemei előtt a legközelebbi jövőben teendő. 
«Alkotmányos nemzetnek neveztetünk — igy szólott az ellen- 
zék — ; élő és számtalan királyi esküvel erősített törvények 
e nemzetnek teljes függetlenséget s önállóságot biztosítanak; 
és valamint a kapocs mely, mig uralkodó bázunk él, e ha- 
zát az örökös tartományokkal egybefűzi, feloldhatatlan : 
ugy a nemzet belső dolgaiban teljes függetlensége az örö- 
kös tartományok kormányától ugyanazon törvények ótal- 
ma alatt áll. Ki kell tehát vívnunk alkotmányosságunk kö- 

vetkezéseit, hogy a törvények, melyéknek betűit eleink és — 1847. 
mi is oly féltékenyen ótalmaztuk, életbe lépjenek. Ez csak 
ugy történhetik, ha kormányunkra nézve a felelősség elve 
gyakorlatba vétetik. Jelen kormányunk kimondá meggyőző- 
dését, hogy többség nélkül czélszerűen kormányozni nem le- 
het: kövessük az intést, s rendezzük el dolgainkat ugy, hogy 
a haza imindig csak a többség szellemében kormányoztathas- 
sék. Az alkotmányos nemzetek sorába tulajdonkép csak akkor 
tartozandunk, ha, valamint független törvényhozással birunk, 
ugy kormányunk is minden külső befolyástól független, par- 
lamentaris kormány leend.» 

A polgárok egymás közti viszonyainak tekintetében a ha- 
ladás fő elveit következőleg fejezték ki az ellenzék organu- 
mai: «Az anyag, melyhől szabad országok épülnek, nem egy 
kiváltságos osztály, hanem csak egy nemzet lehet. Termé- 
ketlenül száradnak el az új kor politikai institutioi, ha a tár- 
saság szerkezete ellentétben áll ezen institutiokkal. A polgá- . 
rok egymás közti viszonyainak igazságos alapokra fektetése 
nélkül a nemzet még a parlamentaris kormányt sem létesít- 
heti s birhatja valósággal, alkotmányos lételét sem tarthatja 
fenn huzamosan : a reformok czélja tehát e tekintetben csak 
a tökéletes jog- és teheregyenlőség lehet, aránylag kiterjesztve 
minden polgárra, mint talpköve, szükséges feltétele minden 
alkotmányos életnek. 

Az irányelvek ily nagy, ily lényeges különbsége mellett s 
oly időben, midőn a kormánypárt minden eszközt mozgásba 
tett, hogy a maga terveinek a közelgő országgyűlésen keresz- 
tülvitelére szükséges többséget megszerezze, nem csoda ha 
az ellenzék is nagyobb buzgalmat fejett ki, több hévvel 
működött a kormánytervek meghiúsitására, mint bármikor a 
mult időkben. Azonban, nem egyedül az eddig elszámlált 
okokból nyilatkozott jelenleg oly heves ellenzék a kormány 
élén álló kanczellár ellen; volt még egy más nemű ok is, mely 
a pártok természete szerint tán minden egyébnél nagyobb 
ösztönt adott az ellenzéknek a kitartó, erélyes működésre. 

Kanczellárokká eddigelé a hivatal ranglépcsőzetén megőszült, 
bureaucratiai érdemekben gazdag kormányférfiak szoktak volt 
kineveztetni. Apponyi ellenben fiatal korában, hosszas szol- 
gálat, különösebb hivatali érdem nélkül, egy alárendelt 
helytartósági tanácsosi székből egyszerre neveztetett ki kan- 
czellárrá; és kineveztetett a régi tekintélyek, annyi élemedett, 
érdemdús hivatalnokok mellőztével, magának az első alkan- 
czellárnak átugrásával; kineveztetett egyedül országgyűlési 
szónoklata s a fiatal conservativ párt vezérlete miatt; miként 
kineveztetett volna, ha még életben vala, a párt elébbi vezére, 
gróf Dessewffy Aurél. 

Ez nagy eltérés volt a régi szabálytól, szokatlan hódolat 
a parlamenti befolyásnak, mely azt tanusitá, hogy már ily 
befolyás egyedül is, minden hivatalos érdem nélkül, képes 
emberét a kormány élére vezetni. Első gyózedelme volt ez a 
parlamentarismusnak a bureaucratismus felett. A pártok éles 
ösztönnel birnak, ilyféle változásokat érdekeik előmozdítására 
kizsákmányolni. S igy tőn most az ellenzéki párt is, mely- 
nek e kinevezés kilátást nyitott parlamentaris befolyás, túl- 
súlyu többség által egykor szinte kormányra juthatni. Nem 
csak Apponyi kanczellár s pártja nyilván kijelentette, hanem 
maga Metternich is elismerte, hogy többség nélkül czélszerű- 
leg kormányozni lehetetlen; innen a kormánypártnak ama 
törekvése, minden áron többségre vergődni: és ha a jelen 
kormánypárt megfeszített törekvése sem juthat ily többségre, 
hanem ez folyton az ellenzéki párté maradand : nem az kō- 
vetkezett-e ebből, hogy tehát a kormánynak is e párt kezébe 
kellend végtére jutnia? Ki fog csodálkozni, ha ennek követ- 
keztében az ellenzék egyenesen jelszavául tűzte ki, Apponyit 
megbuktatni, s a kabinetnek újra és ismét bebizonyítani, 
hogy Magyarországon a conservativ irány, bár mennyire 
elsajátítja is magának az ellenzék jelszavait, bár mennyire 
utánozza is terveiben az ellenzéket, -állandóan kisebbségre 
van kárhoztatva, s biztos többséggel, minőre a kormánynak 
van szüksége, csak a szabadelvű irány dicsekedhetik : tehát 

csak ez ülhet, az alkotmányosság követelései szerint, a kor- 1847. 
mányra ? 

És ennek következtében történt, hogy az ellenzék, látván, Az ellenzék 
mikép a kormány a maga támogatására pártot alakít, mely összejövetele . 
rendszeres gyüléseket tart, magát klubbá képezi, a többségszer- 
zés végett minden követ megmozdít, minden eszközt mozgásba 
tesz, lélekvásárlást űz, a korteskedést nagyban alakítja, s még 
a haladás legégetőbb szükségű kérdését, a közteherviselés, 
a közös adózás kérdését is eszközül használja fel többségszer- 
zésre : szinte szükségesnek tartá szétnézni az eszközök sorá- 
ban, melyek pártjának szellemi egységét megszilárdítsák. 

Legalkalmasbnak látszott e végre az, mit a conservativok 
már foganatba vettek volt: Pesten, az országos vásárok alkal- 
mával, midőn a hazafiak, magán foglalkodásaik végett, az 
ország minden vidékéről különben is összegyűlnek, barátsá- 
gos összejövetelekben értekezni, a párt irányát, teendőinek 
sorozatát, működéseit pontosabban meghatározni. Az 1846-ki 
junius óta ily összejöveteleket minden pesti vásár idején tartott 
az ellenzék. És ezen értekezletek eredményei valának ama fen- 
tebb közlött irányelvek. Ezen irányelvekre nézve közös volt az 
ellenzék tagjainak értelme. Ezek folytán mindjárt az első 
összejövetelben egy szívvel - lélekkel különösen azon meggyő- 
ződés nyilvánult: hogy e hon jövendője csak ugy biztosít- 
ható; szabadsága, alkotmányossága s anyagi virágzása csak 
ugy fejthető ki, s magának a nemességnek politikai élete is 
csak ugy menthető meg : ha a hon különböző osztályainak 
érdeke egyesíttetik. 

Ezen érdekegyesitésnek eddigelé legnagyobb akadálya 
volt a nemesség adómentessége, s azon nagy igazságtalanság, 
minél fogva a nemesség a nép köz terheiben nem osztozik. En- 
nek elháritása ismertetett el a teendők alphájának ; ez, magában 
is czél, egyszersmind eszközül szolgálhatott minden egyébre, 
mi a nemzetnek jó és üdvös. Abban volt tehát a köz megál- 
lapodás, hogy minden alkotmányos föltételek és biztosítékok 
mellett az állodalom el nem látott szükségeinek fedezéséről 

1847. gondoskodni, igen is , szükséges, s az ellenzék tagjai e gon- 
doskodást feladatuknak ismerik ; de mindennél szükségesebb : 
a nép közterheiben megosztozni. Amaz, jobblét kérdése; ez, 
lét kérdése a hazára, lét kérdése különösen a nemességre 
nézve, melyet, minthogy a törvényhozás egyik felét sajátképen 
még csak ő maga alkotja, nem lebet kifeledni a számitásból. 

Az ellenzék tebát a nép közterheiben való megosztozásra 
törekvést ismerte el legelső, legszükségesebb teendőjének. 
Ennek, ha a körülmények ugy kivánnák, kész volt más kér- 
déseket alárendelni; de ezt semminek. Minthogy azonban 
reményleni sem lehetett, hogy e czélt már a legközelebbi 
országgyűlésen tökéletesen elérje : kész volt minden előlépést, 
mely a czélhoz közelebb vezet, a nélkül hogy a jövendő kifej- 
lődést megkötné, elfogadni; sőt a valósitás határainak me- 
gyénkénti kitűzésében maga is a körülményekhez fog alkal- 
mazkodni: de minden köz terheknek közös viselése tűzetett ki 
vezérirányul, mely szerint az ellenzék hatni, működni fog. 

Az érdekegyesités második fő akadályának találtattak az 
urbéri viszonyok. Látták, hogy mig ezek fenállanak, a nép 
legszámosabb osztálya s a birtokos nemesség között örökös 
gyűlöletességek magva csirázand a nélkül, hogy a viszonyok- 
nak a birtokos nemesség legalább aránylagos anyagi hasznát 
vehetné; mert a robotos és dézmás gazdálkodás oly abnor- 
mis állapot, melyről nehéz volna megmondani : a földes urnak 
avagy a jobbágynak okoz-e több kárt, keserűséget és bosz- 
szuságot. . 

Köz volt tehát az értelem, hogy azon állapot mind nem- 
zetgazdasági szempontból rosz, mind politikai szempontból 
igen veszélyes a hazára. Köz volt az értelem hogy, miután 
ezen állapotból státusintézkedés közbejötte nélkül, egyedül 
socialis úton kibontakozni csak igen igen lassan s hosszu 
idő alatt lehetne, mi alatt mind az ország nyugalmára, mind 
a nemesség kármentesitésére nézve veszélyes körülmények 
fejlődhetnének ki: az urbéri viszonyokbóli kibontakozás a 

földes ur tökéletes kármentesitésével, országos intézkedés 
közbejöttével, mennél elébb hajtassék végre. 

Az érdekegyesités harmadik fő akadályának ismertetett 
továbbá az, hogy az alkotmány jòtékonyságában csak egy 
osztály, a nemesség, veszen részt, csak ez van képviselve a 
törvényhozásban s ennek egész polgári állását kiváltságok, 
előjogok biztosítják; mig a nemzet legszámosabb osztályai 
mind e jótétemények s jogokból teljesen ki vannak zárva, 
kivül állanak az alkotmány sánczain. Azért oly gyönge ez s 
volt kitéve eddig is annyi felülről jövő megtámadásnak, s 
lenne a jövőben egyiránt felülről s alulról eredhető még na- 
gyobb veszélyeknek. 

Köz volt ennél fogva az értelem, hogy az ellenzéknek oda 
kell törekednie, miszerint a nemzet minden osztályaira nézve 
tökéletes jog- s törvényelőtti egyenlőség alapíttassék meg, 
s a helyhatósági s törvényhozási jogokban az ország nem 
, nemes polgárai is, képviselet alapján, valóságosan részesíttes- 
senek. 

A nemzet különféle osztályainak egymás közti viszonyait 
ekként rendező, érdekeit igy egyesítő ezen fő elvek mellett 
pedig irányelvül tűzetett ki : az alkotmányosság minden kö- 
vetkezéseinek kivívása; különösen az ország önállását s 
független kormányzatát biztosító 1791-ki 10-dik törvény be- 
tűinek valahára leendő megvalósitása. 

Hogy az ellenzék ezen irányelvek meghatározásán kivül a 
maga eljárásának megszabásáról s a czélra vezető eszközök 
megválasztásáról is értekezett ezen időnkénti összejövetelei- 
ben, fölösleg említeni. A taktika, melyet a conservativ párt 
a maga czéljainak elérésére használt, ezt az ellenzék részéről 
is múlhatatlanná tette. Programmot mindazáltal még nem 
akart kibocsátani az ellenzék. A conservativok taktikája s 
eljárása következtében ezt számos tekintélyes ellenzéki tag 
több okoknál fogva nem látta tanácsosnak. 

Ugy látszék ugyanis ezen ellenzéki tagoknak, hogy a con- 
servativok párttá alakulásában s programmjok kibocsátásában, 

. a pártczélokon kivül még bizonyos csel és tőr rejlik, melylyel 


az ellenzéket megejteni szándékoznak ; mi, ha sikerülne, nem 
csak magának, hanem, mi több, a hazának és alkotmánynak 
is nagy ártalmára lehetne az ellenzéki párt. 

A kormány — ugy mondák ezen ellenzéki tagok — az 
administratori rendszerrel a megyei institutiot akarta kifor- 
gatni sarkaiból; mert látta, hogy mig ezen institutio alkot- 
mányszerű épségében fenáll, az absolutismusnak beolvasztásra 
törekedő hagyományos politikája czélra nem vezet. A megyei 
inslitutionak, minden gyarlóságai mellett, azon megbecsúlhe- 
tetlen sajátsága van, hogy megtörhetlendghganyossággal bir 
a kormány absolutisticus vágyai ellenében. A erendsze 
a maga passiv ellentállásával és sajátságos į ával még 
státuscsínyt is, ha olyan valaha ismét megki 
úgy megfogná hiúsítani, miként meghiúsította II. József re- 
formi törekvéseit, és az 1823-ki kényuralmi kisérleteket. A 
kormány tehát ezen megyei institutiot az administratori rend-" 
szerrel most öngyilkolásra akarta vezetni. A szándék azonban 
igy sem sikerült. Mert bár ezen administratori rendszer sok 
bajt okozott, bár az erkölcsi méregnek egész özönét árasztotta 
el a nemzet kebelében ; de ugy, miként tervezve volt, a csel 
még sem sikerült: a megyei institutio ismét bebizonyította a 
maga ruganyosságát. Néhány megye erélyes nyilatkozata s 
magaviselete megakadályozta, hogy az administratori rend- 
szer azzá legyen, mivé azt a kormány tenni akarta. A bu- 
reaucraticus rendszerezés mindjárt kezdetben elmaradt; és 
sok egyéb fullánkja is eltört, megtompult a kisérletnek. 

Ezt látván a kormánynyal tartó conservativok, — igy okos- 
kodának továbbá az ellenzékiek, — magokat párttá alakitot- 
ták s rendszerezték, azon nyiltan s világosan kimondott czél- 
zattal, hogy személyek s dolgok iránt közös erővel, párti 
öntudattal s előre kiszámított, összevágó közremunkálással 
fognak befolyni a megyei végzésekbe, tiszt- és követválasztá- 
sokba ; mi czélból el is határozták, hogy az administratorok 
s főispánok a párt középponti választmányát a megye állapo- 








etnék, szinšš. ` 

táról időnként tudósítsák. Ezen megállapodásukban pedig az 
volt számitásuk hogy, a körülmények által kényszerítve, az 
ellenzék is hasonlót teend; minek következtében majd a két 
pártnak ilynemű működése által a megyéknek önkörükbeni 
szabad mozgása megbéníttatván, eszközlik azt, mit a kormány- 
nak az administratori rendszerrel eszközleni nem egészen 
sikerűlt: a megyei rendszernek, az alkotmányosság ezen fő 
biztosítékának meggyöngülését, alkotmányos állásából ki- 
forgatását. 

Ez volt oka, hogy az ellenzékiek óvakodtak pártjok szer- 
vezésében követni a conservativok példáját , s hogy márcziusi, 
második gyülekezetők alkalmával nyilván kijelentették, mi- 
képen caz alkotmányos életnek törvényhatósági végzésekben, 
követ- s tisztválasztásokban nyilatkozó ágaiba a párttá alakult 
kormány befolyását a megyei rendszer felforgatására irányzott 
veszélyes törekvésnek tartják ». 

De a pártorganisatio, programmkibocsátás még más oknál 


fogva sem látszék tanácsosnak. A megyék viszonyai oly kü- — 


lönbözők voltak, hogy a mely reformot egy megyében már 
könnyen keresztül lehetett vinni, azt egy másban, szintoly 
kiterjedésben, csak megkisérteni sem volt volna tanácsos. 
Már, ha az ellenzék programmot bocsát ki, ez egységet hoz 
ugyan a pártba; de könnyen megtörténhetik, hogy a pro- 
gramm egyik vagy másik pontja egy más megyében harczot 
támaszt, s a megyét oly térre viszi, mint néhány évvel eze- 
lőtt a szatmári tizenkét pont: a kérdés miatt, mely a harczot 
felidézte, az egész programm megbukhatik, a legszükségesebb 
emberek lehetetlenekké lesznek mint, például, Deák Ferencz- 
czel 1843-ban Zalában történt; s igy az ellenzék önmaga 
csökkentené a maga számát és erejét. 

A parlamentaris többség nyerésére nézve, a tényező elemek 
egyedül kiváltságos elemek lévén, melyeknek nagy része még 
erősen ragaszkodék a nemesi kiváltságokhoz, a conservativok, 
kik a kiváltságokat fentartani akarták, kik a nemesség meg- 
adóztatásának világos kimondásától óvakodtak, könnyen bo- 

csáthattak ki programmot, mely nem sérté a privilegiumot. 
Az ellenzékiek azonban méltán tarthattak hogy, ha ők pro- 
grammot bocsátanak ki, mely elveiket s irányukat világosan 
kifejezze, abban az adómentesség s más nemesi kiváltságok 
eltörlésének elvét is tisztán ki kellvén mondani, a conserva- 
tivoknak alkalmat nyujtanak felütni a nem-adózás zászlaját 
s ezzel a magok pártjára csábítani a köznemesség önző, ér- 
telmetlen tömegét. Sőt sokan az ellenzékiek közól azt gyani- 
tották, hogy épen e csel volt egyik fő czélja a conservativ 
programm kibocsátásának. 

De volt légyen bár miként s bár mennyi igaz az ellenzékiek 
ezen gyanújában, annyi bizonyos, hogy az ellenzék 1846 
folytán s még a következő év felében is óvakodott program- 
mot kiadni. E helyett rendes organumaiban közlött czikkek 
által nyilvánítá irányelveit s teendőit. Különösen a legfőbb, 
a köznemesség tekintetében legkényesebb kérdés, a közös te- 
herviselés, fölött nem csak a Pesti Hirlap gyakrabban felszó- 
lalt, hanem a Hetilapban Kossuth is újra megkezdette izga- 
tását. A kormánynak azonban gondja volt reá, hogy az 
ellenzék kezében megtompítsa a sajtó fegyverét. Kossuthtól 
mind őssze is csak két czikk jelenhetett meg, melyeknek 
egyike hosszu küzdelem után, a censurától megnyirbálva ; 
másika pedig, mint álliták, csak tévedésből, tulajdonkép a 
censura tudta nélkül, becsempészve, láthatott napvilágot, 
miért a szerkesztő majdnem tisztének elvesztésével lakolt. 

Az ellenzék a sajtó terén ekként korlátolva lévén elvei, 
véleményei fejtegetésében, s még inkább a kormánypárt tervei, 
czélzatai, cselei megvilágosításában, e végre más eszközök- 
ről gondoskodott. Egyebek közt a pesti s Kör: mely, egy 
ideig tartott szakadása után, a körülmények által ösztönöz- 
tetve, ismét egyesült, s Teleki László elnöklete alatt « Ellen- 
zéki Kör» czímet vőn fel, tette feladatává, a fővárosban pótolni 
némileg a napi sajtó korlátozottságából eredő hiányokat s tért 
nyitni a szabad gondolatcserének. A Kör sürűen látogatott 
teremei azontúl valóságos politikai klubbá váltak, mely mind 

tagjainak számára, mind tevékenységére nézve hasonlíthatat- 
lanul meghaladta a conservativ, «Gyülde» czimű, klubbot. Az 
Ellenzéki Kör nem elégedett meg a kebelében, élő szóval folyt 
eszmesurlódással; részesíteni akarta abban az ellenzéki párt- 
nak vidéken lakó tagjait is. És igy lőn, hogy a társulattól 
Bajza József megbizást vett egy, a censurai bilincsektől men- 
ten, külföldön nyomtatandó, politikai zsebkönyvszerkesztésére, 
mely aztán, «Ellenőr» czím alatt, az év nyarán meg is jelent, 
számos becses politikai s történelmi értekezést nyújtván lap- 
jain az olvasónak. 

Azonban az ellenzéknek mind ezen s hasonló működései 
daczára mégis veszély fenyegette e párt parlamenti többségét ; 
s nem volt egészen alaptalan a conservativok reménye, kik 
alig látszának többé kételkedni győzedelmök felől. A mult év 
vége felé s a jelen kezdetén több megyében viszály és szaka- 
dás fejlett ki az ellenzéki párt soraiban. Ítt az administratorok 
korteskedései, lélekvásárlásai, mindennemű igéretekkel kisért 
«capacitatioi» , csábitottak többeket hűtlenségre s elpártolásra ; 
amott a conservativok programmja, mely az ellenzék jelsza- 
vait ravaszul elsajátította, vezetett többeket tévutra. Sokan, 
vagy nem tudván felemelkedni az elvek színvonalára, a kü- 
lönböző irányzatok megitélésére; vagy elkedvetlenedvén az el- 
lenzék eddigi reformtörekvéseinek kevés tényleges eredménye 
miatt s most, a kormánypárt agitatioinak láttára, az ellenzék 
győzedelmén még inkább kétségbeesvén ; vagy, végre, megun- 
dorodván a közéletben gyökeret vert számos rendetlenségektől, 
— egészen, vagy féligmeddig a conservativ párthoz csatlakoztak. 
Amazok megelégedtek azzal, hogy a conservativok is czélul 


tűzték ki, néhánynak kivételével, azon egyes reformkérdések 


keresztülvitelét, melyekért eddig csak az ellenzék küzdött; 
emezek, ösztönöztetve ama remény által, hogy a reformokat 
most a conservativ párt, támogatva a kormánytól, habár tán 
kissé módosítva is, könnyebhen létrehozza, mint az ellenzék, 
melynek törekvéseit a kormány hihetőleg ismét meghiúsítja, s 

vonzatva a rendvágytól , -— a conservativ pártra sodortaltak, 
mely a kormány nevében rendet és reformot igért. 

Ezen okokból származott, hogy némely megyében az ellen- 
zéki párt egész töredékei átmentek a conservativ táborba. 
Ezen eset fordult elő, például, Hont megyében, hol az ellen- 
zéki párt egy tekintélyesebb tagja, kisérletül, engesztelő poli- 
tikát inditványozott, melynek jelszava volna: a gyüléseken, 
felhagyás a korteskedéssel, kimélése a személyeknek, de elv- 
feláldozás nélkül; a gyüléseken kivül, kölcsönös közlekedés, 
összeolvadás a társasági életben; végre a jövő tiszt- s követ- 
választáskor, a conservativ pártbeliekkel együtt szolgálhatás. 
A megyei ellenzék nagyobb fele az inditványt, mint mondá, 
kisérletül, elfogadta. Hasztalan küzdött e kisérlet ellen Zsem- 
bery, a párt megyei vezére, néhány társaival : kisebbségben 
maradván saját pártjában, hogy az elvet megmentse, kény- 
telennek látta magát, ideiglen visszavonulni a közélettől. 
Íly forma meghasonlás és szakadások történtek Hevesben, 
Csongrádban, Szatmárban s még néhány más megyében. 

Az ellenzék e szakadásait nem kevéssé mozdította elő 
Széchenyi Istvánnak jelenkori magaviselete és működése is. 
Ő, bár sokat látszott veszteni népszerűségéből, s a közép- 
pontban, Budapesten vesztett is oly annyira, hogy miként 
önmaga szereté mondani c két pad közt a földön csücsül; » 
a vidéken mindazáltal, kivált a tiszaszabályozás munkájának 
sükeres megindítása óta, még egyre nagy tekintélylyel, szava 
nagy nyomatékkal birt számosaknál. Őt, a « nagy hazafit », 
miként egykor Kossuth által is czímezteték, alig tartotta va- 
laki s méltán senki sem tarthatta képesnek arra, hogy az 
ország függetlenségének s alkotmányosságának gyöngitésére 
segédkezet nyujtson a birodalmi kormánynak. Már pedig 
egy idő óta ő is azon működött, hogy Apponyi kormánya 
többséget nyerjen. Ő e kormány alatt hivatalt vállalt; holott 
senki sem kételkedhetett s nem is kételkedett, hogy azt csak 
honának javáért cselekedte. Ő részt vett a conservativ párt 
gyülekezeteiben; holott a hivatal nem korlátolta véleménye 

szabadságát. Sőt, hogy a kormányt az országgyűlésen 
többségre vergődni segítse, s e végre a közvélemény eligazo- 
dását könnyítse, az utasításokra pedig lehetőleg befolvjon, 
egy egész munkával lépett fel ismét a nemzet előtt, melyet 
a Politikai Programmtöredékeknek s czimezett. 

E munka, mely legszenvedélyesebb műve Széchenyinek, 
rhapsodicus rendszertelenségében különösen két czélra van 
irányozva, melyeknek egyike: tanácsot adni az ellenzéknek, 
magatartása iránt a közel jövőben; másika: Kossuthot lehető- 
leg népszerűtleníteni; tőle ki, bár az ellenzék országos ve- 
zérének.még mindig Batthyáni Lajos, bölcsének Deák Fe- 
rencz tartatott, annak agitatora, lelke, zászlótartója volt, az 
ellenzéknek legalább egy részét elszakasztani. 

E második tekintetben, kiméletlenül bonczolja Kossuthnak 
nem csak politikáját, hanem politikai jellemét és személyes 
tulajdonait is; és ha már a c Kelet Népében » is keserűen 
kifakadt ellene, e Programmtöredékekben valósággal epébe 
mártott tollal s a szenvedély csaknem lázas hevével gáncsolja 
őt, különösen azon iránya miatt melyet, a közös teherviselés 
kérdésében, a Hetilapban közlött czikkei által nyilvánított. 
Mellőzve a személyeskedések ezen özönét, csak egy helyét 
idézzük e könyvnek, mely, a közel jövendő eseményeire 
nézve jóslatszerű tartalma miatt, különösen megérdemli a 
figyelmet. 

c A honnak álladalma — igy jövendöl a gróf — megren- 
dül, és a legmélyebbre ható hazafiak, midőn kínosan fog 
vérzeni szívök annak elgondoltán, mennyire vihette volna 
bölcseség a hon kifejlését, s ábrándozó inconpetentia hová 
sülyeszté azt: egyedül buzgó imádságban lesznek, ultimum 
remedium gyanánt, kénytelenek keresni státustudományt, s 
újra és újra megkérni a magyarok istenét, hogy irgalmazzon 
kiskorúságunknak és segítsen. 

c A nemzetiség, melyért oly sokáig, oly emberségesen, oly 
hűn s már már némi sükerrel vívtunk, alkalmasint utósó 
agoniáját fogja élni. 

a S ön Kossuth, ön, kit én nem csak hazaszerető s becsü- 
letes, de jószivű embernek is szeretek hinni, ki előtt az erény 
nem üres hang, nem egyedül fényüzési függezímer, ön mit 
fog érezni, ha csakugyan mégis ecsetem rajza igaznak fog 
mutatkozni, és ön, ki már annyiszor kiábrándult — s erre 
untig oka is volt, — elvégre még a körül is kibontakoznék 
azon édes illusióiból, melyek önt most még mindig sötétben 
tartják, hogy: 

« midőn státusböleseséggel hitte magát telve lenni, csak 
phantasiával és önhittséggel volt saturálva ; 

c midőn prophétának tartotta magát, nem csak nem látott 
semmit is előre, de még a fenforgó legegyszerűbb esemé- 
nyeket sem birta felfogni tisztán; s míglen teremtői illusiok- 
ban ringatta magát, nem volt soha is egyéb, mint inditvá- 
nyozó s projectans, ki mindent kezd s mindenbe bele viszi 
a könnyen hivőket, egyet s mást egy kis ideig fentartani tán 
képes, de bevégezni semmit sem tud ; 

c midőn másokat akart vezetni, még saját magát sem birta 
kormányozni gyakorlatilag ; 

« midőn új politikai messiásnak, egy mélyen beható státus- 
bölcsnek hitte magát, soha sem birt magasbra emelkedni, 
mint egy jószívű misericordianus nézpontjára, ki minden kis 
sebre írt szeretne kenni, hézagos számítások szerint kenye- 
reket süttet a szegények számára, és a ki borzasztólag elő- 
remozdítván a dologtalanságot, el van tán látva elég talentum- 
mal egy nemzeti nagy kórház megalapitására, de nemzetet, 
sülyedésnek indult nemzetet regenerálni soha sem fog; 

c midőn népeket gondolt boldogítani, zugprókátorként, sze- 
rencsétlenségünkre csak felizgatójok volt; s hogy ekkép : 

« midőn honunk institutioit rendezni, szilárdítani vélte, 
végképi zavarba bonyolítá azt; szabadság terjesztése helyett, 
mi bálványa volt, szolgaibb állapotba sülyeszté a hazát; 
nemzetiségünket pedig mely, bár ki mit mond is, egyedüli 
garantiája szabadabb institutioinknak s azon egyedüli rege- 
nerationalis szikra, mely bennünk létezik, nem készakarva 

tán, megengedjük, végkép leejtette lábairól; s ehhez képest 
még azon illusióban is, 

c mikor azt hitte: legalább kötelességét fogja teljesíteni, 
csalatkozott, mert működése több kárt okozott, mint hajtott 
volna hasznot, és idétlenségek elkövetése korán sem köte- 
lességteljesítés még! — 

c akkor, mondom, ha ön egyszer tökéletesen kiábrándulva 
leendett, — mi meg fog történni, ne kételkedjék, mert önal- 
kotta világa nem realisabb, mint a délibáb, és ön nem fogja 
tagadhatni, hogy én jobban ismerem önt, mint önmaga — 
akkor, ugyan kérdem, fog-e de csak egy vígasztaló érzést is 
lelni keblében? 

c Szándékának tisztaságával fog talán állni elő? Ámde, 
kérdem, nem szomorú vígasztalás-e az, ha abból egy végkép 
feldúlt nemzetnek romja merűl fel s egy meg nem szünő 
figyelmeztetés ezt hangoztatja fülébe: Penfer est peuplé des 
meilleurs intentions? 

« Vagy tán azzal fogja vigasztalni magát, hogy csak jogá- 
val élt? — Azonban, ha erre megint a bölcsnek kétségbeve- 
hetetlen állitása fog jutni eszébe, hogy « nincs nagyobb bűn, 
mint másokat vezetni akarni, ahhoz való tulajdon nélkül v: 
ugyan nem fog-e vajmi keserű érzéssel visszaemlékezni 
mind azon illusióira, sőt megátkozza azokat, melyekből 
sem elég higgadtsága nem volt saját erejével kiemelkedni, 
sem elég érelye tűrni, hogy azokból mások eliberálják önt? 

c És azért a haza szent nevére kérem önt, lépjen le agita- 
tiójának azon veszélyterhes teréről, melyre állott; sőt nemes 
érzelméhez fordulva, alázatosan esedezem : mondjon le a po- 
litikai vezérségről is általában. 

c Ha azonban ön végig el akarja járni az egyszer felvett 
« nélkületek sőt ellenetek » féle vili-tánczot: ám tessék. 

c Izgasson minden nemzetiséget a magyar nemzetiség 
ellen bőszülésig fel; vessen égő kanóczot a szántóvető lakára, 
ostorozza a közbirodalom érdekeit legnagyobb ellentétre, s 
töltse meg mérgével a visszatorlás poharát: ám lássa. 

« Ha azonban egykor, midőn már késő lesz, érezni s át- 
látni fogja, hogy átok volt az, mit fejünkre hozott s nem 
áldás : akkor ne mentse magát azzal, hogy nem volt a nem- 
zetben egy hű is, ki önnek csalálmait még idején kettétörni 
elég elszántsággal birt s tehetsége szerint ügyekezett volna. » 

E jósszavaknak azonban melyeket, a nemzet felett elvihar- 
zott események után, csak megdöbbenve olvashat az elfogu- 
latlan hazafi, akkor nem volt semmi hatása; valamint azon 
tanácsok is, melyeket az ellenzéknek adott, bár a vidéken 
nem maradtak egészen hatástalanok, keveset változtattak a 
dolgok állásán. Ennek részben a hangulat volt oka, melyben 
a munka iratott: nyelve, egészben véve, élesebb volt, mint 
sem tetszhetett volna, s magára az ellenzékre is szenvedé- 
lyesebben lövöldözte nyilait, mintsem hogy ne a sértett ke- 
dély kifakadásainak tartattak volna a nagyobb résztől intő 
szavai. 

Azonban, az alapok melyekre okoskodásait építette, sem 
voltak oly szilárdak, hogy inductioi döntő, meggyőző erővel 
birhattak volna. Az állítások, melyekből következtetéseit le- 
vonta, jobbára nem csak gyöngéknek, de valótlanoknak és hely- 
teleneknek is találtattak. Nem azon téren mozgott, melyen 
hajdan a nemzet nagyobb részének öntudatában viszhangra 
találtak nyomatékos szavai. 

Ugyanis, kivéve azt, mi személyeket illet, e könyvnek tar- 
talma a következő állitás körül forog: mig a kormány nem- 
zet- s alkotmány-ellenes irányt követett, helye volt az ellen- 
zéknek ; kivánatos volt, hogy az ellenzék többségben legyen : 
most azonban, miután a kormány ezen ellenséges iránynyal 
felhagyott, c felhagyott alkotmány- s nemzetiség-kivetkeztetési 
tervével, vagy legalább oly következetes systemával nem esz- 
közli azt többé, mint az előtt tevé; ə sőt miután « századok 
óta nincs kor, melyben a kormány törvényszerűség, nem- 
zetiség és alkotmányossággali megbarátkozás dolgában szeb- 
ben állott volna, mint épen most: azért most az ellenzék 
nem csak hasznot nem hajt többé, de mind az alkotmányt, 

mind a nemzetiséget oly bajokba és oly kétes állapotba sü- 
lyesztheti, mikből azután egy isten sem menthetné meg faj- 
tánkat; hazánkban minden kidől sarkaiból, ha az ellenzék 
többségre vergődhetnék, mit mostani körülményeink között 
egyenesen hazagyilkolásnak kellene tekinteni; {minden ma- 
gyarnak tehát, ki nem csak phrasisokkal és szemfényvesz- 
tésekkel, de tettleg jobban szereti a hazát, mint saját magát, 
szoros kötelessége mindent elkövetni, hogy a magyar ellen- 
zék most túsúlyra ne emelkedjék. » Szükségesnek tartja 
ugyan most is az ellenzéket, c mert, ugymond, mi alkotmá- 
nyos országhan oppositionalis ellenőrség nélkül történik, 
csaknem mindig magán hordja az éretlenség szagát», «s a 
legjobb czél is vajmi könnyen viseli az önkény színét » ; és 
azért világosan kimondja, hogy « a nemzet egy részének te- 
kintetet érdemlő ellenzéki osztályba szükség alakulnia » : nem 
az tehát kivánata, hogy az ellenzék minden súlyát veszítse, 
hanem csak hogy túlsúlyra ne ernelkedjék. Ez politikájának 
rövid összege, ennek követésére hí fel minden magyart. S 
ennek folytán korholja az ellenzéket, melynek cegy része 
nyilt lázadás ormán áll s, « mely folytonos és keserű agita- 
tiói által semmit nem hagy használatlanul, hogy e hazára 
gyásznapokat hozzon. : Gáncsolja az ellenzéket, c hogy ve- 
zetni akar, az ellenőri szerep mellett a mozgalomadásnak is 
ő akarja viselni szerepét; s mily idétlenség, — igy folytatja, 
— ha ugyanazon egy testület vezetni s ellenőrködni akar 
egyszersmind, vagy más szavakkal: ha ugyanazon egy tes- 
tület törekedik viselni mind a kormány mind az ellenzék 
szerepét egy uttal. Mi nem egyéb, mint a zsarnokság ideálja, 
egy, több, vagy sok kezekben. » « A mostani ellenzék csata- 
tervezete — igy szól ismét másutt — nem régiben gravami- 
nalis politikának neveztetett, s nem helytelenül, mert ez azon 
egyedüli, mely az ellenzék sphærájába való. Azon pillanat- 
ban, mikor ebből a cselekvés, vagy más szavakkal, a kor- 
mányzás mezejére kilép, tüstént felforgattatik a státusrend- 
szer. » Ezekből, s hasonló okoskodásokból aztán mindig 

ama következményre jut: hogy tehát minden magyarnak, ki 
hazáját jobban szereti, mint saját magát, « szoros kötelessége, 
mindent, mi lélekismerettel és becsülettel nem ellenkező, el- 
követni, hogy a magyar ellenzék túlsúlyra ne emelkedjék. » Az 
ellenzéki többség veszélyességét pedig a nemzetre s alkotmányra 
nézve azzal indokolja, mivel hazánk s a többi alkotmányos 
európai országok viszonyai közt oly nagy a különbség, hogy 
ezeket csak összehasonlítani sem lehet. c A mi ellenzékünk, 
ugymond, semmi esetre sem fog ülni a kormány székébe; a 
kormányt viszont a legerősebb phantasiai tehetséggel sem 
képzelhetni a mi ellenzéki padainkon. » 

. E könyv, ily tartalommal, természetesen sokféle czáfolatot 
vont magára az ellenzék részéről. Szemére lobbanták, hogy 
csak szójátékot űz az ellenzék nevével, azt annak bebizonyí- 
tására akarván felhasználni, hogy az ellenzék következetlen 
önmagával s a theoriával, ha ellenőrködni is , vezetni is akar 
egyszersmind. Igaza lehet, mondák, más országokra nézve, 
melyekben mindig a többség kormányoz; de nálunk, hol 
épen az a legfőbb panasz, hogy eddig soha nem a többség, 
hanem a kevesebbség ült a kormányon, mindenki tudja, hogy 
az ellenzéki nevet nem lehet venni, és soha senki sem is vette 
szószerinti értelemben. Ennél fogva semmi értelme nincs 
viszonyaink közt annak, mit a nemes gróf mond, hogy az 
ellenzék a negatio és positivitás terén egyszerre nem állhat; 
nem ellenezhet s vezethet egyszersmind. Épen azért, mivel 
a magyar alkotmányos viszonyok oly igen különböznek más 
alkotmányos nemzetek viszonyaitól, nem lehet nálunk az 
ellenzéket egyedül ellenőri, negativ szerepre szorítani. Ná- 
lunk az ellenzék helyesebben nemzeti s alkotmányos pártnak 
nevezendő, mert ő s csak egyedül ő képviselte a nemzeti s 
alkotmányos positiv irányt; és azért az idő 8 körülmények 
szerinti negatiója mellett minden nemzet- s alkotmány-ellenes 
iránynak, képviseli mind azon positivumot is, mit a nemze- 
tiség és alkotmányosság eszméje s az ország jóllétbeni hala- 
dása magában foglal. A valódi czélok, ugy mondának, melyek 

körül a magyar ellenzék, helyesebben nemzeti párt, száza- __18. 


dok óta egyesült, nem egyebek, mint: nemzetiség, alkot- 
mány, szabadság, törvényes függetlenség. Midőn ezek a bécsi 
kormánytól megtámadtattak, a nemzeti párt tulajdonképeni ` 
ellenzékké lőn; különben pedig, e czélok kifejtésében posi- 
tive működött. A nemzetiség és alkotmányosság sérelmi ko- 
rában e nemzeti pártnak a gravaminalis politika terén kizá- 
rólag az ellenzés jutott szerepül; most, mig egy részről 
szinte elleneznie kell a kormánynak törvény és alkotmányba 
ütköző irányát, más részről lobogtatnia kell a nemzeti s al- 
kotmányos kifejlődés zászlaját. És azért, most mint hajdan, 
az ellenzék kötelessége : elfogadni ugyan mindent, mit nem- 
zeti s alkotmányos irányban jót a kormány tesz, vagy enged, 
vagy szőnyegre hoz; de egyszersmind ellenzeni mindent, mi 
ez irányba ütközik, s arra törekedni, hogy mindenben az ő 
nemzeti s alkotmányos iránya legyen túlsúlyu ; más szavakkal : 
hogy az ellenzéki többség üljön a kormányra. Mert tagadni 
ennek lehetőségét annyit tesz, mint tagadni alkotmányossá- 
gunkat, mint tagadni azt, hogy a magyar valaha a maga 
nemzeti s alkotmányos irányában kormányoztassék. 

Nem kevesebb czáfolat érte Szécbenyi azon állítását : hogy 
a kormány már felhagyott nemzet s alkotmányellenes irányá- 
val, s azért szükségtelen, sőt káros volna az ellenzék több- 
sége. Mily állapotban van a haza? kérdék; s e kérdésre ma- 
gának a Programm-tőredékeknek következő szavaival feleltek: 
«Beteg honunk sínylő, lázas s ekkép, az egészet tekintve, épen 
nem kielégítő állapotban van a monarchiával összeházasítva. 
Vérzik a becsületes, a nemzet kifejlődését őszintén szomjazó 
embernek szive ily látmányon ; s hol oly roppant a fejlődhetés, 
oly tömérdek a kincsforrás, s mégis annyi a fejletlen, a 
maga magát emésztő kincs, ott lehetetlen ily kérdésre nem 
fakadnia : vajjon ennek igy kell-e lennie, s ez nem lehetne-e 
máskép?» 

‘És vajjon csak az ellenzéknek nem lenne szabad e kér- 
désre fakadnia? — igy kiált fel a Pesti Hirlap — vajjon csak 

dent, hogy ezen oly szomorú állapot valahára megváltozzék ?» 
És vajjon miért tanusítana az ellenzék oly nagy bizodalmat 
e mostani kormány iránt, minőt iránta Széchenyi kiván? 
Vajjon megszűnt-e már kormányunkra az absolut elvű és 
szellemű birodalmi kormánynak alkotmányellenes befolyása ? 
Mit tett e kormány, mi bizodalmat érdemelne? Hol a sérelem, 
melyet az orvosolt volna? Hol a biztosíték, melyet a törvé- 
nyek sérthetetlensége iránt a jövőre adott volna? Avagy nem 
szaporította-e a sérelmek nagy tömegét az administratori 
rendszer, a horvátországi státuscsiny stb. által? A jövőre 
nézve pedig maga Széchenyi mondá, miképen «legtávolabb- 
ról sem tudhadni, mit fog a kormány a jövő országgyű- 
lésen kitálalni.» Ily bizonytalanságban, s csak azért, mivel 
a conservativ párt a kormány új irányát, a nélkül hogy ez 
azt határozottan kitűzte volna, dicséretekkel halmozá, eszé- 
lyes tett volna-e lemondani az ellenőrködésről, s egészen 
magára a kormányra hagyni a haladás vezetését?.... 

Egy részről tehát a Programmtöredékek állításai indo- 
kolhatlanabbak, sőt valótlanabbak —, más részről tanácsai 
élesebbek, egész hangulata pedig szenvedélyesebb volt, sem- 
minta dolgok állásán sokat változtathattak volna. Azonban Szé- 
chenyi személye még mindig nagyobb tekintély, szava na- 
gyobb súlyu volt a közéletben, kivált a vidéken, s főleg most, 
a tiszaszabályozásnak , melynek élén állott, megkezdése óta, 
mintsem hogy az ellenzék magát nemileg biztosítani ne látta 
volna szükségesnek e munka netaláni nagyobb hatása ellen. 

Nem elégedett pedig meg e tekintetben azzal, hogy a Pro- 
grammtőredékek ellen a Pesti Hirlapban, az Ellenőrben s 
más ellenzéki lapokban czáfolatok irattak. Azon szakadások 
következtében, melyek az ellenzék soraiban néhány megyé- 
ben mutatkoznak vala, hasonló esetek ismétlésének ineggátlása 
3 általában a pártegység megszilárditás avégett, végre mégis 
kénytelennek látta magát az ellenzéki párt, megtenni a lépést, 

melytől eddig, a már tudva lévő okoknál fogva, óvakodott: pro- 1847. 
grammot kiadni. 

A programm kibocsátását a márcziusi pesti vásár alkal- 
mával tartott ellenzéki gyülekezet határozta el; s hogy arra 
nézve mind azon óvatosság megtartassék, melyet a viszonyok 
s a conservativoknak gyanított cseles czélzatai szükségessé 
tettek, maga a párt bölcse s első tekintélye, Deák Ferencz, 
kéretett meg annak szerkesztésére. S ekként aztán a ju- 
nius 5-kén tartott gyülekezetben köz helyesléssel elfogadtatván, 
a programm, «Ellenzéki Nyilatkozat» czíme alatt, valóban 
közzé is tétetett. A nagy fontosságu okmány szövege ime 
következő: 

«Az ellenzéknek, minden alkotmányos országban, egyik Az «Enenzéki 
természetes hivatása a kormány irányában, az ország min- ""/atkoztta. 
den érdekeire nézve, mind jog- s törvényszerűség, mind he- 
lyesség és czélszerűség tekintetében, ellenőrködni. Mi tebát, 
kik magunkat a magyar alkotmányos ellenzék tagjainak vall- 
juk, kinyilatkoztatjuk, hogy jövendőre is az ellenzék felada- 
tául ismerjük, a kormány irányában, ugy egyes tetteire s 
mulasztásaira, mint összes politikájára nézve, folytonosan 
ellenőrködni ; s kinyilatkoztatjuk, hogy ezen ellenőrségnek 
sikerére az alkotmány által nyujtótt minden eszközöket tör- 
vényszerűséggel s loyalitással használni, el vagyunk hatá- 
rozva. 

«De mi az ellenzést vagy pártolást nem személyekhez, ha- 
nem tárgyakhoz és tényekhez kötjük, s a kormánynak csak 
oly lépéseit fogjuk helyteleníteni, sőt tehetségünk szerint 
ellenezni, melyek formájokban vagy lényegökben törvény- 
elleniek, vagy következményeikben a haza közérdekeire s az 
alkotmányos élet fentartására és kifejlődésére károsak. — 
Hazánk jelen viszonyai között a magyar kormány tényleg 
nem tisztán parlamentaris, mely eredetére nézve a többség- 
ben nyilatkozó nemzeti akarat kifolyása volna, s lételét a 
többség pártolásától feltételezettnek elismerné. A magyar 
kormány, alkotmányos törvényeink ellenére, idegenszerű s 

nem-nemzeti befolyás alatt áll, oly befolyás alatt, mely a 
monarchiának egyéb tartományait absolut hatalommal igaz- 
gatván, alkotmányos formáinkat, összes közigazgatási rend- 
szerére nézve is, alkalmatlankodóknak szereti tekinteni, s az 
alkotmányos életnek nem épen barátja. Ily viszonyok között 
pedig pártolást vagy ellenzést személyekhez kötni nem lehet. 

«Folytonos kötelességünknek ismerjük mi ezen ellenőrkö- 
dést, minden körülmények között; jelen helyzetünkben pedig 
épen polgári bűnnek tartanók, ezen feladat pontos teljesi- 
tését bármi részben elmulasztani. Mi a kormánynak sem ál- 
talános rendszerében, sem eljárása részleteiben nem látunk 
valamely újabb, de a réginél törvényszerűbb, méltányosabb, 
és közérdekeinkre kedvezőbb fordulatot, mely által a nem- 
zetnek biztosítékot nyujtana, hogy ereje is van, de szándéka 
is ingatlan s elhatározott, fönálló törvényeinket mindenkor 
és minden részben szorosan megtartani ; a törvény rendeletét 
szigorúan végrehajtani; mindenkor és mindenben tisztelni 
azon korlátokat, miket hatalmának az alkotmány szabott; s 
a hazának közérdeke fölött, melytől a fejedelem valódi ér- 
deke soha el nem választható, nem ismerni más érdeket. 
Súlyos sérelmeink, melyeket annyiszor fölterjeszténk, évek 
hosszu során keresztül kérve, sürgetve, várva az orvoslást, 
orvoslatlanok még most is, sőt keserűbbek és súlyosabbak 
az által, hogy jogszerű kérelmünk annyiszor elhangzott, s e 
miatt bizodalom és remény már enyészni kezdenek. Vannak 
e sérelmek tömegében oly pontok, melyek fölött osztatlan 
volt az egész nemzet véleménye, azon férfiakat sem véve ki, 
kik most a magyar kormány tagjai; és még sem eszközöl 
kormányunk orvoslást, sőt komoly és tettekben mutatkozó 
törekvést sem látunk nála e sérelmekből eredő bajaink kie- 
gyenlitésére. Pedig azon kormány, mely a nemzetnek jog- 
szerű felszólalását figyelernbe sem véve, a korábbi sérelmek 
orvoslását eszközölni még csak nem is igyekszik, s ily módon 
a törvényellenes állapotot e részben szándékosan fentartja, 
épen ugy sérti a törvényt, wint amaz elébbi kormány, mely a 

sérelmet elsőben elkövette, s a nemzet ingatlan bizalmára 
épen ugy nem számolhat, mint amaz. 

c De, régibb sérelmeink orvoslásának káros elmulasztásán 
felül, újabb sérelmeket is látunk mi a kormány újabb tettei- 
ben s mulasztásaiban. Nem kell ezeket bővebben fejtegetnünk ; 
több megyék köztanácskozásai, fölterjesztései s körlevelei ki- 
fejtették s elsorolták azokat; mi példa gyanánt csak némelye- 
ket fogunk itt megemlíteni. 

c Az ország legfőbb érdekeinek egyike: territorialis épsége. 
És mégis a részek visszakapcsolását rendelő 1836: 21. tör- 
vényczikkely végrehajtása, több mint tiz év folytán tettlegesen 
meg sem kezdetett; sőt ezen sérelem a mult országgyűlésen 
meg nem jelent törvényhatóságok ellen hozott birói itélet 
végrehajtásának elmulasztásával súlyosbittatott. — A határ- 
őrvidékeknek nem magyar törvények szerinti közigazgatása, 
országunk régi sérelme. — A váltótörvénykönyv s a vallás 
tárgyábani legújabb törvények foganatosításának a határőr- 
vidéken elmulasztása által a kormány ezen sérelmet is sú- 
lyosbította. 

« Az ország legfőbb érdekeinek másika: a nemzetiség. És 
mégis az 1840-ki 6-dik törvényczikkelynek azon rendelete, 
- hogy a magyar nyelv tudása a katonai véghelyeken is gyara- 
pittassék, végre nem hajtatott; sőt e részben elannyira semmi 
sem történt, hogy még az utasok s kereskedési áruszállítások 
is zaklatásoknak vannak kitéve a magyar nyelven szerkesztett 
uti levelek miatt. — Az 1844-diki 2-dik törvényczikkely azon 
rendelete, hogy az ország határain belőli iskolákban közok- 
tatási nyelv a magyar legyen, teljesen végrehajtva maiglan 
" sincs; sőt a köziskolákbani magyar-nyelvmívelő társulatok, 
ámbár az iskolai előljáróságok közvetlen felügyelése által min- 
den elfajulás ellen biztosítva voltak, kormányi rendelet által 
végkép eltiltattak. 

c A példák harmadik helyén említjük, hogy ámbár a fön- 
álló alkotmányos institutiók, melyek közjogi garantiáinkat 
képezik, csak törvényhozás utján volnának módosíthatók, a 

kormány mégis Horvátországban a tartományi gyülésnek 
törvényes gyakorlat szerinti szerkezetét kormányparancs ut- 
ján változtatta meg; a megyék alkotmányos consistentiáját 
pedig újabban megsértette, részint az által, hogy a törvényes 
főispánok helyett számos megyékben helyetteseket nevezett 
ki, holott már az 1825-ki országgyűlés is határozottan kije- 
lentette, hogy a helyettesek alkalmazása, a törvényben kije- 
lölt eseteken kivül, helytelen és törvénytelen ; részint pedig 
az által, hogy több megyékben a főispánt, mint a megyétől 
különvált s annak ellenében álló, sőt a megyei hatóság fölébe 
emelt külön hatóságot kivánja tekintetni, — annak egyoldalu 
előadására határoz, dorgál és fenyeget; az ellene emelt vá- 
dakat pedig még vizsgálat alá is csak hosszas halasztgatások 
után veszt. 

c Sok egyes esetet hozhatnánk még fel állításunk igazolá- 
sára; de világos már ezekből is, hogy ellenőrködési köteles- 
ségünk teljesítésében, épen a jelen körülmények között leg- 
inkább szükséges az éber figyelem, gondos óvatosság és csüg- 
gedetlen kitűrés. De hazánknak már régen aggasztó helyzetében 
ügyekeznünk kell azon is, hogy alkotmányos állásunk tör- 
vényszerű biztosítékait neveljük s erősítsük. Ily biztosítéknak 
tekintjük mi a kormány felelősségét, mely az alkotmányos 
élet természetében fekszik, s mely alapja leend Magyarország- 
ban is az oly igen szükséges parlamentaris kormánynak, és 
a magyar kormányt leginkább megóvja idegenszerű elemek 
kártékony befolyásától. — Ezen felelősséget, mely törvényeink- 
ben sem ismeretlen, s azoknak szellemével oly igen össze- 
hangzik, mennél előbb életbe léptetni, leend egyik legfőbb 
törekvésünk. — Az alkotmányos biztositékokhoz számítjuk 
s tehetségünk szerint pártolandjuk a nyilvánosságot is s an- 
nak a közélet minden ágaiban alkalmazását, valaminta szabad 
összejöhetést s az egyesülés jogának eredeti, alkotmányos 
tisztaságában fentartását. Alkotmányos biztosítéknak tekint- 
jük, s a nemzet további kifejlődésére nézve is szükségesnek 
látjuk, a czélszerű sajtótörvényekkel körülirt sajtószabadságot 

is, minél fogva sürgetni fogjuk a törvényen kivül behozott, 
minden tekintetben annyira káros könyvvizsgálat eltörlését, 
és a sajtószabadságnak czélszerű törvények mellett megala- 
pitását. — Törvényesnek, méltányosnak s a nemzeti közerő 
gyarapítására és ez által önállásunk biztosítására fontosnak, 
sőt szükségesnek tartjuk, hogy Erdély és Magyarország tel- 
jesen és jogszerűen egyesíttessenek, s ekkép a két nemzet 
egymásnak visszaadatván, mind a vérségi kapcsolatnak, mind 
az ország oly régi közóhajtásának elég tétessék. — Szüksé- 
gesnek látjuk, hogy a honpolgárok minden osztályainak érde- 
kei, a más nyelvű népségek óvatos kiméletével, nemzetiség 
és alkotmányosság alapján egyesíttessenek. Szükségesnek lát- 
juk, hogy a vallási szabadság kérdései a mult országgyűlési 
alapon bevégeztessenek. 

c De nem tekintjük feladatunkat még ez által bevégezve, 
ha fenemlitett ellenőrködési tisztünket teljesítjük, s alkot- 
mányos állásunk biztosítékait, a mondottak szerint, nevelni s 
erősíteni törekszünk; hanem hivatásunknak ismerjük: min- 
den czélszerű reformok létrehozásán is folyvást iparkodni. 
Mihez képest határozottan kinyilatkoztatjuk, hogy ezen téren 
tovább is állhatatosan megmaradunk, melyen hazánkban a 
közelebb lefolyt évek története az ellenzék nevét a reform-párt 
nevével ugyanazonosította. — Nem igényeljük mi az indit- 
ványozási jogot kizárólag az ellenzéknek ; de azt sem tartjuk, 
hogy a haladás kérdéseit csak a kormány, vagy annak pártja 
inditványozhatja czélszerűen ; hanem ezen irányban e kezde- 
ményezést minden honpolgárok közös hivatásának ismerjük. 
Sőt miután minden hatalomnak természetében fekszik, hogy 
inkább saját körének tágitására, mint az őt korlátozó alkot- 
mányosság terjesztésére törekedjék; legyen bár azon tiszta 
szándékból, hogy a nagyobb hatalommal több jót eszközöl- 
hessen, s a nemzet boldogítására irányzott terveit könnyebben 
keresztülvihesse: mi oly inditványokat, melyek az alkotmá- 
nyos biztosítékok kifejtésére és a nemzet ellenőrködése öreg- 
bítésére czéloznának, a kormánytól annál kevésbbé várhatunk, 

mivel hazánkban, mint említők, a kormány tényleg nem par- 
lamenti; annak tagjait nem a nemzet többségének akarata 
vagy óhajtása jelöli ki, nem a nemzet bizodalmától függ 
fenállhatása, nem ment az idegen és épen nem-nemzeti s nem 
is alkotmányos elemek befolyásától. Mind ezeknél fogva fel- 
adatunknak ismerve, inditványozási jogunkkal élni, köteles- 
ségünknek tartjuk nyilván s világosan kijelölni azon tárgyak 
főbbjeit, miknek minélelőbbi létrehozását, az idő és helyze- 
tűnk körülményei szerint, a hon javára mulhatatlanul szük- 
ségesnek hiszszük. 

c Ezek a következők : 

« a) A közterhekbeni osztakozás. Mire nézve az eddig egye- 
dül adózott nép terheinek megkönnyítését főbb kötelessé- 
günknek ismerjük; az alkotmányos biztosítékokat, ezekre nézve 
is, mindnyájunk számára gyarapítani törekedendünk; — de 
az ország közszükségeinek eddig el nem látott fedezésénél a 
czélok országgyűlési meghatározását, számadást és felelősséget 
föltételül kötjük. 

c b) A honpolgárok nem-nemes osztályainak, mindenek- 
előtt pedig a királyi városoknak és szabad kerületeknek, kép- 
viselet alapján, ugy törvényhozási mint helyhatósági jogokban 
valóságos részesítése. 

c c) A törvény előtti egyenlőség. 

c d) Az urbéri viszonyoknak kármentesítés mellett, köte- 
lező törvény általi megszűntetése; mire nézve legkivánatosb- 
nak véljük, hogy előlépések történjenek, miszerint az örök- 
váltság, a státus közbejöttével, országos eszközlésbe vétet- 
hessék. 

c e) Az ősiség eltörlésével a hitel és birtokszerzés bizto- 
sitása. 

c Minden előlépést, mely e czélokhoz közelebb vezet, a 
nélkül hogy a jövendő kifejlődést megkötné, elfogadunk. 
Ez irányban fogunk hatni a jövő országgyűlésen; s minden 
egyebet is, mi az ország szellemi s anyagi kifejlődésére vezet, 
létesíteni törekedendünk; nemzetünk kifejlődésének egyik 

leghatályosabb emeltyűjét, a köznevelést, igyekezendvén oly 
irányba vezettetni, hogy hazánkfiai munkás polgárokká 
képeztessenek, s ez által személyes függetlenségökre is 
támaszt nyerjenek. 

c Nem fogunk mi ezen működésünkben soha megfeledkezni 
azon viszonyokról, melyek közöttünk s az ausztriai örökös 
tartományok között a pragmatica sanctio értelmében fenálla- 
nak; de szorosan ragaszkodunk az 179k-Oi 10-dik törvény- 
czikkelyhez is, melynek világos rendeletében az esküvel 
szentesített fejedelmi szó biztosítja nemzetünket : hogy c Ma- 
gyarország szabad ország, egész törényhozási rendszerében 
független; tehát semmi más országnak vagy nemzetnek alá 
nem rendelt. » Nem akarjuk mi hazánk érdekeit az összes 
monarchia egységének s biztos fenállhatásának érdekeivel 
ellentétbe hozni : de, más részről, törvénynyel, igazsággal s 
méltányossággal ellenkezőnek tartjuk, midőn Magyarország 
érdekei bármely egyes tartományok érdekeinek jogtalanul 
alárendeltetnek, —a mint az ipar s kereskedési viszonyainkra 
nézve már hosszu időtől fogva folytonosan történik. Készek 
vagyunk mi az örökös tartományok érdekeivel netalán ellen- 
kezésben álló magyar érdekeknek igazság és méltányosság 
alapján lehető kiegyenlítésére kezet nyujtani; de abban soha 
meg nem egyezünk, hogy az összes kormányzási rendszer 
egységének, mit némelyek a monarchia egysége gyanánt 
szeretnek főelvül emlegetni, minden érdekeink, még alkotmá- 
nyosságunk is, feláldoztassanak. Ezen kormányzási rendszer 
egységének tekintetéből indult ki akkor a kormány, midőn 
a mult század utósó negyedében, alkotmányos állásunk he- 
lyett anyagi hasznokat igérve, nemzetiségünket s polgári 
szabadságunkat oly súlyosan megtámadta; ezen kormányzási 
rendszer egységének lettek hajdan feláldozva az ausztriai 
örökös tartományok alkotmányos institutioi, és a kormány- 
zás-egységi rendszer az absolutismus alapján fejlődött ki. 
Pedig az alkotmányosság nekünk oly kincsünk, melyet ide- 
gen érdeknek, vagy bármi kecsegtető anyagi haszonnak 

feláldoznunk nem szabad, s melyet fentartani, sőt szélesebb 
és biztosabb alapra állítva, mindikább szilárdítani, első és 
legszentebb kötelességünk; s meg vagyunk győződve hogy, 
sága még most is fenállana, vagy ha, a kor és igazság kivánata 
szerint, ők is az alkotmányos nemzetek sorába lépnének, s 
az egész monarchia kormányát mind összes rendszerében, 
mind egyes részleteiben az alkotmányosság szelleme lengné 
keresztül : érdekeink s az ő érdekeik, melyek most néha kü- 
lönváltak, néha talán egymással ellenkezők, könnyebben 
kiegyenlíthetők lennének, az összes birodalom egyes részeit 
nagyobb érdekegység, több kölcsönös bizodalom kötné össze ; 
és ez által a monarchia szellemi és anyagi erejében gyara- 
pulva, biztosabban daczolhatna az idő s ellenséges körülmé- 
nyek egykor bekövetkezhető viharaival. 

c Kijelentettük ezek szerint czélunkat s nézeteinket. Üzél- 
jaink elérésére az eszközöket körülmények szerint megvá- 
lasztani, jövendőben is ily összejöveteleket tartandunk. De 
midőn ekkép irányunk szellemi egységére törekszünk, a 
törvényhatóságoknak önkörükbeni szabad mozgását s törvé- 
nyes önállását féltékenyen őrizni szoros kötelességünknek 
ismerjük. Károsnak, sőt veszélyesnek tartjuk, ha a kormány, 
önmaga is párttá alakulva, hatalmának szellemi és anyagi 
erejét arra használja hogy, a vélemények szabad és függet- 
len nyilatkozata helyett, mindent előre helyeslő s majdnem 
föltétlenül hódoló többséget szerezzen; s alkotmányellenesnek 
nyilatkoztatjuk azon törekvést ïs, hogy a kormánynak csak 
azon esetben szolgáljon irányul a többség, ha az egy bizonyos 
párt nézeteinek s érdekeinek kedvező.» 

A haladás, a nemzeti kifejlődés tekintetében mindenesetre 
nyereségnek tekinthető, hogy a pártok ekként kijelölték az 
irányt, mely szerint a közelgő országgyűlésen működni szán- 
dékoztak. A conservativ párt programmja sokkal kevesbbé 
határozott ugyan, mint az ellenzék nyilatkozata; némely élet- 
kérdésekre nézve, minő vált, például, a nemesség adózásának, 

közteherviselésnek, örökváltságnak kérdése, a programmból 
azt sem lehetett kiolvasni, mit s mi elvek szerint akar tulaj- 
donkép a conservativ párt s a kormány, melyet az többségre 
segíteni igért: de nagy nyeremény volt már az is, hogy a 
conservativ párt s általa a kormány visszaléphetlenül a re- 
formok, a haladás terére lépett, mi által legalább némely 
reformok keresztülvitele egyelőre is biztosítva lőn. 

Kedvező volt e tekintetben az ellenzék ama nyilatkozata 
is, hogy az egyes reformokra nézve a kormány s conservativ 
párt minden haladási inditványát kész elfogadni, mely a jö- 
vendő kifejlődést meg nem köti. Némely reformi kérdésnek 
szerencsés megoldását könnyíté most az is, hogy azok iránt 
tetemesen módosult az ellenzék véleménye. Így, például, a 
hadi adóra nézve, mind terjedtebbé kezde lenni azon vélemény, 
hogy abban a nemesség az egész honvédelem kérdésének tár- 
gyalása előtt is osztozhatik, miután bizonyosan tudva van, 
hogy az eddigi hadi adót a sereg ellátása valóban felemészti; 
ezen adóra nézve pedig, mely három évről három évre sza- 
vaztatik meg az országgyűlésen, már is elegendő garantiák 
léteznek. 

Hasonló volt az ellenzéki vélemény módosulása a városi 
kérdésben. E kérdés megoldását előbb leginkább az gátolta, 
hogy az ellenzék egyáltalában a városok rendezéséhez kivánta 
kötni azok törvényhozási befolyásának meghatározását. A 
rendezést jelenleg is mulhatatlanul szükségesnek látta ugyan 
az ellenzék; de nem ragaszkodott ahhoz többé sine qua non 
föltételül. Megelégedett azzal, hogy választási törvény alkot- 
tassék, mely szerint számos választó közvetlen válaszszon 
követet oly formán, miként ez a megyékben s más szabad 
országokban is történni szokott, és az ily módon választott 
követ utasítás nélkül képviselje a város polgárait. Íly válasz- 
tási törvény megalkotásának s végrehajtásának feltétele alatt 
most kész volt az ellenzék egy más országgyűlésre halasztani 
a rendezés kérdését, melyen ez azután magoknak az igy 
választott városi követeknek befolyásával oldassék meg. 

Szóval, az időjelek oda mutattak, hogy bár akét nagy párt 
mindenike sokkal élénkebben mozog s készül az országgyű- 
lésre, mint akár mikor az előtt; s bár ennél fogva a politika 
átalános irányára nézve heves lesz köztök az összeütközés, 
makacs, megátalkodott a harcz, melynek kimenetelét egye- 
lőre meghatározni lehetetlen : de némely egyes reformkérdé- 
sek könnyebben meg fognak oldatni, mint eddigelé, a hala- 
dásban, általán véve, egynémely eddigi akadály el fog tűnni, 
a nemzeti kifejlődésben mindenesetre több előlépés fog tör- 
ténni, mint történt bár mikor eddigelé. 


MÁSODIK FEJEZET. 


Az 1847-ki országgyűlés első fele. 





A pártvélemények s törekvések e harczának közepette szep- Az országgyű- 
tember 17-dikén végre kiadatott a királyi rendelet, mely az '% wirde- 
országgyűlést november 7-kére, Pozsonyba tűzte ki. A meg- 
hivó levél — első, századok óta, magyar nyelven — a nádor- 
választáson kivül csak általában, «az ország boldogságának 
nevelésére és a közjó gyarapitására kivánt többféle nagy fon- 
tosságu törvényes intézkedések» kifejezése alatt említi a czélt, 
mely végett a törvényhozó kar egybehivatik. Feltünő csak 
az volt e meghivó levélben, hogy az, bár Majláth Antal első 
főkanczellári méltóságából forma szerint el nem bocsáttatott, 
mégis Apponyi György ellenjegyzésével adatott ki; mi által 
világosan ki lőn jelentve, hogy ez fogja vezetni a kormány 
részéről az országgyűlést. 

A követválasztási mozgalom mindenfelé rendkivüli élénk- Követválasz- 
séget terjesztett el a megyei köz- s társadalmi életen; mind- Hsok. 
egyik párt megfeszített erővel törekedett a maga jelöltjeinek 
szerezni többséget a követválasztó gyüléseken. E választások 
eredménye nyilván kimutatta, mi foganata lett azon izgatá- 
soknak, melyeket a conservativ párt s a kormány az admi- 
nistratorok által három éven keresztül folytatott, hogy ma- 
gának többséget biztosítson. Több megyében, hol azelőtt 
kivétel nélkül mindig az ellenzéki párt jelöltjei lettek köve- 
tekké, most a kormánypártnak sikerült győzedelmeskednie ; 

1847. másutt viszont, hol hajdan a conservativok uralkodtak, most 
az ellenzék lobogói alatt egyesült a tõbbség. Néhol az elen- 
zék , látván a kormánypárt korteskedési készületeit, s maga 
korteskedni, akár az eredmény kétes volta, akár a miatt, 
mivel ezt szabadságölő, veszélyes eszköznek tartá, nem akar- 
ván, részt sem vett a választásban. Így ment ez végbe egye- 
bek közt Csongrádban , Tolnában és Temesben; minek kö- 
vetkeztében e megyék elébbi képviselői s az ellenzék kitünő 
tagjai: Klauzál Gábor , Bezerédy István és Vukovics Sebő a 
törvényhozásban ez uttal részt nem vehettek. Másutt ellenben, 
mint például Borsodban , Hevesben , Abaujban , Gömörben, 
Szabolcsban stb. a conservativ párt nem vett részt a válasz- 
tásban, egyelőre sem lehetvén reménye a győzelemre. Néhol, 
mint Sáros, Nógrád, Bars megyékben, a pártok közmegegye- 
zésével történt a választás; minek következtében egyik köve- 
tül az ellenzéki, másikul a conservativ jelölt lőn megválasztva. 
A megyék tetemes erkölcsi haladására mutatott azon körül- 
mény, hogy kortestömegek kevés megyében vitettek jelenleg 
be a választásra; s hol ez történt is, mint például, Nyitra, 
Bihar, Győr, Somogy, Mármaros, Torontál megyékben, oly 
szánandó kicsapongásokra nem vetemedtek a pártok, mint 
néha a mult időben. A conservativ párt néhol ugyan meg- 
kisértette a «nem adózunk» jelszóval tüzelni fel a köznemes- 
séget; az értelmiség mindazáltal már ennek kebelében is oly 
haladást tett, hogy ezen, oly méltán gáncsolt, eszköz több 
helytt , például Aradban , teljesen elvesztette hatékonyságát, 
s a bűnös izgatás ellenére is, a nemesek adózását mindenek 
felett sürgető ellenzéki párt kebeléből választattak meg a 
képviselők. Hogy Zalában Deák Ferencz, bár neve egyező 
akarattal kiáltatott ki, a követséget, meggyöngült egészsége 
miatt, el nem fogadta, méltán közsajnálattal vétetett; s kétel- 
kedni alig lehete hogy, miként 1843-ban , ugy most is saj- 
nosan fog éreztetni az ő távolléte. 

Kossuth kõ- Különösen nagy figyelmet vont magára az egész hazában 
ren tar két egyén követté választatása, Kossuthé és Széchenyié. Pest 

megyében az egyik követre nézve semmi kétségnek sem le- 
hetett helye : azzáSzentkirályi Móricz eleitől fogva köz akarattal 
tüzetett ki. De a másik követ iránt megoszolva volt a közvéle- 
mény. Batthyáni Lajos, Eötvös József és Teleki László, az 
ellenzék középponti s egyszersmind országos vezérei, Appo- 
nyit egyáltalában megbuktatni szándékozván, óhajták, hogy 
az ellenzék izgató szelleme s legnagyobb szónoka, kinek ékes- 
szólásától egyelőre is nagy hatást lehetett várni az ország- 
gyülési közönségre, követté Pest megyében minden esetre 
megválasztassék, s őt jelöltükké valóban ki is tűzték. Azon- 
ban, Kossuth személyét sokan, még különben az ellenzékhez 
tartozók, sem szerették a megyében ; ezek tehát, őt mellőzve, 
Patay Józsefet, a pesti ellenzék egyik kitünőbb tagját, jelöl- 
ték ki Szentkirályi mellé. Így tehát két párt fejlett ki a má- 
sodik követ iránt a megyében. A Kossuth megválasztását 
ellenzők közé tartozván majdnem az egész tiszti kar, mely- 
nek hatása igen nagy volt a szavazó nemességre, egy ideig 
annál kétesebbnek lehetett tartani Kossuth megválasztatását, 
minthogy annak meghiúsitására a conservativ párt is egész ere- 
jét megfeszítette; és mivel a maga soraiból, a süker reményé- 
vel, senkit sem tűzhettek ki, véleményők szerint a kisebh rosz- 
szat választván, szinte Patay számára gyüjték a szavazatokat. 
. Miután pedig Patay határozottan kijelentette, hogy inkább 
a megyéből is kiköltözik, mintsem Kossuth ellen lépjen fel, 
e vegyes párt Balla Endre főjegyzőt, különben szinte ellen- 
zékit, jelölte ki a maga követévé. A megyei tisztviselő kar 
hozzájárultával e felekezet eleinte, ugy látszék, többséget 
fog nyerni. Batthyáni Lajos fáradhatlan működése azon- 
ban s ama tekintet , hogy Kossuth leszoríttatása által tulaj- 
donkép a conservativok győzedelmeskednek, kiknek pártja 
egyébiránt igen kicsiny s jelentéstelen volt a megyében, mely 
a többi megyék közt mintegy zászlótartója volt az ellenzék- 
nek, — e tekintet, az ellenzék vezéreinek működése mellett, 
oda vitte az ügyet, hogy napról napra többen csatlakoztak 
a Kossuth nevét hordozó zászlókhoz. Ehhez járult Balla 


1847. 


1847. 


Széchenyi 
István bukta 

Endre magaviselete, ki ismételve is kijelenté, hogy mint ellen- 
zéki színezetű, polgári kötelessége sértésének tartaná, ily 
körülmények közt a követséget elvállalni. A Kossuthot leszo- 
rítani törekvő párt mind e mellett is szavazatot sürgetett, 
mit egyébiránt az ellenfél, most már többbsége iránt bizo- 
nyos, nem is ellenzett. Az eredmény az lett, hogy Kossuth 
2950 szavazattal követté lőn Balla ellenében, kire csak 1315-en 
szavaztak. l 

Mihelyt hire terjedt, hogy az országos ellenzéki párt ve- 
zérei Pest megyében, melynek szinte tagjai valának, Kossuthot 
jelölték ki egyik követté, Széchenyi István azonnal elhatá- 
rozta magát hogy, feladván felső táblai ülését, ez uttal ő is 
az alsó ház tagjává, követté választatja meg magát megyé- 
jében, Sopronyban ; s jelöltül valóban fel is lépett. Miután 
Széchenyi jelenleg, mint maga is vallá, s Programmtöredékei 
eléggé bizonyiták, az ellenzékhez nem tartozott, sőt épen az 
ellenzéknek az alsó házban ellensúlyozása végett kivánt an- 
nak tagjává lenni: egyelőre kételkedni sem lehetett, hogy ő, 
a főhivatalnok, a conservativ többségű Soprony megyében 
meg fog választatni. Azon hír ennél fogva, hogy ő két, alig 
ismeretes conservativjelölt ellenében megbukott, nagy cso- 
dálkozást gerjesztett, sokaktól méltán élesen gáncsoltatott a 
hazában. Bár közönségesen tudva volt, hogy ő Kossuth ellen- 
súlyozása végett akar az alsó ház tagjává lenni, az ellenzék 
organumai mégis az alkotmányos ügy vesztesége -gyanánt te- 
kintették megbukását ; és annak kellett is azt tekinteni, nem 
egyedül azért, hogy a magyar reform atyja megbukott, ha- 
nem s még inkább azért, mert őt a conservativ párt legin- 
kább azon okból buktatta meg, mivel e párt, a felelősség esz- 
méjétől idegen, a kormány tekintélye csökkenésének tartá, 
ha egy főhivatalnok egy padra ül a követekkel, kik jobbára 
megyei hivatalnokok lévén , a kormányszéki titkárokkal egy 
rangúaknak tekintettek. Ily sajnálatos előitélet akormány és 
conservativ pártban azt bizonyítá, hogy e párt tagjaiban az 
alkotmányosság eszméi mélyebb gyökereket még nem ver- 

tek; hogy e párt tagjai még nem győződtek meg arról, mi- — 1847. 
ként a fő kormányhivatalnokok közvetlen részvéte a törvény- 
hozásban, nem csak koránt sem sülyeszti a kormány tekin- 
télyét , hanem , . ellenkezőleg, csak akkor állíthat elő szebb 
eredményeket a törvényhozás, ha a nemzet s kormány orga- 
numai annak küzdhomokán szemközt állva, vitatkoznak az 
ország közügyei fölött. 

De a szándékai s feltételeiben szivós, kitartó Széchenyit nem Megválaszta- 
kedvetlenítette el sopronyi megbukta. Néhány nap mulva a tása Mosony- 
szomszéd Mosonyban nagyobb szerencsével lépett föl, s kö- 
vetté meg is választatott. Valamint elébb megbuktát sajná- 
lattal, ugy most megválasztatását nagy megelégedéssel üd- 
vözölte az ellenzék; nem csak mivel valóságos nyereségnek 
tekintetett, ez országgyűlésen, melynek feladata volt többféle 
reformi kérdést keresztülvinni, őt, a nemzeti reform első 
meginditóját, valamely conservativ tag helyett ülni látni az 
alsó házban; hanem még inkább azért, mivel az ő követsége 
által nérnileg teljesedni látták ama régi kivánságot, hogy a 
kormány , a szükséges felvilágositások szolgáltatása végett, 
biztosokat küldjön az alsó táblához. Mert, bár Széchenyi kö- 
veti állása még nem vonta is maga után azt, hogy a kor- 
mány részéről ily megbizást nyerjen; de miután ő, alsó táb- 
lai tagsága idejére, magát a kormányhivatal alól föl nem 
mentette : az ellenzék ebből méltán azt következteté, hogy ő 
némileg kénytelen leend felelni a hozzá intézendő interpella- 
tiokra a kormány politikájáról és szándékairól, melyekben 
mint főtisztviselőnek részt kellett vennie. Ebből! ismét az kö- 
vetkezett, hogy vagy meg fog nyugodni a kormány az általa 
adandó válaszokkal, — és akkor elérve van az óhajtás, hogy 
a kormánynak felhatalmazott biztosa legyen jelen az alsó 
táblán; vagy, ha a kormány nem lesz megelégedve Széchenyi 
felvilágosításaival s kijelentéseivel: akkor, hogy az ő vála- 
szainak hatását megrontsa, kénytelen lesz mennél elébb egy 
valóságos kormánybiztost nevezni ki az alsó táblához. Mind 

188. a két eset pedig hatalmas közelitésnek tekintetett a kormány 
tényleges felelőssége felé a nemzet képviselői irányában. — 
Egyedül a választások s a megválasztott követek bevallott 
pártszínezete most nem szolgálhatott, mint a mult időben, 
pontos mérlegül annak előleges meghatározására, melyik 
párté leend a többség az országgyűlésen. E végre a követek 
személyén kivül jelenleg még az utasításokat is tekintetbe 
kellett venni; mert tõbh helytt azon eset fordult elő, hogy az 
utasítások szelleme különbözött a párt elveitől, melyhez a 
megválasztott követ tartozott. Volt, például, eset, hogy a con- 
servativ párt megfeszített korteskedése következtében a kö- 
vetek e párt kebeléből választattak; az utasítás ellenben 
egészen az ellenzék elveinek s irányának szellemében készült. 
Ez történt például Biharban, hol a conservativ párt, Beőthyt 
a követi pályáról leszorítandó, kortestömegekkel a maga 
embereit választatta meg a megye képviselőivé ; mivel azon- 
ban a megye értelmesb osztályának többsége az ellenzékhez 
tartozott s a tanácskozásokat Beőthy ékesszólásának hatalma 
vezette : az utasítások mégis egészen az ellenzéki programm 
szellemében állapíttatak meg; s egyebek közt az évenként 
Pesten tartandó országgyűlés, a kényszerített örökváltság, az 
ősiség eltörlése, a közös teherviselés, az esküttszékek felálli- 
tása, az egyházi tized eltörlése, a zsidók pəlgárositása s több 
ilyféle reformok sürgetése tétetett a követek kötelességévé. 
Az utasitások Az utasítások formájára nézve jelenleg több megyében 
‘ltalínossiga. nagy változás történt. A mult országgyűlések folyamából 
tapasztaltatván, mennyire gátolják a provincialis érdekek s 
körülmények szűk kaptájára készült igen részletes utasítások 
a vélemények összpontositását, késleltetik a reformok keresz- 
tülvitelét; tapasztaltatván továbbá, hogy az eddig divatozó 
szokás, miszerint a követeknek az egyes kérdésekben a ta- 
nácskozások közt felmerült részletek iránt még pótlékutasítá- 
sok is küldettek, mennyire csökkenti az országgyűlés tekin- 
télyét, lassítja annak eljárását, koczkáztatja sükerét : számos 
megye, Pestnek példájára, elvül mondotta ki, hogy követeinek 

ezentúl csak átalános utasítást adand, mely csak az eljárásuk- 
ban követendő irányt és szellemet, ne pedig minden egyes 
részlet iránti szavazatukat, minden léptőket határozza meg 
egyelőre. Az utasítási rendszer teljes eltörléséig még ugyan 
nem érett meg a közvélemény ; — és az még tanácsos sem volt 
volna a jelen körülmények között, midőn egy részről a köve- 
tek választása nem mindig az értelmesbek szavától, hanem 
sok esetben a köznemesség becsődített tömegének számától 
függött; más részről pedig a megyéket, alkotmányunk ezen 
fő biztosítékait, a kormány meggyöngíteni s azokban magá- 
nak, czéljai kivitelére, minden áron s módon többséget sze- 
rezni törekedett. Abban mindazáltal megegyezett a közvéle- 
mény, hogy az eddigi, részben haszontalan, részben káros 
utasítási rendszer addig is, mig annak eltörlését a viszonyok 
megengedik, szűkebb korlátok közé szoríttassék s a követek- 
nek tágabb tér engedtessék, értelmiségök és erélyök egész 
súlyával befolyni a tanácskozások s határozatokra. Ez minden 
esetre nevezetes haladás volt az országgyűlés tekintélyének 
öregbitésére s a reformok gyorsitására nézve. 

Az ellenzék ezen elvét a conservativ kormánypárt is hall- 
gatagon elfogadta; legalább nem volt eset, hogy e párt ezen 
elv ellen valahol szót emelt volna. És tekintve azt, hogy a 
kormány számos eszközökkel birt, a követi kar tagjait, meg- 
győződésök ellenére is, a maga pártjára csábítani : e pártnak 
nem is volt oka ezen elvet ellenzeni; sőt inkább érdekében 
látta annak terjedését lehetőleg előmozdítani. Az ellenzéki 
megyék figyelmét sem kerülték el ezen elv lehető következ- 
ményei azon esetben, ha a kormány az utasítások által ke- 
vesbbé megkötött követek közt, mint eddig a részletes utasí- 
tások daczára is szokása volt, talán még inkább űzni találná 
csábitásait; s hogy követeik politikai jellemének szilárdságát 
biztosítsák, a kormány csábitásait ellensúlyozzák, megválasz- 
tott követeiket esküvel kötelezték le, hogy hat év lefolyta 
alatt semminemű kormányhivatalt vagy más kitüntetést nem 
fogadnak el. — És ekként, mind a két pártnak, bár külön- 

1841. _ böző indokokból eredt, hallgatag megegyezte következtében, 
a részletes utasítások helyett jelenleg a legtöbb megye csak 
vezéreszméket s irányelveket szabott követei elébe. 

Ha ezen utasítások hosszu során áttekintünk, mindenek 
közől kettő, a Pest és Borsod megyei tűnik ki elveinek tisz- 
tasága, irányának határozottsága és szerkezetének világos, 
logikai rendszere tekintetében. E munkálatok a napi sajtó 
által korán közzététetvén, mintegy mintául szolgáltak a többi 
ellenzéki megyéknek a magok utasításai készitésében; minél 
fogva szükséges azokkal, mint a nemzet nagyobb része köz- 
véleményének kifejezésével, némileg megismerkednünk. 

Pest megye A Pest megyei utasításban, mely még az országgyülés 

utasítása. kihirdetése előtt közzététetett, első helyet foglal, hogy a 
megürűlt nádori hivatal István főherczeg megválasztása által 
töltessék be. 

Következnek ezután az alkotmányosság szilárditására vo- 
natkozó javaslatok, mely tekintetben Pest, a «semmit rólunk 
nélkülünk » elv szerint, az országgyűlést az alkotmányosság 
azon teljes álláspontjára kivánta felemelni, melvről a nemzet 
mindenre nézve, a mi jelenét s jövendőjét érdekelheti, mér- 
legbe vethesse akarata súlyát. 

Ezen álláspontról a kormány eljárását nem csak ajövendőre 
irányozni, hanem a multra nézve is taglalás alá vétetni ki- 
vánta, csak igy lévén eszközölhető a jelen állapot tökéletes 
elintézése. E tekintetben, mondja az utasítás, három szem- 
pontot kell az országgyűlésnek figyelembe venni, ugymint : 
hazánk állását a külhatalmasságok —, és a velünk egy feje- 
delmet ismerő osztrák birodalom irányában, végre belügyeink 
tekintetében. Mind a három tekintetben azon mérték hasz- 
nálandó a kormány eljárásának megítélésére: vajjon ha- 
zánk országos önállása, nemzetisége s alkotmányossága eléggé 
van-e képviselve, megvédve, biztosítva s kormányozva? 

A külviszonyok tekintetében, miként az utasítás mondja, 
kormányunk nem bir elegendő s olynemű befolyással, minőt 
törvényeink s önállásunk követelnek; holott ez ügyek ben- 

nünket is, bár az osztrák birodalommal közösen, oly annyira 
érdekelnek, hogy a külhatalmak irányában követett politika, 
végeredményben , az ország jövendő léte felett határoz. E 
tekintetben kivált az aldunai tartományokra, a Duna torko- 
latára, az orosz birodalomnak menten növekedő túlsúlyára s 
azon veszélyekre figyelmeztet az utasítás, melyek ezen túlsúly- 
ból az előbb vagy utóbb szőnyegre kerülendő keleti kérdés 
megoldásakor fejlődhetnek ki, mind az egész osztrák biroda- 
lomra, mind különösen hazánkra nézve. 

Az Ausztriávali viszonyok tekintetében, előre bocsátva az 
1723-ki 2-dik törvény által szentesített pragmatica sanctio 
fentartásának szükségét, különösen szem előtt tartandónak 
mondja az 1790-ki 10-dik törvényt, melyben kijelentetik, 
hogy hazánk, alkotmánya s egész kormányrendszere tekin- 
tetében független, tehát semmi más országnak vagy nemzet- 
nek alá nem rendelt állam. De hazánk e törvényes állapota nem 
őriztetett meg; az ország érdekei csaknem minden viszo- 
nyokban, melyekben Áusztriával találkozik, az örökös tarto- 
mányok vélt érdekeinek alárendeltettek. Innen a kölcsönös 
féltékenység, az örökös harcz a nemzet és kormány közjogi 
hatalmának határai felett. 

Mi végre belügyeinket illeti: a közel multnak története vi- 
lágosan bizonyítja : hogy a végrehajtó hatalom nem műkö- 
dik alkotmányszerűleg ; hogy lényegökben jó irányu intéz- 
kedései is többnyire a nemzet alkotmányos befolyásának 
mellőztével vannak egybekötve; hogy sokszor a szabadsággal 
párosult rend igényei politikai rokon- s ellenszenveknek 
áldoztatnak fel; ellenben az érdekek békés kiegyenlítése 
végett hozott törvények sükeritése körül kellő tevékenység 
nem tapasztalható ; hogy a régi sérelmek közől egy sem or- 


vosoltatott, ellenben újabb sérelmek követtettek el; hogy kü- 


lönösen a megyei rendszer alkotmányszerű állása ellen inté- 
zett lépések által alkotmányunk biztositékainak megnyugtató 
érzete csökkentetett. 

" Ezeknél fogva a követeknek kötelességévé tétetett, hogy 

ezen kormánypolitikát ne csak ne támogassák, hanem inkább 
oly vágásba vezérelni törekedjenek, mely a nemzet erkölcsi 
személyiségének, az ország önálló nemzeti s alkotmányos 
érdekeinek megfeleljen. E részben, a kormánypolitika jövendő 
irányául az országgyűlési többségben nyilatkozó nemzeti 
akaratot kivánja a megye oly módon kijelöltetni, hogy a kor- 
mány működése mindig a nemzeti akaratnak legyen kifolyása, 
minden idegenszerű befolyás nélkül; e végett pedig oda 
emeltessék a nemzet állása, hogy elegendő biztosítékkal 
birjon a kormány számoltatását s felelősségét valahára meg- 
valósítani. 

Röviden, a multra nézve teljes orvoslást, a jövőre bizto- 
sitást kiván Pest megye. És minthogy mind a kettőt csak a 
nemzet erkölcsi ereje vezetheti sükerre; ezen erkölcsi erő 
pedig egyedül a közös haza minden polgárainak érdekegysé- 
gében létezhetik ; és végre ezen érdekegység mindaddig létre 
nem jöhet, mig a nemes és nemnemes közt a büntető igazság 
kiszolgáltatása különbözik; mig a nép adót fizet, a nemesség 
pedig ezen adó terhében nem osztozik; mig az alkotmány- 
ból kirekesztett nép semmi politikai joggal nem bir ; s végre 
mig a nép legnagyobb része a nemességnek robotozó szol- 
gája marad. ` 

Ezeknél fogva oda utasítá követeit a megye: 1) Hogy a 
büntető törvénykönyv tárgyalásakor az egyenlő bünvádi el- 
járás, nyilvános eljárással összekötött vádló rendszer s es- 
küttszékek és a formaságok felett itélő semmítő székek léte- 
sítésére, s minden kivételes biróságok eltörlésére működjenek. 
2) Hogy mindennemű, akár személyes szolgálaton, akár adó- 
záson alapult közterhek viselésének minden honpolgárra 
aránylagos kiterjesztését sürgessék ; a hadiadóra nézve alkot- 
mányos biztosításokat kivánjanak ugyan, de ha azokat tel- 
jesen kivívniok nem sikerülne is , fő elvül azt tekintsék, hogy 
a mely feltételek mellett róvatik a népre teher, e terhekben 
a nemesség is hasonló feltételek alatt osztozzék. A házi és 
hadi adónak ezen aránylagos és közös viselése mellett, a 

szellemi s anyagi javitások létesítése végett szükséges orszá- 
gos pénztárt jobbára közvetett adózás utján kivánta Pest- 
megye felállíttatni. Ezen kutfőkül pedig a só felemelt árát, a 
birtokváltozások alkalmával egy mérsékelt lajstromzási díjat, 
a terhes szerződések s adóslevelek bejegyzéseért fizetendő 
díjat, a grationalék felemelendő díjának egy részét, a fő 
clerus azon javainak, melyeket üresség esetében a kir. kamara 
kezel, mig betöltve nincsenek, egy évi jövedelmeit, a har- 
minczadhoz vetendő mérsékelt határszéli vámokat, az absen- 
tistákra — ha honfiak háromszorosan, ha polgári joggal nem 
birók hatszorosan, kivetendő bázi adóbeli részletet stb. ki- 
vánta kitűzetni. 3) Az érdekegyesítés harmadik tevőleges 
eszközéül tekinté Pestmegye, a maga utasításában, a népnek 
politikai jogokkal felruháztatását; mi végre azonban még 
most némi tekintettel kivánt lenni azon fokozatra, melyet e 
részben a történelmi jogfejlemény kijelölt. Kivánta ennek 
következtében hogy: a) A kir. városok és szabad kerületek 
az országgyűlésen kellő befolyással, önkeblökben kellő füg- 
getlenséggel ruháztassanak fel. b) A szabad és minden más 
mezővárosi és falusi községek rendeztetvén, a megyei köz- 
gyüléseken küldötteik által gyakorlandó szavazattal birjanak. 
4) Végre, az érdekegyesítés negyedik tényezőjeül, az urbéri 
viszonyok teljes megszűntetése, az örökváltság, tűzetett ki, — 
mit teljes kármentesitéssel, a státus közbejötte által országo- 
san kivántak foganatosíttatni, a megváltás tárgyául nem a 
telek értékét, hanem a rajta fekvő urbéri tartozmányokat 
jelölvén ki. 

Ezen életkérdéseken kivül utasításul még a következő re- 
formokat s azok irányelveit jelölte ki Pestmegye: az ősiség 
eltörlését, az « uti possidetis ə elv szerint. A szellemi érde- 
kek szempontjából: a nemzet befolyását a közoktatás sza- 
bályozására s költségeinek meghatározására; a sajtónak a 
censura bilincseiből felszabaditását s törvények általi ren- 
dezését. Az anyagi érdekek szempontjából: a törvényhozás 
befolyását a vámok szabályozására, minek alapelvéül a tö- 

1847. _ kéletes érdekviszonyosság tűzetett ki; a közlekedési eszkö- 
zöknek jó karba állítását; hitelintézetek megalapítását. — 
Hogy pedig ezen s más elszámlált reformok létesítése által a 
nemzet átalakulása minden rázkódás nélkül mennél elébb 
végrehajtathassék, oda utasítá követeit, hogy évenként Pesten 
tartandó országgyűlést inditványozzanak, három évre kiter- 
jedő követválasztással. 

A borsodi uta- Főbb elveire nézve a pestivel teljesen megegyező a Bor- 
stis itekin- sod megyei utasítás, melyet csak azért igtatunk ide, mivel 
világos, rövid szerkezete által mintegy áttekintéseül szolgál- 

hat az ellenzéki utasítások egész rendszerének. 

I. Előlegesek: 1) Nádorválasztás törvényes kijelölés utján. 
2) Az országgyűlés kiegészítésének, tehát a részeknek kér- 
dése. 3) A honti, bihari, horvátországi események körüli 
kormányeljárásból eredt sérelem orvoslata. stb. 

II. Szellemi érdekek: 1) A népnevelés rendezése az or- 
szággyűlés által. 2) Sajtószabadság, az előleges vizsgálat meg- 
szűntetése és sajtótörvények mellett. 

III. Anyagi érdekek : 4) Új vámrendszer a teljes viszonyos- 
ság alapján az ország s az örökös tartományok között. 2) Ke- 
letkező iparunknak védvámok. 3) A közlekedés eszközeinek 
javitása, vaspályák, csatornák, kőutak státusköltségen, vagy, 
a két elsőbbnek kamatbiztositás mellett részvények utján 
épitése. 4) Hitelintézetek, telek könyvek behozatala. 5) Az 
ősiség eltörlése. 6) Kötelező örökváltság a státus segítségé- 
vel. 7) A papi tized eltörlése stb. 

IV. Politikai érdekek: 1) Közteherviselés mind a hadi, 
mind a házi adóra nézve ; amaz a fejedelem s nemzet közt 
kötendő, ennek az áldozatáért némi kárpótlást nyujtó, a ki- 
vetést és behajtást biztosító szerződés mellett. 2) Egy orszá- 
gos pénztár alkotása. 3) A városok és szabad kerületek ren- 
dezése, ugy azonban, hogy az országgyűlésen aránylagos 
szavazatban belrendezés nélkül is részesíttessenek, ha vá- 
lasztási s törvényhozási függetlenségök biztosítva leend. 
4) Esküttszékek felállítása. 5) Évenkénti országgyűlés Pesten, 

három évre választott követekkel; elnököt a képviselői tábla 
maga válaszszon magának; a kormánynak felhatalmazott 
biztosa legyen jelen; a királyi tábla maradjon el. 6) A megyei 
választások rendezése, a követek bölcsesége szerint akár 
előző 5 gátló szabályok, akár a képviselet alapján alkotandó 
új rendszer behozatala által. 7) Általános népképviselet ugy 
a törvényhozás, mint a municipalis élet körében, az értel- 
miség és vagyonértéki képességek alapján. 8) Unio Erdélylyel. 
9) A zsidók polgárositása, czélszerű törvénynyel, azoknak a 
szomszéd tartományokbóli betódulása ellen. — Oly kérdé- 
sekre nézve, melyek az országgyűlés folyama alatt merülné- 
nek fel, követeit Borsod teljesen felhataltnazta, belátásuk 
szerint szavazni. 

Az ellenzéki többségü megyék nagyobb része,kisebb nagyobb 
módositással a pesti és borsodi utasítás elvei szerint készí- 
tette a maga utasításait. A haladás kérdései mellett a régibb 
s újabb sérelmek orvoslatát valamennyien sürgettetni kiván- 
ták követeik által. E sérelmek egyik legnagyobbikául emlité 
majdnem minden megye a horvátországi tartományi gyülés- 
nek a kormány által végrehajtott önkényes, törvény- s alkot- 
mány-ellenes rendezését. És mennyire igazolva volt a megyék 
e nyilatkozata: eléggé tanusitá maga a legújabb horvát tar- A horvát tar- 
tományi gyülés, melyet a zágrábi püspök, mint báni hely- "mi 6r- 
tartó, oktober 18-kára hirdetett ki. 

Zágráb megye alkotmányos magyar-horvát szellemű tiszti- 
kara s rendeinek többsége a tartományi gyülés önkényesen, 
udvari parancs következtében végrehajtott rendezésének tör- 
vényességét hozzájárulásuk által elismerni nem akarván, egy 
közgyűlésőkön határozatképen kimondották, hogy mig a tar- 
tományi gyülésnek elébbi, törvényes, régi szokáson alapúló 
formája helyreállítva s különösen az egyéni szavazatától 
megfosztott nemesség a maga jogaiba visszahelyezve nem 
leszen, követeket arra a maga részéről nem küldend; ha- 
nem a horvát megyéknek a törvényhozásban külön s egyenes 
képviseltetését az országgyűlésen a magyar megyék követei 

által fogja szorgalmazni. És ennek eszközlésére a magyaror- 
szági megyéket s különösen a szomszéd Zalát körlevelek által 
meg is kérte. 

Miként előleg is várható vala, a kormány Zágráb megyé- 
nek e végzését egy udvari rendelet által rosszalván, a ren- 
deket oda utasítá, hogy a tartományi gyülésre követeket kül- 
deni el ne mulaszszanak. A megye rendeinek többsége azon- 
ban, az okt. 14-kén tartott közgyűlésen tovább is fentartani 
kivánta elébbi határozatát, s oly értelemben irt fel a kor- 
mányhoz : hogy mivel a tartományi gyűlés szerkezete a ne- 
messég kizárása által törvénytelenül lőn megváltoztatva, kö- 
veteket oda a sérelem orvoslatáig nem küldhetnek s a tarto- 
mányi gyülésen a törvényhozásra választandó képviselőket 
törvényeseknek el nem ismerhetik. A tartományi gyülés ennek 
következtében négy nap mulva Zágráb megye részvétele nél- 
kül nyittatott meg. 

E tartományi gyülés, az önkényesen végrehajtott új rende- 
zet szerint, oly elemekből állott, hogy független, szabadelvű 
hazafiaknak valóban semmi kedvök sem lehetett azon megje- 
lenniök. Az egész személyzetet ugyanis a következő tagok 
alkották: a három horvát s ugyanannyi tótországi megye 
főispánjai vagy administratorai, a kőrösi és nándorfehérvári 
püspökök, hat különösen meghivott czímzetes mágnás, négy 
káptalan követei, Kőrös, Varasd, Pozsega, Verőcze és Sze- 
rém megyék, Buccari kerület, Zágráb, Varasd, Kőrös, Kap- 
roncza, Károlyváros és Pozsega városok képviselői, az egész 
báni s kerületi tábla és a váltótörvényszék birái, s végre a 
királyi tanácsosok és kamarások, összesen hatvan s néhány 
egyén. Mily szellemben fog működni e gyülekezet, melyben 
tizenkét hatóság képviselői mellett négyszer annyi kormány- 
hivatalnok, kir. bivatalos és egyházi személy vett részt; a 
független nemesség pedig százados szokás ellenére kizára- 
tott: egyelőre sem lehetett senkinek kétsége. 

Az ellenzéket összesen két távollevő főrendünek szavazat 
nélküli képviselője képezte. Ezek egyike mindazáltal, állása 

súlytalanságának daczára is, mindjárt a gyülés elején szót 
emelt a nemesség egyéni szavazatjoga mellett. A rövid vitát, 
mi erre keletkezett, Haulik püspök s báni helytartó azon 
kijelentéssel fejezte be: hogy a követválasztás nem szavazás, 
hanem felkiáltás által fog történni; ha azonban, kétség ese- 
tében, a szavazatok számitása szükségessé válnék, az ő el- 
nöki tisztéhez tartozik, azok súlyát meghatározni s érvényes- 
gégök felett itélni. 

A választás ezután az egy színezetű gyűlés által minden 
nehézség nélkül végrehajtatott. A főrendi táblához Busán 
Hermann, udvari tanácsos, a rendi táblához Osegovics Me- 
tell, helytartósági tanácsos, és Bunyik, pozsegai főjegyző, 
lőnnek megválasztva. 

Mialatt ezután az utasítások készítésével megbizott választ- 
mány zárt ajtóknál tanácskozott, a tartományi gyülés némely 
egyéb tárgyakkal foglalkodék, melyek az országgyüléssel 
semmi összeköttetésben sem álltak. Az elébbi tartományi 
gyülés, a nemességnek a maga kebelébőli kizására után, 
több oly kérdéseket hozott volt szőnyegre, melyek egy füg- 
getlen horvát nemzetiség megalapítására czéloztak. Ilyenek 
voltak egyebek közt: egy külön horvátországi kir. helytar- 
tótanács megalapítása, a zágrábi püspöknek érsekké emelte- 
tése, az udvari kanczelláriánál egy külön horvát osztálynak 
felállítása, a horvát nyelvnek a tartomány határaiban hiva- 
talossá tétele stb. A feliratokra azonban, melyek e tárgyak 
iránt a kormányhoz intéztettek , részint tagadó, részint semmi 
válasz sem érkezett. Varasd megye s Károlyváros követei 
tehát, mint az illyr párt tagjai s a horvát függetlenség baj- 
nokai, újra s erősebben sürgetni kivánták a kormánynál 
ezen követelések teljesítését. De, a horvát nyelv ügyét kivéve, 
mely iránt közmegegyezéssel újabb kérelem intéztetett a kor- 
mányhoz, e nagyobb részben hivatalnokokból álló gyüleke- 
zet, a kormány elébbi tagadó válasza után, nem volt kedvező 
ama nemzeti törekvéseknek; s végzéssé lett, hogy a felirások 
azok iránt ne ismételtessenek. 

Majd az országgyűlésre megválasztott követeknek adandó 
utasítások kerültek szőnyegre. Azt lehete hinni, hogy miután 
az anyaországban mindenkit évek óta oly annyira elfoglaltak 
a reformok kérdései, a politikai szabadság s egyenlőség 
eszméi: ezen eszmék, e reformok szükségének érzete vala- 
hára e mindenben hátramaradt tartományba is elhatottak, s 
az utasítások most e reformokról, egy vagy más értelemben, 
mindenesetre kedvezőleg szólandanak. De hasztalan keresünk 
több, Magyarországban halaszthatlannak ismert reformot 
ezen utasításokban; s az is, mit bennök találunk, nyilván 
bizonyítja, hogy e tartományi gyülés tagjai, a nemzetiségi vi- 


~ szálkodás s gyűlöletes pártoskodás felett, magosabb érdekeket 


nem igen ismertek, nem méltányoltak. 

A csekély, jobbára csak hely-érdekű tárgyalások között alig 
merült fel egy két kérdés, mely figyelemre méltó volna. Gróf 
Széchen Antal, pozsegai főispán, ugyanaz, ki egyike volt a 
magyarországi conservativ párt vezéreinek, inditványt tőn a 
protestánsoknak a tartományba bevétele s polgári joga iránt; 
de heves ellenzésre talált. A közös teherviselés, a nemesség 
adózása, szóba sem hozatott; s a követek oda utasíttattak, 
hogy a haza közszükségeinek fedezésére megkivántató költ- 
ségeket az áldástalan subsidiumok, vagy is szabad ajánlatok 
nyomorú forrásából szavazzák meg. A sajtótörvényekben, me- 
lyeknek alkotását már. halaszthatlannak látták, a megelőző 
censurát továbbra is fentartatni kivánták. Az administratori 
rendszer ellen semmi panaszuk nem vala, s a főispánok tör- 
vényszéki elnökletét törvényesnek kivánták bélyegeztetni. Az 
egész utasítási munkálatban egyedül az ősiség módosításá- 
nak, az örökváltság könnyitésének s a hitelbank felállitásá- 
nak pártolása mutat némi nyomára a haladás szellemének. 
Csak egy reformtárgy, a nemnemesek szavazatjoga a megyei 
gyüléseken, idézett elő hevesebb vitatkozást; de eredményre 
ez sem vezetett. A választmány munkálata e kérdésnek nem 
kedvezett, s azt csak a megyei szerkezet rendeztetésével együtt 
kivánta tárgyaltatni; minek következtében, bár a törvényha- 

tósági képviselők csaknem mindnyájan pártolták az ugy ne- 
, vezett honoratiorok szavazatát: az elnök mégis, hűven amaz 
elvéhez, hogy az ő tiszte, határozni a szavazatok érvényessége 
felett, a választmányi szerkezet mellett mondotta ki a határ- 
zatot. A követeknek meghagyatott, hogy az országgyűlésen 
magyar nyelven nyilatkozzanak. — És igy lőn vége e tarto- 
mányi gyülésnek, melynek folytában az elnöklő báni hely- 
tartó püspök többször épületes beszédekkel inté a hallgató- 
ságot: óvakodnának az ellenzéki tanok és szellem elharapó- 
zásának, szerinte káros, következményeitől ! 

Mennyire különböztek ezen horváthoniaktól az anyaország- 
ban még a conservativ többségű megvéknek is utasításai! 
Még ezeket is jobbára egy szabadabb szellem lengi át, mely 
Horvátországban még nem hatotta keresztül a többség érzel- 
meit. Tekintsük, például Csongrád megye utasításait, melyben 
jelenleg a conservativ párt egyik vezérszónoka, Babarczy An- 
tal, helytartósági tanácsos, adta az irányt, s mely most, miu- 
tán kebelében az ellenzék egészen visszavonult, egyike volt 
a legconservativabb színezetű megyéknek. És még ennek 
utasításaiban is következő pontokra találunk : sajtótörvények 
az előleges censura eltörlésével; országgyűlési hirlap; közös 
teherviselés; a robot és dézma megváltása kényszerítő tör- 
vények által; ősiség eltörlése; országgyűlés Pesten; fiumei 
vasut; a kir. városok rendezése, stb. Több conservativ megye 
utasításai oly szaabadelvűek hogy, ha azokat összehasonlít- 
juk azon utasításokkal, melyeket ez előtt tiz — tizenkét év- 
vel az ellenzéki megyék adtak követeiknek: el kell csodál- 
koznunk a roppant haladáson, melyet e kevés évek alatt tett 
a közvélemény: a legtöbb conservativ megye utasításaiban 
most szabadabb elveket találunk, mint sok ellenzéki megye 
hajdani utasításaiban. Az ellenzék attól tartott, hogy a con- 
gervativ párt, magának többséget szerzendő, a privilegium 
fentartásával fog izgatni a kevés míveltségű köznemesség tö- 
megében. De ez, talán az egy Arad megyét kivéve, nem tör- 
tént; sőt még a conservativok is a szabadabb szellem, sza- 

badabb elvek vallása által remélvén többséget nyerhetni, 
utasításaik számos pontjait az ellenzéktől sajátították el, s . 
mintegy elpörölni látszának tőlök a reformkérdéseket. 
Áttekintve ezen, mind ellenzéki mind conservativ utasítá- 
sok hosszu során, minden forma- s elvkülönbségek daczára 
is, melyek a pártok közt oly heves vitákat hoztak elő, vilá- 
gosan kifejezve látjuk azokon a század fő jellegét: a szabad- 
ságra s egyenlőségre törekvést. A kor és a közelgő nagy ese- 
mények szelleme, melyek néhány hónap mulva egész Európát 
s annak valamennyi társadalmait alapjaikban megrendítették, 
lengi már át némileg ezen utasításokat. E szellem hatalma, 
az általa lassan s fokozatonként előkészített viszonyok ereje, 
a dolgok s helyzetek okszerűsége alóla magyar conservativ 
párt sem volt képes magát kivonnia; akaratlanul is vonattak 
azon pálya felé, melyre a népek nem sokára lépendők valá- 
nak; akaratlanul is haladásra ragadtattak a népszabadság s 
egyenlőség nagy czéljai felé, ugy annyira hogy, miként Szé- 
chenyi mondá, a conservativoknak azon e antidiluvianus 
exemplárjai», kik mozdulni nem akarásukban megkövűültek, 
már oly felette ritkák s megvetettekké lőnnek, hogy a józa- 
nabb conservativok által is megtagadtattak. És, ha ezen hala- 
dást a szabadság és egyenlőség felé a conservativ utasítások- 
ban nem látjuk is oly tisztán, oly világosan kifejezve, mint 
az ellenzékiekben: lehetetlen mégis amazoknak is nem szol- 
gáltatni teljes igazságot, midőn bennök a sajtószabadság, 
közteherviselés, szabad föld s urbériség eltörlésének elveivel 
találkozunk. És lehetetlen nem örvendenünk a század e szel- 
lemének dicső diadalán , látván miként ügvekszik önzetlen 
buzgalmában maga a nemesi osztály, lerontani a privilegium 
választó falait, kiegyenlíteni az igazságtalanságot, melyet 
ezen előjogok súlva alatt századok folytán szenvedett a nem- 
zet legnagyobb osztálya; miként ügyekszik testvérileg meg- 
osztani vele az eddigelé kevesektől, kiváltságkép élvezett, 
emberi s polgári jogokat; felszabadítani a hűbériség bilin- 
cseibe szorított földet, felszabadítani a szolgaiság jellegével 

bélyegzett munkát, és felszabadítani a lebéklyózott gondola- 
tot. És tekintve e hatalmas haladást a szabadság és demo- 
kratiai egvenlőség teljes diadala felé, melyet akarva vagy 
nem akarva, minden párt, a viszonyok logikai okszerűsége 
által ragadtatva , egyaránt elősegített: lehetetlen el nem is- 
merni hogy, mint Napoléon mondá Szent - Ilona szikláin, 
már maga a lég elég volt elfojtani a hűbériséget. A közelgő 
nagy események lehellete fuvallott már e törekvésekben. 

Oly időjelek valának ezek, melyeknek láttára, az ország- 
gyűlés eredményei iránt mind a mellett is, hogy a pártok 
heves összeütközése bizonyosnak tartatott, minden hazafi a 
legszebb reményekre érezhette magát feljogosítva. 

A nemzet ezen élénk készületei közt a jövő parlamenti tu- 
sákra a kormány részéről semmi egyéb nem jött napvilágra 
ama néhány változáson kivül, mely egy pár fő kormányhiva- 
talnok személyére vonatkozott. Mindenek előtt Szerencsy 
István, királyi személynök, ki az alsó táblán már két ország- 
gyűlésen elnőkösködött, hivatalától fölmentetvén , személy- 
nökké s a követi tábla jövendő elnökévé Zarka János, a ma- 
gyar udvari kanczelláriánál előadó tanácsos, neveztetett ki. 
Szerencsy, egyike volt ugyan azon hivatalnokoknak, kiket a 
hivatal nem borított el népszerűtlenséggel; sőt a mult ország- 
gyüléseken nehéz , kényes állása daczára is, eléggé birta a 
követi kar bizodalmát és szeretetét. Ő azonban a volt kan- 
czellár, Majláth Antal, párttöredékéhez tartozott, s mint ilyen 
sem maga kedvét nem érzett magában ez országgyűlésen 
védeni az általa nem egészen helyeslett új kormánypolitikát ; 
sem Apponyi nem viseltetett iránta annyi bizodalommal, 
hogy reá bizni kivánta volna ezen, elvei felett határozandó 
országgyűlésen azoknak védelmét. Több bizodalma volt e 
tekintetben Zarkában, kivel az elmult három év alatt szoro- 
sabb hivatalos érintkezésben lévén, elég alkalmat nyert, kel- 
lőleg.megismerni s méltányolni kitünő tulajdonait, s kit jeles 
szónoktlati tehetségén s éles logikáju dialektikáján kivül még 
azon körülmény is ajánlott az elnöki tisztségre, hogy mint 

egykori ellenzéki követ, kormányhivatala daczára is, még 
meglehetősen a szabadelvűség hírében állott, kinek a hivatal 
és felsőbb utasítások, ha mérsékelték is, de nem változtatták 
légyen meg hazafiui meggyőződéseit. És valóban is, bár ő a 
kormány organuma s politikájának hivatalos védelmezője-lőn 
ez országgyűlésen, a követi kar előtt még sem volt népsze- 
rűtlen. 

Pár héttel az országgyűlést kihirdető kir. rendelet kibo- 
csátása után, mi, mint mondók, Apponyi alájegyzésével tör- 
tént, végre gr. Majláth Antal is teljesen felmentetett az udvari 
főkanczellári hivataltól, melynek az elmult három év alatt 
különben is már csak czímét viselte, — és, miként Szerencsy 
is, czímzetes státusminiszterré neveztetett. Az udvari kan- 
czellária s ezzel együtt a magyar kormány vezetése ennél 
fogva forma szerint is gróf Apponyi Györgyre ruháztatott 
által. E kinevezés után semmi kétség sem maradhatott fenn 
többé, hogya kabinet teljesen el van határozva, megkisérteni 
azon politika keresztülvitelét, melynek a lefolyt három év 
alatt Apponyi volt képviselője. 

Mennyire sikerülend ez, egyelőre még akkor sem lehetett 
meghatározni, midőn a követek, utasításaikkal ellátva, már 
összegyűltek. Az utósó országgyűlésen az ellenzék többsége 
10 és 25 szavazat közt változott; most azonban egyelőre oly 
kétes volt a többség, hogy azt mindegyik párt magának tu- 
lajdonította. E bizonytalanság azonban nem sokáig tartha- 
tott; a többségnek mindjárt az első erőmérkőzésnél világo- 
san nyilatkoznia kelle. Történt ez még a gyülés ünnepélyes 
megnyitása előtt, az alsó táblai, kerületi, helyesebben ne- 
vezve, előkészítő ülések jegyzőinek választásakor. Az ellenzék 
minden jelöltjei többséget nyertek. A conservativok azonban, 
vagy inkább kormánypártiak, e szavazat eredménye által 
még nem tekintették a kérdést eldöntve. E választások , az 
utasítások befolyása nélkül történvén, azt állitották: hogy az 
eredmény csak a képviselők személyes színezetét hozta nap- 
világra, s majd egészen más leend az eredmény, ha egyszer 

a követek utasításaik szerint, a kitűzött kérdések felett sza- 
vazandanak. És igaza is volt a kormánypártiaknak: e szava- 
zás már annál fogva sem szolgált a többség biztos óramuta- 
tójául, minthogy több ellenzéki színezetű követ hajlandó volt 
a kormánypárti befolyás alatt készült utasítást az ország ér- 
dekében magyarázni; és viszont, nem egy, különben ellen- 
zéki utasítással ellátott követ ügyekezett a maga szavazatát, 
hol azt nyilt utasításszegés nélkül tehette, a kormánypárt 
mérlegébe vetni. Ily körülmények közt a többséget szilárddá 
alakítani , az ellenzéki vezérnek lőn első s legfontosabb fel- 
adata. 

A vezéri szerepet, az ellenzéki párt hallgatag megegyez- 
tével, Kossuth Lajos foglalta el. i a mult években hirlapi 
működése, Széchenyivel és Dessewffy Auréllal vívott harczai, 
s miután a hirlapi pályáról lelépett, az egyesületi téren ki- 
fejtett buzgó munkálkodása által oly tekintélyt vívott ki ma- 
gának, hogy a vezéri szerep iránt vele most senki sem vetél- 
kedett. Mások is tündököltek, a nélkül hogy őt irigylenék, s 
vele párhuzamba lépni akarnának. Voltak már ekkor is párt- 
felei közt, kik iránta nem viseltettek rokonszenvvel ; de még 
ezek is rejtve tarták érzelmeiket :, az ellenzék érezte, hogy 
a szokottnál erősebb kormánypárt irányában mindenek előtt 
összetartásra, egységre, fegyelemre van szüksége. A cselek- 
vés színpadán ennél fogva senki sem akarta háborgatni a 
párt összhangzását. A kormánypárt tartott s félt tőle inkább, 
mint gyűlölte őt, s el volt kápráztatva szónoklatának hatal- 
mától. Sőt, az országgyűlés elején meglepetve is találta magát 
javaslatainak mérsékeltsége s némely tárgyakban tanusított 
engedékenysége által: e párt Kossuth magatartásában na- 
gyobb hevességre, több rohamra számított, mint a mennyit 
tapasztalt. 

A lefolyt országgyűlések ellenzéki vezérei csak bizonyos 
dolgokban birták társaik közt a felsőbbséget. A század elején 
Vay József a tanácskozásoknak s határozatoknak irányt adva, 
tanácsadással gyakorlá hatását; de a vitákban a szónok sze- 

repe nem volt az övé. Nagy Pál a szószék hőse volt, rög- 
tönző s elragadó szónoklatával; de a munka fáradalmaiban 
nem vett nagy részt. Deák Ferencz, bár szónoklata is kitünő 
volt, mégis inkább rendkívül erős itélőtehetségének, mely 
a legbonyolúltabb kérdéseket is világosan és biztosan oldá 
meg, a teendőket határozottan jelőlé ki —, és szenvedélytelen 
higgadtságának, mely a küzdelem viharait lecsilapítá s min- 
denkit megnyugtatott, köszönhette mind a két táborban 
egyenlő tekintélyét és szavának varázs-hatalmát; de az 
inditványozást, az izgatás feladatát mások végezték mellette. 
Kossuth azonban, ha e tulajdonokat mind nem egyesítette 
is magában; de ezen szerepek mindnyáját magához ra- 
gadta. Ő volt a mozgató erő, mely a pártok elébe a küzd- 
térre tárgyat vetett. Ő inditványozá az ellenzék kivánatait, ő 
adta elő annak sérelmes panaszait. Ha a tanácskozmányok- 
ban nem mindig az ő bölcsesége jelölte is ki a teendőket; 
de a határzatokat mindig ő adta elő s fejtette ki a nyilvános 
üléseken minden fontosabb kérdésben. Ő volt az akadályozó 
elemek leghevesebb ostromlója; ő dolgozott a teremen kivül 
is minden nehéz munkában legtöbbet. 

Csak rendkivüli szónoki tehetség, minő Kossuthé volt, 
emelkedhetett az ellenzék tagjai közt oly magasra, :hogy első- 
sége kétségbe ne vonassék. Mert az ellenzék soraiban, bár 
néhány kitünő férfiu hiányzott is most, annyi jeles egyéniség 
találkozott, hogy valamivel mindennapibb tehetségnek nehéz 
volt volna kivívni az elsőséget. Köztök Szentkirályi Móricz, 
Szemere Bertalan és ifj. Pázmándy Dénes tűnt ki leginkább 
s vetélkedett volna, ha Kossuth hiányzik, az elsőség felett. 
Szentkirályi okokban találékonv, mélyen bonczoló s bölcselő 
ész, mint jegyző, ünnepelt férfiu volt. Szemere, mint széles 
tudományu publicista s művészi szónok, Pázmándy, mint a 
honi törvények s történelemben és az európai politikai dol- 
gokban nagy jártasságu férfiu, nem csak társaik közt neve- 
zetességek voltak, hanem Európa bármely parlamentjében is 
az első rangban szerepeltek volna. A három közől Szentkirályi 

nevezetessége vesztett legkevesebbet Kossuth mellett az or- 
szággyűlésen. Mély okoskodásának, bonczoló logikájának 
ereje, melylyel az ellenfél állításait egyről egyre összemor- 
zsolá, Kossuth elragadó beszédei mellett is megtartá érdekes- 
ségét; ugy hogy, bár mind aketten ugyanazon megyének kö- 
vetei voltak, s mind a két követnek egy tárgyban felszólam- 
lása egyébiránt visszatetszett: a pestmegyei követek legtöbb 
tárgyban mind ketten szólottak, és Szentkirályi beszéde, 
követtársáé után is, mindig figyelemmel hallgattatott.  Páz- 
mándy komolyságával tudott magának szerczni nyomatékot. 
Kossuth a követek közől egynek véleményét sem méltatta oly 
figyelemre mint az övét; s a tárgyak felvétele előtt rendesen 
vele értekezett. Szemere magába zárakozóbb volt mindnyá- 
jánál; véleménye nehezen s csak legkésőbben volt tudható ; 
de müvészies szónoklata mindig tanuságot s éldeletet nyuj- 
tott. Ritka ember tudja gondolatait oly szabatosan kifejezni 
mint ő, ki még a rögtönzés hevében sem mondott soha töb- 
bet, mint mennyit mondani akart, nem használt soha más 
kifejezést, mint a mely épen megkivántatott gondolatának 
nyilvánitására. — A többi, már a mult országgyűléseken is 
részt vett kitünőbb követek mellett a bátor, hímezetlen beszédű 
Bónis Samu és a, még nagy fiatalsága daczára is, jeles készü - 
letű gróf Andrássy Gyula, vonták leginkább magokra a 
figyelmet. 

A kormánypárt vezérei, Somsich Pál és Babarczy Antal, 
mind kettő kitünő tehetség, modorra s multjokra nézveegy- 
mástól igen különböztek. Somsich, mielőtt a mult országgyű- 
lésen fellépett, megyei pályáját az ellenzék soraiban futotta; 
Babarczy. mindig a kormánypárthoz tartozott. Amaz, mint 
szónok ügyesebb és simább, pártjának hasznosabb szolgála- 
tokat tett, előadásának az ellenzék irányában kimélő, sőt 
néha kedvkereső modora által az ingadozók s kevesbbé ki- 
fejezett színezetűek között szavazatokat nyervén; emez erő- 
sebb dialektikáju, de néha kiméletlen, kitörő, sőt epés lévén 
az ellenfél irányában, igen népszerűtlenné lőn. 

És e két párt között, vagy talán felettök állott gróf Szé- 
chenyi István, mosonyi képviselő, kinek követsége maga 
eseménynek mondható. Azon okok, melyek őt Kossuth hir- 
lapi működése ellen felszólalni ösztönözték, most a követi 
padra vezették őt. Kossuthot követte ő ide, hogy működését 
e téren is ellensúlyozza, hatását mérsékelje. Voltak, kik 
kisszerüséget, szenvedélyes gyűlöletet találtak Széchenyi e 
lépésében, mely csak hazaszeretetből s elvszilárdságból szár- 
mazott. Követi pályáján azonban a Kossuthtal vívott tusáiban 
már ő is mérsékeltebb lőn, mint ellene intézett irataiban, hol 
gyakran oly kiméletlenül ereszté ki ellene gúnyjának csipős 
fulánkjait; minek hihetőleg az volt oka, hogy Kossuthot 
most ő is mérsékeltebbnek találta, mint egyelőre várta volna. 
Ezen kiméletesb hangulata s hazafias, eredeti modoru beszé- 
dei által Széchenyi, mint követ, ismét felébreszté maga irá- 
nyában a közönség régi kegyeletét. 

A főrendi ellenzék, mely a törvényhozásnak a követi ellen- 
zékkel összefüggő tényezőjét képezte, oly kifejlődött alakban 
tűnt fel ezen országgyűlésen hogy, ha azt, például, az 1836-ki 
országgyűlésivel összehasonlítjuk , mind száma, mind füg- 
getlensége, mind szellemtehetsége tekintetében, csudálkoz- 
nunk kellene a nagy gyarapodáson, melyet az ellenzék, de- 
mokratiai iránya daczára is, nyert az arisztokratiában, ha e 
jelenetet eléggé meg nem fejtené az, hogy az ellenzék fő tö- 
rekvései nemzeti czélokra voltak irányozva. Még akkor csak 
fehér hollóként állott fel egyegy főrendű hazafi az országna- 
gyok és főpapok többnyire minden nemzeti kivánatnak ellen- 
szegůlt tömegéből; most már gondjába került a kormány s 
udvarnak, hogy a főrendi táblán magának állandó többséget 
biztosítson. Most a főrendi ellenzék nemcsak ugyanazon 
harczot vívta a kormánypárt ellen, melyet az alsó ház ellen- 
zéke, hanem, egynémely ízben, még ennél is nagyobb hévvel 
s lekesedéssel vívott. 

A főrendi ellenzék élén folyton gróf Batthyáni Lajos állott. 
Szavára, kit az összes, országos ellenzék, pesti összejövete- 

leiben főnökéül választott, önként indult a főrendi tábla ifju 
ellenzéke. Csak egyszer kellett hallani őt, midőn valamely 
fontosabb tárgyban emelt szót, s látni a megdöbbenést, 
melyet komoly, erős okoskodása, hímezetlen igazmondása a 
tábla többségében okozott, hogy meggyőződjünk, miképen e 
férfiu lelke és szive teremtve van arra, hogy a nemzetnek 
viharos időkben is vezetője legyen. 

Mellette Prényi Zsigmond, Batthyáni Kázmér, Wenkheim 
Béla, Károlyi György s mások kitünő helyet foglaltak; de 
elvszilárdságra, szónoki hatásra s befolyásra nézve első volt 
közöttők a, már a mult gyülésekről ismeretes, Teleki László. 
Új jelenet volt a főrendi táblán, hogy már a főméltóságokat 
viselők közől is többen, mint Batthyáni Imre, Vay Ábrahám 
s mások is, az ellenzékkel tartottak. Hiányzott ellenben az 
országgyűlés elején a főrendi tábla egyik leggenialisabb szó- 
noka, Eötvös József, kit, mivel centralisatiói rendszere miatt 
az ellenzékkel némileg meghasonlott, csak később, a mar- 
cziusi események birtak a megjelenésre. 

Az ellenzéki pártnak a főrendűek soraiban e tetemes gya- 
rapodása az egész főrendi tábla tekintélyét s hitelét nevelte 
a nemzet előtt. Kétségtelen bizonysága ennek ama sajátságos 
körülmény, hogy mig az 183"/,-ki országgyűlés alatt, midőn 
a demokratiai elveknek még csirája is alig látszott a magyar 
közélet mezején, az előhaladottabb hazafiak egyik jelszava 
volt, a főrendi táblának, mely minden reformot gátol, eltör- 
lése: most, miután a népérdek s egyenlőség elvei oly erős 
gyökereket vertek, e kivánatnak hangja sem volt többé 
hallható. 

A figyelmet igénylő állás, melyet az ellenzék a felső ház- 
ban elfoglalt, s a nagy befolyás, melyet annak végzéseire 
Batthyáni Lajos a maga pártjával gyakorolt, valamint az el- 
lenzéki czélok könnyebb kivíhatása is szükségessé tette, hogy 
az ellenzék minden elemei, miként a pesti összejövetelek al- 
kalmával egyesültek, most is szorosabban egyesülve marad- 
janak, s egységöket a két tábla közti feloszlás ne gyöngítse. S 

ez volt oka, hogy az alsó házi ellenzék a felső házinak a 
tárgyak előkészítésében is részt kivánt adni. E végett azon alsó 
házi tanácskozmánynak, mely az ügyeket előkészítette, a 
kérdések irányát s főbb elveit meghatározta, s mely Kossuth, 
Szentkirályi, Szemere, Pázmándy, gróf Andrássy Gyula, 
Lónyay Gábor és Bonis követekből állott, Batthyáni Lajos és 
Teleki László is állandó tagjaivá lőnnek. 

Az ellenzék állása, általában véve, szilárdabb volt mindjárt 
eleitől kezdve az országgyűlésen, mint a minőt az egyelőre 
várt. A nagy kérdés, mely körül minden forgott, mely a 
pártokat elválasztá s egymás ellen heves harczra ösztönzé, 
nem a reform kivánatában s ellenzésében állott már, mint 
az elmult országgyűléseken. A conservativok, miként fentebb 
láttuk, már a legtöbb reformkérdésben felhagytak az elv el- 
lenzésével; s e tekintetben csak az időszerűség, a mód s a 
határpont felett folyt a harcz. Anagy kérdést, mely fontossá- 
gával mindenegyebet messze túlhaladt, Magyarországnak ön- 
álló fejlődése képezte, melyet Kossuth ekként fejezett ki: 
c Haladni akarunk mindnyájan; de midőn a conservativ párt 
Bécsnek tart, mi Budapest felé kivánunk haladni. s 

Ámbár a pártok, a haza önállóságát s kormányzati függet- 
lenségét illető komoly kérdésekben különválva , élénk küz- 
delemre készültek ; mindazáltal az országgyűlés első napjai 
teljes egyetértésben ünnepelt örömnapok voltak. Ez örömnek 
tárgyait a király magyar megnyitó szavai és István főherczeg 
nádorrá választatása képezték. 

Mióta Magyarország osztrák fejedelmeket ural királyai gya- 
nánt, most először történt, hogy királya, az 1844-ki törvény 
követelése szerint, magyar nyelven szólott a trónról a nem- 
zet képviselőihez. A nemzeti nyelv e törvényes jogáért vívott 
félszázados pariamenti harcz végre teljes diadalra vezetett; 
már sem a kormányzat, sem a törvényhozás lépcsőzetén nem 
létezett oly magas hely, melybe a nemzeti nyelv beigtatva 
nem volt volna. És V. Ferdinánd, midőn novemb. 12-kén a 
királyi propositiokat Majláth Győrgy országbirónak átnyujt- 

ván, magyarul szólott, a nemzet régi legbuzgóbb kivánatai- 
nak egyikét teljesítette. « Nincs már ezután mitől félteni a 
magyar nemzetiséget!» — a megnyugvás e nyilatkozata hang- 
zék minden felől az örömzaj csilapulta után. 

A másik tárgy, a nádorválasztás, a nemzeti önérzetnek 
szerzett kielégítést. Az országban azon vélemény uralkodott, 
hogy az osztrák miniszterium minden áron mellőzni akarta 
István herczegnek nádori hivatalra jutását, részint mivel 
atyjánál tapasztalta, hogy a főherczeg-nádorral nehezebb 
rendelkezniök, mint az egyszerű alattvalók sorából lett ná- 
dorral; részint mivel attól tartott, nehogy a fejedelmi ház 
ezen mellék ága, a nádorság folytonos birtokában, magát az 
udvartól idővel függetlenné tegye. Beszélték, mi közönséges 
hitelre is talált az országban, hogy V. Ferdinánd azon alka- 
lommal, midőn István herczeg királyi helytartóvá nevezte- 
tett, legelőször tanusított szilárd, semmi ellenvetés által meg 
nem hajtható akaratot, kijelentvén, hogy az elhunyt nádor- 
nak tett igéretét okvetlen teljesíteni akarja. Ez okból István 
nádorságra jutása, mint az osztrák miniszterium szándoka 
ellen történt dolog, a nemzeti kivánat győzedelme gyanánt 
tűnt fel, s oly reményt ébresztett, hogy az ifju nádor, kü- 
lönben is a hazának szülötte, erélyesen el fogja hárítani a 
bécsi kormány törvénytelen becsapásait az ország ügyeibe. 
Nem kételkedett senki, hogy ő magyarnak érzi s tartja ma- 
gát, hogy honára őszintén büszke, s annak javát óhajtja, an- 
nak sorsával a magáét azonosítani kivánja; hogy kebelének 
igaz, őszinte indulatából származtak a népszerűségét oly igen 
hatványozott ama szavak, melyeket nem rég bevégzett köru- 
tazása alatt több helyen mondott: « addig éljek, mig honom- 
nak élek. » A nádorválasztás formájára nézve megjegyzendő, 
hogy az egészen az 1790-kinek példája szerint történt: a 
királyi kijelölést magában rejtő levél átvétetett ugyan; de 
István annak felbontása nélkül, közértelemmel választatott 
meg nádorrá. 

A királyi előadásokban, melyek a tanácskozások tárgyait 

tűzték ki, felvéve volt minden fontosabb kérdés, mely a nem- 

katonai élelmezés, az ősiség és örökváltság, a vám és közle- 
kedési eszközök s azok előállítására szükséges országos pénz- 
tár, az erdélyi részek, a büntető törvénykönyv és börtönök 
kérdése. Sőt ezen előterjesztésekhez kész törvényjavaslatok 
is kapcsoltattak, alapjául a rendek tanácskozásainak; mi, 
bár sok ellenzékitől veszélyesnek tartatott is következményei- 
ben a jövőre nézve, minden esetre haladásnak tekinthető 
törvénvalkotási eljárásunkban. E kormányi törvényjavaslatok 
eleve is elégületlenséggel vagy legalább gyanúval fogadtattak 
az ellenzék által; mi egyébiránt, tekintve a nemzetnek és a 
kormánynak egymástól annyira különböző irányát, senkit 
meg nem lephetett. A nemzeti párt minden reformkérdést 
az ország törvényes önállóságának szempontjából vett fel s 
kivánt megoldani ugy, hogy egyszersmind a népjog, a de- 
mokratia is feltalálja benne a maga követeléseit. A kormány 
ellenben nem csak a demokratiai iránynak utját állani, hanem 
e mellett még akként is kivánta intézni az átalakitást, hogy 
az ország, a birodalom érdekében, de ellenére a magyar 
függetlenségi jogoknak, újabb kapcsok által köttessék a közös 
fejedelmet uraló birodalmi testhez, s azon szálak, melyek 
által a bécsi kormánytól függésben tartatik, még szilárdabbá 
tétessenek. 

Az irányok ezen összeülközésének szükségkép heves harczot 
kellett felidézni a nemzeti s kormánypárt között. E harcz 
előjele volt az elégületlenség ama nyilatkozata, mely már a 
kir. előadások felolvasásakor észrevehető vala; maga a harcz 
mindjárt az első ülésekben megkezdetett, midőn a királyi 
előadásokra felküldendő válaszfelirat kerűlt a szőnyegre. 
Utánozva a nyugoteurópai követkamarákat, már az utósó or- 
szággyülésen szokásba kezdték hozni az ország rendei, hogy 
a trónbeszédre s a kir. előterjesztésekre felküldendő válasz- 
ban az ország átalános helyzetének rajzát adják s akormány 
eljárása, politikája felett véleményt mondjanak.. Még telje- 

sebben gyakorolni kivánták az országrendek e birálatot a 
kormány politikája felett most, midőn magát mind a két 
párt győzelemmel kecsegtette s érdekében feküdni látta, hogy 
az irány, mely szerint a reformkérdések megoldandók lesz- 
nek, mindjárt eleitől kezdve meg legyen határozva s eldöntve 
a nagy kérdés: vajjon az ellenzék vagy a kormánypárt elvei 
birnak-e túlsúlylyal a törvényhozó kar kebelében? s vajjon 
az 1844-ki országgyűlés végén.Metternich herczeg által ter- 
vezett s Apponyi kanczellár által foganatba vett új rendszer 
lesz-e győzedelmes, melynek végczélja, hazánknak egybeol- 
vasztása az absolut osztrák császársággal ; vagy a nemzeti irány 
merűlend fel diadalmasan a maga törvényes, önálló s alkot- 
mányos kormányrendszerével? — 

A kérdések ezen legfontosabbika felett nov. 22-kén a kor- 
mánypárt kezdette meg a hat napon keresztül nagy élénk- 
séggel folytatott vitát, midőn Somsich Pál, a kormánypárt 
alsó házi vezérszónoka, inditványt tőn a válaszfelirat tartal- 
mát illetőleg. 

« Alkotmányos kifejlődésünk korszakának nagyobb mo- 
mentuma, — ugymond — még nem volt a mostaninál. A 
fél század előtt megkezdett és a közelebb lefolyt 20 év alatt 
oly sok hazafiui tűzzel folytatott politikai küzdelmeknek kö- 
zepette annyira szétágazott vélemények megtisztulva, a viták 
és idők által megérlelve, épen azon pillanatban egyesíttetnek 
a kegy. kir. előadásokban, midőn a pártok magok külön- 
válva nagy csatára készülnek.... Hazánk boldogsága lévén a 
czél, melyre mindnyájan törekszünk, az erős surlódások s 
heves viták után e nagy czélban kell találkoznunk..... Hogy 
e nagy momentum, sok kérdésre nézve már jelen van, sokra 
nézve közeledik, ez iránt megvan minden pártnak, meg a 
kormányzásnak saját érdeme: az ellenzéknek ama cselek- 
vőség, melylyel a nemzet figyelmét a reformkra fölebreszté; a 
conservativoknak, hogy a rögtönzést meggátolták, s a reformok 
megvitatására időt nyervén, a békés átalakulást lehetővé tették ; 
a kormánynak, hogy a heves vitákat az alkotmányos korlátok 

1847. közt megtartani tudta, most pedig, miután a kérdések eléggé 
. megérleltettek, a szükséges reformokat maga inditványozza.» 
— Átmenvén aztán a multak történetére, s ezeknek nyomán 
a kir. előadások egyes pontjaira, melyekben, ugymond, ca 
kir. akarat a nemzet legforróbb óhajtásaival oly szerencsésen 
találkozik, » azon inditványnyal fejezi be szónoklatát, hogy 
a rendek, viszonzásául a kormány jó akaratának, a felter- 
jesztendő válaszfeliratban mondjanak hálát a királynak, hogy 
végre nemzeti nyelven szólott, a nemzet által megválasztott 
nádort megerősitette, s a nemzet által kivánt reformokat ön- 
maga tette indítványba; jelentsék ki, hogy az ily üdvös kir. 
előadásokat azonnal tárgyalásba veendik s végre kérjék meg 
ő felségét, hogy a mult országgyülésről felterjesztett sérel- 
meket orvosolja. 

Somsich inditványának értelme tehát oda volt irányozva, 
hogy a rendek a felküldendő válaszfeliratban Apponyi kan- 
czellár kormánya ellen semmi vádat ne emeljenek, eljárásá- 
ban semmit se rosszaljanak, s csak a régiebb, még orvoso- 
latlan sérelmeket említsék meg egyszerűen. 

Hogy az ellenzék ily adresse-t el nem fogadhatott, világos 
volt azon elvtusák után, melyek közte s a conservativ párt 
közt az utóbbi országgyűlés óta a jelennek megnyitásáig, 
megyei gyüléseken, párttanácskozmányokban s a sajtó terén 
szakadatlanul s oly hevesen folytak. Az ellenzék is kötelessé- 
gének ismerte ugyan háláját kijelenteni a királynak, a nov. 
12-kén nyujtott kettős nemzeti örömtárgy felett; de azt 
saját ügyének feladása, a nemzet leghőbb vágyainak eláru- 
lása nélkül nem vélé tehetni, hogy a conservativ inditvány 
szerint elismerje, hogy a nemzet s kormány közt egyesség 
létezik elvben és irányban, s hogy ekként a nemzet önálló- 
ságával ellenkező irányt, melynek a kormány annyi bizonyit- 
ványait adta, ha csak hallgatása által is helyeselje. Meg volt 
győződve, hogy ezen, a bécsi kormány által oly gondosan 
rejtegetett irányról ha valaha, bizonyára most, midőn a kor- 
mány is a reform terére lépett, le kelle végre rántani az ál- 

czát s véget vetni azon törekvéseknek, miszerint az absolut 
hatalomnak terjesztése s az alkotmányunknak abbani felol- 
vasztására vezető intézkedéseknek életbe léptetése épen a 
haladás, a reform zászlaja s palástja alatt folytattassék. Múl- 
. hatatlannak tartá, kimondani, hogy a haladási iránynak a nem- 
zet előtt más értelme van, mint a mely a kormány törekvé- 
seiből kiviláglik. Mind ezt pedig nem lehetett a nélkül tennie 
hogy a kormány legújabb sérelmes intézkedéseit is meg ne 
említse. 

Az ellenzék ezen eltérő nézeteit a kormánypárt vezérszó- 
noka ellenében maga Kossuth, az ellenzéki vezér fejtegette 
egyikében azon fényes, elragadó beszédeinek, melyek által 
oly uralmat nyert a közönség kedélye, érzelmei s meggyőző- 
dései felett. 

c Nézeteim -— ugymond — Baranya követének nézeteitől 
a válaszfelirat ugy terének mint feladatának egész philoso- 
phiájára nézve lényegesen különböznek. Ha ő egyességet lát 
a kormány és nemzet között a teendőkre nézve, én az egyes- 
séget csak némely tárgyak kijelölésére nézve látom; de lá- 
tok ezen tárgyak elintézésének irányára nézve oly végetlen 
különbséget, minő van az alkotmányos és absolutisticus irány 
közt... Hazánk sorsának e fontos perczeiben a törvényhozási 
kötelességre hivatva, nehéz feladatunk szerencsés megoldá- 
sának első kellékeihez vélem tartozni a körülmények komoly 
felismerését s a fenforgó viszonyok közti öntájékozást, mely- 
nek alapján munkálkodásunk irányára nézve a t. rendek 
akarata constatirozva legyen, s ezen constatirozott nemzeti 
akarat a fejedelem irányában ünnepélyesen nyilatkozzék. 

c Én a kir. előterjesztéseket a kormány részérőli oly ma- 
nifestationak tekintem, melylyel az országgyűlés munkálatá- 
nak irány adatni czéloztatik; s azért ugy gondolom, hogy a 
t. rendek válaszfeliratában viszont azon iránynak kell kife- 
jeztetni, melyet a t. rendek követni szándékoznak, de mint- 
hogy ez nagy részben a körülmények gondos felismerése 
által feltételeztetik, szükségesnek látom egyszersmind, hogy 

a válaszfelirat alkalmával a t. rendek taglalat alá vegyék mind 
általában az ország állapotát, mind különösen erre vonatko- 
zólag a mult országgyűlés óta követett kormánypolitikának 
ugy általános irányát, mint tettekben vagy mulasztásokban 
nyilatkozott főbb momentumait : miszerint a kormány irányá- 
ban ellenőrködésre jogosított országgyűlésnek véleménye ugy 
önmagunk előtt tudva legyen, mint felséges királyunknak 
tudomására juttathassék.... 

t .... Vizsgálván a kir. előadásokat, nyilt őszinteséggel val- 
lom meg, hogy midőn ő felsége több oly ügyek tárgyalására 
hivja fel az ország rendeit, melyeknek elintézését a nemzeti 
közvélemény a nemzeti közóhajtások közé emelé s korunk 
kitünő feladatának kijelölt: ennyiben a királyi előadások nem 
csak a nemzet szándokával s akaratával találkoznak ; hanem 
egyszersmind ő felsége részéről a nemzet reformczélzatu tő- 
rekvése iránt rokonszenvet s hajlandóságot tanusítanak. És 
én ezt méltányló hálával elismerem. ... 

a....De minél őszintébb elismeréssel fogadjuk a kir. szán- 
dok ime nyilatkozatát, annál nagyobb kötelességünk ő felsé- 
gének nyilt őszinteséggel elmondani, mik azon akadályok, 
melyeknek el kell háríttatniok, hogy kir. szándoka teljesed- 
jék. Mert hiszen az ország ily szellemű előadásokat már 
máskor is látott, s mégis csak kevés eredmény mérsékel- 
heté a meghiúsult remények fájdalmát. A siker feltételeinek 
e kijelölésével tartozunk az ország méltó várakozásának ;.... 
és tartozunk a felséges uralkodó ház iránti ragaszkodásunk- 
nak is. Egy gondos pillanat Európa s a monarchia viszo- 
nyaira ; egy pillanat a politikai láthatáron oly olvashatólag 
feltünedező jelekre, lehetetlen hogy minden embert, ki ép 
értelemmel bir, meg ne győzzön, mikép a felséges ausztriai 
ház jövendője Magyarország alkotmányszerű kifejlésével kap- 
csolatban áll. Én ezt szükségesnek tartám kimondani, mert 
ugy országunknak mint a királyi háznak érdekében vélem 
lenni, hogy komoly meggyőződéssé váljék, miként az, ki Ma- 
gyarország közügyeit vagy alkotmányosságában csorbítani 

akarná, vagy reformokat nem akarna, vagy azokat nem al- 
kotmányos és nemzeti irányban akarná, az, meglehet, hogy 
valamely idegenszerű kormányrendszer. mechanismusának 
támogatásán dolgoznék, de az uralkodó ház érdekeinek biz- 
tositásán nem dolgoznék.... 

«Én tehát.... kötelességemnek érzem, országunk állapotá- 
nak vázolatába bocsátkozni. — És itt én mindenek előtt.... 
sajnosan vagyok kénytelen azon tagadhatatlan tényt említeni, 
hogy azon kormánypolitikában, mely a hazánknak s velünk 
egy fejedelemnek hódoló ausztriai monarchiának közös stá- 
tusviszonyait intézi, a magyar kormányt nem látom azon 
hatékony befolyással birni, mely törvények s alkukötések 
által biztosított országos szabad önállásunknak megfeleljen. 
Innen van aztán, hogy ama politikát országunk érdekeivel 
összehangzónak gyakorta nem találhatjuk; mert a kormá- 
nyunk által képviseltetni kellő alkotmányos érdekeink nem 
birnak eléggé nyomatékos befolyással a monarchia közös 
. státusviszonyainak intézetében ; az ezt vezérlő politika nem 
birja eléggé méltánylani a magvar nemzetnek az uralkodó 
ház iránti áldozati készségét. 

«Ámde hazánk állapotát legközelebbről s a leglényegeseb- 
ben azon viszony érdekli, melvben mi az ausztriai monar- 
chia tartományaihoz állunk. Senki nálamnál.ezen viszonyt 
jobban nem tisztelheti, s pedig nem csak azért, mivel az, feje- 
delmünk egységének az 1723-ki 2-dik törvényczikkben meg- 
erősítésével szentesítve van; hanem azért is, mivel én e 
viszony szövetségében látom ugy hazánk, mint az uralkodó 
ház jövendőjének biztositását, sőt látom annak constitutio- 
nalis kifejlődésében az európai civilisationak egyik hatalmas 
paizsát; — de ezen tisztelet és ragaszkodás miatt nem sza- 
bad szem elől tévesztenem azon országos önállást és azon 
jogokat, melyek e viszony mellett hazánk számára az 1790-ki 
10-dik törvényczikhen királyi szentesített szóval biztosíttat- 
tak. E viszony a fejedelem egységének s nem az országos 
önállás feláldozásának viszonya. És mégis — fájdalom — oda 

4847. __ jutottunk, hogy sokan ép e viszonyban keresnék hazánk jog- 
szerű igényeinek akadályait, mivelhogy tapasztalják, miként 
az érdekek találkozásának eseteiben hazánk érdekei az ausz- 
deltetnek, és igazságos kivánataink elmellőzése azon ürügy- 
gyel mentegettetik, hogy teljesedésőket az ausztriai tarto- 
mányokra való tekintet nem engedi. 

sÁmde én ezen imputatio alaposságát a legkerekebben ta- 
gadom, sót állitom, hogy az uralkodó háznak rosz szolgálatot 
teszen, a ki azon véleményt igyekezik terjeszteni, mintha 
hazánk jogszerű érdekeit Ausztria érdekei szükségkép elle- 
neznék. Én ezt kereken tagadom, s lelkem egész meggyőző- 
désével ismétlem, mit a karok és rendek táblája 1844-ben 
kimondott, hogy ca magyar alkotmányos élet teljes kifejlő- 
dése az örökös tartományok mellett lehetségess; és állítom 
azt hogy, ha e tekintetben nehézségek forognak fenn, ha ér- 
dekeink itt-ott ütközésben lenni látszanak, ezen nehézségek s 
ezen ütközés, nem a szövetséges tartományokkali viszony 
természetéből, hanem ama kormányrendszer divergens irá- 
nyából erednek, mely a szomszéd tartományokkali találkozá- 
sunk historiai alakját megváltoztatván, a magyar alkotmá- 
nyossággal irányellentétbe jött, s e divergentia által érdek- 
találkozásainkat is ütközésekbe ragadta. — Fájdalmas, de 
természetes, hogy amaz absolulisticus változásból előbb 
divergentiáknak, utóbb érdekütközéseknek kellett következni; 
— melyek azonban nem onnan származtak, mintha érdekeink 
a birodalmi tartományok érdekeitől természetszerűen külön- 
böznének; hanem származtak onnan, hogy ama kormányzati 
rendszer által különbözőkké tétettek. Én legalább meg vagyok 
győződve hogy, ha ezen változás közbe nem jő vala, s ennek 
következtében az egyik szövetséges fél állapotának kifejlődése 
mesterkélt irányba nem vezettetik; a másiké pedig termé- 
szetszerű kifejlődésében fel nem tartóztatik, sem érdekeink 
ütközésbe nem jőnek vala, sem az egy fejedelmet törhetlen 
hűséggel uraló népek között a feszültségnek semmi neme 

nem léteznék; sőt inkább az összes birodalom egyes részeit : 


nagyobh érdekegység, erősebb kölcsönös bizodalom kötné 
össze, s külön nemzetiségeink megőrzése mellett, velők az 
alkotmányosság érzelemrokonító alapján, a polgárisodás s 
közjóllét legszivesb barátságában találkozva, mindnyájan azon 
közös megnyugvásnak örvendhetnénk, hogy érdekeink ro- 
konsága, sőt ugyanazonossága nyujtja a királyi szék növeke- 
dendő erejére s dicsőségére a legrendíthetlenebb talapot. 
Van pedig jogom ezt hinni annyival inkább, mert nemzete- 
met mindenkoron azon hajlam lelkesítette, .... miszerint 
részünkről minden készség megvolt és megvan, a különválni 
látszó érdekek kiegyenlítésére örömest nyujtani segédkezet, 
csak a részben legyünk biztosak, hogy ezért országos önál- 
lóságunk vagy épen alkotmányosságunk árul nem kivántatik. 
Íly ár követelése pedig nem a birodalmi tartományok derék 
nemzeteitől, nem a kapcsolati viszony természetéből, hanem 
csak ama kormányrendszer divergens irányából eredhetne. 

« Ezen kormányrendszernek saját belügyeinkre is alkot- 
mányellenes befolyásától akarták őseink e hazát biztosítani, 
midőn az 1790-ki 10-dik t. czikkben királyi akarattal is 
szentesítve kimondották, hogy hazánk szabad ország s egész 
törvényhozási s kormányzási rendszerében független, tehát 
semmi más országnak avagy nemzetnek alája nem rendelt. 
Azonban, fájdalom—de ki kell mondanom, hogy ezen sarkala- 
tos törvénynek az élet, a valóság meg nem felel. Nem gon- 
dolom, hogy volna közöttünk valaki, a ki ezt ne fájlalná, 
vagy épen állításom igazságát tagadásba venni akarhatná; 
de ha mégis valaki erre magában kedvet érezne: ám tes- 
sék ; gondolom sokan leszünk, kik a kesztyűt felveszszük, és 
fogunk részletes adatokkal szolgálni. Azt hiszem, hogy a 
bizonyításnak, fájdalom, szűkében nem igen vagyunk. A tényt 
tehát, hogy az 1790 : 10 t. czikkely nem valóság, ki kellett 
mondanom... Ezen tényből, t. rendek, sokféle bajoknak egész 
özöne forrásozik ; és innen az örökös tusa a nemzet és kor- 
mány közjogi hatalmának korlátai felett, mely ily mértékben 

a világon sehol sem fordul elő, s nálunk is csak azért van, 
mivel az 1790: 10 t. cz. nem valóság, s mert a birodalmi 
fő kormányhatalom rendszere az alkotmányossággal öszhang- 
zásban nincs. 

« Azt hiszem, Lt. rendek, ezt már ideje volt tisztán kimon- 
dani, kivált e, reformokra hivatott országgyűlés elején ; mert 
a minő igaz, hogy hazánk jövendője a nép iránti igazságtól 
s az alkotmányos élet organicus kifejlődésétől függ, oly bi- 
zonyos az is, hogy ez iránybani haladási czélzataink főaka- 
dálya épen amaz absolutisticus befolyásban van. Az alkot- 
mányos nemzet minden reformot, minden új institutiot 
természetesen akként kiván intéztetni, miszerint a nemzeti 
szabadság támasza s .az alkotmányos kifejlődés igényeivel 
öszhangzásban legyen ; ama nem alkotmányos kormányrend- 
szer ellenben befolyását oda intézi, hogy minden új institu- 
tioval saját hatalmát öregbítse. 

« Ámde azt mondhatná valaki: ha igaz, hogy ezen kormány- 
rendszer — mert rendszerről szólok, — ily befolyással van 
hazánk ügyeire: hasztalan szólalunk fel ellene; mert hiszen, 
vég analysisben, e panasz felett is ő határoz. De nem haszta- 
lan, t. rendek, nem hasztalan, mert bizodalmunknak van oly 
oszlopa, mely e rendszernek is felette áll. És ez, a királyi 
szék, az uralkodó dynastia érdeke. És nem hihetem, t. ren- 
dek, hogy az uralkodó ház, hű népeinek loyalis szózata által 
figyelmeztetve, eme rendszer fentartását saját érdekében lenni 
találhassa. Mert hiszen minő érdek javasolhatná ezt? Mit 
nyujt eme rendszer a királyi háznak ár gyanánt önmagáért ? 
Nyujt talán korlátlan országlási hatalmat? Nem ;mert hiszen 
az ily kormányrendszer bureaucratiai mechanismusának 
korlátai semmi pótlékot sem adnak, mint épen—a bureaucra- 
tiát. — Vagy talán külsúlyt és suprematiát nyujt e rendszer a 
kir. háznak ? Nem, t. rendek. Elannyira nem látom hát én 
ezen rendszer fentartását a felséges uralkodó háznak érdekei- 
vel azonosítva, hogy inkább azon véleményben volnék, miként 

az leszen a Habsburgház második alapítója ki ezen rendszert __1%41. 


constitutionalis irányban reformálandja. 

c ... A királyi szándokkal találkozó haladási czéłzataink si- 
kerének egyik fő akadálya tehát az, hogy az 1790 : 10). t. 
czikk nem valóság. 

c De van még egy másik akadály is : és itt már csak saját 
kormányunkkal s nem a taglalt idegenszerű kormányrendszer 
befolyásával van dolgunk; mert ezen befolyás hazánk organi- 
cus, alkotmányszerű kifejlődését akadályoztatja, de hogy 
positiv sérelmek követtessenek el, azt nem parancsolhatja. 
Ezen második akadály pedig abban áll, mit az ország rendei 
már az 1825-ki országgyűlésen kimondottak s azóta öt or- 
szággyűlés ismételt, hogy t. i. «ámbár mi a közboldogság 
növelésére s az ország javára czélzó k. királyi szándék elő- 
mozditására a leghajlandóbbak vagyunk: előre láthatjuk mégis, 
hogy törvényeink is foganatlanok lesznek, ha csak alkotmá- 
nyos lételünknek hol egy bol más oldalról megrendített talp- 
köve igazságos sérelmeink orvoslásával meg nem erősíttetik. » 

« Ez, t. karok és rendek, mély igazság; mert a hol a tör- 
vény nem szent, s végrehajtása nem bizonyos, ott a törvények 
hiába alkottatnak; s azért a törvények szentsége oly alap 
lévén, melyen alkotmányos életünk nyugszik: ezen alap épsé- 
gének követelését mi hagyományul kaptuk őseinktől. Ezt nem 
szabad felednünk s elhanyagolnunk; mert az alkotmányos 
létet a bizonytalan jövendő semmi reményeiért sem adhat- 
juk fel. Senki nálamnál jobban nem örvendene, ha itt, a 
nemzet képviselőivel szemközt, egy felelős parlamentaris kor- 
mány állván, ezen állás magában biztosítana, hogv a multa- 
kat bizton feledhetjük, mert jövendőnket nem teszik bizony- 
talanná, és zavartalanul vihetnők a reform munkálatát. És én 
az ily kormányt megyei institutionkkal tökéletesen megegyez- 
tethetőnek vélvén, az alkotmányos lét ezen postulatumának 
valósitására minden erőmet felajánlom; de ha már ez való- 
sítva volna is, a kormánytól törvényeink szentségét számon 
kérni, minden időben első kötelességünkhöz tartoznék. Meny- 


524 Hetedik könyv. Az átalakulást közvetlen megelőzött események. 


1847. _ nyivel inkább nem szabad mellőznünk ezen alapot, midőn 
sajnosan kell tapasztalnunk, hogy sarkalatos sérelmeink any- 
nyi országgyűléseken át orvosolatlanok maradtak. » 

A regiebb sérelmekről átmegy azután a legújabbakra, a 
kormánynak a mult országyűlés óta követett politikájára; 
mire nézve «tény az, ugymond, hogy köz s magánjogi viszo- 
nyainkban most is a törvényhozó hatalom mellőzésének, a 
kormányhatalom garantiák nélküli terjeszkedésének, s az 
alkotmányos biztosítékokat képező institutiok erőtlenitésének 
anticonstitutionalis iránya tapasztalható. » Ennek bebizonyi- 
tására a sokak tömegéből, ugymond, csak három főmomen- 
tumot emlit; — s kifejtvén aztán az administratori rendszer- 
ből, a horvátországi tartományi gyülés körül elkövetett 
státuscsínyből, s a vallást és váltóügyeket illető újabb 
törvényeknek az ország határőrvidéki részeiben kihirdeté- 
sének s foganatositásának elmulasztásából eredt újabb sérel- 
meket, oly inditványt tett, mely szerint, ellenkezőleg a Som- 
sich indítványával, a válaszfeliratban mind ezeket megemlít- 
tetni kivánja, mint akadályait a kormány által is szándéklott 
reformoknak. 

A két inditvány felett hosszu, érdekes vitatkozás nyilt meg. 
Az ellenzék indokai általában véve az ország önállósági joga 
s az osztrák absolut kormányrendszertől független alkotmá- 
nyos kormányzata körül forogtak. Pázmándy e felett még 
bővebben fejtegette a külpolitikát is, mely az osztrák kor- 
mány által annak absolutisticus rendszere következtében 
egészen érdekeink ellen vezettetik. E miatt nincs, ugymond, 
külkereskedésünk ; e miatt áldoztatott fel a Duna torkolata, 
s szoríttattunk ki az orosz kormány által minden befolvásból, 
melyet az aldunai tartományok irányában helyzetünknél fogva 
gyakorolhatnánk, s gyakoroltunk is mind addig, mig ezen 
absolutisticus rendszer kormányzatunk alkotmányosságának 
szárnyát nem szegte. És mind ezekből azon következtetést 
vonta le, hogy Magyarországot csak saját felelős miniszterek 
kinevezése. fogja megnyugtathatni. — A reform kérdéseire 

nézve az ellenzéki szónokok vetélkedve fejtegették a magyar 
nemesség készségét eddigi, szabadalomképen birt jogait a 
néppel megosztani. 

A conservativ, vagy inkább kormánypárti szónokok a re- 
formok tekintetében, melyek még csak általában említtettek , 
legkevesbbé sem ellenkeztek ugyan amazokkal; de annál 
erősebben küzdöttek a kormány összes politikájának megtá- 
madása s különösen ama sérelmeknek a feliratbari megem- 
lítése ellen, a melyek miatti vád Apponyi kanczellárra ne- 
hezedett. A vitatkozás hevében mindazáltal semmi sem sér- 
tette annyira a nemzeti párt érzelmeit, mint egyes, habár 
gyengébb vonatkozások a kormánypárt azon elvére, « mi- 
szerint minden javitásokat a birodalmi egységnek eszélyes 
szemügyben tartása mellett czéloznak keresztülvinni » és ama 
szinte eléggé elárult törekvés, mely a conservativ programm- 
ban akként áll kifejezve, hogy «az ellenzékkel nem fognak 
transigálni, hanem azt mindenkor leszavazni törekvendenek. » 

« A közbirodalom egysége! — kiáltott fel tartalmas beszé- 
dében Zemplén követe, Lónyay Gábor —. Tehát Lombardia, 
Galiczia, a német státusszövetséghez tartozó ausztriai részek 
s tartományok, azután Magyarország, ez mind egy legyen ! 
Mi lesz hát akkor a magyar monarchia egységéből?... Tehát 
a magyar monarchia egységét, tehát nemzetünk legszentebb 
érdekeit, önállását, függetlenségét alárendeljük a közbirodalmi 
egységnek ! Mi ennek ellenkezőjét az 1790-ki 10-dik törvény- 
czikkre hivatkozva, kivánjuk kinyilatkoztatni; mi követeljük 
hazánk önállása s függetlensége minden következményeit, — 
s honunk érdekeit az ausztriai monarchia érdekeinek alá- 
rendelni nem fogjuk engedni! — Önök, tisztelt conservativ 
urak, c mi velünk nem akarnak transigálni, minket minden- 
kor le fognak szavazni! » — minket, kik azoknak léptünk 
nyomdokiba, kik küzdöttek jogainkért s fentartották nemzeti- 
ségünket, hazánk szabadságát, kik honunk felvirulásának, 
újjászületésének előharczosai voltunk és vagyunk! Ez nem 
fog sikerülni! mert ha sikerülne, tán lehetne egy és oszthat- 

lan Ausztria, de magyar nemzet nem, Magyarország nem ! 
Él magyar all Buda még! » 

Négy napig fo'yt már a nagy érdekkel hallgatott párttusa 
a nélkül, hogy valamelyik párt a maga véleményét s illetőleg 
inditványát feladni s az ellenfélhez közeledni szándékoznék. 
Az ötödik napon Széchenyi az eredményt siettetendő, egy 
harmadik inditványnyal lépett fel, mely értelmére nézve a 
két előbbi közt mintegy közép helvet foglalt; közelebb állt 
mindazáltal a pestihez, melytől inkább csak modorra, mint 
lényegre nézve különbözött. Ő is meg akarta ugyan tartani 
a feliratban az ország függetlenségéről, kormányának ön- 
állásáról az 1790-ki 10-dik törvényczikk alapjára épített 
okoskodást; de a nemzet aggodalmait, melyeket az új rend- 
szabályok okoztak, csak egész általánosságban, nem pedig 
egyenként előszámlálva, kivánta beigtatni; legtöbb nyoma- 
tékkal pedig a Pesten tartandó évenkénti országgyűlés esz- 
méjét javaslá kiemeltetni, mi által, szerinte, nem csak a mult 
idők sérelmei orvosoltatnának, hanem a törvénytelenségeknek 
a jövőben is eleje vétetnék. — A széles discussionak november 
27-kén szavazás vetelt végett, melynek eredménye lőn, hogy 
miulán Somsich a magáét visszavette, Kossuth indítványa 
Széchenyié ellenében négy szó többségével lőn elfogadva. A 
nagy fontosságu válaszfelirattal, mely Kossuth beszédének 
értelmében készült, teljesen napfényre jött végre a pártok 
állása, miszerint t. i. a kormánypárt, minden erőködése 
daczára is, kisebbségben vagyon. E körülmény azon meg- 
jegyzésre szolgáltatott okot Blackwellnek, az angol kormány 
hivatalos levelezőjének, miként e gyülésnek kevés eredménye 
várható, s a kormány kénytelen leend, vagy tetemes con- 
cessiokat tenni, vagy eloszlatni az országgyűlést. 

A Szentkirályi ismeretes, erős logikáju tollából folyt, sike- 
rűlt szerkezetű válaszfelirat, melyben a közel jövendő ese- 
ményeinek szelleme leng, ime következő : 

« Fölségednek ezen országgyűlésre egybehivott hűséges 

karai és rendei örömmel és a siker buzdító reményével nyúl- 
nak a törvényhozási súlyos munkához. 

c Örömmel: mert századok óta ez volt az első alkalom, 
midőn a magyar nemzet koronás királyának ajkairól nyelvé- 
nek kedvelt hangját hallani szerencsés volt. 

c A siker buzdító reményével: mert midőn Fölséged István 
főherczeget a nemzetnek ajándékozá, azon kapocs, melylyel 
az uralkodó házhoz és az által a szövetséges birodalomhoz 
törvény, érdek és szivhajląam válhatlanul csatol, a közös 
szeretet kölcsönös zálogával lőn megismerve. 

c Fogadja ezekért Fölséged a nemzetnek buzgó háláját ke- 
gyességgel. 

c Azt sem hagyhatjuk említtetlenül, hogy Fölségednek a 
folyó évi nov. 11-dik napjáról hozzánk intézett többi kegyel- 

mes előadásai is oly kérdéseket tűznek előnkbe feladatul, 


melyeknek megoldása legnagyobb részben régen táplált óhaj- 
tásaink közé tartozik. Bizonyságul szolgálnak ezek, hogy a 
fejedelmek és nemzetek érdekei között nincs ellénkezés. 

a És épen azért, valamint sikerült a kegy. előadások első 
pontját az országló ház és a nemzet érdekeinek tökéletes 
öszhangzásával megoldanunk, semmit inkább nem óhajtanánk, 
mint ezen örvendetes öszhangzást a kir. előadások többi 
pontjainál az ország szükségei által igénvelt egyéb intézke- 
déseknél is biztosítva látni. 

« A midőn tehát örömmel ragadjuk meg az alkalmat Föl- 
séged iránt hálánk és hűségünk nyilvánitására, egyszersmind 
kötelességünknek tartjuk egész őszinteséggel fölemlíteni azon 
akadályokat, melyeknek elháritása nélkül biztosítva nem le- 
hetünk, hogy a királyi szándok és a nemzet óhajtása az ered- 
ményben mindenkor találkozik. 

c Haladási czélzataink fő akadályát abban látjuk, hogy az 
1790-ki 10-dik törvényezikkely teljesen életben nincs; mert 
hazánk kormányzata nem bir azon önállással, melylyel a tör- 
vény szerint birnia kellene. 

c Súlyosbítja ezen akadályt az, hogy törvényhozásunknak 

és kormányzásunk rendszerének alapzatában is lényeges kü- 
lönbség létezik; mert ez az, a mi okozza, hogy országgyű- 
léseinken, a kor szükségeiből fölmerült kérdések megoldásá- 
ban, a nemzet és kormány czélzatainak összeegyeztetésére 
biztosan nem számíthatunk. 

« Előleges és egyéb sarkalatos sérelmeink, melyeket or- 
szággyűlésről országgyűlésre sok ízben felpanaszlánk, még 
mindig orvosolatlanok; és ez által a hozandó, bár mily üdvös 
törvényeink foganata iránt annyival inkább kétség támad, 
mivel törvényeinknek kihirdetése és végrehajtása nincs tel- 
jesen biztosítva. Igy az 1836-ki 24-dik törvényczikkely fo- 
ganatba véve még most sincs; a vallásbeli és váltótörvények 
pedig az ország határőrvidéki részeiben kihirdetve sem 
lettek. 

a Hozzájárul, hogy a törvényhozás alkotmányszerű be- 
folyása mellőzésének és a kormányhatalom egyoldalu terjesz- 
kedésének iránya is tapasztalható. — És e részben bizony- 
ságul szolgálnak már csak azon intézkedések is, melyek a 
megyei szerkezetnek az 1536-ki 36-dik és 1723-ki 56-dik 
törvényekben megalapított rendszere körül, az eddig kivé- 
teles administratori hivatal rendszeritésével, ugy szinte a 
kapcsolt részek közgyűlésére nézve, egyoldalulag jöttek közbe. 

c Az itt elősorolt egyes tények Fölséged előtt állásunk ál- 
talános fölvilágosítására szolgálandanak. — Föntartjuk, hogy 


. azok iránt nézeteinket részletesen is fölterjeszthessük: meg- 


jegyezvén, miszerint a fönkijelölt akadályok elháritását or- 
ganicus átalakulásunk végsikerének nélkülözhetlen feltétele- 
ként tékintjük. 

c Meg vagyunk győződve, hogy ezen akadályok elháritása 
és ezekből eredő ellentétek kiegyenlítése az országló ház, az 
összes birodalom és hazánk kölcsönös érdekeinél fogva, Föl- 
ségednek egyedül népei boldogitására irányzott atyai gon- 
doskodását elkerülni nem fogja. Ezért, ámbár azoknak súlya 
alatt mégis teljes készséggel nyúlunk ugy a királyi előadá- 


. úr 

sokban kitűzött, mint egyéb, az ország szükségei által igé- 
nyelt, kérdések megoldásához és sérelmeink orvoslásához. 

« Kijelentjük, hogy intézkedéseink által a szomszéd örökös 
tartományokkali érdektalálkozásainknak méltányos kiegyen- 
litésére, hazánk országos önállásának és törvényes jogainak 
megőrzése mellett, annál nagyobb készséggel nyujtandunk 
segédkezet, minél erősebben meg vagyunk győződve, hogy 
ezen kiegyenlítés nehézségei nem a közöttünk létező szövet- 
séges viszony természetéből erednek. 

« Nagy és nehéz a következő idők feladata. A mienk: al- 
kotmányos életünket és anyagi erőnket teljes mértékben ki- 
fejteni. Fölségedé: ezeket összes birodalmának szellemi ki- 
fejlődésével és anyagi érdekeivel összeegyeztetni, — a jog 
minden oldalróli épségbentartásának és a korszükségnek 
igényei szerint. 

c Figyelembe véve az elintézésre váró tárgyak sokaságát 
és fontosságát és azoknak a közállodalom sokszerű viszo- 
nyaira kiterjedő kapcsolatát : nélkülözhetlen eszközül tekint- 
jük, hogy országgyűlés évenként Pesten tartassék. 


1841. 


a Kérjük Fölségedet: hogy ezen kivánata iránt a nemzetet — 


előlegesen is. megnyugtatni kegyelmesen méltóztassék. 

c Teljes reménynyel vagyunk, hogy ekképen, a végnélküli 
örök jóságu isten segítségével, a nagy czél felé sikeres lépések 
fognak történni. » 

A nagyszerű vitatkozás, mely aztán e felirati javaslat felett 
a felső házban szinte hat napig folyt, eléggé tanusítá, hogy 
ezen okmányban a nemzet életkérdései vannak érdekelve. A 
főrendi táblán soha még egy tárgy nem vitattatott meg annyi 
buzgalommal, annyi szónoklati fénynyel, mint e válaszfelirat. 
Legtöbb erő fejtetett ki annak azon pontjait illetőleg, me- 
lyekben a hagyományos, absolut irányu kormánypolitika, s 
annak legújabb kinövései, az administratori rendszer s a 
horvátországi státuscsíny gáncsoltatnak. Mert világos volt 
hogy, ha e pontok keresztül mennek, s a felirat, miként 
szerkesztve van, felküldetik, vagy le kellend Apponyinak 

lépnie a maga rendszerével a kormányról, vagy ha ezt a ka- 
binet ezen első erélyes ostrom után feláldozni nöm akarná, 
az országgyűlés fog szétoszlatni. A kormánypárt ennél fogva 
minden erejét ráforditá, hogy némileg bebizonyíthassa, mi- 
képen az ugy nevezett administratori rendszerben semmi sincs, 
a mi akár az alkotmányossággal, akár a létező törvényekkel 
ellenkeznék. A törvénytárból felkeresték mind azon újabb s 
régibb törvényeket, melyekkel e kormányintézkedést vala- 
mennyire támogathatták. A szónoklat nagy mesterségével 
fejtegették a státustudományból merített érveket, a rend ér- 
dekét, az erős kormány szükségét és mind azon indokokat, 
melyek e kormányintézkedések mellett szólhattak. 

Azonban felette nehéz volt azt igazolni, lehetetlen a köz- 
vélemény előtt diadalra vezetni, mi iránt magoknak is, ha 
tán nem egészen ellenkezett, legalább s bizonyára sokaknak 
ingadozott meggyőződésök, s miért csak pártérdekből küz- 
döttek ; mit még el nem fogult idegenek is csak oly veszélyes- 
nek itéltek az alkotmányra nézve, mint a magyar nemzeti 
párt. « Világos — ugymond egy levelében Blackwell, az an- 
gol kormány hivatalos megbizotta, ki e gyülésről az angol 
miniszteriumnak tudósításokat küldött —- világos hogy, ha 
eltűretik, miképen e rendszer gyökereket verjen, a magyar 
intézményekbe lassanként az osztrák bureaukratiának egy 
neme fog beoltatni 5... « E rendszernek végeredménye hihe- 
tőleg az volna, hogy Magyarország osztrák tartománynyá 
válnék, és az országgyűlés puszta registráló tanácscsá, ha- 
sonlóvá az örökös tartományok Landstaendjeinek gyülé- 
séhez. » I 

A hat napi hosszas vitákat részletesen követnünk nem le- 
hetvén, azokból csak egy beszédet akarunk idézni, Batthyáni 
Lajosnak alapos, a kormánypolitikát, az országnak Ausz- . 
triávali kapcsolatát s a szabadság ügyét szónoklati fény nél- 
kül ugyan, de mély felfogással biráló beszédét, mely e nem 
sokára oly nagy szerepet játszandó státusférfiunak egyzers- 
mind szilárd politikai jellemét is előnkbe tűnteti. 

c ...Hadd legyen — ugymond egyebek közt — nálunk is — 1847. 
az adresse feletti tanácskozás criteriuma annak, hogyan itéli  Battnyáni 
meg a nemzet képviselősége kormányát s kormányzóit, hogy Lajos beszéde. 
igy nálunk is, mindjárt a diéta elején ezen votumból merít- 
hessen eről a jó, vagy veszítsen hiteléből a rosz systhema ; 
mert én is panaszt kivánok emelni mind a kormányzási mód, 
mind a kormányzó férfiak ellen. 

a A mód vagy systhema ellen annyiban, a mennyiben az 
1790-ki 10-dik törvényczikk keletkezte óta soha, de soha 
valósággá nem vált, és nemcsak teljesen nem, de semmiké- 
pen sem lépett életbe. 

c Nem lépett életbe és nem tiszteltetett ezen törvény sem 
bel sem külpolitikájában Ausztriának. 

c A külpolitikában nem; mert hogyan tudott volna Ausz- 
tria oda állni Európa színe elébe, mint az absolutismus meg- 
testesült repræsentansa? Annak vallani magát, — és minden 
nemcsak saját, de még mások ügyeiben is, akkép mutatni 
be magát a világnak, ha szem előtt tartotta volna az 1790-ki 
10-dik törvényczikk ama szavait: ahogy Magyarország ér- 
dekei a többi tartományok érdekeinek alárendelve ne legye- 
nek »; — ez úton pedig nem csak alá van rendelve a magyar 
érdek, a magyar alkotmányos irány, sőt ez kitagadva, töké- 
letesen desavouirozva és diplomatice ignorálva találja magát. 

« Vagy tán azt merné valaki állítani: hogy a magyar ér- 
dekre nézve közönbös dolog az, vajjon Ausztria diplomatiája 
az alkotmányos, avagy az absolutisticus mérlegbe veti-e a 
maga voksát? 

« Még jóslattehetség nélkül is kitalálhatni, hogy a köze- 
lebbi háború, elvek háborúja leend, és hogy azon két jelszó, 
mely bizonyos idő óta két ellenséges táborra osztotta a stá- 
tustudomány és a szónak férfiait, maholnap lobogókon lesz 
olvasható, melyek után rohanandnak Európa majd minden 
hadseregei ; — vajjon akkor is közönbös dolog fog-e lenni 
a magyarra nézve Ausztriának külpolitikája: ha akkor zász- 
lóin nem a mindnyájunkat lelkesítő calkotmányos szabadság,» 

hanem a törvényeink által száműzött « korlátlan hatalom » 
jelszava leend felirva? 

« Kérdem, ha annyi-meg annyiszor emlékeztetve va- 
gyunk, hogyan ne kivánnánk jogszerű, alkotmányos igé- 
nyeinknek utósó consequentiáit, ne vennénk figyelembe ve- 
gyes házasságunkat (Ausztriával)? 

c Kérdem, nem hasonló joggal kivánhatja-e a monarchia 
erősbik fele, hogy akormány, mind kül mind bel politikájában, 
egyaránt mellőzvén az absolutismus utósó conseguentiáit 
az összes monarchiára nézve, modificálja ő is eljárását és 
dogmáját azon factor nagyságához, melynek sem sympathiái 
sem érdekei nem egyeznek össze az absolut rendszerrel? 

c De ezt ő mind eddig nem tette. 

c Ha belpolitikáját nézzük Ausztriának, a mennyiben az a. 
nem magyar tartományokat illeti: mit látunk ott örvendest, 
mi biztosítót, mi reménygerjesztőt? Semmit! 

« Örvendetest nem; mert mindenek előtt az tűnik min- 
denki szemébe, miszerint Ausztria belpolitikája soha nem 
keresett, soha nem talált magának más támaszt, más garan- 
tiát Ausztria különféle nemzetiségeinek egymás iránti antipa- 
thiáin kivül, mint a bureaukratiát. 

. c Biztosítót nem; mert ha látjuk, mily vas következetes- 
séggel folytattatik azon absolut irány, mely Alsó-Ausztria 
szabadalmait I. Miksa óta II. Józsefig megsemmítette, és, 
ll. Leopold daczára, azóta ismét felelevenűlni nem engedi ; 

— ha figyelembe veszszük, mily elvek frigyességét fogadta el 
az ausztriai kormány északon, és mily elvekét taszítja vissza 
délen : akkor meg kell győződnünk, hogy hiányzik minden 
alkotmányosságot biztosító szellem azon tanácsteremben, hol 
a nemzetek sorsa felett vettetik el a koczka. 

c Reménygerjesztőt sem találunk ; mert akár áll az, mi én 
előttem axioma, hogy t. i. egyáltalában nem fér meg ugyan- 
azon kormánypálcza alatt az uralkodás korlátlan rendszere 
a korlátolttal, a nélkül hogy ezen két incompatibilitas egy- 
másra corrosive ne hasson ; — akár áll az, mit mások állíta- 

nak, hogy csak a kölcsönös engedékenység és assimilatio te- 
heti tűrhetővé ezen vegyes házasságot : — mind a két esetben 
bizonyos, hogy nincs mit reményleni azon keresztény házas- 
ságban, hol épen a valláskülönbség okozván a surlódásokat, 
azon fél, mely ugy is csak a kötött házasság óta tért át egy 
más confessiora, s ez által épen ő idézte elő a bajt, — ha, 
mondom, azon fél most, közeledés helyett, thalmudja és pró- 
fétáira kezd esküdni. s 

c Szerintem nem megy ki egyre: vajjon a mutatkozó al- 
kotmányos mozgalmak oda viszik-e a dolgot az örökös tarto- 
mányokban, hogy maholnap az egyik tartomány alkotmánya 
biztosítékul szolgáljon a másiknak ? Vagy hogy ezek ezentúl 
is elnyomatván, egy felül az irígység, más felül a lenézés 
tovább is függőben engedje maradni alkotmányos életünk 
felett Damocles kardját....... » 

A főrendi ellenzék azoknak sorából is nyert több szövetsé- 
gest, kik eddig részint hivatalaiknál, részint véleményszíne- 
zetöknél fogva állandólag a conservativ elveknek valának 
pártolói, Sőt még azon diadalát is ünnepelte a hazafiság, 
hogy ámbár e tárgy élesen a kormány ellen fordíttatott, s 
tulajdonkép kárhoztató itéletet foglalt magában : az országos 
méltóságokat viselők közől mégis többen találkoztak, kik az 
alsó ház felirati javaslatát elfogadták s egyszersmind a kor- 
mánynak a megyei igazgatásban tett önkényes intézkedéseire 
is határozottan kimondták a rosszalást. Ilyen volt, például, 
Batthyáni Imre főlovászmester, ilyenek Vay Ábrahám, Gvürky 
Pál, Károlyi György főispánok. 

A főrendi többség mindazáltal, miként előre látható volt, 
a kormány pártján lévén, meghiúsitá az alkotmány, szabad- 
ság és népjog érdekében oly hosszan folytatott nemes küz- 
delmet. Az alsó ház felirati javaslata félrevettetett s helyette 
Szerencsy István főpohárnok inditványa fogadtatott el, mely 
lényegére nézve viszhangja volt Somsich kormánypárti indit- 
ványának. 

A kormánypárti főrendek, midőn az alsó ház felirati ja- 

i847. _ vaslatát visszavetették, azon nem egészen alaptalan remény- 
nyel kecsegtették magokat, hogy mig fölötte a két ház egy- 
mással pár izenetet váltand, az alatt az alsó házban is 
változást fognak szenvedni a szavazati viszonyok. Épen ez 
időben tartatván a megyékben az évnegyedi közgyülések, a 
kormány minden lehetőt megkisértett pártja s kivált az ad- 
ministratorok által, hogy pótlékutasításokat eszközöljön ki a 
követek számára, melyek kötelességökké tegyék Somsich 
indítványának pártolását. A nemzeti párt sem maradt ugyan 
tétlen, midőn a kormánypárt erőködéseit észrevette; sőt az 
országgyűlésen azzal biztatta magát az ellenzék hogy, ha 
tán sikerül is a kormánynak egy pár megyében a maga elő- 
nyére megváltoztatni az utasítást, több megye fog találkozni, 
mely az országgyűlési vitatkozások után, elébbi utasításai 
ellenére, most Kossuth inditványát, illetőleg az alsó házi 
feliratjavaslatot fogja pártoltatni követei által. Kossuth. azon- 
ban nem tartá tanácsosnak megkisérteni a pártok erejének 
újabb mérlegezését; s a kormánypárt nagy bámulatára egy, 
eddig szokatlan lépést javaslott az alsó háznak. 
A válaszfeliran [ly vitatárgyakban, minőt most a válaszfelirat képezett, 
letétele. 27 alsó ház, ha javaslata a főrendi táblától el nem fogadtatott, 
többszöri izenetben ügyekezett engedékenységre birni a fő- 
rendi többséget. Most Kossuth azon inditványnyal lepte meg 
a házat, hogy miután a képviselők a főrendeknél ellenkező 
véleményre akadtak, s velők arról, hogy ini nézetei vannak 
a képviselő testületnek az ország állapotáról s a kormány 
politikájáról, vitatkozni nem lehet; ők pedig a nemzet 
őszinte nyilatkozatának a király elébe juthatását gátolják : az 
alsó háznak nem marad egyéb teendője mint, ragaszkodva 
kijelentett nézeteihez, a felirási javaslatot letenni, s a benne 
megérintett sérelmeket külön feliratokban részletesen terjesz- 
teni fel a királyhoz. 
A letétel majdnem oly szenvedélyes vitatkozást idézett elő, 
mint elébb maga a felirati javaslat. A kormánypárti képviselők 
mindenkép azon voltak, hogy ezen inditvány félrevettessék. 

Egy közőlök annyira ment, hogy mondaná, miként a főren- 
dek az adresse-t félreértették, s meg volna győződve, hogy 
érettebb meggondolás után azt némi csekély módositással 
elfogadandják. De hasztalan volt minden ügyekezetők ; hasz- 
talan erőködött maga a személynök s táblai elnök is ama 
remény felmutatásával más véleményre birni a rendeket, 
miként a két ház a felirat felett, ha az újabban visszakülde- 
tik, hamar meg fog egymással egyezni. Kossuth letételi in- 
ditványa többséget nyert; s a jelentékeny okmány, bár nem 
jutott is a fejedelem elébe, sőt épen ezen körülménynél fogva, 
miszerint a képviselők készebbek voltak elállni annak további 
sürgetésétől, mint sem eltűrni a benne kifejezett elvek meg- 
csonkíttatását, igen nagy hatást tőn a kormánynál. 

Ha a válaszfelirat egyszerűen letett javaslata hiszekegye 
volt a nemzet politikai irányának : a közös teherviselés és 
az örökváltság kérdéseiben rejlett az eszközök legfőbbje, 
mely a nemzeti átalakulást elővarázsolhatja, s mely nélkül 
a haza, bár mily üdvösek legyenek is különben irott törvé- 
nyei, tettleg sem alkotmányosan önálló, sem erős, virágzó 
. nem lehetendett soha. 

E két kérdésben közvetlenül a nép érdeke loglaltatott; és 
a néptől csak ugv lehetett követelni csatlakozást a nemes- 
séghez az alkotmány védelmében, ha az érdekek, az átalaki- 
tás lombikából, igazságosan egyesítve, fognak kikerülni. De 
különben is, a nép nagy tömegének állapotjavulásától s az 
anyagi érdekek fejleményétől lévén az ország felvirágozha- 
tása feltételezve: alig létezett már oly véleményárnyalat, 
mely ezen országgyűlésen, hol nem egyedül elvek diadala, 
hanem tényleges reformok kivántattak, e kérdéseknek a 
nemzet életére kiható fontosságát be nem vallotta volna. Nem 
arról volt többé a kérdés; legyen-e a reform? hanem arról : 
miképen, mily korlátok közt legyen ? 

A közös teherviselés iránt novemb. 29-kén Szemere Ber- 
talan tőn inditványt, egyszerűen, mert, miként mondá, feles- 
leges a bővebb fejtegetés e tárgyban, mely, hála istennek s a 

felvilágosodás és önzéstelen hazaszeretet diadalának, pártkér- 
désből nemzeti ügvgvé fejlődött, s mely minden reformoknak 
anyira kezdő betűje, hogy ca mely nap a közös teherviseléselve 
kiraondva s alkalmazva lesz, a napon lesz Magyarországnak 
alapja letéve másodszor. » Inditványa röviden abból állott : 
«mondják ki és állítsák fel a karok és rendek a köztehervise- 
lés elvét a házi s hadi ádóra és az országos pénztárra nézve. 
Szólítsák fel a főrendeket ezen elvnek elfogadására, miként 
arra ís, hogy az elfogadás esetében egyezzenek meg egy 
országos választmány kiküldésében, mely az elfogadott elvet 
gyakorlati s kellő alkotmányos biztosítékok mellett alkal- 
mazza. » 

Alig találunk a nemzetek fejlődésének történelmében szebb 
jelenetet annál, melyet a magyar nemesség felvilágosodott, 
nagyobb részének önzetlen, nagylelkű buzgalmában látunk, 
melylyel a köz jó miatt kiváltságairól lemondani, jogait az 
alsóbb osztályokra is kiterjeszteni ügyekezett. A magyar ne- 
mességet általában forró honszeretet s a szabadság védelmé- 
beni hűség jellemzé minden időkorban. E történelmi mult- 
jának dicsősége iránt most sem volt az érzéketlen; s az 
óhajtás, e dicső multat szenytelenül megőrzeni, a többi nem- 
zetgazdasági s politikai indokok közt, melyek a közös teher- 
viselés elvének elfogadását már oly sürgetőleg követelték, 
most is nem a legcsekélyebb súlylyal birt a nemesség előtt 
ezen áldozat megtételében. És e tekintetben bizonyára tör- 
téneti emlékű maradand Kossuth beszédének ama része, 
melyben ő, a nép legkitünőbb szónoka, itéletet mondott a 
nemesség ezredévi szereplése felett azon időpontban, mely- 
ben ez a privilegium teréről lelépni s a nép tömegével egy- 
gyé olvadni, joghan és teherben aránylag osztakozni készült. 
A nemesség e büszkeségét, e kegyeletét dicső multja iránt 
ügyesen használta fel a szónok indokul a közös teherviselés 
elfogadására. 

c A magyar nemességet — ugymond — egy ezredév historiája 
e nemzet lételének talapzatává szentelte fel. Ő írta be a ma- 

gyar nevet, e jövevény nemzetiség nevét, Európa nemzeteinek 
arany könyvébe, melyből egy ezredév viszontagságai sok 
nevet kitörúltenek, de azt nem, melyet bele a magyar ne- 
messég férfikarja irt. Ő vívta első sorban az ország lételének 
harczait; ő volt Európa táborszeme századokon át; s minden 
viharok között is nem tűnt fel nagy, epochalis eszme Euró- 
pában, mely a nemesség közrehatása mellett, hamarább vagy 
később Magyarhon földébe átültetést nem talált volna. Hogy 
Magyarország lett, hogy Magyarország van, az ő műve. És 
e közben a magyar nemesség az, mely jármot tűrni nem 
tanult soha, mely a szabadság aranyfonalát kezéből soha 
egészen ki nem ereszté, melynek nevéhez egy historiai em- 
lék csatlakozik, minővel az európai szárazföld egy nemzete 
sem dicsekedhetik, — azon historiai emlék, hogy mióta ez 
ország Magyarország, itt az absolutismus törvényesítve nem 
lett soha. Mind ez a magyar nemesség műve. 

«Már kérdem én: ki lehetne oly kába, hogy ezen nemesség 
politikai állását annihilálni akarhatná? Mi bizonyosan nem, 
mert azért ver szivünk minden dobbanása, hogy a szabadság 
közkincscsé legyen, hogy mennél többekre kiterjesztessék. 
Nem lehetünk hát oly fonák szándokkal, hogy a szabadság 
védeit szaporítani akarván, munkánkat ritkitással kezdenők, 
és kezdenők azon sereg lefegyverzésével, mely elég erős volt 
egy ezred éven át azt maga is megvédeni.... Nem, mi akar- 
juk, hogy a nemesség azon politikai súlyt megtartsa e nem- 
zet közéletében, melyre historiája, birtoka, alkotmányos 
gyakorlottsága és századokon átszőtt ezer meg ezer viszonyok 
által hivatva vagyon. De hát kérdem: mi módon lehet azt 
megtartania? Az által talán, ha az adómentesség szabadal- 
mához ragaszkodva, magát a néppel s igazsággal folytonos 
ellentétbe helyezi? Nem, t. rendek, axioma az, hogy miután 
a zsarnokság ideje lejárt, politikai hatalmat . csak azon úton 
lehet fentartani, a melyen szereztetett. De hát azt gondol- 
juk-e, hogy a magyar nemesség köztehermentesség által 
szerezte hatalmát s politikai súlyát? Ez úton nemcsak hogy 

soha sem szerezhette volna azt, de sőt, ha ezen úton járt 
volna, lételét sem ismerné a historia, mert a polgári állo- 
dalom oly természetű, hogy politikai heréket nem tehet ha- 
talmasokká... Hajdan a honvédelem mindennapi szüksége 
volt a legnagyobb, volt az egyedüli közteher. És a nemesség 
magát ezen teher alól nem csak ki nem huzta, de söt egye- 
dül viselé, egyedül hordá azt vállain, s annak dicsőségében 
csak renkivüli alkalmakkor adott részt más néposztályoknak. 
És tevé ezt annak öntudatában, hogy a herék nem lehetnek 
hatalmasok. A közteherviselés azon alap, melyen a nemes- 
ség politikai súlya fölemelkedett; ez lételének , ez jogainak 
kútfeje... Ha tehát óhajtjuk, hogy a nemesség politikai súlya s 
annyi becses historiai előnyei fentartassanak, ennek csak egy 
utja van, az t. i. hogy az élettel kiáltó ellentéthen álló adómentes- 
ségről lemondjon; mert ez sokáig semmi esetre fenn nem tart- 
ható : hozzá ragaszkodni tehát nem tenne egyebet, mint a fen- 
tartható előnyöket is compromittálni. — Én pedig nem óhaj- 
tom, hogy a nemesség semmivé legyen ; hanem óhajtom, hogy 
legyen a többi polgárok között, mint testvérek közt a hű 
első szülött, a hazának erős szögletköve, kinek vezérlő állása 
az ifjabb testvérekbe önbizalmat önt. Ura nem lehet a nem- 
zetnek, de lehet vezére; ez gyönyörű hivatás, ezt tartsa meg, 
ezt megtarthatja, de csak azon áron, ha visszatér azon alap- 
hoz, melyen politikai hatalma felemelkedett; s az adómen- 
tességről lemondásának árán épségben veszi meg Sybilla 
kilencz könyvét, melynek első hármában meg van irva, mi- 
ként tarthatja fenn a nemesség a jövendőnek osztályában a 
nemzet első szülöttségi jogait. Ennek most utósó lehetsége 
áll a nemesség előtt, ha az adómentességrőli lemondását most 
megszavazza : — még most az önkénytes műve lehet, egy új 
boglár historiai koszorujában. De új tényezők vannak a 
küszöbön : — bebocsáttatásuk feltartózhatlan, s a lemondás 
érdeme és igy annak bére sem lehetend többé a nemesség 
egyedüli sajátja.» 

Azonban a képviselőknek e kérdés körüli meggyőződése 

gátolva volt szabad nyilatkozatában az utasítások által, mit 1847. 


e tárgyban egy megye sem mulasztott el adni képviselőinek. 
Az utasítások többségénél fogva nem lehetett az egész adó- 
kérdést egy szavazat által eldönteni. E kérdés már a lefolyt 
években három ágra szakadva tárgyaltatott, s ezen alakban 
keltek az illető utasítások is. Házi adó, hadi adó, és orszá- 
gos pénztár a baza felvirágoztatására: ezek voltak külön 
czímei a közös teherviselés részeinek. Az akkori hangulat 
egyik vonása gyanánt érintsük meg, hogy a nagy birtokosok 
főleg a házi adó iránt nem nagy rokonszenvvel viseltettek, 
félvén, hogy a megyei gyülések, melyek ezen adó kivetésé- 
ben szabadon intézkedtek, könnyen igazságtalanságot követ- 
hetnek el a kisebbségben lévő nagy birtokosok irányában. 
A hadi adónak egyszerű elvállalását azok ellenezték legin- 
kább, kik a nemességet a kormány számadás nélküli adóke- 
zelésének alávetm nem akarták. Azt hitték ugyanis, hogy a 
kormánynak számadásra kötelezése az által meg fog nehezít- 
tetni, ha már a nemesség is ezen feltétel nélkül fogná a hadi 
adóbani részesülést elvállalni. Az adózásra tehát készeknek 
nyilatkoztak, mihelyt a kormány a megajánlott adó mire 
forditásáról részletesen számolni akar. A harmadikat, az 
országos pénztárt, már alig ostromolta valaki ; legbuzgóbban 
pedig Széchenyi hazafi lelke óhajtotta, ugy tekintvén a dol- 
got, hogy vajmi sokára huzódnék el az ország közlekedési s 
egyéb anyagi szükségeinek pótlása, ha bevárni kellene, mig 
a nemzet az ország közjövedelmeinek mire fordítása feletti 
vitát a kormány ellen kedvező sikerrel végzi el. 

Tanácskozás közben, az ügy őszinte barátainak nem volt 
nehéz megmutatniok, hogy különben bármi fontos, és külön 
kérdés gyanánt méltán a legnagyobb buzgalommal követelendő 
azon biztosíték, mely szerint a nemzet kellő befolyását az 
adó kivetése, beszedése s mireforditása tekintetében a kor- 
mány irányában épségben fentarthassa ; mindazáltal a közös 
teherviselést ahhoz, conditio sine gua non gyanánt kötni, a 
közügy nagy hátramaradása nélkül többé nem lehet. 

A kérdés ez által igen megkönnyíttetett, midőn az novemb. 
31-kén, minden feltétel hozzákötése nélkül, de mégis a külön 
három czím alatt, szavazatra bocsáttatott. A képviselők utasí- 
tásaik szerint vegyesen nyilatkoztak. Voltak ellenzékiek, kik 
egvik vagy másik adónemre tagadólag szavaztak; és voltak 
kormánypártiak, kik mind a három adózásra nézve elfogadták 
a nemesség hozzájárulását. A végeredmény szerint, a házi 
adó többséget nyert, a hadi adó kisebbségben maradt, az 
országos pénztár végre, egy két megyét kivéve, közakarattal 
lőn elfogadva. Az elvek életbeléptetésének módjait a főren- 
dekkel vegyesen egy országos bizottmánynak kelle kidolgozni. 

A főrendek conservativpárti része azonban nem tudta el- 
titkolni idegenkedését a házi adótól; s e szirten már már 
hajótörést szenvedendett az alsó ház inditványa, ha István 
főherczeg nádor maga közbe nem lép. Mihelyt ő e hangulatot 
észrevette, egy inditványnyal lépett fel, miszerint t. i. a fő- 
rendek is hozzájárulván a képviselők javaslatainak országos 
választmány általi kidolgozásához, az egyes adónemek meg- 
vitatása s elfogadása a jelentés utáni időre halasztatnék. Az 
inditvány elfogadlatván, a nagy kérdés a később beállott ese- 
ményekig függőben maradt ugyan a főrendeknél ; az általános 
adómentességnek mindazáltal köztök sem találkoztak már 
pártolói; s az egész táblán — miként Széchenyi szokta mon- 
dani — a megkövesült conservativoknak csak egy «antidilu- 
vianus exemplárja s maradt fenn báró Vécsey Miklós személyé- 
ben, ki a közös teherviselés minden ága ellen, a régi nemesi 
privilegiumok szellemében szónokolt. — 

Az urbériségek örökös megváltását, a nagyobb birtokuak 
egyike, Lónyay Gábor tette, a rendek házában, indítványba. 
E tárgy az, mely iránt legsebesebben megtisztúlt s megálla- 
podott a közvélemény. Az örökváltság azoktól, kik benne a 
demokratia rémalakját látják vala feltűnni, tizenöt év előtt 
még oly veszélyes, államfelforgató reformnak tartatott, hogy 
buzgóbb pártolása miatt Wesselénvi Miklós hűtlenségi perbe 
fogatott, Kölcsey pedig, az ünnepelt szónok, oly dicsően be- 

töltött követi székéről lelépni kényteleníttetett. És az idősb 
nemzedékből ki nem emlékezik az 1834-ki nov. 10-ki és 
decz. 10-ki ülésekre, melyekben az örökváltság országgyű- 
lési harczaink egyik legnevezetesbikét, a legszenvedélyesebb 
s legmagasztosabb vitatkozást idézte elő? Most az már vitára 
is alig szolgált okul: inkább fejtegetés mint küzdelem alak- 
jában folyt a tanácskozás, melynek eredménye lőn, hogy 
Lónyay indítványa elfogadtatott s országos választmány ne- 
veztetett, mely az úrbéri terheknek a földes úr teljes kár- 
mentesitésével s reá nézve kötelezőleg, az állodalom köz- 
benjárásával eszközlendő megváltásáról részletes javaslatot 
dolgozzon ki. 

Még fényesebb diadalát ünnepelte a szabadelvű radikalismus, 
melynek zászlóján egyik jelszóul «a szabad föld» állott ki- 
tűzve, az ősiség kérdésében. Az ősiségi birtokjogot még csak 
imént egy nagy sereg a nemzetiség fő támaszának, az alkot- 
mány alapjának hirdette elfogultságában. Most maga a con- 
servativ kormánypárt vezére, Somsich Pál tette meg az indit- 
ványt annak eltörlésére, mi természetesen az ellenzék által, 
daczára annak, hogy e reform jelenlegi kezdeményezését az 
ellenfél tőle eltulajdonította, nem kevesebb örömmel fogad- 
tatott. 

A harcznak, melyet az ellenzék a kir. előadásokra adandó 
válaszfelirat tárgyalásának alkalmával a bécsi kormányrend- 
szer ellen megkezdett, a válaszfelirat letételével koránt sem 
szakadt vége. Mind untalan újra s mind hevesebben -megkez- 
detett az ama sérelmek egyikének vagy másikának felvétele 
által, melyeket a válaszfeliratban csak átalánosan kivántak 
volna megemlíteni; mert midőn a válaszfelirat letételett, 
egyszersmind végzéssé lőn, hogy e sérelmek orvoslatát men- 
nél elébb s külön feliratokban sürgessék az ország rendei. 
E sérelmek a horvát tartományi gyülés rendezése körül el- 
követett státuscsínyt, a görög nem egyesült vallást érdeklő 
önkényes kormányintézkedést, az erdélyi részek ügyét s az 
administratori rendszert foglalták magokban. Az e kérdések 

— felett támadt, annyi hévvel, oly szenvedélyesen folyt viták ki- 


menetelétől függött, vajjon a nemzet vagy a kormány iránya 
emelkedik-e diadalra? — megmarad-e vagy lelépend a maga 
rendszerével Apponyi a kormányról? — alkotmányos vagy az 
absolutismusnak utat törő szellemben fog-e keresztülvitetni 
a nemzeti állapotok átalakulása ? 

A horvátországi sérelem, mint tudjuk, e két pontból állott : 
1) hogy a horvát tartományi gyülés a kormány egyoldalú 
parancsa által szabályoztatott, s e szerint abban a nemesség 
személyes szavazatától megfosztatott, csak a bán által meg- 
hivottaknak adatván szavazati jog; 2) hogy a túrmezei ne- 
messég a Zágráb megyében eddig gyakorlott választási és 
szavazati jogában szinte kormányparancs által megkorlátol- 
tatott. Elvileg egyelőre is lehetetlen volt ugyan törvénysérel- 
met nem találni abban, hogy ezen alkotmányos kérdéseket 
a kormány egyszerű parancscsal döntötte el, holott a kérdés 
csak az lehetett: vajjon az országgyűlésre, vagy a horvát 
tartományi gyülésre tartozik-e azoknak elintézése. Minden 
esetre tehát csak alkotmányos elvekről, nem pedig a tarto- 
mánynak az anyaországgali viszonyairól volt szó e kérdések- 
ben. Nehogy azonban az-illyr párti horvátoknak legtávolabb- 
ról is alkalom nyujtassék elnyomatás felől panaszkodniok, 
az országgyűlés, mielőtt e kérdések eldöntésébe ereszkednék, 
azokat egy választmány által bővebben megvizsgáltatni ki- 
vánta. E mérsékletre annál inkább felhivatva érezte magát a 
képviselők testülete, minthogy a két horvát pártnak ez or- 
szággyűlésen jelenvolt tagjai egymással eleitől fogva heves 
harczban álltak: a túrmezei gróf, Jozipovich Antal, a ma- 
gyar-horvát párt feje, a nemesség szavazatának kizárásával 
megválasztott horvátországi követeket számtalanszor nem 
csak törvényteleneknek jelentette ki, hanem egyenesen kō- 
vetelte is a rendektől, hogy Horvátország képviselőinek el 
ne ismertessenek, s ezen kivánatát Horvátországból felkül- 
dött petitiokkal támogatta. Ha e kivánatok s kérelmeknek 
minden bővebb vizsgálat nélkül enged az országgyülés, köny- 

nyen a részrehajlás vádját vonandá magára, minthogy épen 
ellenzéki tag s oly tárgyban emelte a panaszt, melyben a 
többség kétség kivül az ő pártján állott. A képviselő ház 
tehát egyelőre sértetlenül hagyta a horvátországi követek ál- 
lását, s méltányos kiméletből a pártok iránt, a megbizott 
választmány tudósitásáig egyszersmind a kormány ellen emelt 
vádnak vitatását is elhalasztotta. 

Azt lehetett volna reményleni, hogy ezen kimélet után a 
horvát-illyr párt irányában, az egyetértés, vagy legalább a 
békés viszony a horvátországi követekkel nem fog megzavar- 
tatni. De a béke, fájdalom, nem sokáig tartott. Az összeüt- 
közésre a magyar nyelv tárgyában alkotandó törvény szolgált 
alkalmul. Miután az országgyűlést megelőzött évek alatt több- 
ször történt, hogy a horvát törvényhatóságok a magyar vár- 
megyék leveleit, mivel magyarul voltak szerkesztve, el nem 
fogadták, mulhatatlanul szükségessé vált a nyelvviszonyokat 
Horvátországban positiv törvény által szabályozni. E végett 
azon törvényjavaslat hozatott ismét szőnyegre, mely a mult 
országgyűlés alatt nem nyert kir. sanctiót. A vitatkozás, 
melyet e felett a horvátországi követek nagy hévvel kezdtek 
meg, nem kevés keserűséget ébresztett a kedélyekben, bár 
a rendek a magyar nyelvet Horvátország beligazgatására ki- 
terjeszteni nem szándékoztak, hanem csak a horvát hatósá- 
goknak a magyarokkali érintkezésében kivánták azt a latin 
helyett hivatalossá tenni. E keserűséget nem is annyira e 
kapcsolat nyelvének minősége, mint inkább ama mellék kér- 
dés öntötte el a vitatkozáson mely, a nyelvvel kapcsolatban, 
a felett támadt: vajjon a szlavoniai három megye, Verőcze, 
Pozsega és Szerém Magyar- vagy Horvátországgal van-e 
egyenes kapcsolatban? Tapintathiány volt Kossuthtól, ehhez 
még egy újabb vitatárgyat dobni a szőnyegre, Horvátország 
nevezete fölött. Eszébe jutott neki, hogy a régente Horvát- 
országnak nevezett tartomány jelenleg nagyobb részben a 
tőrök birodalomhoz tartozik ; a mi pedig belőle még fenn van, 
jobbára a határőrvidéket képezi; e miatt tehát a Zágráb, 

Varasd és Kőrös megyékből álló tartományt inkább a c kap- 
csolt részek » nevezete alatt kivánta említtetni a törvényben. 
E véleményétől utóbb elállott ugyan, észrevévén, hogy e ha- 
tározatlan nevezet később majd a Magyarországhoz tartozni 
követelt szlavoniai három megyére is könnyen kiterjesztet- 
hetik; de indítványának visszavétele által már nem volt ké- 
pes egyszersmind a keserűséget is kitörleni a kedélyekből, 
mely a kibékülésre némileg mutatkozott hajlamokat ismét 
elmérgezte. 

Egyébiránt maga a hivatalos nyelvet illető törvényjavaslat, 
mely Horvátország beligazgatásában a gyakorlatban lévő la- 
tint hagyta meg hivatalos nyelvül, sem volt képes megnyug- 
tatni a horvátokat, kik tartományuk kebelében a magok 
nyelvét óhajtották már tenni az igazgatás közlönyévé. A 
szůkkeblűséget, melyet a rendek többsége e tekintetben elá- 
rult, lehetetlen nem gáncsolni ; mert kétséget nem szenved, 
hogy a mily igazságos és méltányos volt az ő követelésők, 
hogy a magyar koronától függő Horvátország az anyaország- 
gali viszonyaiban s érintkezéseiben ennek hivatalos nyelvével 
éljen: szint oly jogos volt a horvátok követelése, a latin 
helyett saját nyelvöket használni beligazgatásuk körében. 
Sokan a Horvátországban fenforgó pártraszakadások s külö- 
nösen az új divatu, ugy nevezett illyr s a régi horvát nyelv 
miatt vívott harcz s belső meghasonlás érveivel ügyekeztek iga- 
zolni a törvényjavaslatot ; de mily gyönge volt ez indok, s mily 
méltánytalan az e miatti rendelkezés Horvátország beligaz- 
gatási nyelvét illetőleg, a főrendek házában maga Batthváni 
Lajos kimutatta. 

c Sern az igazsággal, sem a józan politikával össze nem 
fér az, — ugymond — hogy mi, kik felhagytunk a remény- 
nyel, hogy a magyar nyelvet a kapcsolt részekre ráparan- 
csolhassuk, őket egy holt nyelv használatára akarjuk szori- 
tani. Ez oly zsarnokság, melynek példája a történetekben 
nincs ; ily félszeg és gyáva eszköz az egész világnak rosza- 
lását és kaczagását idézné fel. Két tekintet van itt: az igazság 

követelése és a politika. Az elsőbbiket már érinté; s né- 
melyek csak a politikának kivánnak e kérdésnél súlyt adni, 
azon szempontból indulva: salus reipublice suprema lex 
esto. Ha nem volnánk a létező törvények birtokában; ha a 
magyar nyelv diplomatikai polczra emelve még nem volna: 
hódolna e nézetnek s elismerné, hogy lehet politika, mely- 
nek az igazság rovására van tanácsa; de a dolog ily állásá- 
ban, itt a politikát feltalálni nem tudja. Nemzetiségünkre 
nézve el van vetve a mag, annak felvirágzását nem kell többé 
féltenünk. Más most a teendő: feladatunk az, hogy alkot- 
mányosságunkat valóságra emeljük. Ennek biztosítása s ki- 
fejlesztése mellett kell buzognunk ; ez által teszszük le nem- 
zeti nagyságunk talpkövét. Nemzeti nagyságunk azonban 
nem mozdíttatik elő, ha mi, bizonyos jövőben, Magyarország 
határait csak nyelvünk honosíthatásáig akarnánk terjeszteni. 
Bekövetkezhetik még az idő, hogy Magyarország régi ha- 
tárait visszanyerje; s e reményről le kellene mondanunk, 
ha a nemzet nagyságát a magyar nyelvhez kötnők. Nem a 
nyelv affinitása szabja a geographiai határokat. Angol-, 

egy része a nemzetnek, mely ugyanazon nyelvet birta, s 
hozzá csatlódott egy más, mely más fajból származott; mi 
bizonyítja, hogy a politikai affinitások többet hatnak a nem- 
zet nagyságára, mint a nyelv affinitása. Azon kell hát len- 
nünk, hogy oly alapot keressünk, mely a szomszéd nemze- 
teket mágnes gyanánt hozzánk csatolja; oly institutiokat 
vívjunk ki, melyek bámulásukat, irígylésöket idézzék elő. A 
kapcsolt részekben létező idegenkedés megszűntetése végett 
tehát be kell bizonyítanunk, hogy nem vagyunk gyávák az 
erősek —, és zsarnokok a gyöngék ellenében; hogy alkot- 
mányunkat is tudjuk védeni, a külön nemzetiségeket is tisz- 
telni. E tekintetben nincs réank nézve veszély, mert egyebet 
nem kiván mint, hogy fentartva diplomatikai nyelvül a ma- 
gyart, belügyeiket illetőleg, a latin nyelv helyett a horvát 
nyelv használhatása mondassék ki. Ez megszüntet minden 

ellenünk lévő vádakat, és szóló szívesen oda veti népszerű- 
ségét áldozatul, ha ezt elérheti. » 

A mire nézve Batthyáni Lajos a nemzetiségi féltékenység 
által vezérlett közvélemény ellenére oly férfias véleményfüg- 
getlenséggel nyilvánítá nézeteit, s a mit a rendek többsége 
most, a rendes körülmények közt, elfogadni még nem akart: 
a nemzet azt egy hónap eltelte után, midőn saját nemzetisé- 
gét és alkotmányosságát teljesen biztosítva, a nemzetet a 
maga urává lettnek látta, minden nehézség nélkül megadta, 
de már későn, a horvátoknak. 

Az ellenzék, hogy a maga czélját, Apponyi kanczellárnak 
s az ő rendszerének megbuktatását, könnyebben s biztosabban 
elérhesse, a válaszfelirat letétele után oly parlamenti taktikát 
követett, miszerint a reformi kérdések tárgyalása közben 
egymás után ama sérelmeket is szőnyegre hozta, melyek 
a letett válaszfeliratban megemlítve voltak. E sérelmek fejte- 
getései mind megannyi rohamos támadások voltak a kor- 
mány s annak alkotmányellenes rendszere ellen. Mihelyt 
egyik felhozott sérelem kimeríttetett, vagy bővebb tárgyalása 
az illető választmány jelentéseig elhalasztatott: azonnal fel- 
vétetett egy másik, hogy igy mindig legyen a szőnyegen oly 
tárgy, melyből a kormányt ostromolni, rendszerén rést törni 
lehessen. Azon vezérek harczmodorát követte az ellenzék, 
kik nem lévén elég erősek egy nagy csapással tönkre tenni 
ellenőket, azt folytonos nyugtalanítás, minduntalan ismételt 
támadás által ügyekeznek legyőzni. Miután a horvátországi 
sérelem a választmány jelentéseig elhalasztatott s a horvát 
követekkel a nyelv s Horvátország nevezete fölött folyt viták 
bevégeztettek, Kossuth azonnal a magyarországi részek, az ugy 
nevezett c partium s kérdését melegítette fel. 

Miként tudva van, e sérelem abból állott, hogy a kor- 
mány az 1836-ki 21-dik törvényczikk rendelete szerint, Kő- 
vár, Középszolnok, Kraszna és Zaránd megyéket Magyaror- 
szághoz visszakapcsolni s ennek folytán e részek képviselőit 
a törvényhozásra meghívni, mind eddig szándékosan elmu- 

lasztotta; midőn pedig e részek hatóságai ellen a követküldés __ 1848. 

elmulasztása miatt, a törvényhozás meghagyása szerint, a fő- 
törvényszék itéletet hozott, annak végrehajtását meggátolta. 
A kérdés olynemű vala, hogy abban ügyes szónok igen nagy 
erőt fejthetett ki és keményen sujthatta a kormányt. Egy 
részről azon indokok fejlegetése, hogy a nemzet annál erő- 
sebb leend a kormány irányában, mennél kevesebb részekre 
van szakadva s mennél inkább összefolynak minden elemei 
a haza középpontjában, szóval, a nemzeti egység eszméje, 
már maga is népszerű lévén, biztosan számíthatott a közön- 
ség tetszésére. Más részről a bécsi kormányrendszernek a 
nemzet érdekei ellen ható irányát sehol sem lehetett kézzel 
foghatóbb módon felvilágosítani, mint e tárgyban; mert ta- 
gadni nem lehetett, hogy az említett 1836-ki 21-dik törvény- 
czikk végrehajtásának elmulasztása által a kormány bűnös 
gúnyjátékot űzött a világos törvénynyel : nemcsak hogy a végre- 
hajtást különféle hiú ürügy alatt elhalasztá ; de aközvéleményt 
mind Erdélyben, mind különösen a visszakapcsolandó részek- 
ben valóban botrányos ármánynyal ügyekezett e részek visz- 
szakapcsolása ellen felizgatni; és azután az ekképen önmaga 
által előidézett nyilatkozatokat a törvény nem teljesíthetésé- 
nek támokai gyanánt mutatta fel. Kossuth két óráig tartott 
beszédében, melyet e sérelem felett mondott, nemcsak a köz- 
várakozást teljesen kielégítette, hanem önmagát is meghaladni 
látszott. A nagy szónok beszédei közt van több, melyek, ki- 
vált az utóbbi forradalom korszakában, a szenvedélyeket he- 
vesebben felkorbácsolták, az indulatokat szinte az őrjöngésig 
felfokozták : de nincs egy is, mely a tárgy teljes kimerítése, 
a sérelem alapos, meggyőző bebízonyitása, a hazafiuság 
szent érzelmeinek jhlettsége s az előadás ereje és szépsége 
által oly mélyen hatott s oly osztatlanul megnyerte volna 
mindenki tetszését, mint e remek beszéd. Előadása végén 
inditványozá, hogy ezen százados, botrányos sérelem hala- 
dék nélküli orvosoltatásának eszközlése végett a főherczeg 
nádor közbenjárása kéressék ki. «Szeretném, ugymond, meg- 

kérlelni a fergeteget, óhajtanám a törvény teljesitésének 
öröme felett elfelejteni a multak fájdalmát : kivetem tehát az 
orvoslat utósó reményhorgonyát a mérséklet kötelén, de azon 
határozottsággal hogy, ha ezen remény is csalna, jőjjön bár 
a mi jő, én a legszigorúbb törvényes eszközök elővételére 
vagyok kész, mintsem gyáva panaszszal tűrjük, hogy a ma- 
gyar törvény, a törvényhozás méltósága, a birói hatalom 
törvényes hatósága, eltiportatva maradjanak. » 

A beszédnek oly átalános, oly mély lett hatása, hogy a kor- 
mánypártiak kezéből, ha tán lett volna is különben kedvök 
a küzdelemre, a védelem minden fegyverei kihullottak. Ba- 
barczy, a kormánypárt egyik vezérszónoka, minden ellenvetés 
nélkül elfogadta az inditványt. És a gyülés elnöke a követ- 
kező szavakkal mondá ki a batárzatot: « Vannak örömünne- 
pek miként a magán családok ugy a nemzetek életében; ilyen 
ünnepe a táblának e mai nap, melyen megmutatta, hogy 
midőn nagy nemzeti czélok forognak szőnyegen, a pártok 
el tudnak némulni, vagy önként adják magokat társul azok 
létesítésére. » És midőn a kormánypárt szónokai még csak 
megkisérteni sem bátorkodtak, védeni a kormányt az ellene 
annyi erélylyel, oly leplezetlenül kimondott súlyos vádak 
ellen, önként igazolták Kossuthnak a beszédje elején tett 
amaz állítását, hogy c ezen s hosonló abnormis állapotoknak 
kulcsát lehetetlen másban találnunk, mint — fájdalom! ab- 
ban hogy, végelemzésben, sem a magyar dolgok felett a ma- 
gyar kormány, sem az erdélyiek felett az erdélyi kormány 
nem intézkedik ; hanem intézkedik mind kettő felett az ide- 
gen német bureaukratia. És ez a botrányos dolog legbot- 
rányosabb kulcsa. » A közelgő márcziusban végre feltámadt 
nemzeti szabadság nápjának sugárai ezen sérelmet is, annyi 
egyébbel együtt, eloszlatták a nemzet egén: a részek miatti 
sérelem megszűnt Erdélynek az anyaországgali egyesülésében. 

Mind ezen pártküzdelmek közt azonban az administratori 
kérdés volt a legfontosabb, a harcz tulajdonképeni tárgya, 
a pártok törekvéseinek fő czélja; mert ennek eldöntésétől 

mányon, vagy megbukik azzal együtt. Az országgyülés kez- 
detétől fogva egészen a márcziusi napokig e tárgy volt az 
országgyűlési események fő rugója. Az administratori rend- 
szerból eredt sérelem behatása alatt tűzte ki az ellenzék, vá- 
laszfelirati javaslatában, az ország igazgatásának teljes tör- 
vényes függetlenitését, mint egyetlen óvószert a kormány 
törvénysértései ellen. Ezen ügy irányábani állás határozta 
meg a követek színezetét; ez vont választó falat a pártok kö- 
zött; és az ellenzék ezt tekinté tagjai szilárdságának próba- 
kövéül. « In hoc signo vinces » mondá Szemere, az ingerült 
hangulatban folyt vitatások alatt. A kormánypárt viszont igen 
engedékenynek mutatá magát az ingadozóbb egyének iránt, 
bár mely más ügyben csatlakoztak az ellenzékhez, feltéve s ki- 
kötve, hogy az administratori kérdésben neki fognak segéd- 
kezet nyujtani a kormány politikájának megmentésére. 

Az országgyűlés megnyitásakor a negyvennyolcz közől 
mintegy harmincz megye követeinek volt egyenes utasítása, 
sérelem gyanánt tekinteni az administratori rendszert s an- 
nak megszűntetését sürgetni. És bár a válaszfelirati viták 
alatt a kormány minden követ megmozdított az administra- 
torok által a megyei gyüléseken, hogy követeiknek e tárgy- 
ban kedvezőbb pótlóutasításokat küldjenek: az eredmény 
mégis azt tanusítá, hogy a válaszfelirati viták, melyek e kor- 
mányrendszer súlyos jelentőségét s veszélyes következéseit 
oly élesen kimutatták, nagy hatást tőnnek az országban, s a 
pótlékutasítások , melyek e viták befolyása alatt készültek, 
az ellenzéknek inkább kedvezének, mint a kormánynak. 

Ehhez járult, hogy a válaszfelirat letétele után az alsóház 
bizottmányt nevezett ki; mely az administratori rendszerben 
rejlő sérelmeket részletesen előterjeszsze. Elnöke e bizott- 
mánynak Bernáth Zsigmond követ, lelke pedig Kossuth, és 
munkája, mely jobbára ez utóbbinak tollából folyt, tükre 
vala a magyar közjognak. Kifejtve találtattak benne az or- 
szág alkotmányszerinti beligazgatásának minden elvei, s ezek- 

kel élesen szembe állítvaaz administratori rendszernek a mu- 
nicipalis életet s ezzel együtt az ország alkotmányos önkor- 
mányzását halállal fenyegető törvénytelenségei; szóval, a 
munka igen jeles, nagyszerű volt s méltán aggodalmakat 
ébresztő a kormánypártban. 

A kormánypárt, bár a világ előtt jó reménységet színlett 
ez ügybeni győzedelme iránt, önmagát nem ringathatta többé 
illusiókban. A követek többségének utasítása az administra- 
tori rendszert kárhoztatta; a kormány alattomos csábitásai 
a követek közt nem biztattak oly sükerrel, hogy a kérdés fe- 
lett támadandó nyilt vitákban a többség részére hajóljon ; sőt 
bizton előrelátható vala, hogy a bizottmány jelentésének ha- 
tása eldöntő, s mihelyt az közzététetik, a csata vesztve leend 
a kormány részén. 

E körülmények közt sem veszté el azonban bátorságát, 
nem mondott le minden reményről a kormánypárt. Egyenes. 
nyilt eszközök, sőt, az utasítások miatt, a titkos lélekvásár- 
lások sem segíthetvén többé ügyén, fondorlathoz nyúlt. Jól 
látta hogy, ha a választmány jelentése nyilvánosságra jő s a 
vita megkezdetik, ügye menthetetlenül vesztve van: ezt kelle, 
ezt akarta tehát minden áron meggátolni. A kormánypárt 
vezérei, január hónap folytán, titkon bizodalmas nyilatkozato- 
kat tőnnek az ellenzék néhány előkelőbb tagjai előtt, jelenté- 
keny concessiokat igérvén a kormány részéről, ha közre- 
munkáló segedelmök által sikerűlend az administratori kér- 
dést oly módon elintézni, hogy a kormány megmentessék 
hibájának egyenes bevallásától, az administratorok letételének 
szükségétől s minden olyféle botránytól, melyet neki az ellen- 
zék vezérei, különösen Kossuth, készíteni szándékoznak, s 
miknek következtében Apponyi kanczellári állását többé meg 
nem tarthatná. 

Az alkudozás, melyet a kormány részéről Somsich és Ba- 
barczy képviselők és Lónyay János belső titkos udvari ta- 
nácsos vezetett, igen kényes természetű vala; mert tulajdon- 
kép Kossuth s pártfelekezete ellen volt intézve, kiről és mely- 

ről tudva volt, hogy e kérdésben nem fognak alkudozni. 
Az ellenzék részéről Szentkirályi, Kossuth követtársa, Páz- 
mándy, Lónyay Gábor és Menyhért vettek részt a titkos alku- 
dozásban. A kormánypárti vezérek azt kivánták ezen ellen- 
zékiektől, hogy szereznének többséget egy, az administratori 
ügyben kieszközlendő királyi leiratnak, melyben a vármegyei 
rendszer minden további sérelmes kormányintézkedés ellen 
biztosíttatni s azon igéret fog kifejeztetni, hogy a kormány 
nem nevezend ki többé administratorokat; s ezzel aztán e 
kérdés felett minden további vitának vége szakasztassék. Vi- 
szonzásul pedig azt igérték nekik, hogy a mondott áron a 
kormány is kész a reformkérdésekben engedményeket tenni 
az ellenzéknek ; s különösen, hajlandó a városok rendezésének 
épen szőnyegen forgó kérdésében elfogadni az egyenes vá- 
lasztást, a választási census megkisebbitését s a városi köz- 
gyülések hatáskörének tágitását. 

Hogy azonban e titkos alkudozások a kormánypárt vezé- 
reit egy ideig a süker reményével biztatták, annak oka nem 
egyedül ezen concessiokban feküdt. Volt ezeknek is része, 
kétségkívül, azon hajlandóságban, melyet a nevezett ellenzéki 
tagok a kormány tervére nézve nyilvánitottak. A városok 
rendezésének ügye egyike volt a reformkérdések legfontos- 
bikának ; különösen Szentkirályi, ki a városi rendezés co- 
dexének elkészítésében a mult országgyülés alatt annyi buz- 
galommal s előszeretettel működött, azt, köztudomás szerint, 
kedvencz tárgyaként ügyekezett előmozdítani ; sőt, hihetőleg, 
leginkább is e reform keresztülvitelének kivánsága birta reá, 
hogy elfogadja a kormány ajánlatát. 

De ezen kivül még a személyes viszonyokból eredt más 
hatékony okok is vegyűltek a játékba. Kossuth a maga párt- 
felei irányában koránt sem birt azon finom tapintattal s min- 
denkit lekötelező, kiméletes engedékenységgel és szerénység- 
gel, mely az elmult országgyűléseken oly kedveltté s kivána- 
tossá tette Deák Ferencz vezérletét. Bár az előkészítő tanács- 
kozmányokban mindig Deák véleménye volt túlnyomó: ő 

megelégedett a vezérlet ezen nemével, megelégedett az egy- 
séggel, melyet bölcs tanácsai által pártjában előhozott; ő, 
bár maga is hatalmas szónok, másoknak sem irígylette a 
szónoki koszorúkat; sőt szívesen és sokszor engedte, hogy a 
mit ő indiványozott, ő fejtett s főzött ki a tanácskozmányok- 
ban, egyik vagy másik, szónoki hírre vágyó követtársa ter- 
jeszsze elő a nyilvános ülésben. Maga hiú, uralkodni vágyó 
nem lévén, senkinek hiúságát, senkinek kényesebb érzékeny- 
ségét nem sértette: megelégedett, hogy az ügy az ellenzék 
értelmében és szándéka szerint győzzön, bár ki arasson is 
aztán közvetlenül koszorút a szószéken. Ezért az ő dicső- 
sége semmivel sem volt kisebb: kedvessége, tisztelete ellen- 
ben egyre nőtt követtársai előtt, kik önként fejet hajtottak a 
lángeszű s mégis szerény, nem elbizott, nem kiméletlen, 
uralkodni nem vágvó vezérnek. 

Deáknak e tekintetben épen ellentéte volt Kossuth. Bár az 
országgyűlésen, törvényhozó minőségben, először jelent csak 
meg annyi idősebbek s már több országgyűléseken nagy di- 
csőséggel működött követtársak közt, mégis eleitől fogva 
azon elbizott felsőbbséggel ragadta meg pártja vezérletét, 
melyet előbb a hirlapvezetésben megszokott. Alig volt ugyan 
társai közt valaki, a ki tőle a vezéri szerepet eltulajdonítani 
akarta volna ; de bár hallgatag megegyezéssel elfogadták is 
őt pártvezérnek, tőle méltán a Deákéhoz hasonló szerénysé-- 
get s kiméletet igényeltek. Benne azonban nagyobb volt az 
uralkodási hajlam, kielégíthetlenebb a hírvágy, elolthatla- 
nabb a népszerűség szomja, égetőbb az annyi jelességek mel- 
lett alaptalan féltékenység, s ezért kevesebb a mások iránti 
kimélet, mintsem hogy mind többeket el ne keserített s maga 
ellen fel ne ingerlett volna azok közől, kik, bár magok is 
jelesek, különben önként követték volna lángeszének ihlett- 
ségét, és szívesen belevegyűltek rendkivüli szónoklatának 
megtapsolásába. Szerénytelensége, s legbensőbb barátaival 
is nem egyszer éreztetett felsőbbségi igénye, melynél fogva 
egyedül s mindig és mindenek felett tündökleni kivánt; az 

erősebbeket elhomályosítani törekedett, a gyöngébbektől az 
alkalmat a kitünésre gyakran elragadta, mind meguntabbá, 
tűrhetetlenebbé tette uralkodási vágyát. Az erősebbek ön- 
tudata s a gyöngébbek hiúsága egyaránt megsértve vagy hát- 
térbe tolatva érezte magát a szabadelvűség népszerűségét, a 
hazafiság dicsőségét, a szónoklat koszorúját, az ellenzéki 
párt minden érdemét monopolisálni vágyó büszke egyéniség 
által, kinek jelességét, kitünő tulajdonait egyébiránt senki, 
leghevesebb ellensége sem tagadhatta. 

E viszonyok közt Kossuthnak saját pártja kebelében szá- 
mos irígye és titkos ellensége támadt, kik közől többen még 
a pártügy kárával is készek voltak neki ártaniok, őt a köz- 
véleményben megbuktatniok, s mind tűrhetetlenebbé vált 
dictatorságát magokról lerázniok. Már pedig az administra- 
tori sérelmet, melyet Kossuth, miként a választmány mun- 
kálatából kitűnt, mindenek közt leginkább összekötött a 
maga személyével, — leginkább óhajtott oly módon keresztül 
vinni, hogy Apponyi a maga rendszerével annak áldozatává 
legyen: e sérelmet tehát a kormány újabb terve szerint bé- 
késen elintézni annyit tett, mint Kossuthot megbuktatni vezéri 
állásából. j 

Miután a kormánypárt vezérei az ellenzék említett tag- 
jaival s ezek által több másokkal is a kölcsönös engedmé- 
nyek s feltételek fölött mármár megegyeztek, a titokba a 
nádor is beavattatott. Előtte oly színben fejtetett ki a terv, 
mintha az, az értekezők megállapodása szerint, nem csak a 
kormánypártban, hanem az ellenzék nagyobb részében is 
alkalmas volna megelégedést eszközleni s a kitörendő vihart 
megfosztani villámaitól; mely módon nem volt nehéz meg- 
nyerni az ő nyomatékos hozzájárulását. 

Az alkudozás és abból származott terv nem csak Kossuth, 
hanem Batthyáni előtt is nagy titokban tartatott; mert ám- 
bár e két státusférfiu közt sem létezett már mindenben oly 
teljes egyetértés, mint az országgyűlés előtt, e tárgyban még 
tökéletes volt köztők az egyesség s Batthyáni nem kevésbbé 

1848. _ kivánta megbuktatni Apponvit és kormányrendszerét, mint 
Kossuth maga. Szemere sem volt beavatva a titkos alkudo- 
zásba; vagy ha tán volt is arról tudomása, nem állott a 
szövetségbe ; mi később, midőn a titok fátyola föllebbentetett, 
tekintélyét nem kevéssé emelte az ellenzék s a közönség 
előtt s kétségkívül egyik oka volt annak, hogy a márcziusi 
események alatt a miniszteri tárczák betöltésénél elsőséget 
nyert Szentkirályi és Pázmándy felett. 

A titkos megállapodás január végső napjaiban jutott Bat- 
thyáni és Kossuth tudomására Szentiványi Károly által, kit a 
kormánypárti vezérek, de sikeretlenül, szinte behálózni ügye- 
keztek. A nádort a cselről értesíteni nem lehetett, mert ő, 
ki a vett közlések után azon véleményben volt, hogy az ad- 
ministratori sérelem miatt a nemzet s kormány közt támadt 
feszültségnek a megállapodás szerint kiadandó leirat teljesen 
véget vetend, s minden botránynak elejét veendi, épen e 
leirat végett Bécsben mulatott. Mily nagy volt ennek követ- 
keztében megdöbbenése, midőn a leirattal visszatérvén, látta, 
hogy az mind a két párttól, de különösen az ellenzéktől 
élénk visszatetszéssel fogadtatik ! 

Kir. leimat az A leirat, mely aztán eddig páratlan vihart ébresztett az 

rele tán, alsó házban, következő: «Fönséges herczeg stb. kedvelt hí- 
veink ! Folytonos királyi gondoskodásunk sokkal lényegesb 
részét képezi kedvelt Magyarországunk őszintén óhajtott és 
szeretve ápolt java és virágzása, semhogy azok között, mik 
erre bármely irányban hatást gyakorolhatnak, figyelmünket 
elkerülhették volna azon aggodalmak s különféle eszmék, 
melyek a megyei kormányzás körében a mult országgyűlés 
óta tett intézkedéseink, —- nevezetesen a fenforgó kivételes 
körülmények által igényelt, számosb főispáni helytartók kine- 
vezése folytán, több törvényhatóságokban, a kedélyek eléggé 
nem sajnálható felingerlésével, sőt több helytt magának a 
közigazgatás nem csekély hátramaradásával és atyai szán- 
dokunk teljes félreértésével keletkeztek. 

«És ezek annál fájdalmasabban hatottak atyai szivünkre, 

minél számosabb példáit adtuk urałkodásunk első pillanatá- 
tól fogva: hogy az ősi alkotmánynak s ennek szilárd oszlo- 
pait tevő megyei szerkezetnek szeplőtlen megőrzését, ugy a 
hazai törvényeknek, s ezek közt az 1790-ki sarkalatos 10-dik 
törvényczikknek is, sérthetlen fentartását megszeghetetlen ki- 
rályi tisztünknek tartjuk, s minél erősebb és mélyebb azon 
meggyőződésünk : hogy midőn az érintett intézkedések által 
egyedül a közigazgatás és józan kifejlesztés tekintetében szük- 
ségelt, hatályos megyei és országos kormányzás üdvös sike- 
ríthetésére czéloztunk, a végrehajtó hatalom törvényes köre 
legkisebb részben sem lépetett át. 

c Neveli ama méltó fájdałmunkat azon tapasztalás, hogy az 
érintett módon ébredt féltékenység s azon halvélemény , 
mintha a hazai törvények által szentesített megyei szerkezet 
és kormányzói rendszernek az 1723-ki 56-dik t. czikkel ellen- 
kező megváltoztatása czéloztatnék, a kedélyek nyugalma és a 
hizodalom csökkentésével nemcsak több törvényhatóságokban 
még folyvást létezik; hanem már a jelen országgyűlésnek 
folyamatára is oly káros hatást látszik gyakorolni, melynek 


következtében az annak körébe tartozó komoly feladatoknak _ 


általunk legélénkebben óhajtott eredménydús megoldása tete- 
mesen megnehezittethetik. 

« Miután tehát atyáskodó indulatunknál fogva legfőbb ki- 
vánságunk, hogy királyi székünk s hű Magyarországunk kő- 
zött az aggodalomnak bármi neme soha gyökeret ne verhessen, 
sőt már csirájában is elfojtassék : ezen okból Kedveltségedet 
és Hűségteket minden lépéseink törvényszerűségének s egye- 
dül a hon javára irányzott törekvéseink egyenességének ér- 
zetében, csupán hű alattvalóinknak, habár alap nélkül kelet- 
kezett, de tényleg létező aggodalmuk tökéletes eloszlatása s 
a kedélyek mielőbbi megnyugtatása végett, saját ösztönünk- 
ből bizonyossá tenni kivántuk : hogy a főispáni helytartók- 
nak százados gyakorlat szerint ugyan, de a körülmények 
igényeihez képest nagyobb számmal történt kinevezése által 
sem a megyék törvényes állása, sem a főispáni hivatal hatás- 

_ köre csonkittatni, sem valamely új, az 1723-ki 56-dik t. czikkelv 


ésaz 1790-ki 10-dik t. czikk szellemével ellentétben lévő rendszer 
felállíttatni, avagy az 1827-dik évi pünkösdhó 28-kán, 6888 
szám alatt ezen viszonyokra nézve kelt kir. válaszban kifej- 
tettek, mellőztetni nem szándékoltatnak; hanem főkép az 
czéloztatott : hogy az előhaladt kor által okozott mozgéko- 
nyabb közéletnek változó jelenetei között, kivált a helyhatósági 
sajátságos viszonyok irányában önként megnehezült ország- 
kormányzásnak törvényes működhetése okáért, az ennek 
főkellékét képező megyei közigazgatás és igazságszolgáltatás, 
a főkormányzóknak az 1723-ki 56-dik t. cz. rendelte állandó 
őrködése alatt gyorsabbá, szabatosabbá és hatályosabbá tétes- 
sék ; — egyszersmind pedig, több főispánoknak személyes és 
hivatalos viszonyaiból eredt akadályok megszűntével a megyei 
főkormányzók, a méltóságukkal járó kötelességeiknek tökéletes 
teljesíthetése végett, azon állapotba tétessenek, mely az idé- 
zett t. cz. üdvös rendeletének teljes értelemben megfelelend. 

c Újabban meggyőződvén tehát ebből Kedveltséged és Hű- 
ségtek, hogy kedvelt Magyarországunk kormányzásában, s a 
közélet lépcsőnkénti kifejlesztésében alkotmanyszerűségnél 
semmit inkább nem óhajtunk, midőn a törvényhozás elmel- 
lőzésétől egyébként is távollevő atyáskodó szándokunkhoz 
képest, az 1827-ki pünkösdhó 28-kán 6888 sz. alatt kelt kir. 
válasz tartalmához tovább is ragaszkodva, a főispáni helytar- 
tóknak kinevezését csak kivételes esetekre alkalmazni, a me- 
gyei szerkezetet pedig s a főispáni hivatal méltóságát min- 
magunk ezentúl is teljes épségben megőrizni, s az utóbbit, 
mihelyt az említett akadályok elenyészendenek, mindenütt 
törvényes hatóságába helyeztetni határozott akaratunk lenne, 
bizton várjuk : hogy ezen kir. nyilatkozatunk után az egye- 
dül kedvelt Magyarországunk valódi javát eszközlő és a tör- 
vényes ösvénytől soha el nem távozó intézkedéseinket fiui 
hizodalommal kisérni, és a többekben támadt féltékenységtől 
felmentve, bazafiui törekvéseiket, az 1790ki- 13-dik t. cz. ren- 
deletét szem előtt tartva, elfogulatlanul azon komoly törvény- 

hozási feladatokra fordítani fogják, melyeknek szerencsés meg. 
oldásában az ország jövő boldogságának alapját, atyai szivünk 
pedig élénk óhajtásának teljesedését találná fel. Kikhez egyéb- 
iránt stb. Ferdinánd m. k. gróf Apponyi György m. k. 
Zsedényi Eduárd m. k. » 

A kiralyi leirattal sem a conservativ sem az ellenzéki párt 
nem volt megelégedve: a conservativ nem, mivel abban szerfe- 
lett nagy concessiot látott a közvélemény iránt; az ellenzék 
sem, mivel benne csak üres igéreteket talált, melyeket soha 
sem szándékoznak teljesiteni. 

Az ellenzék a leirt előzmények után a maga sorait e kér- 
désben megfogyva látván, a nyilvános ülés előtt három napig 
tanácskozott a teendőkről. Többen azok közől, kik a titkos 
alkudozásban részt vettek, névszerint Szentkirályi, Pázmándy 
és Lónyay Gábor, meghiúsulva látván várakozásukat, melyet 
a leirat által eszközlendő megelégedésre nézve tápláltak ; sőt 
tapasztalván, hogy az ellenzék többi tagjai, a kormánypárt 
fondorlata által felingerelve, az administratorok ellen még 
hevesebb harczot kivánnak, mint előbb, — meggyőződtek hogy, 
ha a titkos megállapodáshoz hűvek maradnának, pártjokat 
kellene e fő kérdésben elárulniok, s a nélkül hogy Kossuth 
tekintélyének ártanának, önmagoknak kellene kilépniök 
az ellenzékiek sorából; ama megállapodástól tehát visz- 
szaléptek. Egyedül Lónyay Menyhért maradt meg azután 
is a téren, melyre előbb közösen állottak. 

De bár ekként visszanyerte is némileg tömörebb állását az 
ellenzék, mégis nagy mérsékletet látott szükségesnek a maga 
eljárásában. Ama három előkelő tagjának megtérése még nem 
biztosította neki a többséget; mert több esetben tapasztalta 
már, hogy egynémely megyének követei egymást ellenkező 
szavazattal megsemmitették, mitől most is méltán lehetett 
tartani. Ezen kivül mérsékletet tanácsolt mind a szőnyegen 
forgó reformkérdések szerencsés megoldhatásának tekintete, 
mind maga e királyi leirat is, mely önként érkezett s tagad- 
hatatlanul közelítést foglalt magában a nemzeti közvélemény- 

hez. A leirat hevesebb megtámadásának ennél fogva igen 
kellemetlenekké válhatának következményei. Ha annyira tán 
nem megy is a kormány, hogy az országgyűlést szétoszlassa; 
de legalább az igazság némi szinével vádolhatta volna a vi- 
lág s az ország előtt az ellenzéket, hogy a körülményekkel 
megalkudni egyátaljában nem akar, s makacs ellenzéssel löki 
vissza a kormány legjobb szándokait még akkor is, midőn ez 
sérelmet orvosolni, a nemzet óhajtásainak megfelelni hajlandó; 
s mind ezt csak azért, mivel kivánsága nem egészen telje- 
sittetik. 

E nézetek különösen a fenforgó kérdésben nagy súlyt nyer- 
hettek. Mert habár kétségtelen, hogy az ugy nevezett admi- 
nistratori rendszer, következetesen keresztülvive, egy bizonyos 
idő multával, teljes diadalra emelheti alkotmányunk romjain az 
osztrák bureaucratiai absolutismust : az e rendszerből eredő 
minden sérelmeket azonban még sem lehetett oly világosan 
s kétségbevonhatlanul bebizonyítani a törvény betűivel hogy, 
miként, például, a partium kérdésében, elnémulni kénytele- 
nittessék minden ellenmondás. E sérelem, bár mindenek közt 
a legsúlyosabb, az alkotmánynak s törvényeknek inkább szel- 
lemébe mint betűjébe ütközött, ugy annyira, hogy találtatná- 
nak kormánypártiak, kiknek hazafiui érzelmeit tagadni nem 
lehetett, s kik a magok szempontjából kiindulva, e kérdésben 
nem láttak sérelmet, habár különben megfoghatták is, hogy 
az aggodalmat gerjeszt az ellenzékben. 

E körülmények s tekintetek arra birták az ellenzéket, hogy 
ő maga is tegyen némi concessiót a kormánynak, mely a 
közeledésre önként megtette az első lépést. A kormány, ugy 
látszék, bár csak kénytelenségből ugyan, de mégis kész volt 
már felhagyni az administratori rendszerrel, csak hogy azt 
botrány s hibájának egyenes bevallása nélkül tehesse. Ennél 
fogva semmitől sem félt annyira, mint az alsó házi bizottmány- 
nak e rendszert illető munkálatától s annak tárgyalásától ; 
mert e tárgyalás, Kossuth vezetése alatt, a kormánynak két- 
ségkivül számos botrányos hibáit napfényre vala hozandó. Épen 

e tárgyalás meggátlása végett szövettek ama fondorlatok is, 
melyeknek a szőnyegen forgó leirat lőn eredménye. Az ellen- 
zék e három napi tanácskozmánya tehát azon határozattal 
fejeztetett be: hogy eláll ugyan a választmányi munkálat fel- 
vételétől s a sérelem részletes tárgyalásától; de a leiratban 
adott átalános és puszta igérettel meg nem elégedhetvén, 
a sérelemnek az országgyűlés folytában tényleges orvoslását 
kivánja: miszerint tudniillik azon harminczkét megyébe, hol 
most administratorok működnek, a régi törvényes hatáskörrel 
főispánok neveztessenek ki; a kanczellár pedig szűnjék meg 
egyenes összeköttetésben lenni a főispánokkal, hanem a kor- 
mány ezentúl, a törvények értelmében, a kir. helytartótanás 
által a megye közönségéhez intézze a maga rendeleteit. 

A tárgy febr. 5-kén vétetett fel nyilvános kerületi ülésben. 
A fuladásig tömött terem, a sok jelekben mutatkozó kedély- 
ingerültség, a hallgatóságnak, a belépő követeket, politikai 
színezetőkhöz képest, hangos éljennel vagy piszegésekkel kisérő 
véleménynyilatkozatai: mind megannyi bizonyságai valának 
az élénk részvétnek, melylyel a közönség a fenforgó kérdés 
iránt viseltetik, s előre sejtették a bekövetkezendő ingerült 
vitatkozást. 

A leirat felolvastatván, az ellenzék részéről Szentiványi 
Károly tette meg, az említett határozat szerint, az inditványt a 
felséghez küldendő válasz tartalmára nézve, kijelentvén : hogy 
pártja a specialis sérelmi tárgyalás terére még nem lép, s 
ezt csak kényszerítve teendi, ha mérséklete nem méltányoltat- 
nék. A feliratban pártja nevében hálát kiván nyilváníttatni a 
fejedelem személye iránt, hogy az alkotmányt sértetlenül 
fentartani, s a megyei rendszer körül a törvényhozás utján 
kivül tett intézkedéseket megszűntetni igéri. De kimondatni 
kivánja, hogy a nemzet aggodalmai igen is alaposak, s azo- 
kat csak az új rendszernek inég az országgyűlés alatt meg- 
kezdendő tényleges megszűntetése által lehet eloszlatni : hogy 
szükséges intézkedni arra nézve, miképen a közigazgatás a 
helytartótanács "htján vezettessék, a főispáni hivatal előbbi 

törvényes állásába visszahelyeztessék s a főispánok oda uta- 
sittassanak, hogy ők ne administráljanak, hanem, az 1723-ki 
56-dik t. cz. értelme szerint, az administratio felett csak ôr- 
ködjenek. 

Azonban Bereg követe, Lónyay Menyhért, ki társai közől 
egyedül maradt a titkos megállapodás által kitűzött téren, 
mindjárt Szentiványi után megtette elleninditványát, mely- 
ben azon hozzáadással kivánja háláját kijelenteni a fejedelem 
iránt, hogy megelőző leirata a nemzet aggodalmait meg- 
szüntette. 

Miután a kormánypárt vezérei Lónyay inditványát elfogad- 
ták, még Kossuth szólalt fel, bővebben fejtegetve az ellenzéki in- 
ditvány horderejét. «Ha alkotmányunk az 1790-ki 10-dik t. cz. 
szerint életben s épségben volna — ugymond — sa fejedelem 
személyes akarata tüstént életbe is léphetne: akkor igenis meg- 
várhatnók, hogy az adott szó nyomban végre is hajtassék... De 
miután ugy vagyunk a hogy vagyunk ; miután az 1827-ki leirat- 
ban sem foglaltatik más mint az, hogy csak kivételes és rendki- 
vüli esetekben fognak administratorok neveztetni, és mégis 
azt látjuk hogy, e kir. biztosítás ellenére, harminczkét ad- 
ministrator van: ebből azt látjuk.... hogy a kormány eljárása 
nincs mindig összbangzásban a fejedelem akaratával.... Mi a 
loyalitás és kiegyenlítés terén állunk, s a kormánynak méltá- 
nyolni kell azon mérsékletet, hogy az ország rendei, kiknek 
az administratori rendszer körül keserű egyes sérelmeik 
vannak, az egyes sebek felszaggatásához most nem nyúlnak ; 
hanem az átalánosb rendelkezések szükségének kijelölésével 
megelégesznek, melyek ha végrehajtatnak, hiszem és remé- 
lem, hogy a nemzet aggodalma teljesen meg lesz szűntetve... 
És csak igy érezhetjük magunkat felmentve azon kedvetlen, 
de törvényes kötelességtől, hogy az e tárgybeli sérelmek 
részletes megvitatását, az e végre megbizott küldöttség 
munkálata nyomán, sürgessük s azonnal felvétetni inditvá- 
nyozzuk. » 

A szavazás végre szenvedélyes izgatottság remegő várako- 

zás közt megkezdetett. A megyék közől Gömör követével 
huszonhárom, Bereg inditványára előleg csak huszonkettő szava- 
zott. Veszprém és Bihar megyék követei egymást megsemmí- 
tették. Midőn Bihar szavazásra szólíttatott, Reviczky, e megye 
második követe, a beregi indítványra szavazott; mire követ- 
társa, Papszász, fölállván, könnyes szemekkel, a lelkesedés 
hangján kiálta fel, c hogy Bihar százados szelleme al- 
kotmányszeretet volt, hogy demoralisatio ölte el a nemze- 
teket, s hogy neki nem kell hír, rang, dicsőség, hivatal, neki 
szabadság és haza kell ! » Szavazatát szűnni nem akaró éljen- 
vihar követte s az ellenzék számos tagjai feléje rohantak, kezét 
szorítani a szabadság lelkesedett védőjének. A nagy zaj és inge- 
růltség miatt, a szavazással egy párszor várakozni kelktt. 
Tetőpontját érte el azonban a feszültség s majd a vihar, 
midőn Simon, Soprony követe, állott fel, a szavazásra. A 
gömöri inditványra, Bihar és Veszprém szavazatainak egymást 
megsemmítő ellentéte után, a sopronyi követ felálltáig 23, a 
beregire 22 szavazat esett. Az ellenzék részére már biztosnak 
látszék a diadal; mert tudatott, hogy Soprony nem rég az 
administratori rendszer ellen adott pótutasítást követeinek. 
De ki festhetné le az ellenzék bámulatát s ingerültségét, mi- 
dőn Simont oly értelemben hallá szavazni, hogy, megyéje az 
administratori rendszert sérelemnek tartván, ő, küldő: szelle- 
mében, Bereg inditványára szavaz. Ez annyit tett, mint uta- 
sítása ellen szavazni. Ekként 23 szavazat esett mind a két 
indítványra. Még csak Horvátország követei voltak hátra; 
tőlök függött a fontos kérdés eldöntése. Hogy azonban ők a 
kormánypárt részére adják szavazatokat, mindenki eleve is 
tudta; mit aztán szavazatuk nem is késett igazolni. 

A beregi inditvány tehát Horvátország szavazata által több- 
ségre jutván, el lőn fogadva. És most a viharnak és zavarnak egy 
leirhatlan jelenete állott elő. A követek néhányai egymással 
heves szóváltásba eredtek, — minek következtében más nap 
reggel két párbaj vívatott, —és az elnök sokáig hiába ügye- 
kezett csendet eszközleni. 

Midőna zaj némileg csilapult, Kossuth emelkedett fel üléséből 
s csendet kért, mert, ugymond, a haza és szabadság jövendő- 
jéről van szó. És aztán elkeseredett hangon kiálta fel: « Ám 
vessenek számot magokkal, kiknek tetszett a dolgot igy élére 
állítani; e szavazat következtében az országgyűlésen béke 
többé nem lehet : legyen hát harcz, miután az engesztelődés 
ajánlatát visszataszították, — és lesz harcz az utósó perczig. 
Azon uraknak, kiknek utasítása az administratori rendszert 
sérelmesnek bélyegzi, tetszett Bereg indítványára szavazni : 
ám lássák; szóló őket feleletre nem vonhatja, de azt meg- 
jegyzi, hogy e szavazás által nincs még eldöntve, vajjon a 
rendek az administratori rendszerben fekvő egyes sérelmeket 
is el akarják-e dobni vagy nem? S ő most már indítványozza 
a választmányi munkálat felvételét.» «Tény, — mond egyebek 
közt — hogy harmincz megye az administratori rendszert 
sérelmesnek ismeri; s ennek ellenében mit jelenthet e sza- 
vazás ?.... Gömör követe oly inditványt tett, melyet maga sem 
tartott jónak ; de megtette azt hazafiui resignatioval, jó béke 
kedvéért, hogy megkisértse a közelítés ösvényét. Ezen út 
nem tetszett, sőt tetszett ingerültséget s aggodalmakat idézni 
elő. Maga a tény szól, hogy a czél nem más mint ő fenségét 
a nádort, ki ezen új rendszerben részt nem vett, szinte bele- 
vonni, hogy magas személyéhez támaszkodhassanak ; de szóló 
minden erővel rajta lesz, hogy a nádor méltósága és nép- 
szerűsége fentartassék.... Kijelenti, hogy nem feszíti meg 
ugyan a hurokat pattanásig ; de meg sem ereszti azokat s... 

Simon, Soprony követe, nyiltan bevallá, hogy utasítása 
ellen szavazott, mert azon közgyűlésen, melyből az kelt, az 
ellenzék mesterségesen idézte volna elő a többséget; s ő meg van 
győződve, hogy a közelebbi közgyülés szavazatát helyeslendi. 
Mire Szemere, hosszu beszédben megmutatván, hogy a kir. lei- 
rat a fenforgó aggodalmak egyikét sem szűnteti meg s még csak 
el sem ismeri a sérelmet, — alkalmat vett Simon szavazásá- 
ból kiemelni az utasítási rendszer czélszerűtlenségét. «Utasi- 

tásokat lehet ugymond adni;: de becsület és hazafiság egy . 188. 
darab papirossal a szívbe nem önthető. s 

Az ülés a szavazat daczára eredmény nélkül s a legnagyobb 
izgatottságban oszlott szét; az elnök semmi végzést sem 
mondott ki. 

Még több napig, de egyiránt eredménytelenül folyt a heves 
vitatkozás, mely által az ellenzék legalább a felirat szerke- 
zetében ügyekezett megmenteni, a mit lehetett, a hajótörés- 
ből. Febr. 10-kén végre egy magán tanácskozmányban , 
melyet Kossuth Gömör, Bereg és Békés követeivel Szemerénél 
tartott, ezen utósó egy felirási javaslatot mutatott elő, mely 
elfogadtatván, az egész ellenzék által pártolandó vala. 

Az új felirati szerkezet kevésben különbözött Szentiványi 
inditványától, melynek lényege abba ügyesen belé illesztetett. 
Most azonban, bár a társaitól szigorúan korholt beregi követ 
abban megegyezett, a kormánypártnak lőn ellene kifogása. 
Somsich és Babarczy az új szerkezetnek hevesen ellenmon- 
dott. A kedélyek ingerűltségében a vitatkozásnak és szóvál- 
tásnak mind újabb anyaga merült fel, s mennél tovább 
tartott, annál inkább elmérgesedni látszék a küzdelem. 
Miután igen számosan szólottak, Kossuth ismét hatásteljes 
modorában mutogatta az új rendszer alkotmányellenes irány- 
zatát. És ha, ugymond, a kormánypárt annak megátalkodott 
védelmével az ellenzéket kényszeríti e reformokra szánt or- 
szágyülést is gravaminalissá tenni: ám annak következményei 
reája esnek vissza; mert legyenek bár mik e következések— 
és Európa jelen forrongó állapotában nem kivánja megjósolni, 
mik lehetnek e következések, az ellenzék, pártoltatva a nem- 
zet közvéleménye által, teljesen el van határozva, nem 
tűrni, hogy e gyűlöletes és veszedelmes rendszer gyökeret 
verjen. És valóban többen kijelenték hogy, ha a sérelem tény- 
leg nem orvosoltatik, készek a hadi adót megtagadni. A nagy 
aggodalommal kisért szavazat végre most tizenhárom szótöbb- 
séggel az ellenzéknek biztosította a győzedelmet. 

Midőn e tárgy a főrendeknél febr. 29-kén szőnyegre ke- 

rűlt, Párisban a forradalom már diadalát ünneplte. Bizonyos 
tudósítások még nem érkeztek ugyan Pozsonyba a nagyszerű 
eseményről; de már a kósza hírnek is nagy volt hatása. 
Batthyáni Lajos és Teleki László, mint már az ellenzéki kö- 
vetek közől is többen, kijelentették, hogy az ügy fontosságához 
képest nagyon is engedékenynek tartják ugyan a rendek feli- 
ratát, s azt, bár vele megelégedve nincsenek, csak is azért 
nem ellenzik, mivel általa a rendek a kibékülés utját kiván- 
ták megkisérteni. A kormánypárt is megegyezett ugyan; de 
a feliratot, valamint azon többi, egyébiránt bár mily fontos 
tárgyalásokat is, melyek e heves vitatkozások alatt a városok 
rendezése, honosítás, sajtótörvény stb. iránt folytak az ország- 
gyülésen, pár nap mulva elborították a még sokkal fontosabb 
váratlan események hullámtorlatai. 


NYOLCZADIK KÖNYV. 


Az átalakulás forradalomszerű betetőzése. 

ELSŐ FEJEZET. 


A párisi forradalom hirére támadt új reformirány. 


A szabadelvű reformpárt már négy hónapon keresztül 
folytatta heves parlamenti harczait a kormány s a vele szö- 
vetkezett felső táblai conservativ többség ellen, a vég győze- 
delemnek mindinkább enyésző reményével. Alig volt már 


tagja az országgyűlésnek, ki ama sükernek csak némi részé- 


vel is kecsegtette volna magát, melynek majdnem biztos 
várásával kezdette meg törvényhozói pályáját. Az administra- 
tori kérdésben a szabad alkotmányosság s önkormányzat elve 
rejlett, s annak mikénti megfejtésétől függött a reform jö- 
vendő iránya : ettől függött, vajjon sikerül-e a 'reformpárt- 
nak a maga demokrat s radikál szellemében kivívni az átala- 
kulást; vagy kénytelen lesz annak vezetését a kormánynak 
engedni át, mely azt azután a maga érdekeinek gyarapitá- 
sára irányozandja. A kormány, támogatva a felső tábla con- 
servativ többsége által, minden erejét megfeszíté, minden 
hatalmában álló módot s eszközt ráfordított, hogy olyképen 
fejtessék meg a fontos kérdés, miszerint a nemzeti reform- 
törekvések vezetését egyszer mindenkorra kezére kerítse. És 
azok után, mik Apponyi kanczellár nézeteiről és szándékai- 
ról a közönségben elhírhedtek, alig lehetett kételkedni, hogy 
a kormány, mihelyt meggyőződik, hogy czélját jószerével 
el nem érheti, épen nem késendik feloszlatni az országgyű- 
lést. És valóban már rebesgetni is kezdették, hogy Bécsben 


1848-ki 
márczias. 


1848. 


A párisi for- 


radalom hiré- 


nek hatása. 


568 Nyolczadik könyv. Az átalakulás forradalomszerű betetőzése. 


mindinkább érik e szándok. Az alsó ház szabadelvű több- 
sége a felső tábla ellenzékével irányban, törekvésben egygyé 
olvadván, változatlanul el volt határozva megvédeni a szabad 
alkotmányosság elvét s az átalakulás eddigi irányát, és haj- 
landóbb volt eredmény nélkül szétoszlatva látni az ország- 
gyülést, mintsem önkezével irná alá a maga bukásának itéle- 
tét. A kedélyek hangulata napról napra feszültebb lőn; és 
miután az administratori rendszernek, mely az összes biro- 
dalmi miniszterium határozatából tétetett foganatba, teljes 
megszűntetését, mikép azt a rendek ez iránti feliratukban 
követelték, várm alig lehetett, a remény is mindinkább enyé- 
szett, hogy a viszonyok jobbra forduljanak. 

Igy álltak az ügyek, midőn a párisi februári forradalom 
híre márczius első napjaiban Pozsonyba s az országba meg- 
érkezett. . 

A bírnek mind az ország lakosaira, mind különösen a tör- 
vényhozó testületre rendkivül nagy volt a hatása. E hatás 


A bankjegyek első eredménye lőn, hogy a közbizodalom a bécsi bank pénz- 


hitelének 
csökkenése. 


jegyeinek értéke iránt mintegy varázsütéssel megcsökkent. 
A bécsi bank, mind a mellett is hogy magánintézet volt, füg- 
getlenségét a bécsi absolut kormány irányában nem volt 
képes megőrzeni. A kormány nem csak túlnyomó befolyást 
gyakorolt annak intézkedéseire, hanem budgetjének éven- 
kénti deficit-jét is rendesen a banktól felvett kölcsönökkel 
fedezte, s igy ennek sorsát saját pénzügyi bonyodalmainak 
kerekéhez kötötte. Hogy e bank állapota, bár tulajdonkép 
osztrák intézet volt, Magyarországot is mélyen érdekelte, igen 
megfogható abból, hogy nálunk is a forgalomban lévő pénz 
legnagyobb részét e bank pénzjegyei tették. Midőn azért a 
februári forradalom szele a bécsi politikai láthatárt fellegek- 
kel borítá el, a bank állapota is feszült aggodalom tárgya lett 
a közönségben ; mert mindenki tudta, hogy abank, a kormány 
szükségei pótolhatása végett, az értékalapnál sokkal több 
bankjegyet bocsátott ki. Mindenki a nyilvános pénztárakba 
sietett ennél fogva, bankjegyeit arany s ezüst értékre fel- 

váltani s vagyonát a gyanított bukás előtt biztosítani. A bank- 1848. 
ban csak mintegy 20 milhónyi érczérték létezett, holott a 
forgalomban lévő bankjegyek névszerinti értéke a két száz 
milliótis meghaladta. Néhány évvel az előtt felényi érczérték 
is alig volt letéve a bank táraiban; de a bizodalom akkor 
rendületlen lévén, senkinek sem jutott eszébe vagyonát fél- 
tenie. Most azonban alapjaiban megrendült a bécsi financz- 
rendszer. A közbizodalom enyészte a bankot elkerülhetlen 
bukással, a kormányt elláthatatlan zavarral fenyegette, ha 
ez a dolgon még idején nem segít valamikép. Azt hitték, ha 
a váltani siető nép kivánsága kielégíttetik, néhány nap mulva 
a páni félelem is majd csak megszűnik. Midőn tehát látnák, 
hogy a nép oly tömegekben ostromolja reggeltől estig a 
pénztárakat, miszerint az eddigi pénzváltó helyeken minden- 
kit már a felváltás gépies munkájának túlhalmozottsága miatt 
sem lehet kielégíteni, több fiók pénzváltó helyek nyittattak 
meg. De a dolgon már ez sem segíthetett : a közönség tudta 
az érczérték elégtelenségét. A bizodalom a szakadatlan vál- 
tás daczára is egyre csökkent; a bukás elkerülhetetlennek 
látszott, s mindenki aggodalmasan nézett azon nap elébe, 
melyen a felváltás betiltatván, vagy megszoríttatván, a bank- 
jegyek értéke alább szálland, vagy, mint sok félénk hitte, 
egészen meg fog szünni. 

Pozsonyban a párisi események híre a pártszínezet ter- BaloghKornel 
mészete szerint majd kitörő örömnek, majd súlyos aggoda- irigy tár 
lomnak, minden színezetben majdnem lázas izgatottságnak gyában. 
lőn forrásává. A mérsékelt tagokat már a bankjegyek hite- 
lének csökkenése is mély aggodalomba ejtette a jövendő 
miatt, melynek kétes borujában rémképek merültek fel lel- 
kök előtt. Balogh Kornél, Győr vármegye conservativ párti 
követe, küldőinek utasítása szerint, már márczius 4-jén he- 
jelenté, hogy a fenforgó financzviszonyok tekintetében indit- 
ványt szándéka tenni az alsó tábla kerületi ülésében. Az in- 
ditvány, mely aztán márczius 3-kán meg is tétetett, röviden 
a következőkből állott : 


A reformpárti 

c Visszatekintve Európa azon pénzbonyodalmaira, melye- 
ket a franczia forradalom előidézett, s melyek következései a 
magán viszonyokra nézve még élénk emlékezetben vannak ; 
s figyelmezve az újabb eseményekre is, melyek a pénzügyre 
már is befolyást gyakorolnak, lelkében aggodalom ébredt a 
forgalomban lévő pénzjegyekre nézve. A tárgy felett nem 
akar előidézni hosszas vitatkozást; mert czélja nem a bitel 
megrázkódtatása, hanem az aggodalom lecsilapítása. Azért 
egyszerűen inditványozza: kéressék meg ő fölsége, hogy a 
bank állása, különösen a forgalomban levő bankjegyek mi- 
kénti fedezettsége iránt a nemzetet felvilágosítani s meg- 
nyugtatni méltóztassék. » 

De ezen inditványnyal, bár annak következtében a bank 
igazgatósága Pozsonyba rögtön küldöttséget utasított, s a 
kedélyek megnyugtatása végett a bank állapotának kimuta- 
tását számos követekkel közlötte, a reformpárt legtöbb tagja 
már nem volt kielegítve. A századnak változatos viszontag- 
ságai között a bécsi udvar súlyos bonvodalmai több ízben 
alkalmat nyujtottak a nemzetnek, a tőle követeltszámtalan ál- 
dozatokkal megváltania a maga mostohán kezelt érdekeit. A 
nemzet ezen alkalmakat, részint az okúlni önkárán sem tudó 
nagylelkűségétől indíttatva, részint ármányosan rászedetve, fel- 
használni mindannyiszor elmulasztotta. És utóbb mindig fö- 
lösen lett oka megbánnia mulasztását. Most azonban, midőn 
az administratori rendszer által okozott sérelem s ez iránt 
folyt viták a kormány iránt nagy elégedetlenséget ébresztet- 
tek s a kedélyeket heves izgatottsággal tölték el: a napon- 
ként érkező hírek, melyek mind nagyobb mérvben mutatták 
fel a párisi eseményeket, többekben rögtön megérlelték az 
elhatározást, a kinálkozó alkalomból a lehető legnagyobb 
hasznot eredményeztetni az alkotmányos átalakulás s egy- 
átaljában a nemzeti államélet kifejtésének és megszilárditá- 
sának javára. Azoknak, kik ekként gondolkodtak, egyike 
volt Kossuth Lajos. De nem csak e nézetek s hazai czélok, 
hanem más személyes okok is munkásak voltak arra nézve, 

hogy Kossuth ez alkalmat egy új irány előteremtésére fel- 1848. 
használja . Kossuth szán- 
Gróf Széchenvi Istvánnál egy idő óta nagy fontosságú magán dékai s indit- 

tanácskozmányokat tartottak a követi kar 8 felső táblai ellen- anal. 
zék néhány kitünőbb egyéniségei. Az ernyedetlen buzgalmu 
hazafi az országgyűlés megnyitása előtt egy nevezetes munkát 
készített a közlekedési ügy rendezéséről, melyet most az or- 
szággyülésnek is hemutatni szándékozott. E munkálat tulaj- 
donképeni tárgya egy rendszeres és központosított vasuthálózat 

volt, melyet Pestról, mint a haza szivéből, négy fő irányban 
javasolt vezettetni az ország szélei felé. Azonban nem csak 

az teszi e munkát állandó becsűvé, hogy abban az ország 
anyagi érdekeinek virágzatra emelését tökéletes szakismeret- 

tel tárgyalja; hanem jelességét különösen neveli még az, 

hogy ezen anyagi kifejlést egyszersmind a legdrágább nemzeti 
érdekek biztosítására irányozza. Miként már több ízben al- 
kalmunk volt előadni, Széchenyi minden terveinek, összes 
reformtörekvéseinek sarkpontját a nemzetiség képezte: «a 
kiállítási erőkből politikai erőket készíteni, és mind a politi- 

kai, mind a kiállítási erőket a nemzetiség emelésére lefog- 

lalni, fajunkat a civilisatio s míveltség magosabb fokára emelni, 

s ez által mind erkölcsi mind politikat tekintetben biztosi- 
tani», — ez volt az ő irányeszméje, s legfőbb czélja minden 
ügyekezetében. Ezen alapeszme bővebb kifejtésében fáradozék 

ő ezen legújabb munkálatában is. A központosított s onnan 

a részekre kiterjedő ipart, forgalmat és közlekedést végelem- 
zésben a nemzetiség számára akará kamatoztatni. E nagy, e 
magasztos eszmét Széchenyi még sehol sem alkalmazta annyi 
következetességgel, mint ezen tervezetében, mely a különböző 

ajku népiségek érdekeit óvatosan kiméli ugyan ; de az egész 
rendszer öszvege által, ha életbe léphetett volna, Magyaror- 

szág nemzetiségi átalakulását kétségen kivül végrehajtandja. 
Széchenyi e munkálata egyenes ellentétben állott a vukovár- 
fiumei vasut tervével, mely körül Kossuth, miként említettük, 

oly sükerrel folytatta izgatását, hogy a követek nagy része is 

e terv pártolását hozta magával utasításában. Széchenyi tehát, 
mielőtt munkálatát az országgyűlésnek bemutatná, magán 
körben kivánta azt megismertetni, megkedveltetni és pártol- 
tatni a követi kar befolyásosabb tagjaival. A közmunkák ve- 
zetésének irányán s elvein kivül aztán még az anyagi javi- 
tásokra szükséges országos pénztárról, s más a gyüléseken 
már megpendített rokon tárgyakról is élénken folyt e tanács- 
kozmányokban az eszmecsere. 

Széchenyi e közlekedési munkálata minden tekintetben 
jelesebb volt a vukovár-fiumei vasut tervénél. Soha sem is 
sikerűlt még Szécbenyinek világosabban kitűntetni státusfér- 
fiui felsőbbségét, mint e terve által. A mint azt e tanácskoz- 
mányokban fejtegette, naponként több és több pártolót nyert 
annak számára, s lépésről lépésre szorította ki vetélytársát 
a pálvatérről, melyet ez a fiumei vasuttal hosszu izgatása 
következtében eddig diadalmasan foglalt el a közvéleményben. 
Kossuth február vége felé már alig kételkedhetett, hogy 
Széchenyi közlekedési rendszere, mikoron az országgyűlésen 
szőnyegre kerül, nagy többséget nyerend a vukovár-fiumei 
vasut terve ellenében; sőt hogy azt maga Pest vármegye is 
utasításul adandja követeinek, miszerint aztán magának is 
saját terve ellen kellend szavaznia. 

Ez kétségkívül nagy csapás lett volna Kossuth tekintélyére, 


. mely egy idő óta különben is mindinkább csökkent követ- 


társai körében. Nagyravágyása, melytől elragadtatva, oly 
módon kezelte vezéri szerepét, hogv minden népszerű tárgy, 
minden fontosabb ügynek kedvező állása, minden sükernek 
dicsősége az ő nevével kapcsolatban merüljön fel a haza előtt, 
számos követtársai ambitioját megsértette. Ő nem birt azon 
vezéri ügyességgel s eszélyességgel, mely Deákot nem csak 
oly nagy tekintélyre emelte, hanem kedveltté is tette követ- 
társai előtt. Deák számtalanszor tért engedett, alkalmat nyúj- 
tott az apróbb talentumoknak is magokat kitűntetniök. Ő, 
miután a maga véleményét az előleges tanácskozmányokban 
határozattá emeltette, miután a harcz taktikáját elrendezte, 

a felhozandó védveket kifejtette: a nyilvános előadás dícsősé- 
gét hol egy hol más követtársának engedte át. Kossuth ellen- 
ben a helyett, hogy megelégedett volna a vezérlete alatt ki- 
vívott eredmény dicsőségével, a harcz dicsőségét is kizárólag 
magának akarta fentartani ; mindig és mindenben maga akart 
fényleni tündöklő ékesszólásával ; a nyilvános előadást, gyak- 
ran még akkor is, midőn az előleges tanácskozmányban másnak 
véleménye volt elfogadva, jobbára mindig magának kivánta 
fentartani. Nagyravágyása elnyelni, absorbeálni törekedett 
pártjának minden egyéb nevezetességeit. A kisebb talentumok- 
ban tehát, melyeket igy a kitünőbb szereplés alkalmától meg- 
fosztott, titkos irígység, neheztelés, gyűlölet támadt ellene. 
Mértékletlen vágya, népszerűségét, nevének fényét folyton 
emelni, csodált szónoklatával egyre tündökleni, a közönség 
előtt minden, még csekélyebb fontosságu kérdésnek is élén 
tűnni elő, — szóval, népszerűsége fényével minden mást elho- 
mályosítani, még őszinte barátait is hidegebbekké tette iránta, 
mint annak az administratori kérdésben felmerült események 
elég tanuságát adták. A vezéri szerep, melyre őt pártja ön- 
ként emelte fel, kényuralommá kezdett válni kezében; s tár- 
sainak nagy része látszólag szabadulni óhajtott már a minden 
lépten érzett nyomás alól. Szóról szóra el lehet róla mondani, 
mit Hume Walpoleról mondott: « mérsékelt a hatalom gya- 
korlatában, korlátot nem ismerő annak igényletében. A ha- 
talmat — s ennek eszközét, a népszerűséget, annyira szerette, 
hogy semmi vetélytársat nem tűrt. Bár szíve jó, kedélye szelíd 
s engesztelékeny volt, vele mégis senki nem mehetett sokáig 
együtt, ki szinte nagy igényeket nyilvánított. Fékezetlen el- 
sőségi vágya tőle mindenkit elidegenített  . 

Követtársainak ezen növekedő elidegenedése nem marad- 
hatott titok Kossuth előtt. Tapasztalta ő azt több alkalommal; 
tapasztalta különösen az administratori kérdés tárgyalásakor 
kifejlett pártoskodásban. A Széchenyinél tartott tanácskoz- 
mányok folytában pedig a közlekedési eszközök rendszere 
tárgyában oly igen csökkenni látta tekintélyét, hogy nem 

1848. — lehetett többé kételkednie miképen, bár mi nagy is a kō- 
zönség előtt szónoklatának varázsa, a törvényhozó karban 
kevés idő alatt más kezekbe kerűlend a vezéri pálcza, ha csak 
valamely véletlen esemény fel nem élénkíti nimbusának hal- 
ványodó sugárait. Egy levelében, melyet február vége felé 
Pestre, rokonai valamelyikéhez intézett, a reménytelenség, 
sőt csaknem a csüggedés hangján irt a közel jövő fejleményeit 
illetőleg. 

Ekkor érkezett meg a párisi forradalom híre. A hír nem 
kevesbbé izgatta fel hazafiui érzelmeit, mint nagyravágyását. 
Termékenyítő villanyként hatott az lelkén keresztül az ország- 
gyülési teendők egy új irányának előteremtésére, mely által 
mind az átalakulás ügyének egy új erőteljes lendületet adjon, 
teljesen biztosítván az alkotmányosságot; mind a maga enyé- 
sző tekintélyét helyreállítsa. E két czél közől, melyeknek 
egyike tisztán hazafiui érzelemből, másika nagyravágyásból 
eredt, melyik ingerlé őt nagyobb erővel a hatásra? — csak 
az tudhatja, ki a szivek és vesék titkait vizsgálja. A ki őt is- 
meré, annyit bizonyosnak tartott, hogy mind a két czélnak 
meg volt a maga része ama cselekvésekben, melyekre azontúl 
lelkének minden erejét összpontosította. 

A reformpártnak három év óta legmagosabban kitűzött 
czélja volt a parlamenti kormányrendszer. Ebben remélte 
valósítani a nemzeti független államélet legfőbb biztosítékait ; 
ettől várta a nemzeti átalakulás teljes bevégzését. A tapasz- 
talatokból, melyeket 1832 óta gyűjtött, eléggé meggyőződ- 
hetett a szabadelvű párt: hogy független felelős miniszterium 
nélkül a reformot a maga elvei szerint keresztül nem vívhatja ; 
hogy a kormány és nemzet, Magyarország és az osztrák mo- 
narchia között mind untalan megújuló surlódásokat, melyek 
a kifejlést hátráltatják, az ország erejét zsibbasztják, e rend- 
szer elfogadása nélkül megszűntetni lehetetlen ; meggyóződ- 
hetett, hogy bár a vármegyei rendszer elég életerővel birt 
eddigelé az enyészettől megóvni az alkotmányosságot: ezt 
teljes erejére csak a felelős kormányzat fejtheti ki; s e nél- 

kül örökös hányatás lesz a nemzet sorsa alkotmányos és kény- 1848. 
uralmi irány között. 

E tekintetek birták arra Kossuthot, hogy már aZ OTSZÁR- A parlamenti 
gyülés elején, midőn a válaszfelirat tárgyaltatott, szóba hozza öregre hoaa- 
a parlamenti kormányrendszert, és azt, hazánk alkotmányá- tata. 
. nak teljes biztosítása végett, a monarchia valamennyi tarto- 

mányaira kiterjesztetni kivánja. Akként nyilatkozott már 
akkor hogy, hite szerint, az lesz az uralkodó ház második 
megalapítója, ki a birodalom kormányrendszerét alkotmá- 
nyos irányban reformálandja, s a fejedelmi trónt a népek 
szabadságára fektetendi le. Ezen agitatiot akkor, a könnyeb- 
ben elérhető czélok nagy tömegében, sokan inkább népsze- 
rűségvadászatból, mint tiszta hazafiui törekvésből hitték szár- 
mazni. Mert bár azt, mint alkotmányos átalakulásunk biz- 
tosítására szükséges feltételt, mindenki óhajtotta; de létesit- 
hetése oly kevéssé látszott valószinűnek, oly kevéssé függött a 
magyar törvényhozás hatásától: hogy inkább a szép álmok, 
mint a valóságos czélok körébe látszék tartozónak. Még a 
legvérmesebb reményüek is, kik hajlandók kedvelt ábránd- 
jaikat a valóság szinében tekinteni, oly bizonytalan s távol 
jövő ködében látták azt lebegni, hogy csak általában, mint 
igen kivánatos dologról szoktak felőle beszélni. Még az ugy 
nevezett centralisták is, kik azt doctrinájok alapkövének val- 
lák, s elsőbbségét a megyei municipalis kormányrendszer 
ellenében a « Pesti Hirlap » hasábjain annyiszor s oly hosz- 
szan vítatgatták, igen kevéssé bocsátkoztak alkalmazása rész- 
leteibe. Különösen arról, — mi mégis leglényegesebb pont- 
nak tekintendő : hogy, ha ezen parlamenti kormányrendszer 
akár csak hazánkban, akár az egész osztrák monarchiában 
is valóban életbe lépne, mi módon volnának a Magyarország 
s a monarchia közti viszonyok elintézendők? — soha senki 
sem értekezett. Mi csak azt bizonyítja, hogy a rendszer ki- 
vánatosnak látszott ugyan; de valósitását a közel jövőben 
legbuzgóbb pártolói sem reménylėtték. Hogy azt mégis az 
alsó tábla, az országgyűlés elején, a kir. előadásokra készült 

válaszfeliratba felvétetni sürgette: nem volt egyéb parlamen- 
taris taktikánál, miszerint régtől fogva szokása volt az or- 
szággyűlésnek, mennél többször szóba hozni ama nemzeti 
czélokat is, melyeknek valósultát csak a távolabb jövőtől re- 
ménylé. Csak érlelni, a moralis erő magosabb fokára emelni 
s mintegy népszerűsíteni kivánta az ilyetén kérdéseket a gya- 
kori felemlités által, hogy, ha majd létesitésők ideje megér- 
kezik, mint rég óhajtott, rég sürgetett czélt követelhesse 
azokat a kormánytól. Most különösen, midőn az admistra- 
tori rendszer a megyei kormányzat alkotmányosságát fenye- 
gette, leginkább azért tétetett e taktika mozgásba, hogy a 
kormány könnyebben rábirathassék ama gyűlölt új rendszer 
eltörlésére. 

A magas czélt azonban, mely eddigelé csak reménytelen 
óhajtások tárgya volt, s melynek válosulását a bécsi udvar 
önkéntes jó akaratától senki sem várhatta, most, a rendki- 
vüli események, melyek bíres bölcseséggel támogatott tró- 
nokat döntöttek le, s népeknek adták vissza szabadságát, ná- 
lunk is rögtön a lehetőség, sőt valószínűség látkörébe he- 
lyezték. Mert hogy a párisi forradalom súlyos bonyodalmakba 
ejtendi a bécsi kormányt, melyekben nagy concessiokkal is 
hajlandó leszen megváltani népeinek békés magaviseletét, 
már a bank hitelének ingadozása, s mi ettől el nem marad- 
hatott, az egész financzrendszer megrendülte is eléggé ke- 
zeskedett. 

Kossuth tehát, kiben nagy mértékben létezett azon erély, 
azon erkölcsi bátorság, azon mindent merő s megragadó 
nagyravágyás, mely a férfiakat mozgalmas időkben nagygyá 
teheti, — a párisi eseményeknek mindjárt első hirére elha- 
tározta magát, ismét szőnyegre hozni a független, felelős 
parlamenti kormányzat kérdését. A kisérlet oly tágas tért 
nyitott nagy agitatori tehetségeinek s rendkivüli szónoklatá- 
nak, hogy bizton reménylette: miszerint azzal nem csak a 
nemzeti reformügynek nagy szolgálatot tehet; hanem saját 
hanyatló tekintélyét is a lehető legmagasabb fokra emelheti ; 

mert a czélnál, ha az sikerülne, magát eleve is miniszteri 
széken ülve szemlélhette képzeletében. 

Ezen indokoktól vezettetve, Kossuth a Széchenyinél tartott 
magán tanácskozmányokban nem késett szóba hozni a füg- 
getlen miniszterium kérdését. Széchenyi aggódó hazafias lel- 
két balsejtelmek boríták el. Ő a kisérletet e kérdéssel, mely- 
ről eleve is kétségtelennek látszott, hogy a közönség által 
nagy lelkesedéssel fog felkaroltatni, s oly kezekben, melyek- 
ről szinte meggyőződött, hogy az elragadtatás hevében ritkán 
tudja megtartani a mérséklet korlátait, veszélyesnek látta a 
hazára nézve. Kétségtelennek tartá hogy, ha a kormány el- 
lentáll : az eszme könnyen forradalomra vezethet; s az evvel 
karöltve járó esélyeknek rettegett kitenni imádott hazáját. 
Javaslá tehát: maradna az országgyűlés a megkezdett irány- 
ban, mely a felett hogy biztos, a. jelen rendkivüli körülmé- 
nyek közt szinte nagy fontosságu nyereményékre vezethet. 
De a körülmények kedvezésének csábereje s a lelkesedés, 
melyet Kossuth előadásának varázsa szült, ellentállhatlan ha- 
talommal ragadta meg a tanácskozmány tagjait; s az indit- 
ványnak nyilvános ülésbeni megtétele minden további ellen- 
észrevétel nélkül végzéssé lett. 

Kossuth tehát, kit a jövendő nagy események előérzete 
magas lelkesedéssel töltött el, mely aztán szavainak árján 
szinte ragályossá lett a közönségben, márczius 3-kán Balogh 
Kornél említett inditványát alkalmul használva, a kedvező 

körülmények mikénti felhasználása iránt egy hosszu beszéd- - 


del lépett fel. Megemlítvén, hogy a bécsi bank viszonyainak 
részletes taglalatába bocsátkozni nem szándéka, felkéré a 
rendeket: hogy a perczek roppant felelősségének érzetében, 
az országgyűlés politikáját azon magasságra emeljék fel, 
melyet az idő kiván. c Miután látjuk, ugymond egyebek közt, 
miképen az ausztriai financzialis viszonyok pénz és értėkvi- 
szonyainkra minő hatást gyakorolhatnak: nekünk a bank 
kimutatásának kivánásánál nem lehet megállapodnunk ; mert 
ez csak egy részlet, mely az egésznek következménye: ha- 

nem nekünk a magyar státusjövedelmek és státusszükségek 
számbavételét, az ország financziájának alkotmányos kezelés 
alá tételét, szóval, önálló magyar financzminiszteriumot kell 
kivánnunk. Különben a rólunk nélkülünk intézkedő idegen 
hatalom pénzviszonyainkat végetlen zavarokba bonyolíthatja. 
Ha ellenben felelős financzminiszteriumunk lesz, a királyi 
szék diszéről, hazánk szükségeiről, s minden jogszerű köte- 
lességeink teljesítéséről, okszerű gazdálkodással gondoskod- 
hatunk, s polgártársaink pénzviszonyait minden veszélves 
fluctuatiók ellen biztosságba helyezhetjük. ə» Emlékeztetvén 
aztán a rendeket, hogy már a kir. előadásokra készített vá- 
laszfelirat tárgyalásánál szóba hozta a birodalom parlamenti 
kormányzatának szükségét, igy folytatja mind nagyobb és 
nagyobb lelkesedést ébresztő beszédét : 

« Azóta népek nyerték vissza szabadságaikat, miknek ily 
közel jövőjét három hónap előtt alig álmodák. Mi pedig há- 
rom hónapon át gördítjük fáradatlanul Sysiphus kövét. És az 
én lelkemre epesztő aggodalommal borul a mozdulhatlanság 
fájdalma. Vérző szívvel látom, miként izzad annyi nemes 
erő, annyi hű tehetség egy háladatlan munkában, mely a 
taposó malom kínjaihoz hasonlít. Igen is, t. rendek, mi raj- 
tunk a fojtó gőznek nehéz átka ül ; egy sorvasztó szél fú reánk, 
mely idegeinket megmereviti, s lelkünk röptére zsibbasztó- 
lag hat. De ha ekkorig csak azért aggódtam e felett, mivel- 
hogy ama rendszer befolyása miatt kifejlődésünket, hazánk 
kipótolhatlan kárával, minden mértéken túl feltartóztatva 
látni fájlalom, s mert látom, hogy haladásunk alkotmányos 
iránya biztosítva nincs ; és mert látom, hogy azon divergen- 
tia, mely a birodalmi kormányrendszer absolutisticus ter- 
mészete s a magyar nemzet alkotmányos iránya közt három 
század óta fenáll, kiegyenlítve maiglan sincs; s kiegyenlítve 
egyik vagy másik irány feladása nélkül nem is lehet: most 
már, t. rendek, nem csak e miatt aggódom, hanem aggódom 
a felett, hogy a bureaukratikus mozdulatlanság politikája a 
birodalmat dissolutióba sodorhatja ; hazánkat pedig, melynek 

önmagában, önmagával annyi teendője, melynek saját bol- _ 


dogsága végett minden erejére, minden fillérjére nélkülöz- 
hetlen szüksége van, sorvasztó áldozatokba, végetlen bajokha 
bonyolíthatja. 

« Én a dolgokat ekképen látom, s mivel ekként látom, 
halaszthatlan kötelességemnek tartom, a t. rendeket tiszte- 
lettel felkérni: hogy figyelmöket ezen állapotra, s az e miatt 
hazánkat fenyegető bajok megelőzésére kiterjeszteni méltóz- 
tassanak. Nekünk, t. rendek, kiket a nemzet azzal bizott meg, 
hogy jelene felett őrködjünk s jövendőjét biztosítsuk, — ne- 
künk nem szabad szem-behunyva várni, mig hazánkat a ba- 
jok özöne elborítja. Megelőzni a bajt, ez hivatásunk. És én 
akként vagyok meggyőződve hogy, ha ezt elmulasztanók, 
isten, világ, s önlelkiösmeretünk előtt felelősekké válnánk 
mind azon szerencsétlenségért, mely az elmulasztásból kö- 
vetkezendik. Ha egyszer a politika fonáksága miatt a békés 
kiegyenlítésnek, a fatum megkérlelésének ideje lejárt, s a 
koczka visszavehetlenül elvettetett; ha ennek megelőzésére 
a nemzet képviselőinek szabadon emelt loyalis szavát, mér- 
legbe vetni elmulasztottuk; ha odáig engedtük vitetni a bo- 
nyodalmakat, hogy csak áldozatok közt lehessen választanunk, 
melyeknek végét csak isten láthatja be: akkor a bánat késő 
leszen ; a tétlenül elfecsérlett perczet a mindenható sem ad- 
hatja vissza. Én legalább e késő bánatnak, ha, mint hazafi, 
következéseiben osztozni, kénytelen leszek is; mint követ, 
felelősségében osztozni nem akarok. 

e Méltóztassanak a t. rendek a franczia háborúk idejére 
visszaemlékezni. Mi közünk volt nekünk magyaroknak a 
franczia nemzet belügyeivel? Országgyűlésünk együtt volt 
1790-ben ; de figyelmét az internationalis politikára ki nem 
terjeszté. S mi volt a következés? Az, hogy a nélkülünk, de 
rovásunkra elkövetett hibának átka 25 nehéz év tömérdek 
áldozatával súlyosodott szegény hazánkra. A nemzet vére pa- 
takokban omlott; értéke, vagyona örvénybe hányatott; s e 
tömérdek áldozat között látták apáink hazánk földén a távol 

nyugotnak diadalmas fegyvereit; e várost magát, törvényho- 
zásunk szokott székhelyét, a győző hatalmában; a monar- 
chiát bomlásnak indulva, büszke triumphator kegyelmének 
fonalán függeni. És láttak siralmas financzialis zavarokat, 
melyek, a birodalommali szoros kapcsolatunknál fogva, két 
státusbangueroute irtózatos csapásaival nehezedtek szegény, 
ártatlan hazánkra. És e tömérdek szerencsétlenségben még 
csak azon vigasztalás 15 meg volt tőlünk tagadva, hogy mond- 
hatnók, miként a fenyegető vész elhárítására tettünk a mit 
lehetett, midőn még ideje volt. 

« Isten ne adja, hogy ezen országgyűlésre is ily itéletet 
mondjon egykoron a historia! Isten ne adja, hogy lelkünkre 
nehezedjék a bánatos gondolat, miként láttuk közeledni a 
vészt királyunk trónja, láttuk közeledni hazánk felé, és nem 
léptünk fel férfias határozottsággal azt elhárítani; minden 
esetre pedig emlékezetünket a kötelesség-mulasztás vádjától 
megmenteni ! 

c Én tehát arra szólítom fel a t. rendeket, emeljük fel po- 
litikánkat a körülmények színvonalára; merítsünk erőt a 
dynastia iránti hűség érzetéből; merítsünk erőt a rajtunk 
fekvő felelősség s polgári kötelességünk érzetéből, nagy kö- 
rülményekhez illő, nagyszerű határozottságra. Ezen körül- 
ményeket, miként a monarchián belül és a külföldön van- 
nak, rajzolni nem akarom, mert közönségesen tudvák; de 
kimondom erős meggyőződésemet, miként a birodalombeli 
nyugalom bomladozásának, s ebből eredhető minden bal kö- 
vetkezéseknek valódi kútfeje a kormányrendszerben fekszik. 
Természetelleni politikai rendszerek is soká fentarthatják ma- 
gokat; mert a népek türelme s a kétségbeesés közt hosszu 
út fekszik. De vannak politikai rendszerek, melyek az által, 
hogy soká tartottak, erőben nem nyertek, hanem vesztettek ; 
s végre elkövetkezik a percz, midőn azokat tovább tartogatni 
akarni veszélyes volna; mert hosszu életök megérett arra, 
hogy meghalhassanak. Halálban pedig osztozni lehet, de azt 
kikerülni nem. Tudom én, hogy elvénhedt rendszernek, mint 

elvénhedt embernek, .nehéz megválni egy hosszu élet esz- 
méjétől ; tudom, hogy fáj darabról darabra összedűlni látni, 
mit egy hosszu élet épitgetett: de midőn az alap hibás, a 
dűlés fátuma kikerülhetetlen. És mi előttünk, kikre a gond- 
viselés egy nemzet sorsát bizta, halandó ember gyarlóságai 
befolyást nem gyakorolhatnak. A nép örök, és öröknek ki- 
vánjuk a nép hazáját, s öröknek ama dynastia fényét, me- 
lyet uralkodónknak ismerünk. A mult kor emberei egy két 
nap után sírba szállanak; de a Habsburg ház nagy reményű 
ivadékára, Ferencz József főherczegre, ki első fellépésekor 
a nemzet szeretetét magáévá tette, egy fényes trónus örök- 
sége vár, mely erejét a szabadságból meríti. Ezt ősi fényében 
megőrizni a mostani mechanismussal bajosan lehet; s én 
félek hogy, ha a nemzetnek loyalis nyilatkozványai közbe 
nem jőnek, ama politika az istenben boldogult szent szövet- 
ség egy újabb kiadásában keresend még tengődést. Pedig a 
szent szövetség első kiadásakor is nem ez fnentette meg a 
trónokat, hanem a népek lelkesedése, egy oly lelkesedés, 
melynek alapja szabadságigéret volt. Dynastia iránt, mely 
népeinek szabadságára támaszkodik, keletkezni mindig fog 
lelkesedés ; mert szivből hű, csak szabad ember lehet; de 
bureaukratiák iránt lelkesedés nem keletkezhetik. Életet és 
vért adhatnak a népek szeretett dynastiájokért; de egy nyo- 
masztó kormányrendszer-politikáért egy verébfiunak sem 
lesz kedve soha meghalnia. Igen is, t. rendek, erős meggyő- 
ződésem, hogy dynastiánk jövendője a birodalom különféle 
népeinek egy szivben -lélekben egyesüléséhez van csatolva. 
Ezen egyesülést, nemzetiségeik respectálása mellett, csak az 
alkotmányosság érzelemrokonító forrasztéka teremtheti meg. 
Bureau és bayonett nyomorú kapocs. Én tebát inditványom- 
ban, melyet. tenni akarok, dynastiai szempontból indulok 
ki, és istennek hála, hogy ezen szempont hazánk érdekével 
kapcsolatban van. 

c Ki gondolhatna borzadás nélkül az eszmére, hogy e nép 
áldozatokba bonyolíttatik, szellemi és anyagi kárpótlás nél- 


1848. 


582 Nyolczadik könyv. Az átalakulás forradalomszerű betetőzése. 


kül, — ha mi ez országgyűlésről szétoszlanánk a nélkül, 
hogy megvinnők a népnek, mit e törvényhozástól annyi jog- 
gal s oly méltán vár? Ki merné magára vállalni a felelőssé- 
get? Ki merné magára vállalni a jótállást, hogy a lelkesedés 
és áldozatkészség, melylyel e ház falait megrengethetjük, az 
életben is visszhangra talál? A t. rendek érezni fogják a kö- 
rülmények súlyát; azért e viszonyokat tovább nem fejtege- 
tem. Hanem egyszerűen általmegyek inditványomra, melyet 
ajkaimra a dynastia iránti hű ragaszkodás, hazánk s a nép 
iránti tartozás és felelősségem érzete ad. 

« De mielőtt azt előterjeszteném, még csak azon egyet 
jegyzem meg, hogy indítványomban az országgyülés némely 
teendőit elszámlálandván, sérelmeket, mint minők a részek 
kérdése, a vallásügyi viszonyok, és különösen az oly fontos 
horvát ügy, azért nem említek; mert oly alapkivánatokat fo- 
gok előterjeszteni, melyek ha, a mint joggal hiszem, telje- 
sednek, egyszersmind ezen sérelmek orvoslásának biztosíté- 
kát is magokban foglalják. Inditványommal tehát ezen nagy 
fontosságu kérdéseket is, és különösen a horvát kérdést, 
melyet ez országgyűlésen megoldatlanul hagyni nem szabad, 
a biztos megoldás fokára akarom felemelni, változatlanul el 
lévén határozva hogy, ha a megoldás ez úton, melyen egy- 
szersmind a multak sebeinek keserű felszakgatása is elmel- 
lőzhető, nem sikerülne : legyen bár a multak sebeinek fel- 
szakgatásával, a horvát kérdést lelkem egész rokonszenvével 
minden részleteiben felkarolni legsürgetőbb kötelességeink 
közé számitom, s hiszem, a t. rendek is hasonlóan vannak 
iránta lelkesedve. És most minden további motivatio nélkül 
felírást inditványozok ő felségéhez, melynek tartalma kö- 
vetkező : 

« Fölséges stb. A legújabb időkben kifejlett események el- 
mulaszthatlan kötelességül teszik, figyelmünket azokra for- 
dítani, miket Fölséged uralkodó háza iránti hűségünk, az 
összes birodalom iránti törvényes viszonyaink és hazánk iránti 
kötelességünk megkiván. 

c Historiánkra visszatekintve, előttünk áll annak emlékezete, 
hogy három század óta alkotmányos életünket a kor igényei- 
hez képest nem csak ki nem fejthettük, de sőt leginkább.fen- 
tartására kelle minden gondjainkat fordítanunk. 

c Ennek oka, hogy Fölséged birodalmi kormánya nem lévén 
alkotmányos irányu, ugy kormányunk őnállásával, mint al- 
kotmányos életünkkel összhangzásban nem lehetett. 

c Eddig ezen irány csak alkotmányosságunk kifejlődését 
hátráltatta : most ugy látjuk, hogy az, ha tovább is folytattatik, 
és a birodalmi kormány az alkotmányossággal összhangzásba 
nem hozatik, Fölséged trónját és a pragmatica sanctionál 
fogva kedvelt kapcsokkal hozzánk kötött birodalmat elláthat- 
lan következményekbe bonyolíthatja, hazánkra pedig kimond- 
hatatlan kárt áraszthat ». 

c Fölséged minket reformokra hivott össze: mi régi óhaj- 
tásunkat láttuk ez által teljesedve, és buzgó készséggel fog- 
tunk a munkához. 

c Elhatároztuk, hogy a közös teherviselés alapján a nép 
közterheiben, melyekkel a megyei közigazgatásteddig egyedül 
fedezi, osztozni fogunk, s az ország új szükségeinek pótlásá- 
ról is hasonló alapon gondoskodandunk. 

c Elhatároztuk, hogy az urbéri viszonyokbóli kibontakozást 
kármentesíitéssel összekötve eszközöljük, s ez által a nép és 
nemesség közti érdekeket kiegyenlítve, hazánk boldogságának 
gyarapításával Fölséged trónját megszilárdítjuk. 

c A katonai élelmezés és szállásolás terheinek megkönnyeb- 
bitése gondjaink főbbjei közé tartozik. 

«A királyi városok és szabad kerületek közigazgatási és 
politikai rendezését halaszthatlan tárgynak tekintjük, s a nép- 
nek is politikai jogokban illő részesítésére az időt elérkezett- 
nek véljük. 

c Hogy földmívelésünk, műiparunk, kereskedésünk felvirá- 
gozására sikeres lépések tétessenek, hazánk méltán várja. 

«De alkotmányos életünk is valódi képviseleti irányban 
igényel fejlődést; szellemi érdekeink a szabadság alapján 


1848 


584 Nyolczadik könyv. Az átalakulás forradalomszerű betetőzése. 


ápolást követelnek. Honvédelmi rendszerünk nemzeti jelle- 
münknek, s a honlakosok különböző osztályai érdekegységé- 
nek alapján gyökeres átalakítást kiván ; ez pedig ugy Fölséged 
királyi széke, mint hazánk bátorléte tekintetéből nem halaszt- 
ható intézkedést tesz szükségessé. 

«cA magyar közállomány jövedelmeinek és szükségeinek 
számbavételét és felelős kezelés alá tételét tovább nem halaszt- 
hatjuk ; mert csak igy teljesíthetjük azon alkotmányos tisz- 
tünket, hogy ugy Fölséged királyi székének diszéről, mint 
hazánk közszükségeinek és minden jogszerű kötelezettségek- 
nek fedezéséről sikerrel intézkedhessünk. 

c Sokban e kérdések közől az örökös tartományokkali ér- 
dektalálkozás kiegyenlítésének szüksége forog fenn, mire 
önálló nemzeti jogaink és érdekeink megóvása mellett örömest 
nyujtunk segéd kezet. 

c De arról is meg vagyunk győződve, hogy alkotmányos 
életünk kifejtésére s nemzetünk szellemi s anyagi javára ho- 
zandó törvényeink csak az által nyerhetnek életet és valósá- 
got, ha végrehajtásukkal minden más befolyástól független 
nemzeti kormány lesz megbízva, mely a többség alkotmányos 
elvének legyen felelős kifolyása; — s ezért collegialis kor- 
mányrendszerünknek magyar felelős miniszteriummá átala- 
kitását minden reformjaink alapfeltételének s lényeges biz- 
tosítékának tekintjük. 

c Ekként fogtuk fel hivatásunkat. 

c Ezeket, Fölségeddel egyetértve, ez országgyűlésen szeren- 
csésen megoldani elhatározott, komoly szándokunk. 

c Ezt várja tőlünk a haza, ezt várják a nép milliói, ezt 
sugallja a hűség és ragaszkodás ösztöne, melylyel Fölséged 
uralkodó háza iránt tántoríthatatlanul viseltetünk ; mert meg 
vagyunk győződve, hogy csak ezek által fektethetjük hazánk- 
ban a békét, nyugalmat, és bizalmas egyetértést oly szilárd 
alapra, miszerint azt váratlan eseményviharok meg ne ingas- 
sák ; s a békének és elégedésnek ily biztosításával szerezhetjük 
csak meg az erők azon lelkesült összhangzását és gyarapodá- 


Első fejezet. A párisi forradalom hirére támadt új irány. 585 


sát, melyre Fölséged uralkodó háza minden viszonyok között 
nyugodtan támaszkodhassék. 

« Ámde Fölséged velünk együtt érezni fogja, miként ezek- 
nek eszközlésére béke kell, és kellenek zavartalan, nyugodt 
viszonyok. 

c És e tekintetben lehetetlen aggodalommal nem tapasz- 
talnunk a nyugalom bomladozásának azon jeleit, melyek a 
pragmatica sanctionál fogva velünk egyesült birodalom né- 
mely részeiben mutatkoznak ; s melyeknek súlyát a legújabb 
külső események előreláthatlan fejleményei sokszerűn nö- 
velhetik. 

« Nem akarjuk Fölséged atyai szivét a bomladozás ama 
jeleinek részletes felemlegetésével szomorítani, nem a pénz- 
viszonyok tekintetében már is érezhető hatást fejtegetni; de 
a hűség ösztöne, s a rajtunk fekvő felelősség kényszerít ki- 
mondanunk : hogy mi, valamint a jelenkező bajok valódi kut- 
fejét és saját elmaradásunk egyik főokát is a birodalmi kor- 
mányrendszer természetében találjuk : ugy erősen meg vagyunk 
győződve, hogy Fölséged az elkövetkezhető bal események leg- 
biztosabb óvszerét, hű népeinek legbarátságosabb egyetértését, 
a monarchia különböző tartományainak legerősebb forrasz- 
tékát, s mind ezek által felséges trónjának s az uralkodó 
háznak legrendíthetlenebb támaszát abban találandja fel, ha 
fejedelmi székét, minden uralkodói viszonyaiban, a kor szük- 
ségei által mulhatatlanul igényelt alkotmányos institutiokkal 
környezendi. 

c Azonban, Fölséges ur, az események isten kezében van- 
nak. Mi bízunk a gondviselés ótalmában; de érezzük a köte- 
lességet, gondoskodni, hogy Fölséged hű Magyarországát a 
bizonytalan jövendő ne lepje meg készületlenül. E gondosko- 
dás halaszthatlan kellékeihez számitjuk mi a fenemlített át- 
alakulási kérdéseknek még ez országgyűlésen alkotmányos 
iránybani megoldását ; és aggódunk, hogy a szokásos ország- 
gyülési alkudozások és kormányszéki tárgyalások collegialis 
rendszer-szűlte hosszadalmassága a Fölséged atyai szándoká- 

1848. _ nak s hazánk méltó várakozásának megfelelő sükert veszélye- 
sen késleltetheti. 
c És azért a királyi szék iránti tántoríthatatlan hűségünk 
szilárd hizalmával esedezünk Fölséged előtt: méltóztassék, a 
fenforgó rendkivüli körülmények tekintetbe vételével, legke- 
gyelmesebb királyi akaratának teljhatalmu organumai, egy- 
szersmind, a fenálló törvények szerint, hazánk legfőbb kor- 
mányszékének, a magyar kir. helytartótanács tagjai gyanánt, 
a közigazgatás külön ágainak megfelelő számban, oly egyéne- 
ket az országgyűlésre utasítani; kik, mint a végrehajtó ha- 
talomnak a hozandó törvények szerinti alakban gyakorlatára, 
Fölséged kegyelmes bizalmával előlegesen kijelölt alkotmányos 
organumok, — és kiknek, mint ilyeneknek, személyes fele- 
lősségük alá leszen a hozandó törvények végrehajtása is he- 
lyezendő, — országgyűlési tárgyalásainkban közvetlen részt 
vegyenek ; s Fölséged királyi szándoka iránt az ország rendeit 
tájékozva, s a kellő felvilágosításokat és kimutatásokat a kor- 
mány részéről, különösen a pénzviszonyok tekintetében is 
megadva, a fenforgó fontos kérdések megoldását oly sükerrel 
mozdítsák elő: miszerint a hozandó üdvös törvények miha- 
marább Fölséged kegyelmes helybenhagyása alá terjesztethes- 
senek s általuk, a jelen körülmények bár mi váratlan for- 
dulatának esetére is, biztosítva legyen hazánkban a béke, 
megszilárdítva a bizalmas nyugalom, s ezeknek alapján kifejt- 
hető azon szellemi erő és anyagi tehetség, melyben Fölséged 
tántoríthatatlan hűségünk mellett a bizonytalan jövendő min- 
den eseményei között királyi székének legrendíthetlenebb tá- 
maszát fogja feltalálhatni. » 
Az inditvány Åz inditvány s a felirati javaslat, mi más napon, az or- 
mál elfogadta. SZÁBOS ülésben is egyértelmüleg, minden ellenvetés nélkül 
tik. elfogadtatott, a miniszteri kormányzat puszta formáján kivül 
semmi újat, semmi olyast nem foglalt magában, mi a mér- 
séklet s fenálló törvények szigorú korlátait meghaladta volna. 
Az ország független kormányzatát, melyért három századon 
át annyi vér folyt, számos békekötési szerződések és tör- 

vények, különösen az 1790-kiek világos szavakban biztosit- 
ják. Mióta pedig a jelenkor reformtörekvései közt kétségte- 
lenné lett, hogy az ország függetlensége a collegialis kor- 
mányrendszer mellett teljes épségében fenn nern tartható, a 
parlamentaris kormányzat, a felelős miniszterium fő czélja 
volt a nemzeti reformpárt törekvéseinek. Ez tette, miként 
fentebb láttuk, sarkpontját az alkotmányos reformpárt pro- 
grammjának. Ezt sürgette válaszfelirati javaslatában az alsó- 
házi szabadelvű többség is ezen országgyűlés elején, mint 
a nemzeti átalakulás szükséges feltételét. S ennél többet a 
jelen felirati javaslatban sem kivántak az alsó ház rendet. 

Az időközben felmerült európai nagy események tehát a 
magyar nemzetben nem támasztottak semmi új kivánatokat ; 
hanem csak új indokokat nyujtottak azok valósításának sür- 
getésére, mik, az alkotmányos reform normalis haladása 
szerint, több idő óta, fő czél gyanánt lebegtek szemei előtt, s 
mint hő kivánatok tárgyai már több ízben megvítattattak. A 
rendek oly szigorúan megtartani kivánták ezen első lépé- 
süknél a mérsékletet, hogy még azon petitionak sem akar- 
tak helyt engedni, melyben az országgyűlési ifjuság egy igen 
számos aláirással ellátott folyamodvány által a sajtószabad- 
ság nyilt megemlitését sürgette a királyhoz küldendő feli- 
ratban. A petitio fel sem olvastatván, egyszerűen a kérelmi 
bizottmányhoz utasíttatott. 

Kétségtelen, hogy a reformi párt e mérséklete s loyalitása 
eszközölte azt, hogy az alsó házi conservativ párt, mely a 
parlamentaris kormányzatot, a maga irányánál s a bécsi kor- 
mánynyali kapcsolatánál fogva elébb természetesen ellenzette: 
most az európai nagy események hatásának befolyása alatt, 
minden ellenvetés nélkül elfogadja. A feszültség és lelkese- 
dés, melyet a már megtörtént nagy események híre, s a 
még történendők előérzete ébresztett, annyira megszállotta 
az alsó tábla egész testületét, hogy minden párt s vélemény- 
különbség elenyészni látszott e nagy reformkérdés tekinte- 
tében; melynek valósulását lehetetlen is volt mindenkinek 

1848. _ nem kivánnia, ki magát hazafinak valtotta s hazája törvényes 
függetlenségét az országos szerződések és törvények holt be- 
tűiből teljesen életvalóságra eleveníttetni óhajtotta. Somsich, 
Babarczy, s mind azok, kik eddig rendszeresen ellenzeni 
szokták volt a szabadelvű többség irányát s végzéseit, a rend- 
kivüli körülmények nyomása alatt elnémulván, egy szóval 
sem ellenzetiék, hogy a felirati javaslat a főrendekhez azon- 
nal átküldessék. 

Atórendi Å főrendeknél azonban huzamosabban megakadt az indit- 
ideig mer vány, mintsem a közönségessé vált lelkesedésben váratott. 

akad, Az ellenzéki kisebbség ott is lelkesedve fogadta azt; de a 
kormánynyal kapcsolatban álló conservativ többség mond- 
hatlan zavarban volt. Az inditványt egyszerűen ellenezni, 
annyi volt volna : mint a nagy reform iránt már hő vágyakra 
lobbant közönség haragjának kitörését előidézni. De el- 
fogadni sem lehetett, mielőtt a bécsi udvar s kormány véle- 
ménye határozottabban tudatnék. A nádornak, ki, mint az 
uralkodó ház tagja, annak érdekeit képviselte, mint az or- 
szágnak, a nemzet bizodalma által választott első hivatalnoka, 
az ország javát s érdekeit köteleztetett előmozdítani, hely- 
zete, e két oldaluságánál fogva, kényesebb és súlyosabb volt 
mint bár kié. Személyes hajlamai s vágya, nevét mennél nép- 
szerűbbé tenni, őt igen hajlandóvá tették az alsó tábla ki- 
vánatának pártolására; mig viszont a félelem, az udvar ke- 
gyét, ha annak érdekeit megsértené, s talán magas állásátis 
koczkáztatni, elég hatalrhas ösztön volt, őt, minden könnyel- 
műsége mellett is, megóvni az elhamarkodástól. Eszélyes, 
tapasztalatdús, nagy tekintélyű, bölcs atyjának hiánya most 
kezdett sajnosabban éreztetni. Ő tehát, mihelyt hirét vette, 
hogy a felirat az alsó tábla által elfogadtatott, a főhivatal- 
nokok tanácsa szerint is, azonnal Bécsbe indult, a felirat 
tárgyalását a felső táblán a maga visszatértéig elhalasztatni 
kivánván. E késleltetés, bár azt egyébiránt mindenki természe- 
tesnek látta, kellemetlenül hatott a közönségre ; s Batthyáni 
Lajos oly inditványt terjesztett a ház elébe, hogy ez, önmél- 

tósága megőrzésének tekintetéből, az ülések napját s tárgyait . 1848. 
ezentúl mindig maga határozza meg; mit azonban a több- 
ség a főherczeg iránti kiméletből elmellőzött. 

Az alsó tábla értesülvén, hogy a felirat tárgyalását a ná- 
dor távolléte miatt halasztá el a felső ház, ezt harmad nap 
mulva egy üzenete által sürgette: hogy a fontos tárgyat, 
melyet a roppant sebességgel fejlődő európai nagy esemé- 
nyek veszély nélkül sokára halasztani nem engednek, az or- 
szágbiró elnöklete alatt tárgyalja. Midőn pedig Majláth or- 
szágbiró azon választ adná, hogy a nádor utasítását bevárni 
kivánja; s majd ő maga is a nádor nyomán Bécsbe utazott : 
a béketürés és ezzel együtt a mérséklet is mindinkább 
enyészni kezdett nem csak a tömegek, hanem magának Kos- 
suthnak kedélyéből is, melyben a higgadt megfontolás helyét, 
mint nála az elválasztó pillanatokban utóbb is több ízben 
történt, lázas izgatottság váltotta fel. Csak ily lázas izgatott- 
ság birhatta őt oly szélsőségre, minőre magát márczius 8-kán, 
— midőn az országbiróhoz, gyüléstartás sürgetése végett, 
kiküldött kerületi elnökség azon hiradással tért vissza, hogy 
mind az országbíró, mind a tárnokmester Bécsbe utazott, s 
ekként a felső tábla valamennyi helyettes elnökei távol van- 
nak, — elragadtatni engedte. Kossuth ugyanis, tűrelmét 
vesztve, azon inditványnyal lépett a ház elébe : hogy a felirat 
a felső tábla teljes mellőztével egy küldöttség által terjesztes- 
sék fel a kormány elébe. E fenyegetőzés, mely az egész 
főrendi testület megsemmitésére irányoztatott s a törvényes- 
ség korlátait általhágta, méltó neheztelést ébresztett Batthyáni 
Lajosban s az egész felső táblai ellenzékben, mely eddig oly 
ernyedetlen kitartással vívott a nemzeti átalakulás ügyéért. 
Batthyániban oly élénk volt a törvényesség tisztelete, hogy 
attól, különösen e válságos körülmények közt, egy hajszál- 
nyit sem akart eltérni. S Kossuth ezen indítványa óta kez- 
dődött azon feszültség s meghasonlás, mely közte s Batthyáni 
közt már a miniszterium megalakítása előtt kifejlődött. A 
forradalmi lépést, melyet Kossuth tenni kivánt, semmi sem 

1848. _ tette még szükségessé; mert noha Bécsben is mind heveseb- 
ben forrongtak a kedélyek s bonyolódtak az ügyek : veszély 
az országot még sehonnan sem fenyegette. Szerencsére, az 
alsó ház többsége még nem vesztette el higgadtságát; és bár ` 
a követek egy része s a karzatok zajos tetszéssel fogadták 
Kossuth inditványát : a ház mégis, Pázmándy inditványára, 
megelégedett azzal, hogy a főrendeket egy üzenetben érte- 
sítse a körülmények felől. 

Némely en- Mig ekként a felelős kormányzat iránti felirat ` tárgyalása, 
PE beé. A felső tábla elnökeinek távolléte miatt, több napig elhalasz- 
zés. tatott: az alsó tábla ismét a napi renden lévő kérdések tár- 
gyalását kezdte folytatni, mintegy kényszeríteni akarván ma- 

gát a higgadtság és nyugalom megőrzésére. De az események 
erősebbek voltak az embereknél. A hírek, melyek a Páris- 

ban s a különféle német és olasz státusokban lefolyt esemé- 
nyekről, s a Bécsben és Prágában egyre növekedő forron- 
gásról naponként érkeztek, az izgatottságot Pozsonyban is 
annyira nevelték, hogy a rendek legjobb akarat mellett sem 
őrizhették meg azon nyugodt higgadtságot, mely tárgyalásai- 

kat különben jellemzette. A forradalmi ösztön, mely minden 
külföldi lapban újabb táplálatot nyert, mint egy ragályként 
kezdé megszállani a kedélyeket. Bármely kérdés került is 

e néhány nap alatt szőnyegre, mindegyiknek tárgyalásán 
észrevehető a rendkivüli események hatása a kedélyekre ; 
többé kevesebbé mindegyik magán hordja a közönséges euró- 

pai forrongás bélyegét, bár a törvényesség tulajdonképen 
egyben sem sértetett meg a rendek által. Az események gyors 
rohamának befolyása alatt általánossá lőn a meggyőződés, 

hogy codificatióra, mi eddig több kérdés iránt munkában 

volt, nincsen többé idő, s minden sebes munkálattal, egy- 
szerű törvényjavaslatokkal volna leghelyesebben végzendő. 

A kérdések különben is eléggé meg voltak már vitatva: a 
hosszas alkudozásra tehát nem volt szükség. ligy végeztetett 

be egyebek közt a városok rendezésének kérdése. Előbb a 
rendek nagy fontosságot láttak abban, hogy a főpolgármes- 

terek, ne mint a conservativ párt kivánta, a kormány által . 4848. _ 
neveztessenek, hanem a polgárok által választassanak. E pont 
felett már hosszan s az egyesség reménye nélkül vitatkozott 
eddig egymással a két tábla; most azonban, a felállandó fe- 
lelős kormányzat reményében, egyszerű szavazattal akként 
döntetett el a kérdés, hogy a főpolgármestert a városi köz- 
gyülés által ajánlandó egyének közől a kormány nevezze ki. 
Hasonló módon fejeztetett be az urbéri örökváltság fontos 
kérdése is, mely már több országgyűlés folytán oly élénk 
vita tárgyául szolgált a két tábla között. Az eddigi tárgyalá- 
sok eredménye volt hogy, miután az-örökváltság elvében a 
főrendek is megegyeztek, országos bizottmány küldessék ki 
az örökváltság eseteinek és föltételeinek részletes meghatá- 
rozására. Most azonban, Kossuth inditványára, a rendkivüli 
események tekintetéből, nem látták tanácsosnak a rendek, a 
népre nézve oly fontos kérdést az országos választmány 
hosszu utjára bocsátani ; hanem elhatározván, hogy az ur- 
béri megváltás, teljes kármentesítés feltétele alatt, a földes 
urra nézve kötelező legyen, ez iránt azonnal törvényjavaslatot 
készítettek. 

Mig az alsó tábla rendei, bár a tárgyalás szokásos hossza- A bécsi forra- 
dalmas modorától eltértek, de határozataikban a törvénysze- dalon kit- 
rűséget ilyképen szigorúan megőrizték, s példájok által a 
közönség felhevült indulatát, s az újabb hírek által majdnem 
a kitörésig izgatott szenvedélyeit is féken tartották : az alatt 
Bécsben már tényleg kiütött a forradalom. 

Bécs értelmesebb osztályai már több idő óta nagy bizal- 
matlanságot s elégedetlenséget éreztek, sőt egynémely alka- 
lommal s némi körökben már nyilvánitottak is a kormány 
iránt. Kivált amagyar országgyűlés kezdete óta, melynek tár- 
gyalásait, habár a szigorú censura miatt hiányosan is, nagy ér- 
dekkel olvasták lapjaikban, azok befolyása következtében, a 
kedélyeket mindinkább egy homályos érzete szállotta meg a 
nagy s mélyen ható változások kikerülhetetlen szükségének. 
A nemesi kaszinóban, a műipari és jogpolitikai olvasó egy- 

letben, a börzén, a kávéházakban és hivatalszobákban, min- 
denfelé nyiltan s kimélet nélkül hangzott a gáncs a kormány 
ellen. A csehországi rendek az adó kérdése miatt világos 
összeütközésben voltak a kormánynyal; hasonlót lehetett 
várni az alsó ausztriai rendektől is. A párisi forradalom 
híre, e hangulat következtében, szikra gyanánt hatott a gyu- 
lékony anyagra. Az egyletek szintugy mint az egyesek, kik 
eddig a közvéleményre hatni törekedtek, munkásságokat 
megkettőztetvén, a kivánatokkal mind hangosabban s hatá- 
rozottabban léptek fel. Nem csekély hatása volt e tekintetben 
a magyar felirati javaslatnak is, melyben Kossuth alkotmá- 
nyos kormányzatot kérni indítványozott az örökös tartomá- 
nyok számára. Kossuth beszéde s e felirat, németre fordítva, 
nagy lelkesedéssel olvastatott s hallgattatott a kávéházakban 
s más közhelyeken. 

A vágyak és kivánatok, melyek a kedélyeket elfoglalták, 
azon petitióban fejeztettek ki először határozottabban, me- 


lyet az egyetem s jogpolitikai olvasó egylet tagjai készítettek 


s aláírás végett a polgárok közt köröztettek. A kérelem lé- 
nyege következő kivánatokból állott: a financzállapot hala- 
déktalanul tétessék közzé; alkottassék a monarchia minden 
tartományait s ezek nepességének minden osztályait s érde- 
keit képviselő rendi testület, mely határozott korszakonként 
összegyűlvén, részt vegyen a törvényalkotásban, az adó meg- 
ajánlásában s a financziák ellenőrzésében; a censura eltő- 
rűltetvén, a sajtó határozott törvények által szabályoztassék ; 
az igazságszolgáltatásban s az összes igazgatásban teljes nyil- 
vánosság alapíttassék meg; alkottassék égy korszerű muni- 
cipalis és község-rendszer, melynek alapján a földmívelés, 
ipar, kereskedés és értelmiség, mik eddig a rendi alkot- 
mányban igen tökéletlenül képviseltettek , arányosan képvi- 
seltessenek. 

E kérelem nagy számu aláirásokkal ellátva, az alsó ausz- 
triai rendeknek, oly kivánattal nyujtatott be, hogy azt men- 

nél elébb a trón elejébe juttatván valósítását eszközölni tö- 
rekedjenek. 

Hasonló volt ehhez az egyetemi s politechnikai ifjuság ké- 
relme, mely a sajtó és szólásszabadságot, vallási egyenlősé- 
get, törvénykezési nyilvánosságot és szóbeli eljárást mega- 
datni sürgette, s mely márczius 12-kén a tanító kar egy 
küldöttsége által nyujtatott be a császárnak. 

Ezen előzmények után márczius 13-kán nyilván s tényleg 
kitört a fővárosban a forradalom. Ez nap nyittatván meg az 
alsó ausztriai rendek országgyűlése, azoknak tanácskozási 
épületét sürű néptömegek fogták körül, fenhangon követelők, 
hogy a polgárok közt körzött kérelmet a császárnak azonnal 
bemutassák. A rendek testülete, melynek számos tagjai ré- 
szesei voltak e petitiónak, nem is késett azt egy kebeléből 
kinevezett küldöttség által az épen együttülő státustanácsnak 
előadni. A válasz kitérő volt: mondatott benne, hogy ő föl- 
sége a kérelmet egy e végre kiküldendő választmány által 
meg fogja vizsgáltatni, s mit az idő körülményeihez képest 
szükségesnek látand, gyorsan hátarozandja el. Az országház 
előtt összegyűlt néptömeg azonban e válaszszal elégedetlen, 
önmaga a császári lak felé tolakodott s a katonaságot; mely 
időközben felállíttatván, utját állani akarta, elébb sérelmekkel 
halmozta, majd tényleg is megtámadta. Albrecht főherczeg, a 
hadi erő főparancsnoka, tüzelést parancsol; s a tömegben 
mintegy tizenheten elesnek, többen megsebesíttetnek. De az 
ellentállás már nem csilapíthatta le, sőt inkább nevelte a nép 
dühét. Mig egy rész fegyverért siet, más rész torlaszokat 
emel s kőzáporral támadja meg a katonákat. Majd a külvá- 
rosok mesterlegényei s munkásai is megérkeznek s tömegeik 
által mind kisebb térre szorítják a katonaságot. Idő közben 
fegyverbe lép a városi polgárkatonaság is, s magát az ellen- 
felek közé helyezvén, a harcznak véget vet. Tisztjeik közbenjá- 
rókként a császári lakba sietnek s meghallgattatást követelnek. 
Ott termett nem sokára a rendek küldöttsége, utóbb az egye- 
tem akadémiai tanácsa is. Mindnyájan sürgetve követelik 

Lajos főherczegtől, ki őket a császár helyett fogadta, hogy 
a perczről perczre iszonyúan növekedő zavar és veszély le- 
csilapítása végett a nép kivánatai azonnal teljesíttessenek ; s 
minthogy a külvárosokat, mint állíttaték, már rabló csopor- 
tok fenyegetik: a rend fentartása végett, az egyetemi ifjuság 
és a polgárság felfegyverzésére, a császári fegyvertárak nyit- 
tassanak meg. Egyesek végre a népkivánatok teljesítésének 
biztosításául követelik, hogy Metternich herczeg, státuskan- 
czellár s főminiszter, mint a népszabadság legkonokabb el- 
lensége, a kényuralomnak több évtized óta fő támasza, hiva- 
talából azonnal távolíttassék el. A császárnak határozott aka- 
rata lévén, hogy az utczákon polgárvér többé ne ontassék; 
de különben is mindenki meggyőződvén, hogy a csekély 
számu katonaság a forradalom elfojtására már elégtelen, a 
nép akarata mindenben teljesíttetett: a sajtószabadság ki- 
kiáltatott, a reform szüksége megismertetett s haladéktalan 
végrehajtása megigértetett; a tanuló ifjuság és Bécs polgár- 
sága felfegyvereztetett; s végre Metternich is lemondott hi- 
vataláról. 

A forradalom ekként Bécsben teljesen kikiáltatott s dia- 
dalmaskodott márczius 13-kán. Mi a következő két napon 
történt, csak befejezése volt a mondott kezdeményeknek. A 
nép érezvén, hogy a kivívott eredményeknél meg nem álla- 
podhatik, márczius 14-kén ismét sürű csoportokban gyűlt 
az utczákra, s mindenekelőtt a fegyverek birtokát szabadság- 
harczának teljes kivivására magának biztosítandó, a nem- 
zetőrség felállítását követelte. A császár e kivánatban is meg- 
egyezett s gróf Hoyos udvari fővadászmester neveztetett ki 
az új nemzetőrség parancsnokául. Ezen új intézetnek, mi a 
népnek a szabadság physikai eszközét, s a sajtószabadság- 
nak, mi ismét annak szellemi eszközeit biztosította, kihir- 
detése hangos örömzajt támasztott Bécs utczáin. A nép öröme 
azonban nern annyira a nyert engedményekkeli megelégedé- 
séből, mint inkább abból származott, hogy most már bizto- 
san várta annak megnyerését, mit az utczákon ezer száj han- 

gosan emlegetett, de a császárnak még elejébe nem terjesz- 
tettek : az alkotmány megadását. Erre voltak most irányozva 
minden törekvések; ez hangzott minden ajakról; és oly 
ügyesen intézték a nép vezérei aunak mozgalmait, hogy e 
kivánat is minden további véres összeütközés nélkül teljesít- 
tetett. Márczius 14-ke éjjelén a dynastia több lagjai s a leg- 
főbb hivatalnokok nagy státustanácskozmányt tartottak; sennek 
eredménye lőn ama hirdetvény, mely másnap reggel leirha- 
tatlan örömnyilatkozatokra ragadta Bécs lakosait. c Ő Föl- 
sége, — igy szólott a hirdetvény — megfontolván a jelen 
politikai körülményeket, elhatározta, német és szláv tarto- 
mányai rendeit s a Lombard-Velenczei királyság középponti 
testületeit követeik által trónja körül oly czélból összegyűj- 
teni, hogy tanácsaikat a törvényhozási és igazgatási kérdé- 
sekben meghallgassa. E végre ő Fölsége azonnal megteendi 
a szükséges intézkedéseket, hogy e birodalmi gyülés, ha nem 
elébb, folyó évi jul. 3-kán mulhatatlanul megtartathassék. » 
A nép öröme oly nagy volt e hirdetés miatt, hogy midőn a 
császár déltájban a város utczáit bekocsizta: a nép, ragasz- 
kodása jeléül, lovait kifogni s kocsiját saját karjaival akarta 
volt körülhordozni. A nép vezéreit s az értelmesb demo- 
kratákat azonban koránt sem elégítette ki a hirdetmény, mely- 
ben nem a nép, hanem csak a rendek említtettek; e szó 
pedig « alkotmány » gondosan kerültetett. A kétely, a gyanú 
s az elégedetlenség, mely e miatt bennök ébredt, mind han- 
gosabban terjesztetvén, a népre is oly gyorsan átszármazott, 
hogy a város még az nap újra fenyegető hangulatban kezdett 
feltűnni. A státustanács erről értesülvén, a nyugtalanság és 
zavar újabb kitörését megelőzendő : még az nap egy császári 
nyilt levelet bocsátott közre, melyben mind az eddig kivívott 
engedmények bővebben előadatnak; mind a « constitutio » 
szó világosan kifejeztetik; mind végre a legrövidebb idő alatt 
összehivatandó rendi gyülésben a polgárrend is erős képvi- 
seltetésről biztosíttatik. E császári pátenst hat nap mulva 
követte az új alkotmányos osztrák miniszterium kinevezte- 

—— tése, mivel a bécsi fortadalom első korszaka teljesen be lőn 


fejezve. 

Mi alatt a forradalom Bécsben ekként diadalmaskodott, 
Magyarországban is, de békés úton, kifejlett a kormányzat 
átalakulásának fontos ügye. Bár mi nagy volt is Pozsonyban, 
a naponként mindenfelői érkező újabb csábító hírek hallat- 
tára, a kedélyek izgatottsága: a törvényes rend és béke egy 
perczig sem zavartatott meg az országban. A rendek s az or- 
szággyűlési közönség nagy feszültséggel ugyan, de nyugal- 
masan várták be a főrendi tábla elnökeinek visszatértét. A fő- 
herczeg-nádor s a Bécsben járt többi főrendek márczius 
13-kán végre megérkeztek, még semmit sem tudva a bécsi 
eseményekről, melyeknek híre e napon még nem is hatott 
le Pozsonyha. Itt a nádor megérkezte óta azon hír terjen- 
gett, hogy ő oly utasítással jött le Bécsből, miszerint a föli- 
ratot semmi esetre se bocsássa át a főrendek tábláján. A kö- 
zönség heves üléseknek nézett elébe. Attól is méltán lehetett 
tartani, hogy ez esetben az alsó ház, Kossuth által elragadtatva, 
lelépend a törvényszerűség teréről, s a főrendek mellőztével 
küldendi fel a feliratot. 

Ily aggodalmak s hányattatások közt virradt fel márczius 
14-ke, melyen az éjen át Bécsből érkezett hírek rögtön meg- 
változtatták az ügyek helyzetét. A nádor, vévén a híreket, 
tüstént tanácskozmányra gyűjteté magához a főrendi conser- 
vativokat. A rendek házában Kossuth meghatott hangon ter- 
jeszté elő a bécsi nép felkelését, a forradalom győzedelmét s 
Metternich megbuktát, minek következtében gróf Apponyi 
magyar udvari kanczellár is lemondott hivataláról. a Nekünk 
most — ugymond aztán — azon nagyszerű feladás jutott, 
hogy a mozgalmakat bölcsen vezessük, s$ azon kell lennünk, 
hogy a gyeplő kezeink közt maradjon ; mert addig alkotmá- 
nyos úton haladhatunk ; de ha az egyszer kezünkből kirán- 
tatik, akkor a következéseket isten tudja csak : kivánatos en- 
nél fogva, hogy a felirat korábban jusson fel a trónhoz, mint 
az események híre az országban elterjed. c Senki ne engedje 

magát túlragadtatni a kellő vonalon; de ezen vonalig min- 1848. 


dent! » Inditványozza aztán, hogy a nádor szólíttassék fel, 
miszerint a felső házban tüstént tartson gyülést. Továbbá, . 
minthogy a bécsieknek a sajtószabadság megadatott, egy kül- 
döttség az ország szamára is azonnal dolgozza ki a sajtótör- 
vény javaslatát. Végre, minthogy váratlan körülmények fej- 
lődhetnek ki, hogy a belnyugalom az ország jó akaratu pol- 
gárainak védelme alatt háboríttatlan maradjon: egy más 
bizottmány, nem napok, hanem órák alatt, a hon védelme 
iránt terjeszszen elő javaslatot. A pártszínezet, a bécsi eseme- 
nyek hallattára, még inkább megszűnt az alsó házban: az 
inditványok egyértelműleg elfogadtattak. És midőn a nádor- 
hoz kiküldött bizottmány oly válaszszal tért meg, hogy a fő- 
herczeg még az nap nem csak gyülést tartand, hanem rajta 
is lesz, hogy a felirat elfogadtassék: a rendek megelégedve 
s a süker biztos reményében hagyták el teremeiket. Csak 
egy férfiu volt a rendek soraiban, ki nem tudott minden ag- 
godalom nélkül belé vegyűlni a közönségessé vált öröm ki- 
töréseibe. Széchenyi István előrelátó, mély lelkében, mely- 
nek a lángoló honszeretet gyakran csaknem jósihletet köl- 
csönzött, sejteni a jövendő titkait, a közörömben is megfejt- 
hetetlen aggodalom érzelmei támadtak a nagy események vég 
sükere fölött. c Sokan örülnek — igy nyilatkozott ő ez ülés 
folytában — sokan örülnek, sokan búsulnak az események 
felett: ő még nem tudta magát elhatározni, örűljön-e vagy 
búsuljon? Felfogása szerint épen annyi lehetőség van arra, 
bogy Magyarország egy szebb jövendőnek indul elébe, mint 
arra, hogy önmagában s magával küzdve, végóráját érje. 
Ezt mutatja más nemzetek példája, melyek ily pillanatokban 
vagy nagyra nőttek, vagy kimúltak az élők sorából. A gyógy- 
szer azonban kezünkben van. Neki régi kedves óhajtása, 
hogy Magyarország saját tengelye körül forogjon; mert e 
nélkül oly haladás lehetetlen, milyen után ő sovárog. És 
azon hihetőség, hogy ez most megtörténhetik, örömmel tölti 
szivét. De aggasztja az, hogy a szomszédság tűzre lobbant, 

s mi magyarok szalmakörülményeink közt (heves vérünk , köny- 
nyű fellobbanásunk mellett) olv közel vagyunk e tűzhöz. Vagy 
reform, vagy anarchia: ezek közt kell választani... Nemzetünk 
feladata, hogy az alkotmányos kifejlésnek basisa a dvnastiá- 
nak támasza legyen.... Most mindenek felett rendre van szük- 
ség ; és nincs senki, a ki jó viselete által jóltevőjévé ne lehetne 
a nemzetnek; de nincs senki is oly kicsiny, hogy az ellen- 
kezővel ne árthatna. Nincs ország a világon, melyben oly 
kevés politialis rend lenne; de nincs nemzet, melyre jobban 
hasson a becsületes, őszinte szó... Szűnjék meg minden párt, 
minden kaszta ; ő eddig is csak a modorra nézve ellenke- 
zett, de a czélra nézve nem, s annak tisztaságát mindenkor 
elismeré »... 

A nagy hazafinak s mély belátásu státusférfinak, ki Kos- 
suth ellenében eddig oly éles, sőt szenvedélyes ellenzést fej- 
tett ki, jelen nyilatkozata kétségtelenné teszi, hogy Kossuth 
ez időben, már mindenhatóvá lett a közvéleményben. Való- 
ságos diktatorává emelkedett az országgyűlésnek, mely egész 
készséggel, minden ellenészrevétel nélkül kiáltotta ki határo- 
zattá az ő inditványait. Így történt még e gyülés alatt a sajtó, 
nemzetőrség és népképviselet törvényeivel, melyeknek elveit 
ő mondolta az országgyűlésnek. Igy történt más nap a kir. 
városok követeit illető indítványával: miszerint azoknak a 
teljes szavazatot megadatni javaslá; igy végre azon adalék 
határozattal, mely által a rendek a felirat némi részeit akként 
magyarázták, hogy ca szellemi kifejlődés ápolásának szük- 
sége alatt a népnevelést, a vallási jogok viszonyosságát, az es- 
küttszékek létesítését és a sajtószabadságot —; ugy Szinte a 
nemzeti erőnek egyesítése által az Erdelylyeli egyesülést ne- 
vezet szerint értetni kivánják. » A felirati javaslat tudniillik, 
az ügyek előrehaladt fejleménye után már nem felelt meg 
mindenben a közvélemény kivánatainak. Több nagy fontos- 
ságu reform, maga a felelős miniszterium is csak homályo- 
san, tartózkodó kifejezésekben említtetik a felirati javaslat- 
ban. De a mi márczius 3-kán még nagy lelkesedéssel fogad- 

tatott s igen bátor kivánatnak tartatott: márczius 14-kén, a 
bécsi események után, már nem látszhatott elég határozott- 
nak. Most tehát mind ezt szükséges lőn világosan kifejezni, 
mi előtt a fölirat a főrendek tanácskozása alá kerülne. 

A főrendi ülés, melyben ez megtörténnék, márcz. 14-kén 
délután, végre megtartatott. "A terem a korlátokon kivül és 
belől s karzatai fuladásig tömve voltak. Az országház előtti 
tért sürű kiváncsi tömeg lepteel a nép minden osztályałból. 
Feszülten s felhangolt kedélylyel nézett mindenki a régen 
várt történendők elébe. A hallgatóság szokottnál izgalmasabb 
volt; kitörő éljenekkel s a tetszés minden jeleivel fogadta 
beléptökkor a táblának szilárd hazafiságukról ismert több 
tagjait. A felirat végre felolvastatván, a főherczeg nádor kö- 
vetkezőleg nyilatkozott: «A felolvasott felirási javaslat felvé- 
telének mai napig elhalasztásától azon eredményt merem 
reményleni , hogy a mélt. főrendek magokévá teszik abbeli 
javaslatomat, miszerint e föliratot egész terjedelmében el- 
fogadni sziveskedjenek.» És miután e szavait élénk helyeslés 
és hosszu éljenzés követte, igy folytatá megszakasztott be- 

szédét: « Midőn tehát a feliratra nézve a főrendeknek, mint — 


látom, egyhangu határozatát kimondom: nyilvánítom azt is, 
miszerint az, hogy ez országgyűlés eredménydúsan végződ- 
jék, szilárd óhajtásom, forró kivánatom. Mit ma igérhetek 
az: hogy e tekintetben személyes és hivatalos befolyásomat 
önálló szilárdsággal bizonyosan használni-is fogom. Bizto- 
sítom arról is a főrendeket, hogy alkotmányos kifejlődé- 
sünkre az országos rendekkel kezet fogni, a jövőben is tisz- 
temnek tartom. » 

A határozat a rendekkel tudatván , ezek azt válaszolták a 
főrendeknek, miszerint a feliratot a nádor vezérlete alatt or- 
szágos küldöttség által kivánják a királynak átnyujtani. En- 
nek következtében a küldöttség tagjai, mind a két táblán 
kineveztetvén, más nap, márcz. 15-kén, több orzzággyűlési 
tagoktól s nagy számu ifjuságtól kisérve, hajóztak fel Bécsbe. 
És most ismét Bécs felé fordult a nemzet feszült várakozása, 

1848. — hova háromszáz év óta nem küldött fontosabb feliratot. A 
nemzeti kivánatok valósulása iránt azonban a bécsi esemé- 
nyek már eleve oly biztosságra érlelték a reményeket, hogy 
midőn az országgyűlési ifjuság és polgárság Kossuthot már- 
czius 14-ke estvéjén fáklyás zenével tisztelte meg: ez nem 
kételkedett a jobbjánál álló gróf Batthyáni Lajost, mint első 
magyar miniszterelnököt mutatni be az örömzajos tisztelgő 
közönségnek. 

Márcz. 15-ke Å roppant szellemi mozgalmat, mely márczius eleje óta 

Pesten. Pozsonyban, az országgyűlés közönségében uralkodott, az 
egész ország élénk figyelemmel kisérte. A nagy reformok, 
melyek Kossuthnak márczius 3-kai indítványában foglaltat- 
tak, mindenütt meleg rokonszenvvel fogadtattak. De sehol 
sem volt oly élénk, oly zajos a lelkesedés, mint Budapesten, 
az ország fővárosában, hova az országgyűlés minden moz- 
zanatait naponként megvitték a rendesen érkező gőzhajók. 
Mondhatni, maga az országgyűlés is a főváros forró rokon- 
szenvében találta a maga szellemi főtámaszát. Az «Ellenzéki 
Körben; és a Privorszkyféle kávéházban, melyek az ifjuság 
gyűlhelyei valának , egyre élénk politikai vitatkozások foly- 
tak e napokban. Természetes volt, hogy a fiatal keblek vá- 
gyai hamar túlszárnyalták azon reformi terveket , melyek a 
pozsonyi országgyűlésen készültek. Nem elégedtek meg ők 
azzal, hogy az ország jogai biztosíttassanak , fejleményi ké- 
pessége a bécsi kormány által reá rakott bilincsektől meg- 
szabadíttassék: ők a kedvező körülményeket gyökeres átala- 
kitásra kivánták felhasználni. Az óhajtott czél elérését e te- 
kintetben megkönnyíteni szándékozván, szükségesnek vélték, 
hogy a törvényhozás socialis téren is gyámolíttassék. Ezen 
eszmét hamar megérlelte azon körülmény, mely szerint a 
főrendek az alsó tábla felirati javaslatának tárgyalását oly 
sokáig késleltették. Az ifjuság vezérei tehát, kik közt leg- 
inkább Petőfi Sándor, a közkedvességű költő, Irinyi József, 
Jókai Móricz, Vasváry Pál és Bulyovszky Gyula, jeles szó- 
noki tehetséggel felruházott fiatal ügyészek, tűntek ki, a fő- 

város társadalmi mozgalma által az országgyűlésnek lökést 
adni szándékozván, petitiot inditványoztak benyujtani a tör- 
vényhozó testületnek. Mind az egyesülés, mind e petitio 
pontjait, bővebb megvitatás végett, az Ellenzéki Körben nyil- 
ván kitűzték, s Páris példáját követve, aláírási ívet nyitottak 
egy reformlakomára. 

Ezek következtében márcz. 12-kén az Ellenzéki Kör tere- 
meiben népgyülés tartatott, hol Irinyi József -által a követ- 
kező 12 pont olvastatott fel a végre, hogy petitioként az 
országgyűlés elejébe terjesztessék : 


c Mit kiván a magyar nemzet? 
Legyen béke, szabadság és egyetértés. 

1. Kivánjuk a sajtó szabadságát, a censura eltörlését. 

2. Felelős miniszteriumot Budapesten. 

3. Évenkénti országgyűlést Pesten. 

4. Törvény előtti egyenlőséget, polgári és vallási tekin- 
tetben. 

5. Nemzeti őrsereget. 7 

6. Közös teherviselést. 

7. Az urbéri terhek megszüntetését. 

8. Esküttszékeket, képviselet s egyenlőség alapján. 

9. Nemzeti bankot. 

0. A katonaság esküdjék meg az alkotmányra; magyar 
katonáinkat ne vigyék külföldre; a külföldieket 
vigyék el tőlünk. 

11. A politikai státusfoglyok bocsáttassanak szabadon. 

12. Kivánjuk az uniot Erdélylyel. 


Egyenlőség, szabadság, testvériség. » 


Részt vettek a gyülésben számos idősb, különben az ellen- 
zéki párthoz tartozó hazafiak is, kik az ifjuság forró vérét 
csilapítgatva, e petitiot még időelőttinek, körülményeinkhez 
nem alkalmazottnak nyilvánitván, egy későbbi népgyülésen, 
márczius 14-kén, azon inditványt fogadtatták el a többség 
által, hogy a petitio ne az egész törvényhozó testületnek, 

hanem az országos ellenzéki választmánynak küldessék fel, 
s csak az ez által létszerítendő agitatio utján kezdessék meg 
annak aláirása. 

A márcz. 13-kai bécsi események híre azonban 14-kén 
estve már megérkezvén, annyira felvillanyozta az ifjuságot, 
hogy az más nap reggel háromszinű zászlók alatt összecso- 
portozván , Petőfi és Jókai által vezetve, az utczákon öröm- 
zajos menetet tartott. Hozzájok csatlakoztak nem sokára az 
egyetem három felső osztályának növendékei és számos min- 
den korú férfiak. A tömeg a Hatvani utczába vévén utját, 
Landerer nyomdája előtt megállott, s nagy zajjal követelte 
a közlött 12 pont és Petőfi egy új, forradalmi dalának ki- 
nyomtatását. Minden vonakodás hasztalan lévén, a nyomtatás 
azonnal munkába vétetett. Elkészültéig számos beszédekben 
tört ki az ifju keblek lelkesedése. Délután, a sürűen szakadó 
eső daczára, a város lakosainak minden osztályából nagy 
néptömeg gyűlt össze a városház terén és teremeiben, hol a 
tanács és választott polgárság nyilvános közgyűlést tartott. 
A 12 pont a gyülésnek elejébe terjesztetvén , egyhangon el- 
fogadtatott; s az országgyűléshez intézendő petitiot, a tanács 
és polgárság nevében, Szepessy Ferencz, polgármester, azon- 
nal aláirta. A kérelem aztán egy választmány által küldetett 
fel az ország rendeihez; egyszersmind pedig a király is meg- 
kéretett, hogy az országgyűlést mennél elébb a fővárosba 
általtenni méltóztassék. I 

Hogy a nőttön nőtt néptömeg zajlása a közbátorságot ve- 
szélyeztető kihágásokra nem fajult át, leginkább két férfiu- 
nak köszönhető. Ezek egyike Klauzál Gábor, ki mint Cson- 
grád vármegye követe s az ellenzék egvik vezére, már több 
országgyűlésen kitünő szerepet játszott, most azonban, a 
kormánypárt vesztegetései következtében, az országgyűlési 
követválasztásban kimaradván, jelenleg épen a fővárosban 
tartózkodék. Másika: Nyáry Pál, Pest vármegyének nagy 
erélyességű másod alispánja volt. E férfiak hamar átlátták a 
pillanat fontosságát, s gyors elhatározottsággal ragadták meg 

az ifjuság, majd a nép mozgalmainak gyeplőjét. A városházi 
nyilvános ülésben tett inditványuk következtében, a rend és 
közbátorság fentartására, Rottenbiller Lipót, alpolgármester, 
elnöklete alatt, egy tizennégy tagu állandó bizottmány vá- 
lasztatott, mely, részint tisztviselőkből, reszint egyéb városi 
lakosokból szerkesztve, azontúl kizárólag intézné a főváros 
közügyeit. Tagjai lőnnek egyebek közt Klauzál és Nyáry is. 

A nép kivánatára a bizottmányból Nyáry Pál vezérlete alatt 
azonnal választmány küldetett Budára a helytartótanács 
ideiglenes elnökéhez, kieszközleni : hogy a sajtó szabadsága 
a kormányszék által is kimondassék, és Stancsics Mihály, ki 
egy munkája miatt több hónap óta az ugy nevezett vizi kaszár- 
nyában fogva tartatott, szabadon bocsáttassék. A küldöttséget 
nagy néptömeg kisérte, a közkivánatot, ha szükséges volna, 
erőhatalommal -is kivivandó; mi végből a helytartótanács 
épületének udvarait s folyosóit egészen elfoglalta. 

Gróf Zichy Ferencz, a helytartótanács ideiglenes elnöke, meg- 
értvén a nép kivanatát, néhány kormányszéki taggal rög- 
tön tanácskozmányt tartott. A kormányszék, melynek tagjai 
a külföldön mindenütt oly rögtön diadalmaskodott forradal- 
mak hirétől megrémülének, tartván a néptömeg erőszakos 
megtámadásától, mindenben megegyezett. A censura meg- 
szűntetésén és Stancsics szabadon bocsáttatásán felül, a kül- 
döttség kivánatára azt is megigérte, hogy a katonaság egyedül 
akkor fog alkalmaztatni, ha azt Pest várog hatósága kivánná. 
A kielégített, örömében újjongó néptömeg azonnal Stancsics 
börtönéhez vonult s őt, miután a kormányszék rendeletére 
szabadon bocsáttatott, még azon estve nagy számu fáklyák 
világánál, zajos örömkitörések közt, kisérte át Pestre s adta 
vissza családjának. | 

Annak következtében, hogy a helytartótanács megigérte, 
miképen a katonaság a városi tanács megkeresése nélkül a 
rend fentartásába nem fog elegyedni, ennek biztosítására, a 
pesti polgári őrsereg száma a város lakosaiból ezer ötszázzal 
szaporíttatott s neve nemzetőrségre változtattatott. A békésen, 

minden rendzavar nélkül kivívott reformokat a bizottmány 
a polgároknak egy hirdetményben adta tudtára, melynek 
végén e szavak állanak: «Polgártársak ! jelszavaink : éljen a 
király! Alkotmányos reform, szabadság, egyenlőség béke és 
rend ! >» A köz fellobbanásnak e sükere a városi nép minden 
osztályait felvillanyozta, melyek aztán különféle külső jelek- 
ben nyilvánították hő érzelmeiket. A fővegekre nemzeti co- 
cárdák, a köz s magán épületekre tömérdek számu nemzeti 
zászlók tűzettek; a város estve fényesen kivilágíttatott: a 
szinházakban hazafias szózatok szavaltattak s dalok énekel- 
tettek. És mind ezekben a rend sehol egy perczig sem lőn 
meghánoritva. 

rintenünk kell itt azonban, hogy e szellemi mozgalomban 
eleinte néhány napig korán sem vett részt a főváros egész 
lakossága. Ennek nagy részben német eredetű iparos 
osztálya, kivált gazdagabb polgárai, ha tán örültek is a moz- 
galomnak, mégis jobbára csak a nézők szerepét játszották ; 
noha ezek közt sem hiányoztak, kik a szabadságszeretettől 
általhatva, egy minden tekintetben jobb kor kezdete gyanánt 
üdvözlék márczius 15-két, és szivből csatlakoztak a mozga- 
lomhoz. A szűkkeblű szerkezet, melyet a kormány féltéke- 
nyen megőrizni ügyekezett, a városokban mind eddig nem 
engedett kifejlődni élénkebb politikai életet, s lakosságuknak 
kivált iparos része többnyire idegen, érdekelttelen maradt 
azon politikai harczoknál, melyeket a nemzet már több évek 
óta vívott, kivált országgyülésein, a kormánynyal. Azonban 
ezek is napról napra inkább bevonattak a közérdekbe, s a 
szabadság szelleme lassanként ezek kedélyében is oly válto- 
zást hozott elő, hogy aztán soraikból is mind többen csatla- 
koztak a mozgalomhoz ; utóbb pedig versenyeztek a magya- . 
rokkal. , 

A közcsend-bizottmány azonban, melynek tagjai a követ- 
kező napokban ötvennél többre szaporíttattak, nem egyedül a 
főváros nyugalma s közbátorsága fentartását tekintette felada- 
tának; hanem, mig ebben ernyedetlen buzgalommal működék, 

más részről oda fordítá figyelmét, hogy az összes mozgalom- __ 1848. 


nak irányt adjon, s az által az országgyűlés határozatainak 
súlyát a nép részéről is nevelje. E czélra irányzott számos 
intézkedései közt emlitésre méltók azok, melyek szerint a 
helytartótanácsnál kieszközölte, hogy a középületeknél eddig 
használt sárga-fekete dynastiai színek s kétfejű sasok helyett, 
ezentúl a nemzeti háromszín és Magyarország czímere 
tűzessék fel; a kir. kamaránál eddig használt latin nyelv 
helyett, a törvény értelmében, azonnal a nemzeti nyelv té- 
tessék hivatalossá; továbbá, hogy a kormány által létesíttetni 
kivánt dohányegyedáruság előzményeül felállított dohánytra- 
fikák, melyek ez időben a népnek könnyen ingerűltségre 
adhattak volna okot, azonnal bezárassanak ; a bécsi igazga- 
tás alatt alló, az országra nézve erkölcsileg és anyagilag 
káros lotteriák, sorsjátékok megszűntessenek. Fő figyelmét 
azonban a középponti bizottmány a nemzetőrség életbe lép- 
tetésére fordította, mely aztán mindjárt az első napokban 
oly számra is emelkedett, hogy szükség esetében az ország- 
gyülés, e tekintetben, már mint nem megvetendő hatalomra 
számíthatott volna a fővárosra. De még inkább nevelte a fő- 
város fontosságát a nemzeti mozgalomban az, hogy példájára 
más városokban és vármegyékben is hasonló bizottmányok 
keletkeztek, melyek aztán a törvényhatósági testületek hatal- 
mát önmagukhoz ragadták. Ezen vidéki bizottmányok, az 
ország municipalitási szerkezete s ez iránti túlnyomó ro- 
konszenve következtében, nem ismerték ugyan el tulajdonké- 
pen magok felett a pesti bizottmány hatalmát; annak lépéseit 
mindazáltal örömmel üdvezelték, sőt vele szorosabb egyesü- 
lésbe léptek, annak intézkedéseit magokévá tették, s példájára 
nemzetőrséget szerveztek. 

Azon biztosítások, melyeket a pesti középponti bizottmány 
a vidéki városokból s vármegyékből ezeknek egyetértése felől 
naponkét mind nagyobb számban vett, némileg már or- 
szágos hatalmi színt is kölcsönöztek a középponti bizottmány- 
nak. És nem is hiányzának oly nyugtalan vérüek, kik a bi- 

zotlmány ezen országos hatalmának színét, mi, amennyiben 
volt is, csak erkölcsi lehetett, valósággá változtatni, s a bi- 
zottmányt Nyáry elnöklete alatt ideiglenes kormánynak ki- 
kiáltani kivánták. És bár ez nem történt is meg, kétségtelen 
mégis, hogy a bizottmány s általában a pesti mozgalom vezetői- 
nek nagy része elégületlenséggel s némi vetélkedési vágyakkal 
viseltetett az országgyűlés iránt, melyet forradalmibbnak óhaj- 
tott volna. Innen következett, hogy Pesten hamar elterjedni 
kezdett ama kivánat, miszerint az országgyűlés, mely csak 
rendekből áll s ennél fogva az összes nép érdekeit tulajdon- 
kép nem képviselheti, mennél elébb oszoljék el, s egy újabb 
a népképviselet alapján, Pesten hivassék össze. És minthogy 
ez meg nem történt, a bizottmány egy része, magát a népér- 
dekek hívebb kifejezésének tekintvén, némi viszketeget árult 
el, az országgyűlés irányában szerepet játszani az országban. 
És mondhatni, hogy e viszketeget a legtöbbekben csak a 
Kossuth iránti hódolat mérsékelte, kinek nevét e heves vérüek 
az egekig emelték. Kossuth tekintélye nélkül ezen irányból 
utóbb némi veszély, legalábh zavar fejlődhetett volna ki a 
fővárosban, melynek fontosságát a rendkivüli körülmények 
közt, mint alább látandjuk, az országayülés is elismerte, sőt 
talán túl is becsülte. — 

Az országos küldöttség, mely 13 felső, 59 alsó házi tagból 
állott, s melyhez számos más törvényhozási tagokon kivül az 
országgyűlési ifjuságból is mintegy kétszázan csatlakoztak, 
épen azon pillanatokban érkezett meg Bécsben, midőn a né- 
met örökös tartományoknak, három napi habozás után, az 
alkotmány megadatása a császár által megigértetett. Udvari 
publicisták s más irók ugy adták elő a magyar küldöttlség- 
nek márczius 15-kén Bécsben megjelenését, hogy az a bé- 
csieknek, kik alattomban Magyarországból izgattattak volna, 
segedelmére jött légyen az alkotmány kivívása végett. Ezen 
állítás megczáfolásául elég csak arra figyelmeztetni, hogy 
nem a szabadelvű, hanem épen az udvari párt volt az, mely 
a felirat feljuthatását mind eddig késleltette ; s a relormpárt 

a legelső időt ragadta meg a felirat felküldésére, melyet az 
udvari párt ellenzése neki engedett. A bécsiek az alkotmány 
birtokának épen legelső örömmámorában kéjelegnek vala, 
midőn a küldöttséget vivő hajók kikötöttek. A boldog nép 
az öröm túláradásával üdvözölte a ezélban s törekvésben ro- 
kon magyarokat, kiknek különben is azon elismeréssel tar- 
tozott, hogy alkotmányos szabadságát elébb sürgették, mint- 
sem azt maga csak említeni is merte volna nyilvánosan. A 
főherczeg nádor kocsiját, melyből a lovak kifogatlak, magok 
a polgárok vonták be a császári lakba; a többi küldötteket 
tömérdek népcsoportok kisérték szállásaikra. Útjokban ezer 
meg ezer éljen kiáltásokban tört ki a nép ajkain a viharos 
öröm. És midőn a küldöttek szállásaikon megérkeztek, be- 
szédeket kivánt a néptömeg hallani a magyar szónokoktól. 
A tisztelet és hodolat különösen Kossuth személye iránt ha- 
tártalan volt a polgárságban ; mert Kossuth volt az, ki márcz. 
3-kai beszéde által, melyben a bécsiek számára is alkotmányt 
kérni inditványozott, az ő tetterejőket is felvillanyozta. A 
bécsiek e zajos örömnyilvánitása s hódolata a magyar küldött- 
ség iránt azonban nem annyira a személyeket, kiket egy kettő 
kivételével névszerint is alig ismert, mint inkább amaz er- 
kölcsi erőt illette, melyet a szabadság magyar képviselőiben 
létezni megismertek. E nép, mely a politikai jog birtokának 
lélekemelő érzetét csak néhány nap óta ízlelte meg, mintegy 
felbátorodva érezte magát a jogért és szabadságért rég küzdő 
s azt nagy mértékben is éldelő magyar nemzet e maroknyi 
küldötteinek megjelenése által. E szép, e fölséges jelenetben, 
midőn igy a két szomszéd nemzet testvéri szeretetben s köl- 
csönös győzelemóhajtásban egyesült, világos tanusága feküdt 
annak, hogy azon természetellenes viszony, mely egyik nép- 
nek a másik irányábani alárendeltetésén alapult, nem magá- 
nak a bécsi népnek, hanem csak az önkényes hatalom keze- 
lőinek vágyaiban s érdekeiben gyökerezett. Érezte e pillana- 
tokban a bécsi nép, hogy ama szerencsétlen viszony csak a 
bureaukratia kényuralmának műve, s csak annak javára 

szolgál, és hogy a külön népek istentől rendelt hivatása : 
egymás melletti függetlenség, kölcsönös jogtisztelet, kölcsö- 
nös segély és vetélkedés a jóllét és miveltség és szabadság 
áldásainak kifejtésében. A bécsi néptől annyira távol volt 
minden suprematiai féltékenység, hogy Kossuth, ki a Bécsben 
töltött két nap alatt, felszólítva, a néphez többször szólott, 
hatalmas szónoklatával, ha akarja, döntőleg befolyhatott volna 
az osztrák események fejlődésébe. Ő nem élt a körülmények 
által kezébe adott e hatalommal, mert hitt az udvar igére- 
teiben, s megelégelte a győzedelmet, melv ez igéret által 
Magyarországnak biztosíttatott. 

A küldöttség más napon a király elejébe bocsáttatván, a 
főherczeg nádor, a felirást átnyujtva, megható beszédben 
kérte őt a nemzet kivánatának teljesítésére. Ferdinánd magyar 
nyelven s röviden válaszolt, miképen a magyar nemzet hűségi 
biztositását köszöni, kivánságát mielébb sikeríteni óhajtja; 
s miképen szeretett magyar nemzetében mindig bizott: ugy 
annak hűségére ezentúl is számot tart. A király válaszát 
megelégedve fogadta ugvan a küldöttség; de az által tulaj- 
donképen még semmi sem volt megnyerve az ország számára. 
A küldöttség több tagjai tehát, kiknek az udvarhoz, személyes 
hitelöknél fogva, az ajtók nyitva álltak, ezen előnyt erélyesen 
felhasználni ügyekeztek a végre, hogy a fejedelmi család 
szivósabb tagjait s némely befolyásosabb udvari főurakat a 
kivánat jogossága, az engedés szüksége felől meggyőzzenek. 
E tekintetben István főherczegen kivül különösen gróf Szé- 
chenyi István s herczeg Eszterházy Pál tettek az ügynek hasz- 
nos szolgálatot. Ez utóbbik Lajos főherczegnél bebocsáttatást 
kérvén, midőn várakozásra intetett, élesen válaszolt: miké- 
pen most nem volna ideje, az udvari etiguette szabályaihoz 
ragaszkodni, midőn egy korona megtartásáról vagy elveszté- 
séről van szó. 

A küldöttség többi tagjai, társaik ezen magán ügyekezetének 
daczára is, feszült aggodalomban töltötték a napot. A nemzet 
kivánatai, bár jogszerűségöket senki sem tagadhatta, az ud- 

varnál sokáig ellenállásra találtak. Késő estig minduntalan 
változó hírek érkeztek az udvarból, melyek majd reményt, 
majd kétséget ébresztének. Most azt beszélték, hogy egyik 
és másik főherczeg izgat a magyarok követelései ellen; majd 
annak híre terjengett, hogy már a küldöttség tagjainak sze- 
mélyes bátorsága is veszélyben forog. A remény és aggály 
e hullámzásai közt a főherczeg nádor híven beváltotta a nem- 
zet képviselőinek adott szavát. Biztosítván újra is a küldött- 
séget, hogy ha az ország kivánatai megtagadtatnának, hiva- 
taláról tüstént lemond, minden erejét megfeszítette, hogy a 
dynastia néhány tagjainak ellenzését legyőzze. Más nap reggel 
végre kielégítő süker koronázta a megfeszített törekvéseket : 
a királytól következő irat érkezett a nádorhoz : 

c Kedves öcsém, fönséges főherczeg, Nádor ur! 

c Azon alázatos felirásból, . melyet Magyaroszágom rendei 
nevében Kedveltséged által kezemhez vettem, megértvén a 
hű magyar nemzet kivánságait, semmit nem kések, atyai 
szívem tiszta sugallatából kijelenteni : hogy mind azon kiván- 
ságoknak teljesítésére, melyektől kedvelt Magyarországom 
boldogsága és alkotmányos felvirágzása már most feltételezve 
van, szívesen fordítandom gondjaimat. És ez okból tudtul 
adom Kedveltségednek : hogy miután Kedveltséged, mint az 
ország rendeinek egyhangu akaratával elválasztott s általam 
megerősített nádor és királyi helytartóm, a törvények értel- 
mében teljes hatalommal fel van ruházva, ezen országot a 
hozzá kapcsolt részekkel együtt, a korona egységének és a 
birodalommali kapcsolatnak épségben tartása mellett, az or- 
szágbóli távollétem alatt, a törvény és alkotmány ösvényén 
kormányozni : Én a hű karok és rendeknek egy, a honi tör- 
vények értelmében független, felelős miniszterium alkotása 
iránti kivánatát elfogadni hajlandó vagyok; Kedveltségedet 
egyszersmind felhatalmazván, miszerint e végre a Kedveltsé- 
ged által előttem megnevezett férfiakból nekem teljesen alkal- 
matos egyéneket jelöljön ki; egy uttal pedig oda munkálkod- 
jék, hogy ezeknek hatásköre iránt czélszerű törvényjavaslatok, 


39 


1848. 


1848. 


A pesti kül- 
döttség. 


610 Nyolczadik könyv. Az átalakulás forradalomszerű betetőzése. 


a karok és rendek által is helyesen kedveltnek tartott ama 
legszorosb kapocsnak kellő méltánylásával, mely a pragma- 
tica sanctio által egyesült s atyai gondoskodásomra egyformán 
jogosított örökös tartományaim között létezik, — az országos 
felirásban érintett egyéb törvényjavaslatokkal együtt a karok 
és rendek által terveztessenek és további elhatározásom alá 
mielébb terjesztessenek. Adja Kedveltséged e soraim foglala- 
tát, mely kedvelt Magyarországom mindenkor atyailag ápolt 
boldogsága iránti atyáskodó indulatomból származik, mint a 
Kedveltséged által elémbe terjesztett kivánatokra tett legfel« 
sóbb válaszomat, az ország rendeinek tudomására. Bécs, bőjt- 
máshó 17-kén 1848. Aláírva: Ferdinánd s. k.» 

A királyi leirat a nemzet kivánatának teljesen megfelelt: 
az ország független kormányzata, melynek feltétele alatt 
hívta meg a nemzet háromszáz év előtt a Habsburg nemzet- 
séget a királyi székre, s melyért, a szerződéseket megszegett 
királyok kényuralmi törekvéseinek következtében, annyiszor 
és annyi vér folyt, valahára békésen, a törvényes formák 
szigorú korlátai közt ki lőn víva. 

A nádor a királyi leirat következtében nyert hatalomnál 
fogva gróf Batthyáni Lajost, az eddigi országos ellenzék 
fejét, kit e czélból már a királynak is megnevezett, még az 
napon miniszterelnökké nevezte s a miniszterium megalaki- 
tásával bizta meg. A küldöttség még szinte az napon tért 
vissza Pozsonynak örömárban uszó lakosai közé. 

A kedélyek Pozsonyban az által, hogy István főherczeg s 
nádor teljes hatalmu királyi helytartóvá, gr. Batthyáni Lajos 
pedig miniszterelnökké neveztetett, teljesen kielégítve lévén, 
az új miniszterelnök s maga az országgyűlés is első teendő- 
jének tartá a fővárost, honnan idő közben némi nyugtala- 
nító hírek érkeztek, megnyugtatni. E végre márcz. 18-kán 
gr. Keglevich Gábor főtárnokmester vezérlete alatt országos 
küldöttség indíttatott meg a fővárosba, honnan a polgárság 
és egyetem kérelmeivel szinte az nap érkezett meg a kül- 

döttség Pozsonyba. A főváros küldöttségét azon rendkivüli 
megtisztelésben részesítette az alsó ház, hogy azt a maga 
ülésében határozta meghallgatni. Nehogy azonban a fővárosi 
csendbizottmány e megkülönböztetésből új okot merítsen, s 
buzdítást lásson ama szerep folytatására, mely szerint ma- 
gának a nemzeti mozgalom vezetésére nézve az országgyűlés 
irányában mintegy vetélytársi állást látszott igényelni : Kos- 
suth, ki a küldöttségnek a ház megbiztából válaszolt, ahhoz 
igen komoly, mondhatni, kemény szavakat intézett. Kiemel- 
vén ugyanis a főváros rokonszenvét azon reformok iránt, 
melyeket az országgyűlés a maga feladatául kitűzött, s di- 
csérettel említvén a fővárosnak a szabadság megszilárditá- 
sára nélkülözhetlen rend fentartásában tanusított buzgalmát: 
egyszersmind megczáfolni akarta ama véleményt is, mintha 
az országgyűlés már sükerrel koronázott cselekvéseire a pesti 
mozgalmaktól vette volna a lökést; a jövendőre pedig elejét 
akarta venni az országgyűlési működés túlszárnyalásának a 
főváros által. aReményli, ugymond, Pest méltányolni fogja 
ama kijelentését, miszerint ő Pestet ugyan az ország szivé- 
nek tartja, de mint törvényhozó utána nem indul ; a magyar 
nemzet közös szabadságot, közös jogot akar ; és e nemzet az or- 
szág egésze, nem pedig akár egy város, akár egy kaszta. Reméli, 
osztoznak azon érzetben is, hogy itt csak az összes nemzet az, 
melyel illet az ország sorsa felett intézkedni, s hogy e nemzet 
elég erős és hatalmas, eltiporni mindenkit, minden egyest, 
minden kasztát, s egyes municipiumot, melynek gondolatába 
jöhetne ellenszegülni. Kijelenté egyébiránt, hogy most is 
épen azon tárgyakkal foglalkodik az országgyűlés, melyet a 
pesti petitio foglal magában. Kossuth e kemény nyilatkozata 
által kivált a pesti csendbizottmány elnöke, Nyáry Pál, érezte 
magát megsértetve. Ez volt aztán első forrása azon gyűlö- 
letnek s ellenzéknek, melyet utóbb Nyáry végiglen, minden 
alkalommal tanusított Kossuth irányában. Nevelte ezt benne 
a megsértett hiúság és ambitio ösztöne is, melynél fogva 

1848. — ő, tagadhatatlan, hasznos és erélyes működése után a fővá- 
rosban, miniszteri tárczára tartott számot. E vágya nem 
teljesedvén, a státustitkári hivatalt, melylyel megkináltatott, 
sem fogadta el; s utóbb, midőn az országgyűlés Pesten meg- 
nyittatott, az ellenzékhez csatlakozván, annak mind végiglen 
vezére lett. 


MÁSODIK FEJEZET. 


A köz- és magánjogi reformok befejezése. 





Miután a királyi resolutio, mely a felelős miniszterium Az országgyű- 
felállításában megegyezett s a nádort a király távollétében mimos 
a végrehajtó hatalom gyakorlatával felruházta, a nernzetnek nak működé- 
mindent megadott, mit az Bécstől várt: azontúl az ország- si. 
gyülésé lőn azon. nagyszerů és nehéz feladat, hogy az új 
kormányrendszert, legalább is fő vonalaiban, törvény által 
megalapítsa; a szabadságba rendet hozzon, a nélkül hogy e 
rend kedvéért a szabadság bármi csekély részletét vagy biz- 
tosítását feláldozná. A törvényhozás tehát, e nagy feladat 
érzetében magát alkotmányozó gyüléssé alakította. Miután a 
nemzet önrendelkezési joga saját sorsa felett kivíva, s ama 
jogok, melyek eddig egyes osztályok birtokában léteztek, az 
összes nép tulajdonául minden osztályra kiterjesztve lettek : 

e két nagy elv gyúpontjából folytak ki a teendők, mik az 
életbe léptetett köz és magán jog biztosítására .megki- 
vántattak. De mindenek előtt lehetetlen volt az ország ren- 
deinek nem érezniðk, hogy most, midőn a képviseltetési 
jog minden osztálynak -tulajdonává lett, midőn a demokratiai 
elvek teljes diadalt ültek : ők, egyedül az arisztokratiának ki- 
folyásai, szerénytelenség nélkül nem intézkedhetnek minde- 
nekben az összes nemzet sorsa felett. Eloszlatni azonban e 
rendi országgyűlést s a népképviselet alapján újat összehívni, 
mig a miniszterium meg nem alakul s át nem veszi a kor- 

1848. _ mányzatot, nemcsak veszélyes, hanem egyátaljában lehetetlen 
is volt volna, minthogy a népképviseletről s annak szerveze- 
téről törvény még nem létezett. Ez okokból határozattá lőn : 
hogy e rendi országgyűlés csak azokra terjeszsze ki műkö-— 
dését, mik az új kormányrendszer életbe léptetésére, a nem— 
zeti szabadság és függetlenség s az eddig jogtalan néposztá- 
lyok újdon nyert jogainak biztosítására mulhatatlanul tör- 
vénybe igtatandók. A népképviselet hiányának némi póllá- 
sául addig is, mig ezen országgyűlés e szükséges törvények 
megalkotása végett működni kénytelen, a városi és egyházi 
képviselők szintoly teljes szavazati joggal ruháztattak fel, 
minővel a megyei követek birtak. 

Ez irányban indulván működéseiben a törvényhozás, mig 
egy részről a miniszterium s a népképviselet szervezésének 
bővebb megvitatást igénylő nagy munkája folyamatban volt: 
a már különben is eléggé megvitatott köz- és magánjogi re- 
formok tárgyában számos törvényjavaslatok terjesztettek a 
király elébe. 

Közös teber- Ugyanis, a nemesi privilegiumok s a hűbéri viszonyok el- 
a üze nber törlésének elve kimondatván, a közös teherviselésről, az urbér 
ized meg 
szúntetése. ÉS papi tized megszůntetéséről minden hosszu vitatkozás és 
ellenzés nélkül megalkottattak a törvényjavaslatok. Az urbért 
illetőleg: az eddig gyakorlatban volt jobbágyi szolgálatok és 
fizetések örökre eltörültettek; a magán földesurak kár- 
mentesítése a nemzeti becsület védpaizsa alá helyeztetvén, 

az állam által eszközlendőnek határoztatott; a kármentesítés 

elveinek s részleteinek kidolgozása azonban a jövő ország- 

. gyülésre halasztatott. Nehogy pedig akkor, midőn a birtok- 

jog a nép alsó osztályainak számára biztosíttatik, az urbéri 
viszonyok megszűntetése által különben is, egy időre lega- 

lább, nagy rázkodást szenvedett nemesi osztály vagyonilag 
roskadásnak induljon: a földes urak adóssági tőkéjének fel-. 
mondhatása egy később alkotandó törvény intézkedéseig fel- 
függesztetett; végre, a vagyonviszonyaikban megingatott föld- 
birtokosok kedélyének megnyugtatása végett, a jövő ország- 

gyülés által szervezendő hitelintézet felállítására eleve is fél 
millió forint tűzetett ki. 

A tized tekintetében, a főpapság is meghozta a haza nyu- 
galmáért a tőle igényelt áldozatot: Lonovics, Rudnyánszky s 
a többi püspökök önként lemondtak az egyház által birt 
tized jogáról. Viszont a főpapok ama kivánata, miszerint az 
ország a kisebb rendű papságról, melynek egy része a tized 
elvesztése által élelmi eszközeitől megfosztatott, gondoskod- 
jék, minden oldalról méltánylattal fogadtatott. Hasonlókép 
azon magán családoknak is, melyek a papi tizednek akár 
örök bérlet akár királyi adomány által birtokában vannak, 
kárpótlás igértetett. 

A nép nyugalma e nagy fontosságu magánjogi reformok 
által biztosíttatván, az új kormányzat szervezését illető mun- 
kálatok folytában több közjogi reformok iránt is megkészít- 
tettek a törvényjavaslatok. E tekintetben különösen méltók 
említésre az Erdélylyeli uniot, a városok rendezését, a nem- 
zetőrséget s a sajtót illető törvényjavaslatok. Az elsőre nézve, 
a törvényhozás elvileg kimondta ugyan az Erdélylyeli egye- 
. sülést; de méltányolván e tartománynak szinte életben lévő 
alkotmányos jogait, szükségesnek látta, hogy az anyaország 
törvénye a tartomány országgyűlésén is önkéntes elfogadást 
nyerjen. E végre a király egy felirat által megkéretett, hogy 
Erdélynek, az unio feletti nyilatkozhatása végett, azonnal hir- 
dessen országgyűlést. 

A városok rendezésének kérdése, mely már több ország- 
gyülés alatt oly heves vitáknak szolgált tárgyául, az általános 
népképviselet felállításának következtében, mind azon nehéz- 
ségektől megszabadulván, melyeket eddig azoknak a közép- 

ponti kormánynyali kapcsolata és törvényhozási képviselete . 


okozott, — a municipalis jog elvei szerint foglaltatott az új 
törvényjavaslatba. A választási jogot illető pont azonban egy 
váratlan, sajnos eseménynek lett forrásává. E jogot ugyanis, 
bár némi census mellett, de igen széles alapra fektette a ja- 
vaslat, minden tekintet nélkül a valláskülönbségre, miszerint 

az a zsidóknak is megadatott a mennyire a többi szükséges 
gualificatiókkal birtak. A vak hit és szűkkeblű elfogultság e 
törvényjavaslatot azonnal ürügyül használta, kiönteni gyűlő- 
letét a zsidókra, kik az ország átalakulását a magok törvényen 
kivüli, elnyomott állapotára nézve is a megváltás napja gya- 
nánt üdvezelvén, a mozgalmakat buzgó részvéttel s meleg 
rokonszenvvel kisérték. Pozsony iparosainak előítéletes, al- 
sóbb osztályai, melyek az ügyes izraeliták szaporodtát és 
gyarapodását a városban már rég kancsal szemmel néz- 
ték, nem tűrhetvén, hogy azok e törvény által velők egyaránt 
jogosíttatnak, márczius 19-ke és 20-ka estvéjén dühös cso- 
portokban támadták meg a zsidók lakjait, vagyonukat szét- 
rombolták, személyeiket vad bántalmakkal illették. Csak 
fegyveres erő fékezhette meg az előitélet és szennyes érdek- 
szülte gyűlölet vérengző kitörését; mely alkalommal az or- 
elfogulatlan emberszeretetének szép jeleit adta. De fájdalom, 
ezen vad kihágásokon kivül még más ałakban is kitört a zsi- 
dók elleni gyűlölet. Pozsony lakosainak egy része nem szé- 
gyenlette, a maga számára megtágított szabadság gyakorlatát 
más embertársai, különben is elnyomott, osztályának üldözé- 
sére fordítani. Gyülekezetet tartottak, melyben a zsidókat 
régi városnegyedőökre visszaszoríttatni, a házalló kereskedéstől 
eltiltatni kivánták, s több ily szellemű végzéseket hoztak. E 
jelenetek, Pozsony példájára, több más helyeken is feltüne- 
deztek. Különösen Székesfehérvárott, Nagyszombatban, sőt 
még Pesten is különféle üldözések tárgyaivá lettek Izrael 
megvetett maradékai. A fővárosban a polgárság vonakodott 
őket a maga nemzetőri soraiba befogadni. Az ifjuságból al- 
kotott nemzetőri osztály megnyitotta ugyan nekik a maga 
századait; de oly nagy mértékben nyilatkozott irántok a pol- 
gárok ellenszenve, hogy, a közcsend megőrzése tekintetéből, 
utóbb is ki kellett venni a fegyvert kezeikből. Ezen s hasonló 
jelenetek fájdalommal töltöttek el minden emberbarátot. Az 
országgyűlés fennen kárhoztatta az elfogult szűkkeblüűséget 

nem különben, mint a bűnös csendháboritásokat ; de a nyi- 
latkozott ellenszenv következtében, a közbéke fentartása végett, 
a városi törvényben kitörűlte ama záradékot, mely a válasz- 
tási jogot valláskülönbség nélkül megadta a lakosoknak, 8 
csak a törvényesen bevett vallások régi kifejezésére szorítko- 
zott; az igazság kiszolgáltatását a zsidók irányában a jövő 
országgyűlésnek hagyván feladatául. 

A zsidók üldözésében több helytt támadt zavargások az or- 
szág általános békéje iránt is mély aggodalommal töltötték 
el a törvényhozó testületet. Mert körültekintve a hazai álla- 
potok tömkelegében, lehetetlen volt nem látni, hogy itt a 
sokáig szolgaságban tartott parasztság, amott a különféle nem- 
zetiségi féltékenységek és rivalitások, melyek több évek foly- 
tán mesterségesen szítogattattak, oly gyuanyagot rejtenek 
kebelőkben, melynek fellobbanása veszélyt hozhat az or- 
szágra. Még ugyan, ama nehány helyen kitört zsidóüldözést 
kivéve, mindenütt béke és nyugalom uralkodott a hazában 
s kapcsolt részeiben. A parasztok hála és örömérzettel fogad- 
ták az átalakulás nagy jótéteményeit. A nem rég viszályba 
merült nemzetiségek a közszabadság új napjának sugáraiban 
melengőzve, kibékülni látszottak. A horvát követek a többi 
rendekkel teljes egyetértésben voltak, s a nem rég lefolyt Zág- 
ráb megyei közgyülés rokonszenvét nyilvánítá az országgyű- 
lés eljárása felett. A szerb nemzet részéről Rajasics, karló- 
czai érsek, magyar nemzeti szinű cocárdával felékesítve, de- 
rűlt megelégedést sugárzó arczczal, vett részt a Bécsben járt 
küldöttségben. A közcsendet az ország határaiban mindenütt 
ugy a parasztság, mint a külön nemzetiségek kebelében, leg- 
fölebb a nagy események feletti lelkesedés, a nyert polgári 
jogok feletti öröm zaja, de még semmi rosz szenvedély nem, 
zavarta meg. Rosz akaratú, a zavarban aljas önérdekeket 
hajhászó izgatók mindazáltal nálunk sem hiányzottak. A 
helységekben több helytt tűntek fel ilyféle gonosz lelkű izga- 
tók, kik a parasztokat volt földes uraik megtámadására in- 
gerelték. A sajtó tényleges felszabadulása után Pesten és 

Pozsonyban némely röpiratok jelentek meg, melyekben az 
izgatás a tulajdon eszméjének ostromlásáig terjedt. Mind en- 
nek még nem volt ugyan látható hatása a közörömben. A 
törvényhozó testület mélyebb lelkű tagjainak kedélyét mind- 
azáltal borús sejtelmek s titkos aggodalmak nyugtalanították, 
melyek munkálkodásaikra is látható hatást gyakoroltak. Kü- 
lönösen észrevehető ezen aggodalom nyoma a nemzetőrséget 


Nemzetőrségi ÉS sajtószabadságot illető tanácskozmányok s törvényjavasla- 


és sajtó- tòr- 


vényjavasla- 

tokban. A nemzetőrségi törvény tárgyalása alatt azon sza- 
kasz, mely a nemzetőrségbe felveendő egyének gualificatió- 
járól intézkedik, az új nagy események óta nem tapasztalt 
keserűséget idézett elő a különböző véleményszínezetekben. 
A volt conservativok, sőt a volt ellenzékiek egy része is a fel- 
emelt censusban kereste ezen institutiónak, mely a nép ke- 
zébe fegyvert adott, biztosítását a visszaélések ellen. Sokan 
magát a nemzetőrségi intézet czélszerűségét is kérdésbe tették, 
sajátszerű körülményeink között. A reactiónak volt-e már ez 
gyenge fuvallata, vagy csak a hazafias aggodalmak őszinte 
következése ? — bizonytalan. Csak Kossuthnak ama czáfolata 
vetett véget e vitatkozásnak, melylyel a tényre utalt, misze- 
rint a nemzetőrség a főváros példája szerint az országban 
már mindenütt tényleg fenáll, s a fegyvert attól visszavenni 
nem volna könnyű dolog. 

Még világosabban kifejezték az ország rendei a szabad- 
sággali visszaélhetés miatti félelmöket az új sajtótörvényben. 
E tárgyra nézvermég a legszabadelvűebbek többsége is akként 
gondolkodott, hogy miután a röpiratok általi izgatások már 
is sZaporodnak, s a sajtóban ugy a féktelenség, mint az álar- 
czos reactio éles fegyvert emelhet a szabadság fiatal növénye 
ellen, igen óvatos, előrelátó törvényekre van szükségünk. 
Igénylé ezt különösen még az is, hogy a censura megszűn- 
tetése óta nem csak magyar és német, hanem szerb, illyr, s 
más szláv nyelvű irók is mind többen kezdtek fellépni a napi 
sajtó terén, kiknek működése a nyelvökbeni járatlanság miatt 
ismeretlen maradt a magyar közönség előtt. Attól lehetett 

tartani, hogy a kissé lecsilapult nemzetiségi viszály, kivált 18488 


ha netalán még a reactio által is alattomban szítogattatnék, 
az igen szabadon mozogható, kemény repressiv törvények 
által nem korlátozott sajtóban, a még rendezetlen állapotok 
közt, a közbékére nézve kétszeres veszélylyel feltámadhat. 
Ezen okokból a törvényhozás inkább csak a censurát akarta 
eltörűlni, mint tényleg szabaddá tenni a sajtót. A törvény- 
javaslat készítésével Szemere Bertalan bízatott meg. És ő tel- 
jesen megfelelt munkálatával a törvényhozók aggodalmainak. 
A napi sajtót, mi legveszélyesebbé válhatott, különösen le- 
nyűgözte, oly nagy pénzbeli biztosítékot (20,000 forintot) 
kivánván a folyóiratok kiadóitól, hogy azok e szerint csak a 
vagyonosabb osztályok körére szorúltak volna. A vétségekre 
hozott büntetések is szerfelett súlyosak, a vétségi esetek pe- 
dig határozatlanok valának. A királytól a legkisebb tisztvise- 
lőig, az országgyűléstől a legkisebb hatósági testületig, min- 
den súlyos büntetések által védve volt benne a sajtó megtáma- 
dásai ellen. Kétseget nem szenved, hogy azon ideiglenes saj- 
tószabályok, melyeket a helytartótanács a márczius 15-két 
követő napokban a fővárosban közzé telt, a sajtónak szaba- 
dabb mozgást engedtek, mint az országgyűlés által elfogadott 
Szemere-féle törvényjavaslat. 

E törvényjavaslat márcz. 22-kén érkezett le a fővárosba, 
s miként előre látható volt, ingerültséget okozott. A fővárosi 
közönség s különösen a már 63, jobbára fiatal tagokból álló 
középponti csendbizottmány, általában véve forradalmibb szel- 
lemű volt, mintsem az országgyűlés eljárásával megeléged- 
hetett volna. Az ország újjáalakulásának processusában annyira 
túlbecsülték a tőlök eredt pesti mozgalmak fontosságát, hogy 
még a higgadtnak látszó Nyáry Pál is azt mondta egyebek 
közt a fővárosban járt országgyűlési küldöttséghez intézett 
beszédében, hogy c sokat és nagyszerűt láthattak a nemzet 
képviselői ; de nem látták a legfontosabbat, a márczius 15-kei 
pesti mozgalmat. s lly véleményben lévén, bár az országgyűlés 
Pozsonyban járt követeiknek kijelentette, hogy csak rövid 

napokig maradván még együtt, kivánságuknak a gyülés átté- 
tele iránt a fővárosba, nem lehet megfelelni, ők még sem 
szűntek meg követelni, hogy a törvényhozás e rövid napokra 
is Pestre költözzék le. Ugy vélekedtek, hogy a közjogi új or- 
ganisatia a fővárosi közvélemény súlybavetése nélkül nem 
fog helyesen, az új kor kivánalmai szerint végrehajtatni azon 
törvényhozási testület által, melynek tagjai, azon kivül hogy 
jobbára csak a nemesi osztályt képviselik, nagy részben még 
a nem rég minden reformnak utját állott conservativ párt 
soraiból eredtek. Kivánták az országgyűlés lejöttét, mert azt 
hitték, hogy miután e törvényhozó karnak a szükséges új 
kormányzati és képviseleti szervezet megalkotása végett még 
hetekig együtt kell maradnia, az oly élénk szabadságérzetű 
főváros közvéleményének befolyása alatt a törvényhozó testület 
azon részei is jobb irányt nyerendnek, melyek nem a szabad- 
elvű elem kifolyásai s képviselői s melyek, mint egy fő- 
rendi ülésben gróf Széchen Antal, márczius 18-kán kijelen- 
tette, « az új viszonyokat, miután a királytól is jóváhagyattak, 
tisztelik ugyan, s egyéni nézeteiket önmegadással alárende- 
lik, de meggyőződéseikről le nem mondottak. » És bár e 
szerint a törvényhozó kar ezen része az átalakulásnak gátot 
már nem vethetett, s egészen szenvedőleg viselte magát: a 
pesti közvélemény mégis, mint a vőlegény bajjal szerzett 
jegyesére, igen féltékeny volt az újdon szabadságra. Ezen 
érzeményből eredt Pálfy Albert szerkesztése alalt azon új 
napi lap is, mely a Márczius tizenőtödikes czíme mellett e 
jelszót viselte homlokán: « Nem kell táblabiró-politika. » E 
szellem, ez irány pedig most annál hatalmasabb volt a fővá- 
rosban, minthogy ott minden ellenkező vélemény teljesen 
megszünt létezni, vagy legalább nyilatkozni. A hirlapokban 
nem csekélyebb volt az átváltozás, mint a köz dolgokban. A 
«Budapesti Hiradó», a conservativok fő lapja komoran letette 
régi zászlaját, s mint befejezett tényt fogadta el az új álla- 
potot. A c Nemzeti Újság », mely nevének egyátaljában meg 
nem felelve, eddig a conservativok legszélsőbb szárnyát s a 


Második fejezet. A köz- és magánjogi reformok befejezése. 621 


papi érdekeket képviselte, most a győzedelmes elvek legtúl- 
zóbb bajnokává avatta fel magát. Legmérsékeltebb volt még 
a « Pesti Hirlap », az ellenzék régi fő organuma. A német 
lapok is kivétel nélkül a radikál átalakulás zászlaját tűzték 
ki homlokukra. 

A főváros e szellemi állapotában lehetetlen volt az új sajtó- 
törvényjavaslatnak élénk ingerültséget nem okoznia. Még a 
vármegye gyülése is erélyes felirást intézett ellene a minisz- 
terelnökhöz. A csendbizottmány pedig, mely márczius 15-ke 
óta kizárólag kezelte a városi hatóságot, nem csak feliratban 
kérte meg a miniszterelnököt, hogy oda hasson, miszerint 
a sajtótörvény a kor igényeihez képest kijavíttassék , hanem egy 
tagját, Pulszky Ferenczet, követségben is felküldé Pozsonyba, 
hogy a miniszterelnököt személyesen tudósítaná a főváros- 
nak e tárgybani közvéleményéről. Az ifjuság e küldöttség előa- 
dásának a maga részéről súlyosabb nyomatékot adni szándé- 
kozván, a sajtótörvényt a városház terén, mely most «Szabadság 
terére » kereszteltetett át, a nagy tömegben összecsoporto- 
zott nép helyeslő buzditásai közt megégette. A tüntetésnek 
hatása lett" A sajtótörvény minden tekintetben megszelídítve 
és szabadabb szellembe öntve terjesztetett a királyi szente- 
sités alá. 

rendei a szabadsággali visszaélhetés miatt a nemzetőrségi 
és sajtói törvényjavaslatokban: annál szabadabb szellemet 
tűntettek ki a népképviseletről szóló törvényben. A suffrage 
universel, mely a franczia új respublikai alkotmány egyik 
alapkövét tette, nálunk nem lőn ugyan elfogadva ; a választói 
jog mindazáltal oly széles alapra fektettetett hogy, ha az 
országnak s kapcsolt részeinek tizenöt millió lakos után 
összes nagykoru férfi osztályát három és fél millióra számit- 
juk: a megállapított gualificatio szerint a választói joggal fel- 
ruházottak e számnak legalább is felét tették. A gualificatio, 
miként az a következő országgyűlési választásra nézve ideig- 
lenesen megállapíttatott, következő vala: A politikai jogél- 

vezetet birják mind azok: 1. Kik annak a megyékben és sza- 
bad kerületekben eddig is birtokában voltak. 2. Az ország- 
nak s kapcsolt részeknek mind azon benszületett vagy hono- 
sított, legalább 20 éves, és sem atyai sem gyámi sem gazdai 
hatalom alatt nem lévő férfi lakosai, a törvényesen bevett val- 
lások különbsége nélkül: a) kik a városokban 300 forint ér- 
tékű házat vagy földet — ; más községekben, eddigi urbéri ér- 
telemben vett egynegyed telket, tehát hat holdat birnak; 
b) kik mint kézművesek, kereskedők, gyárosok, folvtonosan 
legalább egy segéddel dolgoznak, múűhelylvel, gyárral, vagy 
kereskedési teleppel birnak ; c) kik, a mennyiben a fentebbi 
osztályokba nem tartoznak, 100 forint évenkénti állandó, 
biztos jövedelmet kimutatni képesek; d) jövedelmökre való 
tekintet nélkül a tudorok, orvosok, ügyvédek, mérnökök, aka- 
démiai művészek, tanárok, a m. akadémia tagjai, gyógysze- 
részek, lelkészek, községi jegyzők és iskolai tanítók. Választ- 
hatóknak pedig határoztattak mind azok, kik választók, leg- 
alább 24 évesek s a törvényhozási nyelvet, a magyart, tudják. 
A képviselők száma, Erdélyen kivül, összen 377-re tétetett ; 
e számból Horvátország három megyéjére 18, a horvát ha- 
tárőrvidékre 8, a szerémi végvidékre 3, a bánsági végvidékre 
szintannyi esett ; Erdélynek azon esetre, ha csatlakozni fog, 
összesen ÖÖ képviselő juttatott; s ekként az összes képviselők 
száma, Erdélylyel együtt, 443-ra határoztatott, miszerint 
mintegy 33,000 lélekre, s körülbelül 5—6000 választóra 
esett egy képviselő. 

Mi a törvényhozást illeti: a megalkotott törvénynek főbb 
pontjai következők : országgyűlés évenként és pedig Pesten 
tartatik; a képviselők három évre választatnak; a királynak 
joga van a törvényhozó kart a három év eltelte előtt is fel- 
oszlatni s új képviselőválasztást hirdetni; de ekkor a leg- 
közelebbi ülésnek három hónap alatt meg kell tartatni; az 
évi ülés az utósó évrőli szárnadásnak s a következő évi költ- 
ségvetésnek a miniszterium általi előterjesztése s az irántoki 
határozatnak meghozatala előtt el nem oszlathatik. Elnököt 

s másodelnököt a főrendi táblához (melynek szervezése a jð- 1848. 
võre halasztatott) a király nevez; a képviselő tábla évenként 
maga választja elnökeit. Az ülések nyilvánosak. 

Legfontosabb azonban minden közjogi törvényjavaslatok A felelős mi- 
között az volt, mely a rendkivüli napok eredményeinek leg- mányzatróli 
becsesbikét magában foglalta, a nemzet s fejedelem közti vi- törvényjavas- 
szonyokat új formákba öntötte, az ország kormányzatát gyö- Bt 
keresen átalakította: a független, felelős miniszteriumról 
szóló törvényjavaslat. Mi előtt ennek előadásába bocsátkoz- 
nánk, ugy hiszszük, nem lesz felesleges, bár röviden, azokat 
visszaidéznünk az olvasó emlékezetébe, mikból kiviláglik, 

.hogy ama nemzeti jog, mely e térvényjavaslatba foglaltatott, 
nem új nyeremény, mint minő volt például a német örökös 
tartományok új kormányrendszere; hanem számtalan régi s 
újabb szerződések s törvények szerint, századok óta kétség- 
bevonhatlan tulajdona volt a nemzetnek. Rövidség kedvéért, 
ama szerződésekre figyelmeztetjük az olvasót, melyeket a 
némzet 1526-ban I. Ferdinánddal, midőn őt a királyi székre 
önként meghívta, 1608-ban Rudolf és II. Mátyás királyokkal, 
1687-ben a trónöröködés iránt I. Leopolddal, 1723-ban az 
ugy nevezett pragmatica sanctioban a leányági trónöröklés 
iránt III. Károlylyal kötött; és csak az 1790-ki 10-dik tör- 
vényczikket idézzük, mely igy szól: c A karok és rendek alá- 
zatos felterjesztésére ő Fölsége megismerni méltóztatott, hogy 
bár a fölséges osztrák háznak az 1723-ki 1-ső és 2-dik tör- 
vényczikk által Magyarországban és kapcsolt részeiben meg- 
állapított leányági trónöröködése ugyanazon fejedelmet illeti, 
melyet, a megállapított örökösödési rend szerint, elválaszthat- 
lanul s felosztbatłanul birandó többi örökös, Németországban 
s azon kivül fekvő országaiban s tartományaiban : Magyaror- 
szág mindazáltal, kapcsolt részeivel együtt, szabad ország, s 
kormányzatának egész törvényes alakjára nézve (odaértve 
minden kormányszékeit) független, azaz, semmi más or- 
szágtól vagy néptől nem függő, hanem saját megállással és 
alkotmányával biró; minél fogva a törvényesen megkoroná- 


1848. 


624 Nyolczadik könyv. Az átalakulás forradalomszerű betetőzése. 


zott királya, tehát ő Fölsége és utódai által is, saját törvényei 
és szokásai, nem pedig más tartományok módja szerint kor- 
mányzandó, miként azt már az 1715-ki 3-dik és az 1741-ki 
8-dik és 11-dik törvények megszabják. » 

Ezen önállóság s független alkotmányosság birtokában, 
kétségbevonhatatlan joga volt a nemzetnek dicasterialis kor- 
mányzati formáját, a fejedelem megegyeztével, s a nélkül hogy 
a közte s a német örökös tartományok közt létező kapcsolat 
sértetnék, felelős miniszteri kormányformával felcserélni. 
Királyával, ezen átalakitás következtében, a kormányzatra 
nézve új jogviszonyba lépett ugyan a nemzet; de a dy- 
nastiával az öröködésre nézve, s a német örökös tartomá- 
nyokkal a fejedelem egysége s azonsága tekintetében csak a 
régi szerződések s törvények által meghatározott jog és kap- 
csolati viszonyban maradt. Mert mind azon befolyás, melyet 
a bécsi német kormány magának eddig az ország némi 
ügyeiben eltulajdonított, s melyet az új törvény megszűnte- 
tett, miként az idézett 1790-ki törvényből czáfolhatlanul ki- 
tűnik, csak törvényellenes jogbitorlás volt. 

E jogbitorlástól, mely a mult időkben világos törvények 
ellenére csempésztetett be az ország kormányába, a jövőre 
is igen óvakodnia kellett a nemzetnek; mert bár a német 
örökös tártományok is alkotmányt s felelős miniszteriumot 
nyertek, e miniszterium összeállítása után, melyben Kolo- 
wrat, Colloredo, Figuelmont, s a kényuralom más régi esz- 
közei és a szabadság örökös ellenségei vetlék át a kormány- 
zatot, kételkedni egy perczig sem lehetett többé, hogy Bécs- 
ben az alkotmány s felelős miniszterium tekintetében csak 
játék űzetik a politikailag fejletlen néppel, s hogy a kény- 
uralmi reactio nem késendik megkezdeni ármányos műkő- 
dését. Ösztönszerűleg érezte ennél fogva a törvényhozó tes- 
tület, hogy a király előleges megegyeztével elhatározott 
átalakulásnak, vagy, ha ugy nevezni akarjuk, békés forra- 
dalomnak záloga a felelős miniszteriumról szóló törvényben 
lesz letéve; és hogy, ha ármány vagy hatalom még valaha 

megkisérteni akarná, a. nemzet önálló, független kormány- 
zatán csorbát ejteni, az különösen e törvény terén fogna 
történni. A törvényhozók tehát oly világossá s határozottá 
kivánták tenni e törvényt, hogy ahhoz a jövőben semmi bal- 
magyarázat, semmi kétség ne férhessen. Kimondatott benne, 
hogy a király távollétében a nádor, mint annak helytartója, 
felelős miniszterek által gyakorlandja a végrehajtó hatalmat, 
teljes épségében fentartva mindazáltal a birodalommali kap- 
csolatot. Ezen elv nélkül a felelős miniszterium sem volt 
volna képes megőrzeni az ország függetlenségét. Mert kü- 
lönben az ország egy perczig sem lett volna biztosítva az 
ellen, hogy a fejedelem ne a tőle távol lévő nemzeti minisz- 
terium, hanem idegen tanácsosok befolyása szerint kormá- 
nyozzon, kiknek mindennemű ármányra, az új intézmények 
aláásására szabad kéz engedtetett volna mind azon tárgyak- 
ban, melyekben a miniszterium maga nem határozhat, s ki- 
rályi hozzájárulást, megegyezést kérni köteles. Három szá- 
zados keserű tapasztalatból tudta a nemzet, mennyire meg- 
csökken lassankint a nemzeti kormány hatósága, ha a király 
idegen tanácsosoktól környezve, az országon kivül lakik. Ez 
volt a multban legbővebb forrása a nemzeti sérelmeknek ; s 
ezen hatalom átruházása nélkül a jövőben is rövid időn két- 
ségtelenül, a felelős miniszterium mellett is, vagy mult sor- 
sára jutott volna a nemzet, vagy azon képtelen állapot fejlő- 
dött volna ki, hogy a király örökös viszályban legyen a maga 
miniszteriumával. Egyenesen a királynak tartatott fenn 
mindazáltal, annak távollétében is, a kegyelmezési jog gya- 
korlata, az ország zászlósainak s egyházi fejeinek kinevezése, 
czímek és rendek osztása; hasonlókép a katonai főtisztek 
kinevezése, s a magyar hadseregnek az országon kivüli al- 
kalmazása, a személye körül lévő magyar miniszter ellenjegy- 
zése mellett. A törvényhozás továbbá nem elégedett meg 
azzal, hogy a miniszteriumnak minden egyes ágát külön 
megnevezze ; hanem egyenként megnevezte azon kormány- 
testületeket is, melyeknek hatósága most az egyik vagy másik 

miniszteriumra szállott. A bécsi kabinet ezer csellel élt a 
multban a törvények meghiúsitására. Nehogy tehát valamely 
elébbi kormánytest hatáskörét a miniszteriumtól valamikép 
eltagadja, kicsinyesnek látszó gonddal szabatott meg annak 
összes köre. Van mindazáltal egy pont e törvényben, mely 
annak gyönge oldalát teszi, s ez: az országnak külügyekbeni 
képviseltetése. A király személye mellé ugyanis egy ugy ne- 
vezett külügyi miniszter rendeltetett oly meghatározással, 
hogy mind azon viszonyokba, melyek a hazát az örökös tar- 
tományokkal közösen érdeklik, befolyván, azokban az or- 
szágot felelősség mellett képviselje. E rendelkezés az országnak 
általánosan kimondott kormányzati függetlenségével némi 
ellentétben állott. Meg kell ugyan vallani, hogy ama kapcso- 
lat következtében, melyben hazánk a tulajdonképeni osztrák 
birodalommal állott, teljes elszakadás nélkül lehetetlen volt 
külügyeinket egészen függetlenül intéznünk, s csak arra kel- 
lett szorítkozni, hogy illető miniszterünk, az osztrák minisz- 
terrel egyetértve, igazgassa hazánk s a birodalom közös kül- 
ügyeit. Meg kell vallani azt is, hogy a képzelhető feladatok 
legsúlyosabbika volt, a két, egymástól különben független 
kormányu állam külügyeit mindig egyértelműleg s akként 
intézni, miként azoknak külön érdekei kivánták. Azonban, 
ha ezt általában lehetségesnek tekintjük is; — mi csak azon 
esetben az, ha a bécsi miniszterium is valóban szabadelvű, 
alkotmányos kormánynyá fejlődik ; — e törvény mégis igen 
hiányos, határozatlan maradt. Azon kérdéseket, melyeknek e 
bonyolódott helyzetből okvetetlenül kifejlődni kellett, elin- 
tézni, csak kisérletet sem tett törvényhozásunk. Például, azon 
esetekről, melyekben a magyar s osztrák külügyi miniszterek 
közt véleményben vagy épen irányban különbség támadna, 
említés sem tétetett. Ily esetekben ki legyen az arbiter, s 
általában a két miniszter közől melyik legyen a cselekvő, 
melyik az ellenőr, miként osztassanak fel köztök a külügyi 
viszonyok külön ágazatai? — s több eféle kérdések mind 
megfejtetlenül maradtak. Ezekre nézve természetesen egyik 

állam sem intézkedhetett egyoldalúlag s csak kölcsönös alku- 
dozások és szerződések szerint lehetett volna megállapítani 
a szabályokat. És hogy ez azonnal nem történt, minden- 
esetre sajnálatos hibának tekintendő, melyet csak az menthet 
némileg, hogy a legfontosabb belügyeknek is roppant hal- 
maza várt intézkedésre, és hogy e súlyos kérdések utóbb, a 
két kormány megerősödte után, az illető két törvényhozó test 
befolyásával könnyebben megfejthetőknek tekintettek. — A 
miniszterium egyéb viszonyai, kötelességei, hatásköre s fele- 
lőssége stb. az Európában közönségesen uralkodó elvek sze- 
rint rendeztettek. Sajátszerű csak az fordúl még benne elő, 
hogy az ország közügyei feletti értekezés, codificatio stb. 
végett, a nádor vagy miniszterelnök előlülése alatt munkál- 
kodandó álladalmi tanács állíttatott fel. Ezen eszme az or- 
szágban létezett franczia iskolának találmánya volt, mely a 
miniszterium felállítását a maga elvei győzedelmének tekin- 
tette, s azzal együtt a maga kedvencz tanát, a centralisatiót 
is megalapítani ügyekezett. 

A végrehajtó hatalom gyakorlatának központositását némi 
mértékben már maga a felelős miniszterium eszméje is szük- 
ségkép feltételezte. Ebből természetesen következett, hogy 
az ország vármegyei municipalis szerkezetét is, mely eddigi end 
alakjában minden centralisatiot s miniszteri felelősséget le- 
hetetlenné tett volna, meg kellett változtatni. A centralisták, 
— bár mérsékeltebb részök ekként nyilatkozott a Pesti Hir- 
lapban: ecentralisálni a nagy dolgokat, nem centralisálni a 
kicsinyeket; meghagyni a helyi érdekek szabad nyilatkoza- 
tait, de azokat a közérdek számára hasznosítani» — a cen- 
tralisták, mondom, a felelős miniszteriumot tartván az alkot- 
mány legerősebb garantiájának, a jövőre semmi fontosságot 
nem tulajdonítottak a megyei szerkezetnek, s azt minden 
meggondolás nélkül hajlandók voltak eltörleni. Voltak azon- 
ban sokan, kik akár kegyeletes emlékezetből ezen intézet 
iránt, melynek a lefolyt súlyos idők viszontagságai közt egye- 
dül köszönhettük alkotmányosságunknak, csak annyira is, 

mennyire létezett, fenmaradását; akár a centralisatio mér- 
séklése végett, akár végre gondos előrelátásból, a jövendő- 
nek még kitőrhető zivatarai ellen ezen intézetben keresve 
védelmet, azt a mennyire csak a felelős miniszterium mellett 
fenmaradhat, a jövőre is fentartani óhajtották. Az ország- 
gyülésen hosszu s érdekes vitatkozás folyt a két vélemény- 
színezetűek között a megyei rendszernek a miniszterialis 
rendszerreli megegyeztetése s képviseleti alapra állítása felett, 
melyről a törvényjavaslatot Kossuth dolgozta ki. A megyei 
municipiumot tulajdonképen a nemesség összesége alkotta, 
s a hatóságot a nemesség közgyűlései gyakorolták. A megyei 
tisztviselők csak végrehajtói voltak a közgyűlés határozatai- 


. nak. Az lőn tehát a kérdés: a nemesek mindnyájan meg- 


tartsák-e, addig is, mig a megyék a jövő országgyűlésen 
újonnan szerveztetnek, szavazati jogukat, vagy mint az ország 
többi polgárai, ők is csak községenként választandó küldöttek 
által képviseltessenek a megyei közgyűléseken? Azoknak, 
kik régi alakjokban kivánták fentartani a megyéket, Kossuth 
czáfolhatatlanul megmutatta, hogy ez lehetetlen. 

c Az ellenkező véleményűek, ugymond, ám kisértsék meg 
a törvények végrehajtását tisztán nemesekből álló gyülések- 
kel. Hoztunk törvényeket, melyek a nép irányában jótéko- 
nyak, s a végrehajtást oly megyére akarják bizni, mely 
nemesekből áll. Ez rosz számitás ; ezzel a nemesség lesz sem- 
mivé téve, személyére s vagyonára nézve veszélyeztetve...... 
Jtt a közteherviselés iránti törvény; ehhez a miniszterium- 
nak kulcsot kell dolgozni, s hogy ezt tehesse, a megyére szorul, 
attól nyeri adatait. 5 ha ezen kulcs-kidolgozás alapja, a reve- 
latio, a nemesség kezében lesz : nem szenved kétséget, hogy 
oly munka fog dolgoztatni, mely talán mindent veszélyeztet, s 
én ez esetben borzadok attól, a mi a nemességre vár. » Által 
megy még más törvényekre is, kitűntetve mindeniknél, hogy a 
demokratikus irányu törvényt arisztokratikus testület veszély 
nélkül végre nem hajthatja. E végre a megyét is azonnal kép- 
viseleti alapra kivánja fektetni. Eltörleni azonban nem akarja 

a centralistákkal az ó intézetet. Centralisatiót ő nem akar; — 1848. 
oly státusból, hol centralisatio volna, számkivetné magát, 
neki oly szerkezet kell, hol a szabadság, ha egy szögletben 
elnyomatik, a másikban újra felemelkedjék ; hol az egyén, a 
család, a község a maga körében mindegyik szabadon mo- 
zogjon. Ő, ugymond, szerelmes a municipalis szabad szerke- 
zetbe ugyannyira, hogy mintsem a megye megszűnjék, 
készebb inkább a miniszterialis törvény megbuktatására töre- 
kedni. Ő tehát a miniszterium felelősségét s hatalmát nem 
akarja tovább terjeszteni, mint épen annyira, hogy mellette a 
municipium megélhessen; de ezt ugy kivánja rendezni, 
hogy amazt az igazgatásban ne gátolja. c Az európai státus- 
tudomány kétségbevonja, hogy felelős miniszterium össze- 
férhessen szabad departamentalis rendszerrel; ő pedig, ugy- 
mond, mint isten lételéről, épen oly erősen meg van győződve, 
hogy e kettő összeegyeztethető, csak minden hatalomnak 
saját körében annyi hatóság s önállás adassék, hogy a fel- 
sőbbek által el ne nyomassék, de ellenben a felsőség törvényes 
intézkedéseit ne gátolja. A szabadságnak nincs nagyobb el- 
lensége, mint az ugy nevezett c Zu viel regieren ». A hol a 
municipiumok önálló hatósággal nincsenek felruházva, ok- 
vetlenül ezen rendszer lép be, s el fognak nyomatni. A par- 
lamentaris kormánynyal tehát nem csak a községi, de a de- 
partamentalis rendszert is össze lehet és kell egyeztetni; s 
ha ennek kulcsát eddig föl nem találták, ő fogja azt felta- 
lálni.» Tüűzétől a megyei rendszerhezi ragaszkodásában any- 
nyira elragadtatott, hogy egyebek közt azt mondaná: «esküszik 
istenre, ki a jelen mozgalmakat vezeti, hogy a mely perczben 
ez országnak municipalis szabadsága nem lesz, ő megszűnik 
annak polgára lenni. » 

Széchenyi, bár a megyéket s azokkal a nemességet már 
nemzetiségi szempontból is fenn akarta tartani; a rendezést 
mindazáltal a jövő országgyűlésre kivánta halasztatni. A két 
miniszterjelölt közt oly nagy lett az összeütközés, hogy Bat- 
thyáni, miniszterelnök, kénytelennek látta magát kijelenteni, 

miszerint ha e tárgyban, melyet ő is életkérdésnek tart, a 
két miniszteri jelölt ellenkező véleménye ki nem egyenlíttetik 
s egyezés nem létesül, egyik vagy másiknak ki kell lépnie a. 
kormányból. A vitatkozás ennél fogva zárt tanácskozmányba 
vitetett, hol aztán az előhívott Deák ékesszólása és bölcsesége 
akként egyenlítette ki a véleményeket, hogy a törvény illető. 
szaka következő értelemben állapíttatott meg : az országgyü- 
lés után azonnal tartassanak megyei közgyűlések, melyeken 
szavazattal birandnak mind azok, kik e joggal eddig is fel- 
ruházva voltak s a kiket a megyei lakosok községenként. 
képviselőkül küldendenek. E közgyűlésen a törvények kihir- 
dettetvén, tekintettel a megye kiterjedésére, népességére, 
3 a megyei polgárok minden osztályaira, a megyei közi- 
gazgatás s az új törvények sükeritése végett egy nagyobb 
számu állandó bizottmány választassék minden különbség 
nélkül a születésre. E bizottmány gyakorolja aztán, a megyei 
tiszti kar hozzájárultával, mind azon hatóságot, mely törvény 
s alkotmány szerint a megyei közgyűléseket illeti. 

Ezen megállapodás, miszerint a municipiumok a felelős. 
parlamenti kormány mellett is fentartattak, világosan mu- 
tatja, hogy bár a lefolyt vitákban nem fejtetett is ki az állam- 
ban létezni kellő szabadság elmélete tüzetesen, annak érzete 
mélyen gyökerezett a keblekben. Érezték, hogy a kivívott fe- 
lelős miniszteri kormány által megalapított politikai szabad- 
ságok magokban véve még korántsem elégségesek a honpolgá- 
rok szabadságára; sőt nem egyebek üres, csalékony formák- 
nál, ha nem léteznek mögöttök ama szabadságok, melyek 
magokból állanak fenn minden jól szervezettállamban, minók: 
az egyéni s társadalmi ( a személy, birtok, s család-) főleg 
pedig a municipalis szabadságok, melyek amazokat többé 
kevesbbé magokban foglalják. Érezték, hogy tulajdonképen 
ezek a szabadság alapjai s létegei; s a politikai szabadságok, 
különösen a felelős miniszteri kormány, nem egyebek, mint 
ezen egyéni, társadalmi s municipalis szabadságok leghatéko— 
nyabb biztosítékai. S lehetetlen igazságot nem szolgáltatnunk 

Kossuth valódi szabadságszeretetének és státusférfiui tapin- __18%8. _ 
tatának, midőn látjuk, hogy kijelölt miniszter létére oly lel- 

kesen küzd a municipiumok fentartásáért a felelős miniszteri 
kormány mellett. 

Mi alatt az országgyülés e munkálatokkal foglalkodék , a A felelős mi- 
kir. sanctio alá felküldött törvénynek, mely a miniszterium nisnerium ala- 
hatásköréről szól, s a Batthyáni által megalakított miniszte- viszonyok. 
riumnak megerősítése Bécsben napról napra halogattaték. E 
halogatás mind Pozsonyban, mind a fővárosban mind inkább 
nyugtalanítani kezdé a kedélyeket. Különféle hírek szárnya- 
lának kivált a miniszterium személyzetéről, -— hogy, pél- 
dául, a miniszterium nem fog egészen szabadelvű elemekből ál- 
lani ; hogy Kossuth abba belépni nem akar; hogy Vay Miklós, 
Keglevich Gábor s mások is a jelöltek közt volnának, kiknek ha- 
zafisága ugyan kétségbe nem vonatott, de szabadelvűségök nem 
tartatott elég erélyesnek, hogy egy részről az átalakulás demo- 
kratiai irányának, másról a Bécs elleni jogőrzésnek megnyug- 
tató biztosítékául szolgálhatott volna. 

A szárnyaló hírek nem is voltak egészen alaptalanok: mind Batthyáni 
a miniszterium személyzete, mind a miniszterialis kormány- "° imay- 
zatot illető törvény körül nagy nehézségek fejlettek ki. 
Batthyáni Lajos miniszterelnököt azon előérzet aggasztá 
hogy, ha az ország s az osztrák birodalom közti kapcsolat 
igen meggyöngíttetnék, ennek kormánya .s az udvar nem 
lenne hajlandó Magyarországot törvényes függetlenségé- 
nek éldeletében nyugton hagyni; hanem, önfentartási 
ösztönüknél fogva is, alattomban a reactio ármányaihoz 
nyúlván, olyféle fogásokkal ügyekeznének majd aláásni az 
ország jogait, minők a márczius előtti időkben divatoztak. 

S attól tartott hogy, ha elég erős lesz is az ország megőrzeni 
a maga jogait, egyre háborgattatni fog akkor, midőn belál- 
lapotjainak rendezése végett nyugalomra lenne szüksége; s a 
miniszterek is, a helyett hogy az udvarral egyetértésben, s 
az osztrák miniszterekkel barátságos viszonyban, minden 
erejöket a belügy s az ausztriávali viszonyok békés rendezésére 

fordítanák, örökös harczot folytatni lesznek kénytelenek. E 
tekinteteknél fogva gondosan kerűlni szándékozott minden 
szélsőséget, s az ausztriávali kapcsolatban fenhagyni mind 
azon régi viszonyt, melynek megváltoztatását az ország tör- 
vényes függetlensége elkerűlhetlenül] nem tette szükségessé. 
Sőt, az igen könnyen kifejlődhető bonyodalmak elkerülése 
végett, kész volt egynémi mellékes dologban engedni is, hogy 
annak, mi az ország jogaiban lényeges, megszilárdulását s 
békés fejlődését biztosítsa. Hasonlókép a belügyek tekinteté- 
ben is oly közép utat akart választani az ó arisztokratiai rend- 
szer $ az új demokratiai irány között, mely emennek fejlő- 
dését ne gátolja ugyan ; mindazáltal képes legyen kibékíteni 
s megengesztelni azon osztályokat, melyek az átalakulás 
következtében százados jogaikat s előnyeiket feláldozni kény- 
teleníttettek. Szóval, minden tekintetben oly politikát 
akart kitűzni miniszteriuma programmjául, mely, mig egy 
részről az átalakulás irányával egyező 8 annak megerő- 
södését s fejlődését biztosító; más részről egyszersmind 
oly mérsékelt is legyen, hogy a kiengesztelődést az ariszto- 
kratiával, a bizodalmas egyetértést az udvarral s az osztrák 
kormánynyal lehetővé tegye. 

Kossuth sok tekintetben más irányelvekből indult ki a mi- 
niszterium által követendő politika tekintetében. Az ő kedélyét 
a nagy események, melyek egész Európát mozgásba hozták, 
s mind nagyobb dimernissiokban terjedvén s fejlődvén, az egész 
világrészt egy gyökeres átalakulás küszöbére vezették, sokkal 
inkább felvillanyozták, mintsem hogy engedékeny s mérsékelt 
lenni tudott volna akkor, midőn lehetőnek, sőt könnyűnek látta 
mindennek kivívását. Más részről a népszerűséget, melynek 
lehető legmagasb fokára emelkedett, sokkal inkább bálvá- 
nyozta, mintsem hogy egy hajszálnyit is eltérni akart volna 
azon szélsőségeken járó radikál iránytól, melyet az országgyű- 
lési 8 fővárosi közönség, a középponti csendbizottmány, s az 
összes sajtó vallott magáénak. Alkudozni, transigálni, ő nem 
igen volt hajlandó. A belállapotok átalakitásában ő szigorúan 

a demokratiai elveket tűzte zászlajára. Az udvar s az Ausz- 
triávali viszonyok tekintetében ő csak azt kérdezte: mi az 
ország törvényes joga? 0 ebből semmit és semmiben nem 
akart engedni s feláldozni. Az ország függetlenségének jogát 
ő egészen azon határig ki akarta terjeszteni, melyet annak 
a helyesen értelmezett pragmatica sanctio szab, minden te- 
kintet nélkül ama jogfoglalásokra, melyeket az idők viszon- 
tagságai közt a bécsi kormány kényuralmának tennie sikerűlt. 
Ő nem csak az igazság, nevelés, közlekedés és más belügyek, 
hanem a pénz, had és kereskedelmi ügyek miniszteriumait is 
teljes függetlenségben kivánta megalapítani a bécsi befolyástól. 
Az ausztriávali kapcsolatot ő csak a fejedelem ugyanazonságá- 
ban s veszély idején a kölcsönös segélyezés kötelezettségében 
akarta fentartani, a mint hogy az, a pragmatica sanctio s az 
1790-ki 10-dik törvényczikk szoros és világos értelme szerint, 
. egyébre ki sem is terjeszthető. A multak történetéből ő azon 
tanuságot merítette, hogy a bécsi kormány mindig azon 
térről intézte jogfoglalásait az ország irányában, melyet ez 
túlságos loyalitásában s a királyi szó szentségébe vetett bi- 
zodalmában önként átengedett. És ha megfordult agyában 
az udvari reactio lehetősége : azt könnyebben visszatorlani s 
veszélytelenné tenni vélte, ha az ország eleitől fogva szigo- 
rúan ragaszkodik a maga törvényes jogaihoz; mintsem ha 
loyalis engedékenységgel s némiek féláldozásával a reactionak 
tért enged, s annak ármányos fondorlatait mintegy felbátorítja. 
Ó olyannak látta az európai viszonyok állapotát, hogy annál 
fogva jelenleg mindent ki lehet vívni: ő tehát el volt hatá- 
rozva mindent ki is vívni, mit az ország törvényes joga sze- 
rint követelhet. Mind ennek birtokában pedig a jövőre nézve 
elég erősnek tartá a nemzetet, meghiúsítani a támadható 
reactio ellenséges szándékait, s megőrzeni függetlenségét. 
Röviden, Batthyáni Lajos a méltányosság, loyalitás, politi- 
kai eszélyesség által követelt engedékenység terére lépett, 
melyen, a haza iránti szilárd kötelességérzeténél és lángoló 
s épen ezért féltékeny honszereteténél fogva, a bonyolódott 

viszonyok békés kiegyenlítésére is utat törni ügyekezett. Kos- 
suth ellenben a jogosság szigorú korlátai közé zárkozott, ha 
kell a harczra is elhatározottan. Ezen elvkülönbség köztök 
már a miniszterium megalakitása előtt is több ízben kitűnt 
zárt tanácskozmányaikban; s Batthyáni jól érzette, hogy 
Kossuthtal nehéz leend miniszteriumot képeznie. Innen szár- 
maztak ama kósza hírek is, melyek a miniszterium személy- 
zetéről, s különösen arról szárnyaltak a közönségben, hogy 
Kossuth abban részt nem veend. Érzette azonban Batthyáni 
azt is, hogy Kossuthot, ki az átalakulásnak tulajdonképeni 
előteremtője vala, kihagyni, nála nélkül miniszteriumot ala- 
kítani, minden oldalról elismert lehetetlenség. Kossuth nép- 
szerűsége majdnem csodaszerű volt ez időben az egész hazá- 
ban; az ő nevéhez kötötte mindenki az ország függetlenségi 
jogának valahárai megvalósultát; az ő szava, véleménye min- 
denkitől döntőnek tekintetett már a tanácskozmányokban. . 
Mind azok, kik elébb vele szemben álltak, jelenleg elnémul- 
tak, vagy egyenesen hozzája csatlakoztak. Még Széchenyi is, 
ki nem régiben minden alkalommal oly élesen, annyi szen- 
vedélylyel, oly keserűen szokta volt őt megtámadni, meghajólt 
előtte, szokatlan tisztelettel kezde beszélni felőle. a Bátrabbak — 
ugymond, leginkább Kossuthot értve, egy hirlapi czikkében, 
melyet épen e napokban irt, — bátrabbak, merészebbek, 
kikkel magasb, láthatatlan hatalmak látszanak szorosb szö- 
vetségben lenni, rövid napok alatt oly alapra fektették hazánk 
jövendőjét, melyet — tisztelet, becsület, de igazság is, — ve- 
lem együtt mi hangya-munkások tán soha, vagy csak generá- 
tiók után lettünk volna képesek megalakítani ». 

Ekként lehetetlen lévén Kossuthot kizárni a miniszteriumból, 
gondját arra forditá Batthyáni, hogy őt, mennyire lehet, ellen- 
súlyozza s irányát paralysálván, veszélytelenné tegye. Ezért 
beszélte rá gróf Széchenyi Istvánt, hogy ő is tárczát vállaljon, 
mi Kossuthnak már akkor sem tetszett. Ezért küldé Pozsony- 
ból, mindjárt márczius közepén, Wenkheim Bélát Deák Fe- 
renczért, s vállaltatott ez által is tárczát ; ezért igtatta be végre 

Klauzált és Eötvöst is az új miniszteriumba, hogy e férfiak- 
ban neki ellensúlyt vessen, magának ellene többséget készít- 
sen. Azt hitte, ezeknek népszerűsége s ékesszólása által majd 
a képviselők házában is sikerül talán elvonnia Kossuthtól a 
többséget. Azonban, bár ez a mondottaknál fogva részt vett 
is a miniszteriumban, Batthyáni egyátaljában nem akart 
megegyezni, hogy ő a belügyi tárczát vegye át, mit a nádor 
neki szánt s Kossuth maga is leginkább óhajtott; hanem a 
financztárczát adta neki, azt hivén, hogy a roppant feladat, 
mely különösen e tárcza kezelőjét várja, megtöri emberét ; 
mi a képviselőház gyöngesége nélkül talán meg is történhe- 
tett volna. 

Az egyik nehézség, mely a miniszterium személyzetének 
összerkesztésénél kifejlett, ekként le volt győzve. A minisz- 
terium következőleg alakult meg : elnök, tárcza nélkül, gróf 
Batthyáni Lajos. Ot azon kivül, hogy évek óta feje volt a 
nemzeti ellenzéknek, rangjának fénye s különösen azon kö- 
rülmény, miszerint jellemében a lángoló hazafiszeretettel 
mérsékeltség, törhetlen erély s bizonyos hősies szilárdság 
párosult, s a kijelölt egyéneket csak az ő főnöksége alatt le- 
hetett érzetsérülés nélkül a kormányban egyesíteni, mintegy 
önként emelte az első helyre. 

Belügyminiszter : Szemere Bertalan, Borsodnak követe. Ő, 
mint szervező tehetség, nagy hírben állott; megyei tisztvise- 
lésében ennek több példáit adta. Inkább fényes, mint rögtönző 
szónok lévén, a képviselőház elejébe terjesztendő törvényja- 
vaslatok helyes készítése s győzelmes indokolása tőle méltán 
váratott. Az ő kijelöltetése különösen Kossuth kivánatára tör- 
tént. Szentkirályi és Pázmándy felett neki azon körülmény 
biztosította az elsőséget, hogy az administratori kérdésben 
általok, mint fentebb láttuk, Bátthyáni és Kossuth tudtán 
kivül folytatott titkos értekezletek s tervekben ő résztnem vett. 

Az Ausztriávali közös és külviszonyok miniszteréül, ki foly- 
ton a király személye körül tartózkodnék, herczeg Eszterházy 
Pál tűzetett ki. Ő a hazai dolgokban eddig igen kevés, majd- 


1848. 


A miniszte- 
rium szerke- 
zote. 





1848. 


636 Nyolczadik könyv. Az átalakulás forradalomszerű betetőzése. 


nem semmi részt sem vett, több évek folytán Angliában lévén 
a bécsi udvarnak követe. De bár meglepő volt, a közvélemény 
által mégis kedvezőleg fogadtatott a miniszteriumba lépése. A 
diadalt ülő demokrat párt megalkudni egyátaljában nem akart 
ugyan az arisztokratiai előjogok s kiváltságokkal; örömmel 
látta mégis, a legelőkelőbb és leggazdagabb családok tagjai- 
nak részvételét a nemzet küzdelmeiben. Eszterházy neve egy 
részről biztosítéknak tekintetett, hogy a felsőbb magyar kö- 
rökben nem ébrednek fel a reactionarius ösztönök az átala- 
kulás ellen; más részről a külföld, kivált Anglia irányában 
is hasznosnak látszék az ő részvéte a kormányban, mert mint- 


. egy bizonyitványul szolgált arra, hogy átalakulásunk az összes 


nemzet jogos és törvényes kivánataiban gyökerezik. 
Pénzügyminiszter : Kossath Lajos ; kire nézve itt elég csak 
annyit mondanunk hogy, ha a bölcs férfiu, az eszélyes, 
mérsékelt ember képes az államot legjobban vezetni: az en- 
thusiasta az, ki azt újjáalakíthatja, megifjítja vagy — tönkre 
teszi. , 
Közmunka s közlekedési miniszter : gróf Széchenyi István. 
És kinek kezében lehetett volna e tárcza annyi joggal, mint 
az övében, ki, a nemzeti reform atyja, hosszu küzdelmeinkben 
átalakulásunk egyik fő rugonyát évek óta anyagi felvirág- 
zásunkban helyezte, fáradozásainak nagy részét e szaknak 
szentelte, s mint említők e törvényhozás elébe is egy valóban 
remek művet terjesztett országos közlekedésünk tárgyában. 
Az ő kijelöltetése nem okozott ugyan nagy lelkesedést a kö- 
zönségben, mely előtt, a Kossuth ellen támasztott ellenzék 
miatt, népszerűségét rég elvesztette ; de tisztelettel hajólt meg 
előtte még most is minden elfogulatlan, jó indulatu hazafi. 
Hadügyminiszter: Mészáros Lázár, huszárezredes. Benne 
volt minden más szóba hozottak közt a legtöbb bizodalom, 
hogy őszintén fog az új intézményekhez csatlakozni. Mert 
bár régóta szolgált az alkotmányos szabadsággal egyenes el- 
lentétben álló, sajátságos szellemű osztrák seregben, ismert 
hazafisága mégis elég biztosítéknak tartatott arra, hogy a 

reményeknek, melyeket a nemzet e fontos tárcza körül táp- 1848. 
lált, lehetőleg megfelelend ; a minthogy őszinteségében a nem- 
zet nem is csalatkózott. 

Vallás és nevelésügyi miniszter: báró Eötvös József. Ed- 
digi pályáján e kitünő egyéniséget a népszerűség hullámai 
majd magasra emelték, majd alá sodorták. Hirét fényes irói 
tehetsége s nem kevesbbé fényes szónoklata alapította meg, 
melylyel az országgyűléseken a nemzeti ellenzék ügyét támo- . 
gatta a felső táblán. A főrendi ellenzékpárt megalakításában 
neki is nagy érdeme volt Batthyáni Lajos mellett. Mint író, 
társai közt az első rangban állott. Genialis regényei közked- 
vességű olvasmányul szolgáltak ; kivált c A Carthausis s tör- 
téneti irányregényei: «A falu jegyzője» 3 c A pórlázadás 
Magyarországon 1514-ben: , melyekben a feudalis viszonyokat, 
a nemesi kiváltságok következményeit, s a vármegyei igaz- 
gatás hibás oldalait mesteri kézzel ábrázolta, a közönségben 
igen nagy batást okoztak. Kossuthtal azon idő óta, midőn ez 
1843-ban a Pesti Hirlap szerkesztését letette, meghasonlásba 
jött. Eötvös azon lapot nébány fiatal barátaival a központosi- 
tási doctrinák organumává tette, melyek azonban akkor ro- 
konszenvre nem találtak. Ezen körülmények következménye 
lőn, hogy az országgyűlést közvetlen megelőző korszakban 
mind feszültebb viszony fejlődött ki köztes az ellenzék között, 
miért az országgyűlésen meg sem jelent. Csak a márcziusi 
események alatt, melyeket több tekintetben a maga elvei s 
doctrinái győzedelmének tarthatott, ment fel az országgyű- 
lésre. Azon körülménynél fogva, hogy már több év óta ő 
volt a parlamentaris kormányzat legbuzgóbb bajnoka, a com- 
binatióból őt kihagyni nem lehetett. A nevelésügyi tárczát so- 
kan gróf Teleki László kezében óhajtották látni, ki Kötvösnél 
sokkal nagyobb népszerűséggel birt felső házi heves harczai 
miatt ; Batthyáni mindazáltal emennek adta az elsőséget, erő- 
sebb támaszt remélvén benne Kossuth iránya ellen, melyhez 
Teleki is csatlakozott. De ezen kivül a katholikus, vallásos 
érzelmű Eötvös azért is tétetett a protestáns Teleki elébe, 

mivel személyében némi kedvezést akartak nyujtani a katholi- 


kus egyházi rendnek, mely hazafiságának szép tanujelét adta 


a tizedrőli önkéntes lemondásában. 

Ipar s földmívelésügyi miniszter: Klauzál Gábor, egyike 
az ellenzék azon vezérbajnokainak, kik legernyedetlenebb 
szilárdsággal vívtak -a régi kormánypárt ellen. Ő már az 
1832-ki országgyűlésen feltűnt; az 1840-kin Deák Ferencz 
után legtöbb befolyást gyakorolt; és ekkor szónoklatának 
merészsége miatt hirének is tetőpontján állott. Az 1844-ki 
országgyűlésen, Deák távollétében, ő volt az alsó táblai ellen- 
zék vezére. Most a kormánypárt Csongrád megyében, melynek 
tagja volt, győzelemre jutván, nem vett részt a törvényho- 
zásban; de márczius 15-ke óta, a fővárosban találkoztunk 
ismét vele, midőn a forradalmi mozgalmak gyeplőjét kezébe 
ragadta. Batthyáni iránta személyes barátsággal is viselte- 
tett. De különben is alig találkozott valaki az ellenzék sorai- 
ban, kinek az ipar szakában annyi ismeretei voltak volna, 
mint Klauzálnak. 

Igazságügyi miniszter: Deák Ferencz, a magyar közélet 
Aristídje, kit a nemzet méltán tisztelt a maga bölcsének. 
Veszély és vihartól ment időkben, midőn csak mély belátás, 
státusférfiui tapintat, léleknagyság, hiúságtól ment magán és 
közéleti erények szükséges kellékei s tulajdonai a hatalom 
kezelesével megbizottnak, midőn a főfeladat nem heves küz- 
delem, hanem a jog fölötti őrködés, a nemzet s uralkodó 
közti bizodalom s egyetértés fentartása, — oly időkben 
Deáknál nagyobb polgárt a kormányra állítani nem lehe- 
tett volna. 

Az ekként összeszerkeztett miniszteriumnak, mely az or- 
szág legszebb talentumait egy koszorúba fonta össze, mely 


s az azt illető magával minden nevezetesb befolyást azonosított, — márczius 


törvény meg- 


erősítése 
iránt. 


23-kán történt kihirdetése mindenütt a legnagyobb lelkese- 
déssel fogadtatott. Az alsó ház tagjai, érzelmeik hangos kitö- 
résében nem látták magokat képeseknek, folytatni ülésőket s 
szétoszlottak. Pesten leirhatatlan volt a közönség öröme. De 

bár ekként megszűntek is az aggodalmak, melyek a minisz- 
terium szerkezete iránt egy idő óta szárnyaló hírekből kelet- 
keztek, nem sokára új ćs még sokkal nagyobb nyugtalanság 
terjedt el minden felé a miatt, mivel hire kelt, hogy a király 
sem a miniszterium hatásköréről szóló törvényt, melyet már- 
czius 23-kán a nádor maga vitt fel Bécsbe, sem a kijelölt 
miniszteriumot nem akarja megerősíteni. 

A hírek ez uttal valók voltak. Az udvar, melyet a bécsi 
események elébb mintegy elkábítottak s mindenben engedé- 
kenynyé tettek, ijedelméből föleszmélni kezdett; s eszméleté- 
ben ösztönszerűleg a vesztett tér felé fordulván, azt, daczára 
a királyi szó szentségével pecsételt igéreteknek, részben leg- 
alább, visszafoglalni szándékozott. A bécsi miniszterium, 
— melyben minden forradalmi zaj daczára inkább csak az 
egyének mint az elvek változtak, mert az új egyének is a 
régi elveket vallották, és szintoly készséges eszközei valának 
a kényuralomnak mint az előbbiek, — a dynastia tagjaival s a 
körülök támadt udvari párttal egy kézre játszott. A reactio 
megkezdette alattomos ármányait s fondorlatait. 

A Bécsből átszivárgott hírek szerint a fő nehézségek, me- 
lyek a miniszterium megalapitását illető törvény felett az 
udvar tanácskozmányaiban támadtak, a pénz és hadügyi 
miniszteriumra vonatkozának. E hírek szerint az udvar, 
mely a márczius 17-kén kelt királyi leirata által a független 
magyar miniszterium felállításában általában véve megegye- 
zett, most nem akarná megengedni, hogy a pénz és hadügyre 
nézve külön magyar miniszterium állíttassék. 

A kérdést minden oldalról s részrehajlatlan őszinteséggel 
megfontolva, kétségtelen s megczáfolhatatlan azon állitás, 
hogy jogilag teljes igazában volt az ország, midőn magának 
független pénz- és hadügyi miniszteriumot követelt. És e te- 
kintetben hasztalan ügyekezett az udvar s később vele együtt 
a bécsi miniszterium a pragmatica sanctiónak olyféle elfer- 
dített értelmezést adni, mintha az országnak joga sem volna 
a független pénz és hadügyi miniszteriumra. Ezen elferdített 

értelmezésre alapított okoskodásával semmit sem bizonyítha- 
tott be az udvar, s egész eljárása csak azon sajnálatos kō- 
vetkezményt vonta maga után, hogy a kérdés oly helytelen 
térre állíttatott, melyen békés megfejtéshez jutni lehetetlen 
vala. A pragmatica sanctioból teljes világosságban s czáfol- 
hatatlan bizonyossággal kitűnik az, hogy a nemzet, midőn e 
szerződést III. Károlylyal 1723-ban megkötötte, semmi 
egyéb jogáról nem mondott le, mint azon egyetlenről, mely 
szerint, elébbi törvények és szerződések értelmében, a Habs- 
burg nemzetség férfiágának kihaltával magának szabadon 
választhatta meg királyát; és semmi más kötelezettséget nem 
vállalt el, mint azt, hogy a trónöröködést a férfiág kihalta 
után a leányágra is kiterjeszti, s ennél fogva mindig azt fogja 
királyának elismerni, ki a HI. Károly által megállapított 
örökösödési rend szerintaz osztrák örökös tartományok feje- 
delme leend. Ezen értelemnél egyéb a pragmatica sanctió- 
ban, bár miként csavartassék, semmi sem találtatik. Függet- 
lenségéről, önálló kormányzati jogáról e szerződés által ugy 
annyira nem mondott le az ország, hogy ellenben azt ma- 
gának ez alkalommal is világosan kikötötte, s ugy a szer- 
ződő király, mint utódjai által minden új koronázás alkal- 
mával megerősíttetni kivánta. Kétségtelenné teszi ezt több 
mások közt a fentebb idézett 1790-ki 40-dik törvény is, 
melyben II. Leopold, az uralkodó Ferdinánd nagyatyja, 
minden elcsavarást kizáró világos szavakban megismeri, 
hogy caz ország szabad, s egész kormányformájára nézve 
független, azaz, semmi más országnak vagy népnek nincs 
alájavetve, hanem saját önálló alkotmányával bir, és azért 
saját törvényei, nem pedig a többi tartományok módja sze- 
rint kormányzandó.» Joga lévén pedig az országnak egész 
kormányformáját tekintve a függetlenségre, elvitázhatlan 
joga van a pénz és hadügy független igazgatására is, mi az 
összes kormányzatnak épen legfontosabb részét alkotja. 

Az ország jogát tehát e tekintetben kétségbe vonni lehe- 
tetlen. És igen rosz tért választott az udvar, midőn a prag- 

matica sanctio ferde értelmezése által e jogot támadta meg 
s akarta eltagadni. Tagadhatatlan, hogy az udvar helyzete 
felette súlyos volt, s a fenforgó kérdésben azon rang meg-, 
vagy meg nem tartása rejlett, melyet mint osztrák császár 
s magyar király egy személyben az európai nagyhatalmak 
közt elfoglalt. Mert:ha Magyarország a maga joga szerint 
saját miniszteriuma által egészen függetlenül, az ausztriaitól 
külön s elvben attól netalán eltérőleg is, kezeli a maga financz- 
és hadügyeit: könnyen előfordulhatott az eset, hogy a két, 
egymástól független, egymás iránt le nem kötelezett állam 
fejedelme, bár ugyanazon személy, a maga hatalmát ugyanazon 
czélra mindig nem egyesítheti. Érdek-különbség támadha- 
tott a két állam közt, s ez esetben könnyen fejlődhettek oly 
körülmények, melyekben a magyar független kormány a 
maga felelősségénél fogva nem egyezhet meg, például, oly há- 
borúban, melyet az osztrák miniszterium a császárral elha- 
tározott. Körültekintve az adott helyzeteken, ily eset fejlőd- 
hetett volna ki nem sokára Olaszország tekintetében, mely 
ellen magyar pénzzel s katonával háborút viselni, igen nép- 
szerűtlen dolog volt volna Magyarországban. Ezen s hasonló 
esetekben tehát az osztrák birodalomnak élet kérdésévé vál- 
hatott : vajjon a maga érdekében rendelkezhetik-e a tizenöt 
milliónyi népességű magyar állam pénz- és fegyvererejével? 
Ehhez járult, hogy nemcsak Lombardia s Velencze töreke- 
dett a birodalomtól végkép elszakadni; hanem Csehország- 
ban is separatisticus vágyak ápoltattak. A bécsi példájára, 
Prágában is kitőrt a forradalom, s a nép felélesztvén a maga, 
két század előtt elvesztett alkotmányos jogait, szinte külön 
független miniszteriumot kivánt. Az udvar helyzete napról 
napra súlyosabbá lett. A mozgalmakat mindenütt elnyomni 
nem volt ereje; ha pedig minden kivánatoknak enged, még 
a német örökös tartományok is elválnak egymástól, és szét 
bomlik a birodalom. 

E körülmények közt eleve is gyanítható volt az udvar ama 
törekvése, hogy a magyar pénz- és hadügyet az osztrák biro- 

dalom pénz- és hadügyétőt elválasztatni nern akarja ; az együtt- 
maradást, vagy legalább a szoros kapcsolatot a kettő közt 
fentartani, mint európai nagyhatalom, a maga fő érdekének, 
életkérdésének tekinti. Ezen kérdés megoldását azonban 
egészen más téren kellett volna megkisértenie, mint a melyre 
lépett. Az udvarnak szintannyi jogtiszteletet kell vala tanu- 
sítnia Magyarország irányában, a mennyi önfentartási ösztönt 
érzett kebelében. És körültekintve a súlyos körülmények 
tömkelegében, e két indoknál fogva őszintén, bizalmasan kellett 
volna szólania a nemzethez. Ki kellett volna jelentenie : hogy 
az ország független kormányzati jogát elismeri s fentartani 
kivánja; azonban, nem csak az összes monarchia, hanem 
külön Magyarország érdekeinek biztosítása végett is szüksé- 
gesnék látja, hogy a jövendő viszonyoknak, a magyar és osz- 
trák egymástól teljesen független két állam közt, ne a szi- 
gorú jog, hanem a helyzetektől parancsolt politikai eszély 
s kölcsönös méltányosság szabja meg formáit; hogy e mél- 
tányosság és eszély a két állam pénz- és hadügyét egymástól 
teljesen elválasztatni s külön, tán ellenkező elvek szerint ke- 
zeltetni, egyátaljában nem engedi; hogy e végre, miután a 
pragmatica sanctio, mely Magyarországra nézve csak a feje- 
delem ugyanazonságáról szól, — a fejedelem ugyanazonsága 
pedig a monarchia egységét s összefüggését a jelen körül- 
mények közt fentartani már elégtelen: egy új szerződés kö- 
tésére van szükség, mely az egy fejedelem alatt létező két 
állam kapcsolatát biztosítsa, s a közös érdekeket és viszo- 
nyokat méltányosan szabályozza. 

Ha az udvar ily jogtisztelettel s nyilt őszinteséggel szól a 
nemzethez: ennek a dynastia legsúlyősabb helyzeteiben any- 
nyiszor tanusított loyalitását tekintve, kételkedni nem lehet, 
hogy a nemzet ilyféle új szerződésre hajlandó lett volna. A 
nemzetek rendesen csak akkor követelők , makacsok és erő- 
szakosak, midőn jogaik eltagadtatnak ; midőn ellenben meg- 
győződnek, hogy jogaikat az uralkodók tisztelik, irántok 


-bizodałmat, őszinteséget tanusítanak : a magok erejének ér- 

zetében még jogaikból is hajlandók engedni. Mária Terézia 
s I. Ferencz király, a franczia háborúk alatt, mindig a jog- 
tisztelet, bizodalom és őszinteség színlelése által birták a 
nemzetet a legsúlyosabb áldozatokra akkoron, midőn Ausz- 
triától elszakadnia sem alkalom, sem külinger nem hiány- 
zott. És ha az udvar imost őszintén, nyiltan felfedezi a nem- 
zet előtt bonyolódott körülményeit s a veszélyeket, melyek 
által fenyegettetik; ha annyi tisztelettel elismeri a nemzet 
kétségtelen, százados jogait, minővel Leopold, belga király, 
épen e napokban késznek nyilatkozott, minden ellentállás 
nélkül távozni az országból, ha a nemzet, a francziák pél- 
dájára, Belgiumot is respublicának akarja kikiáltani: kétel- 
kedni egy perczig sem lehet, hogy a magyar nemzet is mél- 
tányosnak bizonyította volna be magát. Nagy volt ugyan nem 
csak a népben, hanem magában a törvényhozó testületben 
is a szabadság s függetlenség iránti lelkesedés: de, ha az 
udvar magát e lelkesedéssel arányosan jogtisztelőnek és 
őszintén bizodalmasnak mutatja ; sőt ha, mire a körülmények 
által utaltatott, magát a magyar nemzet karjai közé veti, 
mely a monarchiában egyedül maradt nemcsak nyugodt, ha- 
nem ragaszkodó is a dynasztiához: ugy a szigorú jogköve- 
telés és forradalmi ingerültség helyett, kétségkivül a méltá- 
nyossággal szövetkezik a lelkesedés; és zajos követelés he- 
lyett, oly forma « moriamur pro rege nostro» nagylelkü- 
ségben tör ki, minő a Habsburgok trónját már több ízben 
megmentette. 

A nemzet egy új, a közös ügyeket méltányosan szabályozó 
szerződésre annál hajlandóbb lehetett volna, minthogy jelen- 
leg már Ausztria sem volt kényuralmi hatalom alatt. Neki is 
alkotmányos parlamenti kormányzat igértetett, s ettől a ma- 
gyar nemzetnek nem volt még oka annyira féltenie szabad- 
ságát, mint elébb, midőn egy absolut kormányu birodalom- 
mal volt vegyes házasságban. Az új viszonyok közt, különben 
is, nem alárendeltetésről, hanem a két állam közt kötendő 
méltányos szerződésről lehetett csak szó, mely szerződés 

aztán mindegyiket egyaránt, kölcsönösen kötelezze. Ily szer- 
ződés, annak tárgyait s a viszonyok bonyolódottságát te- 
kintve, kétség kivül igen nehéz feladat volt volna ugyan; 
de lehetetlenségét, ha körülötte, kivált az udvar részéről, 
kellő politikai eszély s őszinteség fejtetik ki, eleve állítani 
nem lehetett. Férfiaink közt, kik e napokban a nemzeti moz- 
galom élén állának, többen voltak, kiktől a szükséges politikai 
eszélyt, mérsékeltséget és méltányosságot eltagadni nem le- 
het. Batthyáni Lajos, több miniszterjelölt társaival, ezen eré- 
nyeknek utóbb, még súlyosabb körülmények közt is, kétség- 
telen tanuságait adta. Bizalommal s a nemzeti jog őszinte elis- 
merésével Kossuthot is sikerűlt volna megnyerni. E férfiak 
pedig, kik a nemzetnek teljes bizodalmát birták, ilyféle mél- 
tányos szerződésre hajlandók lévén, sem az országgyűlés, 
sem a főváros, sem a vármegyék részéről nem volt volna ok 
kételkedni annak életbe léphetésén. 

Egy feltétel azonban mindenek felett nélkülözhetlenül 
szükséges voltmind arra, hogy szerencsésen megköttethessék, 
mind arra, hogy a két államot boldogítva fenálljon ilyféle 
szerződés. E feltétel abból állott, hogy az udvar annyi erényt 
és őszinteséget tanusítson, miszerint a kormánya alá helye- 
zett népek meggyőződjenek, hogy végkép lemondott az általa 
századokon át gyakorlott, hagyományos kényuralomról s 
adott szavát mind Magyarország, mind Ausztria irányában 
becsületesen beváltja s az új alkotmányokhoz őszintén csat- 
lakozik. 

De, fájdalom, az erény és őszinteség, mint a mult száza- 
dok . folytában, ugy most is hiányzott az udvari körökben. 
A megbukott kényuralom vágya, az első napok viharának 
csilapultával, ott ismét felébredt. A reactio megkezdette 
alattomos, de annál veszélyesebb fondorlatait. Magyarorszá- 
got tekintve, ama jogtisztelet, bizodalom s nyilt őszinteség 
helyett, mi egyedül vezethetett volna kielégítő s állandó bé- 
kés megoldásra, jogtagadáshoz nyúltak; mi végre a pragma- 
tica sanctio értelmének elferditésében kerestek érveket. 

E szándék híre lázas ingerűltségbe hajtotta a nemzetet. A _ 1848. 

pozsonyi rendek, mig e szándékról kezeikben hivatalos irat A fóváros 
nincs, mint törvényhozókhoz illett, magokba fojtották az hangulata. 
aggodalmat s ingerültséget. De a közönségben, kivált a fő- 
városiban, annál nyiltabban tört ki a harag. Márczius 27-kén 
egy falragasz riasztá fel a pesti közönséget, mely a minisz- 
terium szerkezete s a két miniszterjelöltnek Pestre jötte kö- 
vetkeztében még örömben uszott. A falragászban a közép- 
ponti csendbizottmány hirdeté, hogy ca felelős kormány, 
szabadságunk és függetlenségünk ezen koronája s biztosítéka 
veszélyezve van; hogy a régi, országnyomorgató rendszer 
barátai arra kivánják birni a királyt, hogy a had- és pénz- 
ügyet, tehát a nemzet idegét és vérét, a nemzeti kormány 
kezeiből kivegye, és igy királyi szent szavát álmagyarázatok 
által meghiusítsa. Mi — ugymond tovább a hirdetmény — 
e czél ellen, mely kijátszása volna a nemzet igazságos köve- 
telésének, s nyilt megcsalása a nemzetnek, határozottan til- 
takozunk. A pragmatica sanctio, melyben a nemzetnek s az 
országló háznak jogai kölcsönösen biztosítva vannak, kétoldalu 
kötés. Eddig csak egyik része volt életben, mely az ország- 
lóház javát érdekli; jelenleg szükség, hogy kormányunk füg- 
getlenségének biztosításával másik része is teljesedésbe lép- 
jen: a nemzet jogai is biztosíttassanak. A nemzet vérét 
áldozta a pragmatica sanctio egyik részéért; ugyanazt fogja 
tenni, ha kell, másik részéért is.... » 

A csendbizottmány e nyilatkozatának fontosságát emelte 
az, hogy Klauzál és Szemere, miniszterjelöltek, mint a rend 
fentartására teljes hatalommal felruházott országos biztosok, 
pár nap óta a fővárosban tartózkodának ; s fel lehetett tenni, 
hogy a nyilatkozat az ő tudtokkal bocsáttatott közre. A nép- 
csoportozatokban, melyek a muzeum terén gyüléseket tar- 
tottak, vagy az utczákon s a városház-, most ugy nevezett Sz- , 
badság-téren hullámzottak, ugy szinte a társadalmi körök- 
ben, még forradalmibb volt a hangulat, mint a csendbizott- 
mányban. Az ingerültség részben az országgyűlés ellen is 

fordult, mely a sajtótőrvények által sokak bizodalmatlansá- 
gát magára vonta. A dolgok aggasztó állapota ezek által a 
törvényhozó kar gyöngeségének s erélytelenségének is tulaj- 
doníttatott. Nyilván hangzott, hogy az országgyűlés, a mint 
áll, nem hű kifejezése a nemzetnek; hogy ennél fogva 
mielőbb nemzeti conventet kell összehívni, mely a nép min- 
den osztályait képviselvén, a reactiora hajlandó udvar előtt 
nagyobb súlylyal birjon; hogy Batthyáni Lajost s a minisz- 
terjelölteket le kell hívni, s addig is, mig megerősíttetnének, 
ideiglenes kormánynak kikiáltani, — s több e félék hallattak 
a nép köreiben s a különféle gyülekezetekben. 

Maga a csendbizottmány is ápolta ezen ingerültséget hely- 
telen eljárásával. Mióta a körülmények viharosb színt öltöt- 
tek, nem csak a főváros, hanem e bizottmány is, melyhez 
folyton mind több vidéki város és megye csatlakozott, fonto- 
sabb tényezőnek érezte magát az átalakulás kivívásában. Bár 
két miniszterjelölt volt jelen a fővárosban, felruházva teljes 
hatalommal: a mozgalmak vezetését a bizottmány azontúl is 
kezei közt tartá. Sőt, bár küldöttsége által néhány nap előtt 
teljes bizodalmát jelentette ki az országgyűlés iránt : néhány 
heves vérű tagjai által elragadtatva, újonnan a törvényhozó 
test cselekvéseinek birálatába bocsátkozott; egyes törvény- 
javaslatok felett vitatkozott; az országgyűlésétől eltérő véle- 
ményét a miniszterelnökhöz küldé fel, a szerint kivánván a 
törvényjavaslatok megváltoztatását. Így többi közt a népkép- 
viseleti törvényben, a nemesség választó jogának meghagyá- 
sát nem helyeslette, és az egyenlőség elvéből indulván 
ki, a szavazat átalánosságát kivánta megállapíttatni a tör- 
vényben. 

Ehhez járult, hogy a milánói forradalomról s a prágai 
mozgalmakról érkezett hírek a kedélyeket még inkább felhe- 
vitették, a nyugtalan vérüeket szélsőségekre hajtották; szóval, 
valóságos forradalmi szellemet szültek a fővárosban. A rend 
és béke azonban nem zavartatott meg; mindenki beváran- 
dónak vélte a "király válaszát a felterjesztett miniszterialis 

törvényjavaslatra. Egy esemény mindazáltal, a teljes hatalmu 
biztosok erélyes magaviselete nélkül, könnyen elláthatatlan 
zavarnak forrásává válhatott volna. Felfedeztetett ugyan is, 
hogy a budai lőportoronyból alattomban mintegy harmincz 
mázsa lőpor hordatott, elszállítás végett, egy dunai hajóra. 
A hatóságnak ez tudtára esvén, a lőpor márczius 28-kán le- 
foglaltatott. Az alattomos mód, melylyel a lőport elszállítani 
akarták, semmi kétséget nem engedett, hogy az valamely 
ellenséges szándékból történt. Még inkább megerősödött a 
közönség e véleményében azon tétovázó válasz következté- 
ben, melyet Lederer tábornok s fő hadi kormányzó az or- 
szágos biztosok ez iránti kérdésére adott. Elébb azt állitá, 
hogy a dologról semmi tudomása sincsen ; utóbb pedig, hogy 
a lőpor Eszékre vala szállitandó. Ezen esemény nem alapta- 
lan gyanút ébresztett a katonaság ellen, hogy az udvar szol- 
gálatában a nemzetre nézve veszélyes terveket forral kebe- 
lében. Később bizonyossá lett, hogy e lőpor az alvidéken 
már ekkor czélba vett rácz és horvát lázadás számára volt 
rendelve. E felfedezés ezer féle gyanút ébresztett a közön- 
ségben a katonaság szándékai iránt. Különféle rémhírek kez- 
dének szárnyalni, miképen a katonaság a városból kivonulni, 
s azt az udvar iránti engedetlenség esetében ostromolni szán- 
dékozik. Az ingerültség némi csilapítása végett Szemere és 
Klauzál, mint országos biztosok, rendeletet bocsátottak ki, 
miszerint a katonai őrök mellé mindenhova nemzetőrök is 
állíttassanak. E rendszabály, mely akkor a főváros békéje 


végett szükségesnek látszott, a bizodalmat a polgári s katonai . 


rend közt még inkább aláásta, a katonaságot még készebbé 
tette közremunkálni a reactio czéljaira. Más részről azonban 
e rendszabály a nemzetőrségnek is gyorsította felállítását, s 
fegyverbeni gyakorlását mind a fővárosban, mind egyebütt 
az országban. A betanítást a nyugalmazott vagy a seregből 
különben kilépett katonatisztek buzgóan megkezdették. Leg- 
több akadály támadt a fegyverek hiányából. A vármegyék 
mindegyikének volt ugyan kisebb, nagyobb fegyvertára; de 

sza a miniszte- 

azok igen hamar kiürültek. Budán, Temesvárt, Péterváradon 
és Eszéken a városi csendbizottmányok a hadi fegyvertárakat 
is megnyittatni követelték ; de a hadi parancsnokok a nagyobb 
részt eltitkolták. A népesség arányához képest sehol sem volt 
a nemzetőrség oly nagy számu s fegyverrel oly jól ellátva, 
mint a fővárosban, hol, bár az eléggé fárasztatott is azontúl 
a sok őrállással, a polgárok örömest, mégakoruk miatt már 
nem kötelezettek közől is sokan önként részt vettek a szol- 
gálatban. Pestnek ezen szelleme annál meglepőbb volt, mint- 
hogy annak előtte, a nemzeti reformharczok alatt, nem ritka 
esetben méltán támadhatott a miatt némi aggodalom, hogy 
a főváros vegyes nemzetiségű elemei a nemzet érzelmeivel 
egészen összeolvadni nem tudnak. Most ezen aggodalom oka 
napról napra mindinkább megszűnt; Pest kivívta magának 
azon elismerést, hogy nem csak fővárosa, hanem szíve is a 
hazának. 

Ezen erkölcsi súlyra, mely a főváros magaviseletéből kelet- 
kezett, szüksége is volt most az országgyűlésnek. Márczius 
29-kén a nádor meghozta az udvar válaszát a miniszteriumról 
szóló törvényjavaslatra. A szárnyaló hírek megvalósultak : az 
udvar a független miniszterium iránt a márczius 17-kén kelt 
királyi leiratban átalánosan lekötött szavát visszavonta. Meg" 
gondolván, hogy a birodalom közügyeiben intézkedni szokott 
státustanács még most is fenállott, s a király folyton e ta- 
nács sugallalaiból és szavazatából merítette elhatározásait: 
nem lehet csodálkozni, hogy a királyi válasz igy ütött ki. 
Oly tanácsosok ültek ama testületben, kik sem a bécsieknek 
adott alkotmányt, serm a Magyarországnak engedett kor- 
mányzati átalakulást őszintén nem fogadták el; hanem mind 
a kettővel csak játékot űzni szándékoztak, mig az udvar elég 
erőt gyüjthet, nyiltan fellépni a reactio terén. Sőt, miként 
Bécs némely avatottabb köreiben beszélték, e titkos tanács 
egy tagja, már akkor azt javasolta volna, hogy mintsem 
egészen megadassanak a magyar országgyűlés kivánatai: a 
királynak inkább az volna tanácslandó, hogy magát a ma- 

gyarokkal különben is régi viszályban lévő horvátok, tótok s . 1848. 
az országban lévő katonaság védelmére bizná, mely katona- 
ságot a határszélekről és Erdélyből könnyen meg lehetne 
szaporítani. 

Az ily befolyások alatt készült királyi válasz természetesen 
nem lehetett a nemzetet kielégítő. Bosszantó volt már külső 
formája is, minthogy a régi kanczelláriai resolutiók alakját 
viselte, és Zsedényi udvari tanácsos által volt aláírva. Lényege 
pedig ime következő: a nádornak teljes : hatalommal felru- 
házása, most ugy értelmeztetvén, mintha csak rendes jog- s 
hatalomgyakorlatának volt volna megerősítése, tényleg visz- 
szavonatott. Az udvari kanczellária továbbra is fentartatott ; 
minél fogva az új miniszterium csak az országot eddig köz- 
vetlen igazgató helytartótanács szerepének. folytatására lett 
volna szorítva. A világi s egyházi méltóságok kinevezése, a 
birtok, czím, nemesség adományozása s a kegyelmezési jog 
Bécsben hagyatott. Mind azon eljárás, melyet a kanczellária 
eddig gyakorlott: a magán perek formahiány miatti orvos- 
latai, a birtokba visszahelyezési perek fölebbvitele stb. mind 
ez továbbra is a kanczellária teendői közé számíttatott. A 
kir. kincstár tekintetében kivánta a válasz, hogy azon jöve- 
delmek, melyek eddig Magyarországból a birodalom közép- 
ponti kincstárába folytak, oda ezentúl is beszolgáltassanak, 
s csak az egyenes adók megszavazása lehessen, mint volt 
eddigelé is, tárgya az országgyűlés intézkedésének. A hadügyi 
miniszteriumra nézve végül mondja a válasz, hogy a kato- 
natisztek kinevezését, a seregek alkalmazását s mi czélra 
fordítását ő fölsége magának (helyesebben : a bécsi kormány- 
nak) ezentúl is kizárólag fentartja. 

A királyi válasz tehát a hadügyminiszteriumot egészen 
megtagadta, vagy legfelebb azon állásban akarta megen- 
gedni, melyet eddig a tartományi hadparancsnokságok fog- 
laltak el; a pénzügyminiszteriumot azon alárendelt szerepre 
kárhoztatta, melyet eddig a magyar királyi udvari kamara a 
császári kamara irányában, oly törvénytelenül, a nemzet 


650 Nyolczadik könyv.. Az átalakulás forradalomszerů betetőzése. 


annyi panaszai daezára: viselt; a. bel és igazságügyi minisz- 
teriumot hatóságaik. több jelentékeny functióitól megfosz-. 
totta; a külügyminiszteriumot végre, egészen mellőzvén, az 
eddigi királyi kanczelláriával kivánta pótoltatni, mely vala- 
mint eddig, ámbár világos törvények ellenére, minden fon- 
tosabb politikai kérdésben ki volt —, ugy ezentúl is ki lett 
volna téve a béesi miniszterium befolyásának. Szóval, az volt 
a kir. válasz lényege: hogy a magyar miniszterium oly vi- 
szonyban álljon a bécsivel, mint annak előtte a magyar kor- 
mányszékek álltak a megbukott császári kormánynyal. Azon 
hatáskör szerint, melyet ekként e királyi válasz az új magyar 
miniszteriumnak kitűzött, ez felelős lett volna az országgyűlés 
irányában, de a nélkül hogy a kormányzat legfontosabb 
ágaiban független legyen a bécsi miniszteriumtól. 

E viszonyt elfogadni, annyi volt volna, mint egyszerűen 
lemondani az országnak annyi államszerződésekkel s törvé- 
nyekkel biztosított függetlenségéről, önálló kormányzatáról; 
beolvadni az osztrák császárságba s megsemmisíteni a ma- 
gyar államéletet, eltörűlni a nemzeti létet, melynek meg- 
mentéséért s fentartásáért az ősök, a lefolyt idők súlyos 
viszontagságai közt, nem kételkedtek véröket ontani, életöket 
feláldozni; annyi volt volna, mint törvényesíteni a gyűlölt 
idegen befolyást, s e fölött törvényesíteni még a kényural- 
mat is azon esetre, ha a bécsieknek adott új alkotmányt az 
ijedtségéből felocsúdott udvar egy államcsinynyel eltörűlné ; 
mi annál bizonyosabban megtörténendő vala, mennél gyön- 
gébbnek mutatja magát Magyarország a maga törvényes 
jogai védelmében. E téren tehát, a magyar nemzet, a gyá- 
vaság gyalázatbélyege nélkül, egy hajszálnyit sem engedhe- 
tett a maga ősi jogaiból. 

Más fordulatot vehettek volna az ügyek, ha az udvar, a 
nemzeti jogokat őszintén s világosan elismervén és biztosit- 
ván, a monarchia egymástól jogilag teljesen" független két 
részének ezentúli viszonyaira s különösen ama közös ügyekre 


nézve, melyek a fejedelem azonosságából szükzégkép tá- 

madnak, egy új alapszerződést hoz inditványba. Ez esetben 1848. 


a politikai eszély s józan felfogás kötelességévé tette volna a 
monarchia két részének : hogy egymással a viszonyosság s 
kölcsönös méltányosság alapján, saját érdekeiknél fogva is, 
megalkudjanak; a jövendőbeli kapcsolat alakját, a közös 
ügyek intézésének módját szabályozzák. És ha Magyarország 
ilyféle méltányos szerződést sem akart volna kötni : ám akkor 
alapos és jogos leend vala ellene mind az osztrák császári 
állam, mind a dynasztia panasza. De az udvar, e kir. vá- 
laszban nem ilyféle, kölcsönös méltányossággal s eszélyes 
engedékenységgel kialkuvandó szerződésről szól; hanem, 
miként többféle jelekből látszék, a már czélba vett reactio 
győzedelmének reményében, az ország független kormányá-' 
nak jogát a pénz- és hadügyre nézve, — miket királyaink 
eddig, ha tényleg sértetni engedtek is a császári kormány 
által, de mindig világosan elismertek, — most egyenesen 
eltagadja : a királyi választ tehát elfogadni nem lehetett. Ha 
valamit ez ügy s e napok tekintetében sajnálni lehet és je- 
lenleg kell is sajnálni minden hazafinak, az abban fekszik : 
hogy ama férfiak, kiket a végzet akkoron itt is ott is a köz- 
ügyek élére állított, nem találtak s talán nem is kerestek 
módot abban, hogy a meghasonlás okait megszüntessék, s 
a monarchia egymástól jogilag független két része közt, a fe- 
jedelem azonságából eredt s a pragmatica sanctio által meg- 
határozott közös ügyekre nézve, mindjárt akkor megköttessék 
valamely méltányos, mind a két részt kielégíthető szerződés. 

A kir. válasz a törvényhozó testület közös ülésében felol- 
vastatván, gróf Batthyáni Lajos, kinevezett elnökminiszter, 
röviden akként nyilatkozott : hogy a kir. válasz, meggyőző- 
dése szerint, sem a nemzet törvényes igényeinek, sem az or- 
szágos rendek méltányos várakozásának eleget nem tesz. 
Azért minden további indokolás nélkül arra kérte a nádort, 
hogy hatályos közbejárása által annak oly módoni átalaki- 
tását eszközölje, miszerint beváltassék ő felségének azon 
szava, hogy Magyarországnak független, felelős miniszte- 

riumot adni kiván. Mert ha az nem történik, ő mind a maga, 
mind kijelölt minisztertársai nevében kinyilatkoztatja, hogy 
a felelős miniszærséget igy elvállalni nem képesek s arra 
magokat jogosítva nem érezik. 

István főherczeg-nádor az elnökminiszter közhelyesléssel 
fogadott nyilatkozatára ekként válászolt: cA mostani komoly 
s nagyszerű pillanatban Magyarország jövője döntetik el. S 
e pillanatban méltóságtok hazafiuságához azon forró óhajtá- 
somat intézem, hogy most azon fontos hivatalról, melyre 
általam s az összes nemzet bizodalma által fölhíva vannak, 
ne mondjanak le. Mert itt ünnepélyesen szavamat adom, 
hogy azon észrevételeket, melyeket a felelős miniszterek ne - 
kem e tárgyban átadni fognak, ő felségénél nem csak előter- 
jeszteni, de átvinni is fogom ; és ettől, ha kell, állásunkat is 
függővé teszem.» A hangos és tartós tetszés-zajjal fogadott 
nádori igéretre Batthyáni kijelenté, hogy a miniszterium 
állását ő is ahhoz köti: szerencsésen fog-e eljárni vagy nem 
a nádor közbenjárói tisztében. 

Az ingerültségnek mely a kir. válasz miatt a közönségben 
elterjedt, Kossuth azután az alsó táblánál egy merész beszéd- 
ben adott kifejezést, mely inkább elébbi ellenzéki szerepéhez, 
mint új miniszterjelölti állásához illett. «Az országgyűlés hal- 
lotta — ugymond — a miniszterek nyilatkozatát ; hallotta, hogy 
a nádor a dologhoz saját állását kötötte hozzá. Részletekbe 
nem bocsátkozom, de kimondom, hogy ezen leirat lázasztó 
gúny s könnyelmű játékűzés a trónnal, a hazával. És kik 
űzik e játékot? Az egészen átlengő szellem nem más mint, 
hogy a gyűlöletes bureaucralia ezentúl is maradjon meg 
Bécsben, s a magyar független miniszterium Budán ne legyen 
egyéb, mint alacsony postahivatal, mint volt a helytartóta- 
nács. És ezen emberek nem gondolnak az ausztriai ház jö- 
vőjével; nem gondolnak a polgárvérrel, mely ily eljárás után 
patakokban folyhat. Ugyanazon perczben, midőn a király 
kimondá, «felelős magyar miniszterium lesz», előállnak a 
királyi szó szentségét megnyirbálni, nem kimélve azon nim- 

bust, azon pietást, melynek a királyi név körül lengeni kell, 
ha csak azt minden tekintélyétől meg ném akarják fosztani, 
s oda viszik a dolgot, hogy a nép hitét veszítse a királyi szó 
iránt. Ezeket látva, lelkem mélyében megbotránykozom ; s 
látva, hogy e perczben is, midőn az adott királyi szó szerint 
ő felségének más tanácsadója nem lehet Magyarország ügyeire 
nézve, mint a kinevezett első felelős miniszter, gr. Batthyáni 
Lajos, még folvvást Lajos főherczeg, kinek a magyar dol- 
gokra semmi törvényes befolyása nem lehet, kinek erre semmi 
legkisebb joga nincsen, mert nem ül trónon, nem is koro- 
naörökös, nem is nádor, —s meg gr. Hartigok s Windisch- 
grætzek s tudja még kinek, befolyásától függnek dolgaink. 
S legmélyebben el kell keseredni mindnyájunknak, látva hogy 
még most is ott állanak a dolgok, mikép a megbukott kan- 
czellár, — és azon ember, kit nem akarok nevezni (Wirkner 
udv. tanácsost érti), ki itt éveken át a lélekvásárlás gyalá- 
zatos esköze volt, és b. Jósika erdélyi kanczellár, kinek a 
magyar dolgokhoz semmi törvényes szólása nem lehet, — 
ezek adnak tanácsot a tövényesen erre hivatott magyar mi- 
niszter helyett. Ezt látva kinyilatkoztatom, hogy teljes bizo- 
dalmat helyezek ugyan a főherczeg nádor férfias elszántsá- 
gában, ki a dolgot rendbe hozni igérte, s reménylem, hogy 
adott szavát lehető legrövidebb idő alatt beváltja; de ba ez 
nem történik, akkor vessenek számot magokkal, kik e dolog- 
nak okozói voltak, s én Apponyit, Jósikát, Wirknert hazaáru- 
lással vádolva, proscribáltatni kivánom. » 

Madarász László, ki utóbb épen nem irígylendő nevezetes- 
séget szerzett magának szabadságharczunk történetében, ára- 
dozó szónoklatával minden kimélet nélkül kelt ki az udvar 
ellen, és Zsedényi kanczelláriai tanácsost, kinek neve alatt 
kelt a kir. válasz, tüstént kérdőre vonatni kivánta azok iránt, 
kik annak tanácsadói voltak, hogy, egy régi törvény értel- 
mében, mint hűtlen, rosz tanácsosok, azonnal példásan bűn- 
hesztessenek. Azonban Zsedényit a rendek, kiknek nagy 
részével több országgyűlésen részt vett s conservativ szellem- 

ben ugyan, de mindig hazafiuilag tűnt ki, most is jó hazafi- 
nak tartották, s azon meggyőződésben voltak róla, hogy ezen 
eljárásban akarata s véleménye ellenére használtatott fel esz- 
közül; az inditvány tehát nem fogadtatott el. De a leiratra 


Az alsó tábla NÉZVE végzésként kimondta a tábla, hogy a márczius 17-kén 
határozataa adott királyi szó minden elcsavarását s megnyirbálását a ki- 


kir. leiratra. 


A pesti 
mozgalom. 


rályi szék és a nemzet iránt vakmerő, bűnös játéknak nyilat- 
koztatja. S bizván a nádor közbenjárásában, melynek sike- 
réhez saját állását is hozzákötötte, elvárja : hogy a királyon 
azok, kiknek az ország sorsa felett intézkedni joguk nincsen, 
győzedelmet nem vesznek; s az ügy lehető legrövidebb idő 
alatt a nemzet kivánata szerint fog elintéztetni. Azon benyo- 
más szeliditésére pedig, melyet e királyi leirat az országban 
okozandó vala, határozattá lett, hogy azon íveken, melyeken 
az közzé tétetik, egyszersmind az országgyűlés e végzései is 
kinyomattassanak. 

De az országgyűlés teremein kivül, az ifjuság által vezetett 
nép mind a mellett is, a maga módja szerint, részt akart venni 
a királyi válasz kárhoztatásában s a közingerültség nyilváni- 
tásában. A gyülés utáni estve nagy néptömeg gyűlt össze a 
sétatéren, s a királyi válasznak kezében forgó példányait el- 
égette; és Zsedényit, mint az oklevél aláiróját, kit Pozsonyban 
lenni hibásan vélt, kézre keríteni óhajtván, több házban erő- 
szakos kutatást vitt véghez. 

A fővárosban uralkodó lázas ingerültséget mind eddig nem 
engedték kitörésre fajulni a középponti csendbizottmány tagjai, 
kik a nép értesítése s csilapitása végett a muzeum terén csak- 
nem mindennap tartottak a hullámzó néptömegek előtt szó- 
noklatokat, melyekben híven felfedezvén a nemzeti szabadságot 
fenyegető veszélyeket, a nép bizodalmát teljesen megnyerték, 
szenvedélyein uralkodtak. Márczius 30-ka éjjelén mindazáltal 
már csak nehezen sikerült a kitőréstől megóvni a felingerűlt 
népet. Esti tiz órakor hozta meg a gőzhajó az országgyűlés- 
hez intézett kir. leirat példányait. A nemzet reményeit meg- 
hiúsító leirat híre villámsebességgel terjesztetett el a fővárosban 

ama csoportok által, kik a Duna partjain a hajó megérkezé- 
sére várakozának. Az utczákat azonnal sürű néptömegek 
lepték el, melyek mind a Szabadságtérre, a városház elébe 
tolongtak. Mennél inkákb nőtt a néptömeg, annál magasabb 
fokra hágott annak forrongása. Már «fegyverre!» ele a 
német kormánynyal!: s több ilynemű kiáltások széltében 
hangzottak; sőt némelyek a harangokat is félreverni szán- 
dékoztak, midőn a miniszteri meghatalmazottak, Szemere, 
Klauzál, Nyáry s több más, közbizodalmat biró. férfiak a nép 
közt megjelentek. Ezek felolvasván az országgyűlésnek a ki- 
rályi leiratra kelt erélyes határozatát, István főherczeg-nádor 
s Batthyáni Lajos elnökminiszter szilárd nyilatkozatát, misze- 
rint állásukat a nemzet kivánata teljesültéhez kötötték, lelkes 
szónoklatokban inték a népet, várnák be a nádor közbenjár- 
tának eredményét. Más részről erélyes kitartásra buzdíták 
azt a megkezdett reactio ármányai ellen. Nyáry Pál egyebek 
közt azt inditványozá hogy, ha a nádor és a miniszterium 
lemond, ideiglenes kormány neveztessék ki Pesten, melynek 
a ki nem engedelmeskedik, bár mi multja legyen, a haza 
ellenségének tekintessék. Végzéssé tette a népgyülés azt 18, 
hogy a nemzetőrségbe minden polgár belépni köteles legyen ; 
a csendbizottmány lelkesítő szózatot intézzen az ország s 
minden kapcsolt részeibe; s végre mind azon városi 8 megyei 
hatóságok, melyek eddig a középponti választmányhoz csat- 
lakoztak, felszólíttassanak hogy, az intézkedésekbeni össze- 
hangzás és közremunkálás előmozdítása végett, a nép által 
választandó két képviselőt küldjenek a fővárosba. A nép e 
határozatok után békésen szétoszlott. 


Tekintve azt, hogy a Pesthez csatlakozott hatóságok száma 


folyton szaporodott; hogy nem volt nap, melyen e végett egyik 
s másik vármegyéből és városból a középponti bizottmányhoz 
követek ne jöttek volna: tagadni nem lehet, hogy e bizott- 
mány, ha vele még Kossuth is egyesül, valóságos hatalommá 
fejlődhetett volna az országban. A haza és szabadság iránti 
lelkesedés átrezegte már az egész országot s annak még külön 


1848. 





656 Nyolczadik könyv. Az átalakulás forradalomszerű betetőzése. 


1848. _ nyelvű lakosait is ugyannyira, hogy, ha az ügyek Bécsben 
jobb fordulatot nem nyernek, az országnak ekkor nagyobb 
része kész lett volna kitűzni a forradalom veres zászlaját. 

Az újabb kir. Erre azonban most nem volt szükség. A főhérczeg nádor 
eint a i felelős becsületesen beváltotta szavát, s már más nap, márcz. 31-kén 
ranézve. délután, egy más királyi leirattal tért vissza Pozsonyba. Miu- 
tán a sükerhez állását kötötte, már maga visszajövetele is 
mindenkit meggyőzött a sükerről. Még az nap estve elegyes 
ülés tartatott hogy az elébbi leirat által okozott benyomás 
mennél elébb kedvezőbbel cseréltessék fel. Az országház előtti 
téren tömérdek nép zsibongott; az ülés tereme s az előtere- 
mek tömve valának kiváncsi, zajos ballgatókkal. A nők kar- 
zatáról egy szép virágkoszorú bocsátatott le az elnök főher- 
czeg asztalára. A főherczeget, midőn a terembe lépett, szűnni 
nem akaró, viharos éljenzés üdvözölte. A férfi gyülekezet 
tollas kalpagjait rázta feje fölött; a hölgysereg nemzeti zász- 
lókat s fehér kendőket lebegtetett karzatán. Végre csend lőn 
s a leirat olvasása megkezdetett. Annak most nem kanczelláriai 
tanácsos, hanem maga a király volt alájajegyezve; s midőn 
az olvasó itélőmester e szavakat: «Bécs, márcz. 31-kén, 
1848. Ferdinánd? — kimondotta, háromszoros éljenzésben 
tört ki a király iránti szeretet. Az új leirat a felküldött tör- 
vényjavaslat lényegét egészen megerősítette. A pénzügymi- 
niszteriumot illető pontra nézve csak azon megjegyzés tétetett: 
hogy addig is, mig az összes monarchiát illető közös költsé- 
gek aránya iránt a jövő törvényhozás királyi megegyezéssel 
intézkednék, a királyi udvar fentartására, a közös diplomatia, 
a közös katonai testületek, mérnökség, tüzérség stb ellátá- 
sára szükséges költségekről, jövendő beszámitás iránt, ideig- 
lenes rendelkezés tétessék. A hadügyminiszteriumra nézve a 
leirat szavai következők: «valamint a honvédelmi szerkezet 
s a környülállások szükségéhez képesti hadi ajánlatok körüli 
rendelkezést a törvényhozás köréhez, a rendes katonaságnak 
az országbani elhelyezését s béke idejében alkalmazását pedig 
a királyi helytartónak, a felelős magyar miniszterium utján, 

gyakorlandó kormányzatához tartozónak elismerem; ugy vi- 
szont a hű karok és rendeknek királyi házam s a pragmatica 
sanctioval szentesített birodalmi kapocs iránti hű ragaszkodá - 
suktól bizton várom: miként önként átlátandják, hogy a 
magyar hadseregnek az ország határain kivüli alkalmazása, 
nem különben a katonai hivatalokrai kinevezések, a szükséges 
birodalmi összehangzás végett egyenesen csak legfelsőbb ki- 
rályi elhatározásomtól függhetnek ; az ezen esetekbeni ellen- 
jegyzés tehát a folyvást királyi személyem körül leendő mi- 
niszterre leszen bízandó ». 

A leirat teljes megelégedéssel s hosszu örömzajjal fogadta- 
tott. De bár, Deákkal együtt, ugy vélekedettis az országgyűlés, 
« hogy a felelős kormány csak forma s annak a nemzet ereje 
ad életeta; sajnálni kell mégis, hogy az udvar, bár megadta 
a nemzet kivánatát, ezen újabb leiratban sem volt őszinte és 
bizodalmas a nemzet iránt. Az őszinteség és bizodalom hiá- 
nya abban feküdt, hogy azok iránt, mik az országot az örökös 
német tartományokkal közösen illették, s miknek elintézése 
nélkül egy részről az ország, más részről az udvar s a csá- 
szári birodalom közt a szives egyetértést, a békét egyelőre is 
lehetetlennek kellett tartani, semmi emlités nincs e leiratban. 
Nem azt akarjuk mondani hogy, például, a külképviseletet, a 
külkereskedési vámok ügyét, a birodalom státus adósságai- 
ban való részvétet stb. már e leiratban névszerint megemli- 
teni vagy rólok épen intézkedni is kellett volna. Ennek itt sem 
helye, sem ideje nem volt most, midőn a kedélyek, az elébbi 
leirat által okozott ingerültség után, még folyvást szenvedélyes 
hullámzásban valának. De miután a monarchia életerébe vágó 
régi, bár egynémiben törvénytelen, viszonyokat tisztán s tel- 
jesen megszakasztani nem lehetett, s azt engedni nem is volt 
az udvar szándokában; miután továbbá e viszonyok egyné- 
melyike, mint például a státusadósságok, a német örökös 
tartományokat, azoknak békéjet s jollétét nem kevesbbé illet- 
ték, mint magát az udvart: a jövendő egyetértés érdekében 
múlhatatlanul szükséges volt volna, hogy az udvar e királyi 


42 


1848. 





1848. 


Az alsó ház 
nyilatkozatai a 
leirat iránt. 


658  Nyolczadik könyv. Az átalakulás forradalomszerű betetőzése. 


leiratban nyiltan kimondja, miszerint a monarchia létele ki- 
vánja, hogy ama közös viszonyokat. egy, a pragmatica san- 
ctio értelmében kötendő új, kimerítő szerződés szabályozza. 
És ha az udvar az ország független kormányzati jogát vilá- 
gosan és tisztelettel elismeri: a nemzetről is fel lehetett, fel 
kellett volna tennie, hogy ily szerződést szinte szükségesnek 
tart, 8 azt elvileg el is fogadja; kivált ha ez iránt az udvar 
a kijelölt miniszteriummal eleve tanácskozott volna. A be- 
csületesség és őszinte egyenesség a legjobb politika. Lehetet- 
len volt pedig az udvarnak egyelőre nem éreznie, nem lát- 
nia, hogy csak ugy lesz képes becsületesen beváltani a 
nemzetnek szintugy mint az osztrák tartományoknak adott 
szavát, ha a közös viszonyok kölcsönös méltányossággal, szer- 
ződésileg intéztetnek el. Annyit tehát már e leiratban is 
értésére kellett volna adni a nemzetnek, hogy e szerződés 
megkötésére eleve is bizton számot tart, attól függvén a 
királyi szó beváltásának lehetősége, s a monarchia létele. Az 
elmulasztás, miszerint az udvar ez iránt a kijelölt kormány- 
nyal eleve meg nem egyezett, s azt a leiratban is meg nem 
említette, lőn átkos forrása minden későbbi bonyodalmak s 
viszályoknak. Ezen mulasztásnak pedig csak az volt egyszerű 
oka, hogy az udvari körökben hiányzott az őszinteség. A 
reactio e napokban már végleg el volt határozva az udvar- 
nál. És épen akkor, midőn a megtagadott jogait világosan 
elismertetni követelő nemzet erélyes fellépésétől megijedve, 
annak kivánatait végre megadta, jogait a királyi szó szentsé- 
gének védelme alá helyezte: az udvar épen akkor határozta 
meg, a király háta mögött, a követendő reactionarius poli- 
tika fő elveit, készítette el a Magyarország ellen intézendő 
támadások tervét, választotta meg s nevezte ki Jellasich sze- 
mélyében a fő eszközt, mely által ezen elveket alkalmazni, 
e tervet végrehajtatni szándékozott. 

De az udvarnak e veszélyes szándékait akkor még csak néhány 
mélyebben látó hazafi sejtette; szólani róla, világos adat hi- 
jában még nem lehetett; de hitelre sem talált volna talán a 

világosan és ünnepélyesen lekötött királyi szó ellenében. Az 
öröm, a megelégedés közönséges vala. Ennek hangján nyi- 
latkozott az alsó ház is, midőn ott a kir. leirat újra felolvas- 
tatott. Több szónok beszélt oly értelemben, hogy bár ez nem 
felel is meg egy hajszálig minden kivánatnak; a főpontokra 
nézve mégis ki van víva a nemzet óhajtása. Különösen a had- 
ügyminiszterium tekintetében egy követ, Madarász László, 
akként nyilatkozott, hogy a magyar hadaknak a haza hatá- 
rain kivül alkalmazását, mi a leiratban említtetik, nem ugy 
érti, hogy azon hadakat más nemzetek megtámadására, vagy 
a pragmatica sanctio által velünk összekapcsolt tartományok 
belviszonyaiba avatkozásra lehessen használni. «A pragmatica 
sanctiot, ugymond, ugy érti, hogy annál fogva kötelessége 
ugyan a magyarnak az ausztriai monarchia territorialis ép- 
ségének fentartására segélyt nyujtani; de arra soha, hogy a 
tartományok alkotmányos mozgalmai, alkotmányt esdő sóhaj- 
tásai elnyomassanak. » 

E nyilatkozatnak bizonyos fontosságot adott az, hogy az 
alsó tábla azt felkiáltás által magáévá tette. Ez volt oka, hogy 
azt Batthyáni Lajos, elnökminiszter, nem is vélte megjegyzés 
nélkül hagyhatni. « A pragmatica sanctio értelmezésére 
nézve, ugymond, azt nyilvánítja a miniszterium nevében, 
hogy az abból folyó kötelességet ő is ugy érti, miszerint 
tartozunk a monarchiát védeni, ha annak territorialis épsége 
megtámadtatik, de mások dolgaiba nem avatkozunk. A meg- 
támadó háborút illetőleg azonban eltér az előtte szólótól, 
mert lehet oly eset, midőn támadó háborúnak helye van, s 
azt némileg védőnek tekinthetni a nélkül, hogy az ország ter- 
ritoriuma egyenesen megtámadtassék. » E nyilatkozat fon- 
tos volt az alább érintendő olasz viszonyok tekintetében. 

Az utóbb, kivált az 1849-ben kifejlett körülmények után, 
benn a hazában szintugy mint a külföldön, különféle vélemé- 
nyek nyilvánultak az iránt, vajjon Kossuth, a nemzeti kor- 
mány átalakulásának e fő rugonya, őszintén csatlakozott-e 
azon állapothoz, melyet a királyi leirat folytán alkotott tör- 


1848. 


660 Nyolczadik könyv. Az átalakulás forradalomszerű betetőzése. 


1887. — vény megszentesített; vagy már ekkor elméjében forgatta az 
országnak teljes elszakadását az osztrák birodalomtól’ s az 
uralkodó háztól? E kérdést kimeritőleg megfejtendi ugyan 
elbeszélésünk folyama; azonban még sem érdektelen, olvas- 
nunk Kossuth e napi beszédének némely részeit, melyek 
mintegy válaszul hangzanak e kérdésre. Különben is e be- 
széd, mely szónoki pályájának fénypontjai közé tartozik, s 
roppant hatást okozott, egynémi pillantást enged vetnünk e 
rendkivüli férfiu jellemébe, s künölösen azon fenhéjázó szelle- 
mébe, melyen szónoki virágaival a szerénység szinét szokta 
volt előnteni. 

c A leiratnak, ugymond, két lényeges pontja van; egyik a 
financzia, másik a hadügy. E dolgok elintézésénél egyet 
soha sem kell felejteni, t. i. hogy mi, egész e perczig, a leg- 
tisztább hűség alapján állunk az uralkodó ház irányában, 
mely Ausztriának is trónján ül, shogy ebből oly kapocs és 
viszony következik, melynél fogva némi -közös intézkedések 
mind addig kikerülhetlenek, mig a pragmatica sanctio kapcsa 
fenáll. Ha e szempontot, hogy t. i. nem az elszakadás, hanem 
a pragmatica sanctio terén állunk, szem elől nem tévesztjük, 
fel fogjuk találni a. kellő tájékozást. Ha az említett kapocs 
nem volna, s a magyar király Budán laknék, akkor, ter- 
mészetesen, csak mi magunk intézkednénk a civillistáról ; de 
mivel más népek is vannak ugyanazon fejedelem koronája 
alatt, ezek is járulni fognak a közös költségek fedezéséhez.... 
Ide tartoznak a közös diplomatia költségei, s azon katonai 
testületek ellátása is,... melyekről, ha a honvédelem rend- 
szere ki lesz dolgozva, külön fog gondoskodhatni a magyar 
törvényhozás; de addig, mig az meg nem történik, a közös 
ellátásban szükség aránylagos részt vennünk. Épen ezen 
gondoskodás által lesz constatirozva a magyar financzia füg- 
getlen állása... E tekintetben, a kir. leirat illető pontjában 
megnyugvást talál... E financzialis függetlenség legközelebbi 
practicai következései igen nagyok. Magyarország jövedelme, 
a mint tudjuk, 28 millió p. forintra (70 millió frankra) 

megy körülbelül; s mit látunk ebből az ország szellemi s 
anyagi javára fordítva? Nem tudunk mutatni csak egy be- 
csületes utat, nem semmit, ha talán a pesti reáliskolát ki- 
veszszük. Ezentúl máskép lesz. Mi most a kir. udvartartásra 
megadjuk a kellő összeget, s e 15 milliónyi nemzet nem 
fogja tűrni, hogy királya ulászlói szegénységben tengődjék. 
De a többi jövedelem fordíttatni fog az ország anyagi és 
szellemi javára, népnevelésre, a szellemi erő kifejtésére, 
mely ellen aztán semmi erő nem győzhet; mert megadja 
azon érettséget, hogy a szabadságot óhajtsa s megtudja kü- 
lönböztetni a szabadosságtól ; s megadja azon érzelmet, hogy 
midőn szabadságot akar, mindent akar, mit isten legbecseseb- 
bet adhat e földön... Most a nép önmaga lett ura önsorsá- 
nak. Ő soha sem volt túlságos magasztalója az arisztokratiá- 
nak, s most sem az, midőn ez arisztokratia a hatalom pol- 
czáról leszáll ; de megvallja, szebben semmi arisztokratia sem 
szállhat le, mint az, mely a nép kezébe teszi önsorsának 
kulcsát a jövendőre... Hasonló szempontból veszi fel a leirat 
azon részét is, mely a hadügyről szól. Midőn a leirat elis- 
meri, ugymond, hogy a katonaajánlás, annak az országbani 
elhelyezése stb. az országgyűlésre tartozik, akkor bevallotta, 


. hogy a szuronyok hatalmát a szabadság ellen soha, hanem 


csak a szabadságnak ártó rendetlenség ellen lehet felhasz- 
nálni. A pragmatica sanctionál fogva, tagadhatatlan, vannak 
kötelezettségeink; de midőn a leirat azt mondja, hogy a 
hadügyre s különösen a hadseregnek az országon kívül vi- 


"telére nézve, a felelős miniszter ellenjegyzése mellett, magá- 


nak tartja fenn ő fölsége az intézkedést, ez által hadi tekin- 
letben is ki van viva bazánk önállása, mennyire ez papiroson 
lehetséges. — Ő-tehát ugy tekinti, hogy mind ez sanctio- 
nálva lévén, a nemzet urává van téve önsorsának ; s midőn 
ezt kimondja, ne vegye tőle senki rosz néven, vagy kérke- 
désnek, ha a mondandókkal összefüggésben, e nagy dolgok 
közt öncsekélységéről is szól. Én egyszerű polgár vagyok — 
ugymond — nekem semmi hatalmam, semmi befolyásom 


1848. 


1848. 


662 Nyolczadik könyv. Az átalakulás forradalomszerű betetőzése. 


nem volt más, mint a mely van azon igazságban, melyet 
isten lelkembe oltott. És ime ilyenek, a gondviselés csodás 
utai : — én egyszerű polgár, néhány óráig azon helyzetben 
voltam, hogy e kéz döntőleg határozott az ausztriai trón 
sorsa felett, és most is, ha mondom e leiratra: c nem kell » 
— polgárvér folyna e szavam után. De mélyen érzem, mi- 
ként, ha oly alávaló lehetne valaki, -hogy keresné az alkal- 
mat, a polgárháború szövétnekét vetni e nemzetbe, oly rop- 
pant felelősséget venne magára, melyet a legszigorúbb bün- 
tetés, a pokol minden kínja sem büntethetne méltóképen; 
mert nem képzelhetni átkosabb, undokabb bűnt, mint játszani 
a polgárok vérével s egy nemzet nyugalmával. Midőn ekként 
gondolkodom, midőn e nemzetet saját sorsa urának látom ; 
midőn látom hogy, ha egyik-másik kedvencz eszménk nincs 
is még e perczben biztosítva; de van lehetség azokat utóbb 
kivívni —: vissza kell borzadnom a polgárvértől, s forrón 
óhajtom, hogy a kik itt vannak s kik itt nincsenek egyen- 
lően érezzék e szent kötelességet, hogy ily körülmények közt 
polgárvért ontani, a legnagyobb bűn volna, mit nemzet el- 
követhet. Vannak mindenféle egyének, kik még egy pár hét 
előtt az absolutismus hívei voltak, most pedig rajtam túl- 
mennek, s én, ki a szabadság elveiért egy életen át küzdöt- 
tem, szenvedtem, mérsékeltebb vagyok náloknál. De épen 
azért hiszem, hogy szavamnak lesz némi hatása, midőn azt 
kérem, azt remélem, hogy ha a nemzetben van elég erő va- 
lósággá érlelni azt, a mit e papiroson bir, tartsa meg az 
erőnek azon nemes mérsékletét, melyben fekszik a szabad- 
ság diadala... Most pedig igyekezzünk mielőbb befejezni az 
országgyűlést, s várjuk el, hogy a miniszterium teljesítse 
kötelességét. És én meg vagyok győződve, hogy e nemzet nagy 
és boldog leszen. Hiszem azt is, hogy az ausztriai trón be- 
váltja szavát más népei irányában is; s teljesedésbe jövend, 
mit megjövendöltem, hogy a népek szeretetében találja fel 
legerősebb támaszát. És ne higyje, hogy a régi rendszer változ- 
tatása s e concessiók által erejéből veszített ; sőt bebizonyíták 

e napok tapasztalásai, hogy e rendszer korhadt volt, oly kor- 4848. 


hadt, hogy annak megingatására egyes polgárok is oly sokat - 
tehettek ; sőt erejében nyert, és teljesedni fog a jóslat, hogy 
az lesz a Habsburg ház második alapítója, ki népeinek al- 
kotmányt adand.... » Végre felirást óhajt, hogy a fejedelem 
jőójön le mielőbb hű magyarjai közé s győződjék meg , hogy 
hűségünk nem puszta szó, hanem a magyar férfiasan szi- 
lárd s őszinte tud lenni nem csak szabadsága kivívásában, 
hanem fejedelme iránti hűségében is. 





A főváros 
hangulatának 


megváltozása . 


HARMADIK FEJEZET. 


A vidéki hangulat. A horvátországi viszonyok az átalakulás 
idejében. Áz országgyűlés vége. 





A lázas ingerültség, mely a miniszteriumot illető első ki- 
rályi leirat vétele után a főváros lakosságát megszállotta, 
nem sokáig tartott. A középponti bizottmány által Pozsonyba 
küldött futárok már márczius 31-ke estvéjén meghozták az 
újabb leirat hirét. Éjfél tájban a leirattal is megérkezett 
Eötvös József, kit az elnökminiszter a kedélyek megnyug- 
tatása végett küldött le a fővárosba. A leirat a Szabadság-te- 
rén váró népgyülekezetben még azon éjjel felolvastatott, mi- 
nek következtében a keserű érzelmeket és súlyos aggodal- 
makat más nap reggelén a lakosság örömzaja váltotta fel. A 
leirat mind a városi mind a megyei választmányok üléseiben. 
is megnyugtatónak találtatott s dél után a muzeum terén 
roppant sokaságban összegyűlt nép előtt újra felolvastatott. 
Hire futamodván itt, hogy. b. Wesselényi Miklós is a fővá- 
rosban vagyon, a nép, felharsogó örömében, küldöttei által őt 
azonnal körébe kéreté. Az öröm és fájdalom csodás vegyü- 
lete szállá meg a tömeget, midőn a letűnt kényuralom ül- 
dözéseinek ezen áldozatát, ki egykor vezetője volt nemzeté- 
nek, most világtalan, mások vezetésére szorult, az emelvényre 
fellépni látta. Számosak arczait könyek áztaták a megható 
jeleneten. Végre megszólalt a tisztelt vendég. Intéa népet, hasz- 
nálja fel eszélyesen, a mi jót a királyi leirat magában foglal. 

Az első független felelős miniszteriumnak engedelmességet 
esküdött; — mi alatt a tömeg, a jelenet hatása által elragad- 
tatva, ismétlé az esküt. Lelkére köté aztán a népnek, hogy 
kerülje a fejetlenséget. a Midőn, ugymond, zsarnokság lán- 
czai széttöréséről van szó, akkor egy. szabadságra érdemes 
népnek tennie kell; de midőn a dolgok rendes folyama helyre 
áll, akkor csak egy kötelessége van: az engedelmesség. Az 
anarchia oly híd, melyen az elűzött absolutismus minden- 
kor visszajő. » Végre az erdélyi unióról szólt hasonló meleg- 
séggel: c mi magyarok, ugymond, számra csekélyek vagyunk 
s mégis két hazánk van. Ez tovább igy nem lehet. A testvéri 
. kapocs szép; de a hol kapcsok vannak, ott a kikapcsolás is 
megeshető. Erdélynek egészen bele kell olvadnia Magyar- 
országba. » 

A megnyugvás érzete, melyet a királyi leirat ébresztett, 
azontúl nem is zavartatott meg a fővárosban. De a minden- 
napi csend még sokáig nem állott helyre. A szabadság bir- 
tokának mézes heteit élte a közönség, s az elébbi mogorva, 
fenvegető zajt örömünnepek váltották fel. A lelkesedésnek 
folyton táplálékot nyujtottak a középponti bizottmánynak a 
hazai állapotok fontos kérdéseivel foglalkodó nyilt ülései, s 
a muzeum terén majdnem naponként ismételt népgyűlések, 
melyeken különféle lelkesítő szónoklatok tartattak, s a bécsi 
egyetemi ifjuság, az országban lévő olaszok, francziák és 
lengyelek küldöttségeinek testvéries üdvözletei fogadtaltak s 
viszonoztattak. Nagy örömmel hallatott ama hír is, hogy a 
Párisban tartózkodó magyarok, mintegy három százan, dísz- 
menetben vonultak keresztül a főutczákon s mentek üdvezleni 
a franczia ideiglenes kormányt, s hogy annak nevében La- 
màrtine külügyminiszter által becsüléssel fogadtattak. A híres 
iró és státusférfiu válasza büszke öntudatot, a nemzeti nagy- 
ság és függetlénség lélekemelő érzelmeit költötte fel hazánk- 
fiai kebelében. Azon solidaritásnak, mely Európa nemzeteit 
a szabadság birtokában testvérekké forrasztá össze, hangját 
üdvözölték az ékesen szóló franczia kormánytag szavaiban, 

1848. _ melyek ennél fogva megérdemlik, hogy hazánk e nagy ese- 
ményei korszakának emlékei közt is fenmaradjanak. 

«Ha a magyarok — igy szólott Lamartine — kissé későn 
érkeznek az ideiglenes kormány ezen középpontjához, melyet 
Francziaország teremtett, hogy legyen ne félelme, hanem 
igyekezzék lenni szerelme Európa többi nemzeteinek, azért 
van, mivel a magyarok távolabbról jőnek. Az ideiglenes kor- 
mány igen mélyen örvend ezen nemzeti látogatásnak, melyet 
önök szívesek valának tenni a franczia nemzetnek, a nép 
ezen palotájában, melyet oly dicsőségesen szerzett vissza. Ha 
Francziaországnak szüksége volna, hogy értesíttessék azon 
erényekről, bátorságról, szabadsági és testvériségi szellem- 
ről, mely önök nemzetét lelkesíti, szerencsésnek tartanám 
magamat, erről tanuságot tehetni. Én keresztül mentem az 
önök hazáján; tanúja voltam ezen nagy nemzet pásztori és 
egyszersmind hősi erényeinek, mely, bár egy nagy szövet- 
ségi egységbe lépett, soha sem veszté el megkülönböztető 
jellemét ősi nemzetiségének. Ha önök szives kivánatokat 
hoznak nekünk hazánk új szabadságához: mi önöknek tisz- 
teletünket nyilvánítjuk azon régi szabadság iránt, melyet 
bölcsen és dicsőségesen fentartottak hazájokban. Ezen test- 
vérisége a két szabadságnak, a két népnek, még inkább nō- 
vekedik azon rokonszenv által, melyet önök tanusítának. 
Ha visszatérnek önök szép hazájukba, mondják meg annak, 
hogy annyi barátot számlál Francziaországban; a hány fran- 
czia polgár vagyon.» — 

Azország Ama hangulat, melyet a fővárosban ábrázoltunk, kisebb 
vaginen nagyobb mértékben, többé vagy kevésbbé változó szine- 
~ zettel, sajátja volt márczius második felében az ország min- 

den, bár mi távol fekvő, bár mi nyelvű nép lakta vidé- 

keinek. Az ország független államéletének s önálló kormány- 

zatának helyreállítása szintugy, mint a hűbéri viszonyok 
maradványainak eltörlése, a polgári s politikai jogoknak 

minden néposztályra kiterjesztése, mindenütt az öröm és 
lelkesedés zajos kitöréseivel üdvözöltetett. Az ország belse- 

jében fekvő tiszta magyar lakosságu városokban nem kü- 
lönben, mint azon nyugot-északiakban, melyeket német és 
tót, s azon déliekben, melyeket szerb és oláh nyelvű népek 
laktak, egyaránt nyilatkozott a rokonszenv az ország átala- 
kulása iránt. Mindenütt harangzúgások , nemzeti háromszinű 
zászlók kitüzése, szabadságfák emelése, a nemzeti cocárdák- 
kal ékesített polgárok ünnepies menetei, az utczák kivilági- 
tása, örömlakomák, isteni hála-tiszteletek, Tedeumok hir- 
dették s tanusították a nép örömét s lelkesedését. Késmárk, 
Lőcse, Eperjes, Temesvár, Zombor, Ujvidék, csak azon 
színben mutatta magát, azon érzelmeket nyilvánította, me- 
lyeket Szeged, Debreczen és Komárom. A vegyes népiségű 
városok külön nyelvű lakosai, mint Temesváron, Oraviczán, 
stb. testvéries érzelemben olvadtak össze a közös szabadság 
hajnalán. A nemesség is, bár privilegiumait elvesztette, bár 
anyagilag sokat áldozott, többnyire őszinte érzelemmel ve- 
gyűlt az egyenlőség és szabadság örömünnepébe. Például, 
Temesvárott a megyei nemesség és városi magyar, német, 
rácz és oláh polgárság egyszerre tartotta a város fő piaczán, 
a négy vallás (kath., görög n. egyesült, protest. és zsidó) 
szertartásai szerint, isteni hála-tiszteletét, melyen még a 
főhadi kormányszék tábornokai s más tisztei is jelen voltak. 
A megyékből és városokból mindenfelől hála- emlékiratok 
küldettek a királyhoz, kit, Kossuth szavai szerint, az ural- 
kodó ház -második megalapítójának neveztek; a főherczeg 
nádorhoz, ki hazafiságát és szilárdságát oly férfiasan tanu- 
sította kényes állásában; gróf Batthyáni Lajoshoz, kiben a 
nemzet független kormányzatát már megszemélyesítve tisz- 
telték ; Kossuth Lajoshoz, kit e nagyszerű átalakulás terem- 
tőjeként üdvözeltek ; s az országgyűléshez, melynek rendei, 
bár mind nemesek, oly nagylelkű önzetlenséget tanusítottak 
a jogegyenlőseg megalapításában. Hont megye, melynek tiszti 
kara s követei még nem régen, az udvari párt győzedelmes 
korteskedése következtében, a conservativ pártból választattak , 
most megváltozva, Kossuthot a fejedelem által nagyobbszerű 

. birtokkal megadományoztatni kivánta. Monok kicsiny közön- 


sége, (Zemplén megyében) Kossuth születési helye, aláirási 
ivet nyitott, hogy nagy fiának emlékezete szobor által örö- 
kíttessék meg kebelében. Zemplén és Bereg megyék a lengyel 
és olasz politikai foglyokat, kik Munkács és Szeged váraiban 
sinylődtek, szabadon bocsáttatni kérték, a fejedelemhez és or- 
szággyűléshez intézett felirataikban. Számos megyében, a 
városokban pedig majdnem mindenütt, Pest példájára, még 
a törvény kihirdetése előtt nemzetőrségi csapatok állíttattak 
s fegyvereztettek fel; s hol fegyver hiányzott, fa kardokkal 
s puskákkal gyakoroltattak be a hadi mozdulatokba. Az őr- 
seregek zászlainak beszentelése mindenütt nemzeti ünnep 
gyanánt ületett meg. 

Különösen a vármegyékben az egymás ellen nem rég 
annyi tűzzel sőt elkeseredéssel vívott pártok összeolvadtak ; 
vezéreik, a jövendő egyesség és közremunkálás jeléül, a nyil- 
vános ülésekben kibékülve nyujták egymásnak jobbjaikat. 
Sok helytt, holelőbb a kormánypárt korteskedései által mester- 
ségesen, nyers tömegekkel vívta ki győzedelmét a szabadelvű 
értelmiség többsége ellen, a népszerűtlen tisztikar önként le- 
mondott s újjal pótoltatott; másutt a conservativ párti köve- 
tek helyett mások küldettek fel Pozsonyha, s az ełébbi utasí- 
tások eltörűltettek. Egyébiránt a municipalis élet a közöröm 
és lelkesedés e korában is megőrzé saját körébeni függet- 
lenségét; minél fogva a megyék cselekvései nem ugyanazon 
egyformasággal történtek. Pest példájára, sok helytt rendki- 
vüli csendbizottmány állíttatott ugyan fel a megyékben is; 
mihelyt azonban az elnökminiszter első körlevele, melyben a 
törvényhatóságok elnökeit tette a rendfentartásra nézve fele- 
lősekké, a megyékben megérkezett: e bizottmányok néhol 
feloszlattak, s azok helyett a tiszti kar tétetett viszont fele- 
lőssé az elnök irányában; másutt azután is meghagyattak, 
s a felelősség ezekre 5 különösen ezek elnökére tétetett. 

Az elnökminiszter ezen körlevele a rendfentartás iránt, s 
a megyéknek szinte arra vonatkozó többféle rendeletei ugyan- 

azon titkos félelemből származtak, mely, anép fellázadásának . 1848. 
lehetősége miatt, az egész országon mintegy villanyütéssel 
hatott keresztül. Sokan ugyanis attól tartottak, hogy a nép 
a maga felszabadítását az urbéri terhek alól nem fogja jóté- 
temény gyanánt fogadni; hanem, mint tőle sokáig vissza- 
tartóztatott sajátja miatt, kedve jöhet bosszut állani s a ne- 
mességet megtámadni a maga birtokában. Ezen lázadástóli 
félelem gondolata fut keresztül Batthyáni első miniszteri kör- 
levelén és sok megye intézkedésein. Ezen aggodalom mind- 
azáltal sehol sem igazoltatott az országban. Meglehet ugyan, 
sőt igen valószinű, hogy a béke és rend zavaratlan fenállása 
részben a hatóságoknak tulajdonítandó, melyek, kivétel nél- 
kül, mig egy részről hő ragaszkodást bizonyítottak az új kor- 
mány iránt; más részről a nép irányában is valóságos test- 
véries indulattal s oly hangulatban léptek fel, mely a népet 
meggyőzhette, hogy a kimondott jogegyenlőség tiszteletben 
fog tartatni ; a robot s más urbéri terhek eltőrlésének pedig az 
urak is jobbára szintugy örűlének, mint magok a jobbágyok. 
Azonban, a béke és rend fentartásának érdeme leginkább 
magát az ország népét illeti, mely e mozgalomteljes napok- 
. ban mérsékelt, józan magaviselete által fényes tanuságát 
adta ép, egészséges eszének s romlatlan erkölcseinek. Tör- 
téntek ugyan némely helyeken egynémi rendbontó jelenetek, 
a volt jobbágyok s földesurak közti viszonyokban; de, mint 
alább bővebben is előadandjuk, ezeket nem a nép féktelen 
vágyai,- nem annyira új követelések, mint inkább némely 
rég keresett s itéletre váró, vagy, a nép véleménye szerint, 
igazságtalanul elitélt panasztárgyak okozták. A nép, általjá- 
ban véve, az új állapotokból nem származtatott új igényeket ; 
megelégedett váratlan nyereményeivel, megértette a haza 
érdekeit, 

Rendzavarás márczius és april havában országszerte alig A zsidók álta- 
történt valahol más okból, mint a zsidóság elleni gyűlölet s Hnos ke 
előitéletekből. Azon botrányos tény, melyet Pozsony polgá- 
rainak egy osztálya márczius 20-kán elkövetett, nem maradt 

elkülönzött esemény ; a rosz példa sok más helyen is köve- 
tésre talált; s mondhatni országszerte általános volt a zsidók 
elleni ingerültség s gyűlölet kitörése. Említők, hogy a pesti 
polgárok sem akarták őket felvenni nemzetőri soraikba, s 
csak az elfogulatlan ifjuság zászlóaljai nyitottak nekik rést 
a magok kebelében. Egy pár hét mulva azonban ez ellen is 
kikelt a polgárság; s csak a kormány erélyes rendszabályai 
s a katonaság alkalmazása volt képes megőrzeni a zsidóságot 
a féktelen csendzavarók gyűlöletének tettleges kitörésétől. 
E gyűlöletet azonban oly nagynak tapasztalta a miniszterium, 
hogy a zavargás ismétlésének megelőzése végett tanácsosb- 
nak látta, ideiglen felmenteni a zsidóságot nemzetőri köte- 
lésségének gyakorlatától. Hasonló jelenet fordult elő Székes- 
fehérvárott. April 5-kén, egy a város minden osztályaiból 
összegyülekezett népcsoport fenyegetések közt követelte az 
előljaróságtól a zsidók kiűzetését, s addig nem is nyugodott, 
mig ezek, nagyobb erőszaktól félve, a várost el nem hagy- 
ták ; mi miatt aztán kormánybiztost kellett küldeni a városba. 
Minden erőszaktételek közt azonban, melyek az ország külön 
vidékein kisebb nagyobb mértékben a zsidók ellen elkövet- 
tettek, legvadabb volt az, melyt a pozsonyiak april 23-kán 
ismételtek. Ekkor itt valóságos vérengző harcz támadt a zsi- 
dók ellen. Alkalmat erre az osztálygyűlöletnek azon újabb 
kitörése adott, mely szerint a lövész-társulat minden zsidót 
kiűzetni határozott a városból. A támadást mesterlegények 
s iparűző inasok kezdették, kikhez miután a legalsóbb nép- 
osztályból is mind számosabban csatlakoztak, az eleinte csak 
gyengébb bántalmakkal kezdett támadás vérengző harczczá 
vált. Még a kevés számu katonaságnak sem sikerült szétosz- 
latni a dúló csoportokat; sőt miután a katonaság a népre 
lőtt s több áldozat esett, ez felbőszűlvén, nem ismert többé 
határt dühében. A zsidóság számos boltjai s lakjai feldúlat- 
tak s kiraboltattak, némelyek egészen leromboltattak. A ke- 
resztények, kik ezek szomszédságában laktak, csak szent képek 
s feszületek kifüggesztése, ajtaiknak kereszttel megjelölése 

által menthették meg magokat a dühöngők hasonló dúlásaitól. __1%8. — 
A borzasztó dúlás és vérengzés csak más nap délben szűnt 
meg, miután a vidékről számosabb lovas katonaság érkezett, 
s a hatóság rendeletéből a zsidók a belvárosból részint a 
várhegyali külvárosba, részint más községekbe költöztek. A 
polgárságból igen kevesen vettek ugyan részt ezen sajnálatos 
kicsapongásban ; hogy azonban azt ők is legalább örömest 
látták, eléggé bizonyítja azon körülmény, miszerint a pol- 
gári nemzetőrség, a katonai parancsnokoktól felszólíttatva, 
sem volt hajlandó fegyvert ragadni az üldözött zsidók vé- 
delmére. - 

Ha ezen sajnálatos események okát keressük, azt feltalál- 
nunk nem lesz nehéz. Az új törvényekben azon elv állítta- 
tott fel, miszerint polgári jogok s kötelességekre nézve a 
vallás semmi különbséget sem tesz. Ennek következtében a 
zsidók is teljesedve látták rég ápolt óhajtásaikat, polgári jo- 
gokat nyertek. A szabadság áldásai ekként rájok is kiterjed- 
vén, új polgári kötelességeik tekintetében a legnagyobb buz- 
galmat kezdék tanusítani. Kik eddig elnyomva s csak tűrve 
lévén, e jogok s kötelességek gyakorlatának helyétől s alkal- 
mától távol tartózkodának, most buzgalmokban a polgárok 
közé vegyűltek, sőt itt ott az előtérbe is tolongának. A pol- 
gárság némely osztályai pedig szűkkeblűebbek valának a ne- 
messég felvilágosodott osztályánál ; s mig magok nagy öröm- 
mel léptek be azon jogok gyakorlatába, melyeket elébb a ne- 
messég kizárólag élvezett: azokat az elnyomott zsidósággal 
nem akarták megosztani. Más részról némi, alaposnak látszó 
okok is vegyűltek e viszonyokba és szítogatták az osztály- 
gyűlölséget. Az elnyomatás a zsidókat, mint másutt ugy ná. 
lunk is, egymásiránt szorosan összetartókká tette, bizonyos 
osztályszellemet fejtett ki köztök, melynél fogva nem csak 
szokásaikban, életmódjokban s általában minden társadalmi 
viszonyaikban elszigetelték magokat; hanem az anyagi ér- 
dekekben, a különféle kereseti ágakban kárpótlást is ügye- 
keztek s tudtak magoknak szerezni, a keresztények irányában, 

a polgári jogtalanságért. Közönségesen uzsorásoknak, csa- 
lóknak tartattak, s voltak is sokan közőlök. Egymás közt 
méltányosak, igazságosak , felebarátszeretők, egymást gyakran 
áldozatokkal is segélyezők, a keresztényeket, a hol csak le- 
hetett, örömest megrövidítették, megcsalták az üzleti élet- 
ben. A morálnak rendesen más mérlegével éltek a kereszté- 
nyek iránt, mint a melyet magok közti viszonyaikban hasz- 
náltak ; minek következtében azon meggyőződés terjedt el a 
keresztények között, kivált a kik velők ugyanazon foglalko- 
dási körben léteztek, hogy maga a zsidóvallás , különösen 
aThalmud szabályai is megengednék, sőt pártolnák a keresz- 
tények megrövidítését. Félelem ébredt tehát most a polgá- 
rokban s más városi lakosokban ezen néposztály iránt, mely 
mind a mellett, hogy velők az új törvény szerint egyenlő 
jogokban részesül, a társadalmi életben mégis nevelése, elvei, 
szelleme és szokásai tekintetében tőlök magát annyira elkü- 
lönzi, hogy ezután is zárt testületet, elszigetelt néposztályt 
képezend, mely több pontban ellenségesen áll szemközt a 
többi társasággal. E miatt több szózatok is emelkedtek egy- 
némely kitünőbb hazánkfiai részéről, melyek, mig a polgár- 
ságnak szűkkeblű osztálygyűlöletét hangosan kárhoztatták, 
egyszersmind a zsidóságot is komolyan intették hogy, ha 
újdon nyert polgári jogaikat békében éldelni s gyakorolni 
óhajtják, múlhatlanul szükséges, hogy az eddigi, elnyomás 
szülte elkülönzöttségökből kiemelkedve s magokat több te- 
kintetben reformálva, a nemzettel, melynek tagjaivá lettek, 
szokásokra, szellemre nézve is összeolvadni törekedjenek. 

Mi alatt az osztálygyűlöletnek e szilaj kitörései méltó saj- 
nálkozást keltettek a felvilágosodott hazafiakban : más rész- 
ről mindenki őszintén örvendezett a miatt, hogy a szabad- 
ság érzete az ország minden ajku lakosaiban egyaránt fel- 
ébredt, hogy a nemzeti nagy átalakulás szülte lelkesedés, az 
ország határai közt lakó minden népiségeknél, egy közös 
lángban lobogott fel a Kárpátoktól a török határokig min- 
denütt. A felvidéki tólokra nézve ez nem volt meglepő. Mert 

bár, mint láttuk, néhány panszláv érzelmű evang. pap több 
éven át mindent elkövetett is a nemzetiségi viszályok feléb- 
resztésére, az izgatás sehol sem vert gyökeret a nép kebe- 
lében. A tótok tehát, kik magokat némi $üszkeséggel vallot- 
ták magyaroknak, most csak ugy örűltek a nagy reformok- 
nak, mint a magyarok s németek, kikkel együtt ők is 
ugyanazon nyereményekben, ugyanazon jogokban osztoztak. 
Váratlanabb volt a rokonszenv és lelkesedésneť hasonnemű 
kitörése a szerbek közt. Mert ámbár a népszabadság áldásai 
ezekre is egyenlőkép kiterjedtek : azon nemzetiségi féltékeny- 
ség s viszályok után, melyeket, mint láttuk, mesterséges iz- 
gatások a szerbek közt több évek óta ébren tartottak, ezek- 
nek mostani érzelmei s jövendő magokviselete iránt több íz- 
ben elfojthatatlan aggodalommal nyilatkoztak a törvényhozás 
egynémely tagjai. 

De ezen aggodalmat nem sokára eloszlatták ama hírek, 
melyek a szerb ajku népség magaviselete iránt az ország kü- 
lön vidékeiről mind megnyugtatóbban hangzának. Ugy lát- 
szék, hogy a hatalmas benyomás, melyet a pozsonyi s pesti 
események a szerbek közt tőnnek, minden barátságtalan 
érzelmet, minden elégületlenséget elfojtott, az ármányos iz- 
gatások minden nyomait elsodorta. Az öröm kifakadásai a 
népszabadság ezen első mézes heteiben a szerbek közt sem 
voltak kevesbbé hangosak, mint a haza bár mely lakossága 
között. A viszályt, gyűlöletet hirdető zágráb-újvidéki izgatás 
eltörpülve némult el a jogok nagysága előtt, miket a magyar 
országgyűlés az összes népnek s ezek felett a szerbeknek még 
különösen is adott. A felszabadulás az urbéri terhek s kö- 
telékek alól, teljes polgári s politikai szabadság és egyen- 
lőség, a görög nem egyesült egyházi rendnek és vallásnak a 
kath. egyházi renddel és vallással egy rangba helyezése, 
miért a buzgóbb szerbek rég oly igen sóvárogtak, és, a mi 
legtöbb, szabad szerb sajtó és egyesületi jog, — tehát a 
nemzetiség korlátlan fejleszthetése, — mind oly eredmények, 
minők előbb a népámító izgatók biztatásaiban még csak cpia 

desideriá»-k alakjában sem merültek fel soha. Ezen nyere- 
mények után vallási alárendeltségről, nemzetiségi elnyomás- 
ról többé szó sem lehetvén, anem rég heves izgatás mindenütt 
elnémult, az orszűt törvényhozásának halhatatlan érdeme 
mindenütt lelkesedéssel ünnepeltetett. A szerbek közől még oly 
férfiak is, kik az előtt a nemzetiségi villongások szítogatói 
valának, minők Trifunácz Pál, Nikolics Izidor, Sztojákovics 
György, Paulovics Tivadar, a nyilvános lapokban nyilatko- 
zatokat bocsátottak közre, melyekben magokat a magyar 
polgároknak vallják, s kijelentik, hogy azon kapcsolatnál 
fogva, mely őket a királyhoz hűséggel, a közös magyar ha- 
zához fiui szeretettel, a magyar nemzethez tántoríthatlan 
ragaszkodással köti, a magyar királyi székért, s magyar ha- 
zájokért mindent elkövetni, érettök élni és halni készek. » 

A közös szabadság birtokának öröme lerontani látszott 
minden közfalat, melyet a külön ajku országlakosok közt a 
rosszul értett, személyes czélokra kizsákmányolt nemzetiségi 
meghasonlás emelt. Temesvárt a szerbek és oláhok egyszerre 
tartották Tedeumjokat a magyar és német katholikusokkal 
a város főpiaczán. Újvidékről, a szerb izgatások fő helyéről, 
szintugy mint számos más szerb népségű városokból rokon- 
szenvet s egyetértest, hűséget s ragaszkodást tanusító nyilat- 
kozatok küldettek a pesti középponti bizottmányhoz. Sőt 
még a végvidéken is, melynek lakossága általában szerb, 
oláh és német népből áll, s hová nem csak a magyar köz- 
életnek szelleme, de még a magyar törvény sem hatott el, 
egyaránt lelkesedéssel üdvőzöltetett a nemzeti átalakulás. A 
bécsi kényuralom e végvidéket, az ádriai tengertől az erdélyi 
havasokig, régóta tényleg megfosztotta a magyar törvény jó- 
téteményeitől ; lakosságát egészen a katonai rendszer szigora 
alá vetette, minél fogva az örökös hadi szolgálatra kötelez- 
tetett a nélkül, hogy bármily csekély részben is élvezhette 
volna a szabad polgár jogát. Most azonban itt is a megváltás 
napjai gyanánt tekinté magára nézve márczius napjait az 
értelmes lakosság. Nehogy, mig az ország minden egyéb la- 

kosai szabad polgári jogokkal rubáztatnak fel, ők, elszige- 
teltségöknél fogva, ezentúl is a nyomasztó katonai járom 
alatt maradjanak, tényleg visszakapcsolni kivánták vidéköket 
az ország többi testéhez. Pancsován, Zimonyban s más vég- 
helyeken népgyüléseket tartottak, melyekben az osztrák kato- 
nai rendszer bilincseit széttörték, a katonai hatóságot, mely 
által községök eddig igazgattatott, letévén, annak helyébe 
polgári bizottmányokat neveztek, az országgyűléshez kérel- 
met küldöttek, melyben községeiket törvényesen visszakap- 
csoltatni kivánták az országhoz. Azon szabadság-ünnepek, 
melyeket e szerb lakosság községeiben tartott, alig külön- 
böztek másban a magyar városok hasonló ünnepeitől mint, 
hogy a magyar zászló mellé a szerb zaszlót is kitűzték, mi- 
nek azonban akkor még csak azon értelmet tulajdonították, 
hogy valamint a magyar zászlót a haza, ugy a szerbet nem- 
zetiségök jelképének tekintik. 

A szorosabban vett magyarországi határvidéket őrző, ugy 
nevezett bánsági, ezredeknek csak első zászlóaljai lévén eddig 
Olaszországban, april havában a második zászlóaljak kiindi- 
tása is megparancsoltatott. Ezen rendelet nagy elégületlen- 
séget idézett elő a végvidéken. Pancsován és Fehértemplom- 
ban nyilván szózatok emelkedtek a parancs ellen. De a meg- 
gyökerezett fegyelem hatalma győzött: a második zászlóaljak, 
morogva bár, rendeltetésőkre megindultak. Miután bennök 
az ezredek tulajdonképeni hadi ereje eltávozott, az igazgató 
hatóságot képezett tisztek a fegyelemnek kevesbbé alája ve- 
tett 3-dik és 4-dik zászlóaljakra bizton nem támaszkodhat- 
ván, a főhelyek, Pancsova, Fehértemplom stb. lakosságának 
közvéleménye ellen fellépni nem mertek. S igy mindenütt 
nyiltan mutatkozott a lelkesedés a szabadság iránt, melytől 
megváltásukat ők is bizton reménylették. De, fájdalom, e 
lelkesedés nem sokáig tartotta meg eredeti első, szeplőtelen 
tisztaságát. Horvátországban és a Szerémségben korán meg- 
újultak az illyr zavargások, melyeket most az átalános meg- 
rázkodás még erőszakosabbakká tőn; és a rosz példa s a két 

részről is, nagyobb mértékben mint valaha, megkezdett iz- 
gatások a szerbeket is nem sokára lesodorták a törvényesség 
s hazafiui kötelesség ösvényéről. 

A nemzetiségi viszály az országgyűlés alatt is egyre folyt 
s a két, egymással szemben álló, magyarszenvű horvát és 
illyr párt időszerinti győzedelme folytában majd megszűnni 
majd dühösebben megújulni látszott Horvátországban. A 
márcziusi mozgalmak előtt két jelentékenyebb, egymással el- 
lenkező esemény történt e tekintetben a horvát megyékben, 
egyik Varasdban január 21-kén, másik Zágrábban február 
21-kén. 

Ámbár a tartományi gyülés m. é. okt. 18-kán tartott első 
ülésében a zágrábi püspök s báni helytartó, Haulik György, 
nyilt szavakkal kijelenté, miképen Horvátország rendei a 
Magyarországgali kapcsolatnak fentartását őszintén óhajtják, 
abba boldogságuk főrészét helyezik, s az elszakadási hajla- 
mot illető vád nem egyéb mint koholmány és rágalom : ezen 
elszakadási hajlam Varasd megyének január 21-ki közgyü- 
lésén mégis elég világosan mutatkozott. Az anyaországtóli 
elválás ott nem csak nyilvánosan inditványba tétetett, hanem 
a szónokok többsége által is pártoltatott; s csak a főispáni 
helytartónak figyelmeztetése, hogy ez által saját ügyöknek 
árthatnának, akadályozá meg annak végzéssé emeltetését. 
De bár ennek következtében mellőztetett is az inditvány, az 
alkotott végzések is elég tanuságot tesznek a varasdi rendek 
ellenséges indulatáról. A határozat szerint ugyan is, egy 
illyr nyelven szerkesztett körlevélben felszólíttattak a többi 
megyék, hogy ha az országgyűlés a kapcsolt részek tekinte- 
tében az eddig követett ösvényen maradna, a horvát követek 
s mágnások és báni helytartó által egyenesen a királynál 
keressenek segítséget, ott kérjék az illyr nyelvnek hivata- 
lossá tételét; továbbá külön helytartótanácsot, külön udvari 
kanczelláriai osztályt, s a báni tábla főtörvényszéki rangra 
emeltetését. Ugyanezen értelemben a megye rendei a király- 
hoz is intéztek feliratot. Varasd megye e végzéseit utóbb 

Kőrös megye is elfogadta; Zágráb, Kőrös, Károlyváros, . 1848. 
Pozsega és Kaproncza városok pedig, be sem várván a ki- 
rályi resolutiót ama statutumra, miszerint a horvát nyelv 
hivatalosnak nyilváníttatott, e nyelvnek használatát tényleg 
életbe léptették. ` 

Egészen ellenkező volt eredménye Zágráb megye egy hó- 
nappal későbben tartott közgyűlésének. Itt is emelkedett 
ugyan néhány szó a varasdi végzések pártolására; a rendek 
igen nagy többsége mindazáltal határozattá emelte, hogy 
Varasdmegye kivánataiban nem osztoznak, sőt az anyaor- 
szággali c alkotmányos kapcsolatot létükkel egybecsűnek tart- 
jákv. A körlevélben, melylyel Varasd körlevelére válaszoltak, 
c teljes bizalmukat fejezik ki az országgyűlés bölcsesége s 
méltányossága iránt», s Varasd megyét c elődeik példájára 
utalják, kik, testvéri szeretettel ragaszkodván a magyarok- 
hoz», sérelmeik s kivánataik ügyében mindig a törvényhozás- 
hoz folyamodtak. Emlékeztetik továbbá Varasd megyét, hogy 
ca magyar nemzetteli szövetségnek köszönhetik leginkább 
a Száván túli rész visszakapcsoltatását s alkotmányos szerke- 
zetőket. Az eljárásuk fölötti itéletet a történelemre s az utó- 
korra bizzák, məly majd elhatározandja, melyik fél működött 
hazája javára». E végzésnek Varasd és Kőrös megyék elle- 
nében nem csekély fontosságot ad az, hogy Zágráb megye 
terjedelmére s népességére nézve legalább is megüti, ha meg 
nem haladja amazokat együtt véve. — Az országgyűlésen, 
hol Zágráb megyének e végzései a rendekre nagyon meg- 
nyugtatólag hatottak, meglehetős volt most az egyetértés a 
horvát követekkel. 

Ilyféle surlódásck s villongások közt találta Horvátországot A márcziusi 
a bécsi, pozsonyi és pesti nagyszerű események híre, mely toma 
aztán ott is csoda sebességgel átvillanyozta a kedélyeket. A országban. 
nép öröme a szabadság napjának feltámadására itt is minde- 
nütt hangosan tört ki s eleinte őszintének látszott s volt is 
nagy részben. Az országgyűlés felirata a független kormány 
tárgyában, a pesti tizenkét pont, általános lelkesedéssel fogad- 

tatott. A városok legtöbbjeiben, s még inkább a Zágráb me- 
gyei nemesi községekben Batthyáni Lajos, Kossuth s más 
nemzeti vezérek nevei zajos éljenekkel üdvözöltettek. A közös 
szabadság lelkesítő érzelmei azokat is megragadni s a test- 
vériség kiengesztelő melegével látszottak áthatni, kik elébb 
ellenséges indulatokat tápláltak magokban Magyarország ellen. 
A pártok zaja egy időre elnémult, s az illyr szellemű a magyar 
szenvű horváttal közös örömrivalgásban üdvözölte a szabad- 
ság új korát. 

A testvériség azonban nem sokáig ölelkezett a szabadsággal. 
A fővárosokból érkezett forradalmi hírek az illyrpárt vezé- 
reiben is merész gondolatokat ébresztének régi vágyaik s tő- 
rekvéseik valósitására. A körülmények e végre most igen 
kedvezőknek mutatkozván, Gáj Lajos több másokkal, kik ed- 
dig az illyr zavargásokban vezérszerepeket játszának, tanács- 
kozmányt tartott: miképen lehetne terveik érdekében kizsák- 
mányolni a körülményeket? Legczélszerűbbnek látszott, a 
pesti középponti bizottmány példája szerint, Zágrábban egy 
nemzeti bizottmányt alkotni, melynek fő czéljául a horvát 
nemzetiség biztositása tűzetett ki. A vezérek közt egyező volt 
az értelem, hogy e czélt csak ugy lehet teljesen elérniök, ha 
Horvát- és Tótország igazgatási tekintetben egészen külön vá- 
lik az anyaországtól. A Magyarországtóli elszakadás s a fūg- 
getlen álladalmi élet, melyben a megyékkel az eddig katonai 
kormány alatt létezett őrvidéki kerületek is egyenlően részt 
vennének, volt tehát határozott, bár egy ideig világosan be 
nem vallott, czélja a bizottmány törekvéseinek. 

A bizottmány, e czél megközelítése végett, márcz. 25-kére 
Zágrábba «nemzeti» gyülést hirdetett, melyre Horvát-, Tót- 
és Dalmát-, mint ők mondák, «egyesűlt» országokból men- 
nél több hazafiak jelennének meg; s előlegesen egy, a ki- 
rályhoz felküldendő kérelmet dolgoztak ki, mely a gyűlés 
tanácskozásai s határzatainak alapjául szolgálna. E gyülés 
a mondott napon valóban meg is tartatott. Az illyr szelle- 
műek minden felől nagy számmal sereglének össze; a magyar 

szenvű horvátok közől azonban senki sem jelent meg. Ezek 
helyett két cseh vezettetett be a gyülekezetbe, kiket, a Po- 
zsonyban szállongó hírek szerint, gr. Kolowrát miniszter kül- 
dött volna némi utasításokkal hozzájok. Valószinűbb azonban, 
hogy azok a prágai forradalmi párt küldöttei voltak; mert 
Kolowrát részéről báró Kulmer, az illyr párt híve, jelent 
meg a gyülekezetben. 

A gyűlésben e szerint csak egyik, az illyr, párt lévén kép- 
viselve, végzéseinek Magyarország irányában ellenséges szel- 
leméről egyelőre sem lehetett kételkedni. A gyülekezet a bi- 
zottmány munkálatának nyomán mindenek előtt b. Jellasich 
József ezredest bánná kiáltá ki, s a «nemzet» kérelmeit, 
harmincz pontba foglalva, egy nagyszámu küldöttség által 
határozta felvitetni a királyhoz. A kérelemirat lényegére 
nézve következőkből áll. A bevezetésben az mondatott ugyan, 
hogy a horvát nemzet, miként eddig, ugy ezután is a magyar 
korona alatt szoros kapcsolatban óhajt maradni a magyar 
nemzettel. De ha az egyes pontokban kifejezett igényeket 
figyelemmel átvizsgáljuk, teljesen meggyőződhetünk, hogy 
ama kijelentés nem volt őszinte s csak igen ügyetlenül takarta 
el a kérelmi pontokban világosan kifejezett elszakadási törek- 
véseket. Az első pontban kéretik, hogy a c nemzettől» meg- 
választott Jellasich báni méltóságában megerősíttessék s mind 
azon hatalommal ruháztassék fel, mely egy nemzetfőt meg- 
illet. A többi pontokban kivántatik, hogy máj. 1-jére Zágrábba 
országgyűlés hirdettessék, Dalmatia s a katonai őrvidék, po- 
litikai igazgatása tekintetében, Horvátországba bekebeleztes- 
sék, valaminthogy mind azon részek is visszacsatoltassanak, 
melyek a mult időkben részint a magyar vármegyékkel, ré- 
szint a német örökös tartományokkal egyesíttettek. Kivántatik 
továbbá, hogy a nemzeti függetlenség biztosítására a magyar- 
tól külön felelős miniszterium alkottassék ; országgyűlés éven- 
ként s felváltva Zágrábban, Eszéken, Fiuméban és Zárában 
tartassék ; az eddig Magyarországban kezelt nemzeti alapít- 
ványok saját felelős financzminiszterők kezelése alá adassanak ; 


Ke — 


Az országgyű- 
lés határozata 
az illyr törek- 
vések ellené- 
ben. 


680 Nyolezadik könyv. Az átalakulás forradalomszerű betetőzése. 


a katonaság, mely az alkotmányra is esküt mondjon, nem- 
zeti nyelven vezényeltessék ; a hivatalok, tisztségek kizárólag 
az egyesítendő országok fiaival töltessenek be; a közigaz- 
gatásban s köznevelésben csak a nemzeti nyelv használandó. 
stb. stb. 

Az illyr-horvát párt e kivánatainak s törekvéseinek híre 
hamar eljutott az országba s ugy Pozsonyban mint Pesten 
méltó aggodalmakat ébresztett. E párt elszakadási vágya, 
mint láttuk, nem volt ugyan új dolog ; de mit máskor, mint 
esztelen párttörekvést, mire sem elegendő ok, sem valósitására 
erő nem létezett, az ország megvetéssel mellőzhetett : az most, 
midőn Bécsben működését a reactio már megkezdette, s épen 
a független kormányzati törvény megerősítését ügyekezett 
meggátolni , e reactio által kizsákmányolva, igen veszélyessé 
válhatott. Nem is késett tehát figyelmét reá azonnal kiterjesz- 
teni az országyűlés. « Ha Magyarországnak Horvátországgali 
békés, barátságos viszonyai megzavartatnak, — ugymond 
Kossuth egy beszédében márcz. 28-kán, midőn a zágrábi ese- 
mények szőnyegre hozattak, — ez csak két oknak lehet kö- 
vetkezése. Első az, ha Magyarország a szabadság iránt kellő 
méltánylattal nem viseltetik; másik az, ha egyes rosz embe- 
rek az ottani népet bujtogatják s az országgyűlést megelőzik 
abban, hogy a nép felvilágosíttassék. Ugy vagyok értesülve, 
hogy a magyar országgyűlés lépései a horvát nép által min- 
denütt hálával, lelkesedéssel s hű ragaszkodás nyilatkozatai- 
val fogadtattak. De van ott néhány egyén, kik a zavarosban 
halászni szeretve, készek lennének Horvátország nyugalmát, 
szabadságát, alkotmányát feláldozni szennyes nagyravágyá- 
suknak s más mellékes czéljaiknak. Horvátország szabadsága 
s jólléte csak a Magyarországgali szoros kapcsolatban rejlik; 
és ezt jól érzi az ottani nép ; mert tudok esetet, hogy a hol 
a Magyarországtóli elszakadásra ingerlő kisérletek tétettek, a 
nép tömegestül szegült azoknak ellene. De tudom azt is, hogy 
a horvát nemesség csak ugy remélhet elvesztett urbéri java- 
dalmaiért kármentesítést, ha Horvátország Magyarországgal 


Harmadik fejezet. A vidéki hangulat. Az országgyűlés vége. 681 


kapcsolatban marad.» Mondá aztán, hogy ő nem kételkedik, 
miképen a közös szabadság nem sokára teljesen ki fogja egyen- 
líteni a nemzeti különbségeket s ellenszenveket. Inditvá- 
nyára az országgyűlés egy felszólítást határozott bocsátani a 
horvát néphez, melyben ez biztosíttassék, hogy Magyarország 
a borvát nemzetiséget kellő tiszteletben tartandja. Figyelemre 
méltó, hogy a törvényhozás oly méltányos érzelemmel visel- 
tetett a horvátok s általában minden nemzetiségek iránt, és 
oly annyira akart nekik igazságot szolgáltatni, hogy azt hitte : 
elég a népet arról, mi irányában határoztatni fog, felvilágo- 
sítani, s ez minden bujtogatások daczára is nyugodt mara- 
dand. Csak ezen loyalis gondolkodás az oka annak, hogy 
más rendszabályok nem hozattak. Meg kell azonban vallani, 
hogy nagy járatlanságot árult el a kormányzatban, midőn 
egy feltüzelt, mindenre kész párt bujtogatásait csak az igaz 
szó, csak a körülmények előadása s a nép felvilágosítása által 
szándékozott egyensúlyozni. Ha e felvilágosítás mellett egy 
okos, erélyes kormánybiztos is küldetik azon napokban Hor- 
vátországba, ki, mig a horvátok méltányos kivánatai telje- 
síttetnek, a népbujtogatásnak gátot vet, alig lehet kételkedni, 
hogy a nép, hálásan fogadván s éldelvén a szabadság jótéte- 
ményeit, békében maradt volna. 

Az érzelmek Horvátország irányában nem csak az ország- 
gyülésen, hanem az egész országban valóban igen méltányo- 
sak valának. Azon igazságérzet, melynél fogva a nemesség, 
a maga legalább pillanatnyi kárával, önként hajlandó vala 
felszabadítani a jobbágyokat, eltörleni a robotot és tizedet, 
s polgári jogot, a magáéval egyenlőt, adni a parasztoknak, — 
ugyanazon igazságérzet lelkesítette a magyar nemzetet az or- 
szág koronája alatt lévő más nemzetiségek irányában. Egyen- 
lően megosztott velök minden jogot, minden terhét; semmi 
egyéb felsőséget nem kivánt magának fölöttök megtartani, 
mint azt, mit az igazgatás közössége mulhatatlanul szüksé- 
gessé tett, t. i. hogy a közélet hivatalos nyelve a magyar 
nyelv legyen a nélkül, hogy a többi nyelvek jogai a hatósági 

1848. — és községi életben bár mi korlátozást szenvednének. A hor- 

vátok tekintetében még erre nézve is tovább ment a magyar 

. loyalitás, mert önként megegyezett, hogy ők tartományuk 

beligazgatásában saját nyelvöket használják ; s csak azon egyet 

kivánta, hogy az anyaországgali hivatalos érintkezésekben s 

a közös törvényhozásban fogadják el közlönyül á magyar 

nyelvet. Ennél kevesebbet a magyar nemzet, a státusegység 

felbomlása nélkül, bizonyára nem kivánhatott azon jótétemény 

fejében , hogy alkotmányának, szabadságának mindennemű 

áldásait, minden nemzetiség-, nyelv- és vallás-különbség nél- 

kül, a magyar korona minden alattvalójára egyenlően kiter- 

jesztette. 

A pesti bizott- Ezen loyalis, testvéries érzelem bélyegzi azon felszólítást 

sag költött, 15, melyet a pesti középponti bizottmány intézett a horvá- 

sége a horvá- tokhoz. «Horvátok , szeretett testvérek ! — igy szól az ok- 

khos. irat — Háromszáz éves elnyomás után valahára a függet- 

lenség, a szabadság küszöbére léptünk. A mit kivívtunk, a 

mi javunkra s a tietekre egyaránt vívtunk ki. A jelszó, mely 

alatt küzdénk, nem a nemzetiség, hanem a minden nemzeti- 

séget, minden érdeket magában foglaló függetlenség és sza- 

badság szent neve.... A testvér meg fogja érteni testvérének 

szavát.... Feledjük a nyelvkülönbséget, kik a közös szabad- 

ság érdekében egyek vagyunk stb.» A felszólítást, mely ma- 

gyar és horvát nyelven szerkesztetett, a középponti bizott- 

mány kebeléből küldött követek vitték Zágrábba. A nép, 

hallván ezektől, hogy az urbéri terheket a törvényhozás el- 

törülte, nagy rokonszenvet mutatott a magyarok iránt. Az 

illyr pártnak azonban nem volt ínye szerint, hogy a népben 

ily barátságos érzelmek támadtak; és Zágrábban több fékte- 

len illyr szónok azt fellázítani ügyekezett a követek ellen. 

Egy felizgatott, dühös csoport valóban meg is támadta őket, 

s csak néhány józanabb s a magyarokkal kibékültnek látszott 

illyr pártiaknak sikerűlt őket megoltalmazni tényleges bán- 
talmaktól. 

Az illyr párt kivánatai hasonlóknak látszanak azon kivána- 

tokhoz, melyekkel a magyar országgyűlés járult a fejedelem- 4848. 
hez. És azok, kik Magyarország független kormányzatának A, inyr törek- 
ellenzői valának, mind akkor midőn e mozgalmak történtek, "ések jog- 
mind utóbb is gyakran állították , hogy a horvát mozgalom napja. 
szintazon jogalappal birt Magyarországra nézve, mint a ma- 
gyar mozgalom Ausztria irányában. Ezen tételből aztán azon 
következtetést vonták le, hogy valamint a magyarok jogosnak 
nem ismerték el a zágrábi küldöttség követeléseit: ugy a 
magyar országgyülés kivánatait sem teljesíthette a fejedelem 
a monarchia egységének felbomlása nélkül. 

A színleg hasonló viszonyok közt azonban valójában nagy 
a különbség. Mellőzzük azt, hogy a zágrábi kérelempontokat 
csak egy párt készitette, mely még valóságos többséggel sem 
dicsekedhetett a tartományban; mig a magyar kivánatok a 
nemzet hasonlithatlan többségétől eredtek, s törvényesen 
működő, minden pártot magában foglaló országgyűlés által 
terjesztettek a fejedelem elébe. Csak a két részrőli kivánatok 
jogalapját vizsgáljuk meg lehető rövidséggel. Magyarország- 
nak, Ausztriával szemben, saját alkotmánya és törvényei vol- 
tak: Horvátország hétszáz év óta a magyar alkotmánynyal 
s törvényekkel élt. Magyarország, ezen külön saját alkotmá- 
nyánál és törvényeinél fogva, soha sem volt alkotó vagy ki- 
egészítő része az ausztriai császári birodalomnak, — a mint- 
hogy Ferencz császár, midőn ezt 1804-ben felállította, alkotó 
részei közé nem is számította Magyarországot: Horvátország, 
az alkotmány és törvények közösségénél fogva, kapcsolt része 
volt Magyarországnak. Ezen alkotmányos törvények s több 
rendű ünnepélyes szerződések szerint Magyarország önálló, 
független kormányzattal birt, mely független kormányzati 
jogot az osztrák császárok nem csak elismerték, hanem 
ugyanazon személyben magyar királyok is lévén, számtalan- 
szor ünnepélyes esküvel pecsételték: Horvátország a magyar 
koronától, a közös magyar törvényhozástól, fő kormány- és 
törvényszékektől, melyekben mindazáltal a horvátok is részt 
vettek, törvényesen függött, nem ugyan mint elnyomott alatt- 

488. — valója, hűbérese vagy adózója, hanem mint osztályos társa 
a magyar nemzetnek. Magyarország ezeknél fogva nem el- 
válni akart Ausztriától, melynek részét nem alkotta, melytől 
törvényesen soha sem függött; hanem csak alkotmányos füg- 
getlenségét akarta biztosítani az osztrák kényuralom tör- 
vénytelen foglalásai ellen: Horvátország ellenben megszakí- 
tani akarta azon törvényes kapcsolatot, melyet hét század 
szentesített; elválni akart az anyaországtól, melyhez a közös 
alkotmány kötötte. Magyarország a reform rendes és tör- 
vényszerű utján, csak a kényuralom által megsértett s hát- 
térbe nyomott, de mindig fenálló törvényeknek szerzett va- 
lóságot s végrehajtást kormányzatának módositása által : 
Horvátország a forradalom terén követelt törvényeken nem 
alapuló jogokat; minél fogva mozgalmait, kivált ha tekintetbe 
veszszük, hogy azok csak egy, többséggel is alig biró párt- 
tól, a másik hozzájárulása nélkül, származtak, méltán láza- 
dásnak nevezhetjük. 

Az illyr törek- Nem kevesebb különbséget találunk a két mozgalom közt, 

vések forrása. pa azoknak okait, forrásait vizsgáljuk. A magyarországi 
reformoknak egyetlen oka volt az alkotmányos szabadság és 
törvényes függetlenség biztosításának szüksége a bécsi kény- 
uralom ellen. Most az osztrák kormány is alkotmányos for- 
mákat vett fel, melyeknek következtében, hár mit teszünk is 
fel azoknak állandóságáról, okvetetlenül változni kellett a 
magyar kormányzatnak is a maga formáiban. Ha felteszszük, 
hogy állandóan fenmarad az alkotmányos bécsi kormány : 
hogyan folyhatott volna be a bécsi miniszter, ki csak a bécsi 
országgyűlésnek volt felelős, Magyarország ügyeibe, melyről 
az 1790-ki 40-dik törvényben írva van, hogy «Ô fölsége ke- 
gyelmesen elismerte, hogy... Magyarország kapcsolt részei- 
vel szabad ország, s kormányzatának egész törvényes alak- 
jára nézve független, azaz, semmi más országtól vagy nép- 
től nem függő; hanem tulajdon megállással s alkotmánynyal 
biró; annál fogva a maga törvényesen megkoronázott ki- 
rályai által saját törvényei és törvényes szokásai által nem 

pedig más tartományok módja szerint kormányzandó s igaz- 
gatandó.» Nem kellett-e ennél fogva a bécsi felelős minisz- 
terium mellett egy szinte felelős, amattól független magyar 
miniszteriumnak szükségképen alkottatni? Ha pedig feltesz- 
szük, hogy a bécsi udvarban és dynastiában századok óta 
hagyományos kényuralom reactiója az osztrák alkotmányos 
kormányt vontató kötelére veszi s annak véget vet: nem kel- 
lett-e Magyarországnak egyelőre biztosítani törvényes füg- 
getlenségét az ellene is feltámadható reactio cselszövényei 
ellen? Horvátországra nézve semmi ilyféle törvényes ok nem 
forgott fenn, melynél fogva magának jogosan kivánhatott 
volna külön kormányzatot. Kapcsolt része lévén Magyaror- 
szágnak, ezzel mindenben aránylag osztozott, valamint elébb 
a régi alkotmányban, ugy most a független s felelős kor- 
mányzat s népképviselet áldásaiban. Az országgyűlésre 
népessége arányában küldötte, az új törvény szerint, képvi- 
selőit; a kisebb miniszterialis kormányhivataloknak arányos 
része egyenesen fentartatott a horvátok számára ; nagyobb 
hivatalokat, miniszteri tárczákat, kiben arra képesség volt, 
magyar és horvát egyformán nyerhetett ; tartományi beligaz- 
gatásuk pedig, a bántól kezdve az utólsó irnokig, ezután is 
kizárólag az ő kezökben maradt, és soha egy magyarnak 
sem jött eszébe, Horvátországban hivatalt keresni. A jobbágy- 
ság Horvátországban is csak ugy felmentetett az urbéri ter- 
hektől, mint az anyaországban. A horvát sajtót ugyanazon 
törvények szabályozták, melyek a magyart. Szóval, az alkot- 
mány, a felelős kormányzat, minden jog és törvény közös 
birtoka volt a horvátnak a magyarral. 

Mi volt tehát a horvát mozgalom oka, forrása és jelszava? 
Jelszóul az illyr-horvát párt a nemzetiséget tűzte ki zászla- 
jára. E jelszó mellett azonban kétségkívül más, kevésbbé 
dicséretes rugonyok is munkásak valának e mozgalomban. 
És ha meggondoljuk, hogy az országgyűlés kész volt mind 
azon törvényeket megalkotni, melyek a horvát nemzetiség 
biztosítására szolgálhattak, — miért is a Zágráb megyei köz- 

gyülés február 21-kén teljes bizalmat nyilvánított a törvény- 
hozás iránt; ha meggondoljuk, hogy a horvát nemzetiség 
felett folyt legújabb tanácskozásokból nyilván kitűnt, miké- 
pen az országgyűlés kész megegyezni abban , hogy Horvát- 
országban a beligazgatási nyelv a horvát legyen; hogy az 
országgyűlés a horvát nyelv iránt mindenben valóban a leg- 
méltányosabb kiméletet tanusitá, és, mi a horvátokra e te- 
kintetben legmegnyugtatóbban hathatott, az elnökminiszter, 
Batthyáni, épen azon férfiu volt, ki ezen méltánylatot, már 
az elmult országgyűléseken is férfias nyiltsággal kimondta, 
ki a horvát nyelvnek beligazgatási nyelvvé emelését már ak- 
kor is sürgette, midőn leghevesebben folyt a nyelvtusa és 
midőn ezért reá, nyiltan megvalljuk, sok túlbuzgó, de szűk- 
keblű magyar neheztelt: — ha mind ezt meggondoljuk, alig 
is fogjuk hihetni, hogy a horvát mozgalomnak valóban a 
nemzetiségi féltékenység, mire ok nem létezett, volt légyen 
forrása. Ha Horvátország beldolgait saját nemzeti nyelvén 
igazgathatja, ifjuságát a horvát nyelven neveltetheti, sajtója 
a törvény határai közt szabadon működhetik, irodalmát aka- 
dálytalanul fejtheti; mit az új állapotokban mindent tehetett : 
ki fogja józanul állithatni, hogy a horvát nyelvnek és nemze- 
tiségnek elnyomására vált volna az, hogy a Magyarországgali 
érintkezésekben, s a közös országgyülésen a latin nyelv he- 
lyett, mit eddig használt, ezentúl a magyart köteleztetett 
basználni? És midőn azt látjuk, hogy az illyr párt, a közös 
szabadságnak, közös független és felelős kormányzatnak mind 
amaz áldásait, nyelvének és nemzetiségének adott mind ezen 
engedményeket magától ellökve, a bánatban és örömben, di- 
csőségben és viszontagságban együtt leélt hét század törvé- 
nyes kapcsait megszakasztani, közös történelmét megtagadni 
akarja; és az egy milliót alig meghaladó nemzet számára 
független, önálló kormányt követel, mit fentartani ereje nincs, 
mi rövid idő alatt a kényuralomnak esik martalékul: bizo- 
nyára kénytelenek vagyunk állítani, hogy nem a jelszóul 
kifüggesztett nemzetiségben, hanem más, mellékes czélokban 

fekszik a mozgalomnak oka. Nem ismerjük annyira ezen _ 


illyr törekvések vezéreinek jellemét, hogy határozottan mer- 
nők állítani, mit Kossuth a márcz. 28-kai ülésben mondott, 
miszerint mind e mozgalom néhány egyénnek tulajdonítandó, 
«kik a zavarosban halászni szeretve, készek Horvátország 
nyugalmát, szabadságát, alkotmányát szennyes nagyravágyá- 
suknak feláldozni.» Meggondolván azonban azt, hogy e moz- 
galom élén jobbára olyanok álltak, a legnagyobb buzgalmat 
az elszakadás létesítésében olyanok fejtették ki, a kik általa, 
ha sikerűl, mindent nyerhettek; ha dugába dől, semmit, 
vagy keveset veszthettek; a kik magoknak honosaik közt, a 
független kormány mellett, miniszteri tárczákat, fényes mél- 
tóságokat, jövedelmes hivatalokat szerezhettek, mig a Magyar- 
országgali kapcsolatban, egyéniségök középszerűsége szerint, 
csak alárendelt helyeket foglalhattak volna el: önként fel- 
színre merül ama vélemény, hogy ezen mozgalom koránt 
sem annyira nemzeti féltékenységből, mint, «más mellékes, 
személyes czélokbóls; származott légyen. 

De bár mi volt légyen is a zágrábi törekvések igazi kút- 
forrása, annyi bizonyos, hogy az udvari párt azoknak , mi- 
helyt rólok értesült, kizsákmányolására magát azonnal elha- 
tározta. Említők, miképen már márczius 17-kén, midőn a 
császári tanácsban, mely még a régi, absolut szellemű státus- 
conferentiából állott, a magyar országgyűlés felirata tárgyal- 
tatott, a tanácsosok egyike arra szavazott, hogy a király a 
rendek kivánatát egyszerűen vesse vissza, s koronája védel- 
mét, ha Magyarország forradalomra vetemedni hátorkodnék, 
bizná a seregre s a magyarokkal viszályban lévő horvátokra. 
Az udvar s a tanácsosok nagyobb része azonban a győze- 
delmes bécsi forradalomtól akkor még sokkal inkább meg 
volt félemlítve, mintsem hogy követni bátorkodott volna a 
merész tanácsot. Egyébiránt, akkor még Horvátországból is 
hiányzottak a tudósítások, s ezek megérkezte előtt kétséges 
volt, vajjon nem ragadta-e meg a szabadság szelleme ott is a 
kedélyeket, s nem engesztelte-e ki az illyr pártnak Magyar- 

1848. — ország irányában ellenséges indulatát a közös szabadság - 


eszméje? 

Az udvar s tanácsosai azonban, mint láttuk, hamar felesz- 
méltek első ijedtségökből. Nem sokára Zágrábból is kedve- 
zőbb hírek érkeztek reájok nézve, mint bár mikor elébb, az 
ìllyr pártiak indulatáról Magyarország irányában. Az udvari 
párt tehát a kedvező alkalmat tüstént megragadta, s a csá- 
szár-király háta mögött a reactio megkezdését elhatározván, 
annak terveit s eszközeit is tüstént megválasztotta s elkészi- 
tette. E terv szerint Horvátország tűzetett ki a reactio alap- 
jául s azon térül, honnan a megtámadás Magyarország ellen 
intéztetnék. E választás igen természetes volt; ott minden 
körülmények kedvezők valának az udvari reactio titkos czél- 
jainak. A végvidék Horvátországban legtöbb hadi erőt nyujt- 
hatott, s azzal a szerémségi és bánsági őrvidékek honlévő 
zászlóaljai is minden nehézség nélkül csatlakozhattak. On- 
nan a szerbek felizgatása is legczélszerűbben kezeltethetett. 
Mert, bár a szerbekről érkezett tudósítások szerint, ezek nagy 
rokonszenvvel látszottak is fogadni a pozsonyi és pesti moz- 
galmakat; e népről, mely már 1790-ben elszakadási vágya- 
kat nyilvánított, s titkon azóta is mindig független nemzeti 
kormányzat után sóvárgott, könnyen fel lehetett tenni, hogy 
egy-két befolyásosabb egyén, kiket megnyerni nem leend 
nehéz, azt, a független nemzeti kormányzat igéretével, egészen 
s buzgó szolgájává teendi az udvar czéljainak. E szerint igen 
alapos volt a remény, hogy Horvátországból az egész alvi- 
déket Adriától Erdélyig egyesíteni lehet Magyarország meg- 
támadására. Mi alatt aztán ez még rendezetlen erejét a fellázadt 
horvátok és szerbek ellen fordítandja, a pesti kormánynyal 
nyert lesz a játék. Az ármányos terv sükerére minden attól 
függött : hajlandók lesznek-e az illyr-pártiak az udvar czéljait 
felkarolni s buzgóan elősegíteni? Ezt pedig egyelőre is nagy 
valószinűséggel lehetett reményleni. Az illyr törekvések, me- 
lyeknek forrása s jelszava nem a szabadság, hanem a nem- 
zetiség volt, nem az osztrák kormány befolyása, hanem a 

magyarországi fölény ellen valának irányozva. Ennél fogva — 1848. 
két körülmény csaknem bizonyossá tette a reményt, hogy e 
törekvéseket az udvar czéljaira teljesen ki lehetend zsákmá- 
nyolni. E körülmények egyike volt, hogy az illyrek, pártjok 
erejének csekélysége mellett egyedül az udvar pártolása és 
segedelme által érhettek czélt; a másik körülmény, amannál 
még kedvezőbb, abban állott, hogy az illyrpárt vezérei job- 
bára az udvar kegyelmétől függő s e miatt iránta feltétlen en- 
gedelmességgel viseltető kormányhivatalnokok valának. A füg- 
getlen kormány s a Magyarországtólielszakadás eszméje végre, 
mi a tömegek felizgatására alkalmas csábeszközűl szolgálna, 

slegkevesbbé sem látszék veszélyesnek az udvari reactio pártja 
előtt; mert a felett, hogy az illyrpártiak nem Bécstől, ha- 
nem Pesttől akartak függetlenekké lenni, és a felett, hogy 
a pártvezérek nagy részben kormányhivatalnokok valának, 
végzéssé lőn: hogy a mozgalom fő vezetése, a hatalom, oly 
egyén kezeibe tétessék, kinek az udvar iránti hűsége minden 
esetre, minden körülmények közt biztosítva legyen. 

Így előkészítve lévén a terv, egy perczig sem késett az ud- Báró Kulmer 
vari párt az illyrekkel magát összeköttetésbe tenni. Köz hír Tán 
szerint b. Kulmer, Kolowrat miniszter védencze, szolgált az 
udvari párt közlönyéül. E hirt igen valószínűvé teszi az, 
hogy később Kulmer, hihetőleg ezen s utóbbi hasonnemű 
szolgálatai jutalmául, a császári miniszteriumnak tárcza nél- 
küli tagjává neveztetett. Ő, különben születésére nézve horvát, 
pártszínezetét tekintve pedig buzgó illyr lévén, igen alkal- 
mas egyén volt e közvetítő szerepre. Működéseinek részletei 
iránt, melyekben az udvari párt megbiztából járt el Zágráb- 
ban, miután azokat még nagy titokban kellett intézni, és 
sem ő maga, sem a pártfőnökök ezekről még semmit sem 
nyilvánítottak, csak gyanitásokra szorítkozhatik a történelem. 
Mennyi? volt különösen részvétele a zágrábi kérelem harmincz 
pontjában, bizonytalan. Bizonytalan az is, vajjon nem egye- 
nesen az ő indítványa s titkos működése következtében kiál- 
tatott-e ki bánná Jellasich. 

Azonban ama kérdés: honnan eredt légyen az inditvány 
Jellasich bánná neveztetése iránt a zágrábi gyülésen, egészen 
közönyösnek tekinthető. Akár az udvar tétette kéz alatta maga 
emberei által az inditványt s fogadtatta el azt az illyr párt- 
tal ; akár e párt bizodalma szemelte ki őt a maga kebeléből, 
s az udvar csak utólagosan egyezett meg a választásban, tel- 
jesen közönyös. Lényeges a dologban csak az, hogy báró 
Jellasich kiáltatott ki bánná, s hogy ő volt azon egyéniség, 
kinek kezébe tette le az udvari reactio az illyr mozgalmak fő 
vezetését, a hatalmat s a Magyarország ellen elhatározott el- 
lenhatás tervének minden fonalszálait. Az udvari párt választása 
több tekintetben szerencsés volt; s ha talán egyelőre is le- 
hetett volna tenni ellene némi kifogásokat, felfedezni benne 
némi hiányokat : mindazáltal ama tulajdonokat, melyek a 
terv szerint kitűzött szerep átvételére megkivántattak, alig 
lehetett volna valakiben nagyobb mértékben együtt találni, 
mint a milyenben Jellasich egyéniségében léteztek. 

Báró Jellasich József fia volt azon hasonnevű osztrák ge- 
nerálnak, ki egyebek közt 1809-ben egy hadosztálylyal Ty- 
rolban működött, s a francziáktól megveretvén, a roppant 
áldozatokra lelkesített hegyi népet, bár még vesztesége után 
is segíthette volna, egészen cserben hagyta. Hosszu hadi 
szolgálataiért Mária Terézia érdemrendjével diszesíttetvén, 
ezzel együtt bárói czímet nyert, mely utódjaira is általszál- 
lott. A tábornok kevés vagyonnal birt; serdülő fiának tebát a 
bécsi Therezianum akadémiában szerzett alapítványos helyet. 
Az ifju József, miután itt polgári neveltetése bevégeztetett, a 
magyar királyi testőrseregbe vétetett fel, hol aztán katonailag 
is kiműveltetvén, a rendes katonaságban hadnagyi ranggal 
kezdette meg hadi szolgálatát. Az események, melyekben neki 
oly jelentékeny szerep tűzetett ki az udvari párttól, ót az 
első báni ezred parancsnokául ezredesi rangban találták. 
Jellasich, ekkor körülbelül negyven éves, a természettől kel- 
lemes külalakkal és többféle, tagadhatatlanul, jeles tehetségek- 
kel volt felruházva. Képzelő tehetsége által ő költésznek volt 

hivatva, s honosai lelkesedve olvasták néhány apró költemé- 1848. 


nyét. A szónak hatalmával birván, könnyű s élénk társalgási 
modora, nem közönséges rábeszélő tehetsége s folyékony 
ékesszólása oly tulajdonok voltak, melyek egy pártvezérben 
leginkább megkivántatnak. E tulajdonok által ő, ha még nem 
birta volna is, könnyen megnyerheti vala pártja bizodalmát 
s a kormányára bizott nép csatlakozását. Hogy e bizodalom- 
mal s csatlakozással az illyr pártiak részéről már elébb is 
dicsekedhetett, csak nevelte tulajdonainak előnyeit. O ugyanis, 
mint költő, a nemzetiség eszméjét lelkesedéssel ragadta meg, 
és szívesen ringatta magát a független nemzetiség ábránd- 
képei közt. A Magyarország ellen 1836-ban Gáj Lajos által 
megkezdett illyr izgatásokban és zavargásokban ő is jelenté- 
keny részt vett; s nem tudjuk, vajjon nem épen neki tulaj- 
donítandó-e azon térkép, mely akkoron Károlyvárosban meg- 
jelent, s az illyr álmok alkotta nagy Illyriát ábrázolta, mely- 
nek részeit, Horvátországon s az egész alsó Magyarországon 
kivül, északnyugot felé Isztria, Krajna, Karinthia és Stajer- 
ország, délkelet felé Bosnya, Szerbia, Bulgaria, Montenegro 
s Herczegovina képezték. Ihlettségében több, a magyar nem- 
zet ellen írt «davoriákkal» gazdagítá az illyr irodalmat s a 
c Danika » folyóiratnak lázító, Magyarország irányában oly 
meltánytalan apostrophjait. Mint ezredes, a parancsa alatt 
lévő első báni ezredet ő tökéletesen illyrisálta, mi által, nem 
sejtve is, mintegy előre készült a reá váró nagy szerepre. 

E tulajdonok és törekvések mellett, mik által teljesen meg- 
nyerte az illyrpárt rokonszenvét és csatlakozását, a dynastia 
iránt is feltételetlen engedelmességgel viseltetett, egyedül tőle 
várván, mint katona, jövendő előmenetelét. Ha a nagy Illy- 
ria alkotásának tervében csakugyan ő is részt vett, mi bi- 
zonytalan, ugy hűsége nem igen erós alapon feküdt a dynastia 
iránt, melynek birodalmától annyi tartományt elszakasztani 
kivánt az illyr terv. A dologhoz azonban csak mellékesen 
tartozik, hogy őszinte rokonszenvből származott-e ragaszko- 
dása a dynastiahoz, vagy csak önzésből, emelkedési s gazda- 

1848. _ godási vágyból? Annyi bizonyos, hogy személyes érdekei, 





hajlamai s még jellemének árnyoldalai is olyanok voltak, mik 
őt, minden illyr tervek daczára is, hatalmas kapcsokkal köt- 
hették le a dynastia iránt. Ő, kinek a pazar fényű s bőségű 
élet szenvedélyei közé tartozott, zsoldján kivül vagyonnal nem 
birván, tetemes adósságokba verte magát, s csak az udvar 
kegyétől remélhette mind adósságainak, mind költséges élet- 
módjának fedezését, mind előmenetelét a szolgálati rangban, 
mit egyébiránt, kitünőbb katonai talentumokkal nem birván, 
érdemei után nem igen várhatott volna. Kétségen kivül ez 
volt annak oka, hogy új szerepében annyi ragaszkodást ta- 
nusított a dynastia iránt, miszerint annak érdekében nem 
csak meggyőződését és katonai becsületét, melynek igazság, 
egyenesség s igaz szólás mulhatatlan feltétele, több ízben fel- 
áldozta, hanem végre honosait is megcsalta. Az udvari párt 
s ennek uszálya őt e ragaszkodása s buzgalma miatt utóbb a 
« lovagias bánnak v szerette nevezni. A dynastia tagjai, kik 
az udvari reactio-párthoz tartoztak, utóbb pazar kegyekkel 
áraszták el őt, melyek nem kevesbbé nevelték buzgalmát, 
mint azon, hír szerint, roppant öszvegek, melyeket adóssá- 
gainak kifizetésére, éldeleteinek s pazar háztartásának fede- 
zésére nyert. — 

Az udvari párt tehát, mihelyt a zágrábi eseményekről ér- 
tesült, néhány, Bécsben mulató illyrpárti urral tanácskozván, 
Jellasichot még a zágrábi küldöttség megérkezte előtt, épen 
azon napon, melyen a magyar miniszteri kormányt illető, 
nem kedvező első királyi válasz kelt, márczius 28-kán, a ki- 
nevezett elnökminiszter, Batthyáni Lajos tudta s megegyezte 
nélkül, Horvát- és Tótország bánjává neveztette ki. Hogy e 
kinevezéssel annyira sietett az udvari párt, annak két igen 
fontos oka volt. Egyik: mivel a horvát bán Magyarország 
zászlósai között a nádor s országbíró után mindjárt az első 
rangot foglalta el; s mivel ennél fogva a báni méltóság a 
magyar birodalom hierarchiájában oly magos fokon állott, 
hogy azt más nagyérdemű s magos tábornoki rangban lévő 

horvát hazafiak előtt egy, az országban meglehetősen isme- 4848. 
retlen, érdemben és tekintélyben még igen csekély ezredes 
a magyar miniszterium megegyeztével soha sem nyerhette 
volna el. Meg kellett tehát történni a kineveztetésnek, mie- 
lőtt az egész magyar miniszterium forma szerint megerősít- 
tetnék. Másik oka e sietésnek az volt, hogy az udvar terveit 
Magyarország irányában, s a szerepet, mely Jellasichnak ki- 
tűzve volt, a magyar kormány előtt még mély titokban kel- 
lett tartani. Nehogy tehát e kinevezés oly színben tűnjék fel, 
mintha az a zágrábi kérelem következtében történnék, mi 
Magyarországban gyanúra és zavarokra adhatott volna okot, 
még a zágrábi küldöttség megérkezte előtt meg kellett tör- 
ténnie. 

Az udvar terveit természetesen még a zágrábi küldöttség- A zágrábi kül- — 
nek sem lehetett veszély nélkül felfedezni; különben is elég "4488 ogad- 
lévén egyelőre, a mozgalom néhány főbb vezérével, kiknek ven. 
titoktársa saját érdekükben feküdt, közleni a legszükségeseb- 
bet. Midőn tehát a körülbelül száz tagból, kik jobbára fiatal 
ügyészek valának, álló küldöttség márczius 29-kén Bécsben 
megjelent, s a harmincz pontu kérelmet benyujtotla, az ud- 
vari párt oly választ adatott annak a király által, miszerint 
se a titkos terv idő előtt el ne árultassék, se az illyrek egé- 
szen el ne kedvetleníttessenek. Kijelentetett tehát nekik, hogy 
nemzetiségök , nemzeti nyelvök és municipalis tartományi 
jogaik épségben fognak ugyan tartatni ; de ő fölsége minden 
oly irányt, mely a Magyarországgali kapocs gyönyitésére 
czélozna, mint fejedelmi esküjével is ellenkezőt, határozottan 
kárhoztat. Egyszersmind oda utasíttattak, hogy a benyujtott 
kérelmökre adandó választ, irásba foglalva, Haulik, zágrábi 
püspök s báni helytartónál vegyék által. 

A küldöttségnek az udvari párt terveibe avatatlan tagjai 
nagy elégedetlenséggel fogadták a király válaszát, ki, mint elbe- 
széltük , márczius 17-kén a magyarok iránt kegyteljesebb, 
azoknak minden kivánatait teljesítette. Az épen nem tetszett 
nekik, hogy a kérelmökre adandó királyi válasz átvétele vé- 

1848. __ gett a püspök s báni helytartóhoz utasíttattak. Haulikot, kit 


elébb az illyrismus pártolása miatt istenítettek, egy idő óta, 
mivel az országgyűlésen, magát az ellene emelt vádaktól ki- 
tisztítani ügyekezvén, magát magyarnak mondta, a horvát 
repealerek tömege egyátaljában gyűlölni kezdette. Némi al- 
kudozás után, s a titokba avatottabb vezéreiktől reábiratva, 
mégis elhatározták magokat, hogy, nem ugyan hivatalosan, 
küldöttségi minőségben, hanem mint magán egyének, elmen- 
jenek a báni helytartóhoz. Néhányan a szenvedélyesebb tagok 
közől még durvább kitörésekkel s fenyegetésekkel is illették 
a püspököt, tanácsolván neki, hogy ha ügyökhöz hútelen, 
vissza ne térjen Zágrábha. 

Az illyr párt vezérei azonban, kik Kolowrat és Figuelmont 
miniszterekkel már a királyi fogadtatás előtt több ízben ér- 
tekeztek , tökéletesen meg voltak elégedve küldetésők ered- 
ményeivel. Ők a magyarországgali viszonyok tekintetében a 
miniszterektől magok mihez tartása iránt egynémi utasítást 
vettek. E szerint egy időre színleg le kellett mondaniok ki- 
vánataik azon részéről, melyben Horvát-, Tót- és Dalmát- 
országot a magyar kormánytól függetleníteni kérték ; s meg 
kellett elégedniök egyelőre azzal, hogy országukban mind a 
polgári mind a katonai hatalom a bánná és fő hadi parancs- 
nokká nevezett Jellasich kezébe tétetett. A miniszterekkeli 
értekezletek részleteit mind eddig mély titok homálya fedi 
ugyan: annyit azonban bizonyosnak állíthatni, hogy az osz- 
trák miniszterium határozottan megigérte nekik a maga se- 
gedelmét. Ezt közőlök némely indiscretek elég nyiltan meg- 
vallották azon politikai klubbokban, melyeket, ügyök támoga- 
tása végett, azépen Bécsben mulató prágai küldöttekkel együtt 
sürűen látogatának. Osegovich Metell, a mozgalom egyik 
vezére, világosan kijelenté, miképen most, a nyert pártolási 
biztosítás után, szándékuk abban központosul, hogy Zágráb- 
ban Horvát-, Tót- és Dalmátország részére azonnal ország- 
gyülést tartsanak; a gyülés határozatainak Jellasich majd 

szerzend sükert és érvényt a rendelkezése alatt lévő hadi 1848. 


erővel. s 
A mi az illyr pártnak az udvar czéljaira megnyeréséből a 
küldöttségnek Bécsben jártakor még talán hiányzott, annak 
eszközlése Jellasicbra bizatott, ki azontúl az udvari reactio 
minden czéljaiba s terveibe teljesen beavattatott, s annak maga 
is egyik legbefolyásosabb, legbuzgóbb tagjává lőn. 
Jellasichnak bánná neveztetése s az illyr-horvát küldött- 
ségnek Bécsben járta lehetetlen, hogy aggodalmat ne ébresz- 
tett volna az országgyűlés rendeiben, bár az udvar terveit 
még a titok fátyola takarta. A küldöttség iránt Jozipovich, 
túrmezei gróf s követ és a magyar szenvű horvát párt egyik 
vezére, az april 4-kei ülésben tett először szót. Felszólítá 
Horvátország követét, adna a törvényhozó karnak a küldött- 
ség iránt felvilágosítást. Bunyik, Horvátország követe, ennek 
következtében az alsó ház feszült figyelmének kiséretében 
kijelentette, hogy miután Horvátországban tartományi gyülés 
jelenleg nem tartatott , ama küldöttség sem lehet annak ki- 
folyása s következőleg Horvátország képviselője; s miután 
neki a dologról hivatalos tudomása nincsen, annak felelős- 
ségét sem vállalhatja magára. Köz tudomásu dolog volt, hogy 
Bunyik maga is egyik buzgó vezére az illyr-horvát pártnak. 
Miután tebát ő a küldöttséget csak magánszemélyek műkö- 
désének nyilatkoztatta, s magától a solidaritást is elhárítani 
látszott: -az egyenes lelkű, könnyen hivő alsó tábla megelége- 
dett azzal, hogy a. küldöttségnek semmi hivatalos jelleme 
nem volt, s az udvarnál sem nyert nyilvánosan kedvező fo- 
gadtatást; és miután a józan s mérsékelt többség Horvátor- 
szágban az anyaország iránti ragaszkodását a lefolyt napok- 
ban sokfélekép tanusította, a rendek ez ügyet többé, mint 
kellett volna, figyelemre nem méltatták. Jellasich kinevezte- 
tését illetőleg, feltünő volt ugyan s többféle észrevételre adott 
okot az országgyűlésen , hogy most, midőn Magyarország 
kormánya gyökeres változáson ment keresztül, a fejedelem 
az új kormány megkérdezése nélkül oly rögtön töltötte be 

e nagy fontosságu országos főhivatalt, melyet előbb több évek 
óta üresen hagyni s a zágrábi püspök által helyettesen ke- 
zeltetni jónak látott. De az új miniszterek, ha bár gyanúval 
fogadták is a kinevezést, forma szerint megerősítve még nem 
lévén, s a kormány-hatalmat tényleg csak a törvények szen- 
tesitése után vehetvén át, az udvar e lépését meggátolni nem 
voltak képesek. A törvényhozó kar pedig, miután e kinevezést 
követő harmad napon a második királyi válasz által teljesen 
kielégíttetett; a miatti örömének nagyságában, hogy az al- 
kotmány s kormányzat nagyszerű átalakítása oly békésen, oly 
könnyű szerrel s törvényes úton sikerült, az ügyet, felhal- 
mozott dolgai közt, egészen elvesztette szeme elől. 

De ezeken kivül még egy más körülményt is szükség ki- 
fejtenünk, hogy teljesen megértessük az olvasóval, miért nem 
okozott Jellasich kineveztetése az országban oly nagy benyo- 
mást, minőt különben utólagos fontossága kivánni látszott 
volna; s miért nem tétetett akkor ellene semmi oldalról óvás, 
bár az nem egyezett is meg az új felelős kormányzat szelle- 
mével? Mind a miniszterium, mind az ország összes értelmi- 
ségének gondolkodása s meggyőződése tetemesen megváltozott 
az új körülmények közt Horvátországra nézve. A márczius 
előtti időkben lehetetlen volt némi aggodalommal s féltékeny- 
séggel nem viseltetnie Magyarországnak a kapcsolt részek 
iránt. Fentebb láttuk, mily nagy volt az osztrák kormány 
befolyása Horvátországra ; láttuk azt is, miképen ügyekezett 
e kormány, hogy a magyar szabadsági s reformi eszméket 
és törekvéseket ellensúlyozza, minden hatalmában lévő esz- 
közökkel szítogatni ott a nemzetiségi viszályt s gyámolítani 
az illvr pártot, mely a magyarok elleni gyűlöletet, az ország- 
tóli elszakadást nyilván kitűzte zászlajára, a mellett szóval s 
tettel egész a lázitásig izgatott, s mely, minthogy nem szabad- 
ságért hanem csak nemzetiségért küzdött, az alkotmányos 
szabadság kifejlését, a legszükségesebb reformok diadalát 
mindig ellenzette s hátráltatta a közös országgyűlésen. Ma- 
gyarország akkoron legfőbb érdekeinél fogva kénytelen volt 


Harmadik fejezet. A vidéki hangulat. Az országgyűlés vége. 697 


az illyr párt törekvéseinek egész erélylyel ellene hatni. Ezen 
erkölcsi kénytelenség a különféle körülmények szövedékei 
közt nem ritkán annyira ment, hogy több esetben a horvá- 
toknak még oly kivánatait is szükségesnek látták ellenzeni az 
országgyűlés rendei, melyek magokban véve sem igazságta- 
lanok, sem méltánytalanok, sem az anyaországra nézve ártal- 
masok nem voltak. Sőt azt sem lehet tagadni, hogy az illyr 
pártnak a magyarok ellenében nyilvánított gyűlölete a ma- 
gyarok egy részében is szenvedélyt, bosszuságot ébresztett, 


mely aztán szinte megsértette a méltányosságot. Ez volt az 


eset, például, a horvát nyelv használatára nézve a tarto- 
mány belügyeiben, mit bár némelyek, s különösen Batthyáni 
Lajos, régtől fogva megengedni akartak, a rendek többsége 
mindig ellenzett. Miután Horvátország követei a reform és 
szabadság ügyének kifejlését, a bécsi kormány érdekeiben, 
mindig és hevesen ellenzették; a viszonyok oly alakot nyer- 
tek, hogy a horvátügy diadala akkoron egyenesen a bécsi 
kényuralom diadala volt volna a magyar alkotmányos szabad- 
ság ellen. Ennél fogva tulajdonképen nem is a horvátügy ellen, 
mely magában véve vészélyessé Magyarországra nézve soha 
sem vált volna, hanem az osztrák kormány kényuralmi irány- 
zatai ellen volt mind az irányozva, mi a két három utósó 
országgyűlésen a horvátok némely követelései ellen történt. 
Horvátország erőfejlésének és súlyának növekedése, miután 
azt az osztrák kormány Magyarország ellen törekedett kizsák- 
mányolni, a közös szabadságnak szolgált volna ártalmára. 
Magyarországnak tehát kötelességévé lett, az absolutismus 
törekvéseit, melyek az illyr-horvát, sok tárgyban különben 
is semmiféle józan politika szempontjából nem helyeselhető 
törekvéseivel szövetségben álltak, lehetőleg sikeretleníteni. 
Sajnálattal érzette sok, egyébiránt hazáját, nemzetiségét for- 
rón szerető horvát nem különben, mint minden igazságér- 
zelmű magyar hazafi e viszonyok súlyát; de miután a körül- 
mények kényszerűségét megváltoztatni nem volt hatalmokban, 
egy szerencsésebb jövőtől várták orvoslatát e sajnálandó vi- 

szonyoknak , melyeket az illyrismus szúlt s az absolutismus 
ápolt s nevelt nagyra. 

És e szerencsésebb jövő a márcziusi napokkal most meg- 
jöttnek látszott. A körülmények teljesen megváltoztak. Magyar- 
ország átalakított kormánya törvényes önállóságát visszanyer- 
vén, annak független működésében az alkotmányos szabadság 
minden érdekei elég biztosítást látszottak nyerni a befolyásától 
megfosztott udvari kényuralom ellen. A horvát bán törvény 
szerint a budapesti miniszteriumnak lévén tetteiért felelős, 
s általa ő szintugy mint bármi más hivatalnok el is mozdíttat- 
hatván, Horvátország megszűnt veszélyes lenni az alkotmányos 
szabadságnak. Megszűnvén pedig az ok, mely miatt Magyar- 
ország eddig a horvátországi követeléseket ellenezni kényte- 
leníttetett; az indulatok, vélemények és elvek is megváltoztak 
Horvátország irányában. Minden veszély ellen örökre bizto- 
sítottnak tekintetvén az alkotmányos szabadság, Magyaror- 
szág, diadala örömében, őszintén sajátjává tette a jelszót, 
melyet az új franczia köztársaság tűzött ki a maga zászlajára : 
c szabadság, testvériség, egyenlőség». Az e jelszóból folyó 
elvek nem csak a régi, feudalis néposztályok, hanem a külön- 
féle nemzetiségek tekintetében is teljes érvényt nyertek, ugy 
a nagy közönség mint a törvényhozás tagjainak kedélyében. 
A nemzetiségi féltékenységet s idegenséget a külön nemzeti- 
ségek testvériségének s egyenlőségének elve váltotta fel. Pest, 
mint említettük, a közös szabadságbani testvéries osztako- 
zásra hívta fel követei által a horvátokat. A miniszterium, 
mennyire csak az ország sarkalatos jogai s az álladalmi egy- 
ség engedheti, mindenben teljesen kielégíteni szándékozott 
a horvátok követeléseit. A törvényhozás, hogy egyebet mel- 
lőzzünk , törvényt alkotott, miszerint Horvátország a maga 
beligazgatásában az eddig használt latin helyett saját nemzeti 
nyelvét használhassa. Szóval, az igazság és testvéries méltá- 
nyosság nemzetben nem lehetett őszintébb s élénkebb, mint 
volt a magyarban a márcziusi napok alatt minden más nem- 
zetiség irányában. És ha elébb, a százados ostrom alatt, 

melyet a bécsi kényuralom a magyarnak mind nemzetisége 1848. 
mind alkotmánya ellen ezer formában, ezerszer megújitva 
intézett, a veszélyezett nemzetiség ösztönszerű féltése ger- 
jesztett is talán benne némi idegenséget vagy épen türelmet- 
lenséget más nemzetiségek iránt: most a szabadság napjának 
sugárai mind e fellegeket szétoszlatták kedélyében. 

És midőn Magyarország ekként érzett s vélekedett Horvát- 
ország irányában, mindenki oly reménynyel kecsegtette ma- 
gát a hazában, hogy a megváltozott viszonyokban a horvátok 
is, kiknek nagyobb része irántunk mindig testvéries indulat- 
tal viseltetett, feledvén a mult idők sajnálatos viszályait, a 
szabadság közös birtokában őszintén egyesülni fog Magyar- 
országgal. Ez volt oka, hogy sem a bán kineveztetése, sem 
a zágrábi küldöttség követelései, mik most a közörömben az 
illyrismus utólsó lüktetéseinek tekintettek, nem tettek na- 
gyobb benyomást a magyarokra. 

És Horvátország, mely az alkotmányos szabadság s a füg- 
getlen felelős kormányzat minden jótéteményeiben az anya- 
országgal egyaránt osztozott ; nemzetisége tekintetében pedig, 
miután nemzeti nyelve a beligazgatásban hivatalos nyelvvé 
lett, minden óhajtását teljesedve láthatta: kétségen kivül 
rövid idő alatt meg is nyugodott, s a vele mindenét meg- 
osztó, minden természetes jogait tiszteletben tartó magyar 
testvériség indulatát a hála és szeretet érzelmével viszonozta 
volna. Ámde az ármány, izgatás, bujtogatás a küldöttség 
visszatérte után azonnal s nagyobb mértékben, mint az előtt 
bármikor, megkezdte működéseit. És miutánezen irány ma- 
gától a tartományt kormányzó bántól eredt, s benne mint 
középpontban egyesült, és az összes kormány-hatalom min- 
den kezelőjét eszközül használta fel a kitűzött czélra; kivált 
pedig miután ez irány a hatalmas udvari párt által minden 
áron s mindennemű eszközökkel gyámolíttatott : lehetetlen 
volt diadalmat nem nyernie a reactio fő erősségévé lett Hor- 
vátországban. 

A zágrábi küldöttségnek példája nem maradt ugyan hatás- 
talan a szerbek között, de hasonló törvénytelen lépésre 
eleinte még sem ragadta el ezeket, mig az izgatás hevesebben 
meg nem indíttatott Horvátországból. A hatás közvetlenül 
abban nyilatkozott, hogy Ujvidék városa, szinte küldöttséget 
intézettamaga kebeléből, de nem Bécsbe, hanem Pozsonyba, 
az országgyűléshez. A rendek háza a külön nemzetiségek 
iránti testvéries érzelmének ez által is tanuságát adandó, a 
küldöttséget april 8-kai kerületi ülésében fogadta el. Kosztics 
Sándor, a küldöttség szónoka, miután kijelentette, hogy bár 
kivánataik nagy részét a rendek már önként teljesítették, 
még más óhajtásaik is vannak : több kérelmi pontokat nyuj- 
tott be, azzal végezvén szavait, hogy ca szerbek ezentúl 
Magyarországért és a magyarokért élni halni készek. » A 
kérelem főbb pontjai következők: ők a magyar nyelv diplo- 
matikai méltóságát és elsőbbségét minden köz álladalmi vi- 
szonyokban szívesen elismerik; de viszont kivánják, hogy az 
ő nemzetiségök is elismertessék, s nyelvök használata a ma- 
gok ügyeiben, az egyházi beligazgatásban törvény által erősít- 
tessék meg. Vallásuk függetlensége és szabadsága, egyházuk- 
nak, - iskoláiknak s egyéb intézeteik és alapítványaiknak a 
nemzeti gyülés általi igazgatása szinte törvény által biztosít- 
tassék. A szerzetes klastromok, birtokaikra nézve biztosíttas- 
sanak, elvett birtokaik adassanak vissza. A szentszékekhez 
arányos számmal világi óhitű egyének is alkalmaztassanak. 
Egyházuk az unio és propaganda ellen biztosíttassék, elvett 
templomaik adassanak vissza. Nemzeti gyülést, egyházi ügyeik 
rendezésére, ezentúl évenként, félsőbb engedelem nélkül is 
tarthassanak. E nemzeti gyülekezet választhassa nem csak 
az érseket és püspököket, hanem az iskolai főigazgatót s 
alapítványaik kezelőit is. Főpapjaik a kath. főpapok közt kor 
szerint üljenek a törvényhozásban. A közhivatalokban arány- 
lag óhitűek is részesíttessenek. A végvidék egyházi és is- 
kolai ügyei is a nemzeti gyülés által igazgattassanak. A vég- 

vidék politikai tekintetben az ország többi részeivel egyenlővé. 8848. — 
tétetvén, a katonai kormány alól felszabadíttassék. 
A küldöttségnek Kossuth válaszolt. Előadván, hogy miután Kossun vála- 
a vallások teljes egyenlőségének s viszonyosságának elvét a tör- "za a küldött- 
. . . -s ség kérel- 
vény megállapította, a szerbek is ugy tekinthetik e törvényt, meire. 
mint kivánataik teljesítését. Az elv alkalmazása, részletes in- 
tézkedés azonban a vallási viszonyokról nem ennek, hanem 
a jövő, képviseleten alapulandó országgyülésnek hivatása. 
Egyéb kivánataikra nézve pedig ekképen válaszolt. «Mi az 
országgyülési képviseletet illeti, miután a törvény, nyelv és 
valláskülönség nélkül, egyenesen a polgárok számát vette 
alapul, e tekintetben panasza Magyarországban már többé 
senkinek sem lehet.... Ugy van a dolog a hivatalviseléssel is. 
A hivatalokra nézve ezentúl nem szabad annak határozni, ki 
minő nyelven beszél házi körében s melyik templomban irnádja 
istenét; nem szabad a nepotismusnak, protectionak és kasz- 
tok érdekeinek befolyással lenni; hanem csak az lesz a kér- 
dés : alkalmas-e valaki?... A szabadság közzétételével lehullot- 
tak a korlátok, melyek eddig a legdúsabb tehetséget is ho- 
mályra kárhoztatták. Most szabad a tér mindenkinek. A sajtó 
azon eszköz, mely által az ész kivívhatja magának a legala- 
csonyabb körből az összes nemzet bizodalmát.... Ki például 
miniszterségre alkalmas, ha a szerb nyelvet beszéli is, meg 
fog választatni, ha benne összpontosul a nemzet bizodalma. 
A kisebb hivataloknál mindazáltal maga is szükségesnek is- 
meri a külön nemzet s vallásbeliek alkalmazását, miután az 
érdekek kiegyenlítése tekintetéből sok aprólékos viszony is- 
merete megkivántatik a kormányban, hogy jól kormányoz- 
hasson. A határőrvidéket illető kérelemre végre, megjegyez- 
vén, hogy ugyanaz az összes nemzet kívánsága is, kije- 
lenté, hogy bár annak végrehajtása sok nehézséggel jár s 
azért 24 óra alatt meg nem történhetik, hiszi mindazáltal, 
hogy azt ezután semmiféle fondorlat meg nem gátolhatja. A küldöttség 
A küldöttség, mely hálakifejezésekkel távozott, Kossuthtal ""6én 6%- 


kezlete Kos- 
utóbb magán értekezletbe is bocsátkozott. És itt e beszélge-  sathtal. 

tésben árulták el a szerbek először, hogy ők a közös szabad- 
ság nyereményeivel még nincsenek megelégedve; itt adták 
előjeleit lázadási készségőknek legelőször. Kossuth, mint 
már megerősített miniszter, reményét fejezte ki a küldöttség 
előtt: hogy miután a szerbek a közös jogokon kivül egyházi 
és iskolai ügyeikben önkormányzást, s ez által, mihez még 
szabad sajtó és egyesületi jog is járul, nemzeti nyelvök szabad 
fejlesztésére minden alkotmányilag lehetséges biztosítékot meg- 
nyertek, őszinte hűséggel fognak csatlakozni a közös hazához. 
A küldöttség egyes tagjai erre párbeszédbe ereszkedtek a 
miniszterrel a nemzetiség értelmezése felett. Némelyek köző- 
lök elismerték, hogy a nyeremények nemzetiségökre nézve 
is jelentékenyek és a külön kormányzatot nem tartják szük- 
ségesnek a nemzetiség további fejlesztésére. Voltak azonban 
közőlök, kik ellenkezőt állitának, s a külön nemzetiség esz- 
méjétől elválhatatlannak mondották a külön kormányt. De 
bár ekként eltértek is egymástól, abban mindnyájan meg- 
egyeztek, hogy a küldöttség egyik tagja sem nyilvánitotta 
megnyugvását Kossuth kijelentésében. Sőt egyik tag, Sztrati- 
mirovics György, a déli szlávok várakozásairól s igényeiről 
kezdett szólani, s nyilván kijelenté hogy, ha nemzetiségi 
igényeik, a külön kormány tekintetében, Pozsonyban nem tel- 
jesíttetnének, másutt fognak erre nézve segélyt keresni. E sza- 
vakat balul érteni nem lehetett, mert azoknak értelme más 
nem lehetett mint, hogy ha a szerbek olyféle külön terri- 
toriumot, minőt már 1790-ben kértek Bécsben II. Leopold- 
tól, s olyféle külön kormányt, minőt a zágrábi küldöttség 
Bécsben kivánt, Pozsonyban nem nyernének, azt fellázadás 
által ügyekeznek szerezni magoknak. Kossuth már elébb biz- 
tosította a küldöttséget, hogy a szerbeknek minden méltányos 
kivánságait óhajtja ugyan teljesíteni; de egyszersmind vilá- 
gosan kijelentette, miképen a haza bármely részének elsza- 
kitásában, chogy ott magoknak külön országot csináljanak», 
megegyezni soha sem fog. Most azonban meg kellett győződ- 
nie, hogy a hazafiság és szabadság elveit kimerítő néze- 

teiről a küldöttséget meggyőznie nem sikerült ; Sztratimirovics . 4848. — 
fenyegető szavai által tehát felingerelve, a beszélgetést 

e szavakkal vágta ketté: c Azon esetre (ha tudniillik a 
szerbek, mint Sztratimirovics mondá, igényeiknek másutt 
keresnek kielégítést, ) köztünk inkább a kard döntsön. » 

A küldöttség, haza térvén, nem mulasztá el a miniszter szavait 

akként értelmezni a nép előtt, mintha azok által egyenesen 
ellenséges szándékait akarta volna a szerbek ellen kijelenteni 

a magyar kormány. 

A szerbek méltánytalansága, minél fogva ők, miután val- 
lásukra nézve a katholikusokkal, polgári jogaik tekintetében 
a magyarokkal mindenben egyaránt jogosíttattak, még kü- 
lön, az állam egységével megférhetlen politikai nemzetiséget 
is követeltek, annál kiáltóbb volt, minthogy magok igazságo- 
sak sem akartak lenni oláh hitsorsosaik irányában. A görög 
nem egyesült vallás hívei közt, kik valamennyien a karlóczai 
érsektől függtek, az oláh nemzetiségűek nagy többségben 
valának. Az uralomra vágyó szerbek mindazáltal, az évek 
hosszu során, oly felsőséget vívtak ki magoknak az oláhok fe- 
lett, hogy püspökeiket s más egyházi tisztviselőiket, a szent 
székek tagjait, az iskolai igazgatókat és tanitókat, az alapit- 
ványok kezelőitstb. majdnem kizárólag szerbekből választották, 
s e felett az egyházi és iskolai beligazgatás nyelvéül is saját 
szerb nyelvöket tolták fel az oláhokra. A panaszok e miatt 
az előtt is számtalanok voltak; de a követelésteljes szerbek, 
a kormánynál mindig túlsúlyt tudtak szerezni magoknak, 
minél fogva a panaszló oláhok jobbára elégtétel nélkül utasít- 
tattak el. Most e kérelmeikben még azt is követelték a szer- 
bek, hogy nyelvök használata az egyházi és iskolai igazga- 
tásban törvény által erősíttessék meg. 

Az oláh nemzetbeliek értelmesebb része tehát, mely őszinte Az oláhok fel- 
csatlakozással üdvözölte a hazai állapotok reájok nézve is szerbek, ellen. 
üdvös átalakulását, nagy indignatióval utasította el magá- 
tól az újvidéki küldöttség méltánytalan követeléseinek solida- 
ritását. Több rendű nyilatkozatot tettek közzé, melyek egyi- 

:kében keményen megróvják a szerbeket, hogy most, smidőn 


a politikailag újjá született hazában , visszanyert jogai fen- 
tartására, mindenfelől és mindenek közt egységnek kellene 
lenni , annak felbontására törekszenek, az országban külön 
országot akarnak alapítani.» Másikában felszólítják az összes 
oláhságot, hogy ca magyarokkal kezet fogva, igyekezzenek 
magokról lerázni a rácz igát, s a rácz püspökök helyett, kik 
az oláhokat vakságban tartották s nyomorgatták, magoknak 
oláh egyházi főpásztorokat kérjenek.» És az oláhok e törek- 
vései a szerbek ellenében bizonyára hasonlíthatlanul egye- 
zőbbek voltak az igazsággal, mint a szerbek követelései a 
magyar nemzet irányában. 

Ezen nemzetiségi mozgalmakat kellő figyelemmel kisérni 
sem ideje, sem érkezése nem volt már az országgyűlésnek. 
Mindenki forróan óhajtotta annak mennél elébbi bevégezte- 
tését: a rendek, kik nemesi. küldőik iránt már is nagy fele- 
letterhet vontak vállaikra, nem különben mint a nemzet 
többi osztályai, melyek egy képviseleti törvényhozás által 
óhajtották végrehajtatni az ország új szervezését, és a mi- 
niszterek, kiket roppant munka várt az új kormányzati me- 
chanismus meginditása tekintetében. A fejedelem e közkivá- 
nat szerint april 10-kére határozta az országgyűlés berekesz- 
tését. E végső napok alatt mind a két táblánál majdnem 
folytonosak valának a gyülések, a legszükségesebb törvények 
megalkotása végett. A megyei szerkezet átalakításán kivül, mit 
már fentebb érinténk, még csak a gr. Széchenyi István, köz- 
lekedési miniszter, által benyujtott azon törvényjavaslat kel- 
tett fel élénkebb vitatkozást, mely szerint a miniszteriumot 
felhatalmaztatni kivánta, a jővő, fél év mulva tartandó ország- 
gyülésig tiz millió ft. hitel nyitására. Ezen öszveg jobbára 
a megkezdett s más szükséges közmunkákra, vasutakra, viz- 


. szabályozásokra stb. vala fordítandó. A rendek közől sokan 


féltek ily terhet haza vinni küldőikre, kiket a robot és dézma 
rögtöni eltörlése anyagi érdekeikben pillanatnyilag különben 
is egynémi zavarba hozott. De hosszu vitatkozások után 

végre ez is megszavaztatott. A törvények, szám szerint har- 
minczegy, melyeknek főbbjei a felelős miniszterium alakilá- 
sáról, az országgyűlés évenkénti üléseiről, a népképviseletről, 
Magyarország s Erdély egyesítéséről, a közös teherviselésről, 
az urbéri terhek és tized megszűntetéséről, az ősiség ellör- 
léséről, a megyei igazgatásról, a sajtóról, a vallási egyenlő- 
ségről , a nemzetőrség felállításáról stb. szólanak , végre el- 
készültek. Az új miniszterium személyzete april 7- dikén 
megerősíttetett s három nappal utóbb a király a királynéval, 
Ferencz Károly s ennek fia Ferencz József, presumtiv trón- 
örökösek, kiséretében maga is Pozsonyba érkezett. 

Ezen körülmény, hogy a törvények szokásos sanctiojára 
a király személyesen megjelent, és nem, mint néha történt 
vala, a dynastia más valamely tagja által helyettesíttette 
magát, most különösen nagy jelentőséggel birt a történtek 
után. A magyar nemzet azt méltán annak jeléül tartotta, 
hogy a dynastia, bár csak a körülmények hatalmától kény- 
szerítve, egyezett meg az ország kormányzati átalakításában, 
azt, miután megtörtént, őszintén elfogadja s tiszteletben tar- 
tandja. Az pedig, hogy a királylyal együtt még a trónhoz 
legközelebb álló két főherczeg is megjelent, még inkább ne- 
velte a dolog fontosságát és megszilárdította a nemzet bizo- 
dalmát a dynastia őszinteségében : a két præsumtiv trónörökös 
részvétele mintegy a jövőre is szentesíteni látszott az új lör- 
vényeket. Nem csoda ennél fogva, hogy az öröm és lelkesedés 
oly zajos kitörésével üdvözöltetett megérkeztekor a király és 
kisérete, minőt még kevés fejedelem tapasztalt a maga né- 
pétől. 

A király, a királyné s a főherczegek, nemzeti szokás sze- 
rint, egy fényes országos küldöttség által fogadtattak s mind- 
nyájan külön üdvözöltettek. A király válasza csak rövid, de 
kedélyes vala: «Örömmel jöttem hozzátok, — igy szólott 
magyar nyelven, — mert kedves magyar népemet most is 
olyannak találom, mint mindenkor tapasztaltam ; s azért ki- 
vánva kivánom a hű rendeket magam körül látni.» A ki- 

rályné nyelvünket nem értvén, latinul felelt. Ferencz Károly 
a maga és fia nevében egyebek közt a következőket mondá 
szinte magyar válaszában: «....Ugy tartom, hogy minden, 
mit e nemes lelkű nemzet és ennek nemzetisége dicső fel- 
virágzására csak óhajtani lehetett, azon törvényekben, melyek 
szentesítése ünnepében résztvenni különös nyereségemnek 
tartom, bőven fellelhető. Senki a magyar névnek dicsőségét 
nálamnál jobban nem kivánhatja....» 

Más nap, april 11-kén, minden örömben és fényben uszott 
Pozsonyban, hol a maga előjogairól s privilegiumairól önként 
lemondott arisztokratia oly dicsően, mint soha még egy or- 
szág nemessége sem, vala bevégzendő a maga, eddig kizáró- 
lag gyakorlott, törvényhozási eljárását. Nem fogunk hosszan 
mulatni a fő arisztokratia és főpapság számtalan fel s alá 
léptető fényes fogatainak s még fényesebb nemzeti dísz- 
öltözetének elbeszélésénél; sem azon, különben nagyszerű 
jelenetet nem irjuk le, melynek látása bizonyosan minden 
idegen nézőre meglepőleg hathatott, midőn a rendeknek 
s az országgyűlési ifjuságnak több százból álló, részben szinte 
fénytől csillogó, részben egyszerű nemzeti öltözetű serege, 
komoly méltósággal, az ország házából a primási palotába 
vonult, hol, szokás szerint, valamint a megnyitó ugy befejező 
királyi ülés is tartatott. Legyen elég megjegyeznünk, hogy 
bár ez volt Magyarország nemességének utólsó hivatalos és 
országos rendi fellépése, mégis mindenütt, az élemedett tör- 
vényhozókon, kiket hajdan c patres patriæ » czímmel szere- 
tett megtisztelni a honi diákosság, nem különben mint az 
ifjuságon, mely a «haza reményeit» képviselte, csak örömtől 
sugárzó arczokat lehetett látni a nemzeti átalakulás szeren- 
csés, békés sükerülte miatt. 

A király, környezve a nádor főherczegtől s az új kormány 
tagjaitól, tiz órakor a terembe lépvén, a lelkesedés zajos 
kitörésével üdvözöltetett. A királyné a karzaton jelent meg a 
két főherczeg, Ferencz Károly és Ferencz József, kiséretében. 
Következett a király által szentesített törvényczikkelyek ünne- 

pélyes átadása, mely alkalommal azon nagy hivatást, melyet 1848. 
ekkorig az udvari kanczellár szokott végrehajtani, a minisz- 
terium elnöke, gróf Batthyáni Lajos, teljesíté. A király be- 
széde következő : 

edlív magyar nemzetemnek szívemből óhajtom boldogsá- 
gát, mert abban találom fel a magamét is. A mit tehát ennek 
elérésére tőlem kivánt, nem csak teljesítettem, hanem, királyi 
szavammal erősítve, ezennel által is adom neked kedves öcsém, 
s általad az egész nemzetnek, ugymint a kinek hűségében 
leli szívem legfőbb vigasztalását s boldogságát. » 

A teremet ismét a kitörő lelkesedés zaja tölté el, melyet 
aztán István főherczeg nádor erős, mély érczhangja némított 
el néhány perczre. Szép beszéde, mely a jelenlevőket mélyen 
megindítá, s mely helyenként hangos felkiáltásokkal szakít- 
tatott meg, következő : 

c Nagyobb örömmel nem tölthette volna el Fölséged hív 
magyarjait, minthogy ezen örökre emlékezetes országgyűlés 
berekesztésére körünkben személyesen megjelenni méltózta- 
tott. Egy boldogított, háladatos nép környezi itt Fölséged 
királyi székét; s a nemzet szíve soha forróbb szeretettel, 
több hűséggel nem dobogott fejedelme iránt, mint dobog 
most Fölségedért, ki a jelen törvények szentesítése által ho- 
nunk újjá alkotója lett. Szegény a nyelv, hogy ezért Fölsé- 
gednek illő köszönetet mondhasson : hálánkat tetteink fogják 
bizonyíthatni. Mert valamint új, életerős alapra fektettetett 
ezen törvények által a magyar alkotmány: ugy biztosabb 
alapot nyert általuk azon szent frigy is, mely e hazát Föl- 
ségedhez s királyi házához édes kapocscsal köti. Legyen 
isten áldása Fölségeden, koszorúzza hír és szerencse Föl- 
séged fejét, — ezt óhajtjuk szívünk mélyéből, s magunkat 
és édes hazánkat Fölséged királyi kegyelmébe hódolattal 
ajánljuk. >» — 

A király az udvar többi tagjaival még az nap visszatért 
Bécsbe. Az ország rendei pedig az utólsó elegyes ülésbe 
gyŭltek. Miután itt a szentesített törvények, szokás szerint, 

még egyszer felolvastattak, s a nádor-királyi helytartó a ren- 
dektől elbucsúzott; ezek nevében pedig neki Zarka János, sze- 
mélynök s alsó bázi elnök, hatalmas segedelméért az átala- 
kulás keresztülvitelében, hálás köszönetet mondott : az ország 
karai s rendei szétoszlottak. Pozsony, mintegy két század 
óta az országgyűlések rendes székhelye , mely utóljára látta 
kebelében az ország rendi törvényhozását, s talán utóljára 
a szabad, önálló Magyarország képviseletét, elnémult, csön- 
dessé lett. Az országgyűlési pártviták s nemzeti ünnepélyek 
zaját azonban nem sokára ágyuk dörgése váltotta fel. 

Az új kormány april 14-kén érkezett le az ünnepies fény- 
ben úszott Budapestre. A lakosok minden osztálya s mindkét 
neme minden lehetőt megtett, hogy a miniszterium megte- 
lepedését a fővárosban valóságos nemzeti ünneppé avassa fel. 
Más nap a fővárosi csendbizottmány, utólsó ülésére gyűlvén 
össze, hivatását bevégzettnek nyilatkoztatá, s a rend további 
fentartását a működését megkezdett miniszterium kezébe 
tette le. Egy hónapi rövid, de erélyes működéseire meg- 
nyugvással tekinthetett vissza e bizottmány. Mert bár néha 
hivatási körén túllépve, az ország összes ügyeire forradalmi 
modorban gyakorolt befolyást: neki köszönhető leginkább 
mégis, hogy a rend, személy- és vagyonbátorság a legheve- 
sebb mozgalmak idején is egy perczre sem lőn megtámadva 
a fővárosban. A tény érdemében osztozott vele kétségkívül a 
főváros lakossága is, kivált a nemzetőrség, mely fényesen 
bebizonyítá, hogy oly időben, midőn a gyanú a gyűlölséghez 
oly közel áll, s csak egy szikra kell, hogy a szenvedélyek 
heve lángra lobbanjon, a honpolgárok tűzhelyeit magok a 
honpolgárok legbiztosabban védik meg. 

Ugyanezen napon tartotta Bécsben a magyar királyi ud- 
vari kanczellária is utólsó ülését, melyben a miniszterium 
abbeli rendelete olvastatott fel, hogy a kormányszék ható- 
sága ezentúl végkép megszűnvén, az a hozzá benyujtott ira- 
tokat s általa tárgyalt ügyeket a miniszteriumhoz tegye által. 


jea van 

Szögyény László, alkanczellár, ezután a kormányszéket fel- 1848. 
oszlatottnak nyilvánitotta. 

A reformok korszaka, mely az 1825-diki országgyüléssel 
nyilt meg, végét érte; a politikai átalakulás, melyet a nem- 
zet hész éven keresztül ernyedetlenül tervezett, szorgalma- 
. zott és munkált, ezernyi akadályok daczára is szerencsésen 
befejeztetett: a jogegyenlőség, a népképviselet s a felelős 
parlamenti kormány betetőzte a szabad alkotmányosság épü- 
letét; s a nemzet, biztosított törvényes függetlenségében, 
önmaga lett urává sorsának. 

